
PLATUSIS SIJONAS 


Prisipažinsiu: aš esu laikomas gydymo ir priežiūros įstaigoje, sa- 
nitaras stebi mane, beveik neišleidžia iš akių; mat durysc yra akutė, 
o prižiūrėtojo akis tokia ruda, kad negali įžvelgti, kas darosi mano, 
mėlynakio, sieloje. 

Tad prižiūrėtojas negali būti mano priešas. Aš pamilau jį, pasako- 
ju tam savo slaptam stebėtojui, kai ateina į mano kambarį, įvairius 
savo gyvenimo nutikimus, kad galėtų geriau mane pažinti, netrukdo- 
mas tos kvailos akutės. Tam geram Žmogui mano pasakojimai, atro- 
do, patinka, nes kai tik ką nors pameluoju, atsidėkodamas jis parodo 
man savo naujausią mazginį. Sunku pasakyti, ar jį galima laikyti me- 
nininku. Tačiau jo darbų parodą gerai įvertintų spauda, ir ji privilio- 
tų vieną kitą pirkėją. Jis mazgo tas figūras iš paprasčiausių virvelių, 
kurias po lankymo valandų surenka pacientų kambariuose, ir "paskui 
daro iš jų -daugiasluoksnes sumazgytas šmėklas, kurias vėliau mirko 
gipse, duoda joms sustingti ir pasmeigia ant virbalo, įstatyto į medi- 
nę lentelę. 

Jis vis ketina savo darbus dažyti įvairiomis spalvomis. O aš vis 
atkalbinėju, kaip pavyzdį pateikdamas savo baltai lakuotą metalinę 
lovą ir prašydamas jį įsivaizduoti, kaip šitoji tobulybė atrodytų išmar- 
ginta. Tada jis pasibaisėjęs susiima sanitariškom rankom galvą, paban- 
do nutaisyti kelias siaubo minas savo šiaip jau nejudriame veide ir 
atsisako spalvotų planų. 

Tad mano baltai lakuota ligoninės lova yra atskaitos taškas. Man ji 
reiškia net daugiau: man ji — tai pagaliau pasiektas tikslas, paguoda 
ir galėtų tapti net tikėjimu, jeigu įstaigos vadovybė leistų kai ką pa- 
keisti: jos grotas aš paaukštinčiau, kad niekas negalėtų prie manęs per- 
nelyg arti prieiti. 

Kartą per savaitę mano baltus metalinius strypus apipylusią tylą 

sutrikdo lankytojai. Ateina tie, kurie nori mane išgelbėti, kuriems pa- 
tinka mane mylėti, kurie pagal mane vertina, gerbia ir norėtų pažinti 
save. Kokie jie akli, nervingi ir-neišauklėti. Savo nagų žirklėmis 
gramdo mano baltai lakuotos lovos strypus. Šratinukais ir mėlynais 
pieštukais piešia ant lako ištęstus nepadorius žmogeliukus. Mano ad- 
vokatas, vos tik sudrumstęs tylą pasisveikinimu, tuojau užmauna sa- 
vo nailoninę skrybėlę ant kairiojo kojūgalio ramsčio. Per visą jo vi- 
zitą — advokatai visada daug šneka — tas smurto aktas būna atėmęs 
iš manęs pusiausvyrą ir linksmumą. 

Kai mano lankytojai sukrauna savo dovanas ant balto, klijuote ap- 
traukto staliuko, stovinčio po akvarele su plukėmis, kai išdėsto man 
savo pradėtus vykdyti ar dar tik numatomus vykdyti gelbėjimo planus 
ir įtikina mane, jų nenuilstamų pastangų objektą, aukštu savo artimo 
meilės lygiu, jie vėl susidomi savo pačių egzistencija ir palieka ma- 
ne. Tada ateina sanitaras. Jis išvėdina kambarį ir šurenka virveles nuo 
dovanų paketų. Uždaręs langą jis dažnai prisėda ant mano lovos ir at- 
mazginėdamas virveles taip ilgai tyli, kol aš tylą imu vadinti Brunu, 
o Bruną — tyla. ' 

Brunas Miunsterbergas — aš turiu galvoje savo sanitarą ir nedarau 
jokių užuominų, — nupirko už mano pinigus penkis šimtus lapų ra- 
šomojo popieriaus. Brunas, nevedęs, bevaikis, iš Zauerlando kilęs 
žmogus, jcigu neužteks, darsyk nueis į mažą rašymo reikmenų parduo- 
tuvę, kur dar prekiaujama vaikiškais žaislais, ir parūpins neliniuoto 
ploto mano, reikia tikėtis, neeiliniams prisiminimams. Niekuomet ne- 
- būčiau paprašęs šios paslaugos savo lankytojų, tarkim, advokato ar 
Klepo. Geranoriškumas draugams tikrai nebūtų leidęs atnešti tokio pa- 
vojingo daikto kaip neprirašytas popierius ir duoti valią mano be per- 
„stogės skiemenuojančiai sielai. 

Kai pasakiau Brunui: “Ak Brunai, ar nenupirktum man penkių šim- 
tų lapų ,nekalto popieriaus?“, Brunas, žiūrėdamas į lubas ir iškėlęs 
smilių į viršų — scena prašyte prašosi palyginimo — atsakė: “Jūs tu- 
rite galvoje baltą popierių, pone Oskarai“. Aš laikiausi žodelio “nekal- 
tas" ir prašiau Bruną, kad parduotuvėje jį taip ir vadintų. Grįžęs vė- 
lyvą popietę su paketu, jis bandė vaizduoti prieš manc mąstytoją — 
11gai spoksojo į lubas, -iš kur sėmėsi įkvėpimo, ir po kiek laiko pareiš- 
kė: “Jūs man pasiūlėte teisingą Žodį. Aš pareikalavau nekalto popie- 
riaus, ir pardavėja smarkiai išraudo, prieš jį atnešdama". Bijodamas, 
kad neprasidėtų ilga šneka apie rašymo reikmenų pardavėjas, aš pa- 
sigailėjau, kad pavadinau popierių nekaltu, ir tol tylėjau, kol Brunas 
išėjo iš kambario, ir tiktai tada atidariau paketą su penkiais šimtais la- 

pų popieriaus. 

Nežinau, kiek kilnojau ir svarsčiau rankoje tą standų lankstų ryšulį. 
Atskaičiavau dešimt lapų, kitus įdėjau naktinio stalelio stalčiun, šra- 
tinuką radau kitame stalčiuje šalia fotografijų albumo: jis pilnas, tu- 
šo nepritrūks, tad kaip man pradėti? 

Pasakojimą galima pradėti nuo vidurio ir, darant drąsius šuolius į 
priekį ir atgal, trikdyti skaitytoją. Galima dėtis moderniam, nekreipti 
dėmesio į jokius laikus ir atstumus ir paskui pareikšti arba leisti ki- 
tiems pareikšti, jog pagaliau, paskutinę valandą, išsprendei erdvės ir 
laiko problemą. Taip pat jau pačioje pradžioje galima pareikšti, kad 
"Šiandien neįmanoma parašyti romano, o paskui, taip sakant, už nuga- 
ros sau pačiam, sukelti tokį furorą, kad galų gale imtų atrodyti, jog 
tiktai tu vienas gali rašyti romanus. Aš taip pat sakiau sau, kad gra- 
žu ir kuklu, jei iš pat pradžių pasigailima, kad dabar nebėra romanų 
herojų, nes nebėra individų, nes individai išnyko, nes Žmogus yra vie- 
nišas, kiekvienas Žmogus yra vienodai vienišas, be teisės į individu- 
alią vienatvę, ir sudaro bevardę bailių ir vienišių masę. Visa tai gali 
būti, gal tai ir teisinga, tačiau apie save, Oskarą, ir savo sanitarą Bru- 
ną norėčiau štai ką pasakyti: mudu abu esame herojai, labai skirtingi 
herojai, jis — prieš akutę, aš — kitapus jos; ir kai jis atidaro duris, 
mudu abu, kad ir kokie draugiški ir vieniši, vis dėlio nesudarom be- 
vardės bailių masės. Aš pradėsiu gerokai prieš savo gimimą, nes nie- 
kam nederėtų aprašinėti savo gyvenimo, jei jam trūksta kantrybės, kol 
paskelbs savo atsiradimo datą, iškloti bent jau pusę savo senelių gy- 
venimo. Jums visiems, kurie už mano gydymo ir priežiūros įstaigos 
sienų esate priversti klaidžioti gyvenimo labirintais, jums, draugai ir 
nuolatiniai lankytojai, nieko nenutuokiantys apie mano popieriaus at- 
sargą, pristatau Oskaro močiutę iš motinos pusės. 

Mano močiutė Ana Bronski vieną vėlyvą spalio popietę tarp savo 
sijonų sėdėjo bulvių lauko pakraštyje. Reikėjo priešpiet matyti, kaip 
močiutė krovė į tvarkingas krūvas suvytusius bulvienojus, pėr pietus 
ji pavalgė sirupu pasaldintos, taukais apteptos duonos, paskui darsyk 
perėjo lauką ir galų gale atsisėdo tarp savo sijonų šalia dviejų beveik 
pilnų krepšių. Priešais statmenai atstatytus, galais susieinančius batų 
padus ruseno kartais astmatiškai atgyjantis, palei nuožulnią dirvą 
kruopščiai dūmijantis bulvienojų laužas. Buvo devyniasdešimt devin- 
tieji metai, ji sėdėjo kašubų žemių širdyje, netoli Bisau, dar arčiau 
plytinės, priešais Ramkau, už Fyreko, Brentau plento pusėj, tarp Dir- 
šau ir Karthauzo, nugara į juodą Goldkrugo mišką sėdėjo mano mo- 
čiutė ir apanglėjusia lazdyno lazda kišo į karštus pelenus bulves. 

Ką tik pabrėžtinai paminėjęs savo močiutės sijoną, tikiuosi pakan- 
kamai aiškiai pavaizdavau: ji sėdėjo tarp savo sijonų... ir skyrių pa- 
vadinau “Plačiuoju sijonu“ ne šiaip sau, o todėl, kad žinau, ką esu 
kaltas tam drabužiui. Mano močiutė buvo ne su vienu sijonu, o su ke- 
turiais. Ir ne su vienu viršutiniu ir trim apatiniais; ji buvo su keturiais 
vadinamaisiais viršutiniais sijonais, ji nešiojo juos viens ant kito, tiktai 
pagal tam tikrą sistemą, kasdien keisdama eilės tvarką. Vakar buvęs 
viršuje, šiandien ėjo apačion, antras sijonas virto trečiu. O vakar bu- 
vęs trečias šiandien glaudėsi prie kūno. Tuo tarpu vakar buvęs prie 
kūno šiandien demonstravo savo raštą; tiksliau, jo nebuvimą, mat ma- 
no močiutė Ana Bronski teikė pirmenybę tai pačiai bulvienojų spalvai. 
Matyt, toji spalva tiko jai. | 

Be spalvos, mano močiutės sijonai dar pasižymėjo dideliausiomis 
medžiagos sąnaudomis: Jie plačiai gaubėsi, pūtėsi pakilus vėjui, su- 
bliūkšdavo, jam apsiraminus, tratėdavo papūtus iš šono, ir visi keturi 
lėkdavo pirma močiutės, kai vėjas pūsdavo jai į nugarą. Atsisėdusi ji 
surinkdavo sijonus aplink save. 

Be tų keturių, nuolatos išpūstų, kabančių, krintančių klostėmis ar- 
ba pastirai savaime šalia jos lovos stovinčių sijonų močiutė turėjo dar 
penktą. Jis niekuo nesiskyrė nuo kitų bulvienojų spalvos keturių sijo- 
nų. Ir tas penktas ne visuomet buvo penktas. Lygiai kaip jo broliai — 
nes sijonas vyriškos giminės — jis privalėjo keistis vietomis, buvo ne- 
šiojamas kaip tie keturi ir lygiai kaip jie, atėjus laikui, kas penktą 
penktadienį keliaudavo į geldą, šeštadieniais kabodavo ant skalbinių 
virvės priešais virtuvės langą, o išdžiūvęs guldavosi ant lyginimo len- 
tos. Kai mano močiutė po tokio švarinimosi, kepimo, skalbimo ir ly- 
ginimo šeštadienio, pamelžusi ir pašėrusi karvę visa įsilipdavo į mau- 
dymosi kubilą, įpylusi į jį truputį šarmo, paskui vėl išsiropšdavo iš 
vandens ir susisupusi į didelėmis gėlėmis išmargintą skepetą altsisės- 
davo ant lovos krašto, priešais ją ant grindų gulėdavo keturi nešioti si- 
jonai ir ką tik išskalbtasis. Ji paremdavo dešiniu smiliumi apatinį de- 
šinės akies voką ir nesiduodama niekieno patarinėjama, net brolio Vin- 
cento žodis čia nieko nereikšdavo, greitai priimdavo sprendimą. Ji at- 
sistodavo basa ant grindų ir kojos pirštais pastumdavo į šalį tą sijo- 
ną, kuris būdavo labiausiai netekęs bulvienojų spalvos, ir švarusis už- 
imdavo jo vietą. 

Jėzaus garbei, mano močiutė buvo labai tikinti, sekmadienio rytą, 
kai reikėdavo eiti į Ramkau bažnyčią, sijonų nešiojimo eilė būdavo 
pakeičiama. Tad kokią gi vietą užimdavo išskalbtasis? Mano močiutė 
buvo ne tik švari, bet ir truputį dabita, todėl geriausiąjį sijoną paro- 

dydavo visiems. | 

Tačiau tada, kai sėdėjo prie bulvienojų laužo, buvo pirmadienio po- 
pietė. O pirmadieniais sekmadienis sijonas prie jos priartėdavo per 
vieną arčiau, o tas, kuris sekmadieniais glausdavosi prie kūno, pirma- 
dieniais liūdnai kabodavo ant viršaus. Ji švilpčiojo, nesistengdama 
mėgdžioti kokios nors melodijos, ir lazdynine lazda kapstė iš pelenų 
pirmą iškepusią bulvę. Iškapsčiusi parideno ją gan toli nuo rūkstančios 
virkščių kupetos, kad vėjas atvėsintų. Paskui smaili šaka pasmeigė 
apanglėjusį, suskeldėjusia žievele gumulą, prikišo prie burnos, kuri jau 
ne švilpčiojo, o vėjo išdžiovintomis, sutrūkinėjusiomis lūpomis pūtė 
nuo viršaus pelenus ir žemes. Pūsdama mano močiutė užmerkė akis. 
Manydama, kad jau užteks, ji vieną po kitos atmerkė akis, atsikando 
šiaip jau be priekaišto, tik su tarpu priekiniais dantimis, tuojau pat vėl 
išsižiojo, laikydama burnoje pusę dar per karštos, miltingos ir garuo- 
jančios bulvės, ir prisimerkusi viršum išpūstų, dūmus ir spalio orą 
traukiančių šnervių įsispoksojo į horizontą su tolyn nubėgančiais teleg- 
rafo stulpais ir trečdaliu kyšančio plytinės kamino. 

Tarp telegrafo stulpų kažkas judėjo. Mano močiutė užčiaupė bur- 
ną, sudėjo lūpas, primerkė akis ir ėmė maumoti bulvę. Tarp telegra- 
fo stulpų kažkas judėjo. Kažkas šokčiojo. Trys vyrai šokčiojo tarp 
stulpų kamino link, paskui priešais jį, tada vienas, toks trumpas drū- 
tas, pasisuko, pakeitė kryptį, nėrė už kamino į plytinę, kiti du, plones- 
ni ir ilgesni, bet mažuliukai, leidosi jam iš paskos, tada vėl atsidūrė 
tarp stulpų, trumpas drūtas vingiavo, lėkė greičiau už plonesnius ir il- 
gesnius savo vijikus, kurie vėl užlindo už kamino, nes anas jau dul- 
kėjo už jo, kol jie, atsilikę per du sprindžius, dar tik ruošėsi lįsti ir 
staiga dingo, tarsi būtų numoję į viską ranka, ir mažylis vidury šuo- 
lio į šalį nuo kamino užkrito už horizonto. Ten jie if liko, tarsi nu- 
sprendę pailsėti arba persirengti ir padirbėti. 

Kai mano močiutė pasinaudodama pertrauka norėjo pasmeigti 
antrą bulvę, tai nepataikė į ją. Kadangi tas, kur atrodė trumpas ir drū- 
tas, su tais pačiais drabužiais persiropštė per horizontą, tarsi tai būtų 
buvusi lentų tvora, tarsi kiti du vijikai būtų likę už jos, tarp plytų ar 
ant Brentau plento, tačiau jis vis tiek skubėjo, norėjo pralenkti teleg- 
rafo stulpus, dideliais lėtais šuoliais matavo dirvą, drabstė nuo padų 
purvus, plėšėsi nuo purvo, tačiau kuo didesnius šuolius darė, tuo la- 
biau klimpo į molį. Kartais atrodydavo, kad jau prilips, paskui vėl taip 
ilgai tas trumpas ir drūtas kabodavo ore, kad rasdavo laiko nusibraukti 
kaktą, prieš vėlei nuleisdamas koją į šviežiai suartą dirvą, kuri dryk- 
sojo šalia penkių margų bulvių lauko ir leidosi daubos link. 

Jis pasiekė daubą; vos tiktai trumpas drūtas dingo joje, kiti du, il- 
gi ir ploni, matyt, į tą laiką aplankę plytinę, išsiropštė iš už horizon- 
to ir ėmė klampoti per molį, tad mano močiutė vėl negalėjo pasmeigti 
bulvės: juk ne kiekvieną dicną pasitaiko, kad trys suaugę, nors ir ne- 
vienodo ūgio vyrai šokinėtų aplink telegrafo stulpus, vos nenulaužtų 
plytinės kamino ir vėliau viens paskui kitą, pirma trumpas drūtas, pas- 
kui du ploni ir ilgi, visi trys vienodai sunkiai, klimpdami ir vis dau- 
giau molio nešdami ant batų, pasipustę padus lėktų per prieš dvi die- 
nas Vincento suartą lauką ir dingtų dauboje. Dabar dingo visi trys, ir 
mano močiutė galėjo bandyti pasismeigti beveik atšalusią bulvę. Ji 
greitai nupūtė nuo žievės žemes ir pelenus, įsidėjo ją visą į burną, pa- 
galvojo, jeigu pagalvojo: jie, matyt, iš plytinės, ir dar tebekramtė, at- 
kišusi lūpas, kai vienas iššoko iš daubos, greitai apsidairė, atkišęs juo- 
dus ūsus, davė du šuolius laužo link, vienu metu pabuvo priešais, už 
tr Šalia jo, vienur nusikeikė, kitur išsigando, nežinodamas, kur dėtis, 
negalėdamas trauktis atgal, nes iš užpakalio dauba sekė vijikai, tad 
trenkė sau, trenkė sau per kelį, išvertė akis, jog, rodės, abi iššoks iš 
kaktos, ir visas apsipylė prakaitu. Paskui šnopuodamas, drebančiais 
ūsais, išdrįso prislinkti arčiau, iki pat močiutės padų; prislinko prie pat 
jos, taip pasižiūrėjo į mano močiutę lyg mažas ir platus žvėris, kad ji 
atsiduso, nebegalėdama daugiau kramtyti bulvės, pastatė ant žemės 
batų padus, nebegalvojo daugiau apie plytinę, plytas, plytų degėjus ir 
formuotojus ir pakėlė sijoną, ne, pakėlė visus keturis sijonus tiek, kad 
tas, kuris buvo ne iš plytinės, mažas, bet platus, galėjo po jais palįs- 
ti ir dingo su ūsais, ir nebeatrodė kaip Žvėris, nebuvo nei iš Ramkau, 
nei iš Fyreko, palindo po sijonu su visa savo baime ir nebedaužė 
daugiau sau per kelį, nebebuvo nei platus, nei mažas ir vis dėlto 
užėmė vietą, liovėsi šnopuoti, drebėti ir daužyti per kelį: tylėjo kaip 
pirmą dieną arba kaip paskutinę, tiktai vėjelis šnabždėjo lauže, be gar- 
so skaičiavosi telegrafo stulpai, plytinės kaminas rodė į dangų, 0 jinai, 
mano močiutė, išlygino viršutinį sijoną viršum antro, beveik nėjausda- 
ma jo po ketvirtu sijonu, o trečiu dar nesuprasdama, kas jos kūnui 
nauja ir miela. Ir kad buvo miela, o viršuje atrodė tvarkinga ir tiek 
antru, tiek trečiu dar nebuvo suprasta, tai išsikapstė dvi, tris bulves iš 
pelenų, paėmė iš krepšio po dešinei keturias žalias bulves, įgrūdo vie- 
ną po kitos į karštus pelenus, užžėrė ant jų dar daugiau pelėnų ir 
pamaišė bulvienojus lazda, kad geriau degtų — ką gi ji daugiau galėjo 
daryti? 

Vos tiktai mano močiutės sijonai nusiramino, vos tiktai tiršti bul- 
vienojų dūmai pakeitę kryptį nuo stipraus smūgio per kelį, nuo vietos 

pakeitimo ir maišymo, vėl geltonai nuvilnijo pavėjui palei Žemę į piet- 
vakarius, dauba išspjovė abu ilgus ir plonus, kurie vijosi trumpą, bet 
drūtą, dabar po sijonais gyvenantį berną, ir pasirodė, kad tie ilgi lie- 
si apsirengę lauko žandarmerijos uniformom. 

Jie beveik pralėkė pro mano močiutę. Vienas ar tik neperšoko lau- 
žo? Bet staiga apsigalvojo, staiga ėmė ir apsigalvojo, sustojo, ap- 
sigręžė, priėjo, pastovėjo uniformuoti dūmuose, išlindo kosėdami iš jų 
ir vis tebekosėdami užkalbino mano močiutę; norėdami sužinoti, ar ji 
nematė Koljaičeko, ji turėjusi matyti, nes. sėdėjusi čia prie daubos, o 

jis, Koljaičekas, pasprukęs per daubą. * 
Mano močiutė nematė jokio Koljaičeko, nes jokio Koljaičeko ne- 
pažinojo. Ar jis iš plytinės, pasidomėjo ji, nes ji pažįstanti tiktai tuos, 
kurie dirba plytinėj. Tačiau uniformuotieji apibūdino jai Koljaičeką 
kaip tokį, kuris neturi nieko bendra su plytine, kaip trumpą ir drūtą. 
Mano močiutė prisiminė, kad matė tokį bėgantį, ir parodė smailia šaka 
su garuojančia bulve ant galo Bisau pusėn, tarp šešto ir septinto teleg- 
rafo stulpo, skaičiuojant nuo plytinės kamino į dešinę. Tačiau ar tas 
bėglys buvo Koljaičekas, močiutė nežinojo ir pateisino tai priešais pa- 
dus degančiu laužu; su juo jai užtenką rūpesčių, vos rūkstąs, todėl nė- 
ra kada rūpintis kitais Žmonėmis, kurie čia prabėga pro šalį arba 
atsistoja dūmuose, apskritai ji nesidominti žmonėmis, kurių nepažįstan- 
ti, tiktai Žinanti, kas gyvena Bisau, Ramkau, Fyreke ir dirba plytinėj, 
ir jai to gana. 

Taip pasakiusi mano močiutė truputį atsiduso, tačiau pakankamai 
garsiai, kad uniformuotieji pasidomėtų, ko čia dūsaujama. Ji linktelė- 
jo galva į laužą, tai turėjo reikšti, jog dūsauja dėl prasto degimo ir 
truputį dėl to, kad tiek daug Žmonių stovi dūmuose, o paskui nukan- 
do toli viens nuo kito išaugusiais dantimis pusę bulvės, visa įsigilino 
į kramtymą ir nukreipė viršun užverstas akis kairėn. Tie su lauko žan- 
darų uniformom iš atitrūkusio nuo šio pasaulio mano močiutės Žvilgs- 
nio nieko negalėjo spręsti, nežinojo, ar jiems bėgti už telegrafo stul- 
pų į Bisau, todėl, kol kas durtuvais ėmė badyti gretimas, dar nedegan- 
čias bulvienojų krūvas. Staigaus įkvėpimo pagauti vienu metu apver- 
tė abu beveik pilnus bulvių krepšius, stovinčius močiutei iš šalių, ir 11- 
gai negalėjo suprasti, kodėl jiems iš po kojų išsirito tik bulvės, o ne 
Koljaičekas. Kupini įtarimo apėjo bulvių kaupą, tarsi Koljaičekas per 
tokį trumpą laiką būtų galėjęs ten įsiknisti, nusitaikę subedė į jį dur- 
tuvus, bet neišgirdo, kad kas nors persmeigtas būtų surikęs iš skaus- 
mo. Įtartinas jiems atrodė kiekvienas bent kiek nuo žemės pakilęs krū- 
mas, kiekvienas pelės urvas, kurmiarausis ir mano močiutė, kuri sė- 

dėjo kaip įkasta, nuolatos dūsavo, vartė akis, rodydama baltymus, mi- 
nėdama visus kašubų šventuosius — ką tiktai iš dalies buvo galima 
pateisinti prastai degančia ugnim ir dviem apverstais bulvių krepšiais. 

Uniformuotieji užtruko gerą pusvalandį. Kartais jie stovėjo toli, 
paskui vėl prie pat laužo, pelengavo plytinės kaminą, norėjo užimti 
Bisau, bet vis atidėliojo puolimą ir šildėsi mėlynai raudonas rankas 
virš laužo, kol iš mano močiutės, vis nesiliaujančios dūsauti, kiekvie- 
nas gavo po sutrūkusią, šaka pasmeigtą bulvę. Tačiau vos tik pradėję 
kramtyti, uniformuotieji prisiminė uniformas, kaipmat atsidūrė per 
pusšimtį metrų nuo laužo, prie palei daubą augančių prožirnio krūmų 
ir pabaidė kiškį, tačiau jo vardas buvo ne Koljaičekas. Prie laužo jie 
vėl rado miltingas, garuojančias bulves ir nusprendė, susitaikstę su li- 
kimu, nusiraminę, surinkti į krepšius žalias bulves, kurias pirma jau- 
tė pareigą išpilti ant žemės. Tiktai kai vakaras iš spalio dangaus iš- 
spaudė smulkų paistrižą lietų ir rašališkas sutemas, jie dar staigiai ir 
be jokio noro puolė tolumoje juoduojantį lauko akmenį, o paskui jau 
numojo į viską ranka. Dar truputį patrypčiojo ir pasišildė virš sulyto, 
plačiai ir toli rūkstančio laužiuko rankas, darsyk pakosčiojo geltonuose 
dūmuose, paašarojo, paskui kosčiodami ir ašarodami nukulniavo Bisau 
pusėn. Jeigu Koljaičekas buvo ne čia, tai turėjo būti Bisau. Lauko Žan- 
darai visuomet pripažįsta tik dvi galimybes. 

Lėtai besibaigiančio laužo dūmai apgaubė mano močiutę lyg penk- 
tas ir toks platus sijonas, kad ji su savo keturiais sijonais, dūsavimais 
ir Šventųjų vardais, panašiai kaip Koljaičekas atsidūrė po juo. Tiktai 
kai iš uniformų liko linguojantys, tarp telegrafo stulpų vakaro sutemo- 
se lėtai grimztantys taškai, mano močiutė sunkiai atsistojo, tarsi būtų 
spėjusi įleisti šaknis ir dabar jas su žemėm išrautų. Koljaičekui pasi- 
darė šalta, kai staiga liko gulėti mažas ir platus, be jokio gaubto po 
lietum. Jis greitai užsisegė kelnes, kurias po sijonais prasisegti jį bu- 
vo privertusi baimė ir begalinis prieglobsčio geismas. Jis skubiai grai- 
bė sagas, bijodamas pernelyg staigiai atšaldyti savo strampą, nės oras 
buvo kupinas rudeniškų peršalimo pavojų. Mano močiutė po pelenais 
rado dar keturias bulves. Tris davė Koljaičekui, vieną pasiliko sau ir 
paklausė, prieš atsikąsdama, ar jis ne iš plytinės, nors turėjo Žinoti, 
kad Koljaičekas iš bet kur, tačiau tik ne iš tenai. Ir nekreipdama 
dėmesio į atsakymą užkrovė jam lengvesnį krepšį, pati palinko po 
sunkesniu, paėmė į laisvą ranką grėblį ir kauptuką ir nuplevėsavo su 
krepšiu, bulvėm, grėbliu ir kauptuku tarp savo sijonų Bisau-Abau 
pusėn. 

Taigi ne į Bisau, o daugiau Ramkau pusėn. Jie paliko plytinę kai- 


14 


rėj ir nužygiavo juodo miško link, kuriame buvo Goldkrugas, o už jo 
Brentau. O priešais mišką lomoje dryksojo Bisau-Abau. Tenai paskui 
mano močiutę mažas ir platus sekė Jozefas Koljaičekas, nebegalėda- 
mas paleisti jos sijonų. 


PO PLAUSTU 


Ne taip paprasta čia, metalinėje slidžioje gydymo ir priežiūros įstai- 
gos lovoje, priešais įstiklintą ir Bruno žvilgsnio skrodžiamą akutę, pa- 
vaizduoti kašubų bulvienojų laužo dūmus ir pajstrižą spalio lietų. Jeigu 
neturėčiau būgno, po kantraus ir kvalifikuoto naudojimo prisimenan- 
čio tas nereikšmingas smulkmenas, kurios leidžia užrašyti popieriuje 
svarbiausius dalykus, jeigu neturėčiau įstaigos leidimo tris, kėturias va- 
landas per dieną kalbinti jo skardą, tai būčiau vargšas žmogus be do- 
kumentais patvirtintų senelių. 

Na, o mano būgnas sako štai ką: tą devyniasdešimt devintųjų me- 
tų spalio popietę, kai Omas Kriūgeris Pietų Afrikoje šukavo savo prieš 
anglus pašiauštus antakius, tarp Diršau ir Karthauzo, netoli Bisau ply- 
tinės, po keturiais vienodos spalvos sijonais, rūkstant dūmams, gąsčio- 
jantis ir dūsaujant, lyjant paįstrižam lietui ir gailiai šaukiantis šventųjų, 
dviem lauko žandarams kvailai klausinėjant ir stebint nuo dūmų aša- 
rotais Žvilgsniais, trumpas, bet drūtas Jozefas Koljaičekas pradėjo ma- 
no motiną Agnesę. 

Ana Bronski, mano močiutė, dar tą pačią naktį pakeitė pavardę: 
taigi su dosniai sakramentus dalijančio pastoriaus pagalba virto Ana 
Koljaiček ir išėjo paskui Jozefą nors ir ne į Egiptą, vis dėlto į provin- 
cijos sostinę ant Motlau kranto, kur Jozefas gavo darbo prie sielių ir 
kol kas atsikratė Žandarų. 

Vien tiktai norėdamas bent kiek sužadinti dėmesį aš dar nepasakau 
to miesto prie Motlau žiočių pavadinimo, nors jį jau dabar reikėtų 
paminėti kaip mano mamos gimimo vietą. Pirmųjų metų liepos pabai- 
goje — tuo metu kaip tik nuspręsta padvigubinti imperatoriškąjį ka- 
rinį laivyną — mama išvydo pasaulį liūto ženkle. Pasitikėjimas savi- 
mi ir svajingumas. Pasipūtimas ir puikybė. Pirmi namai, dar vadina- 
mi Domus vitae, protėvių ženkle: lengvai paveikiamos žuvys. Saulės 
ir Neptūno priešiška padėtis, septintieji namai, arba Domus matrimo- 
nii uxoris, turėjo pažadinti sumaištį. Veneros padėtis priešiška Satur- 

nui, kuris, kaip žinia, sukelia blužnies ir kepenų ligas, dar vadinamas 
rūgščia planeta ir viešpatauja ožiaragio ženkle, o liūto ženkle žūsta, 
siūlo Neptūnui ungurius ir už tai gauna kurmį, mėgsta šunvyšnes, svo- 
gūnus ir ropes, kosėja lava ir rūgština vyną; jis gyveno su Venera aš- 
tuntame, mirties, name ir pranašavo nelaimę, tuo tarpu pradėjimas bul- 
vių lauke žadėjo didžiausią laimę ir Merkurijaus globą giminių na- 
muose. | 

Šioje vietoje turiu įterpti savo mamos protestą, mat ji niekuomet 
nesutiko, jog buvo pradėta bulvių lauke. Tiesa, jos tėvas — su tuo ji 
sutiko — jau tenai bandęs, tačiau jo padėtis ir Anos Bronski poza ne- 
buvę tinkami, kad Koljaičekas galėtų ką nors nuveikti ta linkme. 

— Tai atsitiko naktį bėgant arba dėdės Vincento vežime, arba net 
Troilyje, kai mus priglaudė sielininkai. 

Tokiais žodžiais mano mama datuodavo savo egzistencijos pradžią, 
o Mano močiutė, turėjusi žinoti, kaip ten buvo, tiktai kantriai linksė- 
davo ir kartodavo: i 

— Na taip, vaikel, matyt, vežime arba jau Troilyje, tiktai ne dir- 
voj: nes buvo vėjas ir taip lijo, kad nors papaik. 

Vincentas buvo mano močiutės brolis. Anksti mirus žmonai, jis nu- 
kako kaip maldininkas į Čenstachovą ir gavo Čenstachovo Dievo Mo- 
tinos nurodymą laikyti ją būsima Lenkijos karaliene. Nuo to laiko jis 
tiktai knaisiojosi po keisčiausias knygas, kiekviename sakinyje įžvelg- 
damas Dievo gimdytojos pretenzijas į Lenkijos karalystės sostą, ir bu- 
vo perleidęs seseriai ūkį su keliom dirvom. Janas, jo tuo metu ketverių 
metų sūnus, silpnas, visuomet gatavas ašaromis apsipilti vaikas, ganė 
žąsis, rinko spalvotus paveikslėlius ir, pragaištingai anksti, pašto 
ženklus. 

Į tą dangišką Lenkijos karalienei skirtą ūkį mano močiutė parnešė 
bulvių krepšius ir parsivedė Koljaičeką, o Vincentas, išgirdęs, kas at- 
sitiko, nulėkė į Ramkau ir ištempė iš lovos pastorių, kad ateitų su sak- 
ramentais, sutuoktų Aną ir Jozefą. Vos tiktai tas apsimiegojęs ištarė 
žiovulio ištęstą palaiminimą ir, gavęs gerą paltį lašinių, parodė savo 
šventą nugarą, Vincentas tuojau pakinkė į vežimą arklį, įtaisė užpakaly 
jaunųjų porą, paguldęs ant šiaudų ir tuščių maišų, pasisodino šalia be- 
sigūžiantį nuo šalčio, plonai žliumbiantį Janą ir davė arkliui suprasti, 
kad dabar reikės važiuoti tiesiai naktin: vestuvininkai skubėjo. 

Vis dar tamsią, tačiau jau besibaigiančią naktį vežimas pasiekė pro- 
vincijos sostinės medienos uostą. Pažįstami vyrai, kaip ir Koljaičekas 
vertęsi sielių plukdymu, priėmė bėglių porą. Vincentas galėjo gręžtis 
atgalios, vėlei varyti arkliuką į Bisau: karvė, ožka, kiaulė su paršiu- 

kais, aštuonios žąsys ir šuo turėjo būti pašerti, o sūnus Janas pagul- 
dytas į lovą, nes jį truputį krėtė šaltis. 

Jozefas Koljaičekas tris savaites slapstėsi, pripratino savo plaukus 
prie naujos su perskyrimu šukuosenos, nusiskuto ūsus, apsirūpino šva- 
riais dokumentais ir stojo dirbti kaip sielininkas Jozefas Vranka. Bet 
kam Koljaičekui reikėjo medienos pirkliams ir lentpjūvių savininkams 
rodyti per muštynes nuo plausto nustumto, be valdžios įstaigų Žinios 
aukščiau Modlino Bugo upėje prigėrusio sielininko Vrankos dokumen- 
tus? Todėl kad jis kiek laiko, metęs sielių plukdymą, dirbo lentpjūvėje 
prie Šveco ir tenai susikivirčijo su meistru dėl Koljaičeko erzinamai 
baltai ir raudonai išdažytos tvoros. Tada meistras išsilaužė iš tvoros 
vieną baltą ir vieną raudoną statinį ir suskaldė tuos lenkiškus statinius 
į Koljaičeko kašubišką nugarą į tiek baltų ir raudonų šipulių, kad tas 
palaikė už pareigą kitą, tarkim, žvaigždėtą naktį padegti ką tik pasta- 
tytą, baltai kalkėmis nudažytą lentpjūvę padalintos, tačiau kaip tik dėl 
to vieningos Lenkijos garbei. 

Taigi Koljaičekas buvo padegėjas ne bet koks, o nusidėjęs ta nuo- 
dėme nesyk, nes netrukus visoje Vakarų Prūsijoje dviem spalvom 
liepsnojantys tautiniai jausmai raudonais gaidžiais įsimetė į daugelį. 
lentpjūvių ir sandėlių. Kaip visur, kur rūpėjo Lenkijos ateitis, šiuose 
gaisruose irgi neapsieita be panelės Marijos, ir, galimas daiktas, bu- 
vo akimirkų — galbūt dar šiandien yra gyvų liudininkų, — kai virš 
besugriūvančių lentpjūvių stogų buvo matyti Lenkijos karūna pasipuo- 
šusi Dievo Motina. Žmonės, kurių per didelius gaisrus niekada ne- 
trūksta, sako, girdėdavę giesmę apie bogorodicą, kitaip tariant, Dievo 
gimdytoją — mes turim sutikti, jog per Koljaičeko gaisrus būdavo iš- 
kilminga: jų metu būdavo" duodamos priesaikos. 

Koks nuodėmingas ir kaip ieškomas buvo Koljaičekas, toks nekal- 
tas, be tėvų, ramus, net kiek ribotas ir niekieno neieškomas, beveik 
nežinomas buvo Jozefas Vranka, savo kramtomąjį tabaką dalijęs į die- 
nos normas tol, kol jį priglaudė Bugas, o trys dienos normos kramto- 
mojo tabako ir dokumentai liko striukėje. O kad prigėręs Vranka ne- 
begalėjo atsirasti ir niekas jo įkyriai nesiteiravo, tai Koljaičekas, bu- 
vęs panašaus sudėjimo ir turėjęs tokią pat apskritą kaip skenduolis gal- 
vą, pirmiausia įsilindo į jo striukę, o paskui ir dokumentus turintį, 
anksčiau nebaustą kailį, nusipratino rūkyti pypkę ir ėmė kramtyti ta- 
baką, perėmė net Vrankos kalbos defektus, ir kelerius metus buvo do- 
ras, taupus, truputį mikčiojantis sielininkas, plukdęs žemyn ištisus miš- 
kus Nemunu, Bobru, Bugu ir Vysla. Taip pat reikia pasakyti, kad tar- 
naudamas Makenzeno vadovaujamame kronprinco leibhusarų pulke iš- 

kilo iki grandinio Vrankos, mat Vranka dar nebuvo tarnavęs; o Kal- 
jaičekas buvo tarnavęs, kaip ketveriais metais vyresnis už prigėrusįjį, 
ir palikęs blogą atminimą artilerijos pulke prie Torno. Pavojingiausieji 
plėšikai, žmogžudžiai ir padegėjai, kol dar plėšikauja, žudo ir pade- 
ginėja, laukia progos užsiimti solidesne profesija. Kai kurie patys to- 
kių progų ieško arba atsitiktinai jas suranda: Koljaičekas, kaip Vran- 
ka, buvo geras ir nuo savo karštos ydos taip pagijęs, kad imdavo dre- 
bėti vien tiktai pamatęs degtukus. Degtukų dėžutėms, ramiai ir gražiai 
gulinčioms ant virtuvės stalo, visada grėsė pavojus, nors jis pats ga- 
lėjo būti išradęs degtuką. Jos tuojau lėkdavo pro langą, kad būtų to- 
liau nuo pagundos. Ir mano močiutei būdavo sunku laiku padėti ant 
stalo šiltus pietus. Dažnai šeima sėdėdavo tamsoj, nes nebūdavo kuo 
uždega lempą. 

Tačiau Vranka nebuvo tironas. Sekmadieniais jis vesdavosi savo 
Aną Vranką į žemutinį miestą bažnyčion ir leisdavo jai, savo teisėtai 
žmonai, kaip ir bulvių lauke nešioti keturis sijonus. Žiemą, kai upė 
užšaldavo ir sielininkams ateidavo liesas metas, jis kantriai tūnodavo 
Troilyje, kur gyveno tiktai sielininkai, krovikai ir laivų statyklos dar- 
«bininkai, ir prižiūrėdavo savo dukrą Agnesę, kuri, atrodo, paveldėjo tė- 
vo būdą, nes amžinai lindėdavo arba po lova, arba spintoj, o kai at- 
eidavo svečių, įsitaisydavo su savo skudurinėmis lėlėmis po stalu. 

Tad mergytei Agnesei rūpėjo būti pasislėpus ir tada užsiimti malo- 
numais, nors ir ne tokiais kaip Jozefas po Anos sijonais. Padegėjas 
Koljaičekas buvo pakankamai nudegęs, kad suprastų savo dukters po- 
reikį slėptis. Todėl, kai reikėjo į balkoną panašiame pusantro kamba- 
rio priestate padaryti triušiams būdą, padarė atitinkamo dydžio priebė- 
gą ir jai. Tokioje špokinyčioje mano mama būdama vaikas sėdėdavo 
ir žaisdavo su lėlėmis. Vėliau, kai jau vaikščiojo į mokyklą, lėles ji, 
sako, užmiršo ir žaisdama su stikliniais rutuliukais ir spalvotomis 
plunksnomis ėmė rodyti pirmus trapaus grožio suvokimo pradus. 

Aš degte degu noru nurodyti savo paties egzistencijos pradžią ir 
nebenoriu daugiau pasakoti apie Vrankas, kurių šeimos sielis ramiai 
plaukė iki tryliktųjų metų, kol Šichau į vandenį buvo nuleistas “Ko- 
lumbas"“; kaip tik tada netikrojo Vrankos pėdsakus aptiko policija, kuri 
niekada nieko nepamiršta. 

Viskas prasidėjo nuo to, kad Koljaičekas, kaip ir visada antroje va- 
saros pusėje, taip ir tą tryliktųjų metų rugpjūčio mėnesį, turėjo atpluk- 
dyti didelį sielį iš Kijevo Pripete, kanalu, Bugu iki Modlino ir iš te- 
nai Vysla. Jie, iš viso dvylika sielininkų, “Radaunės" vilkiku, pūškuo- 
jančiu jų lentpjūvės užsakymu, ir iš Vakarų Noifero Negyvąja Vysla, 

paskui pačia Vysla pro Kėzemarką, Lechau, Čatkau, Diršau ir Pikelį 
vakare atplaukė į Torną. Tenai į laivą įlipo naujasis lentpjūvės savi- 
ninkas, kuris Kijeve turėjo stebėti rąstų pirkimą. Kai “Radaunė" ket- 
virtą valandą ryto išplaukė, visi žinojo, kad jis laive. Koljaičekas jį 
pirmąkart pamatė pusryčiaujant prie bendro stalo. Kramtydami ir 
siurbčiodami miežinę kavą jie sėdėjo priešais. Koljaičekas jį tuojau 
atpažino. Platus, jau praplikusiu pakaušiu vyras liepė atnešti vodkos ir 
įpilti į tuščius kavos puodukus. Tebekramtant, „gale stalo tebepilstant 
degtinę, jis prisistatė: 

— Taigi Žinokit, aš esu naujasis lentpjūvės savininkas, mano pavar- 
dė Diukerhofas, pas mane būna tvarka! 

Sielininkai, jam pareikalavus, iš eilės, kaip sėdėjo, pasisakė pavar- 
des ir užsivertė puodukus, kad net Adomo obuoliai sutrūkčiojo. Kol- 
jaičekas pirma užsivertė, paskui pasakė “Vranka" ir dėbtelėjo į Diu- 
kerhofą. Tas linktelėjo, kaip ir anksčiau, pakartojo žodelį “Vranka"“, 
kaip buvo kartojęs kitų vyrų pavardes. Tačiau Koljaičekui pasirodė, 
kad Diukerhofas nuskendusio sielininko pavardę ištarė ypatingai, ne 
pabrėždamas, o greičiau susimąstęs. “Radaunė" pūškavo, padedant be- 
sikeičiantiems locmanams, lenkdama smėlio seklumas, priešais nuo 
molio drumstą, tiktai vieną kryptį pripažįstančią srovę. Kairėje ir de- 
šinėje už pylimų plytėjo vis tie patys, tiėsa, jau nebelėkšti, o vėliau 
ir kalvoti, jau nupjauti laukai. Gyvatvorės, slėniai, dauba, priaugusi 
prožirnių, lygi kaip stalas žemė tarp atskirų ūkių, tarsi sukurta kava- 
lerijos atakoms, iš kairės į smėlyną įlekiančiai ulonų divizijai, per gy- 
vatvorės šokinėjantiems husarams, jaunų rotmistrų svajonėms, mūšiui, 
kuris jau buvo, kuris visąlaik kartojasi, paveikslui: totoriai prigulę, 
dragūnai pastatę arklius piestu, šarvuotieji riteriai griūva iš balnų, vy- 
riausiasis magistras dažo ordino apsiaustą savo krauju, krūtinės šarvui 
netrūksta nė vienos grandies, išskyrus tą, kur perkirsta Mozūrijos her- 
cogo, ir arkliai, joks cirkas neturi tokių širmių, nervingi, apkalbinėti 
puošmenomis, sausgyslės iššokusios, šnervės išpūstos, karmino spal- 
vos, iš jų eina debesėliai, perverti iečių, su vėliavėlėmis, nuleisti į 
dangų ir vakaro žarą skrodžią kardai, o toliau, antrame plane — nes 
kiekvienas paveikslas turi antrą planą — tvirtai prilipęs prie horizonto, 
taikiai dūmijantis kaimelis tarp juodžio pasturgalinių kojų, nameliai 
prigludę prie Žemės, samanoti, dengti šiaudais; o juose — atsargoje 
laikomi, puikūs, apie savo dieną svajojantys šarvai, kai ir jie galės pa- 
sirodyti pirmame plane lygumoje už Vyslos daubų lyg tie kumeliukai 
tarp sunkiosios kavalerijos. 

Prie Vroclaveko Diukerhofas bakstelėjo Koljaičekui pirštu į krūtinę: 

— Sakykite, Vranka, ar jūs tais ir tais metais nedirbote lentpjūvė- 
je Švece? Kuri paskui sudegė, a? 

Koljaičekas sunkiai papurtė, tarsi turėdamas įveįkti pasipriešinimą, 
galvą, ir jam pavyko nutaisyti tokias liūdnas ir pavargusias akis, kad 
Diukerhofas, pasižiūrėjęs į jas, tolesnių klausimų atsisakė. Kai Koljai- 
čekas, kaip ir visi plukdytojai, prie Modlino, kur Bugas įteka į Vys- 
lą, persisvėręs per “Radaunės" bortą tris sykius nusispjovė į vandenį, 
prie jo staiga atsirado Diukerhofas su cigaru dantyse ir paprašė ugnies. 
Tasai žodeliukas ir žodelis “degtukai" Koljaičekui buvo kaip rakštis. 

— Klausykit, jumsenėra ko rausti, kai Žmogus paprašo ugnies. Jūs 
juk ne mergina. 

Tiktai praplaukus Modliną Koljaičekui praėjo raudonis, tačiau tai 
buvo ne gėdos raudonis, o vėlyvas atšvaitas jo padegtų lentpjūvių. 
Tarp Modlino ir Kijevo, taigi plaukiant Bugu aukštyn, kanale, jungian- 
čiame Bugą ir Pripetę, kol “Radaunė" pūškaudama Pripete rado Dnep- 
rą, neatsitiko nieko, ką galima būtų pavaizduoti kaip Koljaičeko-Vran- 
kos ir Diukerhofo susidūrimą. Vilkike, tarp sielininkų, tarp sielininkų 
ir kūrikų, tarp vairininko, kūrikų ir kapitono, tarp kapitono ir vis be- 
sikeičiančių locmanų, žinoma, būta nesusipratimų, kaip įprasta tarp vy- 
rų. Aš įsivaizduoju kašubų sielininkų ir Štetine gimusio vairininko vei- 
dus, galbūt net prasidedantį maištą: susirinkimą. denyje, burtų trauki- 
mą, slaptažodžius, peilių galandymą. Tuščia jų. Nebuvo net politinių 
vaidų, vokiečių ir lenkų pjautynių, nei aplinką atitinkančio, socialine 
neteisybe paremto maišto. Tvarkingai rydama anglis “Radaunė" 
pūškavo, kur jai reikia, sykį — man atrodo, tuojau už Plocko — už- 
plaukė ant seklumos, tačiau nusikrapštė nuo jos savo jėgomis. Trum- 
pas, kandus pasižodžiavimas tarp kapitono Barbušo iš Noifarvaserio ir 
ukrainiečio locmano — štai ir viskas, laivo žurnale daugiau nieko 
nerastumėte. 

Jeigu turėčiau ir norėčiau rašyti Koljaičeko minčių arba Diukerhofo 
vidinio gyvenimo žurnalą, tai nuotykių ir susidūrimų užtektų, būtų ga- 
lima nupasakoti kilusį įtarimą ir jo pasitvirtinimą, nepasitikėjimą ir 
skubų, galima sakyti, žaibišką jo nuslopinimą. Bijojo abu. Diukerho- 
fas labiau už Koljaičeką, nes juk buvo Rusijoje. Diukerhofas galėjo, 
kaip kadaise Vranka, iškristi už borto, galėjo — dabar mes jau Kije- 
ve — medienos sandėliuose, kurie tenai tokie dideli ir klaidūs, pasi- 
mėsti su savo angelu sargu ir pakliūti po krūva staiga pasileidusių, ne- 
besuvaldomų rąstų... arba galėjo būti išgelbėtas. Išgėlbėtas Koljaiče- 
ko, kuris pirmiausia galėjo ištraukti lentpjūvės savininką iš Pripetės ar- 
ba Bugo, paskui paskutinę akimirką nustumti į šalį prasidėjus rąstų la- 
vinai Kijevo medienos sandėlyje, kur nėra vietos angelams sargams. 
Kaip gražu būtų, jeigu dabar galėčiau papasakoti, kaip pusiau prigė- 

Tęs arba pusiau sutraiškytas Diukerhofas dar sunkiai kvėpuodamas ir 
tebematydamas akyse mirtį, šnibžda tariamam Vrankai į ausį: “ Ačiū, 
Koljaičekai, ačiū!“, paskui, po būtinos pauzės: “Dabar mes kvit — ir 
baigtas kriukis!“ Ir jie būtų draugiškai, sutrikę šypsodamiesi ir beveik 
su ašaromis akyse mirktelėję vienas kitam, būtų nedrąsiai, bet tvirtai 
paspaudę viens kitam ranką. 

Mes žinome tokias scenas iš pašėliškai gerai padarytų filmų, kur 
režisieriui būna šovę į galvą puikiai vaidinančius, nesutariančius bro- 
lius vėliau padaryti ugnį ir vandenį pereinančiais, dar tūkstantį nuoty- 
kių patiriančiais bendrais. 

Tačiau Koljaičekas nenutaikė progos nei prigirdyti Diukerhofą, nei 
išplėšti jį iš riedančių rąstų lavinos nagų. Apdairiai ir paisydamas savo 
firmos naudos Diukerhofas nupirko Kijeve rąstus, dar pažiūrėjo, kaip ' 
rišami devyni sieliai, davė, kaip įprasta, plukdytojams gerų rank- 
pinigių rusiška valiuta kelionei atgal ir tada sėdo į traukinį, kuris jį 
per Varšuvą, Modliną, Doič-Eilau, Marienburgą, Diršau parvežė į 
firmą, turėjusią lentpjūvę medžio uoste tarp Klavito ir Šichau laivų 
statyklų. 

Prieš išleisdamas plaustus į sunkią kelionę iš Kijevo upėmis, kanalu 
ir pagaliau Vysla, aš svarstau, ar Diukerhofas buvo tikras, jog atpažino 
padegėją Koljaičeką kaip Vranką. Pasakyčiau taip, kol lentpjūvės sa- 
vininkas buvo su romiu, paklusniu, nepaisant ribotumo visų mylimu 
Vranka garlaivyje, jis tikėjosi, jog tai ne bet ką galintis iškrėsti Kol- 
jaičekas. Šią viltį jis palaidojo tiktai atsisėdęs minkšto geležinkelio va- 
gono sėdynėn. Ir kai traukinys pasiekė galutinę stotį, Dancigo centri- 
nėje geležinkelio stotyje, dabar aš jau pasakau pavadinimą, Diukerho- 
fas padarė savo diukerhofiškas išvadas, pasiuntė karietą su lagaminais 
namo, 0 pats tuojau, be bagažo, nužygiavo į policijos prezidiumą, 
esantį čia pat, prie Vybeno pylimo, tenai šuoliais užlėkė centrinio įė- 
jimo laiptais, po trumpų kruopščių paieškų rado kambarį su pakanka- 
mą kompetenciją turinčiais Žmonėmis, kurie galėjo suteikti Diukerho- 
fui trumpą, vien faktais paremtą informaciją. Jis paprasčiausiai paprašė 
patikrinti Koljaičeko-Vrankos bylą, ir policija jam tai pažadėjo. 

Vėlesnėmis savaitėmis, kai mediena su nendrinėmis palapinėmis ir 
sielininkais lėtai leidosi pasroviui, daugelyje įstaigų buvo prirašyta 
krūvos popierių. Buvo surasti kariniai Jozefo Koljaičeko, tokio ir to- 
kio Vakarų Prūsijos pulko artileristo, dokumentai. Artileristas buvo du- 
syk po tris dienas sėdėjęs daboklėje už tai, kad girtas visa gerkle pu- 
siau lenkiškai, pusiau vokiškai rėkavo anarchistinius šūkius. Tai buvo 
gėdingos atžymos, tokių grandinio Vrankos, tarnavusio antrajame leib- 

husarų pulke Langfūre, nė su žiburiu negalėjai rasti. Vranka čia bu- 
vo puikiai pasirodęs, kronprincas iš geros pusės jį įsidėmėjęs per. ma- 
nevrus kaip bataliono budėtoją, o kad visada nešiojosi kišenėje tale- 
rių, tai apdovanojo kronprinco taleriu. Tačiau tas taleris nebuvo užre- 
gistruotas grandinio Vrankos karinėje byloje, apie jį garsiai aimanuo- 
dama papasakojo mano močiutė Ana, kai buvo tardoma sykiu su sa- 
vo broliu Vincentu. 

Ne tiktai tuo taleriu ji neigė žodelį “padegėjas". Ji galėjo parody- 
ti popierius, kur nesyk paliudyta, jog Jozefas Vranka jau ketvirtais me- 
tais įstojo į Dancigo savanorių gaisrininkų būrį ir žiemos mėnesiais, 
kai visi sielininkai darydavo pertrauką, kaip gaisrininkas dalyvavo ne 
vieno gaisro gesinime. Buvo ir diplomas, kuris skelbė, kad gaisrinin- 
kas Vranka per didįjį gaisrą Troilo geležinkelio depe, anno nulis de- 
vyni, ne tik gesino, bet ir išgelbėjo du šaltkalvio gizelius. Panašiai 
kalbėjo ir liudytoju pakviestas gaisrininkų kapitonas Hechtas. Jis pa- 
sakė: “Kaip gali būti padegėjas tas, kuris gesina? Jis ir dabar tebestovi 
man akyse ant kopėčių, kai degė Hoibudės bažnyčia. Feniksas, prisi- 
kėlęs iš pelenų ir liepsnos, malšinantis ne vien šio pasaulio gaisrus, 
bet ir mūsų Viešpaties Jėzaus troškulį! Paklausykit, ką aš jums pasa- 
kysiu: jeigu kas nors Žmogų su gaisrininko šalmu, kurį visi praleidžia, 
kurį myli draudimo įstaigos, kuris visada turi kišenėj šiek tiek pele- 
nų, kaip ženklą, kaip savo profesijos požymį, jeigu kas nors jį, pui- 
kųjį feniksą, nori pavadinti raudonu gaidžiu, tai tokiam girnapusę ant 
kaklo ir...“ Jūs turbūt pastebėjot, kad kapitonas Hechtas iš savanorių 
gaisrininkų pulko buvo puikus pamokslininkas. Sekmadieniais jis sto- 
vėdavo Langgarteno Šv. Barboros bažnyčios sakykloje ir, kolei buvo 
tiriama Koljaičeko-Vrankos byla, panašiomis parabolėmis apie dangiš- 
kąjį gaisrininką ir pragariškąjį padegėją sukdavo galvas savo parapi- 
jiečiams. O kad kriminalinės policijos darbuotojai nevaikščiojo į Šven- 
tos Barboros bažnyčią ir žodelis “feniksas" jiems nuskambėjo greičiau 
kaip jo didenybės įžeidimas, negu Vrankos pateisinimas, tai jo veikla 
savanorių gaisrininkų pulke jiems pasirodė įtartina. 

Buvo pareikalauta pažymų iš įvairių lentpjūvių, dokumentų iš gimtų 
vietų: Vranka išvydo šio pasaulio šviesą Tuchelyje; Koljaičekas gimė 
Torne. Nedideli nesutapimai vyresnių sielininkų ir tolimesnių giminai- 
čių parodymuose. Kilpa vis siaurėjo: ir kas gi jai daugiau liko, kaip 
tik galutinai užsiveržti. Tardymams jau tiek pažengus, didysis plaus- 
tas pasiekė reicho sienas ir nuo Torno jau buvo stebimas, o prieplau- 
kosė sekamas. 

Jog yra sekamas, mano senelis pastebėjo tiktai už Diršau. Jis to 

tikėjosi. Kartais jam užeinantis, panašus į melancholiją tingumas, 
matyt, sutrukdė išnešti kudašių prie Leckau arba Kėzemarke, tai dar 
buvo įmanoma tokiose pažįstamose vietose padedant jam palankiems 
sielininkams. Nuo Einlagės, kai sieliai lėtai ir atsitrenkdami į viens 
kitą įsispraudė į Negyvąją Vyslą, šalia plaustų pabrėžtinai nepastebi- 
mai prisigretino kateris, kuriame sėdėjo per daug žmonių. Tuojau už 
Plėnendorfo iš pakrantės meldų staigiai išlėkė du kranto apsaugos 
policijos motoriniai barkasai ir ėmė skersai išilgai raižyti vis menkiau 
gėlą, uostą pranašaujantųį Negyvosios Vyslos vandenį. Už Hoibudės 
tilto prasidėjo užtveriamoji “mėlynųjų" grandinė. Medienos sandėliai 
priešais Klavito laivų statyklą, mažesnės valčių statyklos, vis platėjan- 
tis, link Motlau besidriekiantis medienos uostas, įvairių lentpjūvių 
prieplaukos, jų pačių firmos prieplauka su laukiančiais Žmonėmis ir 
visur “mėlynieji", tiktai kitoje pusėje prie Šichau jų nebuvo, tenai 
visur plazdėjo vėliavos, tenai vyko kažkas kita, tenai turėjo kažką 
nuleisti į vandenį, tenai buvo daug Žmonių, jaudinusių Žuvėdras, tenai 
vyko šventė — šventė mano senelio garbei? Tiktai kai mano senelis 
pamatė rąstų krūvas, aplipusias uniformuotais žmonėmis, kai barkasai 
vis grėsmingiau ėmė keisti kursą ir versti bangas ant sielių, tiktai kai 
suprato, kam skirtas visas šitas paradas, pabudo senoji padegėjiška 
Koljaičeko širdis, ir jis, išspjovęs romųjį Vranką, išlindo iš savanorio 
gaisrininko Vrankos kailio, garsiai ir neužsikirsdamas atsisakė mik- 
čiojančio Vrankos ir leidosi bėgti, leidosi bėgti sieliais, plačiais, 
siūbuojančiais jų plotais, basas neobliuotu parketu, nuo rąsto ant rąs- 
to dūmė Šichau pusėn, kur vėjyje linksmai pleveno vėliavos, kur kaž- 
kas stovėjo ant pastolių, kur buvo rėžiamos gražios kalbos, kur niekas 
nešaukė Vrankos ar Koljaičeko, kur buvo sakoma: aš duodu tau 
Kolumbo, Amerikos vardą, daugiau kaip keturiasdešimt tūkstančių to- 
nų vandens talpa, trisdešimt tūkstančių arklio jėgų, jo didenybės 
laivas, su pirmos klasės rūkymo salonu, antros klasės virtuve, marmu- 
rine gimnastikos sale, biblioteka, Amerika, jo didenybės laivas, dengta 
galerija gale, pasivaikščiojimo denis, šlovė tau, gimtojo. uosto vėliava, 
princas Heinrichas prie vairo ir senelis Koljaičeckas basas, beveik ne- 
liesdamas rąstų dumia dūdų muzikos link, tauta turinti tokius kuni- 
gaikščius, nuo plausto ant plausto, žmonės jį audringai sveikina, šlovė 
tau, ir visos statyklos sirenos, taip pat uoste stovinčių laivų, vilkikų ir 
ekskursinių garlaivių sirenos, Kolumbas, Amerika, laisvė ir du barka- 
sai pašėlę iš džiaugsmo greta jo, nuo sielio ant sielio, jo didenybės 
sielių, ir atkerta jam kelią, viską sugadina, tad tenka sustoti taip gra- 
žiai įsibėgėjus, ir jis stovi vienišas ant sielio ir jau mato Ameriką, 

barkasai tenai stovi šonu, ir jis šoka... ir visi mato mano senelį plau- 
kiantį, plaukiantį prie sielio, kaip tik įslystančio į Motlau. Jis turėjo 
pasinerti, pasislėpti po vandeniu nuo barkasų, ir sielis užplaukė ant jo, 
plaukė ir plaukė nesibaigdamas, gimdė vis naujus sielius, tavo sielos 
sielius, per amžių amžius, amen. 

Barkasai išjungė motorus. Nepermaldaujamos akių poros tyrinėjo 
vandens paviršių. Tačiau Koljaičekas galutinai atsisveikino, pasakė su- 
die dūdų muzikai, sirenoms, laivų varpams ir jo didenybės laivui, 
princo Heinricho krikšto kalbai ir paklaikusioms jo didenybės žuvėd- 
roms, šlovei ir jo didenybės muilui, kuriuo buvo ištepti stapeliai, Ame- 
rikai, “Kolumbui" ir visiems policijos tyrimams. Mano senelio lavo- 
nas niekada nebuvo rastas. Aš, niekada neabejojęs, kad jis prigėrė po 
plaustu, norėdamas išlikti objektyvus, jaučiu pareigą pateikti visas ste- 
buklingo išsigelbėjimo versijas. Buvo kalbama, jog jis rado po plaustu 
plyšį tarp rąstų: apačioj tokio dydžio, kad kvėpavimo organai būtų virš 
vandens. O viršuje plyšys buvęs toks siauras, kad policininkai, iki nak- 
ties apžiūrinėję plaustus ir net nendrines palapines ant jų, nieko nera- 
dę. Paskui, tamsos prieglobstyje — buvo kalbama toliau, — jis pasi- 
leidęs pavandeniui, tiesa, pavargęs, bet šiaip taip pasiekęs kitą Mot- 
lau krantą ir laivų statyklos teritoriją, pasislėpęs tenai atliekų sandė- 
lyje ir vėliau, matyt, padedamas graikų jūreivių, pasiekęs vieną tų ne- 
švarių tankerių, kurie jau buvo priglobę daugelį bėglių. Kiti tvirtino: 
Koljaičekas, buvęs geras plaukikas su dar geresniais plaučiais, pernėrė 
ne tik plaustą; jis nusiyrė po vandeniu ligi pat kranto, iki kurio dar 
buvo geras galas, tenai nepastebimai įsimaišė tarp statyklos darbinin- 
kų, paskui į džiūgaujančią minią, sykiu giedojo “Šlovė tau“, smagus 
pasiklausė princo Heinricho krikšto kalbos, laimingai perbėgęs stape- 
lius, įsimaišė jau beveik sausas į minią ir išėjo sykiu su visais, o ki- 
tą dieną — čia abi versijos jau sutampa — įsitaisė zuikiu blogos šlo- 
vės graikų tankeryje. Objektyvumo dėlei reikia paminėti ir trečią be- 
protišką variantą, pasak kurio, mano senelis nelyginant koks rąstas iš- 
nešamas į atvirą jūrą, kur jį tuojau išgriebia Bonzako žvejai ir už trijų 
mylių zonos perduoda švedų jūriniam kateriui. Tenai, švedų laive, pa- 
sak to varianto, jis pamažu ir stebuklingai atsigauna, pasiekia Malmę... 
ir taip toliau, ir taip toliau. 

Visa tai nesąmonės ir žvejų plepalai. Aš taip pat perniek laikau vie- 
nodai neįtikėtinus pasakojimus įvairiuose uostuose sutiktų žmonių, ku- 
rie jį prieš pat Pirmąjį pasaulinį karą atseit matę Bafale, JAV. Jis va- 
dinęsis Džo Kolčiku. Ir prekiavęs mediena su Kanada. Turėjęs degtukų 
firmų akcijų. Įkūręs ne vieną draudimo nuo gaisro kontorą. Buvęs la- 

bai turtingas ir vienišas: sėdėdavęs dangoraižyje prie milžiniško rašo- 
mojo stalo, apsimaustęs visus pirštus tviskančiais brangakmeniais: 
muštruodavęs savo asmens sargybą, nešiodavęs gaisrininko uniformą, 
mokėdavęs dainuoti lenkiškai ir šlovinęs fenikso gvardiją. 


PETELIŠKĖ IR LEMPA 


Vienas žmogus paliko viską, perplaukė per didžiąją balą, aikako į 
Ameriką ir praturtėjo. Daugiau aš nenoriu pasakoti apie savo senelį, 
nesvarbu kaip jis dabar vadinasi, ar lenkiškai Goljačeku, kašubiškai 
Koljaičeku ar amerikietiškai Džo Kolčiku. 

Sunku paprastu žaislų ir universalinėse parduotuvėse pardavinėja- 
mu skardiniu būgnu išbelsti medinių, beveik iki pat horizonto išvien 
su upe nusidriekusių sielių vaizdą. Bet man pavyko perteikti, kaip at- 
rodė medienos uostas, vandens nešami rąstai, vinguriuojantys upės 
įlankose, pūvantys melduose, kiek lengviau sekėsi vaizduoti Šichau, 
Klavito ir daugelį kitų, daugiausia remontu užsiimančių valčių statyk- 
lų, vagonų fabriko laužyną, margarino fabriko kokoso riešutais pradvi- 
sušį sandėlį, visas man pažįstamas sandėlių salos kertes. Ji negyva, 
neaisakinėja man, nesidomi imperatoriškosiomis laivų nuleidimo į van- 
denį ceremonijomis, dažnai dešimtmečius trunkančiomis, nuleidimu į 
vandenį prasidedančiomis laivų Žžūtimis, šįsyk laivo vardas buvo 
“Kolumbas", jis dar vadintas laivyno pasididžiavimu, aišku, išplaukė 
į Ameriką ir vėliau buvo nuskandintas ar pats nusiskandino, galbūt bu- 
vo iškeltas, perkrikštytas arba atiduotas į laužą. Galbūt jis, “Kolum- 
bas", tik pasinėrė, mėgdžiodamas mano senelį, ir šiandien kur nors 
plūduriuoja su savo keturiasdešimčia tūkstančių tonų, rūkymo salonais, 
marmurine gimnastikos sale, plaukimo baseinu ir masažo kabinomis, 
tarkim, šešių tūkstančių metrų gylio Filipinų duburyje ar Emdeno 
gelmėje; apie tai galima pasiskaityti “Vėjeryje" arba laivyno kalendo- 
riuose — man atrodo, jog pirmasis ar antrasis “Kolumbas" nusiskan- 
dino pats, nes kapitonas negalėjo pakelti kažkokios su karu susijusios 
gėdos. | 

Aš perskaičiau Brunui vieną dalį istorijos apie sielį, paskui, prašy- 
damas sakyti tiesą į akis, pasiklausiau jo nuomonės apie savo rašinį. 

— Graži mirtis! — susižavėjęs sušuko Brunas ir tučtuojau ėmė 
mazgyti iš virvelių mano nuskendusį senelį. Aš turėjau pasitenkinti to- 

kiu jo atsakymu ir pamiršti pašėliškai drąsias svajones apie emigraciją 
į JAV, kur galbūt pavyktų gauti palikimą. 

Manęs aplankyti atėjo bičiuliai Klepas ir Vitlaras. Klepas atnešė 
džiazo plokštelę, abejose pusėse įgrotą Kingo Oliverio, Vitlaras manie- 
ringai atkišo ant rausvo kaspino tabaluojančią šokoladinę širdį. Jie 1š- 
darinėjo visokias nesąmones, parodijavo scenas iš mano teismo, ir aš, 
norėdamas juos pradžiuginti, kaip visada lankymo dienomis, dėjausi 
esąs smagus ir linkęs juoktis net iš kvailiausių pokštų. Lyg tarp kita 
ko ir kol Klepas dar nepradėjo savo neišvengiamo pamokslo apie džia- 
zo ir marksizmo ryšį, aš papasakojau apie Žmogų, kuris tryliktaisiais 
metais, taigi prieš pasaulyje užverdant košei, palindo po, rodės, bega- 
liniu sieliu ir daugiau nebeišlindo; net lavono niekas nerado. 

Mano paklaustas — aš paklausiau nerūpestingai, lyg iš nuobodulio, 
— Klepas nepatenkintas pasukinėjo savo riebų sprandą, atsisagstė ir 
užsisagstė marškinius, ėmė rodyti, kad plaukia, kad pats yra po van- 
deniu. Galų gale jis nusikratė mano klausimo, suversdamas bėdą anks- 
tyvam rytmečiui už tai, kad negali į jį atsakyti. 

Vitlaras sėdėjo it mietą prarijęs, jis užmetė koją ant kojos, steng- 
damasis nesuglamžyti sulaidytų kelnių ir su subtiliu, įnoringu pasipū- 
timu, manding, būdingu tik dangaus angelams, atsakė: 

— Aš ant plausto. Gera ant plausto. Bęt kanda uodai, ir tai nema- 
lonu. Aš po plaustu. Gera po plaustu. Uodai nekanda, kaip malonu. 
Man atrodo, kad čia būtų galima gyventi, jeigu nerūpėtų būti ant 
plausto ir leistis kandžiojamam uodų. 

Vitlaras padarė savo firminę pauzę, pasižiūrėjo į mane, paskui pa- 
kėlė, kaip visada, kai nori būti panašus į pelėdą, ir taip jau išriestus 
antakius ir teatrališkai išrėžė: : 

— Aš manau, kad skenduolis, tas Žmogus po plaustu, buvo tavo se- 
nelio brolis, jeigu ne pats senelis. Kadangi kaip senelio brolis, dar la- 
biau kaip senelis, jautė pareigą daryti tau gera, tai ėmė ir prisigirdė: 
juk tau nieko nebūtų baisiau, kaip turėti gyvą senelį. Tu esi ne tik sa- 
vo senelio brolio, bet ir savo senelio žudikas! O kad jis tave, kaip 
kiekvienas tikras senelis, mylėjo, tai norėjo truputį nubausti ir nesu- 
teikė kaip anūkui malonumo parodyti išpurtusį nuo vandens lavoną ir 
pasakyti: “Pažiūrėkit į mano negyvą senelį. Jis buvo herojus! Jis ver- 
čiau šoko į vandenį, negu leidosi sugaunamas“. Tavo senelis nedavė 
progos pasauliui ir tau pamatyti lavoną, kad būsimosios kartos ir tu jo 
ilgai neužmirštumėte. — Paskui, peršokdamas nuo vienokio patoso 
prie kitokio, klastingai palinkęs į priekį, paguodė: — Amerika, džiau- 
kis, Oskarai! Tu turi tikslą, užduotį. Tave čia išteisins, paleis. Ir tada 

kur daugiau, jeigu ne į Ameriką, tenai viską vėl rasi, netgi savo din- 
gusį senelį! 

Kad ir koks pašaipus, net įžeidžiantis buvo Vitlaro atsakymas, jis 
man vis dėlto labiau patiko, negu tarp gyvybės ir mirties beveik ne- 
įžvelgiantys skirtumo mano draugo Klepo tauškalai arba sanitaro Bru- 
no atsakymas, mat mano senelio mirtį jis tik todėl pavadino gražia, 
kad tuoj po jos į vandenį nušliaužė ir sukėlė bangas “Kolumbas". Man 
patinka senelius konservuojanti Vitlaro Amerika, tikslas, pavyzdys, ku- 
riuo galėsiu sekti, kai pasibodėjęs Europa norėsiu padėti į šalį būgną 
ir plunksną: “Rašyk toliau, Oskarai, nepasiduok vardan savo turtais 
pertekusio, bet pavargusio, Bafale, JAV, mediena prekiaujančio sene- 
lio“ Koljaičeko, kuris savo dangoraižyje žaidžia su degtukais!“ 

Kai Klepas ir Vitlaras atsisveikino ir pagaliau išėjo, Brunas ener- 
gingai vėduodamas pašalino iš kambario niekam nepatinkantį draugų 
kvapą. Tada ir vėl paėmiau į rankas būgną, tačiau nebandžiau išbels- 
ti mirtį užklojusių sielių vaizdo, aš mušiau tą greitą, šokinėjantį ritmą, 
kuriam nuo keturioliktųjų metų rugpjūčio privalės paklusti visi Žmo- 
nės. Todėl tekste iki mano gimimo valandos kelių gedinčiųjų asmenų, 
mano senelio paliktų Europoje, gyvenimas bus pažymėtas tik punkty- 
riškai. 

Kai Koljaičekas dingo po plaustu, tarp sielininkų namiškių, stovin- 
čių ant lentpjūvės prieplaukos, buvo mano močiutė su savo dukra 
Agnese, Vincentas Bronskis ir jo septyniolikametis sūnus Janas. Kiek 
nuošaliau stovėjo Gregoras Koljaičekas, vyresnysis Jozefo brolis, iš- 
kviestas į miestą tardymams. Tasai Gregoras kaišiojo policijai po no- 
simi vis tuos pačius Žodžius: 

— Aš beveik neprisimenu savo brolio. Apskritai Žinau tik, kad jo 
vardas Jozefas ir kad, kai paskutinįsyk jį mačiau, jam buvo galbūt de- 
šimt arba, tarkim, dvylika metų. Jis valė man batus ir atnešdavo alaus, 
kai motina ir aš jo užsinorėdavom. 

Nors ir paaiškėjo, jog mano prosenelė mėgo alų, policijai tas Gre- 
goro Koljaičeko atsakymas nieko nepadėjo. Užtat vyresniojo Koljaiče- 
ko buvimas labai padėjo mano močiutei Anai. Gregoras, anksčiau lei- 
dęs gyvenimą Štetine, Berlyne, pagaliau Šneidemiulyje, liko Dancige, 
susirado darbą parako malūne prie “Triušio bastiono“ ir vedė praėjus 
metams, kai visi nesusipratimai, tokie kaip vedybos su tariamu Vran- 
ka, buvo išaiškinti ir padėti į archyvą, mano močiutę, kuriai reikėjo 
Koljaičekų, kuri nebūtų taip greitai ištekėjusi už Gregoro, jeigu tas ne- 
būtų buvęs Koljaičekas. 

„ Darbas parako malūne apsaugojo Gregorą nuo margo, o netrukus ir 

pilko švarko. Jie trise gyveno tame pačiame pusantro kambario bute, 
kuriame daug metų glaudėsi padegėjas. Tačiau pasirodė, kad Koljai- 
čekas Koljaičekui nelygu, mat nepraėjus nė pusei metų po vedybų ma- 
no močiutė buvo priversta išsinuomoti likusį tuščią vieno namo rūsį 
Troilyje ir verstis visokių smulkmenų, nuo segtuko iki kopūsto galvos, 
pardavinėjimu, mat nors Gregoras parako malūne ir uždirbdavo krū- 
vą pinigų, nė trupučio neparnešdavo namo, nes viską pragerdavo. Tai- 
gi Gregoras, matyt, nusidavė į mano prosenelę ir buvo girtuoklis, tuo 
tarpu mano senelis Jozefas buvo iš tų Žmonių, kurie tik kartais išge- 
ria taurelę. Gregoras gėrė ne todėl, kad jam buvo liūdna. Net ir tada, 
kai atrodydavo linksmas, o tai pasitaikydavo retai, nes buvo linkęs į 
melancholiją, jis gerdavo ne dėl linksmumo. Jis gerdavo todėl, kad į 
viską žiūrėdavo rimtai, net į alkoholį. Niekas negalėjo pasakyti, kad 
Gregoras Koljaičekas gyvas būtų palikęs iki dugno neišgertą kadugi- 
nės taurelę. 

Mano mama, tuo metu penkiolikametė dručkė, nesėdėjo sudėjusi 
rankų, ji padėdavo prekiauti, klijuodavo maisto korteles, šeštadieniais 
išnešiodavo prekes ir rašydavo negudrius, tačiau kupinus išmonės 
laiškus, raginimą klientus grąžinti skolas. Gaila, kad neturiu nė vieno 
tų laiškų. Kaip gražu būtų, jeigu dabar galėčiau pacituoti kelias pusiau 
vaikiškas, pusiau mergiškas dejones iš pusiau našlaitės epistoliarinio 
palikimo, nes Gregoras Koljaičekas nebuvo pilnavertis patėvis. Mano 
močiutei ir jos dukrai kartais net būdavo sunku apsaugoti nuo melan- 
choliško visuomet ištroškusio Koljaičeko žvilgsnio savo kasą su va- 
riokais ir viena kita sidabrine moneta, kurią atstojo dvi viena ant ki- 
tos suvožtos skardinės lėkštės. Tiktai Gregorui Koljaičekui septynio- 
liktais metais mirus nuo gripo, pajamos iš smulkios prekybos truputį 
išaugo, bet ne kažin kiek; nes kiek jau septynioliktais metais galėjai 
parduoti? 

Į kamaraitę pusantro kambario bute po parako malėjo mirties liku- 
sią tuščią, nes mama, bijodama pragaro, jon jokia mada nenorėjo ei- 
ti, įsikėlė Janas Bronskis, tada maždaug dvidešimtmetis mano mamos 
kuzenas, palikęs Bisau ir savo tėvą Vincentą, nes po gero Karthauzo 
vidurinės mokyklos baigimo ir praktikos apskrities miestelio pašte no- 
rėjo pradėti valdininko karjerą centriniame Dancigo pašte. Į tetos butą 
Janas atsinešė ne-tik lagaminą, bet ir didelę pašto ženklų kolekciją. Jis 
rinko ženklus nuo pat ankstyvos jaunystės, taigi su paštu buvo susi- 
jęs ne tik profesiniais, bet ir privačiais jautriais saitais. Menkas, tru- 
putį gunktelėjęs jaunikaitis turėjo pakankamai gražų, ovalo formos, gal 
kiek saldoką veidą ir mėlynas akis, kad mano mama, tuomet septynio- 

likmetė, jį įsimylėtų. Janas jau tris kartus buvo rodęsis karinei komi- 
sijai, bet kiekvienusyk dėl netikusios sveikatos būdavo paleidžiamas; 
ir tai daug ką sako apie Jano Bronskio fizinę būklę, nes tais laikais 
visi bent kiek vertikaliau besilaikantys keliaudavo į Verdeną, kad 
Prancūzijos žemėje amžinai išsitiestų horizontaliai. 

Flirtas turėjo užsimegzti jau tada, kai buvo sykiu apžiūrinėjamas 
pašto ženklų albumas, sukišus krūvon galvas tikrinami ypač vertingų 
egzempliorių danteliai. O pati meilė prasidėjo arba pasireiškė tada, kai 
Janas gavo šaukimą į ketvirtą komisiją. Mano mama palydėjo jį, nes 
jai ir taip reikėjo į miestą, palaukė prie srities komendantūros, šalia 
landšturmo saugomos būdelės. Ji buvo susitarusi su Janu, kad šįsyk jis 
kaks į Prancūziją, jog tos šalies geležimi ir švinu prisotintame ore pa- 
sigydytų savo menką krūtinę. Galbūt mano mama nesyk burdama per- 
skaičiavo landšturmo kareivio sagas ir gavo vis kitokį rezultatą. Man 
atrodo, jog visų uniformų sagos išdėstytos taip, kad paskutinė visuo- 
met reiškia Verdeną, vieną iš daugelio Hartmansveilerio aukštumų, ko- 
kį nors upeliuką, tarkim, Somę ar Marną. Kai paskui ketvirtąsyk pa- 
tikrintas vaikinas išlindo pro paradines komendantūros duris, nukepės- 
tavo laiptais žemyn ir, puolęs mano mamai ant kaklo, sušnibždėjo tuo 
metu mėgstamą posakį: “Anei sprando, anei subinės, tegu metus pa- 
lūkės!"“, mano mama pirmąsyk palaikė Bronskį laimingu, ir nežinau, 
ar vėliau kada laikė laimingesniu. 

Tos jaunos karo metų meilės smulkmenos man nežinomos. Janas 
pardavė dalį savo pašto ženklų kolekcijos, kad patenkintų mano ma- 
mos poreikį gražiems, gerai pasiūtiems ir brangiems daiktams, dar, 
sako, tada rašė dienoraštį, bet jis vėliau, deja, dingo. Mano močiutė, 
atrodo, pakentė jaunuolių santykius — reikia manyti, netelpančius į gi- 
minystės rėmus, nes Janas Bronskis dar ir po karo kiek laiko gyveno 
jų ankštame bute Troilyje. Jis. išsikėlė tik tada, kai jau nebebuvo 
galima nebekreipti dėmesio į tokio pono Macerato atsiradimą. Su tuo 
ponu mano mama, matyt, susipažino aštuonioliktųjų mėtų vasarą, kai 
dirbo pagalbine sesele Zilberhamerio karinėje ligoninėje prie Olivos. 
Alfredas Maceratas, nuo Reino krantų kilęs Žmogus, gulėjo tenai su 
peršauta šlaunimi ir savo pietietišku meilumu greitai užkariavo visų 
seselių simpatijas, neišskiriant nė seselės Agnesės. Apsveikęs jis šlub- 
čiodavo prilaikomas vienos ar kitos slaugės po ligoninės koridorių ir 
padėdavo seselei Agnesei tvarkytis virtuvėje, mat jai labai tiko pric 
apskrito veido seselės kykas, o jis, prisiekęs virėjas, mokėjo paversti 
jausmus sriubomis. | 

Kai žaizda užgijo, Alfredas Maceratas liko Dancige ir tuojau susi- 

rado darbą, įsitaisė savo Reino firmos, gan didelio popieriaus gamy- 
ba užsiimančio fabriko, atstovu. Karas išeikvojo savo kreditus. Buvo 
kuriamos taikos sutartys, duodančios dingstį vėlesniems karams: žemės 
aplink Vyslos žiotis, maždaug nuo Fogelzango iškyšulio nerijoje, pa- 
lei Nogatą iki Pikelio, toliau palei Vyslą iki Čatkau, paskui į kairę sta- 
čiu kampu iki Šenflyso, darant lanką aplink Zaskošino girią iki Oto- 
mino ežero, paliekant Materną, Ramkau ir mano močiutės Bisau, bu- 
vo paskelbtos laisvomis, pavaldžiomis Tautų Sąjungai. Lenkija pačia- 
me mieste gavo laisvą uostą, Vesterplatę su šaudmenų sandėliais, ge- 
ležinkelio valdybą ir paštą Hevelijaus aikštėje. 

Laisvojo miesto pašto ženklai puošė laiškus Hanzos tamsaus auk- 
so spalvos laivais ir herbais, tuo tarpu lenkai lipdė ant savo vokų 
makabriškai violetines scenas iš Kazimiero ir Batoro istorijų. Janas 
Bronskis perėjo į lenkų paštą. Jo perėjimas iš šalies atrodė spontaniš- 
kas, kaip ir Lenkijos pilietybės priėmimas. Daugelis mano, kad pasi- 
rinkti Lenkijos pilietybę jį paskatino mano mamos elgesys. Mat 
dvidešimtaisiais metais, kai maršalas Pilsudskis sumušė Raudonąją 
Armiją prie Varšuvos ir tą stebuklą price Vyslos tokie žmonės kaip 
Vincentas Bronskis priskyrė mergelei Marijai, karo specialistai — arba 
generolui Sikorskiui, arba generolui Vaigandui, taigi tais lenkams 
sėkmingais metais mano mama susižiedavo su reicho vokiečiu Mace- 
ratu. Aš beveik tikiu, kad mano močiutė Ana kaip ir Janas toms sužie- 
duotuvėms nepritarė. Ji paliko tada tam tikra prasme klestinčią rūsio 
krautuvę Troilyje savo dukteriai, persikėlė pas brolį į Bisau, taigi į 
lenkų žemes, perėmė kaip prieškoljaičekiškais laikais runkelių ir 
bulvių ūkį, leido vis labiau ir labiau aukštybių malonėmis tikinčiam 
broliui bendrauti ir kalbėtis su nekalta Lenkijos karaliene, 0 pati 
tenkinosi tuo, kad apsisegusi keturiais sijonais sėdėdavo prie rudeni- 
nio bulvių virkščių laužo ir žiūrėdavo į horizontą, vis tebedalijamą 
telegrafo stulpų. 

Kai Janas Bronskis rado ir vedė savo Jadvygą, miestietę kašubę, te- 
beturinčią žemių Ramkau, santykiai tarp Jano ir mamos pagerėjo. Per 
vieną pasišokimą “Voikės" kavinėje, kur abi poros netyčiom susitiko, 
jinai, matyt, pristatė Janui Maceratą. Abu tokie skirtingi, tačiau ma- 
mos atžvilgiu vienodos nuomonės, ponai patiko viens kitam, nors Ma- 
ceratas Jano perėjimą į lenkų paštą tiesiai šviesiai pavadino nesąmo- 
ne. Janas šoko su mama, Maceratas su nepaslankia, ištysėle Jadvyga, 
kurios žvilgsnis buvo mįslingas kaip karvės, ir dėl to visiems atrody- 
davo, kad ji nuolatos nėščia. Tą vakarą jie dažnai šoko vienas su ki- 
tu, be viens kito, šokdami vieną šokį jau galvojo apie būsimą, per šy- 

berį jų šokis dar buvo priekyje, o per anglišką valsą jau sušoktas, per 
čarlstoną pagaliau vėl pajuto pasitikėjimą savim, o per lėtą fokstrotą 
beveik šventą geidulį. 

Dvidešimt trečiais metais, kai už degtukų dėžutę reikėjo atiduoti 
tiek banknotų, kiek būtų užtekę išklijuoti visą miegamąjį, taigi papuoš- 
ti jį nuliais, Alfredas Maceratas vedė mano mamą, ir tada Janas bu- 
vo vienas vedybų liudytojas, o bakalėjininkas Miulenas kitas. Apie 
Miuleną mažai ką galiu pasakyti. Jis minėtinas tik todėl, kad mama ir 
Maceratas perėmė iš jo pirkėjų beveik nelankomą, skolininkų nuste- 
kentą bakalėjinių prekių parduotuvę tuo metu, kai buvo įvesta rentos 
markė. Per trumpą laiką mamai, Troilyje radusiai bendrą kalbą su vi- 
sokiausiais skolininkais, turinčiai įgimtą prekybininkės talentą ir nic- 
kada neieškančiai žodžio kišenėje, pavyko tiek pataisyti nugyventos 
parduotuvės reikalus, kad Maceratas turėjo atsisakyti atstovo vietos ir 
taip jau nedėkingoje popieriaus biržoje ir padėti parduotuvėje. 

Abu jie vienas kitą nuostabiai papildė. Ką mama nuveikdavo už 
prekystalio, bendraudama su pirkėjais, tą Reino krašto atstovas padą- 
rydavo bendraudamas su didmiesčio prekybos tūzais. O dar ta Mace- 
rato meilė virėjo prijuostei, darbui virtuvėje, neišskiriant nė indų plo- 
vimo, atpalaidavusi rankas mamai, daugiau linkusiai ką nors pataisy- 
ti greitomis. 

Butas, besijungiantis su parduotuve, buvo, tiesa, ankštas ir prasto 
išplanavimo, bet palyginti su Troilo buitimi, kurią aš Žinau tik iš pa- 
sakojimų, pakankamai geras, tad mama bent jau pirmaisiais vedybų 
metais Labesvėgo gatvėje turėjo jaustis neblogai. 

Be ilgo, truputį lenkto koridoriaus, kuriame paprastai būdavo su- 
krauti persilio paketai, dar buvo erdvi, tačiau tokių prekių, kaip 
konservų dėžutės, miltų ir avižinių dribsnių paketai, bemaž ligi pusės 
užimta virtuvė. Dviem langais į vasarą Baltijos jūros kiaukutais pa- 
puoštą darželį ir į gatvę žvelgianti svetainė sudarė pirmame aukšte 
esančio buto centrą. Jos tapetų spalva panėšėjo į raudonojo vyno, o 
kušetės buvo beveik purpurinės. Ištraukiamas, suapvalintais kampais 
valgomojo stalas, keturios juoda oda aptrauktos kėdės ir apskritas, 
nuolatos verčiamas keisti vietą rūkymo stalelis juodomis kojomis sto- 
vėjo ant mėlyno kilimo. Tarp langų ant- Žemės stovėjo juodos ir auk- 
so spalvos laikrodis. Prie purpurinės kušetės glaudėsi iš pradžių išsi- 
nuomotas, vėliau dalimis išsimokėtas juodas pianinas, su sukama kė- 
dute, stovinčia ant šviesiai gelsvo ilgaplaukio kailio. Priešais ją — in- 
dauja. Juoda indauja su juodomis raižytomis pertvaromis, stumdomais 
šlifuotais stiklais, apačioje su indus ir staltieses slepiančiomis, sunkiais 

juodais vaisių ornamentais papuoštomis durimis, juodomis letenos for- 
mos kojomis ir profiliuotų viršum, o tarp krištolinės vazos su dirbti- 
niais vaisiais ir žalios loterijoje laimėtos taurės buvo tarpas, apsukrios 
mamos vėliau užpildytas šviesiai rudu radijo aparatu. 

Miegamasis buvo gelsvų tonų ir žvelgė į penkiaaukščio nuomoja- 
mo namo kiemą. Patikėkite, kad plačios dvigulės lovos baldakimas bu- 
vo šviesiai mėlynas, kad galvūgalyje šviesiai mėlynos šviesos urve gu- 
lėjo įrėminta, įstiklinta, atgailaujanti rausva Magdalena, ji dūsavo, nu- 
kreipusi akis į viršutinį dešinį paveikslo kampą, ir priešais krūtinę grą- 
žė tiek daug pirštų, kad vis rodės, jog jų tikrai daugiau negu dešimt, 
ir magėjo perskaičiuoti. Priešais dvigulę lovą — baltai lakuota drabu- 
žių spinta su veidrodinėmis durimis, kairėje tualetinis stalelis, dešinėje 
komoda su marmuriniu viršum, palubėje — neuždengta medžiaga, 
kaip svetainėje, pritvirtinta prie dviejų žalvarinių laikiklių, su šviesiai 
rausvu porcelianiniu gaubtu ir dviem lemputėm po juo — miegamo- 
jo lempa. ; 

Šiandien aš visą ilgą rytą mušiau, klausinėjau savo būgną, aiškinau- 
si, ar lemputės mūsų miegamajame buvo keturiasdešimties, ar šešias- 
dešimties vatų. Ne pirmas kartas, kai keliu sau ir savo būgnui šį svar- 
bų klausimą. Dažnai ištisas valandas trunka, kol prieinu prie tų lem- 
pučių. Juk argi kiekvienąsyk nereikia užmiršti tūkstančių šviesų, ku- 
rias aš įeidamas arba išeidamas iš daugelio butų pažadindavau arba 
užmigdydavau, kad kruopščiai būgnydamas per standartinių šviestuvų 
mišką prasigaučiau prie mūsų miegamojo lempos Labesvėge? 

Mano mama sugriuvo namie. Kai prasidėjo skausmai, ji dar stovėjo 
parduotuvėje ir į mėlynus svaro ir pusės svaro maišelius pilstė cukrų. 
Pilstė toi, kol vežti į moterų kliniką buvo jau vėlu: reikėjo kviestis iš 
gretimos Hertos gatvės pagyvenusią pribuvėją, tiktai retkarčiais pa- 
imančią į rankas savo lagaminėlį. Miegamaiame ji padėjo mamai ir 
man viens kito atsikratyti. 

Aš išvydau šį pasaulį dviejų šešiasdešimties vatų lempučių pavida- 
lo. Todėl ir šiandien Osramo firmos reklaminis šūkis biblijiniu tekstu 
“Tebus šviesa ir tapo šviesu" man atrodo itin vykęs. Iki bambagyslės 
perkirpimo gimdymas vyko normaliai. Aš bc vargo išsivadavau iš mo- 
tinų, embrionų ir pribuvėjų taip mėgstamos žemyn galva pozos. 

Turiu iškart pasakyti: aš buvau iš tų jautrios klausos kūdikįjų, ku- 
rie gimsta visiškai išsivystę protiškai ir paskui turi tai tiktai patvirtinti. 
Kaip niekieno neveikiamas embrionas klausiausi tik savęs ir kreipiau 
vaisiaus vandenyse dėmesį tik į save, taip dabar kritiškai klausiausi 
pirmų spontaniškų tėvų vertinimų po tomis lemputėmis. Mano ausis 

viską girdėjo. Nors buvo maža, užlenkta, užlipusi ir, reikia pasakyt, 


"daili, ji vis dėlto nepraleido nė vieno man vėliau tokio svarbaus kaip 


pirmas įspūdis žodžio. Ir dar: ką aš girdėjau ausimi, tučtuojau verti- 
nau mažutėmis smegenimis ir gerai girdėtą dalyką apsvarstęs spren- 
džiau,-ką daryti, o ko ne. 

— Berniukas, — pasakė ponas Maceratas, kurį maniau esant savo 
tėvu. — Vėliau jis perims mūsų parduotuvę. Dabar pagaliau žinom, 
dėl ko taip stengėmės. 

Mamai mažiau rūpėjo parduotuvė, daugiau sūnaus .konstrukcija. 

— Taip ir žinojau, kad gims berniukas, nors kartais sakydavau, kad 
bus mergaitė. 

Taigi aš nuo pat pirmų gyvenimo airiškai susipažinau su moteriš- 


"ka logika, o paskui išgirdau dar vieną dalyką: 


— Kai mūsų Oskariukui sueis treji metai, mes jam nupirksim 
būgną. 

Svarstydamas ir lygindamas mamos ir tėvo pažadus, aš, Oskaras, 
ilgai stebėjau ir klausiausi, kaip daužosi užklydusi į kambarį naktinė 
peteliškė. Vidutinio dydžio ir plaukuota ji sukosi apie abi šešiasdešim- 
ties vatų lemputes, mėtė šešėlius, kurie gerokai viršydami jos išskės- 
tų sparnų plotį triukšmingai dengė, pildė, plėtė patalpą su visu jos in- 
ventoriumi. Tačiau man daugiau rūpėjo ne tas šviesos ir šešėlių Žais- 
mas, 0 garsas, girdimas tarp peteliškės ir lemputės: peteliškė iarškė- 
jo, tarsi skubėtų atsikratyti to, ką Žinojo, tarsi vėliau negalėtų paple- 
pėti su šviesos šaltiniais, tarsi dialogas tarp peteliškės ir lemputės būtų 
paskutinė peteliškės išpažintis ir po atleidimo, kurį duos lemputės, 
daugiau nebus progos nuodėmei ir ekstazei. 

Šiandien Oskaras tiesiai sako: peteliškė būgnijo. Aš esu girdėjęs, 
kaip būgnija triušiai, lapės ir miegapelės. Varlių būgnijimas gali pri- 
šaukti lietų. Apie genį sakoma, kad jis išbūgnija iš savo landų vikš- 
rus. Pagaliau Žmogus muša liutaurus, lėkštės ir būgnus. Būgnais jis 
vadina revolverių dalis, rites, būgnijant, jo nuomone, galima ką nors 
priversti pasirodyti; sušaukti krūvon, nuvaryti į kapus. Tatai daro būg- 
nininkai, būgnų mušikai. Yra kompozitorių, kurie rašo koncertus sty- 
giniams ir mušamiesiems. Dar priminsiu rytinį ir vakarinį signalą, taip 
pat ankstesnius Oskaro bandymus, bet visa tai niekai prieš tą orgiją, 
kurią naktinė peteliškė mano gimimo proga sukėlė plakdamasi į dvi 
paprastas šešiasdešimties vatų lemputes. Galbūt kur nors tamsiuose Af- 
rikos užkampiuose ir Amerikoje tarp dar nepamiršusių Afrikos negrų 
yra tokių, kurie, būdami ritmiškai organizuotos prigimties, gali taip pat 
ar panašiai kaip manoji peteliškė, ar kaip afrikietiška — Žinia, jos di- 


3—3042 33 


desnės ir puikesnės už Rytų Europos peteliškes — galbūt jie gali būg- 
nyti švankiai ir sykiu laisvai; aš laikausi Rytų Europos mastų, taigi 
orientuojuosi į tą vidutinio dydžio, rusvai pudruotą mano gimimo die- 
nos peteliškę ir vadinu ją Oskaro mokytoja. 

Ji būgnijo pirmomis rugsėjo dienomis. Saulė buvo po mergelės 
ženklu. Iš tolo naktimi šliaužė vėlyvos vasaros audra, stumdydama 
spintas ir skrynias. Merkurijus padarė mane kritišką, Uranas sumanų, 
Venera prileido prie mažos laimės, Marsas suteikė pasitikėjimo savim. 
Ascendento namuose svarstyklės iškilo į viršų, ir tai padarė mane jaut- 
rų ir linkusį perdėti. Neptūnas apsigyveno dešimtajame, gyvenimo vi- 
durio name ir paskyrė man vietą tarp stebuklo ir nusivylimo. O Sa- 
turnas trečiajame name oponuodamas Jupiteriui iškėlė mano kilmės 
klausimą. Tačiau kas pasiuntė naktinę peteliškę ir leido jai bei vėly- 
vos vasaros griaustiniui, dudenančiam kaip vyresnysis mokytojas, pa- 
žadinti mane motinos žadėtam būgnui, kodėl aš jo vis labiau geidžiu 
ir noriu turėti? 

Dėdamasis, kad rėkiu ir mėlstu, kaip kūdikiui ir pridera, aš priėjau 
prie išvados, jog griežtai atsisakysiu tėvo pasiūlymo, liečiančio baka- 
lėjos parduotuvę, o motinos dovaną, kai ateis laikas, taigi per trečią 
gimtadienį, maloningai priimsiu. | 

Greta visų šių spėlionių apie ateitį, aš supratau vieną dalyką: ma- 
ma ir tasai tėvas Maceratas nesupras mano argumentų ir sprendimų ir, 
aišku, visai nekreips į juos dėmesio. Vienišas ir nesuprastas gulėjo Os- 
karas po lempomis ir galvojo, kad visada taip bus, kol po šešiasdešim- 
ties, septyniasdešimties metų galutinis trumpas sujungimas likviduos 
visus šviesos šaltinius, todėl prarado norą gyventi dar jam kaip reikia 
ir neprasidėjus po lempomis; ir tiktai galimybė ateityje gauti skardi- 
nį būgnelį sutrukdė man kiek ryžtingiau pareikšti norą grįžti į embrio- 
no būklę. 

Be to, pribuvėja buvo jau nukirpusi virkštelę, tad nieko nebegalė- 
jau pakeisti. 


NUOTRAUKŲ ALBUMAS 


Aš saugau lobį. Visus tuos blogus, tiktai iš kalendorinių dienų su- 
sidedančius metus saugojau jį, slėpiau, Žiūrinėjau; kai važiavau preki- 
niu vagonu, spaudžiau jį prie krūtinės, o naktį Oskaras IE BOCAVO ant 
savo lobio, nuotraukų albumo. 

Ką aš daryčiau be šio nieko neslepiančio, atviro šeimos kapo? Jis 
turi šimtą dvidešimt puslapių. Kiekviename šalia ir viena po kitos, tic- 
siai ir rūpestingai, simetriškai ir ne buvo priklijuotos keturios arba še- 
šios, o kartais tiktai dvi nuotraukos. Albumas įrištas oda ir, kuo toliau, 
tuo labiau, ja atsiduoda. Būta laikų, kai albumą gairino vėjas ir lietus. 
Nuotraukos atsiklijavo ir privertė mane, rodydamos savo būklę, paieš- 
koti progos ir vietos, kur klijai grąžintų beveik DEpraŽusiančius pa- 
veikslėlius įpraston vieton. 

Kas šiame pasaulyje, koksai romanas gali prilygti savo epiniu plo- 
čių nuotraukų albumui? Dievulis, kuris mus kaip uolus mėgėjas kiek- 
vieną sekmadienį, taigi baisingai sutrumpintus fotografuoja ir daugiau 
ar mažiau apšviestus klijuoja į savo albumą, tegu paėmęs už rankos 
saugiai veda mane per šį albumą, niekur neduodamas be reikalo, nors 
ir maloniai, užgaišti ir trukdydamas Oskaro pomėgiui klaidžioti, tačiau 
aš vietoj nuotraukų mielai pateikčiau originalus. | 

Beje: tenai galima pamatyti įvairiausių uniformų, tenai keičiasi ma- 
dos ir šukuosenos, tenai mama storėja, o Janas menkėja, tenai yra 
žmonių, kurių aš visai nepažįstu, tenai gali spėlioti: kas tą nuotrauką 
darė, tenai pagaliau viskas ima eiti šuniui ant uodegos; ir meninė 
šimtmečio pradžios fotografija degeneruoja, virsta mūsų dienų taiko- 
mąja fotografija. Imkim tą mano senelio Koljaičeko paminklą ir šią 
mano draugo Klepo pasinę nuotrauką. Jau laikant greta rudų tonų se- 
nelio portretus ir lygias, antspaudo besišaukiančias Klepo pasinės nuo- 
traukas, man vis labiau aiškėja, kur mus nuvedė fotografijos pažanga. 
Vien tas greitas pleškinimas ko vertas. Dėl to aš turėčiau net daugiau 
priekaištų negu Klepas, nes aš, šio albumo savininkas, jaučiu pareigą 
palaikyti lygį. Jeigu vieną dieną atsidursim pragare, tai viena iš rafi- 
nuočiausių kančių bus nuogą Žmogų laikyti užrakintą patalpoje su įrė- 
mintomis jo dienų nuotraukomis. Iš pradžių truputis patoso: “O tu, 
žmogau, tarp momentinių ir pasinių nuotraukų! Žmogau, žybsnių švie- 
soje, Žmogau, tiesiai stovintis priešais pasvirusį Pizos bokštą, Žmogau, 
atgręžęs studijoje dešinę ausį, kad tiktum pasui! O patosui praėjus: 
“Galbūt ir šitas pragaras bus pakenčiamas, nes pačias klaikiausias nuo- 
traukas tik sapnavau, jos nebuvo padarytos, o jeigu ir buvo, tai liko 
neišryškintos". 

Klepas ir aš iš pradžių davėmės fotografuojami ir ryškinami Jali- 
cho gatvėje, kur susidraugavome valgydami spagečius. Tuomet aš kū- 
riau kelionių planus. Kitaip tariant, buvau toks liūdnas, kad ruošiausi 
keliauti, ir todėl turėjau užsisakyti kelioninį pasą. Bet neturėjau pini- 
gų kelionei kaip reikiant, tai yra negalėjau kakti į Romą, Neapolį ar 

bent jau Paryžių ir džiaugiausi, kad neturiu, nes nieko nebūtų buvę 
liūdniau, kaip iškeliauti prislėgtam. Tačiau abiem užteko pinigų nueiti 
į kiną, tada vaikščiojom Klepo pageidavimu į vesternus, mano porėi- 
kiu į filmus, kur Marija Šel verkia vaidindama medicinos seserį, 0 
Boršė, kaip vyriausiasis gydytojas, po sunkios operacijos atsidaręs bal- 
kono duris skambina Bethoveno sonatas ir demonstruoja atsakomybę. 
Mes labai graužėmės dėl to, kad seansas trunka tiktai dvi valandas. 
Kai kurias programas rūpėjo pamatyti dusyk. Kartais filmui pasibai- 
gus mes norėdavome vėl stoti prie kasos į eilę, kad pamatytume jį 
darsyk. Bet kai išeidavome iš kino salės ir priešais dieninę kasą pa- 
matydavome ilgesnę ar trumpesnę eilę, mūsų ryžtas išblėsdavo. Mums 
būdavo taip gėda prieš kasininkę ir prieš visiškai nepažįstamus Žžmo- 
nes, įžūliai tyrinėjančius mūsų fizionomijas, kad nedrįsdavome prail- 
ginti jų eilės. | 

Tad beveik po kiekvieno filmo tada eidavome į fotoateljė, esančią 
netoli Grafo Adolfo aikštės nusifotografuoti pasui. Tenai mus jau pa- 
žinojo, nusišypsodavo, kai įeidavome, ir mandagiai paprašydavo sės- 
tis; mes buvome klientai, taigi gerbiami Žmonės. Kai tiktai kabina lik- 
davo laisva, panelė, apie kurią galiu tik tiek pasakyti, kad ji buvo ma- 
loni, įstumdavo mus vieną po kito į kabiną ir tinkamai pasodindavo, 
pirma mane, paskui Klepą, priešais aparatą, liepdavo žiūrėti į tam tik- 
rą tašką, kol žybčiojanti šviesa ir sų ja sujungtas skambutis pasakys, 
kad jau šešiskart esam užfiksuoti plokštelėje. 

Vos tiktai nusifotografavusius ir dar truputį sustingusiais lūpų kam- 
pučiais panelė mus pasodindavo į patogius pintus krėslus ir maloniai, 
visada maloniai, visada dailiai apsitaisiusi, paprašydavo pakentėti pen- 
kias minutes. Ir mes mielai laukdavom savo pasinių nuotraukėlių, ku- 
rios mums taip rūpėjo. Beveik po septynių minučių vis dar maloni, 
šiaip nenusakoma panelė įteikdavo du vokelius, ir mes susimokėda- 
vom. 

Triumfas truputį išsprogusiose Klepo akyse. Kai tiktai gaudavom 
vokelius, atsirasdavo proga nueiti į artimiausią alinę; mat niekas ne- 
mėgsta Žiūrėti savo pasinių nuotraukų vidury gatvės, tarp dulkių ir 
triukšmo, trukdydamas praeiviams. 

Mes buvom ištikimi ne tik fotoateljė, bet ir vienai smuklei Fryd- 
richo gatvėje. Užsakę alaus, kraujinės dešros su svogūnais ir juodos 
duonos, mes išskleisdavom dar nesulaukę užsakymo ant viso apskri- 
to stalo truputį drėgnas nuotraukas ir įsigilindavome, gavę alaus ir 
kraujinės, į savo pačių įtemptus veidus. 

Be to, visuomet turėdavome nuotraukų, darytų paskutinę kino die- 

ną. Tad galėdavom palyginti, o kur galima palyginti, ten leistina pa- 
prašyti antro, trečio, ketvirto alaus bokalo, kad apimtų linksmumas ar- 
ba, kaip sakoma prie Reino; nuotaika. 

Tačiau čia nebus tvirtinama, jog liūdnas Žmogus, Žiūrėdamas į sa- 
vo paties pasinę nuotrauką, gali savo liūdesį padaryti nedaiktišką; mat 
tikras liūdesys jau pats savaime nedaiktiškas, bent jau mano ir Klepo 
liūdesio nebuvo galima su niekuo susieti, ir jis kaip tik dėl savo, ga- 
lima sakyti, atsietai linksmo nedaiktiškumo demonstravo niekuo nesu- 
drumsčiamą stiprybę. Jeigu ir buvo galima rasti kokias nors mūsų liū- 
desio šaknis, tai tiktai per nuotraukas, nes serijinėse momentinėse nuo- 
traukose mes patys sau atrodėme neaiškūs, ir, svarbiausia, pasyvūs ir 
neutralizuoti. Ir galėjom daryti ką norim, gerti alų, Žiauriai elgtis su 
kraujine, laukti, kol užplūs nuotaika, ir žaisti. Mes braškinome, lanks- 
tėme ir karpėme tuos paveikslėlius žirklėmis, kurias tamtyč visada ne- 
šiojomės. Dėliojome vieną ant kito senus ir naujus anfasus, darėme sa- 
ve vienakiais, triakiais, ausis pakeisdavom nosimis, kalbėjome arba ty- 
lėjome dešine ausimi ir judinome vietoj smakro kaktą. Tie montažai 
buvo ne vien iš savo nuotraukų: Klepas skolinosi detales iš manęs, aš 
prašiau jo charakteringų bruožų, ir mums pavykdavo sukurti naujus, 
kaip tikėjomės, laimingesnius padarus. Kartais vieną kitą nuotrauką 
kam nors padovanodavome. 

Mes — aš čia kalbu tik apie Klepą ir save, neliesdamas sumontuo- 
tų asmenų, — įsipratinom per kiekvieną apsilankymą smuklėje, o lan- 
kydavomės bent jau kartą per savaitę, padovanoti po nuotrauką pada- 
vėjui, kurį vadinome Rudžiu. Rudis, tipas, turėjęs dvylika vaikų ir dar 
aštuonis globojęs, jau būdavo gavęs kelis tuzinus mūsų profilių ir dar 
daugiau anfasų, tačiau kiekvienąsyk nutaisydavo rimtą veidą ir pasa- 
kydavo ačiū, kai mes ilgai taręsi ir kruopščiai bei sunkiai rinkę įteik- 
davom jam nuotraukas. 

Bufetininkei ir rudaplaukei, nešiojusiai ant pilvo padėklą su ciga- 
retėmis, Oskaras niekada nepadovanojo nė vienos nuotraukos; mat mo- 
terims negalima dovanoti nuotraukų — jos paskui jomis tik piktnau- 
džiauja. Tačiau Klepas, kad ir koks buvo nerangus, prieš moteris suk- 
davosi kaip vijurkas ir prieš kiekvieną galėdavo išversti kailį, vaizduo- 


damas be galo atidų, tas, matyt, be mano žinios padovanojo cigareti- 


ninkei savo nuotrauką, nes susižiedavo su ta lape ir vieną dieną ją ve- 
dė, mat norėjo atgauti savo portretą. 

Aš užbėgau į priekį ir per daug žodžių paskyriau paskutiniams al- 
bumo lapams. Kvailos momentinės nuotraukos tick nevertos minėti ar- 
ba vertos tik dėl palyginimo, kuris parodytų, koks puikus ir neprilygs- 

tamai meniškas dar ir šiandien man atrodo senelio Koljaičeko portretas 
pirmame puslapyje. 

Mažas ir platus stovi jis greta tekinto stalelio. Deja, fotografavosi 
ne kaip padegėjas, o kaip savanoris gaisrininkas Vranka. Taigi jam 
trūksta ūsų. Tačiau dailiai gulinti gaisrininko uniforma su gelbėtojo 
medaliu ir stalelį altoriui darantis gaisrininko šalmas beveik atstoja pa- 
degėjo ūsus. Kaip rimtai jis žvelgia nutuokdamas visas amžių sandū- 
ros bėdas. Tas, nepaisani viso tragiškumo, išdidus žvilgsnis, rodos, bu- 
vo madingas antrosios imperijos laikais, nes taip pat žvelgia ir Gre- 
goras Koljaičekas, girtuoklis parako malėjas, nuotraukose labiau pana- 
šus į blaivininką. Mistiškesnis yra su pašventinta žvake stovinčio Ja- 
no Bronskio žvilgsnis, nes tas nusifotografavęs CČenstachove. Smulku- 
čio Jano Bronskio jaunystės nuotrauką galima laikyti ankstyvosiomis 
fotopriemonėmis perteiktu melancholiško vyriškumo pavyzdžiu. 

To meto moterims dėl tam tikros laikysenos rečiau pavyksta nutai- 
syti tokį žvilgsnį. Net mano močiutė Ana, o ji, Dievas mato, buvo as- 
menybė, prieš Pirmąjį pasaulinį karą darytose nuotraukose pamaiviš- 
kai slepiasi už kvailai nutaisytos šypsenos ir niekuo neužsimena apie 
savo keturių, mokančių tylėti sijonų išganingą plotį. Jos ir karo me- 
tais šypsodavosi spragsintiems, po juoda skepeta trypinėjantiems foto- 
grafams. Kaip tos dvidešimt trys medicinos seselės, tarp jų pagalbinė 
seselė mama, Zilberhamerio lazaretė jas, išsigandusias, štabo gydyto- 
jo pagalbos prašančias, turiu tvirtame dvigubos pašto dėžutės forma- 
to kartone. Kiek laisviau lazareto damos jaučiasi surežisuotoje maska- 
rado scenoje, kur matyti ir apysveikiai kariai. Mama čia išdrįsusi pri- 
merkti akį ir atkišti bičiuliui lūpas, kurios, nepaisant angelo sparnų ir 
sidabrinių plaukų, sako: “Ir angelas turi lytį!“ Priešais ją klūpantis 
Maceratas pasirinkęs tokį kostiumą, kokį mielai būtų nešiojęs kasdien: 
Jis vaizduoja samtį iškėlusį virėją su balta krakmolyta kepure. O su 
uniforma, slegiama Geležinio antros klasės kryžiaus, panašiai kaip 
Koljaičekas ir Bronskis, jis žvelgia sąmoningai tragišku žvilgsniu, tie- 
siai priešais save ir Visose nuotraukose atrodo pranašesnis už moteris. 
Po karo kiti veidai. Vyrai atrodo truputį nurašyti, ir dabar.jau mote- 
rys moko, kaip reikia fotografuotis, jos turi pagrindo net ir šypsoda- 
mosi likti rimtos ir neslepia patirto skausmo. Ji tinka joms, toji trečio- 
jo dešimtmečio melancholija. Ir argi joms nepavyksta sėdint, stovint 
ir pusiau gulint, segant prie smilkinių juodus pusmėnulius, taikiai su- 
vienyti viename asmenyje madoną ir parsidavėlę? 

Mano dvidešimt trėjų metų mamos nuotraukoje, darytoje, matyt, 
prieš pat nėštumą, matai jauną moterį, truputį pakreipusią apvalią, ra- 

mių formų galvą tvirtu mėsingu kakiu, tačiau ji Žiūri tiesiai į akis, ir 
visus jos geismus slepia minėta melančholiška šypsena, o jos akys, 
tiek į kitų Žmonių sielas, tiek ir savo pačios, atrodo įpratusios žvelg- 
ti kaip į kokį apčiuopiamą daiktą — tarkim, kavos puoduką ar ciga- 
retę. Žodelio “jausmingas", matyt, neužtektų, jeigu juo norėčiau api- 
būdinti mamos žvilgsnį. | 

Ne įdomesnės, bet lengviau įvertinamos ir todėl informatyvios yra 
tų laikų grupinės nuotraukos. Tiesiog stebėtina, kiek gražesni ir ves- 
tuviškesni buvo vestuvių drabužiai Rapalo sutarties pasirašymo metais. 
Maceratas vestuvinėje nuotraukoje dar su stačia apykakle. Jis atrodo 
gerai, elegantiškai, beveik intelektualas. Dešinę koją atstatęs į priekį, 
galbūt norėdamas būti panašus į kokį nors savo laikų kino artistą, tar- 
kim Harį Lydkę. Tada buvo madingi trumpi drabužiai. Vestuvinė ma- 
no tekančios mamos suknelė, baltas plisuotas sijonas su daugybe klos- 
čių truputį Žemiau kelių, tad neuždengia jos gražių blauzdų ir grakš- 
čių šokėjos pėdų, apautų baitais bateliais su sagtimis. Kitose nuotrau- 
kose susigrūdę visi vestuvimiikai. Iš miestietiškai apsirengusių ir po- 
zuojančių svečių savo provincialiu griežtiumu ir pasitikėjimą keliančiu 
drovumu kiekvienoje išsiskiria močiutė Ana ir jos palaiminiasis bro- 
lis Vincentas. Janas Bronskis, kaip ir mano mama, kilęs iš to paties 
bulvių lauko, kur užaugo jo teta Ana ir jo dangiškajai Mergelei atsi- 
davęs tėvas, sugeba užgožti savo kaimišką ir kašubišką kilmę šventiš- 
ku lenkų pašto sekretoriaus elegantiškumu. Kad ir koks mažas ir men- 
kas jis atrodo tarp sveikata trykštančių ir daug vietos užimančių sve- 
čių, necilinės jo akys, beveik moteriškai lygus veidas veikia taip, jog 
kiekvienoje nuotraukoje jis atrodo svarbiausias asmuo, nors ir stovė- 
tų iš krašto. Jau kiek laiko stebiu vieną grupę, nufotografuotą tuoj po 
vestuvių. Aš turiu „griebtis būgno ir lazdelėmis belsdamas į lakuotą 
skardą šauktis tos matiniame rusvame-keturkampyje regimos Trejybės. 

Fotografuotasi, matyt, prie Magdeburgo 17 Heresangerio gatvių 
kampo palei lenkų studentų bendrabutį, taigi Bronskio bute, nes už nu- 
garų matyti saulės nutviekstas vijoklinėmis pupelėmis pusiau apraiz- 
gytas balkonas, būdingas tiktai lenkų kvartalo namams. Mama sėdi, 
Maceratas ir Janas Bronskis stovi. Bet kaip ji sėdi ir kaip jie stovi! 
Kiek laiko aš buvau toks kvailas, kad maniau, jog galėsiu mokykliniu 
skriestuvu, kurį liepiau nupirkti Brunui, liniuote ir trikampiu išmatuoti 
šio triumvirato — nes mama puikiai atstoja vyrą — išsidėstymą. Kak- 
lo palenkimo kampas, trikampis nelygiomis briaunomis davė paraleli- 
nes slinktis, nenatūralios kilmės kongruenčius plotus, skriestuvo lan- 
kus, reikšmingai susikertančius už trikampio ribų, taigi vijoklinių pu- 


39 


pelių žalumoje, ir duodančius tašką, nes aš ieškojau taško, tikėjau taš- 
ku, liguistai troškau taško, man reikėjo atramos, išeities, gal net po- 
žiūrio taško. 

Tie diletantiški matavimai nieko nedavė, nebent mažas, nepageidau- 
tinas skylutes, kurių pribadžiau skriestuvu svarbiausiose šios brangios 
nuotraukos vietose. Kuo ji ypatinga, ta nuotrauka? Kas skatino mane 
ieškoti tame keturkampyje matematinių ir, koks absurdas, kosminių są- 
sajų ir net jų rasti? Trys Žmonės: sėdinti moteris, du stovintys vyrai. 
Ji tamsiais sudėtais plaukais, Maceratas — šviesiais garbanotais. Ja- 
nas — prigludusiais sušukuotais aukštyn. Visi trys šypsosi: Maceratas 
labiau negu Janas Bronskis, abu rodo viršutinius dantis, kartu paėmus 
penkissyk daugiau negu mama, — ji šypsosi nebent lūpų kampučiais, 
bet tik ne akimis. Maceratas padėjęs kairę ranką mamai ant dešinio 
peties; Janas tenkinasi vos prisilietęs dešine ranka prie kėdės atkaltės. 
Ji, pakreipusi kelius į dešinę, bet tiesiu liemeniu, turi ant kelių sąsiu- 
vinį, kurį aš ilgą laiką laikiau Bronskio pašto ženklų albumu, paskui 
madų žurnalu, pagaliau cigarečių pakeliuose randamų artistų nuotraukų 
rinkiniu. Mamos rankos tarsi norėtų versti albumo lapus, kai tiktai 
plokštelė bus apšviesta, nuotrauka padaryta. Visi trys atrodo laimingi, 
pasiruošę geraširdiškai sutikti staigmenas, kurių galbūt bus, jei vienas 
kuris trijų sąjungos narys ims slapukauti arba jau slapukauja. Jie pri- 
klausomi nuo ketvirto asmens, nuo Jano žmonos Jadvygos Bronski, 
mergautine pavarde Lemkės, kuri tuo metu jau galbūt nešioja po šir- 
dimi Štefaną, priklausomi tik tiek, kad ta nukreipusi į juos ir jų: lai- 
mę aparatą, jog ta triguba' laimė būtų užfiksuota bent jau fotografijos 
priemonėmis. 

Aš išėmiau iš albumo keletą kitų keturkampių ir pridėjau prie ši- 
to. Kelias nuotraukas, kuriose mama nusifotografavusi arba su Mace- 
ratu, arba su Bronskiu, bet nė vienoje iš jų taip ryškiai nejaučiamas 
neišvengiamas, vienintelis galimas sprendimas kaip toje, kur jie nusi- 
fotografavę balkone. Janas ir mama vieni: čia dvelkia tragika, godu- 
liu ir persistengimu, persistengimu, kuris kelia pasibodėjimą, pasibo- 
dėjimu, kurio neišvengiamas palydovas persistengimas. Maceratas šalia 
mamos: čia jau kiti kvapai — savaitgalio šeimyninės idilės, čia Čirš- 
ka Vienos šnicelis, čia truputį paniurnama prieš pietus, 0 po jų nusi- 
žiovaujama, prieš gulantis čia pasakojami anekdotai arba rašomos ant 
sienų mokesčių sumos, kad šeima turėtų dvasinį pamatą. Vis dėlto šis 
fotonuobodulys man mielesnis už nepadorią vėlesnių metų nuotrauką, 
kur mama sėdi Janui Bronskiui ant kelių priešais Olivos miško kuli- 
sus Froidentalio pakraštyje. Įsivaizduokit tokią bjaurystę — Janas 

Bronskis pakišęs ranką po mamos suknele — juk tai vien akla aistra 
nelaimingos poros, nuo pat pirmos dienos apgaudinėjančios Macera- 
tą, o atbukusio fotografo, manding, būta paties Macerato. Nieko 
nebelikę iš balkono nuotraukos laisvumo, delikačių padėties supratimo 
gestų, galimų, matyt, tik tada, kai abu vyrai stovi už, šalia mamos 
arba guli prie jos kojų, kaip Hoibudės pliažo smėlyje; žįūrėk nuo- 
trauką. 
“Yra dar viena nuotrauka su trimis svarbiausiais mano pirmųjų gy- 
venimo metų žmonėmis. Nors ir ne taip koncentruota kaip balkone, ji 
irgi spinduliuoja ta įtampos kupina santąrve, kuri turbūt galima vien 
tarp trijų Žmonių. Kad ir kiek plūstumė teatro pamėgtą trikampio te- 
matiką, — ką gi veikti scenoje dviem Žmonėms, tiktai ginčytis iki ap- 
siputojimo arba slapta ilgėtis trečio. Mano paveiksle jie trys. Ir lošia 
skatą. Tai yra laiko kortas kaip išskleistas vėduokles, bet žiūri ne į ko- 
zirius, tuo provokuodami priešininką, o į fotoaparatą. Jano ranka pa- 
dėta šalia smulkių pinigų krūvelės, visi pirštai ištiesti, įskaitant ir be- 
„sitiesiantį smilių, Maceratas įsikibęs nagais į staltiesę, mama leidusi 
sau mažutį ir, kaip man atrodo, vykusį pokštą: ištraukusi vieną kortą, 
ji rodo ją fotoaparato linzei, bet ne savo partneriams. Kaip lengvai 
vienu vieninteliu gestu, vien ištraukęs širdžių damą, žmogus gali pa- 
rodyti neįkyrų simbolį, nes kas gi nestatys už širdžių damą? 

'“ Skatas — kaip žinia, jį galima lošti tik trim — mamai ir abiėm vy- 
rams buvo ne tik parankus žaidimas, jis buvo jų priebėga, jų uostas, 
kuriame visuomet glausdavosi, kai gyvenimas vienokia ar kitokia su- 
dėtim siūlydavo kvailus žaidimus dviem — šešiasdešimt šešis arba 
malūną. 

Dabar užteks apie tą trijulę, paleidusią mane pasaulin, nors jiems 
buvo gana savęs. Kol prieisiu prie savo asmens, keli žodžiai apie 
Gretchen Šefler, mamos draugę, ir jos kepėją bei vyrą Aleksandrą Šef- 
lerį. Jis — plikagalvis, ji — besijuokianti arkliškais dantimis, kurių 
gera pusė auksiniai. Jis — trumpakojis ir, kai sėdi ant kėdės, nieka- 
da nesiekia žemės, ji — apsitaisiusi pačios megztais drabužiais, išmar- 
gintais įvairiausiais raštais. Vėlesnės Šeflerių nuotraukos šezlonguose 
arba priešais laivo “Vilhelmas Gustlofas“ gelbėjimo valtis, taip pat ant 
Rytprūsių jūrų tarnybos laivo “Tanenbergas" denio. Kasmet jie kur 
nors keliaudavo ir parsiveždavo suvenyrų iš Pilau, Norvegijos, Azorų 
salų, Italijos į Kleinhamervėgo gatvelę, kur jis kepė bandeles, o ji siu- 
vinėjo pagalvių užvalkalus. Tylėdamas Aleksandras Šefleris visąlaik 
vilgė liežuvio galu viršutinę lūpą, Macerato draugui, priešais mus gy- 
venančiam daržovių pirkliui Grefui, tai atrodė nepadori vulgarybė. 

Nors Grefas buvo vedęs, jis buvo daugiau skautų vadas negu savo 
žmonos vyras. Vienoje nuotraukoje jis plačiapetis, sausas, sveikas su 
trumpa uniforma, vado virvelėmis ir skauto skrybėle. Greta jo taip pat 
apsirengęs stovi šviesiaplaukis, truputį per didelėmis akimis trylikame- 
tis berniukas, kurį Grefas suėmęs kairė ranka už peties glaudžia prie 
savęs, tuo rodydamas palankumą. Berniuko aš nepažinojau, bet su 
Grefu per jo žmoną Liną vėliau susipažinau ir supratau jį. 

Aš užtrukau, pasakodamas apie keliautojus Šeflerius ir švelnius 
skautų erotikos ženklus. Tad greitai perverčiu kelis puslapius ir pričinu 
prie savęs, prie savo pirmosios nuotraukos. 

Aš buvau gražus vaikas. Pirma nuotrauka daryta per dvidešimt 
penktųjų metų Sekmines. Tada buvau aštuonių mėnesių, dviem mėne- 
siais jaunesnis už Štefaną Bronskį, kurio tokio paties formato nuotrau- 
ka įlipinta kitame puslapyje ir spinduliuoja neapsakoma kasdienybe. 
Atviruko formato nuotrauka nelygiu, karpytu kraštu kitoje pusėje turi 
suliniuotą vietą adresui ir, matyt, daryta didesniu tiražu, skiriu šeimy- 
niniam naudojimui. Pailga fotografinė dalis pernelyg simetriško kiau- 
šinio formos. Nuogas ir simbolizuodamas jo trynį aš kniūbščias guliu 
ant balto kailio, kokio nors Arktikos lokio, matyt, paaukoto Rytų Eu- 
ropos fotografams, darantiems vaikų nuotraukas. Kaip ir daugeliui to 
meto nuotraukų, pirmam mano portretui pasirinktas tas su niekuo ne- 
supainiojamas šiltas rusvas fonas, kurį pavadinčiau Žmonišku, priešin- 
gai nežmoniškam, lygiam juodam ir baltam mūsų dienų tonuį. Už ma- 
nęs neryškūs, matyt, piešti lapai, pagyvinti keliomis šviesos dėmėmis. 
Mano lygus sveikas kūnas ramiai guli truputį pajstrižai kailio ir pažįs- 
tasi su poliariniu baltojo lokio tėvynės poveikiu, tuo tarpu apskritą 
kaip sviedinys galvą laikau aukštai iškėlęs ir Žiūriu į galimą mano 
nuogybės stebėtoją Žibančiomis akimis. 

Galima pasakyti, nuotrauka kaip nuotrauka. Bet įsižiūrėkite į ran- 
kas ir turėsite prisipažinti, kad mano pirmasis portretas labai skiriasi 
nuo nesuskaičiuojamos daugybės kitų, vis tą pačią mielą egzistenciją 
liudijančių fotoalbumų puošmenų. Tenai aš sugniaužęs kumščius. Jo- 
kių dešrinių pirščiukų, kurie nesąmoningai, dar tebepaklusdami nėsu- 
voktam čiuopimo poreikiui, Žaistų su poliarinio lokio gaurais. Rimti ir 
susikaupę mano maži kumšteliai pasiruošę bet kurią akimirką kristi Že- 
myn ir trenkti. Į ką trenkti? Į būgną! 

Aš dar neturiu jo, mano gimimo proga po lempomis pažadėto tre- 
čiajam gimtadieniui, tačiau įgudusiam fotomontažo meistrui visai ne- 
sunku būtų priderinti atitinkamą, taigi sumažintą vaikišką būgnelį, nė 
kiek nekeičiant mano kūno padėtics. Reikėtų tiktai pašalinti kvailą 

skudurinį žaislą, į kurį aš nekreipiu jokio dėmesio. Jis yra svetimkū- 
nis šioje šiaip jau vykusioje kompozicijoje, atitinkančioje tą pastabų, 
pramatų amžių, kai kalasi pirmi pieniniai dantys. Vėliau manęs jau 
nebeguldydavo ant lokio kailio. Galėjau būti kokių pusantrų metų, kai 
sėdėjau vaikiškame vežimėlyje aukštais ratais priešais lentų tvorą, 
kurios smaigaliai ir skersiniai buvo taip nužymėti sniego, kad galiu 
spėti, jog nuotrauka daryta dvidešimt šeštųjų metų sausio mėnesį. 
Ilgiau pasižiūrėjus į negrabią, derva atsiduodančią tvorą ji siejasi su 
Hochštryso priemiesčių, kurio didelėse kareivinėse anksčiau gyveno 
Makenzeno husarai, o mano laikais glaudėsi laisvojo miesto žandar- 
merija. Kadangi negaliu prisiminti nė vieno asmens, kuris gyveno 
minėtame priemiestyje, peršasi išvada, jog mano tėvai tiktai kartą 
padarė vizitą tenykščiams žmonėms, o paskui Jų daugiau nematė ir 
artimiau nebendravo. 

Mama ir Maceratas, tarp jų stovi vežimėlis, nepaisant šalto metų 
laiko, be Žieminių paltų. Mama tiktai su rusiška palaidine, kurios 
rusiški siuvinėti ofnamentai taip dėra prie žiemiško peizažo ir byloja: 
Rusijos glūdumoje fotografuojasi carų šeima, Rasputinas laiko apara- 
tą, aš — caraitis, o už tvoros tupi menševikai ir bolševikai, darantys 
bombas ir besitariantys nuversti patvaldišką mano šeimą. Tačiau 
korektiškas, vidurioeuropietiškas, kaip vėliau pamatysim, toliaregiškas, 
miestietiškas Macerato kostiumas ištraukia kruviną geluonį nuotraukoje 
snaudžiančiai piktadarystei. Tėvai svečiavosi taikiame Hochštryse, 1š- 
ėjo trumpam, neapsivilkę paltų, iš kambario, nusifotografavo tarp šei- 
mininkų su mažu, pagal užsakymą švelniai žvelgiančiu Oskaru ir tuo- 
jau vėl grįžo į šilumą saldžiai ir maloniai plepėtis prie kavos, pyra- 
go ir plaktos grietinėlės. 

Yra dar gėras tuzinas gulinčio, sėdinčio, ropojančio, einančio, vien- 
mečio, dvimečio, pustrečių metų Oskaro nuotraukų. Visos jos daugmaž 
neblogos, tačiau tai tik pakopos į visaapimantį portretą, darytą mano 
trejų metų proga. 

Tenai aš jau turiu jį, būgną. Tenai jis gražiai kabo man ant pilvo, 
naujas ir baltai ir raudonai dantytas. Tenai aš pasitikintis savimi ir 
rimtų ryžtingu veidu laikau sukryžiuotas lazdeles ant būgno skardos. 
Tenai aš apsivilkęs dryžuotu megztiniu. Tenai aš su blizgančiais lakuo- 
tais batais. Tenai plaukai man ant galvos pasišiaušę kaip švaros ištroš- 
kęs šepetys, tenai kiekvienoje mano akyje atsispindi troškimas val- 
džios, kuri pasiekiama be bendražygių. Tenai man tada pavyko užimti 
poziciją, kurios visai nenoriu užleisti. Tenai pasakiau, tenai pasiryžau, 
tenai nusprendžiau jokia mada netapti politiku ir juo labiau bakalėji- 

ninku, o padėti tašką ir likti toks — toks ir likau, laikiausi šio dydžio, 
šios išvaizdos daug daug metų. 

Maži ir dideli žmonės. Mažasis ir Didysis Beltas, mažoji ir didžioji 
abėcėlė, Joniukas ir Karolis Didysis, Dovydas ir Galijotas, neūžauga 
ir gvardietis; aš likau trejų metų, neūžauga, nykštukas, netįstantis bam- 
blys, kad nereikėtų skirti — didžiojo ir mažojo Katekizmo, kad pasie- 
kęs metro septyniasdešimt dviejų centimetrų ūgį, tapęs vadinamuoju 
suaugusiu, neprivalėčiau ir nejausčiau pareigos iš Žmogaus, kuris skus- 
damasis prieš veidrodį vadino save mano tėvu, perimti bakalėjinių pre- 
kių parduotuvės, kurią Maceratas norėjo perduoti Oskarui, kai tam su- 
eis dvidešimt vieneri. Kad nereikėtų barškinti kasos, aš laikiausi būgno 
ir neaugau nuo savo trečio gimtadienio nė per pirštą, likau ūgiu tri- 
metis, bet proto turėjau už tris. Visi suaugę mane pranoks ūgiu, tačiau 
už juos aš būsiu pranašesnis kitkuo ir taip, kad nebus ko nė lygintis, 
viduje ir išorėje būsiu visiškai susiformavęs, tuo tarpu jie iki pat se- 
natvės turės terliotis su augimu, kurį dar reikės demonstruoti, o tai 
sunku ir dažnai skausminga, tuo tarpu man nereikės metai po metų 
nešioti vis didesnių batų ar kelnių vien tam, kad įrodyčiau, jog kaž- 
kas auga. | 

Dabar čia Oskaras turi pripažinti, .kažkas vis dėlto augo — ir ne 
visuomet man į naudą — ir pagaliau pasiekė mesijišką dydį; bet kok- 
sai suaugęs Žmogus mano laikais matė ir suprato amžinai trejų metų 
būgnininką Oskarą? 


STIKLE, STIKLE, STIKLELI 


Jei jau papasakojau apie nuotrauką, kurioje Oskaras nusifotografa- 
vęs visu ūgiu su būgnu bei lazdelėmis, ir pasakiau, kokį seniai bren- 
dusį sprendimą Oskaras priėmė fotografuodamasis ir tarp gimtadienio 
svečių susėdusių aplink tortą su trimis žvakutėmis, tai dabar turiu, nes 
albumas greta manęs tyli, atskleisti tuos dalykus, kurie nors ir nėpa- 
aiškina mano nuolatinės trimetystės, — mano valia — buvo. Aš iš pat 
pradžių Žinojau: suaugusieji tavęs nesupras, todėl jeigu tu jiems paste- 
bimai neaugsi, vadins atsilikėliu, nešios tave ir savo pinigus pas šim- 
tus gydytojų ir sieks bent sužinoti ligos priežastį, jei jau neįmanoma 
tikėtis pasveikimo. Tad aš privalėjau, kad konsultacijos per daug ne- 
įgrįstų, dar prieš gydytojui pareiškiant nuomonę, pateikti daugmaž įti- 
kėtiną priežastį, kodėl neaugu. Saulėta rugsėjo diena, mano trečiasis 

gimtadienis. Trapi vėlyvos vasaros bižuterija, net Gretchen Šefler juo- 
kas prislopintas. Mama pianinu barškina “Čigonų barono“ melodiją, 
„Janas už jos kėdutės, prigludęs jai prie peties, Žiūri į natas. Macera- 
tas jau verda vakarienę virtuvėje. Močiutė Ana su Jadvyga Bronski ir 
Aleksandras Šefleris prisislinkę prie Grefo, nes Grefas visada žino is- 
torijų, skautiškų istorijų, kuriose figūruoja ištikimybė ir drąsa; laikro- 
dis, nepraleidžiantis nė vieno tos subtilios rugsėjo dienos ketvirčio; o 
kad visi lygiai kaip tas laikrodis labai užimti ir iš “Čigonų barono“ 
Vengrijos per Grefo skautų išvaikščiotus Vogėzus ir Macerato virtuvę, 
kur keptuvėje su kiaušiniene ir paūdre spirgėjo kašubų voveraitės, tiesi 
linija per parduotuvę ėjo į ilgą koridorių, tai aš, tyliai barbendamas sa- 
vo būgną, leidausi bėgti ir jau buvau parduotuvėje už prekystalio; toli 
liko pianinas, Vogėzai ir voveraitės, ir tada pastebėjau, kad rūsio dang- 
tis pakeltas: Maceratas, atėjęs paimti vaisių KonscrVų dėžutės, matyt, 
„ pamiršo jį nuleisti. 

Vis dėlto praėjo net visa minutėlė, kol supratau, ką man siūlo tas 
rūsio dangtis. Dieve, tik ne žudytis! Tai būtų buvę pernelyg paprasta. 
Kita išeitis buvo sunki, skausminga, reikalavo aukos, ir jau tada, kaip 
visada, kai turiu ryžtis aukai, mano kaktą išpylė prakaitas. Svarbiau- 
sia, kad nenukentėtų mano būgnas, jį reikėjo nunešti šešiolika numintų 
laiptų žemyn, padėti tarp maišų ir tuo pateisinti jo sveikumą. Paskui 
vėl užlipau iki aštunto laipto, ne, vienu žemiau, o gal tiktai iki penkto. 
Tačiau ten saugumas ir įtikimumas nebuvo garantuoti. Todėl vėl pa- 
kilau aukščiau, per aukštai, iki dešimto laipto, ir pagaliau nuo devin- 
to puoliau, sykiu nusitempdamas lentyną su aviečių sulčių buteliais, 
žemyn galva ant cementinių mūsų rūsio grindų. 

Prieš užsitraukiant sąmonės uždangai, įsitikinau, jog eskperimentas 
pavyko: tyčia nuverstų sulčių butelių bildesio užteko; kad atviliotų prie 
pakelto dangčio ir laiptų. Maceratą iš virtuvės, mamą nuo pianino, ki- 
tus gimtadienio svečius — iš Vogėzų. 

Kolei jie atėjo, dar spėjau užuosti ant manęs varvančio aviečių si- 
rupo kvapą, įsitikinti, kad mano galva pramušta ir pagalvoti, kai jie 
jau buvo ant laiptų, kas čia taip saldžiai migdydamas kvepia -- Os- 
karo kraujas ar avietės, šiaip buvau labai patenkintas, kad viskas taip 
gerai pavyko ir mano būgnas dėl atsargumo nė kiek nenukentėjo. At- 
rodo, kad Grefas užnešė mane į viršų. Tiktai svetainėje Oskaras vėl iš- 
niro iš to debesio, perpus sudaryto iš aviečių sirupo ir jauno jo krau- 
jo. Gydytojas dar nebuvo atėjęs, mama šaukė ir mušė norėjusį ją nu- 
raminti Maceratą per veidą, ne tik delnu, bet ir atgalia ranka, vadin- 
dama jį Žmogžudžiu. 

Šitaip aš — ir gydytojai tai visąlaik patvirtindavo — tuo vieninte- 
liu, kas be ko, pavojingu, tačiau pakankamai gerai apskaičiuotu griu- 
vimu ne tik pateikiau suaugusiems taip reikalingą priežastį, kodėl ne- 
augu, bet ir visai to nenorėdamas padariau gerą ir niekuo nekaltą Ma- 
ceratą kaltu Maceratu. Jis paliko pakeltą dangtį, jam mama suvertė vi- 
są kaltę, ir jis turėjo metų metus nešioti tą kaltę, mamos jam, tiesa, 
nedažnai, tačiau negailestingai primenamą. 

Man tas kritimas kainavo mėnesį ligoninės, bet paskui, neskaičiuo- 
jant lankymųsi pas daktarą Holacą trečiadieniais, gydytojai man per 
daug neįkyrėdavo; jau pirmą būgno turėjimo dieną man pasisekė duoti 
pasauliui ženklą, paaiškinti savo kritimą, o suaugusieji nesuvokė tik- 
rosios, mano paties pasirinktos priežasties. Nuo to laiko buvo sakoma: 
per savo trečią gimtadienį mūsų Oskariukas nukrito nuo laiptų, šiaip 
liko sveikas, tačiau augti daugiau neaugo. 

Ir aš ėmiau būgnyti. Mūsų namas buvo penkių aukštų. Aš Žygiuo- 
davau būgnydamas iš pirmo aukšto iki palėpės ir vėl žemyn. Iš Labes- 
vėgo gatvės traukdavau į Makso Halbės aikštę, iš tenai Naujosios Ško- 
tijos, Antono Melerio kelio, Marijos gatvėmis nukakdavau į Kleinha- 
merio parką ir pro akcinį bravorą, akcinį tvenkinį, Frebelio pievą, Pes- 
talocio mokyklą, Naująjį turgų vėl grįždavau į Labesvėgo gatvę. Ma- 
no būgnas tai atlaikydavo, suaugusieji sunkiau, jie norėjo atimti jam 
žodį, pastoti kelią, pakišti mano lazdelėms koją — tačiau gamta bu- 
vo mano pusėje. 

Gebėjimas vaikišku būgneliu išlaikyti reikiamą atstumą tarp savęs 
ir suaugusiųjų pasireiškė tuoj po griuvimo nuo laiptų, beveik vienu 
metu su balsu, kuris buvo toks plonas ir vibruojantis, toks spigus ar- 
ba einantis kiaurai, kad vaikai nedrįsdavo atimti iš manęs jau spėjusį 
išvesti iš kantrybės būgną; mat kai iš manęs atimdavo būgną, aš im- 
davau spiegti, o kai spiegdavau, sutrūkdavo koks nors brangus daik- 
tas; mano balso neatlaikydavo stiklas, mano riksmas galabijo gėlių va- 
Zas, nuo mano giesmės puldavo ant kelių langų stiklai ir po namus 
imdavo siausti skersvėjai, mano balsas lyg tas tyras ir todėl nepermal- 
daujamas deimantas supjaustydavo butelio stiklus ir, pats išlikdamas 
nekaltas, nusidėdavo jo viduje, naikindamas harmoningas, kilnių for- 
mų, mylinčių rankų dovanotas, truputį dulkėtas likerio taurelės. Pra- 
ėjo visai nedaug laiko, ir apie mano sugebėjimus sužinojo visa mūsų 
gatvė, nuo Brezeno kelio iki aerouosto gyvenvietės, žodžiu, visas 
kvartalas. Pamatę mane kaimynų vaikai, kurių Žaidimai “Marinuotos 
silkės, viens, du, trys“ arba “Aš matau, ko tu nematai“ manęs visai 
nedomino, tuojau paleisdavo gerklę: 

Stikle, stikle, stikleli 
Taurės be dugnų, 

Ponia Holė atsidaro langą 
Ir skambina pianinu. 


Kvailas ir nieko nesakantis vaikiškas kupletas. Manęs tas jų daina- 
vimas nė kiek neskaudino, ir aš, prasibrovęs su savo būgnu pro jų tau- 
res be dugnų ir ponias Holes, pasigaudavau jos paprastą ritmą, beje, 
gan įdomų, ir būgnydamas “Stikle, stikle, stikleli", nusivesdavau pas- 
kui save vaikus lyg tas, kur išsivedė iš Hamelno miesto žiurkes. 

Net ir dabar, kai Brunas valo mano kambario langus, aš prisime- 
nu tą kupletą ir ritmą. 

Daug nemaloniau ir pikčiau už tą kaimynų vaikų dainelę, ypač ma- 
no tėvams, buvo tai, kad man, tiksliau mano balsui, imta versti bėdą 
už kiekvieną mūsų kvartale padaužų tyčia iškultą langą. Iš pradžių 
mama neatsikalbinėdama dorai mokėdavo už kiekvieną paprastai lai- 
dyne išmuštą virtuvės langą, bet paskui ir ji suprato mano balso fe- 
nomeną, ėmė reikalauti iš pretendentų į žalos atlyginimą įrodymų, nu- 
taisiusi šaltą pilkų akių žvilgsnį. Kaimynai mane išties be reikalo kal- 
tino. Tuo metu nebuvo didesnės klaidos, kaip manyti, jog mane apsė- 
dęs vaikiškas griovimo šišas, jog stiklo arba jo produktų aš kažkodėl 
neapkenčiu, kaip kartais būna vaikams, kurie nci iš šio, nei iš to ima 
viską laužyti ir daužyti. Tiktai tas, kuris Žaidžia, naikina tyčia. Aš .-nic- 
kada nežaidžiau, aš dirbau su savo būgnu, o dėl mano balso, tai jis iš 
pradžių buvo tiktai gynybos priemonė. Vien jaudindamasis dėl toles- 
nės galimybės būgnyti, panaudodavau savo balso stygas. Jeigu man 
būtų buvę duota tais pačiais garsais ir būdais, tarkim, skersai ir išil- 
gai supjaustyti Gretchen Šefler išmoningais raštais siuvinėtas staltie- 
ses arba pašalinti nuo pianino niūrią politūrą, aš su malonumu būčiau 
davęs stiklams ramybę. Tačiau nuo mano balso staltiesėms ir politū- 
roms niekas nesidarė. Savo tęsiamu riksmu man nepavykdavo nei pa- 
naikinti tapetų rašto, nei dviem tai pagarsėjančiais, tai pritylančiais se- 
nobiškai viens į kitą besitrinančiais garsais išgauti šilumos efektą, kad 
pagaliau imtų lėkti žiežirbos ir uždegtų sausas kaip pintis, nuo taba- 
ko pajuodusias abiejų svetainės langų užuolaidas ir paverstų jas deko- 
ratyvinėmis liepsnomis. Taip pat nenurėžiau savo balsu kojos nė vic- 
nai kėdei, ant kurios būtų sėdėjęs, tarkim, Maceratas arba Aleksandras 
Šefleris. Mielai būčiau ramiau ir ne taip efektingai gynęsis, tačiau ro- 
mesni daiktai nenorėjo man tarnauti, vien tik stiklas klausė manęs ir 
turėjo už tai mokėti. 

Pirmąkart savo sugebėjimus sėkmingai pademonstravau tuojau po 
trečio gimtadienio. Būgną tada, matyt, turėjau jau kokį mėnesį ir per 
tą laiką buvau jį sudaužęs. Tiesa, baltais ir raudonais liežuviais lakuo- 
tas rėmas tebelaikė viršų ir dugną, tačiau viršuje jau buvau spėjęs pra- 
kalti aiškiai matomą skylę, o kad jokia mada nenorėjau būgnyti į dug- 
ną, tai ta skylė vis didėjo, šcrpetojosi, darėsi dantytais aštriais kraš- 
tais, subūgnytos skardos dalelės lūžinėjo, krito į būgno vidų, piktai 
barškėjo sulig kiekvienu bilstekėjimu, ir visur ant svetainės kilimo ir 
tamsiai rudų miegamojo grindų švytėjo baltos lako atplaišos, nebeiš- 
tveriančios ant mano nukankinto būgno. 

Visi bijojo, kad aš neįsipjaučiau į pavojingai aštrius kraštus. Ypač 
Maceratas, kuris po mano nusivertimo nuo rūsio laiptų buvo perdėtai 
atsargus ir prašė atsargiai būgnyti. Kadangi mano venos iš tiesų visuo- 
met būdavo arti ir nepailsdamos šokinėdavo prie pat dantyto kraterio 
krašto, tai turiu pripažinti, jog Macerato būgštavimai, nors ir perdėti, 
turėjo šiokį tokį pagrindą. Nupirkus naują būgną visus tuos pavojus 
būtų buvę galima pašalinti, tačiau jie nė nemanė pirkti man naujo būg- 
no ir net norėjo mano seną gerą būgną, kuris su manim nudardėjo nuo 
laiptų, pakliuvo į ligoninę ir sykiu buvo paleistas, kuris žygiuodavo su 
manim laiptais aukštyn ir žemyn, su kuriuo aš traukdavau akmenimis 
grįstomis gatvėmis ir šaligatviais, kiaurai visokių “Marinuotų silkių, 
viens, du, trys“, “Aš matau, ko tu nematai" ir pro “Juodus baubus“, 
norėjo iš manęs atimti, neparūpindami jokio pakaitalo. Manė papirk- 
sią mane kvailu šokoladu. Mama kišo jį man, atstačiusi į priekį lūpas. 
O Maceratas, apsimesdamas esąs griežtas, griebė mano luošą instru- 
mentą. Aš įsikibau į jo likučius. Jis ėmė traukti. Ir mano kaip tik būg- 
nijimui ištenkančios jėgos jau buvo bepradedančios sekti. Raudoni lie- 
žuviai vienas po kito lėtai slydo man iš rankų, jau, rodės, išsprūs ap- 
skritas rėmas, ir čia Oskarui, kuris ligi tos dienos buvo laikomas ra- 
miu, beveik be priekaištų vaiku, pavyko tas pirmas naikinantis, veiks- 
mingas riksmas: apskritas šlifuotas stiklas, saugojęs geltoną kaip me- 
dus mūsų laikrodžio ciferblatą nuo dulkių ir mirštančių musių, sutrū- 
ko, nukrito, dėl to dar labiau sutrūkdamas, ant tamsiai rudų grindų — 
nes kilimas nesiekė iki tos vietos, kur stovėjo laikrodis. Tačiau jo vi- 
dus nenukentėjo nė kiek: švytuoklė lygiai kaip rodyklės ramiai — jei- 
gu taip galima pasakyti apie švytuoklę — darė savo. Netgi skambini- 
mo mechanizmui, kuris šiaip būdavo toks jautrus, beveik isteriškai re- 
aguodavo į kiekvieną stuktelėjimą, į pro šalį riedančius vežimus su 
alum, mano riksmas nepadarė jokio įspūdžio: tiktai stiklas sutrūko, ir 
sutrūko kaip reikia. x 

— Laikrodis! — sušuko Maceratas ir paleido būgną. 

Metęs trumpą žvilgsnį, aš įsitikinau, kad mano riksmas pačiai.. 
laikrodžiui nepadarė jokios Žalos, tiktai iškrito stiklas. Tačiau Mace- 
ratui, taip pat mamai ir Janui Bronskiui, tą sekmadienio popietę ap- 
silankiusiam pas mus, atrodė, jog sutrūko ne vien ciferblato stiklas. Iš- 
blyškę ir bejėgiškai išsprogusiomis akimis žiūrėjo jie į viens kitą, čiu- 
pinėjo koklių krosnį, laikėsi už pianino ir indaujos, nedrįso pajudėti iš 
vietos, o Janas Bronskis krutino išdžiūvusias lūpas maldaujamai užver- ' 
tęs į viršų akis, todėl man ir šiandien regisi, jog dėdės pastangos bu- 
vo skirtos kokiai nors pagalbos ir pasigailėjimo prašančiai maldai, 
pavyzdžiui: “O Dievo avinėli, kursai naikini pasaulio nuodėmes, — 
Miserere nobis!“ Šis tekstas triskart, o paskui: “O Viešpatie, aš never- 
tas, kad tu ateitum po mano stogu, bet tark žodį..." 

Viešpats, Žinoma, netarė žodžio. Be to, ne laikrodis sugedo, tik su- 
trūko jo stiklas. Tačiau suaugusiųjų požiūris į savo laikrodžius labai 
keistas ir vaikiškas ta prasme, kokia aš niekad nebuvau vaikas. Tuo 
tarpu laikrodis, ko gero, puikiausias suaugusiųjų išradimas. Bet taip 
jau duota: suaugusieji gali būti kūrėjai, tačiau valios pastangomis, 
užsispyrimu, Fortūnai padedant, ką nors sukūrę, tuojau virsta savo 
pačių epochinių išradimų vergais. 

O laikrodis, kaip ir anksčiau, be suaugusio Žmogaus yra niekas. Jis 
prisuka jį, pavaro rodykles į priekį arba atgal, nuneša jį pas laikrodi- 
ninką, kad patikrintų, išvalytų ir, jeigu kas, pataisytų. Panašiai kaip 
per greit nutilęs gegutės kukavimas, pargriuvusi druskinė, voras rytą, 
juoda katė, perbėgusi kelią iš kairės, dėdės portretas, nukritęs nuo sie- 
nos, nes išklibo tinko vinis, panašiai kaip veidrodis suaugusiems laik- 
rodis atskleidžia daugiau, negu jis vertas. 

Mama, nepaisant kai kurių svajotojiškų bruožų, buvusi blaiviausio 
proto ir, matyt, lengvabūdė, todėi kiekviename tariamame ženkle vi- 
sados įžvelgusi naudą, tada rado ką pasakyti, kad visus išjudintų: 

-- Šukės laimę neša! — sušuko ji ir spragtelėjo pirštais, paskui at- 
sinešė semtuvą,. šepetį ir sušlavė šukes arba laimę. 

Jei pasikliausime mamos žodžiais, tai aš atnešiau savo tėvams, gi- 
minaičiams, pažįstamiems ir nepažįstamiems žmonėms daug laimės. 
Kiekvienam, kuris norėjo atimti iš manęs būgną, savo balsu sutrupin- 
damas, sugruzindamas, sumaldamas pilnus alaus bokalus, tuščius alaus 
bokalus, pavasario kvapus skleidžiančius kvepalų flakonus, krištolines 
vazas su dirbtiniais vaisiais, žodžiu, visokią stiklo gamyklų produkciją, 
stiklo pūtikų kvapu pasiekiančią mus kaip paprastas stiklas arba kaip 
puošmena. 

Kad nepridaryčiau per daug žalos, nes mėgau ir dabar tebemėgstu 
gražių formų stiklo gaminius, vakarais, kai iš manęs norėdavo atimti 
būgną, kuris naktį turėjo gulėti lovytėje greta, aš susprogdindavau vie- 
ną arba kelias mūsų keturšakio svetainės šviestuvo lemputes. Taip ket- 
virtą savo gimtadienį, dvidešimt aštuntųjų metų rugsėjo pradžioje, aš 
atsikeršijau ir visai susirinkusiai švęsti kompanijai, tėvams, Brons- 
kiams, močiutei Koljaiček, Šefleriams ir Grefams, kurie man visko 
pridovanojo: švininių kareivių, burinį laivą, gaisrinės automobilį — tik 
ne skardinį būgnelį, visus juos, norėjusius, kad aš užsiimčiau sų jų 
švininiais kareiviais, kad Žžaisčiau kvailus gaisrininkus, nedavusius man 
tratinti sudaužyto, bet šaunaus būgno, atėmusius jį iš manęs ir vietoj 
jo įkišusius nevykusį, be to, nemokšiškai burėmis apkaišytą laivą, ka- 
muoliniu riksmu sugurinau visas lemputes ir apgaubiau prieštvanine 
tamsa. 

Tokie jau jie yra, tie suaugę Žmonės: iš pradžių išsigandę pašūka- 
vo, ko gero, nuoširdžiai geisdami šviesos, bet paskui apsiprato su tam- 
sa, ir kai mano močiutė Koljaiček, vienintelė, jei nepaisysim mažylio 
Štefano Bronskio, negalėjusi sėdėti tamsoje su įsikibusiu į sijoną 
žliumbiančiu Štefanu, atnešė iš parduotuvės žvakių ir apšvietė jomis 
kambarį, tai kitus gerokai įkaušusius gimimo dienos šventėjus rado 
gan keistai susiporavusius. 

Kaip ir reikėjo tikėtis, mama su nusmukusia nuo peties palaidinu- 
ke sėdėjo ant Jano Bronskio kelių. Trumpakojis kepėjas Aleksandras 
Šefleris buvo neestetiškai beveik prasmegęs Grefienės kūne. Macera- 
tas laižė Gretchen Šefler auksinius arklio dantis. Tik Jadvyga Brons- 
ki, nutaisiusi karvės akis, pasidėjusi rankas ant kelių, sėdėjo žvakių 
šviesoje greta, bet ne per arti daržovių pirklio Grefo, kuris buvo nie- 
ko negėręs, tačiau dainavo, dainavo aistringai, melancholiškai, kupi- 
nu ilgesio balsu ir ragindamas jam pritarti Jadvygą Bronski. Jie dai- 
navo dviem balsais skautų dainą, pasak kurios teksto, Ryzengebirgės 
kalnuose turėjęs vaidentis plėšikas Riūbecalis. Mane jie buvo pamir- 
šę. Po stalu sėdėjo Oskaras su savo būgno fragmentu, dar išgaudamas 
iš jo šiokį tokį ritmą, ir galimas daiktas, jog reti, tačiau tolygūs būg- 
no garsai buvo malonūs tiems, kurie gulėjo arba sėdėjo kambaryje su- 
sikeitę ir kupini palaimos. Mat mano būgnijimas lyg vata sugėrė vi- 
sus pakšėjimus ir mykimus, netyčia pasigirstančius,: karštligiškai besi- 
stengiant įrodyti savo aistrą. Aš neišlindau iš po stalo, kai su Žvakė- 
mis lyg tas įtūžęs archangelas atėjo močiutė, žvakių šviesoje pamatė 
Sodoimą, įžvelgė Gomorą, su rankoje drebančiomis žvakėmis pakėlė 
triukšmą, išvadino visus kiaulėmis ir nutraukė Riūbecalio klajonių po 

Ryzengebirgės kalnus idilę, pastatydama žvakes į lėkšteles, paimdama 
nuo indaujos kortas, numesdama jas ant stalo ir vis dar tebešniurkš- 
čiojančiam Štefanui pasakydama, kad prasidėjo antra šventės dalis. 
Netrukus Maceratas įsuko naujas lemputes į senus mūsų šviestuvo pa- 
tronus, subildėjo traukomos kėdės, sušnypštė atidaryti alaus buteliai; 
virš manęs ėmė trinksėti į stalą kortos. Mama nuo pat pradžių pasiū- 
lė lošti ne iš dešimtadalio, o iš ketvirčio pfenigo, tačiau dėdei Janui 
tai atrodė pernelyg rizikinga, ir jeigu ne keli tušti ratai ir netyčia iš- 
kritęs grandas su keturiais, tai turbūt ir toliau būtų likę prie to sumau- 
to dešimtadalio. 

Po stalu, iš visų pusių nukarusios staltiesės šešėlyje, aš jaučiausi 
puikiai. Patyliukais būgnydamas klausiausi, kaip trinksi į stalą kortas 
metančios rankos, sekiau lošimo eigą ir beveik po valandos supratau: 
Janas Bronskis pralošinėja. Jis gaudavo geras kortas, bet vis tiek pra- 
lošinėjo. Nenuostabu, nes lošė neatidžiai. Jam rūpėjo ne jo būgnai be 
dviejų, o visai kas kita. Jau pačioje lošimo pradžioje, dar tebejtikinė- 
damas savo tetą, kad pirma buvusi mažutė orgija neverta dėmesio, jis 
nusitraukė nuo kairės kojos juodą pusbatį ir pilka kojine apmauta kaire 
koja ėmė ieškoti palei mano galvą mamos kelių ir, reikia pasakyti, ra- 
do. Vos tiktai paliesta mama tuojau prisislinko arčiau stalo, ir Janas, 
Macerato ką tik paragintas ir nešaukęs daugiau kaip trisdešimt tris, pa- 
kišo jai po suknele iš pradžių kojų pirštus, o paskui ir visą koją, ap- 
mautą, reikia pripažint, švaria, tik tą dieną apmauta kojine, ir ėmė va- 
žinėti tarp šlaunų. O mano mama, nepaisant šiurkštaus brūžavimo po 
stalu, viršuje ant staltiesės lošė drąsiai, pasitikėdama ir pokštaudama 
net kryžius be keturių laimėdama, tuo tarpu Janas apačioje vis labiau 
šildamas, viršuje nuolatos pralošinėjo net ir tokius lošimus, kuriuos 
Oskaras miegodamas būtų susišlavęs sau. 

Vėliau po stalu palindo ir pavargęs Štefanas, bet greitai užmigo ir 
prieš užmerkdamas akis taip ir nesuprato, ko jo tėvo koja ieško po 
mano mamos suknele. 

Giedra iki debesuotumo. Po pietų nedidelis lietus. Janas Bronskis 
jau kitą dieną atėjo pas mus ir pačmė iš manęs gimimo dienai atneš- 
tą dovaną, burinį laivą, pakeitė tą niekam tikusį žaislą pas Zigismundą 
Marką Arsenalo gatvėje į skardinį būgnelį, grįžo truputį sulytas vėlyvą 
popietę su man taip reikalingu baltais ir raudonais liežuviais išmąrgin- 
tu būgnu, atkišo man, čia pat pastvėrė senąjį atitarnavusį būgną, ku- 
rio šonus puošė tik vienas kitas balto ir raudono lako fragmentas. Kai 
Janas ėmė seną laužą, o aš naująjį būgną, Jano, mamos, Macerato 
akys įdėmiai žvelgė į Oskarą — aš vos iš to nenusijuokiau — jie tur- 

būt manė, kad aš laikysiuosi įsitvėręs senojo, kad būsiu principingas? 

Be laukto riksmo, nesugurinęs nė menkiausio stiklelio, aš atidaviau 
laužu virtusį būgną ir tučtuojau abiem rankom ėmiau šnekinti naująjį 
instrumentą. Po dviejų valandų atidaus bendravimo mudu radom 
bendrą kalbą. 

Tačiau ne visi mane supę suaugusieji buvo tokie supratingi kaip Ja- 
nas Bronskis. Tuojau po penkto mano gimtadienio, dvidešimt devin- 
taisiais — tada buvo daug kalbama apie Niujorko biržos bankrotą ir 
aš kartais susimąstydavau, ar ir mano mediena prekiaujantis senelis 
Koljaičekas tolimajame Bafale nepatyrė nuostolių, — mama, suneri- 
musi dėl mano dabar jau aiškiai pastebimo neaugimo, ėmė trečiadie- 
niais vedžioti mane pas daktarą Holacą, gyvenantį Brunshefervėgo 
gatvėje. Aš kenčiau be galo ilgas ir įkyrias apžiūras, nes man jau ta- 
da patiko balta, akiai maloni greta Holaco paslaugiai stovinčios seselės 
Ingos apranga, ji priminė man mamos karo laikų nuotrauką su baltu 
seselės chalatu, ir studijuodamas jos vis naujas klostes aš beveik ne- 
girdėdavau rėkaujančio, pabrėžtinai energingo, paskui vėl nemaloniai 
globėjiško gydytojo žodžių. 

Atspindėdamas savo kabineto inventorių akinių stiklais — ten bu- 
vo daug chromo, nikelio ir šlifuoto lako, taip pat lentynų, vitrinų, ku- 
riose stovėjo tvarkingai užrašyti stiklainiai su gyvatėmis, salamandro- 
mis, rupūžėmis, kiaulių, žmonių ir beždžionių embrionais, gaudydamas 
tuos spirite laikomus padarus akinių stiklais, Holacas susimąstęs kraipė 
po apžiūrų galvą ir vartydamas mano ligos istoriją vis liepė mamai pa- 
sakoti, kaip aš nukritau nuo laiptų, ir ramino ją, kai pernelyg įsikarš- 
čiuodavo plūsdamas Maceratą už nenuleistą rūsio dangtį ir amžinai jį 
kaltindama. 

Kai jis po kelių mėnesių trečiadienio vizito metu, matyt, norėdamas 
sau ir galbūt seselei Ingai įrodyti, kaip teisingai mane gydė, norėjo pa- 
imti iš manęs būgną, aš sunaikinau didžiąją dalį jo gyvačių ir rupū- 
žių kolekcijos, taip pat visus surinktus įvairios kilmės embrionus. 

Neskaičiuojant pripiltų, bet neuždengtų alaus bokalų ir mamos kve- 
palų flakono, tai buvo pirmas kartas, kai Oskaras pasikėsino į daugelį 
pilnų ir rūpestingai užkimštų stiklainių. Efektas buvo didžiulis, ir vi- 
siems esantiems, net mamai, Žinojusiai mano santykį su stiklu, pada- 
rė pritrenkiantį, neišdildomą įspūdį. Pirma dar menkai rėžiančiu riks- 
mu skersai ir išilgai aš perpjoviau vitriną, kurioje Holacas laikė savo 
šlykščias retenybes, paskui daviau beveik kvadratiniam lakštui iš vit- 
rinos nuvirsti į priekį ir nukristi ant linoleumu dengtų grindų, kur jis 
subyrėjo į daugybę šukių išlaikydamas savo kvadratinę formą, tada pa- 

aštrinau balsą, padariau jį tiesiog išlaidžiai skvarbų ir daviau jam pa- 
siautėti tarp stiklainių. Jie sproginėjo pokšėdami. Žalsvas, kiek sutirš- 
tėjęs alkoholis švirkštė, tekėjo nešdamas savo preparatus, blyškius, tru- 
putį piktokai žiūrinčius kalinius ant rudo kabineto linoleumo ir tiek 
prisotino, pasakyčiau, apčiuopiamu kvapu kabinetą, kad mamai pasi- 
darė bloga ir seselė Inga turėjo atidaryti į Brunshefervėgą išeinančius 
langus. Daktaras Holacas sugebėjo iš savo kolekcijos netekties iš- 
spausti naudą. Praėjus kelioms savaitėms po mano atentato specialia- 
me žurnale “Gydytojas ir pasaulis" pasirodė jo straipsnis apie mane, 
apie stiklą gurinantį Oskaro M. balso fenomeną. Dvidešimt puslapių 
tenai užėmęs daktaro Holaco rašinys, sako, sukėlė vidaus ir užsienio 
specialistų susidomėjimą, jam buvo prieštaraujama, tačiau ir pritaria- 
ma. Mama, kuriai buvo atsiųsta daug žurnalo egzempliorių, savotiškai 
didžiavosi tuo straipsniu, ir dėl to man kyla įvairių minčių, ir vis per- 
skaitydavo jį Grefams, Šefleriams, savo Janui ir Maceratui, po pietų. 
Net bakalėjos parduotuvės klientai turėdavo išklausyti straipsnio skai- 
tymus, ir jie prideramai įvertindavo ne tik mane, bet ir mamą, specia- 
lius terminus tariančią narsiai ir išradingai, nors ir neteisingai. Man 
pačiam, galima sakyti, visai nepadarė įspūdžio tas faktas, kad mano 
vardas pirmąkart buvo paminėtas spaudoje. Mano jau tada ryškus 
skeptiškumas vertė daktaro Holaco darbelį laikyti tuo, kuo jis iš es- 
mės ir buvo: ilgu, neblogai formuluojamu, nekonkrečiu, į katedrą be- 
sitaikančio gydytojo plepėjimu. 

Šiandien, savo gydymo ir globos įstaigoje, kai jo balsas nieko ne- 
gali padaryti net dantų plovimo stiklinei, kai pas jį ateina ir išeina pa- 
našūs į Holacą gydytojai, darantys su juo vadinamuosius Roršacho, 
asociatyvinius ir kitokius testus, kad prievartinis apgyvendinimas pa- 
galiau įgytų skambų pavadinimą, šiandien Oskaras mielai prisimena tą 
archainį ankstyvąjį savo balso laikotarpį. Tame pirmajame laikotarpyje 
smėlio kvarco gaminius jis naikindavo tik gindamasis, nors, reikia pa- 
sakyti, iš pagrindų, tuo tarpu savo sugebėjimų suklestėjimo ir žlugi- 
mo metu panaudodavo juos ir niekieno neverčiainas. Vien Žaisdamas, 
paklusdamas vėlesnio laikotarpio manieringumui, savotiškam LI“art 
pour Uart, naikino Oskaras stiklą ir sykiu brendo. 


PAMOKŲ TVARKARAŠTIS 


Klepas dažnai įvairinasi laiką sudarinėdamas įvairiausius tvarkaraš- 
čius. Kad jis tuo metu be perstogės kemša kraujinę dešrą ir pašildy- 

tus lęšius, pasitvirtina mano tezė, kuri tiesiai sako: svajotojai yra ra- 
jūnai. O kad Klepas gan uoliai pildo skyrius, pasitvirtina antroji mano 
tezė: tiktai tikri tinginiai gali padaryti darbą taupančių išradimų. 

Ir šiemet jis daugiau kaip dvi savaites plūkėsi sudarinėdamas savo 
dienos tvarkaraštį. Atėjęs vakar pas mane jis iš pradžių ilgai slapuka- 
vo, paskui ištraukė devynissyk perlenktą lapą iš vidinės švarko kiše- 
nės ir padavė jį man švytėdamas, iš anksto džiaugdamasis etektu; jis 
vėl buvo padaręs darbą taupantį išradimą. 

Aš permečiau tą skiautę akimis ir kažin ko naujo joje neradau: de- 
šimtą pusryčiai, iki pietų apmąstymai, po pietų valandėlė pogulio, pas- 
kui kava — jeigu galima, lovoje, sėdint lovoje valanda fleitos, atsisė- 
dus ir vaikščiojant po kambarį valanda dūdmaišio, pusvalandis dūd- 
maišio kieme, kas antra diena arba dvi valandos alaus ir kraujinės deš- 
ros arba dvi valandos kino, tačiau kiekvienu atveju prieš kiną ar prie 
alaus nepastebimai agituoti už nelegalią KPD — pusę valandos — 
nepersistengiant! Vakarus šiokiomis dienomis tris kartus manė leisti 
šokdamas “Vienragyje", sekmadienį popiečio agitavimą pric alaus už 
KPD buvo atidėjęs vakarui, nės po pietų reikėjo maudytis ir daryti 
masažą Žaliojoje gatvėje, po to į “U9", keturiasdešimt penkios minu- 
tės higienos su mergina, paskui su ta pačia mergina ir merginos drau- 
ge pas Švabą kava ir pyragas, prieš pat uždarymą skutimasis, jeigu 
reikia, kirpimasis, greitas fotografavimasis “Fotomatone", paskui alus, 
kraujinė dešra, agitavimas už KPD ir poilsis. 

Aš pagyriau Klepą už švarų ir tvarkingą darbų, paprašiau leidimo 
nusirašyti, paklausiau, kuo jis užpildo kartais pasitaikančias tuščias 
valandas. “Miegu ir mąstymu apie KPD“, — atsakė Klepas beveik 
iškart. 

Ar aš jam pasakojau, kaip Oskaras susipažino su savo pirmu pamo- 
kų tvarkaraščių? | 

"Tetos Kauer vaikų darželyje iš pradžių viskas buvo gerai. Jadvyga 
Bronski kasryt paimdavo mane, nuvesdavo sykiu su savo Štefanu į 
Posadovskivėgo gatvę pas tetą Kauer, kur mes kartu su kitais šešiais 
— dešimt vaikų — keli visuomet sirgdavo, — turėdavom iki susivė- 
mimo žaisti. Laimė, mano būgnas buvo laikomas žaislu, ir man nic- 
kas per jėgą nepiršo kubelių, o ant supamo arklio privalėdavau sėsti 
tik tada, kai reikėdavo būgnijančio raitelio su popieriniu šalmu. Par- 
titūrą man atstodavo tetos Kauer juodo šilko suknelė su tūkstančių sa- 
gų. Neperdėdamas galiu pasakyti, jog man pavykdavo savo būgnijimu 
daugsyk išrengti ir aprengti ploną, vien iš raukšlelių panelę, beje, vi- 
siškai nesidomint jos kūnu. 

Mūsų popietiniai žygiai kaštonų alėjomis į Ješkentalio mišką, į 
Erbsbergo kalną, pro Gutenbergo paminklą buvo tokie nuobodžiai ma- 
Jonūs ir neįkyriai banalūs, kad aš ir šiandien dar ilgiuosi tų tarsi iš pa- 
veikslų knygos paimtų pasivaikščiojimų su teta Kauer. Kad ir kiek 
mūsų būdavo, aštuoni ar dvylika, visada turėdavom įsikinkyti į paval- 
kus. Tuos pavalkus sudarė šviesiai mėlyna megzta, ieną turėjusi atstoti 
virvė. Jos kairėje ir dešinėje buvo šešios poros vilnonių pavalkų dvy- 
likai vaikiščių. Kas dešimt centimetrų kabojo skambutis. Ir mes prie- 
šais tetą Kauer, laikančią savo rankose vadžias, tilindžiuodami ir ple- 
pėdami, aš tankiai būgnydamas, traukdavome rudeninėmis priemiesčio 
gatvėmis. Tarpais teta Kauer užgiedodavo “Jėzau, aš gyvenu dėl tavęs. 
Jėzau, aš mirštu dėl tavęs" arba “Jūros žvaigžde, būk sveika", praci- 
viai ypač graudindavosi, kai tyrame spalio ore staiga pasigirsdavo “O 
Marija, gelbėk mus“ ir “Dievo Motina, brangioji". Kai eidavom per 
centrinę gatvę, eismas turėdavo sustoti. Tramvajai, automobiliai, arklių 
traukiami: vežimai stovėdavo, kai mes sveikindami jūros žvaigždę Žy- 
giuodavom per kelią. Teta Kauer visuomet padėkodavo paduodama 
braškančią ranką mus palydėjusiam eismo reguliuotojui. 

— Mūsų Jėzus jums atlygins, — pažadėdavo ji šlamėdama savo 
šilkine suknele. | 

Apskritai aš gailėjausi, kai pavasarį, po savo šešto gimtadienio, Os- 
karas dėl Štefano turėjo. atsisveikinti su išrenginėjama ir aprenginėja- 
ma panele Kauer. Kaip visuomet, ten kur įsiterpia politika, prasideda 
smurtas. Mes buvom ant Erbsbergo kalno, teta Kauer nuėmė mums 
pavalkus, jauni krūmų ūgliai švytėjo, tuoj tuoj turėjo išsprogti ant šakų 
sukrauti pumpurai. Teta Kauer atsisėdo ant pakelės akmens, kuriame 
po samanų sluoksniu buvo nurodytos vienos ar dviejų valandų Žygio 
kryptys. Lyg mergytė, nežinanti pavasarį, kas jai darosi, ji traliavo 
trūkčiodama galvą kaip perlinė višta ir mėzgė mums naujus pavalkus, 
kurie baudėsi būti velnioniškai raudoni, tačiau jau ne man skirti: mat 
tada krūmuose pasigirdo riksmas, panelė Kauer suplasnojusi pakilo ir 
nukurnėjo su mezginiu, vilkdama paskui save raudoną siūlą link riks- 
mo ir krūmų. Aš nusekiau paskui ją ir siūlą ir netrukus išvydau dar 
daugiau raudonumo: Štefano nosis buvo visa kruvina, o vienas mūsiš- 
kis, toksai Lotaras, garbanotas ir su mėlynom gyslelėm smilkiniuose, 
sėdėjo ant mano vėjo perpučiamo, menko pusbrolio krūtinės ir kalė 
jam į nosį, tarsi pasiryžęs suvaryti ją vidun. 

— Šiklenkis! — šnypštė jis kas smūgis. — Šiklenkis! 

Po penkių minučių vėl suginusi mus į šviesiai mėlynus pavalkus — 
tik aš likau laisvas ir vyniojau raudoną siūlą, — panelė Kauer sukal- 
bėjo maldą, kalbamą tarp aukojimo ir Komunijos. 

— Kupinas atgailos ir skausmo... 

Paskui nusileidom nuo Erbsbergo ir sustojom prie Gutenbergo pa- 
minklo. Rodydama į Žliumbiantį ir spaudžiantį prie nosies nosinę Šte- 
faną savo ilgu pirštu, ji davė švelniai suprasti: 

— Jis juk nekaltas, kad yra lenkiukas. 

Teta Kauer patarė Štefano daugiau neleisti į jos darželį. Oskaras, 
nors pats ir ne lenkas ir nelabai vertinąs Štefaną, pareiškė solidarizuo- 
jąsis su juo. Čia atėjo Velykos, ir viskas išsisprendė paprastai. Dak- 
taras Holacas už savo raginių akinių pasvarstė ir garsiai paskelbė iš- 
vadą: 

-— Oskariukui tai nepakenks. 

Janas Bronskis tuoj po Velykų norėjo leisti savo Štefaną į lenkų 
mokyklą; mano mamos ir Macerato atkalbinėjamas, jis vis kartojo, jog 
esąs lenkų tarnautojas. Už gerą darbą lenkų pašte lenkų valstybė jam 
gerai moka. Pagaliau jis esąs lenkas ir Žmona bus lenkė, kai tik su- 
sitvarkys dokumentus. Be to, toks gyvas ir gabus vaikas kaip Štefa- 
nas vokicčių kalbą išmoks namie, o dėl Oskariuko — ištaręs Oskaro 
vardą, jis visuomet truputį atsidusdavo, — tai jam, kaip ir Štefanui, 
šešeri metai, jis, tiesa, dar kaip reikia nekalba, išvis esąs gerokai at- 
silikęs nuo savo bendraamžių, ūgiu irgi, bet vis! tiek reikėtų bandyti, 
privalomas mokslas yra privalomas mokslas — nebent švietimo tarny- 
ba nesutiktų. 

Švietimo tarnyba išreiškė abejonę ir pareikalavo gydytojo pažymė: 
jimo. Holacas pavadino mane sveiku berniuku, kuris ūgiu prilygsta tri- 
jų metų vaikui, tačiau protiškai, nors aš dar gerai nekalbu, niekuo ne- 
atsilieka nuo penkiamečių ar šešiamečių. Jis dar paminėjo mano sky- 
dinę liauką. 

Per visus tuos tyrimus, per visas tas man jau įprastas apžiūras aš“ 
buvau ramus, abejingas ir net sukalbamas, juolab kad niekas neban- 
dė atimti iš manęs būgno. Visi, kuric mane tyrė ir apžiūrinėjo, dar pri- 
siminė Holaco gyvačių, rupūžių ir embrionų kolekcijos sunaikinimą ir. 
nedarė ko nereikia. 

Tiktai namie, kaip tik pirmą mokslo dieną, buvau priverstas paro- 
dyti deimantinį savo balso poveikį, kai Maceratas apeliuodamas į svei- 
ką protą pareikalavo, kad į Pestalocio mokyklą, esančią priešais Fre- 
belio pievą, eičiau be būgno ir jo, būgno, į Pestalocio mokyklą nesi- 
neščiau. 

Kai jis pagaliau neištvėręs norėjo paimti tai, kas buvo ne jo, su kuo 
jis visai nemokėjo elgtis, apie ką visai nenusituokė, aš perrėžiau 
perpus tuščią vazą, kuri, sako, buvo tikra. Kai tikra vaza tikrų šukių 

pavidalu atsidūrė ant grindų, Maceratas, labai branginęs vazą, norėjo 
man sušerti ranka. Bet čia prišoko mama, užstojo mane ir Janas, lyg 
atsitiktinai trumpam užsukęs su Štefanu ir mokykline saldumynų tūta. 

—- Aš prašau tavęs, Alfredai, — pasakė jis savo ramia, švelnia ma- 
niera, ir Maceratas, Jano mėlyno ir mamos pilko žvilgsnio paveiktas, 
nuleido ranką ir įsikišo ją į kišenę. 

Pestalocio mokykla buvo nauja, raudonų plytų, naujamadiškai 
papuošta sgrafitais ir freskomis, keturių aukštų, pailgu, plokščiu vir- 
šum dėžė, senato pastatyta vaikų gausiame priemiestyje tada dar išties 
aktyvių socialdemokratų raginimu. Man ta dėžė gan patiko, išskyrus 
jos kvapą ir sportuojančius jugendo stiliaus vaikus sgrafituose ir fres- 
kose. 

Priešais fasadą tarp geležinių į lenktas vyskupo lazdas panašių vir- 
bų Žvyre augo nenatūraliai maži, tačiau žaliuojantys medeliai. Iš vi- 
sų pusių ėjo motinos, laikančios smailias margas tūtas ir tempiančios 
paskui save rėkiančius arba pavyzdingus vaikus. Dar niekada Oskaras 
nebuvo matęs tiek vienon pusėn traukiančių motinų. Jam atrodė, kad 
jos veda savo pirmagimius ar antragimius į turgų parduoti. 

Jau vestibiulyje tasai mokyklos kvapas, pakankamai daug aprašy- 
tas, intymumu pranoko bet kokius šio pasaulio kvepalus. Vestibiulyje 
buvo keturi ar penki nerūpestingai išdėstyti granitiniai dubenys, iš ku- 
rių daugelių čiurkšlių tryško vanduo. Apsupti maždaug mano amžiaus 
berniukų, jie man priminė dėdės Vincento iš Bisau kiaulę, kartais at- 
sigulančią ant šono ir taip pat kantriai atlaikančią savo Žiaurų ištroš- 
kusių paršiukų antpuolį. 

Berniukai užsiguldavo ant dubenų ir statmenų šokčiojančių vandens 
bokštelių, duodavo užkristi ant kaktos plaukams ir gaudydavo burno- 
mis piršto storumo čiurkšles. Aš nežinau, ar jie Žaidė, ar gėrė. Kar- 
tais pora berniukų beveik vienu metu pakeldavo galvas išpūstais 
skruostais ir nepadoriai garsiai purkšdavo viens kitam į veidą aiškiai 
su seilėmis ir duonos trupiniais sumišusį drungną vandenį. Aš, tik 
įžengus į vestibiulį, atsitiktinai metęs žvilgsnį į kairėje esančią atvirą 
sporto salę ir pamatęs ilgą odinį ožį, sliuogimo kartis ir virves, siau- 
bingą, saulės sukinio amžinai reikalaujantį skersinį, pajutau tikrą, ne- 
numaldomą troškulį ir būčiau mielai kaip kiti vaikai nurijęs gurkšnį 
vandens. Bet aš nesiryžau prašyti, kad mama, laikiusi mane už rankos, 
pakeltų nosim stalo nesiekiantį Oskarą ir palaikytų virš vieno kurio 
dubens, Net pasilipęs ant savo būgno aš nebūčiau pasiekęs tų fonta- 
nų. Bet kai stryktelėjęs į viršų mečiau žvilgsnį per vieno dubens kraš- 
tą ir išvydau, kad riebaluoti duonos likučiai trukdo nutekėti vandeniui 

ir dubenyje liula bjauri buza, užmiršau troškulį, užėjusį nuo gyvai 
įsivaizduoto klaidžiojimo tarp gimnastikos prietaisų sporto salės dy- 
kynėje. 

Didingais, milžinams iškirstais laiptais, aidžiais koridoriais mama 
atvedė mane į patalpą, viršum kurios durų kabojo lentelė su užrašu 
“I a". Patalpa buvo pilna mano amžiaus berniukų. Tų berniukų moti- 
nos grūdosi prie sienos priešais langus ir laikė sukryžiuotose rankose 
tradicines margas, viršuje šilkiniu popieriumi uždengtas, mane aukš- 
čiu pranokstančias pirmai mokslo dienai skirtas smailias tūtas. Mama 
irgi turėjo tokią tūtą. 

Kai laikydamasis už jos rankos įėjau aš, publika ir publikos mamos 
prajuko. Vienam storam vaikiščiui, norėjusiam trenkti į mano būgną, 
kad nereiktų gadinti stiklo, turėjau kelissyk spirti į blauzdikaulį, jis 
pargriuvo ir palietė šukuosena suolą, o aš gavau už tai nuo mamos per 
pakaušį. Vaikiščias ėmė rėkti. Aš, aišku, nerėkiau, nes rėkdavau tik- 
tai tada, kai iš manęs kas nors norėdavo atimti būgną. Mama, po to 
incidento nesmagiai pasijutusi prieš kitas motinas, įstūmė mane į pir- 
mą suolą eilėje prie lango. Suolas, savaime suprantama, buvo man per 
didelis. Tačiau užpakalyje esantys suolai, užimti vis šiurkštesnės ir 
strazdanotesnės publikos, buvo dar didesni. Aš sėdėjau ramiai ir ne- 
prieštaraudamas, nes neturėjau jokio pagrindo nerimauti. Mama, kaip 
man atrodė, vis dar sutrikusi įsispraudė tarp kitų mamų. Galbūt ji gė- 
dinosi mano vadinamojo atsilikimo prieš savo koleges. O tos dėjosi tu- 
rinčios pagrindo didžiuotis savo, manding, pernelyg greitai išstypusiais 
gangarais. 

Pro langą aš nemačiau Frebelio pievos, nes langai man buvo per 
aukštai, lygiai kaip per dideli buvo suolai. Tuo tarpu aš mielai būčiau 
dirstelėjęs į Frebelio pieyą, kur, kaip Žinojau, daržovių pirklio Grefo 
vadovaujami skautai statė palapines, žaidė landsknechtus ir, kaip įpras- 
ta skautams, darė gera. Nepasakyčiau, kad aš būčiau perdėtai kaip kiti 
dievinęs gyvenimą palapinėse. Mane domino tiktai trumpomis kelnė- 
mis apsirengusi Grefo figūra. Jo meilė liekniems, kuo didesnėmis aki- 
mis, nors ir blyškiems berniukams, matyt, vis dėlto buvo didelė, kad 
jis Ją aptaisė skautų išradėjo Badėeno-Pauelo uniforma. 

Netikusi architektūra trukdė pamatyti geidžiamą vaizdą, todėl aš 
dabar težiūrėjau į dangų ir galų gale radau tinkamą objektą. Vis nauji 
debesys plaukė iš šiaurės vakarų į pietvakarius, tarsi ta kryptis debe- 
sims būtų buvusi ypač viliojanti. Savo būgną ligi šiol nė vienu bils- 
telėjimu neužsiminusį apie iškakimą svetur, laikiau įspraudęs tarp kelių 
ir suolo. Nugarai skirtas atlošas rėmėsi į Oskaro pakaušį. Užpakalyje 

tarškė, šaukė, juokėsi, verkė ir dūko vadinamieji mano bendramoks- 
liai. Į mane lėkė popierinės kulkos, tačiau aš nesigręžiojau, laikyda- 
mas, jog kryptingas debesų judėjimas estetiškesnis už visiškai galvas 
pametusių mulkių maivymąsi ir dūkimą. 

“I a" klasė kiek nurimo, kai įėjo moteris, paskui pasivadinusi pa- 
nele Špolenhauer. Man nereikėjo nurimti, nes aš ir taip tyliai, beveik 
užsisklendęs savyje laukiau, kas bus toliau. Jeigu jau visai atvirai, tai 
Oskaras net nelaikė reikalinga laukti kas bus toliau, nesitikėjo jokių 
pramogų, tad ne laukė, o tik sėdėjo mokyklos suole, jausdamas ant ke- 
lių būgną, ir tenkinosi debesimis už ar, tiksliau, priešais velykiškai 
švarius mokyklos langus. 

Panelė Špolenhauer buvo su negrabaus kirpimo kostiumu, darančiu 
ją panašią į vyrą. Tą įspūdį dar labiau stiprino kicta, striuka, ir, kaip 
man pasirodė, guminė apykaklė, raukšlėjanti palei kaklą marškinius ir 
susiseganti ties Adomo obuoliu. Vos tiktai įžengusi į klasę žemais tu- 
ristiniais batais, ji tuojau norėjo pasirodyti simpatiška ir paklausė: 

— Na, vaikučiai, ar padainuosim dainelę? 

Vietoj atsakymo pasigirdo staugimas, kurį ji, matyt, palaikė sutiki- 
mu, nes manieringai aukštai užtraukė pavasario dainą “Gegužis jau at- 
ėjo“, nors buvo dar tik balandžio vidurys. Vos tiktai jai paskelbus ge- 
gužį, prasidėjo tikras pragaras. Nelaukdami ženklo pradėti, gerai ne- 
žinodami žodžių, neturėdami nė mažiausios nuovokos apie paprastą 
dainelės riuną, už manęs sėdintys vaikėzai ėmė viens per kitą rėkti 
taip, kad net tinkas nuo sienų biro. 

Nepaisant pageltusios odos, nepaisant berniokiškos šukuosenos ir iš 
po apykaklės kyšančio. vyriško kaklaraiščio, man buvo gaila Špolen- 
hauer. Atsiplėšęs nuo debesų, kuriems turbūt nebuvo pamokų, aš su- 
sikaupiau, staigiai išsitraukiau už petnešų užkištas lazdeles ir ėmiau 
garsiai ir įtaigiai būgnyti dainelės ritmą. Tačiau gaujai už mano nuga- 
ros tai buvo nė motais. Tiktai panelė Špolenhauer pritariamai linkte- 
lėjo, nusišypsojo prie sienos prilipusiai moterų krūvai, mamai dar at- 
skirai mirktelėjo ir leido man tuo ženklu suprasti, kad galiu toliau 
būgnyti, galų gale parodydamas, ką iš tiesų sugebu. Gauja už mano 
nugaros seniai nutilo, liovėsi trukdyti man savo barbariškais balsais. 
Aš jau ėmiau įsivaizduoti, kad mano būgnas auklėja, moko, daro ben- 
dramokslius mano mokiniais, bet šit Špolenhauer atsistojo priešais ma- 
no suolą, pasižiūrėjo atidžiai, ne dirbtinai, o svajingai šypsodamasi į 
mano rankas ir lazdeles, netgi pabandė man pritarti, valandėlę apsime- 
tė, kad yra ne gaiži sena panelė, tarsi užmiršo savo profesiją, išsinė- 
rė iš karikatūriško mokytojos kiauto, pasidarė Žmogiška, tai yra vai- 
kiška, smalsi, daugialypė, nemoralistė. | 

Bet kai panelei Špolenhauer nepavyko iškart ir teisingai pagauti 
mano takto, ji vėl ėmėsi savo seno, tiesmukiško, be to, blogai apmo- 
kamo vaidmens, pasipurtė, mokytojai retkarčiais turi pasipurtyti, ir 
tarė: 

— Tu, matyt, Oskariukas. Mes apie tave daug esam girdėję. Kaip 
tu gražiai moki būgnyti. Mūsų Oskaras geras būgnininkas, ar ne, 
vaikai? 

Vaikai ėmė kaukti, motinos sustojo glaudžiau, Špolenhauer vėl bu- 
vo mokytoja. | 

— Bet dabar, — toliau suokė ji, — mes padėsim būgną į klasės 
spintą, jis pavargęs ir nori miego. Paskui, kai pamokos baigsis, tu vėl 
jį atgausi. 

Tebeužkalbinėdama dantis, ji parodė man savo trumpus mokytojos 
nagus, norėjo atimti būgną, kuris, Dievas mato, nebuvo nei pavargęs, 
nei norėjo miego. Iš pradžių aš tik laikiau, apglėbęs rankomis ir 
megztinio rankovėmis baltomis ir raudonomis liepsnomis išmargintą 
instrumentą, žiūrėjau į ją, paskui, neįžvelgęs jos šabloniškoje nuo am- 
žių amžių'pažįstamoje mokytojiškoje išorėje nicko įdomaus, aš per- 
skrodžiau ją kiaurai, radau panelės Špolenhauer viduje medžiagos trim 
amoraliems skyriams, atsiplėšiau nuo jos vidinio gyvenimo, nes reikė- 
jo gelbėti būgną, ir aptikau, mano žvilgsniui perėjus tarp jos menčių, 
ant gerai išsilaikiusios odos guldeno dydžio ilgais plaukais apžėlusį 
apgamą. 

Gal pasijutusi perprasta, o gal mano balso paveikta, kuriuo aš per- 
spėdamas, nenorėdamas padaryti žalos, brūkštelėjau per dešinį akinių 
stiklą, ji atsisakė brutalios prievartos, jau nubalinusios jos krumplius, 
matyt, brūkštelėjimas per stiklą suerzino, pašiurpino odą, paleido pa- 
sipurčiusi būgną ir apsakė: “Betgi tu negeras Oskaras“, metė priekaiš- 
tingą žvilgsnį mano motinai, nežinojusiai, kur dėti akis, paliko man vi- 
siškai nenorintį miego būgną, apsigręžė, nužygiavo su savo žemakul- 
niais batais prie pulto, išsitraukė iš portfelio kitus, matyt, skaitymo 
akinius, ryžtingu judėsiu nusiėmė nuo nosies tuos, kuriuos mano bal- 
sas buvo gremžtelėjęs, lyg nagas lango stiklą, suvaidino, lyg aš jai bū- 
čiau pagadinęs akinius, pasibalnojo, manieringai atlenkusi į šalį ma- 
žąjį pirštą, nosį antrais akiniais, visa išsitiesė, kad net brakštelėjo, ir 
vėl imdama portfelį parciškė: 

— Dabar perskaitysiu jums pamokų tvarkaraštį. 

Visą pundą popierių rado ji kiaulės odoj, pasiliko vieną sau, kitus 
atidavė motinoms, mama irgi gavo, ir pagaliau pasakė jau pradėju- 
siems nusiraminti šešiamečiams, kas tame tvarkaraštyje numatyta. 

— Pirmadienį — tikyba, rašymas, skaičiavimas, Žaidimai; antradie- 
nį — skaičiavimas, dailyraštis, dainavimas, gamta; trečiadienį — skai- 
čČiavimas, rašymas, piešimas, piešimas; ketvirtadienį — krašto pažini- 
mas, skaičiavimas, rašymas, tikyba; penktadienį — skaičiavimas, ra- 
šymas, žaidimai, dailyraštis; šeštadienį — skaičiavimas, dainavimas, 
Žaidimai, žaidimai. 

Panelė Špolenhauer paskelbė, kaip neišvengiamą likimą perskaitė šį 
pradinių mokyklų mokytojų konferencijos produktą griežtu, nė vienos 
raidės nenukandančiu balsu, paskui, prisiminusi seminarijos laikus, ta- 
po pažangiai švelni ir švytėdama pedagogišku linksmumu pasakė: 

— O dabar, mieli vaikai, visi sykiu pakartosim. Prašau — pirma- 
dienį. 

Gauja sustaugė “pirmadienį". 

Ji: 

— Tikyba! 

Krikštyti pagonys sustaugė žodį “tikyba". Aš saugojau balsą, todėl 
išbūgnijau jį lazdęlėmis. 

Už manęs jie Špolenhauer raginami šaukė: 

— Ra-šy-mas! 

Triskart bilstelėjo mano būgnas. 

— Skai-čia-vi-mas! 

Keturi smūgiai. 

Taip jie rėkė man už nugaros, kartodami Špolenhauer sakomą mal- 
delę, o aš, kad nelikčiau visai nuošalyje, mušiau būgną, kol Špolen- 
hauer — aš nežinau kas jai užėjo — pašoko, aiškiai įniršusi... bet ne 
ant tų puskvailių man už nugaros... dėl manęs visa raudona kaip lieps- 
na, Oskaro nekaltas būgnas jai užkliuvo, ir dėl to užsipuolė taktą mu- 
šantį būgnininką. 

— Oskarai, klausyk dabar manęs, ketvirtadienį — krašto pažini- 
mas. 

Ignoruodamas žodelį “krašto" aš keturissyk bilstelėjau pažinimą, 
keturissyk skaičiavimą, triskart rašymą, tikybai taip pat paskyriau tris 
pagarbius dievobaimingus smūgius; 

Tačiau Špolenhauer nejuto jokių niuansų. Bet koks būgnijimas jai 
buvo atkarus, kaip ir pirma, ji parodė dešimt nukirstų nagų ir norėjo 
visais dešimčia stverti. 

Bet jai nė neprisilietus prie mano būgno, aš jau paleidau savo stiklą 
naikinančią gerklę ir trijų dideliausių viršutinių langų stiklų kaip ne- 
būta. Nuo antro gerklės paleidimo išbildėjo viduriniai stiklai. Į klasę 
netrukdomas pasruvo švelnus pavasario oras. Trečiu riktelėjimu išbarš- 

kinti apatinius stiklus iš esmės buvo nereikalinga, grynas išdykavimas, 
nes Špolenhauer, pasidavus viršutiniams ir viduriniams stiklams, jau 
įtraukė nagus. Užuot vien iš abejotino menininkiško noro pasirodyti 
gurinęs paskutinius stiklus, Oskaras, dievaži, būtų protingiau padaręs, 
jei būtų pasekęs, ką darys nuo jo atšlijusi Špolenhauer. 

Velniai žino, iš kur ji ištraukė nendrinę lazdą. Šiaip ar taip, ji at- 
sirado, virpėdama su pavasario oru besimaišančiame klasės ore, ir mo- 
kytoja ėmė tame oro mišinyje ją švilpinti, miklinti, išalkusi, ištroškusi, 
išsiilgusi trūkinėjančios odos, lazdos švilpimo, daugelio užuolaidų ir 
abipusio pasitenkinimo. Ir ji taip trenkė į mano suolą, kad rašalas davė 
iš buteliuko violetinį šuolį į viršų. Paskui, nes aš neaikišau jai delno, 
trenkė į būgną. Per mano būgną. Jinai, Špolenhauer, trenkė per ma- 
no skardinį būgną. Kokią ji turėjo teisę? Gerai, jai magėjo trenkti, bet 
kodėl per mano būgną? Argi už manęs neužteko avigalvių? Būtinai 
per mano būgną? Kodėl ji, nieko o nieko neišmananti apie būgnijimą, 
staiga pasikėsino į mano būgną? Kas gi ten žiba jos akyse? Kaip va- 
dinasi tas žvėris, kuriam rūpi daužytis? Iš kokio zoologijos sodo jis 
pabėgęs, kokio maisto jam reikia, ko jis ieško? — Oskaras pajuto, 
kaip nežinia iš kur, per batų padus, per kojų padus, veržiasi, kyla link 
gerklės pyktis, verčiantis jį taip užrėkti, kad to užtektų nusiaubti vi- 
sai puikiai, gražiais langais, šviesą gaudančiai, šviesą laužiančiai go- 
tikinei katedrai. Kitaip tariant, aš paleidau dvigubą užtaisą, kuris tik- 
rąja to žodžio prasme sutrynė į dulkes abu Špolenhauer akinių stiklus. 
Mirksėdama truputį kraujuojančiais vokais pro tuščias akinių rėmų 
kiaurymes, ji apčiuopom atsitraukė atgal ir galų gale pradėjo bjauriai, 
kaip pradinės mokyklos mokytoja pernelyg nesivaldydama, bliauti, tuo 
tarpu gauja man už nugaros nutilo, dalis palindo po suolais, dalis ėmė 
kalenti dantimis. Kai kurie ėmė slinkti iš suolo į suolą prie motinų. O 
tos, supratusios, kas padaryta, ėmė ieškoti kaltininko ir jau norėjo už- 
pulti mano mamą, ir būtų užpuolusios, jeigu aš, pasičiupęs būgną, ne- 
būčiau išlindęs iš suolo. 

Praslinkęs pro pusaklę Špolenhauer, aš prilėkiau prie furijų apsto- 
tos mamos, ištraukiau ją už rankos iš skersvėjuotos “I a“ klasės. Ai- 
dintys koridoriai. Akmeniniai laiptai vaikams milžinams. Duonos liku- 
čiai trykštančiuose granitiniuose dubenyse. Atviroje sporto salėje po 
skersiniu drebėjo vaikai. Mama vis dar laikė rankoje lapelį su pamo- 
kų tvarkaraščiu. Priešais Pestalocio mokyklos pastatą aš paėmiau jį ir 
paverčiau niekam nereikalingu gumulu. 

Oskaras, beje, leido tarp portalo kolonų, pirmaklasių su saldumy- 
nų tūtomis ir jų motinų tykančiam fotografui nupaveiksluoti jį ir per 

visą tą sumaištį neprapuolusią tūtą. Iš už debesų išlindo saulė, virš 
mūsų dūzgė pilnos vaikų klasės. Fotografas pastatė Oskarą priešais. 
mokyklinę lentą, kurioje buvo parašyta: “Mano pirma diena mokyk- 
loje". 


RASPUTINAS IR ABĖCĖLĖ 


Pasakodamas savo draugui Klepui ir puse ausies klausančiam sani- 
tarui Brunui apie pirmą Oskaro susidūrimą su tvarkaraščiu aš ką tik 
pasakiau: 

— Mokyklinėje lentoje, priešais kurią fotografas paveiksluodavo 
šešiamečius su kuprinėmis ir saldumynų tūtomis, buvo parašyta: “Ma- 
no pirma diena mokykloje“. 

Savaime suprantama, jog tą sakinuką galėjo perskaityti tik motinos, 
stovėjusios už fotografo ir jaudinusiosis labiau už vaikus. Patys vai- 
kai, stovėję priešais lentą su užrašu, tik po metų, atėjus į mokyklą 
naujiems pirmokams, arba kada nors atsivertę albumą, galėjo išsišif- 
ruoti, jog ta graži nuotrauka daryta pirmosios mokslo dienos proga. 

Užrašas mokyklinėje lentoje pernelyg aštriomis Ziuterlino rašto 
smailėmis ir pūstais apvalumais skelbė naujos gyvenimo atkarpos pra- 
džią. Ziuterlino raštas iš tiesų labai tinka ryškioms, trumpoms formu- 
luotėms, pavyzdžiui, dienos šūkiams. Ir kai kuriuos dokumentus, ku- 
rių, beje, niekada nesu matęs, įsivaizduoju užpildytus Ziuterlino raš- 
tu. Aš turiu galvoje skiepijimo liudijimus, sporto diplomus ir ranka ra- 
šytus mirties nuosprendžius. Jau tada, kai dar nemokėjau skaityti, bet 
jau buvau perpratęs Ziuterlino rašto esmę, dviguba jo “M" kilpa klas- 
tingai, kvepėdama kanapėmis, viliojo mane ant ešafoto. Vis dėlto bū- 
čiau jo miclai, raidė po raidės mokęsis ir nepasikliovęs vien nuojau- 
ta. Tegu niekas nepamano, kad per pirmą savo susitikimą su panele 
Špolenhauer aš taip išdidžiai gurinau stiklus ir maištaudamas būgni- 
jau, nes jau mokėjau abėcėlę. O ne, aš pernelyg gerai Žinojau, kad 
Ziuterlino rašto perpratimas dar nieko nereiškia, kad man trūksta pa- 
prasčiausių mokyklinių žinių. Oskarui, deja, nepatiko metodas, kuriuo 
panelė Špolenhauer norėjo padaryti jį žinantį. 

Todėl išeidamas iš Pestalocio mokyklos aš jokia mada nebuvau nu- 
sprendęs: ši pirma diena bus ir paskutinė. Jau po pamokučių, traukiam 
namučių. Nieko panašaus! Dar fotografui mane įamžinant nuotrauko- 

je, aš galvojau: “Štai tu dabar stovi priešais mokyklinę lentą, po, ga- 
limas daiktas, svarbiu, ko gero, lemtingu užrašu. Tu gali, žiūrėdamas 
į jį, pasakyti, kokias jis tau kelia asociacijas, vienutė, areštas, polici- 
jos priežiūra, visos jos vieno galo, bet kas tenai parašyta, perskaityti 
negali. Ir būdamas šitoks baisus neišmanėlis, niekada negalėsi per- 
žengti šios tvarkaraščių mokyklos slenksčio. Kur tu, Oskarai, išmok- 
si didžiąją ir mažąją abėcėlę?“ 

Kad yra didžioji ir mažoji abėcėlė, aš, kuriam būtų visiškai užie- 
kę ir mažosios, žinojau iš chaotiško ir nesuprantamo pasaulio tų kitų 
žmonių, kurie save vadino suaugusiais. Ir kaip jiems neįgrįsta įrodi- 
nėti didžiosios ir mažosios abėcėlės reikalingumo, remiantis didžiuo- 
ju ir mažuoju Katekizmu, didžiąja ir mažąja daugybos lentele, ir per 
valstybinius vizitus, priklausomai nuo to, kiek dalyvauja aukštų diplo- 
matų ir žymių Žmonių, kalbama apie didžiuosius ir mažuosius priėmi- 
mus. 

Po to kelis mėnesius mano mokymu nesidomėjo nei Maceratas, nei 
mama. Mano tėvams užteko ir to vieno, mamai tokio nemalonaus ir 
gėdingo bandymo įtaisyti mane į mokyklą. Kaip ir dėdė Janas Brons- 
kis, dabar jie dūsavo, žiūrėdami iš viršaus į mane, knaisiojosi senose 
istorijose, pavyzdžiui, mano trėčiojo gimtadienio: “Pakeltas rūsio 
dangtis! Tu jo nenuleidai, taip? Tu buvai virtuvėje, o pirmiau rūsyje, 
taip? Tu buvai nulipęs paimti stiklainio su vaisiais, taip? Tu palikai 
pakeltą dangtį, taip?“ | 

Viskas, ką mama prikaišiojo Maceratui, buvo tiesa ir, kaip Žinia, 
netiesa. Bet jis jautėsi kaltas ir net kartais verkdavo, nes mokėdavo 
susigraudinti. Tada mama ir Janas Bronskis turėdavo jį guosti, ir jie 
vadindavo mane, Oskarą, kryžium, kurį reikia nešti, likimu, kuris, ma- 
tyt, nepakeičiamas, išbandymu, kuris nežinia už ką skirtas. Taigi iš ių 
sunkių išbandymų kamuojamų, likimo persekiojamų kryžiaus nešėjų 
nežzalėjau ukėtis jokios pagalbos. Į mokytojas netiko 1r Jadvyga Brons- 
ki, dažnai ateinanti manęs, kad pažaisčiau su jos dvejų metų Marga 
Štefeno parko smėlyje: ji buvo gera, bet kvaila kaip bato aulas. Tu- 
rėjau išmesti iš galvos ir daktaro Holaco seselę Ingą, kuri nebuvo nei 
kaip aulas, nei gera: ji buvo protinga, puiki seselė, nepakeičiama asis- 
tentė ir todėl neturėjo laiko man. Daugsyk per dieną aš kopdavau ir 
leisdavausi daugiau kaip šimtu mūsų penkiaaukščio nuomojamo namo 
laiptų, būgnydavau, ieškodamas išeities kiekviename aukšte, uostyda- 
vau, ką devyniolika šeimų verda pietų, bet nepasibelsdavau nė į vie- 
nerias duris, nes neįsivaizdavau, kad mano būsimas mokytojas galėtų 
būti senis Heilantas arba laikrodininkas Laubšadas, jau nekalbant apie 

storąją ponią Kater arba kad ir kaip simpatingą motušę Tručinski. 

Palėpėje dar gyveno muzikantas ir trimitininkas Meinas. Ponas 
Meinas laikė keturias kates ir visuomet būdavo girtas. “Cinglerio kal- 
no“ smuklėje vakarais grodavo šokiams, o sykį per Kūčias su penkiais 
kitais tokiais pat girtuokliais kaip jis klampojo gatvėmis per speigą ir 
gynėsi nuo žvarbaus šalčio giedodamas choralus. Aš sykį užtikau jį ant 
aukšto: su juodomis kelnėmis, baltais atlasiniais marškiniais jis gulė- 
jo ant nugaros, ridinėjo basa koja tuščią kaduginės butelį ir nuostabiai 
gražiai grojo trimitu. Neatitraukęs trimito nuo lūpų, tiktai užvertęs į 
viršų akis, nes prie jo galvos stovėjau aš, jis pripažino, jog aš galiu 
jam akompanuoti. Savo trimitą prilygino mano būgnui. Mūsų duetas 
užvijo ant stogo visas keturias kates ir sudrebino stogo skardą. 

Kai mudu baigėme muzikuoti ir nuleidom instrumentus, aš išsitrau- 
kiau iš po megztinio senas “Naujausias žinias“, išlyginau jas, atsitū- 
piau prie trimitininko Meino galvos, atkišau jam lektūrą ir pareikala- 
vau, kad išmokytų mažosios ir didžiosios abėcėlės. Bet ponas Meinas 
patrimitavęs iškart pasinėrė į sapnus. Jam egzistavo tiktai trys būse- 
nos: gėrimas, trimitavimas ir miegas. Po to mes dar nesyk, tiksliau, 
kol! jis įstojo į SA raitelius ir kelerius metus ten dirbo orkestre nera- 
gaudamas kaduginės, grojom ant aukšto duetus, be repeticijų, kami- 
nams, stogo skardai, balandžiams ir katėms, bet į mokytojus jis man 
netiko. | 

Aš bandžiau prieiti prie daržovių pirklio Grefo. Be būgno, nes Gre- 
fas jo nemėgo, kelissyk apsilankiau jo parduotuvėje kitapus gatvės tru- 
putį į šoną nuo mūsų namo! Sąlygų nuodugnioms studijoms, atrodo, 
būta: juk jų dviejų kambarių bute, pačioje parduotuvėje, už ir ant prc- 
kystalio, netgi palyginti sausame bulvių rūsyje gulėjo knygos, nuoty- 
kiai, dainos, “Keliautojas cherubinas“, Valterio Flekso raštai, Vycherto 
“Paprastas gyvenimas“, “Dafnis ir Chlojė“; monografijos apie dailinin- 
kus, sporto Žurnalai, knygos su pusnuogių berniukų nuotraukomis, jose 
jie nežinia dėl ko, daugiausia pajūryje tarp kopų, vaikėsi kamuolį ir 
rodė alyva nublizgintus raumenis. Grefas jau tada turėjo nemalonumų 
dėl parduotuvės. Per vieną patikrinimą vieningų matų tarnybos ponams 
jo svarstyklės ir svarsčiai pasirodė įtartini. Pasklido kalbos apie apgau- 
dinėjimą. Grefas turėjo sumokėti baudą ir nusipirkti naujus svarsčius. 
Visus tuos rūpesčius galėjo išblaškyti tiktai knygos, namų vakaronės 
ir savaitgalio žygiai su skautais. 

Beveik nekreipdamas dėmėsio į mano pasirodymą jis toliau rašė 
kortelėse kainas, ir aš, naudodamasis ta proga, pasičiupau tris, ketu- 
rias korteles, raudoną pieštuką ir mėgdžiodamas jo užrašus kortelėse, 

imituodamas Ziuterliną bandžiau atkreipti į save Grefo dėmesį. Oska- 
ras, matyt, buvo jam per mažas, nepakankamai didžiaakis ir išblyškęs. 
Tad aš padėjau raudoną pieštuką, išsirinkau vieną knygpalaikę, pilną 
Grefui pozuojančių nuogalių, ir ėmiau pabrėžtinai uoliai ją vartyti, lai- 
kydamas besilenkiančius ir besirąžančius berniukus, kurie, manding, 
Grefui šį tą reiškė, taip, kad ir jis matytų. 

Kadangi daržovių pirklys, kai parduotuvėje nebūdavo klientų ir nie- 
kas nereikalaudavo raudonųjų burokėlių, pernelyg uoliai pildė korte- 
les, aš buvau priverstas pabrėžtinai garsiai trankyti knygų viršelius ar- 
ba greitai vartyti ir šlaminti puslapius, kad jis pakeltų galvą nuo sa- 
vo kortelių ir užsiimtų manim, neraštinguoju. 

Ilgai jūsų nekankinsiu — Grefas manęs nesuprato. Kai parduotuvė- 
je būdavo skautų — popiet du, trys žemesnieji jų vadai visada supda- 
vo jį, — Oskaro jis išvis nematydavo. O likęs vienas galėdavo nervin- 
gai pašokti ir nepakęsdamas trukdymo piktai užrikti: 

— Padėk knygą, Oskarai! Kam tau ji reikalinga. Esi per mažas ir 
per kvailas, kad ką nors suprastum. Dar suplėšysi. Šešis guldenus ji 
man kainavo. Jeigu nori Žaisti, žaisk bulvėmis ir kopūstų galvomis, jų 
čia užtenka. 

Paskui atimdavo iš manęs knygšę, pavartydavo ją, nekeisdamas mi- 
nos, ir aš stypsodavau tarp Savojos, Briuselio, raudonųjų ir baltųjų ko- 
pūstų, vicnas kaip pirštas; net būgną Oskaras būdavo palikęs namic. 

Dar buvo ponia Gref, ir aš daržovių pardavėjo paprastai pavarytas 
nuslinkdavau į jų miegamąjį. Ponia Lina tuo metu jau ištisas savaites 
nesikeldavo iš lovos, sirguliuodavo, atsiduodavo pūvančiais naktiniais 
marškiniais, ir jos rankosc galėjai pamatyti bet ką, tik ne knygą, iš ku- 
rios būčiau galėjęs pasimokyti. Oskaras tuo metu truputį pavydėdamas 
žiūrėdavo į vienmečių vaikų mokyklines kuprines, kurių šonuose su- 
posi ir dėjosi kažin kuo esą kempinės ir skudurėliai šiferinėms lentec- 
lėms valyti. Vis dėlto jis neatsimena, jog kada nors jam būtų kilę, pa- 
vyzdžiui, tokių minčių: “Tu pats kaltas, Oskarai. Kam rodei ragus? 
Kam amžinai susipykai su Špolenhauer? Tie drimeliai tave lenkia! Jie 
jau moka tiek didžiąją, tiek mažąją abėcėlę, o tu net nežinai, kaip tei- 
singai laikyti “Naujausias žinias“. 

Truputį pavydėdavau, kaip ką tik sakiau, bet ne daugiau. Juk už- 
teko vien pauosti, kad galutinai nusuktum nuo mokyklos nosį. Ar jums 
kada nors teko uostyti tų nušerpetojusių, geltonai apvedžiotų šiferinių 
lentelių prastai išplautas, purvo suėstas kempines ir skudurėlius, pras- 
čiausios odos kuprinėse sukaupusius visų dailyrašių, didžiosios ir ma- 
žosios daugybos lentelės, girgždančių, kliūvančių, slystančių, seilėmis 

sudrėkintų grifelių prakaitą? Retsykiais, kai iš mokyklos einantys vai- 
kai netoli manęs pasidėdavo kuprines ir imdavo Žaisti futbolą arba 
kvadratą, aš pasilenkdavau prie saulėje džiūstančių kempinių ir man 
atrodydavo, kad uostau, galimas daiktas, išties egzistuojančio šėtono 
prirūgusią pažastį. 

Taigi mokykla su savo šiferinėmis lentelėmis neatitiko mano sko- 
nio. Tačiau Oskaras nesako, kad jo skonį visiškai atitiko Gretchen Šef- 
ler, netrukus užsiėmusi jo mokymu. 

Visas kepėjiško Šeflerių buto inventorius Kleinhamervėgo gatvėje 
mane žeidė. Tos jų staltiesės, herbais siuvinėtos pagalvėlės, sofos kam- 
puose tykančios Ketės Krūzės pavidalo lėlės, skuduriniai žvėrys; kur 
tik Žengei, visur porcelianas, besišaukiantis dramblio, kelionių suveny- 
rai iš visur, pradėti nėriniai, mezginiai, siuviniai, pynimai, mazgymai, 
siuvinėjimai ir dantukais apvedžioti darbeliai. Apie šitą saldžiai mie- 
lą, žaviai jaukų, troškiai mažą, žiemą perkūrentą, vasarą gėlėmis ap- 
nuodytą būstą aš galiu pasakyti tik tiek: Gretchen Šefler neturėjo vai- 
kų, būtų labai norėjusi apmezgimui vaikučio, būtų, ak, kas čia kaltas, 
gal Šefleris, gal ji, su didžiausiu malonumu tą vaikutį apmezgusi, ap- 
nėrusi, apkraštavusi ir apipylusi kryžiuku siuvinėtais bučiniais. 

Ir čia mokytis mažosios ir didžiosios abėcėlės atėjau aš. Labai 
stengiausi nieko nepadaryti kokiam nors porcelianiniam ar kelionės su- 
venyrui. Savo stiklą naikinantį balsą palikau, taip sakant, namie, ne- 
sipriešindavau, kai Gretchen pareikšdavo, jog jau'gana prisibūgnijau, 
ir šypsodamasi auksiniais ir arklio dantimis paimdavo nuo kelių būg- 
ną, padėdavo mano brangenybę tarp meškinų. 

Aš susidraugavau su dviem Ketės Krūzės lėlėm, glausdavau jas 
prie krūtinės, lyg įsimylėjėlis liesdavau tų visuomet nustebusias akis 
nutaisiusių damų blakstienas, kad šia apsimestine, todėl tokia iš pažiū- 
ros tikra draugyste geromis ir blogomis akimis apraizgyčiau Gretchen 
sielą. 

Mano planas buvo neblogas. Jau per antrą vizitą Gretchen atvėrė 
man širdį, tai yra atraitojo, kaip raitojamos kojinės, parodė man visą 
ilgą, keliose vietose jau sumegztą, sudilusį siūlą, atidarė visas savo 
spintas, dėžes ir dėžutes, išskleidė man priešais akis savo perlais nu- 
sagstytą turtą, parodė tiek visokių megztukų, vaikiškų seilinukų, vai- 
kiškų kelnyčių, kad būtų užtekę penketukui, visais tais drabužėliais 
mane rengdama ir vėl nurengdama.. 

Paskui parodė Šeflerio veteranų klube laimėtus šaudymo medalius, 
nuotraukas, kurių dalis dubliavosi su mūsų nuotraukomis, ir pagaliau, 
kadangi paskui vėl pergriozdė vaikiškus skudurus, kažko skubiai ieš- 

kodama, pagaliau mes priėjom prie knygų; Oskaras labai tikėjosi, kad 
po vaikiškų skarmalų ateis eilė knygoms, nes buvo girdėjęs ją su ma- 
ma kalbant apie knygas; žinojo, kaip uoliai abi, kai buvo dar tik su- 
sižadėjusios ir paskui beveik vienu metu ištekėjo, keitėsi knygomis, 
ėmė jas iš bibliotekos prie Kino rūmų, kad prisipumpavusios jų išmin- 
ties suteiktų bakalėjininko ir kepėjo šeimai daugiau pasaulio išminties, 
blizgesio ir elegancijos. Kažin kuo Gretchen negalėjo pasigirti. Nusto- 
jusi skaityti ir dabar tiktai megzdama, ji turbūt kaip ir mama, kuri ne- 
beturėjo kada skaityti per Bronskį, solidžius knygų bendrijos tomus — 
abi kiek laiko buvo bendrijos narės — išdovanojo Žmonėms, kurie dar 
skaitė, nes nemezgė ar neturėjo Jano Bronskio. 

Prastos knygos taip pat knygos ir todėl šventos. Pas Gretchen aš 
radau ir šiokių ir tokių, dauguma knygų, matyt, buvo jos brolio Teo, 
žuvusio prie Dogerio seklumos. Septyni ar aštuoni tomai Kelerio lai- 
vyno kalendorių, pilni laivų, seniai nuskendusių jūroje, “Imperatoriš- 
kojo laivyno laipsniai“, “Paulius Benekė — jūrų vilkas" — vargu ar 
tai buvo tas penas, kurio troško Gretchen siela. Ericho Keizerio “Dan- 
cigo miesto istorija“ ir “Romos mūšis“, kur toksai Feliksas Danas ap- 
rašo Totilos ir Tėjos, Belizaro ir Narseso žygius, pastangos, matyt, taip 
pat buvo praradusios dalį savo blizgesio ir sveikatos jūromis plaukio- 
jusio brolio rankose. Gretchen knygų lentynėlėje radau knygų apie de- 
betą ir kreditą, apie Gėtės pasirenkamąją giminystę ir storą gausiai 
iliustruotą tomą “Rasputinas ir moterys". Ilgai dvejojęs — pasirinki- 
mas buvo mažas, kad būčiau galėjęs greitai apsispręsti — Čiupau, ne- 
žinodamas, ką čiumpu, vien klausydamas jau minėto vidinio balselio, 
pirma Rasputiną, paskui Gėtę. Ši kombinacija turėjo nulemti gyveni- 
mą, bent jau tą jo dalį, kurios nepaveikė būgnas. Ligi pat šios dienos 
— nes Oskaras nesiliovė lavintis ir tebevilioja gydymo ir priežiūros 
įstaigos knygas į savo patalą — numojęs ranka į Šilcrį ir kitus, aš 
svyruoju tarp Gėtės ir Rasputino, tarp burtininko ir enciklopedininko, 
tarp tamsaus gaivalo, kuris apkerėdavo moteris, ir šviesaus poetų ka- 
raliaus, kuris taip mielai leisdavosi moterų apkerimas. Aš, beje, kar- 
tais jausdavausi labiau artimas Rasputinui ir bijojau Getės nepakantu- 
mo, bet tiktai todėl, jog numaniau: jeigu tu, Oskarai, būtum būgnijęs 
jo laikais, tai Gėtė būtų įžvelgęs tavyje tik antgamtiškąjį pradą, pa- 
smerkęs tave, kaip antgamtiškumo įsikūnijimą, o savo prigimtį — ku- 
ria tu, net jeigu ji kartais taip nenatūraliai reiškėsi, visąlaik Žavėjaisi 
ir bandei sekti, — savo natūrą būtų popinęs saldėsiais ir tave, varg- 
šę, būtų užplumpinęs, jeigu ne kumščiu, tai savo stora knyga apie 
spalvas. 

Bet grįžkim prie Rasputino. Padedamas Gretchen Šefler, jis įkalė 
man didžiąją ir mažąją abėcėlę, išmokė atidumo moterims ir paguos- 
davo tada, kai pasijusdavau įžeistas Gėtės. 

Ne taip paprasta buvo išmokti skaityti ir kartu apsimesti, kad nie- 
ko neišmanau. Tai buvo net sunkiau, negu metų metais apsimetinėti, 
jog tebesišlapinu kaip mažas vaikas į lovą. Čia tereikėjo vien kasryt 
pritelžti patalą, ko apskritai būčiau galėjęs nedaryti. Tuo tarpu vaidinti 
nemokantį, vadinasi, slėpti savo greitą pažangą, nuolatos kovoti su 
pradedančia reikštis intelektualine garbėtroška. Kad suaugusieji laikė 
mane mižnium, man buvo nusispjaut, tačiau tai, kad aš metų metus tu- 
rėjau apsimesti priekvaišiu, žeidė tiek Oskarą, tiek jo mokytoją. 

Kai tik aš parodžiau dėmesį knygoms, Gretchen tuojau džiugiai 
krykštaudama suvokė savo pedagoginį pašaukimą. Man pavyko siūlais 
apsiraizgiusią bevaikę moterį atitraukti nuo jos mezginių ir padaryti 
beveik laimingą. Jai, beje, būtų labiau patikę, jeigu aš savo elemen- 
toriumi būčiau pasirinkęs “Kreditą ir debetą“; bet aš norėjau Raspu- 
tino ir tik jo, o kai ji antrą užsiėmimo dieną nupirko tikrą elemento- 
rių ir vis kaišiojo po nosim romanus apie kalnakasius bei tokias pa- 
sakas kaip “Nykštukas Nosis“ ir “Nykštukas", aš pagaliau prabilau. 


— Raspupino noriu! — šaukiau aš arba: — Rašušino! 
Kartais apsimesdavau visai kvailiu: 
— Raspu- Raspu- — vapėjo Oskaras, kad Gretchen, viena vertus, 


suprastų, kokia lektūra man patinka, bet kita vertus, nesuvoktų jo pa- 
budusio, raides lesiojančio genijaus. 

Aš mokiausi greitai, nuolatos, daug nemąstydamas. Po metų -Peter- 
burge, visų rusų patvaldžio privačiuose kambariuose, nuolatos sirgu- 
liuojančio caraičio menėje, tarp sąmokslininkų ir popų, taip pat Ras- 
putino orgijose pasijutau kaip savas. Man patiko pats knygos kolori- 
tas, nes viskas tenai sukosi apie centrinę figūrą. Tatai liudijo ir kny- 
goje išmėtyti to laiko raižiniai, vaizduoją barzdotą, juodomis kaip an- 
glys akimis Rasputiną tarp vien tiktai su juodomis kojinėmis, 0 šiaip 
nuogų damų. Man padarė įspūdį Rasputino mirtis: jį nuodijo užnuo- 
dytu tortu ir užnuodytu vynu, o paskui, kai jis paprašė dar torto, ėmė 
pleškinti iš pistoletų, ir kai jis su pilna.krūtine švino užsimanė šokti, 
surišo ir pakišo po Nevos ledu. Tai padarė karininkai vyrai. Peterburgo 
damos niekada nedavė savo tėtušiui Rasputinui užnuodyto torto, šiaip 
duodamos viską, ko tik jis iš jų pareikalaudavo. Moterys tikėjo juo, 
tuo tarpu karininkai turėjo šalinti jį iš kelio, kad vėl patikėtų savimi. 

Kas čia keista, kad ne vien tiktai man patiko atletiško burtininko 
gyvenimas ir mirtis. Gretchen pamažu vėl įsitraukė į pirmųjų savo ve- 

dybinių metų lektūrą, garsiai skaitydama tirpte tirpdavo, drebėdavo, 
pasitaikius žodeliui “orgija", burtažodį “orgija" tardavo ypatingai, sa- 
kydama “orgija" būdavo jai pasiruošusi, tačiau negalėdavo įsivaizduo- 
ti, kas ta orgija yra. 

Blogai būdavo, kai sykiu su manim į Kleinhamervėgo gatvę atei- 
davo mama ir dalyvaudavo mano pamokose bute virš kepyklos. Kar- 
tais jos virsdavo orgijomis, savitiksliu, o ne Oskariuko mokymu, kas 
trečias sakinys jodvi kikendavo, laižydavo staiga išdžiūvusias, suskel- 
dėjusias lūpas, slinkdavosi, Rasputinui panorėjus, arčiau viena kitos, 
nerimdavo ant sofos pagalvių, glausdavo šlaunis, kol nekaltas šėlioji- 
mas pagaliau virsdavo giliu atodūsiu, ir jau po dvylikos Rasputino 
puslapių patirdavo tai, ko galbūt visai nenorėdavo, beveik nesitikėda- 
vo, bet mielai priimdavo vidury šviesios dienos, ir Rasputinas už tai 
jų tikrai nebūtų baręs, nes buvo linkęs dalinti šios rūšies malones dy- 
kai ir per amžių amžius. 

Paskui, kai abi moteriškės pasakydavo “Dievedieve" ir sutrikusios 
pasitaisydavo išsidraikiusias šukuosenas, mama kartais suabejodavo: 

— Kažin ar Oskariukas tikrai nieko nesupranta? 

— Ką tų, — nuramindavo ją tada Gretchen, — aš tiek plūkiuosi, 
o jis kaip nieko, taip nieko, matyt, niekad neišmoks skaityti. 

Ir kad patvirtintų mano visišką neišmanymą, pridurdavo: 

— Įsivaizduok, Agnese, jis išplėšia iš mūsų Rasputino puslapius, 
suglamžo juos ir, matyt, išmeta, nes aš paskui jų nerandu. Kartais aš 
noriu liautis jį mokiusi. Bet kai paskui pamatau, kaip jis džiaugiasi 
knyga, tai leidžiu draskyti ir plėšyti. Aš jau sakiau Aleksui, kad per 
Kalėdas padovanotų mums naują Rasputiną. | 

Taigi man pavyko — jūs tai jau, matyt, supratote — po truputį, per 
dvejus ar trejus metus — kol mane mokė Gretchen Šefler, — išimti 
iš Rasputino daugiau kaip pusę puslapių ir atsargiai, dedantis, jog ro- 
dau kaprizus, juos suglamžyti, paskui, namie, savo kampe, aš tuos la- 
pus ištraukdavau iš po megztinio, išlygindavau ir sudėdavau krūvon, 
kad galėčiau moterų netrukdomas skaityti. Panašiai elgiausi ir su Gėte, 
kurį išreikalavau iš Gretchen per ketvirtą pamoką, šaukdamas “Dėtes'". 
Vien Rasputinu nenorėjau pasikliauti, nes greit įsitikinau, jog šiame 
pasaulyje kiekvienam Rasputinui yra po Gėtę, kad Rasputinas Gėtę ar 
Gėtė Rasputiną iššaukia arba, jeigu kas, ir sukuria, kad paskui jį su- 
niekintų. | 

Kiurksodamas su savo neįrišta knyga ant aukšto arba senojo pono 
Heilanto pašiūrėje už dviračių stovo ir maišydamas kaip kortas palai- 
dus Gėtės pasirinktus giminystės lapus su Rasputino lapais, jis gauda- 

vo naują knygą, kurią skaitydavo su vis didėjančia nuostaba ir platės- 
ne šypsena, nes matydavo, kaip Otilija įsikibusi Rasputinui į parankę 
dorovingai vaikšto po Vidurio Vokietijos sodus, o Gėtė, sėdėdamas 
greta perdėm kilmingos Olgos rogėse, važiuoja per apsnigtą Peterbur- 
g3 iš orgijos į orgiją. 

Bet darsyk grįžkime į mano klasę Kleinhamervėgo gatvėje. Nors aš 
atseit ir nedariau pažangos, Gretchen patirdavo per mane daug grynai 
mergiško džiaugsmo. Šalia manęs ir po laiminančia, nors ir nemato- 
ma, plaukuota rusų burtininko ranka ji žydėte žydėjo, tuo užkrėsdama 
ir savo kaktusus bei fikusus. Ak, kad Šefleris tais metais bent retsy- 
kiais būtų atitraukęs ranką nuo miltų ir bandelių ir paėmęs į jas kitą 
bandelytę. Gretchen būtų mielai leidusis jo minkoma, kočiojama, 
aptepama ir parengiama kepti. Kas žino, ką tada būtų ištraukę iš 
krosnies? Gal pagaliau ir vaikelį. Gretchen tikrai buvo verta šito 
džiaugsmo. 

O dabar po didžiai jaudinančios Rasputino lektūros ji sėdėdavo de- 
gančiomis akimis ir susitaršiusiais plaukais, kaukšėdavo savo auksi- 
niais ir arkliškais dantimis, bet neturėdavo kam kąsti, sakydavo “Die- 
vedievedieve“ ir galvodavo apie užraugtą tešlą. Kadangi mama, turė- 
jusi savo Janą, niekuo negalėjo Gretchen padėti, tai pirmos minutės po 
mano mokymo lengvai galėjo virsti graudžiais verksmais, jeigu Gret- 
chen nebūtų buvusi tokio linksmo būdo. 

Ji tada greit nubėgdavo į virtuvę, grįždavo su kavos malūnėliu, lai- 
kydama jį kaip meilužį, dainuodavo, mamai pritariant, karštai ir aist- 
ringai virdama kavą, “Juodąsias Akis“ arba “Raudonąjį sarafaną": ei- 
davo su juodom akim į virtuvę, kaisdavo ten vandenį, bėgdavo, kol 
vanduo šildavo virš dujų, į kepyklą, imdavo ten, Šefleriui dažnai 
prieštaraujant, šviežius ir senus kepinius, dėdavo ant stalelio gėlėtus 
puodelius, ąsotėlį su grietinėle, cukrinukę, šakutes pyragui ir barstė ant 
stalo saulutęs, paskui pylė kavą, perėjusi prie “Caraičio" melodijų, 
vaišino pyragu barstytu migdolais, “Ten prie Volgos uola“ ir Franktur- 
to žiedais su migdolais viduje, “Ar daug angeliukų pas tave danguje?“, 
taip pat bezė su plakta grietinėle, tokiais saldžiais, tokiais saldžiais; ir 
valgant abi, bet dabar jau laikydamosi deramo atstumo, netrukus, po 
nedidelės, pyragu užpildytos pauzės, galėdavo nuoširdžiai piktintis bai- 
siais ir kiaurai pagedusiais carų laikais. 

Tais metais aš aiškiai per daug valgiau pyragų. Kaip galima įsiti- 
kinti iš nuotraukų, Oskaras nuo jų ne augo, o storėjo ir tuko. Dažnai 
po tokių pernelyg saldžių pamokų Kleinhamervėgo gatvėje aš nieko 
geresnio nesugalvodavau, kaip Labesvėgo gatvėje, Maceratui kur nors 

pasišalinus, įleisti į statinaitę su sūdytomis norvegiškomis silkėmis 
sausos duonos kriaukšlę ir palaukti, kol ji prisigers sūrymo. Jūs neįsi- 
vaizduojat, kaip puikiai jis vimdydavo po apsirijimo pyragu. Kartais, 
kad suliesėtų, Oskaras išmesdavo iš savęs į mūsų klozetą Šeflerio py- 
ragų daugiau kaip už Dancigo guldeną, tada tai buvo didelė suma. 

Ir dar kai kuo turėdavau mokėti Gretchen už mokymą. Ji, taip mic- 
lai siuvusi ir mezgusi vaikiškus drabužėlius, vertė mane būti savo lėle. 
Aš turėdavau matuotis ir pakęsti įvairiausio kirpimo, spalvų ir medžia- 
gų švarkelius, kepurytes, kelnytes ir paltukus, turinčius ir neturinčius 
gobtuvų. 

Nežinau kuriai, mamai ar Gretchen, šovė į galvą aštunto gimtadie- 
nio proga paversti manė mažu, sušaudytinu caraičiu. Tai buvo jų Ras- 
putino kulio viršūnė. Tos dienos nuotrauka rodo mane greta gimtadie- 
nio pyrago su aštuoniomis nevarvančiomis žvakutėmis, aprengtą siu- 
vinėtu rusišku kiteliu, su valiūkiškai pakreipta kazokiška kepure, su- 
kryžiuotais ant krūtinės šovinynais, pūstomis baltomis kelnėmis ir 
trumpais auliniais batais. 

Laimė, kad leido fotografuotis su būgnu. Ir dar laimė, kad Gret- 
chen, galimas daiktas, mano įkvėpta, sukirpo, pasiuvo ir pritaikė kos- 
tiumą, po šiai dienai pakankamai bydermėjeriškai ir pasirinktinai gi- 
miniškai atspindintį mano albume Gėtės dvasią, liudijantį apie dvi ma- 
no sielas ir leidžiantį su vieninteliu būgnu tuo pačiu metu būnant Pc- 
terburge ir Veimare kiūtoti prie mamos ir švęsti orgijas su damomis. 


TOLIAŠAUDIS GIEDOJIMAS IŠ 
TAMSIOJO BOKŠTO 


Panelė daktarė Hornšteter, beveik kasdien užsukanti į mano kam- 
barį surūkyti cigaretės, turėtų mane gydyti, tačiau kiekvienusyk pati iš- 
eina truputį pagydyta, tai štai jinai, labai drovi ir išvis bent kiek ar- 
timiau bendraujanti tik su cigaretėmis, be perstogės tvirtina, jog aš 
vaikystėje nepernelyg bendravęs, per mažai žaidęs su kitais vaikais. 

O dėl kitų vaikų, tai jinai galbūt ir nelabai klysta. Juk buvau per- 
nelyg užsiėmęs mokymusi pas Gretchen Šefler, pernelyg blaškiausi 
tarp Gėtės ir Rasputino, tad ir prie geriausių norų neturėjau laiko ra- 
teliams ir skaičiuotėms. O kai tiktai kaip tas mokslininkas atsitrauk- 
davau nuo knygų, netgi pakeikdavau jas, vadindamas raidžių kapais, 

ir imdavau ieškoti kontaktų su paprastais Žmonėmis, tai susidurdavau 
su mūsų namo vaikigaliais ir tik džiaugdavausi, jei po trumpo pa- 
bendravimo su tais hanibalais pavykdavo sveikam grįžti prie savo lek- 
tūros. 

Oskaras galėjo išeiti iš savo tėvų buto per parduotuvę į Labesvė- 
go gatvę, taip pat galėjo išbėgti į gatvę iš laiptinės pasukęs į kairę, o 
pakilęs laiptais patekti į palėpę, kur muzikantas Meinas pūtė trimitą, 
be to, galėjo pakliūti į namo kiemą per užpakalines duris. Gatvė bu- 
vo grįsta akmenimis. Ant sutrypto kiemo smėlio dauginosi triušiai ir 
buvo dulkinami kilimai. Aukštas, be retų duetų su girtu ponu Meinu, 
piršo vaizdą, panoramą ir tą puikią, tačiau apgaulingą laisvės pajau- 
tą, kurios vaikosi visi kopiantys į bokštus ir kuri daro svajotojais man- 
sardų gyventojus. 

Kieme Oskaro tykojo daugybė pavojų, tuo tarpu ant aukšto jautė- 
si saugus, kol jo iš tenai neiškrapštė Akselis Miškė ir jo kompanija. 
Kiemo ilgis buvo sulig namu, o plotis tik septyni Žingsniai, jo dervuo- 
ta, viršuje spygliuota viela papuošta lentų tvora rėmėsi į kitus tris kie- 
mus. Nuo aukšto tas labirintas buvo gerai matyti: Labesvėgo, dviejų 
skersinių Hertos ir Luizos gatvių ir tolėliau priešais dryksančios Ma- 
rijos gatvės kiemai supo didelį keturkampį, kuriame buvo piliulių nuo 
kosulio fabrikas ir kelios smulkių amatininkų dirbtuvės. Vienur kitur 
iš kiemų kyšą medžiai ir krūmai rodė metų laiką. Dydžiu kiemai sky- 
rėsi, triušiai ir kilimų dulkinimo kartys buvo vienos vados. Triušius 
galėjai matyti ištisus metus, tuo tarpu kilimai, laikantis instrukcijos, 
buvo dulkinami tik antradieniais ir penktadieniais. Tomis dienomis ga- 
lėjai patirti visą namų komplekso didybę. Nuo aukšto Oskaras girdė- 
jo ir matė, kaip daugiau negu šimtas kilimų, takų, kilimėlių buvo įtri- 
nami raugintais kopūstais, iššukuojami, išdulkinami ir galų gale priver- 
čiami parodyti juose išaustą raštą. Šimtas namų šeimininkių išnešda- 
vo iš namų kilimų lavonus, iškėlusios į viršų plikas apvalainas rankas, 
saugodamos plaukus ir šukuosenas kaip turbanais aprištomis skaromis, 
užmesdavo kilimus ant karčių, paimdavo pintus dulkintuvus ir tvirtais 
smūgiais sutrikdydavo ankštų kiemų tylą. 

Oskaras negalėjo pakęsti to vieningo švaros himno. Mušdamas būg- 
ną jis kaudavosi su šeimininkių keliamu triukšmu, bet ir ant aukšto, 
taigi per tam tikrą atstumą, turėdavo prisipažinti, jog yra prieš jį be- 
jėgis. Šimtas kilimus dulkinančių bobų gali šturmu paimti dangų, ga- 
li atbukinti jaunoms kregždėms sparnų galus, tad ar nuostabu, kad jos 
keliais smūgiais sugriaudavo Oskaro balandžio mėnesio ore pastatytas 
pilis. 

"Tomis dienomis, kai kilimai nebūdavo dulkinami, ant medinių dul- 
kinimo karčių karstydavosi mūsų namo vaikai. Aš kieme rodydavau- 
si retai. Tiktai senojo pono Heilanto pašiūrėje jausdavausi daugmaž 
saugiai, mat senis vien mane įsileisdavo į savo pašiūrę, o kiemo vai- 
kiščiams net neduodavo dirstelėti į surūdijusias siuvimo mašinas, iš- 
komplektuotus dviračius, varstotus, keltuvus ir cigarečių dėžutėse lai- 
komas kreivas ir ištiesintas vinis. Toks jau buvo jo užsiėmimas. Po- 
nas Heilantas arba traukdavo iš dėžių vinis, arba tiesindavo ant prie- 
kalo pirma ištraukęsš. Jis ne tik neduodavo prapulti nė vienai viniai, 
bet ir padėdavo Žmonėms persikraustyti, prieš šventes pjaudavo triu- 
šius ir visur kieme, laiptinėje ir ant aukšto, spjaudydavo savo kram- 
tomąjį tabaką. 

Kai kiemo vaikigaliai, kaip vaikams įprasta, vieną dieną virė prie 
jo pašiūrės sriubą, Nuchis Eikė paprašė, kad senis Heilantas trissyk į 
ją nusispjautų. Senis patenkino jo prašymą giliai atsikrenkštęs, paskui 
dingo savo špokinyčioje ir vėl tiesino vinis, o Akselis Miškė sriubą 
pagardino dar vienu priedu — sutrinta plyta. Oskaras smalsiai stebė- 
jo šiuos kulinarinius bandymus, tačiau laikėsi nuošalėje. Akselis Miškė 
ir Haris Šlageris iš senų apklotų ir skudurų buvo surentę kažką pana- 
šaus į palapinę, kad joks suaugęs Žmogus nematytų jų sriubos. Kai 
plytmilčiai užvirė, Hansiukas Kolinas ištuštino savo kišenės ir paau- 
kojo sriubai dvi gyvas varles, kurias buvo sugavęs prie Akacijų tven- 
kinio. Zuzi Kater, vienintelė mergaitė tarp jų, atrodė labai nusivylusi 
ir nelaiminga, kai varlės gavo galą nė necyptelėjusios, net nepaban- 
džiusios iššokti iš puodo. Nuchis Eikė pirmas atsisegė kelnes ir nusi- 
šlapino verdamon putron, nekreipdamas dėmesio į Zuzi. Akselis, Ha- 
ris ir Hansiukas Kolinas pasekė jo pavyzdžiu. Mažylis Kesas irgi no- 
rėjo parodyti dešimtmečiams, ką gali, bet jo pypukas nieko neišvarvi- 
no. Tada visi sužiuro į Zuzi, ir Akselis Miškė padavė jai mėlynai ema- 
liuotą, nudaužytais kraštais puodą. Oskaras jau norėjo eiti. Bet dar 
luktelėjo, kol Zuzi, matyt, neturėjusi po suknele kelnaičių, atsitūpė, ap- 
siglėbė kelius, pirma pasikišusi po savim puodą, nutaisė apskritas akis 
ir suraukė nosį, kai puodas suskambėjęs pranešė, kad Zuzi prisidėjo 
prie sriubos. 

Tada aš jau sprukau. Man reikėjo ne nubėgti, o ramiai nueiti. O 
kad aš nubėgau, tai visi sužiuro man pavymui, visi, pirma spoksoję į 
puodą. Aš išgirdau už nugaros Zuzi Kater balsą: “Jis nori mus paskųs- 
ti, ko jūs žiūrit!“, privertusį mane dar pridėti greičio, tad atsipūčiau 
tiktai užlėkęs į penktą aukštą, palėpėje. 

Man tada buvo septyneri su puse. Zuzi gal devyneri. Mažyliui Ke- 

sui aštuoneri. Akseliui, Nuchiui, Hansiukui ir Hariui dešimt ar vienuo- 
lika metų. Name dar gyveno Marija Tručinski. Ji buvo kiek vyresnė 
už mane, bet niekada nesirodydavo kieme, ji žaisdavo su savo lėlėmis 
motušės Tručinski virtuvėje arba su savo augesne seserimi Guste, kuri 
jau dirbo evangelikų vaikų darželyje. 

Kas čia keista, kad aš ir šiandien negaliu pakęsti, kaip moterys šla- 
pinasi į naktinį puodą. Kai Oskaras barbendamas būgną truputėlį ap- 
maldė savo ausį, truputį atitolo nuo apačioje burbuliuojančios sriubos, 
ant aukšto, basi ir apsiavę suvarstomais batais, atėjo visi jos virėjai, 
Nuchis atnešė puodą. Jie apsupo Oskarą, paskutinis atbildėjo mažylis 
Kesas. Jie kumščiojo viens kitą, šnypštė: “Na, ko lauki!“, kol Akse- 
lis nutvėrė Oskarą iš užpakalio, užsuko rankas, ir Zuzi, šypsodamasi 
drėgnais lygiais dantimis, iškišusi liežuvį, nieko neįžvelgė smerktina. 
Ji paėmė iš Nuchio šaukštą, nuvalė jį į savo šlaunis iki blizgesio, įkišo 
šaukšteliuką į garuojantį puodą, lėtai pamaišė, bandydama košės tirš- 
tumą lyg gera šeimininkė, papūtė vėsindama pakabintą šaukštą ir ėmė 
maitinti Oskarą, mane maitino ji, aš tokio patiekalo dar nebuvau ra- 
gavęs ir niekada neužmiršiu jo skonio. 

Kai mano mityba perdėm susirūpinusi šutvė pagaliau atstojo, nes 
Nuchis neištvėręs ėmė vemti į puodą, aš nuropojau į kampą, kur ta- 
da kabojo kelios džiūstančios paklodės ir iškosėjau kelis šaukštus raus- 
vos tyrės, kurioje neaptikau nė vieno varlės kaulelio. Tada užsilipau 
ant dėžės, stovinčios po atviru stoglangiu, apžvelgiau aplinkinius kie- 
mus, girgžtelėjęs tarp dantų užsilikusiais plytmilčiais, pasijutau ištroš- 
kęs veiklos, nusižiūrėjau visus tolimus langus Marijos gatvėje, jų bliz- 
gančius stiklus ir ėmiau rėkti, giedoti ton pusėn, aš nemačiau rezul- 
tato, bet vis tiek buvau toks tikras toliašaudžio giedojimo galimybė- 
mis, jog nuo šiol ėmiau ilgėtis tolių, atstumų, perspektyvos ir naudo- 
tis bet kokia proga vienas arba su mama ištrūkti iš Labesvėgo gatvės, 
iš savo priemiesčio, toliau nuo manęs tykančių sriubos virėjų. 

Mama kiekvieną ketvirtadienį eidavo apsipirkti į miestą. Paprastai 
ji vesdavosi ir mane. Aš visuomet eidavau su ja, kai reikėdavo pas Zi- 
gismundą Markų Arsenalo pasaže prie Anglių turgaus pirkti naują būg- 
ną. Tuo metu, tarp septynerių ir dešimties metų, aš sudaužydavau būg- 
ną lygiai per dvi savaites. Nuo dešimties iki keturiolikos prakalti skar- 
dai nereikėdavo nė savaitės. Vėliau man kartais pavykdavo paversti 
būgną rėčiu ir per vieną dieną, o kartais, dvasinės pusiausvyros peri- 
odais, tris ar net keturis mėnesius atsargiai, bet intensyviai mušdamas, 
išlaikydavau tokį, kad atrodydavo beveik kaip naujas, jei nepaisysim 
vienoj kitoj vietoj suskilusio lako. 

Tačiau dabar noriu papasakoti apie tą laiką, kai kas dvi savaitės pa- 
likdavau mūsų kiemą su kilimų kartimi, vinis lyginančiu Heilantu, 
sriubas išradinėjančiais vaikiščiais ir eidavau su mama pas Zigismundą 
Markų rinktis naujo būgno. Kartais mama mane vesdavosi net tada, 
kai būgnas dar būdavo pusiau sveikas, ir aš su malonumu prisimenu 
tas popietes spalvingame ir visuomet truputį muziejiškame vienos ar 
kitos bažnyčios varpais tilindžiuojančiame senamiestyje. Paprastai tos 
iškylos būdavo maloniai vienodos. Vienas kitas pirkinys pas Leizerį, 
Šternfeldą arba Machvicą, paskui eidavom pas Markų, kuris buvo įsi- 
pratinęs apiberti mamą rinktiniais, maloniais komplimentais. Be abe- 
jonės, jis flirtavo su ja, tačiau, kick Žinau, niekada nenuėjo toliau bu- 
činio į ranką, kurią karštai nutvėręs vadindavo auksine, išskyrus tą at- 
vejį, kai parklupo prieš ją ant kelių, bet apie tai vėliau. 

Mama, paveldėjusi iš močiutės Koljaiček apvalainą ir stamantrų 
stotą, taip pat truputį koketišką ir malonų būdą, mielai leisdavo Mar- 
kui rėžti apie save sparną, juolab kad jis vis jai pakišdavo perdėm pi- 
gių silkių, išparduodant nugriebtų, tačiau puikios kokybės šilkinių ko- 
jinių, kurias greičiau dovanodavo, negu parduodavo. Jau nekalbant 
apie kas dvi savaitės man per prekystalį įteikiamus būgnus, už kuriuos 
irgi, galima sakyti, nieko neimdavo. 

"Per kiekvieną tokį vizitą mama lygiai pusę penkių paprašydavo pa- 
laikyti pas save mane, Oskarą, nes jai, girdi, dar reikia keliose vietose 
skubiai apsipirkti. Markas tada keistai šypsodamasis nusilenkdavo ir 
iškilmingai pasižadėdavo mamai saugoti mane, Oskarą, kaip savo akį, 
ko! jinai rūpinsis savo svarbiais pirkiniais. Nuo lengvos, tačiau neįžei- 
džiančios ironijos, juntamos jo kalboje, mama kartais parausdavo, nu- 
tuokdama, kad Markus viską Žino. | 

Bet ir aš Žinojau, kokie pirkiniai mamai buvo taip svarbūs ir ko- 
dėl jai taip rūpėjo. Mat aš kiek laiko lydėdavau ją į pigų pensioną Sta- 
lių gatvėje, kur ji dingdavo laiptinėje ir nesirodydavo maždaug ketu- 
riasdešimt penkias minutes; tuo tarpu aš turėdavau palaikyti kompaniją 
beveik visada sriūbčiojančiai šeimininkei, man be žodžių įpildavusiai 
visuomet vienodai bjauraus limonado, kol pasirodydavo beveik nepa- 
sikeitusi mama, linkteldavo nuo stiklinės nepakeliančiai akių šeiminin- 
kei, paimdavo mane už rankos, nepagalvodama, kad rankos tempera- 
tūra ją išduoda. Karštai susiėmę už rankų tada eidavom į Veickės ka- 
vinę Audėjų gatvėje. Mama užsisakydavo sau puoduką mokos, Oska- 
rui citrininių ledų ir laukdavo, kol netrukus lyg atsitiktinai prieis Ja- 
nas Bronskis, atsisės prie mūsų stalo ir taip pat paprašys, kad jam pa- 
statytų ant raminamai vėsaus marmurinio stalo puodelį mokos. 

Jie visai nesivaržydavo manęs, ir jų kalbos man patvirtindavo tai, 

ką seniai Žinojau: mama ir dėdė Janas beveik kiekvieną ketvirtadienį 
susitikinėjo Jano išnuomotame kambaryje Stalių gatvėje ir džiaugda- 
vosi viens kitu. Matyt, Janas pasakė, kad ji manęs daugiau nesivedžio- 
tų į Stalių gatvę ir po to į Veickės kavinę. Jis kartais būdavo labai 
drovus, drovesnis už mamą, kuri nieko blogo neįžvelgdavo, jog aš ma- 
tydavau jų meilės valandos finalą, nes niekada, net po viskam, neabe- 
jodavo, kad ji reikalinga. 

Tad aš Jano pageidavimu beveik kiekvieną ketvirtadienį nuo pusės 
penkių iki beveik šešių būdavau pas Zigismundą Markų, galėdavau ap- 
žiūrinėti, bandyti jo būgnus — kur kitur Oskaras būtų galėjęs vienu 
metu šnekinti tiek daug būgnų ir žvelgti į liūdną šunišką Markaus vei- 
dą. Nors ir nežinojau, iš kur ateina jo mintys, nutuokiau, kur jos ei- 
na, kad jos Stalių gatvėje trinasi tenai į numeruotas kambarių duris ar- 
ba kaip tas vargšas Lozorius tūno po marmuriniu staliuku Veickės ka- 
vinėje laukdamas ko? Trupinių? 


Mama ir Janas Bronskis nepalikdavo trupinių. Jie patys viską su- 
valgydavo. Jie visada turėdavo vilkišką apetitą, būdavo gatavi patys 
save susigraužti. Buvo tokie užimti vienas kitu, kad Markaus mintis 
po stalu daugių daugiausia būtų palaikę įkyraus vėjo glamonėmis. 

Vieną tokią popietę — matyt, rugsėjo mėnesį, nes mama išėjo iš 
Markaus parduotuvės su rūdžių spalvos rudeniniu kostiumėliu, — Ži- 
nodamas, kad Markus už savo prekystalio paskendęs, nugrimzdęs ir 
galbūt prigėręs savo mintyse, su savo naujuoju būgnu aš ištykinau į 
Arsenalo pasažą, tamsų ir vėsų jo tunelį, kur vitrina prie vitrinos ri- 
kiavosi knygynai ir prašmatnios parduotuvės, juvelyrinės, delikatesų. 
Tačiau aš nesustojau prieš jų pigias, bet ne mano kišenei prekes: manc 
traukė iš tunelio į Anglių turgų. Jo dulkėtoje šviesoje aš atsistojau 
priešais arsenalo fasadą, kurio pilkos, bazalto spalvos sienos buvo pri- 
smaigstytos įvairaus dydžio įvairių apgulčių patrankų sviedinių, kad jų 
geležinės kupros primintų praeiviams miesto istoriją. Man tie sviedi- 
niai nieko nesakė, juolab kad Žinojau, jog jie ne patys buvo įstrigę, 
Jog mieste buvo vienas meistras, samdomas ir išlaikomas statybos val- 
dybos ir paminklosaugos tarnybos, kurio užduotis buvo įmūryti praėju- 
sių šimtmečių šaudmenis į įvairių bažnyčių, rotušių fasadus, na ir į ar- 
senalo sienas. 

„ Aš norėjau nueiti į miesto teatrą, kurio kolonomis papuoštas por- 
talas dunksojo po dešinei, kitapus siauros tamsios gatvelės. Kadangi 
teatras, kaip ir tikėjausi, tuo metu buvo uždarytas — vakare kasa im- 
davo dirbti tiktai nuo septynių, — aš neryžtingai daviau būgnu trau- 

kimosi signalą ir paėjau kairėn, kol atsidūriau tarp Tamsiojo bokšto ir 
Ilgojo skersgatvio vartų. Eiti pro vartus į Ilgąjį skersgatvį ir paskui į 
kairėn sukantį Didįjį Audėjų skersgatvį aš nedrįsau, nes tenai sėdėjo 
mama ir Janas Bronskis, jeigu dar nesėdėjo, tai buvo ką tik baigę rei- 
kalus Stalių gatvėje ir jau traukė prie marmurinio stalelio gaivintis 
moka. 

Nežinau, kaip perėjau važiuojamąją Anglių turgaus dalį, kur tram- 
vajai nuolatos arba lindo į vartus, arba skambaliuodami važiavo iš jų 
ir cypino bėgius sukdami Anglių, Malkų turgaus ir geležinkelio stoties 
link. Galbūt koks nors suaugęs Žmogus ar policininkas paėmė už ran- 
kos ir padėjo pereiti pavojingą vietą. | 

Stovėdamas priešais statmeną, dangų remiantį bokštą aš atsitiktinai, 
vien iš neturėjimo ką veikti įspraudžiau būgno lazdeles tarp jo mūro 
ir geležimi kaustytų durų. Pakėlus akis į viršų, sunku buvo jas nu- 
kreipti kur nors kitur, nes iš nišų ir bokšto langų vis purpsėjo balan- 
džiai, tuojau pat leidosi ant nutekamųjų vamzdžių ir erkerių, patupė- 
davo, kiek jiems atrodydavo reikalinga, ir vėl lėkdavo, traukdami ma- 
no žvilgsnį. 

Mane pykino tas jų purpčiojimas. Aš per jėgą atplėšiau nuo jų akis, 
manydamas, kad balandžiai neverti mano dėmesio, ir atsidėjęs, norė- 
damas užmiršti pyktį, užguliau lazdeles: durys prasivėrė, ir Oskaras, 
dar joms smarkiau ncatsilapojus, jau buvo bokšte, jau stovėjo ant įvijų 
jo laiptų, jau lipo, visąlaik pirma keldamas dešinę ir pritraukdamas 
kairę koją, jis pasiekė pirmas grotuotas belanges, bet nesustojo čia, 
paliko apačioje kankinimo kamerą, rūpestingai prižiūrimus ir išsamiai 
aprašytus jos instrumentus, toliau lipdamas — dabar keldamas kairę 
koją ir pritraukdamas dešinę — mečiau žvilgsnį pro tankiai grotuotą 
langą, įvertinau aukštį, mūro storumą, pabaidžiau balandžius, sutikau 
tuos pačius vienu laiptų posūkiu aukščiau, vėl ėmiau žengti dešine, 
pritraukdamas kairę, ir kai Oskaras darsyk pakeitęs koją atsidūrė vir- 
šuje, tai dar norėjo toliau kilti, nors tiek dešinė, tiek kairė kojos bu- 
vo apsunkusios. Bet laiptai staiga baigėsi. Ir jis suvokė tokių statinių 
beprasmybę ir bejėgiškumą. 

Aš nežinau, kokio aukščio buvo ir dabar yra Tamsusis bokštas, mat 
Jis pergyveno karą. Taip pat nenoriu prašyti savo sanitaro Bruno, kad 
parūpintų žinyną apie rytų vokiečių gotiką. Manding, ligi bokšto vir- 
šūnės buvo geri keturiasdešimt penki metrai. 

Aš buvau priverstas, ir tai greitai varginančių, įvijų laiptų kaltė, su- 
stoti galerijoje, supančioje bokšto kepurę. Atsisėdau, perkišau kojas 
tarp baliustrados kolonėlių, pasilenkiau ir, dešine ranka apkabinęs vie- 

ną kolonėlę, o kaire laikydamas užlipusį su manim iki pat viršaus būg- 
ną, ėmiau Žiūrėti į apačioje plytintį Anglių turgų. 

Aš jūsų nevarginsiu daugiabokštės, varpais skambančios, senoviš-. 
kai orios, vis dar, sako, viduramžiais dvelkiančios, daugybėje gerų rai- 
žinių pavaizduotos Dancigo panoramos iš paukščio skrydžio aprašymu. 
Nebekalbėsiu ir apie balandžius, nors ir kažin kiek būtų kartojama, jog 
balandžiai gera tema. Man balandis yra niekas, žuvėdra, ir ta daugiau 
reiškia. Posakis “taikos balandis" skamba tiesiog paradoksaliai, taikos 
misiją aš greičiau patikėčiau vanagui arba net maitvanagiui, o ne šiam 
aikštingam padangių nuomininkui. Trumpai drūtai: bokšte buvo balan- 
džių. Tačiau jų juk esama kiekviename padoriame bokšte, egzistuojan- 
čiame per paminklosaugą. 

Mano žvilgsnis buvo nukreiptas į visai ką kita: į miesto teatro pa- 
statą, kurį atėjęs iš Arsenalo pasažo radau uždarytą. Tas griozdas su 
savo kupolu. buvo velnioniškai panašus į beprotiškai padidintą klasikinį 
kavos malūnėlį, nors jam ir trūko rankenėlės, kad galėtų toje kas va- 
karą pilnoje mūzų švietimo šventovėje sumalti į šipulius penkiaveiks- 
mę dramą sykiu su visais mimais, kulisais, sufleriais, rekvizitais ir uŽ- 
dangomis. Mane pykino tas statinys, nuo kurio kolonomis aprėmintų 
vestibiulio langų negalėjo atsitraukti besileidžianti ir vis daugiau rau- 
donio žerianti popietės saulė. Tą valandą, būdamas maždaug trisdešimt 
metrų virš Anglių turgaus, virš tramvajų ir darbo pabaigą švenčiančių 
tarnautojų, virš saldžiai kvepiančios Markaus parduotuvės, aukščiau 
dviejų kavos puodukų, mamos ir Jano Bronskio, taip pat palikęs apa- 
čioje mūsų namą, kiemą, aplinkinius kaimus ir kreivas bei ištiesintas 
vinis, kaimynų vaikus ir jų plytmilčių sriubą aš, ligi šiol rėkęs tik ap- 
linkybių verčiamas, virtau rėksniu be pagrindo ir priežasties. Ligi uŽ- 
lipdamas į Tamsųjį bokštą savo balsu tiktai tada skverbiausi į stiklo, 
elektros lempučių, išsivadėjusio alaus butelio vidų, kai kas nors norė- 
davo atimti mano būgną, tuo tarpu dabar būgnas buvo niekuo dėtas, 
bet aš surikau nuo bokšto Žemyn. 

Niekas nenorėjo atimti iš Oskaro būgno, ir vis dėlto jis rėkė. Net 
balandis nepaptelėjo savo mėšlo ant būgno skardos, kad jį išprovokuo- 
tų. Čia pat buvo dvi žalios vario plokštės, bet nė vieno stiklo, tačiau 
Oskaras vis tiek rėkė. Rausvos balandžių akys blizgėjo, nors ir buvo 
ne stiklinės, o jis vis tiek rėkė. Kurlink rėkė jis, koks atstumas jį vi- 
liojo? Galbūt norėjo dabar į taikinį paleisti tai, ką išbandė neturėda- 
mas konkretaus taikinio, ant aukšto paragavęs plytmilčių sriubos? 
Koks stiklas rūpėjo Oskarui? Su kokiu stiklu — tiktai šu stiklu — no- 
rėjo paeksperimentuoti? 

Miesto centras, dramatiškasis kavos malūnėlis, savo vakaro saulės 
nušviestais stiklais viliojo mano naująjį tiktai ant aukšto išbandytą, pa- 
sakyčiau, į manieringumą linkusį balsą. Po kelių minučių įvairaus už- 
taiso riksmo, uris nepadarė jokios žalos, man pavyko išgauti beveik 
begarsį toną, ir Oskaras su pasitenkinimu ir piktdžiuga galėjo konsta- 
tuoti: du viduriniai kairiojo vestibiulio lango stiklai atsisveikino su va- 
karo saulės šviesa, o jų vietoj liko du juodi, kuo greičiau stiklintini 
keturkampiai. 

Šį pasiekimą reikėjo patvirtinti. Ir aš pasielgiau kaip tas modernus 
dailininkas, metų metais ieškojęs ir pagaliau radęs savo stilių, kuris 
paskui padovanoja pasauliui visą seriją vienodai puikių, vienodai drą- 
sių, vienodos vertės, dažnai to paties formato rastojo stiliaus pavyz- 
džių. Per beveik ketvirtį valandos man pavyko išstiklinti visus vesti- 
biulio langus ir dalį durų. Priešais teatrą susirinko, kaip atrodė iš vir- 
šaus, susijaudinusių žmonių minia. Žioplių visuomet atsiranda. Aš 
jiems, galima sakyti, buvau abejingas. Vis dėlto jie vertė Oskarą ieš- 
koti ryškesnio, griežtesnio braižo. Ir kaip tik tuo metu, kai jau buvau 
besiryžtąs dar drąsesniam eksperimentui, bepasiunčiąs per dabar jau 
atvirą vestibiulį ir vienos ložės rakto skylutę į tamsaus teatro vidų 
naują specialų riksmą, kuris sunaikintų visų abonentų pasididžiavimą, 
teatro sietyną su visais jo šlifuotais, veidrodiniais, šviesą laužiančiais, 
briaunotais dzinguliukais, minioje priešais teatrą pamačiau rūdžių spal- 
vos kostiumą: mama jau buvo grįžusi iš Veickės kavinės, atsigėrusi 
mokos, palikusį Janą Bronskį. 

Reikia prisipažinti, jog Oskaras vis dėlto pasiuntė į ištaigingąjį 
šviestuvą nutaikytą riksmą. Bet, atrodo, jis nepadarė jokios žalos, nes 
laikraščiai kitądien pranešė tiktai apic kažkodėl išbildėjusius vestibiu- 
lio ir durų langus. Pusiau moksliniai ir moksliniai tyrimai paskui dar 
kelias savaites užpildydavo daugelį dienraščių skilčių. “Naujausios 
žinios“ pasakojo apie kosminius spindulius. Žmonės iš observatorijos, 
taigi aukštos kvalifikacijos proto darbininkai, kalbėjo apie saulės 
dėmes. 

Po to aš, kiek tiktai įkabino mano trumpos kojos, nubildėjau įvijais 
bokšto laiptais žemyn ir truputį pridusęs įsimaišiau į minią, susibūrusią 
priešais teatro portalą. Mamos rūdžių spalvos rudeninis kostiumas joje 
nebešvytėjo, ji, matyt, jau buvo nuėjusi į Markaus parduotuvę ir, ko 
gero, pasakojo jam, kokių eibių prikrėtė mano balsas. Markus, į ma- 
no vadinamąjį atsilikimą ir deimantinį balsą žiūrėjęs kaip į normaliau- 
sią reiškinį, matyt, mataravo liežuvio galu ir trynė šviesiai geltonas 
rankas, taip manė Oskaras. 

Įžengęs pro parduotuvės duris, aš išvydau tokį vaizdą, kad kaipmat 
pamiršau visus stiklo naikinimo pasiekimus. Zigismundas Markus 
klūpojo priešais mano mamą, ir visi skuduriniai žvėrys, meškos, 
beždžionės, šunys, netgi mirksinčios lėlės, taip pat gaisrininkų automo- 
biliai, supamieji arkliai, visi jo parduotuvę saugantys medinukai, 
rodės, irgi norėjo klūpoti sykiu su juo. O jis laikė abiem rankom ma- 
mos rankas, rodė šviesiais pūkais apžėlusias rusvas dėmes ant riešų ir 
raudojo. 

Ir mama regėjos nusiteikusi rimtai, kaip derėjo tokiai padėčiai. 

— Aš prašau jūsų, Markau, — kalbėjo ji, — tik ne čia, parduotu- 
vėje. 

Tačiau Markus nė nemanė nutilti, ir jo kalbą aš įsiminiau dėl jos 
maldaujamo ir sykiu perdėto tono: 

— Neprasidėkit su tuo Bronskiu, juk jis dirba pašte, pas lenkus, ir 
tai, Žinokit, negerai, nes jis išvien su lenkais. Nebūkit už lenkus, ge- 
riau būkit už vokiečius, nes jie paims viršų, jeigu ne šiandien, tai ryt; 
jie jau ir dabar šį tą reiškia, o ponia Agnesė vis dar su Bronskiu. Ge- 
riau jau būkit su savo Maceratu. Arba, jeigu malonėtumėt, su Mar- 
kum, kuris neseniai apsikrikštijo. Važiuojam su manim į Londoną, po- 
nia Agnese, aš turiu tenai ir. šiokio, ir tokio turto, jeigu jūs tik pano- 
rėtumėt, o gal jūs nenorit su Markum, nes niekinat jį, na tai ir niekin- 
kit. Bet jis jus iš visos širdies prašo neprasidėti su tuo mešiugenu 
Bronskiu, dirbančiu Lenkų pašte, nes lenkams bus kaput, kai tik ateis 
vokiečiai! | 

Kaip tik tuo metu, kai mama sutrikdyta tiekos galimybių ir kliuvi- 
nių, buvo bepravirkstanti, Markus pamatė mane parduotuvės tarpduryje 
ir, paleidęs vieną mamos ranką, nukreipė plonus iškalbingus pirštus 
mano pusėn. 

— Štai, prašom, jį mes irgi pasiimtume į Londoną. Kaip karalai- 
tis jis ten gyventų, kaip karalaitis! 

Dabar ir mama mane pamatė ir sugebėjo šyptelėti. Galbūt ji pagal- 
vojo apie be stiklų likusius teatro vestibiulio langus, arba ją pralinks- 
mino perspektyva gyventi Londone. Tačiau, mano nuostabai, ji papurtė 
galvą ir pasakė paprastai, tarsi atsakydama šokį: 

— Ačiū jums, Markau, bet aš negaliu, tikrai negaliu taip pasielgti 
kaip jūs siūlot, dėl Bronskio. 

Išgirdęs dėdės pavardę Markus tuojau lyg po komandos pakilo, su- 
linko kaip peilis ir pasakė: 

— Atleiskite Markui, man reikėjo iškart suprasti, kad per jį nieko 
nebus. 

Kai mes išėjom į Arsenalo pasažą, Markus užrakino parduotuvę iš 
lauko, nors iki darbo pabaigos dar buvo toli, ir palydėjo mus iki penk- 
to tramvajaus stotelės. Priešais teatro fasadą tebestovėjo praeiviai ir 
keli policininkai. Bet aš nieko nebijojau ir buvau jau beveik pamiršęs 
savo žygius. Markus pasilenkė man prie ausies ir sušnabždėjo daugiau 
sau negu mums: 

— Tas Oskaras viską gali. Ir būgną mušti, ir surinkti Žmones prieš 
teatrą. 

Mamai bepradedant nerimauti dėl šukių, jis tik numojo ranka, o kai 
atvažiavo tramvajus ir mes įsėdom į priekabą, jis darsyk tyliai, bijo- 
damas, kad kas nors neišgirstų, paprašė: | 

— Ak, malonėkit likti su Maceratu ir neprasidėkit su lenkais. 

Kai Oskaras šiandien gulėdamas arba sėdėdamas savo lovoje, bet 
visada būgnydamas, grįžta prie Arsenalo pasažo, užrašų ant Tamsio- 
jo bokšto kamerų sienų ir alyva išteptų kankinimo instrumentų, trijų 
teatro vestibiulio langų už kolonų ir vėl prie Arsenalo pasažo ir Zigis- 
mundo Markaus parduotuvės, kad galėtų aprašyti tos rugsėjo dienos 
smulkmenas, jis turi ieškoti ir lenkų šalies. Kuomi jis ieško jos? Jis 
ieško jos savo būgno lazdelėmis. Ar jis ieško lenkų šalies ir savo sie- 
la? Visais organais ieško, bet siela ne organas. Ir aš ieškau lenkų ša- 
lies, žuvusios, dar nepražuvusios. Kiti sako: greit pražus, jau pražuvo, 
vėl pražus. Čia į lenkų šalį dabar einama su kreditais, “Leikomis", 
kompasais, radarais, burtų lazdelėmis ir delegatais, su humanizmu, 
opozicijos vadais ir kandžių sukapotais kraštiečių tautiniais drabužiais. 
Kai iš čia lenkų šalies ieškoma siela — pusiau su Šopenu, pusiau su 
revanšu širdyje, kai kritikuojami visi keturi Lenkijos padalijimai ir 
planuojamas penktasis, kai kiti su Air France skrenda į Varšuvą ir 
liūdnai deda vainikėlius toje vietoje, kur anksčiau buvo getas, kai iš 
čia į lenkų šalį kreipiamos raketos, aš ieškau lenkų šalies savo būg- 
nu ir būgniju: pražuvus, dar nepražuvus, vėl pražuvus, dėl ko pražu- 
vus, netrukus pražus, jau pražuvo, Lenkija pražuvo, viskas pražuvo, 
Lenkija dar nepražuvo. 


TRIBŪNA 
Išbarškinęs savo balsu mūsų teatro vestibiulio langus, aš pirmusyk 
prisiliečiau prie scenos meno. Matyt, mama, nepaisant žaislų pardavė- 


jo Markaus pretenzijų ir siūlymų, tą popietę pastebėjo mano tiesiogi- 

nį ryšį su teatru, nes po to, atėjus Kalėdoms, nupirko keturis bilietus, 
sau, Štefanui ir Margai Bronskiams, taip pat Oskarui, ir nusivedė mus 
visus tris paskutinį Advento sekmadienį į Kalėdinę pasaką. Mes sėdė- 
jome antro balkono pirmoje eilėje. Puikusis šviestuvas, kabantis vir- 
šum parterio, stengėsi kiek įmanydamas. Ir aš džiaugiausi, kad tąsyk 
iš bokšto nieko jam nepadariau. 

Jau tada buvo pernelyg daug vaikų. Vaikų daugiau negu motinų bu- 
vo balkonuose, tuo tarpu vaikų ir motinų santykis parteryje, kur sėdėjo 
turtingesnieji ir atsargiau besidauginantieji, buvo maždaug lygus. 

Ak, kaip tie vaikai negali ramiai pasėdėti! Marga Bronski, sėdėjusi 
tarp manęs ir palyginti kultūringo Štefano, nusiropštė nuo kėdės, vėl 
užsiropštė, užsigulė ant balkono krašto, mažne įstrigo teatro kėdės me- 
chanizme, tačiau, palyginti su kitais gerkliūgais, rėkė dar pakenčiamai 
ir neilgai, nes mama užkimšo jai burną saldainiais. Čiulpdama juos 
per anksti pavargusi nuo laipiojimo Štefano sesutė užmigo tik prasi- 
dėjus spektakliui, ir ją reikėjo žadinti pasibaigus veiksmams, kad pa- 
plotų, ir ji uoliai tai darė. 

Mes žiūrėjom pasaką apie nykštuką, ir aš, aišku, nuo pat pirmosios 
scenos atidžiai viską sekiau, nes jaučiausi asmeniškai liečiamas. Vis- 
kas buvo daroma labai gudriai, nykštuko net nebuvo matyti, tiktai bal- 
sas girdėti, ir suaugę veikėjai šokinėjo aplink nematomą, bet labai ak- 
tyvų pagrindinį herojų. Jis čia lindėjo arklio ausyje, čia leidosi tėvo 
parduodamas už didelę sumą dviem sukčiams, čia vaikštinėjo vieno 
sukčiaus skrybėlės kraštu, tenai iš aukšto kalbėdamas, vėliau įsilindė 
į pelės urvą, paskui į sraigės namelį, susidėjo su vagimis, pakliuvo į 
šieną, 0 su šienu į karvės skrandį. Karvė buvo papjauta, nes kalbėjo 
nykštuko balsu. O jos skrandis išmestas į mėšlyną ir prarytas vilko. 
Nykštukas gudriom kalbom atviliojo vilką į tėvo namus, į podėlį su 
mėsa, ir pakėlė tenai triukšmą, kai vilkas buvo bepradedąs grobti. Pa- 
baiga buvo tokia kaip visų pasakų: tėvas užmušė pilką vilką, motina 
prakirpo rajūno pilvą ir skrandį žirklėm, nykštukas išlindo, tai yra mes 
išgirdom, kaip jis sušuko: “Ak tėti, aš buvau pelės urve, karvės pil- 
ve ir vilko skrandyje: dabar jau niekur nuo jūsų nesitrauksiu“. 

Mane tokia pabaiga sujaudino, ir kai pakėliau akis į mamą, tai pa- 
mačiau, jog ji slepia nosį nosinėje, nes kaip ir aš buvo susiejusi veiks- 
mą scenoje su savo gyvenimu. Mama greit susigraudindavo ir paskui 
kelias savaites, daugiausia per Kalėdų šventes, glaudė mane prie sa- 
vęs, bučiavo ir tai juokais, tai rimtai vadino Oskarą nykštuku. Arba: 
mano mažu nykštuku. Arba: mano vargšu, vargšu nykštuku. 

Paskui jau tiktai trisdešimt trečiųjų vasarą vėl apsilankiau teatre. 

Per vieną nesusipratimą, kilusį dėl mano kaltės, viskas nuėjo šuniui 
ant uodegos, tačiau įspūdis išliko ilgam. Ir dabar jaučiu, kaip many- 
je viskas skamba ir linguoja, mat spektaklis vyko Sopoto miško ope- 
roje, kur kiekvieną vasarą po atviru dangumi gamtai būdavo patikima 
Vagnerio muzika. 

Apskritai vien tik mamai patiko operos. Maceratui jau ir operečių 
buvo per daug. Janas derinosi prie mamos, dėjosi dievinąs arijas, nors, 
nepaisant muzikalios išvaizdos, buvo visiškai kurčias subtiliems gar- 
sams. Užtat jis pažinojo brolius Formelas, su kuriais mokėsi Karthau- 
zo vidurinėje, tie dabar gyveno Sopote, rūpinosi jūros tilto, fontano 
priešais kurhauzą bei kazino apšvietimu, o per festivalius dirbo apšvie- 
tėjais ir Miško operoje. Kelias į Sopotą ėjo per Olivą. Priešpietė pi- 
lies parke. Auksinės žuvelės, gulbės. Mama ir Janas Bronskis garsia- 
jame Šnabždesių grote. Paskui vėl auksinės žuvelės. ir gulbės, bendra- 
darbiaujančios su fotografu. Fotografuojantis Maceratas užsisodino 
mane ant pečių. Aš pasidėjau būgną jam ant galvos, ir paskui, foto- 
grafiją įklijavus į albumą, ji visiems sukeldavo juoką. Atsisveikinimas 
su auksinėmis žuvelėmis, gulbėmis, su Šnabždesių grotu. Ne tik pilies 
parke buvo sekmadienis, bet ir prieš jo geležinius vartus, ir tramva- 
juje, važiuojančiame į Gletkau, ir Gletkau kurhauze, kur valgėm pie- 
tus, Baltijos jūrai nuolatos, tarsi ji būtų daugiau neturėjusi ką veikti, 
kviečiant maudytis, visur buvo sekmadienis. Kai pajūrio promenada 
ėjom į Sopotą, sekmadienis pasitiko mus, ir Maceratas turėjo už vi- 
sus sumokėti kurorto rinkliavą. 

Mes maudėmės pietiniame pliaže, nes ten, sako, buvo mažiau Žmo- 
nių negu šiauriniame. Vyrai persirengė vyrų pliaže, mama nusivedė 
mane į moterų pliažo būdelę, liepė nusirengti ir eiti į bendrą pliažą 
nuogam, ji pati, tada jau gerokai išplaukusi, įkliukino savo mėsas į 
šiaudų spalvos maudymosi kostiumą. Kad nepasirodyčiau daugiaakiui 
bendram pliažui pernelyg plikas, prisidengiau savo pimpiliuką būgnu, 
o paskui atsiguliau ant pilvo jūros smėlin ir nesikėliau iš jo, nepasi- 
daviau nė Baltijos vandens vilionėms, slėpiau savo gėdą smėlyje lai- 
kydamasis stručio politikos. Maceratas ir Janas Bronskis su savo be- 
simezgančiais pilvukais atrodė juokingai ir, galima sakyti, pasigailėti- 
nai, todėl aš apsidžiaugiau, kai vėlyvą popietę darsyk nuėjom į kabi- 
nas, kur kiekvienas išsitepė kremu ir dvelkdamas “Nivėja" vėl apsi- 
rengė normaliais šventadieniais drabužiais. Kava ir pyragas “Jūros 
žvaigždėje“. Mama užsigeidė trečio penkiasluoksnio torto gabalo. Ma- 
ceratas buvo prieš. Janas buvo už ir prieš. Mama užsakė, davė gaba- 
liuką Maceratui, pašėrė Janą, nuramino abu, prieš šaukštelis po šaukš- 

telio susivarydama tą perdėm saldų kylį sau į pilvą. 

O, šventasis sviesto kreme, cukraus pudra apibarstyta, giedra iki 
debesuotumo sekmadienio popiete! Lenkų aristokratai su mėlynais sau- 
lės akiniais sėdėjo prie smarkiai šnypščiančio limonado, kurio nieka- 
da negėrė. Damos judino pirštus violetiniais nagais, ir jūros vėjas nešė 
į mus jų sezonui išsinuomotų, naftalinuotų kailinių pelerinų kvapą. 
Maceratui tai atrodė beždžioniavimas. Tuo tarpų mama būtų mielai iš- 
sinuomojusi tokią peleriną, tegu ir tiktai vienai dienai. Janas aiškino, 
kad lenkų aristokratai šiuo metu taip nuobodžiauja, kad, nepaisydami 
augančių skolų, vien iš snobizmo šneka nebe prancūziškai, o papras- 
čiausiai lenkiškai. 

Mes negalėjom amžinai sėdėti “Jūros žvaigždėje“ ir žiūrėti į len- 
kų aristokratų mėlynus akinius ir violetinius nagus. Mano torto prisi- 
kimšusiai mamai reikėjo pajudėti. Mus priėmė kurorto parkas, aš tu- 
rėjau jodinėti ant asilo ir pozuoti fotografui. Auksinės žuvelės, gulbės 
— gamta išties išradinga — vėl auksinės žuvelės ir gulbės, suteikian- 
čios vertės gėlam vandeniui. 

Tarp garbiniuotų kukmedžių, kurie nesišnabždėjo, kaip nuolatos sa- 
koma, sutikome brolius Formelas, kazino apšvietėjus Formelas, Miš- 
ko operos apšvietėjus Formelas. Jaunesnysis Formela pirmiausia turėjo 
išpasakoti visus anekdotus, girdėtus dirbant apšvietėju. Vyresnysis For- 
mela žinojo juos ir vis tiek iš broliškos meilės užkrečiamai juokėsi 
ten, kur reikėjo, rodydamas vienu auksiniu dančiu daugiau negu bro- 
lis, kuris jų turėjo tiktai tris. Visi patraukėm pas Špringerį išgerti ka- 
duginukės. Mamai labiau patiko kurfiurstinė. Paskui, vis dar žarstyda- 
mas sukauptus anekdotus, dosnusis jaunėlis Formela pakvietė pavaka- 
rieniauti “Papūgoje". Tenai sutikom Tušelį, o Tušeliui priklausė pusė 
Sopoto, be to, dalis Miško operos ir penki kino teatrai. Jis buvo bro- 
lių Formelų viršininkas ir džiaugėsi su mumis susipažinęs, 0 mės 
džiaugėmės susipažinę su juo. Tušelis be perstogės sukiojo ant piršto 
užmautą Žiedą, tačiau jis nebuvo stebuklingas, nes visiškai nieko ne- 
atsitiko, nebent kad Tušelis, savo ruožtu, ėmė pasakoti anekdotus, be- 
Jė, tuos pačius, kuriuos pirma pasakojo Formela, bet smulkiau, nes tu- 
rėjo mažiau auksinių dantų. Tačiau vis tiek visas stalas juokėsi, nes 
anekdotus pasakojo Tušelis. Tiktai aš buvau rimtas ir bandžiau akme- 
nine mina jį nutildyti. Ak, tos juoko papliūpos, nors ir netikros, tačiau 
skleidžiančios jaukumą panašiai kaip švinu aptaisyti storo stiklo skri- 
tuliai priešais mūsų stalą. Atsidėkodamas Tušelis papasakojo dar vie- 
ną anekdotą, užsakė goldvaserio, maudydamasis juoke ir goldvasery- 
je. Staiga pasuko žiedą kiton pusėn, ir tada tikrai kažkas įvyko. Tuše- 

lis visus mus pakvietė į Miško operą, girdi, jam ir taip dalis jos pri- 
klausanti, jis pats, deja, negalįs eiti, sutaręs susitikti ir taip toliau, bet 
mes galėtume užimti jo vietas, ložė minkštai išklota, vaikutis numig- 
tų, jeigu pavargęs, ir jis sidabriniu automatiniu pieštuku parašė Tuše- 
lio vizitinėje kortelėje kelis Tušelio žodžius, atversiančius, kaip jis pa- 
reiškė, visas duris, taip paskui, beje, ir buvo. | 

Kas įvyko operoje, galima apsakyti keliais žodžiais: drungnas va- 
saros vakaras, Miško opera pilna ir labai užsienietiška. Prieš jai pra- 
sidedant, pasirodė uodai. Ir tiktai tada, kai paskutinis uodas, visada at- 
skrendantis truputį pavėlavęs ir manantis, kad taip gražu, savo krau- 
gerišku zyzimu pasiskelbė atvykęs, uždanga pakilo, ir spektaklis pra- 
sidėjo. Mes pataikėm į “Skrajojantį olandą". Iš miško, davusio operai 
vardą, labiau kaip miško, o ne jūrų plėšikas, išlindo laivas. Jūreiviai 
dainavo medžiams. Aš užmigau ant Tušelio minkštasuolio, o kai pa- 
budau, jūreiviai tebe ar vėl dainavo: “Tu prie vairo budėk“, bet Os- 
karas darsyk užmigo, prieš užmigdamas pasidžiaugė, kad mamą taip 
jaudina “Olandas", kad ji supasi kaip ant bangų ir vagneriškai kvėpuo- 
ja. Ir nepastebi, kad Maceratas ir jos Janas, užsidengę rankom burnas, 
knarkia, tarsi džyrindami nevienodo storio medžius, kad ir aš vis 1š- 
trūkstu iš Vagnerio glėbio. Paskui Oskaras galutinai pabudo, nės vidu- 
ry miško stovėjo vieniša rėkianti moteris. Ji buvo geltonplaukė ir rė- 
kė, nes vienas apšvietėjas, matyt, jaunėlis Formela, ją akino ir kankino 
prožektoriaus šviesa. “Ne! — šaukė ji. — Man skauda!“ ir — “Kas 
tai daro?" Bet Formela, darantis tai, nenukreipė prožektoriaus, ir vie- 
nišos moters, kurią mama paskui vadino soliste, riksmas virto tarpais 
sublyksinčiu it sidabras ir suputojančiu dejavimu, nuo kurio be laiko 
vyto Sopoto miško operos medžiai, tačiau Formelos prožektoriui jis 
nieko negalėjo padaryti. Jos balsas, nors ir geras, buvo bejėgis.. Tad 
Oskaras turėjo padėti, nusitaikyti į netašytą prožektorių ir nugalabyti 
vienu vieninteliu toliašaudžiu riktelėjimu, tykesniu net už įkyrų uodų 
Zzyzimą. 

Trumpo sujungimo, tamsos, žyrančių kibirkščių ir miško gaisro, be- 
je, užgesinto, tačiau sukėlusio paniką aš visai nenorėjau, nes pamečiau 
grūstyje mamą ir abu nešvelniai pažadintus vyrus; ir savo būgną per 
tą sumaištį praradau. 

Šis trečias mano susidūrimas su teatru po Vagnerio vakaro Miško 
operoje namuose prie pianino prisėdusiai uodegą mamai trisdešimt ket- 
virtųjų. metų pavasarį pakišo mintį supažindinti mane su cirko atmos- 
fera. 

Oskaras čia neplepės apie sidabrines ant trapecijos besisupančias 


86 


damas, apie Bušo cirko tigrus, apie vikrius ruonius. Niekas nenukri- 
to iš kupolo aukštybių. Nė vienam tramdytojui niekas nebuvo nukąs- 
ta. Ruoniai irgi parodė tai, ko buvo išmokyti: jie Žongliravo kamuo- 
liais ir gaudė už tai mėtomas gyvas silkes. Aš dėkingas cirkui už nuo- 
taikingus vaikiškus spektaklius ir tą man taip svarbią pažintį su Beb- 
ra, klounu muzikantu, grojusiu buteliais “Jimmy the Tiger“ ir vadova- 
vusiu liliputų grupei. 

Mes susitikom manieže. Mama ir abu vyrai priešais narvą leidosi 
įžeidinėjami beždžionių. Jadvyga Bronski, šiuo išimtinu atveju taip pat 
buvusi su visais, rodė savo vaikams ponius. Po to, kai man tiesiai į 
veidą nusižiovavo liūtas, aš lengvabūdiškai prasidėjau su pelėda. Ban- 
džiau priversti ją nukreipti į šalį akis, bet buvau priverstas nukreipti 
pats: ir Oskaras sumenkintas, degančiomis ausimis, labai įžeistas, nu- 
spūdino tarp baltai 17 mėlynai nudažytų gyvenamųjų vagonėlių, nes te- 
nai, be kelių pririštų nykštukinių ožkų, daugiau nieko nebuvo. 

Jis praėjo su petnešomis ir šlepetėmis pro mane nešdamas vandens 
kibirą. Mūsų žvilgsniai tik trumpam susitiko. Bet vis tiek tuojau viens 
kitą pažinom. Jis pastatė kibirą, pakreipė į šoną savo didelę galvą, pri- 
ėjo prie manęs, ir aš nustačiau, kad jis maždaug devyniais centimet- 
rais didesnis už mane. 

— Žiūrėk, žiūrėk! — karktelėjo jis pavydžiai. — Dabar jau trime- 
čiai nebenori augti. — Aš nieko neatsakiau, todėl jis vėl prabilo: — 
Bebra mano pavardė, esu tiesioginis palikuonis princo Eugenijaus, ku- 
rio tėvas buvo Liudvikas Keturioliktasis, o ne koks nors Savojietis, 


kaip kad tvirtinama. — Kadangi aš vis dar tylėjau, jis pabandė dar- 
syk: — Lioviausi augęs nuo dešimto gimtadienio. Aišku, vėlokai, bet 
vis tiek! 


Kadangi jis buvo toks atviras, aš irgi prisistačiau, tačiau nepaisčiau 
apie jokius genealoginius medžius ir pasivadinau tiesiog Oskaru. 

— Sakykit, mielas Oskarai, jums dabar turėtų būti keturiolika, pėn- 
kiolika, gal net ir šešiolika metukų? Negali būti, kad, kaip sakėt, ik 
devyneri su puse. 

Paskui aš turėjau spėti jo metus ir tyčia pamažinau. 

— Jūs man pataikaujate, jaunasis bičiuli. Trisdešimt penkcri buvo 
seniai. Rugpjūčio mėnesį man bus penkiasdešimt treji, aš galcčiau būti 
jūsų senelis! 

Oskaras pasakė kelis malonius žodžius apie jo akrobatinius suge- 
bėjimus, pavadino jį labai muzikaliu ir, norėdamas pats pasirodyti, pa- 
demonstravo vieną savo triukelį. Trys cirko apšvietimo lempos buvo 
priverstos patikėti jo sugebėjimais, o ponas Bebra sušuko “bravo, bra- 
visimo“ ir norėjo tuojau angažuoti Oskarą. 

Kartais ir šiandien tebesigailiu, kad nesutikau. Aš išliejau jam Šir- 
dį ir pasakiau: 

— Matote, pone Bebra, aš labiau linkęs būti žiūrovas, niekam ne- 
rodyti savo kuklių sugebėjimų, laikyti juos, taip sakant, atokiau nuo 
plojimų, tačiau pats būsiu paskutinis, kuris pašykštės jums katučių. 

Bebra pakėlė. į viršų savo raukšlėtą smilių ir perspėjo mane: 

— Mielas Oskarai, patikėkite prityrusiu kolega. Mes niekada netu- 
rim būti žiūrovai. Mūsų vieta scenoje, arenoje. Mes turim duoti toną 
ir diktuoti veiksmą, kitaip jie mums diktuos. Ir nepasigailės mūsų! — 
Ir beveik įsilindęs man į ausį sušnibždėjo žvelgdamas senomis akimis: 
— Jie ateis! Jie užplūs visas iškilmių aikštes! Rengs eitynes su dėeg- 
lais! Statys tribūnas, užims jas ir pranašaus iš jų mūsų pražūtį! Ste- 
bėkite, jaunasis bičiuli, kas dėsis tribūnose! Stenkitės visada sėdėti tri- 
būnoje, o ne stovėti prieš ją! — Paskui, išgirdęs šaukiant mano var- 
dą, griebė kibirą. — Jūsų ieško, mielas drauge. Mes dar susitiksim. 
Mes per maži, kad galėtume pasimesti. Bebra visuomet sakė: “To- 
kiems mažiems žmonėms kaip mes net ir labiausiai perpildytose tri- 
būnose atsiranda vietos. Jeigu ne tribūnoje, tai po tribūna, bet nieka- 
da priešais tribūną“. Taip sako Bcbra, tiesioginis princo Eugenijaus pa- 
likuonis. 

Maina šaukdama Oskarą, kai išlindo iš už vagonėlio, dar spėjo pa- 
matyti, kaip Bebra pabučiavo man į kaktą, paėmė paskui kibirą ir vai- 
ruodamas pečiais nukrypavo link vieno vagonėlio. 

— Įsivaizduokit, — paskui piktindamasi pasakojo mama Macera- 
tui ir Bronskiui, — jis buvo pas liliputus. Ir vienas pabučiavo jam į 
kaktą. Tikiuosi, tai nieko nereiškia! 

Bebros bučinys paskui man daug reiškė. Politiniai vėlesnių metų 
įvykiai patvirtino jo Žodžius: prasidėjo eitynių su deglais ir Žygiavi- 
mų prieš tribūnas metas. 

Kaip aš laikiausi Bebros pamokymų, taip mama, savo ruožtu, pri- 
ėmė dalį Zigismundo Markaus patarimų, duotų Arsenalo pasaže ir 
nuolatos kartojamų per ketvirtadienio apsilankymus. Ji neišvažiavo su 
Markum į Londoną — aš tam būčiau nelabai prieštaravęs, — liko su 
Maceratu ir saikingai susitikinėjo su Janu Bronskiu jo finansuojama- 
me bute Stalių gatvėje ir prie skato stalo, kur Janas vis daugiau turėjo 
mokėti, nes nuolatos pralošinėjo. O Maceratas, už kurį mama pasta- 
tė, Markaus patarta, bet nepadvigubino sumos, trisdešimt ketvirtais 
metais, taigi palyginti anksti pripažinęs tvarkos jėgą, įstojo į partiją, 
bet iškilo tiktai iki celenleiterio! Tas pakėlimas, kaip ir visi kiti neei- 
liniai įvykiai, davė progą surengti šeimyninio skato vakarą, tada Ma- 

ceratas pirmą kartą griežčiau, bet ir labiau susirūpinęs išsakė savo ne- 
pasitenkinimą dėl to, kad Janas dirba Lenkų pašte. 

Šiaip mažai kas pasikeitė. Nuo sienos viršum pianino buvo nuka- 
bintas paniurusio Bethoveno portretas, Grefo dovana, ir ant to paties 
vinies pakabintas nemažiau niūriai Žvelgiantis Hitleris. Maceratas, iš 
viso nevertinęs rimtos muzikos, norėjo apskritai ištremti beveik kur- 
čią kompozitorių. Tačiau mama, mėgusi lėtus Bethoveno sonatų pasa- 
žus, du ar tris išmokusi skambinti dar lėčiau, negu nurodyta natose, ir 
retkarčiais juos pabarškinanti, išsireikalavo, kad Bethovenas kabotų 
jzigu ne virš sofos, tai bent jau virš bufeto. Taip buvo prieita iki niū- 
riausios iš akistatų: Hitleris ir genijus kabojo priešais, žiūrėjo į viens 
kitą, suvokdami, kas priešais juos, ir nesidžiaugdami kaimynyste. 

Maceratas pamažu pirkosi uniformą. Jei tiktai neklystu, tai pradė- 
jo nuo partinės kepurės, kurią mielai nešiodavo net ir saulėtomis 
dicnomis nusileidęs smakrą trinantį dirželį. Kiek laiko prie tos kepu- 
rės derino baltus marškinius su juodu kaklaraiščiu arba striukę su raiš- 
čiu. Nusipirkęs rudus marškinius, po savaitės norėjo įsitaisyti ir kavos 
spalvos kelnes bei aulinius batus. Tačiau mama su tuo nesutiko, ir 
truko dar kelios savaitės, kol Maceratas galėjo pasidžiaugti visu. 
komplektu. 

Maceratas būtų galėjęs nešioti jį daugsyk per savaitę, tačiau tenki- 
nosi sekmadieniniais mitingais Gegužinių pievoje priešais Sporto sa- 
lę. Tenai jis eidavo bet kokiu oru, atsisakydamas imti lietsargį, ir mes 
ėmėm dažnai girdėti vieną posakį, greitai virtusį nekintamu. “Tarny- 
ba lieka tarnyba, — pasakydavo Maceratas, — o šnapsas šnapsu!“, — 
palikdavo, pataisęs pietų kepsnį, kiekvieną sekmadienio rytą namus ir 
pastatydavo į keblią padėtį mamą, nes Janas Bronskis, suvokęs nau- 
jąją sekmadienių politinę padėtį, kaip civilis nedviprasmiškai lankė ją, 
kai Maceratas stovėdavo rikiuotėje. 

Kas gi man daugiau likdavo, kaip tik pasprukti. Aš neketinau juod- 
viem nei trukdyti, nei stebėti, ką jie daro ant sofos, tad kai tiktai ma- 
no uniformuotasis tėvas dingdavo iš akiračio ir tuojau turėdavo pasi- 
rodyti civilis, kurį jau tada laikiau galimu savo tėvu, būgnydamas 1š- 
eidavau iš namų ir patraukdavau Gegužinių pievos link. 

Kodėl būtinai tenai, paklausite jūs? Patikėkite, jog uoste sekmadiė- 
niais nieko įdomaus negalėjai pamatyti, vaikštinėti po mišką aš nesi- 
ryždavau, o Jėzaus Širdies bažnyčios vidus tada man dar nieko nesa- 
kė. Tiesa, buvo dar skautas ponas Grefas, tačiau jo slapta erotika 
manęs neviliojo, todėl, prisipažįstu, teikiau pirmenybę Gegužinių pie- 

vos balaganui, nors jūs mane dabar ir imsite laikyti tų rikiuočių 
šalininku. 

Kalbėdavo arba Greizeris, arba ideologinio mokymo gauleiteris 
I Fokas. Greizeris man visada atrodė pilkokas. Jis buvo pernelyg 
saika. ir paskui jo vieton buvo paskirtas guvesnis Žmogus iš Ba- 

as dsksai Forsteris, tapęs mūsų gauleiteriu. Iš tikrųjų tas Lebza- 

saių bu“,> pats tas Žmogus pakeisti Forsterį. Taip, jeigu Lebza- 
Las pebiitų turėjęs kupros, tai žmogui iš Fiurto būtų buvę sunku įleisti 
ius ULetumiesčio grindinyje. Teisingai įvertinusi Lebzaką, įžvelgu- 
sk JO kuprojų aukštesniojo proto ženklą, partija padarė jį gauleiteriu 
propagandai. Jis išmanė savo amatą. Kai Forsteris prasta bavariška tar- 
me tik rėkė “Atgal į reichą“, Lebzakas daugiau gilinosi į smulkmenas, 
kalbėjo visomis Dancigo tarmėmis, pasakojo anekdotus apie Bolerma- 
ną ir Vulsuckį, mokėjo rasti bendrą kalbą su Šichau uosto darbinin- 
kais, Oros liaudimi, Emauso, Šidlico, Biurgervyzeno ir Prausto pilie- 
čiais. Jeigu tekdavo susidurti su mirtinai rimtais komunistais arba 
prėskai replikuojančiais sociais, tai miela malonu būdavo klausytis to 
žmogučio, kurio kuprą ruda uniformos spalva dar labiau išryškindavo 
ir pabrėždavo. Lebzakui netrūko sąmojo, jis traukė jį iš kupros, vadino 
kuprą kupra, nes tai Žmonėms visada patinka. Jis verčiau neteksiąs 
kupros, tvirtino Lebzakas, negu leisiąs įsigalėti komunai. Buvo aišku, 
kad jis savo kupros nepraras, kad kupra nepajudinama, vadinasi, kupra 
teisi, o sykiu su ja ir partija — iš to galima daryti išvadą, jog kupra 
yra idealus kokios nors idėjos pamatas. 

Jeigu Greizeris, Lebzakas arba vėliau Forsteris kalbėdavo, tai kal- 
bėdavo iš tribūnos. Iš tos tribūnos, kurią man buvo išgyręs ponas Beb- 
ra. Todėl ilgą laiką kuprotą ir gabų oratorių Lebzaką, rėžiantį kalbas 
iš tribūnų, aš laikiau Bebros pasiuntiniu, kuris persirengęs rudais dra- 
bužiais iš esmės gina ir mano reikalą. 

Kas gi vra ta tribūna? Nesvarbu dėl ko ir kam ta tribūna pastaty- 
ta, ji privalo būti simetriška. Tokia buvo ir mūsiškė Gegužinių pievoje 
šalia Sporto salės — pabrėžtinai simetriška tribūna. Iš viršaus į apa- 
čią: šešios vėliavos su svastikomis viena šalia kitos. Paskui vėliavos 
ir vimpelai. Tada eilė juodų esesininkų su kepurių dirželiais pasmak- 
rėję. UŽ jų dvi eilės SA vyrų, kurie dainuojant ir kalbų metu laikė 
rankas ant diržų sagčių. Paskui daug eilių sėdinčių uniformuotų par- 
tijos narių, už kalbėtojo pulto taip pat partijos nariai, Moterų sąjun- 
gos vadovės motiniškais veidais, senato atstovai civiliais drabužiais, 
svečiai iš reicho ir policijos viršininkas arba jo pavaduotojas. 

Tribūnos papėdę puošė hitlerjugendo žiedas, tiksliau, srities jung- 

folko fanfarininkai ir hitlerjugendo dūdų pūtikai. Per kai kuriuos mi- 
tingus kairėje ir dešinėje visuomet simetriškai išrikiuotas mišrus cho- 
ras turėjo arba deklamuoti šūkius, arba apdainuoti taip labai mėgsta- 
mą rytų vėją, kuris, pasak teksto, geriau už visus kitus vėjus ištempia 
vėliavų medžiagas. 

Bebra, pabučiavęs mane į kaktą, dar pasakė: 

— Oskarai, niekada nestovėk priešais tribūną. Mes turime būti tri- 
būnoje! | 

Paprastai man pavykdavo įsisprausti tarp kokių nors Moterų sąjun- 
gos vadovių. Deja, tos damos laikydavo, jog per mitingus mane rei- 
kia glostyti propagandos tikslais. Į litaurų, fanfarų ir būgnų chorą aš 
negalėjau įsimaišyti su savo skardiniu būgnu, nes jo karinė muzika ne- 
pripažino. Bandymas prisigretinti prie propagandos gauleiterio Lebza- 
ko, deja, irgi nuėjo šuniui ant uodegos. Aš labai dėl jo apsirikau. Jis 
nei buvo, kaip tikėjausi, Bebros pasiuntinys, nei, nepaisant savo daug 
žadančios kupros, bent kiek nutuokė, kas aš iš tikrųjų esu. 

Kai vieną tribūnų sekmadienį priėjau prie pulto, partietiškai pasi- 
sveikinau, iš pradžių pažvelgiau tiesiai į akis, paskui merkdamas akį 
sušnibždėjau: “Bebra mūsų vadas!“, Lebzakui nenušvito protas, jis tik- 
tai paglostė mane lygiai kaip tos Moterų sąjungos damos ir pagaliau 
liepė — mat jis turėjo sakyti kalbą — išvesti Oskarą iš tribūnos, ta- 
da jį tarp savęs pasistatė dvi Merginų sąjungos vadovės ir per visą mi- 
tingą klausinėjo apie “tėtį ir mamą". 

Tad nenuostabu, jog partija ėmė mane nuvylinėti jau trisdešimt ket- 
virtųjų vasarą, o ne po Rėmo pučo. Kuo ilgiau aš Žiūrėjau į tribūną, 
stovėdamas prieš ją, tuo įtartinesnė man buvo ta jos simetrija, toli gra- 
žu nepakankamai švelninama Lebzako kupros. Aišku, daugiausia prie- 
kaištų turėjau būgnininkams ir fanfarininkams, ir per vieną trisdešimt 
penktųjų metų rugpjūčio sekmadienio mitingą daviau jiems pamoką. 

Maceratas išėjo iš namų jau devintą valandą. Aš dar padėjau jam 
nusišveisti rudus odinius batus, kad spėtų į savo mitingą. Netgi tokią 
ankstyvą valandą buvo jau nepakenčiamai karšta, ir po jo partinių 
marškinių pažastimis dar neišėjus į lauką jau susidarė tamsios, didė- 
jančios dėmės. Lygiai pusę dešimtos atskubėjo lengvu šviesiu vasari- 
niu kostiumu apsirengęs, skylėtais subtiliai pilkais batais apsiavęs, 
šiaudinę skrybėlę užsidėjęs Janas Bronskis. Janas truputį pažaidė su 
manim, bet žaisdamas negalėjo nuleisti akių nuo mamos, išvakarėse 
išsiplovusios plaukus. Aš greitai pastebėjau, kad savo buvimu varžau 
jų pokalbį, veiksmus ir Jano judesius. Jo plonos vasarinės kelnės ėmė 
aiškiai darytis per siauros, ir aš išrūkau iš namų, nusekiau Macerato 

pėdomis, nelaikydamas jo pavyzdžiu sau. Aš kruopščiai vengiau tų 
gatvių, kurios buvo pilnos uniformuotų, Gegužinių pievon plūstančių 
žmonių ir į mitingų lauką pirmąkart atėjau nuo teniso aikštyno, esan- 
čio greta Sporto salės. Ir tas lankstas suteikė man galimybę išvysti tri- 
būną iš užpakalio. 

Ar esat kada nors matę tribūną iš užpakalio? Visiems Žmonėms tai 
tiktai pasiūlymas — reikėtų parodyti tą vaizdą, prieš surenkant juos 
priešais tribūną. Kas kada nors matė tribūną iš užpakalio, kaip reikia 
matė, tas bus paženklintas ir sugebės. atsispirti bet kokiems kerams, 
viena ar kita forma celebruojamiems iš tribūnos. Kažką panašaus būtų 
galima pasakyti apie bažnyčių altorių vaizdą iš priešingos pusės; ta- 
čiau apie tai bus atskira kalba. 

Oskaras, visada buvęs nuodugnus, pasitenkino pliku, savo bjauru- 
mu tokio tikroviško statinio vaizdu, prisimindamas savo mokytojo 
Bebros žodžius, apėjo vien stebėjimui iš priekio skirtą pakylą iš neiš- 
vaizdžios kitos pusės, praspraudė savo kūną ir būgną, bc kurio niekada 
neišeidavo iš namų, tarp ramsčių, atsitrenkė į virš galvos prikaltą lentą 
kakta, prasidrėskė į išsikišusį vinį kelį, išgirdo, kaip viršum jo brūk- 
ši į lentas partiečių batai, paskui Moterų sąjungos bateliai ir pagaliau 
atsidūrė ten, kur buvo troškiausia, kur atmosfera labiausiai atitiko rug- 
pjūčio mėnesio orus: priešais vidinę tribūnos papėdę rado pakankamai 
vietos užsiglausti už vieno ramsčio, kad galėtų ramiai patirti politinio 
mitingo akustinį žavesį, neblaškomas vėliavų ir uniformų. 

Aš tupėjau po oratoriaus tribūna. Į kairę ir dešinę nuo manęs ir vir- 
šum manęs plačiai išskėtę kojas ir, kaip man atrodė, primerkę saulės 
šviesos žilpinamas akis stovėjo jaunesnieji jungfolko ir vyresnieji hit- 
lerjugendo būgnininkai. O toliau minia. Aš užuodžiau ją pro tribūnos 
lentų plyšius. Žmonės stovėjo liesdamiesi alkūnėmis ir šventadieniais 
drabužiais, jie buvo atėję pėsti arba atvažiavę tramvajumi, pabuvę 
ankstyvosiose mišiose ir likę jomis nepatenkinti, todėl atėję su suža- 
dėtine už parankės, kad kažką jai parodytų, kad būtų ten, kur daroma 
istorija, nors dėl to ir reikėtų paaukoti sekmadienio priešpietę. 

“Na, tarė sau Oskaras, — reikia padaryti, kad jie ne veltui bū- 
tų atėję“. į 

Jis prikišo akį pric šakos skylės vienoje lentoje, pastebėjo sujudimą 
Hindenburgo alėjos pusėje. Jie ėjo! Virš jo pasigirdo komandos, or- 
kestro vadovas kilnojo savo lazdą, orkestrantai pūsčiojo fanfaras, pri- 
sidėję prie lūpų mundštukus, taip užklerkino blogiausia kokia tiktai ga- 
li būti saldafoniška maniera savo sidolu nušveistas dūdas, jog Oska- 
rui net susopo ausis, ir jis pasakė: “O vargše SA kary Brandai, varg- 

še hitlerjugendo nary Kveksai, jūs žuvot be reikalo!“ Tarsi patvirtin- 
dami jo kreipimąsi į judėjimo aukas, dūdų pūtikus galingu bumbsėji- 
mu tuojau palaikė veršio oda aptraukti būgnai. Susidaręs minios vidu- 
ryje koridorius, vedantis link tribūnos, davė man suprasti, jog iš tolo 
artėja uniformos, ir Oskaras iškošė pro dantis: | 

— O dabar dėmesio, dėmesio, tauta! 

Būgnas jau gulėjo paruoštas ant kelių. Dieviškai ėmė šokinėti mano 
rankose lazdelės, ir aš švelniai judindamas riešus ėmiau belsti į būg- 
no skardą nuostabų, linksmą valso taktą, kviesdamasis Vieną ir Duno- 
jų, mušiau vis garsiau ir įtaigiau, kol pagaliau viršuje pirmam ir ant- 
ram jungfolko būgnui patiko mano valsas, o paskui mano siūlomą te- 
mą daugmaž pakenčiamai pasigavo ir vyresnieji. Buvo ir užsispyrėlių, 
kurie, neturėdami klausos, toliau mušė bumbum ir bumbumbum, tuo 
tarpu aš siūliau trijų ketvirtinių taktą, tokį mėgstamą liaudies. Oska- 
ras jau buvo beprarandąs viltį, bet šit susivokė fanfaros, ir fleitos ėmė 
pūsti “Žydrąjį Dunojų". Tiktai fanfarininkų ir orkestro vadovams ne- 
įtiko valsų karalius, ir jie rėkavo savo įkyrias komandas, bet aš buvau 
juos nušalinęs, ir dabar skambėjo mano muzika. Ir tauta. man atsidė- 
kojo. Priešais tribūną pasigirdo garsus juokas, kai kas jau dainavo, o 
Dunojau, ir viršum visos aikštės, toks žydras, iki pat Hindenburgo alė- 
jos, toks žydras, iš Štefeno parko, toks žydras, buvo girdėti mano rit- 
mas, sustiprintas viršum galvos visu garsu nustatyto mikrofono. Ir aš, 
žiūrėdamas pro šakos skylę ir toliau uoliai būgnydamas, mačiau, kad 
tautai patinka mano valsas, kad ji pagauta jo striksi ir miklina kojas: 
jau devynios porelės ir dar viena šoko, suvedžiotos valsų karaliaus. 
Tiktai Lebzakui, kuris su kreisleiteriais ir šturmbanfiureriais, su Fors- 
teriu, Greizeriu ir Raušningu, su ilga ruda štabo uodega putojo minio- 
je, prieš kurią turėjo atsiverti kelias į tribūną, valso taktas kažkodėl 
nepatiko. Lebzakas buvo įpratęs, kad tribūnon jį įneštų tiesmuki mar- 
šai. Dabar mano lengvapėdiški garsai jam kėlė abejones tauta. Aš ma- 
čiau jo kančias per šakos skylę. Nors nuo to kone gavau akies užde- 
gimą, man jo pagailo, ir aš perėjau prie čarlstono, “Jimmy the Tiger“, 
ėmiau mušti tą ritmą, kuriuo klounas Bebra linksmino publiką, muš- 
damas tuščius selterio butelius, tačiau priešais tribūną stovėję vaikai 
negalėjo pagauti čarlstono ritmo. Jie neturėjo jokio supratimo apie 
čarlstoną ir “Jimmy the Tiger“. Jie mušė — o gerasis Bebra — ne 
Džimį, ne tigrą, jie mušė vinegretą, pūtė fanfaromis Sodomą ir Gomo- 
rą. Fleitistai manė: “Bet ką, tik netylėti'. Fanfarininkų vadovas vadi- 
no savo muzikantus “vaikinais kretinais“. Ir vis dėlto jie būgnijo, pūtė, 
trimitavo, ir orkestras pagaliau taip įsilingavo, kad Džimiui net mie- 

la pasidarė vidury karščiausio tigriško rugpjūčio, kad tautiečiai, kurių 
tūkstančių tūkstančiai grūdosi priešais tribūną, pagaliau suprato: tai 
Džimis tigras kviečia tautą čarlstonui! 

Ir tie, kurie Gegužinių pievoje dar nešoko, skubėjo, kol dar ne vė- 
lu, nusitverti laisvą damą. Tiktai Lebzakas turėjo šokti su savo kup- 
ra, nes netoli nuo jo visa, kas dėvėjo sijoną, buvo jau išgraibstyta, o 
damos iš Moterų sąjungos, kurios būtų galėjusios jam padėti, toli nuo 
vargšo Lebzako trynė kietus tribūnos suolus. Bet jis — kupros patar- 
tas — vis tiek šoko, nenorėjo gadinti visiems nuotaikos ir bandė gel- 
bėti tai, ką dar buvo galima. 

Tačiau jau nieko nebebuvo galima išgelbėti. Tauta šoko sau Gegu- 
žinių pievoje, kol ji visa liko išminta, bet vis tiek dar Žalia ir tuščia. 
Tauta pasimetė su “Džimiu Tigru“ plačiose gretimai esančio Štefeno 
parko ūksmėse. Tenai buvo Džimio žadėtos džiunglės ir aksominėmis 
letenomis vaikščiojo tigrai, pirmovinės girios erzacas tautai, dar ką tik 
šurmuliavusiai pievoje. Įstatymas ir pareigos jausmas nuėjo šuniui ant 
uodegos. O kurie labiau mylėjo kultūrą, tie galėjo šokti plačioje, pui- 
kiai prižiūrėtoje Hindenburgo alėjoje, kuri aštuonioliktame amžiuje bu- 
vo pirmąsyk pasodinta, per Napoleono kariuomenės apgultį tūkstantis 
aštuoni šimtai septintaisiais iškirsta ir tūkstantis aštuoni šimtai dešim- 
taisiais vėl pasodinta, taigi šokėjai galėjo girdėti Hindenburgo alėjoje 
mano muziką, nes mikrofonas virš manęs buvo neišjungtas, nes ma- 
ne buvo galima girdėti iki Olivos vartų, nes aš nesilioviau, ko! man 
ir šauniems vyrukams tribūnos papėdėje su Džimio paleistu tigru pa- 
vyko ištrypti pievą iki paskutinės ramunės. 

Net kai daviau savo būgnui užtarnautą poilsį, orkestro būgnininkai 
vis dar nenorėjo liautis. Turėjo praeiti kiek laiko, kad atsikratytų mano 
muzikinės įtaigos. 

Dar lieka pridurti, kad Oskaras ne taip greit išlindo iš tribūnos, nes 
SA ir SS pasiuntiniai dar gerą valandą batais spardė lentas, plėšėsi į 
vinis rudas ir juodas uniformas ir, rodos, kažko ieškojo tribūnos vidu- 
je: gal kokio socio, o gal komunistų grupės, pasiųstos trukdyti. Neno- 
rėdamas minėti visų Oskaro triukų ir apgaulingų manevrų pasakysiu 
tik tiek: Oskaro jie nerado, nes tai buvo ne jų nosiai. Pagaliau medi- 
niame labirinte, kuris dydžiu prilygo tai žuviai, kurioje lindėjo Jona ir 
tepėsi Žuvies taukais, įsiviešpatavo tyla. Ne, ne, Oskaras. nebuvo pra- 
našas, jis buvo alkanas. Tenai nebuvo kam pasakyti: “Kelkis ir eik į 
Ninevijos miestą ir vėl sakyk pamokslus!“ Man nereikėjo ir kad kas 
nors išaugintų ricinos medį, jog paskui, Viešpaties valia, galėčiau nu- 
marinti kirminą. Aš nedejavau nei dėl biblijinio ricinos medžio, nei 

dėl Ninevijos, nors ji vadintųsi ir Dancigu. Savo būgną, neturėjusį nie- 
ko bendra su Biblija, pasikišau po megztiniu, nes reikėjo pasirūpinti 
savim, ir radau, į nieką neatsitrenkęs ir nesusiplėšęs į vinis, kelią iš 
visokiems mitingams skirtos tribūnos, tiktai atsitiktinai dydžiu prily- 
gusios pranašus ryjančiai Žuviai. 

Kas gi kreipė dėmesį į mažą trejų metų vaiką, kuris švilpaudamas 
Gegužinių pievos pakraščiu lėtai Žingsniuoja link Sporto salės? Kai 
jau buvau už teniso aikštyno, mano vyrukai nušokinėjo nuo tribūnos 
papėdės atkišę į priekį pailgus ir plokščius būgnus, fleitas ir fanfaras. 
Gavo už bausmę rikiuotės pratimų, nustačiau aš ir nelabai tepasigai- 
lėjau pagal orkestro vadovo dūdelę šokančių vaikėzų. Nuošaliau nuo 
savo štabo pirmyn ir atgal vaikščiojo Lebzakas su vieniša kupra. To- 
se vietose, kur sukdavosi aplink, batų kulnais jam pavyko išnaikinti 
visas žoles ir ramunes. 

Parėjęs namo, Oskaras jau rado pietus ant stalo: netikrą zuikį su 
sūdytom bulvėm, raudonaisiais kopūstais, o desertui — šokolado pu- 
dingą su vanilės padažu. Maceratas nė Žodelio nepasakė. Oskaro ma- 
ma valgant mintimis buvo kažkur kitur. Todėl po pietų kilo šeimyni- 
nis kivirčas, paremtas pavydu ir “Lenkų paštu“. Pavakare gan ilgą 
spektaklį davė gaivinanti audra su griaustiniu ir nuostabiai gražiai būg- 
nijančia kruša. Pavargęs Oskaro būgnas galėjo pasilsėti ir pasiklausyti. 


VITRINA 


Ilgą laiką, tiksliau, iki trisdešimt aštuntųjų lapkričio, tupėdamas su 
savo būgnu po tribūna, aš su didesniu ar mažesniu pasisekimu truk- 
džiau mitingus, verčiau mikčioti kalbėtojus, o maršų muziką ir chora- 
lus į valsus ir fokstrotus. 

Šiandien, būdamas gydymo ir priežiūros įstaigos pacientas, kai visa 
tai jau istorija, bet vis dar uoliai minima, nors ir vien kaip ataušusi 
geležis, aš galiu įvertinti savo būgnijimus po tribūna iš laiko perspek- 
tyvos. Ir nieko man nebūtų labiau svetima, kaip už šešis ar septynis 
sugadintus mitingus, tris ar keturis iš maršo ritmo išmuštus atžygiavi- 
mus ar pražygiavimus laikyti save pasipriešinimo kovotoju. Kalbama 
apie pasipriešinimo dvasią, apie pasipriešinimo sluoksnius. Pasiprieši- 
nimą net, girdi, galima suvidujinti: vidinė emigracija. Nekalbant apie 
tuos dorus krikščionis, kuriems per karą priešlėktuvinė apsauga pasky- 

rė baudą už nepakankamai sandariai užtamsintus miegamojo langus ir 
kurie dabar vadina save pasipriešinimo kovotojais, pasipriešinimo did- 
vyriais. 

Darsyk meskime akį po Oskaro tribūnomis. Ar Oskaras savo būg- 
nijimu tuos ko nors išmokė? Ar jis, sekdamas savo mokytojo patari- 
mu, perėmė iniciatyvą į savo rankas ir privertė tautą šokti priešais tri- 
būną? Ar jis pavertė niekais šiaip jau tokio sąmojingo ir-ne iš kelmo 
spirto gauleiterio ideologo Lebzako planus? Ar jis vieną trisdešimt 
penktųjų metų rugpjūčio sekmadienį ir po to dar kelis kartus išvaikė 
ruduosius mitingus savo baltu ir raudonu, tačiau nelenkišku būgnu? 

Turėsit pripažinti, jog aš visa tai padariau. Ir dėl to aš, gydymo ir 
priežiūros įstaigos pacientas, esu pasipriešinimo kovotojas? Į šį klau- 
simą esu priverstas atsakyti neigiamai ir prašau jūsų, nesančių gydy- 
mo ir priežiūros įstaigos pacientais, laikyti mane ne kažin kuo, o vien 
tiktai truputį savotišku Žmogumi, kuris dėl privačių, be to, estetinių 
priežasčių, taip pat sekdamas savo mokytojo Bebros patarimais, nemė- 
go uniformų spalvos ir kirpimo bei tribūnose įprastos muzikos takto 
ir garso, todėl protestavo, mušdamas paprastą vaikišką Žaislinį būgną. 

Tuomet dar buvo galima tribūnose ir prieš jas susirinkusius Žmo- 
nes paveikti menku skardiniu būgneliu, ir prisipažinsiu, jog tą savo 
sceninį triuką panašiai kaip ir toliašaudį, stiklą gurinantį dainavimą 
buvau pasiutiškai ištobulinęs. Aš būgnijau ne vien tiktai prieš ruduo- 
sius sambūrius. Oskaras sėdėdavo ir po raudonųjų ir juodųjų, skautų 
ir špinatų spalvos marškiniais apsirengusių PX, Jekovos liudytojų ir 
Kiufho:zerbundo, vegetarų ir jaunųjų lenkų judėiimo tribūnomis. Kad 
ir ką jie būtų dainavę, dūdavę, poteriavę ir skelbę, mano būgnas tu- 
rėjo savo nuomonę. 

Taigi mano darbas buvo griaunamas. Ir ko n“pavykdavo priveikti 
būgnu, i4 nugalabydavau balsu. Tad greta dienos darbų prieš tribūnų 
simetriją pradėjau ir naktinę veiklą: trisdešimi šeštųjų, trisdešimt sep- 
tintųjų metų Žiemą užsiėmiau žmonių gundymu. Pirmas gundymo pa- 
mokas gavau iš savo močiutės Koljaiček, kuri tą atšiaurią žiemą Lang- 
fūro savaitiniame turguje buvo išsinuomojusi vietą, tai yra kiūtodavo 
su keturiais savo sijonais už prekystalio ir gailiu balseliu siūlydavo 
šventoms dienoms šviežių kiaušiniukų, sviesto, geltono kaip auksas, ir 
nėi per riebių, nei per liesų žąsyčių! Turgus būdavo kiekvieną antra- 
dienį. Ji atvažiuodavo siauruku iš Fyreko, nusiaudavo prieš pat Lang- 
fūrą kelionei geležinkeliu skirtas veltines šlepetes, įsispirdavo į befor- 
mius kaliošus, suimdavo savo dviejų krepšių rankenas ir traukdavo 
prie prekystalio Geležinkelio gatvėje, kur kabojo lentelė: “Ana Koljai- 

ček, Bisau“. O kokie pigūs tada buvo kiaušiniai! Šešiolika gaudavai 
už vieną guldeną, kašubų sviestas buvo pigesnis už margariną. Mano 
močiutė kiūtodavo tarp dviejų žuvininkių, kurios šaukdavo: “Plekšniu- 
kės!" ir “Prašom menkių!“ Šaltis padarydavo sviestą akmeniu, išlai- 
kydavo šviežius kiaušinius, išgaląsdavo žuvų žvynus taip, kad jie virs- 
davo plonyčiais skustuvais, ir duodavo darbo bei duonos vienam Žžmo- 
gui, pavarde Švertfėgeris, kuris buvo vienakis ir virš atviro medžio an- 
glių laužo kaitindavo. plytas, kurias paskui, apvyniojęs laikraščiais, 
nuomodavo turgininkėms. | 

„Mano močiutė buvo sutarusi, kad Švertfėgeris jai lygiai kas valan- 
dą pakištų po keturiais sijonais karštą plytą. Švertfėgeris tai darė su 
geležiniu žarstekliu. Rūkstantį paketą jis pakišdavo po vos kilstelėtu 
kraštu, brūkšt, užkabina — vėl brūkšt, ir Žarsteklis su beveik atšalu- 
sia plyta išlenda iš po močiutės sijonų. o 

Kaip aš pavydėdavau toms laikraščiuose šilumą sukaupusioms, šil- 
dančioms plytoms! Ir šiandien norėčiau gulėti kaip tokia įkaitinta plyta 
po močiutės sijonais ir būti keičiamas savimi. Jūs paklausite: ko Os- 
karui reikia po jo močiutės sijonais? Gal jis nori pamėgdžioti savo se- 
nelį Koljaičeką ir prasidėti su sena moteriške? Ar ieško užsimiršimo, 
tėviškės, o gal net nirvanos? | 

Oskaras atsako: po sijonais aš ieškojau Afrikos, galbūt Neapolio, 
kurį, sako, privalu pamatyti. Tžnai susibėgo visos upės, tenai buvo 
vandenskyra, tenai pūtė ypatingi vėjai, tačiau galėjo būti ir štilis, te- 
nai šniokštė lietūs, bet sėdėjai sausas, tenai nuleisdavo arba pakelda- 
vo inkarus laivai, tenai šalia Oskaro sėdėjo dievas, kuriam visuomet 
patiko šiluma, tenai velnias valė savo Žiūronus, tenai angeliukai ėjo 
slėpynių, po mano močiutės sijonais visuomet buvo vasara, net ir kai 
ant Kalėdų eglutės degdavo žvakės, net kai aš ieškodavau Velykų 
kiaušinio ar švęsdavau Visų šventų. Niekur kitur negalėjau ramiau gy- 
venti pagal kalendorių kaip po močiutės sijonais. 

Tačiau turguje ji manęs po jais išvis neįsileisdavo, o šiaip labai re- 
tai. Aš kiūtodavau šalia jos ant dėželės, vietoj plytos šildžiausi į jos 
rankas ir mokiausi iš savo močiutės gundymo meno. Jinai numesda- 
vo ant suplūkto šaligatvio sniego seną Vincento Bronskio piniginę pri- 
rištą. virvele, kurią smėlio barstytojai būdavo taip užmaskavę, kad ma- 
tydavom tiktai mudu su močiute. 

Namų šeimininkės eidavo pro šalį, nenorėdavo nieko pirkti, nors 
prekės būdavo pigios, matyt, norėdavo dovanai gauti ir dar priedo, 
nes, žiūrėk, kokia nors dama jau ir lenkiasi, ima numestą Vincento 
Bronskio piniginę, tada mano močiutė ir prisitraukia savo meškere tru- 

putį sutrikusią maloningąją ponią, prisivilioja prie savo stalo tą gerai 
apsitaisiusią žuvį ir meiliai sako: 

— Na, poniute, gal malonėsit truputį sviesto, geltonas kaip auksas, 
arba kiaušiniukų, guldenas už šešiolika? 

Šitaip pardavinėjo Ana Koljaiček savo ūkio produktus. O aš suvo- 
kiau pagundos magiją, ne tos pagundos, kuri keturiolikmečius vaikiš- 
čius skatino eiti su Zuzi Kater į rūsį ir žaisti tenai “daktarą ir ligonį 
Tai manęs netraukė, to aš vengiau nuo to laiko, kai mūsų namo vai- 
kiščiai, Akselis Miškė ir Nuchis Eikė, serumo donorai, ir Zuzi Kater, 
gydytoja, padarė mane pacientu, turėjusiu ryti vaistus, ne su smėliu, 
kaip plytmilčių sriuba, o prasto žuvų skonio. Mano pagunda buvo be- 
veik bekūnė ir be kontakto su partneriu. 

Jau kaip reikia sutemus, praėjus vienai, dviem valandom po par- 
duotuvių uždarymo, aš pasprukdavau nuo mamos ir Macerato. Žiemos 
naktin. Tyliose, beveik tuščiose gatvėse, iš vėjo neužpučiamų nišų ste- 
bėdavau priešais esančių delikatesų, galanterijos, visokių kitokių par- 
duotuvių, rodančių batus, laikrodžius, papuošalus, taigi nedidelius, gei- 
džiamus daiktus, vitrinas. Ne kiekviena vitrina būdavo apšviesta. Man 
net labiau patikdavo parduotuvės, laikiusios savo gerą atokiau nuo gat- 
vių Žibintų, prietemoje, nes šviesa viliojo visus, net eilinius praeivius, 
tuo tarpu prieblanda sustabdo vien išrinktuosius. Man nerūpėjo Žmo- 
nės, kurie pėdindami pro šalį dirsčioja į ryškiai apšviestas vitrinas: 
daugiau domisi kainomis, negu jose išdėliotomis prekėmis, arba tie, 
kurie veidrodiniuose stikluose pasitikrina, ar nepakrypusi į šalį skry- 
bėlė. Klientai, kurių aš laukdavau sausame, bevėjyje šaltyje, už stam- 
bių snaigių sienos, be garso, tirštai sningant arba po mėnuliu, augan- 
čiu sulig šalčiu, tie klientai sustodavo priešais vitrinas lyg kieno pa- 
šaukti ir nenaršydavo ilgai akimis lentynų, o tuojau arba iškart įbes- 
davo žvilgsnį į kurį nors vieną daiktą. 

Aš buvau kaip tas medžiotojas. Ir čia reikėjo daug kantrybės, šal- 
takraujiškumo ir geros, taiklios akies. Ir kai visos šitos sąlygos sutap- 
davo, ateidavo eilė mano balsui, kuris turėdavo bekrauju, beskausmiu 
būdu nudėti žvėrį, sugundyti Žmogų, kam? 

Vagystei: mat aš tyliausiu, koks tiktai buvo mano arsenale, riksmu 
išpjaudavau vitrinas palei Žemutinių lentynų aukštį, jeigu būdavo įma- 
noma, kaip tik priešais geidžiamą daiktą padarydavau apskritą skylę, 
įstumdavau kilstelėjęs balsą išpjautą apskritimą vitrinos vidun, kad 
triukšmas kaipmat užsloptų, kad nepasigirstų dūžtančio stiklo žvange- 
sio — kad jis nepasiektų mano ausų, mat Oskaras stovėdavo tolėliau, 
tačiau, pavyzdžiui, jauna moteris su triušio kailio apykakle ir rudu, jau 

tikrai sykį verstu Žieminiu paltu, girdėjo, kaip iškrito ta apskrita išpjo- 
va, sudrebėjo iki pat tos apykaklės, norėjo sprukti per sniegą, bet su- 
stojo galbūt, kad snigo arba kad pakankamai tirštai sningant viskas ga- 
lima. Šiaip ar taip, ji apsidairė ir pasipiktino snaigėmis, apsidairė, tarsi 
už snaigių nebūtų vien snaigės, vis dar dairėsi, kai jos dešinioji ran- 
ka išslydo iš triušio kailiu apsiūtos movos! Tada jau daugiau nesidai- 
rė ir įkišo ranką į apskritą skylę, pirma nustūmė į šalį nukritusį stik- 
lą, gulintį ant geidžiamos prekės, ištraukė vieną, paskui kitą blankiai 
blizgantį juodą batą, neįbrėždama kulnų, neįsibrėždama į aštrius stiklo 
kraštus pati. Batai dingo kairėje ir dešinėje palto kišenėje. Akimirką, 
per ją spėjo nukristi penkios snaigės, Oskaras matė gražų, bet neišraiš- 
kingą profilį, pagalvojo, kad tai Šternfeldo universalinės manekenas, 
kažkaip atsidūręs gatvėje, ir ji ištirpo krintančiame sniege, šmėstelė- 
jo darsyk geltonoje kito žibinto šviesoje ir dingo už sniego marškos, 
ar tai būtų ką tik ištekėjusi moteris, ar emancipuotas vitrinų mane- 
kenas. 

Po atlikto darbo — laukimas, tykojimas, negalėjimas būgnyti, pa- 
galiau ledinio stiklo atitirpdymas ir išpjovimas, buvo išties darbas — 
man kaip ir tai vargšei, tik be grobio, liko drožti namo su taip pat be- 
sidaužančia if šąlančia širdim. 

Bet ne visuomet, kaip čia pateiktame tipiškame pavyzdyje, savo 
gundymais man pavykdavo pasiekti tokį ryškų efektą. Sunkiau būda- 
vo, kai įsigeisdavau padaryti vagimis įsimylėjėlius. Būdavo, kad abu 
nenorėdavo nusikalsti, arba jis jau čiupdavo, o ji atitraukdavo jo ran- 
ką, arba jai užtekdavo drąsos, ir jis atsiklaupęs ant kelių tol maldau- 
davo, kol ji paklusdavo ir nuo to momento imdavo jį niekinti. Sykį 
sningant aš gundžiau priešais parfumerijos parduotuvę itin jaunai at- 
rodančių įsimylėjėlių porelę. Jis, vaidindamas didvyrį, pasičiupo ode- 
kolono buteliuką. Ji ėmė aimanuoti ir prisiekinėti, kad jokių kvepalų 
jai nereikia. Bet jis norėjo, kad ji kvepėtų, ir primetė savo valią iki 
artimiausio žibinto. Ir tenai, tarsi norėdama mane paerzinti, ta jauniklė 
tol demonstratyviai bučiavo jį pasistiebusi ant pirštų galų, kol jis sa- 
vo pėdomis grįžo atgal ir grąžino odekoloną vitrinai. 

Kartais panašiai būdavo su pagyvenusiais ponais, iš kurių daugiau 
tikėjausi, negu žadėjo jų žvali eigastis Žiemos naktics tamsoje. Jie pa- 
garbiai sustodavo priešais cigarų parduotuvės vitrinas ir mintimis nu- 
klysdavo į Havaną, Braziliją arba Brisego salas, bet kai mano balsas 
padarydavo tinkamo dydžio skylę, numesdavo išpjautą skritulį ant dė- 
žūtės “Juoda išmintis“, tiems ponams kažkas užsisklęsdavo. Tada jie 
apsigręždavo ir pasiramsčiuodami lazda sprukdavo į kitą pusę gatvės 

taip greitai, kad nepastebėdavo manęs ir praeidavo pro mane ir ma- 
no tarpuvartę, duodami progą Oskarui pasišaipyti 1š jų sutrikusių ir 
tarsi velnio traukomų senų veidų — tačiau juokas būdavo sumišęs su 
rūpesčiu, nes tuos ponus, paprastai pagyvenusius cigarų mėgėjus, pil- 
davo karštas ir šaltas prakaitas ir jie galėdavo, ypač pėrmainingu oru, 
persišaldyti. 

Draudimo kompanijos tą Žiemą nuo vagysčių apdraustoms mūsų 
priemiesčio parduotuvėms turėjo išmokėti nemažas sumas. Aš nieka- 
da neišprovokuodavau stambių vagysčių ir vitrinas išpjaudavau taip 
apskaičiuodamas, kad iš jų būdavo galima paimti tiktai vieną arba du 
daiktus, tačiau padaugėjo įsilaužimais vadinamų atvejų, ir policija plū- 
kėsi iš paskutiniųjų, o spaudos vis tiek buvo vadinama niekam tiku- 
sia. Nuo trisdešimt šeštųjų lapkričio iki trisdešimt septintųjų kovo, kai 
pulkininkas Kocas Varšuvoje sudarė Nacionalinio fronto vyriausybę, 
buvo užregistruoti šešiasdešimt keturi tokio pat profilio bandymai ir 
dvidešimt aštuoni įsilaužimai. Tiesa, iš kai kurių pagyvenusių moterų, 
pardavėjukių, tarnaičių ir į pensiją išėjusių vyresniųjų mokytojų, ku- 
rie nebuvo prityrę vagys, kriminalinė policija grobį atimdavo, arba kai 
kurie vitrinų šeškai mėgėjai, jų išsvajotam daiktui nedavus pernakt už- 
migti, kitąsyk ateidavo į policiją ir pašakydavo: 

— Ak, atleiskite. Daugiau taip nebus. Stikle staiga atsirado skylė, 
ir kai aš atsitokėjau iš baimės už trijų sankryžų nuo tos vitrinos, tai 
įsitikinau, kad kairėje palto kišenėje turiu porą puikių, brangių, jeigu 
nesakyt, neįperkamų puikios odos vyriškų pirštinių. 

Kadangi policininkai netiki stebuklais, tai visi nutvertieji ir visi at- 
ėję į policiją patys turėdavo paatgailauti kalėjime nuo keturių savai- 
čių iki dviejų mėnesių. 

Aš pats kartais gaudavau namų arešto, nes mama, žinoma, nutuo- 
kė, kad visais tais atvejais neapsieita be mano stiklarėžio balso, tačiau 
jai užteko proto neprisipažinti policijai. 

O Maceratui, kuris visąlaik pabrėždavo esąs labai doras, aš nieko 
nesakydavau ir vis išradingiau maskavausi savo būgnu ir amžinai to- 
kių pat atsilikusio trimečio vaiko ūgiu. Mama, iškvotusi mane, visa- 
da šaukdavo: | 

— Čia kaltas tas liliputas, kur pabučiavo Oskariuką į kaktą. Aš iš- 
kart supratau, ką tai reiškia, nes anksčiau Oskaras buvo visai kitoks. 

Sutinku, kad ponas Bebra mane gan ilgai truputį veikė. Tačiau na- 
mų areštai manęs nesulaikydavo, ir aš kartais ištaikydavau valandą sa- 
vavališkų atostogų, kuri man leisdavo galanterijos parduotuvės vitri- 
noje padaryti blogos šlovės gaubiamą apskritą skylę, o jauną vilčių 

kupiną vyriškį, su malonumu apžiūrinėjusį parduotuvės prekes, tikro 
šilko, raudono vyno spalvos kaklaraiščio savininku. 

Jeigu jūs paklausit: ar darė Oskaras pikta, dar labiau padidindamas 
ir taip didelę pagundą ir tviskančiame vitrinos stikle padarydamas del- 
no dydžio angą, tai aš atsakysiu: taip, darė. Vien todėl, kad aš stovė- 
davau tamsiose tarpuvartėse. Mat tarpuvartė, kaip Žinia, yra mėgsta- 
miausia pikto vieta. Kita vertus, nemenkindamas savo gundymų žalos, 
šiandien neturėdamas nei galimybių, nei noro ką nors gundyti, sau ir 
savo prižiūrėtojui Brunui aš taip sakau: “Oskarai, tu ne tik išpildei ty- 
lių ir savo svajonių objektus įsimylėjusių Žiemos praeivių mažus ir vi- 
dutinius norus, tu taip pat padėjai jiems pažinti save. Viena kita ele- 
gantiška dama, vienas kitas šaunus dėdė, viena kita sena, religija jau- 
natvę palaikanti panelė niekada nebūtų sužinojusi, jog turi polinkį vog- 
ti, jeigu tavo balsas nebūtų sudaręs sąlygų, be to, tu pakeitei kai ku- 
riuos piliečius, smulkius, nevykusius ilgapirščius, anksčiau laikiusius 
vien tiktai prakeikimo vertais, pavojingais nusikaltėliais. 

Sako, kad po to, kai aš, daug vakarų tykojęs ir tris kartus nieko 
nepešęs, pagaliau priverčiau nusidėti ir likti ncžinomu vagimi dakta- 
rą Erviną Šoltį, prokurorą ir šiurpų krašto Aukščiausiojo teismo 
kaltintoją, jis pasidarė švelnus, supratingas ir beveik Žmogiškas juris- 
tas, nes sudėjo auką man, neūžaugai vagių pusdieviui, ir pavogė skuti- 
mosi teptuką. 

Trisdešimt septintųjų metų sausio mėnesį aš ilgai gūždamasis kiū- 
tojau priešais juvelyrinę parduotuvę, turėjusią gerą vardą, nors ir sto- 
vėjusią nuošalioje tolygiai klevais apsodintoje priemiesčio alėjoje. 
Priešais papuošalų ir laikraščių vitriną sukosi nemaža medžiojamų 
žvėrių, kuriuos aš prieš kitas, moteriškų kojinių, veliūrinių skrybėlių, 
likerio butelių pridėtas vitrinas būčiau tuojau ir negalvodamas nupleš- 
kinęs. 

Papuošalai kas kita: Žmogus jiems išrankus; lėtas, prisitaiko prie 
begalinių grandinėlių užburto rato, ima matuoti laiką ne minutėmis, o 
perlų metais, remtis tuo, kad perlas pergyvens kaklą, kad suliesės rie- 
šas, 0 ne apyrankė, kad karstuose galima rasti žiedų, kurių pirštų se- 
niai nebėr, trumpai tariant, vienas vitrinos apžiūrinėtojas būna perne- 
lyg pretenzingas, kitas pernelyg smulkmeniškas, jog galėtum jį apka- 
binėti papuošalais. Juvelyro Banzemerio vitrina nebuvo perkrauta. Keli 
rinktiniai šveicarų darbo laikrodžiai, vedybinių žiedų kolekcija ant bal- 
to aksomo ir viduryje vitrinos šeši ar, tiksliau, septyni puikūs daiktai: 
trim Žiedais susukta, iš įvairių rūšių aukso nupinta gyvatė, kurios 
smulkiai ornamentuotą galvą puošė ir darė vertingą topazas, du dei- 

mantai ir du akis atstojantys safyrai. Šiaip aš nemėgstu juodo aksomo, 
tačiau juvelyro Banzemerio gyvatei jo spalva tiko, lygiai kaip ir pil- 
kas aksomas, tarp nuostabiai paprastų, harmoningos formos sidabro 
dirbinių skleidęs jaudinančią ramybę. Ten buvo žiedas su tokia smul- 
kute kamėja, kad atrodė, jog jis pergyvens tokias pat smulkių mote- 
rų rankas, pats vis smulkės ir pasieks tą nemirtingumo laipsnį, kuris 
prieinamas tik papuošalams. Grandinėlės, kuriomis apdedama ne už 
bausmę. Grandinėlės, kurios vargina, ir pagaliau lengvutis koljė ant 
šviesiai gelsvos aksominės pagalvėlės su paprastos iškirptės imitacija. 
Subtili kompozicija, aptaisas Žaismingas, mėgdžiojantis sutrūkinėjusį 
voratinklį. Koksai voras taip sumaniai paspendė savo tinklą, kad į jį 
pakliuvo šeši maži ir vienas didelis rubinas? Ir kur tas voras tupėjo, 
ko laukė? Aišku, kad ne dar vieno rubino, greičiau to, kuriam tie 
tinklan pakliuvę rubinai pasirodys kaip kraujo lašai ir prikaustys 
žvilgsnį, kitaip tariant: kam aš turėjau padovanoti tą koljė, kaip pats 
mokėjau, ar kaip to norėjo voras? 

Trisdešimt septiniųjų metų sausio aštuonioliktą dieną gurgždančiu, 
kietai suplūktu sniegu, naktį, žadėjusią daug sniego, žadėjusią tiek 
daug sniego, kiek tik gali svajoti tas, kuris viską norėtų patikėti snie- 
gui, aš pamačiau, kaip į dešinę nuo tos vietos, kur stovėjau aš, gatvę 
perėjo Janas Bronskis ir buvo nė nedirstelėjęs bepraeinąs pro juvely- 
rinę parduotuvę, bet paskui sudvejojo ir lyg kieno pašauktas sustojo: 
jis pasisuko, arba kažkas jį pasuko, — ir šit Janas jau stovi priešais 
vitriną tarp baltai apsnigtų tylių klevų. Smulkutis, nuolat truputį sir- 
guliuojantis, darbe nuolankus, meilėje ambicingas, šiaip kvailokas ir 
dėl grožio pamišęs Janas Bronskis. Janas, gyvenęs mano mamos kū- 
nu, tas, kuris, kaip aš ir šiandien tebemanau ir tebedvejoju, paleido 
pasaulin mane Macerato vardu, stovėjo su savo elegantišku, kaip Var- 
šuvoje siūtu Žieminiu paltu, sustingo lyg savo paties paminklas, suak- 
menėjo prieš vitriną, įsisiurbęs į auksinio koljė rubinus, kaip simbo- 
lis, lyg, Parcifalis stovis sniege ir regįs jame kraują. 

Aš galėjau jį pašaukti, duoti būgnu ženklą. Kadangi turėjau būgną. 
Jaučiau jį po paltu. Man tereikėjo atsegti vieną sagą, ir jis pats būtų 
išlindęs į šaltį. Užteko įkišti rankas į kišenes, ir jau būčiau turėjęs laz- 
deles. Ir medžiotojas Hubertas nešovė, priešais pamatęs neregėto gro- 
žio elnią. Saulius virto Paulium. Atila atsivertė, kai popiežius Leonas 
iškėlė pirštą su Žiedu. Bet aš šoviau, nepasikeičiau, neatsiverčiau, li- 
kau medžotojas, Oskaras, neatsisakiau tikslo, neatsisegiau sagos, ne- 
išleidau būgno į šaltį, nesukryžiavau lazdelių ant žiemiškai. baltos skar- 
dos, nepaverčiau sausio nakties būgnijimo naktim, ir be garso surikau, 

surikau, kaip galbūt rėkia Žvaigždė arba žuvis didelėj gelmėj, iš pra- 
džių surikau, kad sugriūtų šalčio pamatai, kad pagaliau imtų snigti, 
paskui sutelkiau riksmą į stiklą, į storą stiklą, į brangų stiklą, į pigų 
stiklą, į permatomą stiklą, į skiriantį stiklą, į stiklą tarp pasaulių, į ne- 
kaltą, mistišką vitrinos stiklą, tarp Jano Bronskio ir koljė su rubinais 
aš išrėžiau savo balsu Jano rankos didumo skylę, daviau stiklui atsi- 
verti, kaip pakeliamoms durims, kaip dangaus ir pragaro vartams: ir 
Janas neišsigando, leido savo plona odine pirštine apmautai rankai iš- 
lįsti iš palto kišenės ir įeiti į dangų, ir pirštinė paliko pragarą, paėmė 
iš dangaus ar pragaro koljė, kurio rubinas būtų tikęs prie veido bet ko- 
kiems angelams, net puolusiems, ir leido saujai, pilnai rubinų ir auk- 
so, grįžti į kišenę, 0 jis pals tebestovėjo priešais atvertą vitriną, nors 
tai buvo pavojinga, nors joje nebekraujavo rubinai, galėję nukreipti jo 
arba Parcifalio žvilgsnį ten, kur liepia lemtis. 

O Tėve, Sūnau ir Šventoji Dvasia! Dvasia turėjo pabusti, kad Ja- 
nui, tėvui, nieko neatsitiktų. Ir Oskaras, šūnus, atsisegė paltą, skubiai 
išsitraukė lazdeles ir ėmė šaukti būgnu: “Tėve! Tėve!“, kol Janas atsi- 
grežė, lėtai, per lėtai perėjo gatvę, ir rado mane, Oskarą, tarpuvartėje. 

Kaip puiku, kad tą akimirką, kai Janas nužvelgė mane vis dar be- 
reikšmiu, bet jau atlydžio paveiktu žvilgsniu, ėmė snigti. Jis padavė 
man rubinus lietusią jau be pirštinės ranką ir tylėdamas, bet ne pri- 
slėgtas parvedė namo, kur dėl manęs nerimavo mama, o Maceratas 
pabrėžtinai griežtai, bet vargu ar rimtai, grasino policija. Janas nieko 
nepasakojo, ilgai neužtruko, nesėdo lošti skato, nors Maceratas ir ra- 
gino, dėdamas ant stalo alų. Išeidamas jis paglostė Oskarą, ir tas ne- 
suprato, ko jis tuo siekia: kad Oskaras tylėtų, ar jo draugystės. 

Netrukus Janas Bronskis padovanojo koljė mano mamai. Ji užsidė- 
davo jį tiktai kelioms valandoms, kai nebūdavo Macerato, aiškiai Ži- 
nodama, iš kur jis, ir norėdama pasidžiaugti pati, padaryti malonumą 
Janui Bronskiui, o gal ir man. 

Tuoj po karo aš iškeičiau jį juodojoje rinkoje Diuseldorfe į dvyli- 
ka blokų amerikietiškų cigarečių “Lucky Strike“ ir odinį portfelį. 


STEBUKLAS NEĮVYKO 
Šiandien, gulėdamas savo gydymo ir priežiūros įstaigos lovoje, aš 


dažnai pasigendu tos tada turėtos jėgos, kuri, įveikusi šaltį, naktį, Ie- 
do gėles, atverdavo vitrinas ir kumštelėdavo vagies ranką. Kaip aš, pa- 

vyzdžiui, norėčiau išstiklinti viršutiniame durų trečdalyje įtaisytą aku- 
tę, kad sanitaras Brunas galėtų mane stebėti tiesiogiai. 

Kaip aš tais metais, kai buvau čionai paguldytas, kentėjau dėl sa- 
vo balso negalios. Kai naktų surikdavau gatvėje, trokšte trokšdamas šu- 
kių, ir jų nesulaukdavau, tai man, niekinančiam prievartą, galėjo pa- 
kilti ranka paimti akmenį ir skurdžioj Diuseldorfo priemiesčio gatve- 
lėje paleisti į kokios nors virtuvės langą. Ypač magėjo ką nors pana- 
šaus iškrėsti Vitlarui, dekoratoriui. Po vidurnakčio atpažinęs jį iš vir- 
šaus ligi pusės uždengtą užuolaidos kokios nors vyrų drabužių parduo- 
tuvės vitrinoje Karaliaus alėjoje ar parfumerijoje netoli andainykštės 
koncertų salės iš žaliai ir raudonai dryžiuotų vilnonių kojinių, mielai 
būčiau jam, nors jis galėjo būti ir yra mano mokinys, išbeldęs stiklus, 
nes vis dar nežinau, kaip turiu jį vadinti — Judu ar Jonu. 

Vitlaras yra kilmingas ir pasivadinęs Gotfrydu. Kai po gėdingo ir 
bergždžio bandymo tyliu barbenimu į sveiką vitrinos stiklą atkreipda- 
vau į save dekoratoriaus dėmesį, kai jis valandėlę išcidavo į gatvę pa- 
plepėti su manim ir pasišaipyti iš savo meno, aš turėdavau vadinti jį 
Gotfrydu, nes mano balsas nepadarydavo to stebuklo, kuris būtų lei- 
dęs vadinti jį Judu arba Jonu. 

Po to epizodo priešais juvelyrinės langus, pavertusio Janą Bronskį 
vagimi, o mano mamą koljė su rubinais savininke, laikinai turėjau nu- 
traukti dainavimus priešais viliojančių daiktų pridėtas vitrinas. Mat 
mama pasidarė dievobaiminga. Kodėl? Bendravimas su Janu Bronskiu, 
vogtas koljė, saldi neištikimos moters gyvenimo kančia padarė ją die- 
vobaimingą ir trokštančią sakramentų. Kaip puikiai mokėjo nusidėjė- 
lė susitvarkyti: antradienį išeina į miestą, palieka mažylį Oskarą pas 
Markų, išvargsta Stalių gatvėje paprastai malonų vargelį, atsigaivina 
po to Veickės kavinėje moka ir kepiniais, paima iš žydo sūnelį, išklau- 
so kelis komplimentus ir leidžiasi įkalbama paimti paketėlį beveik do- 
vanoto šilko, įsėda į penktą tramvajų, šypsodamasi, mintyse klajoda- 
ma visai kitur pravažiuoja Olivos vartus ir Hindenburgo alėją, beveik 
nepastebi Gegužinių pievos greta Sporto salės, kur Maceratas leidžia 
sekmadienio priešpietės, iškenčia apvažiavimą apie Sporto salę — ko- 
kia bjauri turėjo atrodyti ta dėžė po patirtų malonumų, — dar vienas 
posūkis į kairę ir už apdulkėjusių medžių pasirodo Konradinumas su 
raudonom gimnazistų kepurėm — kaip gražu būtų, jeigu ir Oskariu- 
kas nešiotų tokią raudoną kepurę su auksinę monograma, jam dabar 
dvylika su puse, tad sėdėtų sau kvartoj, kaip tik imtų mokytis lotyniš- 
kai ir elgtųsi kaip tikras mažas, stropus, įžūlokas ir pasipūtęs gimna- 
zistas. Už geležinkelio pervažos, dardant Reicho kolonijos ir Helenos 

ILangės mokyklos link, ponios Agnesės Macerat mintys apie Konradi- 
numą ir prarastas sūnaus Oskaro galimybes išsisklaido. Dar vienas po- 
sūkis į kairę, pro šalį praslenka Kristaus Širdies bažnyčia su svogū- 
no formos bokštu ir Makso Halbės aikštėje priešais Kaizerio kavos 
parduotuvę jau reikia lipti, žvilgsnis į konkurentų vitriną, ir. jau eina 
Labesvėgo gatve kaip Kryžiaus keliu, ima darytis irzli, greta nenorma- 
lus vaikas, graužia sąžinė ir maga pakartoti nuodėmę, nepatenkinta ir 
persisotinusi, bjaurėdamasi ir jausdama atlaidų palankumą Maceratui 
ėjo mama su manim, mano nauju būgnu, paketėliu beveik dovanoto 
šilko Labesvėgo gatve į parduotuvę, prie avižinių dribsnių, žibalo, gre- 
ta silkių statinaitės, prie šviesiųjų ir tamsiųjų razinų, migdolų ir me- 
duolių prieskonių, prie daktaro Etkerio kepimo miltelių, prie persilio, 
kuris lieka persilis, ir Urbino, aš jau turiu, prie Magio ir Knoro, prie 
“Katreinerio" ir kavos “Hag", prie “Vitelo" ir “Palmino", prie Kiūnės 
acto ir marmelado “Asorti", prie dviejų skirtingais balsais dūzgiančių, 
saldžių kaip medus musgaudžių, kabančių viršum mūsų prekystalio, 
vasarą keičiamų kas dvi dienos, vedė mane mama, o pati kiekvieną 
šeštadienį su panašiai persalusia siela, kuri Žiemą ir vasarą, ištisus me- 
tus viliojo plonai ir storai dūzgiančias nuodėmes, ėjo į Jėzaus Širdies 
bažnyčią ir pasakojosi nuodėmes kunigui Vynkei. 

Ketvirtadieniais mama vedėsi mane į miestą ir darė, taip sakant, 
savo suokalbininku, o šeštadieniais turėdavau su ja eiti į vėsią kata- 
likų bažnyčią. Pirma ji pakišdavo man po megztiniu ar paltuku būg- 
ną, nes be būgno aš niekur neidavau, be būgno ant pilvo aš niekada 
nebūčiau katalikiškai, liesdamas kaktą, krūtinę ir pečius, Žegnojęsis, 
lyg rišdamasis batą priklaupęs ant vieno kelio, ir nebūčiau ramiai 
laukęs ant nuzulinto bažnyčios suolo, kol ant kaktos nudžiūs švęstas 
vanduo. 

Aš prisimenu Jėzaus Širdies bažnyčią dar nuo krikštynų: būta nesu- 
sipratimų dėl pagoniško vardo, bet tėvai norėjo Oskaro, ir Janas, 
krikštatėvis, bažnyčios prieangyje tokį ir pasakė. Paskui kunigas Vynkė 
triskart papūtė man į veidą, tai turėjo išvaryti iš manęs velnią, tada 
peržegnojo, uždėjo ranką, užbėrė druskos ir darsyk kažką padarė prieš 
velnią. Bažnyčioje vėl sustojom priešais krikšto koplyčią. Aš tylėjau, 
kai man buvo pasiūlytas tikėjimas ir “Tėve mūsų“. Po to kunigas Vyn- 
kė laikė reikalinga darsyk pasakyti “atsitrauk, šėtone“ ir manė, jog at- 
vers mano jusles, paliesdamas Oskaro nosį ir ausis, bet juk aš visą- 
laik viską supratau ir girdėjau. Paskui jis darsyk panoro aiškaus ir gar- 
saus atsakymo ir paklausė: 

— Ar atsižadi velnio? Ir visų jo darbų? Ir visų jo išmonių? 

Man nespėjus papurtyti galvos — nes aš nė nemaniau atsižadėti, 
Janas triskart, pavaduodamas mane, pasakė: 

— Atsižadu. 

Man visai nesusipykus su velniu, kunigas Vynkė patepė mano krū- 
tinę ir tarpumentę. Priešais krikštyklą vėl reikėjo patvirtinti, jog pri- 
imu tikėjimą, tada pagaliau trissyk pašlakstė galvą vandeniu, patepė 
maumonėlį aliejum, baltas drabužėlis, kad būtų ką tepti, Žvakė juo- 
doms dienoms, amen — Maceratas sumokėjo, ir kai Janas išnešė mane 
pro Jėzaus Širdies bažnyčios duris, kur giedrame iki debesuotumo ore 
laukė taksi, aš paklausiau manyje tūnančio velnio: 

— Na kaip, viskas gerai? 

Velnias ėmė šokinėti iš džiaugsmo ir sušnabždėjo: 

— Ar matei bažnyčios langus, Oskarai? Jie visi iš stiklo, vien iš 
stiklo. | 

Jėzaus Širdies bažnyčia buvo pastatyta griunderystės metais, todėl 
stiliumi linko į naująją gotiką. Ir kadangi greitai tamsėjančias plytas 
apmūrijo, o variu dengta bokšto kepurė greitai apsitraukė tradicine pa- 
tina, tai nemalonų skirtumą tarp senosios gotikos ir naujosios galėjo 
pastebėti tiktai žinovas. Išpažintis tiek senosiose, tiek naujosiose baž- 
nyčiose buvo atliekama taip pat. Lygiai kaip šimtai kitų kunigų kuni- 
gas Vynkė sėdėdamas klausykloje laikė šeštadieniais po kontorų ir par- 
duotuvių uždarymo savo plaukų prižėlusią ausį prie blizgančių, tam- 
sių grotelių, ir tikintieji bandė pro tas vielines akis įverti į kunigo ausį 
nuodėmių siūlą, ant kurio karolis prie karolio rikiavosi nuodėmingi  pi- 
gūs blizgučiai. 

Kol mama per kunigo Vyrikės klausos kanalą pagal nustatytą tvar- 
ką pranešinėjo aukščiausioms vienintelės išganingos bažnyčios instan- 
cijoms, ką ji padarė ir ko nepadarė, kaip nusidėjo mintimis, žodžiais 
ir darbais, aš, neturėjęs ko išpažinti, nulipdavau nuo man pernelyg ly- 
gaus bažnyčios suolo ir atsistodavau ant grindų. Prisipažįstu, jog ka- 
talikų bažnyčios grindys, katalikų bažnyčios kvapas, visa katalikybė ir 
šiandien mane nepaaiškinamai traukia, tarkim, kaip rudaplaukė mergi- 
na, nors aš norėčiau pakeisti jos plaukų spalvą, jog katalikybė verčia 
mane piktžodžiauti, tuo primindama, kad aš, nors ir be reikalo, buvau 
katalikiškai pakrikštytas, ir to nebepakeisi. Dažnai aš, darydamas ba- 
naliausius darbus, valydamasis dantis, netgi lengvindamasis, sugaunu 
save, jog komentuoju mišias, tarkim, taip: 

— Per Šventąsias mišias vėl liejamas Kristaus kraujas, ir tai daro- 
ma tavo labui, toje taurėje jo kraujas, jis virsta tikru vynu, kai tiktai 
praliejamas Kristaus kraujas, tai tikras Kristaus kraujas, žiūrint į šven-- 

tąjį kraują, siela aplaistoma Kristaus krauju, brangus kraujas plauna- 
mas krauju, pavertimo metu liejasi kraujas, krauju apšlakstyta staltiesė, 
Kristaus kraujo balsas eina per visą dangų, Kristaus kraujas kvepia 
Dievo akivaizdoje. 

Pripažinkite, jog aš išlaikęs tam tikrą katalikišką intonaciją. Anks- 
čiau laukdamas tramvajaus aš negalėjau negalvoti apie panelę Mari- 
ją, aš vadinau ją maloningąja, palaimingąja, pašlovintąja, visų merge- 
lių mergele, motina mielaširdingąja, pagirta tarp moterų, visų šlovina- 
ma, pagimdžiusioji jį be nuodėmės, švelnioji motina, nekaltoji moti- 
na, šlovingoji mergele, leisk man patirti Jėzaus vardo saldybę, kaip tu 
patyrei ją savo motiniška širdimi, karaliene, pagirtoji, pagirtoji... 

Žodelis “pagirtoji" kartais, ypač kai su mama šeštadieniais būdavau 
Jėzaus Širdies bažnyčioje, taip apsalindavo ir apnuodydavo man šir- 
dį, kad aš dėkodavau šėtonui, nepasprukusiam iš manęs per krikštą ir 
dabar tiekiančiam man priešnuodžių, kad galėčiau, nors ir piktžodžiau- 
damas, išsitiesęs vaikščioti Jėzaus Širdies bažnyčios grindimis. 

Jėzus, kurio širdies vardu buvo pavadinta bažnyčia, rodėsi joje ne 
vien sakramentuose, bet ir spalvinguose Kryžiaus kelio paveiksluose 
bei trissyk kaip skulptūra, spalvotas ir skirtingomis pozomis. Viena 
skulptūra buvo spalvinto gipso. Su prūsiškai mėlynu apsiaustu stovė- 
jo jis ant auksinio pjedestalo, ilgaplaukis ir apsiavęs sandalais. Pra- 
skleidęs ant krūtinės marškinius, prieštaraudamas bet kokiai logikai, 
krūtinės viduryje rodė raudoną kaip pomidoras, stilizuotai kraujuojan- 
čią, aureolės gaubiamą širdį, kad bažnyčia galėtų būti vadinama to or- 
gano vardu. 

Pirmą kartą išvydęs širdį rodantį Jėzų aš pastebėjau, kaip nuosta- 
biai mūsų Išganytojas panašus į mano krikštatėvį, dėdę ir galimą tė- 
vą Janą Bronskį. Tos pačios naiviai savimi pasitikinčios svajotojo 
akys! Ta pati rožinė, bet kuriuo momentu gatava pravirkti, bučiniui 
paruošta burna! Tas pats antakius raukantis vyriškas skausmas! Pilni, 
rausvi, besiprašantys antausio skruostai. Abiejų veidai prašėsi moterų 
glostomi, o Išganytojo moteriškai pavargusios, išpopintos, visiškai ne- 
mėgstančios darbo rankos demonstravo savo meistriškas kokio nors 
vien kunigaikščių užsakymus vykdančio juvelyro padarytas stigmas. 
Mane šiurpino Jėzaus Veide nutapytos, manęs tėviškai nesuprantančios 
Bronskio akys. Juk ir mano žvilgsnis buvo toksai pat mėlynas, kelian- 
tis vien susižavėjimą, bet neįtikinantis. | 

Oskaras nusigręžė nuo Jėzaus širdies dešiniojoje bažnyčios navoje, 
nudulkė;o nuo pirmo Kryžiaus kelio paveikslo, kur Jėzus užsideda ant 
pečių kryžių, iki septinto, kur jis antrusyk klumpa, prie centrinio al- 

toriaus, virš kurio kabojo kita, taip pat visu ūgiu vaizduojanti Kristų 
figūra. Šisai, galbūt kad buvo pervargęs ar kad galėtų geriau susikaup- 
ti, akis laikė užmerkęs, bet kokie buvo jo raumenys! Šis dešimtkovi- 
ninko sudėjimo atletas tučtuojau priversdavo mane pamiršti Jėzaus Šir- 
dies Bronskį ir, kai tiktai mama imdavo sakyt nuodėmes kunigui Vyn- 
kei į ausį, atviliodavo mane prie centrinio altoriaus pamaldžiai pasi- 
žiūrėti jo gimnastikos. Patikėkite, aš melsdavausi! Savo mieluoju pir- 
muoju gimnastu vadinau aš jį, sportininkų sportininku, kabojimo ant 
kryžiaus, prikaltam coliniais vinimis, čempionu. Jis niekada net ne- 
virpteldavo! Amžinoji šviesa virpčiodavo, o jis darydavo savo pratimą 
siekdamas aukščiausio balo. Tiksėdavo chronometrai. Būdavo skaičiuo- 
jamas laikas. Zakristijoje truputį nešvarūs zakristijono pirštai jau try- 
nė jam skirtą aukso medalį. Tačiau Jėzus darė tą pratimą ne dėl gar- 
bės. Ir aš prisimindavau tikėjimą. Priklaupdavau, jeigu kuris nors ma- 
no kelis tai leisdavo, sukryžiuodavau lazdelės virš savo būgno ir ban- 
dydavau susieti žodžius “sopulingas" ir “pašlovintas" su Džesiu Ou- 
ensu ir Rudolfu Harbigu, su pernykšte Berlyno olimpiada; tatai man 
ne visuomet pavykdavo, nes būdavau priverstas pripažinti, jog su pik- 
tadariais Jėzaus elgtasi nedorai. Tad aš diskvalifikuodavau jį ir nu- 
kreipdavau galvą kairėn, tenai, vėlei įgijęs vilties, Jėzaus Širdies baž- 
nyčios gilumoje pamatydavau trečiąją dangiškojo gimnasto skulptūrą. 

— Leisk man pasimelsti tada, kai pamatysiu tave triskart, — su- 
vapėdavau aš, vėl susirasdavau padais grindis, ir šachmatiniu jų raš- 
tu traukdavau prie kairiojo šoninio altoriaus, sulig kiekvienu žingsniu 
suvokdamas: jis žiūri į tave, visi šventieji žiūri į tave, Petras, nukry- 
žiuotas žemyn galva, Andriejus, prikaltas pric paistrižo kryžiaus dėl to 
vadinamo Andriejaus kryžiumi. Be graikiškojo kryžiaus, esama loty- 
niškojo arba Kristaus kančios kryžiaus. Kryžiai su kryžiais galuose, 
lenktais galais ir laiptuoti spausdinami audiniuose, paveiksluose ir 
knygose. Aš esu matęs plastiškus kryžius su letenomis, inkarais ir do- 
bilo lapais. Gražus yra lelijinis, geidžiamas Maltos kryžius, uždraus- 
tas svastikos kryžius, de Golio kryžius, Lotaringijos kryžius, jūrų mū- 
šiuose Antano kryžius vadinamas Crossing the T. Ąsotasis kryžius, ka- 
binamas prie grandinėlės, bjaurus piktadarių kryžius, popiežiškas po- 
piežiaus kryžius, rusiškas kryžius dar vadinamas Lozoriaus kryžium. 
Dar yra Raudonasis kryžius. Mėlynas be alkoholio — Mėlynasis kry- 
žius. Geltonasis kryžius tave nunuodys. Kryžiaus kelias atvedė mane 
į tikrąjį tikėjimą, vorai kryžiuočiai ėda viens kitą. Kryžkelėse aš kertu 
tave, skersai ir išilgai, kryžminė apklausa, kryžiažodis sako, išspręsk 
mane. Paralyžiuotas per kryžių, aš apsigręžiau, palikau kryžių ir atgrę- 

žiau nugarą gimnastui ant kryžiaus, rizikuodamas, jog jis man spirs į 
kryžių, nes aš einu prie panelės Marijos, pasisodinusios ant kairės 
šlaunies kūdikėlį Jėzų. 

Oskaras stovėjo. priešais kairįjį šoninį kairiosios navos altorių. Ma- 
rijos mina buvo tokia, kokia turėjo būti jo mamos mina, kai ji, būda- 
ma septyniolikametė pardavėja Troilyje neturėdavo pinigų kinui, tačiau 
įsijautusi žiūrėdavo į filmo plakatą su Asta Nilsen. Ji nebuvo užsiėmu- 
si Jėzum, o žiūrėjo į kitą berniuką, buvusį prie jos dešiniojo kelio, kad 
nebūtų nesusipratimų, aš tą vaiką iškart vadinu Jonu Krikštytoju. Abu 
vaikai buvo didumo kaip ir Jėzus, jeigu jau tiksliai, tai aš būčiau da- 
vęs Jėzui du centimetrus daugiau, nors pagal tekstus jis buvo jaunes- 
nis už vaikelį krikštytoją. Skulptoriaus valia trejų metų Išganytojas bu- 
vo pavaizduotas nuogas ir rausvas. Kadangi vėliau išėjo į dykumą, Jo- 
nas buvo su šokolado spalvos gauruotu kailiu, dengusiu pusę jo krū- 
tinės, pilvą ir laistytuvėlį. Oskaras mieliau būtų laukęs prieš didįjį al- 
torių arba prie pat klausyklos, negu greta tų dviejų seniokiškai protin- 
gai ir šiurpiai kaip jis žvelgiančių berniokų. Juodu abu, aišku, buvo 
mėlynakiai ir tokiais pat kaip jo kaštoniniais plaukais. Tiktai trūko, 
kad skulptorius būtų abiem padaręs Oskaro ežį, nukirpęs kvailas su- 
sivijusias garbanas. 

Aš nenoriu ilgai gaišti prie kūdikėlio krikštytojo, kuris kairiuoju 
smiliumi rodė į kūdikėlį Jėzų, tarsi norėdamas išsiskaičiuoti: “Eni be- 
ni, dzūki dzaki..." Nesileisdamas į skaičiuotes, vadinu Jėzų vardu ir 
sakau: “Iš to paties kiaušinio!“ Jis būtų galėjęs būti mano brolis dvy- 
nis. Jis buvo mano figūros, su mano tada dar tiktai kaip laistytuvėlis 
naudojamu laistytuvėliu. Jis žvelgė į pasaulį mano bronskiškomis ko- 
balto spalvos akimis ir mėgdžiojo, o dėl to aš ant jo labiausiai pykau, 
mano judesius. 

Mano antrininkas abi rankas buvo pakėlęs ir taip sugniaužęs kumš- 
čius, kad į juos laisvai būtų buvę galima ką nors įsprausti, pavyzdžiui, 
mano būgno lazdelės, ir jeigu skulptorius būtų tai padaręs, ant raus- 
vų jo šlaunų prigipsavęs baltą ir raudoną skardinį būgnelį, tai būčiau 
išėjęs aš, grynų gryniausias Oskaras, sėdintis ant Švenčiausiosios Mer- 
gelės kelių ir' kviečiantis parapiją maldai. Šiame pasaulyje pasitaiko 
dalykų, kurių — kad ir kokie šventi jie būtų — negalima palikti be 
dėmesio! 

Trys kilimu užkloti laiptais vedė prie sidabru ir žaliai apsitaisiusios 
Švenčiausiosios Mergelės, prie gauruotu šokolado spalvos kailiu apsi- 
siautusio Jono ir prie virto kumpio spalvos kūdikėlio Jėzaus. Tenai bu- 
vo Marijos altorius su anemiškomis žvakėmis ir įvairiausios vertės gė- 

lėmis. Žaliajai Mergelei, rudam Jonui ir rožiniam Jėzui price pakaušių 
buvo prilipdyti lėkštės didumo šventųjų nimbai, kurių kainą kėlė lakš- 
tinis auksas. 

Jeigu priešais altorių nebūtų buvę laiptų, aš niekados nebūčiau ant 
jo užlipęs. Laiptai, rankenos ir vitrinos gundė Oskarą tuo metu, jis nė- 
ra jiems abejingas ir dabar, kai turėtų tenkintis ligoninės lova. Jis lei- 
dosi sugundomas vieno laipto po kito, bet vis išlikdavo ant to paties 
kilimo. Visi trys buvo visai čia pat ir davėsi truputį paniekinamai, tru- 
putį pagarbiai pabarbenami Oskaro krumpliu. Nagais jam pavyko tiek 
nugremžti dažus, kad po jais pasirodytų gipsas. Švenčiausiosios Mer- 
gelės drabužio klostės siekė kojų pirštus, padėtus ant debesies. Vos 
matomas Švenčiausiosios Mergelės blauzdikaulis rodė, kad skulptorius 
pirma nulipdė kūną, o paskui užtvindė jį klosiėmis. Oskaras atidžiai 
čiupinėdamas, glostydamas ir spaudydamas kūdikėlio Jėzaus laistytu- 
vėlį, kuris, beje, buvo neapipjaustytas, tarsi būtų norėjęs jį pajudinti, 
juto malonų ir gluminantį savo paties laistytuvėlio jaudinimąsi, todėl 
davė Jėzaus laistytuvėliui ramybę, kad jo paties laistytuvėlis duotų ra- 
mybę jam. Koks skirtumas, apipjaustytas ar neapipjaustytas, numojau 
ranka aš, išsitraukiau iš po megztinio būgną, nusiėmiau nuo kaklo tr 
užkabinau jį, nenulauždamas šventojo nimbo, Jėzui. Su mano būgnu 
"tai buvo nelengva padaryti. Aš turėjau užsilipti ant altoriaus ir nuo de- 
besies, atstojančio postamentą, instrumentuoti Jėzų. Oskaras tai padarė 
ne savo pirmo apsilankymo po krikšto proga trisdešimt septintųjų sau- 
sio Mėnesį, 0 tų pačių metų Didžiąją savaitę. Jo mama visą Žiemą 
plūkėsi besistcngdama išpažintimis neatsilikti nuo savo nuotykių su Ja- 
nu Bronskiu eigos. Tad Oskarui užteko laiko ir šeštadienių, kad sugal- 
votų, suniekintų, pateisintų, vėl suplanuotų, iš visų pusių apsvarstytų 
savo sumanymą ir pagaliau, atmetęs visus ankstesnius planus, papras- 
tai, be jokių pokštų įvykdytų Didžiosios savaitės pirmadienį su laiptų 
maldos padėjimu. 

Kadangi mamai reikėjo atlikti išpažintį dar prieš Velykų prekyme- 
čio įkarštų, tai ji Didžiosios savaitės pirmadienį paėmė mane už ran- 
kos ir nusivedė Labesvėgo gatve, per Naująjį turgų, Elzės ir Marijos 
gatvėmis, pro Volgemūto mėsinę, Kleinhamerio parką ir požeminę ge- 
ležinkelio perėją, kur visąlaik lašėjo geltonas bjaurus skystis, į Jėzaus 
Širdies bažnyčią priešais geležinkelio pylimą. 

Mes atėjom vėlai. Prie klausyklos laukė tiktai dvi senos moterėlės 
ir vienas nedrąsus jaunas vyriškis. Kolei mama darė sąžinės revizi- 
Ją — Ji vartė nuodėmių sąrašą kaip buhalterines knygas, lyžčiodama 
nykštį, svarstydama, ką galima būtų nuslėpti, — aš nuslydau nuo 

ąžuolinio suolo ir nudrožiau, nesirodydamas Jėzaus Širdžiai ir gimnas- 
tui ant kryžiaus, prie kairiojo šoninio altoriaus. 

Nors viską reikėjo daryti greitai, aš neapsiėjau be įvadinės maldos. 
Trys jos pakopos: Introibo ad altare Dei. Pas Dievą, kuris man mie- 
las nuo mažų dienų. Nusiimu būgną nuo kaklo, ištęsdamas Kyrie iki 
debesies, negaišdamas su laistytuvėliu, prieš pat Gloria, užkabinu Jė- 
zui būgną, pasistengęs nenulaužti nimbo, ir nulipų nuo debesies, su- 
prask ir atleisk, bet pirma dar įspraudžiu lazdeles į Jėzaus tamtyč su- 
gniaužtus kumščius, vienas, du, trys laiptai, aš pakeliu akis į kalnus, 
dar truputis kilimo, pagaliau grindys ir klaupkos Oskarui, kuris atsi- 
klaupia ant pagalvėlės ir suneria priešais veidą rankas — Gloria in ex- 
celsis Deo — pro sunertas rankas žiūri į Jėzų ir jo būgną ir laukia ste- 
buklo: ar jis dabar būgnys, arba jis netikras Jėzus, greičiau tada Os- 
karas tikras Jėzus, o ne jis, jeigu nebūgnys. 

Jeigu nori stebuklo, reikia mokėti laukti. Šit aš ir laukiau, iš pra- 
džių kantriai, galbūt nepakankamai kantriai, nes kuo ilgiau kartojau 
mintyse tekstą “Visų akys žiūri į tave, o Dieve“, tempdamas ausis, tuo 
didesnį nusivylimą jautė ant pagalvėlės klūpantis Oskaras. Jis teikė 
Viešpačiui įvairiausių šansų, užsimerkdavo, kad tas, jausdamasis ne- 
stebimas, greičiau ryžtųsi, galimas daiktas, nevykusiai pradžiai, bet pa- 
galiau, po trečio Credo, po Tėvo, Kūrėjo, matomo ir nematomo, ir gi- 
musio Sūnaus, Tėvo, tikrų tikriausio, pradėto ne, sukurto, vientiso su 
juo, per jį, mums ir dėl mūsų jis nužengė, norėjo, tapo, buvo net dėl, 
palaidotas, prisikėlė, išskrido į, sėdi greta, teis ir mirusius, amžinai, aš 
tikiu, sykiu su, pasakė per, tikiu vienintele, katalikų ir... 

Ne, aš tiktai užuodžiau ją, katalikybę. Apie tikėjimą, matyt, nega- 
lėjo būti nė kalbos. Ir kvapas man nieko nereiškė, man reikėjo ko ki- 
to: aš norėjau išgirsti, kaip trata mano būgnas, Jėzus turėjo man pa- 
rodyti mažutį negarsų stebuklą! Nebūtinai užgriaudėti, kad atbildėtų 
vikaras Rasčėja ir sunkiai savo lašinius atvilktų kunigas Vynkė, kad 
reikėtų siųsti protokolus į Olivos vyskupiją, o paskui vyskupo patvir- 
tinimą į Romą. Ne, man nereikėjo tokios garbės, Oskaras nenorėjo bū- 
ti paskelbtas Šventuoju. Jis norėjo mažo asmeniško stebukliuko, kad 
pamatytų ir išgirstų, kad galų gale žinotų, kaip Oskarui būgnyti — už 
ar prieš, kad būtų aišku, kas iš abiejų mėlynakių, iš vieno kiaušinio 
išsiritusių, ateityje turi vadintis Jėzum. 

Aš sėdėjau ir laukiau. Į tą laiką mama jau bus atsidūrusi prie klau- 
syklos ir, galimas daiktas, jau atsiskaičiuosi už šeštąjį įsakymą, galvo- 
jau aš. Senis, amžinai šlubčiojantis per visas bažnyčias, prašlubčiojo 
pro centrinį altorių, pagaliau pro kairįjį šoninį altorių, pasisveikino su 

Švenčiausiąja Mergele ir berniukais, galimas daiktas, pamatė. būgną, 
bet nesuvokė kas tai. Jis nušlubčiojo toliau ir dar labiau nuo to pa- 
seno. 

Laikas eina, galvojau aš, o Jėzus nemuša būgno. Choro galerijoje 
aš išgirdau kažkokius balsus. Reikia tikėtis, išsigandau, neims vargo- 
nuoti. Pradės repetuoti Velykų muziką ir užgoš savo griaudėjimu kū- 
dikėlio Jėzaus ką tik pradėtą tylutėlį būgnijimą. 

Niekas neėmė vargonuoti. O Jėzus neėmė būgnyti. Stebuklas neįvy- 
ko, ir aš pakilau nuo pagalvėlės, brakštelėjo keliai, ir nušlepsėjau nu- 
siminęs ir niūrus kilimu, pakilau laiptais, bet jau nebesakiau man ži- 
nomos laiptų maldos, užsilipau ant gipsinio debesies, nuversdamas 
pusbranges gėles, ir norėjau nusikabinti nuo to kvailo nuogalio kaklo 
savo būgną. 

Aš visada sakiau ir šiandien tebekartoju: nereikėjo jo mokyti. Kas 
man liepė paimti iš jo lazdeles, palikti ant kaklo būgną, pabarbenti 
lazdelėmis į būgno skardą ir iš pradžių tyliai, paskui garsiau kaip ne- 
kantriam mokytojui, pamokyti netikrąjį Jėzų, paskui vėl įsprausti jam 
lazdeles į rankas, kad galėtų įrodyti, jog kai ko išmoko iš Oskaro. 

Dar nė nepaėmiau iš didžiausio užsispyrėlio pasaulyje lazdelių ir, 
nežiūrėdamas šventojo nimbo, nenukabinau būgno, kunigas Vynkė jau 
prišoko prie manęs — mano būgnijimas perėjo bažnyčią skersai ir iš- 
ilgai, — prišoko vikaras Rasčėja, prišoko mama, prišoko šlubasis se- 
nis, ir vikaras nutraukė mane, kunigas nutvėrė mane, mama apsipylė 
dėl manęs ašaromis, kunigas pašnibždomis išbarė mane, vikaras pri- 
klaupė, atsistojo, paėmė iš Jėzaus lazdeles, darsyk priklaupė su lazde- 
lėmis ir iškėlė būgną, nuėmė būgną, nulenkė šventąjį nimbą, užgavo 
jam laistytuvėlį, nulaužė truputį debesies ir nusirito laiptais, keliais, 
keliais, žemyn, bandė neatiduoti man būgno, supykino mane, priver- 
tė mane įspirti kųnigui ir sugėdinti mamą, ji susigėdo, kad aš spar- 
džiausi, draskiausi, kandžiojausi ir ištrūkau paskui iš kunigo, vikaro, 
senio ir mamos rankų, pajutau manyje stryksint šėtoną ir išgirdau, 
kaip per krikštynas: 

— Oskarai, — šnabždėjo šėtonas, — apsidairyk, aplinkui langai, 
vien stiklas, vien stiklas! 

Ir aš nusitaikiau viršum gimnasto ant kryžiaus galvos, paleidau 
gerklę į tris aukštus apsidės langus, raudoną, geltoną ir žalią su dvy- 
lika apaštalų. Tačiau nesitaikiau nei į Morkų, nei į Motiejų. Į balan- 
dį viršum jų taikiausi aš, tupėjusį ant galvos ir šventusį Užgavėnes, į 
Šventąją Dvasią taikiausi aš, tirtėjau, džyrinau savo deimantais paukštį 
ir: ar tai aš buvau kaltas? Ar gimnastas, kabojęs nė nekrypteldamas, 

nenorėjo? Ar čia būta stebuklo, kurio niekas nesuvokė? Jie matė, kaip 
aš drebu ir be garso liejuosi į apsidę, visi, tik ne mama, manė, jog aš 
meldžiuosi, tuo tarpu norėjau šukių, bet Oskaras apvylė, jo metas dar 
nebuvo atėjęs. Aš parpuoliau ant grindų ir ėmiau karčiai raudoti, nes 
Jėzus apvylė, nes Oskaras apvylė, nes kunigas ir Rasčėja mane netci- 
singai suprato, tuojau ėmė veblenti apie atgailą. Tik mama neapvylė. 
Ji suprato, ko aš verkiu, nors turėjo tik džiaugtis, kad nebuvo šukių. 

Paskui mama paėmė mane ant rankų, paprašė, kad vikaras atiduo- 
tų lazdeles ir būgną, pažadėjo kunigui atlyginti žalą, gavo 1š jo pavė- 
luotai išrišimą, nes aš buvau nutraukęs išpažintį, ir Oskaras gavo tru- 
putį palaiminimo, bet man jis nieko nereiškė. 

Mamai nešant mane iš Jėzaus Širdies bažnyčios, aš pirštais suskai- 
čiavau: šiandien yra Didžiosios savatės pirmadienis, rytoj antradienis, 
paskui trečiadienis, ketvirtadienis, o penktadienį bus viskas, daugiau 
neprasidėsiu su tuo, kuris nemoka būgnyti, kuris man neduoda paversti 
šukėm langų, kuris kaip iš akies trauktas aš ir vis dėlto ne aš, kuriam 
metas į kapą, o aš sau būgnysiu ir būgnysiu ir nenorėsiu daugiau jo- 
kių stebuklų. 


DIDŽIOJO PENKTADIENIO VAIŠĖS 


Dvilypiais reikėtų vadinti mano jausmus tarp Didžiosios savaitės 
pirmadienio ir penktadienio. Viena vertus, aš pykau ant gipsinio kū- 
dikėlio Jėzaus, nenorėjusio būgnyti, kita vertus, per tai likau vienati- 
nis būgno savininkas. Nors mano balsas, viena vertus, ir nieko nepa- 
darė bažnyčios langams, kita vertus, per tuos sveikus likusius įvairia- 
spalvius stiklus Oskaras išlaikė tą dalelę katalikiško tikėjimo, kuris jį 
vėliau įkvėpė baisiems piktžodžiavimams. Dar vienas dvilypumas: ka- 
dangi einant namo, grįžtant iš Jėzaus Širdies bažnyčios, man pavyko 
pabandymui išgurinti vienos mansardos langą, tai šis pasiekimas pa- 
saulietiškoje plotmėje atkreipė mano dėmesį į galimas nesėkmes sak- 
raliniame sektoriuje. Dvilypumas, sakau aš. Jis likęs, užgijęs ir šian- 
dien tebežiojėja, nors aš neįsitvirtinau nei sakralinėje, nei pasaulieti- 
nėje plotmėje ir šiek tiek atokiau nuo abiejų leidžiu dienas gydymo ir 
priežiūros įstaigoje. 

Mama sumokėjo už kairiajam šoniniam altoriūi padarytą žalą. Prieš 
Velykas žmonės daug pirko, nors parduotuvė Macerato pageidavimu, 

jis mat buvo protestantas, Didįjį penktadienį turėjo būti uždaryta. Ma- 
ma, visuomet pasiekdavusi, kad būtų taip, kaip ji nori, dėl Didžiojo 
penktadienio kartais nusileisdavą, uždarydavo parduotuvę ir už tai iš- 
sireikalaudavo, kad bakalėja katalikišku pagrindu būtų uždaryta per 
Dievo Kūno šventę, kad persilio ir “Hag" kavos pakelių muliažai vit- 
rinoje būtų pakeisti elektra apšviestu Marijos paveikslėliu, o ji pati ga- 
lėtų dalyvauti Olivoje rengiamoje procesijoje. 

Buvo toks kartono lakštas, kurio vienoje pusėje parašyta: “Uždaryta 
dėl Didžiojo penktadienio". O kitoje pusėje: “Uždaryta dėl Dievo Kū- 
no šventės". Tą Didįjį penktadienį, po nenusisekusio, bebalsio pirma- 
dienio Maceratas pakabino vitrinoje kartoną su užrašu “Uždaryta dėl 
Didžiojo penktadienio“, ir mes tuoj po pusryčių išvažiavom tramvaju- 
mi į Brezeną. Jei liksime prie to paties žodžio: tai Labesvėgo gatvė 
atrodė dvilypė. Protestantai ėjo į bažnyčią, tuo tarpu katalikai valė lan- 
gus ir dulkino kiemuose viską, kas bent kiek buvo panašu į kilimus, 
taip smarkiai ir garsiai, kad atrodė, jog biblijiniai budeliai visuose 
nuomojamų namų kiemuose vienu metu kala padaugintą Išganytoją 
prie padaugintų kryžių. O nuolatinė mūsų kompanija, mama, Macera- 
tas, Janas Bronskis ir Oskaras, numojo ranka į tą velykinį kilimų dul- 
kinimą, sėdo į devintą tramvajų ir nuvažiavo Brezeno keliu, pro ae- 
rouostą, pro senąją ir naująją rikiuočių aikštę, palaukė prie semaforo 
šalia Zaspės kapinių iš Noifarvaserio-Brezeno ateinančio priešinio 
tramvajaus. Mama tą sustojimą išnaudojo su šypsena išsakyti savo 
liūdnoms mintims. Mažą apleistą Dievo dirvą, kurioje po susisukusio- 
mis pajūrio pušimis styrojo persimetę ir samanomis apaugę praeito 
amžiaus paminklai, ji pavadino žavia, romantiška ir Žavinga. 

— Štai kur norėčiau gulėti, jeigu dar būtų galima, — pasakė ma- 
ma. O Maceratui atrodė, kad kapinių žemė per daug smėlėta, ir jis pa- 
niekino tenai vešančius pajūrio dagius ir išbyrėjusias avižas. Janas 
Bronskis išreiškė abejonę, ar aerouosto triukšmas ir greta prasilenkian- 
tys tramvajai neblaškytų tos šiaip jau idiliškos vietelės ramybės. 

Priešinis tramvajus prasilenkė su mumis, konduktorius dusyk pa- 
skambino, ir mes nuvažiavom, palikę Zaspę ir jos kapines, į Brezeną, 
kurortą, kuris tuo metu, maždaug kovo pabaigoje, atrodė gan prastai 
ir varganai. Gaivinamųjų gėrimų kioskai užkalti, kurhauzas aklas, jū- 
ros tiltas be vėliavų, pliaže išsirikiavusios du šimtai penkiasdešimt tuš- 
čių kabinų. Orų lentoje dar išlikusios pernykščių metų kreidos žymės; 
oras — dvidešimt, vanduo — septyniolika, vėjas — šiaurės rytų, dan- 
gus — giedras iki debesuotumo. 

Iš pradžių mes visi norėjom eiti pėsčiomis į Gletkau, bet paskui, 

nieko nesakę, patraukėm priešingu keliu, keliu, vedančiu prie molo. 
Baltijos jūra tingiai ir plačiai laižė krantą. Iki pat uosto tarp balto švy- 
turio ir molo su jūros ženklu nebuvo matyti nė vieno Žmogaus. Iš va- 
karo palijęs lietus smėlyje buvo palikęs vienodą raštą, kūrį malonu bu- 
vo naikinti, spaudžiant basų kojų antspaudus. Maceratas mėtė į van- 
denį guldeno dydžio bangų nugludintus akmenis, versdamas juos šo- 
kinėti vandeniu ir pasiekdamas visai neblogų rezultatų. Janui Brons- 
kiui sekėsi prasčiau, ir jis tarp metimų ieškojo gintaro, aptiko kelias 
jo atplaišas ir vieną gabaliuką didumo sulig vyšnios kauliuku, jį pa- 
dovanojo mamai, kuri kaip ir aš ėjo basa ir vis gręžiojosi, tarsi būtų 
įsimylėjusi savo pėdsakus. Saulė švietė saikingai. Buvo vėsu, tyku, 
giedra, palei horizontą galėjai įžiūrėti ruožą, reiškiantį Helos pusiasalį, 
taip pat dvi, tris tirpstančias dūmų juostas ir šoksniais iš horizonto len- 
dančius prekybinio laivo kaminus. Vienas paskui kitą, nevienodais tar- 
pais pasiekėm pirmus granito blokus palei plačią molo šaknį. Mudu su 
mama vėl apsiavėm kojines ir batus. Ji padėjo man susivarstyti, tuo 
tarpų Maceratas ir Janas šokuodami nuo akmens ant akmens jau lei- 
dosi molu į atvirą jūrą. Iš pamato sandūrų netvarkingai augo dumblių 
barzdos. Oskaras būtų norėjęs jas sušukuoti. Bėt mama paėmė manc 
už rankos, ir mes nusekėm paskui vyrus, kurie išdykavo priešais mus 
kaip mokinukai. Sulig kiekvienu žingsniu būgnas trankėsi man į ke- 
lius, aš ir čia nenorėjau su juo skirtis. Mama buvo apsirengusi švie- 
siai mėlynu pavasariniu paltu avietiniais atvartais. Jai buvo sunku ei- 
ti per akmenis su aukštakulniais batais. Kaip ir kiekvieną šventą die- 
ną aš buvau apsivilkęs jūreivišką milinukę su auksinėmis inkarais pa- 
puoštomis sagomis. Senas kaspinas iš Gretchen Šefler suvenyrų kolek- 
cijos su užrašu “SMS Zeidlic“ juosė mano jūreivišką kepurę, ir būtų 
plazdėjęs, jeigu būtų pūtęs vėjas. Maceratas atsisegė savo rudą paltą. 
Janas, elegantiškas kaip visuomet, buvo su dvieiliu ulsteriu Žvilgančia 
aksomine apykakle. 

Mes nuėjom iki jūrų ženklo molo pabaigoje. Po juo sėdėjo pagy- 
venęs vyriškis su dokininko kepure ir vatinuku. Šalia jo gulėjo mai- 
šas nuo bulvių, kuriame kažkas be perstogės trūkčiojo ir judėjo. Tas 
žmogus, matyt, gyvenęs Brezene ar Noifarvaseryje, laikė rankose skal- 
binių virvės galą. Jūrų žolėmis apsivijusi virvė buvo įmesta į sūrų 
Motlau vandenį, kuris žiotyse buvo dar drumstas ir be atviros jūros 
pagalbos plakėsi į molo akmenis. 

Mums parūpo, kodėl tas Žmogus su dokininko kepure meškerioja 
skalbinių virve ir tikriausiai net be plūdės. Mama jį to paklausė su ge- 
raširdiška pašaipa ir pavadindama “dėde". Dėdė išsišiepė, parodė ru- 

dus nuo tabako dantų strampus ir išspjovė, nieko daugiau neaiškinda- 
mas, ilgą, nutrūkstančią, ore besivartančią seilę į putrą tarp derva ir 
alyva aptrauktų granito luitų. Ten jinai tol suposi ant bangų, ko! vie- 
na žuvėdra atlėkė, vikriai pagriebė, neatsitrenkdama į akmenis, ir nu- 
lėkė, nusiviliodama paskui save kitas klykiančias Žuvėdras. 

Mes jau norėjom eiti, nes ant molo buvo šalia ir nieko negelbėjo 
saulė, bet šit vyras su dokininko kepurė ėmė traukti virvę. Mama vis 
tiek norėjo eiti. Bet Maceratas užsispyrė palaukti. Ir Janas, paprastai 
nieko mamai neatsakąs, šįsyk jos neparėmė. Oskarui buvo vis tiek, ar 
jau eiti, ar dar pabūti. O kad jau likom, tai ir aš viską mačiau. Tuo 
metu, kai dokininkas tolygiai traukdamas ir sulig kiekvienu rankos 
perėmimu nubraukdamas jūrų žoles ringavo virvę sau tarp kojų, aš 
pastebėjau, jog prekybinis laivas, beveik prieš pusvalandį vos iškišęs 
kaminus iš už horizonto, dabar giliai įgrimzdęs vandenin pakeitė kursą 
ir plaukia į uostą. “Matyt, švedai rūdą veža, kad taip giliai įgrimz- 
dęs", — nusprendė Oskaras. Aš atitraukiau akis nuo laivo, kai doki- 
ninkas lėtai atsistojo. 

— Dabar galit pasižiūrėti, ką aš čia darau, — pasakė jis Macera- 
tui, kuris nieko nesuprato, bet vis tiek pritariamai linktelėjo. 

Kartodamas žodžius “dabar galit" ir “pasižiūrėti dokininkas toliau 
tempė virvę, tačiau jau kur kas sunkiau, nusileido akmenimis žemyn, 
ir griebė — mamai nespėjus nusigręžti, — visu glėbiu stvėrė kažką 
suburbuliavusiame tarp akmenų vandenyje, pagraibė, sučiupo, ištrau- 
kė ir šveitė, šūktelėjęs pasitraukti, kažkokį sunkų ir varvantį, lašantį 
gyvą luitą tarp mūsų kojų: arklio galva šlumštelėjo ant akmenų, švie- 
žia, tikra arklio galva, juodo arklio galva, tamsiakarčio juodžio galva, 
kuri dar vakar, dar užvakar, matyt, žvengė lauke, nes nebuvo supuvu- 
si, niekuo neatsidavė, nebent Motlau vandeniu, bet juo ant molo atsi- 
davė viskas. 

Vyras su dokininko kepurė — dabar nusmaukta ant pakaušio — jau 
stovėjo apžergęs kojom arklio dalį, iš kurios agresyviai virto žalsvi 
maži unguriai. Dokininkui buvo sunku juos sugaudyti, mat unguriai ly- 
giais, šlapiais akmenimis šliaužia gan greitai ir vikriai. Virš mūsų taip 
pat tuojau buvo pilna žuvėdrų ir jų klyksmo. Jos smigo Žemyn ir ne- 
sunkiai trys, keturios graibstė mažus iki vidutinio ungurius, visiškai 
nepaisydamos baidymo, mat molas priklausė joms. Bet dokininkui, ku- 
ris mušė ir stvarstė žuvėdras, vis tiek pasisekė įgrūsti porą tuzinų ma- 
žų ungurių į maišą, kurį paslaugiai laikė Maceratas, mėgęs pasirody- 
ti paslaugus. Todėl jis nematė, kaip mama išblyško ir padėjo Janui ant 
peties ir aksominės apykaklės pirma ranką, o netrukus ir galvą. 

Kai maži ir vidutiniai unguriai atsidūrė maiše ir dokininkas, kuriam 
betriūsiant kepurė nukrito nuo galvos, ėmė lupti iš dvėsėnos stores- 
nius, tamsius ungurius, mama turėjo atsisėsti, ir Janas norėjo jai nu- 
sukti galvą į šalį, bet ji nesileido, vis spoksojo didelėmis karvės aki- 
mis, kaip traukiami kirminai. 

— Norėjot pasižiūrėti! — burbėjo tas. — Dabar prašom! 

Pražiodė, pasitelkęs į pagalbą guminį batą, arklio Žabtus, įspraudė 
tarp žandikaulių pagalį, ir dabar atrodė, jog galva juokiasi, rodydama 
sveikus geltonus dantis: Ir kai dokininkas — tiktai dabar pamatėm, 
kad jo galva plika ir pailga kaip kiaušinis — įkišo abi rankas į arklio 
gerklę ir ištraukė išsyk du mažiausiai rankos storumo ir rankos ilgu- 
mo ungurius, mama irgi pravėrė Žabtus: visą pusrytį išvertė ji ant 
molo akmenų, sušokusį gabalais baltymą ir siūlais besidriekiantį try- 
nį, pramaišiui su duonos trupiniais baltos kavos padaže, ji dar Žiop- 
čiojo, tačiau veltui stengėsi, mat daugiau nieko nebuvo valgiusi, nės 
per daug svėrė ir labai norėjo numesti vieną kitą kilogramą, todėl ban- 
dė visokias dietas, kurias beveik visada pažeisdavo — slapta valgyda- 
ma, — ir tiktai gimnastikos antradieniais Moterų draugijoje niekada 
nepraleisdavo; nors Janas ir pats Maceratas iš jos šaipėsi, ėjo su spor- 
tiniu krepšiu pas savo juokingas drauges, apsitempusi mėlynu blizgan- 
čiu kostiumu suko kuokeles ir nė kiek neliesėjo. 

Tada mama išmetė ant akmenų daugių daugiausia pusę svaro, 0 
paskui galėjo žiopčioti kick nori, daugiau nepavyko suliesėti. Iš bur- 
nos ėjo vien žalsvos gleivės — ir prie jų pripuolė Žuvėdros. Jos su- 
lėkė jau tada, kai jinai pradėjo vemti, sukdamos ratus leidosi vis Že- 
miau, krito iš viršaus riebios ir glotnios, pešėsi dėl mano mamos pus- 
ryčio, nebijojo sustorėti ir nesileido nubaidomos — kieno? — jei Ja- 
nas Bronskis bijojo žuvėdrų ir dangstėsi nuo jų rankom savo gražias 
mėlynas akis. Jos neklausė ir Oskaro, kuris prieš jas paleido į darbą 
savo būgną ir virpino lazdelėmis baltą jo laką prieš jų baltumą. Tačiau 
tai nieko negelbėjo, nuo to žuvėdros darėsi nebent tiktai dar baltesnės. 
O Maceratas išvis nesirūpino mama. Jis juokėsi ir mėgdžiojo dokinin- 
ką, demonstravo stiprius nervus, bet kai dokininkas beveik baigė darbą 
ir galų gale išlupo arkliui iš ausies didžiulį ungurį, sykiu su ungurių 
iškliukino iš arklio smegeninės visą baltą kruopienę, tada ir Macera- 
tas išblyško, tačiau nesiliovė vaidinęs, nupirko iš dokininko už grynus 
grašius du vidutinius ir du didelius ungurius ir paskui dar bandė de- 
rėtis. "— 

Čia man patiko Janas Bronskis. Jis, rodės, tuoj tuoj pravirks, bet 
vis tiek pastatė mamą ant kojų, apkabino viena ranka iš užpakalio per 

liemenį, kita iš priekio ir nuvedė šalin, tai atrodė gan komiška, nes 
mama atsargiai statė savo batelius aukštais kulnais ant nelygių akme- 
nų, krypčiojo kas žingsnis, bet kojų nenusilaužė. 

"Oskaras liko su Maceratu ir dokininku, mat dokininkas, dabar jau 
vėl užsidėjęs kepurę, parodė ir paaiškino mums, kodėl maišė nuo bul- 
vių pripilta stambios druskos. Druska maiše buvo tam, kad unguriai, 
besirangydami joje, gautų galą, kad druska nutrintų jiems gleives nuo 
odos ir ištrauktų iš vidaus. Mat unguriai, atsidūrę druskoje, juda ir ju- 
da, ir nesiliauja tol, kol nustimpa ir palieka visas savo gleives. Taip 
daroma, kai ungurius norima rūkyti. Policija ir gyvulių globos drau- 
gija tai draudžia, bet visi vis tiek taip daro. Kaipgi kitaip, jei ne drus- 
ka, nuvalysi nuo ungurių ir išimsi iš vidaus gleives. Paskui negyvi un- 
guriai švariai nutrinami sausom durpėm ir pakabinami statinėn rūkyti 
bukų malkomis. 

Maceratas nematė čia nieko bloga, kad unguriai paleidžiami drus- 
kon. Juk jie lenda į arklio galvą, pasakė jis. Ir į žmones lenda, pasa- 
kė dokininkas. Po Skagerako mūšio, sako, unguriai buvę ypač riebūs. 
O man tik prieš kelias dienas vienas mūsų gydymo ir priežiūros įstai- 
gos gydytojas pasakojo apie ištekėjusią moterį, kuri norėjo pasitenkinti 
gyvu unguriu. Bet ungurys įsisiurbė, tad ją paskui reikėjo vežti į li- 
goninę ir per tai ji dabar neturės vaikų. 

Dokininkas užrišo maišą su unguriais ir užsimetė jį, visą judantį, 
ant pečių. Suvyniotą skalbinių virvę užsikabino ant kaklo ir patraukė, 
kaip tik į uostą įplaukus prekybiniam laivui, Noifarvaserio pusėn. Lai- 
vas buvo maždaug tūkstančio aštuonių šimtų tonų talpos 17 ne švedų, 
o suomių, taip pat vežė ne rūdą, o medieną. Dokininkas su maišu ant 
pečių, matyt, pažinojo jame kelis Žmones, nes pamojavo surūdijusiam 
laivui 1r kažką riktelėjo. Suomiai taip pat pamojavo ir riktelėjo. Bet 
kodėl Maceratas pamojavo ir užbaubė tokią nesąmonę kaip “Ei, lai- 
ve!“, man liko neaišku. Mat būdamas iš Reino krašto jis išvis nenu- 
situokė apie laivybą ir nepažinojo nė vieno suomio. Bet toksai jau jis 
buvo Žmogus, modavo, kai modavo kiti, šaukdavo, juokdavosi ir plo- 
davo, kai kiti šaukdavo, juokdavosi ir plodavo. Todėl palyginti anks- 
ti įstojo į partiją, kai tai dar visai nebuvo reikalinga, nieko nedavė ir 
tiktai užimdavo sekmadienio priešpietes. Oskaras lėtai ėjo paskui Ma- 
ceratą, Žmogų iš Noifarvaserio ir perkrautą suomių laivą. Aš vis atsi- 
gręždavau, mat dokininkas buvo palikęs arklio galvą po jūrų ženklu. 
Bet arklio galvos nebuvo matyti, nes ją buvo aptūpusios žuvėdros. 
Balta, lengvutė dėmė žalsvos kaip butelis jūros fone. Ką tik išskalb- 
tas debesėlis, galintis bet kuriuo momentu dailiai purptelėti į orą, nu- 

dengti arklio galvą, kuri ne Žvengia, o klykia. 

Kai man nusibodo gręžiotis, pasprukau nuo žuvėdrų ir Macerato, 
ėmiau bėgdamas trankyti kumščiu būgną, aplenkiau dokininką, dabar 
rūkantį trumpą pypkę, ir pasivijau Janą Bronskį su mama molo pra- 
džioje. Janas tebelaikė mamą kaip ir pirma, tiktai ranką buvo užkišęs 
už palto atvarto. Kad ir mama vieną ranką laiko Jano kelnių kišenė- 
je, Maceratas negalėjo matyti, mat jis buvo toli nuo mūsų atsilikęs ir 
„kaip tik vyniojo į laikraštį, rastą tarp molo akmenų, keturis ungurius, 
kuriuos dokininkas jam buvo prisvaiginęs akmeniu. Pasivijęs mus, Ma- 
ceratas pamojavo unguriais ir pasigyrė: 

— Pusantro prašė. Bet aš daviau tiktai guldeną ir daugiau nė 
grašio. 

Mama jau vėl geriau atrodė iš veido, vėl turėjo prie savęs abi ran- 
kas ir taip jam atsakė: 

— Tik jau neįsivaizduok, kad aš tuos ungurius valgysiu. Išvis dau- 
giau nevalgysiu žuvų, o ungurių tai nė iš tolo. 

Maceratas nusijuokė: 

— Nešnekėk, mergele. Visada Žinojai, ką unguriai daro, ir vis tiek 
valgei, net šviežius. Pažiūrėsim, ką pasakysi, kai tavo tarnas pataisys 
„juos su viskuo, kas priklauso, ir sauja Žžalėsių. 

Janas Bronskis, laiku ištraukęs mamai iš užančio ranką, nieko ne- 
pasakė. O aš, kad jie vėl nepradėtų šnektos apie ungurius, būgnijau iki 
pat Brezeno. Ir tramvajaus stotelėje, ir važiuojant nedaviau tiems trim 
suaugėliams kalbėti. Unguriai elgėsi daugmaž pakenčiamai. Zaspėje 
nesustojom, nes priešinis tramvajus jau buvo pravažiavęs. Tuoj už ae- 
rouosto Maceratas, nekreipdamas dėmesio į mano būgnijimą, ėmė aiš- 
kinti, kaip jis nežmoniškai išalkęs. Mama niekaip nereagavo į jo kal- 
bas ir nežiūrėjo nė į vieną iš mūsų, kol Janas jai pasiūlė savo “Re- 
gatos". Kai jis davė jai ugnies, o pati kišo tarp lūpų auksinį cigare- 
tės galiuką, mama šyptelėjo Maceratui, nes Žinojo, jog tas nemėgsta, 
kai ji viešai rūko. | 

Makso Halbės aikštėje mes išlipome, ir mama priėmė Macerato, o 
ne, kaip aš tikėjausi, Jano ranką. Janas ėjo greta manęs, laikė mane 
už rankos ir baigė rūkyti mamos cigaretę. 

Labesvėgo gatvėje katalikės tebedulkino savo kilimus. Kai Mace- 
ratas rakino buto duris, aš pamačiau ant laiptų ponią Kater, kuri gy- 
veno penktame aukšte šalia trimitininko Meino. Melsvai raudonomis 
storomis rankomis ji laikė ant dešinio peties susuktą rusvą kilimą. 
Abiejose pažastyse liepsnojo šviesūs, nuo prakaito susisukę ir sūrūs 
plaukai. Kilimas priekyje ir užpakalyje buvo užlinkęs. Lygiai taip pat 

būtų galėjusi vilkti ant pečių girtą vyrą; bet jos vyras buvo miręs. Kai 
ji pranešė savo taukus, sugrūstus į juodą, blizgantį taftos sijoną, man 
į nosį trenkė jos kvapai: amoniako, agurko, karbido — matyt, sirgo 
mėnesinėmis. 

Netrukus kieme išgirdau tąjį tolygų dunksėjimą, kuris vaikėsi ma- 
ne po kambarius niekur neatstodamas, nuo jo pasprukau tiktai paga- 
liau įlindęs ir atsitūpęs miegamojo spinton, nes tenai sukabinti Žiemi- 
niai paltai sugėrė didumą priešvelykinių garsų. 

Bet ne vien kilimus dulkinanti ponia Kater privertė mane lįsti ton 
dėžėn. Vos mama, Janas ir Maceratas nusivilko paltus, prasidėjo gin- 
čas dėl Didžiojo penktadienio pietų. Jame neapsiribota unguriais, bu- 
vau prisimintas ir aš, mano garsusis kritimas nuo laiptų: “Tu esi kal- 
tas, tavo kaltė, aš dabar išvirsiu ungurių sriubos, nebūk tokia popa, 
virk ką nori, tik ne ungurių, konservų rūsy užtenka, paimk voveraičių, 
tik nepalik pakeltų durų, kad vėl kas nors neatsitiktų, liaukis su savo 
senom pasakom, ungurius virsiu, taškas, su pienu, garstyčiom, petra- 
žolėm ir sūdytom bulvėm, ir lauro lapą įdėsiu, gvazdiką, ak, liaukis, 
Alfredai, jeigu ji nenori, o tu nesikišk, kam aš tuos ungurius pirkau, 
švariai išdarinėsiu, nuplausiu, ne, ne, pažiūrėsim, kai stovės ant sta- 
lo, pažiūrėsim, kas valgys ir kas ne“. 

Maceratas trenkė svetainės durim, užsidarė virtuvėj, ir mes girdė- 
jom, kaip jis tenai tyčia garsiai daužosi. Jis papjovė ungurius, pėrrė- 
žęs kryžium žemiau galvos, ir mama, buvusi pernelyg lakios vaizduo- 
tės, turėjo atsisėsti ant sofos, Kur tuojau atsirado jos Janas Bronskis, 
ir jic jau laikėsi už rankų, jau šnabždėjosi kašubiškai. Kai trys suau- 
gėliai taip pasiskirstė bute, aš dar netupėjau spintoj, taip pat buvau 
svetainėje. Šalia koklių krosnies tenai stovėjo vaikiška kėdutė. Ant jos 
aš mataravau kojomis, leidausi Jano gręžiamas akimis ir aiškiai jutau, 
kad trukdau, nors jie nelabai ką galėjo daryti, juk Maceratas už sve- 
tainės durų, nors ir nematomas, aiškiai grasė pusgyviais unguriais, ku- 
riuos kratė kaip bizūną. Tad jie graibstėsi už rankų, spaudė ir traukė 
pirštus, braškino visų dvidešimties sąnarius-ir tuo galutinai išvedė ma- 
ne iš kantrybės. Argi neužteko, kad Kater dulkina kieme kilimus? Argi 
tas garsas ncina per visas sienas, neartėja, nors ir nestiprėdamas? Os- 
karas nuslydo nuo savo kėdutės, patupėjo, kad jo išėjimas taip nekristų 
į akis, trupučiuką prie krosnies, paskui persiropštė, visiškai užsiėmęs 
savo būgnu, per slenkstį į miegamąjį. Stengdamasis, kad negirgždėtų, 
privėriau miegamojo duris ir su pasitenkinimu pastebėjau, kad niekas 
manęs nepašaukė atgal. Dar pasvarsčiau, kur Oskarui būtų geriau — 
po lova ar spintoj? Nusprendžiau, kad geriau bus spintoj, nes po lo- 

va būčiau išsitepęs savo kaprizingą jūreivišką kostiumėlį. Spintos raktą 
šiaip taip pasiekiau, pasukau jį, atidariau veidrodines duris ir lazdelė- 
mis nustūmiau į šalis ant karties sukabintas pakabas su paltais ir Žie- 
miniais drabužiais. Kad jas pasiekčiau ir galėčiau pajudinti iš vietos, 
turėjau pasistoti ant būgno. Pagaliau vidury spintos atsirado tarpas, ne- 
didelis, bet pakankamas, kad atsitūpęs tilptų Oskaras. Man net pavy- 
ko truputį pasikamavus pritraukti duris ir įsprausti tarp jų šaliką, ku- 
rį radau ant grindų, kad liktų maždaug per pirštą tarpas, jeigu kas, pa- 
sižiūrėti ir įeiti orui. Būgną pasidėjau ant kelių, bet nebūgnijau, net vi- 
sai tyliai, ir visiškai atsidaviau Žieminių paltų kvapams. Kaip gerai, 
kad buvo ta spinta ir tos sunkios, vos kvėpsinčios medžiagos, leidu- 
si0s man sukaupti beveik visas mintis, surišti jas pundelin ir padova- 
noti savo svajonei, pakankamai turtingai, kad priimtų mano dovaną su 
santūriu vos pastebimu džiaugsmu. Kaip.visada, susikaupęs ir ėmęs 
gyventi pagal savo išgales, aš persikėliau į gydytojo Holaco kabinetą 
Brunshefervėgo gatvėje ir atsidaviau tai trečiadienio vizitų daliai, kuri 
man buvo svarbiausia. Mano mintys sukosi ne apie vis kruopščiau ma- 
ne apžiūrinėjantį gydytoją, o apie seselę Ingą, jo asistentę. Ji turėda- 
vo Mane nurengti ir aprengti, tiktai ji mane matavo, svėrė, tikrino, Žo- 
džiu, visus eksperimentus, kuriuos daktaras su manimi darė, sęselė In- 
ga atlikdavo sąžiningai, tačiau niūroka mina ir visąlaik pašaipiai ra- 
portuodavo apie nesėkmes, kurias Holacas vadino dalinėmis sėkmėmis. 
Aš retai kada mačiau seselės Ingos veidą. Nuo švaraus krakmolyto jos 
seseliškų drabužių baltumo, nuo to besvorio darinio, kurį ji nešiojo 
vietoj kyko, nuo raudonu kryžiumi papuoštos sagės pailsėdavo mano 
žvilgsnis ir sykiais pavargusi būgnininko širdis. Kaip gera buvo paste- 
bėti vis naujas jos profesinės aprangos klostes. Ar po medžiaga ji turi 
kūną? Jos vis labiau vystantis, nepaisant kruopščios priežiūros, veidas 
ir stambios rankos leido suprasti, jog sesuo Inga vis dėlto moteris. Ta- 
čiau tokių kvapų, kurie liudytų panašią kūno sandarą, kaip mamos, kai 
ją mano akyse apnuogindavo Janas arba ir Maceratas, tokių kvapų se- 
selė Inga neskleidė. Ji kvepėjo muilu ir migdomaisiais vaistais. Kaip 
dažnai mane įveikdavo miegas, kai jinai klausydavo mano mažą ir, 
kaip visi manė, nesveiką kūną: lengvos, baltos medžiagos klosčių su- 
keltas miegas, karboliu apgaubtas miegas, miegas be sapnų, nebent jos 
sagė atitoldavo ir virsdavo dievai žino kuo: vėliavų jūra, alpių Žara, 
aguonų lauku, pasiruošusiu maištui, prieš ką, iš kur aš Žinosiu: gal 
prieš indėnus, vyšnias, kraujo bėgimą iš nosies, gaidžių skiauteres, 
raudonuosius kraujo kūnelius, kol visą akių plotą užliejęs raudonis 
virsdavo fonu vienos aistros, kuri man tada ir dabar yra aiški, bet ne- 

nusakoma žodžiais, nes žodelis “raudona" nieko nesako, ir kraujo bė- 
gimas iš nosies nieko nesako, ir vėliavos medžiaga nublunka, ir jei- 
gu aš vis tiek kartoju “raudona", tai raudona manęs nenori, išverčia 
savo apsiaustą: juoda, ateina baubas, juodas, griebia mane: geltonai, 
apgaudinėja mėlynai, mėlyna aš netikiu, nemeluokit man, nežaliuokit 
man: žalias karstas, kuriame aš ganaus, žalia dengia mane, žalias aš, 
man balta: tatai krikštija mane juodai, juoda gąsdina mane geltonai, 
geltona apgaudinėja mane žaliai, mėlyna aš žaliai netikiu, žalia man 
rodos raudona, raudona buvo seselės Ingos sagė, ji nešiojo raudoną 
kryželį, tiksliau, buvo įsisegusi į savo seseliškos aprangos apykaklę, 
tačiau tokios monotoniškos spalvų vizijos būdavo retos, tiek drabužių 
spintoje, tiek kitur. 

Itin spalvingas triukšmas, atlėkęs iš svetainės, trenkėsi į mano spin- 
tos duris, pažadino mane iš kaip tik apėmusio, seselei Ingai skirto 
snaudulio. Staiga išsiblaivęs, išdžiūvusia burna sėdėjau aš su būgnu 
ant kelių tarp įvairaus rašto Žieminių paltų, traukiau į save Macerato 
partinės uniformos kvapą, diržas, perpetė su karabino kabliu gulėjo 
greta, o buvo išnykusios baltos seselės drabužių klostės: vilna krito, 
medvilnė kabojo, aksomas glamžė flanelę, virš manęs — paskutinių 
ketverių metų skrybėlių madų paradas, prie mano kojų batai, batukai, 
išblizginti aulinukai, kulnai pakalti ir nepakalti, iš kambario krintan- 
tis, visų daiktų apybraižas išryškinantis šviesos ruožas, Oskaras pasi- 
gailėjo palikęs plyšį. 

Kas gi įdomaus galėjo nutikti tenai, svetainėje? Gal Maceratas už- 
klupo juos ant sofos, vargu bau, nes Janas visada buvo atsargus, ne 
vien lošiant skatą. Galbūt iš tikrųjų buvo taip, Maceratas atnešė pa- 
pjautus, išdarinėtus, nuplautus, išvirtus, pasūdytus ir paragautus ungu- 
rius su sūdytomis bulvėmis didelėje sriubos vazoje, pastatė ant svetai- 
nės stalo ir išdrįso, nes niekas prie stalo nesėdo, išgirti savo patieka- 
lą, išvardindamas visus priedus, išpoteriaudamas receptą. Mama ėmė 
rėkti. Ji rėkė kašubiškai. To Maceratas negalėjo nei suprasti, nei pa- 
kęsti ir vis tiek turėjo klausyti, matyt, nutuokdamas, ką ji sako, kal- 
ba galėjo suktis tik apie ungurius, ir, kaip visuomet, kai mama šaukė 
apie mano nukritimą ant laiptų, Maceratas davė grąžos. Jie mokėjo sa- 
vo vaidmenis. Savo trigrašį kaišiojo Janas. Be jo spektaklis negalėjo 
apsieiti. Pagaliau antras veiksmas: pokšteli pianino viršus, be natų, at- 
mintinai, kojom minant abu pedalus, kas pirma, kas paskui, kas sykiu, 
griaudė medžiotojų choras iš “Laisvojo šaulio": kas gali prilygti. Ir vi- 
dury leliavimo trinkt pianino dangtis, kojos šalin nuo pedalų, kėdutė 
bumbt ant žemės, mama šast iš svetainės, jau miegamajam, dar dirst 

į veidrodines spintos duris ir šlept, aš viską matau pro plyšį, ant šei- 
myninės lovos su mėlynu baldakimu, verkia, grąžo su daug pirštų ran- 
kas kaip atgailaujanti, auksu įrėminta, raižinio Magdalena šeimos 
šventovės galvūgalyje. 

Valandėlę girdėjau tiktai tylų mamos inkštimą, tylų lovos girgždė- 
jimą, prislopintą murmėjimą svetainėje. Janas ramino Maceratą. 
Maceratas prašė Janą, kad nuramintų mamą. Murmesys nuslopo, Janas 
įėjo į miegamąjį. Trečias veiksmas: jis stovėjo prie lovos, žiūrėdamas. 
čia į mamą, čia į atgailaujančią Magdaleną, atsisėdo atsargiai ant 
lovos krašto, ėmė glostyti ant pilvo gulinčios mamos nugarą ir sėdy- 
nę, raminti ją kašubiškai ir pagaliau — kadangi žodžiai nebepadėjo — 
pakišo ranką po sijonu ir laikė tol, kol ji nustojo inkšti ir Janas ga- 
lėjo atitraukti žvilgsnį nuo daugiapirštės Magdalenos. Reikėjo matyti, 
kaip Janas po to atsistojo, nusišluostė nosine pirštus, paskui tarė 
mamai jau nebe kašubiškai, kad suprastų svetainėje ar virtuvėje esantis 
Maceratas: 

— Na einam, Agnese, užmirškim pagaliau. Alfredas jau seniai iš- 
nešė ungurius ir išpylė į išvietę. Sukirsim dabar skato partiją, kad ir 
iš ketvirčio pfenigo, o kai vėl susitaikysim, tai Alfredas iškeps bulvių 
ir grybų su kiaušiniene. 

Mama nieko jam neatsakė, tik apsivertė lovoj, pataisė geltoną dygs-- 
niuotą antklodę, papurtė galvą priešais veidrodines spintos duris ir iš- 
ėjo paskui Janą iš kambario. Aš atitraukiau akį nuo plyšio ir netrukus 
išgirdau, kad jie dalina kortas. Negarsus atsargus juokas, Maceratas 
perkėlė, Janas padalino, ir tada ėmė varžytis. Atrodo, kad Janas var- 
žėsi su Maceratu. Tas pasavo pakėlus tik iki dvidešimt trijų. Mama su 
Janu pakėlė iki trisdešimt šešių, tada ir tas pasidavė, mama lošė ir 
prakišo. Po to būgnais lengvai laimėjo Janas, trečią lošimą, širdis be 
dviejų, šiaip taip laimėjo mama. Aišku, kad tas šeimyninis skatas, 
trumpai nutrauktas kiaušinienės, grybų ir keptų bulvių, užtruko iki 
nakties, tolesnių lošimų aš nesekiau, netgi bandžiau vėl prisišaukti sc- 
selę Ingą ir jos baltą, migdančią profesinę aprangą. Tačiau mano ap- 
silankymas daktaro Holaco kabinete nedavė geidžiamo efekto. Į rau- 
doną-sagės su raudonu kryželiu tekstą ne tik skverbėsi žalia, mėlyna, 
geltona ir juoda spalva, bet ir šios dienos įvykiai: kai tiktai atsidary- 
davo kabineto ir seselės Ingos durys, pamatydavau ne švarų ir gied- 
rą seselės drabužių vaizdą, o kaip dokininkas ant Noifarvaserio uos- 
to molo po jūrų ženklu iš varvančios arklio galvos lupa knibždančius 
ungurius, ir tai, kas buvo balta, ką aš norėjau priskirti seselei Ingai, 
buvo žuvėdrų sparnai, kurie trumpam apgaulingai dengė dvėseną ir 

ungurius joje, kol žaizda vėl atsivėrė, bet ne kraujavo ir skleidė rau- 
donį, arklys buvo juodas, jūra butelių stiklo spalvos, šiek tiek rūdžių 
į paveikslą įnešė suomių laivas, vežantis medieną, ir žuvėdros — gana 
apie tas žuvėdras — jos apgulė kaip debesis auką, pasmeigė sparnų 
galais ir metė ungurį mano seselei Ingai, kuri sugavo jį, pagerbė jį ir 
virto žuvėdra, ne balandžiu. Jeigu jau Šventa Dvasia, tai tegu bus to- 
kio pavidalo, kuris vadinamas žuvėdra, kaip debesis leidžiasi ant kū- 
no ir švenčia Sekmines. | 
Pavargęs nuo pastangų, aš tada atsisakiau spintos, nenoriai atvėriau 
veidrodines jos duris, išlipau, pasižiūrėjęs į veidrodį, pamačiau, kad 
esu toks pats, apsidžiaugiau, kad ponia Kater jau nebedulkina kilimų. 
Didysis penktadienis pasibaigė. Gavėnia turėjo prasidėti tik po Velykų. 


SUSIAURĖJIMAS KOJUGALYJE 


Po Didžiojo penktadienio ungurių knibždančia arklio galva, praėjus 
Velykoms, jas mes sykiu su Bronskiais praleidom Bisau pas močiutę, 
ir mamai prasidėjo kančių dienos, kurių neįstengė praskaidrinti nė gai- 
vus gėgužės oras. 

Neteisybė, kad Maceratas privertė mamą vėl valgyti žuvį. Ji pati 
nežinia kodėl, nepraėjus nė dviėm savaitėm po Velykų, ėmė tokiais 
kiekiais ir taip nepaisydama figūros kirsti žuvį, kad Maceratas buvo 
priverstas pasakyti: 

— Na kam tu valgai tiek žuvies, lyg tave kas verstų. 

Bet ji dieną pradėdavo sardinėmis su aliejum, po dviejų valandų, 
jeigu parduotuvėje nebūdavo klientų, užguldavo fanerinę dėžutę su 
Bonzako šprotais, pietums reikalaudavo keptų plekšnių arba menkių su 
garstyčių padažu, o pavakare vėl laikydavo rankoje konservų atidary- 
tuvą: unguriai su drebučiais, rolmopsai, keptos silkės, o jeigu Mace- 
ratas nenorėdavo vakarienei vėl kepti ar virti Žuvų, tai ji nieko ne- 
sakydavo, nesibardavo, tik ramiai pakildavo nuo stalo ir netrukus 
grįždavo iš parduotūvės su gabalu rūkyto ungurio ir sugadindavo 
mums apetitą, nes iš godulio peiliu nuskusdavo nuo ungurio odos iš 
vidaus ir išorės visus taukus ir išvis valgydavo žuvį su peiliu. Dieno- 
mis ji po kelissyk vemdavo. Todėl Maceratas sutrikęs ir susirūpinęs 
kartais paklausdavo: 

— Gal vėl nėščia, ar ką? 

— Nekalbėk nesąmonių, — atsakydavo jam mama, jei apskritai ką 
nors atsakydavo, ir kai močiutė Koljaiček vieną sekmadienį, atsidūrus 
ant stalo unguriui su šviežiom bulvėm ir lydytu sviestu, trenkė delnu 
į stalą tarp lėkščių: “Na, Agnese, — pareikalavo, — pasakyk gi, kas 
yra? Kam valgai žuvį, kai širdis nepriima ir pasakyk man, ko kvailio- 
ji?" — mama tik papurtė galvą, atstūmė bulves į šalį, padažė ungurį 
į sviestą ir ėmė taip šlamšti, tarsi jai būtų kieno liepta. Janas Brons- 
kis nieko nesakė. Kai aš sykį užklupau juos ant sofos, jiedu dar lai- 
kėsi už rankų ir drabužiai buvo netvarkingi, tačiau aš tuoj pastebėjau 
užverktas Jano akis ir mamos apatiją, staiga virtusią energijos protrū- 
kiu. Ji pašoko, nutvėrė, pakėlė, prisiglaudė mane prie krūtinės, paro- 
dydama tą mus skiriančią bedugnę, kurios niekuo nebuvo galima už- 
pildyti, netgi nežmoniškais kiekiais keptų, virtų, konservuotų ir rūkytų 
žuvų. . 

Po kelių dienų aš mačiau, kaip ji virtuvėje ne savo papratimu pri- 
puolė prie tų prakeiktų sardinių, o iš daugelio senų skardinių, kurių 
nebuvo išmetusi, susipylė aliejų į mažą keptuvę padažams, užkaitino 
tą putrą virš dujų ir išgėrė, nuo to man, stovinčiam tarpduryje, net 
rankos su lazdelėmis nusileido. | 

Dar tą patį vakarą mamą turėjom išgabenti į ligoninę. Prieš atva- 
žiuojant ligoninės automobiliui, Maceratas raudojo ir dūsavo: 

— Kodėl tu nenori vaiko? Nesvarbu nuo ko jis. O gal viskas dėl 
tos kvailos arklio galvos? Ir ko mes tenai ėjom! Užmiršk, Agnese. Aš 
nenorėjau. 

Automobilis atvažiavo, mamą išnešė. Vaikai ir suaugę susirinko 
gatvėje, ją išvežė, ir paaiškėjo, kad mama neužmiršo nei molo, nei 
arklio galvos, kad ji išsivežė prisiminimą apie tą kuiną, nežinia kaip 
vadintą, Fricu ar Hansu. Jos organai perdėm skausmingai įsiminė Di- 
džiojo penktadienio pasivaikščiojimą ir bijodami, kad jis vėl nepasi- 
kartotų, davė mamai, buvusiai su savo organais vienodos nuomonės, 
numirti. 

Holacas sakė, kad ji numirė nuo geltos ir apsinuodijimo žuvim. Li- 
goninėje buvo nustatyta, kad mama trečias mėnuo nėščia, ji gavo at- 
skirą palatą ir keturias dienas rodė mums, kai ateidavom aplankyti, 
pasibjaurėjimo perkreiptą, kartais man nusišypsantį, priepuolių sunio- 
kotą veidą. 

Nors ji ir stengėsi bent kiek pradžiuginti savo lankytojus, kaip aš 
dabar stengiuosi pradžiuginti draugus lankymo dienomis, buvo bejėgė 
prieš periodiškai užeinančius vėmimo priepuolius, purtančius jos lėtai 
silpstantį kūną, iš kurio ketvirtą sunkaus merdėjimo dieną jau nieko 


125 


nebuvo galima išspausti, tik tą truputį kvapo, kurį kiekvienas pagaliau 
turi išleisti, kad gautų mirties liudijimą. Mes visi atsipūtėm, kai ma- 
mai praėjo visi simptomai to vėmimo, taip kenkusio jos grožiui. Nu- 
prausta ir aprengta laidotuvių suknele ji vėl rodė mums įprastą, apskri- 
tą, gudriai naivų veidą. Vyresnioji seselė užspaudė mamai akis, nes 
Maceratas su Janu Bronskiu raudojo ir buvo akli. 

Aš negalėjau verkti, nes verkė visi kiti, vyrai ir močiutė, Jadvyga 
Bronski ir beveik keturiolikametis Štefanas. Be to, mamos mirtis man 
nebuvo labai netikėta. Negi Oskaras nepastebėjo, lydėdamas ją ketvir- 
tadieniais į senamiestį ir šeštadieniais į Jėzaus Širdies bažnyčią, kad 
ji jau daug metų atkakliai ieško būdo, kaip išardyti susidariusį trikam- 
pį, kad Maceratas, kurio ji, galimas daiktas, nekentė, liktų kaltas dėl 
jos mirties, o Janas Bronskis, jos Janas, tegu toliau tarnauja lenkų pa- 
šte ir galvoja: “Ji mirė dėl. manęs, ji nenorėjo man kliudyti, ji pasi- 
aukojo". 

Kad ir kokie išradingi, kai reikėdavo susirasti meilei ramų prie- 
globstį, mama ir Janas kartu buvo ir romantikai: norint juos galima 
laikyti Romeo ir Džuljeta arba tais karalių vaikais, kurie, sako, nega- 
lėjo susieiti dėl to, kad juos skyrė per gilus vanduo. Kai mama, lai- 
ku priėmusi mirties sakramentus, šalta ir dėl nieko daugiau nesijaudi- 
nanti klausėsi kunigo maldų, aš pasinaudojau proga apžiūrėti gailes- 
tingąsias, daugiausia protestantų tikėjimo, seseris. Jos laikė rankas ki- 
taip kaip katalikai, sakyčiau, labiau savimi pasitikėdamos, “Tėve mū- 
sų" kalbėjo nukrypdamos nuo katalikiško originalo ir nesižegnojo, 
kaip, tarkim, močiutė Koljaiček, Bronskiai ir aš. Mano tėvas Macera- 
tas — aš kartais jį taip vadinu, nors ir nesu toks tikras, — jis, protes- 
tantas, melsdamasis skyrėsi per maldą nuo kitų protestantų, nes ran- 
kas laikė ne sunertas ant krūtinės, o gniaužė maždaug lyties organų 
aukštyje, persimetinėjo iš vienos religijos į kitą ir, matyt, gėdijosi savo 
maldos. Mano močiutė klūpojo prie mirties patalo šalia savo brolio 
Vincento, garsiai ir nesivaržydama meldėsi kašubiškai, tuo tarpu Vin- 
centas be garso ir, matyt, lenkiškai judino lūpas, užtat plačiai sprogi- 
no kupinas dvasingumo akis. Aš mielai būčiau pabūgnijęs. Pagaliau 
juk mama man padovanojo baltai ir raudonai dažytą būgną. Juk ji prie 
lopšio pažadėjo man, kaip atsvarą Macerato pažadams, būgną, be to, 
mamos grožis, ypač kai ji buvo lieknesnė ir neprivalėjo mankštintis, 
mane kartais įkvėpdavo. Pagaliau aš neiškenčiau, prikėliau būgnu prie 
pašarvotos mamos jos pilkaakio grožio idealą ir nusistebėjau, kai Ma- 
ceratas pašnibždomis mane užtarė, vyriausiajai seselei tuojau ėmus 
protestuoti: “Tegu, sesele, jis juk taip buvo pric jos prisirišęs“. Mama 

galėdavo būti labai linksma. Mama galėdavo būti labai baili. Mama 
galėdavo greit užmiršti. Tačiau mama turėjo ir gerą atmintį. Mama gal 
kartais ir išpildavo mane iš geldos, bet mudu buvom iš tos pačios gel- 
dos. Mama kartais mane pamesdavo, bet visada vėl susirasdavo. Kai 
aš raižiau savo balsu stiklus, ji lipdė juos kitu. Ji kartais sumaišyda- 
vo kėdes, nors aplink būdavo tiek laisvų. Net kai jinai nenorėdavo su 
niekuo kalbėti, aš visada galėdavau prie jos prieiti. Mama bijodavo 
skersvėjų, bet pati nuolatos keldavo vėją. Ji mėgo švaistytis ir nemė- 
go mokėti mokesčių. Aš buvau atvirkščia jos gyvenimo pusė. Kai jos 
koziriai būdavo širdys, mama visuomet laimėdavo. Kai mama numi- 
rė, raudonos liepsnos ant mano būgno šonų kiek nublanko, tačiau bal- 
tas lakas pasidarė dar baltesnis ir toks ryškus, kad net Oskaras kartais 
turėdavo užsimerkti jo apakintas. Ne Zaspės kapinėse, kaip kartais no- 
rėdavo, o mažose ramiose Brentau kapinaitėse buvo palaidota mano 
vargšė mama. Tenai gulėjo ir jos septynioliktais metais nuo gripo mi- 
ręs patėvis, parako malėjas Gregoras Koljaičekas. Laidotuvininkų, kaip 
ir dera mirus mylimai bakalėjininkei, susirinko daug, savo veidus pa- 
rodė ne tik nuolatiniai pirkėjai, bet ir įvairių firmų atstovai, net kon- 
kurentai, pavyzdžiui, bakalėjininkas Veinreichas ir ponia Probst iš 
maisto produktų parduotuvės Hertos gatvėje. Brentau kapinaičių kop- 
lyčia negalėjo visų sutalpinti. Kvepėjo gėlėmis ir juodais naftalinu pa- 
barstytais drabužiais. Atvirame karste mano vargšės mamos veidas at- 
rodė geltonas ir iškankintas. Per visą ilgą ceremoniją man vis dėjos: 
štai ji pakels galvą ir vėl ims vemti, jos kūne dar kažkas yra, dar nori 
išsiveržti laukan: ne vien trijų mėnesių embrionas, kuris kaip ir aš ne- 
žino, kokiam tėvui turi būti dėkingas, ne tik jis nori ištrūkti laukan ir 
kaip Oskaras pareikalauti būgno, tenai dar yra žuvies, ne sardinės, jau 
nekalbani apic piekšnę, o gabaliukas ungurio, kelios šviesiai žalios 
skaidulos ungurio mėsos, ungurio iš Skagerako mūšio vietos, ungurio 
nuo Noifarvaserio uosto molo, Didžiojo penktadienio ungurio, ungu- 
rio, išlindusio iš arklio galvos, galbūt iš jos tėvo Jozefo Koljaičeko, 
pakliuvusio po plaustu ir atitekusio unguriams, tavo ungurio ungurio, 
nes ungurys virsta unguriu... | 

Bet mama nevėmė. Ji susilaikė, pasiėmė su savim, nusinešė po že- 
me ungurį, kad pagaliau įsiviešpatautų ramybė. 

Kai vyrai pakėlė karsto dangtį ir norėjo uždengti ryžtu ir šleikštulių 
vienodai pažymėtą mamos veidą, Ana Koljaiček nustūmė juos į šalį, 
krito mindama priešais karstą pastatytas gėles ant savo dukters ir ėmė 
raudoti, plėšyti baltas brangias įkapes ir kašubiškai šaukti. 

Daugelis paskui sakė, kad ji prakeikė mano galimą tėvą Maceratą 

ir pavadino jį savo dukters žudiku. Sako, prisiminė ir mano kritimą 
nuo rūsio laiptų. Ji perėmė mamos litaniją ir nedavė Maceratui 
užmiršti jo tariamos kaltės dėl mano tariamos nelaimės. Ji visąlaik jį 
kaltino, nors Maceratas, numojęs ranka į visas politikas, ją visada 
gerbė, o karo metais aprūpindavo cukrum ir dirbtiniu medum, kava ir 
žibalu. 

Daržovių pirklys Grefas ir Janas Bronskis, plonu ir bobišku balsu 
raudojęs, nuvedė mano močiutę nuo karsto. Vyrai galėjo užkalii dangtį 
ir pagaliau Autaisyti tokias minas, kokias visada nutaiso stodamiesi po 
karstų. Pusiau kaimiškose Brentau kapinėse su dviem kapų laukais 
abipus guobų alėjos, su koplytėle, lyg nulipdyta Kalėdų vaidinimui, 
šuliniu su svirtim, žvaliu paukščių pasauliu, einant švariai nugrėbsty- 
ta kapinių alėja, paskui Maceratą tipenant laidotuvininkų priekyje, man 
pirmusyk patiko karsto forma. Vėliau aš dažnai. turėdavau progų gė- 
rėtis juodais, rudokais paskutiniam žygiui Žemėje skirtais nameliais. 
Mano vargšės mamos karstas buvo juodas. Jis nuostabiai tolygiai siau- 
rėjo į galą. Ar yra pasaulyje kita tokia forma, kuri taip vykusiai ati- 
tiktų Žmogaus proporcijas? 

Kad lovos taip siaurėtų kojūgalyje! Visi mūsų įprasti ir atsitiktiniai 
guoliai turėtų taip nedviprasmiškai siaurėti. Mat, kad ir kaip mes pūs- 
tumėmės, galų gale mums skirta tik tiek, kiek užima kojos, o ne kiek 
norėtų galva, pečiai ir liemuo. 

Maceratas ėjo tuoj už karsto. Jis laikė rankoje cilindrą ir lėtai 
žingsniuodamas nuoširdžiai stengėsi ištiesti kelį, nors jį iz skaudėjo. 
Kai pasižiūrėdavau jam į sprandą, man pasidarydavo jo gaila: to at- 
sikišusio pakaušio ir tų dviejų baimės radarų, išaugusių virš apykak- 
lės abipus galvos. 

Kodėl mane paėmė už rankos motušė Tručinski, o ne Gretchen Šef- 
ler arba Jadvyga Bronski? Motušė Tručinski gyveno trečiame mūsų 
namo aukšte ir, matyt, neturėjo vardo, nes visi ją vadino motuše Tru- 
činski. 

Priešais karstą kunigas Vynkė su zakristijonu ir smilkalais. Mano 
žvilgsnis nuo Macerato sprando nuslysta ant skersai išilgai raukšlėtų 
nešikų sprandų. Aš tramdau nenumaldomą norą: Oskaras nori ant kars- 
to. Atsisėsti ant viršaus ir būgnyti. Ne į būgną, o į karsto dangtį nori 
belsti savo lazdelėmis. Kol jie svyrmiodami neša karstą, jis nori joti ant 
jo. Kai visi paskui kunigą kartoja poterius, jis nori jiems būgnyti. Kai 
jie pastatys karstą virš duobės ant lentų ir virvių, Oskaras nori likti ant 
jo. Per pamokslą, skambinimą varpeliu, smilkymą ir šlakstymą jis nori 
būgnyti poterius į karstą ir laukti, kol jį nuleis sykiu su juo į duobę. 

Jis nori likti duobėj, kai gedėtojai bers į ją saujomis žemę, neišlipti 
nori Oskaras, sėdėti ant siaurėjančio kojūgalio ir būgnyti, jeigu įma- 
noma būgnyti po žeme, kol jam iškris iš rankų lazdelės, ir karstas su 
lazdelėmis, mama dėl jo, jis dėl mamos, kol abu dėl viens kito supus, 
atiduos kūną žemei ir jos gyventojams; Oskaras būtų mielai ir krum- 
pliais pabeldęs švelnioms embriono kremzlėms, Jeigu būtų buvę gali- 
ma ir būtų kas leidęs. 

Niekas nesėdėjo ant karsto. Tuščiai jis lingavo po Brentau kapinai- 
čių guobomis ir gluosniais svyruokliais. Tarp kapų raibos zakristijono 
vištos, lesančios kirminus, nesėjančios, bet pjaunančios. Paskui tarp 
beržų. Aš už Macerato, įsikibęs į motušės Tručinski ranką, man iš pas- 
kos močiutė — ją veda Grefas ir Janas, Vincentas Bronskis, įsikibęs 
į parankę marčiai, mažoji Marga ir Štefanas priešais Šeflerius. Laik- 
rodininkas Laubšadas, senasis ponas Heilantas, Meinas, trimitininkas, 
tačiau be instrumento iš daugmaž blaivus. 

Tiktai po viskam, kai Žmonės ėmė reikšti užuojautą, aš pastebjau 
Zigismundą Markų. Juodas ir sutrikęs jis prisidėjo prie tų, kurie spav- 
dė ranką Maceratui, man, mano močiutei ir Bronskiams ir kažką mur- 
mėjo. Iš pradžių aš nesupratau, ko Aleksandras Šefleris nori iš Mar- 
kaus. Jie buvo beveik nepažįstami, jeigu išvis pažįstami. Paskui žaislų 
pirkliui ėmė kažką sakyti ir muzikantas Meinas. Jie stovėjo už pus- 
aukštės gyvatvorės, kurios žaluma greit netenka spalvos ir būna kar- 
ti, kai patrini tarp pirštų. Ponia Kater su savo po nosine piktdžiugiš- 
kai 1šsišiepusia, pernelyg greitai išaugusia dukra Zuzi kaip tik reiškė 
užuojautą Maceratui ir būtinai turėjo paglostyti mano galvą. Už gyvat- 
vorės balsai pagarsėjo, bet liko nesuprantami. Trimitininkas Meinas 
bakstelėjo pirštu Markui į jo juodą kostiumą, atstūmė jį nuo savęs, nu- 
tvėrė Zigismundui už kairės rankos, Šefleris įsikibo į dešinę. Ir abu, 
stengdamiesi, kad atbulom einantis Markus neužkliūtų už kapų, išstū- 
mė jį į alėją ir parodė Zigismundui, kur kapinių vartai. Tas lyg padė- 
kojo už informaciją ir patraukė link vartų, užsidėjęs cilindrą ir neat- 
sigręždamas pasižiūrėti, nors Meinas su kepėju Žiūrėjo į jį. 

Nei Maceratas, nei močiutė Tručinski nepastebėjo, kad aš numojau 
ranka į juos ir užuojautas. Apsimetęs, jog prispyrė reikalas, Oskaras 
praėjo atbulom pro duobkasį ir jo padėjėją, pasileido tiesiai per vijok- 
lius ir pasiekė guobų alėją bei Zigismundą Markų dar prieš vartus. 

— Oskariukas! — nusistebėjo Markus. — Nagi pasakyk, ką jie da- 
ro su Markum? Ką jis padarė, kad jie taip daro? 

Aš nežinojau, ką padarė Markus, paėmiau jį už šlapios nuo prakai- 
to rankos, išvedžiau pro atvirus kaltos geležies vartus iš kapinių, ir 

abu mes, mano būgnų sargas ir aš, būgnininkas, galimas daiktas, jo 
būgnininkas, sutikom Šugerį Leo, kaip ir mes tikėjusį rojumi. Markus 
pažinojo Leo, nes Leo buvo visame mieste Žinomas asmuo. Aš buvau 
girdėjęs apie Šugerį Leo, žinojau, kad jam, kai dar buvo kunigų se- 
minarijoj, vieną gražią dieną taip tobulai susimaišė sakramentai, kon- 
fesijos, dangus ir pragaras, gyvenimas ir mirtis, kad nuo to laiko Leo 
požiūris į pasaulį buvo beprotiškas, užtat tobulas. 

Šugerio Leo pareiga buvo po visų laidotuvių — jis žinodavo kada 
ką kur laidoja — su juodu nubrizgusiu kostiumu ir baltomis pirštinė- 
mis laukti laidotuvininkų. Markus ir aš supratom, kad jis dabar čia 
prie kaltinių Brentau kapinių vartų stovi kaip pareigūnas ir laukia lai- 
dotuvininkų su uoliai užuojautas dalijančia pirštine, perkreiptomis van- 
dens spalvos akimis ir besiseilėjančia burna. 

Gegužės vidurys, smagi, saulėta diena. Gyvatvorės ir medžiai pri- 
tūpę paukščių. Kudakuojančios vištos, savimi ir savo kiaušiniais įkū- 
nijančios nemirtingumą. Dūzgimas ore. Šviežia dulkių nenugalėta ža- 
luma. Šugeris Leo laikė savo susiraukšlėjusį cilindrą kairėje pirštinė- 
toje rankoje, lengvai, lyg šokėjas, nes buvo tam gabus, atkišęs penkis 
pelijančios pirštinės pirštus, žengė pasitikti Markaus ir manęs, susto- 
jo pakrypęs, lyg nuo vėjo, nors buvo absoliučiai tyku, priešais mus, 
pakreipė galvą į šalį ir sulemeno seilėdamasis, kai Markus iš pradžių 
neryžtingai, o paskui tvirtai įdėjo savo pliką ranką į jo goslią pirštinę: 

— Kokia graži diena. Dabar jinai ten, kur viskas taip pigu. Ar ma- 
tėt tą poną? Habemus ad Dominum. Jis praėjo pro šalį ir labai skubė- 
jo. Amen. 

Mes pasakėm “amen", ir Markus pritarė Leo, kad diena graži, taip 
pat pasakė matęs poną. 

Užpakaly girdėjom per kapines artyn atidūzgiančius laidotuvinin- 
kus. Markus ištraukė ranką iš Leo pirštinės, dar rado laiko paieškoti 
arbatpinigių, nužvelgė mane Markaus akimis ir nuėjo, jau skubėdamas, 
prie taksi, kuris jo laukė palei Brentau paštą.. | 

Aš dar mačiau dulkių debesį, apgaubusį važiuojantį Markų, o mo- 
tušė Tručinski vėl paėmė mane už rankos. Laidotuvininkai ėjo grupė- 
mis ir grupelėmis. Šugeris Leo visiems pareiškė užuojautą, atkreipda- 
mas dėmesį į gražią dieną, kiekvieno paklausė, ar matė poną, ir ga- 
vo, kaip paprastai, stambių, smulkių arba jokių arbatpinigių. Macera- 
tas ir Janas Bronskis sumokėjo vežėjams, duobkasiui, zakristijonui ir 
kunigui Vynkei, kuris dūsaudamas leido Šugeriui Leo pabučiuoti ran- 
ką ir ja palaimino lėtai krinkančius laidotuvininkus. 

O mes, mano močiutė, jos brolis Vincentas, Bronskiai su vaikais, 

Grefas be žmonos ir Gretchen Šefler susėdom į du paprastus vežimus 
ir aplenkdami Goldkrugą per mišką ir čia pat esančią lenkų sieną nu- 
važiavom į Bisau-Abau valgyti šermenų pietų. 

Vincento Bronskio ūkis buvo dauboje. Priešais namus augo tuopos, 
turėjusios sugaudyti žaibus. Vyrai nukėlė nuo vyrių daržinės duris, pa- 
dėjo jas ant medinių ožių, apdengė staltiesėm. Atėjo keli kaimynai. Ir 
vaišės prasidėjo. Mes valgėm daržinės tarpduryje. Gretchen Šefler lai- 
kė mane ant kelių. Valgėm riebiai, saldžiai, vėl riebiai, bulvinė deg- 
tinė, alus, žąsis ir paršiukas, pyragas su dešra, moliūgas su actu ir 
cukrum, raudonas pudingas su rūgščia grietine, į vakarą per atvirą dar- 
žinę ėmė truputį traukti skersvėjis, brazdėti pelės ir Bronskių vaikai, 
su kaimynų vaikigaliais užkariaujantys kiemą. 

Sykiu su žibalinėm lempom ant stalo atsirado skato kortos. Bulvi- 
nė ir stikliukai liko. Dar buvo pastatytas butelis kiaušininio likerio, pa- 
čių darymo. Jis linksmino. Ir. Grefas, negėręs nieko, ėmė dainuoti. Ka- 
šubai jam pritarė, o Maceratas pirmas padalino kortas. Dar lošė Janas 
ir kašubas iš plytinės. Tiktai dabar aš pasigedau savo vargšės mamos. 
Jie lošė iki išnaktų, bet nė vienam nepasisekė laimėti širdžių. Kai Ja- 
nas Bronskis kvailiausiai prapylė širdis be keturių, aš išgirdau, kaip jis 
pusbalsiu pasakė Maceratui: 

— Agnesė šitą lošimą būtų tikrai laimėjusi. 

Tada aš nuslydau nuo Gretchen Šėfler kelių ir susiradau lauke mo- 
čiutę su savo broliu Vincentu. Jiedu sėdėjo ant vežimo ienos. Vincen- 
tas pusbalsiu pasakojo kažką lenkiškai žvaigždėms. Močiutė nebega- 
lėjo daugiau verkti, užtat įsileido mane po sijonais. 

Kas priims mane po sijonais šiandien? Kas apsaugos mane nuo die- 
nos ir lempų šviesos? Kur pajusiu tą gelsvo, tirpstančio, laiškaus 
sviesto kvapą, kurį močiutė laikė, kaupė po sijonais specialiai man, 
kad aš ateičiau ir juo pasimėgaučiau. 

Aš užmigau po keturiais sijonais, visai prie pat mano vargšės 
mamos ištakų, toks pat tylus, nors ir ne be kvapo, kaip ji savo kojū- 
galyje siaurėjančioje medinėje dėžėje. 


HERBERTO TRUČINSKIO NUGARA 


Sako, kad niekas negali pakeisti motinos. Tuoj po laidotuvių aš 
ėmiau labai pasigesti savo vargšės mamos. Baigėsi ketvirtadienio vi-. 
Zitai pas Zigismundą Markų, niekas manęs nebenuvesdavo ir pas bal- 

tus seselės Ingos drabužius, ypač skaudžiai mamos trūkdavo šeštadie- 
niais: ji nebevaikščiojo daugiau išpažinties. 

Taigi aš netekau senamiesčio, daktaro Holaco kabineto, Jėzaus Šir- 
dies bažnyčios. Mitingai manęs nebetraukė. Kaip aš galėjau gundyti 
praeivius priešais vitrinas, jeigu net gundytojo užsiėmimas Oskarui at- 
rodė prėskas ir neįdomus? Nebeturėjau mamos, kuri mane nusivestų į 
miesto teatrą Kalėdų pasakon, į Kronės ar Bušo cirką. Punktualiai niū- 
rus ir vienas vaikščiojau tęsti studijų, tiesiomis priemiesčio gatvėmis 
gūrinau į Kleinhamervėgą, lankiau Gretchen Šefler, pasakojusią man 
apie savo keliones KdF laivais į vidurnakčio saulės šalį, ir tuo metu 
be perstogės lyginau Gėtę ir Rasputiną, niekaip negalėdamas to baigti, 
ir gelbėjausi iš šio užburto šviesos ir tamsos rato istorinėmis studijo- 
mis. “Romos mūšis“, Keizerio “Dancigo miesto istorija“ ir Kelerio 
“Laivyno kalendorius“, senieji mano kelrodžiai, teikė man enciklope- 
dinį pseudožinojimą. Aš ir šiandien galiu jums išvardinti tikslius duo- 
menis apie šarvų storį, ginkluotę, statymą, nuleidimą į vandenį, priva- 
lomą Žmonių skaičių visų tų laivų, kurie dalyvavo Skagerako mūšy- 
je, tenai nuskendo arba nukentėjo. 

Aš buvau beveik keturiolikos metų, mėgau vienatvę ir dažnai eida- 
vau pasivaikščioti. Būgnas eidavo kartu, bet aš taupiau jį, nes kai ne- 
beliko mamos, reguliariai apsirūpinti būgnais tapo problema. Ar tai 
buvo trisdešimt septintųjų rudenį, ar trisdešimt aštuntųjų pavasarį? 
Šiaip ar taip, aš tipenau Hindenburgo alėja miesto pusėn, buvau maž- 
daug palci “Keturių metų laikų“ kavinę. Krito lapai ar sprogo pumpu- 
rai, žodžiu, gamtoje kažkas darėsi, ir tada sutikau savo draugą ir mo- 
kytoją Bebrą, laikantį save tiesioginiu princo Eugenijaus, taigi Liud- 
viko Keturioliktojo, palikuoniu. 

Mes buvom trejus mėtus nėsimatę ir vis tiek pažinome vienas ki- 
tą per dvidešimt žingsnių. Jis buvo ne vienas, į jo parankę buvo įsi- 
kibusi smulkutė, pietietiška, galbūt dvicm centimetrais mažesnė už 
Bebrą, per tris pirštus didesnė už mane gražuolė, kurią jis man pristatė 
kaip Rozvitą Raguną, garsiausią Italijos somnambulę. 

Bebra pasikvietė mane puodelio mokos į “Keturių metų laikų“ ka- 
vinę. Mes atsisėdom “akvariume“, ir kavinės poniutės tuojau ėmė 
šnabždėtis: 

— Žiūrėk, liliputai, Lizbete, ar matei? Jie, matyt, pas “Kronę" dir- 
ba. Reikėtų pasižiūrėti. 

Bebra šyptelėjo man, parodydamas tūkstantį smulkių raukšlelių. 
Kelneris, atnešęs mums mokos, buvo labai aukštas. Kai ponia Rozvi- 
ta užsisakinėjo torto, ji turėjo į jį žiūrėti kaip į kokį bokštą. Bebra 
stebėjo mane: | 

— Atrodo, kad mūsų stiklo gurintojui nelabai kaip sekasi. Kas yra, 
bičiuli? Stiklas nebepasiduoda ir balso trūksta? 

Būdamas jaunas ir ūmus, Oskaras norėjo tuojau duoti mažutį savo 
neišblėsusių sugebėjimų pavyzdėlį. Jis apsidairė aplink ir jau įbedė 
akis į didelį akvariumo stiklą, už kurio 'plaukiojo žuvelės ir vilnijo 
vandens augalai, bet Bebra spėjo jam sutrukdyti: 

— Nereikia, bičiuli! Mes ir taip tikim. Kam tų griovimų, potvynių, 
negyvų Žuvų! 

Susigėdęs aš pirmiausia atsiprašiau sinjoros Rozvitos, išsitraukusios 
miniatiūrinę vėduoklę ir ėmusios vėduotis. 

— "Mano mama numirė, — bandžiau teisintis. — Nereikėjo jai mir- 
ti. Dėl to aš ant jos pykstu. Žmonės sako: motina viską mato, viską 
jaučia, viską supranta. Tai vien tik šnekos! Neūžauga aš jai buvau. Ji 
būtų atsikračiusi manęs, jei tik būtų galėjusi. Bet negalėjo atsikraty- 
ti, nes vaikai, netgi neūžaugos, įrašyti dokumentuose ir jų taip leng- 
vai neatsikratysi. Aš buvau jos neūžauga ir jeigu būtų manęs atsikra- 
čiusi, tai ir sau būtų pakenkusi. “Arba aš, arba neūžauga“, — pasakė 
ji ir pasidarė galą valgydama vien nešviežias Žuvis, atsisveikino su sa- 
vo meilužiais ir dabar, kai guli Brentau kapinėse, visi meilužiai ir par- 
duotuvės klientai sako: “Neūžauga ją nuvarė į kapus savo būgnijimu. 
Per Oskariuką ji negalėjo gyventi ir nusižudė!" 

Aš gerokai perdėjau, matyt, norėjau padaryti įspūdį sinjorai Rozvi- 
tai. Juk pagaliau dauguma žmonių dėl mamos mirties kaltino Mace- 
ratą ir ypač Janą Bronskį. Bebra manė suprato: . 

— Jūs perdedate, mano mielas. Vien iš pavydo pykstate ant savo 
velionės mamos. Kad ji ne dėl jūsų, o veikiau dėl sunkios meilės at- 
sigulė į karstą, jaučiatės atstumtas. Jūs piktas ir aikštingas, kaip ir pri- 
dera genijui! 

Paskui atsidusęs ir šnairomis dirstelėjęs į Rozvitą: 

— Nelengva gyventi tokio ūgio Žmogui kaip mes. Išlikti Žmogiš- 
kam neaugant, kokia tai misija, koks pašaukimas! 

Rozvita Raguna, Neapolio somnambulė su vienodai lygia ir 
suglamžyta oda, jinai, atrodanti man aštuoniolikmetė, o po akimirkos 
jau aštuoniasdešimtmetė, o gal net ir devyniasdešimtmetė senė, sinjora 
Raguna paglostė elegantišką, angliško kirpimo pagal užsakymą siūtą 
pono Bebros kostiumą, pasiuntė paskui man juodą kaip vyšnios Vidur- 
žemio jūros akių žvilgsnį ir prabilo sodriu, vaisiais dvelkiančiu balsu, 
kuris mane taip sujaudino, kad visas nutirpau: 

-— Carissimo Oskarnello! Kaip aš suprantu jo skausmą! Andiamo, 
važiuojam su mumis. Milano, Parigi, Toledo, Guatemala! 

Man apsisuko galva. Aš nutvėriau jaunutę, seną kaip nežinia kas 
Ragunos ranką. Viduržemio jūra plakėsi į mano krantus, alyvmedžiai 
šnabždėjo man į ausį: 

— Rozvita bus jūsų mama, Rozvita viską supras. Ji, didžioji som- 
nambulė, viską įžvelgianti, šuvokianti, tik pačios savęs ne, mamma- 
mia, tiktai pačios savęs ne, Dio! 

Keista, bet Raguna staiga išsigandusi atitraukė ranką, vos bepradė- 
jusi mane suprasti ir apžvelgti savo somnambulišku žvilgsniu. Gal ją 
išgąsdino mano keturiolikmetė alkana širdis? Gal ji suprato, kad Roz- 
vita, nesvarbu, ar mergina, ar senė, man yra Rozvita? Ji neapolietiš- 
kai kažką šnabždėjo, drebėjo, nuolatos Žegnojosi, tarsi siaubams, ku- 
riuos ji išvydo, nebūtų galo, paskui be žodžių pasislėpė už vėduoklės. 

Aš sutrikęs reikalavau pasiaiškinti, prašiau, kad tartų žodį Bebra. 
Tačiau pats Bebra, nors ir buvo tiesioginis princo Eugenijaus palikuo- 
nis, jautėsi išmuštas iš vėžių, mikčiojo, kol galų gale įstengė išstenė- 
ti kai ką man suprantama. 

— Jūsų genijus, jaunasis bičiuli, dieviškasis ir, aišku, velniškasis 
jūsų genijaus pradas, mano gerąją Rozvitą kiek sutrikdė, ir aš pats tu- 
riu prisipažinti, kad tie jums būdingi staigūs besaikiai protrūkiai man 
svetimi, jeigu nesakysim, jog visai nesuprantami. Tačiau, — susikau- 
pė Bebra, — kad ir koks būtų jūsų charakteris, ateikite pas mus, įsto- 
kite į stebuklingą Bebros trupę. Truputį sutramdžius ir apribojus save, 
jums ir dabartinėmis politinėmis sąlygomis pavyktų suburti publiką. 

Aš tuojau supratau, Bebra, pataręs man visada stovėti tribūnose, o 
ne prieš jas, pats atsidūrė tarp eilinių, nors ir toliau vaidino cirke. Tad 
net nenusivylė, kai aš atsisakiau jo pasiūlymo, mandagiai apgailesta- 
vęs. Ir Rozvita garsiai atsiduso už vėduoklės ir vėl parodė man savo 
Viduržemio jūros spalvos akis. | 

Mes dar valandėlę paplepėjome, aš paprašiau, kad kelneris atneš- 
tų tuščią stiklinę, išrėžiau savo balsu jos sienelėje širdies formos iš- 
pjovą, išraižiau raitytomis raidėmis apačioje aplinkui einantį užrašą: 
“Oskaras Rozvitai“, padovanojau jai stiklinę, pradžiuginau ją, tada 
Bebra sumokėjo, negailėdamas arbatpinigių, ir mes išėjom. Jie paly- 
dėjo mane iki Sporto salės. Aš parodžiau lazdele į pliką tribūną kita- 
me Gegužinių pievos gale ir — dabar prisiminiau, tai buvo trisdešimt 
aštuntųjų pavasarį — papasakojau savo mokytojui Bebrai apie savo 
būgnijimą po tribūnomis. 

Bebra sutrikęs šypsojosi, Raguna rodė rūstų veidą. Ir kai sinjora 
paėjo kelis žingsnius į šalį, Bebra atsisveikindamas man sušnibždėjo 
į ausį: 

— Aš patyriau fiasko, mano mielas, aš negaliu daugiau būti jūsų 
mokytojas. Ak, ta nešvari politika! 

Paskui jis mane pabučiavo į kaktą kaip prieš kelis metus, kai su- 
tikau jį tarp cirko vagonėlių, dama Rozvita padavė man trapią lyg por- 
celianas ranką, ir aš manieringai, kaip keturiolikmetis gal net pėrne- 
lyg, prigludau prie somnambulės pirštų. 

— Mes dar pasimatysim, sūnau! — pamojo man ponas Bebra. — 
Kad ir kokie būtų laikai, tokie Žmonės kaip mes nepasimeta. 

— Atleiskite savo tėvams! — paragino mane sinjora. — Susitaiky- 
kite su jų buvimu, kad jūsų širdis nusiramintų, o šėtonas nusiviltų! 

Aš pasijutau taip, lyg sinjora būtų mane darsyk, tačiau vėlei nesėk- 
mingai pakrikštijusi. Atstok, šėtone — bet šėtonas neatstojo. Aš Žiū- 
rėjau į juos liūdnas ir jausdamas širdyje tuštumą, pamojau, kai jie li- 
po į taksi ir tenai visiškai pradingo: mat fordas buvo darytas suaugu- 
siems Žmonėms ir atrodė tuščias, ieškantis klientų, kai pajudėjo su 
mano draugais ir nurūko tolyn. 

Aš bandžiau prikalbinti Maceratą, kad nueitume į “Kronės" cirką, 
bet Macerato negalėjai išjudinti, jis galvojo vien apie mirusią mamą, 
kuri iš esmės niekada nebuvo jo vieno. Bet kieno buvo mama? Net 
Jano Bronskio ne, šiaip ar taip, net aš tuo abejoju, nors Oskaras la- 
biausiai kentė dėl jos nebuvimo, griaunančio visą jo kasdienybę. Iš 
mano tėvų nieko nebuvo galima tikėtis. Mokytojo Bebros mokytojas 
dabar buvo propagandos ministras Gebelsas. Gretchen Šefler visiškai 
pasinėrė į žiemos pagalbos akciją. Niekas neturi badauti, niekas neturi 
šalti, toks buvo jos šūkis. Aš likau ištikimas savo būgnui ir kaip koks 
atsiskyrėlis leidau laiką, atsargiai barbendamas jo kaip popierius plo-' 
ną, kitados baltą skardą. Vakare Maceratas ir aš sėdėdavom viens prie- 
šais kitą. Jis vartydavo savo virimo knygas, aš liedavau sielvartą sa- 
vo instrumentu. Kartais Maceratas apsiverkdavo ir tada slėpdavo galvą 
virimo knygose. Janas Bronskis vis fečiau ateidavo pas mus. Atsi- 
žvelgdami į politiką, abu priėjo prie vienodos nuomonės, kad reikia 
saugotis, nes nežinia, kaip viskas gali pakrypti. Tad skatą su vis kitu 
trečiu partneriu lošdavo retai, o jeigu lošdavo, tai vėlai, prie lempos, 
vengdami bet kokių politinių šnekų. Mano močiutė Ana atrodė pamir- 
šusi kelią iš Bisau pas mus į Labesvėgo gatvę. Ji pyko ant Macera- 
to, galbūt ir ant manęs, nes buvau girdėjęs ją sakant: 

— Mano Agnesė numirė dėl to, kad negalėjo pakęsti to būgnijimo. 

Nors ir likau kaltas dėl savo vargšės mamos mirties, visomis jėgo- 
mis kabinausi į koneveikiamą būgną, mat jis nemirė, kaip mirė ma- 
ma, jį buvo galima nusipirkti naują, duoti pataisyti seniui Heilantui ar- 

ba laikrodininkui Laubšadui, jis suprato mane, visada duodavo teisingą 
atsakymą, laikėsi manęs, kaip aš laikiausi jo. Kai butas man pasida- 
rydavo per ankštas, gatvės per trumpos arba per ilgos mano keturio- 
likai metų, kai dienomis negalėdavau gundyti Žmonių priešais vitrinas, 
o vakarais nejausdavau pakankamos pagundos stotis į tamsią pavartę, 
kad virsčiau įtaigiu gundytoju, Žingsniuodavau mušdamas taktą nuo 
pirmo aukšto iki penkto, skaičiuodavau laiptus, jų buvo šimtas šešio- 
lika, stabčiodamas kiekviename aukšte ir uosdamas kvapus, besiskver- 
biančius pro visų butų duris, nes kvapams, kaip ir man, dviejų kam- 
barių butuose buvo per ankšta. 

Iš pradžių mane kartais pradžiugindavo trimitininkas Meinas. Gir- 
tas ir gulėdamas ant aukšto tarp paklodžių, jis galėdavo velnioniškai 
gražiai pūsti savo trimitą ir džiuginti mano būgną. Trisdešimt aštun- 
tųjų gegužės mėnesį Meinas atsisakė kaduginės, paskelbė visiems 
žmonėms: “Dabar pradedu naują gyvenimą!“ Įstojo muzikantu į SA 
raitelių orkestrą. Su auliniais batais ir odine sėdyne, absoliučiai blai- 
vų, šokantį iškart per penkias pakopas, nuo tol matydavau jį mūsų 
laiptinėje. Keturias savo kates, kurių vienos vardas buvo Bismarkas, 
jis dar laikė, nes kartais, reikia manyti, kaduginė jį suviliodavo ir nu- 
teikdavo muzikaliai. 

Pas laikrodininką Laubšadą, tylų Žmogų tarp šimto nerimstančių 
laikrodžių, užeidavau retai. Tokiam bergždžiam laiko švaistymui ga- 
lėdavau ryžiis nebent kartą per mėnėsį. 

Senis Heilantas tebeturėjo pašiūrę kieme. Jis vis dar tiesino krei- 
vas vinis. Kaip senais laikais kieme buvo triušių ir triušių triušių. Bet 
vaikiščiai buvo pasikeitę. Jie dabar dėvėjo uniformas ir juodus kakla- 
ryšius, nebevirė daugiau plytmilčių sriubos. O tų, kurie išstypo ir per- 
augo mane, beveik nežinojau vardų. Tai buvo nauja karta, mano kar- 
ta buvo baigusi mokyklą ir mokėsi amato: Nuchis Eikė — kirpėjo, 
Akselis Miškė norėjo būti suvirintojas Šichau, Zuzi Kater mokėsi par- 
davėja Šternfeldo universalinėje ir jau turėjo nuolatinį draugą. Kaip 
viskas gali pasikeisti pėr trėjus, ketverius metus. Kieme, tiesa, tebe- 
buvo senoji kilimų dulkinimo kartis, o namų instrukcijoje parašyta: ki- 
limai dulkinami antradieniais ir penktadieniais, bet jie tomis dienomis 
pokšėdavo menkai ir, galima sakyti, nedrąsiai: Hitleriui atėjus į val- 
džią, vis daugiau kas turėjo dulkių siurblius, kilimų kartys likosi vie- 
nišos ir ant jų dabar tūpė vien Žvirbliai. 

Tad laiptinėje ir ant aukšto karaliavau aš vienas. Po skardiniu stogu 
aš skaičiau savo išbandytą lektūrą, o išsiilgęs žmonių, laiptinėje bel- 
džiausi į pirmas trečio aukšto duris iš kairės. Ir motušė Tručinski vi- 

sada atidarydavo. Nuo to laiko, kai pasilaikėm už rankų Brentau ka- 
pinaitėse per mano vargšės mamos laidotuves, ji visada atidarydavo, 
Oskarui atėjus į svečius su savo būgnu. 

— Tik smarkiai nesibaladok, Oskariuk. Herbertas dar miega, nės 
turėjo sunkią naktį ir jį reikėjo parvežti namo automobiliu. 

Viduje ji paskui mane nurengdavo, įpildavo miežinės kavos ir pie- 
no, duodavo siūlu pririštą cukraus kristalą, skirtą mirkymui ir laižy- 
mui. Aš gėriau kavą, čiulpiau cukrų ir neliečiau būgno. 

Motušės Tručinski galva buvo maža, apskrita ir taip retai apaugu- 
si plonais pelenų spalvos plaukais, kad pro juos švietė rausva oda. 
Skystos jų sruogos kilo į viršugalvį ir vijosi į kuodą, kurį, nepaisant 
jo kuklių dimensijų — buvo mažesnis už biliardo kamuolį, — galė- 
jai matyti iš visų pusių: kad ir kaip ji bepasukdavo galvą, vis tiek ma- 
tydavai. Išsileisti jam neduodavo įsmeigti virbalai. Apvalius, juokiantis 
tarsi prilipdytus skruostus motušė kasryt išsitrindavo cikorijos pakelių 
popieriumi, raudonu ir dažančiu. Jos žvilgsnis buvo kaip pelės, o vai- 
kų vardai: Herbertas, Gustė, Fricas, Marija. 

Marija buvo mano amžiaus, ką tik baigusi pradžios mokyklą, ji gy- 
veno ir mokėsi namų ūkio pas vienus tarnautojus Šidlice. Fricą, dir- 
busį vagonų fabrike, matydavau retai. Jis visąlaik turėdavo dvi, tris 
merginas, priimančias jį į lovą, ir eidavo su jomis šokti į “Oros ma- 
niežą“. Kieme jis laikė triušių, Vienos mėlynųjų, bet juos šerti turė- 
davo motušė Tručinski, nes Fricas būdavo užsiėmęs draugėmis. Gus- 
tė, rami, maždaug trisdešimties metų ypata, dirbo padavėja geležinke- 
lio stoties rajono viešbutyje “Edenas", buvo dar neištekėjusi ir kaip ir 
visas to pirmos klasės viešbučio personalas, gyveno viršutiniame 
“Edeno" dangoraižio aukšte. Pagaliau Herbertas, vyriausiasis, vienin- 
telis gyvenąs pas motiną — jeigu nepaisysim retų surinkėjo Frico nak- 
vynių, — tas dirbo kelneriu Noifarvaseryje. Apie jį čia bus kalbama. 
Kadangi apie Herbertą Tručinskį po mano vargšės mamos mirties, 
trumpą ir laimingą laiko tarpą, sukosi visos mano mintys, tai dar ir 
šiandien vadinu jį savo draugu. 

Herbertas kelneriavo pas Starbušą. Tokia buvo užeigos “Pas švedą“ 
šeimininko pavardė. Ta užeiga buvo priešais protestantų jūrininkų baž- 
nyčią, ir jos svečiai — kaip nesunku įspėti iš užrašo “Pas švedą“ — 
daugiausia buvo skandinavai. Bet užeidavo ir rusų, lenkų iš laisvojo 
uosto, laivų statyklos dokininkų ir su vizitu atplaukusių vokiečių ka- 
rinių laivų jūreivių. Toje išties europietiškoje užeigoje dirbti buvo gan 
pavojinga. Tiktai “Oros manieže“ sukauptas patyrimas — Herbertas 
dirbo toje trečios rūšies užeigoje prieš pereidamas į Noifarvaserį — 

leido jam “Švede" įterpti savo žodį angliškų ir lenkiškų posakių pri- 
kaišiotu priemiesčio dialektu tenai sklandančion įvairiausių kalbų mai- 
šalynėn. Ir vis dėlto pasitaikydavo, kad už tai dykai du, tris sykius per 
mėnesį parvažiuodavo namo greitosios pagalbos automobiliu. 

Paskui Ilerbertas turėdavo gulėti ant pilvo, sunkiai pūtuoti, nes svė- 
rė apie du centnerius, ir kelias dienas nelipti iš lovos. Motušė Tručins- 
ki tomis dienomis be perstogės bardavosi, uoliai rūpindamasi jo svėi- 
kata, ir vis rodydavo, pakeitusi tvarstį, ištrauktu iš kuodo virbalu į 
įstiklintą paveikslą priešais jo lovą, kur buvo galima įžiūrėti nutaisiusį 
rimtą ir pastirą žvilgsnį, nufotografuotą, retušuotą ir ūsuotą Žmogų, 
panašų į kai kuriuos ūsuočius, užėmusius pirmus mano nuotraukų al- 
bumo puslapius. 

Tačiau tas ponas, į kurį motušė Tručinski rodydavo virbalu, buvo 
ne mano šeimos narys, o Herberto, Gustės, Frico ir Marijos tėvas. 

— Tau vienąsyk baigsis kaip tėvui, — šnypštė ji sunkiai kvėpuo- 
jančiam, dejuojančiam Herbertui į ausį. Bet nickada aiškiai nepasaky- 
davo, kur ir kokį galą gavo ar rado tas Žmogus juoduose lakuotuose 
rėmeliuose. 

— O su kuo jau dabar susikirtai? — rūpėjo žilaplaukci pelči, su- 
kryžiavusiai ant krūtinės rankas. 

— A, su švedais ir norvegais, kaip visada, — pasimuistė Herber- 
tas, ir lova siaubingai subraškėjo. 

— Kaip visada, kaip visada! Tik jau man nepasakok! Paskutinįsyk 
su kuo gi susikibai, su vaikigaliais iš mokomojo laivo, na kaip to, pa- 
sakyk, iš “Šlageterio", kokie jie ten švedai ar norvegai! 

Herberto ausis — jo veido aš nemačiau — visa išraudo: 

— Ak tie pienburniai, amžinai nevaldo liežuvio ir dedasi kažin 
kuo! 

— Ir tegu, juk vaikai. Tuščia jų. Mieste, kai išleidžia iš mokyklos, 
visada tokie tvarkingi. Turbūt vėl pasakojai apie savo Leniną ar su Is- 
panijos pilietiniu karu grisai? 

Herbertas daugiau nieko nesakė, ir motušė Tručinski nušlepsėjo į 
virtuvę gerti miežinės kavos. 

Kai Herberto nugara užgijo, man buvo duota ją apžiūrėti. Jis atsi- 
sėdo virtuvėje ant taburetės, nuleido petnešas ant mėlynom kelnėm ap- 
temptų šlaunų, lėtai, tarsi jam būtų trukdžiusios sunkios mintys, nusi- 
traukė per galvą vilnonius marškinius. 

Nugara buvo apvalaina ir visa judėjo. Raumenys nenustygo nė aki- 
mirką. Rožinis, strazdanomis nusėtas kraštovaizdis. Žemiau menčių, 
abipus taukais aptekusio nugarkaulio, vešėjo rudi kaip lapės plaukai. 


138 


Garbanodamiesi jie leidosi apačion ir dingo po apatinėm kelnėm, kurių 
Herbertas nenusimaudavo nė vasarą. Į viršų nuo apatinių kelnių krašto 
iki kaklo raumenų visą nugarą dengė stambūs, plaukų dangą pertrau- 
kiantys, strazdanų nepripažįstantys, raukšles metantys, orams keičiantis 
peršintys, įvairiaspalviai, nuo tamsiai mėlyno iki žalsvai balto atspal- 
vio randai. Tuos randus man buvo leista pačiupinėti. - 

Ką aš, gulintis lovoje, žiūrintis pro langą, stebintis gydymo ir prie- 
žiūros įstaigos ūkinį pastatą ir Oberato mišką jau kėli mėnesiai ir nie- 
ko neregintis, ką aš iki šios dienos esu lietęs, kas būtų taip kieta, taip 
jautru ir taip glumintų, kaip Herberto Tručinskio nugaros randai? Tai 
kelių merginų ir moterų tam tikros kūno dalys, mano paties daiktas, 
gipsinis kūdikėlio Jėzaus laistytuvėlis ir tas bevardis pirštas, kurį man 
beveik prieš dvejus metus iš rugių lauko atnešė šuo, kurį aš prieš me- 
tus dar turėjau, laikiau neliesdamas stiklainyje, tačiau taip aiškiai ir 
puikiai įsivaizdavau, kad ir šiandien dar juntu kiekvieną narelį ir ga- 
liu visus suminėti, ėmęsis būgno lazdelių. Visada, kai norėdavau pri- 
siminti Herberto Tručinskio nugaros randus, sėdėdavau būgnydamas, 
taigi būgnijimu padėdamas atminčiai, priešais stiklainį su tuo pirštu. 
Visada, kai liesdavau moters kūną, retas atvejis, jeigu į randus pana- 
šios jų dalys pakankamai nejaudindavo, įsivaizduodavau, jog tai Her- 
berto Tručinskio nugaros randai. Galėčiau ir taip pasakyti: pirmi pri- 
silietimai prie tų plačios mano draugo nugaros gumbų jau tada Žžadė- 
jo pažintį ir laikiną turėjimą tų sukietėjimų, kuriuos laikinai įgyja mei- 
lei pasiruošusios moterys. Herberto nugaros Ženklai man jau tada ža- 
dėjo ir tą bevardį pirštą, o prieš Herberto randus, dauginimosi orga- 
nus ir pagaliau bevardį pirštą nuo trečio gimtadienio man žadėjo būg- 
no lazdelės. Turiu dar labiau grįžti atgal: dar būdamas embrionas, kai 
Oskaras dar nesivadino Oskaru, kai žaisdavau su bambagysle, ji žadė- 
jo man būgno lazdeles, Herberto randus, tarpais atsiveriančius jaunų 
ir vyresnių moterų kraterius, pagaliau bevardį pirštą ir visąlaik kūdi- 
kėlio Jėzaus laistytuvėlį, mano paties daiktą, kurį aš visuomet nešio- 
juosi kaip įnoringą savo bejėgiškumo ir ribotų galimybių įrodymą. 

Šiandien aš vėl priėjau prie būgno lazdelių. Apie randus, švelnias 
kūno dalis, prie savo paties dabar jau tiktai retsykiais pakeliančio gal-- 
vą atributo aš prieinu vien aplinkkeliais, diktuojamais būgno. Reikė- 
jo sulaukti trisdešimties, kad galėčiau vėl atšvęsti savo trečią gimta- 
dienį. Atspėjote: Oskaro tikslas grįžti prie bambagyslės, tiktai tam visi 
tie lyriniai nukrypimai ir šnekos apie Herberto Tručinskio randus. 

Prieš imdamasis toliau aprašinėti ir aiškintis draugo nugaros randus 
aš užbėgsiu į priekį ir pasakysiu, kad, be įkandimo žymių palei kai- 

rįjį blauzdikaulį, paliktų vienos Oros prostitutės, daugiau randų jo pla- 
taus, sunkiai uždengiamo, taigi kaip taikinys patogaus kūno priekinė- 
je pusėje nebuvo. Prie jo buvo galima prieiti tik iš užpakalio, tiktai jo 
nugarą buvo pažymėję suomių ir lenkų peiliai, dokininkų iš Sandėlių 
salos durklai, kadetų iš mokomųjų laivų takelažiniai peiliai. 

Kai Herbertas pavalgydavo pietus — triskart per savaitę buvo bul- 
viniai blynai, kurių niekas nemokėjo iškepti tokių plonų, liesų ir vis 
tiek apskrudusių, kaip motušė Tručinski, taigi, kai Herbertas atstum- 
davo lėkštę, aš paduodavau jam “Naujausias žinias“. Jis nusileisdavo 
petnešas, išsinerdavo iš marškinių ir duodavo man, kolei pats skaity- 
davo, klausinėti jo nugarą. Ir motušė Tručinski per tas apklausas pa- 
prastai sėdėdavo prie stalo, ardydavo senas vilnones kojines, kaišioda- 
vo savo trigrašį pritardama arba nepritardama, ir būtinai retsykiais pri- 
mindavo — kaip galima numanyti — baisią mirtį to vyro, kuris nu- 
fotografuotas, retušuotas ir įrėmintas kabojo priešais Herberto lovą ant 
vinies. 

Apklausa prasidėdavo tuo, kad aš baksteldavau pirštu į kurį nors 
randą. Kartais aš baksėdavau į Ilerberto randus lazdele. 

— Paspausk darsyk, vaike. Aš nesupratau kuris. Jis šiandien, ma- 
tyt, miega. 

Ir aš paspausdavau darsyk, smarkiau. 

— Ak, tas! Ukrainiečio darbas. Jisai susipešė su vienu iš Gdinge- 
no. Iš pradžių sėdėjo prie stalo kaip du broliukai. O paskui tas iš 
Gdingeno pasakė: “Ruski". Ukrainiečiai to nepakenčia, ką nori ant jų 
sakyk, tik ne “ruski". Jis buvo atplaukęs Vysla ir kitom upėm su 
mediena, pinigų turėjo prisikimšęs pilną kapšą ir jau buvo palikęs pu- 
sę kapšo pas Starbušą visus iš eilės vaišindamas, kai tas iš Gdingeno 
pasakė: “Ruski", aš iškart turėjau juos skirti, -dariau tai ramiai, kaip 
esu įpratęs. Herbertui darbo dar per akis, o tas ukrainietis man stai- 
ga pareiškia: “Lenko šmotas“, o lenkpalaikis, per dieną kabinęs žem- 
seme purvą, tėkšt man “nacis". Na, Oskariuk, tu gi pažįsti Herbertą 
Tručinskį: tas iš žemsemės, perblyškęs toks snukis, tuojau išsitiesė su- 
sisukęs prie rūbinės. Ir kai jau norėjau paaiškinti ukrainiečiui, koks 
skirtumas tarp “lenko šmoto“ ir Dancigo gyventojo, tas smigt man iš 
užpakalio — va tau ir randas. 

Sulig žodžiais “va tau ir randas“ jis užvertė laikraštį, tarsi patvir- 
tindamas, kas pasakyta, ir patraukė gurkšnį kavos, tiktai tada pamy- 
gau kitą randą, vieną arba du kartus, žiūrint, koks jautrumas. 

— Ak, tas! Jis tai visai mažytis. Prieš dvejus metus tai buvo, kai 
torpedinių laivų flotilė iš Pilau buvo atplaukus, ak, kaip ji čia vaidi- 

no jūrų vilkus, kaip vedė iš proto mergas. Kaip tas šmikis į laivyną 
pakliuvo, man ligi šiol neaišku. Iš Drezdeno jis buvo, įsivaizduok, Os- 
kariuk, iš. Drezdeno! Bet tu nė perkūno nesupranti, ką tai reiškia, kai 
jūreivis iš Drezdeno. 

Kad grąžinčiau Herbertą, per daug užsigalvojusį apie gražų mies- 
tą prie Elbės Drezdeną, į motušės Tručinski virtuvę, kad jis vėl pri- 
simintų, kaip buvo Noifarvaseryje, dar sykį bakstelėjau į tą, kaip jis 
sakė, visai mažytį randą. | 

—- Na, aš juk jau sakiau. Jis buvo signalininkas torpediniam laive. 
Šakojosi čia pas mus kaip nežinia kas ir vis knisosi prie vieno ramaus 
škoto, kurio laivas stovėjo sausam doke. Dėl Čemberleno, lietsargio ir 
šiaip. Aš jam labai ramiai, kaip esu įpratęs, patariau baigt tas šnekas, 
juolab kad škotas nesuprato nė Žodžio ir tiktai pirštu mozojo ant sta- 
lo šnapsą. Ir kai aš pasakiau, gana, vaikinuk, tu čia ne namie, o Tautų 
lygos teritorijoj, tai jis man tuojau tėkšt “trofėjinis vokietis“, girdi, ir 
dar savo sumauta saksų tarme, supranti, — na, užvanojau kelissyk ir 
nusiramino. O po pusės valandos, aš kaip tik pasilenkiu paimti po sta- 
lu nuriedėjusio guldeno ir niekur nematau jo, nes tamsu, tada saksas 
išsitraukė savo badiką ir šmaukšt man! 

Herbertas šypsodamasis pavartė “Naujausias žinias“, pasakė dar: 
“Va tau ir randas“, pastūmė laikraštį murmančiai motušei Tručinski ir 
jau bandė stotis. Greitai, kol Herbertas neišėjo į tualetą — aš iš vei- 
do mačiau, kur jis nori, jau pasirėmė į stalą keltis, aš bakstelėjau į 
tamsiai violetinį, užsiūtą randą, platumo kaip skato kortos ilgis. 

— Herbertui reikia į tupyklą, vaikeliuk. Paskui pasakysiu. 

Bet aš vėl bakstelėjau, ėmiau mataruoti kojom, lyginai kaip trejų 
metų vaikas, tai visada padėdavo. 

— Na gerai. Dėl šventos ramybės. Bet trumpai. — Herbertas vėl 
atsisėdo. — Buvo trisdešimtų metų Kalėdos. Uoste tuščia. Dokininkai 
trynėsi palei gatvių kampus ir varžėsi spjaudydami į tolį. Po vidurnak- 
čio mišių — mes kaip tik sutaisėm punšą — ateina susišukavę, mė- 
lyni, lakuoti švedai ir suomiai iš jūrininkų bažnyčios, kur priešais. Aš 
jau jaučiu, kad nieko gero nebus, stoviu mūs tarpdury ir Žiūriu į jų 
perdėm pamaldžius veidus, manau, ko jie taip sukinėja sagas, ir pra- 
sideda: peiliai ilgi, naktis trumpa! Na, suomiai ir švedai amžinai vieni 
kitais nepatenkinti. Bet kam Herbertui Tručinskiui reikia veltis, tai kip- 
šas žino. Kai tiktai kiti ima kultis, Herbertas būtinai turi irgi įsikišti, 
tarsi užmačia kokia: Taigi aš šokau iš tarpdurio. Starbušas dar suriko: 
“Atsargiai, Herbertai!" Bet Herbertas žino, ką daro, jis nori padėti pa- 
storiui, menkam tokiam berniokui, ką tik baigusiam Helmėje semina- 

"riją ir nėsyk nebuvusiam su suomiais ir švedais per Kalėdas bažnyčio- 
je, taigi, nori jį išgelbėti, neleisti, kad grįžtų namo invalidas, ir vos 
tiktai nutvėręs tą Dievo Žmogų už pakarpos, jaučiu, jau viskas, suva- 
rė peiliuką į nugarą, dar pagalvojau “su Naujais“, o juk buvo dar tik- 
tai Kūčios. O kai atsigaivelėjau, tai žiūriu, kad esu paguldytas pas 
mus ant baro ir mano raudona buza bėga į alaus stiklus už dyką, o 
Starbušas eina su Raudonojo kryžiaus dėže prie manęs ir nori, kaip tas 
sako, suteikti pirmą pagalbą. 

— O ko ten tau lįsti, — supyko motušė Tručinski ir ištraukė iš sa- 
vo kuodo virbalą. — Kai į bažnyčią visai neini! Ir dar prieš šneki! 

Herbertas numojo ranka, nuėjo vilkdamas marškinius, nuleistom 
petnešom į tualetą. Piktas nuėjo, piktai pridūrė: “Va tau ir randas“, lei- 
dosi tan Žygin, tarsi norėdamas amžinai atsiriboti nuo bažnyčios ir nuo 
jos neatskiriamų peilių, tarsi tupykla būtų ta vieta, kur gali būti, gali 
tapti ir likti laisvamanis. 

Po kelių savaičių aš radau Herbertą be žado, nepasiruošusį jokiai 
apklausai. Jis man atrodė susigraužęs, nors ir nebuvo, kaip paprastai, 
sutvarstyta nugara. Jis visai normaliai gulėjo svetainėje ant nugaros. 
Nesužeistas gulėjo savo patale ir vis tiek atrodė labai sunkiai sužeis- 
tas. Aš girdėjau Herbertą dūsaujant, šaukiantis Dievo, Markso ir En- 
gelso ir keikiantis. Tarpais jis pakratydavo ore kumštį, trenkdavo juo 
sau į krūtnę, pridėdavo kitu, lyg tas katalikas šaukiantis “mea culpa, 
mea maxima culpa“. 

Herbertas buvo užmušęs latvių kapitoną. Teismas jį, tiesa, išteisi- 
no, — kaip dažnai pasitaiko jo profesijos Žmogui, Herbertas tiktai gy: 
tinę kaip centnerinis maišas, nors sako, kad kapitonas buvo menkas 
žmogelis, be to, nesveiku skrandžiu. Herbertas nevaikščiojo daugiau į 
darbą. Metė kelnerystę. “Švedo" šeimininkas Starbušas dažnai pasėdė- 
davo prie Herberto sofos arba su motuše Tručinski prie virtuvės sta- 
lo, išimdavo Herbertui Štobės kaduginės su dviem nuliais, motušei 
Tručinski pusę svaro neskrudintų kavos pupelių, pirktų laisvajame uos- 
te. Ir bandydavo arba pats perkalbėti Herbertą, arba prašydavo, kad 
motušė Tručinski perkalbėtų sūnų. Bet Herbertas likdavo kietas arba 
minkštas — kaip Žiūrėsi, — jis nenorėjo daugiau nešioti bokalų, juo 
labiau Noifarvaseryje, priešais jūrininkų bažnyčią. Apskritai nenorėjo 
nešioti bokalų, nes, kas nešioja bokalus, tą bado peiliu, o tas, ką ba- 
do, vieną dieną užmuša latvių kapitoną, vien nenorėdamas, kad latviš- 
kas peilis paliktų randą skersai ir išilgai suomiškų, švediškų, lenkiš- 
kų, laisvojo miesto ir reicho vokiečių peilių suraižytoje Herberto Tru- 

činskio nugaroje. 

— Geriau jau eisiu į muitinę, negu vėl grįšiu į Farvaserį tampytis 
su bokalais, — sakė Herbertas. 

Bet jis nenuėjo į muitinę. 


NIOBĖ 


Trisdešimt aštuntaisiais metais muitai buvo pakelti, sienos tarp Len- 
kijos ir laisvojo miesto laikinai uždarytos. Mano močiutė nebegalėjo 
atvažiuoti siauruku į Langfūro turgų; ji turėjo atsisakyti tenai savo vie- 
tos. Ir liko tupėti ant savo kiaušinių, neturėdama jokio noro perėti. 
Uoste silkės dvokė taip, kad net nosį rietė, kaupėsi prekės, o valdžių 
vyrai susitikinėjo ir niekaip negalėjo sutarti, tiktai mano draugas Her- 
bertas gulėjo plėšomas dvejonių ir be darbo ant sofos ir mąstė kaip 
tikras mąstytojas. Tuo tarpu muitinė siūlė darbą ir duoną. Žalią uni- 
formą siūlė ji ir žalią saugotiną sieną. Herbertas nenuėjo į muitinę, nc- 
norėjo daugiau nešioti bokalų, norėjo tiktai gulėti ant sofos ir mąsty- 
ti. Bet Žmogui reikia turėti darbą. Taip manė ne vien motušė Tručins- 
ki. Nors ji ir atsisakė smuklininko Starbušo prašoma prikalbėti sūnų 
Herbertą, kad eitų dirbti į Farvaserį, norėjo, jog Herbertas pagaliau 
nuliptų nuo sofos. Ir jam netrukus įgriso voliotis tarp keturių sienų, to- 
dėl jau tiktai dėjosi mąstąs ir vieną dieną ėmė ieškotis dokininko vie- 
telės “Naujausių Žinių“ ir, nenoromis, “Forposto" skelbimų skyriuose. 

Aš mielai būčiau jam padėjęs. Argi toks vyras kaip Herbertas, 
užuot dirbęs uosto priemiestyje tai, kas jam tiko, galėjo užsiimti tuo, 
kas jam visai nederėjo? Dirbti dokininku, pagalbiniu darbininku, už- 
kasinėti supuvusias silkes. Aš negalėjau įsivaizduoti Herberto, nuo 
Motlau tiltų spjaudančio ant žuvėdrų ir kramtančio tabaką. Man top- 
telėjo, kad galėčiau padaryti Herbertą savo kompanionu: dvi valan- 
džiukes pasiplūktume per savaitę ar net per mėnesį ir būtume ponai. 
Prityręs Oskaras būtų savo vis dar deimantiniu balsu raižęs turtingas 
vitrinas ir sykiu saugojęs, kai Herbertas, kaip sakoma, būtų nesnaudęs. 
Mums nereikėjo nei suvirinimo aparatų, nei visrakčių, nei įrankių dė- 
žės. Mes būtume apsiėję be kastetų ir brauningų. Belangė ir mes bu- 
vo du atskiri pasauliai, kuriems nelemta susidurti. Ir Merkurijus, va- 
gių ir prekybos dievas, laimino mus, nes aš, gimęs mergelės ženkle, 
turėjau jo antspaudą, kurį kartais dėdavau ant kietų daiktų. 

Kvaila būtų praleisti tuos epizodus. Taigi pasakoju trumpai, tačiau 
tai jokia mada ne prisipažinimas: Herbertas ir aš tuo metu, kai jis ne- 
dirbo, Ieidom sau du vidutinius įsilaužimus į delikatesų parduotuves ir 
vieną į kailių: trys sidabrinės lapės, vienas jūrų ungurys, viena per- 
siška mova ir gražus, bet nelabai brangus kumeliuko kailio paltas, kurį 
mano vargšė mama būtų mielai nešiojusi, toks buvo mūsų grobis. 

Mes liovėmės vogti ne dėl to, kad kartais kildavo nemalonus kal- 
tės jausmas, o iš esmės todėl, jog vis sunkiau buvo iškišti grobį. Kad 
pelningai jį realizuotų, Herbertas vėl būtų turėjęs eiti į Noifarvaserį, 
nes tiktai tenai buvo daugmaž normalių tarpininkų. Tačiau tos vietos 
jam vis primindavo menką nesveiku skrandžiu latvių kapitoną, todėl 
Herbertas bandė siūlyti savo gerą visur: Šichau gatvelėje, prie mez- 
gyklos, biurgerių pievose, bet tiktai nc Farvaseryje, kur kailius būtų iš- 
graibstę kaip cukrų. Tad mūsų grobio realizacija taip užsitęsė, kad pre- 
kės iš delikatesų parduotuvės pagaliau atsidūrė motušės Tručinski vir- 
tuvėje, ir.persišką movą Herbertas padovanojo jai, tiksliau, bandė pa- 
dovanoti. 

Pamačiusi movą motušė Tručinski pagaliau neteko kantrybės. Mais- 
to produktus ji, tiesa, tylomis priėmė, galbūt manydama, jog už smul- 
kią vagystę, tenkinančią pilvo reikmes, galima atleisti, bet mova bu- 
vo prabanga, o prabanga — lengvapėdystė, lengvapėdystė — kalėji- 
mas. Taip paprastai ir teisingai išmąstė motušė Tručinski, nutaisė pe- 
lės akis, ištraukė iš kuodo virbalą, iškalbėjo su virbalu: “Tau baigsis 
taip, kaip baigėsi tėvui!" ir pastūmė savo Herbertui “Naujausias Ži- 
nias“ ar “Forpostą", kas reiškė maždaug tai: dar pasiieškosi padorios 
vietos, ne kokio nors šmugelio, kitaip aš neverdu tau valgyti. 

Herbertas dar savaitę mąstė ant sofos, aš negalėjau jo prišnekinti,. 
nei kad papasakotų apie randus, nei kad eitume tuštinti daug Žadan- 
čių vitrinų. Aš supratau draugą, leidau jam išgerti savo kančių taurę 
iki dugno, rymojau pas laikrodininką Laubšadą, tarp jo laiką ryjančių 
laikrodžių, darsyk pabandžiau išprovokuoti muzikantą Meiną, tačiau jis 
nebeėmė nė į burną, savo trimitu dūdavo tiktai SA raitelių orkestro 
melodijas, vaikščiojo švarus ir Žžvalus, tuo tarpu keturios jo katės, girto 
ir perdėm muzikalaus laikotarpio reliktas, prastai maitinamos pamažu 
ėjo šuniui ant uodegos. Užtat Maceratą, mamai gyvai esant gėrusį tik 
su kompanija, dažnai rasdavau prie taurelės vėlyvą valandą stikliniu 
žvilgsniu. Jis vartydavo albumą, bandydavo, kaip dabar aš, iš mažų 
geriau ar blogiau išėjusių keturkampių prikelti mamą, apie vidurnak- 
tį verkdamas pasiekdavo tokią stadiją, kad imdavo šnekinti Hitlerį arba 
Bethoveną, kurie vis dar niūriai tebežiūrėjo į vienas kitą: familiariai 

sakydamas jiems “tu" jis, atrodo, sulaukdavo atsakymo iš genijaus, 
nors tas, žinia, buvo kurčias, tuo tarpu abstinentas fiūreris tylėdavo, 
nes Maceratas, kaip menkas girtas celenleiteris, nebuvo vertas apvaiz- 
dos dėmesio. 

Vieną antradienį — taip tiksliai man primena būgnas — vaisius 
prisirpo: Herbertas išsipustė, tai yra liepė motušei Tručinski pamirkytu 
į šaltą kavą šepečiu išvalyti viršuje siauras, apačioje plačias kelnes, 
įsispyrė į minkštus batus, užsitempė ant pečių švarką su inkarais pa- 
puoštomis sagomis, pasipurškė baltą šilkinį šaliką, įsigytą laisvajam 
uoste, odekolonu, taip pat užderėjusiu bemuičio laisvojo uosto mėšly- 
ne, ir jau stovi keturkampis ir tiesus po mėlyna kepure su snapeliu. 

— Eisiu pasidairyt kokio darbo, — pasakė Herbertas, avantiūristiš- 
kai kepštelėjo princo Henriko atminčiai skirtą kepurę kairėn, ir motušė 
Tručinski nuleido laikraštį. 

Kitą dieną Herbertas jau turėjo darbą ir uniformą. Jis buvo apsitai- 
sęs tamsiai pilkai, o ne žaliai kaip muitininkas: mat tapo muziejaus 
prižiūrėtoju Laivybos muziejuje. 

Kaip ir viskas, kas verta išsaugoti šiame apskritai išsaugotiname 
mieste, Laivybos muziejaus turtai glaudėsi sename, taip pat muzieji- 
niame patricijų name su išsikišusia mūrine veranda ir Žaismingai bei 
gausiai ornamentuotu fasadu, viduje iškaltu tamsiu raižytu ąžuolu ir su 
įvijais laiptais. Muziejaus rinkiniai atspindėjo rūpestingai katalogizuotą 
uostamiesčio istoriją, uostamiesčio, kuris visada garsėjo tuo, jog vel- 
nioniškai praturtėdavo ir toks laikydavosi tarp kelių stiprių, bet papras- 
tai neturtingų kaimynų. Ak, tos iš ordino valdovų, Lenkijos karalių nu- 
sipirktos ir rūpestingai surašytos privilegijos! Tie spalvoti įvairių jū- 
rų tvirtovės Vyslos Žiotyse apgulčių raižiniai! O štai nelaimingas ka- 
ralius Stanislavas Leščinskis, slėpęsis už miesto sienų nuo Saksonijos 
karaliaus. Aliejiniame paveiksle aiškiai matyti, kaip jis bijo. Primas 
Potockis ir prancūzų pasiuntinys de Monti taip pat labai bijo, nės rusai 
ir generolas Laskis apgulę miestą. Visa tai tiksliai surašyta, net reide 
stovinčių prancūzų laivų su lelijų vėliavomis pavadinimus galima per- 
skaityti. Strėlė rodo: šiuo laivu karalius Stanislavas Leščinskis bėgo į 
Lotaringiją, kai miestas buvo priverstas pasiduoti Augustui Trečiajam. 
Tačiau didžiąją eksponatų dalį sudarė laimėtų karų trofėjai, nes pra- 
laimėti karai retai arba išvis neduodavo muziejams trofėjų. 

Kolekcijos pasididžiavimas buvo vienos didelės Florencijos galei- 
dės pirmgalio statulėlė. Gimtasis to laivo uostas buvo- Briugė, tačiau 
Jis priklausė iš Florencijos kilusiems pirkliams Portinariui ir Taniui. 
Tūkstantis keturi šimtai septyniasdešimt trečiųjų metų balandžio mė- 

nesį, sukiojantis palei Zelandijos uostą Slujį, Dancigo jūrų plėšikams 
ir kapitonams Pauliui Benekei ir Martinui Bardevykui pavyko nutykoti 
ir užgrobti galeidę. Kapitonas, karininkai ir gausi įgula paragavo peilio 
ašmenų. Laivas ir visa, kas jame buvo, atplaukė į Dancigą. Sulanks- 
tomas “Paskutinis teismas“, tapytas dailininko Memlingo, ir auksinė 
krikštykla — užsakyti florentiečio Tanio vienai Florencijos bažnyčiai 
— buvo atiduoti Marijos bažnyčiai; “Paskutinis teismas“, kiek man 
žinoma, šiandien džiugina katalikiškas Lenkijos akis. Puošybinės fi- 
gūrėlės likimas po karo neaiškus. Mano laikais Laivybos muziejus ją 
turėjo. 

Kūninga medinė moteriška, žalia ir nuoga, iš po atsainiai pakeltų, 
rodant visus pirštus sunertų rankų, viršum ryžtingų krūtų tiesiai Žvel- 
gianti gintarinėmis įleistomis akimis. Toji moteriška, laivo pirmgalio 
puošmena, nešė nelaimes. Pirklys Portinaris užsakė skulptūrą, liepė pa- 
daryti ją vienam medžio drožėjui, garsėjančiam laivų priekius puošian- 
čiomis figūromis, pagal vienos jam patikusios flamandės merginos 
proporcijas. Vos tiktai žalioji figūra buvo pakabinta po galeidės 
bugšpritu, mergina, kaip tada įprasta, buvo apkaltinta raganavimu. Pati 
suliepsnodama kaip žvakė ji kankinama dar apkaltino savo geradarį, 
Florencijos pirklį, ir skulptorių, taip gerai perteikusį jos proporcijas. 
Portinaris, sako, pasikorė, nes bijojo ugnies. Skulptoriui nukirto abi ta- 
lentingas rankas, kad ateityje nedarytų raganų laivų puošmenomis. Ko- 
lei Briugėje vyko jų teismai ir visi apie juos kalbėjo, nes Portinaris 
buvo turtingas Žmogus, laivas su figūrėle pakliuvo į Paulio Benekės 
Jūrų plėšikų rankas. Sinjoras Tanis, antrasis pirklys, gavo galą nuo. 
abordažinio kirvio, ne ką geresnis likimas laukė ir Paulio Benekės: po 
kelerių metų jis neteko savo gimtojo miesto patricijų malonės ir bu- 
vo prigirdytas Tamsiojo bokšto kieme. Laivai, kuriems po Benekės 
mirties priekyje būdavo pritaisomas galeidės talismanas, sudegdavo dar 
uoste; tik ne pati skulptūra, ji nedėgė ugnyje ir savo subtiliomis for- 
momis viliojo laivų savininkus. Bet vos tiktai ta bobšė užimdavo vietą 
laivo pirmgalyje, už jos nugaros dėl dalyvavimo maište netekdavo gal- 
vos kas dešimtas anksčiau išties bė priekaištų įgulos narys. Nesėkmin- 
gas tūkstantis penki. šimtai dvidešimt antrųjų metų žygis prieš Dani- 
ją, kai Dancigo flotilei vadovavo Eberhardas Ferberis, prisidėjo prie 
Ferberio nušalinimo ir kruvinų maištų mieste. Istorija, tiesa, mini re- 
liginius nesutarimus — dvidešimt trečiaisiais protestantų pastorius He- 
gė vedė minią naikinti paveikslų į septynias miesto bažnyčias, bet mes 
dėl šių nelaimių kaltinsime žaliąją statulėlę: ji puošė Ferberio laivo 
priekį. | 

Kai po penkiasdešimties metų Steponas Batoras veltui stengėsi pa- 
imti apgultą miestą, Kasparas Ješkė, Olivos vienuolyno abatas, laiky- 
damas atgailai kviečiančias mišias apkaltino nuodėmingąją bobšę. Len- 
kų karalius buvo gavęs ją dovanų nuo miesto, laikė savo lauko sto- 
vykloje ir leidosi jos klaidingai patarinėjamas. Kiek ta medinė dama 
lėmė švedų Žygius prieš miestą ir ilgametį kalėjimą religinio fanatiko 
Egidijaus Štraucho, susidėjusio su švedais ir reikalavusio sudeginti ža- 
liąją bobšę, mes negalime pasakyti. Išlikęs ir vienas gan miglotas pa- 
sakojimas, jog iš Silezijos pabėgęs poetas, pavarde Opicas, kelis me- 
tus glaudėsi mieste ir be laiko mirė, nes aptiko pragaištingąją skulp- 
tūrą viename sandėlyje ir bandė ją apdainuoti eilėmis. 

Tiktai aštuonioliktojo amžiaus pabaigoje, Lenkijos dalijimų metais, 
Jėga užėmę miestą prūsai išleido karališkąjį įsakymą, draudžiantį “me- 
dinę Niobės figūrą“. Tada ji pirmąsyk raštiškai buvo pavadinta vardu 
ir tučtuojau evakuota ar uždaryta į kaip tik tą Tamsųjį bokštą, kurio 
kieme buvo prigirdytas Paulis Benekė ir kurio galerijoje aš pirmąsyk 
sėkmingai išbandžiau savo toliašaudį giedojimą, kad tenai ramiai sy- 
kiu su itin subtiliais Žmonių vaizduotės produktais, kankinimo įnagiais, 
prabūtų visą devynioliktą amžių. 

Kai aš trisdešimt antraisiais metais įkopiau į bokštą ir savo balsu 
išbandžiau miesto teatro vestibiulio langų tvirtumą, Niobė — žmonių 
vadinama “žaliąja mergele" arba “žalia merga" — jau daug metų, ačiū 
Dievui, buvo pašalinta iš bokšto kankinimų kameros. Kas Žino, ar man 
būtų pavykę sėkmingai pasikėsinti į klasikinį pastatą, jeigu ne tas 
faktas? 

Matyt, koks nors nieko nežinantis, iš svetur atkakęs muziejaus di- 
rektorius paėmė Niobę iš tramdančios ją kankinimų kameros ir po 
Dancigo paskelbimo laisvu miestu įkurdino naujajame Laivybos mu- 
Ziejuje. Netrukus jis mirė nuo kraujo užkrėtimo, kurį gavo tvirtinda- 
mas lentelę su užrašu, jog virš jos eksponuojama laivo priekio puoš- 
mena, vardu Niobė. Jo įpėdinis, atsargus miesto istorijos Žinovas, vėl 
norėjo pašalinti Niobę. Jis manė padovanoti pavojingąją medinę mer- 
giną Liubeko miestui, ir vien todėl, kad liubekiečiai tos dovanos ne- 
priėmė, miestelis prie Travės su savo raudonų plytų pažnysiomis per 
bombų karą išliko palyginti sveikas. 

Taigi Niobė arba “žalioji merga" liko Laivybos muziejuje ir dėl to 
beveik per keturiolika muziejaus istorijos metų mirė du direktoriai — 
tas atsargusis ne, nes persikėlė dirbti kitur, — prie jos kojų gavo ga- 
lą vienas pagyvenęs pastorius, nusižudė vienas Aukštosios technikos 
mokyklos studentas, du Petrio gimnazijos abiturientai, ką tik sėkmin- 


147 


gai išlaikę egzaminus, ir atsisveikino su gyvenimu keturi rimti muzie- 
jaus prižiūrėtojai, beveik visi turėję šeimas. 

Visus juos, taip pat ir technikos mokyklos studentą, aptiko giedrais 
veidais ir sų to tipo aštriais daiktais krūtinėse, kokių buvo galima rasti 
laivybos muziejuje: takelažiniais peiliais, abordažiniais kabliais, har- 
pūnais, smulkiais ornamentais išraižytais Aukso kranto ietgaliais, bu- 
rių siuvimo adatomis; ir tiktai antras abiturientas turėjo griebtis pirma 
peilio, paskui mokyklinio skriestuvo, nes prieš pat jo mirtį visi aštrūs 
muziejaus eksponatai buvo arba pritvirtinti grandinėmis, arba uždengti 
stiklu. Nors mirčių tyrimo komisijos kriminalistai kiekvienu atveju 
konstatuodavo tragišką savižudybę, mieste ir laikraščiuose sklandė 
gandas, jog “tai žaliosios mergos su pakeltom rankom darbas“. Nio- 
bė buvo rimtai įtarinėjama. Apie ją buvo plačiai diskutuojama, laik- 
raščiai įsivedė specialią rubriką, kur kiekvienas galėjo pareikšti savo 
nuomonę; buvo kalbama apie fatalius reiškinius. Miesto valdžia kal- 
bėjo apie pasenusius prietarus: niekas nieko nedarys, kol nebus įrody- 
ta, jog vadinamosios piktos lemties iš tikrųjų esama. Tad žaliasis me- 
džio strampas toliau liko Laivybos muziejaus pažiba, nes Olivos etno- 
grafinis muziejus, Miesto muziejus Mėsininkų skersgatvyje ir “ Artus- 
hofo“ valdyba atsisakė imti nepasotinamąją damą. 

Laivybos muziejuje ėmė trūkti prižiūrėtojų. Bet ne tik jie vengė 
medinės panelės. Ir muziejaus svečiai lenkdavosi salės su geltonake. 
Ilgą laiką patalpoje su renesansiniais langais, iš šono tinkamai apšvie- 
čiančiais skulptūrą, buvo tylu ramu. Ją nusėdo dulkės. Į ją nebėjo va- 
lytojos. Anksčiau tokie įkyrūs fotografai, vienas kurių nupleškinęs lai- 
vo puošmeną mirė, tiesa, natūralia, tačiau turint galvoje nuotrauką įtar- 
tina mirtimi, nebeteikė daugiau laisvojo miesto, Lenkijos, Vokietijos, 
net Prancūzijos spaudai skulptūros žudikės nuotraukų, netgi naikino 
savo archyvuose jos portretus ir fotografavo tiktai įvairių prezidentų, 
valstybių galvų ir egzilio karalių atvykimus ir išvykimus, gyveno pla- 
ninių paukščių parodų, reicho kongresų, automobilių lenktynių ir pa- 
vasario potvynių ženkle.. 

Taip buvo iki tol, kol nenorėjęs daugiau nešioti bokalų ir juolab 
dirbti muitinėje Herbertas Tručinskis apsitaisė pelės spalvos muziejaus 
prižiūrėtojo uniforma ir įsitaisė ant oda aptrauktos kėdės šalia durų to- 
je salėje, kurią žmonės vadino “mergelės seklyčia". Pačią pirmą die- 
ną aš palydėjau Herbertą iki tramvajaus stotelės Makso Halbės aikš- 
tėje. Labai nerimavau dėl jo. 

— Eik namo, Oskariuk. Aš negaliu tavęs vestis! — Bet aš taip įky- 
riai lindau savo dideliam draugui su būgnu ir lazdelėmis į akis, kad 

Herbertas galop tarė: — Na gerai, tada palydčk iki Aukštųjų vartų. 
Paskui važiuosi namo ir jokių kalbų! 

Prie Aukštųjų vartų aš nenorėjau važiuoti atgal su penktu, ir Her- 
bertas mane pasiėmė iki Šventosios Dvasios skersgatvio, bandė darsyk 
manęs atsikratyti jau lipdamas muziejaus verandos laiptais ir galų gale 
atsidusęs nupirko kasoje vaikišką bilietą. Man, beje, buvo jau keturio- 
lika ir iš tiesų reikėjo pirkti bilietą suaugusiems, bet negi visiems pa- 
sakosi! 

Dieną praleidom ramiai ir smagiai. Be lankytojų, be kontrolės. Tar- 
pais aš pusvalandį pabūgnydavau, tarpais Herbertas valandėlę snustel- 
davo. Niobė gintarinėmis akimis Žiūrėjo priešais save ir veržėsi su saą- 
vo dviem krūtim į kažkokį mums nesuvokiamą tikslą. Mes beveik ne- 
kreipėm į ją dėmesio. 

— Ne mano skonio, — numojo ranka Herbertas. — Pasižiūrėk, ko- 
kia riebi ir su dvigubu pagurkliu. 

Herbertas pakreipė galvą ir ėmė svajoti: 

— O strėnos, kaip dvivėrės durys. Herbertui labiau patinka lieknos 
damos, tokios mažos lyg lėlės ledergėlės. | 

Aš klausiausi, kaip Herbertas pasakoja, kokios turi būti jo skonio 
damos, ir mačiau, kaip jis savo dideliausiomis lyg kastuvai rankomis 
lipdo gracingus moteriškos lyties būtybės kontūrus, ilgą laiką buvusius 
ir šiandien tebesančius mano moters figūros idealu, nors jį ir slėptų 
seselės drabužiai. | 

Jau trečią savo tarnybos dieną mes išdrįsom pakilti nuo kėdės prie 
durų. Dėdamiesi, jog rūpinamės švara, salėje iš tiesų buvo klaiki ne: 
tvarka, valydami dulkes, braukdami nuo ąžuolu apkaltų sienų voratin- 
klius ir jų audėjus, išties versdami salę “mergelės seklyčia“, mes ar- 
tinomės prie apšviesto, šešėlius metančio žalio medinio kūno. Negali 
sakyti, kad būtume buvę visiškai abejingi Niobei. Pernelyg aiškiai ji 
buvo atstačiusi savo riebokas, bet tikrai ne beformes grožybes. Tiktai 
žiūrėjom į ją ne geidulio apvilktomis akimis, o kaip dalykiški, viską 
blaiviai vertinantys žinovai. Herbertas ir aš, du šalti, ledinės aistros 
apimti estetai, atstatę priešais akis nykšų tikrinome skulptūros propor- 
cijas: jei ne truputį per trumpos šlaunys, Niobė ūgiu iš esmės atitiko 
klasikinį aštuonių galvų idealą, tuo tarpu platumu, klubais, pečiais, 
krūtine, daugiau orientavosi į olandišką negu į graikišką standartą. 

Herbertas nuleido nykštį: 

— Lovoj jinai man būtų per daug aktyvi. Herbertui užteko imty- 
nių Oroje ir Farvaseryje. Man tokios moters nereikia. — Herbertas 

buvo pamokytas žmogus. — Va jeigu jinai būtų tokia, kad pirštais ga- 
lėtum apimti, tokia trapi, kad bijotum, jog nenulūžtų per liemenį, ta- 
da Herbertas jai nieko negalėtų prikišti. 

Mes, aišku, jeigu jau kas, nieko nebūtume turėję prieš Niobę ir jos 
imtynininkišką prigimtį, Herbertas gerai žinojo, kad jo geidžiamas ar 
negeidžiamas nuogų ar pusnuogių moterų pasyvumas ar aktyvumas 
priklauso ne nuo lieknumo ir gracingumo ar kūningumo ir storumo; 
yra trapių mergelių, kurios lovoje nerimsta, ir penkių vyrų neapkabi- 
namų matronų, kurios telkšo kaip ta nejudanti bala. Mes tyčia papras- 
tinom savo samprotavimus, viską suvesdami į du priešingus polius, ir 
tyčia vis labiau įžeidinėjom Niobę. Pavyzdžiui, Herbertas mane pakė- 
lė, ir aš tol būgnijau lazdelėm tai bobšei į krūtis, kol iš jos pripurkš- 
tų, todėl negyvenamų, bet vis tiek gausių kirvarpų paliktų griovelių, 
pakilo juokingi debesiukai. Man būgnijant mudu Žiūrėjom į jos akis 
vaizduojančius gintarus. Niekas netrūkčiojo, nemirkčiojo, neašarojo, 
nebėgo. Nevirto siaurais pyktį Žžarstančiais plyšiais. Puikiai, nors ir dėl 
iškilumo kiek iškreiptai, nušlifuoti, labiau geltoni negu rudi, lašai at- 
spindėjo salės inventorių ir dalį saulės apšviestų langų. Gintaras ap- 
gaulingas, kas to nežino! Ir mes žinojom apie klastingą to į papuoša- 
lus pakelto sakų produkto būdą. Tačiau visa, kas moteriška, kaip vy- 
rai, primityviai priskirdami aktyvui arba pasyvui, Niobės aiškų abejin- 
gumą vertinome savo naudai. Mes jautėmės saugūs. Herbertas įžūliai 
kikendamas įkalė jai į kelį vinį: man sulig kiekvienu plaktuko smūgiu 
gėlė kelį, o ji nė akim nemirktelėjo. To žalio strampo akyse mes 1š- 
darinėjom visokias kvailystes. Herbertas apsivilko anglų admirolo mi- 
linę, užsikabino Žiūronus, užsimaukšlino dėl komplekto admirolo skry- 
bėlę. Aš su raudona liemene ir ilgu peruku vaidinau admirolo pažą. 
Mes žaidėm Trafalgaro mūšį, apšaudėm Kopenhagą, blaškėm Napole- 
ono laivyną prie Abukiro, plaukėm aplink vieną ar kitą ragą, istorinė- 
mis, paskui vėl savo meto pozomis stovėjome prieš tą, kaip mes ma- 
nėme, viską pakenčiančią ar gal net nepastebinčią, olandės raganos 
proporcijas atitinkančią laivo priekio puošmeną. 

Šiandien aš žinau, kad ir sienos turi akis, kad niekas nelieka ne- 
pastebėta, kad net tapetai turi geresnę atmintį už Žmones. O gal tai 
Dievas viską mato iš dangaus! Taburetės, pakabos, puspilnės peleni- 
nės ar medinės moters, vardu Niobės užtenka, kad kiekvienas poelgis 
turėtų amžinųjų liudytojų. | 

Dvi savaites, o gal-ir ilgiau dirbome Laivybos muziejuje. Herber- 
tas padovanojo man būgną ir dusyk parnešė namo algą su priedu už 

pavojingumą. Vieną antradienį, mat pirmadieniais muziejus būdavo už- 
darytas, man nepardavė vaikiško bilieto ir neįleido į vidų. Herbertas 
pasidomėjo kodėl. Kasininkas, niūrokas, bet geranoriškas Žmogus, at- 
sakė, kad, girdi, gautas skundas ir dabar vaikams negalima. Vaiko tė- 
vas nesutinkąs, jis nieko prieš, jeigu aš pabūčiau prie kasos, nes kaip 
prekybininkas ir našlys neturįs kada manęs prižiūrėti, tačiau į salę, į 
“mergelės seklyčią", man nebegalima eiti, nes tai esą neatsakinga. 

Herbertas jau buvo benusileidžiąs, bet aš jį kumšėjau, raginau, ir 
jis 1š dalies pripažino, jog kasininkas teisus, kita vertus, pavadino ma- 
ne savo talismanu, angelu sargu, pakalbėjo apie jį saugosiančią vaikiš- 
ką nekaltybę, trumpai tariant, Herbertas beveik susidraugavo su kasi- 
ninku ir sutarė, kad man būtų leista, kaip kasininkas pasakė, paskuti- 
nę dieną įeiti į Laivybos muziejų. 

Taip aš darsyk laikydamasis savo didžiulio draugo rankos pakilau 
puošniais, visąlaik šviežiai alyva pateptais įvijais laiptais į trečią aukš- 
tą, kur gyveno Niobė. Mes praleidom tylią priešpietę ir dar tylesnę po- 
pietę. Jis sėdėjo primerkęs akis ant oda aptraukto krėslo su geltono- 
mis vinių galvutėmis. Aš tupėjau jam prie kojų. Būgnas tylėjo. Mes 
dairėmės į hanzos laivus, fregatas, korvetes, penkiastiebius, galeras ir 
jūrinės valtis, pakrančių burlaivius ir kliperius, kabančius po ąžuoli- 
nėmis lubomis ir laukiančius palankaus vėjo. Apžiūrinėjom modelių 
laivyną, laukėm su juo gaivaus brizo, bijojom seklyčioj štilio ir darėm 
viską, kad nereikėtų žiūrėti į Niobę ir jos bijoti. Ak, ką mes būtume 
davę už kirvarpos krebždesį, kuris mums paliudytų, kad žaliojo stram- 
po vidus lėtai, bet nepaliaujamai graužiamas, kad Niobė neamžina. Bet 
joks kirminas nekrebždėjo. Konservuotojas buvo apsaugojęs medinį 
kūną nuo kirminų ir padaręs jį nemirtingą. Tad mums liko vien mo- 
delių laivynas, kvaila viltis sulaukti vėjo ir bijoti Niobės, kurios sten- 
gėmės nepastebėti, nematyti, kurią galbūt net būtume pamiršę, jeigu 
popietės saulė staiga nebūtų kliudžiusi į patį vidurį ir neuždengusi jos 
kairės akies. 

Tas žybsnis neturėjo mūsų nustebinti. Mes juk jau buvom pripratę 
prie saulėtų popiečių trečiame Laivybos muziejaus aukšte, žinojom, 
kiek valandų išmušta arba dar išmuš, kai šviesa nusileis nuo karnizo 
ir įsiropš į hanzos laivus. Bažnyčios irgi darė savo: teikė dulkes ke- 
liančios saulės šviesos keliui laiko dimensiją ir istoriniu skambinimu 
garsino mūsų istorinę kolekciją. Tad nieko keista, jog saulė mums ir- 
gi atrodė istorinė, verta būti eksponuojama ir einanti išvien su Niobės 
gintarinėmis akimis. 

Kadangi neturėjom nei noro, nei drąsos žaidimams ir provokuojan- 
čioms kvailystėms, tą popietę sužibęs šiaip jau nebylaus strampo 
žvilgsnis mus veikė dvigubai. Prislėgti kentėjom tą mums dar likusį 
pusvalandį. Lygiai penktą muziejus buvo uždaromas. 

Kitą dieną Herbertas pradėjo tarnybą vienas. Aš palydėjau iį iki 
muziejaus, bet nepanorau laukti prie kasos ir susiradau vietą priešais 
patricijų namą. Su savo būgnu įsitaisiau ant granitinio rutulio, kurio 
užpakalyje buvo išaugusi uodega, suaugusiųjų naudojama kaip turėk- 
las. Neverta nė sakyti, jog kitapus laiptų riogsojo toks pat rutulys su 
tokia pačia ketine uodega. Aš būgnijau retai, bet bjauriai garsiai, dau- 
giausia protestuodamas prieš pro šalį einančias moteris, kurioms rūpė- 
jo prie manęs sustoti, paklausti vardo ir prakaituotom rankom paglos- 
tyti tada jau gražius, trumpus, truputį garbanotus mano plaukus. Pra- 
ėjo priešpietė. Šventosios Dvasios skersgatvio gale tupėjo tamsiai rau- 
dona, žalia kuprė, storu, išsipūtusiu bokštu plytinė perekšlė Šventoji 
Marija. Iš žiojėjančių bokšto sienų vis lėkė balandžiai, staigiai leido- 
si netoli manęs ant žemės, burbuliavo nesąmones ir gerai nežinojo, 
kiek dar turės perėti, ką galų gale išperės, ar tas amžius trunkantis 
perėjimas galų gale nevirs savitiksliu. 

Per pietus Herbertas išėjo į lauką. Iš savo pusryčių dėžutės, motu- 
šės Tručinski pripakuotos taip, kad nebeužsidarė, jis padavė man su- 
muštinį, apteptą taukais su piršto storumo kraujinės dešros sluoksniu. 
Ir linktelėjo man ragindamas, nes aš nenorėjau valgyti. Pagaliau aš su- 
valgiau sumuštinį, o Herbertas, nevalgęs nieko, surūkė cigaretę. Prieš 
muziejui jį vėl atsiimant, įsmuko į vieną smuklę Brotbenkengasėje iš- 
mesti dviejų, trijų taurėlių kaduginės. Jam geriant, aš žiūrėjau į jo 
Adomo obuolį. Man nepatiko, kad jis vieną po kitos pylėsi taureles į 
gerklę. Kai jis jau seniai buvo užkopęs įvijais muziejaus laiptais ir aš 
vėl įsitaisęs ant granitinio rutulio, Oskarui vis tebestovėjo akyse šoki- 
nėjantis draugo Adomo obuolys. Popietė šliaužė per neryškiai margą 
muziejaus fasadą. Ji kabarojosi nuo vieno riestainio ant kito, jojo ant 
nimfų ir gausybės ragų, ėdė storus gėlių siekiančius angelus, sirpino 
jau ir taip prisirpusias nutapytas vynuoges, veržėsi į patį kaimo šven- 
tės centrą, ėjo slėpynių, ropštėsi ant sūpuoklių, kėlė į bajorus žmones, 
su plačkelnėmis kažką pardavinėjančius, pasivijo elnią, kurį persekiojo 
šunys, ir pagaliau pasiekė tą trečio aukšto langą, leidusį saulei trum- 
pam, bet amžinai apšviesti vieną gintarinę akį. Aš lėtai nuslydau nuo 
granitinio rutulio. Būgnas kietai atsitrenkė į tašytą akmenį. Kelios bal- 
to būgno. lako ir besiplaikstančių liepsnų atplaišos atšoko ir nutūpė 
kaip baltos ir raudonos dėmelės ant laiptų. 

Galbūt aš ką nors pasakiau, sukalbėjau kokią maldą, ką nors išskai- 
čiavau: netrukus priešais muziejaus pastatą jau stovėjo greitosios pa- 
galbos automobilis. Praeiviai apspito duris. Oskarui pavyko sykiu su 
greitosios pagalbos Žmonėmis įsmukti į vidų. Aš greičiau radau laip- 
tus į viršų negu jie, po ankstesnių nelaimių turėję geriau gaudytis mu- 
ziejaus patalpose. | 

Aš vos nesuprunkščiau, pamatęs Herbertą! Jis kabojo ant Niobės iš 
priekio, norėjo ją apšokti. Galvą buvo nuleidęs ant jos galvos. Ranko- 
mis įsikibęs į jos pakeltas ir sunertas rankas. Nusivilkęs marškinius. 
Juos, tvarkingai sudėtus, aš paskui radau ant odinio krėslo prie durų. 
Ant nugaros išryškėję visi randai. Aš perskaičiau tą raštą, suskaičia- 
vau jo raides. Nė vienos netrūko. Bet nebuvo matyti jokio naujo rando 
užuomazgos. 

Tuoj po manęs į salę atlėkę greitosios pagalbos vyrai gerokai pa- 
vargo, kol atskyrė Herbertą nuo Niobės. Trumpą dvipusį laivo kirvį 
aistruolis buvo nutraukęs nuo grandinės ir įkirtęs vienerius ašmenis į 
Niobę, o kitus, atakuodamas bobšę, susivaręs į krūtinę sau. Taigi vir- 
šuje kontaktas buvo tobulas, tuo tarpu apačioje, su atsegtomis kelnė- 
mis, iš kurių kai kas kyšojo dar stačias ir be jokios nuovokos, Herber- 
tas nebuvo radęs, kur nuleisti inkarą. 

Kai jie uždengė Herbertą paklode su užrašu “Greitoji pagalba", Os- 
karas, kaip visada, kai ko nors netekdavo, ėmėsi būgno. Jis vis tebe- 
daužė jį kumščiais, kai muziejaus vyrai išvedė jį iš “mergelės sekly- 
čios“ ir paskui su policijos automobiliu parvežė namo. Ir dabar, ligo- 
ninėje, šaukdamasis iš praeities tą meilės bandymą tarp kūno ir me- 
džio, jis vėl turi daužyti būgną kumščiais, kad darsyk galėtų pereiti 
gumbuotos, įvairių spalvų, kietos ir jautrios, viską numatančios, vis- 
ką nubraukiančios, neprilygstamo kietumo ir jautrumo Herberto Tru- 
činskio nugaros labirintą. 

Tiktai tada, kai jie nuima Herbertą nuo besielio medinio strampo, 
ateina Brunas, mano prižiūrėtojas, su nevilties apimta kriaušės pavi- 
dalo galva. Jis atsargiai nukelia mano kumščius nuo būgno, pakabina 
būgną ant kairiojo mano metalinės lovos kojūgalio ramsčio ir išlygi- 
na antklodę. 

— Pone Maceratai, — prašo jis, — jeigu jūs ir toliau taip garsiai 
būgnysite, tai kiti išgirs, kad čia taip triukšmaujama. Gal jūs padary- 
tumėte pertrauką arba būgnytumėte kiek tyliau! 

Gerai, Brunai, pabandysiu kitą skyrių tyliau padiktuoti savo būgnui, 
nors kaip tik ta tema šaukiasi riaumojančio, išsibadėjusio orkestro. 

TIKĖJIMAS, VILTIS, MEILĖ 


Gyveno kartą muzikantas, pavarde Meinas, nuostabiai gražiai mo- 
kėjęs groti trimitu. Jis gyveno penktame nuomojamo namo aukšte po 
pat stogu, laikė keturias kates, kurių viena vardu Bismarkas, ir nuo ry- 
to iki vėlumos gėrė kaduginę. Gėrė tol, kol jį išblaivė nelaimė. 

Šiandien Oskaras nenori labai tikėti ženklais. Tačiau tada daug kas 
rodė būsiant nelaimę, kuri avėsi vis didesnius batus, su vis didesniais 
batais žengė vis didesnius žingsnius ir manė aplink sėti nelaimes. Ir 
tada mirė mano draugas Ilerbertas Tručinskis nuo žaizdos krūtinėje, 
padarytos medinės bobšės. Bobšė nemirė. Ji buvo užantspauduota ir 
patalpinta muziejaus rūsyje, atseit restauravimui. Tačiau nelaimės ne- 
galima uždaryti rūsyje. Su nutekamaisiais vandenimis ji prasiskverbia 
į kanalizaciją, pasiskirsto po dujų tinklą, ateina į visus namus ir nie- 
kas, dėdamas virš melsvos liepsnos sriubą, nenutuokia, kad jo ėdesys 
užvirs nuo nelaimės. 

Kai laidojom Langfūro kapinėse Ilerbertą, aš antrukart pamačiau 
Šugerį Leo, su kuriuo buvau susipažinęs Brentau kapinaitėse. Visiems 
mums, mMotušci Tručinski, Gustei, Fricui ir Marijai Tručinskiams, sto- 
rajai poniai Kater, senajam Heilantui, kuris per šventės pjaudavo mo- 
tušei Tručinski triušius, mano galimam tėvui Maceratui, kilniaširdiš- 
kai, koks jis mėgo pasirodyti, apsiėmusiam sumokėti pusę laidotuvių 
išlaidų, taip pat Janui Bronskiui, beveik nepažinojusiam Herberto, at- 
ėjusiam tik tam, kad pamatytų Maceratą ir, galimas daiktas, mane 
neutralioje kapinių žemėje, — seilėdamasis, kišdamas drebančią, baltą 
pelijančią pirštinę Šugeris Leo visiems mums nerišliai pareiškė užuo- 
Jautą, neskirdamas džiaugsmo nuo gėlos. 

Kai Šugerio Leo pirštinė plazdėjo į ranką muzikantui Meinui, 
atėjusiam į kapines pusiau civiliais drabužiais, pusiau SA uniforma, 
pamatėm dar vieną būsimos nelaimės ženklą. 

Balkšva Leo pirštinė išgąstingai šoko į viršų, nulėkė šalin ir nusi- 
tempė per kapus Leo. Mes girdėjom jį šaukiant, bet ne užuojautos Žo- 
džių skivytai liko kaboti ant kapinių žalumos. 

Niekas nepasitraukė nuo muzikanto Meino į šalį. Vis dėlto, Šuge- 
rio Leo atpažintas ir parodytas, jis vienas stovėjo tarp laidotuvininkų 
ir sutrikęs gniaužė savo trimitą, kurį buvo specialiai atsinešęs ir juo 
labai gražiai pagrojęs prie Herberto kapo, nes Meinas po labai ilgos 
pertraukos vėl buvo išgėręs kaduginės, mat jo vienmečio Herberto 
mirtis jį labai sujaudino, tuo tarpu iš manęs ir mano būgno Herberto 
mirtis atėmė žadą. 

Gyveno kartą muzikantas, pavarde Meinas, nuostabiai gražiai mo- 
kėjęs groti trimitu. Jis gyveno penktame mūsų nuomojamo namo aukš- 
te, laikė keturias kates, kurių viena vardu Bismarkas, ir nuo ryto iki 
vėlumos gėrė kaduginę, kol, rodos, trisdešimt šeštųjų pabaigoje ar tris- 
dešimt septintųjų pradžioje, įstojo į SA raitelių orkestrą ir pūtė tenai 
savo trimitą be klaidų, tačiau nebe taip nuostabiai gražiai, nes apsimo- 
vęs oda pamuštas kelnes nustojo gerti kaduginę ir dabar tiktai -blaivas 
garsiai pūtė savo dūdą. | 

Kai mirė SA nario Meino jaunystės draugas Herbertas Tručinskis, 
su kuriuo jis trečiajame dešimtmetyje mokėjo nario mokesčius iš pra- 
džių komunistinei jaunimo grupei, paskui “Raudonųjų sakalų“, kai tas 
draugas buvo pakištas po žeme, Meinas siekė trimito ir sykiu kadu- 
ginės butelio. Mat jis norėjo nuostabiai -gražiai groti ir nebebūti blai- 
vas, jodinėdamas ant rudo arklio nebuvo praradęs muzikinės klausos, 
todėl jau kapinėse patraukė gurkšnį ir pūsdamas trimitą nenusivilko 
ant uniformos užsimesto civilinio apsiausto, nors iš pradžių buvo nu- 
matęs kapinėse dūduoti ruda apranga, tik nusiėmęs kepurę. 

Gyveno kartą SA narys, kuris prie draugo kapo nuostabiai gražiai, 
kaduginės įkvėptas, grojo trimitu nėnusivilkęs civilinio apsiausto, den- 
giančio SA uniformą. Kai Šugeris Leo, visų kapinių privalomas atri- 
butas, reiškė laidotuvininkams užuojautą, tai užjautė visus. Tiktai SA 
narys negavo prisiliesti prie baltos Leo pirštinės, nes Leo atpažino SA 
narį, išsigando ir garsiai rėkdamas atsakė pirštinę ir užuojautą. O SA 
narys be užuojautos, su atvėsusiu trimitu parėjo namo, kur savo bute 
po pat mūsų nuomojamo namo stogu rado keturias kates. 

Gyveno kartą SA narys, pavarde Meinas. Iš tų laikų, kai kasdien 
gėrė kaduginę ir nuostabiai gražiai grojo trimitu, jo bute buvo likusios 
keturios katės, kurių viena vardu Bismarkas. Kai SA narys Meinas 
vieną dieną grįžo iš savo jaunystės draugo Herberto Tručinskio laido- 
tuvių vėl blaivas ir liūdnas, nes kai kas nepareiškė jam užuojautos, bu- 
te jo laukė tiktai keturios katės. Katės ėmė trintis į jo raiteliškus ba- 
tus, ir jis davė joms visą laikraštį, pilną silkių galvų, ir tai atitraukė 
kates nuo jo batų. Tą dieną bute ypač smarkiai atsidavė katėmis, nes 
visos jos buvo katinai, o vieno, juodo su baltomis letenomis, vardas 
buvo Bismarkas. Meinas neturėjo bute nė lašo kaduginės. Todėl jam 
vis labiau atsidavė katėm ir katinais. Galbūt jis būtų nusipirkęs deg- 
tinės mūsų parduotuvėje, jeigu jo butas nebūtų buvęs penktame aukšte 
po pat stogu. O dabar jis bijojo laiptų, bijojo kaimynų, kuriems tiek- 
syk buvo prisiekinėjęs, kad daugiau nė lašu nesuvilgys savo muzika- 
lių lūpų, kad pradeda naują perdėm blaivų gyvenimą, kad nuo šiol at- 

siduosiąs tvarkai ir pamirš be tikslo praleistos, bohemiškos jaunystės 
kvailystes. | 

Gyveno kartą Žmogus, pavarde Meinas. Kai jis vieną dieną su sa- 
vo katėmis, kurių viena vardu Bismarkas, sėdėjo bute po pat namo 
stogu, kačių kvapas jam ypač nepatiko, nes priešpiet turėjo labai ne- 
malonų nuotykį ir kad namie nebuvo nė lašo kaduginės. O nuotaika 
vis blogėjo, troškulys didėjo ir kačių kvapas stiprėjo, tad Meinas, iš 
profesijos muzikantas ir SA raitelių orkestro narys, pagriebė Žarstek- 
lį, gulėjusį šalia šaltos krosnies ir tol davė juo katinams, kol jam pa- 
sirodė, kad visi, ir katinas, vardu Bismarkas, jau negyvi ir gatavi, nors 
katinų kvapas nuo to nė kiek nesusilpnėjo. 

Gyveno kartą laikrodininkas, pavarde Laubšadas. Jis gyveno mūsų 
nuomojamo namo antrame aukšte dviejų kambarių bute, kurio langai 
žiūrėjo į kiemą. Laikrodininkas Laubšadas buvo nevedęs. Nacionalso- 
cialistų draugijos už tautos gerovę ir Gyvulių globos draugijos narys. 
Laubšadas turėjo gerą širdį ir įkvėpdavo gyvasties visiems pavargu- 
siems Žmonėms, nesveikiems gyvuliams ir sugedusiems laikrodžiams. 
Kai laikrodininkas vieną popietę susimąstęs ir galvodamas apie prieš- 
piet vykusias kaimyno laidotuves sėdėjo prie lango, tai pamatė, kaip 
muzikantas Meinas, gyvenęs to paties namo penktame aukšte, išnešė 
į kiemą puspilnį bulvių maišą, kuris apačioje atrodė šlapias ir varvė- 
jo, ir įkišo jį vienon iš dviejų šiukšlių dėžių. O kad šiukšlių dėžė buvo 
artipilnė, tai muzikantui vargiai pavyko uždaryti dangtį. 

Gyveno kartą keturi katinai, kurių vienas vardu Bismarkas. Tie ka- 
tinai priklausė muzikantui, pavarde Meinas. Kadangi katinai buvo ne- 
kastruoti ir smarkiai specifiškai dvokė, tai vieną dieną muzikantas, ta- 
da dėl tam tikrų priežasčių ypač negalėjęs pakęsti jų kvapo, užmušė 
visus keturis žarstekliu, sudėjo į bulvių maišą, nunešė maišą laiptais 
žemyn ir skubiai įkišo į šiukšlių dėžę, stovėjusią kieme prie kilimų 
karties, nes maišas jau trečiame aukšte ėmė lašėti. O kad šiukšlių dėžė 
buvo artipilnė, tai muzikantas turėjo suspausti šiukšles maišu, nes ki- 
taip nebūtų uždaręs dėžės dangčio. Vos tiktai jis išėjo iš kiemo į gatvę 
— nes grįžti į katėmis atsiduodantį, tačiau be kačių likusį butą neno- 
rėjo, — suspaustos šiukšlės ėmė vėl pūstis ir kelti maišą, o sykiu su 
maišu ir dangtį. i 

Gyveno kartą muzikantas, jis užmušė savo keturias kates, įkišo jas 
į šiukšlių dėžę, išėjo iš namų ir patraukė pas draugus. 

Gyveno kartą laikrodininkas, jis susimąstęs sėdėjo prie lango ir ma- 
tė, kaip muzikantas Meinas įgrūdo į šiukšlių dėžę puspilnį maišą ir iš- 

ėjo iš kiemo, ir kaip šiukšlių dėžės dangtis, Meinui išėjus, atsidarė ir 
po truputį ėmė kilti į viršų. 

Gyveno kartą keturi katinai, vieną nepaprastą dieną už tai, kad ne- 
paprastai dvokė, jie buvo užmušti, sukišti į maišą ir įgrūsti į šiukšlių 
dėžę. Bet katės, kurių viena vardu Bismarkas, dar ne visai buvo ga- 
tavos, jos atsigavo, nes tai gajūs padarai. Jos ėmė judėti maiše, judinti 
šiukšlių dėžės dangtį ir uždavė laikrodininkui Laubšadui, vis dar sė- 
dėjusiam ir mąsčiusiam prie lango, klausimą: “Spėk, kas yra tame 
maiše, kurį muzikantas Meinas įkišo į šiukšlių dėžę?" 

Gyveno kartą laikrodininkas. Jis negalėjo ramiai žiūrėti, kaip kaž- 
kas šiukšlių dėžėje juda. Tad išėjo iš savo buto antrame nuomojamo 
namo aukšte, atėjo į kiemą, atidarė šiukšlių dėžės dangtį, atrišo mai- 
šą, ištraukė keturias sudaužytas, bet dar gyvas kates ir ėmėsi jas gy- 
dyti. Bet jos mirė jo laikrodininkiškose rankose dar tą pačią naktį, ir 
jam nieko kita neliko, kaip tiktai pranešti Gyvulių globos draugijai, 
kurios narys jis buvo, ir vietinei partijos grupei apie jos kompromita- 
vimą gyvulių kankinimu. 

Gyveno kartą SA narys, jis užmušė keturias kates, o kadangi ka- 
tės ne visai išleido kvapą, tai įdavė jį, ir laikrodininkas apskundė jį 
Gyvulių globos draugijai. Dėl to SA narys susilaukė bylos, gavo su- 
mokėti baudą. Tos bylos atgarsiai pasiekė ir SA ausis, ir SA narys už 
netinkamą elgesį buvo pašalintas iš SA. Nors SA narys trisdešimt aš- 
tuntųjų metų iš lapkričio devintosios į dešimtąją naktį, vėliau pavadin- 
tą Krištoline naktim, ypač narsiai elgėsi, sykiu su Kitais padegė Lang- 
fūro sinagogą Michaelisvėgo gatvėje, taip pat aktyviai talkino kitąryt 
tuštinant išvakarėse tiksliai nurodytas parduotuves, jo uolumas vis tiek 
nieko negelbėjo, ir jis vis tiek buvo pašalintas iš SA raitelių. Tiktai po 
metų jam pavyko įstoti į heimvėrą, kurį vėliau priglaudė SS. 

Gyveno kartą bakalėjininkas, vieną lapkričio dieną jis uždarė savo 
parduotuvę, nes mieste dėjosi įdomūs dalykai, paėmė už rankos savo 
sūnų Oskarą ir nuvažiavo su penktu tramvajum iki Langgasės vartų, 
nes tenai kaip ir Sopote bei Langfūre degė sinagoga. Sinagoga buvo 
jau beveik sudegusi, ir gaisrininkai Žiūrėjo, kad liepsna nepersimeėstų 
į kitus namus. Iš griuvėsių uniformuoti ir civiliai žmonės traukė kny- 
gas, sakralinius reikmenis ir keistas medžiagas. Suneštą krūvą užde- 
gė, ir bakalėjininkas ta proga pasišildė rankas ir jausmus prie bendro 
laužo. O jo sūnus Oskaras, matydamas tėvą užsiėmusį ir įsikarščiavu- 
Sį, nepastebimai pasišalino ir nuskubėjo Arsenalo pasažo pusėn, nes 
jam rūpėjo baltai ir raudonai lakuotos skardos būgnai. 

Gyveno kartą žaislų pardavėjas, vardu Zigismundas Markus, tarp 

kita ko, pardavinėjęs baltai ir raudonai lakuotus skardinius būgnus. Ką 
tik minėtas Oskaras buvo pagrindinis tų būgnų pirkėjas, nes iš profe- 
sijos jis buvo būgnininkas ir negalėjo be būgno gyventi. Todėl nuo de- 
gančios sinagogos skubėjo į Arsenalo pasažą, kur gyveno jo būgnų 
saugotojas, bet rado jį tokioje būklėje, kuri neleido jam pardavinėti 
skardinių būgnų, bent jau šiame pasaulyje. 

Jie, tie patys gaisrininkai, nuo kurių aš, Oskaras, tariausi pabėgęs, 
dar prieš mane buvo aplankę Markų, pamirkę teptuką į dažus ir sker- 
sai vitrinos Ziuterlino raštu užrašę “kiaulė žydas“, paskui, matyt, ne- 
patenkinti savo raštu, išspardę batų kulnais langus, tad Markui priskir- 
tą titulą dabar buvo galima tik nuspėti. Niekindami duris buvo įžen- 
gę pro išmuštą langą į parduotuvę ir dabar savaip Žaidė su Žaislais. 

Aš radau juos tebežaidžiančius, kai taip pat per langą įžengiau į 
parduotuvę. Keli buvo nusileidę kelnės ir palikę ant burlaivių, smui- 
kuojančių beždžionių ir mano būgnų rudas dešras, kuriose dar buvo 
galima įžiūrėti apvirškintus Žirnius. Visi jie atrodė kaip muzikantas 
Meinas, dėvėjo Meino SA uniformas, bet Meino tarp jų nebuvo; kaip 
ir jų pačių nebuvo ten, kur buvo kiti. Vienas laikė rankoje durklą. Jis 
raižė juo lėlėms kietai prikimštus pilvus ir, rodės, kiekvienąsyk nusi- 
vildavo, kai iš jų kietai prikimštų pilvų ir galūnių išvirsdavo tiktai pju- 
venos. 

Man rūpėjo mano būgnai. Mano būgnai jiems nėpatiko. Būgnų 
skarda buvo bejėgė prieš jų pyktį, turėjo tylėti ir klauptis ant kėlių. 
Bet Markus išvengė jų pykčio. Kai jie užsimanė pasišnekėti su juo 
kontoroje, tai ne pasibeldė kaip Žmonės, o išlaužė jos duris, nors du- 
rys nebuvo užrakintos. 

Žaislų pardavėjas sėdėjo prie savo rašomojo stalo. Kaip visada, ant 
kasdieninio švarko užsimovęs tamsiai pilkus antrankovius. Apkritę 
pleiskanomis pečiai liudijo jį turėjus plaukų ligą. Vienas, laikęs ran- 
koje medinę lėlę, dūrė ja Markui į krūtinę, bet Markaus jau niekas ne- 
galėjo nei prašnckinti, nei įžeisti. Priešais jį ant stalo stovėjo stiklinė, 
kurią, matyt, išgėrė tik tada, kai išbyrėjusi vitrina savo klyksmu iš- 
džiovino gomurį. 

Gyveno kartą būgnininkas, vardu Oskaras. Kai iš jo atėmė žaislų 
pardavėją ir nusiaubė žaislų parduotuvę, jis suvokė, jog tokiems nykš- 
tukiniams būgnininkams kaip jis ateina blogi laikai. Tad išeidamas iš 
nusiaubtos parduotuvės priglobė vieną sveiką ir du truputį apgadintus 
būgnus, apleido šitaip apsikarstęs Arsenalo pasažą ir patraukė į Anglių 
turgų ieškoti tėvo, kuris, ko gero, ieškojo jo. Lauke buvo vėlyvas lap- 
kričio rytas. Prie miesto teatro netoli tramvajų stotelės stovėjo tikin- 

čios moterys ir sustipusios bjaurios merginos, dalijusios brošiūras, rin- 
kusios į dėžutes pinigus ir rodžiusios tarp dviejų lazdų ištemptą šūkį, 
kurio užrašas citavo pirmojo laiško korintiečiams tryliktą skirsnį. “Ti- 
kėjimas — viltis — meilė“, — perskaitė Oskaras ir ėmė tais trim žo- 
džiais Žongliruoti kaip Žonglierius buteliais: lengvatikystė, balzamas, 
ženšenis, perspektyva, avansas, kreditorių susirinkimas. Ar tiki, kad 
rytoj lis? Visa lengvatikė tauta tikėjo Kalėdų seniu. Bet Kalėdų senis 
iš tikrųjų buvo dujininkas. Man atrodė, kad kvepia riešutais ir migdo- 
lais. Bet kvepėjo dujom. Tuojau, rodos, taip sakė, bus pirmas Adven- 
tas. Ir buvo atsukti pirmas, antras, ketvirtas Adventai, kaip atsukami 
dujų čiaupai, kad įtikinamai kvepėtų riešutais ir migdolais, kad visi 
riešutų gliaudytojai galėtų manyti: 

Jis ateina! Ateina! Kas gi ateina? Kūdikėlis Kristus? Išganytojas? 
Ar dangiškasis dujininkas su be perstogės tiksinčiu dujiniu laikrodžiu 
po pažastimi? Jis pasakė: “Aš esu šio pasaulio Išganytojas, be manęs 
jūs neišsivirsit valgyti". Ir jis buvo sukalbamas, pasiūlė prieinamą kai- 
ną, atsuko nuvalytus dujų čiaupus ir paleido Šventąją Dvasią, kad būtų 
galima išsivirti balandį. Ir dalino riešutus su migdolais, kurie tuojau 
buvo sutraiškyti if taip pat išleido: dvasią ir dujas, tad lengvatikiams 
buvo nesunku tirštame melsvame ore visus dujininkus priešais univer- 
salines parduotuves laikyti Kalėdų seniais ir įvairaus dydžio ir bran- 
gumo kūdikėliais Jėzumis. Ir jie ėmė tikėti vienatine išganinga dujų 
įmone, kuri kylančiomis ir krintančiomis dųjų skaitiklių rodyklėmis 
įkūnijo likimą ir prieinama kaina organizavo Advento metą, po kurio 
būsiančiomis Kalėdomis daugelis tikėjo, bet po jų sunkaus šventimo 
gyvi liko tik tie, kuriems neužteko migdolų ir riešutų — nors visi ma- 
nė, kad užteks. 

O kai pasirodė, kad tikėjimas Kalėdų seniu buvo tikėjimas dujinin- 
ku, tai nepaisant laiško korintiečiams sekos imtasi meilės: aš myliu ta- 
ve, buvo sakoma, o aš myliu tave. Ar tu irgi myli save? Ar tu myli 
mane, pasakyk, ar tu mane tikrai myli? Aš irgi tave myliu. Ir vien iš 
meilės vadino viens kitą ridikėliais, mylėjo ridikėlius, kandžiojosi, vie- 
nas ridikėlis kandžiojo kitą ridikėlį iš meilės. Ir pasakojosi nuostabios 
dangiškos ir žemiškos ridikėlių meilės pavyzdžius, ir šnabždėjo prieš 
kąsdami, švieži, alkani ir kartūs: “Ridikėli, pasakyk, ar myli mane? Aš 
save irgi myliu“. 

O kai ridikėliai iš meilės užgraužė vienas kitą ir tikėjimas dujinin- 
ku buvo paskelbtas valstybine religija, po tikėjimo ir meilės liko .tre- 
čias laiško korintiečiams ramstis: viltis. Ir dar turėdami ridikėlių, rie- 
šutų ir migdolų jie jau tikėjosi, kad tuoj bus galas ir jie galės viską 

pradėti iš pradžių arba tęsti po pabaigos akordo, arba dar jam slops- 
tant, manydami, kad tuoj bus pabaigos pabaiga. Ir vis dar nežinojo, 
kieno pabaiga. Vien tikėjosi, kad tuoj bus pabaiga, jau rytoj pabaiga, 
šiandien, reikia tikėtis, dar ne pabaiga, nes kokia jums bus nauda iš 
greitos pabaigos. Ir kai paskui atėjo pabaiga, jie greitai pavertė ją vil- 
čių kupina pradžia, nes pas mus pabaiga yra viltis ir pradžia. Kiekvie- 
nos, kad ir galutiniausios pabaigos. Taip ir parašyta: “Kol Žmogus 
tikisi, jis vis pradės ir pradės iš pradžių, tikėdamasis sėkmingos 
pabaigos". 
“ Oaš, aš nežinau. Aš, pavyzdžiui, nežinau, kas šiandien slepiasi po 
Kalėdų senių barzdomis, ką Snieguolė gali ištraukti iš maišo, nežinau, 
kaip užsuka ir paleidžia dujų čiaupus, nes jau vėl kvepia Adventu arba 
tebekvepia, nežinau, gal bando, nežinau, dėl ko bando, nežinau, ar ga- 
liu tikėti, kad jie tikriausiai. su meile valo čiaupus, jog tie veiktų, ne- 
žinau, kurį rytą, kurį vakarą, nežinau, ar čia svarbu dienos metas, nes 
meilei laikas nesvarbu, ir viltis begalinė, ir tikėjimas beribis, tik Ži- 
nojimas ir nežinojimas turi laiko ir erdvės ribas ir baigiasi paprastai 
prieš laiką barzdomis, kuprinėmis, migdolais, tad aš vėl priverstas sa- 
kyti: aš nežinau, ak, nežinau, kuo jie, pavyzdžiui, užpildo žarnas, kie- 
no žarnas reikia užpildyti, nežinau, kuo jos užpildomos, kiekvieno įda- 
ro kainas, smulkiai ar stambiai užrašytas, galima perskaityti, kas su- 
daro kainą, nežinau, iš kokių žodynų jie ima pavadinimus, nežinau, 
kuo jie užpildo tiek žodynus, tiek Žarnas, nežinau, kieno mėsa, kieno 
kalba: Žodžiai kažką reiškia, mėsininkas tyli, aš pjaunu griežinius, tu 
vartai knygas, aš skaitau, kas man gardu, tu nežinai kas tau gardu: 
dešrų griežiniai ir citatos iš žarnų ir knygų — niekada mes nesužino- 
sim, kas turėjo nutilti, užsičiaupti, kad žarnos būtų pilnos, knygos, pri- 
kimštos, prigrūstos, smulkiai prirašytos, aš nežinau, aš tik nutuokiu: tie 
patys mėsininkai žodynus ir žarnas užpildo kalba ir dešra, nėra jokio 
Pauliaus, to Žmogaus vardas buvo Saulius, ir jis pasakojo kaip Sau- 
lius korintiečiams kažką apie velnioniškai pigias dešras, kurias vadi- 
no Tikėjimu, Viltimi ir Meile, gyrė, jog jos lengvai virškinamos, ir 
sakė, kad ir dabar vis keisdamas savo, Sauliaus, pavidalą tiekia jas 
Žmonėms. 

O iš manęs jie atėmė žaislų pardavėją, norėjo sykiu su juo išginti 
15 pasaulio žaislus. 

Gyveno kartą muzikantas, pavarde Meinas, nuostabiai gražiai mo- 
kėjęs pūsti trimitą. 

Gyveno kartą Žaislų pardavėjas, pavarde Markus, ir pardavinėjo 
baltai ir raudonai lakuotus skardinius būgnus. 

Gyveno kartą muzikantas, pavarde Meinas, ir turėjo keturias kates, 
kurių vienos vardas Bismarkas. 

Gyveno kartą būgnininkas, vardu Oskaras, ir priklausė nuo žaislų 
pardavėjo. 

Gyveno kartą muzikantas, pavarde Meinas, ir užmušė su žarstek- 
liu keturias savo kates. | 

Gyveno kartą laikrodininkas, pavarde Laubšadas, ir buvo Gyvulių 
globos draugijos narys. 

Gyveno kartą būgnininkas, vardu Oskaras, ir vieną dieną neteko sa- 
vo Žaislų pirklio. 

Gyveno kartą žaislų pardavėjas, pavarde Markus, ir išsinešė Žais- 
lus į kitą pasaulį. 

Gyveno kartą muzikantas, pavarde Meinas, ir jeigu nenumirė, tai ir 
dabar tebegyvena, ir vėl nuostabiai gražiai groja trimitu. z 

Antra dalis 


LAUŽAS 


„Lankymo diena: Marija man atnešė naują būgną. Kai norėjo sykiu 
su instrumentu virš lovos grotų paduoti ir žaislų parduotuvės kvitą, aš 
tik mostelėjau ranka ir tol spaudžiau skambutį, kol atėjo Brunas, mano 
sanitaras, ir padarė tai, ką visada padaro, kai Marija atneša man naują 
į mėlyną popierių suvyniotą skardinį būgną. Jis atraišiojo virveles, 
davė popieriams nukristi, kad paskui, beveik iškilmingai pakėlęs būg- 
ną, rūpestingai juos surinktų ir sulankstytų. Tiktai tada Brunas nužy- 
giavo — jeigu ir sakau “nužygiavo", tai iš tiesų turiu galvoje žygia- 
vimą, — jis nužygiavo prie kriauklės su nauju instrumentu, paleido 
šiltą vandenį ir atsargiai, negramdydamas balto ir raudono lako, nuė- 
mė nuo būgno krašto lapelį su kaina. Kai Marija netrukus, po paly- 
ginti lengvo vizito, pakilo eiti, tai paėmė senąjį būgną, kurį buvau pri- 
baigęs pasakodamas apie Tručinskio nugarą, medinę laivo pirmgalio 
figūrėlę ir galbūt kiek laisvokai aiškindamas pirmąjį laišką korintie- 
čiams. Ir turėjo padėti jį mūsų rūsyje prie kitų būgnų, mano sudaužytų 
darbe ir privačiai. | 

Prieš išeidama Marija pasakė: 

— Rūsyje beveik neliko vietos. Man įdomu, kur mes laikysim 
bulves. | 

Aš šypsodamasis nuleidau negirdomis Marijos lūpomis išsakytą ma- 
no šeimininkės priekaištą ir paprašiau ant atitarnavusio būgno juodu 
rašalu užrašyti eilės numerį ir perkelti mano lapelyje pažymėtas da- 
tas ir trumpus biografinius būgno duomenis į dienoraštį, kuris jau ke- 
leri metai kabo ant vidinės rūsio durų pusės ir viską Žino apie mano 
būgnus nuo keturiasdešimt devintųjų metų. 

Marija nuolankiai linktelėjo ir bučiniu atsisveikino su manimi. Toks 
mano kruopštumas jai ir toliau lieka nesuprantamas ir truputį nema- 

lonus. Oskaras puikiai supranta Mariją, jam ir pačiam neaišku, kodėl 
taip pedantiškai renka sudaužytus būgnus. Juolab kad niekada nenori 
pamatyti tos laužo krūvos, sukauptos bulvių rūsyje Bilke. Be to, iš pa- 
tyrimo žino, kad vaikai niekina savo tėvų kolekcijas, taigi ir jo sūnus 
Kurtas vieną dieną, juos paveldėjęs, geriausiu atveju nusispjaus. 

Taigi kas verčia mane kas trys savaitės kreiptis į Mariją su tokiais 
prašymais, kurie, jeigu bus paklusniai vykdomi, kada nors užpildys vi- 
są mūsų rūsį, atims vietą bulvėms? 

Retai, vis rečiau blykstelinti idėja fiks, jog vieną dieną koks nors 
muziejus gali susidomėti mano invalidais instrumentais, kilo tada, kai 
rūsyje jau gulėjo kelios dešimtys būgnų. Taigi ne čia reikia ieškoti 
vieno kolekcionieriaus aistros ištakų. Šį pakvaišimą greičiau, ir kuo 
daugiau apie tai galvoju, tuo labiau esu įsitikinęs, reikėtų aiškinti pa- 
prastu kompleksu: vieną dieną skardiniai būgnai gali pasibaigti, pasi- 
daryti deficitas, būti uždrausti, sunaikinti. Vieną dieną Oskaras gali 
būti priverstas kai kuriuos ne visai suniokotus būgnus nešti pas skar- 
dininką, kad pataisytų, kad padėtų man su tais sulopytais veteranais 
pergyventi bebūgnį, baisų metą. Panašiai, nors ir kitais žodžiais, apie 
mano kolekcionavimo maniją kalba gydymo ir priežiūros įstaigos gy- 
dytojai. Panelė daktarė Hornšteter netgi pasidomėjo data, šio mano 
komplekso gimtadieniu. Aš galėjau jai tiksliai nurodyti trisdešimt aš- 
tuntųjų metų lapkričio dešimtą, nes tą dieną praradau Zigismundą 
Markų, mano būgnų sandėlio valdytoją. Jau po mano vargšės mamos 
mirties tapo sunku laiku įsigyti naują būgną, nes ketvirtadienio vizi- 
tai į Arsenalo pasažą baigėsi, Maceratui nerūpėjo mano instrumentų 
terminai. Janas Bronskis vis rečiau ateidavo pas mus, tačiau dar be- 
viltiškesnė mano padėtis pasidarė, kai žaislų pardavėjo parduotuvė bu- 
vo nusiaubta ir prie sutvarkyto stalo sėdinčio Markaus vaizdas man at- 
skleidė: Markus daugiau nedovanos tau būgnų, Markus amžinai nu- 
traukė reikalus su ta firma, kuri lig šiol gamino ir tiekė dailius bal- 
tai ir raudonai lakuotus būgnus. | 

Tada aš dar nenorėjau tikėti, jog sulig žaislų pardavėjo mirtimi 
pasibaigė ankstyvas, palyginti linksmas Žaidimų metas, bet vis tiek pa- 
siėmiau iš griuvėsiais paverstos parduotuvės vieną sveiką ir du tik pa- 
lei kraštą įlenktus būgnus, parnešiau savo grobį namo ir tariausi tuom- 
syk apsirūpinęs. 

Tuos būgnus labai saugojau, būgnydavau retai, tiktai būtinais at- 
vejais, atsisakiau popiečių su būgnu ir, labai nenoromis, būgnijimo per 
pusryčius, dariusio dieną pakenčiamą. Oskaras virto asketu, liesėjo, 
buvo parodytas daktarui Holacui ir jo vis labiau kaulėjančiai asisten- 

tei seselei Ingai. Jie davė man saldžių, rūgščių, karčių ir beskonių 
vaistų, sakė, jog dėl visko kaltos liaukos, kurių funkcijų besikartojantis 
nepakankamumas arba perviršis, daktaro Holaco žodžiais, atsiliepia 
mano savijautai. 

Kad nereikėtų vaikščioti pas Holacą, Oskaras sušvelnino askezę, 
priaugo svorio, trisdešimt devintųjų vasarą vėl buvo beveik tas pats 
trejų metų Oskaras, už savo papūstžandiškumą sumokėjęs iš Markaus 
pirkto būgno visišku sudaužymu. Instrumento viduryje žiojėjo skylė, 
rėmas klibėjo, baltas ir raudonas lakas šėrėsi, skarda rūdijo ir iš jos 
nebegalėjai išgauti padoraus garso. 

Būtų buvę beprasmiška prašyti pagalbos Maceratą, nors tas buvo 
paslaugus, "netgi geraširdis Žmogus. Bet po mano vargšės mamos 
mirties jis galvojo tiktai apie savo partiją, prasiblaškydavo lankydamas 
celenleiterių pasitarimus ir apie vidurnaktį, gerai įgėręs, garsiai ir fa- 
miliariai svetainėje šnekėdamasis su juodai įrėmintais Hitlerio ir Bet- 
hoveno paveikslais, klausydamasis genijaus aiškinimų apie likimą ir 
fiūrerio apie apvaizdos valią, o būdamas blaivus dalyvavimą žiemos 
pagalbos akcijoje laikė likimo pirštu. 

Tuos aukų rinkimo sekmadienius aš prisimenu nenoromis. Tačiau 
vieną tokią dieną beviltiškai bandžiau įsigyti naują būgną. Maceratas, 
dieną rinkęs aukas centrinėje gatvėje priešais kiną ir Šternfeldo uni- 
versalinę, per pietus parėjo namo ir pašildė sau ir man Karaliaučiaus 
kukulių. Po tų, kaip šiandien prisimenu, gardžių pietų — net likęs naš- 
lys Maceratas mielai ir puikiai virė, — pavargęs atsigulė ant sofos nu- 
snūsti. Vos tik jisai ėmė tolygiai kvėpuoti, aš pasigriebiau nuo piani- 
no jau puspilnę aukų dėžutę, užsidariau su ja, buvusia maždaug kon- 
servų dėžutės dydžio, parduotuvėje, palindau po prekystaliu ir nusidė- 
jau su ta juokingiausia iš skardinių. Tik nemanykit, kad pasikėsinau į 
surinktus grašius! Man kilo kvaila idėja išbandyti ją kaip būgną. Kad 
ir kiek ją mušiau ir kryžiavau lazdeles, atsakymas visąlaik buvo vie- 
nas: “Aukokite kiek galite ŽPA! Niekas neturi badauti, niekas neturi 
šalti! Aukokite kiek galite ŽPA!" 

Po pusvalandžio aš nuleidau rankas, paėmiau iš parduotuvės kasos 
penkis pfenigus, paaukojau Žiemos pagalbos akcijai ir vėl padėjau ši- 
taip praturtintą skardinę ant pianino, kad Maceratas ją rastų ir per li- 
kusią sekmadienio dalį mirtinai užbarškintų ŽPA naudai. Šis nepavy- 
kęs bandymas mane išgydė visam laikui. Daugiau niekada nebandžiau 
vietoj būgno naudoti tuščių konservų skardinių, apverstų kibirų, prau- 
simosi dubenų dugno. Jeigu ir bandžiau, tai stengiausi užmiršti tuos 
gėdingus epizodus ir neskiriu jiems šiame rašinyje vietos, o jei ir ski- 

riu, tai kuo mažiau. Mat konservų skardinė ne būgnas, kibiras yra ki- 
biras, o prausimosi dubenyje arba pats prausiesi, arba skalbi kojines. 
Kaip šiandien jam nėra pakaitalo, taip ir tada nebuvo; baltas būgnas 
su raudonomis liepsnomis kalba pats už save, taigi jam nereikia už- 
tarėjo. | 

Oskaras liko išduotas, parduotas ir vienas. Kaip jis galėjo išlaiky- 
ti trimečio vaiko pavidalą, jeigu jam trūko svarbiausio daikto — būg- 
no? Visus savo ilgamečius triukus: šlapinimąsi į lovą, vaikišką vaka- 
ro maldų vapėjimą, baimę Kalėdų senio, kuris iš tikrųjų buvo Grefas, 
amžiną trejų metų vaiko juokingą klausinėjimą, tarkim: kodėl automo- 
biliai su ratais? Visas tas nesąmones, kurių suaugę iš manęs laukė, tu- 
rėjau daryti be būgno, buvau jau bepasiduodąs, todėl iš paskutiniųjų 
ėmiau ieškoti to, kuris, tiesa, nebuvo mano tėvas, bet tikriausiai ma- 
ne pradėjo, lenkų gyvenvietės pakraštyje prie Žiedo gatvės Oskaras ty- 
kojo Jano Bronskio. 

Mano vargšės mamos mirtis, nors ir ne iškart, ne staiga, po truputį, 
kuo labiau aštrėjo politiniai santykiai, tuo daugiau ardė, klibino, ne- 
paisant gražių bendrų prisiminimų, anksčiau buvusius beveik draugiš- 
kus Macerato ir per tą laiką į pašto sekretorius iškilusio dėdės santy- 
kius. Sykiu su mano mamos grakščios sielos, pilno kūno išnykimu, 
nyko draugystė tų dviejų vyrų, atsispindėjusių jos sieloje, gyvenusių 
jos kūnu, o dabar, kai to kūno ir to iškilaus veidrodžio nebeliko, ne- 
radusių kito pakaitalo, tiktai politiškai priešingų, tačiau tą patį taba- 
ką rūkančių vyrų susirinkimus. Betgi Lenkų paštas ir vienmarškinių 
celenleiterių pasitarimai negali atstoti gražios, net ir ištikimybę laužant 
aistringos moters. Tą trumpą laikotarpį tarp mano vargšės mamos mir- 
ties ir Zigismundo Markaus galo abu mano galimi tėvai vis dėlto su- 
sitikinėjo, nors ir labai atsargiai, — Maceratas turėjo atsižvelgti į 
klientus ir partiją, Janas — į pašto valdybą. | 

Apie vidurnaktį du arba tris kartus Janas krumpliais pabelsdavo į 
mūsų svetainės langą. Jei Maceratas po to atitraukdavo užuolaidą, 
praverdavo langą, abu pasijusdavo be galo sutrikę, pagaliau vienas ar 
kitas rasdavo reikalingą žodį ir pasiūlydavo sulošti skatą. Tada jie atsi- 
vesdavo iš daržovių parduotuvės Grefą, o jeigu tas nenorėdavo, neno- 
rėdavo dėl Jano, mat jis, kaip buvęs skautų vadas, — savo grupę tada 
jau paleidęs — privalėjo saugotis, be to, blogai ir be entuziazmo lošė 
skatą, todėl trečias lošėjas paprastai būdavo kepėjas Aleksandras 
Šefleris. Tiesa, ir kepėjas nelabai norėjo sėsti su mano dėde Janu prie 
vieno stalo, tačiau tam tikras prisirišimas prie mano vargšės mamos, 
dabar paveldėjimo keliu perėjęs Maceratui, taip pat Šeflerio principas, 

kad mažmeninės prekybos atstovams reikia laikytis krūvoj, priversdavo 
trumpakojį kepėją, Maceratui pakvietus, ateiti iš Kleinhamervėgo, 
atsisėsti prie mūsų svetainės stalo, paimti į savo blyškias, kirminų 
suėstas, miltuotas rankas kortas ir dalinti jas kaip bandeles alkanai 
tautai. 

Kadangi tie draudžiami lošimai paprastai prasidėdavo tik po vidur- 
nakčio ir baigdavosi trečią valandą ryto, kai Šefleriui reikėdavo eiti 
prie savo krosnies, man retai kada pavykdavo, su naktiniais marški- 
niais, be garso, pasprukti iš lovytės ir slapčia, be būgno įsitaisyti tam- 
siame kampe po stalu. Kaip jau pastebėjote, po stalu man nuo seno 
būdavo patogiausia stebėti ir lyginti. Tačiau kaip viskas pasikeitė po 
mano vargšės mamos mirties! Dabar jau joks Janas Bronskis, viršuje 
atsargus, tačiau visąlaik pralošinėjantis, apačioje drąsus, nebandė nu- 
simovęs batą įsigauti tarp mano mamos šlaunų. Po tų metų skato stalu 
nebuvo jokios erotikos, nekalbant jau apie meilę. Šešios klešnės, de- 
monstruojančios įvairius Žuvų grobų raštus, gaubė šešias nuogas, ar- 
ba apatines kelnes pripažįstančias, daugiau ar mažiau plaukuotas vy- 
riškas blauzdas, kurios visos apačioje stengėsi jokia mada, kad ir at- 
sitiktinai, neprisiliesi prie kitos, o viršuje supaprastėjusios ir virtusios 
liemenimis, galvomis ir rankomis, uoliai pliekė skatą, kuris dėl poli- 
tinių priežasčių buvo lyg ir neleistinas, tačiau kiekvienu atveju, po 
pralaimėto ar laimėto lošimo, buvo galima pasiteisinti arba triumfuo- 
ti: Lenkija pralošė grandą su savom; laisvasis miestas Dancigas ką tik 
pergalingai laimėjo Didžiosios Vokietijos reichui lošimą būgnais. 

Dieną, kada tie manevrai baigsis, buvo galima numatyti — nes visi 
manevrai vieną dieną baigiasi ir vėliau, MAE ADD rimtu atveju, 
virsta nuogais faktais. 

Trisdešimt devintųjų metų pavasarį Maceratas per savaitinius celen- 
leiterių pasitarimus surado mažiau pavojingų skato partnerių už Len- 
kų pašto tarnautoją ir buvusį skautų vadą. Janas Bronskis buvo pri- 
verstas persimesti į kitą stovyklą, ėmė bendrauti su pašto Žmonėmis, 
tarkim, su invalidu ūkvedžiu Kobiela, kuris nuo tarnybos legendinia- 
me maršaleko Pilsudskio legione turėjo tenkintis keliais centimetrais 
trumpesne koja. Nepaisant tos trumpesnės kojos, Kobiela buvo puikus 
ūkvedys ir auksinių rankų meistras, ir aš tikėjausi, kad jis man galbūt 
pataisytų supasavusius būgnus, o kad kelias pas Kobielą ėjo per Janą 
Bronskį, tai aš beveik kiekvieną popietę prieš šešias net per didžiau- 
sias rugpjūčio kaitras atsistodavau netoli lenkų gyvenvietės ir laukda- 
vau po darbo paprastai laiku namo grįžtančio Jano. Jis nesirodydavo. 
Nepagalvodavau: ką tavo galimas tėvas veikia po darbo? Aš dažnai 
pralaukdavau iki septynių, pusės aštuonių. Bet jis nesirodydavo. Aš 

būčiau galėjęs nueiti pas tetą Jadvygą. Galbūt Janas susirgo, turi karš- 
čio ar jo koja sugipsuota... Oskaras nejudėjo iš vietos ir tenkinosi tuo, 
kad tarpais nužvelgdavo pašto sekretoriaus buto langus ir užuolaidas. 
Keistas drovumas neleido Oskarui eiti pas tetą Jadvygą, kurios šiltas 
ir motiniškas karvės akių žvilgsnis jį liūdnai nuteikdavo. Be to, jis ne- 
labai mėgo Bronskio vaikų, galimų savo pusbrolių. Jie elgdavosi su 
juo kaip su lėle. Jie norėdavo su juo Žaisti ir naudoti kaip žaislą. Ko- 
kią teisę turėjo beveik vienmetis penkiolikmetis Štefanas elgtis su juo 
tėviškai, visąlaik mokyti ir žiūrėti iš aukšto? O dešimties metų Mar- 
ga su kasytėmis ir kaip mėnulis nušvintančiu ir apsiblausiančiu putliu 
veidu: kas jai buvo Oskaras, bevalė lėlė, kurią galima ištisas valandas 
šukuoti, valyti, rengti ir auklėti? Aišku, kad aš jiem abiem buvau ne- 
normalus, pasigailėjimo vertas nykštukas, o patys įsivaizdavo esą svei- 
ki, daug žadantys ir mylimi mano močiutės, kuriai, deja, aš nelabai 
leidau laikyti mane savo numylėtiniu... Pasakom ir paveikslų knygom 
manęs negalėjai nupirkti. To, ko aš iš savo močiutės norėjau, net ir 
šiandien su malonumu neatsisakyčiau, tai buvo labai paprasta. ir todėl 
retai pasiekiama: kai tiktai ją pamatydavo, Oskaras užsimodavo pa- 
mėgdžioti Koljaičeką, pasislėpti ir, jeigu kas, visai neišlįsti iš po jos 
padurkų. 

Ak, ko tik neprigalvodavau, kad pakliūčiau po savo močiutės sijo- 
nais! Nepasakyčiau, kad jai nepatikdavo, kai Oskaras tenai tupėdavo. 
Tiktai ji vis dvejodavo ir paprastai nepriimdavo manęs, tuo tarpu kiek- 
vienam bent kiek panašiam į Koljaičeką būtų suteikusi prieglobstį, tik- 
tai aš, nei nusidavęs į jį figūra, nei turįs visada paruoštą užbraukti pa- 
degėjo degtuką, turėdavau sugalvoti kažką panašaus į Trojos arklį, kad 
pakliūčiau į tvirtovę. 

Oskaras mato save kaip tikrą trejų metų vaiką žaidžiantį su svie- 
diniu, pastebi, kaip tas Oskaras lyg atsitiktinai paridena sviedinį po 'si- 
jonais ir pats šmurkštelia paskui tą apvalainą dingstį, močiutei nespė- 
jus susigaudyti ir grąžinti kamuolį. Suaugusiems matant močiutė nie- 
kad manęs ilgai nelaikydavo po savo sijonais. Suaugę šaipydavosi iš 
jos, dažnai kandžiais žodžiais primindavo perėjimą bulvių lauke, vers- 
davo ir šiaip neišblyškusią močiutę smarkiai raudonuoti, ir tai, reikia 
pasakyti, beveik šešiasdešimtmetei moteriškei visai neblogai tikdavo. 

Bet kai mano močiutė Ana būdavo viena — retas atvejis, po ma- 
no vargšės mamos mirties, kai buvo priversta atsisakyti prekysialio 
Langfūro turguje, aš jos beveik nematydavau, — taigi kai būdavo vie- 
na, ji mane greičiau, noriau ir ilgiau laikydavo po savo bulvių spal- 
vos sijonais. Net kvailo triuko su dar kvailesniu sviediniu nereikėda- 

vo, kad įsileistų. Šliauždamas su būgnu grindimis, parietęs vieną ko- 
ją, kita stumdamasis nuo baldų, aš slinkdavau prie močiutės lyg prie 
kokios kalvos, pasiekęs jos papėdę pakeldavau būgno lazdelėmis ke- 
turgubą .luobą, įsmukdavau po juo ir tuojau pat nuleisdavau keturgu- 
bą uždangą, minučiukę patupėdavau tyliai ir visas susitelkęs, visomis 
poromis traukdamas tą aštrų truputį laiškaus sviesto kvapą, visada ir 
bet kokiu oru viešpataujantį po keturiais jos sijonais. Tiktai paskui Os- 
karas imdavo būgnyti. Jis žinojo, kas jo močiutei patinka, tad mėg- 
džiodavo spalio lietaus šuorus, panašius į tuos, kuriuos ji tada turėjo 
girdėti prie bulvienojų laužo, kai po jos sijonais šmurkštelėjo Koljai- 
čekas, trenkiantis persekiojamo padegėjo kvapu. Aš duodavau kristi 
ant būgno smulkiam paistrižam lietui, kol išgirsdavau atodūsius ir 
šventųjų vardus, jūs jau patys įsivaizduokit, kokie atodūsiai ir kokių 
šventųjų vardai skambėjo tada, devyniasdešimt devintaisiais metais, 
kai mano močiutė tupėjo lietuje, o Koljaičekas sausėjo. 

Laukdamas trisdešimt devintųjų metų rugpjūtį palei lenkų gyvenvie- 
tę Jano Bronskio, dažnai prisimindavau savo močiutę. Juk ji galėjo 
svečiuotis pas tetą Jadvygą. Kad ir kaip rūpėjo palįsti po sijonais ir 
pakvėpuoti laiškaus sviesto kvapu, aš nelipau į trečią aukštą, neskam- 
binau prie durų su lentele “Janas Bronskis“. Ką gi Oskaras būtų 
galėjęs savo močiutei pasiūlyti? Jo būgnas buvo sudaužytas, jo būgnas 
nieko nebeįstengė, jo būgnas buvo užmiršęs smulkaus, paistrižai ant 
bulvių lauko krintančio spalio lietaus garsą. O kad Oskaras prie 
močiutės galėjo prieiti tiktai su rudens kritulių garso kulisais, tai 
stovėjo Žiedo gatvėje, žiūrėjo į visus atvažiuojančius ir nuvažiuo- 
jančius tramvajus, zujančius Heresangerio aikšte ir aptarnaujančius 
penktą liniją. | 

Ar aš dar tikėjausi sulaukti Jano? Ar nebuvau jau nustojęs vilties 
ir nejudėjau vien todėl, kad negalėjau sugalvoti dingsties, kodėl rei- 
kėtų liautis laukus? Ilgas laukimas auklėja. Tačiau ilgas laukimas gali 
sugundyti laukėją būsimą susitikimo sceną įsivaizduoti taip smulkme- 
niškai, kad laukiamajam nebeliks jokio šanso jį pačiam užklupti iš ne- 
tyčių. Bet Janas mane užklupo. Būtinai užsispyręs pamatyti jį pirmas, 
pasveikinti savo invalido būgno likučiais, aš stovėjau įsitempęs su pa- 
ruoštomis lazdelėmis ir nejudėjau iš vietos. Trumpai tariant, aš norė- 
jau skambiu akordu, instrumento klyksmu parodyti, kokioje beviltiško- 
je padėtyje esu atsidūręs, sakiau sau: dar penki tramvajai, dar trys, dar 
šitas, įsivaizdavau, pats save gąsdindamas, kad Bronskiai Jano pagei- 
davimu persikėlė į Modliną arba Varšuvą, mačiau jį, kaip vyriausiąjį 
pašto sekretorių, Bromberge arba Torne, palaukiau, laužydamas visas 

ankstesnes priesaikas, dar vieno tramvajaus ir jau buvau betraukiąs na- 
mo, tačiau čia Oskarą kažkas nutvėrė iš užpakalio, kažkoks suaugęs 
žmogus užėmė akis. 

Aš pajutau minkštas, geru muilu kvepiančias, maloniai sausas vy- 
riškas rankas: Janas Bronskis. | 

Kai jis paleido mane ir per garsiai juokdamasis atsuko į save, bu- 
vo jau vėlu .būgnu demonstruoti savo katastrofišką padėtį. Todėl abi 
lazdelęs užkišau už lininių savo pusilgių, tuo metu nešvarių-ir palei 
kišenes atspurusių kelnių petnešų, nes niekas manimi nesirūpino. Kai 
rankos liko laisvos, aš iškėliau ant varganos virvelės kabantį būgną į 
viršų, į kaltinamą aukštį, viršum akių, kaip kunigas Vynkė per mišias 
iškeldavo ostiją, būčiau dar galėjęs pasakyti: tai mano kūnas ir krau- 
jas, bet nesakiau nė žodelio, tiktai laikiau iškėlęs į viršų suniokotą me- 
talą ir nelaukiau esminės, galbūt net pasakiškos permainos, aš reika- 
lavau savo būgno remonto, daugiau nieko. 

Janas tuojau nustojo nevykusiai ir, kaip man pasirodė, per jėgą 
nervingai juoktis. Jis pamatė tai, ko negalima nematyti, mano būgną, 
atitraukė žvilgsnį nuo sulamdytos skardos, susirado mano tyras, vis 
dar kaip trejų metų vaiko akis, iš pradžių nieko jose nematė, vien tik- 
tai dvi nieko nesakančias vienodas mėlynas raineles, jų spindesius, at- 
spindžius, visa tai, kas priskiriama akies išraiškai, pagaliau, įsitikinęs, 
kad mano žvilgsnis niekuo nesiskiria nuo bet kurios šviesą atspindin- 
čios gatvės balos, sukaupė visą savo gerą valią, visa, kas likę apčiuo- 
piama jo atmintyje, ir prisivertė mano akių poroje įžvelgti, tiesa, bu- 
vusį pilką, tačiau panašų mano mamos žvilgsnį, kuriame tiek metų 
įžvelgdavo palankumą ir aistros gamą. Bet galbūt jį apstulbino jo pa- 
ties atspindys, nors tai dar visai nereiškia, kad Janas buvo mano tė- 
vas, tiksliau, pradėjo mane. Mat jo, taip pat mamos ir mano akys pa- 
sižymėjo vienodu naiviai judriu, spindžiai kvailu grožiu, būdingu be- 
veik visiems Bronskiams, kiek mažiau Margai Bronski, užtat tuo la- 
biau mano močiutei ir jos broliui Vincentui Bronskiui. Man, be viso 
to juodomis blakstienomis aprėminto mėlynakumo, tikrai buvo tekęs 
šlakelis padegėjiško Koljaičeko kraujo — sugebėjimas balsu gurinti 
stiklą, — tuo tarpu reiniškų-maceratiškų bruožų manyje vargiai-būtų 
buvę galima rasti. 

Pats Janas, taip mėgęs išsisukinėti, tuo momentu, kai aš iškėliau 
būgną ir nutaisiau iškalbingas akis, tada tiesiai paklaustas būtų turė- 
jęs pripažinti: taip, čia į mane žiūri jo motina Agnesė. Galbūt aš pats 
į save žiūriu. Jo motina ir aš turėjom daug bendra. Bet gali būti, jog 
į mane žiūri dėdė Koljaičekas, kuris dabar Amerikoj arba jūros dug- 

ne. Tiktai Maceratas į mane nežiūri, ir tai gerai. 

Janas paėmė iš manęs būgną, pasukinėjo, padaužė jį. Jis, visiškai 
nepraktiškas Žmogus, nemokėjęs net dorai padrožti pieštuko, apsime- 
tė, jog. nusituokia apie skardinių būgnų taisymą, matyt, kažkam pasi- 
ryžo, retas atvejis, paėmė mane už rankos — man tai krito į akis, nes 
reikalas nebuvo toks skubus, — perėjo su manim Žiedo gatvę, pasie- 
kė manimi vedinas tramvajų sustojimo salelę Heresangerio aikštėje ir 
įlipo, atvažiavus tramvajui, įtraukdamas iš paskos mane į penkto nu- 
merio priekabą rūkantiems. 

Oskaras nutuokė, kad mes važiuojam į miestą, į Hevelijaus aikštę, 
į Lenkų paštą pas ūkvedį Kobielą, turintį tų įrankių ir įgūdžių, kurių 
Oskaro būgnas reikalavo jau kelios savaitės. 

Tasai pasivažinėjimas tramvajumi būtų buvęs grynas džiaugsmas, 
jeigu penktas tramvajus su priekaba, Makso Halbės aikštėje pilnas pri- 
sirinkęs pavargusių, bet vis tiek garsiai kalbančių mauduolių, būtų ti- 
lindžiavęs iš Brezeno paplūdimio miesto link ne trisdešimt devintųjų 
rugsėjo pirmosios išvakarėse. Kaip puikiai būtume galėję praleisti vė- 
lyvą vasaros vakarą Veickės kavinėje prie limonado stiklinės su šiau- 
deliu, jeigu uosto pradžioje, priešais Vesterplatę nebūtų stovėję liniji- 
niai laivai “Silezija" ir “Šlezvigas-Holšteinas" ir nebūtų rodę savo 
plieninių šarvų, sukiojamų dvigubų bokštelių ir pabūklų raudoniems 
mūrams, saugantiems amuniciją. Kaip puiku būtų buvę paskambinti 
prie Lenkų pašto durų ir palikti, kad pataisytų, ūkvedžiui Kobielai ne- 
kaltą vaikišką skardinį būgnelį, jeigu paštas jau keli mėnesiai nebūtų 
buvęs šarvų plokštėmis paverstas tvirtove, o anksčiau romus persona- 
las, tarnautojai, laiškanešiai per savaitgalio mokymus Gdingene ir Oks- 
hefte nepadaryti jos įgula. 

Mes artinomės prie Olivos vartų. Janas Bronskis prakaitavo, spok- 
sojo į dulkėtus Hindenburgo alėjos medžius ir daugiau, nėgu papras- 
tai sau leisdavo, rūkė cigarečių su auksiniu galu. Oskaras dar nieka- 
da nebuvo matęs savo galimo tėvo taip prakaituojančio, nebent tuos du 
ar tris kartus, kai užtiko jį ant sofos su savo mama. 

Bet mano vargšė mama jau seniai buvo negyva. Kodėl tada Janas 
Bronskis prakaitavo? Kai aš pastebėjau, kad jam prieš privažiuojant 
kiekvieną stotelę magėdavo išlipti, kad jis tą akimirką, kai jau norė- 
davo lipti, prisimindavo mane, kad aš ir mano būgnas priversdavom 
Jį vėlei atsisėsti, tai supratau, kad jis prakaituoja dėl Lenkų pašto, kurį 
Janas privalėjo ginti kaip valstybės tarnautojas. Jis jau buvo paspru- 
kęs iš jo, bet paskui pamatė Žiedo gatvėje, prie Heresangerio aikštės 
kampo mane ir mano sukežusį būgną, nusprendė grįžti ten, kur priva- 

lėjo būti kaip tarnautojas, pasiėmė mane, nors aš nebuvau nei tarnau- 
tojas, nei tikau į pašto gynėjus, ir visąlaik rūkė bei liejo prakaitą. Ko- 
dėl jis neišlipo? Juk aš tikrai nebūčiau sutrukdęs. Jis juk buvo dar pa- 
čiame žydėjime, dar nesulaukęs nė keturiasdešimt penkerių. Jo plau- 
kai buvo rusvi, akys mėlynos, rankos šiek tiek drebėjo, ir jeigu nebūtų 
taip niekingai prakaitavęs, tai Oskaras sėdėdamas šalia savo galimo tė- 
vo būtų užuodęs odekoloną, o ne šaltą prakaitą. 

Malkų turgaus stotelėje mes išlipome ir pėsti nuėjome Senamies- 
čio grioviu žemyn. Tylus vasaros pabaigos vakaras. Senamiesčio var- 
pai kaip visada aštuntą valandą bronzavo vakaro dangų. Varpų muzi- 
ka, pakėlusi į orą balandžių debesis: “Būk visada doras ir ištikimas iki 
pat šalto kapo". Tai gražiai skambėjo ir spaudė ašarą. Bet visur skam- 
bėjo juokas. Moterys su saulėje įdegusiais vaikais, gauruotais maudy- 
mosi chalatais, margais pliažo kamuoliais ir buriniais laiveliais lipo iš 
tramvajų, atvežusių iš Gletkau ir Hoibūdės daugybę ką tik išsimau- 
džiusių Žmonių. Mergiūkštės dar tebemiegūstomis akimis vikriais lie- 
žuviais laižė avietinius ledus. Vienai penkiolikmetei iškrito vaflinis 
puodelis su ledais, ji norėjo pasilenkti ir pakelti jį, bet suabejojo ir pa- 
liko tirpstančią atgaivą grindiniui ir būsimų praeivių padams, netrukus 
ji bus suaugusi ir jau nebelaižys gatvėje ledų. 

Priėję Šneidemiūlengasę pasukome į kairę. Hevelijaus aikštėn, į ku- 
rią išėjo gatvelė, nieko neleido grupėmis stovintys SS heimvero vyrai: 
jauni vaikinai taip pat šeimų tėvai su raiščiais ant rankovių ir polici- 
ninkų karabinais. Juos, padarius lankstą, būtų buvę galima apeiti ir at- 
sidurti prie pašto iš Rėmo gatvės pusės. Bet Janas Bronskis ėjo pro 
heimvero vyrus. Jo tikslas buvo aiškus: norėjo būti sulaikytas-savo vir- 
šininkų akyse, kurie iš pašto, be abejo, buvo liepę stebėti Hevelijaus 
aikštę, pasiųstas atgal ir tada kaip pavarytas herojus būtų „daugmaž 
garbingai atsitraukęs, nuėjęs prie to paties penkto tramvajaus, atvežu- 
sio jį čionai, ir grįžęs namo. Heimvero vyrai mus praleido, matyt, nė 
nepagalvojo, kad tas gerai apsirengęs Žmogus, vedinas trejų metų vai- 
ku, eis į paštą. Jie mandagiai patarė mums būti atsargiems ir ėmė 
šaukti, kad sustotume tik tada, kai mes jau praėjome pro grotuotus 
vartus ir sustojome prie pagrindinių durų. Janas neryžtingai atsigręžė. 
Tada sunkios durys truputį prasivėrė ir mus įtraukė į vidų, abu atsi- 
dūrėme pustamsėje, maloniai vėsioje Lenkų pašto klientų aptarnavimo 
salėje. Janą Bronskį jo draugai sutiko nelabai maloniai. Jie nepasiti- 
kėjo juo, manė, kad jau turbūt nesulauks, ir garsiai sakė, kad kilęs įta- 
rimas, jog jisai, pašto sekretorius Bronskis, norėjęs pasprukti. Janas 
gynėsi nuo tokių kaltinimų. Apskritai jo niekas nė neklausė, tik įstū- 

mė eilėn, vežusion iš rūsio ir krovusion priešais aptarnavimo salės lan- 
gus smėlio maišus. Tuos maišus ir kitokias nesąmones jie vertė prie- 
šais langus, o sunkius baldus, pavyzdžiui, spintas su bylomis stūmė 
prie paradinių durų, kad, jeigu kas, jas būtų galima greitai užbarika- 
duoti. | 

Kažkas pasidomėjo, kas aš toks, bet paskui nuėjo, nes neturėjo ka- 
da laukti, kol Janas atsakys. Visi buvo nervingi, kalbėjo čia garsiai, 
čia pernelyg tyliai. Mano būgnas ir jo bėdos niekam nerūpėjo. Ūkve- 
džio Kobielos, iš kurio tikėjausi, kad vėl pavers tą laužą ant mano pil- 
vo padoriu instrumentu, niekur nebuvo matyti, jis tikriausiai buvo ant- 
rame arba trečiame pašto aukšte ir taip pat karštligiškai kaip laiška- 
nešiai ir tarnautojai krovė pilnus smėlio maišus, atseit apsaugančius 
nuo kulkų. Oskaro buvimas Janą Bronskį varžė. Todėl aš pats pasiša- 
linau, kai Janą ėmė instruktuoti vienas Žmogus, kurį visi vadino dak- 
taru Michonu. Apsidairęs ir pasistengęs nepakliūti po akių tam ponui 
Michonui, kuris vaikščiojo su lenkišku plieniniu šalmu ir, matyt, bu- 
vo pašto direktorius, aš radau laiptus, vedančius į antrą aukštą, o te- 
nai, beveik pačiame koridoriaus gale, vidutinio dydžio, belangę patal- 
pą, kurion niekas netempė šaudmenų dėžių, nekrovė maišų su smėliu. 

Ant grindų čia stovėjo skalbinių krepšiai su ratais, pilni margais 
ženklais aplipintų laiškų. Patalpa buvo žema, tapetai ochros spalvos. 
Truputį atsidavė guma. Degė plika elektros lemputė. Oskaras buvo per 
daug pavargęs, kad ieškotų jungiklio. Tolumoje Šventos Marijos, Šven- 
tos Kotrynos, Švento Jono, Šventos Brigitos, Šventos Barboros, Tre- 
Jybės ir Viešpaties Kūno bažnyčios varpai sakė: “Devynios valandos, 
Oskarai, laikas miegoti!" Ir aš atsiguliau į vieną krepšį su laiškais, pa- 
siguldžiau šalia taip pat pavargusį būgną ir užmigau. 


LENKŲ PAŠTAS 


Aš miegojau skalbinių krepšyje pilname laiškų, norinčių kakti į Lo- 
dzę, Liubliną, Lvovą, Torunę, Krokuvą ir Čenstochavą. Bet aš nesap- 
navau nei Čenstochavos Dievo Motinos, nei Juodosios Madonos, ne- 
skanavau sapnuodamas nei maršalo Pilsudskio Krokuvoje palaidotos 
širdies, nei tų meduolių, kurie taip išgarsino Torno miestą. Net savo 
vis dar nesutaisyto būgno nesapnavau. Gulėdamas be sapnų stumdo- 
mame skalbinių krepšyje, Oskaras negirdėjo visų tų šnabždesių, kuž- 

desių, plepesių, visų tų paslapčių, kurios, sako, girdėti, kai krūvoje gu- 
li daug laiškų. Man tie laiškai nesakė nė žodelio, aš nelaukiau pašto, 
niekas man nerašė ir nelaukė mano laiškų. Į nieką nekreipdamas dė- 
mesio aš išmiegojau su įtraukta antena ant laiškų kalno, kuris, nėščias 
naujienomis, būtų galėjęs reikšti pasaulį. 

Tad mane, savaime suprantama, pažadino ne tas laiškas, kurį kaŽ- 
koks ponas Lechas Milevčikas 1š Varšuvos rašė savo dukterėčiai į 
Dancigą-Šidlicą, taigi toks nerimastingas laiškas, kad būtų galėjęs pa- 
žadinti iš miego tūkstantmetį vėžlį; mane pažadino arba artimas kul- 
-kosvaidžių tratėjimas, arba tolimos salvės, grumančios iš uoste stovin- 
čių linijinių laivų dvigubų bokštų. 

Lengva parašyti: kulkosvaidžiai, dvigubi bokštai. Ar tai nebuvo pa- 
našu į liūtų, krušą, artėjimą vasaros pabaigos audros mano gimtadie- 
nio proga? Aš buvau per daug užsimiegojęs, kad galėčiau šitaip lyginti 
ir, išgirdęs triukšmą, padariau išvadą, taikliai ir kaip visi užsimiego- 
jėliai pavadindamas padėtį tikruoju vardu: “Jau šaudo!“ | 

Vos išsiropštęs iš skalbinių krepšio, dar netvirtai stovėdamas san- 
daluose, Oskaras pasirūpino savo jautraus būgno saugumu. Abiem ran- 
kom ėmė kasti tame krepšyje, kuris buvo priglaudęs jį nakčiai, duo- 
bę tarp laisvai, netvarkingai sumestų laiškų, tačiau elgėsi atsargiai, nė 
vieno neįplėšė, nesulankstė, nepaliko be ženklo, o, aš atsargiai skyriau 
viens nuo kito sukibusius laiškus, rūpinausi kiekvienu paprastu viole- 
tiniu antspaudu “Poczta Polska“ pažymėtu voku, netgi atvirukų, žiū- 
rėjau, kad nė vienas vokas neatsidarytų, nės net ir užgriuvus neišven- 
giamiems, visa aukštyn kojomis verčiantiems įvykiams pašto paslap- 
tis turėjo būti saugoma. | 

Duobė tame laiškų pilname skalbinių krepšyje gilėjo sulig kulkos- 
vaidžių ugnics stiprėjimu. Pagaliau aš lioviausi rausęs, paguldžiau savo 
sergantį būgną į šviežiai paklotą patalą, apkamšiau iš visų pusių, ne 
trigubu, o dešimteriopu-dvidešimteriopu sluoksniu vokų, suleistų taip, 
kaip mūrininkai suleidžia plytas, kad siena negriūtų. 

Vos tiktai baigiau tą darbą, kuriuo tikėjausi apsaugoti savo būgną 
nuo skeveldrų ir kulkų, į pašto sieną Hevelijaus aikštės pusėn maž- 
daug aptarnavimo salės aukštyje trenkėsi pirma prieštankinė granata. 

Lenkų paštas, masyvus plytinis pastatas, lengvai galėjo atlaikyti ne 
vieną tokį sprogimą ir nebijoti, kad heimvero žmonės ilgai nesiterlio- 
dami, greitai pramuš tokią skylę, jog galėtų surengti tieksyk repetuo- 
tą tiesioginį puolimą. 

Aš palikau savo saugų, belangį, trijų kabinetų ir antro aukšto ko- 
ridoriaus supamą laiškų skyriaus sandėlį ir išėjau pasidairyti Jano 

Bronskio. Dairydamasis savo galimo tėvo Jano, aišku, beveik daugiau 
ieškojau šlubo ūkvedžio Kobielos. Juk išvakarėse, atsisakęs vakarienės, 
atkakau tramvajumi į miestą, Hevelijaus aikštėn ir į šį šiaip manęs vi- 
sai nedominantį pastatą, kad atiduočiau pataisyti būgną. Jeigu nerasiu 
ūkvedžio laiku, tai yra prieš neišvengiamą puolimą, tai nebus ko nė 
svajoti, kad mano sukleręs instrumentas bus greitai pataisytas. 

Taigi Oskaras ieškojo Jano, o turėjo galvoje Kobielą. Sukryžiavęs 

ant krūtinės rankas jis daugsyk perėjo ilgą plytelėmis išklotą korido- 
rių, tačiau nieko jame nesutiko. Jis, tiesa, skyrė pavienius aiškiai iš 
pašto pastato leidžiamus šūvius nuo nepertraukiamo šaudmenų netau- 
pančių heimvero žmonių pleškinimo, taupieji šauliai savo kabinetuo- 
se buvo pakeitę pašto antspaudus kitais, taip pat antspaudus paliekan- 
čiais instrumentais. Koridoriuje nei stovėjo, nei gulėjo, nei laukė pa- 
siruošusi galimam kontrpuolimui komanda. Čia patruliavo tiktai Oska- 
ras, beginklis ir be būgno, pasmerktas vienatvei istorinio introito metu 
ankstyvą rytmečio valandą, turtingą švino, o ne aukso. 
"Ir į pašto kiemą žvelgiančiuose kabinetuose neradau nė gyvos dva- 
sios. Kokie lengvabūdžiai, pamaniau. Reikėjo saugoti pastatą' ir iš 
Šneidemiūlengasės pusės. Tenai esantį policijos skyrių nuo pašto kie- 
mo ir siuntinių rampos skyrė tiktai lentų tvora, taigi pulti iš ten bu- 
vo tiesiog chrestomatiškai patogu. Aš apėjau kabinetus, registruotiems 
siuntiniams skirtą patalpą, pinigų išnešiotojų kambarį, algų kasą, teleg- 
ramų priėmimo skyrių: jie gulėjo tenai slėpdamiesi už šarvuotų plokš- 
čių ir smėlio maišų, ir parverstų kontorinių baldų, su pertrūkiais, ga- 
lima sakyti, taupiai, šaudydami. Daugumoje patalpų vieno kito lango 
stiklas jau buvo užmezgęs pažintį su heimvero kulkosvaidžiais. Grei- 
tomis įvertinęs padarytą žalą, palyginau, kiek stiklų išbyrėjo nuo mano 
deimantinio balso tykiu ramiu taikos metu. Jeigu kas nors manęs bū- 
tų paprašęs prisidėti prie Lenkų pašto gynybos, jeigu tas mažas gys- 
lotas daktaras Michonas ne kaip pašto direktorius, o kaip karo vyras 
būtų priėjęs, prisaikdinęs ir priėmęs Lenkijos tarnybon, tai aš nebūčiau 
pagailėjęs savo balso: už Lenkiją ir Lenkijos nevaldomą, bet vis tiek 
produktyvų ūkį būčiau su malonumu per kelias minutes pavertęs juo- 
domiš, skersvėjus gaudančiomis skylėmis visus priešais stovinčių He- 
velijaus aikštės namų langus, likvidavęs Rėmo gatvės, Šneidemiūlen- 
gasės namų ir policijos skyriaus pastato įstiklinimą bei, nutaisęs patį 
toliašaudiškiausią balsą, išbarškinęs dailiai išvalytus Senamiesčio grio- 
vio' ir Ritergasės langus. 0 

Oskaras neprisidėjo prie pašto gynybos. Tasai su lenkišku plieniniu 
šalmu ant direktoriškos galvos daktaras Michonas ne prisaikdino ma- 

ne, o davė, kai aš nubildėjau laiptais į aptarnavimo salę ir pasimaišiau 
jam po kojų, skaudų antausį ir tuoj po to garsiai, lenkiškai keikdama- 
sis vėl užsiėmė savo gynybiniais reikalais. Tad man neliko nieko ki- 
ta, kaip tiktai priimti smūgį. Žmonės, neišskiriant nė daktaro Micho- 
no, pagaliau čia atsakingo už viską, buvo susijaudinę, kentė baimę, ir 
jiems buvo galima atleisti. 

Aptarnavimo salės laikrodis pasakė man, kad dabar dvidešimt po 
keturių. Kai jis parodė dvidešimt vieną po keturių, aš supratau, kad 
pirmi kovos veiksmai laikrodžiui nepadarė jokios žalos. Jis ėjo, ir aš 
nežinojau, ar tą laiko abejingumą laikyti blogu, ar geru ženklu. Šiaip 
ar taip, kol kas likau aptarnavimo salėje, ieškojau Jano ir Kobielos, 
stengiausi nesusidurti su daktaru Michonu, neradau nei dėdės, nei ūk- 
vedžio, skaičiavau išmuštus salės langus, taip pat plyšius ir bjaurias 
skyles prie paradinių durų ir mačiau, kaip pro šalį pranešė pirmus du 
sužeistuosius. Vienas, pagyvenęs ponas su vis dar tvarkingai perskir- 
tais Žilais plaukais, visąlaik susijaudinęs kalbėjo, kai jam rišo kulkos 
nubruožtą dešinę ranką. Vos tiktai žaizda buvo baltai suvystyta, jis jau 
norėjo šokti, čiupti šautuvą ir vėl griūti už, matyt, vis dėlto ne visai 
kulkas sulaikančių maišų su smėliu. Kaip gerai, kad lengvas, didelio 
kraujo netekimo sukeltas silpnumas jį vėl privertė atsigulti ir pagulė- 
ti, kaip pagyvenusiam Žmogui po sužeidimo ir pridera. Be to, mažas 
nervingas penkiasdešimtmetis su plieniniu šalmu, tačiau iš civilinio 
švarko kišenėlės kyšančiu kavalieriškos nosinaitės trikampiu, tasai po- 
nas kilniais savo pareigą vykdančio riterio judesiais, daktaras, pavar- 
de Michonas, išvakarėse griežtai tardęs Janą Bronskį, tam pagyvenu- 
siam, sužeistam ponui įsakė vardan Lenkijos nesikelti. 

Antras sužeistasis gulėjo sunkiai alsuodamas ant šiaudų prikimšto 
maišo ir nerodė daugiau noro gultis už maišų su smėliu. Jis tolydžio 
garsiai ir nesigėdindamas rėkė, nes jam buvo peršautas pilvas. Oska- 
ras kaip tik norėjo darsyk patikrinti už maišų su smėliu gulinčių vy- 
rų eilę, kad pagaliau rastų jam reikalingus Žmones, kai du beveik vie- 
nu metu pasigirdę į pašto sieną virš ir greta paradinių durų atsitren- 
kusių sviedinių sprogimai sudrebino aptarnavimo salę. Sustumtos prie 
durų spintos atsilapojo ir išleido į laisvę glėbius susegtų bylų, kurios 
suplazdėjo, užmiršusios joms prideramą orumą ir nusileidusios, nu- 
sklendusios ant grindų prisilietė ir užgulė tuos popiergalius, su kuriais 
joms pagal raštvedybos taisykles net nebuvo galima susipažinti. Nerei- 
kia ir sakyti, kad išbyrėjo visi likę langai, nuo sienų ir lubų nukrito 
įvairaus dydžio tinko lopai. Per gipso ir kalkių debesis į salės vidurį, 
daktaro Michono plieniniam šalmui įsakius, laiptais į antrą aukštą nu- 

tempė dar vieną sužeistąjį. Oskaras nusekė paskui vyrus su kas laip- 
tas dejuojančiu pašto tarnautoju, ir niekas jo nepašaukė atgal, neėmė 
kvosti ar, kaip neseniai laikė reikalinga Michonas, šiurkščia vyriška 
ranka nedavė antausio. Kas be ko, jis irgi stengėsi nesipainioti suau- 
gusiems po jų paštą ginančiomis kojomis. 

Kai aš paskui lėtai laiptais kopiančius vyrus pasiekiau antrą aukš- 
tą, mano nuogąstavimai pasitvirtino: sužeistąjį nešė į tą belangę, to- 
dėl saugią patalpą su laiškais, kurią aš buvau rezervavęs sau. Taip pat 
buvo sumota, jog nesant čiužinių sužeistuosius reikėtų guldyti į, tie- 
sa, trumpus, bet vis dėlto minkštus krepšius su laiškais. Aš jau gailė- 
jausi, kad viename tokiame stumdomame skalbinių krepšyje, pilname 
neišnešioto pašto, paslėpiau savo būgną. Ar tų praplėštų, peršautų laiš- 
kanešių ir tarnautojų kraujas neprasisunks pro dešimt ar dvidešimt 
sluoksnių popieriaus ir nenudažys mano būgno, ligi šiol pripažinusio 
tik laką? Ką bendra turėjo mano būgnas su Lenkijos krauju! Tegu jie 
dažo juo savo bylas ir sugeriamus popierius! Tegu išpila iš savo ra- 
šalinių mėlyną rašalą ir pripila raudono! Tegu jie savo nosines, bal- 
tus krakmolytus marškinius nudažo perpus raudonai! Juk pagaliau čia 
kaunamasi dėl Lenkijos, o ne dėl mano būgno! Jeigu jau jie nori, kad 
Lenkija, jeigu jau taip lemta, žūtų baltai ir raudonai, tai tada, ko ge- 
ro, ir mano būgnas žus, tapęs įtartinu dėl perdažymo? 

Pamažu mano galvoje įsigalėjo mintis: viskas, kas čia vyksta, vyks- 
ta ne dėl Lenkijos, o dėl mano sulankstyto būgrnio. Janas atsiviliojo 
mane į paštą, kad jo tarnautojai, kuriems neužteko Lenkijos kaip sim- 
bolio, turėtų kitą, labiau įkvepiantį simbolį. Naktį, kai aš ramiai, be 
sapnų miegojau stumdomame laiškų krepšyje, budintys pašto tarnau- 
tojai šnabždėjo viens kitam kaip slaptažodį: “Mirštantis vaikiškas būg- 
nas ieškojo pas mus prieglobsčio. Mes lenkai, mes turim jį apginti, 
juolab kad Anglija ir Prancūzija pasirašė su mumis garantinę sutartį '. 

Kol tokie nereikalingi abstraktūs svarstymai laikė mane prie pravirų 
laiškų skyriaus sandėlio durų, pašto kieme pirmąkart prašneko kulkos- 
vaidžiai. Kaip aš ir maniau, heimveras pirmąsyk pulti ryžosi nuo 
policijos skyriaus, nuo Šneidemiūlengasės pusės. Ir tuojau pakėlė mus 
visus ant kojų: heimverui pavyko išsprogdinti duris į siuntinių sandėlį 
virš krovinių rampos. Jie kaipmat sulindo į sandėlį, paskui į siuntinių 
priėmimo skyrių, jau buvo atidarytos durys į koridorių aptarnavimo 
salėn. 

Vyrai, užnešę viršun sužeistąjį ir paguldę į krepšį, slėpusį mano 
būgną, išlėkė į koridorių, kiti nubildėjo paskui juos. Iš triukšmo aš su- 
pratau, kad grumtynės vyko pirmo aukšto koridoriuje, paskui siuntinių 
priėmimo skyriuje. Heimveras turėjo atsitraukti. 

Iš pradžių nedrąsiai, paskui ryžtingiau Oskaras įžengė į laiškų san- 
dėlį. Sužeistasis buvo geltonai pilku veidu, rodė dantis ir.vartė akių 
obuolius po užmerktais vokais. Spjaudė siūlais tystantį kraują. Bet jo 
galva karojo per laiškų krepšio kraštą, tad buvo galima nebijoti, kad 
išterlios paštą. Oskaras turėjo pasistiebti ant galų pirštų, kad galėtų 
įkišti ranką į krepšį. Sužeistojo užpakalis visu svoriu slėgė tą vietą, 
kur gulėjo būgnas. Oskarui pavyko, iš pradžių atsargiai, atsižvelgiant 
į Žmogų ir laiškus, paskui traukiant smarkiau, galų gale plėšiant ir 
draskant, išlupti jam iš po užpakalio keliolika tuzinų laiškų. 

Šiandien galiu pasakyti, jog jau užčiuopiau savo būgno kraštą, kai 
vyrai vėl užlėkė laiptais ir atidundėjo koridoriumi. Jie grįžo atgal, iš- 
varę iš siuntinių sandėlio heimverą, ir kol kas jautėsi laimėję, aš gir- 
dėjau, kaip jie juokėsi. 

Pasislėpęs netoli durų už vieno krepšio su laiškais aš laukiau, kol 
vyrai prieis prie sužeistojo. Jie aptvarstė jam žaizdą. Iš pradžių gar- 
siai kalbėdami ir gestikuliuodami, paskui 'tyliai keikdamiesi. Į aptar- 
navimo salės sieną pataikė du prieštankiniai sviediniai, paskui dar du, 
ir stojo tyla. Priešais Vesterplatę uoste stovinčių linijinių laivų salvės 
geraširdiškai ir vienodai murmėdamos griaudėjo toli, prie jų ausis jau 
buvo pripratusi. Nepastebėtas sužeistąjį apstojusių vyrų aš išsmukau iš 
laiškų sandėlio, palikau likimo valiai savo būgną ir vėl leidaus ieškoti 
Jano, savo galimo tėvo ir dėdės, ir ūkvedžio Kobielos. 

Trečiame aukšte buvo tarnybinis vyriausiojo pašto sekretoriaus Na- 
čalniko butas, savo šeimą jis, matyt, buvo spėjęs laiku išsiųsti į Brom- 
bergą arba Varšuvą. Iš pradžių aš apieškojau kelis sandėlius pašto kie- 
mo pusėje, paskui radau Janą ir Kobielą Načalniko buto vaikų kam- 
baryje. 

Jauki šviesi patalpa su linksmais, deja, keliose vietose pasiklydu- 
sių kulkų sugadintais tapetais. Prie dviejų jo langų taikiu metu buvo 
galima maloniai leisti laiką stebint Hevelijaus aikštę. Dar sveikas su- 
pamas arklys, įvairūs kamuoliai, riterių pilis su daugybe kritusių pės- 
čių ir raitų švininių kareivių papėdėje, atidaryta kartoninė dėžė pilna 
geležinkelio bėgių ir miniatiūrinių prekinių vagonų, daug bemaž naujų 
ar kiek aptrintų lėlių, lėlių nameliai, kuriuose viešpatavo netvarka, 
trumpai tariant, žaislų perteklius rodė, jog vyriausiasis pašto sekreto- 
rius Načalnikas buvo dviejų gan išpaikintų vaikų, berniuko ir mergai- 
tės, tėvas. Kaip gerai, kad tie vaikigaliai buvo evakuoti į Varšuvą ir 
man nereikėjo susitikti su, pasak Bronskio, į viens kitą panašiais bro- 
liu ir seserim. Truputį piktdžiugaudamas pagalvojau, kad vyriausiojo 
pašto sekretoriaus vaikiščiui, matyt, gaila buvo atsisveikinti su savo 

vaikišku rojum, pilnu švininių kareivių. Galbūt jis įsikišo kišenėn kelis 
ulonus, kad paskui, kovodamas dė] Modlino tvirtovės, galėtų sustiprin- 
ti lenkų kavaleriją. 

Oskaras daug kalba apie švininius kareivius, bet vis tiek negali iš- 
vengti prisipažinimo: ant viršutinės žaislų, iliustruotų knygų ir Žaidi- 
mų prikrautos lentynos buvo išrikiuoti mažo formato muzikos instru- 
mentai. Medaus spalvos trimitas nebylus stovėjo greta kovos veiksmus 
sekančio, tai yra sulig kiekvienu sviedinio sprogimu suskambančio 
metalofono. Dešinėje buvo ištempta margai dažyta armonika. Tėvai 
buvo tokie kvaili, kad buvo įtaisę savo prieaugiui net tikrą smuikelį 
su tikrom keturiom stygom. Šalia smuiko, rodydamas baltą sveiką ap- 
valumą, prilaikomas kelių kubelių, kad nenuriedėtų, gulėjo — turbūt 
nepatikėsit — baltai ir raudonai lakuotas skardinis būgnas. 

Aš net nebandžiau pats jo nutraukti nuo lentynos. Oskaras žinojo 
savo galimybes ir tais atvejais, kai per savo mažumą pasijusdavo be- 
jėgis, ryždavosi prašyti suaugusių pagalbos. 

Janas Bronskis ir Kobiela gulėjo už smėlio maišų, uždengusių apa- 
tinį trečdalį grindis siekiančių langų. Janui priklausė kairysis langas. 
Kobiela buvo įsitaisęs prie dešiniojo. Aš tuojau supratau, kad ūkvedys 
dabar vargu ar turės kada ištraukti ir pataisyti mano būgną, gulintį po 
kraujais spjaudančiu sužeistuoju ir, matyt, vis labiau ir labiau besiplo- 
jantį, mat Kobiela buvo labai užsiėmęs: vienodais tarpais pro smėlio 
maišų pylime paliktą plyšį savo šautuvu jis pleškino virš Hevelijaus 
aikštės Šneidemiūlengasės kampo pusėn, kur prieš pat Radaunės tiltą 
buvo išsidėstęs artilerijos skyrius. Janas gulėjo susigūžęs, užsidengęs 
galvą ir drebėjo. Aš atpažinau jį tiktai iš elegantiško, dabar, beje, jau 
kalkėmis ir smėliu apnešto tamsiai pilko kostiumo. Jo dešiniojo, taip 
pat pilko, bato raištelis buvo atsirišęs. Aš pasilenkiau ir sudėjau kil- 
pą. Kai ją užveržiau, Janas krūptelėjo, iškišo savo pernelyg mėlynas 
akis virš kairės rankovės ir įsmeigė į mane nesuvokiama: mėlyną, pa- 
vandenijusį žvilgsnį. Nors dėdė, kaip Oskaras greitomis nužvelgęs įsi- 
tikino, buvo nesužeistas, jis be garso verkė. Janas Bronskiš bijojo. Aš 
nekreipdamas dėmesio į jo šniurkščiojimą parodžiau į evakuoto Načal- 
niko sūnaus būgną ir nedviprasmiškais judesiais paraginau Janą, atsar- 
„giai, išnaudojant neapšaudomą vaikų kambario kampą, prieiti prie len- 
tynos ir nukelti man būgną. Dėdė manęs nesuprato. Mano galimas tė- 
vas manęs nesuprato. Vargšės mamos mylimasis buvo taip užsiėmęs ir 
apniktas savo baimės, kad mano pagalbos prašantys gestai jį, atrodo, 
dar labiau išgąsdino. Oskaras norėjo jį aprėkti, tačiau bijojo, kad jo 
nepastebėtų Kobiela, kuris, rodės, tegirdėjo savo šautuvą. 

Tad aš atsiguliau Janui iš kairės už smėlio maišų ir prisiglaudžiau 
prie jo, norėdamas, kad mano nelaimingam dėdei ir galimam tėvui 
persiduotų dalis mano abejingumo viskam. Netrukus man pasirodė, 
kad jis kiek aprimo. 

Mano pabrėžtinai lygiam kvėpavimui pavyko įpiršti jo pulsui daug- 
maž tolygų dažnį. Kai aš paskui, beje, pernelyg anksti, vėl bandžiau 
atkreipti Jano dėmesį į Načalniko jaunesniojo skardinį būgną, steng- 
damasis lėtai ir švelniai, tačiau kaip tik į perkrautą žaislų lentyną at- 
sukti jo.-galvą, Janas vėl manęs nesuprato. Baimė buvo perėmusi jį 
nuo apačios iki viršaus, tekėjo iš viršaus atgal į apačią, sutiko apačio- 
je, galbūt batuose su įdėklais, tokį smarkų pasipriešinimą, kad spru- 
ko kuo greičiau atgal per skrandį, blužnį ir kepenis ir taip spaudė jo 
vargšę galvą, kad mėlynosios akys virto laukan ir baltymai rodė tokią 
daugybę susiraizgiusių gyslelių, kiek Oskaras savo galimo tėvo akies 
obuolyje niekad nebuvo matęs. Man reikėjo daug vargo ir laiko, kad 
grąžinčiau dėdės akių obuolius vieton, o jo širdžiai šiokio tokio pado- 
rumo. Tačiau visos mano estetinės pastangos nuėjo perniek, kai heim- 
vero vyrai pirmusyk panaudojo vidutinio dydžio haubicą ir tiesiu tai- 
kymu, žiūrėdami per vamzdį, paguldė ant Žemės priešais paštą buvu- 
sią geležinę tvorą, su stebėtinu tikslumu, rodydami aukštą apmokymo 
lygį, vieną po kito ištaškė jos mūrinius stulpus ir privertė geležinius 
pinučius galutinai pasiduoti. Mano vargšas dėdė taip visa širdim ir sie- 
la jaudinosi dėl visų penkiolikos ar dvidešimties stulpų ir taip smar- 
kiai graužėsi, lyg dulkėmis būtų virtę ne vien stulpai, bet ir ant jų sto- 
vėjusios, įsivaizduojamos, dėdei artimos ir gyvybiškai svarbios dievų 
statulos. Tiktai tuo galima paaiškinti, kodėl Janas į kiekvieną haubi- 
cos pataikymą atsiliepdavo skardžiu klyksmu, kuris sąmoningiau ir ge- 
riau sukoncentruotas galbūt irgi būtų rėžęs kaip deimantas stiklą. Janas 
rėkė nuoširdžiai, tačiau be plano ir galų gale tuo pasiekė tik to, kad 
Kobiela permetė savo kaulėtą, nesveiką, ūkvedišką kūną mūsų pusėn, 
pakėlė liesą, be blakstienų, paukštišką galvą ir apžvelgė pavandeniju- 
siomis pilkomis lėliukėmis mus, bėdžius. Jis papurtė Janą. Janas su- 
dejavo. Jis atsegė jam marškinius, skubiai apgraibė Jano kūną, ieško- 
damas sužeidimo — aš vos ištvėriau nesuprunkštęs, — paskui apver- 
tė jį ir, kai nerado nė menkiausio sužeidimo ir ant nugaros, nutvėrė . 
Janą už smakro taip, kad net brakštelėjo, privertė Jano mėlynas brons- 
kiškas akis atlaikyti vandeningą, pilką žybsinčių Kobielos akių žvilgs- 
nį, nusikeikė lenkiškai aptaškydamas jo veidą seilėmis ir pagaliau me- 
tė jam šautuvą, kurį Janas buvo paguldęs priešais jam paliktą šaudy- 
mo angą ir daugiau nelietęs, mat net jo saugiklis nebuvo nuleistas. 

Šautuvo buožė dusliai atsitrenkė jam į kairįjį kelį. Trumpas, po tiekos 
dvasinių kančių pirmas fizinis skausmas, atrodo, išėjo į naudą, nes dė- 
dė nutvėrė šautuvą, buvo beišsigąstąs, kai jo metalinių dalių šaltis nu- 
tvilkė pirštus ir netrukus širdį, tačiau Kobielos plūstamas ir įkalbinė- 
jamas prišliaužė prie jam skirtos šaudymo angos. Mano galimas tėvas 
taip tiksliai ir, nepaisant savo lakios vaizduotės, realistiškai įsivaizdavo 
karą, kad jam buvo sunku, tiesiog neįmanoma būti drąsiam. Visiškai 
nežiūrėdamas pro šaudymo angą į mūšio lauką ir neieškędamas taiki- 
nio, jis atkišo toli į priekį šautuvą, nukreipė kažkur virš Hevelijaus 
aikštės stogų ir greitai, aklomis išpleškino apkabą ir paskui vėl tuščio- 
mis rankomis susigūžė už smėlio maišų. Supratimo prašantis žvilgs- 
nis, kurį Janas metė ūkvedžiui iš savo slėptuvės, buvo kaip to sutri- 
kusio, patempusio lūpą, nepadariusio namų darbų mokinio. Kobiela 
kelis sykius kaukštelėjo Žiaunom, paskui garsiai susijuokė, rodės, nie- 
kad nesiliaus, po to bauginamai staigiai nutilo ir tris, keturis kartus 
spyrė Bronskiui, kuris, kaip pašto sekretorius, buvo jo viršininkas, į 
blauzdą, jau kėlė koją, rengdamasis suvaryti savo beformį suvarstomą 
batą Janui į šoną, bet kulkosvaidžiui suskaičiavus likusius vaikų kam- 
bario stiklus ir pašiaušus lubas, nuleido ortopedinį batą, pripuolė prie 
savo šautuvo ir paniuręs ėmė skubiai šaudyti, tarsi norėdamas atsig- 
riebti už sugaištą su Janu laiką — visa tai reikia pridėti prie Antrojo 
pasaulinio karo metu sunaudotų šaudmenų. 
"Ar ūkvedys manęs nepastebėjo? Jis, šiaip toks griežtas ir nepriei- 
namas, kokie būna tiktai karo invalidai, mokantys išlaikyti tam tikrą 
pagarbų nuotolį, paliko mane toje skersvėjuotoje, švino pritvinkusio- 
je skylėje. Galbūt Kobiela taip manė: čia vaikų kambarys, taigi Oska- 
ras gali jame likti ir Žaisti per mūšio pertraukas. Aš nežinau, kiek mes 
dar taip gulėjom: aš tarp Jano ir kairės kambario sienos, mudu abu už 
smėlio maišų, Kobiela prie savo šautuvo pliekdamas už du. Apie de- 
šimtą valandą ugnis nutilo. Pasidarė taip tylu, kad aš girdėjau, kaip 
zirzė musės, balsus ir komandas Hevelijaus aikštėje ir duslų linijinių 
laivų uosto įlankoje grumėjimą. Giedra iki debesuotumo rugsėjo die- 
na, saulė išpuošė „pasaulį seno aukso spalva, viskas — subtilu, jautru 
ir vis dėlto be klausos. Po kelių dienų man turėjo sueiti penkiolika. Ir 
aš norėjau, kaip ir kiekvieną rugsėjį, skardinio būgno, tiktai skardinio 
būgno, niekindamas visus šio pasaulio turtus, savo troškimus kreipiau 
tiktai į baltai ir raudonai lakuotos skardos būgną. 

Janas nejudėjo. Kobiela pūtavo taip vienodai, jog Oskaras jau ma- 
nė, kad jis miega, kad pasinaudojo trumpa mūšio pertrauka ir snuste- 
lėjo, nes pagaliau visiems Žmonėms, net ir herojams, kartais reikia nu- 

snūsti. Tiktai aš budėjau tr su visu savo amžiui būdingu atkaklumu 
troškau būgno. Nereikia manyti, kad tiktai dabar, vis labiau įsigalint 
tylai ir rimstant nuo vasaros pavargusiai musei, aš vėl prisiminiau jau- 
nojo Načalniko būgną. Oskaras nepamiršo jo ir per mūšį, gaubiamas 
kovos triukšmo. Dabar man atrodė kaip tik ta palanki proga, kurią 
praleisti būtų nuodėmė. 

Oskaras lėtai pakilo, tyliai stengdamasis neužlipti ant šukių, bet 
ryžtingai patraukė prie medinės lentynos su žaislais, mintyse iš vaikiš- 
kos kėdutės ir ant jos uždėtos dėžės su kubeliais darydamasis paky- 
lą, nuo kurios galėtų pasisiekti naujutėlaitį būgną, tik staiga mane pa- 
sivijo Kobielos šūksnis, ir netrukus sausa ūkvedžio ranka. Aš nusimi- 
nęs rodžiau į būgną. Kobiela traukė mane atgal. Aš abiem rankom rei- 
kalavau instrumento. Invalidas jau ėmė dvejoti, jau buvo besiekiąs, be- 
norįs padaryti mane laimingą, tik staiga į vaikų kambarį įsiveržė kul- 
kosvaidžių ugnis, o priešais paradines duris ėmė sproginėti prieštan- 
kiniai sviediniai, Kobiela šveitė mane į kampą pas Janą Bronskį, vėl 
prilipo prie savo šautuvo ir spėjo jį darsyk užtaisyti, tuo tarpu aš vis 
tiėk Žiūrėjau į būgną. 

Oskaras gulėjo kampe, o Janas Bronskis, mano mielas mėlynakis 
dėdė, net nepakėlė nosies, kai tas paukščiagalvis su kanopa ir pavan- 
denijusiomis be blakstienų akimis prieš pat tikslą sulaikė ir numetė, 
nutrenkė mane už smėlio maišų. Ne, Oskaras neverkė! Man kaupėsi 
pyktis. Riebios, melsvos, beakės kirmėlės dauginosi, ieškojo lavono. 
Kas man rūpi ta Lenkija! Kas jinai, ta Lenkija? Jie gi turi kavaleri- 
ją! Tegu sau sėda ant arklių! Jie bučiuoja damoms rankas ir visada per 
vėlai pastebi, kad ne damai pabučiavo pavargusius pirštus, o lauko 
haubicos nedažytas žiotis. O ji jau ir drioksi, toji panelė iš Krupo pa- 
dermės. Čepsi lūpomis, prastai, tačiau tikroviškai imituodama mūšio 
garsus, girdimus per savaitės kronikas, žarsto nevalgomus sproginėjan- 
čius saldainius į paradines pašto pastato duris, nori pramušti skylę ir 
pramuša, jai rūpi per atlapotą aptarnavimo salę prieiti prie laiptų, kad 
niekas paskui nejudėtų nei aukštyn, nei žemyn. O jos palyda prie ku!l-' 
kosvaidžių, taip pat elegantiškuose šarvuočiuose, ant kurių šonų užra- 
šyti tokie gražūs pavadinimai kaip “Ostmarkas" ir “Sudetai", vis ne- 
gali nurimti, vis važinėja žlegėdama, šarvuota ir dairydamasi priešais 
paštą: dvi jaunos smalsios damos, norinčios apžiūrėti pilį, bet pilis dar 
uždaryta. Ir tai verčia nekantrauti išpaikintas, įeiti trokštančias gražuo- 
les, mėtyti žvilgsnius, švino spalvos, gręžiančius to paties kalibro 
žvilgsnius į visas matomas tos pilies menes, kad pilėnams pasidarytų 
karšta, šalta ir ankšta. Vienas šarvuotis — man atrodo, jog tai buvo 

“Ostmarkas" — vėl privažiavo iš Ritergasės prie pašto, ir Janas, ma- 
no jau valandžiukę lyg negyvas dėdė, pakėlė priešais šaudymo angą 
savo dešinę koją, pakėlė tikėdamasis, kad šarvuotis ją pamatys ir 
apšaudys, arba kokia nors kulka paklydėlė pasigailės, brūkštelės per 
blauzdą ar kulkštymą ir padarys žaizdą, kuri leis kariui perdėtai 
šlubuojant atsitraukti. Ta poza Janą Bronskį, matyt, vargino, nes jis 
tarpais vis nuleisdavo koją. Tiktai apsivertęs ant nugaros ir suėmęs 
koją per kelį, jis pajėgė nuolatos ir su didesne sėkmės tikimybe siū- 
lyti savo blauzdą ir kulkštymą paklydusioms ir į taikinį leidžiamoms 
kulkoms. 

Kad ir kaip gerai supratau ir tebesuprantu Janą, man aišku ir dėl 
ko taip įniršo Kobiela, kai pamatė savo viršininko, pašto sekretoriaus 
Bronskio, pasigailėtiną ir gailią pozą. Vienu šuoliu ūkvedys pašoko, 
kitu atsidūrė prie mūsų, virš mūsų, nutvėrė, pagriebė Jano atlapus, o 
sykiu ir Janą, pakėlė, trenkė į žemę, vėl nutvėrė, drykstelėjo medžia- 
gą, trenkė iš kairės, prilaikydamas dešine, užsimojo iš dešinės, kaire 
paleido, užgriebė dar krintantį dešine, jau norėjo suimti kairę ir dešinę 
į vieną kumštį ir paskui juo kaip reikalas trenkti, užvirinti Janui 
Bronskiui, mano dėdei, galimam Oskaro tėvui per organizmą — tik 
čia suskambėjo, kaip turbūt angelai Dievo garbei skambina, uždaina- 
vo, kaip per radiją dainuoja eteris, ir užvirino ne Bronskiui, o užvi- 
rino Kobielai, viena granata leido sau tokį pokštą, ir plytos virto 
žvirgždu, skeveldros dulkėmis, tinkas miltais, medis susirado kirvį, vi- 
sas tas juokingas vaikiškas kambarys ėmė šokuoti ant vienos kojos, 
Kėtės Krūzės pavidalo lėlės susproginėjo, supamas arklys pasibaidė ir 
mielai būtų numetęs raitelį, jeigu būtų jį turėjęs ant nugaros, neteisin- 
gos Merklino žaislinės konstrukcijos neatlaikė ir lenkų ulonai užėmė 
visus keturis kambario kampus vienu metu — pagaliau apvirto lentyna: 
su Žaislais: ir telefonas paskelbė Velykas, armonika sužviegė, trimitas 
kažkam kažką burbtelėjo, visi vienu metu parodė balsą — repetuojan- 
tis orkestras: jis rėkė, sproginėjo, žvengė, skambino, trupėjo, byrėjo, 
džeržgė, čerškė, čirpė plonu balseliu ir kartu giliai kasėsi po pamatais. 
O man, kaip trejų metų vaikui ir pridera, granatai sprogus lindinčiam 
saugiame vaikų kambario kampe po langu, man nukrito instrumentas, 
būgnas — tiktai keliose vietose įskilusiu laku ir be nė vienos skylės, 
naujas Oskaro skardinis būgnas. 

Kai aš pakėliau nuo savo ką tik įsigyto, taip sakant, kaip iš dan- 
gaus nukritusio, tiesiai prie kojų atsiritusio turto akis, tai pamačiau, 
kad turiu padėti Janui Bronskiui. Jam niekaip nesisekė nuversti nuo 
savęs sunkų ūkvedžio kūną. Iš pradžių aš maniau, kad Janui kliuvo, 

nes jis inkštė labai natūraliai. Bet kai pagaliau bendrom jėgom nuri- 
denom nuo jo Kobielą, taip pat labai natūraliai dejavusį, tai pasirodė, 
kad Jano kūnas beveik nenukentėjęs, stiklo šukės jam tebuvo įbrėžu- 
sios skruostą ir plaštakos viršų. Greit žvilgtelėjęs nustačiau, kad ma- 
no galimo tėvo kraujas šviesesnis už ūkvedžio, kurio klešnės šlaunų 
aukštyje sodriai ir tamsiai dažėsi. 

Bet kas gi taip suplėšė ir sumaitojo elegantišką, pilką švarką, to 
niekaip negalėjau pasakyti? Kobiela ar granata? Draiskanos karojo nuo 
pečių, pamušalas buvo atplėštas, sagos ištraukytos, siūlės iširusios ir 
kišenės išverstos. | 

Prašau nesmerkti mano vargšo Jano Bronskio, kuris pirma susirin- 
ko, ką šiurkšti audra buvo išpurčiusi jam iš kišenių, o tik paskui mudu 
ėmėmės tempti iš vaikų kambario Kobielą. Jis rado šukas, taip pat jam 
brangių Žmonių nuotraukas — tarp jų buvo ir mano vargšės mamos 
nuotrauka iki pusės, — piniginė buvo net neatsisegusi. Vienam sun- 
ku ir gan pavojinga, mat smėlio maišai buvo beveik nušluoti, susirink- 
ti plačiai po kambarį pasklidusias skato kortas, mat jis norėjo turėti vi- 
sas trisdešimt dvi ir neradęs trisdešimt antrosios labai nusiminė, o kai 
Oskaras ją aptiko tarp dviejų siaubingai suverstų lėlių namų ir atida- 
vė, tai nusišypsojo, nors gavo tik pikų septynakę. 

Kai mes pagaliau ištempėm Kobielą iš vaikų kambario į koridorių, 
ūkvedys rado jėgų keliems, Janui Bronskiui suprantamiems žodžiams: 
“Ar dar visas ūkis krūvoj?" — pasidomėjo susirūpinęs invalidas. Ja- 
nas įkišo ranką jam už kelnių, tarp seniokiškų šlaunų, aptiko, kas buvo 
reikalinga, ir linktelėjo Kobielai. 

Visi mes buvom laimingi: Kobiela išsaugojo savo pasididžiavimą. 
Janas Bronskis turėjo visas trisdešimt dvi skato kortas, net ir pikų sep- 
tynakę. O Oskaras turėjo naują skardinį būgną, kuris sulig kiekvienu 
žingsniu trankėsi jam į kelius, kai Janas ir dar vienas tarnautojas, kurį 
Janas vadino Viktoru, nešė nukraujavusį ir nusilpusį ūkvedį į laiškų 
sandėlį aukštu Žemiau. 


KORTŲ NAMELIS 


Viktoras Vėlūnas padėjo mums pergabenti, nepaisant stiprėjančio 
kraujoplūdžio, vis sunkėjantį ūkvedį. Smarkiai neprimatantis Viktoras 
tuo metu dar buvo su akiniais ir neklupinėjo kliūdamas už akmeninių 
laiptų. Nors ir trumparegis, Viktoras nešiojo pinigines perlaidas. Šian- 

dien, jei kalba nukrypsta į jį, aš vadinu Viktorą vargšu Viktoru. Ly- 
giai kaip mano mama per vieną šeimos pasivaikščiojimą uosto molu 
tapo mano vargše mama, lygiai taip pat perlaidų išnešiotojas Viktoras, 
praradęs akinius — esama ir kitų priežasčių, — tapo vargšų, be aki- 
nių Viktoru. 

— Ar matei kada vėl vargšą Viktorą? — klausiu aš savo draugą 
Vitlarą lankymo dienomis. Bet nuo tos kelionės tramvajumi iš Flinger- 
no į Geresheimą — apie ją dar bus kalbama — Viktoras Vėlūnas din- 
go kaip į vandenį. Belieka vien tikėtis, kad persekiotojai jo neranda, 
kad jisai jau turi tinkančius akinius ir galbūt kaip anksčiau, nors ir ne 
Lenkų pašte, vėl dirba perlaidų išnešiotoju Vokietijos pašte ir trumpa- 
regis, bet akiniuotas džiugina Žmones margais banknotais ir blizgan- 
čiomis monetomis. 

— Argi tai ne siaubinga? — švokštė Janas, nutvėręs Kobielą už 
kairės pusės. 

— Kas gi bus, jei anglai ar prancūzai neateis į pagalbą? — jaudi- 
nosi iš dešinės ūkvedį nešantis Viktoras. 

— Bet ateis, pamatysi! Ridzis-Smiglis dar vakar per radiją sakė: 
“Mes turim garantiją: jeigu prasidės, visa Prancūzija pakils kaip 
vienas!“ 

Janui buvo sunku iki galo sakinio išlaikyti optimizmą, nes, pama- 
tęs savo paties kruvinai subraižytą ranką, tegu ir nesuabejojo Lenki- 
jos-Prancūzijos garantine sutartimi, ėmė nuogąstauti, kad gali nukrau- 
juoti visai Prancūzijai dar nespėjus kaip vienas pakilti ir laikantis duo- 
tos garantijos peržengti Vakarų pylimą. 

— Jie jau tikrai pakeliui. Ir Anglijos laivynas jau vagoja Baltijos 
jūrą! — Viktoras Vėlūnas mėgo stiprius, skambius posakius, jis su- 
stojo, dešine ranka laikydamas ant jo pakibusį sužeistą ūkvedį, kairę 
kaip teatre išmetė į viršų ir iškalbingai išskėtęs visus penkis pirštus 
pareiškė: 

— Mes laukiam jūsų, išdidūs britai! 

Kai juodu lėtai, visąlaik svarstydami Lenkijos-Prancūzijos-Anglijos 
santykius, vilko Kobielą į laikiną ligoninę, Oskaras mintyse vartė 
Gretchen Šefler knygas, ieškodamas istorinių analogų. Keizerio 
“Dancigo miesto istorija“: “Per Vokietijos-Prancūzijos septyniasdešim- 
tųjų —septyniasdešimt pirmųjų metų karą rugpjūčio dvidešimt pirmą 
keturi prancūzų karo laivai įplaukė į Dancigo įlanką, ėmė kreisuoti 
reide, nukreipę patrankų vamzdžius į uostą ir miestą, tačiau kitą naktį 
kapitono Vykmano korvetei “Nimfa" pavyko priversti, kad Pucigo 
įlankoje nuleidę inkarus laivai pasitrauktų“. 

Prieš mums pasiekiant laiškų sandėlį antrame aukšte, aš priėjau 
prie vėliau pasitvirtinusios išvados: kai Lenkų paštas ir visa Lenkija 
bus puolama, anglų laivynas stovės kokiame nors daugiau ar mažiau 
saugiame Šiaurės Škotijos fiorde, Prancūzijos didžioji armija valgys 
pietus ir manys, jog vykdo Lenkijos—Prancūzijos garantinę sutartį, 
rengdama smulkias žvalgybines operacijas Mažino linijos rajone. Prie 
laiškų sandėlio ir laikinosios ligoninės mus pasitiko daktaras Micho- 
nas, vis dar su plieniniu šalmu ir iš švarko kišenėlės kyšančia kava- 
lieriška nosine, ir toksai Konradas, įgaliotinis iš Varšuvos. Ir Janas 
tuojau ėmė visaip apsimetinėti esąs baisingai sužeistas, kad nereikėtų 
vėl imtis šautuvo. Tad Viktoras Vėlūnas, kuris nesužeistas ir su 
akiniais galėjo gan pakenčiamai šaudyti, buvo pasiųstas žemyn į ap- 
tarnavimo salę, o mes galėjom įeiti į belangę patalpą, blankiai apšvies- 
tą lajinių žvakių, nes Dancigo elektrinė nebenorėjo daugiau tiekti Len- 
kų paštui elektros. 

Daktaras Michonas, nelabai tikėjęs Jano sužeidimais, tačiau kartu 
ir nevertinęs jo kaip pašto gynėjo, įsakė savo pašto sekretoriui imtis 
sanitaro pareigų ir prižiūrėti sužeistuosius, taip pat neišleisti iš akių 
manęs, atrodo, jog jis net nervingai paglostė man galvą, kad vaikas 
nepakliūtų į kovos veiksmų areną. | 

Lauko haubicos sviedinys trenkėsi į sieną aptarnavimo salės aukš- 
tyje. Mus visus supurtė. Michonas su plieniniu šalmu, Varšuvos pa- 
siuntinys Konradas ir perlaidų išnešiotojas Vėlūnas nulėkė į savo ko- 
vos vietas. Janas ir aš su septyniais ar aštuoniais sužeistaisiais liko- 
me uždaroje, visus kovos garsus slopinančioje patalpoje. Netgi žvakės 
smarkiau nesuplazdėdavo, kai lauke iš rimtųjų trenkdavo haubica. Bu- 
vo tylu, nepaisant dejonių ar dėl dejonių. Janas skubiai ir nevikriai ap- 
suko aplink Kobielos šlaunį suplėšytos paklodės juostą, paskui norė- 
jo apsitvarstyti pats, tačiau dėdės skruostas ir rankos viršus jau nebe- 
kraujavo. Apkrešėjusios Žaizdos nurimo, bet galėjo skaudėti ir palai- 
kyti Jano baimę, uždarytą žemoje troškioje patalpoje. Jis nervingai ap- 
sičiupinėjo kišenes, rado visą kortų malką: “Lošiam skatą!“" Iki pat gy- 
nybos pabaigos mes kirtome skatą. Trisdešimt dvi kortos buvo sumai- 
Šytos, perkeltos, padalintos, išvaržytos. Kadangi visuose laiškų krep- 
šiuose jau gulėjo sužeistieji, mes atrėmėme Kobielą į vieną krepšį nu- 
gara, pagaliau pririšome, nes jis vis taikėsi nuvirsti, kito sužeistojo 
petnešomis, pasodinome tiesiai, uždraudėme: paleisti iš rankų kortas, 
nes Kobiela buvo mums reikalingas. Kaipgi mes būtume galėję lošti 
skatą be trečio Žmogaus? Tie, kurie gulėjo krepšiuose, sunkiai skyrė 
juodą spalvą nuo raudonos, nebenorėjo daugiau lošti skato. Iš tiesų tai 

ir Kobiela nebenorėjo lošti. Jis norėjo: atsigulti. Nebeimti daugiau į 
rankas kortų norėjo ūkvedys. Susidėjęs rankas, užmerkęs blakstienų 
neturinčias akis norėjo laukti, kuo viskas baigsis. Bet mes nepakentė- 
me tokio fatalizmo, pririšome jį, privertėme būti trečiu lošėju, o ant- 
ras lošėjas buvo Oskaras — ir niekas nesistebėjo, kad po stalu stačias 
vaikščiojantis pyplys moka lošti skatą. 

Ak taip, kai aš pirmusyk prašnekau suaugusiųjų kalba ir pasakiau: 
“Aštuoniolika!"", Janas pasižiūrėjo į mane, pakėlęs akis nuo šavo kor- 
tų, tiesa, ilinigų ir nesuprantamai mėlynu žvilgsniu, linktelėjo prita- 
riamai, aš į tai: 

— Dvidešimt! 

Janas tvirtai: 

— Varyk toliau. 

Aš: 

— Du! Ir trys? Dvidešimt keturi? 

Janas apgailestaudamas: 

— Pasuoju. 

O Kobiela? Tas jau vėl norėjo susmukti nepaisydamas peinešų. Bet 
mes jį pasodinom, palaukėm, kol nutils lauke, toli nuo mūsų lošimo 
kambario, sukeltas sviedinio sprogimo triukšmas, ir Janas netrukus įsi- 
galėjusioje tyloje galėjo sušnypšti: k 

— Dvidešimt keturi, Kobiela! Ar negirdi, kiek vaikas pakėlė? 

Aš nežinau, iš kur, iš kokių gelmių išniro ūkvedys. Atrodė, jog 
akių vokus turi kelti domkratais. Pagaliau pavandenijusiu žvilgsniu 
apvedė tas dešimt kortų, kurias Janas diskretiškai, nepabandęs pasižiū- 
rėti, buvo įspraudęs į ranką. 

— Pasuoju, — pasakė Kobiela. Tiksliau, mes perskaitėme tai jam 
iš lūpų, pernelyg išdžiūvusių, kad galėtų kalbėti. 

Aš lošiau kryžiais be nieko. Janas, paskelbęs “kontra", turėjo už- 
rikti ant ūkvedžio, geraširdiškai stuktelėti į šoną, kad susikauptų ir 
mestų ko prašomas, mat aš pirmiausia ištraukiau iš abiejų kozirius, pa- 
aukojau kryžių karalių, kurį Janas nukirto su vynų berniuku, bet pas- 
kui neturėdamas būgnų nukirtau Jano būgnų tūzą ir vėl perėmiau Žai- 
dimą, ištraukiau jam iš širdžių berniukų dešimakę — Kobiela metė 
būgnų devynakę, ir tada jau niekas negalėjo man pakišti kojos: 
“Suvienulošiukontratryssausasketurikryžiaibusketuriasdešimtaštuoniar- 
badvylikapfenigų?" Lošimas kiek įsisiūbavo tiktai kitą kartą — aš ri- 
zikavau lošti daugiau negu rizikingą grandą be dviejų, kai Kobiela, tu- 
rėjęs du berniukus, bet kėlęs tik iki trisdešimt trijų, paėmė būgnų ber- 
niuką su kryžių berniuku. Ūkvedys, po kirčio tarsi pakylėtas, paskui 

metė būgnų tūzą, aš turėjau ifgi mesti būgną, Janas trenkė dešimakę, 
Kobiela paėmė kirtį, išmetė karalių, man reikėjo kirsti, bet nekirtau, 
nusimečiau kryžių aštuonakę, Janas užmetė kiek galėjo, paskui net pa- 
rodė pikų dešimakę, aš kirtau ir, velnias, Kobiela trenkė ant viršaus 
pikų berniuką, kurį buvau užmiršęs ar maniau, kad jį turi Janas, bet 
turėjo Kobiela, jis paėmė kirtį ir nusižvengė, paskui, aišku, ėjo vynais, 
aš turėjau nusimesti, Janas primetė kiek galėjo, paskui pagaliau turė- 
jo mesti širdis, bet tai nieko negelbėjo: bedviejųlošiutrisgrandasbusše- 
šiasdešimtpraloštašimtasdvidešimtarbatrisdešimtpfenigų. Janas paskoli- 
no man du guldenus smulkiais, aš sumokėjau, bet Kobiela, nors ir lai- 
mėjo lošimą, vėl susmuko, nepaėmė pinigų, net tuo metu laiptinėje 
sprogęs pirmos artilerijos sviedinys ūkvedžiui nieko nepasakė, nors tai 
buvo jo laiptinė, kurią tiek metų be perstogės valė ir šveitė. 

O Janas vėl ėmė bijoti, kai mūsų prieglobsčio durys sudrebėjo ir 
lajinių žvakių liepsnos susimėtė, nesuvokdamos, kas dedasi ir kurion 
pusėn joms gultis. Netgi kai laiptinėje vėl buvo ramu ir kitas artile- 
rijos sviedinys sprogo toli atsitrenkęs į lauko sieną, Janas Bronskis 
kaip pašėlęs maišė kortas, dusyk apsiriko dalindamas, bet aš jam nieko 
nesakiau. Kol šaudė, Janui galėjai sakyti ką nori, jis per daug kėlė, 
nemetė šaukiamų kortų, net užmiršdavo atidėti skatą ir visąlaik su sa- 
vo viena gražia, geidulingai putlia ausim klausėsi, kas dedasi lauke, o 
mes norėjom, kad jis sektų žaidimą. Taigi Janas darėsi vis labiau iš- 
siblaškęs, tuo tarpu Kobiela, jeigu nesitaikydavo susmukti ir nuvirsti 
į šoną, vis dar laikėsi. Kaip tokioje padėtyje, jis lošė visai neblogai. 
Jis susmukdavo tik tada, kai laimėdavo lošimą, kai sugadindavo Janui 
“kontra" arba man grandą. Jam jau nesvarbu buvo išlošti ar pralošti. 
Jam svarbu buvo tik lošti. Mes skaičiuodavom ir perskaičiuodavom, o 
jis tada kabodavo pasviręs į šalį, prilaikomas petnešų, ir tiktai siaubin- 
gu savo Adomo obuolio trūkčiojimu ūkvedys Kobiela rodė, jog dar 
gyvas. 

Ir Oskarui buvo nelengva ši skato partija. Ne todėl, kad tie su paš- 
to apgultimi ir gynyba susiję garsai ir purtymai man būtų pernelyg 
gadinę nervus. Mane daugiau veikė šis pirmas, staigus ir, kaip aš pla- 
navau, laikinas visų kaukių nusimetimas. Iki šios dienos aš tiktai 
meistrui Bebrai ir jo somnambulei damai Rozvitai buvau pasirodęs 
toks, koks esu, ir štai dabar sėdėjau prieš savo dėdę ir galimą tėvą, 
taip pat invalidą ūkvedį, taigi prieš Žmones, kurie vėliau nieko nega- 
lės paliudyti, kaip penkiolikmetis, visai pagal metrikus, paauglys, gan 
rizikingai, bet pakenčiamai lošiąs skatą. Tos pastangos, beje, atitiku- 
sios mano valią, bet toli gražu neatitikusios mano nykštukinio ūgio, po 

pusvalandžio lošimo atsiliepė smarkiais sąnarių ir galvos skausmais. 

Oskaras norėjo liautis, turėjo pakankamai progų, tarkim, tarp pasta- 
tą supurtančių sprogimų, mesti kortas ir sprukti, tačiau iki šiol nepa- 
tirtos atsakomybės jausmas liepė jam laikytis ir vyti šalin jo galimą 
tėvą vis apninkančią baimę vienintele priemone — skatu! Taigi mes 
lošėme ir nedavėme Kobielai mirti. Jis neturėjo tam laiko. Aš pasi- 
stengdavau, kad kortos visąlaik judėtų. O kai lajinės žvakės nuo vie- 
no sprogimo laiptinėje pargriuvo ir liovėsi švietusios, padariau tai, ką 
reikėjo padaryti, ištraukiau Janui iš kišenės degtukus, sykiu su jais ir 
Jano auksiniais galais cigaretes, vėl daviau pasauliui šviesos, uždegiau 
Janui, kad nusiramintų, “Regatą" ir liepsnelė po liepsnelės nuvaikiau 
tamsą, nedavęs Kobielai ja pasinaudoti ir pasprukti. 

Dvi žvakes Oskaras pastatė ant savo naujojo būgno, pasidėjo po 
ranka cigaretes, tačiau pats tabako nenaudojo tiktai vis pasiūlydavo ci- 
garetę Janui ir įkišdavo tarp perkreiptų lūpų Kobielai, dabar ėjo ge- 
riau, žaidimas pagyvėjo, tabakas guodė, ramino, tačiau Janas Brons- 
kis vis tiek prakišinėjo visus lošimus iš eilės. Jis prakaitavo ir, kaip 
visada, kai būdavo susikaupęs, liežuvio galu kuteno savo viršutinę lū- 
pą. Paskui taip įsikarščiavo, kad ėmė vadinti mane Alfredu ir Mace- 
ratu. Kobiela jam atrodė ne Kobiela, bet mano vargšė mama. Ir kai 
kažkas koridoriuje suriko: “Konradą kliudė!“, jis pasižiūrėjo į mane su 
priekaištu ir pasakė: “Aš prašau tavęs, Alfredai, išjungti radiją. Nebe- 
įmanoma susišnekėti!“ 

Vargšas Janas iš tiesų supyko, kai laiškų sandėlio durys atsilapojo 
ir vyrai įnešė vidun gatavą Konradą. | 

„— Duris uždarykit, skersvėjis, — užprotestavo jis. Iš tiesų traukė. 
Žvakės ėmė beviltiškai blaškytis ir nusiramino tiktai tada, kai vyrai 
įgrūdę Konradą į vieną kampą išeidami vėl uždarė duris. Kokia įdo- 
mi trijulė mes buvom. Iš apačios apšviesti žvakių šviesos atrodėm 
kaip kokie. visagaliai burtininkai. Ir kai Kobiela paskelbė širdis be 
dviejų ir pasakė “dvidešimt septyni“, paskui “trisdešimt, ne pasakė, 
o sugargaliavo, visąlaik tavaruodamas akimis ir kažką turėdamas de- 
šiniame petyje, kas norėjo laukan, trūkčiojo, buvo perdėm gyvas, pa- 
galiau nusiramino, bet sykiu susmukdė Kobielą ir pajudino iš vietos 
prie jo pririštą skalbinių krepšį, pilną laiškų, su ant jų gulinčiu negyvu 
žmogum be petnešų, kai Janas paskui vienu trūksniu ir visa jėga su- 
laikė Kobielą su skalbinių krepšiu, kai Kobiela, kuriam vėl buvo su- 
trukdyta pasprukti, pagaliau sugargaliavo “širdys", Janas sušnypštė 
“kontra", Kobiela išstenėjo “rė", tada Oskaras suprato, kad Lenkų pa- 
štą pavyko apginti, kad tie, kur dabar puolė, ką tik pradėtą karą pra- 

laimėjo, net jeigu jiems pavyktų per jį užimti Aliaską ir Tibetą, Ve- 
lykų salas ir Jeruzalę. Tiktai gaila, kad Janas negalėjo užbaigti savo 
didžiojo, pergalingo grando su keturiais ir paskelbto juodų sauso. 

Jis pradėjo kryžiais, vadino dabar mane Agnese, Kobiela jam 
atrodė varžovas Maceratas, paskui dėdamasis nekaltu avinėliu išmetė 
būgnų berniuką — beje, man labiau patiko būti savo vargše mama 
negu Maceratuų, — paskui čirvų berniuką — su Maceratu aš jokia 
mada nenorėjau būti painiojamas, — Janas nekantriai laukė, kol mes 
kortą Maceratas, o iš tikrųjų invalidas ūkvedys, pavarde Kobiela, tai 
truko ilgokai, tada Janas trenkė ant grindų čirvų tūzą ir negalėjo ar 
nenorėjo suprasti, nes niekada nieko nesuprasdavo, visada -buvo tik 
mėlynakis vyras, kvepiantis odekolonu, nesupratingas, todėl nėsupra- 
to, kodėl Kobiela staiga paleido kortas, pakreipė skalbinių krepšį su 
laiškais ir negyvu žmogum ant šono taip, kad tas negyvas Žmogus, 
paskui kupeta laiškų ir pagaliau visas dailiai nupintas krepšys atsidū- 
rė ant žemės, užvertė mus laiškais, tarsi fie mums būtų adresuoti, tarsi 
dabar mes turėtume atidėti į šalį kortas ir skaityti laiškus arba rinkti 
ženklus. Bet Janas nenorėjo skaityti, nenorėjo rinkti, vaikas būdamas 
prisirinko, jis norėjo lošti, iki galo sulošti savo grandą, laimėti norė- 
jo Janas, nugalėti. Ir jis pakėlė Kobielą, pastatė ant ratų krepšį, bet 
nepajudino negyvėlio, nesužėrė laiškų atgal, taigi nepakankamai prislė- 
gė krepšį ir vis tiek nustebo, kai Kobiela, pririštas prie lengvo judraus 
krepšio, negalėjo nusėdėti, vis labiau ir labiau sviro į šoną, ir Janas 
turėjo ant jo užrikti: 

— Alfredai, prašau negadinti lošimo, ar girdi? Tiktai šitą dalinimą 
užbaigiam ir skirstomės, klausyk gi! 

Oskaras sunkiai atsikėlė, pergalėjo vis stiprėjančius sąnarių ir gal- 
vos skausmus, uždėjo Janui Bronskiui ant pečių savo mažas, tvirtas 
būgnininko rankas ir prisivertė pusbalsiu, bet įtaigiai pasakyti: -. 

— Atstok nuo jo, tėtė. Jis negyvas ir negali daugiau lošti. Jeigu 
nori, lošiam šešiasdešimt šešis. 

Janas, kurį aš ką tik pavadinau tėvu, paleido šiame pasaulyje pasili- 
kusį ūkvedžio kūną, įsmeigė į mane mėlynas vandenijančias akis ir 
ėmė raudoti: “Nenenenenenenene...? Aš glosčiau jį, bet jis vis neigė 
ir neigė. Tada reikšmingai pabučiavau, bet jis vis galvojo apie savo iki 
galo nesuloštą grandą. 

— Aš būčiau jį laimėjęs, Agnese. Tikrai būčiau viską susižėręs sau! 

Taip jis skundėsi man, laikydamas mano vargše mama, ir aš — jo 
sūnus — vaidinau ją, pritariau jam, prisiekinėjau, kad tikrai būtų lai- 
mėjęs, kad iš tikrųjų jau laimėjo, jis turi tiktai tuo tikėti ir klausyti sa- 

vo Agnesės. Bet Janas netikėjo nei manim, nei mano mama ir verkė 
iš pradžių garsiai ir plonai, paskui tyliau ir dusliau, traukė skato kortas 
iš po atšalusio kalno Kobielos, kasė iš tarpkojo, kelias atidavė laiškų 
lavina, nenusiramino, kol surinko visas trisdešimt dvi. Paskui valė nuo 
jų tas lipnias sultis, kurios sunkėsi Kobielai iš kelnių, stengėsi dėl 
kiekvienos, tada ėmė maišyti, norėjo vėl padalinti, kol pagaliau tenai, 
už jo gražios, gan aukštos, bet pernelyg lygios ir nepralaidžios kak- 
tos, tapo aišku, kad trečio partnerio šiame pasaulyje nebėra. 

Tada laiškų sandėlyje įsigalėjo tyla. Ir lauke teiktasi pagerbti ilga 
tylos minute paskutinį skato lošėją ir trečią partnerį. Oskarui pasiro- 
dė, kad prasivėrė durys. Ir pasižiūrėjęs per petį, tikėdamasis visokių 
nežemiškų dalykų, jis pamatė Viktoro Vėlūno keistai aklą ir tuščią 
veidą. 

— Aš pamečiau akinius, Janai. Ar tu dar čia? Mums reikia bėgti. 
Prancūzai neateis, o jeigu ir ateis, tai per vėlai! Eime, Janai. Vesk ma- 
ne, aš pamečiau akinius! 

Vargšas Viktoras, matyt, pamanė, kad pasiklydo. Kadangi nesulau- 
kęs nei atsakymo, nei akinių, nei Jano rankos, įtraukė savo žabalą be 
akinių veidą atgal, uždarė duris, ir aš dar valandėlę girdėjau, kaip Vik- 
toras grabaliodamasis ir skirdamas į šalis miglas leidosi bėgti. Kas ten 
taip juokinga pasirodė Janui, kad jis ėmė iš pradžių tyliai, dar per aša- 
ras, 0 paskui garsiai ir linksmai juoktis, iškišo savo rausvą, visokioms 
švelnybėms smailą liežuvį, išmetė į viršų skato kortas, sugavo, ir pa- 
galiau, kai patalpoje su nebyliais vyrais ir laiškais įsigalėjo šventadie- 
niška ramybė, ėmė atsargiai, apskaičiuotais judesiais, sulaikęs kvapą 
statyti viskam perdėm jautrų kortų namelį: vynų septynakę ir kryžių 
damą padėjo apačion, ant jų — būgnų karalių. Paskui iš širdžių devy- 
nakės ir vynų tūzo su kryžių aštuonake ant viršaus greta pirmo padėjo 
antrą pamatą. Tada abu pamatus sujungė galu pastatytomis dešimakė- 
mis ir berniukais, uždėjo ant jų damas ir tūzus, kad visi viens kitą lai- 
kytų. Tada nusprendė pristatyti dar vieną aukštą ir statė toliau tokiais 
kerėtojo judesiais, su tokiom ceremonijom, kurios, matyt, buvo žino- 
mos ir mano mamai. Ir kai pagaliau atrėmė širdžių damą į karalių su 
raudona širdim, tai statinys nesugriuvo, jis stovėjo lengvutis, jautrus, 
lengvai kvėpuojantis patalpoje, kuri buvo pilna nekvėpuojančių negy- 
vėlių ir sulaikiusių kvapą gyvųjų ir leido mums sudėti rankas, leido 
skeptiškam Oskarui, kiaurai permačiusiam tą kortų namelį, užmiršti 
smarvę ir graužiančius dūmus po truputį, plonomis srovelėmis besiver- 
Žiančius pro durų plyšius ir keliančius įspūdį, jog ta kamaraitė su kor- 
tų nameliu tiesiogiai ribojasi su pragaru ir yra priešais jo duris. 

Anie panaudojo liepsnosvaidžius, bijodami tiesiogiai pulti, pasku- 
tinius gynėjus nusprendė išrūkyti. Ir privedė daktarą Michoną iki to, 
kad jis nusiėmė plieninį šalmą, pasičiupo baltą paklodę, o kai jam pa- 
sirodė, kad jos neužtenka, tai išsitraukė dar savo kavalierišką nosinaitę 
ir mosuodamas abiem paskelbė, jog Lenkų paštas kapituliuoja. 

Ir jie, maždaug trisdešimt pusaklių, apsvilusių vyrų pakeltomis ir 
sudėtomis ant sprandų rankomis išėjo iš pašto pastato pro šonines du- 
ris, atsistojo priešais kiemo sieną ir ėmė laukti lėtai artėjančių heim- 
vero vyrų. Vėliau sakė, kad per tą trumpą laiką; kai gynėjai rikiavo- 
si, 0 puolėjai ėjo prie jų, trys ar keturi paspruko: per pašto garažą, per 
greta esantį policijos garažą į tuščius, tai yra evakuotus, Rėmo gatvės 
namus. Tenai jie radę drabužių, netgi partijos ženklelių, nusiprausę, 
dailiai šventadieniškai apsitaisę ir po vieną išėję, o apie vieną taip kal- 
bėjo: jis, girdi, Senamiesčio griovio gatvelėje užsukęs į vieną optikos 
parduotuvę ir paprašęs paieškoti jam tinkamų akinių, nes savo buvo 
pametęs per mūšius pašte. Su naujais akiniais Viktoras Vėlūnas, nes 
tai buvo jis, sako, net leidęs sau išgerti bokalą alaus ir dar vieno pa- 
prašęs, nes buvo ištroškęs nuo liepsnosvaidžių, o paskui su naujais 
akiniais, kiek prasklaidžiusiais miglas, bet toli gražu ne taip gerai ti- 
kusiais kaip senieji, parodęs kulnis ir po šiai dienai nesirodąs, nors ir 
kaip jo persekiotojai ieškotų. 

O kiti — kaip sakiau, jų buvo apie trisdešimt, nesiryžę sprukti, -—— 
tie jau stovėjo prie sienos palei šonines duris, kai Janas kaip tik at- 
rėmė širdžių karalienę į širdžių karalių ir laimingas atitraukė rankas. 

Ką dar pasakyti? Jie rado mus. Atlapojo duris, suriko “Lauk!", su- 
kėlė skersvėjį, vėją, sugriovė kortų namelį. Architektūra jų nedomino. 
Jiems buvo reikalingas betonas. Jie statė amžiams. Jie net neatkreipė 
dėmesio į pasipiktinusį, įsižeidusį pašto sekretoriaus Bronskio veidą. 
Ir nepastebėjo grūsdami jį koridoriun, kad Janas kyštelėjo ranką tarp 
kortų ir vieną pasiėmė, kad aš, Oskaras, nubraukiau žvakigalius nuo 
savo naujojo būgno, pasiėmiau būgną, o žvakigalius palikau, nes į mus 
ir taip jau per daug švietė prožektorių, bet jie nematė, kad jų sping- 
sės mus Žlibina ir mes vos galim rasti duris. Stovėdami už prožekto- 
rių ir atkišę karabinus jie šaukė: “Lauk!" Tebekartojo tą savo “Lauk!", 
kai Janas ir aš jau stovėjom koridoriuje. Kobielai jie šaukė: “Lauk!" 
ir Konradui iš Varšuvos, taip pat Bobekui ir mažajam Vyšnevskiui, ku- 
ris gyvas būdamas priiminėjo telegramas. Juos gąsdino tai, kad jie ne- 
klauso. Ir tiktai supratę, kad Janui ir man atrodo juokingi, nes aš gar- 
siai juokiausi, kai jie riaumojo “Lauk!"", liovėsi riaumoję, pasakė: “Ak, 
šitaip“ ir nuvedė mus prie tų trisdešimt, kurie stovėjo pašto kieme, lai- 

kė iškėlę rankas, sunėrę jas ant sprandų, norėjo gerti ir buvo filmuo- 
jami savaitės kronikos. 

Vos tiktai mus išvedė pro šonines duris, savaitės kronikos operato- 
riai tuojau atgręžė savo ant vieno lengvojo automobilio pritaisytą ka- 
merą į mus, susuko apie mus trumpą filmuką, kuris paskui buvo ro- 
domas visuose kinuose. 

Mane atskyrė nuo palei sieną stovinčio būrio, Oskaras prisiminė sa- 
vo mažumą, savo nebaudžiamą trimetystę, vėl pajuto galvos ir sąna- 
rių skausmus, pargriuvo vaidindamas priepuolį ne su savo būgnu ant 
žemės, ėmė spardytis, bet ir per priepuolį nepaleido būgno. O kai jie 
paskui pakėlė jį ir įkišo į tarnybinį heimvero automobilį, Oskaras pa- 
matė, automobiliui pajudėjus miesto ligoninės link, kad Janas, vargšas 
Janas, kvailai ir laimingai šypsosi, iškeltose rankose kažką turi ir moja 
savo nuvažiuojančiam sūnui ir Oskarui kaire, kurioje, man rodos, buvo 
širdžių dama. 


JIS GULI ZASPĖJE 


Aš ką tik perskaičiau paskutinį skyrių darsyk ir likau juo nepaten- 
kintas, tačiau čia kalta Oskaro plunksna, aprašiusi viską trumpai, 
glaustai, kartais dėl to sąmoningo trumpumo perdėdama, jeigu nesa- 
kyt, pameluodama. 

Aš norėčiau nenukrypti nuo tiesos, sukritikuoti Oskaro plunksną ir 
pasakyti, kad pirma, paskutinis Jano lošimas, kurio jis, deja, nespėjo 
sulošti ir laimėti, buvo ne grandas, o būgnai be dviejų, kad antra, Os- 
karas išeidamas iš laiškų sandėlio pasiėmė ne tik naująjį, bet ir suklė- 
rusįjį būgną, iškritusį iš skalbinių krepšio sykiu su negyvu vyru be 
petnešų ir laiškais. Dar lieka tik pridurti štai ką: kai tiktai Janas ir aš 
išėjome iš laiškų sandėlio, nes heimveras savo “Lauk!", prožektoriais 
ir karabinais to reikalavo, Oskaras ieškodamas užtarimo atsistojo tarp 
dviejų gerais dėdėmis atrodžiusių heimvero vyrų, ėmė apsimestinai 
gailiai verkti ir rodyti į Janą, savo tėvą, kaltinti jį gestais, daryti iš 
vargšo piktą Žmogų, atsitempusį nekaltą vaiką į Lenkų paštą, kad to- 
kiu nežmonišku, bet lenkams įprastu būdu išvengtų kulkos. Šiuo Jų- 
do spektakliu tikėjosi išpešti naudos savo sveikam ir susinešiojusiam 
būgnui ir neapsiriko: heimvero vyrai spyrė Janui į strėnas, trenkė buo- 
že į nugarą, bet paliko man du būgnus, be to, vienas jau pagyvenęs 

vyras su griežtomis šeimos tėvo raukšlėmis aplink nosį ir burną pa- 
plekšnojo man per skruostus, o kitas, kviečių spalvos plaukais ir vi- 
sąlaik besijuokiančiomis, todėl siauromis ir nematomomis akimis pa- 
ėmė Oskarą ant rankų, tuo skaudžiai įžeisdamas jo orumą. 

Dar kartais raudonuodamas dėl tokio netikusio savo elgesio, aš vi- 
sąlaik sau kartoju: Janas nieko nepastebėjo, jis vis tebegalvojo apie sa- 
vo kortas, jis ir vėliau tegalvojo apie kortas, jo niekas, net linksmiau- 
sias ir pasiučiausias heimvero vyrų pokštas, nebegalėjo atitraukti nuo 
kortų. Kai Janas jau buvo amžinoje kortų namelių karalystėje ir džiau- 
gėsi gyvendamas iš jų suręstame namelyje, mes, heimvero Žmonės ir 
aš — mat Oskaras priskyrė save prie heimvero Žmonių, — stovėjome 
tarp mūrinių sienų, ant plytelėmis išklotų koridoriaus grindų, virš mū- 
sų galvų buvo lubos su lipdytiniais karnizais, taip spazmiškai sukibu- 
siais su sienomis ir tarpsieniais, kad reikėjo tikėtis didelės bėdos, kai 
visa ta lipdyba, mūsų vadinama architektūra, vieną dieną dėl kokių 
nors priežasčių ims ir pasileis. Man, aišku, negalima dovanoti už to- 
kią vėlyvą atgailą, juolab kad aš, pamatęs statybos pastolius, visuomet 
pagalvoju apie tai, kaip sunku paskui bus tą pastatą nugriauti, ir ma- 
nau, jog kortų nameliai — vienintelis Žmogaus vertas būstas. O kur 
dar šeimyninis nusikaltimas. Juk aš tą popietę buvau tvirtai įsitikinęs, 
jog Janas Bronskis man ne tik dėdė, bet ir tikras, ne vien galimas tė- 
vas. Taigi visiems laikams suteikiau jam pirmenybę prieš Maceratą, 
nes Maceratas man nei tėvas, nei kas. 

Tad trisdešimt devintųjų metų rugsėjo pirmą dieną — aš manau, 
kad ir jūs tą nelaimingą popietę supratote, jog laimingas, kortomis Žai- 
džiantis Janas Bronskis yra mano tėvas, — tą dieną aš prisipažįstu 
antrusyk sunkiai nusikaltęs. 

Aš niekada, net ir sunkiausiu sau momentu, negaliu nutylėti, kad 
mano būgnas, ne, aš pats, būgnininkas Oskaras, nuvariau į kapus iš 
pradžių savo vargšę mamą, paskui Janą Bronskį, savo dėdę ir tėvą. 

Tačiau aš kaip ir tas Žmogus, kai nemandagus, jokiu būdu iš kam- 
bario neišprašomas kaltės jausmas prispaudžia prie ligoninės lovos, 
dangstausi nežinojimu, kuris tada atėjo į madą ir kuriuo dar ir šian- 
dien ne vienas ponas ir ponia dabinasi kaip dailia skrybėlaite. Oska- 
rą, gudrų nežiniuką, nekaltą barbarų lenkų auką, karščiuojantį, su 
nervų uždegimu, nuvežė į miesto ligoninę. Pranešė apie tai Macera- 
tui. Jis jau iš vakaro buvo paskelbęs apie mano dingimą, tiktai dar 
nelabai Žinota, ar aš tikrai jo. 

O tuos trisdešimt vyrų, prie jų reikia priskirti ir Janą, su pakelto- 
mis ir sunertomis ant sprando rankomis, po to, kai savaitės kronika 

baigė darbą, juos pirmiausia nuvežė į evakuotą Viktorijos mokyklą, 
paskui juos priėmė Šysštangės kalėjimas ir pagaliau, spalio pradžioje, 
purus jau nebeveikiančių, atitarnavusių Zaspės kapinių smėlis už ap- 
griuvusios tvoros. 

Iš kur Oskaras tai žino? Aš žinau tai iš Šugerio Leo. Kadangi 
oficialiai, aišku, nebuvo pranešta, kur, už kokios tvoros sušaudė tą 
trisdešimt vieną vyrą, kokiame smėlyje tas trisdešimt vienas vyras 
užkastas. 

Jadvyga Bronski iš pradžių gavo nurodymą išlaisvinti butą Žiedo 
gatvėje, kad jame galėtų apsigyventi vieno aukštesniojo luftvafės ka- 
rininko šeima. Kai jinai Štefano padedama pakavosi daiktus ir ruošė- 
si keltis į Ramkau — tenai jai priklausė keli hektarai žemės, miško ir 
nuomininko butas, — atėjo žinia, kurią jos šio pasaulio vargus atspin- 
dinčios, bet nesuprantančios akys sunkiai, padedant sūnui Štefanui, 
pagaliau iššifravo ir kuri juodu ant balto ją padarė našle. 

Ten buvo parašyta: 


Karo lauko teismas 
“Eberhardo" grupė š. L. 41/39 
Sopotas 1933 10 06 


Ponia Jadvyga Bronski, 
esu įgaliotas Jums pranešti, kad Bronskis Janas, karo lauko teismo 
sprendimu už banditizmą nuteistas mirti. Bausmė įvykdyta. 


Zelevskis 
(Karo lauko teismo inspektorius) 


Kaip matote, apie Zaspę nė žodžio. Atsižvelgiant į gimines, neno- 
rėta, kad jie mėtytų pinigus didelio, gėles ryte ryjančio bendro kapo 
priežiūrai, priežiūra ir palaidojimu pasirūpinta pačių, užlyginant 
Zaspės smėlį ir surenkant visas, išskyrus vieną, šovinių tūteles — vie- 
na visuomet lieka, -— nes besimėtančios šovinių tūtelės gadina kiek- 
vienų padorių, nors jau ir nenaudojamų kapinių vaizdą. O tą tūtelę, 
kuri visuomet lieka, kuri čia tokia svarbi, rado Šugeris Leo, žinoda- 
vęs apie visas net pačias slapčiausias laidotuves. Jis, įsidėmėjęs ma- 
ne per mano vargšės mamos, per mano randuotojo draugo Herberto 
Tručinskio laidotuves, be abejo, žinojęs, kur užkastas Zigismundas 
Markus — tačiau aš jo apie tai niekada neklausiau, — buvo laimin- 
gas ir kone šokinėjo iš džiaugsmo, kai lapkričio pabaigoje — aš ką tik 

buvau paleistas iš ligoninės — galėjo man įteikti tą viską pasakančią 
tūtelę. : 

Tačiau prieš vesdamas jus su ta jau truputį apsioksidavusia tūtele, 
kurioje galbūt buvo įstatytas Janui skirtas švino gabaliukas, į Zaspės 
kapines, noriu paprašyti, kad palygintumėte Dancigo miesto vaikų sky- 
riaus ligoninės metalinę lovą su čionykštės gydymo ir priežiūros įstai- 
gos lova. Abi jos baltai lakuotos, bet skirtingos. Vaikų skyriaus lova 
buvo trumpesnė, tačiau aukštesnė, daug aukštesnėmis grotomis. Nors 
teikiu pirmenybę trumpai su aukštomis grotomis trisdešimt devintųjų 
metų lovai, susitaikiau ir su šiandienine suaugusiems skirta kompro- 
misine lova, ir tegu įstaigos vadovybė sprendžia, ar patenkinti mano 
jau prieš kelis mėnesius įteiktą prašymą dėl aukštesnės, tačiau taip pat 
metalinės ir lakuotos lovos su grotomis, ar ne. 

Dabar aš beveik neapsaugotas nuo savo lankytojų, tuo tarpu vaikų 
skyriuje lankymo dienomis nuo lankytojo Macerato, nuo lankytojų 
Grefų ir Šeflerių mane skyrė aukšta tvora, išeinant iš vaikų skyriaus 
jos grotos dalijo į susirūpinusias, sunkiai kvėpuojančias dalis tą keliau- 
jantį kalną su keturiais sijonais, vadinamą mano močiute Ana Koljai- 
ček. Ji atėjo pas mane, kilnojo į viršų dideles raukšlėtas rankas, ro- 
dė rožinius suskeldėjusius delnus ir beviltiškai juos nuleidinėjo, 
pliaukšėdama sau per šlaunis, tą garsą aš ir po šiai dienai prisimenu, 
tačiau sugebu tik apytikriai imituoti savo būgnu. Jau patį pirmą kar- 
tą ji atsivedė savo brolį Vincentą Bronskį, kuris įsikibęs į grotas ty- 
liai, bet įtaigiai ir be perstogės pasakojo, giedojo arba progiesmiais 
porino apie Lenkijos karalienę panelę Mariją. Oskaras džiaugėsi, kad 
šalia yra seselė. Mat jie mane kaltino. Rodė man savo giedras Brons- 
kių akis, tikėjosi iš manęs, besistengiančio pergalėti nervinio priepuo- 
lio ir skato pasekmes Lenkų pašte, žinių, užuojautos, diskretiško pa- 
sakojimo apie paskutines Jano valandas, praleistas kortuojant ir dre- 
bant iš baimės. Norėjo išgirsti išpažintį, Jano pateisinimą, tarsi aš bū- 
čiau galėjęs jį pateisinti, tarsi mano žodžiai būtų ką nors reiškę ir ga- 
lėję ką nors įtikinti. Ką būtų galėjęs “Eberhardo" grupei pasakyti, tar- 
kim, toksai pareiškimas: | 

“Aš, Oskaras Maceratas, prisipažįstu, kad rugsėjo pirmosios išva- 
karėse patykojau namo einantį Janą Bronskį ir būgno remonto dings- 
tim nuviliojau į Lenkų paštą, kurį Janas Bronskis buvo palikęs, nes 
nenorėjo ginti“. 

Oskaras nepadarė tokio pareiškimo, nepateisino savo galimo tėvo, 
o kai ryžosi pasakyti viską kaip buvo, jį ištiko toks smarkus priepuo- 
lis, kad po to vyriausioji seselė apribojo Oskaro lankymo laiką, o jo 

močiutei Anai ir galimam seneliui Vincentui išvis uždraudė ateiti. 

Kai -abu senukai — jie atėjo iš Bisau pėsti ir atnešė man obuo- 
lių — perdėtai atsargiai ir kaimietiškai bejėgiškai iškūprino iš vaikų 
skyriaus, mano kaltė, mano didžioji kaltė ėmė didėti tokiu mastu, kiek 
nuo manęs tolo keturi siūbuojantys močiutės sijonai ir juodas karvių 
mėšlu trenkiantis šventadienis jos brolio kostiumas. 

Tiek daug įvykių vienu metu! Kai Maceratas, Grefai, Šefleriai su 
obuoliais ir pyragais veržėsi prie mano lovos, kai iš Bisau per Gold- 
krugą ir Brentau buvo einama pėsčiomis, nes geležinkelio linija Kart- 
hauzas-Langfūras dar neveikė, kai seselės, baltos ir svaiginančios, 
dalijosi ligoninės paskalomis ir vaikų skyriuje vadavo angelus, Lenkija 
dar buvo nepražuvusi, paskui beveik pražuvusi ir pagaliau, po garsiųjų 
aštuoniolikos dienų, buvo pražuvusi, nors po to greit paaiškėjo, kad 
dar nepražuvusi, kaip ir dabar. Silezijos ir Rytprūsių patriotinių drau- 
gijų pykčiui, Lenkija vis dar nepražuvusi. 

Ak tu, pašėlusi kavalerija! Ant arklių, amžinai norinčių mėlynių. 
Ietys su baltais ir raudonais vimpelais. Melancholijos ir tradicijų 
eskadronai. Atakos kaip iš paveikslų knygų. Lėkimas Lodzės ir Kut- 
no laukais. Vaduojant Modlino tvirtovę. Ak, kokie grakštūs šuoliai. Vi- 
suomet palaukiama vakaro žaros. Kavalerija puola tiktai tada, kai ir 
pirmas planas, ir fonas puikūs, nes mūšis tapybiškas, mirtis — mode- 
lis tapytojui, arkliai stojasi piestu, paskui griūva, ieško mėlynių, erš- 
kėtuogių, jos sproginėja, kutena, be to kavalerija ne kavalerija. Ulo- 
nai vėl jaudinantis paveikslas, jie gręžia, suka arklius prie šieno ku- 
petų — kaip gražu! — ir stoja už to, kurį Ispanijoje vadino Don Ki- 
chotu, o čia vadina pan Kiechot, jis tikras liūdnos ir kilnios povyzos 
lenkas, visus savo ulonus išmokęs sėdint ant arklio pabučiuoti damai 
ranką, ir jie dabar vis bučiuoja ją mirčiai, tarsi ji irgi būtų dama, bet 
pirma susiburia, vakaro žara plieskia į nugaras, — nes svarbu nuotai- 
ka, priekyje vokiečių tankai, Žirgai iš Krupo fon Boleno ir Halbacho 
arklidžių, kilnesnių už juos nieks neturi. Tačiau tas pusiau lenkas, pu- 
siau ispanas mirtį įsimylėjęs riteris — gražu, per gražu, pone Kie- 
chot'ai! — nuleidžia ietį su baltu ir raudonu vimpelu ir pakviečia jus 
pabučiuoti ranką, sušunka, kad priblėsta vakaro Žara, raudonai ir baltai 
sukleketuoja gandrai ant stogų, vyšnios išspjauna kauliukus, sukoman- 
duoja savo kavalerijai: 

— Ant arklių, kilnieji lenkai, tai ne plieniniai tankai, o tiktai vėjo 
malūnai arba avys, aš kviečiu jus pabučiuoti damai ranką! 

Ir lekia šuoliais eskadronai, ir dažo žarą dar labiau raudonai. 

Prašau atleisti Oskarui už tokią rimuotą pabaigą ir sykiu už mūšio 

supoetinimą. Matyt, būtų teisingiau, jeigu aš pateikčiau lenkų kavale- 
rijos nuostolius ir visą statistiką, abejingai ir įtaigiai atspindinčią va- 
dinamąjį žygį į Lenkiją. Jeigu kas, galėčiau ir žvaigždute pažymėti, 
kad bus išnaša, o poemą vis dėlto palikčiau. 

Iki maždaug dvidešimtosios rugsėjo gulėdamas ligoninės lovoje gir- 
dėjau ant Ješkentalio ir Olivos miško aukštumų įsitvirtinusių baterijų 
salves. Paskui pasidavė ir paskutinis pasipriešinimo lizdas, Helos pu- 
siasalis. Laisvasis Hanzos miestas Dancigas galėjo švęsti savo raudonų 
plytų gotikos prisijungimą prie Didžiojo Vokietijos reicho, džiūgauti, 
matydamas ištvermingai juodame mersedese stovintį, beveik be persto- 
gės iškėlusį ranką fiūrerį ir reicho kanclerį Adolfą Hitlerį ir Žvelgti į 
jo mėlynas akis, kaip ir mėlynos Jano Bronskio akys turėjusias pasi- 
sekimą tarp moterų. 

Spalio viduryje Oskarą paleido iš miesto ligoninės. Man sunku bu- 
vo atsisveikinti su seselėmis. Ir kai viena — atrodo, kad jos vardas 
buvo Erni ar Berni, — kai seselė Erni ar Berni padavė man abu būg- 
nus; senąjį, per kurį užsitraukiau kaltę, ir naująjį, kurį aptikau per mū- 
šį už Lenkų paštą, aš supratau, kad nuo šiol šiame pasaulyje be būg- 
nų man egzistuoja ir dar kai kas: medicinos seselės! 

Instrumentuotas ir su nauju Žinojimu aš palikau miesto ligoninę ir 
išėjau, dar nelabai tvirtai žengdamas trejų metų vaiko kojomis, Mace- 
rato už rankos vedamas, į Labesvėgo gatvę, kur manęs laukė kasdie- 
ninis nuobodulys ir dar nuobodesni pirmųjų karo metų sekmadieniai. 

Vieną antradienį lapkričio pabaigoje — aš kaip tik pirmą kartą iš- 
ėjau po ligoninės į gatvę — ties Makso Halbės aikštės ir Brezeno ke- 
lio kampu, niūriai būgnydamas ir nekreipdamas dėmesio į drėgną šaltą 
orą, sutikau buvusį seminaristą Šugerį..Leo. 

„Mes ilgokai stovėjome vienas priešais kitą ir sutrikę šypsojomės, ir 
tiktai kai Leo išsitraukė iš savo surduto kišenių laikinės pirštines ir 
privertė jų gelsvas, kūno spalvos odas apglobti jo pirštus ir delnus, aš 
supratau, ką sutikau, ką tas susitikimas man duos, ir Oskaras išsi- 
gando. 

Mes dar pasižiūrėjome į Kaizerio kavos parduotuvės vitrinas, 
palydėjome akimis kelis per Halbės aikštę važiuojančius penkto nume- 
rio tramvajus ir vieną devintą, paskui nuėjome palei vienodus Brezė- 
no kelio namus, kelis sykius apsukome apie skelbimų stulpą, pastudi- 
javome vieną skelbimą, informuojantį kokiu kursu Dancigo guldenas 
keičiamas į reichsmarkę, prakrapštėme vieną “Persilio" plakatą, rado- 
me po balta ir mėlyna spalva' truputį raudonos, pasitenkinome tuo ir 
jau norėjom vėl grįžti į aikštę, tada Šugeris Leo, suėmęs abiem pirš- 

tinėm už krūtų, įstūmė mane į vieno namo tarpdurį, kyštelėjo kairę 
pirštinėtą ranką pirma už nugaros, paskui po surduto skvernu, paieš- 
kojo kelnių kišenėje, išpūtė ją, kažką rado, patikrino tą radinį dar ki- 
šenėje ir nusprendęs, jog kaip tik jo ir ieškojo, ištraukė sugniaužtą 
saują iš kišenės, vėl nuleido skverną, lėtai atstatė pirštinėtą ranką, vis 
labiau ją tiesdamas ir spausdamas Oskarą prie sienos, ilgą ranką tu- 
rėjo — 0 siena nepasidavė, — ir pagaliau ištiesė visus penkis pirštus, 
kai aš jau buvau bemanąs, kad ranka ims ir iššoks iš peties sąnario, 
pasidarys nepriklausoma ir tada trenks man į krūtinę, pereis kiaurai, 
išlįs tarp menčių ir susmegs į tos pridvisusios laiptinės sieną — ir Os- 
karas niekada nesužinos, ką Leo turėjo saujoje, tiktai įsimins Breze- 
no kelio namų vidaus tvarkos tekstą, mažai kuo besiskiriantį nuo La- 
besvėgo namų tvarkos teksto. 

Prie pat mano jūreiviškos milinukės, jau liesdamas vieną sagą su 
inkaru, Leo taip greitai atgniaužė saują, kad aš net išgirdau, kaip 
trakštelėjo jo pirštų sąnariai: ant apipelijusios, nuzulintos odos, den- 
giančios jo delną, gulėjo šovinio tūtelė. 

Kai Leo vėl sugniaužė saują, aš jau buvau pasiryžęs sekti paskui 
jį. Tas metalo gabalėlis mane užhipnotizavo. Ir mes nuėjom, Oskaras 
Leo iš kairės, Brezeno keliu žemyn, palikome užpakalyje abu aukštus 
galinius dėžės formos Brezeno kelio namus, ant kurių naktimis deg- 
davo signalinės šviesos kylantiems ir besileidžiantiems lėktuvams, iš 
pradžių tipenome palei aerouosto tvorą, paskui užėjom ant sauso as- 
faltuoto kelio ir patraukėm Brezeno link palei devintojo tramvajaus 
bėgius. | | 

Mes nieko viens kitam nesakėm, bet Leo visąlaik laikė saujoj šovi- 
nio tūtelę. Kai aš imdavau dvejoti ir dėl drėgmės ir šalčio norėdavau 
grįžti atgal, jis atgniauždavo kumštį, pašokdindavo ant delno tą meta- 
linį daiktelį ir nusiviliodavo mane dar šimtą Žingsnelių, paskui net pa- 
grojo, kai aš prieš pat Zaspės dvarą iš tikrųjų nusprendžiau grįžti. Jis 
apsisuko ant kulno, atgręžė tūtelės kiaurymę į viršų, prisidėjo ją kaip 
fleitos mundštuką prie savo apatinės, gan smarkiai atsikišusios seilė- 
tos lūpos ir paleido į vis stiprėjantį lietų kimų, paskui spigų, paskui 
lyg miglos prislopintą garsą. Oskarui buvo šalta: ne vien nuo šovinio 
tūtelės muzikos per nugarą ėjo pagaugai, bet ir nuo kaip pagal užsa- 
kymą nuotaiką atitinkančio šuniško oro vos įstengiau nuslėpti, koks 
esu sustiręs. 

Kas gi mane traukė į Brezeną? Gerai, burtininkas Leo, švilpiantis 
šovinio tūtele. Bet švilpė ne vien jis. Iš reido ir Noifarvaserio, gau- 
biamo skalbykliškų lapkričio ūkų, per Naująją Škotiją, Šelmiulį ir Rei- 

cho koloniją aidėjo garlaivių sirenos ir alkanas atplaukiančio ar išplau- 
kiančio torpedinio katerio kaukimas, tad Leo buvo nesunku vilioti pas- 
kui save Oskarą rūko ragais, sirenomis ir tūtele. 

Maždaug tame aukštyje, kur vielinė tvora suko į Pelonkeną ir skyrė 
aerouostą nuo Naujosios pratybų aikštės ir Gynybinio griovio, Šuge- 
ris Leo sustojo, kiek laiko pakreipęs galvą ir leisdamas per šovinio tū- 
telę seiles stebėjo mano tiesiog tirtantį iš šalčio kūną. Paskui ištrau- 
kė iš tūtelės orą, prisisiurbė ją prie apatinės lūpos, staigaus įkvėpimo 
apimtas, pašėliškai mataruodamas rankomis nusivilko uodeguotą sur- 
dutą ir užmetė jį, sunkų, atsiduodantį drėgna Žeme, man ant galvos ir 
pečių. 

Mes vėl pajudėjom. Nežinau, ar Oskarui pasidarė šilčiau. Kartais 
Leo pabėgdavo penkis žingsnius į priekį, sustodavo, su savo 'sulamdy- 
tais, tačiau šiurpiai baltais marškiniais atrodydavo kaip iš viduramžių 
kalėjimo, iš Tamsiojo bokšto pasprukęs avantiūristas, visas baltas, kaip 
reikalavo bepročių mada. Vos tiktai pamatęs su jo surdutu kinkuojantį 
Oskarą, jis kickvienąsyk pratrūkdavo juokais, imdavo plakti rankomis 
lyg sparnais ir karkti kaip varnas. Aš iš tiesų, matyt, atrodžiau juo- 
kingas paukštis, jeigu ne varnas, tai bent kuosa, juolab kad surduto 
skvernai vilkosi žeme ir lyg šleifas šlavė asfaltą, aš ėjau palikdamas 
platų didingą pėdsaką, privertusį Oskarą po antro žvilgsnio per petį 
juo didžiuotis, mat jis jeigu ne simbolizavo, tai bent davė pajusti ja- 
me snaudžiantį dar ne visai subrandintą tragiškumą. Jau Makso Hal- 
bės aikštėje aš pamaniau, kad Leo nemano manęs vesti nei į Breze- 
ną, nei į Noifarvaserį. Mūsų Žygio tikslas galėjo būti tiktai Zaspės ka- 
pinės ir Gynybinis griovys, netoli kurio buvo naujoviška policijos 
šaudykla. 

Nuo rugsėjo pabaigos iki gegužės pradžios pajūrio linijų tramvajai 
važinėjo tiktai kas trisdešimt penkios minutės. Kai paskutiniai Lang- 
furo namai baigėsi, priešais mus pasirodė tramvajus be priekabos. O 
netrukus mus aplenkė tas, kuris laukė prie Magdeburgo gatvės iešmo. 
Priešais pat Zaspės kapines, kur buvo antras iešmas, vienas mus vėl 
aplenkė skambindamas, tada pajudėjo kitas, kurį mes jau seniai ma- 
tėm laukiantį migloje, nes jis dėl blogo matomumo buvo įsijungęs 
drėgnai geltonas priekines šviesas. 

Oskarui dar tebestovėjo prieš akis niūrus pravažiavusio tramvajaus 
vairuotojo veidas, kai Šugeris Leo jį išvedė nuo asfalto į purų smėlį, 
jau kiek primenantį pakrantės kopas. Kapines kvadratiniu keturkampiu 
supo mūro siena. Mus įsileido įmantrūs, smarkiai aprūdiję, tiktai sim- 
boliškai priverti pietiniai varteliai. Leo man, deja, nedavė laiko įdė- 

miau apžiūrėti pakrypusius, besitaikančius griūti arba jau gulinčius ant 
nosies paminklus, daugiausia padarytus iš šonuose ir užpakalyje 
šiurkštaus, priekyje šlifuoto juodo švediško granito arba diabazo. Pen- 
kios ar šešios varganos, atsitiktinai išaugusices pajūrio pušelės buvo vi- 
si kapinių medžiai. Kai mama dar gyveno, jai ši vietelė labai patiko. 
Dabar ji gulėjo Brentau, kur žemė buvo riebesnė, kur augo guobos ir 
klevai. | 

Pro atvirus, be grotų šiaurinius vartelius Leo išvedė mane iš kapi- 
nių, ir aš nespėjau patirti jų nykimo romantikos. Tuoj už tvoros atsi- 
dūrėm ant lygaus smėlio. Pušaitės, prožirnių, erškėtuogių krūmai drie- 
kėsi link jūros ryškiai dūmijančioje migloje. Kai atsigręžiau į kapines, 
man tuojau krito į akis, kad dalis tvoros šiaurės pusėje šviežiai nubal- 
tinta. Leo dalykiškai triūsė priešais tą lyg naują, kaip ir jo suglamžyti 
marškiniai skaudžiai ryškią sieną. Jis vaikščiojo dideliais žingsniais, 
rodės, skaičiavo juos, skaičiavo garsiai ir, kaip Oskaras šiandien įsi- 
tikinęs, lotyniškai. Taip pat giedojo kažkokį tekstą, matyt, išmoktą se- 
minarijoje. Maždaug per dešimt metrų nuo sienos Leo pažymėjo vie- 
ną tašką, prie pat nubaltintos ir, kaip man pasirodė, užtinkuotos sie- 
nos taip pat padėjo medgalį, viską darė kaire ranka, nes dešinėje lai- 
kė šovinio tūtelę, ir pagaliau, ilgai ieškojęs ir matavęs, visai prie pat 
medgalio, kurį numetė į šalį, pastatė tą tuščią, į viršų siaurėjančią me- 
talinę tūtelę, tol laikiusią švino pupą, kol kažkas sulenkė smilių ir, lė- 
tai paspaudęs nuleistuką, atsakė švininei pupai būstą ir pasiuntė mir- 
Ųų nešančion persikraustymo kelionėn. 

Mes stovėjom ir stovėjom. Šugeris Leo leido iš burnos siūlais tys- 
tančias seiles. Jis sunėrė pirštinėtas rankas, dar truputį pagiedojo 10- 
tyniškai, paskui nutilo, nes nebuvo kas jam atsakytų. Leo gręžiojosi, 
piktai ir nekantriai dirsčiojo per sieną į Brezeno kelią, vis atgręžda- 
vo galvą jo pusėn, kai prie iešmo sustodavo paprastai tušti tramvajai, 
skambindami prasilenkdavo ir nutoldavo vienas nuo kito: Leo tikriau- 
siai laukė gedėtojų. Tačiau neatsirado nei pėsčias, nei važiuotas, kam 
jis būtų galėjęs paduoti savo pirštinę ir pareikšti užuojautą. . 

Kartą virš mūsų praburzgė besileidžiantys lėktuvai. Mes nepakėlėm 
akių, iškentėm jų motorų triukšmą ir nepasižiūrėjom, ar tikrai trys “Ju 
52" tipo lėktuvai su blykčiojančiomis sparnų galuose šviesomis ruo- 
šiasi leistis. 

Kai tik motorai nutilo — įsigalėjusi tyla buvo tokia pat skaudi kaip 
ir sienos baltumas, — Šugeris Leo kažką ištraukė iš marškinių 
užančio, prišoko prie manęs, nupiėšė nuo Oskaro pečių jo varnišką 
apdarą ir nurūko palei prožirnių, erškėtuogių krūmus ir pušaites 

pajūrio pusėn, pirma kažką numetęs išraiškingų gėstu, raginančių 
pakelti. 

Tiktai kai Leo galutinai dingo — valandėlę jis kaip koks šmėkla 
bolavo priešais, kol jį galutinai prarijo balti kaip pienas, prie Žemės 


prilipę miglos tumulai — tiktai kai visai vienas likau lietuje, aš pa- 
kėliau smėlyje gulintį kartono gabalėlį: tai buvo pikų septynakė iš ska- 
to kortų. 


Praėjus kelioms dienoms nuo to žygio į Zaspės kapines Langfūro 
turguje Oskaras sutiko savo močiutę Aną Koljaiček. Kai Bisau buvo 
panaikinta muitinė ir siena, ji vėl galėjo gabenti į turgų kiaušinius, 
sviestą, lapinius kopūstus ir žieminius obuolius. Žmonės daug ir mielai 
pirko, nes greitai turėjo būti įvestos maisto kortelės, tad reikėjo pasi- 
daryti atsargų. Tuo pačiu momentu, kai pamatė kiūtančią prie savo 
prekių močiutę, kai ėmė deginti po paltu, megztiniu ir marškinėliais, 
Oskaras nuogu kūnu pajuto skato kortą. Iš pradžių, kai vienas konduk- 
torius įsodino į tramvajų ir dykai nuvežė nuo Zaspės kapinių namų 
link, jis manė tą pikų septynakę suplėšyti. Bet nesuplėšė. Atidavė ją 
močiutei. Ji buvo beišsigąstanti už savo lapinių kopūstų krūvos, kai ją 
pamatė. Tikriausiai pamanė, kad iš Oskaro nieko gero negalima tikė- 
tis. Bet paskui pamojo jam, pasislėpusiam už pintinių su Žuvimis. 
Oskaras ėmė brangintis, pirma apžiūrėjo gyvą gal kokio metro ilgio 
ant drėgnų jūros dumblių gulinčią menkę, pasidomėjo Otomino ežero 
vėžiais, kurie, tuzinais sudėti į pintinėles, uoliai tebesimokė vėžiškos 
eigasties, paskui Oskaras pats ėmė eiti kaip vėžys, nugara prisiartino 
prie savo močiutės prekystalio ir pirma parodė jai savo milinukės 
sagas su inkarais, tada atsitrenkė į vieną lentų primygtą medinį 0žį ir 
pabėrė ant žemės obuolius. 

Priėjo Švertfėgeris su karštomis, laikraščiais apvyniotomis plytomis, 
pakišo jas mano močiutei po sijonais, ištraukė Žžarstekliu, kaip visuo- 
met, ataušusias, brūkštelėjo šiferinėje lentelėje brūkšnį, nuėjo prie kito 
prekystalio, ir močiutė padavė man obuolį blizgančiais šonais. 

O ką Oskaras galėjo jai duoti? Jis padavė jai pirma skato kortą, 
paskui šovinio tūtelę, kurią taip pat buvo pakėlęs nuo Žemės Zaspė- 
je. Ilgai ir nieko nesuprasdama spoksojo Ana Koljaiček į tuodu tokius 
skirtingus daiktus. Tada Oskaras prikišo burną prie senos kremzlėtos 
močiutės ausies po skara ir sušnibždėjo, galvodamas apie rožinę, ma- 
žą, bet mėsingą Jano ausį su ilgu dailiu speneliu: “Jis guli Zaspėj', — 
sušnibždėjo Oskaras ir nurūko, nuvertęs kopūstų piramidę. 

MARIJA 


Kai istorija garsiai skelbdama ekstra pranešimus lyg kokia gerai iš- 
tepta amfibija važinėjo Europos keliais, vandenimis ir raižė oro. erd- 
ves pasiekdama vis naujų pergalių, mano reikalai, nesiekiantys toliau 
lakuotų vaikiškų būgnų niokojimo, ėjo lėtai, prastai, išvis stovėjo vie- 
toje. Kai kiti Švaistėsi brangiu metalu, aš negalėjau gauti net skardos. 
Oskarui, tiesa, pavyko išgelbėti Lenkų pašte naują, beveik neįbrėžtą 
instrumentą ir šitaip įprasminti pašto gynybą, bet ką reiškė man, ge- 
rais laikais per aštuonias savaites paversdavusiam būgną laužu, ką 
reiškė Oskarui pono Načalniko jaunesniojo būgnas! 

Vos tiktai išėjęs iš Miesto ligoninės, ilgėdamasis seselių, aš doro- 
jau jį be atvangos, mušiau negailėdamas ir su užsidegimu. Po tos lem- 
tingos popietės Zaspės kapinėse taip pat nenuleidau lazdelių, Oskaras 
net padvigubino pastangas ir visas jėgas skyrė tam, kad sunaikintų 
paskutinį savo gėdingo suokalbio su heimvero vyrais liudytoją būgną. 

Bet jis laikėsi, atsikirtinėjo man, davė grąžos, kaltino. Keista, bet 
per daužymą, kurio vienintelis tikslas buvo ištrinti tam tikrą, ribotą 
mano praeities dalį, aš niekaip nepamiršdavau perlaidų nešiotojo Vik- 
toro Vėlūno, nors, būdamas trumparegis, jis negalėjo liudyti prieš ma- 
ne. Bet ar tam trumparegiui nepavyko pabėgti? Galbūt trumparegiai iš- 
vis geriau mato, ir Vėlūnas, kurį aš paprastai vadinu vargšu Viktoru, 
suprato mano gestus kaip savotišką juodų ir baltų šešėlių teatrą, su- 
vokė mano judošišką poelgį ir dabar nešiojasi po pasaulį Oskaro gė- 
dos paslaptį? | | 

Tiktai gruodžio viduryje ant mano pilvo kabančios lakuotos ir rau- 
donai liepsnojančios sąžinės kaltinimas prarado įtaigą: lakas suskeldė- 
jo, ėmė luptis, skarda iškorijo, sudilo ir ėmė plyšinėti, dar net nepa- 
sidariusi permatoma. Kaip visada, kai kas nors kenčia ir eina prie ga- 
lo, tų kančių liudytojas nori jas sutrumpinti, greičiau nutraukti. Pas- 
kutinėmis Advento savaitėmis Oskaras labai skubėjo, dirbo taip, kad 
kaimynai ir Maceratas laikėsi už galvų, jis norėjo baigti sąskaitas iki 
Kūčių, nes per Kūčias tikėjausi naujo, nekalto būgno. 

Ir man pavyko. Gruodžio dvidešimt ketvirtosios išvakarėse galėjau 
nusiimti nuo kūno ir sielos tą sulamdytą, pusiau suklerusį, surūdijusį, 
į suvažinėtą automobilį panašų daiktą, tikėdamasis, kad dabar su Len- 
kų pašto gynėjais būsiu susidorojęs ir aš. Joks Žmogus — jeigu jūs su- 
tinkate su tuo, kad aš žmogus, — nepatyrė tokio nusivylimo per Kū- 
čias kaip Oskaras, pamatęs po eglute padėtas dovanas, visko gavęs, tik 
ne būgną. | 

Aš gavau kubelių dėžutę, kūrios taip ir neatsidariau. Supama gul- 
bė, matyt, buvo svarbiausia dovana, turėjusi padaryti mane Loengri- 
nu. Matyt, kad supykintų mane, kažkas išdrįso padėti tris ar keturias 
paveikslų knygas. Daugmaž reikalingais daiktais pripažinau pirštines, 
suvarstomus batus ir raudoną megztinį, kurį buvo numezgusi Gretchen 
Šefler. Priblokštas Oskaras vedžiojo akimis nuo dėžės su kubeliais prie 
gulbės, spoksojo į atseit juokingą meškiną paveikslų knygoje, laikan- 
tį letenose visokiausius instrumentus. Tasai melagingas padaras laikė 
ir būgną, atrodė, jog moka būgnyti, rodės, tuoj tuoj pradės solo par- 
tiją arba jau yra pradėjęs, aš turėjau gulbę, bet neturėjau būgno, tu- 
rėjau, ko gero, daugiau negu tūkstantį kubelių, bet nė vieno vienintelio 
būgno, turėjau storas kumštines pirštines nežmoniškai šaltoms žiemos 
naktims, bet nebuvo ko jomis imti, nebuvo to apskrito, lygaus, šaltai 
lakuoto skardinio daikto, kurį būčiau galėjęs išsinešti į Žiemos naktį, 
kad šaltis išgirstų kai ką balta! Oskaras pagalvojo: “Maceratas, matyt, 
slepia būgną. Arba Gretchen Šefler, su savo kepėju atėjusi suryti mūsų 
Kalėdinės žąsies, sėdi ant jo. Jie pirma nori pamatyti, kaip aš džiau- 
giuosi gulbe, kubeliais ir paveikslų knygomis, ir tiktai tada parodys 
tikrąjį turtą“. Todėl aš kapituliavau, varčiau kaip koks kvailys paveiks- 
lų knygas, apsižergęs gulbę supausi ant jos, baisiausiai bjaurėdamasis, 
mažiausiai pusę valandos. Paskui leidausi, kad pamatuotų perkūrenta- 
me kambaryje megztinį, apsiaviau Gretchen Šefler padedamas suvars- 
tomus batus — į tą laiką dar atėjo Grefai, nes žąsis buvo numatyta še- 
šiems, — o kai surijom tą keptų vaisių prikimštą, Macerato meistriš- 
kai iškeptą paukštį, po deserto — slyvų ir kriaušių — su nekenčiama 
paveikslų knyga rankose — prie anų keturių Grefas pridėjo dar vie- 
ną — po sriubos, žąsies, raudonųjų kopūstų, sūdytų bulvių, slyvų ir 
kriaušių, įkaitę nuo karščio negailinčios krosnies, visi — Oskaras ir- 
gi — sugiedojom Kalėdinę giesmę, vieną posmą “Džiaukis", ir “O eg- 
lute" ir tada — lauke jau plyšavo varpai — aš pagaliau norėjau gau- 
ti būgną — girti muzikantai, tarp jų anksčiau būtų buvęs ir Meinas, 
pūtė savo dūdas taip, kad net varvekliai nuo palangių... aš norėjau, o 
jie nedavė, nerodė, Oskaras: “Duokit!", jie: “Ne! — ir aš ėmiau rėk- 
ti, jau seniai buvau nerėkęs, tad po ilgos pauzės nusmailinau balsą 
taip, kad jis neliestų vazų, alaus bokalų ir lempučių, nepjautų skylių 
vitrinose, neatimtų regos akiniams... mano balsui nepatiko visi tie ant 
“O eglutės“ kabantys, šventinę nuotaiką skleidžiantys rutuliai, varpe- 
liai, trapūs sidabriniai burbulai, viršūnės: dzin dzin, dzin dzin subyrėjo 
į dulkes Kalėdų eglutės papuošalai. Ir visai be reikalo jiems iš paskos 
dar nukrito keli semtuvai spyglių. O žvakės ramiai ir šventai degė sau 

toliau, bet Oskaras vis tiek negavo būgno. 

Maceratas buvo visiškai nesupratingas. Nežinau, gal jis mane taip 
auklėjo arba paprasčiausiai nepagalvodavo, kad turiu laiku gauti būg- 
ną. Viskas krypo į katastrofą, ir tiktai todėl, kad sykiu su man gresian- 
čia pražūtim bakalėjos parduotuvėje irgi ėmė darytis vis didesnė ne- 
tvarka, man.ir parduotuvei — ištikus bėdai, visuomet taip daroma, — 
buvo suteikta pagalba. 

Kadangi Oskarui trūko ūgio ir jis nerodė jokio noro stovėti prie 
prekystalio ir pardavinėti traškančią duoną, margariną ir dirbtinį me- 
dų, tai Maceratas; kurį, kad būtų paprasčiau, vėl vadinu savo tėvu, pri- 
ėmė į parduotuvę Mariją Tručinski, mano vargšo draugo Herberto jau- 
niausiąją seserį. 

Ji ne tik vadinosi, bet ir buvo tikra Marija. Jai ne tik pavyko per 
kelias savaites vėl grąžinti mūsų parduotuvei gerą vardą, be švelnaus 
ir griežto dalykiškumo, kurį Maceratas noriai priėmė, ji parodė ir tam 
tikrą supratimą apie mano padėtį. 

Dar prieš atsistodama už prekystalio Marija man, su laužo krūva 
ant pilvo ir kaltinančia mina vis Žygiuojančiam laiptais aukštyn ir Že- 
myn, nesyk siūlė kaip pakaitalą prausimosi dubenį. Bet Oskarui nerei- 
kėjo pakaitalo. Jis atkakliai atsisakinėjo būgnyti apversto dubens dug- 
ną. Vos tiktai įkėlusi koją į parduotuvę, Marija sugebėjo paveikti Ma- 
ceratą, kad tas atsižvelgtų į mano norus. Kas be ko, Oskaro nebuvo 
galima įkalbėti, kad sykiu su ja eitų į žaislų parduotuves. Jų marga 
gausa ir įvairovė man būtų skaudžiai priminusi nusiaubtą Zigismundo 
Markaus parduotuvę. Švelni ir sukalbama Marija palikdavo mane lau- 
ke arba išvis nueidavo į parduotuvę viena ir, priklausomai nuo porei- 
kio, kas keturios, penkios savaitės atgabendavo naują instrumentą, o 
paskutiniais karo metais, kai net skardinių būgnų ėmė trūkti ir jų ga- 
lėjai gauti tik už korteles, pakišdavo pardavėjams cukraus. arba kavos, 
kad gautų būgną iš po prekystalio, kaip tai tada buvo vadinama. Vis- 
ką ji darė nedūsaudama, nekraipydama galvos ir nekeldama į dangų 
akių, o kuo rimčiausiai ir lyg savaime suprantamą dalyką, kaip visa- 
da aprengdama švariomis, tvarkingai sulopytomis kelnėmis, kojinėmis 
ir marškiniais. Nors Marijos ir mano santykiai vėlesniais metais nuo- 
latos kaitaliojosi ir po šiai dienai nėra aiškūs, maniera, kaip jinai man 
paduoda būgną, išliko ta pati, nors vaikiški skardiniai būgnai dabar 
kainuoja kur kas daugiau negu tūkstantis devyni šimtai keturiasdešim- 
taisiais. 

Dabar Marija prenumeruoja madų žurnalą. Ateina manęs aplanky- 
ti vis elegantiškiau apsirengusi. O tada? 

Ar Marija buvo graži? Ji turėjo apskritą, šviežios spalvos veidą, 
truputį išsprogusios pilkos, trumpomis, bet tankiomis blakstienomis 
akys iš po vešlių tankių viršum nosies suaugusių antakių žvelgė tiria- 
mai, bet ne šaltai. Išsišovę skruostikauliai, viršum kurių oda per stip- 
rius šalčius pamėldavo, išsitempdavo ir skaudžiai sutrūkinėdavo, tei- 
kė veidui ramaus plokštumo, kurio nė kiek nedarkė mažutė, bet ne 
bjauri ar juokinga nosis. Kakta buvo iškili, neaukšta, ir ją anksti pa- 
žymėjo viršum sužėlusio tarpunosio susimetusios statmenos melancho- 
liškos raukšlės. Rusvi, truputį garbanoti plaukai, ir šiandien išlaikę šla- 
pio medžio kamieno blizgesį, prasidėjo ties smilkiniais ir standžiai 
gaubė mažą, beveik be pakaušio kaip motušės Tručinski galvą. Kai 
užsirišo baltą prijuostę ir atsistojo už mūsų parduotuvės prekystalio, 
Marija dar nešiojo kasas, supintas už greitai paraustančių, šiurkščiai 
sveikų ausų, kurių speneliai, deja, ne laisvai kabojo, o buvo gan ne- 
vykusiai priaugę virš apatinio žandikaulio, jie, tiesa, nemetė nedailių 
raukšlių, bet vis dėlto leido daryti kai kurias išvadas apie Marijos cha- 
rakterį. Vėliau Maceratas ją įkalbėjo susidėti plaukus ir jie paslėpė au- 
sis. Dabar Marija vaikšto madingai susišiaušusi, rodydama tiktai pri- 
augusius ausų spenelius, ir bando tą menką ydą paslėpti dideliais, šiek 
tiek neskoningais klipsais. 

Marijos saujon suimamą galvą, pilnus skruostus, išsišovusius 
skruostikaulius, plačiai išpjautas akis abipus įlinkusios, vos pastebimos 
nosies atitiko smulki figūra kiek per plačiais pečiais, po pat pažasti- 
mis prasidedančios pilnos krūtys ir dubens platumą kartojanti išnaši 
sėdynė, vėlgi nešiojama kiek per plonų, tačiau tvirtų, žemiau gaktos 
peržvelgiamų kojų. ' 

Marijos kojos tada gal buvo trupučiuką ikso formos. Jos visada pa- 
raudusios rankos, priešingai galutinai susiformavusiai figūrai, man at- 
rodė vaikiškos, o pirštai kaip dešrelės. Ir po šiai dienai Marijos ran- 
kos putlokos. Tačiau kojos, anksčiau trintos nedailių turistinių batų, 
paskui jai netinkančių, senamadiškai elegantiškų mano vargšės mamos 
batukų, nepaisant nesveiko svetimo apavo, pamažėle prarado vaikišką 
rausvumą ir negrabumą ir prisitaikė prie modernių Vakarų Vokietijos 
ir netgi Italijos gamybos modelių. 

Marija daug nekalbėdavo, bet mėgo dainuoti plaudama indus ir pil- 
dama cukrų į mėlynus svaro ir pusės svaro popierinius maišelius. Po 
darbo, kai Maceratas skaičiuodavo pinigus, taip pat sekmadieniais ir 
tiktai ištaikiusi laisvą valandėlę Marija tuojau stverdavo lūpinę armo- 
nikėlę, padovanotą brolio Frico, kai jis išėjo į armiją ir pakliuvo į 
Gros-Bošpolį. 

Marija grojo lūpine armonikėle kas pakliūdavo. Žygio dainas, iš- 
moktas per Vokietijos mergaičių sąjungos vakarones, operečių melo- 
dijas ir šlagerius, nusiklausytus iš radijo arba brolio Frico, per ketu- 
riasdešimtųjų Velykas kelioms dienoms atvažiavusio į Dancigą tarny- 
bos reikalais. Oskaras prisimena, kad Marija grodavo “Lietaus lašus“ 
su papliauškinimu, išeidavo jai ir “Vėjas man pasakojo dainą“, bet Za- 
ros Leander nemėgdžiodavo. Marija niekada neišsitraukdavo savo 
“Honerio" darbo metu. Net jeigu ir nebūdavo klientų, susilaikydavo 
nuo muzikos ir vedžiodama vaikiškai apvalainas raides rašydavo kai- 
nų korteles ir prekių sąrašus. 

Nors buvo aišku, kad ji pirmas asmuo parduotuvėje ir kad tiktai dėl 
jos sugrįžo po mano vargšės mamos mirties pas konkurentus pradėję 
pirkti klientai, — Maceratui ji jautė beveik vergišką pagarbą, ir tai jo, 
visada buvusio apie save puikios nuomonės, nė kiek nestebino. 

— Pagaliau aš tą mergiotę priėmiau į parduotuvę ir išmokiau, — 
sakydavo jis, kai daržovių pirklys Grefas ir Gretchen Šefler bandyda- 
vo šaipytis. Tokie paprasti buvo to Žmogaus minčių vingiai, tiktai dirb- 
damas savo mėgstamą darbą, virdamas, jis būdavo subtilesnis, jautres- 
nis ir todėl labiau vertas pagarbos. Kadangi Oskaras turi pripažinti: jo 
Kaselio šonkauliukai su raugintais kopūstais, jo paniruoti Vienos šni- 
celiai, jo kiaulės inkstai su garstyčių padažu ir pirmiausia karpis su 
grietine ir ridikais turėjo išvaizdą, kvapą ir skonį. Ne kažin kiek ga- 
lėdamas išmokyti Mariją prekybos, nes pirma, jinai turėjo įgimtą ta- 
lentą smulkiai prekybai, antra, Maceratas pats menkai teišmanė stovė- 
jimo už prekystalio gudrybes ir tiko nebent kaip užpirkėjas, tačiau vir- 
ti, kepti ir troškinti Mariją vis dėlto išmokė jis: mat nors ji ir pratar- 
navo dvejus metus Šidlice pas vienus Žmones, atėjusi pas mus nemo- 
kėjo net vandens užvirti. 

Netrukus Macerato gyvenimas ėmė tekėti sena vaga: jis viešpata- 
vo virtuvėje, kas savaitė darė pažangą kulinarijoje, kepdamas vis gar- 
desnius kepsnius, laimingas ir patenkintas valandų valandas plovė in- 
dus, tvarkė reikalus su didmeninės prekybos firmomis ir intendantū- 
ra, užsakinėdamas ir pirkdamas karo metais vis mažėjančias prekes, 
gan rafinuotai susirašinėjo su mokesčių inspekcija. Kartą per dvi sa- 
vaites pakankamai išradingai ir su skoniu naujai išdekoruodavo vitri- 
ną, sąžiningai vykdė partijos įpareigojimus, kaip sakoma, galėjo veikti 
visais frontais, nes Marija patikimai stovėjo už prekystalio. 

Jūs paklausite: ką reiškia visos tos įžangos, tas smulkus jaunos 
merginos skruostikaulių, antakių, ausų spenelių, rankų ir kojų narsty- 
mas? Aš visiškai jums pritariu ir smerkiu tokį Žmonių aprašinėjimą. Ir 

argi Oskaras gali būti tikras, kad jis neiškreipė, amžiams nepagadino 
Marijos paveikslo? Todėl dar vienas, paskutinis, galbūt viską paaiškin- 
siantis sakinys: Marija, jei nepaisysiu anoniminių gailestingųjų sese- 
lių, buvo pirma Oskaro meilė. Tą faktą aš suvokiau tada, kaip vieną 
dieną — retas atvejis — pasiklausiau savo būgno ir pajutau, kaip nau- 
jai, įtaigiai ir kartu atsargiai Oskaras pasakoja jam apie savo aistrą. 
Marijai patiko mano būgnijimas. Bet aš pykdavau, kai ji paimdavo lū- 
pinę armonikėlę, negražiai suraukdavo kaktą virš tos savo plerpės ir 
bandydavo man pritarti. Bet būdavo, kad adydama kojines ar sverda- 
ma cukrų, ji nuleisdavo rankas, rimtu, susikaupusiu ir ramiu veidu va- 
landėlę žiūrėdavo tarp mano lazdelių ir, prieš vėl imdama adyti, švel- 
niu, miegūstu judesiu brūkšteldavo man per trumpus pasišiaušusius 
plaukus. 

Oskaras šiaip jau nemėgęs jokių švelnybių, pakęsdavo Marijos 
glamones ir taip prie jų priprato, kad dažnai ištisas valandas sąmonin- 
gai belsdavo glostymą provokuojančius ritmus, kol Marijos ranka 
pagaliau jiems paklusdavo ir padarydavo norimą malonę. 

Taip jau susiklostė, kad Marija mane kasdien guldydavo į lovą. Ji 

nurengdavo mane, nuprausdavo, padėdavo apsivilkti pižamą, primin- 
davo, kad prieš guldamas išsituštinčiau pūslę, sukalbėdavo su manim, 
nors pati buvo protestantė, vieną “Tėve mūsų“, tris “Sveika, Marija“, 
kartais “Jėzaudėltavęsašgyvenudėltavęsašmirštu" ir pagaliau užkloda- 
vo, nutaisiusi malonią, migdančią miną. Kad ir kokios mielos buvo tos 
paskutinės minutės prieš išjungiant šviesą — aš po truputį ėmiau keisti 
“Tėve mūsų“ ir “Jėzaudėltavęsašgyvenu" į “Jūrosžvaigždeašsveikinu- 
tave“ ir “Marijataveašmyliu", tuo darydamas švelnias užuominas, — 
tačiau patys pasiruošimai miegui buvo nemalonūs, vedė iš kantrybės 
ir vertė mane, Oskarą, visuomet mokantį išlaikyti orų veidą, išdavikiš- 
kai raudonuoti, lyg būčiau buvęs mergiūkštė ar nesusitupėjęs vaikėzas. 
Oskaras prisipažįsta: kiekvienusyk, kai Marija mane savo rankomis 
nurengdavo, pastatydavo į cinkuotą vonelę ir su skuduru, šepečiu ir 
muilu imdavo plauti ir šveisti per būgnijimo dieną ant kūno nusėdu- 
sias dulkes, kiekvienusyk, kai pagalvodavau, kad aš, beveik šešiolik- 
metis, nuogas ir kaip gimęs stoviu priešais maždaug septyniolikmetę 
merginą, mane ilgam išpildavo tirštas raudonis. 
Tačiau Marija, rodės, nė nepastebėdavo mano spalvos pasikeitimo. 
Gal jinai manydavo, kad aš taip įkaistu nuo skuduro ir šepečio? Gal 
sakydavo: “Tai nuo higienos Oskaras toks raudonas“? O gal ji buvo 
pakankamai drovi ir taktiška, jog pastebėdavo mano vakarinę žarą, ta- 
čiau dėdavosi, kad nieko nesuvokia? 

Ir po šiai dienai esu bejėgis prieš tą staigų, niekuo nenuslepiamą, 
paprastai penkias ir daugiau minučių trunkantį raudonį. Panašiai kaip 
mano senelis, padegėjas Koljaičekas, išrausdavo tarytum ugnis, išgir- 
dęs žodelį “degtukas", taip man sukyla kraujas, kai kas nors, net vi- 
sai nepažįstamas Žmogus, greta ima pasakoti apie vaikus, kasvakar 
švarinamus vonelėje su skuduru ir šepečiu. Ir Oskaras jau stovi rau- 
donas kaip indėnas, o žmonės juokiasi, mano, kad aš keistuolis ar iš- 
vis kvanktelėjęs: jiems juk nieko nereiškia, kad maži vaikeliai muili- 
nami, šveičiami šepečiu ir kad jie turi pakęsti, kai skuduras kriaušo 
neminimas vietas. 

O Marija, tas gamtos vaikas, mano akivaizdoje nė kiek nesutrikda- 
ma ryždavosi drąsiausioms laisvybėms. Pavyzdžiui, prieš plaudama 
svetainės ir miegamojo grindis, nusimaudavo Macerato dovanotas ko- 
jines, kad nesuplyštų. Vieną vakarą jau uždarius parduotuvę — Mace- 
ratas buvo išėjęs į partijos grupės štabą ir palikęs mus vienus, — Ma- 
rija staiga nusimetė sijoną ir palaidinukę ir liko prieš mane prie sve- 
tainės stalo tiktai su prastu, bet švariu apatinuku ir ėmė benzinu ša- 
linti nuo sijono ir dirbtinio šilko palaidinukės dėmes. Bet kodėl vir- 
šutinius drabužius nusimetusi Marija, benzino kvapui išsisklaidžius, 
maloniai ir kvaišinamai naiviai kvepėjo vanile? Gal jinai trynėsi jos 
šaknim? O-gal būta tokių pigių kvepalų? O gal tas kvapas buvo jai 
būdingas, kaip, tarkim, ponia Kater amžinai trenkė amoniaku, o ma- 
no močiutė Koljaiček po keturiais savo sijonais gamino laiškaus svies- 
to kvapą? Oskaras, mėgstąs nuodugniai viską išsiaiškinti, išsiaiškino ir 
dėl vanilės: Marija ja nesitrynė, Marija taip kvepėjo. Aš šiandien net 
manau, kad jinai nė nesuvokė, jog taip kvepia, mat kai pas mus ant 
stalo po veršienos kepsnio su sausiene ir Žiediniais kopūstais, paskru- 
dintais svieste, drebėdavo vanilės pudingas, nes aš spardydavau stalo 
koją batu, Marija, dievinusi raudoną kisielių, jo vos teparagaudavo, 
tuo tarpu Oskaras ir po šiai dienai labiausiai mėgsta tą paprasčiausią 
ir galbūt banaliausią iš pudingų. 

Keturiasdešimtųjų metų liepos mėnesį, tuoj po ekstra pranešimų 
apie greitą ir pergalingą žygį į Prancūziją, Baltijos jūroje prasidėjo 
maudymosi sezonas. Kai Marijos brolis Fricas atsiuntė pirmus atviru- 
kus iš Paryžiaus, Maceratas ir Marija nusprendė, kad Oskarui reikia 
prie jūros, kad jūros oras išeitų į naudą jo sveikatai. Marija turinti su 
manim per pietų pertrauką — parduotuvė nuo pirmos iki trijų būda- 
vo uždaryta — važiuoti į Brezeno pliažą, jeigu net iki keturių užtruk- 
sianti, sakė Maceratas, tai irgi nieko baisaus, jis mielai sutinkąs ret- 
sykiais. pastovėti už prekystalio ir pasirodyti klientams. 

Oskarui buvo nupirktas mėlynas maudymosi kostiumas su inkaro 
aplikacija. Marija jau turėjo žalią su raudonais apvadais, padovanotą 
sesers Gustės per konfirmaciją. Į mamos laikų pliažo krepšį buvo 
įgrūstas baltas, gauruotas, taip pat mamos laikų maudymosi chalatas, 
ten pat visai be reikalo pakliuvo kibirėlis, kastuvėlis ir visokios for- 
mos smėlio bandutėms kepti. Krepšį nešė Marija. Savo būgną nešiau 
aš pats. / 

Oskaras bijojo važiuoti tramvajumi pro Zaspės kapines. Galbūt 
pamačius tą tylią ir vis dėlto tokią iškalbingą vietą jam išvis praeis jau 
ir taip ne per didžiausias noras maudytis? Ir kaip elgsis Jano Brons- 
kio dvasia, galvojo Oskaras, kai plonai vasariškai apsirengęs jos Ju- 
das tilindžiuos tramvajumi pro jos kapą? 

Devintas tramvajus lėtino greitį. Konduktorius paskelbė Zaspės sto- 
telę. Aš atkakliai Žiūrėjau pro Mariją Brezeno pusėn, iš kur lėtai di- 
dėdamas šliaužė priešinis tramvajus. Tiktai nenukreipti žvilgsnio! Kas 
jau ten įdomu! Susisukusios pajūrio pušelės, surūdiję kaltiniai varte- 
liai, nebepastovintys paminklai, kurių užrašus skaito vien pajūrio da- 
giai ir tuščios avižos. Tada jau geriau iškišti pro atidarytą langą gal- 
vą ir žiūrėti į viršų: tenai dūzgia jie, storuliai “Ju 52“, taip giedrame 
liepos danguje moka dūgzti tik trimotoriai lėktuvai ir riebios musės. 

Tilindžiuodami privažiavom prie kapinių ir leidom jas užstoti prie- 
šiniam tramvajui. Prašliaužus pro šalį jo priekabai, kažkas pasuko ma- 
no galvą: visas apleistas kapines pamačiau ir dalį šiaurinės tvoros, ryš- 
kiai balta jos vieta, tiesa, buvo šešėlyje, bet taip skaudžiai... 

„Paskui ta vieta nutolo, mes artėjom prie Brezeno, ir aš vėl pasižiū- 
rėjau į Mariją. Ji buvo su lengva gėlėta suknele. Apie jos apskritą, 
blausiai blizgantį kaklą, viršum dailių neišsišovusių raktikaulių rikia- 
vosi tamsiai raudonų medinių vyšnių virtinė, visos jos buvo vienodo 
dydžio ir, regėjos, tuoj sprogs nuo persirpimo. Ar man tiktai taip pa- 
sirodė, ar iš tiesų užuodžiau? Oskaras truputį pasilenkė — Marija bu- 
vo pasiėmusi vanilės kvapą prie jūros, — giliai įkvėpė ir kaipmat pa- 
miršo dūlėjantį Janą Bronskį. Lenkų pašto gynimas buvo tapęs istori- 
niu faktu, jo gynėjams dar nespėjus supūti. Oskaras, išsaugojęs gyvas- 
tų, uodė visai kitus kvapus, negu tie, kurie gaubė anksčiau tokį elegan- 
tišką, dabar trūnijantį galimą tėvą. 

Brezene Marija nupirko svarą vyšnių, paėmė mane už rankos — ji 
žinojo, jog Oskaras vien jai tai leidžia, — ir mes nuėjom per pajūrio 
pušyną į pliažą. Nors ir buvau beveik šešiolikos metų — pliažo tar- 
nautojas apie tai net nepagalvojo, — mus abu leido į moterų pusę. 
Vanduo — aštuoniolika, oras — dvidešimt šeši, vėjas — rytų, gied- 

ra, buvo parašyta juodoje lentoje greta Gelbėjimo draugijos plakato, 
kur prie nevykusių senamadiškų piešinių buvo patariama, kaip gaivinti 
žmogų. Visi prigėrėliai buvo su dryžuotais maudymosi kostiumais, gel- 
bėtojai -— su ūsais, o pavojingame, klastos kupiname vandenyje plau- 
kė šiaudinės skrybėlės. 

Basa pliažo budėtoja ėjo pirma mūsų. Kaip kokia nusidėjėlė ji buvo 
persijuosusi virve, o ant tos virvės kabojo didžiulis raktas, tinkantis vi- 
soms kabirioms. Mediniai takai. Jų turėklai. Plonas kokoso plaušų ki- 
limėlis priešais kiekvieną kabiną. Mums teko penkiasdešimt trečia ka- 
bina. Jos lentos buvo šiltos, sausos, nudažytos natūralia Šviesiai mė- 
lyna spalva, kurią aš vadinčiau žliba. Prie kabinos langelio, matyt, nie- 
kada į save rimtai nežiūrėjęs veidrodis. 

Pirma turėjo nusirengti Oskaras. Aš nusigręžiau į sieną ir nenoro- 
mis leidausi padedamas. Paskui Marija dalykiškai atsuko manė į sa- 
ve, atkišo naująjį maudymosi kostiumą ir be ceremonijų įspraudė į jo 
ankštą vilną. Vos tiktai užsegusi petnešas, pasisodino mane ant medi- 
nio suoliuko prie galinės kabinos sienos, padėjo ant kelių būgną, laz- 
deles ir pradėjo greitais energingais judesiais rengtis. Iš pradžių aš tru- 
putį pabūgnijau, paskaičiavau grindyse šakų skyles. Paskui lioviausi 
skaičiavęs ir būgnijęs. Aš niekaip negalėjau suprasti, kodėl Marija 
švilpia taip juokingai atkišusi į priekį lūpas, audamasi batus, švilpt 
ploniau, švilpt storiau, nusibraukė kojines, švilpčiodama kaip vežėjas 
nusitraukė per galvą gėlėtąją suknelę, švilpdama pakabino ant.jos apa- 
tinuką, nusimetė liemenuką ir vis atkakliai tebešvilpė maudamasi kel- 
naites, iš tikrųjų sportines glaudes, nusitraukė jas iki kelių, leido joms 
susisukusioms nukristi ant pėdų, išlipo iš jų ir nuspyrė kaire koja į 
kampą. 

Marija išgąsdino Oskarą savo plaukuotu trikampiu. Aš iš savo varg- 
šės mamos pavyzdžio žinojau, kad moterys apačioje neplikos, bet Ma- 
rija Oskarui nebuvo moteris ta prasme, kokia jo mama būdavo Mace- 
ratui arba Janui Bronskiui. 

Ir tada aš ją kaipmat perpratau. Įniršis, gėda, pasipiktinimas, 
nusivylimas ir pusiau malonus, pusiau skaudus mano laistytuvėlio 
kietėjimas po maudymosi kelnaitėmis privertė mane pamiršti būgną ir 
lazdeles, nes netikėtai Išaugo trečia lazdelė. 

Oskaras pašoko ir puolė prie Marijos. Ji pasitiko jį savo plaukais. 
Jis įsikniaubė į juos veidu. Jų prilindo tarp lūpų. Marija nusijuokė ir 
norėjo atstumti Oskarą. Bet aš vis traukiau į save jos kvapą, aiškinau- 
si, iš kur ta vanilė. Marija tebesijuokė. Ji net paliko mane prie savo 
vanilės, jai, rodės, net patiko mano artumas, nes vis tebesijuokė. Tiktai 

kai man paslydo kojos ir aš ją griūdamas įskaudinau — nes nepalei- 
dau plaukų, ar jie manęs nepaleido, — tiktai kai vanilė išspaudė iš 
akių ašaras, ir aš jau ėmiau justi voveraites ar kažkokį kitą aštrumą, 
tik ne vanilę, kai žemės kvapas, kurį Marija maskavo vanile, man 
trenkė į kaktą pūvančiu Janu Bronskiu ir visiems laikams užkrėtė ma- 
ne laikinumo skoniu, aš paleidau jos plaukus. Oskaras parkrito ant Žli- 
bos spalvos kabinos grindų ir vis tebeverkė, kai Marija, jau vėl juok- 
damasi, pakėlė jį, paėmė ant rankų, paglostė ir prisispaudė prie savo 
medinių vyšnių, kurios buvo jos vienintelis drabužis. 

Kraipydama galvą ji nurinko man nuo lūpų savo plaukus ir nusi- 
stebėjo: 

— Mat koksai tu! Lendi, nežinodamas prie ko, o paskui verki! 


LIMONADO MILTELIAI 


Ar žinote, kas tai per daiktas? Anksčiau jų galėjai nusipirkti bet 
kuriuo metų laiku. Mano mama pardavinėjo mūsų parduotuvėje klai- 
kiai žalius krunių limonado pakelius. Ne visai prinokusių apelsinų 
spalvos pakelis vadinosi: “Limonado milteliai su apelsinų skoniu“. Dar 
buvo miltelių su aviečių skoniu ir tokių, kurie užpilti paprastu vande- 
niu iš čiaupo šnypštė, burbuliavo, jaudinosi, tą vandenį reikėjo gerti 
dar nenusiraminusį, ir tada jis skoniu iš tolo priminė citriną, ir spal- 
va buvo panaši, tik ne tokia nenatūrali, dirbtina. 

Kas dar, be skonio, būdavo nurodyta ant pakelio? Ten būdavo pa- 
rašyta: “Natūralus produktas — Patentuotas — Saugoti nuo drėgmės“. 
O po punktyrine linija: “Plėšti čia“. 

Kurgi dar būdavo galima nusipirkti limonado miltelių? Jų būdavo 
ne vien mano mamos parduotuvėje, kiekvienoje bakalėjoje galėjai nu- 
sipirkti — tik Kaizerio kafeterijoje ir delikatesų parduotuvėse ne. Vi- 
sur, net gaivinamųjų gėrimų kioskuose, pakelis kainavo tris pfenigus. 

Marija ir aš limonado miltelių gaudavom dykai. Tiktai jeigu neiš- 
kęsdavom, kol pareisim namo, turėjom mokėti bakalėjoje ar gaivina- 
mųjų gėrimų kioske tris pfenigus arba šešis, jei vieno pakelio mums 
atrodydavo negana. 

Kas pradėjo tą žaidimą su limonado milteliais? Senas įsimylėjėlių 
ginčas. Aš sakau, Marija pradėjo. O Marija niekad netvirtino, jog pra- 
dėjo Oskaras. Ji paliko tą klausimą atvirą ir, spiriama prie sienos, ma- 

tyt, būtų taip atsakiusi: 

— Limonado milteliai pradėjo. 

Ir kiekvienas, aišku, pripažintų, jog Marija teisi. Tiktai Oskaras ne- 
galėjo su tokiu atsakymu susitaikyti. Aš niekada nebūčiau galėjęs pri- 
sipažinti, jog limonado miltelių pakelis už tris pfenigus sugebėjo su- 
vedžioti Oskarą. Aš tada buvau šešiolikos metų ir buvau linkęs kaltinti 
save, pagaliau Mariją, bet tiktai ne limonado miltelius, kuriuos reikia 
saugoti nuo drėgmės. 

Viskas prasidėjo tuojau po mano gimimo dienos. Maudymosi seZ0- 
nas pagal kalendorių ėjo į pabaigą. Tačiau oras nekreipė dėmesio į tai, 
kad jau rugsėjis. Po lietingo rugpjūčio vasara rodė ką gali, jos pavė- 
luotas pastangas atspindėjo užrašai. Greta Gelbėjimo draugijos plakato 
ant gelbėtojų namelio sienos: oras — 29, vanduo — 20, vėjas — piet- 
ryčių, daugiausia giedra. Kai luftvafės vyresnysis grandinis Fricas Tru- 
činskis siuntė atvirukus iš Paryžiaus, Kopenhagos, Oslo ir Briuselio — 
jis vis keliavo tarnybiniais reikalais, — Marija ir aš deginomės sau- 
lėje. Liepos mėnesį vaikščiojom į bendrą pliažą. Tačiau tenai prie Ma- 
rijos su savo juokais lindo raudonomis kelnėmis apsitempę Konradiu- 
mo progimnazistai ir ilgai ir nuobodžiai apie savo meilę pasakojo vie- 
nas Petrio gimnazijos septintokas, tad rugpjūčio viduryje palikome 
bendrą pliažą ir susiradome daug ramesnių vietelių moterų pliaže ne- 
toli nuo vandens, kur storos kaip tos trumpos Baltijos bangos dusulin- 
gos damos brido į vandenį iki venų mazgais išraizgytų pakinklių, o iš- 
dykę maži vaikai grūmėsi su likimu, tai yra lipdė be perstogės griū- 
nančias smėlio pilis. 

Moterų pliažas: kai moterys lieka vienos ir įsivaizduoja, kad jų nie- 
kas nemato, tai tokiam jaunikaičiui, koks tada lindėjo Oskaro kailyje, 
reikėtų tik užmerkti akis, kad netaptų jų begėdiško moteriškumo liu- 
dytoju. 

Mes gulėjome smėlyje. Marija su žaliu raudonais apvadais mau- 
dymosi kostiumu, aš jau pripratęs prie savo mėlynojo. Smėlis snaudė, 
jūra snaudė, kriauklės buvo sumintos ir nieko nebegirdėjo. Gintaro, 
kuris, sako, neduoda užmigti, čia nebuvo, vėjas, pasak orų lentos, 
pūtęs iš pietryčių, lėtai rimo, visas platus pervargęs dangus nesiliovė 
žiovavęs, mudu su Marija irgi jautėmės pavargę. Buvom jau išsimau- 
dę, pavalgę, bet ne prieš maudymąsi, o po. Ir dabar dar drėgni vyšnių 
kauliukai gulėjo pajūrio smėlyje šalia pabalusių ir išdžiūvusių per- 
nykščių. 

Oskaras, matydamas tiek daug laikinumo, leido tarp pirštų smėlį su 
vienmečiais, tūkstantmečiais ir šviežiais vyšnių kauliukais ant savo 

būgno, vaizdavo smėlio laikrodį ir bandė žaisdamas kaulais įsijausti į 
Mirties vaidmenį. Po šiltu, mieguistu Marijos kūnu įsivaizdavau, be 
abejonės, žvalaus skeleto dalis, mėgavausi peržvelgiamu tarpu tarp sti- 
pinkaulio ir alkūnkaulio, žaidžiau skaičiuotes jos nugarkauliu, kišau 
rankas į dubens skyles ir šaipiausi iš krūtinkaulio tęsinio. Marija pa- 
judėjo sugadindama man žaidimą su Mirtim ir smėlio laikrodžiu, ak- 
lomis, pasikliaudama vien pirštais įkišo ranką į pliažo krepšį ir ėmė 
kažko ieškoti, man baigiant berti iš saujos smėlį su paskutiniais vyš- 
nių kauliukais ant jau beveik palaidoto būgno. Kadangi Marija nera- 
do to, ko ieškojo, galimas daiktas, savo lūpinės armonikėlės, tai išver- 
tė visą krepšį: ir ant paklodės atsidūrė ne lūpinė armonikėlė, o pakė- 
lis krunių limonado miltelių. Marija dėjosi nustebusi. Galbūt ji iš tik- 
rųjų nustebo. Aš tai tikrai nustebau ir nuolatos sau kartoju, net šian- 
dien tebesakau: kaip tie limonado milteliai, perkami tiktai neturinčių 
pinigų tikram limonadui, bedarbių ir dokininkų vaikų, kaip ta amžinai 
užsigulinti prekė pakliuvo į mūsų pliažo krepšį? 

Kolei Oskaras taip svarstė, Marija užšinorėjo gerti. Ir aš prieš savo 
valią, nebegalėdamas daugiau svarstyti, turėjau prisipažinti, jog taip 
pat labai noriu gerti. Mes neturėjome puoduko, be to, iki geriamo van- 
dens čiaupo buvo trisdešimt penki žingsniai, jeigu būtų ėjusi Marija, 
apie penkiasdešimt, jeigu būčiau ryžęsis eiti pats. Tarp “Nivėja" ištep- 
tų, ant nugaros ar pilvo gulinčių mėsos kalnų padus svilinančiu smė- 
liu reikėjo nueiti iki gelbėtojų būdelės, pasiskolinti puoduką ir atsuk- 
ti greta esantį vandentiekio čiaupą. 

Nė vienas nesiryžom eiti, ir pakelis tebegulėjo ant paklodės. Paga- 
liau aš jį pirmas paėmiau, aplenkdamas Mariją. Oskaras paskui vėl pa- 
dėjo jį ant paklodės, kad galėtų pačiupti Marija. Marija nečiupo. Tad 
pačiupau aš ir padaviau Marijai. Marija grąžino jį Oskarui. Aš padė- 
kojau ir padovanojau jį jai. Bet ji nenorėjo imti Oskaro dovanų. Ir aš 
vėl turėjau padėti jį ant paklodės. Taip jis ten truputį pagulėjo neju- 
dėdamas. 

Oskaras tvirtina, kad Marija po kankinamos pauzės paėmė pakelį. 
Ir ne tik paėmė: ji nuplėšė jo viršų kaip tik tenai, kur po punktyrinė 
linija buvo parašyta: “Plėšti čia!? Po to atkišo man atplėštą pakelį. Šį- 
syk Oskaras atsisakė. Marijai pavyko apsimesti įsižeidusia. Ji ryžtin- 
gai padėjo atplėštą pakelį ant paklodės. Kas gi man liko, kaip tiktai, 
kol į jį pribyrėjo pajūrio smėlio, paimti pakelį ir pasiūlyti Marijai. 

Oskaras tvirtina, kad Marija įkišo pirštą į pakelio vidų, ištraukė jį 
ir iškėlusi į viršų apžiūrėjo: ant piršto galo buvo kažkas šviesiai mels- 
va, kelios kruopos limonado miltelių. Ji pasiūlė pirštą man. Aš, aiškų, 

neatsisakiau. Nors milteliai trenkė man į nosį, aš pasistengiau nutai- 
syti palaimos kupiną miną. Tada Marija atkišo įgaubtą delną. Ir Os- 
karui neliko nieko kita, kaip tik įberti truputį miltelių į tą rožinį du- 
benį. Ji nežinojo, ką su ta krūvelė daryti. Ta kalvelė ant jos delno 
buvo jai neįprasta ir stebino. Tada aš pasilenkiau, surinkau burnoje 
visas, kiek tik buvo, seiles, ir paleidau ant miltelių, darsyk surinkau 
ir atsitraukiau nuo delno tiktai tada, kai burna liko kaip iššluota. 

Marijos delnas ėmė šnypšti ir putoti. Krunės pakilo kaip vulkanas. 

Delne virė nežinau kokios tautos žalsvas pyktis. Kažkas vyko, ko Ma- 
rija nebuvo mačiusi ir jautusi, nes jos ranka trūkčiojo, drebėjo, buvo 
belekianti sau, nes krunės ją kandžiojo, skverbėsi per odą, jaudino ir 
kėlė tokį jausmą, tokį jausmą, jausmą, jausmą... 
Miltelių žalumai vis labiau kylant, Marija išraudo, pridėjo ranką 
prie burnos ir ėmė laižyti delną ilgu liežuviu, laižė taip ilgai ir su to- 
kiu įkarščiu, kad Oskarui ėmė rodytis, jog liežuvis ne slopina smar- 
kų, krunių sukeltą jausmą, o kaitina jį iki tam tikros ribos, gal net 
aukščiau ribos, duotos bet kokiam jausmui. 

Paskui tas jausmas nuslopo. Marija sukikeno, apsidairė, ar niekas 
nematė, ką jai darė krunės, ir pamačiusi, kad aplinkui gulinčios, nuo 
“Nivėjos" blizgančios ruonės su maudymosi kostiumais nė nekruste- 
lėjo, krito aukštielninka ant paklodės: išsipleikus jos baltame fone, jai 
pamažu praėjo gėdos raudonis. 

Galbūt popietės orui būtų pavykę sugundyti Oskarą, kad valandžiu- 
kę nusnūstų ant jūros kranto, jeigu Marija po pusės valandos nebūtų 
atsisėdusi ir paėmusi dar maždaug puspilnį limonado miltelių pakelį. 
Aš nežinau, ar jinai grūmėsi su savim prieš išberdama miltelius ant 
jau Žinančio krunių poveikį delno. Maždaug tiek laiko, kiek reikia aki- 
niams nusivalyti, ji nejudėdama ir dvejodama laikė rankoje pakelį ir 
paruoštą rausvą dešinį delną. Bet Žiūrėjo ne į pakelį ir į tuščią ranką, 
ar vedžiojo žvilgsnį nuo vieno prie kito: tarp pakelio ir rankos žvel- 
gė Marija, nutaisiusi griežtas tamsias akis. Bet pasirodė, kad griežtas 
Žvilgsnis daug silpnesnis už pustuštį pakelį. Pakelis ėmė artėti prie 
tuščio delno, o tas prie pakelio, žvilgsnis prarado melancholišką griež- 
tumą, pasidarė smalsus ir pagaliau net godus. Sunkiai apsimesdama 
abejinga išpylė limonado miltelių likučius ant savo putlaus, nepaisant 
kaitros sauso delno, paleido pakelį, nusimetė abejingumą, parėmė lais- 
va tapusia ranka pilną delną, valandėlę spoksojo pilkomis akimis į 
miltelius ir tada pasižiūrėjo į mane, pilkai pasižiūrėjo į mane, kažko 
pareikalavo pilkomis akimis, mano seilių reikėjo jai, kodėl jos pačios 
seilės netiko, Oskaro burna buvo beveik sausa, ji tikrai daug daugiau 

jų turėjo, seilės taip greit nesusidaro, tegu savom suvilgo, jos nepra- 
skiestos, gal net geresnės, šiaip ar taip, ji daugiau turėjo, nes aš taip 
greit negalėjau sudaryti, be to, ji buvo didesnė už Oskarą. 

Marijai reikėjo mano seilių. Iš pat pradžių buvo aišku, kad tiko tik- 
tai mano seilės. Ji vis Žiūrėjo reikliu žvilgsniu į mane, ir aš pagalvo- 
jau, kad jos nelaisvi, priaugę speneliai kalti dėl tokio nepalenkiamo 
užsispyrimo. Ir Oskaras ėmė ryti, įsivaizduoti tokius dalykus, nuo ku- 
rių visada prisirinkdavo seilių, tik ar sūrus jūros oras buvo kaltas, ar 
kas kitas, mano seilių liaukos atsakė, aš turėjau, Marijos žvilgsnio ver- 
čiamas, atsikelti ir leistis žygin. Nesidairant nei į dešinę, nei į kairę 
reikėjo nueiti apie penkiasdešimt žingsnių per karštą smėlį, dar karš- 
tesniais laiptais užlipti prie gelbėtojų namelio, atsukti čiaupą, nuleis- 
ti galvą ir išsižiojus pakišti burną po čiaupu, pagerti, paskalauti bur- 
ną, paryti, kad Oskarui vėl atsirastų seilių. | 

Kai nuėjau tą begalinį ir iš abiejų pusių šiurpių vaizdų supamą ke- 
lią nuo gelbėtojų kabinos iki mūsų baltos paklodės, Mariją radau gu- 
linčią ant pilvo. Galvą buvo pasidėjusi tarp sukryžiuotų rankų. Jos il- 
gos kasos tingiai dryksojo ant apvalainos nugaros. 

Aš kumštelėjau ją, nes Oskaras dabar turėjo seilių. Marija nė ne- 
krustelėjo. Aš kumštelėjau darsyk. Ji nebenorėjo. Aš atsargiai ėmiau 
lenkti jos kairės rankos pirštus. Ji nesipriešino: delnas buvo tuščias, 
tarsi niekada nematęs krunių. Aš atlenkiau jos dešinę ranką: rožinis 
delnas per linijas sudrėkęs, karštas ir tuščias. 

Gal Marija vis dėlto panaudojo savo seiles? Gal negalėjo sulauk- 
ti? O gal nupūtė limonado miltelius, nuslopino jausmą prieš jam su- 
kylant ir tol trynė delną į paklodę, kol pasidarė vėl toks pat putlus su 
truputį prietaringa Mėnulio kalva, riebiu Merkurijum ir kieta Veneros 
linija. 

Tada mes greit susiruošėm namo, ir Oskaras niekada nesužinos, ar 
Marija tą dieną darsyk davė suputoti limonado milteliams, ar tas mano 
seilių ir limonado miltelių mišinys tiktai po Kelių dienų užtraukė jai 
ir man pakartotiną nuodėmę. 

Visiško ar vis dėlto nuo mūsų valios priklausančio atsitiktinumo va- 
lia kaip tik po tų maudynių, vakare — valgėm mėlynių sriubą ir bul- 
vių plokštainį — Maceratas Marijai ir man smulkiai papasakojo, kad 
jis įstojo į savo ortsgrupės skato klubą, ir dabar du kartus per savai- 
tę vakarais su savo naujais partneriais, visi jie celenleiteriai, loš Šprin- 
gerio smuklėje, kartais žadėjęs ateiti ir Zelkė, naujasis ortsgrupenlei- 
teris, vien todėl turįs vaikščioti ir, deja, palikti mus vienus. Būtų ge- 
riausia, jei tais vakarais Oskaras persikraustytų pas motušę Tručinski. 

Motušė Tručinski tam neprieštaravo, juolab kad toks sprendimas jai 
patiko labiau, negu Macerato išvakarėse be Marijos žinios siūlytas va- 
riantas, kad ne aš nakvočiau pas motušę Tručinski, o Marija dusyk per 
savaitę prisiglaustų nakčiai ant mūsų sofos. 

Iki tol Marija miegojo savo lovoje, kurioje anksčiau randuotą nu- 
garą glausdavo mano draugas Herbertas. Tas sunkus baldas stovėjo 
mažesniajame, galiniame kambaryje. Motušė Tručinski miegojo svetai- 
nėje. Gustė Tručinski, kaip ir anksčiau “Edeno" viešbutyje serviravųsi 
šaltus patiekalus, tenai ir gyveno, kartais pareidavo laisvomis dieno- 
mis, bet nakvodavo retai, ir jei nakvodavo, tai ant sofos. O jeigu Fri- 
cas Tručinskis gaudavo atostogų ir su tolimų šalių dovanomis parsiras- 
davo namo, tai kaip atostogaujantis karys ar tarnybiniais reikalais par- 
vykęs Žmogus gaudavo Herberto lovą. Marija guldavosi į motušės Tru- 
činski, o senoji pasiklodavo ant sofos. Šitą tvarką su savo kaprizais 
sugrioviau aš. Iš pradžių mane norėjo guldyti ant sofos. Tą pasiūlymą 
aš trumpai, bet aiškiai atmečiau. Tada motušė Tručinski norėjo užleisti 
savo senobišką lovą, o pati gultis ant sofos, tačiau tam pasipriešino 
Marija, ji, girdi, nenorinti, kad jos sena motina vargtų, ir be ilgų šne- 
kų sutinkanti gulėti su manim buvusioje kelneriškoje Herberto lovo- 
je, ir susakė tai šitaip: i 

— Su Oskariuku ir vienoj lovoj išsiteksim. Jis juk toks spirgas — 
nė pusės porcijos nebus. 

Tad nuo kitos savaitės Marija dusyk per savaitę ėmė nešioti mano 
patalynę iš mūsų buto pirmame aukšte į trečią aukštą ir kloti man ir 
mano būgnui sau iš kairės. Pirma Macerato lošimo naktis praėjo be 
jokių nuotykių. Herberto lova man pasirodė labai didelė. Aš atsiguliau 
į ją pirmas, o Marija atėjo vėliau. Ji nusiprausė virtuvėje ir pasirodė 
miegamajame su juokingai ilgais, senamadiškai styrančiais marškiniais. 
Oskaras, laukęs jos nuogos ir plaukuotos, iš pradžių nusivylė, bet pas- 
kui liko patenkintas, nes medžiaga iš prosenelės skrynios, krintanti 
lengvomis ir akiai maloniomis bangomis, jam priminė gailestingųjų se- 
selių aprangos klostes. Stovėdama priešais komodą Marija leidosi ka- 
sas ir švilpavo. Apsirenginėdama ar nusirenginėdama, pindamasi ar 
leisdamasi kasas ji visuomet švilpaudavo atkišusi į priekį lūpas. Net- 
gi kai šukuodavosi, nuolatos girdėdavai tuos kelis nuolatos besikarto- 
jančius garsus, niekada nevirstančius melodija. 

Kai tiktai Marija padėjo šukas, švilpimas nutrūko. Ji pasisuko, dar- 
syk papurtė plaukus, keliais grybšniais padarė tvarką ant savo komo- 
dos, tvarka nuteikė ją žaismingai: savo nufotografuotam, retušuotam ir 
ūsuotam tėvui juodmedžio rėmuose ji pasiuntė oro bučinį, davė per- 

dėtai aukštą šuolį į lovą, pasisupo kelis sykius, sulig paskutiniu sykiu 
nutvėrė rankom patalus ir pranyko po jų kupeta iki pat smakro, išvis 
neprisilietė prie manęs, gulinčio greta po atskirais patalais, iškišo dar- 
syk savo apvalainą ranką su atgal atsismaukusia rankove, pagraibė vir- 
šum galvos virvelės, kuria buvo galima išjungti šviesą, rado ją, išjungė 
šviesą ir tiktai tamsoj man pernelyg garsiai pasakė: 

— Labanakt! | 

Marijos kvėpavimas greitai išsilygino. Galimas daiktas, kad ji ne 
tik dėjosi, bet tikrai užmigo, nes taip uoliai per dieną triūsdama turėjo 
gerai miegoti. 

Oskarui dar ilgai prieš akis šmėsčiojo dėmesio verti, miegus 
vaikantys vaizdeliai. Kad ir kokia tiršta tamsa tvyrojo tarp sienų ir 
maskuojama užuolaida uždengto lango, šviesiaplaukės gailestingosios 
seselės vis tick lenkėsi prie randuotos Herberto nugaros, balti sulam- 
dyti Šugerio Leo marškiniai pamažu virto, nes buvo panašūs, į baltą 
žuvėdrą, toji pakilo, nuskrido ir subyrėjo atsitrenkusi į kapinių tvorą, 
kuri po to atrodė šviežiai nubaltinta ir taip toliau, ir taip toliau. Tik- 
tai kai vis labiau stiprėjantis, migdantis vanilės kvapass ėmė ribenti, 
o paskui ir visai nutraukė filmą, Oskaras pradėjo panašiai tolygiai kvė- 
puoti kaip ir jau kadai tuo užsiėmusi Marija. 

Panašų skaistaus mergiško gulimosi spektaklį Marija man parodė ir 
po trijų dienų. Ji atėjo su naktiniais marškiniais, pašvilpavo leisdamasi 
kasas, pašvilpavo šukuodamasi, padėjo šukas, nustojo švilpauti, padarė 
ant komodos tvarką, pasiuntė fotografijai oro bučinį, davė pernelyg 
aukštą šuolį, pasisupo, nutvėrė patalus ir pamatė — aš stebėjau jos 
nugarą — pamatė pakelį — aš grožėjausi jos ilgais puikiais plaukais 
— pastebėjo ant patalų kažką Žalia — aš užmerkiau akis, norėdamas 
palaukti, kol jos žvilgsnis pripras prie limonado pakelio, — paskui 
spyruoklės staiga sukliko po aukštielninka pargriuvusia Marija, pasi- 
girdo spragtelėjimas, ir kai aš ta proga atmerkiau akis, Oskaras galė- 
jo patvirtinti tai, ką žinojo: Marija išjungė šviesą ir netolygiai kvėpavo 
tamsoje, nes negalėjo prisipratinti prie limonado miltelių pakelio vaiz- 
do, tačiau buvo neaišku, ar jos valia užplūdusi tamsa nestiprino limo- 
nado miltelių poveikio, nevertė pražysti krunių ir neskyrė nakčiai bur- 
buliuojančio natrono. 

Man beveik atrodo, kad tamsa palaikė Oskarą. Mat jau po kelių 
minučių — jeigu tamsiame kaip maišas kambaryje galima kalbėti apie 
minutes — galvūgalyje pajutau judėjimą, Marija meškeriojo virvelę, 
virvelė užkibo ir netrukus aš jau vėl galėjau gėrėtis ilgais krintančiais 
plaukais ant sėdinčios Marijos marškinių. Kaip tolygiai ir geltonai pli- 

suoto gaubto dengiama lemputė apšvietė miegamąjį. Atmestas ir dar 
nepaliestas kojūgalyje kūpsojo patalų kalnas. Ant jo padėtas pakelis 
tamsoje nebuvo išdrįsęs net krustelėti. Marijos naktinai marškiniai iš 
močiutės skrynios sušlamėjo, viena jų rankovė šu viduje esančia put- 
lia ranka pakilo, ir Oskaras ėmė rinkti burnoje seiles. 

Paskui per kelias savaites mudu amžinai tuo pačiu būdu ištuština- 
me daugiau kaip tuziną tokių pakelių, daugumą su krunių skonio mil- 
teliais, o kai tie baigėsi, tai citrinų ir aviečių skonio; savo seilėmis aš 
priversdavau juos suputoti ir sukelti tą jausmą, kuris Marijai kaskart 
vis labiau patiko. Naudodamasis įvairiais triukais, padėdavusiais greitai 
pririnkti pilną burną seilių, aš gan neblogai įgudau ir netrukus jau su- 
gebėdavau su vienu limonado miltelių pakeliu triskart iš eilės sukelti 
Marijai tą taip trokštamą jausmą. 

Marija buvo patenkinta Oskaru, kartais priglausdavo jį prie savęs, 
po limonado miltelių procedūros netgi pabučiavo jį du ar tris sykius 
kažkur į veidą, ir paprastai greitai užmigdavo, tamsoje sukikenusi. 
Man užmigti darėsi vis sunkiau. Buvau tada šešiolikos metų, paslan- 
kaus proto ir jaučiau miegus veikiantį poreikį suteikti savo meilei ne- 
tikėtesnių galimybių už tas, kurios snaudė limonado milteliuose ir pa- 
žadintos mano seilių kėlė vis tą patį jausmą. 

Oskaras mąstydavo ne vien tiktai išjungus šviesą. Aš per dienas 
smaksodavau įsisvajojęs prie būgno, vartydavau suskaitytas Rasputino 
ištraukas, prisimindavau ankstesnes mokomąsias Gretchen Šefler ir 
mano vargšės mamos orgijas, konsultavausi ir su Gėte, kurio “Pasi- 
rinktinę giminystę“ turėjau kaip ir Rasputino ištraukas, taigi rėmiau- 
si burtininko instinktyvumu, slopinau jį visą pasaulį aprėpiančia poetų 
karaliaus gamtos pajauta, suteikdamas Marijai čia carienės, čia didžio- 
sios kunigaikštienės Anastazijos bruožų, imdavau damas iš kilmingos 
ir ekscentriškos Rasputino palydos, kad Marija netrukus, pasibjaurėjusi 
perdėtu gašlumu, įgytų dangiško Otilijos tyrumo arba išmoktų dorovin- 
gai kaip Šarlotė valdyti savo aistras. Save patį Oskaras kartais įsivaiz- 
duodavo paties Rasputino vietoje, kartais jo žudiko, labai dažnai ka- 
pitono, rečiau neryžtingo Šarlotės vyro ir kartą — esu priverstas pri- 
sipažinti — Gėtės vietoje, visiems Žinomu genijaus pavidalu plevenan- 
tį viršum miegančios Marijos. 

Keista, bet iš literatūros aš tikėjausi daugiau impulsų, negu iš nuo- 
go, konkretaus gyvenimo. Tad Janas Bronskis, kurį buvau nesyk ma- 
tęs mankantį mano vargšės mamos kūną, beveik nieko negalėjo ma- 
nęs pamokyti. Nors ir žinojau, kad tas tai mamos ir Jano, tai Mace- 
rato ir mamos, dūsaujantis, vargstantis, pabaigoje sunkiai dejuojantis, 

siūlus traukiant iškrintantis tumulas yra meilė, Oskaras nenorėjo tikėti, 
jog meilė buvo meilė, iš meilės ieškojo kitos meilės, vis prieidamas 
prie tos -tumulinės, neapkentė jos, dar nepradėjęs kaip tokios prakti- 
kuoti, ir turėjo ją ginti prieš save, kaip vienintelę tikrą ir įmanomą. 

Marija vartojo limonado miltelius gulėdama. Kadangi jinai, milte- 
liams suputojus, tuojau imdavo trūkčioti ir mataruoti kojomis, tai jos 
naktiniai marškiniai dažnai jau po pirmo jausmo atsismaukdavo iki 
šlaunų. Per antrą suputojimą marškiniams paprastai pavykdavo užsi- 
ropšti ant pilvo ir susisukti priešais krūtis. Spontaniškai prieš tai ne- 
turėjęs galimybės pasitarti nei su Gėte, nei su Rasputinu, kelias savai- 
tes pylęs miltelius vien į kairįjį delną, jų likučius aš suverčiau į jos 
bambos duburį, nespėjus jai pareikšti protesto užleidau ant jų savo sei- 
lių, ir kai jie ėmė virti krateryje, Marija prarado bet kokį pagrindą 
protestuoti: mat verdanti ir. putojanti bamba buvo visai kas kita negu 
delnas. Milteliai, tiesa, buvo tie patys, seilės tos pačios, jausmas irgi 
tas pats, tik stipresnis, daug stipresnis. Jis buvo toks stiprus, jog Ma- 
rija vos begalėjo tverti. Ji lenkėsi į priekį, norėdama liežuviu sustab- 
dyti bambos puodelaityje putojančias avietes, kaip kad slopindavo del- 
ne krunes, kai jos darydavo savo, bet liežuvis buvo tam per trumpas, 
jos bamba buvo jam toliau už Afriką ir Ugnies žemę. O man Mari- 
jos bamba buvo visai čia pat, ir aš suvariau savo liežuvį į ją, ėmiau 
ieškoti joje aviečių ir radau vis daugiau, berinkdamas jas pasiklydau, 
nusigavau į tokias vietas, kur joks girininkas jau nebeklausė leidimo, 
laikiau savo pareiga nepalikti nė vienos nenuskintos, mano akims, au- 
sims, širdžiai ir galvai rūpėjo vien avietės, aš užuodžŽiau vien tiktai 
jas, dairiausi vien tiktai jų, ir Oskaras tik tarp kitko pastebėjo: Mari- 
ja patenkinta tavo uolumu. Todėl ji išjungė šviesą. Todėl ramiai mig- 
dosi ir leidžia tau toliau ieškoti, mat Marija buvo perdėm avietinga. 

Ir kai jų ėmiau neberasti, tai lyg netyčiom kitoj vietoj aptikau vo- 
veraičių. O kad jos augo gilokai pasislėpusios po samanom ir mano 
liežuvis jų nebepasiekė, tai aš užsiauginau vienuoliktą pirštą, nes vVi- 
si dešimt pirštų irgi nebepasiekė. Taip Oskaras įsigijo trečią būgno 
lazdelę — amžius jam tai leido. Ir aš barbenau ja ne būgną, o sama- 
nas. Ir jau nebežinojau: ar tai aš čia būgniju? Ar Marija? Ar tai ma- 
no samanos, ar jos samanos? Ar samanos ir vienuoliktas pirštas kie- 
no nors kito ir tiktai voveraitės mano? Ar tas ponaitis tenai apačioj 
veikia savo galva, savo valia? Kas čia svarbiausias — Oskaras, jisai 
ar aš? 

Ir Marija, viršuje mieganti, o apačioj perdėm žvali, paviršiuje ne- 
kaltai kvepianti vanile, o po samanomis aitriomis voveraitėmis, norėjo 

limonado miltelių, o ne jo, aš jo irgi nenorėjau, staiga. ėmusio veikti 
savarankiškai, rodyti savo valią, duoti tai, ko aš jam nedaviau, žadi- 
nančio, kai aš atsigulu, sapnuojančio kitus sapnus negu aš, nemokan- 
čio nei skaityti, nei rašyti, bet pasirašinėjančio už mane, ir šiandien te- 
bevaikštančio savais keliais, jau tą dieną atsiskyrusio nuo manęs, kai 
aš jį pajutau, savo priešo, su kuriuo visąlaik turiu eiti išvien, išduo- 
dančio mane ir paliekančio bėdoje, kurį aš norėčiau išduoti ir parduoti, 
kurio aš gėdinuosi, kuris man įgrisęs iki gyvo kaulo, kurį aš prausiu 
ir kuris mane teršia, kuris nieko nemato ir viską užuodžia, kuris man 
toks svetimas, kad aš norėčiau sakyti jam “jūs“, kuris turi visai kitą 
negu Oskaras atmintį: nes kai dabar Marija ateina į mano kambarį ir 
Brunas diskretiškai pasitraukia į koridorių, jis neatpažįsta Marijos, ne- 
nori, negali, flegmatiškiausiai sau drybso, tuo tarpu Oskaro širdis ver- 
čia mano lūpas lementi: 

— Klausyk, Marija, aš turiu tau švelnių pasiūlymų: aš galėčiau nuū- 
sipirkti skriestuvą ir apibrėžti apie mudu ratą, galėčiau tuo pačiu 
skriestuvu išmatuoti tavo kaklo palinkimo kampus, kai tu skaitai, siuvi 
arba, kaip dabar, klausaisi nešiojamo radijo. Spjauk į tą radiją, klau- 
sykis mano švelnių pasiūlymų: aš galėčiau įsiskiepyti akis ir vėl aša- 
roti. Pas artimiausią mėsininką Oskaras perleistų per mėsmalę savo 
širdį, jeigu tu perleistum per ją savo sielą. Mes galėtume nusipirkti 
medžiaginį žvėrį, kad tarp mūsų būtų tyla. Jeigu aš turėčiau kirminų, 
o tu kantrybės, mes galėtume meškerioti ir jaustis laimingesni. Arba 
limonado miltelių kaip tada, prisimeni? Tu vadinsi mane krunium, aš 
putosiu, tu norėsi dar, aš atiduosiu tau viską — limonado miltelių, 
Marija, klausyk, ką aš siūlau! Kodėl tu sukinėji radiją, klausaisi tik- 
tai jo, lyg baisiausiai domėtumeisi ekstra pranešimais? 


EKSTRA PRANEŠIMAI 


Ant balto apskrito mano būgno viršaus daug nepaeksperimentuosi. 
Aš tai turėjau iškart Žinoti. Mano instrumentas reikalauja vis tos 
pačios medinės lazdelės. Jis nori būti klausinėjamas mušant ir tada at- 
sikirtinėti jai, o smulkiai barbenamas plepa visokius niekus ir neduo- 
da konkretaus atsakymo. Taigi mano būgnas ne keptuvė, kuri dirbti- 
nai įkaitinta išgąsdina mėsą, ir ne šokių aikštelė šokėjams, nežinan- 
tiems, ar tinkamą pasirinko partnerį. Todėl Oskaras niekada, net 

didžiausios vienatvės valandomis, nepylė ant savo būgno limonado 
miltelių, neleido ant jų seilių ir nerengė spektaklio, kurio jau daug me- 
tų nebuvo matęs, kurio aš labai pasigendu. Tiesa, Oskaras vis dėlto 
nesusilaikė nuo vieno bandymo su minėtais milteliais, tačiau veikė 
tiesmukai, nepainiodamas būgno, taigi aš apsikvailinau, nes be būgno 
visada lieku kvailio vietoje. 

Pirmiausia tų miltelių buvo labai sunku gauti. Aš liepiau Brunui 
apeiti visas Grafenbergo bakalėjos parduotuves, paprašiau, kad nuva- 
žiuotų tramvajum į Geresheimą. Taip pat prašiau, kad pasidairytų 
mieste ir to tipo girdyklose, kurios stovi galinėse tramvajų stotelėse, 
Brunui nepavyko gauti limonado miltelių. Jaunos pardavėjos išvis ne- 
žinojo, kas tai per daiktas, o veteranai, tų girdyklų savininkai, gerai 
prisiminė, trynėsi — pasak Bruno — kaktas ir kalbėjo: 

— Ką, ko jūs norite? Limonado miltelių? Betgi jų jau kadai netu- 
rim. Vilhelmo laikais ir dar Adolfo, bet. tiktai pradžioj, dar turėdavom. 
Tai buvo laikai! Bet galim pasiūlyti limonado arba kolos? 

Taigi mano sanitaras išgėrė mano sąskaita daug butelių limonado ir 
kokakolos, tačiau neparnešė man, ko prašiau, ir vis dėlto Oskaras be 
miltelių neliko. Brunas nenuleido rankų, ir vakar jis atnešė man bal- 
tą, neužrašytą pakelį, gydymo ir priežiūros įstaigos laborantė, tokia pa- 
nelė Klein, sutiko pasiknisti po savo dėžutes, stalčius ir Žinynus, pa- 
imti kelis gramus iš vienur, žiupsnelį iš kitur ir po daugelio bandymų 
sutaisė limonado miltelius; kuriuos Brunas apibūdino taip: burbuliuo- 
ja, kerpa liežuvį, pažaliuoja ir labai iš tolo primena krunes. 

O šiandien buvo lankymo diena. Ir atėjo Marija. Bet pirma atėjo 
Klepas. Mes tris ketvirčius valandos juokėmės iš kažko, ko neverta 
minėti. Gerbdamas Klepo leninistinius jausmus, aš nepradėjau kalbos 
apie aktualijas, taigi neužsiminiau apie ekstra pranešimus, kuriuos man 
apie Stalino mirtį pasakė nešiojamas radijas, prieš kelias savaites pa- 
dovanotas Marijos. Tačiau Klepas, atrodo, buvo informuotas, nes jo 
rudai languoto palto rankovę buvo aptempusi nelygiai prisiūta gedu- 
Jo juosta. Paskui Klepas pakilo ir įėjo Vitlaras. Abu draugai, matyt, 
vėl buvo susikivirčiję, nes Vitlaras juokdamasis pasisveikino su Kle- 
pu ir parodė velnio ragus: “Stalino mirtis mane šiandien užklupo be- 
siskutantį!" — nusišaipė jis ir padėjo Klepui apsivilkti paltą. Su rie- 
bia blizgančia pagarba plačiame veide Klepas timptelėjo juodą juostą 
ant savo palto rankovės. 

— Todėl aš nešioju gedulą, — atsiduso jis ir, mėgdžiodams Arms- 
trongo trimitą, pagrojo burna pirmuosius laidotuvių taktus iš “New Or- 
leans Function“, — tra tratata tra tata tatata, — ir išsmuko pro duris. 

O Vitlaras liko, nenorėdamas sėstis jis staipėsi priešais veidrodį, ir 
mes viens kitam apie penkiolika minučių supratingai pasišypsojom, vi- 
sai neturėdami galvoje Stalino. 

Nežinau, ar aš norėjau padaryti jį savo patikėtiniu, ar priversti, kad 
pasišalintų. Aš pasivijau jį prie lovos, pasivijau jo ausį ir sušnibždė- 
jau į jos dideliausią radarą: 

— Limonado milteliai! Ar žinai, kas tai per daiktas, Gotfrydai? 

Siaubo šuolis nunešė Vitlarą nuo mano grotuotos lovos: patoso ir 
jam būdingo teatrališkumo griebėsi jis, atkišo į mane savo smilių ir 
sušnypštė: 

— Kodėl tu, šėtone, gundai mane limonado milteliais? Ar vis dar 
nesupratai, kad aš angelas? 

Ir kaip angelas išplazdėjo, net nemetęs žvilgsnio į viršum kriauk- 
lės kabantį veidrodį. Jauni žmonės, gyvenantys už gydymo ir priežiū- 
ros įstaigos sienų, išties keisti ir manieringi. 

Paskui atėjo Marija. Ji pasisiūdinusi naują pavasarinį kostiumą, prie. 
jo nešioja elegantišką pelės spalvos skrybėlę su rafinuotai kukliomis 
šiaudų spalvos puošmenomis ir nenusiima to darinio net mano kam- 
baryje. Ji nerūpestingai pasisveikino su manim, atkišo man skruostą ir 
tučtuojau įjungė radiją, kurį yra padovanojusi man, tačiau naudojasi 
kaip savu, tai bjauriai sintetinei dėžei lemta atstoti dalį mūsų pokal- 
bių lankymo dienomis. 

— Ar girdėjai, ką šįryt pranešė? Čia tai bent. Ar ne? 

— Taip, Marija, — kantriai atsakau aš. — Ir nuo manęs Stalino 
mirties nenuslėpė, bet dabar, būk gera, išjunk radiją. 

Marija be žodžių pakluso, atsisėdo, vis dar su skrybėle, ir mes, 
kaip visada, ėmėm kalbėtis apie Kurtuką. 

— Įsivaizduok, Oskarai, tas vaikigalis nebenori nešioti ilgų kojinių, 
o juk dabar tiktai kovas, ir dar atšals, pati per radiją girdėjau. 

Aš praleidau pro ausis radijo pranašystę, o ilgų kojinių klausimu 
stojau Kurtuko pusėn. 

— Jam dabar dvylika, Marija, ir jis gėdijasi tų ilgų kojinių prieš 
draugus. 

— O man svarbiau jo sveikata, ir vilnones kojines jis AEEE iki 
Velykų. 

Terminas buvo nustatytas tokiu ryžtingu balsu, kad man liko vien 
atsargiai įterpti: 

— Tada nupirk jam sportines kelnes, nes ilgos vilnonės kojinės iš- 
ties bjaurios. Prisimink tuos laikus, kai pati tokia buvai. Mūsų kiemą 
Labesvėgo gatvėje. Kas buvo mažyliui Kešui, kuris visuomet nešioda- 

vo ilgas kojines iki Velykų? Nuchis Eikė, likęs Kretos saloj, Akselis 
Miškė, prieš pat galą nudobtas Olandijoje, ir Haris Šlageris, ką jie pa- 
darė mažyliui Kešui? Ogi išdervavo tas ilgas vilnones kojines, ir tos 
taip prikepė, kad Kešą reikėjo vežti į ligoninę. 

— Dėl to daugiau kalta Zuzi Kater, o ne kojinės! — piktai iškošė 
pro dantis Marija. Nors Zuzi Kater dar pačioj karo pradžioj pasidarė 
kontržvalgybos informatore, o vėliau, sako, nutekėjo į Bavariją, Ma- 
rija taip ištvermingai neapkentė keleriais metais už ją vyresnės Zuzi, 
kaip tiktai moteris iki žilo plauko tesugeba išlaikyti jaunystės laikų an- 
tipatijas. Tačiau mažylio Kešo išdervuotų kojinių priminimas padarė 
savo. Marija pažadėjo nupirkti Kurtukui sportines kelnes. Ir mes ga- 
lėjom pakreipti pokalbį kita linkme. Študienratas Kenemanas per pas- 
kutinį tėvų susirinkimą palankiai apie jį atsiliepė. 

— Tu tik įsivaizduok. Jis antras mokinys savo klasėje. Ir parduo- 
tuvėj labai padeda. 

Aš pritariamai linktelėjau galva, dar išklausiau, ką naujo įtaisė de- 
likatesų parduotuvėje. Patariau Marijai įsteigti filialą Oberkaselyje. 
Laikas esąs palankus, pasakiau aš, konjunktūra laikosi — tai, beje, su- 
žinojau iš radijo, — ir tada ryžausi paskambinti Brunui. Tas atėjo ir 
įteikė man baltą pakelį su limonado milteliais. Oskaras buvo viską ap- 
galvojęs. Nieko neaiškindamas aš paprašiau Marijos kairės rankos. Iš 
pradžių ji norėjo man duoti dešinę, bet paskui pasitaisė ir atkišo kai- 
rės rankos viršų, purtydama galvą .ir juokdamasi, matyt, tikėdamasi 
bučinio. Ir iš pradžių nustebo, kai aš atsukau delną į viršų ir išbėriau 
iš pakelio miltelius tarp Mėnulio ir Veneros kalvos. Ji leido man tai 
padaryti ir išsigando tik tada, kai Oskaras pasilenkė prie jos rankos ir 
paleido daug seilių ant limonado miltelių kalno. 

— Ko tu čia kvailioji, Oskarai! — pasipiktino ji, pašoko, atsitraukė 
nuo lovos ir pasibaisėjusi įsmeigė akis į nerimstančius, žaliai putojan- 
čius miltelius. Nuo kaktos ėmė raudonuoti Marija. Aš jau buvau be- 
pradedąs tikėtis, kad viskas bus gerai, bet ji trim Žingsniais pribėgo 
prie kriauklės, paleido vandenį, tą bjaurų vandenį, pirma šaltą, paskui 
šiltą, ant mūsų limonado miltelių ir nusiplovė rankas mano muilu. 

— Kartais tu būni išties nepakenčiamas, Oskarai. Ką apie mus pa- 
galvos ponas Miunsterbergas? 

Ir prašydama manęs nesmerkti pasižiūrėjo į Bruną, kuris bandymo 
metu stovėjo mano lovos kojūgalyje. Kad Marija daugiau nesidrovė- 
tų, aš išsiunčiau jį iš kambario ir, kai tik jis uždarė dris, vėl pasikvie- 
čiau Mariją prie lovos: 

— Negi pamiršai? Na, pasistenk prisiminti. Limonado milteliai! Pa- 

kelis kainavo tris pfenigus! Grįžk mintimis į Dancigą: krunės, avietės, 
kaip gražiai jie putojo, kilo, ir tas jausmas, Marija, tas jausmas! 

Marija neprisiminė. Ji kvailai bijojo manęs, truputį drebėjo, slėpė 
savo kairę ranką, karštligiškai stengėsi pakeisti pokalbio temą, vėl pa- 
sakojo apie Kurtuko pasiekimus mokykloje, Stalino mirtį, naują šaldy- 
tuvą Macerato parduotuvėje, apie būsimą filialą Oberkaselyje. Bet aš 
vis laikiausi limonado miltelių, sakiau “milteliai", ji atsistojo, “milte- 
liai“, maldavau aš, ji skubiai atsisveikino, pasitaisė skrybėlę, nežino- 
dama, ar jau eiti, ar dar pabūti, pasukinėjo traškantį aparatą, bet aš 
perrėkiau jį: | 

— Limonado milteliai, Marija, prisimink! 

Tada ji pripuolė prie durų, apsiverkė, papurtė galvą, paliko mane 
vieną su traškančiu, švilpiančiu nešiojamu radiju, taip atsargiai užda- 
rydama duris, lyg išeitų iš mirštančio ligonio kambario. 

Taigi Marija nebeprisimena limonado miltelių. O man jie, kolei dar 
kvėpuoju ir būgniju, putos be perstogės, nes mano seilės keturiasde- 
šimtųjų metų vasaros pabaigoje gaivino krunes ir avietes, žadino jaus- 
mus, siuntė mano kūną į paieškas, mokė ieškoti voveraičių, briedžiu- 
kų ir kitų man nepažįstamų, tačiau valgomų grybų, padarė mane tė- 
vu, taip, jaunučiu tėvu, tėvu per seiles, per jausmų Žadinimo paieškas 
ir triūsą, mat lapkričio pabaigoje nebeliko jokių abejonių, kad Marija 
nėščia, Marija buvo antrą mėnesį nėščia, o aš, Oskaras, buvau tėvas. 

Tuo ir šiandien tebetikiu, nes istorija su Maceratu buvo vėliau, pra- 
ėjus dviem savaitėm, ne, dešimčiai dienų po to, kai aš apvaisinau mie- 
gančią Mariją jos randuoto brolio lovoje, priešais jos jaunesniojo bro- 
lio, vyresniojo grandinio atsiųstus atvirukus, tarp užtamsinto kamba- 
rio užuolaidų ir sienų, aš užtikau jau nebemiegančią, o veikliai orą 
gaudančią Mariją ant mūsų sofos, po Maceratu gulėjo jinai, o Mace- 
ratas gulėjo ant jos. 

Nulipęs nuo aukšto, Oskaras iš prieangio su savo būgnu įžengė į 
svetainę. Jiedu manęs nepastebėjo. Gulėjo galvas atsukę į koklių kros- 
nį. Net kaip reikia nenusirengę. Maceratui apatinės kabojo ant kelių. 
O kelnės pūpsojo ant kilimo. Marijos suknelė ir apatinukas viršum lie- 
menuko buvo susisukę ligi pat pažastų. Kelnaitės buvo apsivijusios jos 
dešinę koją, kuri, bjauriai persukta, karojo nuo sofos. Kairioji koja su- 
linkusi, tarsi niekuo dėta, gulėjo ant sofos atlošo. O tarp kojų gulėjo 
Maceratas. Dešine ranka jis gręžė jos galvą į šalį, o kaire plėtė jos 
plyšį, padėdamas jam įeiti. Pro išskėstus Macerato pirštus Marija žiū- 
rėjo šonan į kilimą, tarsi norėdama iki pat pastalės įsidėmėti jo raš- 
tą. Jis buvo įsikirtęs dantimis į pagalvėlę su aksominiu užvalkalu ir 

paleisdavo aksomą tik tada, kai juodu viens kitam ką nors sakydavo. 
Mat juodu nepertraukdami darbo vis persimesdavo vienu kitu žodžiu. 
Tiktai kai laikrodis mušė tris ketvirčius, trumpam liovėsi triūsę, kolei 
skambinimo mechanizmas atliko savo pareigą, ir jis tada pasakė, kaip 
ir prieš skambinimą toliau darbuodamasis: 

— Tris ketvirčius išmušė. 

Paskui jis pasidomėjo, ar taip gerai, kaip jis daro. Ji keliskart pa- 
tvirtino, kad gerai, ir paprašė pasisaugoti. Jis pažadėjo, kad tikrai pa- 
sisaugos. Ji įsakė jam, ne primygtinai paprašė, kad šįsyk ypač pasisau- 
gotų. Tada jisai pasiteiravo, ar jinai jau. Ir ji atsakė, kad tuoj bus jau. 
Paskui jai į tą koją, kur buvo nukarusi nuo sofos, matyt, įsimetė mėš- 
lungis, nes spyrė ja į orą, tačiau kelnaitės vis tiek liko kaboti. Paskui 
jis vėl įsikirto dantimis į aksominę pagalvėlę, ir ji suriko: “Eik šalin“, 
jis norėjo eiti šalin, bet negalėjo, nes Oskaras užšoko ant jų abiejų, 
prieš jam nueinant, nes aš daužiau jam būgnu į strėnas, o lazdelėmis 
į būgną, mat nebegalėjau daugiau klausytis to “šalin" ir “eik šalin“, 
nes mano būgnas tratėjo garsiau už jos balsą, nes aš nenorėjau, kad 
Jis nuo jos nueitų, kaip Janas nueidavo nuo mano mamos, mat mama 
irgi sakydavo “šalin", ir Janui, ir Maceratui. Ir tada jie atšokdavo 
viens nuo kito, o snargliai pliūpteldavo kur nors, ant tamtyč paruoš- 
to skuduro, arba jeigu jo nebūdavo po ranka, ant sofos ar kilimo. Aš 
negalėjau to pakęsti. Pagaliau juk aš irgi nenuėjau šalin. Ir nenuėjau 
pirmas, todėl aš esu tėvas, o ne Maceratas, kuris visuomet ir iki pat 
galo manė, kad jis mano tėvas. O tuo tarpu mano tėvas buvo Janas 
Bronskis. Ir per Janą Maceratas nepasitraukė, liko viduj, neišsprūdo; 
ir per tai atsirado mano sūnus, o ne jo! Jis išvis neturi sūnaus! Jis iš- 
vis buvo ne tėvas! Nors jis ir dešimtsyk buvo vedęs mano vargšę ma- 
mą, nors vedė ir Mariją, nes ji pastojo. Manydamas, kad kaimynai ir 
Žmonės gatvėje neklysta. O tie, aišku, manė, kad Maceratas padarė 
Mariją storą ir dabar veda ją, septyniolikos su puse, kai jam pačiam 
apie keturiasdešimt penkeri. Bet ji ne kokia vėjavaikė, o dėl mažojo 
Oskariuko, tai jis gali tik džiaugtis tokia pamote, nes Marija vargšui 
ne kaip pamotė, o kaip tikra mama, nors Oskariukui truputį ne visi 
namie ir jį iš tiesų reikėtų išvežti į Zilberhamerį arba į Tapiau. 

Gretchen Šefler įkalbėtas Maceratas ryžosi vesti mano mylimąją. 
Jeigu jį, mano tariamąjį tėvą, vadinčiau tėvu, tai turėčiau taip sakyti: 
mano tėvas vedė mano būsimą žmoną, vėliau pavadino mano sūnų 
Kurtą savo sūnum Kurtu, taigi pareikalavo iš manęs, kad jo anūką lai- 
kyčiau savo pusbroliu, o mano mylimą, vanile kvepiančią Mariją pa- 
kęsčiau kaip pamotę jo Žuvų ikrais dvokiančioje lovoje. Bet kai aš sau 


226 


sakau, kad tas Maceratas nėra net tavo tariamas tėvas, kad jis visiš- 
kai svetimas, nei tau simpatiškas, nei antipatiškas žmogus, mokantis 
gardžiai virti, kad jis gardžiai virdamas ligi šiol iš bėdos atstojo tau 
tėvą, nes tavo vargšė mama jį paliko tau, jog jis dabar visų Žmonių 
akyse nusitvėrė puikiausią moterį, padarė tave vestuvių, po penkių mė- 
nesių krikštynų liudytoju, taigi dviejų šeimos švenčių svečiu, o tuo tar- 
pu tas šventes daugiau tiko kelti tau, nes tau reikėjo vesti Mariją į 
metrikacijos skyrių, tau reikėjo pasirūpinti krikštatėviais, taigi kai per- 
žvelgiau šios tragedijos pagrindinius vaidmenis ir buvau priverstas pri- 
pažinti, jog drama pastatyta supainiojus pagrindinius vaidmenis, nusi- 
vyliau teatru: nes Oskarui, tikrajam herojui, buvo skirtas tiktai statis- 
to vaidmuo, kurio buvo galima nesunkiai atsisakyti. 

Prieš duodamas savo sūnui Kurto vardą, prieš imdamas jį vadinti 
taip, kaip jis niekada neturėjo vadintis — mat aš norėjau jį tikrojo jo 
senelio garbei pavadinti Vincentu Bronskiu, — prieš priprasdamas prie 
Kurto, Oskaras dar papasakos, kaip jis priešinosi jo gimimui Marijai 
būnant nėščiai. 

Dar tos pačios dienos vakare, kai užklupau juodu ant sofos, būg- 
nydamas užsiropščiau ant šlapios nuo prakaito Macerato nugaros ir ne- 
daviau laiku atsitraukti nuo Marijos, aš beviltiškai bandžiau susigrą- 
žinti mylimąją. 

Maceratui pavyko mane nusipurtyti, bet tiktai tada, kai jau buvo po 
viskam. Todėl jis puolė mane mušti. Marija užstojo Oskarą ir ėmė 
priekaištauti Maceratui, kad nepasisaugojo. Maceratas teisinosi kaip 
senas Žmogus. Marija esanti kalta, sakė jis, jai reikėjo pasitenkinti vie- 
nu sykiu, bet jai, matyt, niekada negana. Tada Marija ėmė verkti, sa- 
kyti, kad jai taip nepatinka — kyšt ir gatava, kad jis kitos pasiieško- 
tų, kuriai ir taip gerai, o ji, nors ir esanti neprityrusi, iš savo sesers 
Gustės, dirbančios “Edene", žinanti, kad taip greitai nieko nebūna, ji 
sakiusi Marijai saugotis tokių vyrų, kuriems rūpi tiktai atsikratyti sa- 
vo snarglių, ir jis, Maceratas, matyt, toksai, ir daugiau jinai su juo ne- 
prasidės, jai turi būti taip kaip pirma. Bet jis vis tiek turįs saugotis, 
argi jau taip sunku truputį pasisaugoti. Paskui ji apsiverkė vis tebesė- 
dėdama ant sofos. Ir Maceratas su vienomis apatinėmis užriko, kad 
nebegali to staugimo klausytis, paskui jam pagailo savo nervų, ir jis 
vėl pristojo prie Marijos, tai yra bandė paglostyti ją po suknele, kur 
buvo dar plika, ir tatai Mariją labai įsiutino. 

Oskaras jos tokios dar niekada nebuvo matęs. Veidą išpylė raudo- 
nos dėmės, o pilkos akys pasidarė beveik juodos. Minkštagaliu pava- 
dino ji Maceratą, kuris po to tuojau susigriebė kelnes, įsilipo į jas ir 

užsisagstė. Jis galįs nešdintis, šaūkė Marija, pas savo celenleiterius, 
kurie irgi tokie pat greitapurškiai. Ir Maceratas nusitvėrė švarką, pas- 
kui durų rankeną ir pareiškė, jog nuo šiol kitaip kalbės, visos tos bobų 
nesąmonės jam įstrigusios iki gyvo kaulo, jeigu ji esanti tokia gašli, 
tai tegu pasiieškanti kokio nors svetimšalio darbininko, prancūzo, kur 
nešioja alų, tas tai tikrai geriau pasmagins. Jis, Maceratas, meilę įsi- 
vaizduoja ne vien tiktai kaip šlykštybes, o dabar jis einąs lošti skato 
ir žinąs, kas jo tenai laukia. 

Paskui aš likau su Marija svetainėje vienas. Ji jau neverkė, o su- 
simąsčiusi ir beveik nešvilpaudama movėsi kelnaites. Ilgai lyginosi 
rankom suglamžytą ant sofos suknelę. Po to įsijungė radiją, bandė 
klausytis pranešimų apie Vyslos 17 Nogato vandens lygį, paskelbus 
Motlau žemupio vandens lygį ir būsimą muzikinį numerį, sulig pir- 
mais valso garsais staiga ir netikėtai vėl nusimovė kelnaitės, nuėjo į 
virtuvę, barkštelėjo dubenį, prileido jį vandens, išgirdau, kaip kriok- 
telėjo uždegtos dujos, ir pagalvojau: “Marija ruošia sau sėdimą vonią“. 

Norėdamas nusikratyti šios šiek tiek nemalonios minties, Oskaras 
sutelkė dėmesį į valso garsus. Jeigu neklystu, tai aš net truputį prita- 
riau Štrauso muzikai ir pajutau šiokį tokį malonumą. Paskui valso gar- 
sai radijo stoties pastate buvo nutraukti ir diktorius paskelbė būsiant 
ekstra pranešimą. Oskaras spėjo, jog Žinia bus iš Atlanto ir neapsiri- 
ko. Keliems povandeniniams laivams pavyko į vakarus nuo Airijos nu- 
skandinti septynis ar aštuonis tiek ir tiek tonų vandens talpos laivus. 
Ir kitiems povandeniniams laivams Atlanto vandenyne pavyko nuleisti 
į dugną beveik tiek pat tonų vandens talpos. O ypač pasižymėjo po- 
vandeninis laivas, vadovaujamas kapitono leitenanto Šepkės — o gal 
ir kapitono leitenanto Krečmerio — šiaip ar taip, vienas iš jų ar koks 
trečias garsus kapitonas turėjo daugiausia vandens talpos tonų, be to, 
arba taip pat, nuskandino anglų XY klasės eskadrinį minininką. 

Kai aš savo būgnu improvizavau po ekstra pranešimo pasigirdusios 
“Anglijos" dainos variacijas ir jau buvau bepaverčiąs ją valsu, į sve- 
tainę -persimetusi per petį frotinį rankšluostį atėjo Marija ir pusbalsiu 
ištarė: 

— Girdėjai, Oskariuk, vėl ekstra pranešimas! Jeigu ir toliau taip... 

Nepasakiusi Oskarui, ko galima tikėtis, jeigu ir toliau taip „bus, ji 
atsisėdo ant kėdės, ant kurios atkaltės Maceratas paprastai kabindavo 
savo švarką. Marija susuko drėgną frotinį rankšluostį į dešrą, gan gar- 
siai ir teisingai švilpiniuodma “Angliją". Kai ji baigėsi, pabaigą pakar- 
tojo darsyk ir išjungė ant bufeto stovinčią dėžę, vėl pasigirdus nemir- 
tingiems valso garsams. Iš rankšluosčio padarytą dešrą ji padėjo ant 

stalo ir atsisėdo, pasidėjusi savo putnias letenas ant šlaunų. 

Tada mūsų svetainėje pasidarė labai tylu, tiktai stovimas laikrodis 
kalbėjo vis garsiau, ir Marija, rodės, dvejojo, ar nereikėtų vėl įjungti 
radijo aparato. Bet paskui priėmė kitą sprendimą. Ji įmygo galvą ant 
stalo gulinčion rankšluostinėn dešron, nuleido tarp kelių rankas ir ėmė 
be garso, tyliai verkti. 

Oskaras pamanė, kad Marija galbūt gėdinasi, jog aš ją užtikau to- 
kioje nepatogioje padėtyje. Aš ryžausi ją pralinksminti, išsliūkinau iš 
svetainės ir suradau tamsioje parduotuvėje šalia pakelių su pudingu ir 
želatina mažą popierinį keturkampį, kuriame, kaip įsitikinau pustam- 
siame koridoriuje, buvo limonado milteliai su krunių skoniu. Oskaras 
labai apsidžiaugė savo radiniu, nes kartais jam atrodydavo, jog Marija 
teikia pirmenybę krunių skoniui. 

Kai įėjau svetainėn, Marija gulėjo pasidėjusi dešinį skruostą ant 
dešron tebesusukto frotinio rankšluosčio. Ir jos rankos kaip ir pirma 
bejėgiškai tabalavo tarp kelių. Oskaras prisiartino iš kairės ir nusivy- 
lė, pamatęs, kad jos akys užmerktos ir nebeašaroja. Jis kantriai palau- 
kė, kol ji pravėrė vokus su kažkuo sulipusiomis blakstienomis, atki- 
šo jai pakelį, bet ji nepastebėjo krunių, rodės, kiaurai žvelgė per pa- 
kelį ir Oskarą. 

Turbūt nieko nemato nuo ašarų, pateisinau aš Mariją ir po trumpo 
vidinio pasitarimo ryžausi elgtis tiesmukiau. Oskaras palindo po sta- 
lu, atsitūpė prie Marijos truputį vidun atsuktų kojų, nutvėrė jos kairę, 
pirštų galais beveik siekiančią: žemę ranką, pakreipė ją, kol aš pama- 
čiau delną, atplėšiau dantimis pakelį, išbėriau .pusę jo turinio į „mano 
valiai atiduotą jo dubenį, užleidau seilių, dar spėjau pamatyti pirmas 
putas ir tada gavau tokį smarkų spyrį į krūtinę, kad Oskaras ligi pat 
kambario vidurio išlėkė iš pastalės ir išsitiesė ant kilimo. 

Nepaisydamas skausmo aš tučtuojau pašokau ant kojų. Marija irgi 
pakilo. Mes stovėjome giliai kvėpuodami vienas priešais kitą. Marija 
pagriebė rankšluostį, nusitrynė juo kairį delną, trenkė man tą skarmalą 
po kojų ir išvadino mane prakeikta kiaule, bjauriu nykštuku, kvankte- 
lėjusiu neūžauga, kurį reikėtų įkišti į durnyną. Paskui nutvėrė mane, 
paukštelėjo per pakaušį, išplūdo mano mamą, paleidusią į pasaulį to- 
kį išsigimėlį kaip aš ir užkimšo man, jau bepradedančiam rėkti, pasi- 
ryžusiam ištaškyti visus svetainės ir viso pasaulio stiklus, burną tuo 
pačiu frotiniu rankšluosčiu, kandant kietesniu už tąsiausią jautieną. 

Tiktai kai Oskarui pavyko iki mėlynumo paraudonuoti, ji pagaliau 
paleido mane. Aš dabar būčiau galėjęs be vargo sulikviduoti visus 
stiklus, langus ir vėlei laikrodžio ciferblato stiklą. Tačiau aš neėmiau 

klykti ir leidau pykčiui taip užvaldyti save, kad ir šiandien jį tebejun- 
tu, Marijai įėjus į mano kambarį, kaip tą frotinį rankšluostį tarp dantų. 

Nuotaikos žmogus Marija atstojo nuo manęs, geraširdiškai nusijuo- 
kė, vėl brakštelėjo radiją, švilpiniuodama jo grojamą valsą priėjo prie 
manęs, norėdama, kaip aš kad mėgau, paglostyti galvą ir vėlei susi- 
taikyti. 

Oskaras ją prisileido visai arti ir tada trenkė abiem kumščiais iš 
apačios į viršų kaip tik ton vieton, kur ji buvo įsileidusi Maceratą. Ir 
kai jinai nutvėrė mano rankas, kad netrenkčiau darsyk, aš įsikibau į tą 
pačią prakeiktą vietą dantimis ir griuvau, vis dar įsikirtęs dantimis į 
Mariją, sykiu su ja ant sofos, išgirdau, kad per radiją bus paskelbtas 
dar vienas ekstra pranešimas, tačiau Oskaras jo nenorėjo girdėti; tai- 
gi jis nepasakys jums, kas, ką ir kiek ko nuskandino, nes smarki rauda 
atleido mano dantis ir aš gulėjau ant verkiančios iš skausmo Marijos, 
to tarpu Oskaras verkė iš pykčio ir meilės, virtusios švininiu amžinu 
bejėgiškumu. 


NEŠTI BEJĖGIŠKUMĄ PAS PONIĄ GREF 


Grefo aš nemėgau. Jisai, Grefas, nemėgo manęs. Nepasidarė jis 
man mielesnis ir paskui, kai padarė man būgnijimo mašiną. Net da- 
bar, kai Oskaras tokioms ilgalaikėms antipatijoms beveik neturi jėgų, 
aš nelabai mėgstu Grefą, nors jo jau ir nebėra. 

Grefas buvo daržovių pirklys. Tačiau neapsigaukite. Jis nemylėjo 
nei bulvių, nei Savojos kopūstų, tik gerai nusituokė apie daržovių au- 
ginimą, mėgo dėtis daržininkų, gamtos mylėtoju, vėgetaru. Ir kaip tik 
todėl, kad nevalgė mėsos, Grefas nebuvo tikras daržovių pirklys. Jis 
negalėjo kalbėti apic lauko vaisius kaip apie lauko vaisius. 

— Prašom pasižiūrėti į šią nepaprastą bulvę, — dažnai girdėdavau 
aš jį sakant savo klientams. — Ji pampsta, pučiasi, įgyja po Žeme vis 
kitokias formas ir vis dėlto išlieka nekalta. Aš mėgstu bulves, nes jos 
daug ką pasako! 

Tikram daržovių pirkliui, aišku, nevalia taip kalbėti ir tuo gluminti 
pirkėjus. Mano močiutė Ana Koljaiček, visą amžių pragyvenusi tarp 
bulvių laukų, net pačiais geriausiais metais tesuregzdavo apie bulves 
tik tokį sakinuką: | 

— Na, šiuomet bulvės didesnės negu anuomet. 

Tuo tarpu Ana Koljaiček ir jos brolis Vincentas Bronskis daug la- 
biau priklausė nuo bulvių derliaus negu daržovių pirklys Grefas, ku- 
riam geri slyvų metai paprastai išlygindavo blogų bulvių metų nuos- 
tolius. Jis visad perdėdavo. Kam gi jam būtinai reikėjo nešiot parduo- 
tuvėje žalią prikyštę? Kokia nesąmonė buvo atsistoti priešais klientus 
su špinatų spalvos skarmalu ant pilvo ir su pranašia, išmintinga šyp- 
sena vadinti jį “Viešpaties Dievo žalia daržininko prikyšte“. Be to, jis 
vis negalėjo pamiršti savo skautų. Tiesa, trisdešimt aštuntaisiais turė- 
jo paleisti draugiją, nes jo vaikigaliams buvo pasiūti rudi marškiniai 
ir patogios juodos Žieminės uniformos — tačiau buvę skautai dažnai 
ir reguliariai lankė savo buvusį vadą, apsirengę civiliais drabužiais ar- 
ba naujosiomis uniformomis, ir dainuodavo su juo, pasidėjusio ant iš 
pono Dievo pasiskolintos žalios daržininko prikyštės gitarą, ryto, va- 
karo, kelionių, landsknechtų, derliaus, mūsiškas: ir užsienio liaudies 
dainas ir giesmes apie Mariją. Kadangi Grefas dar spėjo laiku įstoti 
į NSKK ir nuo keturiasdešimt pirmųjų metų vadinosi ne vien daržo- 
vių pirkliu, bet ir priešlėktuvinės gynybos šucvartu, be to, galėjo rem- 
tis dviem buvusiais skautais, kurie į tą laiką buvo padarę šiokią tokią 
karjerą jungfolke ir iškilę ligi fenleitfiūrerio ir štamfiūrerio, tai kraš- 
to hitlerjugendo vadovybė neprieštaravo Grefo bulvių rūsyje rengia- 
miems dainų vakarams. Net pats politinio mokymo vadovas Lebzakas 
paragino Grefą, kad per politinio mokymo kursus Jenkau pilics moky- 
mo centre rengtų dainų vakarus. Sykiu su vienu pradinės mokyklos 
mokytoju keturiasdešimtųjų metų pradžioje Grefas gavo užduotį pa- 
rengti Dancigo-Vakarų Prūsijos sričiai dainyną, kurio moto būtų “Dai- 
nuok su mumis!" Rinkinys išėjo labai geras. Ir daržovių pirkliui po to 
atėjo iš Berlyno laiškas, pasirašytas reicho jugendfiūrerio ir kvietęs jį 
Berlynan į dainavimo vadovų susitikimą. 

Taigi Grefas buvo šaunus vyras. Jis ne tik Žinojo visus visų dainų 
posmus, bet ir mokėjo statyti palapines, užkurti ir užgesinti laužus, 
kad miške nekiltų gaisras, rasti nurodytą tikslą su kompasu, išvardyti 
visas danguje matomas žvaigždes, pasakoti linksmas ir įdomias isto- 
rijas, žinojo Vyslos krašto sakmes, skaitė paskaitas tema “Dancigas ir 
hanza“, galėjo išvardyti visus riterių ordino hochmeisterius ir nurodyti 
jų valdymo datas, tačiau tuo nesitenkindavo ir galėdavo dar labai daug 
ką pridurti apie vokiškumo skleidimą ordino žemėse, per savo paskai- 
tas tiktai labai retai kada įterpdamas taiklų skautišką posakį. 

Grefas mylėjo jaunimą. Berniukus jis mylėjo labiau negu mergai- 
tes. Tiesą sakant, mergaičių jis išvis nemylėjo, mylėjo tiktai berniukus. 
Dažnai jis mylėdavo juos labiau, negu tai leido dainų dainavimas. La- 

bai galimas daiktas, kad švaresnės mcilės tarp sausų ir išsipraususių 
berniukų jį vertė ieškoti apsileidėlė Žmona, Grefienė, amžinai rieba- 
luotu liemenuku ir suplyšusiomis kelnaitėmis. Tačiau medis, kurio ša- 
kas bet kuriuo metų laiku puošė nešvarūs ponios Gref baltiniai, galėjo 
turėti ir kitas šaknis. Noriu pasakyti, kad Grefienė buvo apsileidusi to- 
dėl, kad daržovių pirklys ir priešlėktuvininkas nerodė pakankamo dė- 
mesio jos nuobodokam apkūnumui. | 

Grefui patiko tai, kas kieta, raumeninga, užgrūdinta. Sakydamas 
“gamta", jis turėjo galvoje askezę. Sakydamas “askezė", turėdavo gal- 
voje ypatingą kūno priežiūrą. Grefas nusituokė apie savo kūną. Jis 
kruopščiai juo rūpinosi kaitindamas ir ypač išradingai šaldydamas. Kai 
Oskaras savo balsu iš arti ir iš tolo gurino stiklą, kartais nutirpinda- 
vo nuo langų ledo gėles ir nukirsdavo skambančias varveklių žvakes, 
daržovių pirklys su tam tikrais įnagiais skaldė ledą. 

Grefas kirto lede eketes. Gruodžio, sausio, vasario mėnesiais kirto 
lede eketes kirviu. Anksti rytą, dar tamsoje, pasiimdavo iš rūsio dvi- 
ralį, apvyniodavo ledo kirtiklį maišu nuo svogūnų, nuvažiuodavo per 
Zaspę į Brezeną, iš Brezėno apsnigta krantine galiuką Gletkau pusėn, 
nulipdavo tarp Brezeno ir Gletkau nuo dviračio ir, lėtai švintant, stum- 
davosi dviratį su kirviu svogūnų maiše kokius du, tris šimtus metrų Ic- 
du į Baltiją, kur viską gaubė pakrantės miglos. Niekas nematydavo, 
kaip Grefas paguldydavo ant šono dviratį, išvyniodavo iš svogūnų 
maišo kirvį, valandėlę susimąstęs pastovėdavo, klausydamasis reidė 
įšalusių krovininių garlaivių sirenų, paskui nusimesdavo striukę, tru- 
putį pasimankštindavo ir tada stropiais, vienodais smūgiais imdavo 
kirsti Baltijoje apskritą eketę. 

Geri trys ketvirčiai valandos praeidavo, kol Grefas ją iškirsdavo, 
Tiktai neklauskite, iš kur aš tai žinau. Oskaras tada Žinojo beveik vis- 
ką. Tad Žinojau ir tai, kiek užtrukdavo Grefas, kol išsikirsdavo ekc- 
tę. Kirsdamas jis prakaituodavo, ir jo prakaitas, tekėdamas nuo aukš- 
tos iškilios kaktos, sūdydavo baltą sniegą. Apvaręs ratu plačią vėžę, jis 
pasiekdavo jos pradžią, paskui be pirštinių ištraukdavo maždaug dvi- 
dešimties centimetrų storumo lytį iš plataus, turbūt ligi Helos, o gal 
ir ligi pat Švedijos siekiančio ledo lauko. Senas kaip pasaulis ir pil- 
kas, prisėtas ledo kruopų, telkšodavo vanduo eketėje. Jis truputį garuo- 
davo, tačiau nebūdavo karštas. Eketė traukė žuvis. Tai yra, sakoma 
kad eketės lede traukia žuvis. Grefas dabar būtų galėjęs sumeškerioti 
negę arba dvidešimties svarų ešerį. Tačiau jis ne meškeriodavo, o im- 
davo rengtis, nuogai, mat jeigu Grefas rengdavosi, tai tik nuogai. 

Oskaras nenori jums šiurpinti savo pasakomis nugarų. Trumpai ta- 

riant, daržovių pirklys Grefas Žiemos mėnesiais dusyk per savaitę 
maudydavosi Baltijoje. Trečiadieniais maudydavosi vienas anksčiausią 
rytą. Išvažiuodavo šeštą valandą, pusę septynių būdavo vietoje, iki 
penkiolikos po septynių kirsdavo eketę, greitais, teatrališkais judesiais 
nusimesdavo drabužius, įšokdavo į eketę, pirma išsitrynęs sniegu, jo- 
je rėkdavo, kartais dainuodavo: “Laukinės žąsys lekia nakčia“ arba 
“Mes mėgstam audras...“, dainuodavo, maudydavosi, rėkdavo dvi, dau- 
giausia tris minutes, paskui vienu šuoliu velnioniškai ryškus atsidur- 
davo ant ledo: garuojantis, raudonas kaip vėžys mėsos tumulas, laks- 
tantis apie eketę, rėkiantis, vėstantis, pagaliau vėl įlendantis į drabu- 
žius ir užsėdantis ant dviračio. Prieš pat aštuonias Grefas vėl būdavo 
Labesvėgo gatvėje ir laiku atidarydavo parduotuvę. 

Antrąsyk Grefas maudydavosi sekmadienį daugelio berniukų drau- 
gijoje. Oskaras to sakosi niekada nematęs ir iš tiesų nematė. Tik žmo- 
nės vėliau pasakojo. Muzikantas Meinas žinojo daug istorijų apie dar- 
žovių pirklį ir visiems jas trimitavo, viena jo istorija tokia: atšiauriau- 
siais Žiemos mėnesiais kiekvieną sekmadienį Grefas maudėsi dauge- 
lio berniukų draugijoje. Tačiau net Meinas netvirtino, kad daržovių 
pirklys vertė berniukus kaip ir jis nuogus šokti į eketę. Jam, girdi, už- 
tekdavo, kad jie pusnuogiai ar beveik nuogi, raumeningi ir tvirti, dūk- 
davo ant ledo ir trindavo vienas kitą sniegu. Vaikai ant sniego taip 
linksmindavo Grefą, kad jisai prieš ir po maudynių dažnai irgi dūk- 
davo su jais, padėdavo ištrinti sniegu vieną ar kitą berniuką arba leis- 
davo visam jų pulkui ištrinti jį, muzikantas Meinas sakėsi nuo Glet- 
kau krantinės nepaisant pakrantės miglos matęs, kaip šiurpiai nuogas, 
dainuojantis, rėkiantis Grefas pasičiupo du savo nuogus auklėtinius, 
pakėlė ir kūnas prie kūno, lyg kokia rėkianti pasibaidžiusi trikinkė nu- 
dūmė storu Baltijos ledu. 

Galima spėti, jog Grefas nebuvo Žvejo vaikas, nors Brezene ir Noi- 
farvaseryje gyveno daug žvejų, pavarde Grefas. Daržovių pirklys Gre- 
fas buvo iš Tygenhofo, tačiau Lina Gref, mergautine pavarde Barč, su 
savo vyru susipažino Prauste. Jisai tenai padėjo vienam jaunam ener- 
gingam vikarui globoti katalikų gizelių draugiją, o Lina dėl to paties 
vikaro kiekvieną šeštadienį lankė bendruomenės namus. Sprendžiant iš 
vienos nuotraukos, kurią Grefienė jam, matyt, padovanojo, nes ji ir 
šiandien įlipinta mano albume, tada dvidešimtmetė Lina buvo tvirta, 
apvalaina, linksma, geraširdė, lengvabūdė, kvaila. Jos tėvas turėjo di- 
delį daržininkystės ūkį Sankt Albrechte. Ji ištekėjo dvidešimt dvejų 
metų, kaip vėliau nuolatos tvirtino, būdama visiškai neprityrusi, to vi- 
karo patarta, už Grefo ir atidarė tėvo pinigais daržovių parduotuvę 

Langfūre. Kadangi didžiąją dalį prekių, daugiausia vaisius, pigiai gau- 
davo iš tėvo ūkio, tai biznis ėjo gerai beveik savaime, ir Grefas ma- 
žai ką galėjo pagadinti. 

Taip, jeigu Grefas nebūtų turėjęs vaikiško pomėgio meistrauti, tai 
jų aplinkui neturėjusią konkurentų parduotuvę vaikų turtingame prie- 
miestyje nesunkiai būtų buvę galima paversti aukso kasykla. Tačiau 
kai matų ir svorių tarnybos tarnautojas ir trečią, ir ketvirtą kartą at- 
ėjęs patikrino svarstykles ir konfiskavo svarsčius, užantspaudavo 
svarstykles ir apdėjo Grefą įvairiom baudom, tai dalis nuolatinių klien- 
tų atsimetė, ėmė pirkti savaitgalio turguje, ir visi ėmė taip kalbėti: 
Grefo prekės, girdi, visuomet be priekaištų ir netgi nebrangios, tačiau 
kažkas tenai negerai, nės matų ir svorių tarnybos Žmonės vėlei pas jį 
buvo. 

Tuo tarpu esu tikras, jog Grefas visai net nemanė apgaudinėti. Juk 
didžiosios bulvių svarstyklės, kai Grefas jose šį tą pakeitė, ėmė sverti 
nc jo naudai. Prieš pat karo pradžą jis pritaisė prie jų ksilofoną, ku- 
ris pagal nupirktų bulvių svorį pagrodavo atitinkamą dainelę. Pavyz- 
džiui, už dvidešimt svarų klientas kaip priedą išgirsdavo “Ant gelto- 
no Zalės smėlio“, už penkiasdešimt “Būk visad doras ir taurus“, o 
centneris Žieminių bulvių išgaudavo iš ksilofono kvaišinamai naivios 
dainelės “Anikė ir Tarau“ garsus. 

Nors aš ir Žinojau, kad matų ir svorių tarnybai šie muzikiniai pokš- 
tai negalėjo patikti, Oskaras suprato daržovių pirklio keistenybes. Ir 
Lina Gref žiūrėjo pro pirštus į šias savo vyro išmones, todėl kad, nagi 
todėl, kad juodu abu žiūrėjo pro pirštus į viens kito išmones. Tad ga- 
lima sakyti, jog jų šeima buvo normali. Daržovių pirklys niekada ne- 
mušė savo žmonos, niekada jos neapgaudinėjo su kitomis moterimis, 
nebuvo nei girtuoklis, nei švaistūnas, priešingai, jis buvo linksmas, vi- 
sada solidžiai apsirengęs Žmogus: už savo malonų būdą ir paslaugu- 
mą mėgstamas ne tik jaunimo, bet ir tų klientų, kurie už nupirktas 
bulves gaudavo muzikinį priedą. Taigi ir Grefas nieko nesakė, kad jo 
Lina ilgainiui virsta vis prasčiau atsiduodančia apsileidėle. Aš maty- 
davau, kaip jis šypsodavosi, kai gero norintys Žmonės jam sakydavo 
tiesą į akis. Trindamas ir pūsdamas savo nepaisant kontaktų su bulvė- 
mis išpuoselėtas rankas, jis kartais sakydavo Maceratui, burnojančiam 
ant Grefienės: 

— Žinoma, tavo teisybė, Alfredai. Ji truputį apsileidusi, ta mano 
Lina. Bet pasakyk tu man, negi mudu be trūkumų? — O jeigu Mace- 
ratas vis dar nesiliaudavo, tai Grefas tokias diskusijas užbaigdavo tvir- 
tai, bet švelniai. — Iš dalies tu teisus, bet ji turi gerą širdį. Aš juk pa- 

Žįstu savo Liną. 

Gali būti, kad jis pažinojo ją. Tačiau jinai jo tikrai ne. Lygiai kaip 
kaimynai ir klientai Grefo santykiuose su berniukais ir paaugliais, daž- 
nai besilankančiais parduotuvėje, ji įžvelgė vien tiktai jaunuolių susi- 
žavėjimą jų savamoksliu, tačiau nuoširdžiu auklėtoju ir draugu. 

Manęs Grefas nei žavėjo, nei auklėjo. Be to, Oskaras nebuvo jo 
skonio. Jeigu aš būčiau ryžęsis augti, tai galbūt ir būčiau jam patikęs, 
mat mano sūnus Kurtas, kuriam dabar trylika, kaip tik toks kaulėtas 
ir ištįsęs, koks patikdavo Grefui, nors jis labai nusidavęs į Mariją, ma- 
žai kuo panašus į mane ir išvis niekuo į Maceratą. 

Grefas su Fricu Tručinskiu, kaip tik gavusiu atostogų, buvo Mari- 
jos Tručinski ir Alfredo Macerato sutuoktuvių liudytojai. Kadangi Ma- 
rija ir jaunikis priklausė protestantų bažnyčiai, tai jie tiktai susimet- 
rikavo. Tai įvyko gruodžio mėnesį. Maceratas ištarė “taip" su partine 
uniforma. Marija buvo nėščia trečią mėnesį. 

Kuo storesnė darėsi mano mylimoji, tuo labiau tūžo Oskaras. Prieš 
patį nėštumą aš nebuvau nusiteikęs. Tačiau džiaugsmą būsimu gimi- 
nės tęsėju man atimdavo ta mintis, jog mano pradėtas vaisius nešios 
Macerato pavardę. Todėl Marijai esant penktame mėnesyje aš ryžau- 
si pirmam, kas be ko, labai pavėluotam bandymui nutraukti nėštumą. 
Buvo maždaug Užgavėnių metas. Marija norėjo prie žalvarinio virbo, 
ant kurio viršum prekystalio kabojo dešros ir lašiniai, pririšti kelis ser- 
pantinus ir dvi juokdario kaukes. Kopėčios, atremtos tiktai į prekys- 
talį, stovėjo netvirtai, mat prekystalis buvo ne lentynos ar siena. Ma- 
rija viršuje, iškėlusi į viršų rankas su serpantinais, Oskaras — apačio- 
je, prie kopėčių galo. Naudodamas lazdeles kaip svertus, pagelbėda- 
mas joms pečiu ir tvirtu ryžtu, aš kilstelėjau kopėčias į viršų, o pas- 
kui pastūmiau į šoną: Marija tyliai ir išgąstingai sukliko tarp sėrpan- 
tinų ir juokdarių kaukių, kopėčios susvyravo, Oskaras atšoko į šalį ir 
prie pat jo ant žemės šlumštelėjo Marija, sykiu nusitraukdama popie- 
rius, dešras ir kaukes. 

Jos kritimas tik atrodė baisus. Iš tikrųjų Marija vien išsinarino koją 
ir turėjo dėl to pagulėti lovoje, nevaikščioti, o šiaip daugiau nieko ne- 
atsitiko. Ji vis labiau pampo, bet net Maceratui nepasakė, kas jai pa- 
dėjo išsisukti koją. 

Tiktai kai kitų metų gegužės mėnesį, likus maždaug trim savaitėms 
iki gimdymo, aš vėl pabandžiau nutraukti nėštumą, jinai ryžosi šnek- 
telėti su savo vyru Maceratu, tačiau visko, kaip buvo, neatskleidė. Val- 
gant pietus, prie manęs ji taip jam pasakė: 

— Oskariukas dabar toks neramus ir žaisdamas kartais per neatsar- 

gumą suduoda man į pilvą. Gal iki gimdymo, sakau, pabūtų pas ma- 
no mamą. 

Maceratas ją išklausė ir viskuo patikėjo. Iš tikrųjų mudviejų susi- 
dūrimas su Marija buvo visai kitokio, daug šiurpesnio pobūdžio. Per 
pietų pertrauką ji prigulė pailsėti ant sofos. Maceratas buvo parduo- 
tuvėje ir, suplovęs po pietų indus, dekoravo vitriną. Svetainėje vieš- 
patavo tyla. Ją drumstė nebent musė, laikrodis, kaip paprastai, pritil- 
dytos žinios per radiją apie parašiutininkų sėkmę Kretoje. Aš suklu- 
sau tiktai išgirdęs, kai davė pakalbėti didžiajam boksininkui Maksui 
Šmelingui. Kiek supratau, jisai nusileidęs išsisuko ant uolėtos Kretos 
žemės savo čempionišką koją, todėl turėjo gulėti lovoje ir saugotis, 
panašiai kaip Marija, kai nukrito nuo kopėčių. Šmelingas kalbėjo ra- 
miai, santūriai, po to Žodį gavo mažiau Žymūs parašiutininkai, ir Os- 
karas daugiau nebesiklausė: tyla, nebent musė, laikrodis, kaip papras- 
tai, pritildytas radijas. 

Aš sėdėjau priešais langą ant savo suoliuko ir stebėjau Marijos kū- 
ną ant sofos. Ji sunkiai kvėpavo ir buvo užsimerkusi. Tarpais aš niū- 
riai dunksteldayvau lazdelė į savo būgną. Ji nejudėjo ir vis dėlto vertė 
mane sykiu su jos pilvu kvėpuoti tuo pačiu oru. Aišku, dar buvo laik- 
rodis, musė tarp lango stiklo ir užuolaidos ir radijas su akmenuotos 
Kretos salos fonu. Visa tai aš netrukus pamiršau, mačiau tiktai pilvą, 
nežinojau nei kokiame kambaryje tas pilvas pradėjo pūstis, nei kieno 
jis buvo, beveik pamiršau, kas jį tokį storą padarė, ir vieno tenorėjau: 
kad jis išnyktų, tas pilvas nesusipratimas, jis tau viską užstoja, atsikelk 
ir padaryk ką nors! Ir aš atsistojau. Pagalvok, ką gali padaryti. Ir aš 
žengiau prie jo, kai ką paėmęs rankon. Išleisk orą, jis tiktai išsipūtęs. 
Ir aš iškėliau į viršų tą daiktą, kurį eidamas buvau paėmęs, ir pradė- 
jau ieškoti vietos tarp Marijos sykiu su pilvu besikilnojančių putlių 
rankų. Ryžkis pagaliau, Oskarai, kitaip Marija atsimerks. Aš jau 
Jaučiausi stebimas, bet ir toliau Žiūrėjau į truputį virpančią kairę Mari- 
jos ranką, pamačiau, kad ji atitraukė dešinę, kad dešinė kažką ketina 
daryti, ir nelabai nustebau, kai Marija dešine išsuko Oskarui iš rankos 
žirkles. Aš, ko gero, dar valandėlę pastovėjau su iškelta, tuščia ranka, 
girdėdamas laikrodį, musę, diktoriaus balsą, kuris baigė skaityti 
pranešimą apie Kretą, paskui apsigręžiau ir išėjau, iki prasidedant 
naujai laidai — žvalios melodijos nuo dviejų iki trijų — iš mūsų sve- 
tainės, pasidariusios man per ankštos dėl vieno išpampusio kūno. 

Po dviejų dienų Marija aprūpino mane nauju būgnu ir nuvedė pas 
motušę Tručinski, į jos erzacine kava ir keptom bulvėm atsiduodantį 
butą trečiame aukšte. Iš pradžių miegojau ant sofos, mat Oskaras at- 

sisakė miegoti buvusioje Herberto lovoje, kuri galėjo tebekvepėti Ma- 
rijos vanile. Po savaitės senis Heilantas atbogino į viršų mano medi- 
nę vaikišką lovytę. Aš leidau ją pastatyti šalia to guolio, kuris saugojo 
mano, Marijos 1r mudviejų limonado miltelių paslaptį. 

Pas motušę Tručinski Oskaras pasidarė ram'esnis ir abejingesnis. Aš 
nebemačiau dabar pilvo, nes Marija vengė laiptų. O aš vengiau buto 
pirmame aukšte, parduotuvės, gatvės, netgi mūsų namo kiemo, kur dėl 
vis sunkėjančio prasimaitinimo vėl buvo laikomi triušiai. Oskaras dau- 
giausia sėdėdavo priešais atvirukus, atsiųstus arba atvežtus iš Pary- 
žiaus puskarininkio Frico Tručinskio. Paryžių aš įšivaizdavau įvairiai 
ir, kai motušė Tručinski padavė man atviruką su Eifelio bokštu, ėmiau 
studijuodamas šio drąsaus statinio geležines konstrukcijas barbenti Pa- 
ryžių, mušti miuzetės taktą, nors niekada nebuvau jos girdėjęs. 

Birželio dvyliktą, mano apskaičiavimais dviem savaitėm per anksti, 
dvynių, o ne, kaip aš tikėjausi, vėžio ženkle gimė mano sūnus Kurtas. 
Tėvas Jupiterio metais, sūnus — Veneros. Tėvas veikiamas Merkuri- 
jaus per mergelę, todėl skeptiškas ir išradingas, sūnus taip pat veikia- 
mas Merkurijaus, tačiau per dvynius viską šaltai, karjeristiškai apskai- 
čiuojantis. Ką Venera manyje švelnino per svarstykles ascendento na- 
muose, tą avinas akcentavo tuose pačiuose mano sūnaus namuose, 
man dar buvo lemta pajusti jo Marsą. 

Motušė Tručinski susijaudinusi ir lyg ta pelė pranešė man naujieną: 

— Įsivaizduok, Oskariuk, gandras atnešė tau broliuką. O aš ma- 
niau, kad sulauksim mergučės ir paskui vargsim su ja. 

Aš kaip sėdėjau būgnydamas priešais Eifelio bokštą ir ką tik atėju- 
sią Triumfo -arką, taip beveik ir nekryptelėjau. Bet motušė Tručinski, 
atrodo, ir nesitikėjo, kad aš ją pasveikinčiau tapusią močiute. Nors ir 
nebuvo sekmadienis, ji nusprendė truputį pasiraudoninti, paėmė nesyk 
išbandytą cikorijos popierių, išsitrynė juo skruostus ir išėjo šviežiai 
dažyta apačion padėti tariamam tėvui Maceratui. 

Kaip sakyta, buvo birželis. Apgaulingas mėnuo. Pergalės visuose 
frontuose — jeigu pergales Balkanuose galima laikyti pergalėmis, — 
užtat laukė dar didesnės pergalės Rytuose. Tenai traukė milžiniškos 
pajėgos. Geležinkeliai turėjo darbo. Ir Fricas Tručinskis, iki tol taip 
pramogavęs Paryžiuje, privalėjo leistis kelionėn į Rytus, šįkart daug il- 
gesnėn ir toli gražu nepanašion į atostogas. Tuo tarpu Oskaras ramiai 
sėdėjo priešais dailius atvirukus, buvo švelniame, pavasariškame Pa- 
ryžiuje, tyliai būgnijo “Trois jeunes tambours“, neturėjo nieko bendra 
su okupacine vokiečių armija, nebijojo nė partizanų, kurie jį galėjo 
numesti nuo Senos tilto. Aš grynai civiliškai apsirengęs kopiau su savo 

būgnu į Eifelio bokštą, pasigėrėjau, kaip ir privalu, panorama iš vir- 
šaus, puikiai jausdamasis ir, nepaisant viliojančio aukščio, nepersekio- 
Jamas karčiai saldžios minties nusižudyti, kuri mane užgriuvo paskui, 
kai nulipęs Žemyn, išsitempęs visu savo devyniasdešimt keturių cen- 
timetrų ūgiu atsistojau b6kšto papėdėje ir prisiminiau, jog gimė sūnus. 
“Voila, sūnus! — galvojau aš. — Kai jam sueis treji metai, gaus do- 
vanų skardinį būgną. Tada pamatysim, kas tėvas — tas ponas Mace- 
ratas ar aš, Oskaras Bronskis“. 

Karštą rugpjūčio mėnesį — atrodo, jog kaip tik tada vėl buvo pra- 
nešta apie sėkmingą stambaus mūšio, šįkart prie Smolensko, baigtį, — 
mano sūnus Kurtas buvo pakrikštytas. Bet kaip ten išėjo, kad į krikš- 
tynas buvo pakviesta mano močiutė Ana Koljaiček ir jos brolis Vin- 
centas Bronskis! Jei laikyčiausi versijos, kuri daro Janą Bronskį ma- 
no tėvu, o tylų, pastoviai keistą Vincentą — mano seneliu iš tėvo pu- 
sės, tai pakviesti jį buvo dėl ko. Juk pagaliau mano seneliai buvo ma- 
no sūnaus Kurto proseneliai. 

Apie tai Maceratas, aišku, nė nepagalvojo, prašydamas juos ateiti. 
Jis net kritiškiausiais momentais, pavyzdžiui, žiauriai prapylęs skatą, 
jausdavosi dvigubai svarbus, kaip tėvas ir maitintojas. Oskaras pamatė 
savo senelius dėl kitos priežasties. Tuodu seni Žmoneliai buvo pada- 
ryti vokiečiais. Jie jau nebebuvo lenkai ir sapnavo tiktai kašubiškai. 
Jie dabar buvo trečios folksgrupės vokiečiai. Be to, Jadvyga Bronski, 
Jano našlė, buvo ištekėjusi už Pabaltijo vokiečio, Ramkau ūkininkų 
ortsfiūrerio. Jau buvo paduoti pareiškimai, kur Marga ir Štefanas 
Bronskiai prašė teisės nešioti patėvio Ėlerso pavardę. Septyniolikme- 
tis Štefanas savanoriu išėjęs į armiją, Gros-Bošpolio poligone krimto 
pėstininko mokslus ir turėjo visas galimybės aplankyti Europos karo 
veiksmų arenas, tuo tarpu Oskaras, netrukus irgi turėjęs sulaukti šau- 
kiamojo amžiaus, dar privalėjo palaukti prie savo skardinio būgno, kol 
pėstijoje arba tarp jūrininkų, o galbūt ir luftvafėje atsiras vieta trejų 
metų būgnininkui. 

Pradžią padarė ortsfiūreris Ėlersas. Likus dviem savaitėm iki krikš- 
tynų jis, pasisodinęs greta Jadvygą, atvažiavo dvikinke į Labesvėgą. 
Jis buvo kreivakojis, nesveiku skrandžiu ir nė iš tolo nepalyginamas 
su Janu Bronskiu. Visa galva mažesnis, sėdėjo jis greta karviškomis 
akimis į viską žvelgiančios Jadvygos prie svetainės stalo. Jo išvaizda 
nustebino net Maceratą. Pokalbis niekaip nesimezgė. Kalbėjo apie orą, 
apie tai, kad Rytuose vyksta svarbūs dalykai, kad smagiai žygiuojama 
į priekį, daug smagiau negu penkioliktaisiais, prisiminė Maceratas, ku- 
ris penkioliktaisiais irgi žygiavo. Jie labai stengėsi neužsiminti apie Ja- 

ną Bronskį, kol aš jiems visko nesugadinau, vaikiškai juokingai sudė- 
tom lūpom kelissyk pašaukęs Oskaro dėdę Janą. Tada Maceratas su- 
sitvėrė ir pasakė kelis malonius ir mąslius žodžius apie savo buvusį 
draugą ir varžovą. Ėlersas tučtuojau jam uoliai pritarė, nors gyvenime 
nebuvo matęs savo pirmtako. Tada Jadvyga netgi išspaudė kelias tik- 
ras, lėtai nuriedėjusias ašaras ir Jano temą užbaigiančius Žodžius: 

— Geras buvo žmogus. Musės nenuskriausdavo. Kas galėjo pagal- 
voti, kad taip galą gaus, juk buvo bailus ir prieš nieką o nieką nešok- 
davo. 

Po tokių žodžių Maceratas paprašė už jo stovėjusios Marijos atnešti 
alaus ir paklausė Ėlerso, ar jis lošia skatą. Ėlersas nelošė skato ir dėl 
to labai sielojosi, bet Maceratas jam tai kilniaširdiškai atleido. Jis net 
paplojo jam per pečius ir, kai alus jau putojo stiklinėse, patikino, kad 
nesvarbu, jog jis nemoka lošti skato, vis tiek galima likti draugais. 

Tai taip Jadvyga Bronski, dabar jau Hedviga Ėlers, vėl atsidūrė 
mūsų bute ir paskui atsivedė į mano sūnaus Kurto krikštynas ne tik 
savo ortsfiūrerį, bet ir buvusį savo uošvį Vincentą Bronskį ir jo seserį 
Aną. Maceratas, atrodo, žinojo, kad jie ateis, garsiai ir nuoširdžiai 
pasisvėikino su abiem seniokais gatvėje po kaimynų langais, o sve- 
tainėje, kai mano močiutė pakišo ranką po keturiais sijonais ir ištraukė 
krikštynoms atneštą nupenėtą žąsį, pasakė: 

— Nereikėjo, mamut. Aš džiaugčiausi, jeigu ateitum ir be nieko. 

Tai nepatiko mano močiutei, kuri norėjo parodyti savo Žąsies ver- 
tę. Ji plekštelėjo delnu per jos riebią nugarą ir užprotestavo: 

— Nešnekėk taip, Alfredėli! Čia ne kašubiška A o vokiška ir 
skani kaip prieš karą. 

Tuom visos tautiškos problemos buvo išspręstos, tiktai prieš krikš- 
tynas iškilo šiokių tokių nesusipratimų Oskarui užsispyrus neiti į pro- 
testantų bažnyčią. Net kai jie atnešė iš taksi mano būgną, ėmė mane 
juo vilioti ir tikinti, kad į protestantų bažnyčias galima atvirai neštis 
būgnus, aš likau juodžiausias katalikas ir greičiau būčiau sutikęs atlikti 
trumpą glaustą išpažintį į kunigo Vynkės ganytojišką ausį, negu išklau- 
syti protestantišką krikštynų pamokslą. Maceratas nusileido. Galbūt jis 
pribijojo mano balso ir galimų žalos atlyginimo pretenzijų. Tad aš tuo 
metu, kai bažnyčioje vyko krikštynos, sėdėjau taksi, Žiūrėjau į vairuo- 
tojo pakaušį, stebėjau Oskaro veidą. užpakalinio vaizdo veidrodyje, 
galvojau apie savo paties, jau prieš keliolika metų vykusias krikštynas 
ir visus kunigo Vynkės bandymus išvaryti iš krikštijamo kūdikio Os- 
karo velnią. 

Po krikštynų buvo pietūs. Į krūvą sustūmė du stalus ir pradėjo nuo 

netikros vėžlio sriubos. Šaukštai ir lėkštės kraštas. Kaimiečiai sriuo- 
bė. Grefas laikė atkišęs mažąjį pirštą. Gretchen Šefler kramtė sriubą. 
Gustė plačiai šypsojosi viršum šaukšto. Ėlersas kalbėjo ne į temą. 
Vincentas drebančia ranka ieškojo šaukšto. Tiktai senosios moterys, 
močiutė Ana ir motušė Tručinski, atsidėjusios sėmė sriubą, tuo tarpu 
Oskaras, taip sakant, padėjo šaukštą ir, kol kiti jais mosavo, paspru- 
ko nuo stalo, nuėjo į miegamąjį pas lopšyje gulintį sūnų, nes jam 
rūpėjo apie jį pagalvoti, kai kiti vis mažiau suko galvas ir jautėsi tušti, 
pildami į burnas šaukštą po šaukšto. 

Šviesiai mėlynas tiulinis baldakimas viršum“ lopšio su ratais. Ka- 
dangi lopšio kraštas man buvo per aukštas, tai iš pradžių mačiau tik- 
tai kažką raudonai mėlyna ir raukšlėta. Pasistačiau po kojom būgną ir 
tada jau galėjau apžiūrėti savo miegantį ir per miegus nervingai krūp- 
čiojantį sūnų. O, tėvo pasididžiavime, visados ieškantis skambių Žo- 
džių! Žiūrint į kūdikį, atėjo į galvą vien toks trumpas sakinys: “Kai 
sulauks trejų metų, gaus dovanų būgną“, — o kad sūnus man neat- 
skleidė savo minčių ir aš tegalėjau tikėtis, jog jisai kaip ir aš iš tų kū- 
dikių, kurie viską girdi, tai vis žadėjau ir žadėjau jam, jog per trečią 
gimtadienį gaus būgną, paskui nulipau nuo savo instrumento ir vėl 
bandžiau pritapti prie svetainėje sėdinčių suaugusiųjų. Tenai jie kaip 
tik baigė netikrą vėžlio sriubą. Marija atnešė žalių, saldžių, lydytu 
sviestu aplietų konservuotų žirnelių, atsakingas už kepsnį Maceratas 
pats serviravo, nusimetęs švarką, vienmarškinis pjovė griežinį po grie- 
žinio nuo minkšto ir sultingo kiaulienos gabalo su tokia švelnia mina, 
kad aš buvau priverstas nusukti į šalį akis. Daržovių pirkliui Grefui 
buvo paduota atskirai. Jis gavo konservuotų šparagų, kietai virtų kiau- 
šinių ir grietinės su ridikais, nes vegetarai nevalgo mėsos. Tačiau kaip 
ir visi kiti įsidėjo į lėkštę gumulą sausienės, tik apsipylė ją ne keps- 
nio padažu, o karštu lydytu sviestu, kurio dėmesinga Marija atnešė 
šnypščiančioje keptuvėlėje iš virtuvės. Kai kiti gėrė alų, Grefas pylėsi 
į savo stiklinę saldžias sultis. Kalba sukosi apie Kijevo mūšį, ir be- 
laisviai buvo skaičiuojami pirštais. Baltas Ėlersas čia rodė ypatingą 
miklumą, sulig kiekvienu šimtu tūkstančių jis staigiai ištiesdavo pirš- 
tą, o kai abi rankos rodė milijoną, toliau skaičiuodamas jau lenkė juos. 
Kai belaisvių tema, sumai augant, ėmė nieko nebedominti, Šefleris pa- 
pasakojo apie Gotenhafeno povandeninius laivus, ir Maceratas pa- 
šnibždėjo mano močiutei Anai į ausį, kad Šichau kiekvieną savaitę nu- 
leidžiami į vandenį du povandeniniai laivai. Tada daržovių pirklys 
Grefas visiems krikštynų svečiams paaiškino, kodėl povandeniniai Jai- 
vai pūkšteli į vandenį šonu, o ne galu. Jis darė tai labai išraiškingai, 

viską rodė rankomis, ir kai kurie svečiai, susižavėję povandeniniais 
laivais, jį kruopščiai ir nevikriai mėgdžiojo. Vincentas Bronskis, kai jo 
kairė ranka bandė pavaizduoti pasinerianų į vandenį laivą, paliejo savo 
alų. Mano močiutė buvo bepradedanti jį už tai barti. Marija ją nura- 
mino, pasakė, kad tai nieko, staltiesę vis tiek reikės rytoj skalbti, kad 
per krikštynų pietus sutepama staltiesė esą natūralu. Tada su skuduru 
priėjo motušė Tručinski ir nusausino alaus balą, kairėje rankoje 'laiky- 
dama krištolinį dubenį, pilną šokolado pudingo su grūstais migdolais. 

O, kad prie šokolado pudingo būtų buvęs kitoks padažas, arba jo 
išvis būtų nebuvę! Bet gavom vanilės padažo. Tiršto, geltono vanilės 
padažo. Banalaus, paprasto ir vis dėlto ypatingo. Turbūt šiame pasau- 
lyje nėra nieko linksmesnio ir nieko liūdnesnio už vanilės padažą. Sal- 
džiai kvepėjo vanilė ir vis labiau ir labiau gaubė mane Marija, aš jau 
nebegalėjau matyti, pakęsti jos, visokiausios vanilės pradininkės, sė- 
dinčios greta Macerato ir laikančios jo ranką. Oskaras nuslydo nuo sa- 
vo vaikiškos kėdutės, laikydamasis už Grefienės sijono liko gulėti jai, 
tebekabinančiai šaukštu pudingą, prie kojų ir pirmąsyk su pasimėga- 
vimu įkvėpė Linai Gref būdingo kvapo, kuris tuojau nustelbė, prari- 
jo, užmušė bet kokią -vanilę. 

Kad ir koks buvo rūgštus, tol nuo jo nesitraukiau, kol ėmė atrodyti, 
kad jis užslopino visus su vanile susijusius prisiminimus. Lėtai, be 
garso ir traukulių ėmiau palaimingai vemti. Kai iš manęs krito netik- 
ro vėžlio sriuba, gabalais kiaulienos kepsnys, beveik sveiki konservuo- 
ti žirneliai ir truputis šokolado pudingo su vanilės padažu, aš supra- 
tau savo bejėgiškumą, maudžiausi jame, Oskaro bejėgiškumas išsiplei- 
kė Linai Gref po kojom... ir aš nusprendžiau nuo šiol kasdien nešti jį 
pas ponią Gref. 


SEPTYNIASDEŠIMT PENKI KILOGRAMAI 


Viazma ir Brianskas; paskui prasidėjo purvo periodas. Oskaras nuo 
spalio mėnesio vidurio irgi ėmė smarkiai knistis purve. Man reikėtų 
atleisti, kad lyginu Vidurio armijų grupės laimėjimus su savo laimė- 
Jimais tokiame pat neišbrendamame ir tokiame pat purviname ponios 
Linos Gref kraštovaizdy. Panašiai kaip tenai, prieš pat Maskvą, klimpo 
tankai ir sunkvežimiai, klimpau ir aš; ratai tenai sukosi, drabstė pur- 
vą, aš irgi nepasidaviau — man, tikrąja to Žodžio prasme, pavykda- 

vo suplakti putas Grefienės purve... tačiau apie teritorinius užkariavi- 
mus nei prieš Maskvą, nei Grefų miegamajame negalėjo būti nė 
kalbos.. | 

Aš vis dar neatsisakau lyginimo: kaip būsimi strategai tada pasimo- 
kė iš klampių purvo operacijų, taip ir aš padariau išvadas iš kovos su 
Grefienės natūra. Į paskutinio karo veiksmus namų fronte nereikia nu- 
moti ranka. Oskarui tada buvo septyniolika, ir jis, nors ir jaunas, klas- 
tingai klaidžiame Linos Gref poligone ėjo į vyrus. Atsisakęs karinių 
palyginimų, apie Oskaro laimėjimus dabar imu kalbėti meno terminais 
ir sakau: naiviai kvaišinančioje vanilės migloje Marija supažindino 
mane su mažąja forma, su tokiais lyrizmais kaip limonado milteliai ir 
grybavimas, tuo tarpu aštriai rūgščiame, įvairialypiame Grefienės tvai- 
ko rate įgijau tąjį platų epinį kvėpavimą, kuris šiandien man leidžia 
fronto ir lovos pergales minėti viename sakinyje. Muzika! Nuo Mari- 
jos vaikiškai sentimentalios ir vis dėlto tokios saldžios lūpinės armo- 
nikėlės tiesiog prie dirigento pulto; mat Lina Gref siūlė man orkest- 
rą, tokį didelį ir įvairialypį, kokie surenkami tiktai Bairoite ar Zalc- 
burge. Pas ją aš išmokau pūsti, pimpinti, čirpinti, kirkinti, tiek gene- 
ralbosu, tiek kontrapunktu, tiek dvylikos, tiek dėvynių tonų gama, įsi- 
jungti per scherzo, diktuoti tempą per andante, mano patosas buvo 
sausas ir griežtas, tačiau sykiu švelnus ir tolygus; Oskaras išspausda- 
vo iš Grefienės tai, ką dar būdavo galima išspausti, ir likdavo pasiten- 
kinęs, bet ne patenkintas, kaip tikram menininkui ir pridera. 

Nuo mūsų bakalėjos ir Grefo daržovių parduotuvės buvo tiktai dvi- 
dešimt žingsnelių. Parduotuvė stovėjo priešais, patogiai, daug patogiau 
negu kepėjo Aleksandro Šeflerio butas Kleinhamervėgo gatvėjė. Ma- 
tyt, todėl, dėl patogesnės padėties, aš toliau pažengiau studijuodamas 
moters anatomiją, negu savo mokytojus Gėtę ir Rasputiną. Šią ligi šiol 
neužpildytą išsilavinimo spragą tikriausiai galima paaiškinti ir patei- 
sinti mane mokiusių damų skirtybėmis. Lina Gref visai nenorėjo ma- 
nęs mokyti, tiktai paprastai ir pasyviai pateikdavo savo gausią vaizdu- 
mo ir gundymo medžiagą, tuo tarpu Gretchen Šefler į savo kaip mo- 
kytojos: pašaukimą Žiūrėjo pernelyg rimtai. Jai reikėjo rezultatų, ji no- 
rėjo, kad aš garsiai skaityčiau, norėjo matyti mano būgnininkiškus 
pirštus vedžiojančius -dailyraščio raides, norėjo, kad aš susidraugaučiau 
su šventa gramatika ir kad ji pati turėtų naudą iš tos draugystės. Bet 
Oskaras nesiteikė parodyti nė vieno regimos pažangos ženklo, tad 
Gretchen Šefler neteko kantrybės, mano vargšei mamai mirus po sep- 
tynerių metų mokymo vėl ėmėsi mezgimo, o kad jiedu su kepėju ir 
toliau neturėjo vaikų, tai retkarčiais, svarbiausia — per didžiąsias 

šventes, vis nudžiugindavo mane savo megztiniais, kojinėmis ir pirš- 
tinėmis. Apie Gėtę ir Rasputiną mudu daugiau nekalbėdavom, ir tik- 
tai abiejų mano mokytojų kūrinių ištraukos, kurias aš laikiau čia vie- 
nur, čia kitur, o daugiausia ant mūsų namo aukšto, padėjo Oskarui ne 
visai pamiršti šią studijų dalį; aš mokiausi pats ir dariau savo išvadas. 

Na, o ligūstoji Lina Gref buvo pririšta prie lovos, negalėjo nuo ma- 
nęs pabėgti, palikti manęs, mat jos liga, nors ir chroniška, buvo ne-- 
pakankamai rimta, kad mirtis prieš laiką nusineštų mano mokytoją. Ir 
kad šioje Žvaigždėje nieko nėra amžino, tai Oskaras paliko ją, nesi- 
keliančią iš lovos tą akimirką, kai nusprendė, jog jau pakankamai iš- 
moko. 

Jūs pasakysite: “Kokiame ribotame pasaulyje tas jaunuolis augo! 
Tarp bakalėjos, kepyklos ir daržovių parduotuvės buvo priverstas ruoš- 
tis vėlesniam vyro gyvenimui“... Nors ir turiu pripažinti, jog Oskaras 
savo pirmus, tokius svarbius ateičiai įspūdžius patyrė išties troškioje, 
miesčioniškoje aplinkoje, jis turėjo dar trečią mokytoją. Jam buvo 
duota atskleisti Oskarui pasaulį ir padaryt jį tokį, koks yra šiandien, 
tai yra asmeniu, kurį aš, nerasdamas geresnio termino, vadinu kosmo- 
politu, nors ir Žinau, kad to toli gražu nepakanka. 

Aš kalbu, kaip atidesnis skaitytojas turbūt jau suprato, apie savo 
mokytoją ir auklėtoją Bebrą, tiesioginį princo Eugenijaus palikuonį, 
Liudviko Keturioliktojo giminės atžalą, liliputą ir muzikinį klouną 
Bebrą. Minėdamas Bebrą, aišku, turiu galvoje ir damą prie jo šono, 
didžiąją somnambulę Rozvitą Raguną, laiko neveikiamą gražuolę, apie 
kurią tais niūriais metais daug galvodavau, nes Maceratas buvo atėmęs 
iš manęs Mariją. “Kiek gi metų galėtų jai būti, tai sinjorai Ragunai? 
— sukdavau galvą aš. — Ar jinai žydinti dvidešimtmetė, gal net ir de- 
vyniolikmetė mergina? O gal jinai yra gracinga devyniasdešimt devy- 
nerių metų senė, kuri ir šimto metų sulaukusi rodys pasauliui mažo 
formato amžinos jaunystės pavyzdį?" 

Jeigu neklystu, tai tuodu man tokius artimus Žmones aš sutikau tuoj 
po savo vargšės mamos mirties. Mes išgėrėm “Keturių metų laikų“ 
kavinėje mokos, ir mūsų keliai išsiskyrė. Būta nedidelių, tačiau ne- 
principinių politinių nesutarimų; Bebra buvo artimas Reicho propagan- 
dos ministerijai, lankėsi, kaip nesunku buvo suprasti iš jo užuominų, 
privačiuose ponų Gebelso ir Geringo apartamentuose ir visaip stengėsi 
man paaiškinti ir pateisinti tokį savo nukrypimą nuo linijos. Pasako- 
jo apie tai, kokią svarbią vietą viduramžiais užimdavo rūmų juokda- 
rys, rodė Ispanijos dailininkų paveikslų reprodukcijas, kuriose buvo 
pavaizduotas kažkoks Pilypas ar Karolis su savo palyda; ir vidury tos 

lyg mietą prarijusios kompanijos buvo keli įmantriai, mezginiais ir 
pūstais drabužiais apsitaisę juokdariai, maždaug tokių proporcijų kaip 
Bebra, o gal ir kaip aš, Oskaras. Bet kaip tik todėl, kad man tie pa- 
veiksliukai patiko — mat šiandien aš esu karštas genialaus dailininko 
Diego Velaskeso gerbėjas, — aš nesileidau, kad Bebra man taip leng- 
vai užkalbėtų dantį. Ir jis paskui liovėsi lyginęs liliputus ketvirtojo Is- 
panijos Pilypo rūmuose su savo padėtimi prie pareinės iškilėlio Jozefo 
Gebelso. Jis kalbėjo apie sunkius laikus, apie silpnuosius, kurie kar- 
tais turi gudrauti, apie paslapčia kunkuliuojantį pasipriešinimą, trum- 
pai drūtai, tada buvo ištartas terminas “vidinė emigracija“, ir dėl to 
Oskaro ir Bebros keliai išsiskyrė. | 

Aš nepykau ant savo mokytojo. Vėlesniais metais ant visų stulpų 
varječių ir cirkų skelbimuose ieškojau Bebros pavardės ir du kartus 
radau sykiu su sinjoros Ragunos pavarde, tačiau nieko nedariau, kad 
su jais susitikčiau.. Aš viską palikau atsitiktinumui, tačiau atsitiktinu- 
mas nepadarė to, ko iš jo laukiau, mat jeigu Bebros ir mano keliai bū- 
tų susikryžiavę keturiasdešimt antrų metų rudenį, o ne kitais metais, 
tai Oskaras niekada nebūtų tapęs Linos Gref mokiniu, o patikėjęs savo 
ugdymą meistrui Bebrai. O dabar aš kasdien, kartais jau anksti rytą, 
pereidavau Labesvėgo gatvę, įžengdavau į daržovių parduotuvę, iš 
mandagumo valandėlę pabūdavau su vis labiau keistėjančiu pirklių, 
pažiūrėdavau, kaip jis meistrauja savo pretenzingas, tilindžiuojančias, 
kaukiančias, spiegiančias mašinas, kumšteldavau jį, kai į parduotuvę 
įžengdavo klientų; mat Grefas tuo metu beveik nekreipė dėmesio į ap- 
linką. Kas atsitiko? Kodėl anksčiau toksai atviras, visuomet pajuokauti 
linkęs daržininkas ir jaunimo draugas pasidarė toksai tylus, vienišas, 
keistas ir virto truputį apsileidusiu pagyvenusiu žmogum? 

Jaunimas jo nebelankė. Priauganti karta jo nebepažinojo. Jo skau- 
tų laikų būrius karas išblaškė po visus frontus. Iš jų ėjo karo lauko 
pašto laiškai, paskui tiktai atvirukai, ir vieną dieną Grefas aplinkiniais 
keliais sužinojo, kad prie Doneco žuvo jo numylėtinis, Horstas Dona- 
tas, iš pradžių skautas, paskui jungfolko fenleinfiūreris ir galų gale lei- 
tenantas. Šu 

Grefas nuo tos dienos ėmė senti, menkai rūpintis savo išvaizda ir 
taip atsidavė meistrystei, kad dabar daržovių parduotuvėje galėjai pa- 
matyti daugiau skambančių ir kaukiančių mašinų negu bulvių ir kopūs- 
tų galvų. Kas be ko, prisidėjo ir produktų trūkumas; parduotuvė retai 
ir nereguliariai gaudavo prekių, o Grefas nesugebėjo taip kaip Mace- 
ratas pasinaudoti pažintimis didmeninėje prekyboje ir gerai apsirūpinti. 

Liūdnai atrodė dabar jo parduotuvė, ir iš esmės reikėjo tik džiaug- 

tis, kad Grefo absurdiški triukšmo aparatai, nors ir beprasmiškai, vis 
dėlto puošia ir užpildo tuščią patalpą. Man patikdavo tie vis labiau 
įmantrėjantys Grefo vaizduotės produktai. Pasižiūrėjęs šiandien į sa- 
vo sanitaro Bruno virvelinius mazginius, aš būtinai prisimenu Grefo 
parodą. Lygiai kaip Brunas mėgaujasi mano pašaipiu ir rimtu dėme- 
siu jo meniniams paikiojimams, taip ir išsiblaškėlis Grefas apsidžiaug- 
davo pamatęs, jog viena ar kita jo muzikinė mašina man patinka. Jis, 
metų metus nepastebėjęs manęs, nusivildavo, kai aš po pusės valan- 
dos palikdavau jo dirbtuve paverstą parduotuvę ir eidavau pas jo Žmo- 
ną Liną Gref. 

Ką aš galiu jums papasakoti apie + savo paprastai dvi ar dvi su pu- 
se valandos trukusius vizitus pas iš lovos NE Pan ja moterį. Oskarui 
įėjus ji pamodavo jam: 

— Tai čia tu, Oskariuk. Na, eikš arčiau, o jei nori, lįsk po pata- 
lais, kambary šalta, nes Grefas prastai kūrena! 

Ir aš šmurkšteldavau pas ją po patalais, palikdavau savo būgną ir 
abi ką tik naudotas lazdeles prie lovos, leisdamas vien trečiai, nuzu- 
lintai ir kiek šerpetotai sykiu su manim aplankyti Liną. 

Nereikia manyti, kad lįsdamas į lovą pas Liną aš nusirengdavau. 
"Su vilna, aksomu ir odiniais batais aš įsiropšdavau ir po kurio laiko, 
ilgai ir sunkiai triūsęs, su tais pačiais beveik nėpajudintais drabužiais 
1šlipdavau iš sujauktų patalų. 

Kai aš kelis sykius tik išlipęs iš Linos lovos, dar tebetrenkdamas 
jo Žmonos kvapais, aplankiau daržovių pirklį, tarp mūsų įsigalėjo vie- 
nas įprotis, kurio aš labai mielai laikiausi. Dar man neišlindus iš Gre- 
fienės lovos ir tebedarant paskutinius pratimus, daržovių pirklys įei- 
davo į miegamąjį su dubeniu šilto vandens, pastatydavo jį ant suoliu- 
ko, padėdavo greta rankšluostį, muilo ir be Žodžių išeidavo, nė vieno 
vienintelio karto nežvilgtelėjęs į lovą. Oskaras tada paprastai greitai 
šokdavo iš šilto lizdo, prieidavo prie dubens ir kapitališkai apšvarin- 
davo savo lovoje buvusią tokią energingą lazdelę; aš supratau, kad 
Grefas net iš antrų rankų negalėjo pakęsti savo Žmonos kvapo. 

O tokį, ką tik nusipraususį, konstruktorius mane mielai priimdavo. 
Jis pademonstruodavo man visas savo mašinas ir jų skleidžiamus gar- 
sus, aš ir po šiai dienai tebesistebiu, kad Oskaras ir Grefas, nors ir ši- 
taip pavėluotai suartėję, nesusidraugavo, kad Grefas ir toliau liko man 
svetimas, kad aš jį tik suprasdavau, tačiau niekada nejaučiau jam sim- 
patijos. 

Keturiasdešimt antrųjų rugsėjo mėnesį — man kaip tik tyliai at- 

šventus aštuonioliktąjį gimtadienį, o šeštai armijai per radiją užėmus 
Stalingradą, — Grefas padarė būgnijimo mašiną. Mediniuose pasto- 
liuose jis pakabindavo dvi vienodo svorio bulvių pridėtas svarstyklių 
lėkštes, paskui nuimdavo vieną bulvę nuo kairės lėkštės: svarstyklės 
nusvirdavo ir išjudindavo kaištį, paleisdavusį prie pastolių pritaisytą 
būgnijimo mechanizmą, kuris imdavo barbenti, dunksėti, tratėti, kriuk- 
sėti, žvanginti lėkštes, daužyti gongą, ir viskas galų gale baigdavosi 
triukšmingų, tragišku finalu. Man patiko ta mašina. Ir aš vis prašyda- 
vau, kad Grefas man ją pademonstruotų. Mat Oskaras manė, jog 
meistraujantis daržovių pirklys ją išrado ir padarė jam. Bet netrukus 
gavau patirti, kaip smarkiai klydau. Aš galbūt įkvėpiau Gretą, bet ma- 
šina buvo darytasi sau pačiam; mat jos finalas buvo ir jo finalas. 

Tai atsitiko ankstyvą, giedrą spalio rytą, kokį gali pateikti tiktai 
šiaurės rytys. Aš anksti išėjau iš motušės Tručinski buto, pasirodžiau 
gatvėje, kai Macerataš kaip tik yyniojo parduotuvės durų užuolaidą. 
Aš atsistojau greta, kai jis kėlė į viršų barškančias, žaliai dažytas len- 
teles, ir iš pradžių gavau pasimėgauti bakalėjos prekių kvapu, pernakt 
susikaupusiu parduotuvės viduje, o paskui Macerato rytmetiniu buči- 
niu. Ir dar nepasirodžius Marijai perėjau Labesvėgųą, mesdamas ant 
grindinio vakarų pusėn ilgą šešėlį; mat kairėje, rytuose, viršum Mak- 
so Halbės aikštės savo jėgomis kilo saulė, naudodama tą -patį triuką, 
kaip ir baronas Miunchauzenas, kai pats išsitraukė save už plaukų iš 
pelkės. 

Žmogus, pažinojęs daržovių pirklį taip kaip aš, būtų tuojau nusiste- 
bėjęs, kad jo parduotuvės vitrinos ir durys dar uždangstytos ir užda- 
rytos. Tiesa, paskutiniais metais Grefas buvo virtęs dideliu keistuoliu. 
Vis dėlto jis ligi tol visuomet paisė darbo laiko. “Galbūt susirgo“, — 
pamanė Oskaras ir tuojau atmetė tą mintį. Mat argi galėjo Grefas, dar 
praeitą Žiemą, nors ir ne taip reguliariai kaip ankstesniais metais, vis 
tiek kirtęs Baltijos jūroje eketės ir maudęsis jos vandenyje, argi galėjo 
tas gamtos vaikas, kad ir turįs kai kurių senatvės požymių, staiga nei 
iš šio, nei iš to imti ir susirgti? Privilegija nesikelti 1š lovos uoliai 
naudojosi Grefienė; aš taip pat Žinojau, kad Grefas niekina minkštas 
lovas ir paprastai guli ant žygio lovų ir kietų gultų. Nebuvo tokios li- 
gos, kuri būtų galėjusi prirakinti daržovių pirklį prie lovos. 

Aš atsistojau prie uždarytos daržovinės, pasižiūrėjau per petį į 
mūsų parduotuvę, pastebėjau, kad Maceratas viduje; tiktai tada tyliai, 
tikėdamasis, kad jautri Grefienės ausis išgirs, daviau būgnu kelis tak- 
tus. To užteko, kad atsidarytų antras langas į dešinę nuo parduotuvės 
durų. Grefienė su naktiniais marškiniais ir pilna galva plaukų suktu- 

kų, prisispaudusi prie krūtinės pagalvę, pasirodė viršum dėžės su le- 
do gėlėmis. 

— Nagi eikš vidun, Oskariuk. Ko lauki, juk lauke taip šalta! 

Aiškindamas aš barkštelėjau viena lazdele į skardinę vitrinos 
užuolaidą. 

— Albrechtai! — sušuko ji. — Albrechtai, kur tu? Kas čia darosi? 

Tebešaukdama vyrą ji atsitraukė nuo lango. Sutrinksėjo kambarių 
durys, išgirdau, kaip ji baladojasi parduotuvėje, ir netrukus jos riks- 
mą. Ji rėkė rūsyje, ir aš nemačiau, kodėl ji rėkia, nes rūsio dangtis, 
per kurį karo metais vis rečiau byrėdavo bulvės, taip pat buvo užda- 
rytas. Prikišęs akį prie jo dervuotų lentų, aš pamačiau, kad rūsyje dega 
elektra. Mačiau ir rūsio laiptų viršų, ant kurio gulėjo kažkas balta, ga- 
limas daiktas, Grefienės pagalvė. 

Ji tikriausiai pametė ją ant laiptų, nes dabar buvo jau nebe rūsyje 
ir vėl rėkė parduotuvėje, o netrukus ir miegamajame. Nukėlusi telė- 
fono ragelį šaukė ir rinko numerį, paskui šaukė į telefoną; bet Oska- 
ras nesuprato, kas atsitiko, suprato tik žodį “nelaimė" ir adresą, La- 
besvėgo dvidešimt keturi, ji pakartojo daugsyk ir šaukdama, paskui 
pakabino ragelį ir tuojau su naktiniais marškiniais, be pagalvės, bet su 
plaukų segtukais užpildė rėkdama langą, išsiliejo pati ir išliejo savo 
man gerai pažįstamą dvigubą gerą į dėžę su ledo gėlėmis, daužė 
abiem rankom per mėsingas, blyškias rausvas ataugas ir šaukė taip, 
kad gatvėje darėsi ankšta, kad Oskaras jau ėmė manyti, jog ir Grefie- 
nė dabar ims gurinti stiklus; tačiau neišbyrėjo nė vienas langas. Ji< at- 
sidarinėjo, juose rodėsi kaimynai, moterys spigiai klausinėjo viena ki- 
tą, vyrai bėgo į lauką, laikrodininkas Laubšadas, dar tebekišdamas į 
rankoves rankas, senis Heilantas, ponas Reisbergas, siuvėjas Libišev- 
skis, ponas Ešas iš gretimo buto, net Probstas, ne kirpėjas, o anglinin- 
kas, atėjo su savo sūnum. Per gatvę atplevėsavo baltu chalatu apsivil- 
kęs. Maceratas, o Marija su Kurtuku ant rankų išdygo bakalėjos tarp- 
duryje. 

Man buvo nesunku įsimaišyti tarp susijaudinusių suaugusiųjų ir pa- 
sislėpti nuo manęs ieškančio Macerato. Jis ir laikrodininkas Laubša- 
das buvo pirmieji ryžęsi imtis veiksmų. Pabandė pakliūti į vidų per 
langą. Tačiau Grefienė neleido nė vienam užlipti ant palangės, o juo 
labiau įeiti vidun. Braižydamasi, daužydamasi ir kandžiodamasi ji dar 
rado laiko vis garsiau ir truputį net suprantamiau šaukti. Pirma turinti 
atvažiuoti policija, ji jau seniai paskambinusi, niekam nereikia skam- 
binti, ji žinanti, ką daryti, kai taip atsitinka. Reikia rūpintis savo rei- 
kalais. O čia bėdų užtenka. Smalsumas, vien smalsumas, taip, Žmogus 

pamatai, kas tavo draugai, kai atsitinka nelaimė. Paskui vidury savo 
lamento, matyt, pastebėjo tarp priešais langą susirinkusių Žmonių ma- 
ne, nes ėmė šaukti ir tiesti į mane savo plikas rankas, kaip tik atsi- 
gynusi nuo vidun besiveržiančių vyrų, ir kažkas — Oskaras ir šiandien 
tebemano, jog tai buvo laikrodininkas Laubšadas, — pakėlė mane ir 
norėjo, Maceratui protestuojant, paduoti prieš pat ledo gėlių dėžę. Ma- 
ceratas buvo mane bepasiekiąs, bet Lina Gref pasistvėrė mane, prisi- 
spaudė prie savo šiltų marškinių ir nustojo klykti, dabar ji tiktai gai- 
liai virkavo ir sriūbaudama traukė orą. 

Kaip ponios Gref riksmas sukėlė gyvą ir begėdišką kaimynų suju- 
dimą, taip jos plonas ir gailus virkavimas pavertė susibūrimą po ledo 
gėlių dėže nebylia, sutrikusia mase, nedrįstančia pasižiūrėti verksmui 
į akis, visas savo viltis, visą smalsumą ir užuojautą sudėjusia į turin- 
čią atvažiuoti avarinę policijos komandą. 

Ir Oskarui nepatiko Grefienės inkštimas. Aš stengiausi nusmukti Žže- 
miau, kad nebūčiau taip arti jos sielvartaujančios burnos. Ir man pa- 
vyko atsikabinti nuo jos kaklo ir pusiausėda užtūpti gėlių dėžę. Oska- 
ras jautėsi pernelyg stebimas, mat su vaiku ant rankų tarp parduotu- 
vės durų stovėjo Marija. Tad aš sprukau ir iš tenai, supratęs savo pa- 
dėties keblumą, galvodamas vien tiktai apie Mariją — kaimynai man 
nerūpėjo, — atsispyriau nuo Grefienės kranto, man pernelyg liulančio 
ir primenančio lovą. 

Lina Gref nepastebėjo, kad aš pasprukau, ar nebeturėjo jėgų sulai- 
kyti tą mažą kūną, kuris ją ilgai ir uoliai tenkino, atstodamas vyrą. 
Galbūt Lina net nutuokė, kad Oskaras galutinai išsprūdo iš jos glėbio, 
kad savo klyksmu, viena vertus, ji pastatė sieną tarp savęs ir būgni- 
ninko, o kita vertus, sugriovė Mariją ir mane skyrusią sieną. 

Aš stovėjau Grefų miegamajame. Skersai ir netvirtai man ant pil- 
vo kabojo būgnas. Oskaras puikiai pažinojo tą kambarį, būtų galėjęs 
smulkiai išvardinti, kas pavaizduota jo sodriai žaliuose apmušaluose. 
Ant suoliuko tenai dar tebestovėjo dubuo su pilku nuo muilo vaka- 
rykščiu vandeniu. Viskas buvo savo vietose, ir vis dėlto nučiupinėti, 
išsėdėti, išgulėti ir nudaužyti baldai man atrodė nauji arba bent jau at- 
naujinti, tarsi viskam, kas tenai stovėjo ant keturių kojų palei sienas, 
būtų reikėję iš pradžių Linos Gref klyksmo, o paskui plono virkavi- 
mo, kad įgytų naują, bauginamai šaltą blizgesį. 

Durys į parduotuvę buvo atviros. Oskaras nenorėjo, bet leidosi įvi- 
liojamas į tą sausa žeme ir svogūnais atsiduodančią patalpą, kurią pro 
langinių plyšius krintanti dienos šviesa dalijo į mirgančius nuo dulkių 
ruožus. Dėl to dauguma Grefo triukšmų ir muzikos mašinų skendėjo 

prieblandoje, šviesa išskyrė tiktai kai kurias detales, varpelius, fane- 
rines pasparas būgnijimo mašinos apačioje ir rodė man pusiausvyro- 
je esančias lėkštes su bulvėmis. Lygiai kaip ir pas mus, už prekysta- 
lio esantis rūsio dangtis buvo pakeltas. Niekas neprilaikė to storų lentų 
dangčio, kurį Grefienė, matyt, buvo atlupusi rėkdama ir skubėdama, 
bet neužkabinusi kabliu už prekystalio. Oskaras vos pridėjęs ranką bū- 
tų galėjęs užvožti dangtį, uždaryti rūsį. 

Nejudėdamas stovėjau aš prie tų dulkėm ir puvėsiais atsiduodančių 
lentų, spoksojau į ryškiai apšviestą keturkampį, užimantį dalį laiptų ir 
betonuotų rūsio grindų. | 

Į tą kvadratą iš viršaus dešinėje terpėsi dalis laiptiškos pakylos, 
matyt, neseniai Grefo įsigytos, nes aš niekada nebuvau jos matęs, nors 
kartais ir lankydavausi rūsyje. Dėl kažkokios pakylos Oskaras, aišku, 
nebūtų taip ilgai ir taip įdėmiai Žžiūrėjęs į rūsį, jeigu viršutiniame kai- 
riajame paveikslo kampe nebūtų matęs dviejų keistai trumpų, pilnų 
vilnonių kojinių, apautų juodais suvarstomais batais. Nors ir nematy- 
damas tų batų kulnų, aš tučtuojau atpažinau, jog tai Grefo žygio ba- 
tai. Negali būti, galvojau aš, jog tai Grefas stovi rūsyje pasiruošęs Žy- 
giui, nes batai ne stovi, o greičiau kabo viršum pakylos; atrodė, jog 
statmenai Žemyn nuleisti batų galai, nors ir menkai, liečia jos lentas. 
Tad aš akimirką įsivaizdavau ant pirštų galų stovintį Grefą; mat jis, 
prisiekęs sportininkas ir gamtos vaikas, galėjo ryžtis tokiam juokingam 
ir sunkiam pratimui. 

Norėdamas įsitikinti savo spėjimo teisingumu ir tada pasijuokti iš 
daržovių pirklio, aš ėmiau atsargiai ropštis stačiais laiptais Žemyn ir, 
kiek prisimenu, būgnyti baimę keliančią, baimę vaikančią melodiją: 
“Yra bute baubas!" 

Tiktai tvirtai atsistojęs ant betoninių grindų, Oskaras aplinkiniais 
keliais, per tuščių svogūnų maišų ryšulius, sukrautas taip pat tuščių 
vaisių dėžių stirtas, ligi tol nematytus pastolius privedė Žvilgsnį prie 
tos vietos, kur kabojo ar ant pirštų galų stovėjo Grefo žygio batai. 

Aš, aišku, žinojau, kad Grefas kabo. Batai kabojo, sykiu kabojo ir 
stambaus mezgimo tamsios žalios kojinės. Nuogi vyriški keliai viršum 
kojinių kraštų, plaukuotos šlaunys iki kelnių krašto; kutenantis bady- 
mas ėmė lėtai nuo mano lyties padargų, per užpakalį, tirpstančia nu- 
gara kilti į viršų, užsiropštė nugarkaliu, įsitaisė ant sprando, išpėrė 
mane karštai ir šaltai, iš tenai vėl puolė man tarp kojų, sutraukė ma- 
no ir taip mažulytę mašnelę, vėl užsisėdo ant sprando, peršokęs dabar 
jau susikūprinusią nugarą, susigaužė tenai — Oskarą ir šiandien tebe- 
bado ir tebesmaugia, kai kas nors jo akivaizdoje sušneka apie kabo- 

jimą, nors ir tiktai skalbinių, — kabojo ne vien tiktai Grefo žygio ba- 
tai, vilnonės kojinės, keliai ir trumpos kelnės; visas Grefas kabojo už 
kaklo, nutaisęs virš virvės susirūpinusią, truputį teatrališką miną. 

Smaugimas ir badymas stebėtinai greitai praėjo. Grefo vaizdas ma- 
ne grąžino į normalias vėžes; kadangi kabančio vyro kūno padėtis iš 
esmės tokia pat normali ir natūrali kaip ir einančio rankomis, stovin- 
čio ant galvos, ar kaip to, kuris išties nevykusiai bando užlipti ant ke- 
turkojo žirgo, norėdamas joti. 

O kur dar dekoras. Tiktai dabar Oskaras suprato, kiek į jį Grefo 
įdėta darbo ir lėšų. Rėmai, aplinka, kurioje kabojo Grefas, buvo per- 
dėm prašmaini, beveik ekstravagantiška. Daržovių pirklys ieškojo sau 
tinkančios mirties formos ir ją rado. Jisai, visą savo gyvenimą turė- 
jęs keblumų su svorių ir matų tarnyba ir nemaloniai su ja susirašinė- 
jęs, jisai, iš kurio ta tarnyba nesyk buvo atėmusi svarstykles ir svars- 
čius, jisai, nesyk mokėjęs baudas už neteisingą vaisių ir daržovių svo- 
rį, buvo gramas į gramą susilyginęs su bulvėmis. 

Blyškiai blizganti, matyt, muilu ištrinta virvė buvo permesta per 
dvi sijas su skridiniais, kuriuos jis savo paskutinei dienai buvo pritai- 
sęs prie pastolių, turėjusių pabūti paskutiniais jo gyvenime. Viskas bu- 
vo padaryta iš geriausios medienos, ir iš to aš sprendžiu, kad daržo- 
vių pirklys nepaisė išlaidų. Tais statybinių medžiagų neturtingais lai- 
kais turėjo būti sunku gauti rąstų ir lentų. Grefas, matyt, buvo ėmę- 
sis mainų prekybos ir už daržoves įsigijęs medienos. Tad jo pastoliai 
buvo su daugeliu visokių nereikalingų, vien puošybinių atramų. Trijų 
dalių pakyla su pakopomis — dalį jos Oskaras buvo matęs iš parduo- 
tuvės — teikė įrenginiui, galima sakyti, prakilnumo. Kaip ir būgniji- 
mo mašinoje, kuri jam, matyt, pasitarnavo, kaip prototipas, Grefas ir 
jo atsvara kabojo rėmų vidury. Ryškiai kontrastuodamos su keturiom 
baltintom rėmų sijom tarp jo ir taip pat kabančių bulvių stovėjo ma- 
žutės žalios kopėtėlės. Pintines su bulvėmis jis buvo pririšęs prie svar- 
biausios virvės sudėtingu skautų mazgu. Kadangi pastolius apšvietė 
keturios baltai dažytos, bet vis tiek stipriai plieskiančios lemputės, Os- 
karas neužlipdamas ir neišniekindamas iškilmingosios pakylos galėjo 
perskaityti, jog prie skautiško mazgo viršum bulvių krepšių pritvirtin- 
toje kartoninėje kortelėje parašyta: “Septyniasdešimt penki kilogramai 
(be šimto gramų)“. 
 Grefas kabojo apsirengęs skautų vado uniforma. Paskutinę dieną jis 
buvo vėl susiradęs prieškario uniformą. Ji buvo pasidariusi jam per 
siaura. Todėl dviejų viršutinių sagų ir liemens, matyt, neįstengė užseg- 
ti, ir tai teikė jo paprastai tokiai tvarkingai aprangai nemalonų vaiz- 
dą. Du kairės rankos pirštus Grefas buvo skautiškai sukryžiavęs. Apie 

kairės rankos riešą prieš pasikardamas buvo apsukęs skautiškos skry- 
bėlės virvelę. Kaklaraiščio turėjo atsisakyti, o kad nepavyko užsiseg- 
ti ir viršutinių marškinių sagų, tai per juos buvo išvirtę juodi ir gar- 
biniuoti krūtinės gaurai. Ant pakylos laiptų gulėjo keli astrų ir, visai 
ne vietoje, petražolių stiebai. Matyt, jam neužteko gėlių pabarstymui, 
nes visas astras ir kelias rožes išnaudojo puošdamas keturis paveiks- 
lus, kabančius ant keturių svarbiausių įrenginio stulpų. Kairėje priekyje 
kabojo įstiklintas seras Badenas-Pauelas, skautų įkūrėjas. Kairėje už 
jo, be rėmų, Šventas Jurgis. Dešinėje, antram plane, be rėmo, Mike- 
landželo Dovydo galva. Ant dešiniojo priekinio stulpo šypsojosi įrė- 
minta ir įstiklinta kokių šešiolikos metų, labai gražaus berniuko foto- 
grafija. Tai buvo ankstyva jo numylėtinio Horsto Donato, vėliau prie 
Doneco žuvusio leitenanto, nuotrauka. 

Galbūt dar paminėsiu keturias tarp astrų ir petražolių gulėjusias po- 
pieriaus skiautes. Jos gulėjo taip, kad nesunkiai buvo galima sudėti 
krūvon. Oskaras tai padarė ir perskaitė kvietimą į teismą su daugsyk 
pakartotu dorovės policijos antspaudu. 

Man lieka tik pridurti, kad iš apmąstymų apie daržovių pirklio mir- 
tį tada mane pažadino įkyri policijos automobilio sirena. Netrukus jic 
nubildėjo laiptais žemyn, paskui užlėkė pakyla aukštyn ir prisilietė 
prie kabančio Grefo. Bet vos tiktai jie pakėlė jį į viršų, jam atsvarą 
atstojusios bulvių pintinės nukrito ir apsivertė: ėmė veikti panašus į 
būgnijimo mašinos mechanizmas, kurį Grefas viršum pastolių buvo su- 
maniai užmaskavęs fanera. Kai apačioje bulvės krito ant pakylos ir 
nuo jos ant betoninių grindų, viršuje Albrechto Grefo paleistas muša- 
mųjų orkestras skarda, medžiu, bronza, stiklu grojo didįjį finalą. 

Oskarui šiandien sunkiausia savo instrumentu pamėgdžioti tą bul- 
vių laviną — beje, praturtinusią kelis sanitarus, — ir organizuotą Gre- 
fo būgnijimo mašinos triukšmą. Galbūt todėl, kad mano būgnas iš es- 
mės prisidėjo prie Grefo mirties apipavidalinimo, man kartais pavyksta 
Oskaro būgnu atlikti supaprastintą, Grefo mirties foną perteikiančią 
pjesę, kurią, draugų ir sanitaro Bruno paklaustas pavadinimo, vadinu 
“septyniasdešimt penkiais kilogramais“. 


BEBROS FRONTO TEATRAS 


Keturiasdešimt antrųjų metų birželio viduryje mano sūnui Kurtui 
suėjo vieneri metai. Oskaras, jo tėvas, į tai reagavo ramiai, galvoda- 

mas: dar dveji meteliai. Keturiasdešimt antrųjų metų spalio mėnesį 
daržovių pirklys Grefas pasikorė tokios tobulos formos kartuvėse, kad 
aš, Oskaras, nuo to laiko savižudybę priskiriu prie kilnesniųjų mirties 
būdų. Keturiasdešimt trečiųjų žiemą buvo daug kalbama apie Staling- 
radą. Kadangi Maceratas to miesto pavadinimą tardavo kaip anksčiau 
Pirl Harboro, Tobruko ir Diunkircheno, tai aš įvykiais tame mieste do- 
mėjausi tiek pat, kiek ir įvykiais kituose miestuose, žinomais man iš 
ekstra pranešimų; mat Oskaras pagal karinius ir ekstra pranešimus mo- 
kėsi geografijos. Kaip kitaip būčiau sužinojęs, kur teka Kubanės, Miu- 
so ir Dono upės, kas man geriau negu nuodugnūs radijo pranešimai 
apie įvykius Tolimuosiuose Rytuose būtų galėjęs išaiškinti, kur yra 
Aleutų salos Atu, Kiska ir Adakas. Taip ir keturiasdešimt antrųjų metų 
sausio mėnėsį sužinojau, kad Stalingradas yra prie Volgos, tačiau šeš- 
toji armija man menkiau rūpėjo negu Marijai, kuri tuo metu sirgo 
lengvu gripu. 

Kolei Marija taisėsi nuo gripo, radijas toliau tęsė geografijos pamo- 
kas: Rževas ir Demjanskas Oskarui ir šiandien tebėra tokios vietos, 
kurias jis gali kaipmat nežiūrėdamas parodyti Tarybų Rusijos žemėla- 
pyje. Vos tiktai Marijai pasveikus, kokliušu susirgo mano sūnus Kur- 
tas. Ir kolei aš stengiausi įsiminti neištariamus Tuniso oazių pavadi- 
nimus, baigėsi Afrikos korpuso ekspedicija ir Kurtuko kokliušas. 

O džiaugsmo mėnuo gegužė: Marija, Maceratas ir Gretchen Šefler 
ruošė antrąjį Kurtuko gimtadienį. Ir Oskarui būsima šventė atrodė 
reikšmingesnė negu pernai, nuo keturiasdešimt trečiųjų birželio dvy- 
liktos teliks tik meteliai, galvojo jis. Taigi, jeigu būčiau buvęs kartu, 
tai per antrąjį Kurtuko gimtadienį būčiau pašnibždėjęs jam į ausį to- 
kius žodžius: “Palūkėk truputį, būgnysi ir tu“. Bet keturiasdešimt tre- 
čiųjų birželio dvyliktąją Oskaras buvo ne Dancige-Langfūre, o sena- 
jame romėnų mieste Mece. Ir taip užtruko, jog vos vos spėjo sugrįŽ- 
ti į savo gimtąjį, dar nesubombarduotą miestą keturiasdešimt ketvirtųjų 
metų birželio dvyliktąją, kad sykiu su visais atšvęstų trečiąjį Kurtuko 
gimtadienį. 

Kokie reikalai išginė mane iš namų? Pasakysiu be jokių užuolan- 
kų: priešais Pestalocio mokyklą, paverstą luftvafės kareivinėmis, aš su- 
tikau savo mokytoją Bebrą. Tačiau vienas Bebra nebūtų manęs įkalbė- 
jęs išvykti. Jam prie šalies, įsikibusi į parankę, stovėjo Raguna, sin- 
jora Rozvita, didžioji somnambulė. 

Oskaras ėjo namo iš Kleinhamervėgo. Jis buvo aplankęs Gretchen 
Šefler, truputį paskaitinėjęs “Romos mūšį", išsiaiškinęs, kad jau tada, 
Belizaro laikais, sėkmės būta permainingos, kad jau tada plačioje 

geografinėje erdvėje prie upių brastų ir miestų būta pergalių ir pra- 
laimėjimų. 

Aš perėjau Frebelio pievą, kuri pastaraisiais metais buvo paversta 
Toto organizacijos barakų stovykla, mąsčiau apie Tigine — penki šim- 
tai penkiasdešimt antraisiais metais Narsesas tenai sumušė Totilą, — 
tačiau ne dėl tos pergalės mano mintys sukosi apie didįjį armėną, man 
labiau imponavo Narseso figūra; kreivas, šleivas ir kuprotas buvo Nar- 
sesas, mažas buvo Narsesas, nykštukas, neužauga, liliputas buvo kar- 
vedys. Galbūt Narsesas buvo per vaiko galvą aukštesnis už Oskarą, 
svarsčiau aš, stovėdamas priešais Pestalocio mokyklą ir stebėdamas ir 
lygindamas pernelyg greit užaugusius luftvafės karininkus su ordinų 
juostelėmis, tikinau save, kad Narsesas tikrai nenešiojo jokių ordinų, 
nes jam to nereikėjo; ir staiga tarp mokyklos paradinių durų pamačiau 
patį didįjį karvedį su dama už parankės — kodėl Narsesui negalėjo 
būti įsikibusi į parankę dama? — mažučiai, palyginti su luftvafės mil- 
žinais, jie ėjo į mane, tačiau prieš ką tik iškeptus oro herojus atrodė 
neginčijamai svarbesni, istorijos nugairinti, seni kaip pasaulis — ką 
reiškė ištisos kareivinės, pilnos Totilų ir Tėjų, pilnos aukštų kaip kar- 
tys ostgotų, prieš vieną vienintelį herojų armėną, vardu Narsesas, — 
ir Narsesas žingsnelis po žingsnelio artinosi prie Oskaro, mojo Oska- 
rui, ir jam į parankę įsikibusi dama mojo: Bebra ir sinjora Rozvita 
Raguna sveikino mane — luftvafė pagarbiai traukėsi mums iš kelio — 
aš prikišau lūpas Bebrai prie ausies, sušnibždėjau: 

— Mielas mokytojau, aš laikau jus didžiuoju karvedžiu Narsesu, 
kuris man daug labiau patinka už raumenų kalną Belizarą. 

Bebra kukliai numojo ranka. Bet Ragunai mano palyginimas pati- 
ko. Ak, kaip gražiai ji kalbėdama judino lūpas: 

— Na, pasakyk man, Bebra, argi mūsų jaunasis amico taip jau la- 
bai klysta? Argi tavo gyslomis neteka princo Eugenijaus kraujas? E 
Lodovico guattordicesimo? Argi jis ne tavo protėvis? 

Bebra paėmė mane už rankos, pažvelgė į šoną, nes lulftvafės Žiop- 
liai į mus be perstojo įkyriai spoksojo gėrėdamiesi. Kai paskui vienas 
leitenantas ir du puskarininkiai išsitempė priešais Bebrą — mokytojas 
buvo apsirengęs uniforma su kapitono skiriamaisiais ženklais ir turė- 
jo ant rankovės raištį su užrašu “Propagandos kuopa“, — kai ordinuoti 
vyrukai paprašė ir gavo Ragunos autografą, .Bebra pasimojo savo tar- 
nybinį automobilį, mes įsėdome į jį ir nuvažiuodami girdėjom suža- 
vėtos luftvafės plojimus. 

Mes važiavom Pestalocio, Magdeburgo gatve, paskui Heresangerio 
aikšte. Bebra sėdėjo greta vairuotojo. Jau Magdeburgo gatvėje Ragu- 
na atkreipė dėmesį į mano būgną. 

— Vis tebesate ištikimas būgnui, mielas drauge? — sušnabždėjo ji 
savo Viduržemio jūros balsu, kurio taip seniai nebuvau girdėjęs. — O 
kaip šiaip su ištikimybe? 

Oskaras jai nieko neatsakė, nepapasakojo savo painių meilės isto- 
rijų, tačiau šypsodamasis leido didžiajai somnambulei iš pradžių pa- 
glostyti jo būgną, paskui truputį mėšlungiškai instrumentą globiančias 
rankas, ji glostė jas, glostė vis pietietiškiau. 

Kai įsukom Heresangerio aikštėn ir nuvažiavom palei penkto tram- 
vajaus bėgius, aš jai net atsakiau, tai yra kaire ranka ėmiau glostyti 
jos kairę, tuo tarpu jos dešinė glamonėjo mano dešinę. Mes jau buvom 
pervažiavę Makso Halbės aikštę. Oskaras jau nebegalėjo išlipti, ir tada 
aš automobilio veidrodyje išvydau Bebros protingas, šviesiai rudas, se- 
nas kaip pasaulis akis, stebinčias mūsų glamones. Aš norėjau atitraukti 
rankas, kad neįžeisčiau savo draugo ir mokytojo, bet Raguna jų nepa- 
leido. Bebra nusišypsojo veidrodyje, paskui nukreipė žvilgsnį, pradė- 
jo pokalbį su vairuotoju, tuo tarpu Rozvita, kartais spausdama ir glos- 
tydama mano rankas, savo viduržemiška burna irgi pradėjo kalbą, sal- 
džiai ir tiesiogiai liečiančią mane, čiurlenančią Oskarui į ausį, staiga 
tampančią oficialia, o paskui vėl saldžia kaip medus, kad išnyktų vi- 

;S0s mano abejonės ir kad aš lipte prie jos prilipčiau lyg ta musė. Per 
Reicho koloniją, Moterų klinikos link važiavome mes, ir Raguna pri- 
sipažino Oskarui visąlaik apie jį galvojusi per tuos metus, tebeturinti 
stiklinę iš “Keturių metų laikų“ kavinės, su mano išraižytu paskyrimu, 
kad Bebra, reikia pripažinti, esąs puikus draugas ir darbo partneris, ta- 
čiau apie vedybas negali būti nė kalbos; Bebra turįs likti vienas, at- 
sakė į mano klausimą Rozvita, ji duodanti jam visišką laisvę, ir jis, 
nors ir būdamas pavydžios prigimties, ilgainiui supratęs, kad Raguna 
su juo amžinai nebūsianti, be to, gerasis Bebra, kaip fronto teatro va- 
dovas, beveik neturįs laiko vedybinėms pareigoms, užtat fronto teat- 
ras esąs puikus, su tokia programa taikos metais be baimės būtų 
galima rodytis “Žiemos sode“ arba “Skaloje", ar aš, Oskaras, būdamas 
taip dieviškai apdovanotas gabumais ir jų nenaudojąs, nesijaučiąs 
pakankamai suaugęs, kelerius metelius pabandyti, ji garantuojanti, bet 
aš, Oskaras, matyt, jau turįs kitų įsipareigojimų, nes? — tuo geriau, 
tada šiandien išvykstam, jie ką tik po paskutinio spektaklio Dancigo- 
Vakarų Prūsijos karinėje apygardoje, dabar kaksią į Lotaringiją, pas- 
kui į Prancūziją, apie Rytų frontą kol kas nėra ko nė galvoti, jie ką 
tik iš tenai laimingai grįžę, aš, Oskaras, turįs džiaugtis, kad Rytai jau 
passė, kad dabar laukia Paryžius, jie tikrai kaksią Paryžiun, ar aš, 
Oskaras, kada nors buvęs Paryžiuje. Tai va, amico, jeigu jau Raguna 

negali suminkštinti jūsų kietos būgnininko širdies, tai tegu ją suminkš- 
tina Paryžius, andiamo! 

Automobilis sustojo sulig paskutiniu somnambulės žodžiu. Vieno- 
dais tarpais žali, prūsiški Hindenburgo alėjos medžiai. Mes išlipom, 
Bebra liepė vairuotojui palaukti, į “Keturių metų laikų“ kavinę aš ne- 
norėjau eiti, nes mano šiek tiek išūžta galva reikalavo gryno oro. Tad 
patraukėm į Štefeno parką: Bebra man iš dešinės, Rozvita — iš kai- 
rės. Bebra aiškino man propagandos kuopos prasmę ir tikslus. Rozvita 
pasakojo anekdotėlius iš propagandos kuopos gyvenimo. Bebra minėjo 
karinius dailininkus, karinius reporterius ir savo fronto teatrą. Iš Roz- 
vitos viduržemiškos burnos pylėsi tolimų miestų pavadinimai, girdėti 
per radiją, kai buvo skaitomi ekstra pranešimai. Bebra sakė “Kopen- 
haga“. Rozvita dūsavo “Palermas". Bebra suokė “Belgradas", Rozvi- 
ta lyg ta tragikė žėrė “Atėnai". O abu kartu dievino Paryžių, žadėjo, 
kad tasai jų Paryžius atsvers visus kitus ką tik minėtus miestus, pa- 
galiau Bebra, galima sakyti, oficialiai, laikydamasis visų fronto teat- 
ro vadovui ir kapitonui prideramų formų, pasiūlė man: 

— Ateikite pas mus, jaunikaiti, muškite būgną, gurinkite alaus bo- 
kalus ir elektros lemputes! Vokiečių okupacinė armija gražiojoje Pran- 
cūzijoje, amžinai jauname Paryžiuje bus dėkinga jums ir pasitiks su 
entuziazmu! 

Oskaras tiktai dėl formos paprašė laiko pagalvoti. Gerą pusvalan- 
dį greta Ragunos, greta savo draugo ir mokytojo Bebros Žžingsniavau 
tarp gegužiškai žalių krūmų, dėjausi susimąstęs ir besikankinantis, tri- 
nantis kaktą, klausiausi, ko niekada nedarydavau, miško paukštelių, 
dėjausi, laukiąs, kad kokia nors liepsnelė man pasakytų ir patartų, ir 
pasakiau, kai Žžalumoje kažkas ypač garsiai ir keistai sučirškė: 

— Gera ir išmintinga gamta pataria man priimti jūsų pasiūlymą, 
gerbiamas mokytojau. Ateityje laikykite mane savo fronto teatro nariu! 

Paskui mes nuėjom į “Keturių metų laikų“ kavinę, išgėrėm maža- 
kraujės kavos ir aptarėm mano pabėgimą, kurį, tiesa, vadinom ne pa- 
bėgimu, o pasitraukimu. 

Priešais kavinę darsyk pakartojom visas sumanytos operacijos 
smulkmenas. Tada aš atsisveikinau su Raguna ir propagandos kuopos 
kapitonu Bebra, kuris užsispyrė duoti man savo tarnybinį automobilį. 
Ir jiedu pėsčiomis patraukė Hindenburgo alėja miesto pusėn, tuo tar- 
pu kapitono vairuotojas, jau pagyvenęs grandinis, nuvežė mane į 
Langfūrą, iki Makso Halbės aikštės, mat važiuoti į Labesvėgo gatvę 
aš nenorėjau ir negalėjau: su vermachto tarnybiniu automobiliu tenai 
pasirodęs Oskaras būtų visus pernelyg ir pirma laiko sudominęs. 

Laiko man buvo likę nedaug. Atsisveikinimo vizitas pas Maceratą 
ir Mariją. Ilgokai pastovėjau prie savo sūnaus Kurto lovytės, jei ne- 
klystu, susikaupiau kelioms tėviškoms mintims, bandžiau paglostyti tą 
baltaplaukį vaikištį, bet Kurtukas nesileido, užtat leidosi Marija, ji nu- 
stebusi priėmė mano jau kadai pamirštas glamones ir geraširdiškai į 
jas atsakė. Keista, bet turiu prisipažinti, jog sunku buvo skirtis su Ma- 
ceratu. Jis stovėjo virtuvėje ir ruošė inkstelius su garstyčių padažu, bu- 
vo augte suaugęs su samčiu, galimas daiktas, laimingas, ir aš nedrį- 
sau jam trukdyti. Tiktai kai užkišo už nugaros ranką ir ėmė aklomis 
kažko ieškoti ant stalo, Oskaras jį aplenkė, pastvėrė lentelę su kapo- 
tomis petražolėmis, padavė jam — aš ir šiandien tebemanau, kad Ma- 
ceratas, matyt, ilgai, kai manęs jau seniai nebuvo virtuvėje, nustebęs 
ir sumišęs laikė rankoje lentelę su petražolėmis; mat Oskaras nieka- 
da nieko nebuvo jam padavęs, palaikęs ar pakėlęs. 

Aš pavalgiau pas močiutę Tručinski, daviausi jos nuprausiamas, pa- 
guldomas lovon, palaukiau, kol jinai palįs po savo patalais ir pradės 
švilpčiodama knarkti, tada susigraibiau savo apsiavimą, susiglobiau 
drabužius, perėjau ant pirštų galų kambarį, kuriame švilpė, knarkė ir 
seno žilaplaukė pelė, koridoriuje truputį pasikamavau su raktu, paga- 
liau atitraukiau sklendę, užsikoriau, vis dar basas, su naktiniais marš- 
Kiniais ir drabužiais po pažastim, ant aukšto, susiradau savo slėptuvėje, 
už sukrautų stogo skardų ir pundais surištų laikraščių, kliūdamas už 
priešlėktuvinės apsaugos tarnybos smėlio krūvos ir skardinių kibirų, 
susiradau naujutėlaitį būgną, sutaupytą slapčia nuo Marijos, ir Oska- 
ro lektūrą: Rasputiną ir Gėtę viename tome. Ar pasiimti savo mėgs- 
tamus autorius? 

Rengdamasis, kabindamas ant pilvo būgną, kišdamas už petnešų 
lazdeles, Oskaras tuo pat metu tarėsi su savo dievais Dionisu ir Apo- 
lonu. Beatodairiško svaigulio dievas liepė man arba išvis neimti jokio 
skaitymo, o jeigu imti, tai tiktai pluoštą Rasputino, tuo tarpu velniš- 
kai gudrus ir pernelyg protingas Apolonas apskritai atkalbinėjo nuo 
kelionės į Prančūziją, tačiau pastebėjęs, jog Oskaras tvirtai apsispren- 
dęs, ėmė piršti savo tobulą bagažą; aš turįs pasiimti kelionėn tą pa- 
dorų Žiovulį, kurį Gėtė kėlė prieš kelis šimtmečius, tačiau, Žinodamas, 
kad “Pasirinktinė giminystė“ neišsprendžia visų lytinių problemų, ty- 
čia pasiėmiau ir Rasputiną su jo nuogų, bet juodomis kojinėmis mo- 
terų pasauliu. Apolonas siekė harmonijos, Dionisas — svaigulio ir 
chaoso, na, o Oskaras buvo mažas, chaosą harmonizuojantis, protą 
svaiguliu verčiantis pusdievis, kuris prieš visus nuo amžių amžių įtei- 
sintus dievus, be mirtingumo, turėjo dar vieną pranašumą: Oskaras ga- 

lėjo skaityti, kas jam patiko, tuo tarpu dievai cenzūravo patys save. 

Kaip vis dėlto galima prisirišti prie didelio nuomojamo namo ir de- 
vyniolikos jo virtuvių kvapų. Aš atsisveikinau su kiekvienu laiptu, 
kiekvienu aukštu, kiekvienomis lentele padabintomis durimis: o, mu- 
Zikante Meinai, pripažintas netinkamu tarnybai, vėl pūtęs trimitą, vėl 
gėręs kaduginę ir laukęs, kad vėl pašauktų — vėliau jis iš tiesų bu- 
vo pašauktas, tiktai be trimito. O, beforme ponia Kater, kurios dukra 
Zuzi vadino save kontržvalgybos bendradarbe. O, Akseli Miške, į ką 
tu iškeitei savo bizūną? Pone ir ponia Voivut, amžinai valgę griežčius. 
Pono. Heinerto skrandis buvo nesveikas, todėl jis dirbo Šichau, o ne 
mušė koją pėstininkų pulke. O motušė Tručinski — toji pelė saldžiai 
miegojo už savo buto durų. Mano prie jų priglausta ausis girdėjo jos 
knarkimą. Mažylis Kesas, iš tiesų pavarde Recelis, išsitarnavo iki lei- 
tenanto, nors, būdamas vaikas, visuomet turėjo nešioti ilgas vilnones 
kojines. Šlagerio sūnus buvo žuvęs, Eikės sūnus buvo žuvęs, Kolino 
sūnus žuvęs. O laikrodininkas Laubšadas tebegyveno ir tebereanima- 
vo negyvus laikrodžius. Senis Heilantas irgi buvo gyvas ir tebetiesi- 
no kreivas vinis. Ponia Švervinski sirgo, o ponas Švervinskis buvo 
sveikas, tačiau numirė pirma jos. O kas gyveno pirmame aukšte prie- 
šais juos? Čia gyveno Alfredas ir Marija Maceratai ir beveik dvejų 
metų vaikiščias, vardu Kurtas. O kas vėlyvą nakties valandą paliko di- 
delį, sunkiai pūtuojantį namą? Ogi Oskaras, Kurtuko tėvas. Ką jis iš- 
sinešė į užtemdytą gatvę? Savo būgną išsinešė jis ir didelę savo kny- 
gą, iš kurios sėmėsi išminties. Kodėl jis sustojo tarp tų užtemdytų, 
priešlėktuvinė apsauga tikinčių namų priešais vieną užtemdytą, tuo pa- 
čiu tikintį namą? Kadangi tame name gyveno našlė Gref, kuri buvo jį 
kai ko išmokiusi — ne visko, bet kai kurių išties svarbių subtilių da- 
lykų. Kodėl jis nusiėmė kepurę priešais tą juodą namą? Todėl kad no- 
rėjo pagerbti daržovių pirklio Grefo atminimą, Grefas buvo garbiniuo- 
tais plaukais, ereliška nosim, jis pasisvėrė ir sykiu pasikorė, pasiko- 
ręs liko garbiniuotas ir ereliška nosim, tiktai jo rudos akys, paprastai 
tokios ramios ir mąslios, dabar buvo neramiai išvirtusios iš. akiduobių. 
Kodėl Oskaras užsidėjo jūreivišką kepurę su besiplaikstančiais kaspi- 
nais ir nukulniavo tolyn? Todėl kad jis buvo sutaręs su kai kuo susi- 
tikti prekinėje Langfūro geležinkelio stotyje. Ar jis nepavėlavo į su- 
sitikimą? Nepavėlavo. | 

Tai yra paskutinę akimirką pasiekė geležinkelio pylimą netoli nuo 
Brunshefervėgo požeminės pervažos, bet ne todėl, kad būčiau užtru- 
kęs prie netoli esančio daktaro Holaco kabineto. Kas be ko, mintyse 
aš atsisveikinau su sesele Inga, pasiunčiau sveikinimus kepėjo namams 

Kleinhamervėgo gatvėje, tačiau'visa tai atlikau eidamas, ir tiktai Jė- 
zaus Širdies bažnyčios paradinės durys mane sulaikė, ir dėl to vos ne- 
pavėlavau. Durys buvo uždarytos. Bet aš puikiai įsivaizdavau nuogą, 
rožinį kūdikėlį Jėzų, sėdintį ant kairės panelės Marijos šlaunies. Ir ta- 
da vėl prieš akis iškilo jinai, mano vargšė mama. Ji klūpojo prie klau- 
syklos ir kliukino kunigui Vynkei į ausis savo bakalėjines nuodėmes, 
kaip į mėlynus svaro ir pusės svaro pakelius cukrų. O Oskaras klūpojo 
priešais kairįjį šoninį altorių, norėdamas išmokyti kūdikėlį Jėzų būg-. 
nyti, tačiau tas vaikiščias nebūgnijo ir nerodė man stebuklo. Oskaras 
tada ir dabar vėl prie užrakintų bažnyčios durų prisiekė: “Aš išmoky- 
siu jį būgnyti. Jeigu ne šiandien, tai rytoj!" 

O kad manęs laukė tolima kelionė, tai atidėjau mokymą į poryto- 
jų, atsukau bažnyčios durims savo būgnininkišką nugarą, būdamas tik- 
ras, kad Jėzus nuo manęs nepabėgs, užsiropščiau ant pylimo greta 
požeminės pervažos, pamečiau truputį Gėtės ir Rasputino, tačiau už- 
sinešiau didžiąją dalį savo lavinamojo turto į viršų, ant bėgių, galiu- 
ką paklupinėjau per Žuolius ir Žvirgždą ir vos ncpargrioviau manęs 
„laukusio Bebros, taip tą naktį buvo tamsu. 

— Štai mūsų būgno virtuozas! — sušuko kapitonas ir muzikinis 
klounas. | 

Paskui padėdami viens kitam mes nukrypavom per bėgius ir jų san- 
kryžas, pasiklydom tarp manevruojančių prekinių vagonų ir pagaliau 
radom atostogininkų traukinį, kuriame Bebros fronto teatrui buvo pa- 
skirta atskira kupė. 

Oskaras jau buvo keliavęs tramvajumi, o dabar jo laukė kelionė 
traukiniu. Kai Bebra mane įstūmė į skyrių, Raguna pakėlė nuo kažko- 
kio siuvinio akis, nusišypsojo ir pabučiavo šypsodamasi į skruostą. Vis 
tebesišypsodama, nepaleisdama iš rankų siuvinio, ji pristatė man abu 
kitus fronto teatro narius: akrobatus Feliksą ir Kiti. Medaus spalvos 
plaukais ir pilkšvos odos Kiti buvo gan žavi ir maždaug sinjoros ūgio. 
Neryški saksoniška tarmė darė ją tiktai dar žavesnę. Akrobatas Felik- 
sas buvo turbūt pats aukščiausias trupės narys. Metro trisdešimt aštuo- 
nių centimetrų ištysėlis. Vargšas labai graužėsi dėl tokio į akis krin- 
tančio ūgio. Mano devyniasdešimt keturi centimetrai tik paaštrino jo 
kompleksą. 

Akrobato profilis, be to, buvo truputį panašus į geros veislės 
lenktyninio arklio, todėl Raguna jį juokais vadino “Kavalu" arba 
“Feliksu Kavalu“. Kaip ir kapitonas Bebra, akrobatas buvo apsirengęs 
pilka lauko uniforma su vyresniojo grandinio skiriamaisiais ženklais. 
Damos taip pat vilkėjo gan neišvaizdžius, pilkos kariškos spalvos 

kelionės kostiumus. Tasai siuvinys, kurio Raguna neišleido iš rankų, 
buvo iš tokios pat pilkos gelumbės: vėliau jis virto mano uniforma, 
Feliksas ir Bebra sumetė jai pinigų, o Rozvita ir Kiti pasikeisdamos 
pritaikė, vis mažindamos ir siaurindamos, ko! švarkas, kelnės ir kepurė 
pagaliau tiko man. Tačiau Oskarui tinkančio apavo nebuvo jokiame 
vermachto sandėlyje. Tad aš turėjau tenkintis savo suvarstomais batais 
ir išsiversti be kariškų purvabridžŽių. 

Mano dokumentai buvo suklastoti. Akrobatas Feliksas pasirodė pui- 
kiai išmanąs šį subtilų darbą. Aš neprieštaravau vien iš mandagumo; 
didžioji somnambulė pristatė mane kaip savo brolį, beje, vyresnįjį: Os- 
karnelas Raguna, gimęs tūkstantis devyni šimtai dvyliktų metų spalio 
dvidešimt pirmąją Neapolyje. Iki tol aš turėjau daug vardų. Oskarnc- 
las Raguna buvo vienas jų ir tikrai ne pats prasčiausias. 

Ir tada mes, kaip sakoma, iškakome. Per Štolpą, Štetiną, Berlyną, 
Hanoverį, Kelną važiavome į Mecą. Berlyno beveik nemačiau. Jame 
stovėjom penkias valandas. Žinoma, kaip tik pasitaikė lėktuvų antskry- 
dis. Ir mes buvom priversti slėptis Tomo rūsyje. Atostogininkai kaip 
sardinės gulėjo po jo skliautais. Kai kažkas iš lauko žandarmerijos 
norėjo mus nuvesti į patogesnę vietą, kilo baisus triukšmas. Vienas 
kitas atostogininkas, važiuojantis iš Rytų fronto, prisiminė Bebrą ir jo 
Žmones iš nesenų fronto teatro gastrolių ir ėmė švilpti, ploti, o Raguna 
ėmė siųsti jiems oro bučinius. Mus prašė pasirodyti, per kelias minutės 
buvusiame alaus rūsyje improvizavo kažką panašaus į sceną. Bebrai 
sunku buvo atsisakyti, juolab kad ir vienas luftvafės majoras jį 
nuoširdžiai ir perdėtai pasitempęs prašė nepasididžiuoti, padžiuginti 
Žmones. | 

Oskaro laukė pirmas pasirodymas teatro spektaklyje. Nors aš ir ne- 
buvau visiškai tam nepasiruošęs — važiuojant Bebra su manim -nesyk 
repetavo, — eiti į sceną bijojau ir šitaip suteikiau Ragunai progą ra- 
minamai mane paglostyti. Vos tiktai atnešus mūsų artistišką mantą — 
kareiviai lakstė kaip pasamdyti, — Feliksas ir Kiti pradėjo savo ak- 
robatinius numerius. Abu buvo kaip guminiai, susimegzdavo, išsipai- 
niodavo, apsivydavo viens apie kitą, atsiskirdavo, susijungdavo, pasi- 
keisdavo šiuo bei tuo, nuo to žiopsantiems ir besigrūdantiems karei- 
viams net gėlė sąnarius ir paskui kelias dienas skaudėjo raumenis. Fe- 
liksui su Kiti dar tebesimazgant, Bebra ėmė rodyti savo muzikinius 
numerius. Tuščiais ir pilnais buteliais jis skambino populiariausius ka- 
ro metų šlagerius “Eriką" ir “Mamyte, nupirki man žirgelį“, pūsdamas 
į butelių kaklus “Tėvyne, tavo žvaigždutės“ privertė pastarąsias sužib- 
ti, o kad jos nelabai uždegė kareivius, tai grįžo prie savo firminio nu- 

merio: siautėdamas tarp butelių paskambino “Jimmy the Tiger“. Jis 
patiko ne tik atostogininkams, bet ir Oskaro išlavintai ausiai; ir kai 
Bebra po kelių gudrių, bet didelio pasisekimo susilaukusių fokusų pa- 
skelbė, kad pasirodys Rozvita Raguna, didžioji somnambulė, ir Oskar- 
nelas Raguna, stiklus gurinantis būgnininkas, publika jau buvo pakan- 
kamai įkaitinta: Rozvitai ir Oskarnelui pasisekimas buvo garantuotas. 
Tankiai ir tyliai mušdamas būgną aš pradėdavau mūsų numerius, pa- 
garsindavau kanonadą kulminaciniais momentais ir išraiškingu finali- 
niu smūgiu duodavau ženklą ovacijoms, numeriui pasibaigus. Raguna 
šaukėsi iš publikos kokį nors kareivį ar net karininką, prašė sėstis už- 
grūdintą vyresnįjį grandinį ar nedrąsiai įžūlų kandidatą į karininkus, 
žvelgė vienam ir kitam į širdies gelmes — tatai ji gebėjo — ir sakė 
miniai ne tik visuomet teisingus karinio bilieto duomenis, bet ir kai 
kurias intymias vyresniojo grandinio ir kandidato į karininkus priva- 
taus gyvenimo smulkmenas. Ji darė tai delikačiai ir sąmojingai, pado- 
vanojo vienam, publikos nuomone, demaskuotajam pilną alaus butelį, 
paprašė apdovanotąjį iškelti jį į viršų ir visiems parodyti, tada davė 
ženklą man, Oskarnelui: garsėjanti būgno kanonada, vaikiška užduo- 
tis mano balsui, sugebančiam daug daugiau, ir iškeltas į viršų butelis 
išsilaksto skeveldromis: apstulbęs, alumi aptaškytas, bet nenukentėjęs 
šilto ir šalto mačiusio vyresniojo grandinio ar jaunučio kandidato į ka- 
rininkus veidas — ir tada plojimai, ilgai trunkančios ovacijos, į kurias 
įsiterpdavo smarkaus oro antpuolio dundesys. Tai, ką mes rodėme, gal 
ir nebuvo pasaulinė klasė, bet linksmino Žmones, vertė juos pamiršti 
irontą, atostogas ir juoktis, be galo juoktis; mat viršum mūsų sprogi- 
nėjant bomboms, nuo rūsio lubų byrant plytų skeveldroms ir kam ki- 
tam, gęstant Šviesai ir avarinėms lempoms tame tankiame ir troškia- 
me kape, vis tebeskambėjo juokas, “Bebra! — šaukė jie, — mes no- 
rim Bebros!“, ir gerasis, neilstantis Bebra atsiliepdavo, tardavo, kas 
privalu muzikuojančiam klounui, kėlė palaidotoje minioje juoko salves 
ir griaudėjo publikai reikalaujant Ragunos ir Oskarnelo: 

— Sinjora Raguna labai pavargusi, mieli švininiai kareivėliai. Ir 
mažasis Oskarnelas turi numigti. Didžiojo vokiečių reicho ir galutinės 
pergalės labui! 

O jinai, Rozvita, gulėjo šalia manęs ir gąsčiojosi. Oskaras nesigąs- 
čiojo, bet vis tiek gulėjo šalia Ragunos. Jos baimė ir mano drąsa jun- 
gė mūsų rankas. Aš ieškojau jos baimės, ji ieškojo mano drąsos. Ga- 
lų gale aš ėmiau truputį gąsčiotis, o jinai išdrąsėjo. Ir kai aš pirmu- 
syk nuvijau nuo jos baimę, padrąsinau ją, mano vyriška drąsa tuojau. 
ėmė kilti antram žygiui. Mano drąsai, ji nežinau, kiek būdama metų, 

kelintąsyk gulėdama, rodė savo išmoktą, man drąsą keliančią baimę. 
Mat lygiai kaip ir veidas, jos šykščiai atseikėtas, bet su visais reika- 
lingais atributais kūnas buvo be jokių griaunančio laiko Žymių. Am- 
žinai drąsi ir amžinai bijanti atsidavė man Rozvita. Ir niekas niekada 
nesužinos, ar toji liliputė, užverstame Tomo rūsyje per smarkų ant- 
skrydį ant reicho sostinės po mano drąsa praradinėjusi savo baimę, kol 
mus atkasė priešlėktuvininkai, buvo devyniolikos ar devyniasdešimt 
devynerių metų; Oskarui lengva tylėti, nes jis pats nežino, ar tąjį pir- 
mą, jo kūno gabaritus atitinkantį suartėjimą patyrė su drąsia sene, ar 
su iš baimės nedrįstančia priešintis mergina. 


APŽIŪRINĖTI BETONĄ — ARBA MISTIŠKA, 
BARBARIŠKA, NYKU 


Tris savaites mes kasvakar rodėmės garbingo amžiaus kazėmatuo- 
se, stovinčiuose įgulos ir romėnų mieste Mece. Tą pačią programą dvi 
savaites rodėme Nansi. Šalonas prie Marnos svetingai priėmė mus vie- 
ną savaitę. Iš Oskaro lūpų jau išsprūsdavo vienas kitas prancūziškas 
žodeliukas. Reimse dar galėjai pasigėrėti Pirmojo pasaulinio karo pa- 
darytais nuostoliais. Pasaulinio garso katedra, pasibjaurėjusi žmonija, 
per savo akmeninius nutekamuosius vamzdžius be perstogės vėmė ant 
grindinio vandenį, tai yra Reimse per dienas ir naktis kliokė lietus. 
Užtat paskui turėjom nuostabiai giedrą ir šiltą rugsėjį Paryžiuje. Įsi- 
kibęs Rozvitai į parankę aš apvaikščiojau jo krantines ir atšvenčiau sa- 
vo devynioliktąjį gimtadienį. Nors ir pažinojau metropolį iš puskari- 
ninkio Tručinskio atvirukų, manęs jis nė kiek nenuvylė. Ka Rozvita 
ir aš pirmukart atsidūrėme Eifelio papėdėje ir abu — aš devyniasde- 
šimt keturių, ji devyniasdešimt devynių centimetrų ūgio — pažvelgė- 
me į viršų, tai abudu susikibę už rankų, pajutome, kokie esame nepa- 
kartojami ir didūs. Mes pasibučiavome gatvėje, tačiau Paryžiuje tai 
nenaujiena. 

O dieviška bendravimo su menu ir istorija palaima! Kai aš, vis dar 
laikydamas Rozvitos ranką, lankiau Invalidų katedrą ir galvojau apie 
didį, tačiau neaukštą ir todėl mums abiem artimą imperatorių, tai kar- 
tojau Napoleono žodžius. Kaip jis prie Frydricho Antrojo, taip pat ne 
milžino, kapo pasakė: “Jeigu jis būtų gyvas, mes čia nestovėtume!“, 
taip ir aš švelniai kuždėjau Rozvitai į ausį: “Jeigu korsikietis būtų gy- 

vas, mes čia nestovėtume, nesibučiuotume po tiltais, krautuvėse, sur 
le trottoir de Paris“. 

Milžiniškos programos rėmuose mes rodėmės Pleyel salėje ir Sa- 
ros Bernar teatre. Oskaras greit priprato prie didmiesčio scenų, pato- 
bulino savo repertuarą, pritaikė jį išpaikintam Paryžiaus okupacinės 
armijos skoniui: aš gurinau ir verčiau šukėmis jau nebe paprastus, 
vokiškus, banalius alaus butelius, o subtilias, dailiai išgaubtas, plonytes 
vazas ir vaisines iš Prancūzijos pilių. Mano programa buvo paremta 
kultūra ir istorija, prasidėjo Liudviko Keturioliktojo stiklu, vertė stiklo 
dulkėmis Liudviko Penkioliktojo epochos gaminius. Aistringai, revo- 
liucinio meto garbei, sukausi tarp nelaimingojo Liudviko Šešioliktojo 
ir jo begalvės Marijos Antuanetės taurių, šiek tiek Liudviko Pilypo, ir 
pabaigoje užsiimdavau išmonės kupina prancūzų moderno produkcija. 
Parteryje ir balkonuose sėdinti pilka masė nesuprasdavo istorinės 
mano pasirodymų cigos ir plodavo, laikydama šukes vien šukėmis, bet 
kartais pasitaikydavo štabo karininkų ir reicho Žurnalistų, kurie Ža- 
vėdavosi ne tik šukėmis, bet ir mano istorine nuovoka. Vienas, pana- 
šus į mokslininką kariškis išgyrė mano meną, kai mes, po iškilmingo 
koncerto komendantūrai, buvome jam pristatyti. Oskaras buvo ypač 
dėkingas vieno populiaraus reicho laikraščio korespondentui Senos 
mieste, kuris pasirodė esąs Prancūzijos specialistas ir diskretiškai 
atkreipė mano dėmesį į kai UIS smulkias, daugiau stilistinio pobū- 
džio paklaidas. 

Žiemą mes praleidome Paryžiuje. Gyvenome pirmos klasės viešbu: 
čiuose, tad Rozvita prie mano šono visą ilgą Žiemą bandė prancūziš- 
kas lovas ir jų privalumus. Ar Oskaras buvo laimingas Paryžiuje? Ar 
pamiršo savo namie likusius artimuosius, Mariją, Maceratą, Gretchen 
ir Aleksandrą Šeflerius, ar pamiršo savo sūnų Kurtą ir močiutę Aną 
Koljaiček? 

Nors ir nebuvau pamiršęs, namiškių nepasigedau. Todėl nesiuntinė- 
jau jiems lauko pašto atvirukų, nerodžiau jokio gyvybės ženklo, daviau 
galimybę pagyventi metus bc manęs; mat grįžti aš nusprendžiau jau 
išvykdamas, man buvo įdomu, kaip jie tenai be manęs susitvarkys. 
Gatvėse, per pasirodymus aš kartais ieškodavau kareivių veiduose pa- 
žįstamų bruožų. Galbūt Fricą Tručinskį ar Akselį Miškę atitraukė iš 
Rytų fronto ir perkėlė į Paryžių, spėliojo Oskaras, vieną ar dusyk pa- 
stebėjęs tarp pėstininkų į Marijos smarkų brolį panašų Žmogų; bet tai 
būdavo ne jis: pilka lauko spalva klaidino. 

Vien tiktai Eifelio bokštas vertė mane ilgėtis namų. Bet ne įlipus 
į Jį ir metus žvilgsnį Dancigo pusėn pabudo tas jausmas. Oskaras buvo 

taip dažnai įlipęs į bokštą atvirukuose ir mintyse, jog kai iš tiesų įko- 
pė, tai nusivylęs tenorėjo lipti žemyn. Kai vienas, be Rozvitos, stovė- 
jau ar net tupėjau drąsiai į dangų kylančios metalinės konstrukcijos 
papėdėje, tasai permatomas, tačiau uždaras skliautas man ėmė rody- 
tis panašus į viską uždengiantį mano močiutės Anos gaubtą, tupėda- 
mas po Eifelio bokštu, aš tupėjau po keturiais jos sijonais, Marso lau- 
kas man atrodė kašubų bulvių laukas, Paryžiaus spalio lietus pajstri- 
žai ir nepailsdamas krito tarp Bisau ir Ramkau, visas Paryžius, net 
metro, tokiomis dienomis man truputį atsidavė laiškiu sviestu, aš nu- 
tildavau, susimąstydavau, Rozvita atsižvelgė į tai, suprato mano skaus- 
mą; mat ji buvo subtilus Žmogus. 

Keturiasdešimt ketvirtųjų balandžio mėnesį — iš visur ėjo Žinios 
apie sėkmingai lyginamus frontus — turėjome susikrauti savo artistiš- 
ką mantą, palikti Paryžių ir džiuginti Bebros fronto teatru Atlanto gy- 
nybos ruožą. Turnė pradėjome Havre. Bebra man atrodė nešnekus, už- 
sidaręs. Nors per spektaklius niekada neapsijuokdavo, tai yra kaip ir 
anksčiau sugebėdavo prajuokinti publiką, jo senas lyg pasaulis Narseso 
veidas paskutinįsyk nusileidus uždangai suakmenėdavo. Iš padžių aš 
maniau, kad jis pavyduliauja man ar, dar blogiau, kapituliuoja prieš 
mano jaunystės jėgą. Rozvita pašnibždomis mane švietė, nors ir pati 
nieko tikro nežinojo, minėjo karininkus, po spektaklio laukiančius 
Bebros už uždarų durų. Atrodė, lyg mokytojo nebetenkintų vidinė 
emigracija, lyg jis planuotų kažką konkretaus, lyg jame imtų viršų jo 
protėvio princo Eugenijaus kraujas. Tie planai taip atitolino jį nuo mū- 
sų, pastatė taip toli, kad Oskaro artumas su jo buvusia meile Rozvita 
tesukeldavo pavargusią šypseną jo raukšlėtame veide. Kai jis — tai 
buvo Truvilyje, mes tada gyvenome kurorto viešbutyje, užklupo mu- 
du apsikabinusius ant kilimo bendrame persirengimo kambaryje, tai tik 
numojo ranka mums bandant skirtis ir pasakė žiūrėdamas į savo gri- 
mo veidrodį: | 

— Būkit drauge, vaikai, bučiuokitės, rytoj pamatysim betoną, ir jau 
poryt betonas jums girgždės tarp lūpų ir atims norą bučiuotis! 

Tai buvo keturiasdešimt ketvirtųjų metų birželio mėnesį. Į tą laiką 
mes buvom spėję apvažiuoti Atlanto gynybinį ruožą nuo Biskajos iki 
Olandijos, tačiau visąlaik būdavome užnugaryje, beveik nematėme Ie- 
gendinių slėptuvių, ir tiktai Truvilyje pirmąkart parodėme spektaklį pa- 
čioje pakrantėje. Mums buvo pasiūlyta apžiūrėti Atlanto ruožą. Beb- 
ra sutiko. Paskutinis pasirodymas Truvilyje. Nakčia buvom pervežti į 
Baveno kaimelį, netoli Kano, keturi kilometrai nuo kranto kopų. Mus 
apgyvendino pas valstiečius. Daug pievų, gyvatvorių, obelų. Tenai va- 

roma obuolių degtinė kalvadosas. Mes išgėrėme jo ir kietai užmigo- 
me. Per langą ėjo gaivus oras, varlių bala kvarkė iki pat ryto. Yra var- 
lių, kurios moka būgnyti. Sapne aš girdėjau jas ir raginau save: “Ke- 
liauk namo, Oskarai, netrukus tavo sūnui sueis treji metai, tu priva- 
lai kaip esi prižadėjęs padovanoti jam būgną!“ Taip raginamas Oska- 
ras kas valandą pabusdavo, apsičiupinėdavo aplink, įsitikindavo, kad 
jo Rozvita greta, užuosdavo jos kvapą: Raguna truputį atsidavė cina- 
monu, trintais gvazdikais bei muskatu; ji atsidavė Kalėdiniais kepimo 
prieskoniais ir išlaikydavo tą kvapą net vasarą. 

Brėkštant prie sodybos privažiavo šarvuotas automobilis. Kieme 
mus truputį krėtė drebulys. Buvo anksti, vėsu, atsigręžę į nuo jūros 
pučiantį vėją mes plepėjome, lipome į šarvuotį: Bebra, Raguna, Felik- 
sas ir Kiti, Oskaras ir vyresnysis leitenantas Hercogas, atvažiavęs mū- 
sų pasiimti iš savo pozicijų į vakarus nuo Kaburo. | 

Sakydamas, kad Normandija žalia, aš nutyliu žalmargius jos gy- 
vulius, kurie abipus tiesaus kaip styga plento, šlapiose nuo rasos, 
miglos draiskanomis apgobtose pievose užsiėmė savo atrajotojiška 
veikla ir taip abejingai Žiūrėjo į mūsų grėsmingą važiuoklę, kad jos 
šarvai tikrai būtų paraudę iš gėdos, jeigu pirma nebūtų buvę nudažy- 
ti maskuojama spalva. Tuopos, gyvatvorės, vijokliai krūmai, pirmi 
gremėzdiški, tušti, besidaužančiomis langinėmis pliažo viešbučiai; mes 
įsukome į pasivaikščiojimo taką, išlipome ir nukulniavome paskui 
vyresnįjį leitenantą, rodantį kapitonui Bebrai perdėtą, tačiau visais 
atžvilgiais karišką pagarbą, per kopas, priešais smėlio ir mūšos garsų 
kupiną vėją. 

Manęs laukė ne romi, žalio butelio spalvos, mergiškai kūkčiojanti 
Baltija. Atlantas repetavo savo seną manevrą: veržėsi per potvynį į 
priekį ir traukėsi per atoslūgį atgal. | 

Paskui mes pamatėme jį, betoną. Galėjom juo gėrėtis ir mėgautis, 
jam pačiam kurčiai tylint. 

— Dėmesio! — suriko kažkas betone, iššoko ilgas kaip kartis iš 
panašaus į viršuje nusklembtą vėžlį bunkerio, išsipleikusio tarp dviejų 
kopų, vadinamo “Dora septyni“, ir savo šaudymo angomis, stebėjimo 
plyšiais ir mažo kalibro metalinėmis dalimis žiūrinčio į potvynius ir 
atoslūgius. Tas Žmogus prisistatė vyresniajam leitenantui Hercogui ir 
mūsų kapitonui Bebrai kaip vyresnysis grandinis Lankesas. 

LANKESAS sveikindamasis: Dora septyni, vienas vyresnysis gran- 
dinis, keturi kareiviai. Viskas ramu. 

HERCOGAS: Ačiū! Laisvai, vyresnysis grandini Lankesai. Girdė- 
jote, pone kapitone, viskas ramu. Ir taip jau keleri meti. 

BEBRA: Betgi čia būna potvyniai ir atoslūgiai! Gamtos spektakliai! 

HERCOGAS: Kaip tik jie labiausiai neramina mūsų Žmones. Todėl 
mes lipdome bunkerį prie bunkerio. Kai kur jau trukdome vieni ki- 
tiems, nes mūsų bunkeriai stovi priešais. Reikės netrukus kelis iš- 
sprogdinti, kad atsirastų vietos naujam betonui. 

BEBRA (plekšnodamas per betoną, fronto teatro Žmonės jį mėg- 
džioja): Ir ponas vyresnysis leitenantas tiki betonu? 

HERCOGAS: Nelabai vykęs žodis, kapitone. Mes čia, galima sa- 
kyti, niekuo netikime. Ar ne, Lankesai? 

LANKESAS: Taip, pone leitenante, niekuo! 

BEBRA: Bet jūs maišote jį ir plūkiate! 

HERCOGAS: Tik tegu tai būna tarp mūsų. Taip, žmogus kaupi pa- 
tyrimą. Aš juk anksčiau nieko neišmaniau apie statybas, buvau truputį 
pasimokęs, kai užvirė ta košė. Tikiuosi patirtį su betonu pritaikyti po 
karo. Juk reikės viską atstatyti, namie. Nagi pasižiūrėkite į jį, betoną, 
iš arti. (Bebra ir jo Žmonės prikiša nosis prie betono.) Ką jūs mato- 
te? Kriauklės! Viskas guli prieš nosį. Reikia tik paimti ir sumaišyti. 
Akmenis, kriaukles, smėlį, cementą... Ką man jums pasakyti, pone ka- 
pitone, kaip menininkas ir artistas, jūs suprasite mus. Lankesai! Papa- 
sakokite ponui kapitonui, ką mes užpilame betonu. Mes užpilame juo 
šuniukus. Kiekvieno bunkerio pamate guli šuniukas. 

BEBROS ŽMONĖS: Šuniukas! 

LANKESAS: Netrukus visame ruože, nuo Kano iki Havro nebus nė 
vieno šuniuko. 

BEBROS ŽMONĖS: Nė vieno šuniuko! 

LANKESAS: Tokie mes uolūs. 

BEBROS ŽMONĖS: Tokie uolūs! 

LANKESAS: Greitai reikės betonuoti kačiukus. 

BEBROS ŽMONĖS: Miau! 

LANKESAS: Bet katės neatstoja šuniukų. Todėl tikimės, kad čia 
greit prasidės. 

BEBROS ŽMONĖS: Iškilmingas spektaklis! (Ploja.) 

LANKESAS: Repeticijų mums užteko. Ir jeigu neišteksim šuniu- 
kų... 
BEBROS ŽMONĖS: O! 

LANKESAS: ...tai nebegalėsim statyti bunkerių. Kadangi su katė- 
mis geriau neprasidėti. 

BEBROS ŽMONĖS: Miau, miau! 

LANKESAS: Ir jeigu ponui kapitonui įdomu, kodėl mes jaunus šu- 
nis... 
BEBROS ŽMONĖS: Šuniukus! 

LANKESAS: Tai aš tik tiek pasakysiu: aš tuo netikiu! 

BEBROS ŽMONĖS: Fu! 

LANKESAS: Bet mūsų Žmonės tiki, nes jie daugiausia iš kaimų. O 
tenai ir po Šiai dienai tokia mada, kad statant namą, daržinę ar kai- 
mo bažnyčią į pamatus reikia mūryti ką nors gyvą... 

HERCOGAS: Gerai, Lankesai. Stovėkite laisvai. Kaip jūs, pone ka- 
pitone, jau girdėjote, čia, Atlanto gynybos ruože, atiduodama duoklė 
prietarams. Lygiai kaip pas jus teatre, kur prieš premjerą negalima 
švilpauti, kur artistai, prieš eidami į sceną, spjauna per petį... 

BEBROS ŽMONĖS: Tfutfutfu! (Spjaudo viens kitam per petį.) 

HERCOGAS: Bet gana juokų. Žmonėms reikia duoti valią, jeigu 
jie jaučia malonumą. Kad jie paskutiniu metu pradėjo bunkerių angas 
puošti kriauklių mozaikomis ir betono ornamentais, aukščiausioji va- 
dovybė irgi nieko nesako. Žmonės privalo kai kuo užsiimti. Ir aš vis 
kartoju savo viršininkui, kuriam nepatinka betoniniai riestainiai: “Ge- 
riau jau tegu bus betone riestainiai, pone majorė, negu smegeninėje. 
Mes, vokiečiai, mėgstame meistrauti. Negi jūs nepritariat?" 

BEBRA: Dabar ir mes padedam Atlanto gynybos ruožo žmonėms 
prasiblaškyti... 

BEBROS ŽMONĖS: Bebros fronto teatras dainuoja jums, vaidina 
jums, padeda jums siekti galutinės pergalės! | 

HERCOGAS: Visiškai teisingai, jūs ir jūsų Žmonės mąstote teisin- 
gai. Tačiau vien teatras nieko nepadarys. Daugiausia mes vieni, ir tada 
stengiamės patys sau pagelbėti kuo galime. Ar ne, Lankesai! 

LANKESAS: Tikrai taip, pone vyresnysis leitenante! Patys sau pa- 
dedame kuo galime! 

HERCOGAS: Matote. O dabar turiu pono kapitono atsiprašyti. Man 
dar reikia aplankyti “Dorą keturi“ ir “Dorą penki". Ramiai ir nesku- 
bėdami apžiūrėkite mūsų betoną, jis to vertas. Lankesas jums viską 
parodys... | 

LANKESAS: Viską parodyti, pone vyresnysis leitenante! 

Hercogas ir Bebra atiduoda viens kitam pagarbą. Hercogas nuei- 
na į dešinę, Raguna, Oskaras, Feliksas ir Kiti, visą laiką buvę Beb- 
rai už nugaros, iššoka į priekį. Oskaras laiko būgną. Raguna turi ran- 
kose krepšį su maistu, Feliksas ir Kiti užsiropščia ant betoninio bun- 
kerio stogo, pradeda tenai savo akrobatinius pratimus. Oskaras ir 
Rozvita su kibiriukais ir kastuveliais žaidžia greta bunkerio smėlyje, 
rodo viens kitam meilę, krykštauja ir erzina Feliksą su Kiti. 

BEBRA (nerūpestingai, iš visų pusių apžiūrėjęs bunkerį): Sakyki- 
te, vyresnysis grandini Lankesai, kokia jūsų profesija? 

LANKESAS: Aš prie dažų, pone kapitone. Tačiau tai jau seni lai- 
kai. | 

BEBRA: Sienas dažėte? 

LANKESAS: Ir sienas, pone kapitone, tačiau šiaip buvau daugiau 
prie meno. 

BEBRA: Ką jūs, ką jūs! Tai jūs bandot mėgdžioti Rembrantą, o gal 
net ir Velaskesą. 

LANKESAS: Kažką tarp jų abiejų. 

BEBRA: Betgi, žmogau Dievo! Argi jums, jei jau taip, maišyti be- 
toną, lieti jį ir saugoti. Jūsų vieta propagandos kuopoje. Mums reikia 
karo dailininkų! 

LANKESAS: Tai ne mian, pone kapitone. Aš dabartiniu supratimu 
tapau pernelyg iškreiptai. O gal ponas kapitonas rastų vyresniajam 
grandiniui cigaretę? (Bebra paduoda jam cigaretę.) 

BEBRA: Ar “iškreiptas" reiškia “moderniai? 

LANKESAS: Ką reiškia “moderniai"? Pricš tą jų betoną iškreipta 
kiek laiko buvo modernu. 

BEBRA: Ak, taip? 

LANKESAS: Aha. 

BEBRA: Jūs tapote reljefiškai. Galbūt mentele? 

LANKESAS: Taip irgi. Ir su nykščiu, automatiškai, dar įmygu į da- 
žus vinių ir sagų, o prieš trisdešimt trečiuosius buvo toks periodas, kai 
ant cinoberio dėjau spygliuotą vielą. Spauda mane gyrė. Dabar kabo 
pas vieną privatų kolekcionierių, muilo fabrikantą, Šveicarijoje. 

BEBRA: Ak, tas karas, tas baisus karas! O dabar liejate betoną! 
Aukojate savo genijų įtvirtinimų darbams! Tiesa, tą patį kitados darė 
ir Leonardas, ir Mikelandželas. Kūrė kapojančias mašinas ir statė bas- 
tionus, kai niekas nebuvo užsakęs madonos. | 

LANKESAS: Na matote! Kur nors visada yra spraga! Kas tikras 
menininkas, tas visuomet pasireiškia. Jeigu ponas kapitonas teiktųsi 
apžiūrėti ornamentus viršum bunkerio durų, tai tegu Žino, kad jie 
mano, 

BEBRA (ilgai studijavęs ornamentus): Nuostabu! Kokia formų gau- 
sa, kokia griežta išraiška! o 

LANKESAS: Šį stilių galima būtų vadinti struktūrinėmis formaci- 
jomis. 

BEBRA: Ar jūsų kūryba, reljefai ir paveikslai, turi kokį nors pa- 
vadinimą? 

LANKESAS: Aš jau sakiau: formacijos, tegu bus įstrižosios forma- 
cijos. Tai naujas stilius. Iki šiol taip niekas nedirbo. 

BEBRA: Ir vis dėlto jūs, autorius, turėtumėte pavadinti savo kūri- 
nį kaip nors nepakartojamai. 

LANKESAS: Pavadinti, kam to reikia? Pavadinimai duodami tik 
tam, kad būtų ką parašyti parodų kataloguose. 

BEBRA: Jūs branginatės, Lankesai. Laikykite mane meno mėgėju, 
ne kapitonu. Cigaretę? (Lankesas paima.) Na, tai kaip? 

LANKESAS: Na gerai... Taigi Lankesas manė: kada nors čia viskas 
baigsis. O kada nors tikrai baigsis — ar taip, ar kitaip — tada liks 
bunkeriai, nes bunkeriai visada lieka, net jeigu viskas nueina šuniui 
ant uodegos. Tada ateis eilė laikui! Norėjau pasakyti, eis amžiai (įsi- 
kiša paskutinę cigaretę kišenėn). Galbūt ponas kapitonas rastų dar vie- 
ną cigaretę? Nuolankiai dėkingas! Amžiai eis kaip niekur nieko. O 
bunkeriai stovės, kaip kad stovi piramidės. Ir tada, vieną gražią die- 
ną, ateis vadinamosios senovės tyrinėtojas ir pagalvos: “Koks vis dėlto 
nemeniškas buvo tas periodas tarp Pirmojo ir Septintojo pasaulinio ka- 
ro: neišraiškus, pilkas betonas, vienur kitur diktantiški, negrabūs, et- 
nografiniai riestainiai viršum bunkerio durų — ir tada aptiks “Dorą 
keturi", “Dorą penki, šeši,", “Dorą septyni“, pamatys mano struktūri- 
nes įstrižas formacijas, tars sau: žiūrėk tu man. Įdomu. Beveik saky- 
čiau, magiška, grėsminga ir vis dėlto jaudina. Čia vienareikšmiškai ir 
amžinai išsisakyta genijaus, galbūt vienintelio dvidešimtojo amžiaus 
genijaus. Ar tas kūrinys turi pavadinimą? Ar nėra meistro parašo? Ir 
jeigu ponas kapitonas geriau įsižiūrėtų, jeigu perkreiptų galvą, tai tarp 
šiurkščių įstrižų formacijų... 

BEBRA: Aš neturiu akinių. Padėkite man, Lankesai. 

LANKESAS: Na čia parašyta: “Herbertas Lankesas, tūkstantis de- 
vyni šimtai keturiasdešimt ketvirti. Pavadinimas: “Mistiška, barbariš- 
ka, nyku“.. 

BEBRA: Taip reikėtų vadinti ir mūsų amžių. 

LANKESAS: Na, matote! 

BEBRA: Galbūt po penkių šimtų ar tūkstančio metų restauruojant 
betone bus aptiktas ir vienas kitas šuns kauliukas. 

LANKESAS: Ir tas tiktai patvirtins mano pavadinimą. 

BEBRA (susijaudinęs): Kas yra laikas ir kas mes patys, mielas 
drauge, jeigu ne mūsų darbai... tačiau pasižiūrėkite į Feliksą ir Kiti, 
mano aktorius. Ką jie išdarinėja ant betono. 

KITI (jau kiek laiko per Rozvitos, Oskaro, Felikso ir Kiti rankas 
eina popieriaus lagas, kuriame jie kažką rašo. Kiti neryškia Saksoni- 
Jos tarme): Pažiūrėkite, pone Bebra, ką galima padaryti ant betono. 
(Eina rankomis.) 


268 


FELIKSAS: Ir salto mortale dar niekas nebuvo padaręs ant beto- 
no. (Persiverčia per galvą.) 

KITI: Tokią sceną reikėtų turėti! 

FELIKSAS: Čia tiktai truputį vėjas traukia. 

KITI:. Užtat nekaršta ir nedvokia kaip senuose kinuose. (Susisuka 
mazgu.) 

FELIKSAS: Net eilėraštį čia sukūrėm. 

KITI: Ką reiškia “sukūrėm"! Oskarnelas sukūrė ir sinjora Rozvita. 

FELIKSAS: Bet mes padėjom rimuoti, kai jiems nesisekė. 

KITI: Tiktai vieno Žodžio trūksta, ir bus baigtas. 

FELIKSAS: Oskarnelas klausia, kaip vadinasi tie stiebai pakrantėje. 

KITI: Eilėraščiui reikia. 

FELIKSAS: Be to žodžio negalima. 

KITI: Ak, pasakykite, pone kareivi. Kaipgi vadinasi tie stiebai? 

FELIKSAS: Galbūt jis negali sakyti, dėl to, kad klauso priešas. 

KITI: Mes tikrai daugiau niekam nesakysim. 

„"FELIKSAS: Mums tiktai eilėraščiui reikia, suprantat, menui. 

KITI: Jis taip stengėsi, tas mūsų Oskarnelas. | 

FELIKSAS: O kaip gražiai jis rašo, Ziuterlino raštu. 

KITI: Ir kur jis taip išmoko? 

FELIKSAS: Tiktai kaip tie smaigai vadinasi nežino. 

LANKESAS: Jeigu ponas kapitonas leidžia? 

BEBRA: Jeigu tai ne karo baigtį lemianti paslaptis? 

FELIKSAS: Bet jeigu Oskarnelui reikia. 

KITI: Kitaip neišeis eilėraštis. 

ROZVITA: Jeigu mum visiems taip smalsu. 

BEBRA: Jeigu aš dabar liepčiau pasakyti? 

LANKESAS: Na, mes jų prismaigstėm tam, kad negalėtų išsilaipin- 
ti tankai ir desanto dalys. Ir vadinam, dėl panašumo, Romelio špara- 
gais. 

FELIKSAS: Romelio... 

KITI: ...Šparagais? Ar tau tinka, Oskarnelai? 

OSKARAS: Tinka! (Jis užrašo žodį, paduoda lapą su eilėraščiu ant 
bunkerio esančiai Kiti. Ji dar labiau susimazgo ir ima deklamuoti kaip 
mokinukė.) 

KITI: Prie Atlanto pylimo: 


Dar dantys šiepiasi, ir ginklai žvaga, 
dar iš betono styro Romelio šparagai, 


bet jau keliaujam į šlepečių kraštą, 

kuriam sekmadieniais prarysim bulvę karštą, 
kuriam penktadieniais — žuvis ir kiaušinienė — 
žodžiu, kasdieną bydermėjeris artėja. 


Dar miegam apsupti vielų spygliuotų 

ir ieškom turto, išvietėse užminuoto, 

bet jau sapnuojam, kaip jaukiam daržely 
subilda kėgliai, ulbauja karveliai, 

alus atšalęs į bokalą liejas — 

žodžiu, prie bydermėjerio artėjam. 


Kai kam, deja, dar tenka šlamšti žolę, 
išguiti motiną, nudobti brolį, 

dar mirtį puošia parašiuto šilkas, 

jo raukinukais vaikšto apsivilkus 

ir povo plunksnomis dabinasi — tačiau 
vis bydermėjeris arčiau. 


Visi ploja, Lankesas irgi. 

LANKESAS: Dabar atoslūgis. 

ROZVITA: Tada laikas pusryčiauti! (Ji iškelia į viršų didelį krep- 
šį su maistu, papuoštą kaspinais ir medžiaginėmis gėlėmis.) 

KITI: O taip, keliam pikniką! | 

FELIKSAS: Gamta labai žadina apetitą! 

ROZVITA: O, šventas pusryti, taip jungiantis tautas, kol jos valgo! 

BEBRA: Valgykim ant betono! Turėsim gerą pagrindą! 

Visi, išskyrus Lankesą, užsiropščia ant bunkerio. Rozvita patiesia 
linksmų spalvų gėlėtą staltiese. Iš bedugnio krepšio ištraukia mažas 
pagalvėles, papuoštas spurgais ir kutais. Išskleidžiamas rožinis su švie- 
siai žalsvais tarpais lietsargis nuo saulės, pastatomas mažutis gramo- 
fonas su garsiakalbiu. Išdalinamos lėkštutės, šaukštukai, peiliukai, tau- 
relės kiaušiniams, servetėlės. 

FELIKSAS: Aš norėčiau truputį kepenų pašteto! 

KITI: Ar-turit dar ikrų, kurių nesuvalgiau Stalingrade? 

OSKARAS: Nesitepk taip storai daniško sviesto, Rozvita! 

BEBRA: Gerai darai, kad rūpiniesi jos linijomis. 

ROZVITA: O jeigu man skanu ir į naudą. Ak! Kai prisimenu tą 
tortą su plakta grietinėle, kuriuo Kopenhagoje vaišino luftvafė! 

BEBRA: Olandiškas šokoladas termose neatvėso. 

KITI: Aš tiesiog įsimylėjusi amerikietiškus keksus dėžutėse. 

ROZVITA: Bet ant jų būtinai reikia užsitepti afrikietiško imbiero 
marmelado. 

OSKARAS: Nevalgyk tiek daug, Rozvita, prašau tavęs! 

ROZVITA: Tu irgi storiausiom riekėm pjauniesi tuos bjaurius an- 
gliškus jautienos konservus! | 

BEBRA: O jūs, pone kareivi? Gal irgi paimsit riekelę duonos su 
razinomis, apteptos slyvų marmeladu? 

LANKESAS: Jeigu nebūčiau tarnyboj, pone kapitone! 

ROZVITA: Tada įsakyk jam! 

KITI: Taip, įsakyk, kad valgytų! 

BEBRA: Tada aš įsakau jums, vyresnysis grandini Lankesai, kaip 
vyresnis laipsniu, suvalgyti riekę duonos su razinomis, aptėptos pran- 
cūzišku slyvų marmeladu, minkštai virtą danišką kiaušinį, tarybinių ik- 
rų ir lėkštelę tikro olandiško šokolado! 

LANKESAS: Klausau, pone kapitone! Suvalgyti! (Tuojau irgi įsi- 
taiso ant bunkerio stogo.) 

BEBRA: Argi mes nerasim pagalvėlės ponui kareiviui? 

OSKARAS: Tegu ima mano. Aš atsisėsiu ant būgno. 

ROZVITA: Bet žiūrėk, kad nepersišaldytum, brangusis. Betonas 
toks klastingas, o tu toks neužsigrūdinęs. | 

KITI: Ir mano tegu ima. Aš truputį susimazgysiu, tada man geriau 
lįs bandelės su medum. 

FELIKSAS: Bet neatsitrauk nuo staltiesės, kad neaplašintum me- 
dum betono. Tai sumenkintų kovinę galią! 

Visi kikena. 

BEBRA: Ak, kaip mums sveika pakvėpuoti jūros oru! 

ROZVITA: Labai sveika. 

BEBRA: Krūtinė tik plečiasi. 

ROZVITA: Aha. 

BEBRA: Širdis neriasi iš luobo. 

ROZVITA: Neriasi. 

BEBRA: Siela skleidžiasi. 

ROZVITA: Kaip gera Žiūrėti į jūrą! 

BEBRA: Žvilgsnis laisvas, sparnuotas... 

ROZVITA: Jis plasnoja..: 

BEBRA: Lekia, per jūrą, per bekraštę jūrą... sakykite, vyresnysis 
grandini Lankesai, kas ten per penki juodi taškai pajūryje? 

KITI: Aš irgi matau. Su penkiais lietsargiais! 

FELIKSAS: Šešiais. 

KITI: Penkiais! Viens, du, trys, keturi, penki! 

LANKESAS: Tai Lisjė vienuolės. Jas ir jų vaikų darželį perkėlė 
čionai. 

KITI: Bet vaikučių Kiti nemato! Tiktai penkis lietsargius. 

LANKESAS: Vaikiščius jos visąlaik palieka kaime, o pačios kartais 
ateina per atoslūgį ir renka Romelio šparaguose įstrigusias kriaukles 
ir krabus. 

KITI: Vargšės! 

ROZVITA: Gal joms pasiūlyti truputį jautienos konservų ir kelias 
dėžutes keksų? 

OSKARAS: Oskaras siūlo duoti bandelių su razinomis ir mirabe- 
lių marmeladu, nes šiandien penktadienis ir konservuotos jautienos 
vienuolės negalės valgyti. 

KITI: Dabar jos bėgioja! Buriuoja su savo lietsargiais! 

LANKESAS: Jos visada taip daro, kai pakankamai prisirenka srai- 
gių. Ypač naujokė, Agneta, visiškai dar mergiūkštė, neišmananti, kur 
užpakalis ir kur priekis... gal ponas kapitonas dar rastų cigaretę vyrės- 
niajam grandiniui? Labai ačiū! O ta atsilikusi, ta storoji, nepajudanti, 
yra jų vyrenioji. Scholastika. Ji nenori, kad jos Žaistų pajūryje, nes to 
galbūt neleidžia ordino taisyklės. | 

Vienuolės su lietsargiais laksto scenos gilumoje. Rozvita paleidžia 
gramofoną: pasigirsta “Pasivažinėjimas rogėmis Peterburge". Vienuo- 
lės šoka pagal muziką ir krykštauja iš džiaugsmo. 

AGNETA: U-hu! Sesuo Scholastika! | 

SCHOLASTIKA: Agneta! Sesuo Agneta! 

AGNETA: Girdžiu, sesuo Scholastika! 

SCHOLASTIKA: Grįžkite, vaike! Sesuo Agneta! 

AGNETA: Negaliu! Kojos pačios neša! 

SCHOLASTIKA: Tada pasimelskite, sesuo, už sugrįžimą! 

AGNETA: Už skausmingą? 

SCHOLASTIKA: Už maloningą! 

AGNETA: Už džiaugsmingą! 

SCHOLASTIKA: Melskitės, sesuo Angeta! 

AGNETA: Aš meldžiuosi, visąlaik. Bet jos mane neša vis tolyn! 

SCHOLASTIKA (ryliau): Agnėta, sesuo Agncta! 

AGNETA: U-—-hu! Sesuo Scholastika! 

Vienuolės išnyksta. Tiktai retsykiais antrame plane kyšteli jų lietsar- 
giai. Plokštelė baigiasi. Greta bunkerio durų suskamba lauko telefo- 
nas. Lankesas nušoka nuo bunkerio stogo, paima ragelį, kiti valgo. 

ROZVITA: Keista, kad čia, vidur bekraštės gamtos, yra telefonas. 

LANKESAS: “Dora septyni“. Vyresnysis grandinis Lankesas 
klauso. 

HERCOGAS (su telefono rageliu ir laidu lėtai artėja iš dešinės, 
dažnai stabčioja ir kalba į ragelį): Negi miegate, vyresnysis grandi- 
ni Lankesai! Priešais “Dora septyni" kažkas juda: Labai aiškiai matyti! 

LANKESAS: Tai vienuolės, pone vyresnysis leitenante. 

HERCOGAS: Ką reiškia vienuolės! O jeigu tai visai ne vienuolės? 

LANKESAS: Betgi tai jos. Aiškiai matau. 

HERCOGAS: Turbūt nesat nieko girdėjęs apie maskuotę, ką? Penk- 
tą koloną? Anglai jau keli amžiai ją naudoja. Pasirodo su Biblija ir 
staiga kad ims pleškinti! 

LANKESAS: Jos renka krabus, pone vyresnysis leitenante. 

HERCOGAS: Tučtuojau ištuštinti pliažą, aišku? 

LANKESAS: Klausau, pone vyresnysis leitenante. Bet jos iš tiesų 
tiktai renka krabus. 

HERCOGAS: Prie kulkosvaidžio, vyresnysis grandini Lankesai! 

LANKESAS: Bet jeigu jos tikrai tiktai ieško krabų, nes dabar ato- 
slūgis ir jų darželio vaikai... 

HERCOGAS: Aš jums įsakau... 

LANKESAS: Klausau, pone vyresnysis leitenante! (Lankesas dings- 
ta bunkeryje. Hercogas su telefonu nueina į dešinę.) 

OSKARAS: Rozvita, prašau užsiimti ausis, dabar bus šaudoma kaip 
savaitės kronikoje. : 

KITI: Ak, siaubas! Aš dar labiau susimegsiu! 

BEBRA: Ir man atrodo, kad mes kažką išgirsim. 

FELIKSAS: Reikėtų vėl paleisti gramofoną. Ne taip spengs ausy- 
se! (Jis paleidžia gramofoną: grupė “The Platters"“ dainuoja “The 
Great Pretender". Į lėtos, tragiškos muzikos taktą trata kulkosvaidis. 
Rozvita užsiima ausis, Feliksas atsistoja ant galvos. Antrame plane 
penkios vienuolės su lietsargiais pakyla į dangų. Plokštelė užsikerta, 
pakartoja kelis taktus, po to įsiviešpatauja tyla. Feliksas liaujasi sto- 
vėti ant galvos. Kiti išsimazgo. Rozvita skubiai deda staltiese su pus- 
ryčių likučiais į maisto krepšį. Oskaras ir Bebra jai padeda. Visi nu- 
lipa nuo bunkerio stogo. Bunkerio tarpduryje pasirodo Lankesas.) 

LANKESAS: Galbūt ponas kapitonas rastų dar vieną cigaretę vy- 
resniajam grandiniui? 

BEBRA (visi bailiai gaužiasi už jo): Ponas kareivis per daug rūko. 

BEBROS ŽMONĖS: Per daug rūko! 

LANKESAS: Dėl to betonas kaltas, pone kapitone! 

BEBRA: O kai vieną dieną jo nebeliks? 

BEBROS ŽMONĖS: Nebeliks! 

LANKESAS: Jis nemirtingas, pone kapitone. Tiktai mes ir mūsų ci- 
garetės... 

BEBRA: Žinau, žinau, išnyksim kaip dūmas. 

BEBROS ŽMONĖS (lėtai eidami šalim): Kaip dūmas! 

BEBRA: O betoną bus galima pamatyti ir po tūkstančio metų. 

BEBROS ŽMONĖS: Ir po tūkstančio metų! 

BEBRA: Ir aptikti šunų kaulų! 

BEBROS ŽMONĖS Šunų kauliukų. 

BEBRA: Ir jūsų įstrižų formacijų. 

BEBROS ŽMONĖS: Mistiška, barbariška, nyku. 

Riūkantis Lankesas vienas. 


Nors Oskaras per pusryčius ant betono šnekėjo mažai arba beveik 
nešnekėjo, jis pasistengė įsiminti tą pokalbį ant Atlanto kranto, nes 
viskas vyko invazijos išvakarėse; o su vyresniuoju grandiniu ir beto- 
no menininku Lankesu dar susitiksime, kai kitoje dalyje bus kalbama 
apie pokario laikotarpį, mūsų šiandien klestintį bydermėjerį. 

Pakrantės promenadoje mūsų tebelaukė šarvuotas automobilis. Prie 
savo globotinių ilgais Žingsniais prilėkė vyresnysis leitenantas Herco- 
gas. Uždusęs jis atsiprašė Bebros už tą mažą incidentą. 

— Draudžiama zona yra draudžiama zona! — pasakė jis, padėjo 
damoms įlipti į automobilį, davė vairuotojui kelis nurodymus, ir mes 
nuvažiavom atgal į Baveną. Reikėjo skubėti, jau beveik neturėjom lai- 
ko pietums, nes antrą valandą malonioje normaniškoje pilaitėje, kur 
stovi už kopų kaimo gale, buvo paskelbtas spektaklis. 

Mums kaip tik dar liko pusvalandis išbandyti apšvietimui, ir tada 
Oskaras būgnydamas pakėlė uždangą. Mes vaidinome puskarininkiams 
ir kareiviams. Jie kvatojo šiurkščiai ir be paliovos. Mes labai tirštinom 
spalvas. Aš sugurinau stiklinį naktinį puodą su keliomis Vienos deš- 
relėmis ir garstyčiomis. Smarkiai išsidažęs Bebra nuliejo kelias klou- 
niškas ašaras dėl sudaužyto puoduko, išsitraukė iš šukių dešreles, pa- 
sidažė į garstyčias ir suvalgė, tuo pasiutiškai pralinksmindamas pilka- 
sermėgius. Kiti 1r Feliksas jau kiek laiko rodėsi scenoje su gurgždan- 
čiais odiniais drabužiais ir tirolietiškomis skrybėlėmis, ir tai teikė jų 
akrobatiniams numeriams ypatingo atspalvio. Aptempta sidabrine suk- 
nelė apsirengusi Rozvita išėjo į sceną su žalsvomis pirštinėmis, auk- 
su siuvinėtais sandalais ant mažulytės kojos, mėlynus akių vokus lai- 
kė nuleidusi ir savo somnambulišku, viduržemišku balsu, kaip visada, 
sukėlė demonišką įspūdį. Ar jau sakiau, kad Oskarui nereikėjo persi- 
renginėti? Aš buvau su savo sena jūreiviška kepure išsiuvinėtu užra- 

šu “Zeidlicas", jūreiviškais marškiniais, virš jų dėvėjau švarką inka- 
rais papuoštomis sagomis, iš po jo kyšojo trumpos, iki kelių kelnės, 
getrai ir gerokai nudrengti suvarstomi batai, ant pilvo kabojo baltai ir 
raudonai lakuotas skardinis būgnas, kokių dar penki laukė savo eilės 
mano artistiškame bagaže. 

Vakare spektaklį kartojome karininkams ir Kaburo ryšių tarnybos 
merginoms. Rozvita truputį nervinosi, klaidų, tiesa, nedarė, tačiau vi- 
dury numerio užsidėjo tamsius akinius su mėlynais rėmais, pakeitė 
balsą, ėmė pranašauti konkrečiau, pavyzdžiui, pasakė vienai perblyš- 
kusiai, iš sutrikimo atžariai ryšininkei, kad ji meilaujasi su savo vir- 
šininku. Man tai pasirodė neskoninga, tačiau salėje daug kas nusijuo- 
kė, matyt, viršininkas sėdėjo greta jos. 

Po spektaklio pulko štabo karininkai, gyvenę pilyje, surengė pri- 
ėmimą. Bebra, Kiti ir Feliksas pasiliko, tuo tarpu Raguna ir Oskaras 
tyliai atsisveikino, atsigulė, greitai užmigo po įspūdingos dienos ir pa- 
budo tiktai penktą valandą ryto, nuo prasidėjusios invazijos triukšmo. 

Ką man jums apie ją papasakoti? Mūsų ruože, netoli Ornos Žiočių, 
išsilaipino kanadiečiai. Baveną reikėjo palikti. Mes jau buvom susikro- 
vę mantą. Mums buvo įsakyta trauktis sykiu su pulko štabu. Pilies 
kieme stovėjo vežiojama, garuojanti lauko virtuvė. Rozvita paprašė 
manęs, kad atneščiau jai puoduką kavos, nes buvo dar nepusryčiavu- 
si. Truputį nervindamasis ir bijodamas, kad galiu nespėti į sunkveži- 
mį, aš jai šiurkštokai atsakiau. Tada ji pati iššoko iš automobilio, 
pribėgo su katiliuku ir aukštakulniais batais prie lauko virtuvės ir gavo 
karštos rytmečio kavos sulig į tą vietą pataikiusio laivo sviedinio 
sprogimu. | 

O Rozvita, aš nežinau, kiek tau buvo metų, tik Žinau, kad buvai 
devyniasdešimt devynių centimetrų ūgio, kad dvelkei Viduržemio jū- 
ra, kad kvepėjai cinamonu ir muskatu, kad galėjai pažvelgti į kiekvic- 
no Žmogaus sielą; tiktai į savo pačios nepažvelgei, kitaip būtum likusi 
prie manęs ir nėjusi tos tvilkinančios kavos! 

Bebrai Lisjė miestelyje pavyko gauti įsakymą vykti į Berlyną. Su- 
tikęs mus prie komendantūros, jis pirmąsyk sušneko apie Rozvitos 
mirtį: 

— Mums, neūžaugoms ir juokdariams, nereikia lipti ir šokti ant be- 
tono, supilto milžinams ir kieto kaip akmuo! O, kad būtume likę po 
tribūnomis, kur niekas nesitikėjo, jog esam! 

Berlyne aš išsiskyriau su Bebra. | 

— Ką tu darytum visuose tuose priešlėktuviniuose rūsiuose be sa- 
vo Rozvitos! — šyptelėjo jis voratinkliškai skysta šypsena, pabučia- 

vo man į kaktą, įdavė mane Kiti ir Feliksui, turintiems visus reikalin- 
gus tarnybinius popierius, kad palydėtų iki Dancigo centrinės gelėžin- 
kelio stoties, padovanojo likusius penkis būgnus iš teatro rekvizito; 
taip apsirūpinęs, išsaugojęs knygą, keturiasdešimt ketvirtųjų metų bir- 
želio vienuoliktą dieną, savo sūnaus trečiojo gimtadienio išvakarėse, aš 
išlipau gimtajame mieste, kuris vis dar nepaliestas ir viduramžiškas 
kas valandą skalambino įvairaus dydžio varpais įvairaus aukščio 
bokštuose. 


KRISTAUS ĮPĖDINIS 


Na taip, grįžimas namo! Aštuntą valandą keturios minutės vakaro 
atostogininkų traukinys atvyko į centrinę Dancigo geležinkelio stotį. 
Kiti ir Feliksas palydėjo mane iki Makso Halbės aikštės, atsisveikino, 
Kiti tuo metu nuliejo ašarą, paskui patraukė į savo vadavietę Hoch- 
štryse, ir Oskaras prieš devynias jau Žygiavo su savo manta Labesvėgo 
gatve. Grįžimas namo. Plačiai paplitęs netikęs paprotys kiekvieną jau- 
ną vyriškį, suklastojusį smulkų vekselį ir dėl to pakliuvusį į svetim- 
šalių legioną, po kelerių metelių, kai tas truputį suvyriškėjęs sugrįžta 
namo ir papasakoja savo nuotykius, laikyti naujuoju Odisėju. Kas nors 
įsėda per išsiblaškymą ne į tą traukinį, nuvažiuoja į Oberhauzeną, o 
ne į Frankfurtą, šį tą patiria kelyje — kurgi ne — ir jau švaistosi, vos 
tik sugrįžęs, tokiais vardais kaip Kirkė, Penelopė ir Telemachas. 

Oskaras vien todėl nebuvo Odisėjas, kad grįžęs namie nerado jo- 
kių pasikeitimų. Jo mylimos Marijos, kurią kaip Odisėjas turėjo vadin- 
ti Penelope, nesupo gašlių jaunikių spiečius, ji tebeturėjo savo Mace- 
ratą, pasirinktą gerokai prieš Oskarui išnykstant. Praprususiam skaity- 
tojui taip pat, reikia tikėtis, nešaus į galvą mano vargšę Rozvitą dėl 
jos somnambuliškos veiklos laikyti vyrus kvaišinusia Kirke. Na, o ma- 
no sūnus, jis dėl savo tėvo nepajudino nė piršto, taigi niekuo nebuvo 
Telemachas, nors ir nepažino Oskaro. Jeigu jau lyginam — aš supran- 
tu, kad pargrįžėliui rūpi lyginti, — tai aš geriau būsiu biblijinis sūnus 
paklydėlis, mat Maceratas atidarė duris ir sutiko mane kaip tėvas, o 
ne kaip tariamas tėvas. Taip, jis sugebėjo apsidžiaugti Oskaro sugrį- 
žimu, net tyliai nuliejo kelias tikras ašaras, todėl nuo tos dienos va- 
dinuosi ne vien tiktai Oskaru Bronskiu, bet ir Oskaru Maceratu. 

Marija pasitiko mane šalčiau, bet nepasakyčiau, kad nemaloniai. Ji 

sėdėjo prie stalo, klijavo maisto korteles ūkio tarnybai ir jau buvo 
padėjusi ant rūkymo stalelio kelias dar neišpakuotas dovanas Kurtuko 
gimtadieniui. Būdama perdėm praktiška, ji pirma pasidomėjo mano 
savijauta, nurengė, išmaudė kaip senais laikais, nekreipdama dėmesio 
į Mano raudonavimą, ir pasodino su pižama prie stalo, ant kurio Ma- 
ceratas į tą laiką buvo spėjęs padėti kiaušinienės ir keptų bulvių. Atsi- 
gerti gavau pieno, ir tada, man valgant ir geriant, pasipylė klausimai: 

— Kurgi tu buvai, mes visur tavęs ieškojom, ir policija ieškojo 
kaip pasiutusi, net į teismą turėjom eiti ir prisiekti, kad tavęs slapta 
nenugalabijom. Ačiū Dievui, sugrįžai. Bet turėjom daug bėdos ir dar, 
matyt, turėsim, nes tau reikės vėl prisiregistruoti. Tikėkimės, kad tavęs 
neišveš. Nors ir esi to vertas. Kur matyta nieko nepasakius pabėgti! 

Marija viską toliaregiškai nuspėjo. Bėdos buvo. Pas mus netrukus 
atėjo sveikatos ministerijos tarnautojas, norėjęs pakalbėti su Macera- 
tu akis į akį, bet Maceratas taip šaukė, kad viską ir mes girdėjom. 

— Negali būti nė kalbos, aš pasižadėjau Žmonai, kai ji gulėjo mir- 
ties patale, aš tėvas, o ne sveikatos policija! 

Taigi manęs neišvežė į prieglaudą. Bet nuo tos dienos kas dvi sa- 
vaitės ateidavo valdiškas raštas, raginantis Maceratą suraityti parašiu- 
ką; Maceratas nesirašė, bet jo veidą vagojo susirūpinimo raukšlės. 

Oskaras užbėgo į priekį ir dabar turi išlyginti Macerato veidą, nes 
tą vakarą, kai aš parsiradau, jis švytėjo, daug mažiau suko galvą dėl 
ateities negu Marija ir klausinėjo mažiau, jam užteko to, kad sugrįžau, 
taigi elgėsi kaip tikras tėvas. ir pasakė, guldydamas mane į lovą pas 
kiek apstulbusią motušę Tručinski: 

— Kaip džiaugsis Kurtukas, kad vėl turi broliuką. Be to, rytoj švę- 
sim jo trečią gimtadienį. 

Mano sūnus Kurtas ant savo gimtadienio stalo, be torto su trim 
žvakutėm, rado raudono vyno spalvos megztinį, numegztą Gretchen 
Šefler, į kurį nė nedirstelėjo. Dar buvo bjauriai geltonas guminis svie- 
dinys, ant kurio jis užsisėdo, pajodinėjo ir paskui persmeigė virtuvi- 
niu peiliu. Tada ėmė siurbti iš guminės žaizdos tą bjauriai salsvą van- 
denį, kuris susidaro visuose oro pripildytuose sviediniuose. Vos tiktai 
sviedinys virto niekam nereikalinga pūsle, Kurtukas ėmė ardyti ir 
versti laužu burlaivį. Neliesti, tačiau bauginamai panašūs ant stalo liko 
gulėti vilkelis ir bizūnas. Oskaras, jau seniai viską apgalvojęs, ką da- 
rys, per didžiausią sumaištį skubėjęs į Rytus, kad nepavėluotų į tre- 
čią savo giminės pratęsėjo gimimo dieną, stovėjo nuošalėje, stebėjo jo 
naikinamą veiklą, gėrėjosi ryžtingu vaiku, lygino savo fizinius duome- 
his su sūnaus duomenimis, tuos devyniasdešimt keturis centimetrus, 

kurių tu laikaisi beveik septyniolika metų nuo savo trečios gimimo 
dienos, berniokėlis jau viršija dviem ar trim centimetrais; laikas pada- 
ryti jį būgnininku ir ryžtingai tarti tam pernelyg greitam augimui: “UŽ- 
teks!" | 

Iš savo artisto mantos, kurią sykiu su didžiąja lavinimosi knyga bu- 
vau paslėpęs ant aukšto tarp stogo skardų, paėmiau naujutėlaitį, tik iš 
fabriko instrumentą ir norėjau — nes suaugusieji to nepadarė — duoti 
savo sūnui tą patį šansą, kurį vargšė mama, laikydamasi pažado, tre- 
čią gimimo dieną davė man. 

Aš turėjau pagrindo manyti, kad Maceratas, kitados numatęs ma- 
ne prekybai, dabar, man jį nuvylus, būsimą bakalėjininką matė Kur- 
tuko asmenyje. Ir jei dabar sakau: “Tam reikėjo užkirsti kelią!" — 
prašau nelaikyti Oskaro mažmeninės prekybos priešu. Jeigu manęs ar- 
ba mano sūnaus būtų laukęs net gamybos koncernas, paveldima kara- 
lystė su keliomis jai priklausančiomis kolonijomis, būčiau elgęsis taip 
pat. Oskaras nieko nenorėjo perimti iš antrų rankų, todėl ketino pa- 
akinti sūnų, kad elgtųsi panašiai, padaryti jį — ir tai buvo mano 
klaida — amžinai trejų metų būgnininku, tarsi perimti skardinį būgną 
jaunam, vilčių kupinam jaunam žmogui būtų ne taip pat bjauru, kaip 
perimti bakalėjos parduotuvę. Taip mano Oskaras dabar. Tačiau tada 
jis tetroško vieno: kad sūnus su būgnu atsistotų greta tėvo su būgnu, 
kad jie, kartu būgnydami, žiūrėtų iš apačios į suaugusius, kad įkurtų 
gyvybingą dinastiją; kad mano skardinė baltai ir raudonai lakuota 
veikla būtų perduodama iš kartos į kartą. Kokia puiki mūsų laukė 
ateitis! Mes būtume galėję būgnyti kartu ir atskirai, jis — Labesvėgo, 
o aš — Luizos gatvėje, aš — ant aukšto, Kurtukas — virtuvėje, 
Oskaras — išvietėje, tėvas ir sūnus kartais vienur kitur būtų galėję 
būgnyti sykiu, nutaikę progą, būtų abu lindę po mano močiutės, jo 
prosenelės Anos Koljaiček sijonais, gyvenę tenai, būgniję ir uodę 
truputį laiškaus sviesto kvapą. Tupinėdamas priešais jos vartus, aš bū- 
čiau pasakęs Kurtukui: 

— Pažvelk vidun, sūnau. Iš tenai mes atėjome. Ir jeigu būsi geras, 
tai galėsime valandžiukę ar kiek ilgiau sugrįžti ir pabūti su tenai mūsų 
laukiančiais Žmonėmis. | 

Ir Kurtukas būtų pasilenkęs po sijonais, metęs akį į močiutės var- 
Čias ir paskui mandagiai paprašęs manęs, savo tėvo, jam kai ką paaiš- 
kinti. 

— Ta graži dama, — būtų sušnabždėjęs Oskaras, — sėdinti tenai 
viduje, žaidžianti savo gražiomis rankomis ir turinti tokį švelnų ova- 
linį veidą, kad net verkti norisi, yra mano vargšė mama, tavo geroji 

močiutė, mirusi nuo ungurių sriubos ar dėl savo pernelyg geros 
širdies. 

— Dar, dar papasakok, tėti! — būtų raginęs mane Kurtukas. — O 
kas tas vyras su ūsais? 

Aš būčiau paslaptingai pritildęs balsą: 

— Tai tavo prosenelis, Jozefas Koljaičekas. Pasižiūrėk į jo lieps- 
nojančias padegėjiškas akis, į jo lenkiškai egzaltuotą ir kašubiškai 
gudrią kaktą. Ir atkreipk dėmesį į plėves tarp pirštų. Tryliktaisiais me- 
tais, leidžiant į vandenį “Kolumbą", jis palindo po sieliais ir nesiro- 
dė, kol pasiekė Ameriką ir tapo tenai milijonierium. Bet kartais jis vėl 
įsilipa vandenin, parplaukia atgal, šmurkšteli čionai, kur sykį slėpėsi 
nuo žandarų ir pradėjo mano mamą. 

— O tas gražus ponas, iki šiol slėpęsis už damos, kuri yra mano 
močiutė, dabar atsisėdęs greta ir ėmęs glostyti jos rankas! Jos akys to- 
kios pat mėlynos kaip tavo, tėti! 

Tada man būtų reikėję sutelkti drąsą ir kaip blogam, paslaptiės ne- 
saugančiam sūnui atsakyti savo gerajam vaikeliui: 

— ] tave, Kurtuk, žvelgia nuostabios mėlynos Bronskių akys. Ta- 
viškės, tiesa, pilkos. Tu jas paveldėjai iš mano mamos. Tačiau tu esi 
lyginai kaip tas Janas, kuris bučiuoja mano vargšei mamai ranką, kaip 
jo tėvas Vincentas, perdėm keistas, tačiau realus kašubas Bronskis. 
Kada nors mes irgi tenai sugrįšim, prie to šaltinio, atsiduodančio tru- 
putį laiškiu sviestu. Džiaukis! 

Tatai mano močiutės Koljaiček viduje arba, kaip aš juokais vadin- 
davau, močiutės sviesto muštuvyje, pasak mano to meto teorijų, bu- 
vo galima surengti tikrą šeimos susiėjimą. Net dabar, kai Dievas 
Tėvas, Sūnus ir, svarbiausia, pati Dvasia, kaip Kristaus įpėdiniui, 
nesunkiai prieinama, aš, kuriam dabar niekas labiau neprieinama kaip 
močiutės varčios, įsivaizduoju nuostabias šeimos sienas savo protėvių 
ratč. 

Taigi aš, ypač lietingu oru, įsivaizduoju: mano močiutė išsiuntinė- 
ja kvietimus, ir mes susitinkam fojė. Janas Bronskis su gėlėmis, gvaz- 
dikais, įkištais į kulkų paliktas skyles jo lenkiškoje pašto gynėja; krū- 
tinėje. Marija, gavusi kvietimą pagal mano rekomendaciją, nedrąsiai 
prisiartina prie mano mamos, parodo jai gerindamasi mamos pradėtas, 
Marijos toliau be priekaištų pildomas buhalterines knygas, ir mama 
pratrūksta savo: kašubišku juoku, prisitraukia. mano mylimąją ir sako 
jai, bučiuodama į skruostą ir merkdama akį: 

— Bet, mergel, ko gi tau graužtis. Juk mudvi abi ištekėjom už Ma- 
cerato ir išnešiojom po krūtine Bronskį! 

Tolesnių išvedžiojimų apie Jano pradėtą, o mano mamos močiutės 
Koljaiček viduje išnešiotą ir galų gale tame muštuvyje pagimdytą sū- 
nų, aš iš principo vengiu. Kadangi iš to gali išsirutulioti nežinia kas. 
Tarkim, mano pusbroliui Štefanui Bronskiui, pagaliau taip pat priklau- 
sančiam šiam ratui, šautų į galvą Bronskio mintis iš pradžių mesti akį, 
o paskui ir dar kai ką į mano Mariją. Tad aš apsiriboju nekaltų šei- 
mos susitikimu. Atsisakiau trečio ir ketvirto būgnininko, pasitenkinau 
Oskaru ir Kurtuku, papasakoju savo instrumentu susirinkusiems šiek 
tiek apie Eifelio bokštą, kuris man svečiose šalyse atstodavo močiu- 
tę, ir pasidžiaugiu, kad svečiams, o kartu ir mus susikvietusiai Anai 
Koljaiček, patinka mūsų būgnijimas ir jie, pritardami jo ritmui, ploja 
viens kitam per kelius. 

Kad ir kaip maga įsivaizduoti pasaulį ir jo tvarką savo močiutės vi- 
duje, būti daugiasluoksniškam ribotoje erdvėje, Oskaras — kaip ir Ma- 
ceratas, būdamas tiktai tariamas tėvas — priverstas remtis birželio 
dvyliktosios, Kurtuko gimimo dienos, įvykiais. 

Tad kartoju: jis gavo megztinį, sviedinį,- burlaivį, is ir vilke- 
lį, o aš dar turėjau padovanoti baltai ir raudonai lakuotą skardinį būg- 
ną. Vos tiktai Kurtukui baigus ardyti burlaivį, Oskaras priėjo prie jo 
su skardinė dovana už nugaros ir senu naudotu būgnu papilvėje. Per 
menką žingsniuką stovėjome mes viens nuo kito: kernezas Oskaras ir 
dviem centimetrais aukštesnis kernezas Kurtas. Jis buvo persiraukęs 
kaip naginė, matyt, dar visas įsitraukęs į laivo ardymą, ir kaip tik tą 
akimirką, kai aš ištraukiau iš už nugaros ir iškėliau į viršų būgną, nu- 
laužė paskutinį “Pamyro", taip vadinosi tas nelaimėlis, stiebą. Kurtas 
numetė laivo liekanas, paėmė būgną, palaikė, pasukiojo, ir jo veidas 
šiek tiek, bet ne visai nusigiedrijo. Tada atėjo metas įteikti lazdeles. 
Deja, jis neteisingai suprato mano judesį, pamanė, kad aš ketinu jam 
padaryti kažką negera, išmušė būgno kraštu man iš rankų lazdelės, pa- 
graibė, kai aš pasilenkiau pakelti lazdelių, sau už nugaros ir šniojo 
man, kai antrusyk atkišau jam lazdelės: man, o ne vilkeliui, Oskarui, 
šniojo jis, o ne tamtyč išraižytam vilkeliui, savo tėvą norėjo jis išmo- 
kyti šuktis ir švilpti, mane čaižė, manydamas, “palaukš, broliuk“; taip 
ė+12ė Kainas Abelį, kol tas ėmė. suktis, iš pradžių svyruodamas, pas- 
kui vis greičiau ir lygiau, iš pradžių storai, paskui vis ploniau giedo- 
damas, traukdamas vilkelio giesmę. Vis aukščiau imti ragino mane 
Kainas savo botagu, mano balsas jau strigo gerklėj, virto rytmetine te- 
noro malda, taip turbūt gieda sidabriniai angelai, Vienos choro berniu- 
kai, išmuštruoti kastratai — ir Abelis, matyt, taip giedojo, prieš su- 
smukdamas, kaip kad aš susmukau nuo vaikelio Kurto plakimo. 

Kai jis, nevykusiai mėgdžiodamas mano giesmę, pagaliau atstojo 
nuo manęs, tai dar kelis sykius užtvojo botagu kambario orui, tarsi jo 
rankai dar būtų negana mušimo. Paskui, nuodugniai apžiūrinėdabas 
būgną, jis vis dėbčiojo į mane nepatikliomis akimis. Pirmiausia nudau- 
žė į kėdės kraštą baltą ir raudoną laką, paskui dovana nukrito ant 
grindų, ir Kurtukas apsidairęs rado ten pat masyvų buvusio burlaivio 
korpusą. Su juo ėmė daužyti būgną. Jis ne būgnijo, o tvatino jį. Jo 
ranka nebandė mušti net paprasčiausio ritmo. Monotoniškai, vienodai, 
nutaisęs sustingusią, įtemptą miną jis daužė instrumentą, nesitikėjusį 
tokio būgnininko, galėjusį pakęsti tik lengvutes smulkiai barbenančias 
lazdeles, o ne taraninius sunkaus korpuso smūgius. Būgnas įlinko, 
bandė sprukti, išsinerdamas iš įtvaro, bandė pasidaryti nematomas, 
nusimesdamas baltą ir raudoną laką ir prašydamas malonės kaip pa- 
prasčiausia pilka skrada. Tačiau sūnus nerodė jokio gailesčio tėvo 
dovanai. Ir kai tėvas darsyk pabandė tarpininkauti ir nepaisydamas 
vienu metu daugelį vietų raižančių skausmų ėmė šliaužti kilimu prie 
sūnaus, tas vėl davė žodį botagui: šį pavargęs vilkelis jau pažinojo, 
tad tuojau liovėsi sukęsis ir švilpęs, ir būgnas galutinai atsisakė vil- 
ties sulaukti jautraus, žaismingo, stipriai, bet ne brutaliai mušančio 
būgnininko. 

Kai.atėjo Marija, būgnas jau buvo virtęs laužu. Ji paėmė mane ant 
rankų, išbučiavo užtinusias akis, įplėštą ausį, nulaižė kraują ir; mano 
rumbuotas rankas. 

O, kad Marija būtų bučiavusi ne vien nuskriaustą, atsilikusį, pasi- 
gailėjimo vertą, nenormalų vaiką! Kad būtų sulig kiekviena žaizda at- 
pažinusi sumuštą tėvą ir meilužį. Kokia paguoda, koksai puikus slap- 
tas ir tikras vyras aš būčiau jai buvęs vėlesniais. niūriais mėnesiais. 

Pirmiausia — Marijos tiesiogiai nepaliesdama — bėda ištiko ma- 
no pusbrolį, ką tik į leitenantus pakeltą Štefaną Bronskį, kuris tuo me- 
tu jau nešiojo savo patėvio Ėlerso pavardę, staiga ir netikėtai užklu- 
po Šiaurės jūrų fronte, amžinai atimdama šansus tolesnei karjerai. Jo 
tėvas Janas, šaudomas Zaspės kapinėse kaip Lenkų pašto gynėjas, ta 
proga pasikišo po marškiniais skato kortą, tuo tarpu leitenanto mun- 
durą jau puošė Geležinis antros klasės kryžius, pėstininkų atakos 
ženklas ir vadinamasis “šaldytos mėsos“ ordinas. 

Birželio pabaigoje motušę Tručinski ištiko lengvas insultas, nes pa- 
štas atnešė blogą žinią. Puskarininkis Fricas Tručinskis krito už tris 
dalykus iškart: už fiūrerį, tautą ir tėvynę. Tatai atsitiko Vidurio ruo- 
že, ir Frico piniginę su gražių, paprastai šypsančių merginų nuotrau- 
komis iš Heidelbergo, Bresto, Paryžiaus, Bad Kroicnacho ir Salonikų, 

taip pat pirmos ir antros klasės Geležiniais kryžiais, bronzinių pėsti- 
ninkų atakos ženklu ir dviem tankų šaulio auselėmis, taip pat keletą 
laiškų iš Vidurio ruožo tiesiai į Langfūro Labesvėgo gatvę atsiuntė ka- 
pitonas, pavarde Kanaueris. 

Maceratas padėjo kuo galėjo, ir motušė Tručinski netrukus atsiga- 
vo, nors jau niekada daugiau gerai nesijautė. Ji sėdėdavo prirakinta 
prie kėdės šalia lango ir vis klausinėdavo mane ir Maceratą, kuris du, 
tris kartus per dieną užlipdavo į viršų ir ką nors atnešdavo, kurgi tas 
“Vidurio ruožas“, ar jis toli ir ar nebūtų galima sekmadienį tenai nu- 
važiuoti traukiniu. 

Maceratas ir labai norėdamas negalėjo to pasakyti. Tad liko man, 
studijavusiam geografiją pagal ekstra pranešimus ir vermachto žinias, 
ilgomis popietėmis savo būgnu pateikti nesikeliančiai iš krėslo, bet 
krutinančiai galvą motušei Tručinski kelias vis dažniau keičiančio vietą 
Vidurio ruožo versijas. 

O labai mylėjusi Fricą Marija pasidarė dievobaiminga. Iš pradžių, 
visą liepą, ji bandė tenkintis pirmine religija, vaikščiojo sekmadieniais 
pas pastorių Hechtą Kristaus bažnyčion, ir Maceratas SARAS ją paly- 
dėdavo, nors jai labiau patikdavo eiti vienai. 

Tačiau Marijai neužteko protestantiškų pemaldų. Vidury savaitės — 
gal ketvirtadienį, o gal penktadienį? — dar prieš uždarant parduotu- 
vę, palikusi Maceratą už prekystalio, Marija paėmė mane, kataliką, už 
rankos, ir mes patraukėme Naujojo turgaus pusėn, paskui įsukom į El- 
zės ir Marijos gatves, pro Volgemūto mėsinę nuėjom iki Klėinhame- 
rio parko — Oskaras jau pamanė, kad trauksim į Langfūro geležinke- 
lio stotį ir kur nors truputį pavažiuosim, galbūt į kašubų Bisau, — bet 
paskui mes pasukom kairėn, prietaringai palaukėm prie požeminės ge- 
ležinkelio perėjos, kol pravažiuos vienas prekinis traukinys, tada“ per- 
sigavom per bjauriai lašančią perėją ir leidomės ne link Kino rūmų, 
o pasukę kairėn nuėjome palei pylimą. Ir aš sumečiau: arba jinai mane 
tempia į Brunshefervėgo gatvę pas daktarą Holacą, arba nori pakeis- 
ti tikėjimą ir eina į Jėzaus Širdies bažnyčią. 

Toji Žiūrėjo paradinėm durim į geležinkelio pylimą. Tarp pylimo ir 
atvirų bažnyčios durų mes sustojom. Vėlyva rugpjūčio popietė su Zy- 
Ziančiais ore vabzdžiais. Už mūsų ant žvyro, tarp bėgių, kirtikliais ir 
kastuvais mojavo darbininkės iš Rytų, apsirišusios galvas baltomis ska- 
romis. Mes stovėjome ir žiūrėjome į prieblandoje skendintį, vėsa dvel- 
kiantį bažnyčios pilvą: pačiame gale, gudriai viliojanti, smarkiai karš- 
čiuojanti akis — amžina ugnis. Užpakaly mūsų ant. pylimo ukrainie- 
tės liovėsi kasti ir kirsti. Pasigirdo signalas, artėjo traukinys, jis pri- 

važiavo, ėmė riedėti pro šalį, vis riedėjo ir riedėjo, rodės, galo nebus, 
pagaliau pravažiavo, dar vienas signalas, ir ukrainietės jau vėl kasė. 
Marija vis nesiryžo, matyt, nežinojo, katra koja žengti, užkrovė atsa- 
komybę man, kuriam vienintelė išganinga bažnyčia buvo pažįstama 
nuo gimimo ir krikštynų, Marija po kelerių metų, po tų dviejų savai- 
čių, kupinų limonado miltelių ir meilės, vėl pasikliovė Oskaru. 

Ir mes palikom geležinkelio pylimą ir jo garsus, rugpjūtį ir rugpjū-- 
čio vabzdžių zyzimą lauke. Truputį liūdėdamas, pirštų galais po švarku 
be tikslo vedžiodamas per būgno viršų, tačiau šalta ir abejinga mina, 
aš prisiminiau visas tas paprastas ir iškilmingas mišias, vakarines 
pamaldas ir šeštadienio išpažintis greta mano vargšės mamos, kuri 
prieš pat savo mirtį nuo pernelyg intensyvaus bendravimo su Janu 
Bronskiu buvo pasidariusi labai pamaldi, kas šeštadienį viską atvirai 
pasisakydavo per išpažintį, sekmadieniais pasistiprindavo sakramentu, 
kad ateinantį ketvirtadienį palengvėjusia širdimi ir sustiprėjusia siela 
vėl susitiktų su Janu Stalių skersgatvyje. Kokia buvo tų metų klebo- 
no pavardė? Klebono pavardė buvo Vynkė, jis tebeklebonavo Jėzaus 
Širdies bažnyčioje, sakė maloniai tylius ir nesuprantamus pamokslus, 
credo giedodavo taip plonai ir verksmingai, kad net aš tada būčiau 
persiėmęs kažkuo panašiu į tikėjimą, jeigu nebūčiau aptikęs to kairiojo 
šoninio altoriaus su panele Marija, kūdikėliu Jėzum ir kūdikėliu 
krikštytoju. 

Ir vis dėlto kaip tik tas altorius paskatino mane įsivesti Mariją iš 
saulės šviesos pro bažnyčios duris, o paskui ir į bažnyčios navą. 

Oskaras neskubėjo, ramiai ir vis labiau vėsdamas „pasėdėjo šalia 
Marijos ant ąžuolinės kėdės. Buvo praėję daug metų, bet man vis tiek 
atrodė, kad tie patys žmonės planingai vartydami nuodėmių sąrašą lau- 
kia eilės prie kunigo Vynkės ausies. Mes sėdėjome truputį šone, arčiau 
vidurinės navos. Aš norėjau leisti Marijai pasirinkti ir pasilengvinti šir- 
dį. Viena vertus, ji sėdėjo ne per arti klausyklos, taigi galėjo ir neofi- 
cialiai pereiti į kitą tikėjimą, kita vertus, stebėjo, kas daroma prieš iš- 
pažintį, tad galėjo apsispręsti viską matydama, taip pat prigulti prie 
kunigo ausies ir su juo aptarti perėjimo į vienintelį išganingą tikėjimą 
smulkmenas. Man buvo gaila žiūrėti, kaip ji tokia maža klūpo tarp 
bažnyčios kvapų, dulkių, tinko, po išsirietusiais angelais, laužyta švie- 
sa, tarp stabarių šventųjų, tarp saldžiai skausmingos katalikybės ir dar 
neįgudusia ranka pirmusyk bando neteisingai žegnotis. Oskaras patapš- 
nojo Marijai per petį, pamokė, kaip reikia daryti, parodė uoliai moki- 
nei, kur už jos kaktos, kur tiksliai po krūtine ir pečių sąnariuose gyve- 
na Dievas Tėvas, Sūnus ir Šventoji Dvasia, taip pat, kaip reikia sudėti 

rankas, sakant amen. Marija klusniai vykdė mano nurodymus, paliko 
rankas amen padėtyje ir ėmė melstis iš amen padėties. 

Oskaras iš pradžių irgi pabandė maldoje prisiminti kai kuriuos mi- 
rusius, bet pasimetė, melsdamasis Viešpačiui už savo Rozvitą, bandy- 
damas išsiderėti jai amžiną ramybę ir dangaus karalystės džiaugsmą, 
taip susipainiojo žemiškose smulkmenose, kad amžina ramybė ir 
dangiški džiaugsmai pagaliau ėmė nebesiskirti nuo gyvenimo Pary- 
žiaus viešbutyje. Tada skubiai perėjau prie poterių, nes jie ne tokie 
konkretūs, pasakiau per amžių amžius, sursum corda, dignum et 
justum — tai yra oru ir teisinga, pasitenkinau tuo ir ėmiau iš šalies 
stebėti Mariją. 

Katalikiška malda jai tiko. Pasinėrusi į ją, ji buvo graži ir tapybiš- 

ka. Malda prailgina blakstienas, ištempia antakius, įkaitina skruostus, 
kaktą padaro sunkią, kaklą lankstų ir priverčia virpėti šnerves. Mari- 
jos skausmingai pražydęs veidas mane kone gundė kūniškai. Tačiau 
besimeldžiančiai negalima trukdyti, bėsimeldžiančios nevalia nei ban- 
dyti suvedžioti, nei leistis jos suvedžojamam, nors pačiai besimel- 
džiančiai malonu ir įkvepia maldai, kai kas nors iš šaliės ja gėrisi. 
„ Tad aš nuslydau nuo nuzulinto bažnyčios suolo ir gražiai sudėjau 
rankas ant būgno, išpūtusio mano švarką. Oskaras spruko nuo Mari- 
jos, nulipo ant grindų, nutykino su savo instrumentu palei kairiosios 
navos Kryžiaus kelio stacijas, nestabtelėjo prie švento Antano — mels- 
kis už mus, nes mes nebuvom pametę nei piniginės, nei namų raktų, 
ir šventą Adalbertą iš Prahos, nužudytą senovės prūsų, palikome kai- 
rėjė, vis nenurimdami šokinėjom nuo plytelės ant plytelės — jos bu- 
axo-išdėstytos kaip šachmatų lentoje — kol kilimas parodė, jog tuojau 
prasidės prie kairiojo šoninio altoriaus vedantys laiptai. 

Jūs turbūt patikėsite, kad naujosios gotikos stiliaus raudonų plytų 
Jėzaus Širdies bažnyčioje ir prie jos šoninio altoriaus viskas buvo li- 
kę po senovei. Nuogas rožinis kūdikėlis Jėzus tebesėdėjo ant kairio- 
sios Panelės šlaunies. Altoriaus skulptūros nevadinu “panele Marija“ 
todėl, kad ji nebūtų painiojama su mano tikėjimą keičiančia Marija. 
Prie dešiniojo Panelės kelio vis dar veržėsi šokolado spalvos gauruo- 
tu kailiu šiek tiek nuogybę prisidengęs Krikštytojas. Ir pati kaip ir 
anksčiau dešiniu smilium rodė į Jėzų ir žiūrėjo į Joną. 

Tačiau Oskarui ir po daugelio metų nebuvimo labiau rūpėjo abie- 
jų vaikų savybės, negu nekaltas motinos džiaugsmas. Jėzus buvo maž- 
daug tokio dydžio kaip mano sūnus Kurtas per savo trečiąjį gimtadie- 
nį, taigi dviem centimetrais didesnis už Oskarą. Jonas, pasak liudiji- 
mų, vyresnis už Nazarietį, buvo mano ūgio. Tačiau abiejų veidai bu- 

vo vienodai ne pagal metus išmintingi, tokia išraiška būdinga ir man, 
amžinai trejų metų kūdikiui. Niekas nebuvo pasikeitę. Lygiai taip pat 
gudriai jie žvelgė ir tada, kai prieš tiek ir tiek metų su savo vargše 
mama vaikščiojau į Jėzaus Širdies bažnyčią. 

Kilimu, tačiau be giesmių ir vargonų, pakilau laiptais. Patikrinau 
kiekvieną raukšlę, lėtai, nieko nepraleisdamas perėjau abiejų nuogalių 
dažytą gipsą savo lazdele, jautresne už visus dešimt pirštų sykiu pa- 
ėmus: šlaunys, pilvas, rankos, suskaičiavau visas riebalų rieves ir duo- 
butes — kaip tik Oskaro ūgis, mano sveikas kūnas, mano tvirti, tru- 
putį rieboki keliai, mano trumpos, bet raumeningos būgnininko rankos. 
Tas vaikiščias lygiai taip pat jas laikė. Sėdėjo ant Panelės šlaunies iš- 
kėlęs rankas, lyg pasiruošęs mušti būgną, lyg Jėzus būtų būgnininkas, 
a ne Oskaras, tarsi jis tiktai lauktų mano būgno, tarsi šįsyk rimtai ke- 
tintų Panelę, Joną ir mane pradžiuginti Žaviais ritmais. 

Aš padariau tą pat, ką ir prieš daugelį metų, nusikabinau nuo pil- 
vo būgną ir vėl išbandžiau Jėzų. Atsargiai, kad nenubraukčiau dažų, 
užstūmiau ant rožinių šlaunų Oskaro raudoną ir baltą instrumentą, ta- 
čiau dariau tai savo malonumui, o ne kvailai tikėdamasis stebuklo, 
daugiau norėdamas pamatyti plastinį bejėgiškumo vaizdą; mat nors jis 
ir sėdėjo iškėlęs rankas, nors ir buvo mano dydžio ir ūgio, nors ir 
vaizdavo gipsinį trejų metų kūdikį, tai man buvo taip sunku ir tiek 
daug kainavo, — būgnyti jis nemokėjo, galėjo tik dėtis, jog moka, ma- 
tyt, taip manydamas: “Jei turėčiau, tai ir mokėčiau“, aš pasakiau: “Da- 
bar turi, bet vis tiek negali", įspraudžiau raitydamasis iš juoko lazde- 
les tarp jo dešimties dešrinių pirštų — “Būgnyk dabar, mielas Jėzau“, 
dažytas gipsas muša būgną, Oskaras eina šalin, nulipa laiptais, nuei- 
na nuo kilimo, atsistoja ant grindų, būgnyk, kūdikėli Jėzau, Oskaras 
traukiasi toliau. Traukiasi ir juokiasi, kad Jėzus laiko lazdeles, bet ne- 
būgnija, nors gal ir trokštų. Mane jau ėmė lyg rėmuo ėsti nuobodu- 
lys — ir tada jis trenkė, ėmė būgnyti! 

Niekam daugiau nejudant iš vietos jis trenkė į būgną kaire, deši- 
ne, paskui dviem lazdelėm, sukryžiavo jas, gan vykusiai smulkiai pa- 
barbeno, viską darė labai rimtai, matyt, mėgo kaitą, paprastą ritmą 
mušė taip pat puikiai, kaip ir sudėtingesnius, tačiau vengė bet kokių 
triukų, jam egzistavo vien tiktai instrumentas, neatrodė man nei kaip 
religingas, nei kaip įkaitęs samdinys, tiesiog būgnijo, nevengdamas net 
šlagerių, tarp kita ko, atliko tai, ką tada dainavo visi: “Viskas praei- 
na“, ir, žinoma, “Lili Marlen“, lėtai, galbūt truputį trūkčiodamas, at- 
suko į mane garbiniuotą galvą su mėlynomis Bronskio akimis, gan iš 
aukšto nusišypsojo ir trenkė mėgstamų Oskaro numerių popuri: pradė- 

jo nuo “Stikle, stikle, stikleli", probėgšmiais palietė “Pamokų tvarka- 
raštį“, lygiai kaip aš paleido Rasputiną prieš Gėtę, užlipo į bokštą, pa- 
lindo su manim po tribūna, pagaudė ungurius nuo uosto molo, paėjo 
greta manęs paskui kojūgalyje siaurėjantį mano vargšės mamos kars- 
tą ir, o tai mane labiausiai stebino, vis atsirasdavo po keturiais mano 
močiutės Anos Koljaiček sijonais. 

Tada Oskaras ėmė eiti artyn. Jį traukė prie jo. Jis norėjo būti ant 
kilimo, nenorėjo daugiau stovėti ant grindų. Altoriaus pakopos jį per- 
davinėjo viena kitai. Taip aš užlipau viršun, nors man labiau būtų pa- 
tikę, kad jis būtų nulipęs. | 

— Jėzau, — sukarkiau sukaupęs drąsą, — taip mes nesiderėjom. 
Tučtuojau atiduok man būgną. Tu turi savo kryžių, ir tau jo užtenka! 

Jis ramiai baigė numerį, perdėtai kruopščiai sukryžiavo ant instru- 
mento lazdeles ir atidavė man neprieštaraudamas tai, ką Oskaras jam 
lengvabūdiškai buvo įpiršęs. 

Aš jau norėjau nepadėkojęs ir kuo greičiau, tarsi dešimt velnių bil- 
dėti nuo laiptų ir lėkti iš katalikybės urvo, bet man į petį padvelkė 
malonus, nors ir įsakmokas balsas: 

— Ar myli mane, Oskarai? 

Neatsigręždamas atsakiau: 

— Kodėl turėčiau mylėti? 

Jis tuo pačiu, nė kiek nepasikeitusiu balsu: 

— Ar myli mane, Oskarai? 

Aš šiurkščiai atrėžiau: 

— Gaila, bet nė kiek! 

Tada jis prisikabino trečiusyk: 

— Oskarai, ar myli mane? 

Ir aš atsigręžiau: 

— Aš nekenčiu tavęs, vaikėze, tavęs ir visų tavo kankalų! 

Keista, bet mano išpuolis suteikė jo balsui triumfo atspalvį. Lyg 
kokia pradinės klasės mokytoja jis iškėlė į virš smilių ir įsakė man: 

— Tu esi Oskaras, uola, ir ant tos uolos aš statysiu savo bažnyčią. 
Sek paskui mane! 

Galite įsivaizduoti, kaip aš pasipiktinau. Iš pykčio mano oda pasi- 
darė kaip sriubai verdamos vištos. Aš nulaužiau jam vieną gipsinį pirš- 
tą, bet jis jau nebejudėjo. 

— Dar sykį pakartok, — sušnypštė Oskaras, — ir aš nugramdysiu 
tau dažus! . 

Daugiau nesulaukiau nė žodelio, sulaukiau tiktai kaip andai to se- 
no vyro, amžinai šliurpsinčio per visas bažnyčias. Jis pasveikino 

šoninį altorių manęs nė nepastebėjęs, nušliurpsėjo toliau ir buvo prie 
Adalberto iš Prahos, kai aš nukurnėjau nuo laiptų ir kilimo ant grin- 
dų, neatsigręždamas per jų šachmatinį raštą nudrožiau prie Marijos, 
kuri kaip tik teisingai ir pagal mano nurodymus katalikiškai žegnojosi. 

Aš paėmiau ją už rankos, nuvedžiau prie altoriaus su švęstu van- 
deniu, liepiau vidury bažnyčios, jau beveik prie durų, darsyk persižeg- 
noti, atsigręžti į pagrindinį altorių, tačiau pats to nepadariau ir ištem- 
piau ją jau besiklaupiančią į saulę. 

Buvo ankstyva pavakarė. Moterys iš Rytų jau nebedirbo ant pyli- 
mo. Užtat prieš pat Langfūro stotį buvo formuojamas prekinis trauki- 
nys. Ore kabojo uodų kekės. Iš viršaus sklido varpų dūžiai. Formuo- 
jamo traukinio garsai juos slopino. Uodai tebekabojo kekėmis... Mari- 
jos veidas buvo užverktas. Oskaras norėjo rėkti. Ką man daryti su tuo 
Jėzum? Aš jau buvau beužtaisąs savo balsą. Ką man daryti su jo kry- 
žiumi? Tačiau gerai Žinojau, kad mano balsas jo. bažnyčios langams 
nieko nepadarys. Tegu jisai ir toliau stato savo bažnyčias ant tų Žmo- 
nių, kurių vardai Petras, Petris ar rytprūsiškai Petrikaitis. 

— Žiūrėk, Oskarai, neprasidėk su bažnyčios langais! — šnabždė- 
jo manyje šėtonas. — Kitaip jis dar sugadins tau balsą. 

Tad aš tiktai Žvilgtelėjau į viršų, išmatavau vieną tokį gotikinį lan- 
gą, nusigręŽiau, neišbandžiau balso, nenusekiau paskui jį ir paprasčiau- 
siai nutipenau šalia Marijos link Geležinkelio gatvės perėjos, perėjau 
jos varvantį tunelį, pakilau iki Kleinhamerio parko, įsukau į Marijos 
gatvę, praėjau Volgemūto mėsinę, įžengiau Elzės gatvėn, perėjau 
Štrysbachą ir atsidūriau Naujajame turguje, kur priešlėktuvininkai kaip 
tik kasėsi tvenkinį. Ilgas žygis Labesvėgo gatve, ir pagaliau mes par- 
ėjom: Oskaras atsiskyrė nuo Marijos ir užsiropštė devyniasdešimčia 
laiptelių ant aukšto. Tenai kabojo paklodės, už paklodžių kūpsojo 
priešlėktuvininkų supilta smėlio krūva, o už smėlio ir kibirų, senų 
laikraščių ryšulių ir skardų rietuvės buvo mano knyga ir mano būgnų 
atsarga iš fronto teatro laikų. O vienoje batų dėžėje gulėjo Kelios ati- 
tarnavusios, bet vis dar kriaušės formos lemputės. Oskaras pačmė vie- 
ną jų ir sųgurino savo balsu, paėmė antrą ir pavertė stiklo dulkėm, tre- 
čiai dailiai nurėžė išsipūtimą, ketvirtai dailyraščio raidėmis išraižė žodį 
“Jėzus,", tada pavertė stiklą ir užrašą miltais, norėjo darsyk tą patį pa- 
kartoti, tačiau lemputės jau buvo pasibaigusios. Pavargęs šleptelėjau 
ant priešlėktuvinio smėlio: Oskaras dar turėjo balsą. Jėzus, galimas 
daiktas, įsigijo įpėdinį, tačiau pirmų mokinių dar reikėjo palaukti, ir 
jais tapo kedentojai. 

KEDENTOJAI 


Oskaras jau vien todėl netinka į Kristaus įpėdinius, kad aš niekaip 
negaliu suburti apie save mokinių, tačiau andainykštis kvietimas tam 
tikrais aplinkkeliais pasiekė mano ausį, padarė mane įpėdiniu, nors aš 
netikėjau savo pirmtaku. Bet tokia jau taisyklė: kas abejoja, tas tiki, 
kas netiki, tas tiki ilgiausiai; kadangi niekaip neįstengiau palaidoti abe- 
jonėse Jėzaus bažnyčioje man asmeniškai parodyto stebuklo, tai ėmiau 
vaikščioti į bažnyčią ir gundyti Jėzų, kad darsyk jį pakartotų. 

Oskaras paskui daugsyk buvo minėtoje raudonų plytų bažnyčioje bė 
Marijos. Aš vis pabėgdavau nuo motušės Tručinski, pririštos prie kė- 
dės ir negalinčios paskui mane lakstyti. Ką Jėzus turėjo man parody- 
ti? Kodėl aš pusę nakties iškiūtodavau kairiojoje navoje ir leisdavau- 
si zakristijono užrakinamas? Kodėl Oskaras kiūtodavo priešais kairįjį 
šoninį altorių, kol ausys sukietėdavo kaip stiklas, o kūnas sustirdavo 
į ragą? Juk net baisiausiai nusižeminęs ir baisiausiai piktžodžiaudamas 
neišgirsdavau nei savo būgno, nei Jėzaus balso. 

Miserere! Daugiau niekada negirdėjau taip kalenant dantimis kaip 
tada, kai vidurnaktį stovėdavau ant Jėzaus Širdies bažnyčios grindų. 
Koksai juokdarys būtų tada radęs geresnį barškalą už Oskarą? Aš ga- 
lėjau pamėgdžioti ištisą fronto ruožą, prikaišiotą Šovinių negailinčių 
kulkosvaidžių, tarp savo viršutinio ir apatinio žandikaulio turėjau vi- 
są draudimo kompanijos valdybą su jos mašininkėmis ir rašomosiomis 
mašinėlėmis. Mano kalėnimas aidėjo ir rado atgarsį visoje bažnyčio- 
Je. Nuo jo tirtėjo iš šalčio sienos, šiurpo skliautai, mano kosulys ant 
vienos kojos šokavo grindų šachmatiniu raštu, tolo Kryžiaus keliu, vi- 
durine nava kilo į viršų, ropštėsi į choro vietas, kosčiojo šešiasdešimt- 
syk — ne dainuoti, o kosėti įgudusi Bacho draugija, —- ir kai man jau 
imdavo rodytis, kad Oskaro kosulys įsilindo į vargonų vamzdžius ir 
atsišauks tiktai pcr sekmadienio choralą — jis pasigirsdavo zakristijo- 
je, netrukus katedroje ir pagaliau nutildavo už didžiojo altoriaus, už 
ant kryžiaus kabančio gimnasto nugaros — tenai greitai iškosėdavo sa-: 
vo sielą! Įvyko! — kosėjo mano kosulys, nors nieko nebuvo įvykę.: 
Kūdikėlis Jėzus šaltai ir abejingai laikė mano lazdeles, laikė ant ro- 
žinio gipso mano instrumentą ir nebūgnijo, nedavė ženklo, jog patvir-| 
tina mano įpėdinystę. Oskaras būtų norėjęs gauti raštišką patvirtinimą,; 
kad jam liepta būti Kristaus įpėdiniu. r 

Nuo to laiko turiu, nežinau blogą ar gerą, įprotį bažnyčiose, net 
garsiose katedrose vos tiktai įžengęs pro duris, net ir puikiausiai jaus>i 

„damasis, duoti valią kosuliui, kuris priklausomai nuo stiliaus, aukščio 
ir pločio gotiškai, romaniškai ar barokiškai išsiskleidžia, ir paskui aš 
ir po daugelio metų galiu pakartoti savo kosulį Ulmo miunsteryje ar 
Špejerio katedroje Oskaro būgnu. Tačiau tada, kai aš rugpjūčio vidu- 
ryje bandžiau savo kailiu šaltą kaip kapas katalikybę, apie turizmą ir 
bažnyčių lankymą svečiose šalyse buvo galima galvoti tik tada, kai 
uniformuotas planingai traukdavaisi ir nepamiršdavai užsirašyti dieno- 
raštyje: “Šiandien palikom Orvietą, bažnyčios fasadas tiesiog fantas- 
tiškas, po karo nuvažiuoti su Monika ir geriau apžiūrėti“. 

Man buvo nesunku vaikščioti į bažnyčią, nes namuose manęs nie- 
kas nelaikė. Tenai buvo Marija. Tačiau Marija turėjo Maceratą. Buvo 
mano sūnus Kurtas. Tačiau tas vaikiščias darėsi vis labiau nepakenčia- 
mas, Žarstė man į akis smėlį, draskė mane taip, kad jo nagai nulūž- 
davo mano kūne. Sūnus man taip pat rodė savo kumščius su tokiais 
baltais krumpliais, kad man vien nuo tų agresyvių dvynių vaizdo jau 
švirkštė iš nosies kraujas. 

Keista, bet mane, nors ir nevykusiai, nuoširdžiai užstojo Macera- 
tas. Nustebęs Oskaras leisdavosi, kad tas jam iki tol abejingas Žmo- 
gus imtų jį ant kelių, priglaustų, žiūrėtų, sykį net pabučiuotų, apsiaša- 
rotų ir pasakytų daugiau sau negu Marijai. 

— Taip juk negalima. Kad pats savo sūnų. Net jeigu jis dešimtsyk 
atsilikęs ir visi daktarai tą patį sakytų. Jie tiktai taip rašo. Ir, matyt, 
neturi savo vaikų. | 

Marija, sėdėjusi prie stalo ir kaip kiekvieną vakarą klijavusi ant 
laikraščio lapų maisto korteles, pakėlė į jį akis. 

— Nagi nusiramink, Alfredai. Tu šneki taip, lyg man būtų visai vis 
tiek. Bet jei jie sako, kad dabar taip reikia, tai negali Žinot, kas tei- 
singa. 

Maceratas bedė pirštu į pianiną, tylėjusį nuo mano vargšės mamos 
mirties: 

“ — Agnesė niekada nebūtų to dariusi ir leidusi! 

Marija metė žvilgsnį į pianiną, kilstelėjo pečius ir nuleido juos tik- 
tai pradėjusi kalbėti: 

— Aišku, ji juk buvo motina ir visada tikėjosi, kad jam pagerės. 
Betgi pats matai: nepagerėjo, visi tik stumdo, ir jis nei gyvent moka, 
nei numirt! | 

Gal Maceratas pasisėmė jėgos iš Bethoveno paveikslo, vis tebeka- 
bojusio viršum pianino ir niūriai žvelgusio į niūrų Hilterį? 

— Ne! — suriko jis. — Niekados! ir trenkė kumščiu į stalą, per 
drėgnus, lipnius lapus, liepė Marijai paduoti ligoninės laišką, skaitė jį, 

skaitė, skaitė, skaitė, paskui suplėšė ir numetė skutus tarp duonos, tau- 
kų, maisto produktų, važiavimo, sunkaus, ypač sunkaus darbo, būsimų 
ir maitinančių motinų kortelių. Nors Oskaras per Maceratą ir nepakliu- 
vo į gydytojų rankas, nuo to laiko jis, kai tiktai jam po akių pasimaišo 
Marija, ir šiandien tebemato nuostabiai gražią, puikiame kalnų ore sto- 
vinčią kliniką, toje klinikoje šviesią, moderniai jaukią operacinę, mato, 
kaip priešais jos minkšta medžiaga apklotas duris nedrąsi, tačiau su 
keliančia pasitikėjimą šypsena Marija perduoda mane puikiems gydy- 
tojams, kurie taip pat šypsodamiesi po savo baltomis, steriliomis pri- 
juostėmis slepia puikius, pasitikėjimą keliančius švirkštus su' tuojau 
veikiančiais vaistais. Taigi mane buvo apleidęs visas pasaulis, ir tik- 
tai mano vargšės mamos šešėlis, paralyžiuojantis Macerato pirštus, kai 
tas norėdavo pasirašyti Reicho sveikatos ministerijos atsiųstą raštą, vis 
sutrukdydavo, kad aš, apleistasis, apleisčiau pasaulį. 

Oskaras nenori pasirodyti nedėkingas. Aš dar turėjau būgną. Be to, 
turėjau balsą, kuris jums, žinantiems jo galią stiklui, nepasiūlys nie- 
ko naujo ir gal sukels nuobodulį įvairovės mėgėjams — o man Oskaro 
balsas buvo amžinai naujas mano buvimo įrodymas; mat kolei gurinau 
stiklą, tolei egzistavau, kolei mano nutaikytas kvapas išleisdavo kva- 
pą stiklui. Tolei buvau dar gyvas. 

Oskaras tada dažnai jį naudojo. Beviltiškai dažnai naudojo. Kiek- 
vienusyk, kai vėlyvą valandą išeidavau iš Kristaus Širdies bažnyčios, 
visada ką nors paversdavau šukėmis. Eidamas namo net neieškodavau 
ko nors ypatinga, mane visiškai patenkindavo blogai užtemdyta man- 
sarda arba ir mėlynai nudažytas, pagal priešlėktuvininkų reikalavimus 
vos spingsantis gatvės žibintas. Iš bažnyčios namo droždavau kiekvie- 
nusyk vis kitu keliu. Sykį Oskaras atėjo į Marijos gatvę Antono Me- 
lerio keliu. Sykį patraukė į viršų Uphageno keliu, apėjo Konradinumą, 
išbarškino tenai įstiklintas paradines duris ir per Reicho koloniją at- 
ėjo į Makso Halbės aikštę. Kai sykį, vieną paskutinių rugpjūčio die- 
nų, per vėlai atėjau į bažnyčią ir duris jau radau užrakintas, namo pa- 
traukiau dideliais aplinkkeliais, kad būtų kada išlieti kilusį įniršį. Ga- 
labydamas kas trečią žibintą, pasileidau Geležinkelio gatve į viršų, už 
Kino rūmų įsukau į Adolfo Hitlerio gatvę, kairėje pusėje dunksančių 
pėstininkų kareivinių langų neliečiau, užtat smarkiai kliuvo man prie- 
šais iš Olivos atvažiavusiam, beveik tuščiam tramvajui, — visa kairė 
pusė liko be drumstai užtamsintų stiklų. | 

Beveik nekreipdamas dėmesio į tai, ką padarė, Oskaras leido tram- 
vajui spiegiant stabdžiais sustoti, keleiviams išlipti ir vėl sulipti, o pats 
jau dairėsi deserto savo įniršiui, skanėsto tais, galima sakyti, be ska- 

nėstų laikais ir sustabdė savo suvarstomus batus tiktai atsidūręs pačia- 
me Langfūro priemiesčio pakraštyje, prie Berento medžio dirbtuvės, 
esančios priešais ilgą aerouosto barakyną, pamatęs mėnesienoje cent- 
rinį “Baltikos" šokolado fabriko pastatą. 

Bet aš jau taip labai nebeniršau, kad tučtuojau prisistatyčiau fab- 
rikui senu išbandytu būdu. Aš neskubėjau, suskaičiavau mėnulio pir- 
ma manęs suskaičiuotus langus, gavau tą patį skaičių, jau būčiau ga- 
lėjęs pradėti prisistatymo ceremoniją, bet pirma man parūpo išsiaiškin- 
ti, ko nori paaugliai, sekantys paskui manė nuo Hochštryso, o gal net 
ir nuo Geležinkelio gatvės kaštonų alėjos. Vien Hoenfrydbergo tram- 
vajaus stotelės būdelėje ir šalia jos stovėjo šeši ar septyni. Dar pen- 
kis įžiūrėjau po pirmais Sopoto kelio medžiais. 

Jau norėjau atidėti vizitą šokolado fabrikui, pasitraukti jiems iš ke- 
lio, taigi padaryti lankstą ir per geležinkelio tiltą, palei aerouostą, per 
sodo namelių koloniją, pro Akcinę alaus daryklą parslinkti į Kleinha- 
mervėgo gatvę, bet ir nuo tilto Oskaro ausis pasiekė jų sutartinis švil- 
pimas. Tad abejonių neliko: jie supo mane. | 

Atsidūręs tokioje padėtyje, per tą trumpą laiką, kai pastebi perse- 
kiotojus, bet lemiamos vytynės dar neprasidėjusios, Žmogus mintyse 
pasveri visas išsigelbėjimo galimybes: Oskaras būtų galėjęs garsiai 
šauktis tėtės ir mamos. Būčiau bandęs prisišaukti jei ne minią, tai bent 
policininką. Suaugę mane, tokį spirgą, tikrai būtų užstoję, tačiau ryž- 
tingai — kartais Oskaras būdavo labai nuoseklus — atsisakiau suau- 
gusiųjų praeivių pagalbos, policininko įsikišimo ir, smalsumo bei pa- 
sitikėjimo savimi paakintas, padariau didžiausią, kokią tik galima, 
kvailystę: dervuotoje šokolado fabriko tvoroje ėmiau ieškoti plyšio, bet 
vis neradau, mačiau, kaip paaugliai išėjo iš tramvajaus stotelės būde- 
lės, iš Sopoto kelio medžių šešėlio, Oskaras toliau slinko palei sieną, 
jie jau artėjo ir nuo tilto, o skylės tvoroje kaip nebuvo, taip nebuvo, 
jie neskubėjo, ėjo link manęs pamažu ir po vieną, Oskaras dar galė- 
jo truputį paieškoti, jie man davė kaip tik tiek laiko, kiek reikia rasti 
tvoroje skylei, bet kai pagaliau aptikau tokią vietą, kur trūko vieno 
vienintelio statinio ir, kažką persiplėšęs, prasispraudžiau pro tą skylę, 
tai kitapus tvoros prieš mane išdygo keturi vaikėzai sų striukėmis, su- 
sikišę letenas į sportinių kelnių kišenes. 

Tučtuojau suvokęs savo padėties beviltiškumą, primiausia ėmiau 
ieškoti, ką ir kur persiplėšiau lįsdamas per tvorą. Pasirodo, jog deši- 
nę kelnių klešnę palei sėdynę. Išmatavau sprindžiais ir įsitikinau, kad 
ji bjauriai didelė, tačiau apsimečiau esąs tam abejingas ir ėmiau ra- 
miai, dėbčiodamas iš apačios laukti, kol visi vaikiščiai, nuo tramva- 

jaus stotelės, plento ir tilto, perlips per tvorą, mat tvoroje esanti sky- 
lė jiems buvo per siaura. 

Tatai atsitiko paskutinėmis rugpjūčio dienomis. Mėnulis tarpais vis 
užlįsdavo už kokio nors debesies. Aš suskaičiavau apie dešimt vaikė- 
zų. Jauniausiems buvo maždaug keturiolika, vyriausiems šešiolika, gal 
net septyniolika metų. Keturiasdešimt ketvirtaisiais turėjom šiltą, sausą 
vasarą. Keturi augesnieji vaikėzai buvo su luftvafės rezervo unifor- 
mom. Prisimenu, kad keturiasdešimt ketvirtaisiais gerai užderėjo vyš- 
nios. Jie stovėjo grupelėmis aplink Oskarą ir pusbalsiu šnekučiavosi 
žargonu, kurio aš nesistengiau suprasti. Vadino viens kitą keistais var- 
dais, kurių kai ką įsidėmėjau. Pavyzdžiui, vieną truputį drumstų stir- 
niškų akių bernioką vadino Drykzuikiu, o kartais Plumpzuikiu. Stėvintį 
greta jo — Angeliuku. Mažiausią, bet tikrai ne jauniausią vaikėzą, 
šveplių su atsikišusia viršutine lūpa, šaukė Angliniu. Vieną luftvafės 
atsarginį vadino Misteriu, kitą išties taikliai Šlapia Višta, buvo ir is- 
torinių vardų: Liūtaširdis, Mėlynbarzdis, pliku kaip kulnas smakru vai- 
kiščias, girdėjau minint Totilos ir Tėjos vardus, net Belizaro ir Nar- 
seso; Štertebekerį, su tikro veliūro skrybėle, įlenkta lyg ančių kūdra, 
ir per ilgu lietpalčiu, nužvelgiau įdėmiau: nors jam buvo gal tik šešio- 
lika metukų, aiškiai jutau, jog tai vadas. Į Oskarą niekas nekreipė dė- 
mesio, matyt, laukė, kad praskystų, ir aš šaipydamasis ir pykdamas ant 
savęs, kad įsileidau į šį aiškiai vaikišką žaidimą, atsisėdau nusivaręs 
nuo kojų ant savo būgno, užverčiau galvą į, galima sakyti, pilną mė- 
nulį ir bandžiau dalį minčių nukreipti į Jėzaus Širdies bažnyčią. 

Galbūt šiandien jis būtų būgnijęs, taręs žodelį, o aš sėdžiu “Balti- 
kos“ šokolado fabriko:kieme ir žaidžiu plėšikus ir riterius. Galbūt jis. 
laukė manęs, galbūt po trumpos būgno įžangos net būtų pravėręs bur- 
ną, aiškiau pasakęs, jog skiria mane savo įpėdiniu, o dabar nusivylė, 
kad aš neatėjau, ir sėdi šauniai išrietęs antakius. Ką Jėzus galėjo ma- 
nyti apie šiuos vaikėzus? Ką Oskarui, jo paveikslui, jo įpėdiniui ir pa- 
vaduotojui, daryti su šia gauja? Ar galėjo jis Jėzaus žodžiais: “Tegu 
vaikeliai ateina pas mane!“ prabilti į paauglius, kurie viens kitą vadina 
Angeliuku, Plumpzuikiu, Mėlynbarzdžiu, Angliniu ir Štertebekeriu? 

Štertebekeris priėjo prie manęs. Su Angliniu, savo dešiniąja ranka. 
Štertebekeris: 

— Stokis! 

Oskaras dar tebežiūrėjęs į mėnulį, teberymojęs priešais kairįjį šo- 
ninį Jėzaus Širdies bažnyčios altorių, nepakilo, ir Anglinis, Štertebe- 
keriui mostelėjus ranka, išmušė man iš po sėdynės būgną. 

Atsistojęs aš pasiėmiau instrumentą, pasikišau jį 2 švarku, kad ap- 
saugočiau nuo tolesnių bandymų. 

“Dailus vaikiščias, tas Štertebekeris, — pamanė Oskaras — akys 
truputį per giliai ir per arti viena kitos, bet burna gyva ir energinga". 

— Iš kur tu? 

Taigi dabar klausinės, ir aš, kadangi toks pasisveikinimas man ne- 
patiko, vėl užverčiau galvą į mėnulio skritulį, pamaniau, kad jis pa- 
našus į būgną — mėnulis viską pakenčia, — ir nusišypsojau iš savo 
šaltos didybės. 

— Jis šaiposi, Štertebekeri. 

Anglinis pasižiūrėjo į mane, pasiūlė savo šefui procedūrą, kurią pa- 
vadino “kedenimu".. Kiti, stovėję jiems už nugarų, spuoguotas Liūta- 
širdis, Misteris, Plumpzuikis ir Angeliukas buvo už kedenimą. 

Vis dar užvertęs galvą į mėnulį, aš pakartojau tą žodį paraidžiui. 
Koks puikus žodeliukas, tačiau, matyt, nieko gero nereiškia. 

— Čia aš sprendžiu, ką kedenti! — nutraukė Štertebekeris savo 
murmančią gaują, paskui tarė man. — Tu dažnai šlaistaisi Geležinke- 
lio gatvėj. Ką ten darai? Iš kur tu? 

Du klausimai išsyk. Bent į vieną Oskarui reikėjo atsakyti, jei no- 
rėjo likti padėties šeimininkas. Tad aš nukreipiau veidą nuo mėnulio, 
pasižiūrėjau į Štertebekerį savo mėlynomis, įspūdingomis akimis ir ra- 
miai atsakiau: 

— Iš bažnyčios einu. 

Už Štertebekerio lietpalčio kilo trumpas sujudimas. Jie papildė ma- 
no atsakymą. Anglinis suprato, kad aš turėjau galvoje Jėzaus Širdies 
bažnyčią. 

— Kuo tu vardu? 

To klausimo tikėjausi. Jį padiktavo sąlygos. Tokio tipo klausimai 
užima didelę Žmonių pokalbių dalį. Jų atsakymais. pagrįstos ilgos ir 
trumpos pjesės, taip pat operos, žiūrėk “Loengriną". 

Aš palaukiau, kol mėnuo išlįs pro dviejų debesų tarpą, daviau sa- 
vo akių mėlynei maždaug tiek, kiek trunka praryti tris sriubos šaukš- 
tus, paveikti Štertebekerį ir atsakiau, pasisakiau vardą, pavydėdamas 
jo poveikio — mat iš Oskaro vardo jie būtų tik pasijuokę, — tad Os- 
karas tarė: “Aš esu Jėzus“ ir sukėlė šiuo prisipažinimu ilgą pauzę, ku- 
rią nutraukė atsikrenkštęs Anglinis: 

— Reikia kedenti, šefe. 

Ne tik Anglinis buvo už kedenimą. Štertebekeris spragtelėjęs pirš- 
tais davė tam leidimą, ir Anglinis nutvėrė mane, prispaudė krumplius 
prie dešinės rankos žąsto, ėmė sausai, greitai, karštai ir skaudžiai trin- 
ti, kol Štertebekeris vėl, dabar jau duodamas ženklą liautis, spragte- 
lėjo pirštais — tai štai ką jie vadino kedenimu. 

— Na, tai kuo tu vardu? 

Vadas su veliūro skrybėle dėjosi nuobodžiaująs, dešine davė orui 
boksą, nuo kurio atsismaukė per ilga lietpalčio rankovė, parodė mė- 
nulio šviesoje rankinį laikrodį ir sušnabždėjo, žiūrėdamas į kairę nuo 
manęs: 

— Minutė liko apsigalvojimui. Paskui bus striuka. 

Oskaras dar galėjo minutę nebaudžiamas pažiūrėti į mėnulį. Paieš- 
koti jo krateriuose išeičių ir pasverti andai priimtą sprendimą tapti 
Kristaus įpėdiniu. Man nepatiko žodelis “striuka", be to, nenorėjau 
leistis, kad tie vaikėzai man nustatinėtų terminus, todėl Oskaras maž- 
daug po trisdešimt penkių sekundžių pakartojo: 

— Aš esu Jėzus. 

Toliau sekė efektinga, nors ir ne mano pastatyta scena. Kai vėl pa- 
sisakiau esąs Kristaus įpėdinis, nespėjus Štertebekeriui nė spragtelėti 
pirštais ir Angliniui nepradėjus kedenti, kilo oro pavojus. 

Oskaras ištarė “Jėzus", atsikvėpė, ir viena po kitos tai patvirtino ša- 
limais esančio aerouosto sirenos, Hochštryso pėstininkų kareivinių šta- 
bo sirena, prieš pat Langfūro mišką stovinčios Horsto Veselio mokyk- 
los sirena, Šternfeldo universalinės sirena ir iš labai toli, iš Hinden- 
burgo alėjos, Aukštosios technikos mokyklos sirena. Turėjo praeiti lai- 
ko, kad visos priemiesčio sirenos pamažu ir iki galo lyg tie arkange- 
lai perimtų mano paskelbtą džiugią žinią, kad priverstų išsipūsti ir su- 
bliūkšti nakties burbulą, sužėrėti ir išsisklaidyti sapnus, įsiropšti į mie- 
gančiųjų ausis ir duotų suvokti niekuo nepaveikiamam mėnuliui, ką 
reiškia būti neužtemdomam dangaus kūnui. 

Oro pavojus šimtu procentų parėmė Oskarą, o Štertebekerį suner- 
vino. Kai ką iš jo gaujos pavojus lietė tiesiogiai ir tarnybiškai, pavyz- 
džiui, keturis luftvafės atsarginius turėjo pasiųsti per tvorą prie savo 
baterijų, į aštuonių kablelis aštuonių kalibro patrankų pozicijas tarp 
tramvajų depo ir aerouosto. Trys jo žmonės, tarp jų Belizaras, budė- 
jo Konradinume, taigi turėjo tuojau bėgti tenai. Kitus, maždaug pen- 
kiolika berniokų, pasiliko ir, kadangi danguje dar niekas nesidėjo, vėl 
prasidėjo kvota: 

— Taigi, jeigu mes teisingai supratom, tu esi Jėzus. Tegu. Kitas 
klausimas: ką tu ten padarai, kad subyrėtų žibintai ir langai? Neišsi- 
sukinėk, mes žinom! 

Na, Žinoti tai jie nieko nežinojo. Geriausiu atveju buvo vieną kitą 
sykį matę, ką gali mano balsas. Oskaras liepė sau būti truputį nuolai- 
desniam su tais vaikėzais, šiandien trumpai drūtai vadinamais pusber- 
niais. Aš bandžiau pateisinti jų tiesmuką ir šiurkštoką tikslo siekimą, 

bandžiau būti švelnus ir objektyvus. Tai čia tie garsieji kedentojai, 
apie kuriuos jau kelios savaitės kalba visas miestas; jaunimo gauja, 
kurią medžioja policija ir daug hitlerjugendo patrulių. Paskui paaiškė- 
jo, jog tai Konradinumo, Peterio Veselio gimnazijų mokiniai. Noifar- 
vaseryje buvo dar viena kedentojų grupė, jai, beje, taip pat vadovavo 
gimnazistai, tačiau dauguma jos narių buvo Šichau laivų statyklos ir 
vagonų fabriko mokiniai. Abi grupės retai bendradarbiavo, nebent ta- 
da, kai naktimis nuo Šichau skersgatvio šukuodavo Štefeno parką ir 
Hindenburgo alėją, medžiodami Vokiečių merginų sąjungos vyresnią- 
sias, grįžtančias iš vakarinių mokymų jaunimo nakvynės namuose ant 
Vyskupo kalno. Grupės vengė tarpusavio kivirčų, buvo tiksliai pasi- 
skirsčiusios veiklos sritis, ir kitos vadą Štertebekeris laikė labiau drau- 
gu negu varžovu. Kedentojų gauja kariavo su visais. Ji siaubė hitler- 
jugendo štabus, atiminėjo ordinus ir skiriamuosius ženklus iš atosto- 
gininkų, besimylinčių su savo merginomis parkų krūmuose, vogė 
ginklus, šaudmenis ir benziną iš zenitininkų, padedami savo luftvafės 
atsarginių ir nuo pat pradžių planavo užpulti ūkio tarnybą. Nieko ne- 
žinodamas apie kedentojų organizaciją ir jų planus, Oskaras, tada jau- 
tęsis visų apleistas ir niekam nereikalingas, tarp tų paauglių buvo 
beatrandąs sau vietą. Aš jau įsivaizduodavau einąs su jais išvien, at- 
mečiau abejonę dėl amžiaus skirtumo — man turėjo greitai sueiti dvi- 
dešimt — ir pamaniau: “O kodėl tau neparodyti tiems berniokams, ką 
sugebi? Jaunimas visuomet smalsus. Ir tau kitados buvo penkiolika, 
šešiolika metų. Truputį parodyk jiems, ką sugebi. Tu padarysi jiems 
įspūdį, ir paskui jie galbūt ims tavęs klausyti. Galėsi perteikti jiems 
sukauptą patyrimą, tik paklusk dabar savo pašaukimui, imk rinkti 
mokinius ir tapk Jėzaus įpėdiniu“. 

Štertebekeris galbūt juto, kad aš ne be reikalo toks susimąstęs. Jis 
neragino manęs, ir aš buvau jam už tai dėkingas. Rupgjūčio pabaiga. 
Mėnesėta, truputį debesuota naktis. Oro pavojus. Du, trys prožektoriai 
ant jūros kranto. Lėktuvas, matyt, žvalgybinis. Tomis dienomis buvo 
pasitraukta iš Paryžiaus. Priešais mane daugialangis “Baltikos" šoko- 
lado fabriko pastatas. Po ilgo bėgimo Vidurio armijų grupė pagaliau 
sustojo prie Vyslos. Beje, “Baltika" dabar jau gamino šokoladą ne pre- 
kybai, o luftvafei. Tad Oskaras turėjo susitaikyti su mintim, kad da- 
bar po Eifelio bokštu savo amerikietiškas uniformas pasivaikščioti iš- 
veda Patono kareiviai. Man tai buvo skaudu, tir Oskaras iškėlė į vir- 
šų vieną lazdelę. Tiek daug malonių valandų su Rozvita. Štertebeke- 
ris pastebėjo mano gestą ir nukreipė akis ten, kur aš rodžiau lazdele, 
pasižiūrėjo į šokolado fabriką. Kai vidury šviesios dienos iš vienos 

Ramiojo vandenyno salelės buvo varomi japonai, čia visi fabriko lan- 
gai buvo nutvieksti mėnulio šviesos. Ir Oskaras pasakė visiems, kurie 
jį girdėjo: | 

„ — Jėzus dabar gurins stiklą. 

Prieš likviduodamas pirmus tris stiklus aukštai virš galvos išgirdau 
zyziant musę. Dar dviem langams atsisveikinus su mėnulio šviesa, aš 
pamaniau: “Tai, matyt, mirštanti musė, kad taip garsiai zyzia". Po to 
savo balsu juodai nudažiau likusius viršutinio fabriko aukšto langus ir 
įsitikinau daugelio prožektorių anemija, tada ėmiau šalinti iš vidurio 
ir žemutinio aukšto langų, matyt, šalia Narviko baterijos esančių pro- 
žektorių atspindžius. Ėmė šaudyti kranto artilerija, ir aš baigiau tvar- 
kytis su viduriniu aukštu. Tuoj po to komandą paleisti ugnį gavo se- 
nosios Škotijos, Pelonkeno ir Šelmiulio baterijos. Išbildėjo trys pirmo 
aukšto langai... ir viršum fabriko praužė aerouoste pakilę naktiniai nai- 
kintuvai. Man dar neišbarškinus apatinio aukšto, zenitininkai nustojo 
šaudyti ir davė naikintuvams numušti viršum Olivos trijų prožektorių 
vienu metu sveikinamą keturmotorį tolimąjį bombonešį. 

Iš pradžių Oskaras dar bijojo, jog rodydamas savo meną sykiu su 
efektingomis priešlėktuvininkų pastangomis gali netekti dalies ar net 
viso berniukų dėmesio, kad jį nuo fabriko gali atitraukti nakties 
dangus. 

Ir labai nustebau, kai baigęs darbą pamačiau, jog visa gauja negali 
atitraukti akių nuo be langų likusio šokolado fabriko. Netgi kai šali- 
mais esančioje Hoenfrydbergo gatvėje lyg pasigirdo “bravo" šauksmai 
ir plojimai, nes bombonešiui kliuvo ir jis degdamas, šį tą rodydamas 
žmonėms, greičiau nukrito, negu nusileido į Ješkentalio mišką, tiktai 
keli gaujos nariai, tarp jų Angelėlis, atitraukė akis nuo be stiklų liku- 
sio fabriko. Tačiau nei Štertebekeris, nei Anglinis, kuris man labiau- 
siai rūpėjo, nekreipė nė mažausio dėmesio į numuštą lėktuvą. 

Paskui danguje vėl liko tiktai mėnulis ir žvaigždžių pabiros. Nak- 
tiniai naikintuvai nusileido. Labai toli truputį patūtavo gaisrininkų ra- 
gai. Tada Štertebekeris atsigręžė, parodė man savo vis dar paniekina- 
mai papūstą burną, davė orui boksą, priversdavusį atsismaukti per il- 
gą lietpalčio rankovę, nusisegė iš po jos išlindusį laikrodį, tylomis, ta- 
čiau sunkiai pūtuodamas įteikė jį man, norėjo kažką pasakyti, tačiau 
turėjo palaukti, kol nutils pavojaus atšaukimu užsiėmusios sirenos, kol 
galės jo žmonėms: plojant ištarti: 

— Gerai, Jėzau. Jei nori, esi priimtas ir gali dėtis prie mūsų. Mes 
esam kedentojai, jeigu tau tai ką nors sako! 

Oskaras pasvėrė rankoje laikrodį, paskui įteikė tą išties įmantrų. 

daiktą su šviečiančiais skaičiais ir rodantį nulį valandų dvidešimt tris 
minutes berniokui Angliniui. Tasai klausiamai pasižiūrėjo į savo vadą. 
Štertebekeris pritariamai linktelėjo. Ir Oskaras pasakė, taisydamasis 
ant pilvo būgną žygiui namo: 

— Jėzus eis pirmas. Sekite paskui mane! 


KALĖDŲ VAIDINIMAS 


| 


Tada buvo daug kalbama apie stebuklingą ginklą ir galutinę perga- 
lg. Mes, kedentojai, nekalbėjom nei apie tą, nei apie aną, bet stebuk- 
lingą ginklą turėjom. 

Oskarui perėmus vadovavimą trisdešimties-keturiasdešimties narių 
gaujai, aš pirmiausia liepiau Štertebekeriui atvesti man Noifarvaserio 
grupės vadą. Purvabridys, šlubas šešiolikmetis, aukšto Noifarvaserio 
locmanų tarnybos valdininko sūnus, dėl savo fizinio trūkumo — de- 
šinė jo koja buvo dviem centimetrais trumpesnė už kairę — netiko nei 
į luftvafės pagalbininkus, nei į rekrūtus. Sąmoningai ir aiškiai de- 
monstravęs savo šlubumą Purvabridys vis dėlto buvo nedrąsus ir kal- 
bėjo tyliai. Tas visąlaik truputį suktai šypsantis vyriokas buvo gėriau- 
sias Konradinumo išleidžiamosios klasės mokinys ir turėjo visas 
galimybes — su sąlyga, jeigu rusų armija tam nepaprieštaraus, — 
pavyzdingai baigti mokyklą; po jos Purvabridys norėjo studijuoti f1- 
losofiją. 

Kaip ir besąlygiškai pripažįstantis mane Štertebekeris, šlubis taip 
pat laikė mane Jėzum ir neprieštaravo, kad aš vadovaučiau kedento- 
jams. Iš pat pradžių Oskaras liepė jiems parodyti savo sandėlį ir ka- 
są, mat abi gaujos laikė savo grobį tame pačiame rūsyje. Tasai sau- 
sas ir erdvus podėlis buvo po viena tylia ir prakilnia Langfūro vila 
Ješkentalvėgo gatvėje. Putės tėvai, iš tikrųjų “fon Putkameriai“, val- 
dė tą įvairiais vijokliais apaugusį, nuožulniai viršun kylančios pievos 
nuo gatvės atskirtą namą — tai yra ponas fon Putkameris buvo 
gražiojoje Prancūzijoje, vadovavo tenai divizijai, buvo pamarėnų- 
lenkų-prūsų kilmės Riterio kryžiaus kavalierius; o ponia Elizabeta fon 
Putkamer sirguliavo ir jau keli mėnesiai gyveno Aukštutinėje Bavari- 
joje, tikėdamasi tenai pasitaisyti. Tad viloje šeimininkavo Volfgangas 
fon Putkameris, kedentojų vadinamas Pute; senos, beveik kurčios 
tarnaitės, kuri viršutinėse patalpose rūpinosi jaunojo šeimininko gero- 

ve, mes niekada nematydavom, nes rūsin vaikščiodavom per skalbyklą. 

Sandėlyje buvo konservų, tabako gaminių ir keliolika ritinių para- 
šiutinio šilko. Ant vienos lentynos kabojo pora tuzinų kariškų laikro- 
džių, kuriuos Putė Štertebekerio įsakymu nuolatos prisukinėjo ir tik- 
rino, ar teisingai eina. Jo pareiga taip pat buvo valyti du automatus, 
karabiną ir pistoletus. Man parodė dar pancerfaustą, kulkosvaidžio šo- 
vinių ir dvidešimt penkias rankines granatas. Visa tai ir solidi eilė ben- 
zino bakų buvo sukaupta ūkio tarnybos šturmui. Ir Oskaras paskelbė 
pirmą įsakymą, kurį davė kaip Jėzus: 

— Ginklus ir benziną užkasti sode. Dužiklius atiduoti Jėzui. Mū- 
sų ginklai kitokie! 

Kai berniokai parodė man cigarų dėžę, pilną atimtų ordinų ir pa- 
sižymėjimų ženklų, aš šypsodamasis leidau tas dekoracijas pasilaiky- 
ti. Ir kodėl aš neatėmiau iš jų parašiutininkų peilių? Jie paskui panau- 
dojo juos, nes buvo tokie panagūs ir siūlyte siūlėsi į rankas. 

Paskui man atnešė kasą. Oskaras liepė suskaičiuoti pinigus, pats 
perskaičiavo ir liepė užrašyti, jog kasoje yra du tūkstančiai keturi šim- 
tai dvidešimt reichsmarkių. Tai buvo keturiasdešimt ketvirtųjų rugpjū- 
čio pradžioje. O kai keturiasdešimt penktųjų sausio viduryje Konevas 
ir Žukovas atmušė mūsiškius nuo Vyslos, mes buvom priversti atiduoti 
savo kasą. Putė prisipažino ir ant krašto vyriausiojo teismo stalo pa- 
klojo trisdešimt šešis tūkstančius reichsmarkių. 

Oskaras pagal savo prigimtį niekada nelindo į pirmą planą. Dieno- 
mis paprastai vienas arba lydimas tiktai Štertebekerio surasdavau nak- 
tiniam žygiui tinkamą objektą, patikėdavau Štertebekeriui arba Purva- 
bridžiui pačią operaciją ir išgurindavau — dabar vadinu savo balsą 
stebuklingu ginklu — iš toliau negu anksčiau, neišeidamas iš motušės 
Tručinski buto, vėlyvą valandą pro miegamojo langą partijos būstinės 
pirmo aukšto langus, maisto korteles spausdinančios spaustuvės langą 
kiemo pusėje, o sykį, priprašytas ir labai nenoromis, vieno študienrato 
virtuvės langą, nes mano berniokai už kažką ant jo pyko. 

Tai buvo jau lapkričio mėnesį. Fau 1 ir Fau 2 lėkė į Angliją, o aš 
iš Langfūro, palei Hindenburgo alėjos medžius, peršokdamas Centri- 
nę geležinkelio stotį, Senamiestį ir Dešinįjį krantą, lakdinau savo balsą 
į Mėsininkų gatvę, į muziejaus langus, liepęs savo berniokams įsibrau- 
ti vidun ir pasidairyti Niobės, medinės laivo pirmagalio statulėlės. Jie 
nerado jos. Šalia sėdėdavusi motušė Tručinski, prikaustyta prie kėdės 
ir nenulaikanti ramiai galvos, turėjo su manim kai ką bendra; mat kai 
Oskaras iš tolo gurino stiklus, ji siuntė savo mintis dar toliau, ieško- 
dama danguje sūnaus Herberto, o Vidurio fronto ruože — sūnaus Fri- 

co. Ir vyresniąją. dukterį Gustę, keturiasdešimt ketvirtųjų pradžioje nu- 
tekėjusią į Reino kraštą, lankydavo mintimis tolimame Diuseldorfe, 
nes tenai vyresnysis kelneris Kesteris turėjo butą, tačiau pats buvo 
kuršių krašte; Gustė jį matydavo ir pažindavo tiktai dvi trumpas atos- 
togų savaites. Mudu ramiai leisdavom vakarus. Oskaras pasėdėdavo 
prie motušės Tručinski kojų, truputį paimprovizuodavo savo instru- 
mentu, išsiimdavo iš koklinės krosnies orkaitės keptą obuolį, išsmuk- 
davo su tuo raukšlėtu senų moterėlių ir vaikų skanėstu į tamsų mie- 
gamąjį, pakeldavo į viršų popierinę užtamsinimo užuolaidą, praverda- 
vo truputį langą, įsileisdavo vidun mažumėlę šalčio ir nakties ir pa- 
leisdavo nutaikytą toliašaudį riksmą, tačiau ne į kokią nors mirgančią 
žvaigždę, Paukščių takas jo nedomino, o, tarkim, į Vinterfeldo aikš- 
tę, tik ne į Radijo, o į priešais stovintį pastatą, kur viena prie kitos ri- 
kiavosi hitlerjugendo krašto vadovybės durys. 

Mano darbas giedru oru netrukdavo nė minutės. Į tą laiką prie pra- 
verto lango truputį atvėsdavo keptas obuolys. Kramtydamas jį aš grįž- 
davau pas motušę Tručinski ir prie savo būgno, dar truputį pasėdėda- 
vau ir eidavau gulti, būdamas tikras, kad kedentojai, kol Oskaras mie- 
ga, Jėzaus vardu tuština partijos kasas, grobia maisto korteles ir, o tai 
daug svarbiau, tarnybinius antspaudus, blankus ar hitlerjugendo patru- 
lių sąrašus. 

Aš atlaidžiai žiūrėjau į Štertebekerio ir Purvabridžio išdarinėjamas 
kvailystes su suklastotais pažymėjimais. Taigi jie galėjo kiek ir kaip 
nori gaudyti ir kedenti savo priešininkus arba, kaip Anglinis sakė ir 
darė, kežinti jiems pautus. 

Aš visiškai nesikišau į tuos renginius, kuriė buvo tiktai įžanga ir 
dar nė trupučio neatskleidė mano tikrųjų planų, tad negaliu pasakyti, 
ar kedentojai keturiasdešimt ketvirtųjų spalio mėnesį surišo du aukš- 
tus patrulinės tarnybos vadus, tarp jų visiems siaubą kėlusį Helmutą 
Neitbergą, ir prigirdė Motlau priešais Karvių tiltą. 

Kad, pasak vėlesnių kalbų, būta ryšių tarp kedentojų ir edelveiso 
piratų iš Kelno prie Reino, kad mūsų veiksmus lėmė, netgi jiems va- 
dovavo lenkų partizanai iš Tuchlerio miškų, aš dvigubai, kaip Oska- 
ras ir vadovavęs gaujai Jėzus, turiu paneigti ir pareikšti, jog tai jau iš 
legendų srities. į 

Per teismą mus taip pat apkaltino ryšiais su liepos dvidešimtosios 
teroristais ir sąmokslininkais, nes Putės tėvas, Augustas fon Putkame- 
ris, buvo labai artimas feldmaršalui Romeliui ir baigė gyvenimą savi- 
žudybe. Putė, per visą karą galbūt penkis ar šešis kartus probėgšmiais 
matęs tėvą su vis kitokiais antpečiais, sužinojo tai tiktai per mūsų teis- 


299 


mą, sužinojo mums iš esmės neįdomią karininko gyvenimo istoriją ir 
ėmė taip graudžiai ir be jokios gėdos raudoti, kad jo kaimynas Angli- 
nis buvo priverstas jį pakedenti teisėjų Oz 

Per visą mūsų veiklos laiką suaugusieji buvo užmezgę su mumis 
ryšį tiktai vieną vienintelį kartą. Laivų statyklos darbininkas — kaip 
aš iškart supratau, komunistinės pakraipos — bandė per Šichau laivų 
statyklos mokinius paveikti mus ir įtraukti į raudonąjį pogrindžio ju- 
dėjimą. Mokiniai buvo netgi nieko prieš. Tačiau gimnazistams netiko 
jokia politinė pakraipa. Luftvafės atsarginis Misteris, kedentojų gaujos 
cinikas ir teoretikas, per vieną gaujos susirinkimą taip suformulavo: 

— Mums nerūpi nė viena partija, mes kovojam su savo tėvais ir 
visais kitais suaugusiais; visiškai nesvarbu, už ką ar prieš ką jie būtų. 

Nors Misteris gerokai perlenkė,. visi gimnazistai jam pritarė, ir ke- 
dentojų gauja suskilo. Tad Šichau mokiniai — aš -dėl to labai grau- 
žiausi, nes jie buvo geri vyrukai, — susibūrė atskirai, bet ir toliau lai- 
kė save kedentojų gauja, nors Štertebekeris su Purvabridžiu tam ir 
prieštaravo. Per teismą — mat jų podėlis sudegė sykiu su mumis — 
juos apkaltino padegus statyklos ekvatorijoje stovėjusią povandeninių 
laivų bazę. Daugiau kaip šimtas povandeninių laivų vairininkų ir jū- 
rų kariūnų, buvusių mokymuose, tada mirė baisia mirtim. Gaisras pra- 
sidėjo denyje ir neleido apatinėje kajutėje miegojusiems povandeninin- 
kams išbėgti į viršų, o norėję pro iliuminatorius iššokti į uosto van- 
denį, vos aštuoniolikos sulaukę kariūnai įstrigo juose per dubenis, .bu- 
vo greitai plintančios ugnies užklupti iš užpakalio, ir juos reikėjo nu- 
šauti iš motorinių barkasų, nes labai jau garsiai ir ilgai klykė. 

Mes nepadegėm bazės. Galbūt tai padarė Šichau mokiniai, o gal ir 
Vesterlando organizacijos Žmonės. Kedentojai nebuvo padegėjai, nors 
aš, jų dvasinis vadovas, ir galėjau turėti iš senelio Koljaičeko pade- 
gėjo polinkių. 

Gerai prisimenu montuotoją, perkeltą iš Kylio laivų statyklos į Ši- 
chau ir prieš pat skilimą aplankiusį kedentojų gaują. Pas mus į Put-- 
kamerių vilos rūsį jį atvedė Erichas ir Horstas Pycgeriai, vieno Fuks- 
valio dokininko sūnūs. Jis atidžiai apžiūrėjo mūsų sandėlį, pasigedo 
tinkamų ginklų, ilgai ieškojęs pagaliau rado gerų žodžių mums, pasi- 
domėjo, kas yra gaujos vadas, ir kai Štertebekeris tuojau pat, o Pur- 
vabridys kiek padvejojęs nurodė mane, ėmė taip ilgai ir nepagarbiai 
kvatotis, kad nedaug trūko, jog Oskaras būtų davęs savo kedentojams 
komandą jį bent kiek pakedenti. 

— Kas čia per neūžauga? — paklausė jis Purvabridžio ir parodė 
per petį nykščiu į mane. 

Truputį pakrikai šypsančiam Purvabridžiui dar nė neatsakius, Šter- 
tebekeris bauginamai ramiai ištarė: 

— Tai mūsų Jėzus. 

Montuotojas, vardu Valteris, negalėjo pakęsti to Žodžio ir leido sau 
mūsų teritorijoje užpykti: 

— Sakykit, ar jūs suprantat, ką reikia daryti, ar esat klapčiukai ir 
repetuojat Kalėdų vaidinimus? m 

Štertebekeris atidarė rūsio duris, pamojo ranka Angliniui, spragte- 
lėjęs išleido iš rankovės parašiutininkų peilio geležtę ir pasakė daugiau 
gaujai negu montuotojui: 

— Mes esam klapčiukai ir repetuojam Kalėdų vaidinimus. 

Tačiau ponas montuotojas fiziškai nenukentėjo. Jam tik užrišo akis 
ir išvedė iš vilos. Netrukus mes likom vieni, nes Šichau laivų statyk- 
los mokiniai atsiskyrė, įkūrė montuotojo vadovaujamą atskirą gaują, ir 
aš esu tikras, kad tai jie padegė povandeninių laivų bazę. 

Štertebekeris davė, mano supratimu, teisingą atsakymą. Politika 
mūsų nedomino ir, kai įbauginti hitlerjugendo patruliai ėmė beveik ne- 
išlįsti iš savo tarnybinių patalpų ir vien tiktai Centrinėje geležinkelio 
stotyje tikrinti lengvabūdžių mergelių dokumentus, mes ėmėme kreipti 
savo veiklą į bažnyčias ir, pasak kairiojo radikalo montuotojo, repe- 
tuoti Kalėdų vaidinimus. 

Pirmiausia reikėjo rasti pakaitą atsimetusiems, išties šauniems 
Šichau mokiniams. Spalio pabaigoje Štertebekeris prisaikdino du 
Jėzaus Širdies bažnyčios klapčiukus, brolius Feliksą ir Paulį Renvan- 
dus. Štertebekeris priėjo prie juodviejų per jų seserį Liuci. Toji dar 
septyniolikos neturinti mergiščia, nors ir protestavau, irgi prisiekė. 
Broliai Renvandai turėjo padėti kaires rankas ant mano būgno, kurį 
daugelis gaujos narių laikė savotišku simboliu, ir sukalbėti kedentojų 
užkeikimą: tokį kvailą ir pilną visokių nesąmonių, kad aš jo jau ne- 
beprisimenu. 

Oskaras stebėjo per saikdinimą Liuci. Ji buvo pakėlusi į viršų pe- 
čius, kairėje turėjo truputį drebantį sumuštinį su dešra, kramtė apati- 
nę lūpą, rodė trikampį lapės veidą ir taip svilino žvilgsniu Štertebe- 
kerio nugarą, kad man darėsi baugu dėl kedentojų ateities. 

Mes ėmėm keisti savo rūsio interjerą. Bendradarbiaudamas su klap- 
čiukais iš motušės Tručinski buto aš vadovavau inventoriaus kaupimo 
darbams. Iš Šventos Kotrynos bažnyčios rekvizavom nemažą, kaip 
paskui pasirodė, tikrą šešiolikto amžiaus Juozapą, kelias bažnytines 
žvakides, šiek tiek mišių indų ir vieną Dangun žengimo procesijos vė- 
liavą. Naktinis vizitas į Trejybės bažnyčią davė medinį, bet menkos 

meninės vertės trimituojantį angelą ir margą, ant sienos kabinamą ki- 
limą. Pagal seną pavyzdį padaryta kopija vaizdavo pamaivišką damą 
su jai nuolankiu pasakų padaru, vadinamu vienragiu. Nors Štertebeke- 
ris ir nelabai klydo sakydamas, jog kilime išaustos merginos Žiauri, 
mąsli šypsena dominuoja ir labai primena lapiško Liuci veido šypse- 
ną, aš vis dėlto tikėjausi, kad mano pavaduotojas nebus toks klusnus 
kaip pasakiškasis vienragis. Kai kilimas buvo pakabintas ant galinės 
rūsio sienos, kurią anksčiau puošė tokios nesąmonės kaip “juodoji ran- 
ka“ ir “kaukolė", kai vienragio motyvas galų gale ėmė vyrauti mūsų 
pasitarimuose, aš susimąsčiau: “Kodėl, Oskarai, — galvojau aš, — ko- 
dėl tu slepiesi, jei Liuci jau vaikšto čionai ir kikena tau už nugaros, 
kam tada dar tos antros, austos Liuci, darančios tavo pavaduotojus 
vienragiais, jei abi tiek gyva, tiek austa, iš tikrųjų nusižiūrėjusios tave, 
nes tiktai tu, Oskarai, iš tikrųjų esi pasakiškas, nepakartojamas žvėris 
su nenormaliai raitytu ragu“. 

Kaip gerai, kad prasidėjo Adventas, kad aš netrukus taip tankiai ap- 
stačiau kilimą iš aplinkinių bažnyčių evakuotomis natūralaus dydžio 
Kalėdų vaidinimo figūromis, kad jos truputį užgožė kilimo figūras. 
Gruodžio viduryje Rundštetas pradėjo Ardėnų puolimą, ir mes taip pat 
baigėm ruoštis savo didžiajai akcijai. 

Po daugelio sekmadieninių dešimtos valandos mišių, aplankytų su 
Marija, kuri Macerato liūdesiui pasidarė didžiausia katalikė, beje, 
vaikščioti į bažnyčią aš buvau įsakęs ir visai kedentojų gaujai, pakan- 
kamai susipažinę su aplinka, Oskarui net neišgurinus nė vieno stiklo, 
padedant klapčiukams Feliksui ir Pauliui Renvandams naktį iš gruo- 
džio aštuonioliktosios į devynioliktąją mes įsibrovėm į Jėzaus Širdies 
bažnyčią. 

Krito ir čia pat tirpo sniegas. Tris rankinius vežimėlius mes pa- 
statėme už zakristijos. Jaunesnysis Renvandas turėjo raktus nuo pa- 
radinių durų. Oskaras ėjo pirmas, jis nuvedė berniokus vieną paskui 
kitą prie švęsto vandens dubens, liepė visiems vidurinėje navoje 
priklaupti atsigręžus veidu į altorių. Paskui aš liepiau uždengti Jėzaus 
Širdies statulą darbo tarnybos antklode, kad mėlynosios akys mažiau 
trukdytų dirbti. Instrumentus Plumpzuikis ir Misteris nugabeno į 
kairiąją navą prie kairiojo šoninio altoriaus. Pirmiausia reikėjo perkelti 
į vidurinę navą tvartelį, pilną Kalėdinių figūrų ir eglišakių. Piemeni- 
mis, angelais, avimis, asilais ir karvėmis buvom apsirūpinę į valias. 
Mūsų rūsys buvo pilnas statistų: trūko tiktai pagrindinių veikėjų. 
Belizafas nukraustė nuo altoriaus gėles. Totila ir Tėja suvyniojo ki- 
limus. Anglinis išėmė instrumentus. O Oskaras klūpojo už vienų 

klaupkų ir stebėjo demontažo darbus. 

Pirmiausia buvo nupjautas vaikelis Krikštytojas su gauruotu šoko- 
lado spalvos kailiu. Kaip gerai, kad mes turėjom metalo pjūklą. Po 
gipsu Krikštytoją su debesiu jungė piršto storumo metaliniai strypai. 
Pjovė Anglinis. Jis darė tai kaip gimnazistas, taigi negrabiai. Šterte- 
bekeris pakeitė Anglinį. Dabar ėjo kiek geriau, ir po pusvalandžio 
triukšmo galėjom nukelti vaikelį Krikštytoją, suvynioti jį į vilnonę ant- 
klodę ir pajusti mus supančią vidurnakčio bažnyčios tylą. 

Nupjauti kūdikėlį Jėzų, visu užpakaliu liečiantį kairiąją Panelės 
šlaunį, truko ilgėliau. Plumpzuikiui, vyresniajam Renvandui ir Liūta- 
širdžiui tam prireikė net keturiasdešimties minučių. Kodėl dar nebu- 
vo Purvabridžio? Jis žadėjo su savo Žmonėmis ateiti tiesiai iš Noifar- 
vaserio ir susitikti su mumis bažnyčioje, kad mūsų žygis ne taip kristų 
į akis. Štertebekeris buvo prastai nusiteikęs ir, man rodos, nervinosi. 
Vis klausinėjo brolių Renvandų, kur Purvabridys. Kai pagaliau, kaip 
mes visi tikėjomės, buvo ištartas žodelis “Liuci", Štertebekeris liovėsi 
klausinėjęs, išlupo iš negrabių Liūtaširdžio rankų metalo pjūklą ir su 
įniršiu baigė nurėžti kūdikėlį Jėzų. 

Keliant figūrą nulūžo nimbas. Štertebekeris manęs atsiprašė. Aš 
vargiai sutramdžiau besukylantį pyktį ir liepiau paauksuotos gipsinės 
lėkštės skeveldras surinkti į dvi kepures. Anglinis manė, kad jas bus 
galima suklijuoti. Nupjautas Jėzus buvo apdėtas pagalvėlėmis ir suvy- 
niotas į dvi vilnones antklodes. 

Mes norėjom nupjauti Panelę virš dubens, o antrą pjūvį padaryti 
tarp padų ir debesies. Debesį ketinom palikti bažnyčioje ir į mūsų Put- 
kamerių rūsį parsigabenti tiktai abi Panelės puses, aišku, Jėzų ir, jei 
pavyks, vaikelį Krikštytoją. Pasirodė, jog buvom neteisingai įvertinę jų 
svorį. Visa grupė buvo tuščiavidurė, sienos storumo tiktai per du pirš- 
tus, o sunkiausias — metalinis karkasas. Berniokai, ypač Anglinis ir 
Liūtaširdis, pavargo. Jiems reikėjo duoti kveptelėti, nes kiti, tarp jų ir 
broliai Renvandai, nemokėjo pjauti. Gauja išsibarsčiusi sėdėjo bažny- 
čios suoluose ir stireno nuo šalčio. Štertebekeris stovėjo ir lankstė sa- 
vo veliūrinę skrybėlę, kurią bažnyčioje buvo nusiėmęs. Man nepatiko 
visų jų nuotaika. Reikėjo kažką daryti. Berniokus slėgė tuščias, tam- 
sus sakralinis pastatas. Ir, kad Purvabridys vis dar nesirodė, buvo ne- 
ramu. Broliai Renvandai, regis, bijojo Štertebekerio, jie stovėjo ato- 
kiau ir šnibždėjosi, kol Štertebekeris paliepė nutilti. | 

Lėtai, kiek pamenu, dūsaudamas aš pakilau nuo savo klauptų ir pa- 
traukiau tiesiai prie Panelės. Jos akys, nukreiptos į Joną, dabar Žiūrėjo 
į altoriaus laiptus, nusėtus gipso dulkėmis. Jos dešinys smilius, anks- 

čiau rodęs į Jėzų, dabar rodė į tuštumą ar, tarkim, tamsią kairiąją no- 
vą. Aš lėtai užlipau altoriaus laiptais, paskui atsigręžiau atgal, susira- 
dau įdubusias Štertebekerio akis; jos buvo abejingos, kol Anglinis jį 
kumštelėjo ir davė suprasti, ko aš noriu. Jis Žiūrėjo į mane, sutrikęs, 
tokio aš jo niekad nebuvau matęs, nieko nesuprasdamas, paskui paga- 
liau ar tik iš dalies suprato, lėtai, pernelyg lėtai ėmė eiti link manęs, 
bet laiptus įveikė vienu šuoliu, ir užkėlė mane ant pjūvio vietos, ant 
kairiosios Panelės šlaunies, maždaug atitinkančios kūdikėlio Jėzaus 
sėdmenis. | 

Štertebekeris tučtuojau atsigręžė, vienu žingsniu atsidūrė ant grin- 
dų, buvo vėl bepasineriąs į apmąstymus, paskui vis dėlto atgręžė gal- 
vą, primerkė savo arti viena kitos esančias akis, kad iš jų liko tik 
siauros užpakalinės blyksės ir tučtuojau buvo priverstas bažnyčios suo- 
luose išsipleikusiems kitiems gaujos nariams parodyti, kokį įspūdį pa- 
dariau jam aš, taip laisvai ir drąsiai sėdintis Jėzaus vietoje. 

Paskui jau ilgai negalvojo, greitai suprato mano planą, padarė net 
daugiau, negu aš norėjau. Abu prožektorius, kuriais Narsesas ir Mė- 
lynbarzdis švietė išmontuojant, liepė nukreipti tiesiai į mane ir Pane- 
lę, o kadangi tos spingsės mane žlibino, nustatyti raudoną šviesą, pa- 
simojo brolius Renvandus, pasišnibždėjo su jais, jie nenorėjo daryti to, 
ko jis nori, prie jų Štertebekeriui net nedavus ženklo priėjo Anglinis, 
jau iš anksto rodydamas kedenimui paruoštus krumplius; tada broliai 
nusileido ir dingo Anglinio ir luftvafės atsarginio Misterio lydimi zak- 
ristijoje. Oskaras ramiai palaukė, pasitaisė ant kelių būgną ir nė kiek 
nenustebo, kai ilgšis Misteris grįžo su kunigo kamža, o abu broliai 
Renvandai su klapčiukų drabužiais. Anglinis, pusiau apsitaisęs vikaro 
drapanom, atnešė viską, kas reikalinga mišioms, sudėjo ant debesio ir 
pasišalino. Vyresnysis Renvandas laikė smilkyklę, jaunesnysis — var- 
pelius. Misteris, nors kamža jam buvo gerokai per plati, gan neblogai 
mėgdžiojo kunigą Vynkę, iš pradžių ciniškai kaip gimnazistas, paskui 
įsijautė į tekstą ir šventą vaidmenį ir atlaikė mums visiems, ypač man, 
ne kokią nors kvailą parodiją, o tikras mišias, kurios vėliau, -teisme ir 
buvo vadinamos “mišiomis"", tiesa, “juodosiomis". 

Visi trys pradėjo melstis ant laiptų, sėdėję suoluose ir stovėję ant 
grindų gaujos nariai priklaupė, persižegnojo, Misteris, daugmaž žino- 
damas žodžius, klapčiukų kur reikia paremiamas, ėmė giedoti mišias. 
Dar per introitus aš atsargiai barbenau lazdelėmis į būgno skardą. Per 
kyrie jau pritariau stipriau. Per gloria in excelsis Deo — šlovinau savo 
instrumentu, kviečiau racijai, vietoj dienos mišių epistalos daviau i!- 
goką būgno solo. Ypač man pavyko alelluja. Per credo pastebėjau, 

kaip berniokai tiki manim, per aukojimą truputį pritildžiau instrumen- 
tą, daviau Misteriui atnešti duoną, sumaišyti vyną su vandeniu, aprū- 
kyti taurę ir mane, pažiūrėjau, kaip Misteris elgiasi plaudamasis ran- 
kas. Orate, fratres, būgnijau aš raudonoje kišeninių prožektorių švie- 
soje, perėjau prie pavertimo: “Tai mano kūnas“. Oremus, giedojo Mis- 
teris, šventos sekos įkvėptas — berniokai klaupkose man pateikė du 
“Tėve mūsų" variantus, tačiau Misteris sugebėjo per Komuniją suvie- 
nyti protestantus ir katalikus. Dar tebepriiminėjant ją, aš jau trenkiau 
jiems Confiteor. Panelė rodė pirštu į Oskarą, būgno virtuozą. Aš ta- 
pau Kristaus įpėdiniu. Mišios vyko kaip iš pypkės. Misterio balsas 
garsėjo ir tilo. Kaip puikiai jis suteikė palaiminimą: “Atleidžiu ir lai- 
minu“, ir kai po bažnyčios skliautais ištarė: “Ite, missa est“, — eiki- 
te, mišios pasibaigė — jie iš tiesų pasijuto be nuodėmės, ir pasaulie- 
tiškąjį suėmimą kedentojų gauja jau galėjo pasitikti sustiprėjusi dva- 
siškai ir įkvėpta Oskaro ir Jėzaus. 

Aš jau per mišias išgirdau automobilių ūžimą. Ir Štertebekeris grįž- 
telėjo galvą, tad mes vieninteliai nenustebom, kai nuo paradinių du- 
rų, zakristijos pusėj, taip pat nuo dešiniųjų šoninių durų atsklido bal- 
sai ir grindiniu ėmė kaukšėti aulinių batų kulnai. 

Štertebekeris norėjo nukelt mane nuo Panelės šlaunies. Aš moste- 
lėjau, kad nereikia. Jis suprato Oskarą, privertė Oskarą likti ant kelių, 
klūpomis palaukė kriminalinės policijos, ir berniokai liko klūpoti, tie- 
sa, drebėdami, kai kurie atsiklaupę ant abiejų kelių, bet visi tylėjo, kol 
jie atėjo prie mūsų per vidurinę navą ir nuo zakristijos ir apsupo kai- 
rįjį šoninį altorių. 

Daug ryškių, baltai šviečiančių kišeninių prožektorių. Štertebekeris 
atsistojo, pasirodė prožektoriams, atidavė savo veliūrinę skrybėlę vis 
dar tebeklūpančiam Angliniui ir nuėjo su savo lietpalčiu prie pūsto še- 
šėlio be prožektoriaus, prie kunigo Vynkės, ištraukė iš už šešėlio kaž- 
kokį ploną, besipriešinantį padarą į šviesą, Liuci Renvand, ir tol tva- 
tino jai per suktą trikampį veidą po berete, kol vieno policininko smū- 
gis nubloškė jį tarp suolų. 

— Ei, Ješke, — išgirdau, sėdėdamas ant Panelės kelio, kaip šūk- 
telėjo vienas policininkas, — taigi čia viršininko sūnus! | 

Taip Oskaras su pasitenkinimu konstatavo, jog policijos viršininko 
sūnus buvo geras jo padėjėjas, ir nesipriešindamas, vaidindamas 
žliumbiantį, paauglių suvedžiotą trejų metų vaiką, atsidavė suaugusių 
globon: mane paėmė ant rankų kunigas Vynkė. 

Tiktai policininkai rėkavo. Berniokus išvedė. Kunigas Vynkė turė- 
jo pastatyti mane 'ant grindų, nes užėjus silpnumui buvo priverstas at- 

sisėsti ant artimiausio suolo. Aš stovėjau šalia mūsų instrumentų ir už 
laužtuvų ir plaktukų pastebėjau maisto krepšį su sumuštiniais, prieš 
Žygį paruoštais Plumpzuikio. 

Aš paėmiau krepšį, priėjau prie liesos, su plonu palteliu šąlančios 
Liuci ir pasiūliau sumuštinių. Ji pakėlė mane, pasisodino ant dešinės 
rankos, ant kairės užsikabino krepšį su sumuštiniais, jau turėdama vie- 
ną sumuštinį rankoj, o netrukus ir burnoj, ir aš stebėjau jos degantį, 
sumuštą, ištinusį veidą: akys visąlaik tiktai du juodi plyšiai, oda kaip 
kūju sudaužyta, kramtantis trikampis, lėlė, ryjanti dešrą su oda, ryda- 
ma vis plonėjanti, alkanėjanti, trikampėjanti, lėlėjanti — man amžinai 
įstrigęs vaizdas. Kas apsaugos mane nuo trikampio? Kas pašalins jį 
man iš galvos? Kiek jis dar manyje kramtys dešrą, odaš, žmones ir 
šypsosis, kaip tiktai moka šypsotis trikampis ir damos ant kilimų, pri- 
sijaukinusios vienragius? 

Kai Štertebekeris praėjo pro šalį tarp dviejų policininkų ir parodė 
Liuci su Oskaru savo sukruvintą veidą, aš nebežiūrėjau į jį, daugiau 
jo nepažinau, ir tarp penkių ar šešių policininkų, ant sumuštinius ry- 
jančios Liuci rankų išsekiau paskui savo buvusią kedentojų gaują. 

Kas liko bažnyčioj? Kunigas Vynkė su abiem mūsų prožektoriais, 
kurie vis dar raudonai šviesdami gulėjo tarp greitai nusimestų klapčiu- 
kų drapanų ir kunigo kamžos. Ant altoriaus laiptų liko taurė ir 
monstrancija. Nupjautas Jonas ir nupjautas Kristus liko prie Panelės, 
kuri mūsų Putkamerių rūsyje turėjo būti kilimo damai su vienragiu 
atsvara. 

O Oskaras atsidūrė teisme, kurį aš šiandien vadinu antru Jėzaus 
teismu, pasibaigusiu mano ir drauge Jėzaus išteisinimu. 


SKRUZDŽIŲ TAKAS 


Prašom įsivaizduoti žydromis plytelėmis išklotą plaukymo baseiną, 
baseine plaukioja saulėje įdegę, sportiški Žmonės. Ant baseino kran- 
to, priešais dušo kabinas, sėdi tokie pat sportiški vyrai ir moterys. Ga- 
limas daiktas, per garsiakalbį tyliai groja muzika. Sveikas nuobodulys, 
švelni ir neįkyri, maudymosi kostiumus pučianti erotika. Grindys ly- 
gios kaip ledas, bet niekas ant jų neslidinėja. Vos kelios lentelės su 
draudžiančiais užrašais; bet ir jos nereikalingos, nes mauduoliai atei- 
na tiktai dviem valandom ir visa, kas draudžiama, daro kitur. Retkar- 

čiais kas nors .nušoka nuo trijų metrų tramplino, tačiau neatkreipia į 
save plaukikų žvilgsnių, neprisivilioja ant kranto gulinčių ir žurnalus 
vartančių baseino lankytojų akių. — Staiga sujudimas! Ne, ne sujudi- 
mas! Tai vienas jaunuolis lėtai, drąsiai, kas skersinis periminėdamas 
rankas, ima lipti kopėčiomis į dešimties metrų bokštą. Ir jau leidžia- 
si žurnalai su Europos ir užjūrio reportažais, akys lipa sykiu su juo, 
gulintys kūnai ilgėja, viena jauna moteris prisidengia ranka kaktą, kaž- 
kas pamiršta, apie ką galvojo, lieka neištartas žodis, nebaigtas sakinys, 
staiga nutrūksta ką tik pradėtas flirtas — nes štai jis jau stovi, gerai 
sudėtas ir ryžtingas, ant lentos, pašokinėja, persisveria per švelniai iš- 
lenktus plieninius turėklus, pasižiūri lyg nuobodžiaudamas žemyn, ele- 
gantiškai kryptelėjęs dubenį atsiskiria nuo turėklų, užeina ant išsikišu- 
sios, kas žingsnis siūbuojančios lentos, pasižiūri žemyn, susiaurina sa- 
vo žvilgsnį sulig Žydro, stebėtinai mažo baseino krantais, tarp kurių be 
perstogės maišosi raudonos, geltonos, žalios, baltos, raudonos, gelto- 
nos, žalios, baltos, raudonos, geltonos plaukikų kepuraitės. Tenai tu- 
rėtų sėdėti pažįstamos, Dorisė ir Erika Šiuler, taip pat Juta Daniels su 
savo draugu, kuris jai ne pora. Jos moja, Juta irgi moja. Stengdama- 
sis išlaikyti pusiausvyrą, jis atsako tuo pačiu. Jos kažką šaukia. Ko gi 
joms reikia? Na, šaukia jos, šok, šaukia Juta. Bet jis visai neketino 
šokti, norėjo tiktai pasižiūrėti, kaip viskas atrodo iš viršaus, ir paskui 
vėl lėtai, periminėdamas skersinius, nulipti žemyn. O dabar jos rėkia, 
kad visi girdėtų, šaukia iš visos gerklės: 

— Šok! Ko lauki! Šok! 

Pripažinkit, jog Žmogus tokiu atveju pasijunta velnioniškoje, keb- 
lioje padėtyje, nors ir kaip būtų ant bokšto arti dangaus. Panašiai, nors 
ir ne per maudymosi sezoną, keturiasdešimt penktųjų sausio mėnesį 
buvo kedentojų gaujos nariams ir man. Mes išdrįsom užlipti į bokštą 
ir sustojom priešais jo lentą, o apačioje, iškilminga pasaga aprietę 
baseiną be vandens, sėdėjo teisėjai, nukentėjusieji, liudytojai ir teismo 
tarnautojai. 

Ir tada ant siūbuojančios tramplino lentos žengė Štertebekeris. 

— Šok! — suriko teisėjų choras. 

Bet Štertebekeris nešoko. 

Tada apačioj nuo liudytojų suolo pakilo liekna mergaičiukė, su 
Berchtesgadeno megztuku ir pilku plisuotu sijonėliu. Užvertusi lyg 
blyksintį ženklą į viršų savo baltą, liesą veidą — aš ir šiandien sakau, 
kad jis buvo trikampio formos, Liuci Renvand ne suriko, o tik 
sušnabždėjo: 

— Šok, Štertebekeri, šok! 

Ir Štertebekeris šoko, o Liuci atsisėdo ant liudytojų suolo, ištem- 
pė Berchtesgadeno megztuko rankoves ir paslėpė po jomis kumščius. 

Ant lentos šlubčiodamas užėjo Purvabridys. Teisėjai paragino jį 
šokti. Bet Purvabridys nenorėjo, sutrikęs šypsojosi, apžiūrinėdamas sa- 
vo pirštų nagus, kol Liuci paleis rankoves, iškiš iš jų rankas ir paro- 
dys jam juodai aprėmintą trikampį su dviem akių brūkšniais. Tada. jis 
šoko nusitaikęs į trikampį, bėt nepasiekė jo. * 

Anglinis ir Putė, kurie nesutarė jau lipdami į viršų, ant lentos iš 
rimtųjų susikibo, Putė buvo visų akivaizdoje iškedentas, ir Anglinis net 
šokdamas jo nepaleido. | 

Plumpzuikis, garsėjęs ilgomis šilkinėmis blakstienomis, prieš šuo- 
lį užmerkė savo be galo liūdnas stirniškas akis. Luftvafės savanoriai 
prieš šokdami turėjo nusivilkti uniformas. 

Ir broliai Renvandai negalėjo išplasnoti į dangų su klapčiukų 
drapanom; Liuci, jų sesutė, su plona karo metų vilnele ant pečių 
sėdėjusi liudytojų .suole ir raginusi užsiimti šuolių sportu, to nebūtų 
pakentusi. 

“ Priešingai istorijai, pirma šoko Belizaras ir Narsesas, e tik paskui 
Totila ir Tėja. 

Šoko Mėlynbarzdis, šoko Liūtaširdis, šoko kedentojų gaujos eili- 
niai! Nosis, Bušmenas, Naftos Uostas, Švilpikas, Garstyčios, Jataga- 
nas ir Kubilius. 

Kai nušoko Štuchelis, nedrąsiai žvairakiuojantis berniokėlis iš un- 
tersekundos, tiktai pusiau ir atsitiktinai priklausęs kedentojų gaujai, ant 
lentos liko vien Jėzus, ir teisėjų chofas jį paragino šokti kaip Oskarą 
Maceratą, tačiau Jėzus nepaklausė jų raginimo. O kai nuo liudytojų 
suolo pakilo rūsčioji Liuci su plona Mocarto kasa tarp menčių, išskėtė 
megztas palaidinukės rankoves ir, nejudindama sučiauptos burnos, su- 
šnabždėjo: “Šok, mielas Jėzau, šok!“, aš supratau dešimties metrų 
bokšto esmę, mano keliuose ėmė ridinėtis maži pilki kačiukai, po ma- 
no padais ėmė poruotis ežiai, mano pažastų kregždės staiga užsima- 
nė paskraidyti, po mano kojom buvo visas pasaulis, ne vien Europa. 
Amerikiečiai ir japonai šoko su deglais Luzono saloje. Siauraakiams 
ir plačiaakiams iš drapanų byrėjo sagos. O Stokholme tuo pat metu 
siuvėjas sėdėjo ir siuvo neryškiai dryžuotą vakarinį kostiumą. Mount- 
batenas šėrė Birmos dramblius įvairių kalibrų kulkomis. O viena našlė 
Limoj tuo metu mokė savo papūgą tarti žodelį “karamba". Vidury Ra- 
miojo vandenyno susitiko du didžiuliai kaip gotikinės katedros, puoš- 
nūs lėktuvnešiai, jie pakėlė į orą savo lėktuvus ir nuskandino viens ki- 
tą. Lėktuvai dabar nebeturėjo kur nutūpti, jie bejėgiškai ir grynai ale- 

goriškai lyg tie angelai kabojo danguje ir burgzdami eikvojo degalus. 
Tačiau tai nė kiek nejaudino Haparandos tramvajų vairuotojo, ką tik 
parėjusio iš darbo. Jis leido į keptuvę kiaušinius, du sau, du sužadė- 
tinei, kurios šypsodamasis ir visaip svarstydamas, ką darys, laukė at- 
einant. Aišku, buvo galima numatyti, kad Konevo ir Žukovo armijos 
vėlei pajudės: Airijoje įsilijus, jos pralaužė Vyslos frontą, užėmė Var- 
šuvą per vėlai, o Kenigsbergą per anksti ir vis dėlto nesutrukdė, kad 
vienai moteriškei Panamoje, turėjusiai penkis vaikus ir vieną vienin- 
telį vyrą, ant viryklės prisviltų pienas. Tad laiko siūlas, priekyje dar 
neramus, mėtantis kilpas ir darantis istoriją, gale jau buvo verčiamas 
jos audiniu. Aš taip pat pastebėjau, kad tokie veiksmai kaip dykavi- 
mas, kaktos raukymas, galvos lankstymas, rankų spaudimas, vaikų da- 
rymas, pinigų padirbinėjimas, šviesos išjungimas, dantų valymas, šau- 
dymas ir džiovinimas vyksta visur, nors ir nevienodai sklandžiai. Ma- 
ne trikdė tokia didelė jų gausa ir tikslingumas. Todėl vėl nukreipiau 
jų dėmesį į teismą, kuris mano garbei vyko šuolių bokšto papėdėje. 

— Šok, mielas Jėzau, šok, — šnabždėjo anksti subrendusi liudytoja 
Liuci Renvand. | 

Ji sėdėjo ant kelių šėtonui, bet tai tik pabrėžė jos mergišką nekal-“ 
tybę. Jis patenkino ją, paduodamas sumuštinį su dešra. Ji atsikando, 
bet liko nekalta. 

— Šok, mielas Jėzau, šok! -— kramtydama kvietė ji ir siūlė savo 
sveiką trikampį. | 

Aš nešokau ir niekada nešoksiu nuo jokio bokšto. Tai buvo ne pas- 
kutinis Oskaro teismas. Mane nesyk ir, beje, dar visai neseniai ragi- 
no šokti. Kaip ir per kedentojų, per bevardžio piršto teismą — kurį, 
manding, geriau vadinti Trečiuoju Jėzaus teismu — aplink žydromis 
plytelėmis išklotą baseiną be vandens žiūrovų netrūko. Jie sėdėjo ant 
liudytojų suolų, guvūs ir nusiteikę toliau gyventi po mano teismo. Bet 
aš atgręžiau jiems nugarą, uždusinau kregždes mano pažastyse, sutraiš- 
kiau po mano padais besituokiančius ežius, numarinau savo keliuose 
pilkus kačiukus — ir tiesus, numojęs ranka į svaiginantį šuolio malo- 
numą, priėjau prie. turėklų, uždėjau koją ant kopėčių, nulipau jomis Že- 
myn, daviau jų skersiniams patvirtinti, kad į šuolių bokštą galima ne 
tik įkopti, bet ir vėl nuo jo nešokus nusileisti. 

Žemai manęs laukė Marija ir Maceratas. Kunigas Vynkė mane tuo- 
jau neprašytas palaimino. Gretchen Šefler buvo atnešusi žieminį pal- 
tuką ir pyrago. Kurtukas buvo paaugęs ir nenorėjo manęs pripažinti 
nei kaip tėvo, nei kaip brolio. Mano močiutė Koljaiček laikė už pa- 
rankės savo brolį Vincentą, žinantį visas pasaulio klastas ir kažką be 

sąryšio dėstantį. Kai išėjom iš teismo pastato, prie Macerato priėjo 
civiliais drabužiais apsitaisęs pareigūnas, įteikė jam kažkokį raštą ir 
pasakė: 

— Jums iš tiesų reikėtų vienąsyk pasiryžti, pone Maceratai. Vaikui 
nevalia būti gatvėje. Pats matote, kokie elementai gali panaudoti sa- 
vo tikslams tokį bejėgį padarą. 

Marija pravirko ir užkabino man ant kaklo būgną, kurį kunigas 
Vynkė iki tol laikė pas save. Mes nuėjom prie tramvajaus stotelės, 
esančios šalia Centrinės geležinkelio stoties. Maceratas mane paėmė 
ant rankų. Aš žiūrėjau per jo petį atgal, ieškojau minioje trikampio 
veido, man rūpėjo, ar jinai irgi turėjo užsilipti ant bokšto, ar nušoko 
paskui Štertebekerį ir Purvabridį, ar kaip ir aš suprato, jog yra ir ki- 
ta galimybė — nulipti kopėčiomis žemyn. | 

Ir po šiai dienai aš niekaip neatsikratau įpročio gatvėse ir aikštė- 
se dairytis liesos, nei dailios, nei bjaurios, tačiau be perstogės vyrus 
žudančios mergiščios. Netgi dabar, ligoninės lovoje; išsigąstu, kai Bru- 
nas pasako, jog atėjo nematytas lankytojas. Tada aš bijau, kad ateis 
Liuci Renvand ir lieps kaip vaikų baubas duoti paskutinį šuolį. 

Dešimt dienų galvojo Maceratas, ar pasirašyti raštą ir išsiųsti jį 
Sveikatos ministerijai. Kai vierniuoliktą dieną pagaliau pasirašęs išsiun- 
tė, miestą jau apšaudė artilerija, ir sunku buvo pasakyti, ar paštas ga- 
lės jį įteikti adresatui. Maršalo Rokosovskio armijos pirmieji tankai 
jau buvo prasiveržę iki Elbingo. Kita armija, Veiso, išsidėstė ant Dan- 
cigo kalvų. Prasidėjo gyvenimas rūsyje. 

Kaip visi žinom, mūsų rūsys buvo po parduotuve. Į jį vedė durys, 
esančios priešais tualetą, nusileidus aštuoniolika laiptų ir praėjus Hei- 
lantdo ir Kater rūsius, priešais Šlagerių rūsį buvo mūsiškis. Senis Hei- 
lantas dar tebegyveno mūsų name. O ponia Kater, laikrodininkas 
Laubšadas, Eikės ir Šlageriai buvo mus palikę su pundeliais ant pe- 
čių. Apie juos, kaip ir apie Gretchen ir Aleksandrą Šeflerius, vėliau 
buvo kalbama, kad jie paskutinę akimirką įlipo į buvusį ekskursijų lai- 
vą ir išplaukė Štetino ir Liubeko pusėn, o gal užplaukė ant minos ir 
išlėkė į orą; šiaip ar taip, daugiau kaip pusė butų ir rūsių buvo tušti. 

Mūsų rūsio pranašumas buvo tas, kad jis turėjo dar vienerias du- 
ris, kurios, kaip visi irgi žinom, buvo parduotuvėje už prekystalio. Tad 
niekas nematydavo, ką Maceratas tenai padėdavo ir ką pasiimdavo. 
Kitaip niekas mums nebūtų davęs susikrauti tiek atsargų, kiek Mace- 
ratas sukrovė per karo metus. Sausas ir šiltas rūsys buvo pilnas tokių 
maisto produktų: žirnių ir pupų konservų, džiūvėsių, cukraus, dirbti- 
nio medaus, kvietinių miltų ir margarino. Džiūvėsių dėžės, “Palmino" 

dėžės. Dėžės su Leipcigo mišraine rikiavosi ant lentynų šalia dėžių su 
mirabelėmis, žaliais Žirneliais, slyvomis. Praktiškasis Maceratas lenty- 
nas buvo padaręs pats ir pritvirtinęs prie sienon įvarytų pleištų. Keli 
Grefo nurodymu maždaug karo viduryje tarp rūsio lubų ir betoninių 
grindų įsprausti rąstai pavertė maisto produktų sandėlį tikra visas 
priešlėktuvinės gynybos instrukcijas atitinkančia slėptuve. Maceratas 
nesyk norėjo juos išmušti, nes Dancigas, išskyrus kelis nukreipiamuo- 
sius antskrydžius, didelių bombardavimų nematė. Tačiau ir nebelikus 
priešlėktuvinės gynybos instruktoriaus Grefo, Marija neleido pašalin- 
ti lubas remiančių rąstų. Jai rūpėjo Kurtuko saugumas, o kartais ir 
mano. 

Per pirmus antskrydžius sausio pabaigoje senis Heilantas ir Mace- 
ratas bendromis jėgomis dar nunešdavo krėslą su motuše Tručinski į 
mūsų rūsį. Paskui, galbūt jos pageidavimu, galbūt nenorėdami tampy- 
tis, ėmė palikinėti bute, prie lango. Po vieno didelio antskrydžio, kai 
lėktuvai gerokai pataršė miesto centrą, Marija ir Maceratas rado se- 
nąją su nukarusiu smakru ir taip persuktu žvilgsniu, lyg jai į akį bū- 
tų įlėkusi maža lipni musė. 

Tad teko nuimti nuo vyrių miegamojo duris. Senis Heilantas atsi- 
nešė iš dirbtuvės įrankius ir kelias dėžių lentas. Rūkydamas cigaretes 
“Derby", kurių buvo gavęs iš Macerato, jis ėmėsi matuoti. Oskaras 
jam padėjo. Kiti pasislėpė rūsyje, nes artilerija nuo kalvos vėl ėmė 
šaudyti. Senis Heilantas nenorėjo terliotis ir ketino sukalti paprastą, 
nesiaurėjančią dėžę. Tačiau Oskaras buvo už tradicinę karsto formą. 
Jis laikėsi savo nuomonės ir taip primygtinai kišo po pjūklu lentas, 
kad tas vis dėlto ryžosi padaryti siaurėjantį kojūgalį, į kurį gali pre- 
tenduoti kiekvienas lavonas. 

Galų gale karstas išėjo dailus. Grefienė numazgojo motušę Tručins- 
ki, paėmė iš spintos švarius marškinius, nukarpė jai nagus, sutvarkė 
kuodą, įsmeigė tris virbalus, kad tvirtai laikytųsi, pasirūpino, kad mo- 
tušė Tručinski ir mirusi būtų panaši į tą pilką pelę, kuri gyva būda- 
ma, mėgo gerti miežinę kavą ir valgyti bulvių plokštainį. 

Beje, pelė per bombonešių antskrydį sustingo krėsle ir norėjo gultis 
karstan pastačiusi kelius, todėl senis Heilantas, Marijai su Kurtuku 
trumpam išėjus iš kambario, turėjo jai nulaužti abi kojas, kad pagul- 
dytų kaip žmogų ir būtų galima užkalti karsto viršų. 

Deja, nebuvo juodų dažų, turėjom tiktai geltonų. Tad motušė Tru- 
činski buvo išvežta iš buto ir nuleista žemyn laiptais nedažytoje, bet 
kojūgalyje siaurėjančioje dėžėje. Oskaras jai iš paskos nešė savo būg- 
ną ir įdėmiai apžiūrinėjo karsto viršų: “Vitelo" margarinas —- triskart 


311 


buvo parašyta ant jo vienodais tarpais ir tai po mirties liudijo motu- 
šės Tručinski skonį. “Vitelo" margarinas iš grynų augalinių riebalų jai 
patiko labiau už .geriausią sviestą; kadangi margariną sveika valgyti, 
jis negenda, maistingas ir palaiko linksmybę. 

"Senasis Heilantas Luizos ir Marijos gatvėmis, Antono Melerio ke- 
lių — tenai degė du namai — daržovių pirklio Grefo vežimėlį su 
karstu traukė Moterų klinikos link. Kurtukas buvo likęs su našle Gref 
mūsų rūsyje. Marija ir Maceratas stūmė, o Oskaras sėdėjo vežimėly- 
je, būtų mielai užsilipęs ant karsto, bet jam neleido. Gatvės buvo pil- 
nos bėglių iš Rytprūsių ir Verderio. Pro požeminę geležinkelio perėją 
priešais Sporto salę vargiai galėjai prasimušti. Maceratas pasiūlė iškas- 
ti duobę Konradinumo mokyklos sode. Marija nesutiko. Senis Heilan- 
tas, motušės Tručinski bendraamžis, tik numojo ranka. Jam irgi nepa- 
tiko mokyklos sodas. Apie Miesto kapines galėjom nė nesvajoti, nes 
nuo Sporto salės Hindenburgo alėja galėjo važiuoti tiktai karinis trans- 
portas. Tad pelei nebuvo lemta atsigulti greta jos sūnaus Herberto, ir 
mes ištaikėm jai vietelę už Gegužinių pievos Štefeno parke, esančia- 
me priešais Miesto kapines. 

Žemė buvo įšalusi. Kolei Maceratas ir senis Heilantas pasikeisda- 
mi mosavo kirtikliu, o Marija bandė atkasti šalia akmeninių suolų au- 
gančių gebenių, Oskaras atsiskyrė nuo jų ir netrukus jau buvo tarp 
Hindenburgo alėjos medžių. Kokia maišalienė! Nuo kalvų ir iš Verde- 
rio atitraukiami tankai vilko viens kitą. Medžiuose — jeigu neklystu, 
tai buvo liepos, — kabojo folkšturmo vyrai ir kareiviai. Kartoninės 
lentelės ant jų krūtinių buvo daugmaž įskaitomos ir skelbė, jog me- 
džiuose ar liepose kabo kareiviai. Aš studijavau pakaruoklių veidus, 
lyginau juos tarpusavyje ir ypač su pasikorusio daržovių pirklio Gre- 
fo veidu. Pamačiau ir visą kekę patemptų jaunų vyriokų ir nesyk ta- 
riausi atpažinęs Štertebekerį — visi pakarti berniokai atrodo vienodai 
— ir vis dėlto tariau sau: “Jie jau pakorė Štertebekerį... gal ir Liuci 
Renvand jau kabo?“ 

Ši mintis įkvėpė Oskarą. Jis ėmė dairytis medžiuose plonos mer- 
gtūkštės, netgi išdrįso pereiti tarp tankų į kitą alėjos pusę, bet ir te- 
nai rado tiktai kareivius, folkšturmo senius ir berniokus, panašius į 
Štertebekerį. Nusivylęs aš nušlepsėjau alėja iki apgriautos “Keturių 
metų laikų“ kavinės, nenoromis grįžau atgal ir, stovėdamas. pie motu- 
šės Tručinski kapo, barstydamas sykiu su Marija ant jo kauburio ge- 
benes, aš vis dar ryškiai ir smulkiai įsivaizdavau, kaip atrodo kaban- 
ti Liuci. 

Našlės Gref vežimėlio mes negrąžinom į daržovių parduotuvę. Ma- 


312 


ceratas su seniu Heilantu jį išardė, sudėjo dalis priešais prekystalį, ir 
bakalėjos pirklys pasakė seniokui, kišdamas jam į kišenę tris pakelius 
cigarečių “Derby"': 

— Ką gali Žinoti, gal jo dar prireiks. O iš čia jis niekur nedings. 

Senis Heilantas nieko neatsakė, tik pasigriebė nuo beveik tuščių 
lentynų kelis pakelius makaronų ir du maišelius cukraus. Paskui iš- 
šlepsėjo su savo veltinėmis šliurėmis, kuriomis avėjo ir per laidotuves, 
važiuojant į Štefeno parką, ir grįžtant atgal, iš parduotuvės ir paliko 
Maceratui varganus prekių likučius susinešti į rūsį. 

Mes dabar: beveik iš jo neišlįsdavom. Buvo kalbama, jog rusai jau 
Cigankenberge, Pycgendorfe ir prie Šidlico. Šiaip ar taip, jie turėjo 
būti ant kalvų, nes tiesiu taikymu apšaudė miestą. Dešinysis krantas, 
Senamiestis, Pipirmiestis, Priemiestis, Naujamiestis ir Žemutinis mies- 
tas, statyti apie septynis šimtus metų, sudegė per tris dienas. Tačiau 
tai nebuvo pirmas Dancigo miesto gaisras. Pamarėnai, brandenburgie- 
čiai, ordino riteriai, lenkai, švedai ir vėl švedai, prancūzai, prūsai ir 
rusai, taip pat saksai ir anksčiau, kurdami istoriją, kas keli dešimtme- 
čiai prieidavo prie išvados, jog miestas vertas sudeginti, — ir dabar 
rusai, lenkai, vokiečiai ir anglai išvien šimtąjį kartą degino gotikinio 
meno plytas neiškepdami ant jų blynų. Degė Mezgėjų, Ilgasis, Platu- 
sis, Didysis ir Mažasis Audėjų skersgatviai, degė Tobijo ir Šunų skers- 
gatviai, Senamiesčio Griovys, Priemiesčio Griovys, pylimai ir Ilgasis 
tiltas. Mažojoje Kelnių siuvėjų gatvėje ugnis siūdinosi daug ryškių 
kelnių. Marijos bažnyčia degė iš vidaus ir rodė šventinę iliuminaciją 
per smailiaviršius langus. Likę neevakuoti Šventos Kotrynos, Švento 
Jono, Šventos Brigitos, Barboros, Elžbietos, Petro ir Povilo, Trejybės 
ir Šventojo Dievo kūno bažnyčių varpai sutirpo varpinėse ir sunyko nė 
neskimbtelėję. Didžiajame malūne buvo malami raudoni kviečiai. Mė- 
sininkų skersgatvyje atsidavė pridegusiu sekmadienio kepsniu. Mies- 
to teatre buvo vaidinami “Padegėjo sapnai“, dviprasmė vienveiksmė 
pjesė. Dešiniojo kranto rotušėje nuspręsta atlyginimus gaisrininkams 
nustatyti po gaisro. Šventosios Dvasios skersgatvis degė Šventosios 
Dvasios vardan. Pranciškonų vienuolynas džiugiai liepsnojo vardan 
šventojo Pranciškaus, taip mėgusio ugnį ir ją apdainavusio. Moterų 
skersgatvis sudegė dėl Tėvo ir Sūnaus bendrai. Kad degė Malkų, An- 
glių, Šieno turgūs, turbūt nė nereikia sakyti. Duonos Kepėjų skersgat- 
vyje niekas netraukė iš krosnių bandelių. Pieno Bidonėlių skersgatvyje 
verdantis pienas liejosi per kraštus. Tiktai Vakarų Prūsijos priešgais- 
rinio draudimo pastatas nenorėjo degti grynai simboliniais sumetimais. 

Oskarui niekada per daug nerūpėjo gaisrai. Tad aš būčiau likęs ru- 


313 


syje, kai Maceratas pareiškė einąs nuo aukšto pasižiūrėti, kaip dega 
Dancigas, jeigu per savo lengvabūdiškumą ant to paties aukšto nebū- 
čiau laikęs kelių lengvai užsidegančių daiktų. Reikėjo gelbėti savo 
paskutinį būgną iš fronto teatro atsargų ir Gėtę su Rasputinu. Tarp 
knygos lapų taip pat saugojau plonytę, švelnių spalvų vėduoklę, kuria 
taip gracingai gyva būdama vėduodavosi mano Rozvita, slėpiningoji 
Raguna. Marija liko rūsyje. O Kurtukas užsispyrė eiti su manim ir 
Maceratu, nes norėjo pamatyti gaisrą. Viena vertus, aš piktinausi t0- 
kiu savo sūnaus žavėjimusi ugnies gaivalu, kita vertus, Oskaras kal- 
bėjo sau: “Jis bus tai paveldėjęs iš savo prosenelio, mano senelio, pa- 
degėjo Koljaičeko“. Marija palaikė Kurtuką apačioje, ir aš galėjau iš- 
eiti su Maceratu, pasiėmiau savo penkis daiktus, mečiau akį pro aukš- 
to langą ir nusistebėjau, kad seniokas miestas sugebėjo išspausti tiek 
energijos. 

Ėmus netoli sproginėti sviediniams, mes smūkom žemyn. Paskui 
Maceratas norėjo darsyk užlipti, bet Marija neleido. Jis paklausė jos 
ir raudodamas papasakojo rūsyje likusiai našlei Gref, kaip ten viskas 
atrodo. Jis dar nuėjo į butą, įjungė radiją, bet nieko nebeišgirdo. Ne- 
buvo girdėti net kaip traškėdamas dega Radijo centras, nekalbant jau 
apie ekstra laidas. 

Maceratas, kaip tas dvejojantis vaikas, nežinantis, ar tikėti Kalėdų 
seniu, stovėjo vidury rūsio ir tampė kelnių petnešas. Jis pirmusyk iš- 
drįso suabejoti galutine pergale ir, našlės Gref patartas, išsisegė iš 
švarko atlapo partijos ženkliuką, tik nežinojo, kur jį dėti; mat rūsio 
grindys buvo betoninės, o Grefienė nenorėjo jo imti. Marija sakė, kad 
užverstų bulvėmis, bet Maceratui atrodė, kad bulvės prasta slėptuvė, 
o užlipti į viršų jau nebedrįso, nes netrukus jie turėjo ateiti, jeigu dar 
nebuvo atėję, kai jis dairėsi ant aukšto, jie jau šaudė Brentau ir Oli- 
voje, ir jis kelissyk pasigailėjo, kad nepaliko savo blizgučio priešlėk- 
tuvininkų atvežtame smėlyje, nes jeigu jie ras jį čia su blizgučiu ran- 
koje — jis numetė jį ant betono, norėjo sutrypti, vaizduodamas įnir- 
šusį, bet Kurtukas ir aš kartu prie jo prišokom. Aš nutvėriau jį pirmas 
ir neatidaviau, kai Kurtukas ėmė muštis, kaip visada mušdavosi, kai 
norėdavo ką nors gauti, bet aš neatidaviau savo sūnui partijos ženkliu- 
ko, nenorėjau jam pakenkti; mat su rusais menki juokai — Oskaras tai 
žinojo dar iš Rasputino skaitymo, ir aš, Kurtukui mane kuliant, o Ma- 
rijai stengiantis jį atitraukti, svarsčiau, kažin kas, baltarusiai ar didžia- 
rusiai, kazokai ar gruzinai, kalmukai ar Krymo totoriai, bukoviniečiai 
ar ukrainiečiai, ar, ko gero, kirgizai rastų Macerato blizgutį pas Kur- 
tuką, jeigu Oskaras sūnaus mušamas pasiduotų. 

Kai Marija, našlės Gref padedama, mus išskyrė, blizgutis liko ma- 
no kairėje saujoje. Maceratas džiaugėsi atsikratęs savo ordino. Mari- 
ja ramino bliaunantį Kurtuką. Man atsiknojusi ženkliuko adata dūrė į 
delną. Kaip ir anksčiau, jis manęs nežavėjo. Bet kai jau .taikiausi pri- 
segti Maceratui jo ženklą iš užpakalio prie švarko — kas man paga- 
liau jo partija, — jie įžengė į mūsų parduotuvę ir sykiu, sprendžiant 
iš šalimais pasigirdusių moterų klyksmų, į kaimynų rūsius. 

Kai jie pakėlė rūsio dangtį, ženklelio adata tebedūrė man į delną. 
Tad kas man daugiau liko, kaip tiktai atsitūpti prie Marijos tirtančių 
kelių ir užsiimti skruzdžių stebėjimais, mat jų armija nuo bulvių gar- 
do betoninėmis grindimis tiesiu taikymu traukė prie cukraus maišo. 
Visiškai normalūs, truputį maišyti rusai, nustačiau aš, mat jie kokie še- 
ši jau grūdosi ant rūsio laiptų ir sprogino į mus akis viršum automa- 
tų vamzdžių. Per visus tuos klyksmus ir sumaištį mane ramino tai, kad 
skruzdėlėms rusų armijos pasirodymas buvo nė motais. Joms rūpėjo 
tiktai bulvės ir cukrus, anie sų savo automatais siekė kitų laimėjimų. 
Kad suaugusieji pakėlė į viršų rankas, man atrodė normalu. Tatai bu- 
vau matęs savaitės kronikose; ir po Lenkų pašto gynimo būta tokio vi- 
suotinio reiškinio. Tačiau kodėl Kurtukas mėgdžiojo suaugusius, aš 
niekaip nesupratau. Jis turėjo imti pavyzdį iš manęs, savo tėvo — jei- 
gu ne iš tėvo, tai iš skruzdžių. Kadangi išsyk trys kampuotos. figūros 
užsiėmė našle Gref, tai gan stabari mūsų kompanija truputį sujudo. 
Grefienė, beveik nesitikėjusi tokios energingos atakos po tiekos metų 
našliavimo ir prieš tai buvusio pasninko, iš pradžių dar šūkčiojo iš ne- 
tikėtumo, bet paskui greitai įsijautė į beveik pamirštą vaidmenį. Aš dar 
iš Rasputino žinojau, kad rusai myli vaikus. Ir įsitikinau tuo mūsų rū- 
syje. Marija be reikalo drebėjo, nesuprasdama, kodėl kiti keturi, ne- 
užsiėmę Grėfiene, paliko Kurtuką jai ant kelių ir ne pradėjo ant jų pa- 
tys iš eilės taisytis, o glostė Kurtuką, sakė “da da da“ ir plekšnojo jam 
ir Marijai per skruostus. 

Mane ir mano būgną kažkas pakėlė nuo betono ir tuo sutrukdė 
toliau stebėti skruzdėles, analizuoti jų elgesį esamo momento prasme. 
Būgnas kabojo man ant pilvo, ir kresnas, stambiomis poromis drim- 
ba kaip suaugęs visai neblogai savo storais pirštais pabarbeno kelis 
taktus, pagal kuriuos būtų buvę galima šokti. Oskaras mielai būtų 
atsakęs tuo pačiu, būtų mielai barkštelėjęs kelis šedevriukus, bet 
negalėjo, nes Macerato partijos ženkliukas vis tebedūrė jam į kairįjį 
delną. | 

Mūsų rūsyje, galima sakyti, viešpatavo taika ir šeimyniška atmos- 
fera. Grefienė vis labiau tilo po trimis nuolatos besikeičiančiais 

bernais, ir, kai vienas jų galop ja pasisotino, mano gabusis būgninin- 
kas perdavė Oskarą prakaituojančiam siauraakiui, tarkim, kalmukui. 
Jau laikydamas mane kaire, jis segėsi kelnes ir visai nekreipė dėme- 
sio į tai, kad jo pirmtakas, mano būgnininkas, darė priešingai. Tuo tar- 
pu Maceratui nenusimatė jokių permainų. Jis vis tebestovėjo prie len- 
tynos, apkrautos baltomis skardinėmis su Leipcigo mišraine, laikė iš- 
kėlęs rankas, rodė delno linijas; bet niekas nesirengė jam iš jų burti. 
O moterys rodė tiesiog nuostabią orientaciją: Marija jau buvo išmo- 
kusi kelis žodžius rusiškai, nebedrebino daugiau kelių, netg juokėsi ir, 
ko gero, būtų pagrojusi lūpine armonikėle, jeigu būtų turėjusi ją po 
ranka. 

Taip greitai negalėjęs persiorientuoti Oskaras, kuriam reikėjo pakai- 
talo skruzdėms, ėmė stebėti daugybę plokščių, pilkai rusvų gyvių, 
vaikštinėjančių mano kalmuko apykaklės kraštu. Aš mielai būčiau pa- 
sigavęs vieną tokią utėlę, nes mano lektūroje, Gėtės mažiau, Raspu- 
tino dažniau, buvo rašoma apie utėles. Bet viena ranka buvo sunku 
gaudyti, todėl pabandžiau atsikratyti partijos ženkliuko. Teisindamas 
mane, Oskaras vėliau kalbėjo: “Kadangi kalmukas jau turėjo ant krū- 
tinės tiek ordinų, tai duriantį ir trukdantį man gaudyti utėlės blizgutį 
aš atkišau greta manęs vis dar iškeltomis rankomis stovinčiam Mace- 
ratui“. 

Dabar galima aiškinti, kad man nereikėjo taip elgtis. Bet galima sa- 
kyti ir taip: Maceratui nereikėjo imti. O jis čiupo jį. Taip aš atsikra- 
čiau to blizgučio. Maceratas visas nustėro, pajutęs saujoje savo par- 
tijos ženkliuką. Man jau nerūpėjo, ką Maceratas su juo darys. Nega- 
lėdamas deramai susikaupti utėlių medžioklei, Oskaras buvo vėl beat- 
sidedąs skruzdėlių stebėjimams, bet pamatė greitą Macerato rankos 
mostą, ir dabar neprisimindamas, ką tada galvojo, sako: “Tą apskritą 
margą gelžgalį būtų buvę protingiau laikyti sugniaužtame delne“. 

Bet jis norėjo jo atsikratyti ir, nors nesyk buvo rodęs didelį išra- 
dingumą kaip virėjas ir bakalėjos parduotuvės vitrinos dekoratorius, 
nerado geresnės slėptuvės už burną. Koks lemtingas gali būti vienas 
greitas rankos mostas! Iš delno į burną, to užteko, kad abu ivanai, sė- 
dėję Marijai iš šalių, išsigąstų ir pašoktų nuo priešlėktuvinio rūsio gul- 
to. Jie atstatė automatus į Macerato pilvą, ir visi pamatė, kad Mace- 
ratas bando kažką praryti. 

Pirma jam reikėjo bent jau užsegti trim pirštais savo ženkliuko Žio- 
gelį. O dabar rijo tą sprangų saldainį, raudonavo, vertė akis, kosėjo, 
verkė, juokėsi ir. nebeįstengė dėl tiekos kartu užplūdusių skirtingų 
jausmų nulaikyti iškeltų rankų. Ivanams tai nepatiko. Jie šaukė ir vėl 

norėjo matyti jo delnus. Bet Maceratui dabar rūpėjo vien jo kvėpavi- 
mo aparatas. Net dorai kosėti jau neįstengė, bet vis tiek šoko ir mo- 
javo rankom, nužėrė nuo lentynos kelias baltas skardines su Leipcigo 
mišraine ir tuo pasiekė, kad mano kalmukas, ramiai ir truputį Žvairai 
viską stebėjęs, atsargiai nukeltų mane ant žemės, išsitrauktų kai ką iš 
už nugaros, atstatytų ir imtų tratinti prispaudęs prie šono, visą diską 
ištratintų, nedavęs Maceratui uždusti. Ir ko Žmogus nepadarai likimo 
akivaizdoje! Kai mano galimas tėvas prarijo savo partiją ir numirė, aš 
nejučia ar nenorom sutraiškiau pirštais utėlę, kurią buvau pagavęs ant 
kalmuko apykaklės. Maceratas pargriuvo skersai skruzdžių tako. Iva- 
nai pakilo rūsio laiptais į parduotuvę ir pasiėmė kelis pakėlius dirb- 
tinio medaus. Mano kalmukas išėjo paskutinis ir nepasiėmė dirbtinio 
medaus, nes jam reikėjo įsistatyti į automatą naują diską. Našlė Gref 
visa atvira ir persukta gulėjo tarp margarino dėžių. Marija buvo taip 
apglėbusi Kurtuką, lyg norėtų jį perspausti. Man šmėstelėjo galvoje 
viena Gėtės mintis. Skruzdės įvertino susidariusią padėtį, bet neatsi- 
sakė savo planų, jos patraukė aplink susirietusį Maceratą; mat iš pra- 
plyšusio maišo byrantis cukrus, maršalo Rokosovskio armijai užėmus 
Dancigo miestą, liko toks pat saldus. 


AUGTI AR NEAUGTI 


Pirmiausia atėjo rugijai, paskui atėjo gotai ir gepidai, tada kašubai, 
kurių tiesioginis palikuonis yra Oskaras. Tuoj po to lenkai pasiuntė pas 
juos Adalbertą iš Prahos. Tas atėjo su kryžiumi ir buvo kašubų ar prū- 
sų užplumpintas kirviu. Tatai atsitiko viename Žvejų kaime, ir tas kai- 
mas vadinosi Gydanicu. Iš Gydanico buvo padarytas Dancikas, Dan- 
cikas virto Dancigu, ir šiandien vadinamas Dancigu-Gdansku. Bet iki 
tol, kol imta taip rašyti ir vadinti, į kašubų Gydanicą atėjo pamarėnų 
hercogai. Jų vardai buvo: Subislavas, Samboras, Mestvinas ir Svanto- 
polkas. Kaimas virto miesteliu. Tada atėjo laukiniai prūsai ir truputį jį 
apgriovė. Paskui iš toli atėjo brandenburgiečiai ir taip pat truputį ap- 
griovė. Ir lenkų Boleslovui rūpėjo truputį apgriauti, riterių ordinas taip 
pat pasistengė, kad vos tiktai aplopytas vietas vėl pažymėtų riterių 
kardai. 

Žaisdami tuos griovimo ir statymo žaidimėlius daugelį amžių viens 
kitą keitė pamarėnų hercogai, riterių ordino didieji magistrai, Lenki- 

jos karaliai ir pretendentai į karalius, Brandenburgo grafai ir Vlocla- 
veko vyskupai. Statytojų ir griovėjų vardai buvo tokie: Otas ir Valde- 
maras, Bogusa, Heinrichas fon Plockė... Dytrichas fon Altenbergas, 
pastatęs riterių pilį ten, kur dvidešimtajame amžiuje, Hevelijaus aikš- 
tėje, buvo ginamas Lenkų paštas. 

„Atėjo husitai, padegė vieną kitą vietelę ir vėl atsitraukė. Paskui iš 
miesto išgrūdo ordino riterius, sugriovė pilį, nes miestas nenorėjo tu- 
rėti pilies. Jis tapo lenkiškas ir ėmė gan neblogai gyvuoti. Tokios pa- 
žangos pasiekusio karaliaus vardas buvo Kazimieras, jis gavo Didžiojo 
vardą ir buvo Vladislovo Pirmojo sūnus. Po jo sekė Liudvikas, o po 
Liudviko — Jadvyga. Ji ištekėjo už lietuvio Jogailos, ir prasidėjo Jo- 
gailaičių era. Po Vladislovo Antrojo sekė Vladislovas Trečiasis, pas- 
kui vėl Kazimieras, nelabai norėjęs valdyti, bet vis tiek trylika metų 
uoliai leidęs Dancigo pirklių pinigus karui su riterių ordinu. Tuo tar- 
pu Johanas Albrechtas buvo daugiau užsiėmęs turkais. Po Aleksandro 
sekė Žygimantas Senasis, taip pat vadinamas Zygmunt Stary. Po isto- 
rijos skyriaus, skirto Žygimantui Augustui, seka skyrius, skirtas Ste- 
ponui Batorui, kurio vardu lenkai mėgsta vadinti vandenyno garlaivius. 
Tas, kaip rašoma, ilgam apgulė, apsiautė miestą, bet negalėjo jo pa- 
imti. Paskui atėjo tą patį darę švedai. Jiems taip patiko būti apgulus 
miestą, kad pakartojo tai kelissyk. Tuo tarpu Dancigo įlanka taip pa- 
tiko olandams, danams ir anglams, kad daugeliui Dancigo reide krei- 
savusių laivų kapitonų pavyko tapti jūrų didvyriais. 

Olivos taika. — Kaip gražiai ir taikiai skamba tie žodžiai. Tenai 
didžiosios valstybės pirmusyk pastebėjo, jog lenkų žemės labai tinka 
dalinimui. Švedai, švedai, darsyk švedai — švedų tramplinas, švedų 
gėrimas, švedų šuolis. Paskui atėjo rusai ir saksoniečiai, nes mieste 
pasislėpė vargšas lenkų karalius Stanislavas Leščinskis. Dėl vieno vie- 
nintelio karaliaus buvo sugriauti tūkstantis aštuoni šimtai namų, ir kai 
vargšas Leščinskis pabėgo į Prancūziją, nes tenai gyveno jo Žentas 
Liudvikas, miesto piliečiai turėjo pakloti milijoną. 

Paskui Lenkija buvo trissyk padalinta. Prūsai atėjo nekviesti ir ant 
visų miesto vartų pakeitė lenkų karališkąjį erelį savo paukščiu. Moky- 
tojas Johanesas Falkas kaip tik dar suspėjo sukurti Kalėdinę giesmę 
“O džiaugsme...", ir atėjo prancūzai. Napoleono generolo pavardė bu- 
vo Rapas, ir jam dancigiečiai po varginančios apgulties turėjo surape- 
liuoti dvidešimt milijonų frankų. Kad per prancūzmetį buvo ne pyra- 
gai, nėra ko labai abejoti. Bet jis truko tiktai septynerius metus. Pas: 
kui atėjo rusai ir prūsai ir padegė savo sviediniais Sandėlių salą. Bai- 
gėsi laisvojo miesto pasaka, sugalvota Napoleono. Prūsai vėl turėjo 

progą nupiešti ant visų miesto vartų savo paukštį, jie rūpestingai tai 
atliko ir pirmiausia prūsišku papratimu įkurdino mieste ketvirtąjį gre- 
nadierių pulką, pirmąją artilerijos brigadą, pirmąjį pionierių skyrių ir 
pirmąjį leibhusarų pulką. Dancige laikinai stovėjo trisdešimtasis pės- 
tininkų pulkas, aštuonioliktasis pėstininkų pulkas, trečiasis gvardijos 
pėstininkų pulkas, keturiasdešimt ketvirtasis pėstininkų pulkas ir fuzi- 
lierių pulkas Nr. 33. O garsusis pėstininkų pulkas Nr. 128 išėjo tiktai 
tūkstantis devyni šimtai dvidešimtaisiais metais. Per daug nesiplečiant, 
lieka tik pridurti, kad prūsų metais pirmoji artilerijos brigada buvo pa- 
pildyta Rytprūsių pirmojo artilerijos pulko pirmuoju įgulos ir antruo- 
ju pėstininkų būriais. Be to, buvo įvestas Pomeranijos pėsčiosios ar- 
tilerijos antrasis pulkas, kurį vėliau pakeitė Vakarų Prūsijos pėsčiosios 
artilerijos šešioliktasis pulkas. Pirmąjį leibhusarų pulką pakeitė antrasis 
leibhusarų pulkas. O aštuntasis ulonų pulkas ilgai neužtruko tarp mies-/ 
to sienų. Užtat kitapus jo sienų, Langfūro priemiestyje, buvo įkurdin- 
tas Vakarų Prūsijos septynioliktasis gurguolės batalionas. Burkharto, 
Raušningo ir Greizerio laikais laisvajame Dancige buvo tiktai pasie- 
nio policija. Trisdešimt devintaisiais, Forsterio laikais, viskas pasikeitė. 
Raudonų plytų kareivinės vėl buvo pilnos linksmai besijuokiančių uni- 
formuotų vyrų, žongliruojančių visokiais ginklais. Dabar galima būtų 
išvardyti, kaip vadinosi visi tie pulkai nuo trisdešimt devintųjų iki ke- 
turiasdešimt penktųjų stovėję Dancige ir jo apylinkėse ar iš Dancigo 
išplaukę į ledjūrio frontą. Tačiau Oskaras to nedaro ir paprasčiausiai 
sako: | 

— Paskui, kaip žinom, atėjo maršalas Rokosovskis. Tas, pamatęs 
sveiką miestą, prisiminė savo didžiuosius skirtingos kilmės pirmtakus 
ir tuojau viską paleido pelenais, kad tie, kurie po jo ateis, galėtų iš- 
sidūkti atstatinėdami. | 

Keista, bet šįkart po rusų atėjo ne prūsai, ne švedai, ne saksonie- 
čiai, ne prancūzai, o lenkai. 

Su manta ant kupros lenkai ėjo iš Vilniaus, Bialystoko ir Lvovo ir 
ieškojo kambarių. Pas mus atėjo ponas, vadinęsis Faingoldu. Jis bu- 
vo vienišas, tačiau elgėsi taip, lyg jį suptų gausi šeima, kuriai jis tu- 
rėtų komanduoti. Ponas Faingoldas tučtuojau perėmė bakalėjos parduo- 
tuvę, parodė savo žmonai Liubai, kuri ir toliau nei rodėsi, nei atsaki- 
nėjo, dešimtaines svarstykles, žibalo baką, žalvarinę dešrų kartį, tuš- 
čią kasą ir — džiūgaudamas — rūsio atsargas. Marija, kurią jis tuo- 
jau priėmė pardavėja ir negailėdamas žodžių pristatė savo tariamai 
žmonai Liubai, parodė ponui Faingoldui mūsų Maceratą, jau trys die- 
nos gulintį po brezentu, mat mes vis negalėjom jo palaidoti, nes 

gatvėse buvo pilna rusų, bandančių dviračius, siuvimo mašinas ir 
moteris. 

"Pamatęs lavoną, kurį mes buvom apvertę ir paguldę ant nugaros, 
ponas Faingoldas taip pat išraiškingai suplojo virš galvos rankomis, 
kaip prieš daug metų Oskaras buvo matęs plojant žaislų pardavėją Zi- 
gismundą Markų. Jis pasišaukė į rūsį visą šeimą, ne tik žmoną Liu- 
bą, ir, aišku, matė ją visą atėjus, nes vadino vardais, sakė Liuba, Le- 
vai, Jokūbai, Berekai, Leonai, Mendeli ir Sonia, aiškino jiems, kas čia 
guli negyvas, ir tuojau pat pasakė mums, kad visi, kuriuos jis čionai 
susišaukė, irgi taip gulėjo prieš pakliūdami į Treblinkos krosnis, be to, 
dar jo svainė ir svainės sesers vyras, turėjęs penkis vaikiukus, visi gu- 
lėję, tik jis, ponas Faingoldas, negulėjęs, nes turėjęs barstyti chlorą. 

Paskui jis padėjo mums užnešti Maceratą laiptais į parduotuvę, kur 
jį vėl apsupo šeima, ir paprašė žmonos Liubos, kad padėtų Marijai nu- 
mazgoti lavoną. Ta nepadėjo, tačiau ponas Faingoldas to nepastebėjo, 
nes nešiojo iš rūsio į parduotuvę prekes. Nepagelbėjo ir Grefienė, an- 
dai numazgojusi motušę Tručinski, nes jos butas buvo pilnas rusų; mes 
girdėjom juos dainuojant. 

Senis Heilantas, jau pirmomis okupacijos dienomis gavęs darbo ir 
kalęs rusams puspadžius, pratrintus bežygiuojant pas mus, iš pradžių 
nenorėjo imtis karstadirbio amato. Bet kai ponas Faingoldas užmezgė 
su juo ryšį ir už elektros motorą iš senio Heilanto pašiūrės pasiūlė 
“Derby" cigarečių, jis atidėjo batus į šalį, paėmė kitus instrumentus ir 
paskutines dėžių lentas. 

Tada, prieš išvaromi ir pono Faingoldo priglaudžiami rūsyje, mes 
gyvenom motušės Tručinski kaimynų ir atvykėlių lenkų lig paskutinio 
ištuštintame bute. Senis Heilantas nukėlė nuo vyrių iš svetainės duris, 
nes iš miegamojo duris jau buvo panaudojęs motušės Tručinski kars- 
tui. Rūkydamas “Derby" cigaretes, kieme jis darė karstą. Mes buvom 
viršui, ir aš, pasiėmęs vienintelę paliktą bute kėdę, atsidaręs suskili- 
nėjusį langą, piktinausi, kad senis kala dėžę SE kaip, nesusiaurinda- 
mas, kaip pridera, į galą. 

Oskaras daugiau nematė Macerato, nes kai dėžę užkėlė ant našlės 
Gref vežimėlio, dangtis iš “Vitelo" margarino dėžės lentų jau buvo už- 
kaltas, nors gyvas būdamas, Maceratas ne tik nevalgė margarino, bet 
ir nenaudojo jo kepimui. 

Marija paprašė poną Faingoldą palydėti į kapus, nes bijojo rusų ka- 
reivių gatvėse. Faingoldas, kuris parietęs kojas sėdėjo ant prekystalio 
ir kabino iš popierinio puodelio dirbtinį medų, iš pradžių suabejojo, ar 
jo žmona Liuba išleis, bet paskui, matyt, gavo sutikimą, nes nulipo 

nuo prekystalio, padavė dirbtinį medų man, aš perdaviau jį Kurtukui, 
kuris tuojau visą sutvarkė; ponas Faingoldas į tą laiką Marijos padė- 
damas apsivilko ilgą juodą paltą su pilku triušio kailiukuų. Uždaryda- 
mas parduotuvę jis paprašė žmonos nieko neįsileisti, užsivožė jam per 
mažą cilindrą, kurį Maceratas anksčiau nešiodavo per visas laidotuves 
ir vestuvės. | 

Senis Heilantas atsisakė traukti vežimą į miesto kapines: Jis, gir- 
di, turįs taisyti batus ir negalįs ilgai gaišti. Makso Halbės aikštėje, kur 
teberūko griuvėsiai, jis pasuko kairėn į Brezeno kelią, ir man topte- 
lėjo, kad dabar važiuosim Zaspėn. Rusai sėdėjo priešais mumis vėsioje 
vasario saulėje, rūšiavo rankinius ir kišeninius laikrodžius, šveitė smė- 
liu sidabrinius šaukštus, nešiojo vietoj ausinių biusthalterius, mokėsi 
figūrinio važiavimo dviračiais, pasidarę kliūčių ruožą iš aliejinių pa- 
veikslų, laikrodžių, vonių, radijo aparatų ir kabyklų, raitė tarp jų aš- 
tuoniukes, sraigtus, spirales, rodė miklumą, išvengdami pro langus Iš- 
kiančių tokių objektų kaip vaikiški vežimėliai ir šviestuvai ir susilauk- 
dami už tai plojimų. Ten, kur mes važiuodavom, žaidimai trumpam 
nutrūkdavo. Keli ant uniformų užsivilkę moteriškus apatinukus rusai 
padėjo mums stumti, buvo beužsiimą Marija, bet ponas Faingoldas, 
mokėjęs rusiškai ir turėjęs pažymėjimą, juos sudraudė. Vienas karči- 
vis su moteriška skrybėle padovanojo mums narvelį si gyva papūgė- 
le. Kurtukas, stryksėjęs šalia vežimėlio, norėjo tuojau griebti ir išrauti 
margas jos plunksnas. Marija, nedrįsusi atsisakyti dovanos, kad Kur- 
tukas nepasiektų, padėjo narvelį prie manęs ant vežimėlio. Oskaras, 
kuriam papūgėlė pasirodė pernelyg marga, pastatė narvelį su paukščiu 
ant padidintos margarino dėžės su Maceratu. Aš sėdėjau pačiame ga- 
le, tabalavau nuleistom kojom ir žiūrėjau į pono Faingoldo veidą, 
raukšlėtą ir iki rūstumo susimąsčiusį, lyg jis mintyse tikrintų kažko- 
kią sudėtingą sąskaitą ir niekaip negalėtų suvesti galų. 

Aš truputį pamušiau būgną, linksmu ritmu, mat norėjau išsklaidy- 
ti niūrias pono Faingoldo mintis. Bet jis išsaugojo raukšlės, Žiūrėjo ne- 
žinia kur, galimas daiktas, matė net savo tolimą Galiciją, tik mano 
būgno ne. Tad Oskaras liovėsi būgnyti, duodamas pasireikšti vien ve- 
žimėlio ratams ir Marijos raudai. 

Kokia švelni žiema, pamaniau aš, kai paskutiniai Langfūro namai 
liko mums už nugarų, šiek tiek pasidomėjau papūgėle, kuri viršum ae- 
rouosto kabančioje saulėje ėmė šiaušti plunksnas. 

Aerouostas buvo saugomas, o kelias į Brezeną uždarytas. Vienas 
karininkas šnektelėjo su ponu Faingoldu, kuris derybų metu laikė ci- 
lindrą išskėstais pirštais ir rodė retus, šviesiai rudus, vėjo kedenamus 

plaukus. Pabarbenęs lyg tikrindamas į Macerato dėžę, pacrzinęs pirš- 
tu papūgėlę, karininkas mus praleido, bet paskyrė apsaugai ir palydai 
du daugių daugiausia šešiolikmečius vaikėzus su per mažomis pilotė- 
mis ir per dideliais automatais. 

Senis Heilantas vežė nėsyk neatsigręždamas. Jis taip pat sugebėjo 
nesustabdydamas vežimo viena ranka užsidegti cigaretę. Ore kabojo 
lėktuvai. Jų motorų dūzgimą galėjai aiškiai girdėti, nes buvo vasario 
pabaiga — kovo pradžia. Tiktai netoli saulės laikėsi keli debesys, bet 
ir tie pamažėle sklaidėsi. Bombonešiai skrido į Helos pusiasalį ar grį- 
žo iš jo atgalios, nes tenai dar kovėsi antrosios armijos likučiai. 

Oras ir lėktuvų dūzgimas mane nuteikė liūdnai. Nieko nėra nuobo- 
džiau, labiau keliančio pasibodėjimą už giedrą kovo dangų, pilną pri- 
tylančių ir vėl garsiau užkriokiančių lėktuvų: Be to, abu jaunieji ru- 
sai visą kelią stengėsi žengti į koją. 

Galimas daiktas, jog nuo važiavimo iš pradžių akmenų grindiniu, 
paskui duobėtu asfaltu, o gal kad važiavom prieš vėją, kelios greito- 
mis sukaltos dėžės lentos atsilaisvino; šiaip ar taip, atsidavė negyvu 
Maceratu, ir Oskaras apsidžiaugė, kai pasiekėm Zaspės kapines. 

Mes negalėjom privažiuoti pric kaltinių vartelių, nes prieš pat ka- 
pines skersai kelio stovėjo sudegęs T-34. Kiti tankai, traukdami Noi- 
farvaserio link, dėl to turėjo daryti lankstą. Jic buvo palikę kairėje ke- 
lio pusėje gilias provėžas ir išvertę dalį kapinių tvoros. Ponas Faingol- 
das paprašė senį Hecilantą stoti prie galo. Jie nunešė per vidurį links- 
tantį karstą tankų provėžomis, sunkiai persiropštė per kapinių tvoros 
likučius ir dar galiuką, sukaupė paskutines jėgas, paėjo tarp nugriau- 
tų ir pakrypusių antkapių. Senis Ieilantas godžiai traukė cigaretę ir 
pūtė dūmus į karsto galą. Aš nešiau narvelį su papūgėle. Marija vil- 
ko paskui save du kastuvus. Kurtukas nešė kirtiklį, tai yra švaistėsi 
juo, daužė juo pilką kapinių granitą, kol Marija neapsikentusi atėmė 
iš jo kirtiklį ir padėjo abiem vyrams kasti duobę. 

Kaip gerai, kad žemė čia smėlėta ir neįšalusi, pamaniau aš ir nu- 
ėjau prie šiaurinės kapinių tvoros ieškoti Jano Bronskio palaidojimo 
vietos. Ji turėjo būti kažkur tenai. Tiksliai jau nebuvo galima nusta- 
tyti kur, nes besikeičiantys metų laikai tą išdavikiškai baltą vietą bu- 
vo pavertę tokia pat pilka ir supleišėjusia kaip ir visa Zaspės kapinių 
tvora. | | 

Pro galinius grotinius vartelius aš grįžau atgal ir pagalvojau, stebei- 
lydamas susisukusias pušaites, kad mintys nenukryptų į pašalinius da- 
lykus: “Dabar va ir Maceratą laidoja“. Paieškojęs radau paaiškinimą, 
kodėl abu skato partneriai nuo šiol gulės po ta pačia smėlėta Žeme, 

nors.ir be mano vargšės mamos. 

Laidotuvės visuomet primena kitas laidotuvės! 

Smėlis nesunkiai davėsi kasamas, tačiau, matyt, norėjo geresnių ka- 
sėjų. Marija padarė pertrauką, pasirėmė sunkiai pūtuodama į kirtiklį ir 
vėl ėmė verkti, pamačiusi, jog Kurtukas iš toli mėto akmenis į narve- 
lyje tupinčią papūgėlę. Kurtukas vis nepataikydavo, mesdavo per to- 
li. Marija verkė garsiai ir neapsimetinėdama, mat buvo praradusi Ma- 
ceratą ir matė jį tokį, koks jis, mano nuomone, nebuvo, ir todėl da- 
bar turėjo amžinai įsivaizduoti mielą ir gerą. Ponas Faingoldas tuoj 
pasinaudojo proga pareikšti užuojautai ir drauge kveptelėti, nes kasi- 
mas jį vargino. Senis Heilantas, rodės, ieškojo aukso, — taip tolygiai 
mosavo kastuvu, mėtė žemes per galvą ir vienodais tarpais leido ci- 
garetės dūmus. Kiek atokiau ant kapinių tvoros sėdėjo du rusiukai ir 
plepėjo leisdami garą prieš vėją. Dar lėktuvas ir saulė, vis labiau ro- 
danti savo galią. 

Jie jau buvo iškasę apie metrą, ir Oskaras stovėjo nieko nenusitver- 
damas ir sutrikęs tarp seno granito, tarp susisukusių pušų, tarp Mace- 
rato našlės ir Kurtuko, mėtančio akmenis į papūgėlę. 

Reikia ar nereikia? Tau tuojau sucis dvidešimt vieneri, Oskarai. Tad 
reikia ar nereikia? Tu esi našlaitis. Reikėtų pagaliau. Nuo to laiko, kai 
palaidojai savo vargšę mamą, esi pusiau našlaitis. Jau tada turėjai ryž- 
tis. Paskui po velėna pakišo tavo tariamą tėvą Janą Bronskį. Ir tu, ga- 
limas visiškas našlaitis, stovėjai čia, ant šio smėlio, vadinamo Zaspe, 
ir laikei rankoje truputį apsioksidavusią šovinio tūtelę. Lijo, ir leido- 
si Ju-52. Ar jau tada, jei ne lietaus „šniokštimas, tai paskui besilci- 
džiančio transportinio lėktuvo gaudime negirdėjai klausimo “reikia ar 
nereikia?“ Tu įtikinėjai save, jog tai tik lietus ir tik motorų gaudimas; 
tokioje Monotonijoje gali pasigirsti bet kas. Tau reikėjo aiškumo, o ne 
sąlyginumo. 

Reikia ar nereikia? Dabar jie kasa duobę Maceratui, tavo tariamam 
tėvui, tavo antram tariamam tėvui. Daugiau tariamų tėvų, kiek Žinai, 
neturi. Kodėl dabar žongliruoji dviem žalio stiklo buteliais: reikia ar 
nereikia? Kieno gi dar gali pasiklausti? Gal tų susisukusių pušų, ku- 
rios pačios nesižino? 

„ Paskui aš radau menką lietą kryžių su sudūlėjusiais išrantymais ir 
aprūdijusiomis raidėmis: Matilda Kunkel... ar Runkel. Po to radau — 
reikia ar nereikia — smėlyje tarp dagių ir kranto avižų — reikia — 
tris ar keturis — ar nereikia — lėkštės dydžio, perrūdijusius ir trupan- 
čius metalinius vainikus, anksčiau — reikia — galbūt vaizdavusius 
ąžuolo ar lauro lapus — o gal nereikia — pasvėriau juos rankoje — 

o gal vis dėlto reikia — nusitaikiau — reikia — į viršuje atsikišusį 
kokių — ar gal — keturių centimetrų skersmens kryžių — nereikia — 


atsitraukiau maždaug per du metrus — reikia — ir mečiau — ne — 
prošal — darsyk — pernelyg pakrypęs geležinis kryžius -— reikia — 
Matilda Kunkel ar Runkel — reikia Runkel, reikia Kunkėl — šešis- 


syk jau mečiau iš septynių ir šešissyk nepataikiau, liko septintas — 
reikia, pakabinau jį ant viršaus — reikia — apvainikavau Matildą — 
reikia — laurai panelei Kunkel — reikia? — paklausiau aš jaunosios 
ponios Runkel — taip, atsakė Matilda; ji mirė labai anksti; dvidešimt 
septynerių metų ir buvo gimusi šešiasdešimt aštuntaisiais. O man ėjo 
dvidešimt pirmi, kai septintu metimu pataikiau, kai iš — “reikia ar 
nereikia?" — liko įrodytas, apvainikuotas, pataikytas, laimėtas“ 
“reikia !" 

Tuo momentu, kai Oskaras su “reikia! lūpose ir širdyje leidosi pas 
duobkasius, papūgėlė karktelėjo ir pabėrė savo mėlynas tr geltonas 
plunksnas, nes Kurtukas jai pataikė. Ir aš pagalvojau, koks klausimas 
vertė mano sūnų taip ilgai svaidyti akmenukus į papūgėlę, kol paga- 
liau paskutinis metimas davė atsakymą. 

Jie jau buvo prisistūmę dėžę pric maždaug metro dvidešimties cen- 
timetrų gylio duobės. Senis Heilantas skubėjo, bet turėjo palaukti, nės 
Marija katalikiškai meldėsi, o ponas Faingoldas laikė cilindrą prie krū- 
tinės ir,akimis buvo Galicijoje. Ir Kurtukas priėjo arčiau. Matyt, po 
pataikymo kažką nusprendė ir dabar su vienokiais ar kitokiais ketini- 
mais, panašiai kaip Oskaras pasiryžęs prisiartino prie karsto. 

Mane kankino nežinia. Ar tai mano sūnus kažkam pasiryžo? Ar jis 
pagaliau pasiryžo mane pripažinti vieninteliu tikruoju tėvu ir mylėti 
kaip tėvą? Gal jis dabar, pavėluotai, ryžosi tapti būgnininku? O gal 
taip nusprendė: mirtis mano tariamam tėvui Oskarui, kuris nužudė ima- 
no tariamą tėvą Maceratą partiniu ženkleliu vien todėl, kad tėvas jam 
buvo įkyrėjęs? Ar ir jis sūnišką linkimą prie tėvo galėjo parodyti tik 
nužudydamas pastarąjį? 

Kai senis Heilantas greičiau. įvertė, negu nuleido į duobę dėžę su 
Maceratu ir. partijos ženkleliu kvėpavimo takuose, su rusiško automato 
šoviniais pilve, Oskaras prisipažino, kad Maceratą jis nužudė tyčia, to- 
dėl kad tas tikriausiai buvo ne jo tariamas tėvas, o tikrasis; todėl kad 
jam įgriso visą gyvenimą tampytis tėvą. 

Netiesa ir tai, kad partijos ženklelio Žiogelis jau buvo atsegtas, kai 
aš pastvėriau jį nuo grindų. Aš jį atsegiau tiktai savo delne. Sprangų, 
duriantį ir lipnų atidaviau aš Maceratui jo saldainį, kad rusai rastų pas 
Jį jo ordiną, kad jis įsikištų partiją į burną, kad paspringtų... partija, 

manim, savo sūnumi; kad gautų galą! 

Senis Heilantas ėmė užkasinėti duobę. Kurtukas vikriai, bet uoliai 
jam padėjo. Aš niekada nemylėjau Macerato. Kartais jis man patikda- 
vo. Jis rūpinosi manim daugiau kaip virėjas negu tėvas. Jis buvo ge- 
ras virėjas. Kartais pasigesdamas Macerato, aš pasigendu jo Karaliau- 
čČiaus kukulių, jo rūgščių kiaulės inkstų, jo karpio su ridikais ir grie- 
tine, tokių jo patiekalų kaip: ungurių sriuba su žalėsiais, Kaselio šon- 
kauliukai su raugintais kopūstais, ir jo nepamirštami sekmadienio 
kepsniai, kurių skonį po šiai dienai prisimenu. Jam, gebėjusiam jaus- 
mus paversti sriubomis, pamiršo įdėti į karstą samtį. Pamiršo įdėti į 
karstą skato kortas. Jis virė geriau, negu lošė. Bet lošė geriau negu 
Bronskis, beveik taip pat kaip mano vargšė mama. Tai buvo jo turtas, 
tai buvo jo nelaimė. Už Mariją aš jam niekada neatleidau, nors jis su 
ja elgėsi gerai, niekada nemušė ir paprastai nesiginčydavo, kai jinai 
imdavo ožiuotis. Dar jis neatidavė manęs Reicho sveikatos ministeri- 
jai ir pasirašė raštą tik tada, kai pašto jau niekas nenešiojo. Man gi- 
mus po lempomis jis numatė mane į krautuvininkus. Kad nereikėtų 
stovėti už prekystalio, Oskaras daugiau kaip septyniolika metų slaps- 
tėsi už maždaug šimto baltai ir raudonai lakuotų būgnų. Dabar Mace- 
ratas gulėjo ir nebegalėjo atsikelti. Senis Heilantas vertė ant jo žemės 
ir rūkė Macerato cigaretes “Derby". Oskarui dabar būtų reikėję per- 
imti parduotuvę. Bet ją jau buvo spėjęs perimti ponas Faingoldas su 
savo gausia nematoma šeimyna. Visa kita — Marija, Kurtukas ir at- 
sakomybė už juos abu — liko man. 

Marija verkė ir nuoširdžiai katalikiškai tebesimeldė... Ponas Fain- 
goldas buvo Galicijoje ir sprendė kuklius skaičiavimo uždavinius. Kur- 
tukas buvo jau pavargęs, bet vis tebekasė. Ant kapinių tvoros sėdėjo 
ir plepėjo ruseliai. Senis Heilantas tolygiai niūriai vertė Zaspės kapi- 
nių smėlį ant margarino dėžių lentų. Tris žodžio “Vitelo" raidės Os- 
karas dar galėjo perskaityti. Šit jis nusiėmė nuo kaklo savo instrumen- 
tą, pasakė jau nebe “reikia ar nereikia?“, o “reikia!" ir metė būgną te- 
nai, kur jau buvo tiek smėlio, kad neatsitrenktų į karstą. Aš pridėjau 
ir lazdeles. Jos įsmigo į smėlį. Tai buvo mano kedentojų laikų būgnas. 
Iš fronto teatro rekvizito. Padovanotas Bebros. Kaip Bebra būtų įver- 
tinęs mano poelgį? Jį buvo mušęs Jėzus ir kresnas, stambiomis veido 
poromis rusas. Iš jo ne kažin kas buvo likę. Bet dunkstelėjo, kai už- 
krito kastuvas smėlio, ir darsyk dunkstelėjo, kai užkrito antras kastu- 
vas. Sulig trečiu kastuvu jau nebeišleido nė garso, tiktai lopinėlis balto 
lako dar buvo matyti; pagaliau jis išnyko po smėliu, smėlio krūva ant 

mano būgno vis didėjo, augo ir aš ėmiau augti, kaip rodė pradėjusi 
smarkiai kraujuoti nosis. 

Kurtukas pirmas pastebėjo kraują. 

— Jam bėga kraujas! Jam bėga kraujas! — šaukė jis ir sugrąžino 
"iš Galicijos poną Faingoldą, atitraukė nuo maldos Mariją, net priver- 
tė išgąstingai dėbtelėti į mane abu ant tvoros sėdėjusius ir Brezeno 
pusėn varinėjusius šnekas rusiukus. 

Senis Heilantas įsmeigė į smėlį kastuvą, paėmė kirtiklį ir pridėjo 
man prie sprando mėlynai juodą jo geležį. Vėsa padarė savo. Krauja- 
vimas sumažėjo. Senis Heilantas vėl ėmė kasti, jam jau buvo beveik 
nelikę smėlio, paskui kraujas išvis nustojo bėgti, bet augimas nesiliovė 
ir reiškėsi vidujiniu traškėjimu, šniokštimu ir girgždesiu. 

Baigęs daryti kauburį, senis Heilantas ištraukė iš kito kapo sutre- 
šusį medinį kryželį be užrašo ir įsmeigė į naująjį kapą maždaug tarp 
Macerato galvos ir mano užkasto būgno. 

— Gatava! — pasakė senis ir paėmė ant rankų nebegalėjusį paci- 
ti Oskarą, nusinešė jį, patraukė paskui save iš kapinių visus, net. ru- 
siukus su automatais, nudrožė per išverstą tvorą, tankų provėžomis 
link rankinio vežimėlio prie skersai tramvajaus bėgių stovinčio tanko. 
Aš per petį žvelgiau atgal į Zaspės kapines. Marija nešė narvelį su pa- 
pūgėle, ponas Faingoldas įrankius, Kurtukas nieko nenešė, abu rusiu- 
kai buvo su per mažom pilotėm ir per dideliais automatais, kranto pu- 
šys stovėjo susikūprinusios. 

Nuo smėlio perėjom ant asfaltuoto kelio. Ant sudegusio tanko sė- 
dėjo Šugeris Leo. Aukštai danguje lėktuvai, grįžtantys iš Helos, skren- 
dantys tenai. Šugeris Leo stėngėsi neišsisuodinti pirštinių į-T-34 degė- 
sius. Saulė su savo prisotintais debesėliais buvo užgriuvusi Sopoto kal- 
ną su. bokštu viršūnėje. Šugeris Leo nuslydo nuo tanko ir išsitiesė. 

Senis Heilantas, išvydęs Šugerį Leo, nudžiugo: 

— Žiūrėk tu man! Viskas eina po vėlnių, o Šugeris Leo savo 
vietoj! 

Jis geraširdiškai paplojo laisva ranka jam per juodą surdutą ir 
apšvietė poną Faingoldą: 

. — Tai mūsų Šugeris Leo. Jis mums dabar pareikš užuojautą ir pa- 
spaus ranką. 

Taip ir buvo. Leo suplasnojo rankom, seilėdamasis, kaip visada, pa- 
reiškė mums užuojautą ir paklausė: 

— Ar nematėt Viešpaties, ar nematėt Viešpaties? 

Niekas jo nebuvo matęs. Marija, nežinau kodėl, padovanojo jam 
narvelį su papūgėlė. 

Kai Šugeris Leo priėjo prie Oskaro, kurį senis Heilantas buvo pa- 
guldęs į rankinį vežimėlį, jo veidas išsidraikė, vėjas išpūtė jo drabu- 
žius. Šokis įsimetė jam į kojas. 

— Viešpats, Viešpats! — šaukė jis ir purtė narvelyje papūgėlę. — 
Pasižiūrėkit į Viešpatį, kaip jis auga, na, pasižiūrėkit, kaip jis auga! 

Paskui jį kažkas išmetė sykiu su narveliu į orą, ir jis nubėgo, nu- 
lėkė, nušoko, nusibaladojo, prasmego, išnyko sykiu su čerškiančiu 
paukščiu, pats paukštis, pagaliau pakilęs į orą, nuplasnojo per laukus 
Ryzenfelderio pusėn. Ir buvo girdėti, kaip jis šaukia, tarp automatų 
papliūpų: “Jis auga, jis auga!“, ir kai rusiukai keitė diskus, šaukė: “Jis 
auga!“ Net kai vėl sutratėjo automatai, kai Oskaras nusirito bepako- 
piais laiptais į didėjančią, visaryjančią alpulio bedugnę, jis tebegirdėjo 
paukštį, balsą, varną — Leo skelbė: 

— Jis auga, jis auga, jis auga! 


DEZINFEKCIJOS PRIEMONĖS 


Paskutinę naktį mane lankė greiti sapnai. Viskas buvo panašiai kaip 
lankymo dienomis, kai ateina draugai. Sapnai perduodavo viens kitam 
duris, išeidavo papasakoję, ką sapnai paprastai laiko reikalinga papa- 
sakoti: banalių, pilnų pasikartojimų istorijų, monologų, kurių, deja, ne- 
gali praleisti pro ausis, nes jie sakomi gan įtaigiai ir su prastu akto- 
rių skeryčiojimusi. Kai pabandžiau tas istorijas papasakoti Brunui per 
pusryčius, tai nieko iš to neišėjo, nes buvau viską pamiršęs; Oskaras 
negabus sapnams. Kai Brunas rinko nuo stalo indus, aš lyg šiaip sau 
paklausiau: 

— Mielas Brunai, koks gi mano ūgis? 

Brunas pastatė lėkštelę su marmėladu ant kavos puoduko ir susirū- 
pino: 

— Bet, pone Maceratai, jūs ir vėl nevalgėte. marmelado. 

Ak, tie priekaištai man jau girdėti. Po pusryčių jis visuomet mane 
bara. Mat Brunas kasryt atneša man kelis šaukštelius žemuogių mar- 
melado, kurį aš tuojau uždengiu popierium, laikraščiu, padaręs iš jo 
stogą. Aš negaliu marmelado nei matyt, nei paimti burnon, todėl at- 
sakiau Brunui ramiai ir tvirtai: 

— Tu juk Žinai, Brunai, ką aš manau apie marmeladą — pasakyk 
geriau, koks mano ūgis? 

Bruno akys kaip išnykusio aštiuonkojo. Kai reikia pagalvoti, jų 
priešistorinį žvilgsnį jis nukreipia į lubas, atsako paprastai joms, tad 
ir šįryt pasakė luboms: 

— Bet čia juk žemuogių marmeladas! 

Tik po ilgokos pauzės — mat tylėdamas aš tarsi kartojau klausimą 
apie Oskaro ūgį — Bruno žvilgsnis atsiplėšė nuo lubų ir įsikibo į ma- 
no lovos grotas, tada aš išgirdau, jog esu metro ir dvidešimt vieno 
centimetro. 

-— Ar tu, mielas Brunai, dėl visa ko manęs darsyk nepamatuotum? 

Nekeisdamas žvilgsnio krypties Brunas išsitraukė iš užpakalinės 
kelnių kišenės metrą, beveik brutaliai bloškė nuo manęs antklodę, už- 
dengė nuogybę marškiniais, išlankstė intensyviai geltoną, ties šimtas 
septyniasdešimt aštuntu centimetru nulaužtą metrą, prikišo jį prie ma- 
nęs, pastumdė, patikrino, prispaudė, kad būtų. tikriau rankom, bet 
žvilgsniu tebeviešėjo dinozaurų laikuose, pagaliau leido metrui ant ma- 
nęs nusiraminti ir dėdamasis, jog skaito jo parodymus, pasakė: 

—- Vis dar metras ir dvidešimt vienas cėntimetras! 

Kodėl! jis taip triukšmauja lankstydamas metrą, rinkdamas nuo stalo 
pusryčių indus? Gal jam nepatinka mano ūgis? 

Išėjęs iš kambario su pusryčių padėklu, su trynio geltonumo met- 
ru šalia skandalingai natūralios spalvos žemuogių marmelado, korido- 
riuje jis dar prikišo nosį prie durų akutės — aš pasenau nuo jo žvilgs- 
nio ir pagaliau likau vienas su savo metro ir dvidešimt vieno cėntimet- 
ro ūgiu. 

Taigi tokio ūgio dabar Oskaras! Beveik pėr didelis kaip nykštukas, 
neūžauga, liliputas! Kokiame aukštyje nešiojo skyrimą mano Rozvita, 
slėpiningoji Raguna? Kokį ūgį sugebėjo išlaikyti mokytojas Bebra, 
princo Eugenijaus palikuonis? Net į Kiti ir Feliksą dabar būčiau Žiū- 
rėjęs iš viršaus. O juk visi jie, mano ką tik išvardinti, pavydžiai ir ma- 
loniai žiūrėdavo iš viršaus į Oskarą, iki dvidešimt vienerių metų bu- 
vusį devyniasdešimt keturių centimetrų. 

Aš pradėjau augti tiktai tada, kai per Macerato laidotuves Zaspės 
kapinėse gavau akmeniu į pakaušį. 

Oskaras paminėjo akmenį. Tad aš ryžausi papildyti pasakojimą apie 
įvykius kapinėse. 

Kai aš žaisdamas išsiaiškinau, jog man nebeliko “reikia ar nerei- 
kia?“, jog yra tiktai “turiu, privalau, noriu!“, — aš nusikabinau nuo 
kaklo būgną, įmečiau jį su lazdelėmis į Macerato kapą, pasiryžau aug- 
ti, pajutau iškart vis garsėjantį ūžimą ausyse ir tiktai tada man kaukš- 
telėjo į pakaušį maždaug graikiško riešuto didumo akmuo, paleistas 

mano sūnaus Kurto keturių su puse metų jėga. Nors tas kaukštelėjimas 
manęs nė kiek nenustebino — aš juk nujaučiau, kad. sūnus kažką ke- 
tina man padaryti, — tuojau puoliau paskui savo būgną į Macerato ka- 
pą. Senis Heilantas ištraukė mane sausa seno žmogaus ranka iš duo- 
bės, bet paliko būgną ir lazdeles, paguldė mane sprandu prie kirtiklio 
geležies, nes buvo pradėjusi kraujuoti nosis. Kaip jau žinom, kraujas 
greit nustojo bėgęs, o augimas tęsėsi, tiesa, buvo toks minimalus, kad 
jį pastebėjo tiktai Šugeris Leo ir paskelbė visiems paukštiškai klykda- 
mas ir plasnodamas. 

Tai toks būtų papildymas; apskritai jis visai nereikalingas, nės augti 
pradėjau dar prieš gaudamas akmeniu ir įsiversdamas į Macerato ka- 
pą. Tačiau Marija ir ponas Faingoldas žinojo tik vieną priežastį, dėl 
ko pradėjau augti: smūgis į pakaušį, kritimas į duobę. Marija iškaršė 
Kurtukui kailį dar kapinėse. Man buvo gaila vaiko, nes galėjo būti ir 
taip, kad jis sviedė į manc akmenį norėdamas man padėti, pagrėitinti 
augimą. Galbūt jis pagaliau norėjo turėti tikrą, suaugusį tėvą ar bent 
jau pakaitalą Maceratui, nes manęs, kaip tėvo, jis niekada nepripaži- 
no ir negerbė. Per maždaug metus trukusį mano augimą užteko abie- 
jų lyčių gydytojų, visą bėdą vertusių akmeniui, nelaimingam įkritimui, 
taigi taip sakiusių ir rašiusių mano ligos istorijoje: Oskaras Macera- 
tas yra kreivas Oskaras todėl, kad gavo akmeniu į pakaušį... ir taip to- 
liau, ir taip toliau. Čia reikėtų prisiminti mano trečiąją gimimo dieną. 
Ką gi suaugusieji galėjo pasakyti apic mane: būdamas trejų metų Os- 
karas nugriuvo nuo laiptų ant betoninių grindų. Dėl to nustojo augti 
ir taip toliau, ir taip toliau... 

Tokiuose aiškinimuose justi suprantamas Žmogaus noras kiekvieną 
stebuklą kuo nors pateisinti. Oskaras priverstas prisipažinti, kad ir jis 
kuo nuodugniausiai ištyrinėja kiekvieną keistesnį reiškinį, kol jį atmeta 
kaip neįtikėtiną. 

Grįžę iš Zaspės kapinių, motušės Tručinski bute radome naujus 
nuomininkus. Aštuonių asmenų lenkų šeima buvo apgyvenusi virtuvę 
ir abu kambarius. Jie buvo malonūs, sutiko mus priimti, kol susirasim 
butą, tačiau ponas Faingoldas pasipriešino tokiam masiniam gyveni- 
mui, sutiko mus vėl priimti į miegamąjį, o pats kol kas tenkintis sve- 
taine. Tačiau tai netiko Marijai. Jai atrodė, kad, kaip šviežia našlė, nė- 
gali gyventi su vienišų ponu viename bute. 

Faingoldas, kol kas dar nesupratęs, kad neturi nei Liubos, nei šei- 
mos, puikiai suprato Mariją. Padorumas ir Žmona, girdi, išties to ne- 
leidžia, bet rūsyje mes puikiausiai galį gyventi. Jis net padėjo jį įsi- 
rengti, bet nesutiko, kad ir aš tenai persikelčiau. Kadangi aš sirgau, 

baisingai sirgau, man buvo paklota svetainėje greta mano vargšės ma- 
mos pianino. Sunku buvo rasti gydytoją. Dauguma gydytojų laiku pa- 
liko miestą su kariuomenės transportu, nes Vakarų Prūsijos ligonių ka- 
sa buvo perkelta į Vakarus jau sausio mėnesį ir šitaip paciento sąvo- 
ka daugeliui gydytojų tapo abstrakti. Ilgai ieškojęs Helenos Langės 
mokykloje, kur vermachto ir Raudonosios Armijos sužeistieji gulėjo 
greta, jis aptiko gydytoją iš Elbingo, dariusią tenai amputacijas. Ji pa- 
Žadėjo ateiti ir iš tiesų po keturių dienų atėjo, atsisėdo prie mano guo- 
lio, surūkė apžiūrinėdama mane tris ar keturias cigaretes ir užmigo ne- 
pabaigusi ketvirtos. 

Ponas Faingoldas nedrįso jos Žžadinti. Marija nedrąsiai kumštelėjo 
jai į šoną. Bet gydytoja pabudo tik tada, kai cigaretė ėmė deginti jai 
kairįjį smilių. Ji tuojau atsistojo, užgesino koja ant kilimo numestą 
nuorūką ir trumpai, susierzinusi pasakė: 

— Prašau man atleisti. Paskutines tris savaites nėsudėjau nė bluos- 
to. Buvau Kėzemarko kelte prie Rytprūsių vaikų. Tiktai kariuomenė 
prasimušė. Mes ne. Kokie keturi tūkstančiai. Ir visi priburbuliavo. 

Paskui taip pat trumpai, kaip pasakojo apie priburbuliavusius vai- 
kus, paplekšnojo man per augantį mažvaikio skruostą, įsikišo burnon 
naują cigaretę, atsiraitojo kairę rankovę, išsitraukė 1š portfelio amup- 
lę ir pasakė leisdamasi stimuliuojančių vaistų Marijai: 

— Negaliu pasakyti, kas yra vaikui. Reikėtų paguldyti klinikon. 
Bet čia jos nėra. Turit keliauti į Vakarus. Kelių, rankų ir pečių sąna- 
riai sutinę. Galva irgi ima tinti. Dėkit šaltus kompresus. Paliksiu ke- 
lias tabletes, jeigu kamuotų škausimai ir negalėtų miegoti. 

Man patiko ta mažakalbė gydytoja, nežinojusi, kas man yra ir tai 
pripažinusi. Marija ir ponas Faingoldas kelias savaites man vis dėjo 
šaltus kompresus, kurie man buvo malonūs, bet nekliudė kelių, rankų 
ir pėčių sąnariams taip pat toliau tinti ir skaudėti. Marijai ir ponui 
Faingoldui daugiausia nerimo kėlė mano platyn einanti galva. Ji gir- 
dė mane tom tablectėm, bet jos greitai baigėsi. Jis su liniuotė ir pieš- 
tuku braižė karščio kreivas, bet greitai ėmė eksperimentuoti, braižyti 
drąsias konstrukcijas ir žymėti jose mano temperatūrą, kurią kasdien 
po penkiskart matuodavo juodojoje rinkoje už dirbtinį medų išsimai- 
nytu termometru; pono Faingoldo lentelėse paskui viskas atrodydavo 
kaip baisingų tarpeklių išraižyti kalnai — aš įsivaizdavau, jog tai Al- 
pės, snieguota Andų grandinė, — tuo tarpu mano temperatūra nebu- 
vo taip labai kontrastiška: rytais termometras paprastai rodydavo tris- 
dešimt aštuonis ir vieną; iki vakaro išspausdavau iki trisdešimt devy- 
nių; trisdešimt devyni ir keturios buvo aukščiausia temperatūra per vi- 

są mano augimo laikotarpį. Karščiuodamas aš visko prisiklausiau ir 
prisižiūrėjau, pavyzdžiui, sėdėjau karuselėje, norėjau nuo jos nulipti, 
bet negalėjau. Su daug daug mažų vaikų sėdėjau gaisrininkų automo- 
biliuose, tuščiavidurėse gulbėse, ant šunų, kačių, kiaulių ir elnių, su- 
kausi, sukausi, sukausi, norėjau nulipti, bet negalėjau. Maži vaikai ver- 
kė, jie kaip ir aš norėjo išlipti iš gaisrininkų automobilių, tuščiavidu- 
rių gulbių, nusiropšti nuo kačių, šunų, elnių ir kiaulių, nebenorėjo dau- 
giau suktis, bet turėjo. Kadangi šalia karuselės savininko stovėjo dan- 
giškasis Tėvas ir vis mokėjo už mus. O mes meldėmės: 

— Tėve mūsų, mes žinom, kad Tu turi daug smulkių, kad Tau 
smagu mus vėžinti karuselėse, kad Tau patinka parodyti mums, jog šis 
pasaulis apvalus. Būk geras, įsikišk kišenėn piniginę, pasakyk stop, 
viskas, gana, šventa, baigta, lipt žemėn, uždaryta, stoi — mums, varg- 
šams vaikeliams, svaigsta galvos, mūsų keturis tūkstančius atvežė į 
Kėzemarką prie Vyslos, o toliau neprasimušam, nes Tavo karuselė, Ta- 
vo „karuselė... 

Bet Dievulis, Tėvas mūsų, karuselės savininkas tik šypsojosi lyg 
prisuktas, vis traukė monetas iš piniginės, kad keturi tūkstančiai vai- 
kelių, sykiu su Oskaru, suktųsi ratu gaisrininkų automobiliuose ir tuš- 
čiavidurėse gulbėse, ant kačių, šunų, kiaulių ir elnių, ir kai elnias — 
man ir po šiai dienai atrodo, kad aš sėdėjau ant elnio, — nešdavo ma- 
ne pro karuselininką ir Tėvą mūsų, jo veidas būdavo vis kitoks: tai 
kaip Rasputino, susikandusio kitam ratui skirtą monetą savo Žiniuoniš- 
kais dantimis; tai kaip poetų karaliaus Gėtės, traukiančio iš subtiliai 
išsiuvinėto kapšelio monetas su Tėvo mūsų profiliu, paskui vėl atro- 
dydavo kaip Rasputinas, siautulingas, ir kaip ponas fon Gėtė, nuosai- 
kus. Truputis beprotybės su Rasputinu, paskui išminties sumetimais 
Gėtė. Ekstremistai aplink Rasputiną, tvarkos jėgos aplink Gėtę. Masė, 
maištas aplink Rasputiną, kalendoriniai posakiai po Gėtės... ir pagaliau 
pasilenkė — ne todėl, kad nukrito karštis, o kad karščiuojant visada 
atsiranda kas padeda, — ponas Faingoldas pasilenkė ir sustabdė karu- 
selę. Jis sulaikė gaisrinės, gulbes ir elnius, nuvertino Rasputino mo- 
netas, pasiuntė Gėtę Žemyn pas mamas, nulakdino keturis tūkstančius 
apsvaigusių vaikelių iš Kėzemarko per Vyslą dangaus karalystėn — ir 
iškėlė Oskarą iš jo karščio patalo, pasodino jį ant lizolio debesies, tai 
yra ėmė mane dezinfekuoti. Iš pradžių ta procedūra dar buvo susiju- 
si su utėlėmis, paskui virto įpročiu. Utėlių jis pirmiausia aptiko pas 
Kurtuką, paskui pas mane, pas Mariją ir pas save. Galbūt jų mums 
paliko tas kalmukas, atėmęs iš Marijos Maceratą. Ak, kaip šaukė po- 
nas Faingoldas, aptikęs utėlių. Savo Žmoną ir vaikus šaukė jis, įtarė 

visą šeimą turint parazitų, paskui išsimainė į dirbtinį medų ir avižinius 
dribsnius įvairiausių dezinfekcijos priemonių ir pradėjo kasdien dėzin- 
fekuoti save, visą savo šeimą, Kurtuką, Mariją, mane ir mano ligos 
patalą. Jis mus trynė, pudravo ir purškė. Ir jam purškiant, pudruojant 
ir trinant, mano karštis vešėjo, jo kalba liejosi, aš girdėjau apic vago- 
nus karbolio, chloro ir lizolio, kuriuos jis išpurškė ir iššlakstė, kai bu- 
vo Treblinkos stovyklos dezinfektorius ir kasdien antrą valandą laistė 
lizolio skiediniu stovyklos kelius, barakus, dušus, deginimo krosnis, 
drabužių ryšulius, laukiančius, dar nebuvusius duše Žmones, gulinčius, 
jau po dušo, viską, kas ėjo iš krosnių, ir viską, kas ėjo į krosnis. To- 
kia buvo jo, dezinfektoriaus Marijušo Faingoldo, parčiga. Ir jis: vardi- 
no man Žmones, nes žinojo visų jų pavardes: pasakojo apie Bilauerį, 
kuris vieną dieną per pačius rugpjūčio karščius patarė dezinfektoriui 
palaistyti Treblinkos stovyklos kelius ne lizolio skiediniu, o žibalu. Ir 
ponas Faingoldas jo paklausė. O Bilaueris turėjo degtuką. O senis Ce- 
vas Kurlandas iš COB'o* visus prisaikdino. Inžinierius Gajevskis 1š- 
laužė ginklinės duris. Ir Bilaueris nušovė poną haupišturmtiūrerį Kut- 
nerį. O Štulbachas ir Varinskis puolė Cisenį. Kiti — Travnikų žmones. 
Dar kiti atjungė tvorą ir išgriuvo pro ją. Bet unteršarfiūreris Šepkė, vi- 
sada pokštavęs, vesdamas Žmonės į dušą, stovėjo stovyklos tarpuvar- 
tėje ir šaudė. Tačiau tai nicko nepadėjo, nes kiti užpuolė jį: Adekas 
Kavė, Motelis Levitas ir Hėnochas Lėreris, taip pat Ileršas Rotblatas, 
Letekas Cagielis ir Tosijas Baranas su savo Debora, o Lolekas Begel- 
manas šaukė: 

“Ir Faingoldas tegu bėga, kol atskrido lėktuvai". Bet ponas Fain- 
goldas laukė savo Žmonos Liubos. O ta ir tada nepasirodė, nors ir kiek 
ją šaukė. Tada jį nutvėrė iš kairės ir dešinės. Iš kairės Jakubas Ge- 
lenteris, iš dešinės Mordechajus Švarcbardas. O priešais bėgo maža- 
sis daktaras Atlasas, tvirtinęs, jog lizolis svarbesnis už gyvenimą! Ir 
ponas Faingoldas galėjo tai tik patvirtinti; mat jis laistė lizoliu negy- 
vėlius, ne vieną negyvėlį, o negyvėlius, skaičiai čia nesvarbu, negy- 
vėlius, ir viskas. Ir vardų Žinojo tiek, kad net nuobodu darėsi, kad 
man, besimaudančiam lizolyje, nesvarbu buvo šimto tūkstančių gyve- 
nimas ir mirtis, daug labiau rūpėjo, ar gyvybę, jei ne gyvybę, tai mir- 
tį, galima laiku ir tinkamai išdezinfekuoti pono Faingoldo dezinfekci- 
jos priemonėmis. | | 

Paskui karštis man nukrito ir atėjo balandis. Tada karštis vėl pakilo, 


* Žydų kovinė organizacija, 1943 mėtais vadovavusi Varšuvos geto sukilimui, (Vert. 
past.) 

karuselė vėl ėmė suktis, ir ponas Faingoldas ėmė laistyti lizoliu gy- 
vus ir mirusius. Paskui karštis vėl nukrito ir baigėsi balandis. Gėgu- 
žės pradžioje mano kaklas sutrumpėjo, krūtinė išsiplėtė, pasislinko į 
viršų taip, kad aš galėjau pasitrinti smakru į raktikaulį nepalenkdamas 
galvos. Vis dar truputį karščiavau ir gaudavau truputį lizolio. Taip pat 
girdėjau Marijos lizolyje plaukiančius žodžius: 

— Kad tik jis neišaugtų kreivas. Kad tik nebūtų su kupra. Kad tik 
neišpamptų galva! 

Bet ponas Faingoldas guodė Mariją, pasakojo jai apie savo pažįs- 
tamus Žmones, kurie daug ko pasiekė turėdami Kkuprą ir vandenės 
išpūstą galvą. Žinojo tokį Romaną Frydrychą, kuris kuprotas išvažia- 
vo į Argentiną ir įkūrė tenai siuvimo mašinų parduotuvę, vėliau labai 
išsiplėtusią ir išgarsėjusią. Pasakojimas apie laimės vaiką kuprių Fryd- 
rychą Marijos nepaguodė, tačiau pačiam pasakotojui, ponui Faingol- 
dui, sukėlė tokį entuziazmą, kad jis nusprendė pakeisti mūsų bakalė- 
jinių prekių parduotuvės profilį. Gegužės viduryje, tik pasibaigus 
karui, parduotuvė gavo naujų prekių. Pasirodė pirmosios siuvimo 
mašinos ir atsarginės siuvimo mašinų dalys, tačiau maisto produktai 
kiek laiko dar liko ir gelbėjo pereinamuoju periodu. Rojaus laikai! 
Grynais beveik niekas nemokėdavo. Buvo mainoma, vėl mainoma, 
dirbtinis medus, avižiniai dribsniai, paskutiniai dr. Etkerio kepimo 
miltelių pakeliai, cukrus, miltai ir margarinas virto dviračiais, dvira- 
čiai ir atsarginės dviračių dalys — elektros motorais, tie — instrumen- 
tais, instrumentai — kailių dirbiniais, o jau kailius ponas Faingoldas 
vertė siuvimo mašinomis. Kurtukas šiame “tu man — aš tau“ Žaidi- 
me buvo labai naudingas, atvesdavo klientų, tarpininkaudavo, greičiau 
už Mariją perprato naują sritį. Dabar buvo beveik kaip Macerato lai- 
kais. Marija stovėdavo už prekystalio, aptarnaudavo tuos klientus, 
kurie dar buvo likę mieste, ir sunkiai graibydama lenkiškus žodžius 
bandė aiškintis naujųjų klientų norus. Kurtukas buvo gabus kalboms. 
Kurtuko buvo visur pilna. Ponas Faingoldas galėjo pasikliauti Kurtu- 
ku. Dar nė penkerių neturintis Kurtukas taip išsimiklino, kad kaipmat 
tarp šimto blogų ir vidutinių modelių, siūlomų Geležinkelio stoties 
gatvės juodojoje rinkoje, aptikdavo puikių Zingerio ir Pfafo mašinų, ir 
ponas Faingoldas mokėjo įvertinti Kurtuko sugebėjimus. Kai gegužės 
pabaigoje iš Bisau per Brentau į Langfūrą pėsčiomis atėjo mano 
močiutė Ana Koljaiček, aplankė mus ir sunkiai pūtuodama krito į 
krėslą, ponas Faingoldas labai išgyrė Kurtuką, rado gražių žodžių ir 
Marijai. Ilgai ir nuodugniai dėstydamas močiutei mano ligos istoriją, 
drauge vis primindamas savo dezinfekcijos priemonių naudą, jis pagy- 


333 


rė ir Oskarą, kad aš buvau toks tylus ir geras, per visą ligą nėsyk 
nerėkiau. 

Mano močiutei reikėjo žibalo, nes Bisau dabar nebuvo šviesos. 
Faingoldas jai papasakojo, ką darė su žibalu Treblinkos stovykloje, 
apie savo platų veiklos barą, cinant dezinfektoriaus pareigas, liepė 
Marijai pripilti du butelius žibalo, davė paketą dirbtinio medaus bei 
visą rinkinį dezinfekcijos priemonių ir linksėdamas galva, bet išsiblaš- 
kęs išklausė mano močiutės pasakojimą, kas Bisau ir Bisau—Abbau 
per mūšius sudegė ir kas liko. Sužinojo ir kokių nuostolių būta Fyre- 
ke, dabar, kaip anksčiau, vadinamame Figora. Ir Bisau, kaip ir prieš 
karą, dabar vadino Bysevo. O Ėlersą, kuris buvo ortsfiūreris Ramkau 
tr labai gerai dirbo, kuris buvo vedęs jos brolio sūnaus žmoną, pašte 
pasilikusio Jano Jadvygą, tą bėrnai pakorė priešais jo darbo vietą. Ir 
Jadvygos vos nepakorė, kad ji, lenkų didvyrio našlė, ištekėjo už 
ortsfiūrerio ir kad Štefanas iškilo iki leitenanto, o Marga buvo Mer- 
ginų sąjungoje. 

— Ale, — tarė mano močiutė, — Štefanui jie jau nieko negalėjo 
padaryt, ba jis liko Ledjūry, pas baltas meškas. O Margą norėjo įkišt 
stovyklon. Bet tada burną pravėrė Vincentas ir tiek prikalbėjo, kaip 
niekad. Ir dabar Jadvyga su Marga pas mus ir padėda laukuos. Tik 
Vincentui ta šneka tiek atėmė jėgų, kad jau turbūt neilgai trauks. O 
močiutei, tai ir širdis nesveika, ir galva, ir dar kai kas, ką tie avinai 
susimanę aptelžė. | 

Taip skundėsi Ana Koljaiček, laikydamasi už galvos, glostydama 
mano augančią galvą, ir galų gale priėjo prie bendros išvados: 

— Tai tokia jau kašubų dalia, Oskariuk. Visada jiems blogai. Bet 
jūs dabar išvažiuosit ten, kur geriau, tik močiutė liks. Mat kašubams 
niekur nevalia keltis, jie turi gyvent, kur gyvena, ir laikyt atkišę pa- 
kaušį, kad kiti ant jo telžių; nes mes nei tikri lenkai, nei tikri vokie- 
čiai, o kašubas ir tiem, ir aniem neįtinka. Jiem tiktai savi geri! 

„Mano močiutė garsiai nusijuokė, pasikišo žibalo butelius, dirbtinį 
medų ir dezinfekcijos priemones po tais keturiais sijonais, kurie, ne- 
paisant didžiausių karinių, politinių ir istorinių pasikeitimų, buvo iš- 
laikę tą pačią, bulvių virkščių spalvą. 

Kai ji jau norėjo eiti, ponas Faingoldas paprašė dar truputį lukte- 
lėti, nes jis norėjo pristatyti močiutei savo žmoną Liubą ir kitus šei- 
mos narius, ir kai ponia Liuba nepasirodė, Ana Koljaiček pasakė: 

— Tuščia jų. Aš irgi vis šaukiu: “Agnese, dukrele, ateik, padėk sa- 
vo senai mamai išgręžti žlugtą". O ji nesirodo, lygiai kaip jūsų Liu- 
ba nenori rodytis. Ir Vincentas, mano brolis, naktimis, kai tamsu, vis 


334 


eina iš namų ir budina kaimynus, šaukdamas savo sūnų Janą, kur buvo 
pašte ir tenai Žuvo. 

Ji jau stovėjo tarpduryje, rišdamasi skarą, kai aš pašaukiau: “Bab- 
ka, babka!“, tai yra “močiut, močiut". Ir ji atsigręžė, truputį kilstelė- 
jo į viršų savo sijonus, tarsi norėdama mane po jais įsileisti ir pasi- 
imti, bet, matyt, prisiminė benzino butelius, dirbtinį medų ir dezinfek- 
cijos priemones, jau užėmusias mano vietą, — ir išėjo, išėjo be ma- 
nęs, be Oskaro, namo. | 

Birželio pradžioje į Vakarus ėmė riedėti pirmi ešelonai. Marija 
nieko nesakė, bet aš mačiau, kad ir ji atsisveikina su baldais, parduo- 
tuve, namu, kapais abipus Hindenburgo alėjos ir kauburiu Zaspės 
kapinėse. 

Prieš eidama su Kurtuku į rūsį, vakarais ji kartais atsisėsdavo greta 
mano guolio prie mano vargšės mamos pianino, laikydavo kaire lūpinę 
armonikėlę, o dešinės pirštais bandydavo pritarti jos melodijai. 

Ponas Faingoldas negalėdavo pakęsti tokios muzikos, prašydavo 
Mariją liautis, o kai ji nuleisdavo armonikėlę ir norėdavo užvožti pia- 
nino dangtį, prašydavo dar truputį pagroti. 

Paskui jis pasipiršo jai. Oskaras numatė, kad taip bus. Ponas Fain- 
goldas vis rečiau šaukė savo žmoną, ir kai vieną vasaros vakarą, pil- 
ną musių ir jų zyzimo, įsitikino, kad jos nėra, tai pasipiršo Marijai. Jis 
ėmė ją ir abu vaikus, net sergantį Oskarą. Priėmė ją gyventi ir kaip 
biznio dalininkę. Marijai tada buvo dvidešimt dveji. Jos pirminis, tarsi 
atsitiktinai tekęs grožis, atrodė, ilgam prilipęs, 0 gal net ir priaugęs. 
Paskutiniai karo ir pokario mėnesiai buvo nusinėšę pusmetines bangas, 
apmokėtas dar Macerato pinigais. Nors ji ir nebenešiojo kaip mano 
laikais kasų, plaukai siekė pečius, teikdami jai rimtos, galimas daik- 
tas, paragavusios gyvenimo kartėlio merginos įspūdį — ir ta mergina 
pasakė ne, nepriėmė pono Faingoldo pasiūlymo. Ant buvusio mūsų ki- 
limo stovėjo Marija, laikė Kurtuką kaire ranka, dešiniu nykščiu rodė 
mūsų koklinės krosnies pusėn, ir ponas Faingoldas su Oskaru girdėjo 
ją sakant: 

— Negaliu. Čia jau amen viskam. Mes važiuosim prie Reino pas 
mano seserį Gustę. Ji ištekėjusi už viešbučio vyriausiojo kelnerio. Jo 
pavardė Kesteris, ir jis kol kas mus priims, visus tris. 

Kitą dieną jinai padavė prašymus. Po trijų dienų mes jau turėjom 
dokumentus. Ponas Faingoldas daugiau nešnekėjo, uždarė parduotuvę 
ir, kol Marija krovėsi daiktus, sėdėjo tamsioje parduotuvėje ant 
prekystalio šalia svarstyklių net nekabindamas dirbtinio medaus. Tik- 
tai kai Marija atėjo atsisveikinti, nuslydo nuo prekystalio, paėmė 

dviratį su priekaba ir pasisiūlė palydėti iki geležinkelio stoties. 

Oskaras ir bagažas — mes galėjom pasiimti penkiasdešimt svarų 
bagažo vienam asmeniui — buvo pakrauti į dviratę priekabą su gumi- 
niais ratais. Ponas Faingoldas stūmė dviratį. Marija vedė Kurtuką už 
rankos ir atsigręžė prie Elzės gatvės kampo, kai mes sukom kairėn. Aš 
negalėjau pasikreipti Labesvėgo gatvės pusėn, nes skaudėjo sprandą. 
Tad Oskaro galva nekrustelėjo tarp pečių. Tiktai judrumo nepraradu- 
siomis akimis pasveikinau Marijos gatvę, Štrysbachą, Kleinhamerio 
parką, vis dar bjauriai lašančią geležinkelio perėją, nesugriautą Jėzaus 
Širdies bažnyčią ir Langfūro priemiesčio geležinkelio stotį. Beje, 
Langfūrą dabar vadino Vrešču, išties sunkiai ištariamu vardu. 

Turėjom palaukti. Kai atvažiavo traukinys, pasirodė, kad jis prėki- 
nis. Žmonių buvo daug, o vaikų dar daugiau. Bagažą tikrino ir svė- 
rė. Kareiviai į kiekvieną vagoną įmetė po šiaudų ritinį. Muzika negro- 
jo. Bet ir nelijo. Buvo saulėta iki debesuotumo, ir pūtė rytys. 

Mes pakliuvom į ketvirtą vagoną nuo galo. Ponas Faingoldas 
stovėjo su reta vėjo draskoma rusva ševeliūra tarp mūsų ant bėgių, kai 
lokomotyvas dunkstelėjimu pasiskelbė atvažiavęs, priėjo arčiau, įteikė 
Marijai tris pakelius margarino ir du pakelius dirbtinio medaus, pridė- 
jo, kai, lenkiškos komandos riksmas ir verksmai paskelbė išvykimą, 
pridėjo prie kelionės raciono dezinfekcijos priemonių paketą — liz0- 
lis svarbesnis už gyvenimą, — ir mes išvažiavom, palikom poną Fain- 
goldą, kuris kaip ir pridera išvažiuojant traukiniams vis mažėjo su 
savo rusva ševeliūra, iš jo liko tik mosavimas, ko! pagaliau visai 
išnyko. 


AUGIMAS PREKINIAME VAGONE 

Ir šiandien man jis atsiliepia. Ką tik privertė mane padėti galvą ant 
pagalvių. Pučia mano kojų sąnarius ir kelius, daro mane griežiku — 
tai yra spiria Oskarą griežti dantimis, kad negirdėtų savo paties kau- 
lų girgždėjimo per sąnarius. Aš pasižiūriu į savo pirštus ir turiu pri- 
sipažinti, jog visi jie sutinę. Paskutinis bandymas būgnyti rodo: Oskaro 
pirštai ne tik truputį sutinę, šiuo metu jie netinkami būgnijimui, laz- 
delės iš jų krinta. 

Ir šratinukas manęs neklauso. Turėsiu prašyti Bruną, kad apdėtų 
šaltais kompresais. Tada, su šaltai apvyniotomis rankomis, kojomis ir 

keliais, su skepeta ant kaktos, aš įteiksiu sanitarui Brunui popicriaus 
ir pieštuką; mat savo šratinuko nemėgstu skolinti. Ar Brunas norės ir 
mokės klausyti? Ar jo atpasakojimas atspindės kelionę prekiniame va- 
gone, prasidėjusią keturiasdešimt penktųjų liepos dvyliktąją? Dabar jis 
pasuka galvą. Brunas sėdi prie staliuko po paveikslu su plukėmis. Da- 
bar jis pasuka galvą, parodo man tą jos pusę, kuri vadinama veidu, ir 
žiūri pasakų padaro akimis į kairę ir dešinę nuo manęs. Kaip jis pri- 
sidėjęs prie plonų rūgščiai surauktų lūpų pieštuką vaizduoja laukian- 
tį. Tarkim, kad jis iš tiesų laukia mano žodžio, ženklo pradėti atpasa- 
kojimą — bet jo mintys vis tiek sukasi apie mazginius. Jis mazgys sa- 
vo virveles, o Oskaro uždavinys žodžiais išpainioti savo priešistorę. 
Brunas dabar rašo: 

Aš, Brunas Miunsterbergas, iš Altenos Zauerlande, nevedęs ir be- 
vaikis, esu čionykštės gydymo ir priežiūros įstaigos privataus skyriaus 
sanitaras. Ponas Maceratas, gulintis čia daugiau kaip metai, yra ma- 
no pacientas. Aš turiu ir kitų pacientų, apie kuriuos čia ne vieta kal- 
bėti. Ponas Maceratas yra romiausias mano pacientas. Jis niekada taip 
neįsidūksta, kad man reikėtų kviestis kitus sanitarus. Jis tiktai truputį 
per daug rašo ir būgnija. Norėdamas, kad jo pavargę pirštai truputį 
pailsėtų, jis šiandien paprašė manęs parašyti už jį ir nieko ncmazgy- 
ti. Bet aš įsidėjau kišenėn špagato ir, kol jisai pasakos, apatinėmis ga- 
lūnėmis pradėsiu mazginį, kurį pagal pono Macėrato pasakojimą pa- 
vadinsiu “Bėgliu iš Rytų". Tai bus nebe pirma figūra, paimta iš ma- 
no paciento pasakojimų. Iki šiol esu padaręs jo močiutę, kurią vadi- 
nu “Obuoliu su keturiais luobais“; esu sumazgęs iš virvelių jo sene- 
lį, sielininką, kurį kiek drąsokai pavadinau “Kolumbu", mano mazgi- 
nyje jo vargšė mama virto “Gražiąja žuvies valgytoja“, iš jo tėvo 
Macerato ir Jano Bronskio sumazgiau grupę, kuri vadinasi “Du ska- 
to lošėjai“; ir jo draugo Herberto Tručinskio randuotą nugarą paver- 
čiau mazginiu, reljefą pavadinau “Nelygiu ruožu“, pavaizdavau ir kai 
kuriuos pastatus, tokius kaip Lenkų paštas, Tamsusis bokštas, Miesto 
teatras, Arsenalo pasažas, Laivybos muziejus, Grefo daržovių parduo- 
tuvė, Pestalocio mokykla, Brezeno pliažas, Jėzaus Širdies bažnyčia, 
“Keturių metų laikų“ kavinė, “Baltikos" šokolado fabrikas, Atlanto 
ruožo bunkeriai, Paryžiaus Eifelio bokštas, Berlyno Šietino geležinkeė- 
lio stotis, Reimso katedra ir, kas be ko, namą, kuriame ponas Mace- 
ratas išvydo dienos šviėsą; megzdamas mazgą po mazgo, atkūriau 
Zaspės ir Brentau kapinių ornamentus, virvelių vingiais paleidau tekėti 
Vyslą ir Seną, Baltijos jūros ir Atlanto vandenyno vilnims daviau plak- 
tis į virvelinius krantus, paverčiau špagatą kašubų bulvių laukais ir 

Normandijos ganyklomis, apgyvendinau tą kraštovaizdį, kurį vadinu 
tiesiog “Europa", tokiomis figūrų grupėmis kaip Pašto gynėjai, baka- 
lėjos prekių pardavėjai, žmonės tribūnoje. Žmonės priešais tribūną. 
Pradinukai su saldumynų tūtomis. Nykstantys muziejų prižiūrėtojai. 
Jaunieji kriminaliniai nusikaltėliai, besiruošiantys Kalėdų šventėms. 
Lenkų kavalerija vakaro žaros fone. Skruzdės daro istoriją. Fronto te- 
atras vaidina puskarininkiams ir eiliniams. Stovintys Žmonės, kurie 
dezinfekuoja gulinčius žmones Treblinkos stovykloje. O dabar pradeė- 
du Rytų bėglio figūrą, kuri tikriausiai virs Rytų bėglių grupe. 

Ponas Maceratas keturiasdešimt penktųjų -metų birželio dvyliktąją 
maždaug vienuoliktą valandą ryto išvažiavo iš Dancigo, tuo mėtu jau 
vadinamo Gdansku. Jį lydėjo našlė Marija Macerat, kurią mano pa- 
cientas vadina savo buvusia meiluže, Kurtas Maceratas, tariamas mano 
pacicnto sūnus. Be to, prekiniame vagone buvę dar trisdešimt du as- 
menys, tarp jų trys pranciškonės su ordino drabužiais ir jauna mergi- 
na su skarele, kurią ponas Oskaras Maceratas tariasi atpažinęs ir va- 
dina panele Liuci Renvand. Tačiau po daugelio mano klausimų pacien- 
tas pripažino, jog toji mergina buvo Regina Rek, bet ir toliau kalba 
apie bevardį trikampį lapės veidą, kurį tada vadina vardu ir šaukia 
“Liuci"; tačiau tai man nekliudo tą merginą čia vadinti panele Regi- 
na. Regina Rek keliavo su savo tėvais, senėliais ir sergančiu dėde, ku- 
ris, be šeimos, vežėsi į Vakarus ir toli pažengusį skrandžio vėžį, daug 
kalbėjo ir tik pajudėjus traukiniui prisistatė kaip buvęs socialdemok- 
ratas. 

Kick mano pacientas prisimena, iki Gdynios, kuri keturis su puse 
metų buvo vadinama Gotenhafenu, važiavo ramiai. Dvi moterys iš 
Olivos, keli vaikai ir vienas pagyvenęs ponas iš Langfūro, verkė maž- 
daug iki Sopoto, o vienuolės tuo tarpu meldėsi. 

Gdynioje traukinys penkias valandas stovėjo. Į vagoną buvo paso- 
dintos dar dvi moterys su šešiais vaikais. Socialdemokratas užprotes- 
tavo, nes buvo ligonis ir, kaip prieškarinis socialdemokratas, rėikala- 
vo pagerintų sąlygų. Bet lenkų karininkas, vadovavęs ešcloną lydinčiai 
komandai, davė jam ausų, kai nenorėjo padaryti vietos moterims, ir 
sklandžia vokiečių kalba leido suprasti, jog nežino, kas yra socialdė- 
mokratas. Per karą jis buvęs įvairiose Vokietijos vietose, bet per visą 
tą laiką nėsyk negirdėjęs žodelio “socialdemokratas". Skrandžiu ser- 
gantis socialdemokratas neturėjo kada paaiškinti lenkų karininkui Vo- 
kietijos socialdemokratų partijos esmės, prasmės ir istorijos, nes ka- 
rininkas paliko vagoną, užstūmė duris ir užkišo jas iš lauko. Aš užmir- 
šau parašyti, kad visi Žmonės sėdėjo arba gulėjo ant šiaudų. Kai vė- 

lyvą popietę traukinys pajudėjo, kelios moterys sušuko: “Mes vėl grįŽ- 
tam į Dancigą“. Tačiau tai buvo klaida. Traukinys buvo tiktai perfor- 
muotas ir tada vėl nutrinksėjo į vakarus Štolpo link. Kelionė iki Štol- 
po trukusi keturias dienas, nes atviruose ruožuose traukinį nuolatos 
stabdė buvę partizanai ir lenkų jaunimo gaujos. Jaunuomenė atitrauk- 
davusi vagono duris, įleisdavusi truputį šviežio oro ir pasiimdavusi sy- 
kiu su iškvėpuotu oru dalį vagone buvusio bagažo. Kai jaunimas už- 
imdavęs pono Macerato vagoną, keturios vienuolės pakildavusios ir at- 
kišdavusios ant jų sutanų kabančius kryžius. Tie keturi kurcifiksai da- 
rydavę berniokams didelį įspūdį. Jie persižegnodavo, o paskui imda- 
vę mėtyti ant pylimo keleivių lagaminus ir kuprinės. 

Kai socialdemokratas atkišęs berniokams popierių, kuriuo dar Dan- 
cigo ar Gdansko lenkų valdžia liudijo, kad jis buvęs mokesčius mo- 
kantis Vokietijos socialdemokratų partijos narys nuo trisdešimt pirmųjų 
iki trisdešimt septintųjų metų, berniokai ne persižegnojo, o išmušė jam 
dokumentą iš rankų, pasigriebė du jo lagaminus ir jo Žmonos kupri- 
nę; išnešė į šviežią Pomeranijos orą ir gražų stambiai languotą Žieminį 
paltą, ant kurio gulėjo socialdemokratas. 

Ponas Maceratas vis dėlto tvirtina, jog tie berniokai padarę jam 
puikų, drausmingų žmonių įspūdį. Jis tai aiškina jų vado įtaka; tasai, 
nors ir jauno amžiaus, sulaukęs vos šešiolikos metų, jau buvęs asme- 
nybė, skaudžiai ir sykiu maloniai priminė ponui Maceratui kedentojų 
gaujos vadą, tokį Štertebekerį. 

Kai tas į Štertebekerį toks panašus jaunuolis norėjo atimti iš Ma- 
rijos Macerat kuprinę, o pagaliau ir atėmė, ponas Maceratas paskuti- 
nę akimirką ištraukė, laimė, ant viršaus gulėjusį šeimyninį albumą. Iš 
pradžių gaujos vadas buvo besupykstąs. Bet kai mano pacientas atver- 
tė albumą ir parodė jam savo močiutės Koljaiček nuotrauką, tas, ma- 
tyt, prisiminęs savo močiutę, išeido iš rankų ponios Marijos kuprinę; 
pridėjo du pirštus prie savo kampuotos lenkiškos kepurės, pasakė Ma- 
ceratų šeimos pusėn: “Do widzenia!“ ir paliko su savo vyrais vagoną, 
vietoj Maceratienės kuprinės pasiėmęs kitų keleivių lagaminą. 

Kuprinėje, per šeimos albumą likusioje mums, be vieno kito apa- 
tinio drabužio, buvo bakalėjos parduotuvės įplaukų-išlaidų knygos ir 
apyvartos mokesčių sąskaitos, taupomosios knygelės ir rubininis kol- 
Jė, kadaise priklausęs pono Macerato motinai, kurį mano pacientas bu- 
vo paslėpęs dezinfekcijos priemonių pakete, kartu į Vakarus keliavo ir 
toji lavinimosi knyga, pusę kurios sudarė Rasputino ištraukos, o kitą 
pusę — Gėtės raštai. 

Mano pacientas tvirtina, jog per visą kelionę turėjęs ant kelių al- 


339 


bumą ir kartais lavinimosi knygą, vartęs ją, ir abi knygos, kad ir kaip 
smarkiai skaudėję sąnariai, suteikusios jam malonių ir mąslių 
valandų. 

Dar mano pacientas nori pasakyti: kratymas ir purtymas, važiavi- 
mas per iešmus ir kryžkelės, gulėjimas išsitiesus ant be perstogės vib- 
ruojančios priekinės prekinio vagono ašies skatino jo augimą. Jis dau- 
giau nėjęs kaip anksčiau į plotį, o tįsęs į ilgį. Ištinę, tačiau uždegimo 
jau nebekamuojami sąnariai atsileido. Net jo ausys, nosis ir lyties or- 
ganas, kaip man čia sako, prekiniam vagonui dunksint per bėgių san- 
dūras didėjo ir plėtėsi. Kolei ešelonas važiuodavo, ponas Maceratas 
nejausdavo skausmų. Tiktai kai sustodavo, partizanams ir jaunimo gau- 
joms sumanius padaryti vizitą, jis vėl pajusdavo duriantį, tempiantį 
skausmą, kurį, kaip sakyta, malšindavo skausmus raminančiu šcimos 
albumu. 

Šeimos nuotraukomis, be lenkų Štertebekerio, susidomėjo dar daug 
jaunų plėšikų ir vienas pagyvenęs partizanas. Senasis karys netgi at- 
sisėdo, užsidegė cigaretę, pervertė susimąstęs, nepraleisdamas nė vieno 
keturkampio visą albumą, pradėjo nuo senelio Koljaičeko portreto, pa- 
sekė paveiksluotą šeimos kelią iki tų momentinių nuotraukų, kuriose 
ponia Marija Macerat buvo užfiksuota su vienmečių, dvimečių, trime- 
čiu ir keturmečiu sūnumi Kurtu. Mano pacientas sakosi matęs jį šyp- 
santis, kai žiūrėdavo į kai kurias šeimos idilęs. Tiktai kai kurie per- 
nelyg aiškiai matomi partiniai ženkliukai ant mirusiojo pono Macerato, 
ant pono Ėlefso, Ramkau ortsfiūrerio, vedusio pašto gynėjo Jano 

„Bronskio našlę, švarkų atlapų ir kostiumų, papiktinę partizaną. Todėl 
mano pacientas pusryčių peilio galu nukrapštęs nuo fotogralijų parti- 
nius ženkliukus to kritiško Žmogaus akyse, tuo sukeldamas jo pasiten- 
kinimą. 

Tasai partizanas — kaip man ką tik išdėstė ponas Maceratas — 
priešingai nėgu daugelis netikrų partizanų, buvęs tikras. Mat taip jau 
yra: partizanai niekada nebūna laikini partizanai, tai nuolatinė būsėna. 
Partizanai sodina į balną nuverstas vyriausybės ir partizanai verčia 
balne sėdinčias vyriausybės. Nepataisomi, patys prieš save stojantys 
partizanai, pasak pono Maccrato tezės — aš, girdi, tai turėčiau suvok- 
ti, — tarp visų politikai atsidavusių Žmonių yra gabiausi menui, nes 
jie iškart atmeta tai, ką yra sukūrę. 

Panašiai galiu pasakyti apie save. Argi nebūna taip, kad aš dažnai 
sutrupinu kumščiu savo mazginius, vos tiktai jie sustingsta gipse? 
Ypač tai liečia užduotį, mano paciento duotą prieš kelis mėnesius, jis 

norėjo, kad aš iš paprasto špagato sumazgyčiau rusų burtininką Ras- 
putiną ir vokiečių poetų karalių Gėtę viename asmenyje, bė to, jie ma- 
no paciento reikalavimu privalėjo turėti ryškų panašumą su juo, užsa- 
kovu. Aš nežinau, kiek kilometrų špagato jau sunaudojau, kad tos dvi 
priešybės pagaliau virstų pusėtinu mazginiu. Bet panašiai kaip tas par- 
tizanas, kurį ponas Maceratas rodo man pavyzdžiu, aš vis lieku nepa- 
tenkintas ir negaliu nusiraminti; ką sumezgu dešine, išleidžiu kaire, ką 
padaro mano kairė, sudaužau dešine. 

Tačiau ir ponas Maceratas pasakodamas nesilaiko vienos linijos. 
Nekalbant jau apie keturias vienuolės, kurias jis vienąsyk vadina pran- 
ciškonėmis, kitąsyk vincentietėmis, ypač dėl tos jaunos personos su 
dviem vardais ir vienu trikampiu veidu, kurią jis vis mini ir mini, aš, 
atpasakotojas, turėčiau parašyti dvi ar daugiau tos kelionės iš Rytų į 
Vakarus versijas. Tai ne mano reikalas, todėl aš laikausi socialdemok- 
rato, kuris per visą kelionę nepakeitė veido, pasak mano paciento, ligi 
pat Štolpo aiškino visam vagonui, kad jis iki trisdešimt septintųjų me- 
tų kaip savotiškas partizanas rizikuodamas sveikata klijavo plakatus, 
aukojo laisvalaikį, mat buvęs iš nedaugelio socialdemokratų, klijavu- 
sių plakatus ir lietingu oru. | 

Tai jis pareiškęs ir tada, kai prieš pat Štolpą ešelonas buvo sulai- 
kytas nežinia kurį laiką, nes jį vizituoti panorusi didelė jaunimo gau- 
ja. Kadangi bagažo jau beveik nebuvo, tai tie vaikinai ėmėsi nuren- 
ginėti drabužius, protingai apsiribodami vyrų viršutiniais drabužiais. O 
socialdemokratas nepanorėjo to suprasti, sakydamas, jog iš plačių vie- 
nuolių abitų mitrus siuvėjas galėtų prisisiūti tiek ir tiek puikių kostiu- 
mų. Socialdemokratas, kaip jis aiškiai pareiškė, buvo ateistas. O jau- 
nieji plėšikai, to aiškiai nepareiškę, buvo ištikimi vienatinei bažnyčiai 
ir norėjo ne plačių vienuolių vilnų, o vieneilio, truputį su mediena 
ateisto kostiumo. Tačiau tas nenorėjo vilktis kostiumo, liemenės ir kel- 
nių, pasakojo apie savo trumpą, bet sėkmingą socialdemokratinio tu- 
rinio plakatų klijuotojo karjerą ir, kadangi vis nesiliovė pasakoti, ne- 
sidavė nurengiamas, gavo buvusiu vermachto batu į pilvą. 

Socialdemokratas ėmė smarkiai ir ilgai vemti, galų gale net krau- 
jais. Tuo metu jis visai nesisaugojo, ir berniokai nustojo domėjęsi, kas 
be ko, truputį suteptu, tačiau nuodugniu cheminiu valymu nesunkiai iš- 
gelbstimu jo kostiumu. Jie atsisakė vyriškų viršutinių drabužių, užtat 
nuvilko poniai Marijai Macerat šviesiai mėlyną dirbtinio šilko palai- 
dinukę ir Brechtesgadeno megztuką tai jaunai merginai, kuri buvo ne 
Liuci Renvand, o Regina Rek. Paskui užstūmė vagono duris, bet ne 
visai, ir traukinys nuvažiavo, o socialdemokratas ėmė mirti. 

Likus dviem ar trim kilometrams iki Štolpo, ešelonas buvo pasta- 
tytas ant atsarginių bėgių ir prabuvo tenai per naktį, giedrą, bet vėsią 
kaip birželio mėnesį. | | 
+ Tą naktį — kaip sako Maceratas — nepadoriai ir garsiai plūsdamas 
Dievą, šaukdamas į kovą darbininkų klasę, paskutiniais žodžiais —- 
kaip filmuose — pašlovinęs laisvę ir pagaliau ėmęs taip vemti, kad 
pašiurpo visas vagonas, mirė tas pernelyg prie savo kostiumo prisiri- 
šęs socialdemokratas. Jam mirus, niekas nepradėjo klykti, sako mano 
pacientas. Vagone buvo ir liko tylu. Tik Marija kaleno dantimis, nes 
jai buvo šalta be palaidinukės, o paskutinius apatinius drabužius bu- 
vo apvilkusi sūnui Kurtui ir ponui Oskarui. .Prieš rytą dvi ryžtingos 
vienuolės pasinaudojo proga, kad durys buvo paliktos praviros, išva- 
Iš vagoną ir išmetė ant pylimo šlapius šiaudus, vaikų ir suaugusiųjų 
mėšlą, socialdemokrato vėmalus. 

Štolpe traukinį perėjo lenkų karininkų inspekcija. Tuo pat mėtu ke- 
leiviai gavo šiltos sriubos ir į miežinę kavą panašaus gėrimo. Lavo- 
ną pono Macerato vagone konfiskavo, kad nekiltų epidemija, liepė jį 
sanitarams nunešti ant pastolių lentos. Vienuolėms paprašius, vienas 
aukštesnysis karininkas leido giminėms sukalbėti trumpą maldą. Jie 
taip pat galėjo pasilikti negyvėlio batus, kojines ir kostiumą. 


Nurenginėjimo scėnos metu — paskui lavoną ant lentos uždengė 
tuščiais cemento maišais — mano pacientas stebėjo nurenginėjamo 


dukterėčią. Ta jauna mergina, nors jos pavardė buvo Rek, jam vėl 
labai nemaloniai priminė tą Liuci Renvand, kurią aš sumazgiau iš 
virvelių ir pavadinau “Sumuštinių valgytoja“. Ta mergina vagonė, 
tiesa, nečiupo sumuštinio su dešra, matydama plėšiamą savo dėdę, ir 
nesurijo su odele, ji pati dalyvavo plėšime ir paveldėjo dėdės lieme- 
nę, apsivilko ją tuojau pat vietoj atimto megztuko ir pasižiūrėjo ki- 
šeniniame veidrodėlyje, kaip atrodo su nauju, jai visai neblogai tinkan- 
čiu drabužiu, sako, kad tuo veidrodžiu — ir tuo paaiškinama po šiai 
dienai nepračjusi mano paciento baimė iradusi jį ir jo guolį 
ir ilgai, šaltai jį stebėjusi siauromis kaip brūkšniai akimis trikampia- 
me veide. 

Kelionė iš Štolpo į Štetiną truko dvi dienas. Tiesa, dar būta Eana) 
dažnų priverstinių sustojimų ir peiliais bei automatais ginkluotų paaug- 
lių vizitų, tačiau jie darėsi vis trumpesni ir trumpesni, nės iš keleivių 
beveik nebuvo ko imti. 

Mano pacientas tvirtina, jog per kelionę iš Dancigo-Gdansko į Šte- 
tiną, maždaug per savaitę, pridėjęs devynis, jei ne dešimt centimetrų 
ūgio. Ypač pailgėjusios blauzdos ir šlaunys, tačiau krūtinės ląsta ir gal- 

va beveik nepakitę. Nors pacientas ir gulėjo visą kelionę ant nugaros, 
jam ėmusi augti truputį į kairę pasislinkusi kupra. Ponas Maceratas 
taip pat pripažįsta, jog už Štetino — į tą laiką ešeloną jau buvo pe- 
rėmęs vokiečių geležinkelio personalas — skausmai sustiprėję ir jų jau 
nebuvo galima užmiršti vien vartant šeimos albumą. Jis buvęs privers- 
tas nesyk ilgai rėkti, bet savo riksmu nepadaręs žalos nė vienos ge- 
ležinkelio stoties stiklams — Maceratas: “Mano balsas buvo netekęs 
bet kokios stiklą gurinančios galios", — tačiau surinkęs ir jau nebe- 
paleidęs nuo savo guolio visų keturių vienuolių. Gera pusė keleivių, 
tarp jų mirusiojo socialdemokrato šeima su panele Regina, paliko eše- 
loną Šverine. Ponas Maceratas labai dėl to susigraužė; kadangi buvo 
prie jos pripratęs ir ji buvo pasidariusi jam reikalinga, tad jai išlipus 
prasidėjo smarkūs, spazmiški, aukštos temperatūros lydimi priepuoliai. 
Jis, pasak ponios Marijos Macerat, vis šaukęsis kažkokios Liuci, sa- 
ve patį vadinęs pasakų padaru ir vienaragiu ir bijojęs, norėjęs šokti 
nuo dešimties metrų bokšto. 

Liuneburge ponas Oskaras Maceratas buvęs paguldytas ligoninėn. 
Tenai karščiuodamas susipažinęs su keliomis medicinos seselėmis, bet 
buvęs greitai perkeltas į Hanoverio universiteto kliniką. Tenai jam 
pavykę numušti karštį. Ponią Mariją ir jos sūnų Kurtą ponas Macera- 
tas matydavęs retai, o paskui vėl kasdien, kai ji gavo klinikoje va- 
lytojos vietą. Bet kad poniai Marijai ir mažajam Kurtui nebuvo kur 
"gyventi klinikoje ar netoli klinikos, taip pat, kad gyventi pabėgėlių 
stovykloje darėsi vis sunkiau, — ponia Marija turėjo kasdien tris 
valandas važinėti perpildytais traukiniais, dažnai tik stovėdama ant 
laiptelio; taip toli buvo nuo klinikos iki stovyklos, — tai gydytojai, 
kad ir labai abejodami, vis dėlto sutiko pervesti pacientą į Diuseldortą, 
į tenykštę miesto ligoninę, juolab kad ponia Marija turėjo leidimą 
tenai važiuoti: jos sesuo Gustė, per karą ištekėjusi už tenai gyvenan- 
čio vyriausiojo kelnerio, davė jai vieną kambarį jos dviejų su puse 
kambario butė, nes vyriausiasis kelneris nepretendavo į plotą: jis bu- 
vo rusų nelaisvėje. 

Butas buvo patogioje vietoje. Miesto ligoninę buvo galima patogiai 
ir be persėdimų pasiekti visais tramvajais, iš Bilko geležinkelio sto- 
ties važiuojančiais Versteno ir Benrato kryptimi. 

Ponas Maceratas gulėjo tenai nuo keturiasdešimt penktųjų rugpjū- 
čio iki keturiasdešimt šeštųjų gegužės. Jau daugiau kaip valanda jis 
man pasakoja apie medicinos seseles. Jų vardai: seselė Monika, seselė 
Helmtruda, seselė Valburga, seselė Ilzė ir seselė Gertrūda. Jis prisime- 
na visokiausias ligoninės paskalas, teikia perdėtą reikšmę seselių gy- 

venimui ir jų profesinei aprangai. Ir nė Žodžio apie to meto, kiek pri- 
simenu, siaubingą ligoninių maistą, prastai šildomas palatas, tiktai sc- 
selės, seselių istorijos ir nuobodulį varanti seselių aplinka. Viena kažką 
pašnibždėjo, kita kažką slapta papasakojo, girdi, seselė Ilzė pakišusi 
vyriausiajai seselei liežuvį, ir ta išdrįsusi tuoj po pietų pertraukos pa- 
tikrinti seselių mokinių būstus, ten kažkas buvo pavogta, ir viena se- 
selė iš Dortmundo — atrodo, jog jis sakė, kad Gertrūda, — buvo ne- 
teisingai įtarta. Ir apie jaunus gydytojus, kuriems iš seselių reikėjo tik- 
tai kortelių cigaretėms, pasakojo ilgai ir nuobodžiai. Laikė reikalinga 
man papasakoti, kaip buvo aiškinamasi dėl aborto, kurį viena laboran- 
tė, nc medicinos seselė, pasidarė pati ar padėdama gydytojo asisten- 
to. Aš nesuprantu savo paciento, švaistančio savo protą tokioms bana- 
lybėms. 

Dabar ponas Maceratas prašo jį aprašyti. Aš su malonumu išpildau 
šį jo norą ir praleidžiu dalį tų istorijų, kurias jis, nes jos apie seselės, 
dėsto plačiai ir nuodugniai. Mano pacientas yra metro dvidešimt vie- 
no centimetro ūgio. Net ir normalaus ūgio Žmogui per didelę galvą ant 
pečių laiko tiesiog varganas kaklas, krūtinė ir kupra vadintina nuga- 
ra atsikišušios. Jis žvelgia į pasaulį smarkiai švytinčiomis, protingo- 
mis, gyvomis, kartais svajingai išplėstomis akimis. Jo truputį banguoti 
kaštoniniai plaukai tankūs. Jis mielai rodo palyginti su visu kūnu tvir- 
tas — kaip jis sako — gražiomis plaštakomis rankas. Ypač kai ponas 
Oskaras būgnija — ligoninės vadovybė jam tai leidžia daryti tris, ke- 
turias valandas per dicną, — jo pirštai atrodo taip, lyg būtų savaran- 
kiški ir priklausytų kitam, labiau nusisekusiam kūnui. Ponas Macera- 
tas labai praturtėjo iš plokštelių, dar ir dabar už jas nėmažai gauna. 
„Lankymo dienomis pas jį ateina įdomių Žmonių. Dar prieš teismą, 
prieš atvežant čionai, aš jau žinojau jo pavardę, nes ponas Maceratas 
yra garsus menininkas. Aš asmeniškai tikiu jo nekaltumu ir todėl ne- 
su tikras, ar jis liks pas mus, ar išcis ir vėl, kaip anksčiau, su pasi- 
sekimu rodysis scenoje. Dabar aš turiu jį išmatuoti, nors tik prieš dvi 
dienas matavau. 

Netikrindamas, ką mano sanitaras Brunas parašė, aš, Oskaras, vėl 
imuosi plunksnos. 

Brunas ką tik išmatavo mane savo metru. Jis paliko jį ant manęs 
ir išėjo garsiai skelbdamas rezultatą iš kambario. Net savo dirbinį, ku- 
rį, Man pasakojant, slapta mazgė, paliko numestą ant grindų. Manau, 
kad jis nori pašaukti panelę daktarę Hornšteter. 

Tačiau kol gydytoja ateis ir patvirtins man Bruno gautą rezultatą, 
Oskaras sako jums: “Per tas tris dienas, kai pasakojau sanitarui savo 

augimo istoriją, man pavyko — jeigu tuo galima džiaugtis? — priaugti 
du centimetrus". | 

Tad Oskaras nuo šios dienos yra metro ir dvidešimt trijų centimetrų 
ūgio. Jis dabar papasakos, kaip jam sekėsi po karo, kai jį, kalbantį, 
lėtokai rašantį, normaliai skaitantį, truputį kuprotą, bet šiaip gana svei- 
ką išleido iš Diuseldorfo miesto ligoninės, kad aš — kaip visuomet 
tikimasi paleidžiant iš ligoninės — pradėčiau naują, dabar jau su- 
augusio Žmogaus gyvenimą. 


ŽIEBTUVĖLIŲ IR PAMINKLŲ AKMENYS 


Mieguista, geraširdė storulė: Gustei Tručinski nereikėjo keistis, ta- 
pus Guste Kester, juolab kad Kesteris ją veikė tiktai dvi sužadėtuvių 
savaitės, prieš išvykdamas į Ledjūrio frontą, ir paskui pėr atostogas, 
kai ji susituokė, daugiausia priešlėktuvinės gynybos slėptuvių lovose. 
Nors po Kuršių armijos kapituliacijos apie Kestcrio buvimą negavo jo- 
kios Žinios, paklausta apie vyrą, Gustė ryžtingai parodydavo virtu- 
vės ums ir atsakydavo: 

— Jis tenai, Ivano nelaisvėje. Kai pareis, viskas čia bus Kitaip. 

Užuominos apie permainas, kurias padarys sugrįžęs Kesteris, buvo 
adresuotos Marijai ir, kas be ko, Kurtukui, jų gyvenimo būdui. Kai 
mane paleido iš ligoninės, kai atsisveikinau su seselėmis, pasižadėjęs, 
kai tik ištaikysiu progą, aplankyti, ir tramvajumi iškeliavau į Bilką pas 
seseris Tručinski ir savo sūnų Kurtą, tai trečiame nuo stogo iki kėt- 
virto aukšto sudegusio, nuomojamo namo aukšte radau juodosios rin- 
kos prekijų centrą, kuriam vadovavo Marija ir mano šešiametis, pirš- 
tais skaičiuojantis sūnus. 

Marija, net ir nelegaliai prekiaudama, ištikima ir iebcatsidavusi sa- 
vo Maceratui, pardavinėjo dirbtinį medų. Ji kabino jį iš jokio užrašo 
neturinčių kibirų, krėtė ant virtuvinių svarstyklių ir vos tiktai man 
įžėngus pro duris ir susipažinus su ankštu butu — tuoj pasodino vy- 
nioti jį į ketvirčio svaro paketus. 

Kurtukas lyg už prekystalio sėdėjo priešais persilio dėžę, jis, tie- 
sa, dirstelėjo į savo sugrįžusį pasveikusį tėvą, tačiau jo vis dar Žiemiš- 
kai pilkos-akys buvo nukreiptos į kažką kitą, matomą per mane ir ver- 
tą dėmesio. Jis laikė prieš save popierių, rikiavo jame įsivaizduojamus 
skaičius ir po maždaug šešių savaičių mokymosi perpildytose ir pra- 
stai kūrenamose klasėse jau panėšėjo į mąstytoją ir garbėtrošką. 

Gustė Kester gėrė kavą. Pupelių kavą, pastebėjo Oskaras, kai jinai 

pastūmėjo man pripiltą puoduką. Kolei aš triūsiau prie dirbtinio me- 
daus, ji smalsiai, ne bc užuojautos savo seseriai Marijai, apžiūrinėjo 
mano kuprą. Jai buvo sunku nusėdėti vietoje, taip rūpėjo paglostyti 
mano kuprą; mat moterims kupros paglostymas atneša laimę, Gustei 
laimė buvo viską pakeisiančio Kesterio sugrįžimas. Ji sutramdė save, 
vietoj kupros paglostė kavos puodelį, Žinia, nenešantį laimės, ir gar- 
siai atsiduso, palydėdama tai vėlesniais mėnesiais kasdien kartojamais 
žodžiais: 

— Pamatysit, kai Kesteris pareis, viskas čia pasikeis, ir kaipmat! 

Gustė smerkė nelegalią prekybą, bet mielai gėrė už dirbtinį medų 
gaunamą kavą. Atėjus klientams, ji išeidavo iš svetainės, nušlepsėda- 
vo į virtuvę ir imdavo tenai garsiai, protestuodama trankytis. 

Klientų ateidavo daug. Tuoj po devynių, po pusryčių prasidėdavo 
skambučiai: trumpas — ilgas — trumpas. Vėlai vakare, apie dešimtą, 
Gustė atjungdavo skambutį, dažnai protestuojant Kurtukui, kuris kaip 
mokinys galėjo prekiauti tiktai pusę dienos. 

Žmonės sakydavo: “Turit dirbtinio medaus?" 

Marija švelniai linktelėdavo ir paklausdavo: “Ketvirtį ar pusę?" Bet 
buvo žmonių, kurie nenorėjo dirbtinio medaus. Tie sakydavo: “Turit 
akmenukų žiebtuvėliams?“ 

Tada Kurtukas, į mokyklą ėjęs priešpiet arba popiet, atsitraukdavo 
nuo savo įsivaizduojamų skaičių eilių, susirasdavo po megztiniu 
maišelį ir skambiu vaikišku balsu pasakydavo svetainėje savo skaičius: 
“Tris ar keturis, malonėsite pirkti? Patarčiau imti penkis. Aš juos grėit 
išparduosiu po dvidešimt keturias. Aną savaitę buvo po aštuoniolika. 
Šįryt turėjau prašyti dvidešimt, o jeigu būtumėt atėjęs prieš dvi va- 
landas, kai aš grįžau iš mokyklos, būčiau dar atidavęs už dvidešimt 
vieną“. 

Kurtukas vienintelis keturios gatvės išilgai ir šešios skersai prekia- 
vo žiebtuvėlių akmenukais. Jis turėjo šaltinį, bet niekada jo neišduo- 
davo, tik visada, net eidamas gulti, vietoj maldos kartodavo: “Aš tu- 
riu šaltinį!" 

Kaip tėvas, aš pretendavau į teisę Žinoti savo sūnaus šaltinį. Ir kai 
tiktai jisai netgi ne paslaptingai, o greičiau išdidžiai pareikšdavo: “ Aš 
turiu šaltinį!“, tai tučtuojau susilaukdavo mano klausimo: “Kur tu imi 
akmenis? Tučtuojau pasakyk, kur tu imi akmenis?" 

Marijos nusistovėjęs monologas tais mėnesiais, kai aš verčiau sū- 
nų nurodyti šaltinį, buvo toksai: “Atstok nuo vaiko, Oskarai. Pirma, 
čia ne tavo reikalas, antra, jis man pasakys, jeigu kas, ir nevaizduok 
čia, trečia, tėvo. Prieš kelis mėnesius dar negalėjai nė viauktelėti“. 

„Jeigu aš vis tiek neatstodavau ir toliau atkakliai domėdavausi Kur- 
tuko šaltiniu, tai Marija trenkdavo delnu per dirbtinio medaus kibirą 
ir, pasipiktinusi iki alkūnių, vienu metu puldama mane ir Gustę, kuri 
kartais paremdavo mano domėjimąsi šaltiniu: “Atsirado mat gerieji! 
Visą biznį vaikui sugadinsit. O juk gyvenat iš to, ką jis uždirba. Kai 
pagalvoju, kokią gauna Oskaras, kaip ligonis, paspirtį, kurią per dvi 
dienas sušveičia, tai man bloga pasidaro, bet aš tik juokiuosi". 

Oskaras priverstas prisipažinti: tada kirsdavau kaip artojas, ir Kur- 
tuko šaltinis, duodantis daugiau pelno, negu dirbtinis medus, po menko 
ligoninės maisto padėjo Oskarui atgauti jėgas. 

Tad tėvas turėdavo sugėdintas užsičiaupti ir kuo greičiau su kiše- 
nėje skambančiais, per vaikišką Kurtuko malonę gautais pinigais 
sprukti pro duris, kad nereikėtų matyti savo gėdos. 

Visokie pertekę ekonominio stebuklo kritikai, kuo menkiau tuos lai- 
kus prisimindami, tuo entuziastingiau tvirtina: “Koks vis dėlto puikus 
buvo tai metas iki pinigų reformos! Tik pamanykit, žmonės neturėjo 
ko valgyti, bet vis tiek stovėdavo eilėje prie teatro kasų. Ir tie grėiti 
suėjimai su bulviniu šnapsu buvo tiesiog pasakiški, daug labiau vykę 
už dabartinius pokylius su šampanu ir diužardinu". 

Taip kalba neišnaudotų galimybių romantikai. Apskritai aš irgi tū- 
rėčiau panašiai gaikčioti, nes tais metais, kai tryško Kurtuko akmenu- 
kų šaltinis, aš, galima sakyti, dykai lavinausi sykiu su tūkstančiais no- 
rinčių atsigriebti už praleistus metus ir trokštančių mokslo, lankiau 
liaudies aukštosios mokyklos kursus, buvau nuolatinis British Center, 
vadinamo “tiltu“, svečias, diskutavau su katalikais ir protestantais apie 
kolektyvinę kaltę, jaučiausi kaltas su visais tais, kurie taip manė: “At- 
sikratykim dabar jos, ir bus baigta, o paskui, kai vėl ateis geresni lai- 
kai, galėsim turėti ramią sąžinę“. 

Aukštajai liaudies mokyklai vis dėlto turiu būti dėkingas už savo 
kuklų, su daugeliu spragų išsilavinimą. Aš tada daug skaitydavau. Ta 
lektūra, kurios užteko prieš augimą, kai pusę pasaulio skyriau Raspu- 
tinui ir pusę Gėtei, Kelerio laivyno kalendoriaus Žinios nuo nulis ket- 
virtųjų iki šešioliktųjų manęs jau nebetenkino. Aš jau nebežinau, ką 
skaičiau. Aš skaitydavau tualete. Skaitydavau valandų valandas lauk- 
damas teatro bilietų, įsispraudęs tarp skaitančių merginų su Mocarto 
kasomis. Skaitydavau Kurtukui pardavinėjanti žiebtuvėlių akmenėlius, 
skaitydavau pakuodamas dirbtinį medų. Kai nebūdavo šviesos, skaity- 
davau užsidegęs lajines žvakes; Kurtuko šaltinis padėjo mums jomis 
apsirūpinti. | 

Gėda pasakyti, bet tų metų lektūra neužsilaikė manyje, išėjo kiau- 

rai. Liko tik viena kita nuotrupa, viršelio tekstas. O teatras? Artistų 
pavardės: Hopė, Pėteris Eseris, Flikenšilt “r", teatro mokyklos moki- 
nės, bandančios studijų scenose ištarti “r" geriau už Flikenšildt, 
Griundgensas, kuris su juoda apranga vaidindamas Tasą nusiima nuo 
peruko Gėtės prirašytą laurų vainiką, nes tai jam, girdi, degina gairba- 
nas, ir tas pats Griundgensas su panašia juoda apranga vaidinantis 
Hamletą. Flikenšilt pareiškimas: “Hamletas storas“. Ir Joriko kauko- 
lė, ji padarė man įspūdį, nes Griundgensas pasakė apie ją išties įspū- 
dingų dalykų. Paskui sukrėstai publikai nekūrentuosc teatruose rodė 
“Lauke už durų“, ir aš įsivaizdavau vietoj Bekmano su sudaužytais 
akiniais Gustės vyrą, namo grįžusį Kesterį, kuris, pasak Gustės, vis- 
ką pakeis, užpils mano sūnaus Kurtuko akmenukų šaltinį. 

Šiandien, kai viskas praėjo ir kai aš žinau, kad pokario svaigulys 
buvo tiktai svaigulys ir po jo sekė pagirios, kai šiandien viskas, ką va- 
kar dar šviežią ir kruviną laikėm geru ar blogu darbu, jau vadinama 
istorija, aš su malonumu prisimenu Gretchen Šefler pamokas tarp KdF 
suvenyrų ir rankdarbių: truputis Rasputino, šiek tiek Gėtės, trumpa 
Keizerio Dancigo miesto istorija, seniai jūros dugne gulinčio linijinio 
laj;vo ginkluotė, visų Cusimos mūšyje dayvavusių torpedinių japonų 
katerių greitis mazgais, dar Belizaras ir Narsesas, Totila ir Tėja, Fe- 
likso Dano “Romos mūšis“. 

Jau keturiasdešimt sėptintųjų pavasarį aš mečiau aukštąją liaudies 
mokyklą, nustojau lankytis britų centre, atsisveikinau su pastoriumi 
Nymeleriu ir iš antro aukšto balkono pamojau Gustavui Griundgensui, 
kuris vis dar buvo įrašytas programose kaip Hamletas. 

Nepraėjo nė dveji metai, kai aš pric Macerato kapo pasiryžau aug- 
ti, ir suaugusiųjų gyvenimas man jau atsibodo. Aš.ėmiau ilgėtis pra- 
rastų trėjų metų vaiko proporcijų. Norėjau, trokštė troškau būti devy- 
niasdešimt keturių centimetrų, mažesnis už savo draugą Bebrą, už ve- 
lionę Rozvitą. Oskaras pasigedo savo būgno. Per ilgus pasivaikščioji- 
mus aš nuklysdavau prie miesto ligoninės. Kadangi kartą per mėnesį 
Oskaras turėdavo atciti pas profesorių Irdelį, kuris juo domėjosi kaip 
įdomiu atveju, tai kiekvienusyk aplankydavo ir pažįstamas seselės ir, 
nors tos ir neturėdavo laiko su juo užsiimti, šalia baltų, skubančių, pa- 
sveikimą ar mirtį žadančių chalatų pasijusdavo sveikas ir beveik lai- 
mingas. 

Seselės mane mėgo, vaikiškai, bet nepiktai šaipėsi iš mano kupros, 
pakišdavo ką nors geresnio suvalgyti ir pasakodavosi begalines, 
painias, maloniai varginančias istorijas. Aš klausiausi, patarinėjau, 
kartais net galėdavau patarpininkauti smulkiuose ginčuose, nes vyriau- 

sioji seselė jautė man simpatiją. Oskaras buvo dvidešimties-trisdešim- 
ties seselių chalatus vilkinčių merginų vienintelis, savotiškai geidžia- 
mas vyras. 

Brunas jau sakė: Oskaro rankos gražios ir iškalbingos, plaukai ban- 
guoti ir švelnūs, akys mėlynos ir vis dar bronskiškai patrauklios. Ga- 
li būti, kad mano kupra ir po smakru prasidedanti, taip pat iškili ir 
siaura krūtinė gan smarkiai kontrastuoja su rankų ir akių grožiu ir pa- 
brėžia mano plaukų švelnumą. Šiaip ar taip, dažnai pasitaikydavo, kad 
seselės, kai sėdėdavau jų kambaryje, imdavo mano rankas, žaisdavo jų 
pirštais, taip pat glostydavo plaukus ir man išeinant sakydavo viena 
kitai: “Kai žiūri į jo akis, tai pamiršti visa kita“. 

Taigi kupra man netrukdė, ir aš tikrai būčiau ryžęsis siekti perga- 
lių gydymo įstaigose, jeigu tada būčiau turėjęs būgną, jeigu būčiau bu- 
vęs tikras savo nesyk išbandyta būgnininko potencija. O dabar susigė- 
dęs, suglumęs, nepasitikėdamas kai kuriomis savo kūno reakcijomis po 
tokių švelnių priešžaismių spūdindavau, nė nepabandęs imtis svarbiau- 
sio veiksmo, pro ligoninės duris, į gryną orą, vaikštinėdavau sode arba 
aplink vielinę tvorą, smulkiomis taisyklingomis akimis supančią ligo- 
ninę ir bandančią man įkalbėti abėjingą pasišvilpavimą. Aš lydėdavau 
akimis į Versteną ir Benratą važiuojančius tramvajus, maloniai nuobo- 
džiaudavau promenadose šalia dviratininkų kelių ir šypsodavausi iš 
gamtos pastangų, nes ta vaidino pavasarį ir pagal programą lyg petar- 
da sprogdino pumpurus. 

Priešais visų mūsų sekmadienio dailininkas kasdien vis daugiau te- 
pė šviežios Žalumos ant Versteno kapinių medžių. Kapinės mane vi- 
suomet traukdavo. Jos tvarkingos, necdviprasmiškos, logiškos, vyriškos, 
gyvos. Kapinėse galima pasisemti drąsos ir priimti sprendimus, tiktai 
kapinėse gyvenimas įgyja apybraižas — aš neturiu galvoje kapų tvo- 
rų — ir, jeigu norite, prasmę. 

Palei šiaurinę kapinių tvorą ėjo procesijų kelias. Tenai varžėsi sep- 
tynios paminklų firmos. Tokios didelės kaip K. Šnogo ar Julijaus Ve- 
belio. Tarp jų būdos su smulkių amatininkų R. Haidenreicho, J. Boi- 
so, Kiūno £ Miulerio ir P. Kornefo pavardėmis. Barako tr ateljė mi- 
šiniai, didelės naujos arba vos perskaitomos iškabos ant stogų su to- 
kiais užrašais po firmos pavadinimu: Paminklų dirbtuvė — Kapų pa- 
minklai ir tvoros -— Natūralaus ir dirbtinio akmens įmonė Pamin- 
klų menas. Virš Kornefo būdos aš slebizuodamas perskaičiau: “P. Kor- 
nefas, akmenkalys ir paminklų skulptorius“. 

Tarp dirbtuvės ir vielinės jos teritoriją supančios tvoros rikiavosi 
ant paprastų ir dvigubų postamentų sustatyti paminklai vienviečiams ir 

net keturviečiams, vadinamiesiems šeimyniniams kapams. Tuoj už tvo- 
ros, saulėtą dieną kęsdamos rombinį vielų šešėlio raštą, gulėjo nepre- 
tenzingos kriauklainio pagalvėlės, poliruotos diabazo plokštės su ma- 
tinėmis palmių šakelėmis, tipiniai aštuoniasdešimties centimetrų aukš- 
čio, karbų supami paminklai vaikams iš padūmavusio Silezijos marmu- 
ro su viršutiniame trečdalyje iškirstais, dažniausiai banalias rožes vaiz- 
duojančiais reljefais. Po jų eilė banalių metrinių akmenų, raudono 
Maino smiltainio, kuris, pirma puošęs subombarduotų bankų ir dide- 
lių universalinių parduotuvių fasadus, dabar čia šventė prisikėlimą; jei- 
gu taip galima pasakyti apie kapo akmenį. Parodos viduryje jos puoš- 
mena: iš trijų postamentų, dviejų šoninių ir vienos didelės, gausia: 
profiliuotos sienos susidedantis melsvai balto Tirolio marmuro pa. 
minklas. Didžiojoje sienoje didingai ryškėjo tai, ką skulptoriai vadinc 
korpusu. Tas korpusas buvo su kairėn pakreipta galva ir kėliais, si 
erškėčių vainiku ir trimis vinimis, be barzdos, išskėtęs rankas, su sti: 
lizuotai kraujuojančia krūtinės Žaizda, jei nzklystu, su penkiais ištryš. 
kusiais lašais. 

Nors palei kelią buvo daugiau negu reikia paminklų su kairėn pa. 


krypusiu korpusu —- pavasario sezono pradžioje dažnai daugiau negi 
dešimt išskėsdavo rankas, —— mane ypač traukė Kornefo Jėzus Kris 


tus, nes, na, kad labiausiai buvo panašus į mano atletiškįjį 2imnast: 
viršum pagrindinio Jėzaus Širdies bažnyčios altoriaus, žaidžiantį mus 
kulais, ištempusį krūtinę. .+$ ištisas valandas praleisdavau prie tos tvo 
ros. Braukydavau iazda per siauraakį vielų tinklą, geisdavau to ir ano 
galvodamas apic viską Ir apie nieką. Kornefas ilgai nzsirodė. Pro ji 
ateljė langą kyšojo su daug alkūnių, bet pagaliau virš plokščio stoge 
galvą iškėlęs krosnies vamzdis. Geltoni prastų anglių dūraai menkai ki 
pakildavo virš jo, krisdavo atgal ant ruberoidinio stogo ruberoido 
skverbdavosi pro langus, leisdavosi Žžmyn lietvamzdžiu, pasimesdavi 
tarp neapdorotų akmenų ir suskeldėjusių Lano marmuro plokščių. Prie 
šais stumdomas dirbtuvės duris po daugeliu brezentų, tarsi užmaskuo 
tas nuo skutamųjų skrydžių, stovėjo triratis automobilis. Iš dirbtuvė 
sklindantys garsai — medis kalė gelėžį, geležis skėlė akmenį — skėl 
bė ten dirbant akmenkalį. 

Gegužės mėnesį brezentai nuo triračio automobilio buvo nuimti 
stumdomos durys paliktos praviros. Pilkus pilkame fonė pamačia 
dirbtuvės viduje sukrautus akmenis, į kartuves panašias šlifavimo stak 
les, lentynas su gipsiniais modeliais ir pagaliau Kornefą. Jis vaikščioj 
susikūprinęs ir linkstančiais keliais. Galvą laikė atkišęs į priekį ir nė 
judino. Ant sprando kryžiavosi rožiniai, juodai persigėrę pleistrai. Koi 

nefas išėjo su grėbliu ir ėmė grėbstyti tarp išstatytų paminklų, nės bu- 
vo pavasaris. Jis dirbo rūpestingai, palikdamas Žvirgždė įvairius pėd- 
sakus ir rinkdamas pernykščius, prie kai kurių paminklų prilipusius la- 
pus. Kai ėmė prie pat tvoros atsargiai braukyti grėbliu tarp kriauklai- 
nio pagalvių ir diabazo plokščių, mane netikėtai užklupo jo balsas: 

— Na, vyriuk, tai tavęs, matyt, nebelaiko namie, ką? 

— Man labai patinka jūsų paminklai, — pasakiau įsiteikdamas. 

— Nereikia taip kalbėti, nes tuojau virš paties galvos gali toks iš- 
kilti. 

Tiktai dabar jis pasuko sprandą, skersomis nužvelgė mane ar grei- 
čiau mano kuprą: 

— Kas gi tau ją įtaisė? Ar jinai netrukdo, kai miegi? 

Aš tiktai nusijuokiau, paaiškinau, kad kupra nebūtinai tiktai truk- 
do, kad turėdamas ją netgi esi savotiškai pranašus, kad yra tokių mo- 
terų ir merginų, kurioms reikia kupros, kurios prisitaiko prie kuproto 
žmogaus, kurioms, trumpai tariant, su kuprotu smagiau. Kornefas, pa- 
rėmęs koto galu smakrą, susimąstė. 

. — Gal ir smagiau, — sutiko jis, — bet man tai naujiena. 

Paskui jis man papasakojo, kaip buvo, kai jis anksčiau dirbo bazal- 
to skaldyklose Eifelio kalnuose ir turėjo moterį su medine koja, ku- 
rią, atrodo, jog tai buvo kairė, buvo galima nuimti, ir palygino ją su 
mano kupra, nors mano “dėžės", girdi, nenuimsi. Ilgai, plačiai ir nuo- 
bodžiai pasakojo akmenskaldys. Aš kantriai palaukiau, kol jis baigė ir 
vėl prisegė tai moteriškei koją, paskui paprašiau, kad leistų aplanky- 
ti dirbtuvę. 

Kornefas atidarė viduryje vielinės tvoros esančius vartus, pakvietė 
mane grėbliakočiu atvirų stumdomų durų pusėn, ir aš girgždinau pa- 
dais žvirgždą, kol mane prarijo sieros, kalkių ir drėgmės kvapas. Sun- 
kūs, viršuje plokšti, kriaušės formos mediniai vėzdai su plaušuotomis, 
vis į tą pačią vietą kliuvusį smūgį liudijančiomis duobėmis gulėjo ant 
šiurkščiai apdorotų, tačiau jau keturiosė vietose pažymėtų plokštumų. 
Tašymo kaltai, kaltai su apskritomis galvutėmis, ką tik paaštrinti, nuo 
grūdinimo dar mėlyni dantyti kaltai, ilgi spyruokliuojantys kaltai mar- 
murui, trumpi platūs tašymo kaltai ant gabalo marmuro, ant keturkam- 
pių medžio blokų džiūstantis šlifavimo šlynas, ant apvalių rąstų pasta- 
tyta, paruošta ridenti, matinė ir gatavai nušlifuota tufo plokštė: riebi, 
geltona, blyški, poruota, skirta dviviečiui kapui. 

—- Čia kūjis, o čia plaušai, čia kaltas grioveliams, o čia, — Kor- 
nefas pakėlė delno pločio, trijų žiupsnių ilgio lentą, pasižiūrėjo prisi- 
kišęs prie akies į jos kraštą, — čia tiesyklė. 

Aš ne vien tiktai iš mandagumo paklausiau: 

— Ar jūs turit mokinių? 

Kornefas pasiskundė: 

— Penkiem galėčiau darbo duoti. Bet nė vieno neturiu. Visi dabar, 
velniai, šmugeliuoja! 

Kaip ir aš, akmentašys buvo prieš tuos neaiškius užsiėmimus, ku- 
rie ne vienam jaunam vilčių teikiančiam Žmogui trukdo mokytis pa- 
doraus amato. Kol ponas Kornefas rodė man įvairius šiurkščius ir 
smulkius karborundo akmenis, aiškino jų poveikį Zolnhofo marmuro 
plokštei, aš iš visų pusių svarsčiau vieną mintį. Pemza, šokolado spal- 
vos šelakas pirminiam poliravimui, triplitas, kuriuo matinis paviršius 
paverčiamas blizgančiu, ir vis ta pati, jau apipoliruota mano mintis. 
Kornefas parodė man šrifto pavyzdžius, papasakojo apie iškilųjį ir ne- 
iškilųjį šriftą, apie šrifto auksavimą, kad su auksu ne tokia jau baisi 
bėda: seno talerio užtenka paauksuoti arkliui ir raiteliui, ir tai man 
tuojau priminė amžinai smėlio karjeran jojantį imperatoriaus Vilhelmo 
paminklą Dancigo Šieno turguje, kurį lenkų restauratoriai pagaliau ga-. 
lėtų ryžtis paauksuoti, bet, nepaisydamas auksuoto Žirgo ir raitelio, vis 
nepaleidau tos mažos, vis didėsnę vertę. įgyjančios mintelės, žaidžiau 
su ja, jau formulavau, kai Kornefas man aiškino trikojės punktyravi- 
mo mašinos reikalingumą skulptūros darbams, krumpliu beldė į įvai- 
rius kairėn ir dešinėn nukreiptus gipsinius Nukryžiuotojo modelius: 
“Tai jūs priimtumėte mokinį?“ Mano mintelė jau leidosi kelian. “Ap- 
skritai jūs ieškot mokinio, ar ne?“ Kornefas pasitrynė pleistrus ant sa- 
vo votimis nusėto sprando. “Manau, kad jūs mane priimtumėte moki- 
niu?“ Klausimas buvo blogai suformuluotas, ir aš tučtuojau pasitaisiau: 
“Prašau nemanyti, kad aš nieko negaliu, brangus pone Kornefai! Mano 
tik kojos silpnokos. Tačiau skųstis rankomis būtų nuodėmė!“ Sužavėtas 
savo paties ryžto ir dabar jau statydamas viską ant kortos, aš pasirai- 
tojau kairę rankovę, pasiūliau Kornefui pačiupinėti mažą, bet kictą 
kaip jautiena bicepsą, paėmiau, kai tas nenorėjo čiupinėti, nuo kriauk- 
lainio kaltą, įrodymui pašokdinau jo šešiakampį metalą ant savo teniso 
kamuoliuko dydžio kauburėlio, nutraukiau demonstravimą tik tada, kai. 
Kornefas įjungė šlifavimo stakles, prikišo melsvai pilką čerškiančią 
karborundo plokštę prie tufo postamento dvivietei kapo plokštei ir pa- 
galiau šūktelėjo, neatitraukdamas nuo darbo akių, perrėkdamas staklių 
čerškimą: 

— Permiegok, berniokėl, su ta mintim bent naktį. Čia ne medus. 
Ir jeigu jau ryšies, tai gali ateiti, būsi mano praktikantas. 

Klausydamas akmentašio aš miegojau su savo mintele visą savai- 

tę, dienomis lyginau Kurtuko akmenukus žiebtuvėliams su paminkli- 
niais akmenimis, klausiausi Marijos priekaištų: “Tu gyveni iš mūsų ki- 
šenės, Oskarai. Užsiimk kuo nors: arbata, kakava arba pieno milte- 
liais!", bet niekuo neužsiėmiau, mėgavausi nesantį Kesterį man kaip 
pavyzdį rodančios Gustės pagyromis už tai, kad nelendu į juodąją rin- 
ką, tačiau labai kentėjau dėl sūnaus Kurto elgesio, mat jis, įsigilinęs 
į savo skaičių stulpelius, nematė manęs taip, kaip aš metų metus su- 
gebėdavau nematyti Macerato. 

Mes sėdėjom prie pietų stalo. Gustė buvo atjungusi skambutį, kad 
klientai netrukdytų mums valgyti kiaušinienę su lašiniais. Marija pa- 
sakė: 

— Matai, Oskarai, mes galim sau tai leisti, nes nesėdim sudėję 
rankų. | 

Kurtukas atsiduso. Už akmenukus jis dabar gaudavo tik po aštuo- 
niolika. Gustė kirto tylėdama. Aš ėmiau pavyzdį iš jos, mMėgavausi 
maistu, bet ir mėgaudamasis jaučiausi nelaimingas, galbūt kad kiau- 
šinienė buvo iš miltelių, ir staiga, radęs kažkokią kremzlę lašiniuose, 
baisiausiai užsimaniau laimės, gerai, nebūsiu gudresnis už kitus, veęl- 
niop skeptiškumą, kad tik būčiau laimingas, ir aš, kitiems tebcvalgant, 
tenkinantis kiaušiniene iš miltelių, pakilau nuo stalo, priėjau prie spin- 
tos, tarsi joje būtų laimė, pasirausiau savo skyriuje, radau už albumo 
su nuotraukomis, po mokslo knyga, ne, ne laimę, o du pakelius pono 
Faingoldo dezinfekcijos priemonių, ištraukiau iš vieno pakelio, aišku, 
ne laimę, o perdėm išdezinfekuotą mano vargšės mamos koljė, kurį 
Janas Bronskis prieš daug metų vieną sniegu kvepiančią žiemos nak- 
tį buvo paėmęs iš vienos vitrinos, kurioje tada dar buvęs laimingas ir 
sugebėjęs gurinti stiklą Oskaras buvo padaręs apskritą skylę. Ir aš iš- 
ėjau su tuo papuošalu iš namų, laikydamas jį pakopa į, leidausi keliu 
į, nuvaŽiavau į centrinę geležinkelio stotį, nes, maniau, jeigu pasiseks, 
tai, ilgai derėjausi ir supratau, kad... bet vienarankis ir saksas, kurį kiti 
vadino Asesoriumi, matė tik realiąją vertę, nenutuokė, kokį laimingą 
manė padarė už mano vargšės mamos koljė duodami grynos odos 
portfelį ir penkiolika blokų amerikietiškų cigarečių “Lucky Strike“. 
Netrukus aš vėl buvau Bilke. Ant stalo padėjau: penkiolikos blokų 
“Lucky Štrike“ po dvidešimt cigarečių pakelyje lobį, daviau visiems 
trim pasistebėti, pastūmiau jiems supakuotą šviesų „tabako kalną, pa- 
sakiau, tai jums, dabar duokit man ramybę, cigaretės, matyt, to ver- 
tos, o be to, nuo šios dienos prašom kasdien pilną katiliuką pietų, ji 
aš kasdien dėsiuosi į portfelį eidamas į darbą. Būkit laimingi su sa- 
vo dirbtiniu medumi ir žiebtuvėlių akmenukais, pasakiau aš be pyk- 

čio ir prickaišto, mano menas bus kitoks, nuo šiol mano laimė bus įra- 
šyta arba, specialistų kalba, iškalta paminklų akmenyse. 

Kornefas priėmė mane praktikantu už šimtą reichsmarkių per mė- 
nesį. Tai buvo, galima sakyti, nieko ir vis dėlto galų gale apsimokė- 
jo. Jau po savaitės pasirodė, kad mano jėgų neužtenka šiurkštiems ak- 
mentašio darbams. Aš gavau nutašyti ką tik iš skaldyklos atvežtą b<l- 
giško granito plokštę keturių vietų kapui ir po valandos jau negalėjau 
pakelti nei kalto, nei kuokos. Ir aptašymą turėjau palikti Kornefui, tuo 
tarpu gludinimas, lygių vietų įleidžiamai plokštei ruošimas ilgainiui ta- 
po mano sfera. 

Statmenai pastatyta keturkampė trinka, ant jos “T" formos sėdynė 
man, dešine laikiau kaltą, o kaire, prieš Kornefo valią, mat jis norė- 
jo padaryti mane dešiniarankiu, kaire mosavau, kaukšėjau medinėm 
kuokom, trinkom, geležiniais plaktukais, kūjais, iškart šešiasdešimt ke- 
turiais plaktuko dantimis graužiau, trupinau akmenį: laimė be būgno 
— tik jos pakaitalas, bet ir pakaitalas gali padaryti laimingą, galbūt tik 
pakaitalai daro laimingą, laimė visuomet laimės pakaitalas, ji nusėda 
sluoksniais: marmuro laimė, smiltainio laimė, Elbės smiltainis, Maino 
smiltainis, tavo smiltainis, mūsų smiltainis, Kirchhcimerio, Grenchci- 
merio laimė. Kieta laimė: marmuras. Trapi padūmavusi laimė: alebast- 
ras. Grūdintas plienas laimingas sminga į diabazą. Dolomitas: žalia 
laimė. Minkšta laimė: tufas. Marga Lano laimė. Akyta laimė: bazal- 
tas. Vėsi Eifelio laimė. Laimė veržėsi kaip vulkanas ir gulė dulkėmis, 
girgždėdama man tarp dantų. Geriausiai man sekėsi kalti šriftą. Čia 
net Kornefas negalėjo man prilygti. Aš perėmiau ir ornamentinę dar- 
bų dalį: kaliau akanto lapus, nulaužtas rožės vaikų paminkluose, pal- 
mių šakas, krikščionių simbolius PX ir INRI, griovelius, apskritus stul- 
pelius, kiaušinio formos stulpėlius, suleidimus ir dvigubus suleidimus. 
Visais įmanomais profiliais džiugino Oskaras pigius ir brangius pamin- 
klus. Ir kai aš po aštuonių valandų darbo poliruotoje, nuo mano kvė- 
pavimo vis apsitraukiančioje diabazo plokštėje palikdavau užrašą: Čia 
ilsisi mano mielas vyras — nauja eilutė — Jozefas Eseris — nauja ei- 
lutė — gim.1885 04 03 mir. 1946 06 22 — nauja eilutė — mirtis — 
tai gyvenimo vartai — ir pagaliau perskaitęs tekstą pasijusdavau sa- 
vaip laimingas ir visada už tai padėkodavau šešiasdešimt vienerių me- 
tų velioniui Jozefui Eseriui ir žaliam diabazo dulkių debesėliui, lekian- 
čiam iš po mano kalto ašmenų, tris “O" Eserio paminkle būdavau iš- 
kalęs ypač rūpestingai; raidė “O", kurią Oskaras ypač mėgo, man iš- 
eidavo taisyklinga ir begalinė savo apskritimu, bet visada truputį di- 
desnė už kitas. 

Gegužės pabaigoje ėmiau dirbti akmentašio praktikantu, spalio pra- 
džioje Kornefui išaugo dvi naujos votys, o mums reikėjo pastatyti ka- 
pinėse tufo plokštę Hermanui Vebknechtui ir Elzei Vebknecht, mergau- 
tine pavarde Freitag. Iki tos dienos Kornefas niekad manęs neėmė į 
kapines, vis nepasitikėjo mano jėgomis. Paprastai pastatyti paminklą 
jam padėdavo beveik kurčias, bet šiaip neblogas Julijaus Vebelio fir- 
mos pagalbinis darbininkas. Užtat Kornefas visuomet pagelbėdavo, kai 
prireikdavo paspirties Vebeliui, samdžiusiam aštuonis Žmonės. Aš vis 
siūliausi padėt kapinėse, bet Kornefas manęs niekad neimdavo: mane 
traukė tenai, nors tuo metu nereikėjo priimti jokių sprendimų. Laimė, 
spalio pradžioje Vebelį tiesiog užgriuvo užsakymai, ir jis iki užėinant 
šalčiams negalėjo duoti nė vieno Žmogaus; tad Kornefas turėjo pasi- 
kliauti mano jėgomis. 

Mes dviese paguldėm tufo plokštę prie triračio automobilio galo, 
paskui uždėjom ją ant rąstų, užridenom ant platformos, užstūmėm gre- 
ta postamentą, apdėjom kraštus tuščiais popieriniais maišais, pakrovėm 
instrumentus, cementą, smėlį, žvyrą, mentes ir dėžės skiediniui, aš už- 
dariau bortą, Kornefas jau sėdėjo prie vairo ir buvo paleidęs variklį, 
staiga jis iškišo galvą pro langą ir riktelėjo man: 

— Na eikš, berniokė!, eikš. Pasiimk maistą ir sėskis prie manęs! 

Lėtai apvažiavom miesto ligoninę. Priešais centrines duris balti se- 
selių debesys. Tarp jų ir mano pažįstama, seselė Gertrūda. Aš pamo- 
ju jai, ji man atsako. Laimė, galvoju aš vėl ar vis dar, reikėtų ją kur 
nors pakviesti, nors jau nebematau jos, nes važiuojam Reino pusėn, 
kur nors pakviesti, važiuojam Hamo link, gal į kiną ar pažiūrėti 
Griundgenso teatre, ana jau pasirodė geltonas jo pastatas, galima ir ne 
į teatrą, ir dūmai jau kyla virš pusplikių medžių iš krematoriumo, ką 
jūs pasakytumėt, sesele Gertrūda, jei pakeistume aplinką? Kitos kapi- 
nės, kiti paminkladirbiai: garbės ratas seselei Gertrūdai priešais: cen- 
trinius vartus: Boicas ir Kranichas, Potgyserio natūralūs akmenys, 
Benco meniški paminklai, Gokelno kapinių gėlės, patikrinimas prie 
durų, nc taip paprasta pakliūti į kapines, tarnautojas su uniformine ke- 
pure, tufo plokštė dviviečiam kapui, septyniasdešimt devintas nume- 
ris, aštuntas laukas, Vebknechtas, Hermanas, ranka prie kepurės, mais- 
tą atiduokit pašildyti krematoriume; 0 prie šarvojimo koplyčios stovi 
Šugeris Leo. 

Aš sakau Kornefui: “Ar čia ne toksai Šugeris Leo, tas su baltom 
pirštinėm?" ž 

Kornefas, čiupinėdamasis ant sprando šunvotes: “Čia Zaberis Vile- 
mas, 0 ne Šugeris Leo, jis čia gyvena!“ 

Argi aš galėjau pasitenkinti tokiu atsakymu. Pagaliau aš anksčiau 
"gyvenau Dancige, o dabar gyvenu Diuseldorfe, ir visuomet buvau Os- 
karas: “Pas mus buvo toks vienas, atrodęs kaip šitas, ir jį visi vadi- 
no Šugeriu Leo, iš pradžių kai buvo dar tik Leo, mokėsi kunigų se- 
minarijoje". 

Kornefas, kaire ranka laikydamasis už sprando, dešine sukdamas 
triratį autobomilį prie krematoriumo: “Gali būti. Aš daug tokių pažįstu, 
kur taip atrodo, iš pradžių mokėsi seminarijoj, dabar gyvena kapinė- 
se ir kitaip vadinasi. O šitas tai Zaberis Vilemas!“ 

Mes pravažiavom pro Zaberį Vilemą. Jis pasveikino mus balta pirš- 
tine, ir aš pasijutau Pietų kapinėse kaip namie. 

Spalis, kapinių alėjos, pasauliui krinta plaukai ir dantys, norėjau 
pasakyti, iš viršaus be perstogės krinta geltoni lapai. Tyla, žvirbliai, 
vaikštinėtojai, aštunto lauko link važiuojančio variklio burzgėsys, iki 
aštunto lauko dar labai toli. Senos moterėlės su laistytuvais ir anūkais, 
saulė juodame švediškame granite, obeliskai, simboliškai nulaužtos ko- 
lonos ar iš tikrųjų karo sugadintos, žalia patina apaugęs angelas už 
kukmedžio ar į kukmedį panašių krūmų. Moteris marmurinė ranka pri- 
sidengusi akis, akinama to paties marmuro. Kristus su smiltainio san- 
dalais laimina guobas, ir kitas Kristus ketvirtame lauke, laiminantis 
beržą. Gražios mintys alėjoje tarp ketvirto ir penkto lauko: tarkim, jū- 
ra. Ir ji išmeta, bėje, ant kranto lavoną. Nuo Sopoto jūros tilto girdėti 
smuikų gricžimas ir nedrąsi fejerverko pradžia, netekusių regėjimo ka- 
rių naudai. Aš, kaip Oskaras ir trejų metų vaikas, pasilenkiu prie jū- 
ros išmesto kūno, manydamas, kad čia Marija, galbūt seselė Gertrū- 
da, kurią pagaliau turėčiau kur nors pakviesti. Tačiau tai graži Liuci, 
blyški Liuci, kaip man sako ir tvirtina toks savo apogėjų tuoj pasick- 
siantis fejerverkas. Jinai, kaip visada, kai nori iškrėsti šunybę, su 
Brechtesgadeno megztuku. Jo vilna šlapia, kai ją nuvelku. Šlapia ir 
palaidinukė, kurią ji pasivilkusi po apačia. Ir dar vienas Brechtesga- 
deno megztukas. Ir galų gale, pasibaigus fejerverkui ir likus tiktai 
smuikams, po vilnos, vilnos ir darsyk vilnos, randu Vokietijos mergi- 
nų sąjungos sportiniuose marškinėliuose suvyniotą jos širdį, Liuci šir- 
dį, vėsų mažutį paminklą su užrašu: Čia ilsisi Oskaras — Čia ilsisi 
Oskaras — Čia ilsisi Oskaras... 

— Nemiegok, berniokėl! — nutraukė Kornefas mano gražias, jū- 
ros išmestas, fejerverko iliuminuotas mintis. Mes pasukam kairėn, ir 
aštuntas laukas, naujas, be medžių ir su mažai paminklų, lygus ir al- 
kanas atsiveria prieš mus. Jo vienodumą paįvairina dar netvarkingi, 
nes švieži paskutinių penkerių metų laidotuvių kapai: pūvantys kalnai 

rudų vainikų su nutekėjusiomis, sulytomis juostomis. Septyniasdešimt 
devintą numerį greitai randam ketvirtos eilės pradžioje, prie pat sep- 
tinto lauko, kuris turėjo kelis jaunus, greitai besistiebiančius medžius, 
taip pat buvo gan tankiai apaugęs metriniais akmenimis, daugiausia 
Silezijos marmuro. Prie septyniasdešimt devinto mes privažiavom iš 
užpakalio, iškrovėm įrankius, cementą, žvyrą, postamentą ir tąją šiek 
tiek blizgančią tufo plokštę, tarsi išteptą riebalais. Triratis automobi- 
lis šoktelėjo į viršų, kai nuleidom plokštę nuo platformos ant dėžės su 
mediniais vėzdais ir plaktukais. Kornefas ištraukė iš kapo galvūgalio 
laikiną medinį kryžių, ant kurio skersai buvo užrašyta H. Vebknech- 
tas ir E. Vebknecht, liepė man paduoti kastuvą ir ėmė kasti duobės be- 
toniniams stulpams, metras šešiasdešimt pagal kapinių instrukciją, tuo 
tarpu aš iš septinto lauko atsinešiau vandens, paskui užmaišiau skie- 
dinį, baigiau darbą, kai jis, iškasęs metrą penkiasdešimt, pasakė gana 
tr aš galėjau pradėti krėsti į duobes skiedinį, tuo tarpų Kornefas šno- 
puodamas sėdėjo ant tufo plokštės ir nusitvėręs už sprando čiupinėjosi 
votis. 

— Tuoj pratrūks. Aš jaučiu, kada jos prisirpsta ir bubteli. 

Aš krėčiau skiedinį ir nekreipiau dėmesio į jo šnekas. Iš septinto 
lauko per aštuntą šliaužė protestantai laidotuvininkai, gabenantys sa- 
vo velionį į devintą lauką. Kai jie ėjo per tris kapų eiles pro mus, 
Kornefas nušliuožė nuo tufo plokštės, ir mes pagal kapinių instrukci- 
ją nusiėmėme kepures prieš pastorių ir artimiausius gimines. Paskui 
karstą visiškai viena ėjo maža, juoda, sukrypusi moterėlė. Paskui ją 
sekę Žmonės buvo daug didesni ir diktesni. 

— Nieko nepadarysi! — sušvokštė šalia manęs Kornefas: — Jau- 
čiu, kad jos bubtelės dar prieš mums pastatant sieną. 

Tuo tarpu laidotuvės pasiekė devintą lauką, suėjo krūvon ir pagim- 
dė tai pritilstantį, tai pagarsėjantį pastoriaus balsą. Dabar mes jau bū- 
tume galėję dėti ant pamatų postamentą, nes skiedinys jau buvo ap- 
stingęs. Bet Kornefas atsigulė ant pilvo skersai tufo plokštės, pasiki- 
šo kepurę tarp kaktos ir akmens, atitraukė apnuogindamas sprandą 
striukės ir marškinių apykakles, tuo tarpu devintame lauke pastorius 
vardino velionio gyvenimo smulkmenas, pasiekiančias mūsų ausis ir 
čia, aštuntajame lauke. Man reikėjo ne vien užsilipti ant tufo plokš- 
tės, bet ir atsisėsti raitomis ant Kornefo nugaros, ir tada pamačiau, kas 
darosi ant jo sprando: tenai buvo šalia viena kitos prisirpusios dvi šun- 
votės. Su dideliu vainiku pro šalį į devintą lauką praskubėjo atsilikęs 
laidotuvininkas, matyt, norėjęs išgirsti bent pastoriaus pamokslo pabai- 
gą. Buko lapu, prieš tai staigiai nutraukęs pleistrą, aš nubraukiau ich- 

tiolo tepalą ir pamačiau abu vienodo dydžio, pereinančius į geltonu- 
mą dervos spalvos sukietėjimus. “Melskimės, — atsklido pas mus iš 
devinto lauko. Aš supratau tai kaip ženklą, pakreipiau į šalį galvą, 
spustelėjau ir patraukiau nykščiais prispaustą buko lapą. “Tėve mū- 
sų..." Kornefas sugriežė dantimis: “Tempk, o ne spausk". Aš patem- 
piau nykščiais suimtą vietą į šalis. “...šventas Tavo vardas“. Kornefui 
pavyko prisidėti prie maldos: “...teateinie Tavo karalystė“. Tada aš vėl 
paspaudžiau, nes tempimas nepadėjo. “Teesie Tavo valia, kaip dangu- 
je, taip ir žemėje". Kad jos nesprogo, buvo tiesiog stebuklas. Ir dar- 
syk: “duok mums šiandien“. Kornefas vėl pasivijo besimeldžiančius: 
“.„kaltininkams. Ir neleisk mūsų gundyti“. Radau daugiau, negu tikė- 
jausi. “Bet gelbėk mus nuo pikto“. Išspaudžiau margą likutį. “Per am- 
žius, amen". Man darsyk patempus, Kornefas: “Amen", dar paspau- 
džiau: “Amen", kai tie devintam lauke ėmė reikšti užuojautą, Korne- 
fas vis kartojo: “Amen", gulėjo paslikas ir išsivadavęs nuo skausmų 
ant tufo, dejavo: “Amen", paklausė: “Ar turi dar skiedinio?“ Aš turė- 
jau, ir jis vėl pakartojo: “Amen". 

Paskutinius kastuvus aš iškrėčiau tarp stulpų. Tada Kornefas nu- 
šliuožė nuo poliruotos plokštės pusės su užrašu ir liepė Oskarui paro- 
dyti rudeniškai margus buko lapus sų panašios gamos vočių turiniu. 
Mes užsidėjom kepures, pasipustėm delnus ir laidotuvininkains iš dė- 
vinto lauko pamažu skirstantis pastatėm paminklą Ilermanui Veb- 
knechtui ir Elzei Vebknecht, mergautine pavarde Freitag. + 


ŠIAURĖS FORTŪNA 


Statytis paminklus tada galėjo sau leisti tik tie, kurie Žemės pavir- 
šiuje palikdavo ką nors vertinga. Ta paliekama vertybė nebūtinai tu- 
rėjo būti deimantas ar uolektics ilgio perlų vėrinys. Už pėnkis cent- 
nerius bulvių jau buvo galima gauti metrinę Grencheimo kriauklainio 
plokštę. Paminklas dvigubam kapui iš belgiško granito su trim posta- 
mentais mums leido nusipirkti medžiagą dviem kostiumams su lieme- 
nėmis. Medžiagą turėjusi siuvėjo našlė pasisiūlė už dolomitinį antka- 
pį mūsų honorarą ir apdoroti, nes ji samdė du gizėlius. Tad Kornefas 
ir aš po darbo galų gale sėdom į dešimtą ir nuvažiavom Štokumo pu- 
sėn, aplankėm našlę Lenert ir davėmės jos išmatuojami. Oskaras ta- 
da, juokinga pasakyti, nešiojo Marijos persiūtą prieštankininko unifor- 

mą, kurios striukė dėl mano figūros ypatumų per krūtinę nesueidavo 
net perkėlus sagas. 

Gizelis, kurį Lenerto našlė vadino Antonu, iš tamsiai mėlynos vos 
dryžuotos medžiagos sukurpė kostiumą pagal mano figūrą: vienėilį, su 
pelenų spalvos pamušalu, gražiais, bet ne butaforiškais pečiais, ne pa- 
slėpta, o kiek pabrėžta kupra, su atvartais, bet ne pernelyg plačiomis 
kelnėmis; mokytojas Bebra tebebuvo man rengimosi pavyzdys. Todėl 
kelnes pasisiūdinau ne su diržu, o su petnešomis, liemenė užpakaly 
blizgėjo, o priekyje buvo matinė, su rožiniu pamušalu. Visam tam rei- 
kėjo penkių pasimatavimų. 

Kolei siuvėjo gizelis dar kurpė Kornefo dvieilį ir mano vieneilį 
kostiumą, tokiam batsiuviui prisireikė metrinio akmens savo keturias- 
dešimt trečiaisiais per bombardavimą mirties nusineštai žmonai. Iš 
pradžių jis mums bandė siūlyti korteles, bet mes paprašėm atsilyginti 
natūra. Už Silezijos marmuro paminklą su dirbtinio akmens aptaisu ir 
jo pastatymą Kornefas gavo porą tamsiai rudų pusbačių ir šlepetes su 
odiniu padu. Man nukrito juodų, truputį senamadiškų, tačiau nuosta- 
biai minkštų batų pora. Trisdešimt penkto numerio; jie suteikė mano 
silpnoms kojoms tvirtą ir elegantišką pagrindą. Marškiniais pasirūpi- 
no Marija, kuriai aš ant medaus svarstyklių padėjau pluoštą reichs- 
markių: 

— Ak, būk tokia gera, nupirk man dvejus baltus marškinius, vie- 
nerius su dryželiais, vieną šviesiai pilką ir vieną kaštonų spalvos kak- 
laraištį. Kas liks, Kurtukui ir tau, miela Marija, nes tu niekada nepa- 
galvoji apie save, o tik rūpiniesi kitais. 

Sykį, būdamas geros nuotaikos, aš padovanojau Gustei skėtį su tik- 
ro rago rankena ir beveik naujas Altenburgo kortas, nes ji mėgo jas 
mesti ir labai nenorėdavo skolintis iš kaimynų, kai susimanydavo iš- 
siburti, kada sugrįš Kesteris. 

Marija pasistengė kuo greičiau išpildyti mano pavedimą, o už tai, 
kas liko, nusipirko lietpaltį sau ir dirbtinės odos kuprinę Kurtukui, tie- 
sa, gana baisią, bet kol kas turėjo būti gera ir tokia. Man prie marš- 
kinių ir kaklaraiščių dar pridėjo pilkas kojines, kurių buvau užmiršęs 
paprašyti. | 

Atsiimdami kostiumus, Kornefas ir Oskaras stovėjo prieš siuvyklos 
veidrodį sutrikę, bet vis dėlto darė viens kitam įspūdį. Kornefas be- 
veik nedrįso pajudinti savo vočių suėsto sprando. Nukoręs iš nuleistų 
pečių kabančias rankas jis bandė ištiesti sulinkusias kojas. Mane nau- 
Jasis drabužis, ypač jei sukryžiuodavau ant krūtinės rankas, tuo padi- 
dindamas savo viršutinę horizontalią apimtį, ploną dešinę koją įtemp- 

davau, o kairę nerūpestingai atstatydavau į priekį, darė demonišką ir 
intelektualų. Su šypsčna, mėgaudamasis Kornefu ir jo nustebimu, aš 
prisiartinau prie veidrodžio, atsistojau taip arti to mano apversto vaiz- 
do užimto stiklo, kad būčiau galėjęs jį pabučiuoti, tačiau tiktai papū- 
čiau ir nerūpestingai pasakiau: 

— Sveikas, Oskarai! Dabar tau trūksta tiktai kaklaraiščio smeig- 
tuko! | 

Kai po savaitės, vieną sekmadienio popietę, įžengiau į miesto ligo- 
ninę, aplankiau savo slaugės, pasirodžiau naujas, išdidus ir elegantiš- 
kas iš kuo geriausios pusės, mano kaklaraištyje jau smygsojo sidabri- 
nis smeigtukas su perlu. 

Gerosios merginos žado neteko, pamačiusios mane sėdintį skyriaus 
kambaryje. Tai buvo keturiasdešimt septintųjų vasaros gale. Aš išban- 
dytu būdu laikiau ant krūtinės sukryžiuotas rankas, žaidžiau savo odi- 
nėmis pirštinėmis. Jau daugiau kaip metai buvau akmentašio prakti- 
kantas ir ornamentų meistras. Aš laikiau koją ant kojos, saugojau, kad 
nesusiglamžytų klostės. Mano kostiumą prižiūrėjo geroji Gustė, tarsi 
jis būtų buvęs pasiūtas namo sugrįšiančiam ir tada viską pakeisiančiam 
Kesteriui. Seselė Helmtrūda norėjo pačiupinėti medžiagą, ir aš jai lei- 
dau. Kurtukui keturiasdešimt septintųjų pavasarį, kai šventėm jo sep- 
tintą gimtadienį su savos gamybos likeriu ir barstytu pyragu — recep- 
tas: imi! — buvau nupirkęs pelės spalvos milo paltą. Aš pasiūliau 
seselėms, prie jų jau buvo prisidėjusi ir seselė Gertrūda, saldainių, 
gautų kaip priedas už diabazo plokštę prie dvidešimt svarų rudo cuk- 
raus. Kurtukas, mano nuomone, pernelyg mėgo vaikščioti į mokyklą. 
Mokytoja, dar nepersidirbusi ir, ačiū Dievui, ne Špolenhauer, gyrė jį, 
sakė, kad jis protingas, bet truputį per rimtas. Kokios linksmos gali 
būti seselės, kai jas pavaišini saldainiais! Akimirką likęs su sesele 
Gertrūda skyriaus kambaryje vienas, pasidomėjau, kada ji turės lais- 
vą sekmadienį. 

— Šiandien, pavyzdžiui, aš nuo penkių laisva. Betgi mieste nėra 
kas veikti, — liūdnai atsakė seselė Gertrūda. 

Aš buvau tos nuomonės, kad reikėtų pabandyti. Ji iš pradžių visai 
nenorėjo bandyti, geriau, girdi, pagaliau kaip reikia išsimiegosianti. 
Tada aš sušnekau tiesiai, pakviečiau ją kur nors nueiti ir, kai ji vis dar 
dvejojo, baigiau tokiais paslaptingais žodžiais: 

— Drąsiau, sesele Gertrūda! Žmogus vienąsyk būni jaunas. Korte- 
lių pyragui bus. 

Po šio teksto stilizuotai plekštelėjau per savo švarko kišenę, pasiū- 
liau jai dar vieną saldainį ir, keista, gerokai išsigandau, kai ta stam- 

bi visai ne mano skonio vestfalė, pasisukusi į spintelę su tepalais, iš- 
tarė: s “2 

— Na gerai, jeigu jau taip. Tarkim, šeštą, bet ne čia, o, tarkim, 
Kornelijaus aikštėje. 

Aš niekada nebūčiau paskryęs Gertrūdai pasimatymo ligoninės ves- 
tibiulyje arba prie paradinių durų. Tad aš laukiau jos šeštą po tuomet 
dar karo sugadintu, laiko neskelbiančiu laikrodžiu Kornelijaus aikštės 
pakraštyje. Aš ją vos pažinau: mat jeigu būčiau ją pastebėjęs laiku, 
tarkim, per penkiasdešimt žingsnių išlipančią iš tramvajaus priešais 
esančioje stotelėje, dar jai nespėjus manęs pamatyti, tai būčiau pabė- 
gęs, nusivylęs ir parodęs kulnis; mat seselė Gertrūda atėjo nė kaip se- 
selė Gertrūda, ji atėjo ne visa balta ir su Raudonojo Kryžiaus sage, o 
kaip eilinė palaikiais civiliais drabužiais apsitaisiusi panelė Gertrūda 
Vilms iš Hamo ar Dortmundo, ar iš dar kur nors tarp Dortmundo ir 
Hamo. 

Ji nepastebėjo mano nepasitenkinimo, pasakė, kad vos nepavėlavo, 
nes vyriausioji seselė iš dyko buvimo prieš pat penkias dar kažką lie- 
pė padaryti. 

— Na, panele Gertrūda, ar galima jums kai ką pasiūlyti? Galbūt 
pradedam nuo cukrainės, o paskui, kur norite: gal į kiną, į teatrą, deja, 
jau negausim bilietų, o gal norėtumėt nueiti į šokius? 

— O, einam į šokius! — nudžiugo ji ir per vėlai susizgribo vos su- 
gebėjusi nuslėpti išgąstį, kad aš, nors ir gerai apsirengęs, netinku jai 
į šokių partnerius. 

Truputį piktdžiugaudamas — kodėl ji neatėjo su mano taip verti- 
nama seselės apranga — aš nusitvėriau tos minties, ir jinai, neįsivaiz- 
duodama, kas jos laukia, greitai pamiršo savo baimę, paragavo su ma- 
nim torto, į kurį turėjo būti įmaišyta cemento, aš įveikiau vieną ga- 
baliuką, ji — tris ir, man atsiskaičius kortelėmis ir grynais, įsėdo su 
manim į Geresheimo pusėn einantį tramvajų, mat už Grefenburgo Kor- 
nefo duomenimis turėjo būti šokių salė. 

Paskutinį galiuką į kalną lėtai ėjom pėsti, nes tramvajus pricš įkal- 
nę sustojo. Tipiškas rugsėjo vakaras. Gertrūdos ne už korteles pirkti 
sandalai kaukšėjo kaip upelio malūnas ir linksmino mane. Nuo kalno 
lipantys žmonės gręžiojosi į mus. Panelė Gertrūda dėl to nervinosi. Ąš 
buvau prie to pripratęs ir nekreipiau dėmesio: juk aš pagaliau atida- 
viau savo korteles už tris Kiurteno cukrainėje jos sušlamštus torto ga- 
balus su cementu. 

Šokių salė afišavosi kaip Vedigas—Levenburgas. Jau prie kasos 
daug kas ėmė kikenti, o kai įėjom, tai galvas atsuko visa salė. Sese- 

lė Gertrūda su savo civiliais drabužiais pasijuto nejaukiai, vos nesu- 
klupo, užkliuvusi už sulankstomos kėdės, gerai, kad mudu su kelne- 
riu špėjome ją sugriebti. Tas nuvedė mus prie stalelio netoli šokių 
aikštelės, 1r aš užsakiau du šaltus gėrimus, tiktai kelneriui šnibžtel- 
damas: 

—— Bet prašom su priedu. 

Levenburgas iš tikrųjų buvo salė, anksčiau, matyt, jojimo. Viršuti- 
nius jos regionus, gerokai apgadintas lubas, puošė paskutinio karnavalo 
popieriniai serpantinai ir girliandos. Prislopintos, spalvotos šviesos su- 
kosi, mėtė atšvaitus ant aukštyn sušukuotų jaunų, beveik elegantiškų 
juodosios rinkos berniukų plaukų ir ant taftinių, atrodo, viena kitą pa- 
žįstančių merginų palaidinukių. 

Kai atnešė šaltus gėrimus su priedu, iš kelnerio įsigijau dešimt 
amerikietiškų, pasiūliau vieną sesėlėi Gertrūdai, vieną kelneriui, kuris 
ją užsikišo už ausies, tada Oskaras, davęs damai ugnies, išsitraukė 
gintarinį kandiklį ir beveik iki pusės surūkė “Kemel". Aplinkiniai sta- 
lai aprimo. Ir kai aš užgeėsinau ir palikau pelčninėje solidžią “Kemel" 
nuorūką, seselė Gertrūda ją dalykiškai ištraukė ir įsikišo į šoninį sa- 
vo vaškytinio rankinuko skyrių. 

— Parnešiu sužadėtiniui iš Dortmundo, — pasakė ji, — jis rūko 
kaip pašėlęs. 

Aš apsidžiaugiau, kad nesu jos sužadėtinis ir kad pradėjo groti mu- 
zika. | 

Penkių žmonių grupė grojo: “Don't fence me in“. Skersai šokių 
aikštelės nesusidurdami ėmė lakstyti minkštapadžiai ponai ir rinktis 
merginas, kurios stodamosi atiduodavo pasaugoti savo rankinukus 
draugėms. 

Išryškėjo kelios išties neblogai šokančios tarsi specialiai treniruo- 
tos poros. Daugelis gromuliavo Chewing Gum, kai kurie vaikinai liau- 
davosi valandėlę šokę ir laikydavo už alkūnės nekantriai vietoje tryp- 
čiojančias merginas — angliškos frazių nuotrupos Reino tarmei atstojo 
mieles. Prieš pradedant poroms vėl šokti, būdavo pasikeičiama nedi- 
deliais paketais: tikrieji juodosios rinkos atstovai dirba be poilsio. 

Mes praleidom pirmą šokį ir po to grotą fokstrotą. Oskaras pasi- 
žiūrėjo ta proga į vyrų kojas ir pakvietė šokti seselę Gertrūdą, ne- 
supratusią, kas čia darosi, kai grupė užgrojo “Rozamundą". Būdamas 
dviem galvom mažesnis už seselę Gertrūdą ir suvokdamas, net tyčia 
pabrėždamas mūsų poros groteskiškumą aš pasirinkau vanstepą, kurį 
mėgdavo šokti Janas Bronskis: uždėjau jai, nuolankiai susitaikiusiai su 
likimu, išorėn atkreiptą delną ant užpakalio, užčiuopiau trisdešimt pro- 

centų vilnos, prikišau skruostą prie jos palaidinukės ir ėmiau stumdyti 
galingą seselę Gertrūdą iš kampo į kampą, kišdamas koją tarp jos ko- 
jų, reikalaudamas vietos kairėje pusėje atkištomis alkūnėmis. Sekėsi 
geriau, negu drįsau tikėtis. Aš leidau sau improvizuoti, viršuje nesi- 
traukdamas nuo palaidinukės, apačioje apeidavau jos tvirtas kojas tai 
iš kairės, tai iš dešinės, apšokdavau jas, išlaikydamas klasišką stepo 
povyzą, kuriai privalu toks įspūdis: dama tučtuojau parkris aukštielnin- 
ka, vyras, norintis ją parversti, užkris ant jos; vis dėlto jie nepargriū- 
na, nes puikiai moka šokti vanstėpą. 

Netrukus į mus atkreipė dėmesį. Aš girdėjau šūksnius: 

— Ar aš nesakiau, kad tai Džimis! Pasižiūrėk į Džimį! Come on, 
Jimmy! Let's go, Jimmy! 

Deja, aš nemačiau seselės Gertrūdos veido ir turėjau tenkintis vil- 
tim, kad ji priims plojimus išdidžiai ir šaltai kaip sužavėta jaunimo re- 
akcija, nesutriks nuo jų, kaip būdama seselė nesutrikdavo nuo nevy- 
kusių ligonių komplimentų. 

Kai atsisėdom pric savo stalo, publika vis tebeplojo. Penkių žmo- 
nių grupė, kurioje ypač išsiskyrė būgnininkas, pagrojo vieną, antrą, 
trečią tušą. “Džimi", — girdėjau šaukiant ir — “Ar matei?“ Tada se- 
selė Gertrūda atsistojo, sulemeno kažką apie tualetą, pasiėmė rankinu- 
ką su nuorūka sužadėtiniui iš Dortmundo, visa išraudusi, kliūdama už 
kėdžių ir stalų nusigrūdo prie tualeto, esančio šalia kasos. 

Ji nebesugrįžo. Iš to, kad nueidama vienu mauku išlenkė šaltą gė- 
rimą, aš turėjau suprasti, kad Mi atsisveikinimas, kad seselė Gertrūda 
mane palicka. 

O Oskaras? Su amerikietiška cigarete gintariniame kandiklyje jis 
paprašė kelnerio, diskretiškai pašalinusio nuo stalo iki dugno ištuštintą 
seselės stiklinę, kad atneštų priedo be šalto gėrimo. Kiek kainuos, tiek: 
Oskaras šypsojosi. Tiesa, skausmingai, bet šypsojosi, sėdėjo viršuje su- 
kryžiavęs ant krūtinės rankas, apačioje užmetęs klešnę ant klešnės, sū- 
pavo mažutį, suvarstomą, trisdešimt penkto numerio batą ir mėgavo- 
si paliktojo pranašumu. 

Jaunuomenė, nuolatiniai Levenburgo svečiai, buvo maloni, mirkčio- 
jo man, svinguodama pro šalį. “Hallo", šaukė vaikinai ir “Take it 
easy" merginos. Aš padėkojau savo kandikliu tikrojo humanizmo at- 
stovams ir atlaidžiai nusišypsojau, kai būgnininkas pažėrė ilgą smul- 
kią kaskadą ir priminė man senus gerus laikus po tribūna, atliko so- 
lo numerį plokščiuoju būgnu, litaurais, lėkštėmis, trikampiu ir po to 
paskelbė -moterų teises. 

Grupė labai stengdamasi grojo “Jimmy the Tiger". Šokis, matyt, 

buvo skirtas man, nors niekas Levenburge negalėjo Žinoti apie mano 
būgnijimus po tribūna. Vis dėlto jauna, nerimstanti kaip gyvas sidab- 
ras persona su chna dažyta papurusia galva pakvietė mane šokio ir. 
prarūkytu, kramtomosios gumos slopinamu balsu niūniavo man į au- 
sį “Jimmy the Tiger“. Ir kolei mes greitai, šaukdamiesi džiunglių ir 
džiunglių pavojų, šokome Džimį, tigras savo tigriškomis letenomis 
maždaug dešimt minučių vaikščiojo po Levenburgą. Paskui vėl tušas, 
plojimai ir vėl tušas, nes aš turėjau gerai aprengtą kuprą, miklias kojas 
ir visai neblogai vaizdavau Džimį Figrą. Aš pakviečiau man palankią 
damą prie savo stalo, ir Helma — toks buvo jos vardas — paprašė 
leidimo atsivesti ir savo draugę Hanelorę. Hanelorė buvo tyli, sėsli ir 
daug gėrė. Helma labiau mėgo amerikietiškas cigaretės, ir aš turėjau 
paprašyti kelnerio, kad atneštų dar. 

Nusisekęs vakaras. Aš šokau “Hebaberiba", “In thė mood“", “Scho- 
eshine boy“, tarp šokių plepėjau, vaišinau dvi nepretenzingas mergi- 
nas, kurios man papasakojo, jog dirba užmiestinėje telėfono stotyje 
Grafo Adolfo aikštėje, jog iš jų stoties kiekvieną šeštadienį ir sekma- 
dienį į Levenburgą ateina pašokti ir daugiau merginų. Bent jau jos čia 
būnančios kiekvieną savaitgalį, jei, žinoma, nercikia sėdėti prie tele- 
fono, ir aš pažadėjau dažniau ateiti, nes Helma ir Ianelorė esančios 
tokios mielos ir kad su tolimo ryšio merginomis — čia aš pavartojau 
žodžių Žaismą, kurį abi turėjo suprasti, — ir iš arti galima greit su- 
tarti. 

Gydymo įstaigų kiek laiko nelankiau. O kai paskui vėl ėmiau ret- 
karčiais ateidinėti, seselė Gertrūda jau buvo perkelta į moterų skyrių. 
Aš jos daugiau niekad nemačiau, nebent kartą pamojau iš tolo ranka. 
O Levenburge pasidariau nuolatinis laukiamas svečias. Merginos man 
smarkiai, bct pakenčiamai tuštino kišenę. Pėr jas susipažinau su keliais 
britų okupacinės armijos atstovais, išmokau kokį šimtą angliškų Žode- 
lių, taip pat užmezgiau draugystę, net ėmiau tujintis su kai kuriais Le- 
venburgo muzikantais, bet sutramdžiau save, nesėdau pric būgno, pa- 
sitenkinau maža laime kaldamas raidės Kornefo būdoje. Šaltą keturias- 
dešimt septintųjų-keturiasdešimt aštuntųjų Žiemą bendravau su užmies- 
tinės telefono stoties merginomis, net susilaukiau šiokios tokios nela- 
bai brangios šilumos iš tylios, sėslios Hanelorės, bet mes sugebėjom 
išsaugoti atstumą. ir likti santūrūs. 

Žiemą akmentašys ruošiasi pavasariui. Reikia sutvarkyti instrumen- 
tus, nuo vieno kito seno akmens pašalinti užrašą, atnaujinti nudilusias 
briaunas, pagilinti griovelius. Kornefas ir aš papildėme per rudens se- 
zoną išretėjusį paminklų sandėlį, nuliejome kelis dirbtinius akmenis iš 

kriauklainio skaldos. Aš bandžiau dirbti lengvesnius akmentašio dar- 
bus punktyravimo mašina, kaliau reljefus, angelų galvas, Kristaus erš- 
kėčiais vainikuotą galvą ir Šventąją Dvasią balandžio pavidalu. Kai 
snigo, kasiau sniegą, o kai nesnigo, tirpdžiau užšalusius vamzdžius šli- 
favimo staklėmis. 

Keturiasdešimt aštuntųjų vasario pabaigoje — per karnavalą aš su- 
liesėjau, galimas daiktas, įgijau taurių bruožų, nes kai kurios Leven- 
burgo merginos ėmė vadinti mane “daktaru", — tuoj po Pelėnų die- 
nos pasirodė pirmi dešiniojo Reino kranto ūkininkai ir apžiūrėjo mū- 
sų paminklų sandėlį. Kornefo tuo metu nebuvo. Jis, kaip ir kasmet, 
gydėsi nuo reumatizmo dirbdamas prie vienos Duisburgo aukštakros- 
nės, ir kai po dviejų savaičių grįžo išdžiūvęs ir be vočių, aš jau bu- 
vau suderėjęs pelningai parduoti tris paminklus, vieną jų net triviečiam 
kapui. Kornefas dar nutašė dvi Kirchheimo kriauklainio plokštes, ir 
kovo viduryje mes jau užsiėmėme statymu. Vieną Silezijos marmuro 
akmenį nuvežėm į Grevenbroichą; du metriniai Kirchheimo akmenys 
stovi vienose kaimo kapinėse prie Noiso; rausvą Maino smiltainio 
plokštę su iškalta angelo galvute dar ir šiandien galima pamatyti 
Štomlio kapinėse. Diabazo plokštę su erškėčiais vainikuotu Kristumi, 
skirtą trijų vietų kapui, mes kovo pabaigoje pakrovėme ir lėtai nuva- 
žiavome, nes triratis automobilis buvo perkrautas, Hamo, Noiso tilto 
per Reiną pusėn. Iš Noiso per Grevenbroichą pasiekėm Romerskirche- 
ną, tada pasukom į Erftą vedančiu keliu, pervažiavom Reiną, Nyde- 
rausemą ir atgabenom plokštę su postamentu nenulaužę automobilio 
ašies į Oberausemo kapines, esančias priešais kaimą ant nuožulnios 
kalvos. Koks vaizdas! Po mūsų kojomis Erfto krašto rudosios anglies 
baseinas. Aštuoni į dangų dūminantys “Fortūnos" įmonės kaminai. 
Nauja, šnypščianti, bet kada sprogti pasiruošusi elektrinė “Šiaurės For- 
tūna“. Vidutiniai šlako terikonų kalnai su lynų keliais ir savivartėm 
platformom viršuje. Kas trys minutės su koksu arba tuščias elektrinis 
traukinys. Einanti iš elektrinės, netoli jos maža kaip žaisliukas, pas- 
kui jau Žaisliukas milžinams, peršokanti kairįjį kapinių kampą aukštos 
įtampos trieilė kolona, dusdama ir tirtėdama iš įtampos bėga į kalvą. 
Kitos kolonos skuba horizonto link, į Belgiją ir Olandiją: pasaulis, jo 
mazginis taškas — mes statom diabazo plokštę Flyzų šeimai, — 
elektra atsiranda, kai... Duobkasys su parankiniu, kuris čia atstojo Šu- 
gerį Leo, atsinešė įrankius, mes buvom įtampos lauke, duobkasys trys 
eilės Žemiau mūsų pradėjo atkasinėti kapą — čia vyko reparacijos 
darbai — vėjas nešė į mus tipiškus per anksti perkeliamo lavono kva- 
pus — ne, neverčiančius vidurių, juk buvo kovas. Kovo arimas tarp 

kokso terikonų. Duobkasys buvo šu siūlais pririštais akiniais ir pusbal- 
siu barėsi su Šugeriu Leo, kol “Fortūnos" sirena. minutę leido kvapą, 
be kvapo buvom mes, nekalbant jau apie perkeliamą moterį, tiktai 
aukštai įtampai nė motais, ir sirena apsivertė, iškrito už borto ir pri- 
puto — tuo tarpu virš pilkų šiferinių kaimo stogų sukosi vidudienio 
dūmai ir tuojau ėmė tilindžiuoti bažnyčių varpai: melskis ir dirbk — 
pramonė ir religija ėjo išvien. Pamainų pasikeitimas “Fortūnoje", mes 
išsitraukėm sumuštinius su lašiniais, tik perkėlimas nepripažįsta per- 
traukų, ir aukšta įtampa be perstogės skubėjo pas nugalėtojus, apšvies- 
ti Olandijos, tuo tarpu čia šviesa būdavo nuolatos išjungiama — tačiau 
moteris išvydo šviesą! 

Kai Kornefas kasė metro penkiasdešimties gylio duobes, ji iškilo 
į viršų dar nelabai ilgai gulėjusi žemėje, tiktai nuo praeito rudens, bet 
jau persimainiusi, visur vyko permainos, ir demontavimo darbai prie 
Reino ir Rūre nestovėjo vietoje, toji moteris pėr Žiemą — kurią aš 
prašokau Levenburge — po sušalusia rudosios anglies baseino žemė 
rimtai aiškinosi su šavim ir dabar, mums trombuojant betoną ir dedant 
postamentą, ją reikėjo dalimis įkalbinėti, kad persikeltų. O kad niekas, 
nė mažiausia smulkmena nepasimestų, šalia duobės stovėjo cinkuota 
dėžė, — kaip ir vaikai bėgdami paskui važiuojančius iš “Fortūnos" 
perkrautus sunkvežimius surinkdavo iškritusius briketus, nes kardino- 
las Fringsas iš sakyklos buvo paskelbęs: “Aš sakau jums: vogti anglis 
ne nuodėmė". Moteriai jau nereikėjo šilumos. Aš nemanau, kad jai bu- 
vo Šalta išties vėsokame kovo orė, juolab kad odos dar užteko, nors 
ta jau buvo -praskidusi ir su išėjusiomis akimis, užtat netrūko me- 
džiagos likučių ir plaukų, su dar neišsileidusia pusmetine — geras dar- 
bas, — ir karsto apkaustus vertėjo perkelti, net mažučiai medgaliai 
prašėsi perkeliami į kitas kapines, kur nėra valstiečių ir “Fortūnos" 
darbininkų, į didelį miestą, kur visada gyva ir vienu metu rodo filmus 
devyniolika kino teatrų, tenai norėjo grįžti moteris, nes ji buvo eva- 
kuotoji, kaip sakė duobkasys, ir nevietinė: “Grytė atvažiavo iš Kelno, 
o dabar važiuos į Miulemą, anon žiedo pusėn“, — pasakė jis ir būtų 
dar daugiau pasakęs, jeigu ne sirena, vėl visą minutę kaukusi sirena, 
ir aš prisiartinau, pasinaudojęs sirena, prie perkėlimo vietos, norėjau 
pabūti perkėlimo liudytojas, ir kai ką paėmiau šalia cinko dėžės gu- 
lėjusiu savo kastuvu, kurį pakėliau ne tam, kad padėčiau kasti, o šiaip, 
kad buvau atsinešęs, ir tuojau jį panaudojau pagal paskirtį, paėmiau 
juo kai ką, kas buvo nukritę šalia, pakėliau buvusio reichsarbeitsdynsto 
kastuvu. O tai, ką juo pakėliau, buvo gal buvę ar gal tebeesantys di- 
dysis ir — po šiai dienai taip tebemanau — bevardis tos evakuotos 

moters pirštai, abu ne nukritę, o nukirsti kasėjo, kuriam viskas buvo 
vis tiek. Man jie pasirodė buvę gražūs ir grakštūs, ir moters galva, jau 
gulėjusi cinko dėžėje, per keturiasdešimt septintųjų-keturiasdešimt aš- 
tuntųjų pokario metų, žinia, atšiaurią Žiemą, buvo išlaikiusi tam tikrą 
proporcingumą, tad vėlei buvo galima kalbėti apie grožį, nors, tiesa, 
ir sunykusį. Be to, moters galva ir pirštai man buvo artimesnis ir žmo- 
giškesnis grožis už “Šiaurės Fortūnos“ elektrinės grožį. Galimas daik- 
tas, kad man patiko pramoninio kraštovaizdžio patosas, kap anksčiau 
teatre patiko Gustafas Griundgensas, tačiau aš nepasitikėjau tokiomis 
atmintinai išmoktomis grožybėmis, nors jos išties buvo meniškos, tuo 
tarpu evakuotoji moteris atrodė perdėm natūraliai. Prisipažinsiu, jog 
aukšta įtampa panašiai kaip Gėtei man teikė pasaulio pajautą, 0 mo- 
ters pirštai jaudino širdį, nors evakuotąją įsivaizdavau kaip vyrą, nes 
vyro įvaizdis man labiau tiko priimant sprendimus ir lyginant, mat 
save laikiau Joriku, o moterį — dar perpus duobėjė, perpus cinko dė- 
žėje — Hamletu, jeigu Hamletą galima laikyti vyru. O aš, Jorikas, 
penktas veiksmas, juokdarys, “Aš jį pažinojau, Horacijau“, pirma sce- 
na, aš, viso pasaulio scenose — “Ak, vargšas Jorikas' — skolinęs sa- 
vo kaukolę Hamletui, kad koks nors Griundgėnsas ar seras Lorensas 
Olivjė galėtų kaip Hamletas pasakyti: “Kur šiandien tavo pokštai, ta- 
vo išdykavimai?“ — aš laikiau Griundgenso Hamleto pirštą ant savo 
arbeitsdynsto kastuvo, stovėjau ant tvirtos Žemutinio Reino rudosios 
anglies baseino žemės, tarp kalnakasių, valstiečių ir jų šeimų narių ka- 
pų, iš viršaus Žvelgiau į šiferinius Oberausemo kaimo stogus, įsivaiz- 
davau, jog kaimo kapinės tai pasaulio bamba, “Šiaurės Fortūnos“ 
elektrinė mano įspūdingas dieviškas vizavi, kad laukai Danijos, Ert- 
tas buvo mano Beltas, tai, kas čia puvo, buvo danų karalystės puvė- 
siai, — aš, Jorikas, įsitempęs, piktas, kibirkščiuojantis, virš manęs dai- 
navo, ne, ne dangaus angelai, o aukštos įtampos angelai trijų eilių ko- 
lonomis skubėjo link horizonto, kur šalia dieviškojo pasakų padaro 
drykso Kelnas ir jo centrinė geležinkelio stotis, ir tiekė katalikų kon- 
sultacijų centrui elektros srovę, jie dangiškai dainavo virš runkelių lau- 
kų, tačiau žemė čia tiekė briketus ir Joriko, ne Hamleto, lavonus. O 
kiti, neturėję nieko bendra su teatru, privalėjo likti po žeme — “Ji nu- 
mirė. Ir viskas baigta“ — ir gulėjo slegiami paminklų, šit mes ant 
Flyzų šeimos kapo guldėme sunkią diabazo plokštę. Na, o man, Os- 
karui Maceratui, Bronskiui, Jorikui prasidėjo nauja epocha, ir aš, dar 
nelabai tą naują epochą suvokdamas, kol dar buvo galima, laikiau 
princo Hamleto apipuvusį pirštą ant savo kastuvo. “Jisai suprakaitavęs 
ir uždusęs" ir daviau, trečias veiksmas, Griundgensui, pirmoje scenoje 

išsišnekėti apie būti ir nebūti, atmečiau tokias kvailas sapaliones, nes 
man labiau rūpėjo konkretūs dalykai: mano sūnus ir mano sūnaus 
žiebtuvėlių akmenys, mano galimi žemiškieji ir dangiškieji tėvai, ke- 
turi mano močiutės sijonai, nuotraukose nemirtingas mano mamos gro- 
žis, randų labirintas ant Herberto Tručinskio nugaros, kraują sugerian- 
tys laiškų krepšiai Lenkų pašte, Amerika — ak, kas ta Amerika, pa- 
lyginti su devintu tramvajum, kuris važiavo į Brezeną, — kol kas dar 
juntamą Marijos vanilės kvapą paleidau į beprotybę atstovaujantį tri- 
kampį tokios Liuci Renvand veidą, paprašiau mirtį dezinfekuojantį po- 
ną Faingoldą paieškoti Macerato kvėpavimo takuose partinio ženkliu- 
ko, ir pasakiau Kornefui ar greičiau aukštos įtampos stulpams, pasa- 
kiau — kadangi pamažu apsisprendęs vis dėlto jaučiau poreikį duoti 
šį teatrališką, Hamletu abejoti verčiantį, mane, Joriką, kaip tikrą pilietį 
iškeliantį klausimą, — pasakiau Kornefui, kai jis mane pašaukė, nes 
reikėjo uždėti ant postamento diabazo plokštę, įkvėptas noro pagaliau 
tapti piliečiu, ištariau — truputį mėgdžiodamas Griundgensą, nors jis 
vargu ar galėjo suvaidinti Joriką, — pakėlęs galvą nuo kastuvo: 

— Vesti ar nevesti, štai klausimas koksai? 

Po to apsisprendimo kapinėse, priešais “Šiaurės Fortūną“, aš lio- 
viausi vaikščioti į Vedigo—Levenburgo šokių salę, nutraukiau bet ko- 
kius santykius su užmiestinio telefono stoties merginomis, geras greito 
ir daugmaž patenkinamo ryšio prasme. 

Gegužės mėnėsį nupirkau bilietus į kiną Marijai ir sau. Po filmo 
nuėjome į restoraną, užsisakėme neblogą vakarienę ir sėdėjome ple- 
pėdami, Marija dėstė man savo rūpesčius, mat Kurtuko akmenukų šal- 
tinis išseko, o dirbtinio medaus biznis sumažėjo, ir dabar — kaip ji 
sakė — jau keli mėnesiai šeimą išlaikė silpni mano pečiai. Aš nura- 
minau Mariją, pasakiau, kad Oskarui tai malonu, jis jokiu būdu nesi- 
kratąs atsakomybės, Oskaras pagyrė jos išvaizdą ir pagaliau išdrįso pa- 
sipiršti. 

Ji paprašė laiko pagalvoti. Mano jorikiškas klausimas kelias savai- 
tes buvo visai arba be tiesioginio atsako, kol pagaliau į jį atsakė pi- 
nigų reforma. | 

Glostydama man rankovę, vadindama mane “mielu Oskaru“, saky- 
dama, jog aš per geras šiam pasauliui, Marija man išvardijo visą krū- 
vą priežasčių, paprašė ją suprasti ir toliau likti draugu, palinkėjo sėk- 
mės akmentašyboje ir kituose laukuose, bet, paprašyta pagaliau atsa- 
kyti konkrečiau, tapti Žmona nesutiko. | 

Taip Jorikas tapo ne piliečiu, o Hamletu, juokdariu. 

Pinigų reforma buvo padaryta per anksti, ji pavertė mane juokda- 
riu, reformavo ir Oskaro valiutą; tad nuo šiol mano kapitalu ar grei- 
čiau pragyvenimo šaltiniu tapo kupra. | 

Tuo tarpu aš būčiau buvęs išties geras pilietis. Po pinigų reformos 
sekęs metas, kuris — kaip šiandien matom — per daug palankus stai- 
giam bydermėjerio suklestėjimui, būtų stimuliavęs ir Oskaro bydermė- 
jeriškus pradus. Kaip vedęs vyras, doras žmogus, aš būčiau dalyvavęs 
atstatant šalį, dabar būčiau turėjęs vidutinę akmentašybos įmonę, da- 
vęs duoną trisdešimčiai gizelių, parankinių ir mokinių, būčiau buvęs 
tas Žmogus, kuris naujus kontorų dangoraižius, draudimo kompanijų 
rūmus puošia taip mėgstamu kriauklainiu ir tufu: biznierius, doras 
žmogus, šeimos tėvas — bet Marija man atsakė. 

Tada Oskaras prisiminė savo kuprą ir atsidavė menui! Pinigų refor- 
ma paklibino ir Kornefo egzistencijos pamatus, priklausančius nuo pa- 
minklų paklausos, todėl prieš atleidžiamas aš atsistatydinau pats, išėjau 
gatvėn, tinginiavau Gustės Kester virtuvėje, lėtai tryniau savo prašimat- 
nų, pagal užsakymą siūtą kostiumą, po truputį dariausi nebe toks ele- 
gantiškas, su Marija nesikivirčijau, bet bijojau to ir paprastai kuo 
anksčiau išeidavau iš namų, pirmiausia aplankydavau gulbes Grafo 
Adolfo aikštėje, paskui rūmų sodą ir mažas, susimąstęs, bet ne nusi- 
vylęs sėdėdavau parke truputį į šoną nuo darbo biržos ir Meno aka- 
demijos, kurios Diuseldorfe yra kaimynės. “ 

Ilgiau pasėdėjęs ant medinio parko suolo Žmogus pats pasidaro mė- 
dinis ir vertas pasigailėjimo. Seni, orų permainų kamuojami vyrai, 
smarkiai įmetėjusios moterys, pamažu vėl virstančios plepiomis mer- 
giūkštėmis, atitinkamas metų laikas, juodosios gulbės, vaikai, su riks- 
mais besivaikantys vienas kitą, ir įsimylėjėlių poros, kurias gali stė- 
bėti tol, kol jos, kaip galima numatyti, pagaliau išsiskiria. Kai kas nu- 
meta popierių. Tas truputį palekia, pasirita, kol jį aptinka ir pasmet- 
gia smaila lazda miesto apmokamas vyras su kepure. 

Oskaras mokėjo sėdėdamas saugoti per kelius kelnes, kad viena 
klešnė neišsipūstų labiau už kitą. Aš, aišku, pastebėjau tuodu liesus 
vyrukus su stora akiniuota mergina, dar tai merginai, apsirengusiai 
odiniu paltu ir susijuosusiai vermachto diržu, manęs neužkalbinus. Tą 
mintį jai, matyt, pakišo juodai ir anarchistiškai apsirengę vaikinai. 
Nors ir labai grėsmingai atrodydami, jie nedrįso tiesiai ir be užuolan- 
kų kreiptis į mane, dvelkiantį slėpininga didybe kuprių. Ir jie prikal- 
bino tai padaryti oda apsitaisiusią storulę. Ji priėjo, atsistojo priešais 

plačiai išskėtusi storas lyg stulpai kojas ir ėmė kažką nesuprantamai 
mikčioti, kol aš ją pakviečiau atsisėsti. Ji atsisėdo, nieko nematydama 
pro aprasojusius akinių stiklus, mat nuo Reino vėjas nešė ūkus ar net 
miglą, ir kalbėjo, kalbėjo, kol aš paprašiau pirmiausia nusivalyti stik- 
lus, o paskui suformuluoti savo interesą taip, kad ir aš suprasčiau. Ta- 
da ji pasimojo tuodu vyrukus, ir jie tuojau, be mano raginimo, pasi- 
sakė esą menininkai, tapantys, piešiantys, lipdantys menininkai, ku- 
riems reikia modelio. Pagaliau jie su tam tikru įkarščiu pareiškė, jog 
aš jiems atrodau esąs tinkamas modelis, ir tuojau, pastebėję greitus 
mano nykščio ir smiliaus judesius, išdėstė, kiek. galima uždirbti būnant 
akademijos modeliu: už valandą Meno akademija mokėjo markę ašiuo- 
niasdešimt, už aktą — bet tai, matyt, neaktualu, pasakė storulė net- 
gi dvi vokiškas markės. | 

Kodėl Oskaras sutiko? Ar mane viliojo menas? Uždarbis? Menas ir 
uždarbis viliojo mane, leido Oskarui pasakyti “taip". Tad aš atsistojau, 
palikau parko suolą ir parko suolo trynėjo šansus, nusekiau paskui 
žvaliai žengiančią akiniuotą merginą ir du vaikinus, kurie ėjo palinkę 
į priekį, tarsi neštų ant nugarų savo genijų, pro darbo biržą į Eiske- 
lerbergo gatvę, į apgriautą Meno akademijos pastatą. 

Ir profesorius Kuchenas — juoda barzda, juodos kaip anglys akys, 
juoda drąsi plačiakraštė skrybėlė, juodos panagės — jis priminė man 
juodą jaunystės metų bufetą — pripažino, kad esu toks pat puikus mo- 
delis, koks aš, Žmogus ant. parko suolo, pasirodžiau jo mokiniams. 

Jis ilgai suko aplink mane ratus, vartė savo juodas kaip anelys 
akis, šnarpštė, leisdamas pro šnerves juodas dulkes, ir kalbėjo juodais 
nagais smaugdamas nėmatomą priešą: 

— Menas — tai kaltinimas, išraiška, aistra! Menas — tai juoda 
anglis, susitrinanti į baltą popierių! 

Aš tapau to kaltinančio, išraiškingo, aistringo meno modeliu. Pro- 
fesorius Kuchenas nuvedė manė į savo mokinių ateljė, pats užkėlė ant 
skritulio ir pasuko, bet nė norėdamas apsvaiginti, o kad iš visų pusių 
išryškėtų Oskaro proporcijos. Šešiolika molbertų prisislinko prie Os- 
karo profilio. Dar viena trumpa anglių dulkėm šnarpščiančio profeso- 
riaus lekcija: jis reikalavo išraiškos, jam apskritai patiko žodelis “iš- 
raiška“, sakė: “beviltiškai juoda kaip naktis išraiška“, tvirtino, kad aš, 
Oskaras, išreiškiu sužlugdytą Žmogaus idėją, esu kaltinantis, atpildo 
reikalaujantis, amžinas ir vis dėlto mūsų amžiaus beprotybę išreiškian- 
tis pavyzdys, o baigdamas dar taip sugriaudėjo virš molbertų: 

— Jūs turite jį, sūtrauką, ne piešti, o skersti, kryžiuoti, kalti su 
anglim prie popieriaus! 

Tai, matyt, buvo ženklas pradėti, nes šešiolikoje molbertų anglis 
ėmė girgždėti, klykti, trintis į mano išraišką — suprask, kuprą,— da- 
ryti ją juodą, iškreiptą, padidintą; mat visi profesoriaus Kucheno mo- 
kiniai negailėjo mano išraiškai juodumo, todėl būtinai nukrypdavo nuo 
tiesos, pervertindavo mano kupros dydį, jie brėžė vis didesnius lankus 
ir vis negalėjo jos pavaizduoti popieriuje. 

Tada profesorius Kuchenas davė šešiolikai anglies trynėjų gerą pa- 
tarimą: pradėti ne nuo mano išraiškingos kupros, netelpančios į jokį 
formatą, o viršutiniame lapo penktadalyje, kiek galima kairiau, nujuo- 
dinti mano galvą. | 

Mano gražūs blizgantys plaukai tamsiai rudi. O jie man< padarė 
kaltūnuotu čigonu. Nė vienas iš šešiolikos meno atnašautojų nepaste- 
bėjo, kad Oskaro akys mėlynos. Kai aš per vieną pertrauką — mat 
modelis po keturiasdešimt penkių minučių pozavimo gali penkiolika 
minučių pailsėti — apžiūrėjau, kas pavaizduota viršutiniuose lapų 
penktadaliuose, tai virš visų šešiolikos molbertų išvydau socialiai kal- 
tinantį, susiraukusį savo veidą ir truputį nusivyliau, pasigedęs mėlynų 
akių švytėjimo: ten, iš kur turėjo sklisti tyras, simpatiją keliantis švy- 
tėjimas, mane badė, gręžė, trupėjo juodžiausios angliės žymės. 

Suprasdamas, kas yra meninė laisvė, aš vis dėlto pagalvojau: Ras- 
putiną tavyje jaunieji mūzų sūnūs ir meno pinklėse įsipainiojusios 
mergelės, reikia pripažinti, pastebėjo; bet ar jie kada nors supras, kad 
tavyje snaudžia ir Gėtė, ar pažadins jį tr.lengvai, ne taip išraiškingai, 
pavaizduos popieriuje sidabriniu pieštuku. Nei šešiolikai mokinių, nei 
profesoriui Kuchenui, kad ir kokiu nepakartojamu buvo laikomas jo 
štrichas, nepavyko palikti būsimoms kartoms gero Oskaro portreto. Ta- 
čiau aš gerai uždirbdavau, su manimi buvo pagarbiai elgiamasi, tad po 
šešias valandas kasdien išstovėdavu ant skritulio, tai atsuktas veidu į 
užsikimšusią kriauklę, tai atgręžtas nosim į pilkus, dangiškai Žydrus, 
truputį debesuotus ateljė langus, kartais net į širmą, ir tiekiau išraiš- 
ką, už kurią per valandą gaudavau markę ir aštuoniasdešimt pfenigų. 

Po kelių savaičių mokiniams pavyko nupiešti vieną kitą neblogą es- 
kizą. Tai yra jie truputį apsiramino su išraiška, ėmė nebe taip perdė- 
ti mano kupros mastus, ir kartais sugebėdavo manc pavaizduoti nuo 
galvos iki kojų, nuo švarko sagų ant mano krūtinės, iki tos kostiumo 
vietos, kuri buvo labiausiai ištempta kupros. Kai kuriuose lapuose net 
likdavo vietos fonui. Jaunuomenė, nepaisant pinigų reformos, vis dar 
buvo paveikta karo, todėl už mano nugaros statė griuvėsius su kalti- 
namai juodomis langų skylėmis, vaizdavo mane kaip jokių prošvais- 
čių nematantį, išsekusį pabėgėlį tarp sutrupintų medžių strampų, net- 

gi kišo manc už grotų, juoda klusnia anglim tempė už manęs perdė- 
tai spygliuotų vielų tvoras, vertė mane stebėti sargybos bokštus, tair 
pat grėsmingai dunksančius užnugaryje; aš turėjau laikyti rankose tuš- 
čią skardinį dubenį, kalėjimo langai viršum ir už manęs teikė paveiks- 
lams grafinį žavesį — Oskarą vaizdavo su kalinio drabužiais — ir vi- 
sa tai buvo daroma dėl meninės išraiškos. 

Nors ir buvau vaizduojamas kaip juodaplaukis čigonas Oskaras, 
nors ir turėjau žiūrėti į visą tą vargą ne mėlynomis, o anglinėmis aki- 
mis, nors ir žinojau, kad spygliuotos vielos negalima nupiešti, aš su- 
pratau, kas pozuotojui leistina ir kas ne, ir nicko nesakiau, bet vis dėl- 
to apsidžiaugiau, kai mane pasiėmė skulptoriai, kurie, Žinia, priversti 
apsieiti be laiką atspindinčio fono, ir padarė nuogu pozuotoju. 

Šįkart mane užkalbino ne koks nors mokinys, o pats mokytojas. 
Profesorius Marūnas draugavo su mano anglies profesoriumi, moky- 
tojų Kuchenu. Kai aš vieną dieną kiūtojau privačioje Kucheno studi- 
joje, niūrioje patalpoje, pilnoje įrėmintų piešimo anglies žymių, kad 
pašiauštbarzdis savo nepakartojamu štrichu įamžintų mane popieriuje, 
jį aplankė profesorius Marūnas, stambus kresnas penkiasdešimtmetis, 
kurį, jei ne dulkėta beretė ant galvos, liudijanti priklausymą menų luo- 
mui, su baltu skulptoriaus chalatu nesunkiai galėjai palaikyti chirurgu. 

Marūną, kaip iškart pamačiau, klasikinių formų mėgėją, mano pro- 
porcijos nuteikė priešiškai. Jis ėmė šaipytis iš savo draugo: jam, Ku- 
chenui, matyt, dar negana iki tol pieštų čigonų, dėl kurių menininkų 
sluoksniuose yra vadinamas čigonų Pyragu? Gal jis dabar manąs už- 
siimti išsigimėliais, gal įsivaizduojąs, kad po sėkmingo, gerai perka- 
mo čigonų periodo seks dar sėkmingesnis, dar geriau perkamas ne- 
ūžaugų periodas? | 

Profesorius Kuchenas savo draugo pašaipą pavertė piktais, juodais 
kaip naktis anglių brėžiais: tai buvo pats juodžiausias Oskaro paveiks- 
las, kokį jis kada nors buvo nutapęs, jis išvis buvo juodas, be kelių 
truputį švicsesnių dėmių ant mano skruostikaulių, nosies, kaktos ir ran- 
kų, kurias Kuchenas per savo anelics orgijas visuomet nupiešdavo pa- 
čiame centre dideles, su išraiškingai išskėstais podagriškais pirštais. 
Tačiau tame piešinyje, vėliau susilaukusiame dėmesio parodose, ma- 
no akys buvo mėlynos, tai yra šviesios, o ne niūrios ir juodos. Oska- 
ras mano, jog tai skulptoriaus Marūno įtaka, kuris buvo ne ekspresy- 
vus juodintojas, o klasikas, mano akyse įžvelgęs gėtišką aiškumą. Os- 
karo žvilgsnis paskui, matyt, ir sugundė skulptorių Marūną, mėgusį 
tiktai proporcingus kūnus, pasikviesti mane kaip modelį, modelį savo 
skulptūrai. 

Marūno studija buvo dulkinai šviesi, beveik tuščia, ir joje negalė- 
jai pamatyti nė vieno baigto darbo. Bet visur stovėjo planuojamų 
skulptūrų griaučiai, kurie buvo taip tiksliai apgalvoti, kad jų vielos, 
geležys ir pliki išlankstyti švininiai vamzdžiai ir be molio žadėjo bū- 
simą tobulų formų harmoniją. 

Aš pozuodavau jam kasdien penkias valandas nuogas ir gaudavau 
po dvi markes už valandą. Jis pažymėdavo ant skritulio kreida tašką, 
parodydavo, kur visąlaik turės būti priaugusi mano dešinė atraminė 
koja. Nuo vidinio tos atraminės kojos kauliuko viršun iškeltas statmuo 
būtų atsirėmęs tiksliai į kaklo duobutę tarp raktikaulių. Kairė koja bu- 
vo laisva. Tačiau tai klaidinantis terminas. Nors aš ją ir laikiau truputį 
sulenktą ir nerūpestingai atstatytą į šalį, negalėjau patraukti ar Žžais- 
mingai judinti. Ir laisvoji koja buvo priauginta kreida price skritulio. 

Tomis savaitėmis, kai pozavau profesoriui Marūnui, aš vis negalė- 
jau rasti tokios pat nuolatinės, nekeičiamos vietos rankoms. Kartais tu- 
rėdavau kairę ranką nuleisti, o dešinę sulenkti virš galvos, kitąsyk rei- 
kėdavo abi rankas sukryžiuoti ant krūtinės, kitąsyk už nugaros arba 
įremti į šonus; galimybių buvo daugybė, skulptorius visas jas išban- 
dė su manim ir lanksčiais Švininiais karkaso vamzdžiais. 

Kai pagaliau po mėnesio kruopščių pozos ieškojimų jis pasiryžo 
pavaizduoti mane arba su sunertomis rankomis, kurias turėjau laikyti 
už galvos, arba visai be rankų, tiktai kaip torsą, tai buvo nuo griau- 
čių lankstymo ir perlankstymo taip nusiplūkęs, kad, tiesa, įkišo ranką 
molio dėžėn, užsimojo krėsti, bet paskui vėl numetė beformį, neišraiš- 
kingą gumulą į dėžę, atsitūpė priešais griaučius, įsmeigė į manė ir ma- 
no griaučius akis, nuleidęs beviltiškai virpančias rankas: griaučiai buvo 
per tobuli! 

Liūdnai dūsaudamas, dėdamasis, jog skauda galvą, tačiau nepykda- 
mas ant Oskaro, jis pasidavė, pastatė kuprotus griaučius su atraminė 
ir laisva koja, su pakeltomis švininėmis rankomis, su vieliniais pirš- 
tais, sunertais už geležinio sprando, į kampą prie kitų per anksti baigtų 
darbų; tyliai, be pašaipos, greičiau suprasdami savo nereikalingumą, 
mano plačiame kuprotame korpuse siūbavo mediniai kaiščiai —- dar 
vadinami peteliškėmis — turėję atlaikyti molio svorį. 

Bet mes išgėrėm arbatos ir dar valandžiukę praplepėjom, skulpto- 
fius man už ją sumokėjo kaip už pozavimą. Jis kalbėjo apie ankstės- 
nius laikus, kai dar būdamas jaunas Mikelandželas centneriais beato- 
dairiškai krėtė molį ant griaučių ir baigdavo savo skulptūras, kurių 
dauguma per karą pražuvo. Aš papasakojau jam, kaip dirbau ak- 
menskaldžiu ir šrifto kalėju. Tad truputį šnektelėjom kaip specialistas 

su specialistu ir jis nuvedė mane pas savo mokinius, kad jiems pabū 
čiau modelis ir kad jie imtų daryti Oskaro griaučius. 

Jeigu ilgi plaukai yra lyties požymis, tai tarp dešimties profesoriau: 
Marūno mokinių buvo šešios merginos. Keturios buvo bjaurios ir ga 
bios. Dvi buvo gražios ir plepios, žodžiu, tikros merginos. Aš nicka 
da nesigėdinau pozuoti nuogas. Oskarui netgi patiko, kad dvi gražio 
sios, plepiosios skulptorės pirmukart susidomėjusios apžiūrėjo mane i 
šiek tiek sutriko, pamačiusios, kad Oskaras, nors ir kuprotas, nors i 
nuskriaustas ūgiu, lyties padargą turėjo tokį, kad tas, jei kas, būtų ga 
lėjęs nesunkiai pakeisti vadinamąjį normalų vyrišką atributą. 

Su profesoriaus Marūno mokiniais viskas buvo kiek kitaip negu si 
profesorium. Po dviejų dienų jie jau buvo baigę griaučius, elgėsi kaiį 
genijai ir krėtė, genialios skubos apimti, molį tarp greitomis ir nevy 
kusiai pritvirtintų švininių vamzdžių, bet, matyt, mano kuprotuosi 
griaučiuose buvo prikabinėję pcr mažai medinių kaiščių: mat vos tikta 
drėgme alsuojanti molio našta, suteikdama Oskarui laukinę sueižėju 
sią išvaizdą, aplipdavo griaučius, dešimmtsyk šviežiai pradėtas Oskara 
tuojau pasvirdavo, ir galva šleptelėdavo man tarp kojų, molis nukris 
davo nuo švininių vamzdžių, kupra nusmukdavo ant kelių, tada a 
įvertinau profesorių Marūną, mokėjusį taip puikiai daryti griaučius 
kad jam paskui nereikėjo jų aplipinti pigia materija. 

Bjaurios, bet gabios skulptorės net ašarą nuliejo, kai molis atsiskyri 
nuo Oskaro griaučių. Gražios, bet plepios skulptorės tik nusijuokė, ka 
man, beveik tikrąja to Žodžio prasme, mėsa kaip pagreitintam filmi 
nukrito nuo kaulų. Kol būsimi skulptoriai po daugelio savaičių vis dėl 
to nukrėtė kelias šio to vertas skulptūras semestro parodai pirma i 
molio, paskui iš gipso ir metalo, aš turėjau daug progų palyginti bjau 
rias, bet gabias, ir gražias, bet plepias, merginas. Atkarios, tačiau tu 
rinčios supratimą apie meną mergelės labai rūpestingai lipdė mani 
galvą, galūnes ir kuprą, bet iš keisto drovumo mano lytį arba nukrės 
davo bet kaip, arba nevykusiai stilizuodavo, tuo tarpu mielos, didžia 
ekės, gražiapirštės, bet atąrubnagės mergelės beveik nekreipė dėimesi 
: mano proporcijas ir kiek įmanydamos stengėsi kuo tiksliau pavaiZ 
Juoti genitalijas. Kad nebūtų pamiršti keturi skulptūros meną besisten 
giantys perprasti vaikinai, apie juos pasakysiu štai ką: Jie abstrahavo 
plokščiomis, karbuotomis lentelėmis darė mane keturkampį, o tai, ki 
bjauriosios mergelės vaizdavo bet kaip, o dailiosios šu visom įmano 
mom smulkmenom. sausas vyriškas protas vertė keturkampiu pailgi 
stramipeliu viršum dviejų vienodo dydžio trinkelių. 

Nežinau, ar čia mano mėlynos akys kaltos, ar kaitinimo reflektė 

riai, skulptorių sustatyti aplink mane, nuogą Oskarą, bet jauni tapyto- 
jai, vaikščioję į svečius pas gražiąsias skulptores, pastebėjo arba ma- 
no akių mėlynę, arba mano reflektorių apšviesto, raudonos kaip vėžio 
odos tapybiškumą ir išsivedė mane iš: žemės lygyje esančių skulpto- 
rių ir grafikų studijų į viršutinius aukštus ir ėmė maišyti savo paletės 
pagal mano spalvas. 

Iš pradžių juos pernelyg veikė mano žvilgsnio mėlynė. Tarsi aš bū- 
čiau taip mėlynai žvelgęs į juos, kad mane buvo galima tapyti tik mė- 
lyną. Sveika Oskaro oda, jo banguoti rusvi plaukai, gaivios raudonos 
lūpos nuvyto, apsitraukė makabriškais mėlynais tonais; ticsa, tarp mė- 
lynų mano kūno skivytų vietomis įsiterpdavo ligūstai nesveika žalia ir 
vimdanti geltona spalva, tik dar labiau spartinanti puvimą. 

Kitų spalvų Oskaras įgijo tik tada, kai per karnavalą, visą savaitę 
švęstą Akademijos rūsiuose, pastebėjo Ulą ir pristatė tapytojams kaip 
mūzą. | 
Ar tai buvo per Užgavėnes? Taip, tai buvo pvr Užgavėnės, nes aš 
nusprendžiau dalyvauti karnavale, pasirodyti joje persirengęs ir įterpti 
minion persirengusį Oskarą. 

Marija, pamačiusi mane priešais veidrodį, pasakė: 

— Niekur tu neik, Oskarai. Jie tave tenai sutryps. 

Bet paskui ji vis dėlto padėjo man persirengti, prikarpė iš medžiagų 
atlickų skiaučių, kurias jos sesuo Gustė plepia adata tuojau pavertė 
juokdario kostiumu. Iš pradžių įsivaizdavau save apsirengusį Velaskeso 
maniera. Būčiau mielai vaizdavęs karvedį Narsesą, galbūt princą Eu- 
genijų. Bet kai pagaliau atsistojau priešais didelį veidrodį, karo įvy- 
kių įstrižai perskeltą ir dėl to truputį iškreipiantį vaizdą, tai išryškėjo 
visas mano skambalais apkabinčto kostiumo margumas, pūstumas, kar- 
pytumas, ir mano sūnų dėl to ištiko juoko ir kosulio priepuolis, aš ty- 
liai, ne per daug laimingas tariau sau: | 

— Dabar tu Jorikas, juokdarys, Oskarai. Bet kur tu rasi karalių, ku- 
rį galėtum juokinti? 

Jau tramvajuje, turėjusiame mane nuvežti prie Ratingo vartų netoli 
Akademijos, man krito į akis, jog aš ne juokinu, 0 gąsdinu Žmones, 
persirengusius kaubojais ir ispanėmis. Nuo manęs visi traukėsi, tad 
nors tramvajaus vagonas ir buvo perpildytas, nesunkiai gavau vietą al- 
sisėsti. Priešais Akademiją policininkai mojavo tikrų tikriausiomis, vi- 
sai nekarnavalinėmis guminėmis lazdomis. “Mūsų kūdra“ — taip va- 
dinosi meno atnašautojų renginys -— buvo jau perpildyta, bet minia vis 
tiek dar bandė šturmuoti pastatą ir kai kur kruvinai, o apskritai -spal- 
Vingai aiškinosi su policija. 

Oskarui davus žodį savo mažam varpeliui, prikabintam prie kairė 
rankovės, minia prasiskyrė, o vienas policininkas, pareigos priversta 
atpažinti mano didybę, atidavė iš viršaus pagarbą, paklausė, ko pagei 
daučiau, ir palydėjo, mojuodamas lazda, į šventiškai išdabintus rūsius 
kur aistros virė, bet buvo dar negatavos. 

Tik tegu niekas nepamano, kad menininkų šventė yra šventė, ku 
linksminasi menininkai. Dauguma Akademijos studentų rimtais, susi 
kaupusiais, nors ir išdažytais veidais stovėjo už originalių, bet trupu 
tį klibančių barų ir stengėsi užsidirbti iš šalies, pardavinėdami alų 
šampaną, Vienos dešrelės ir iki brėžio nepripilamą degtinę. Už meni 
ninkų šventę mokėjo paprasti mirtingieji, kuriems kartą per metus rū 
pėjo pasišvaistyti pinigais ir pagyventi kaip menininkams. 

Valandėlę pagąsdinęs ant laiptų, kampuose ir po stalais poreles, pa 
siryžusias nepatogume rasti žavesį, aš susidraugavau su dviem kinė 
mis, bet jos, matyt, turėjo gyslose graikiško kraujo, nes praktikavo t 
meilę, kuri prieš daug amžių buvo apdainuota Lesbos saloje. Jos iš 
ties išradingai, išnaudodamos visas pirštų galimybes kirkino viena kitą 
tačiau lemiamais momentais davė man ramybę, rodė gan įdomų reginį 
gėrė su manimi per šiltą šampaną, bandė, man leidus, pačiame viršuj 
išties kietą mano kuprą ir, matyt, jautė malonumą, tai darsyk patvir 
tina mano tezę: kupra neša moterims laimę. | 

Tačiau toksai bendravimas su moterimis kuo toliau, tuo labiau ma 
ne liūdino. Galvoje sukosi mintys, nedavė ramybės politika, -aš piešiai 
ant stalo šampanu Berlyno blokadą, tapiau oro tiltą, sielvartavau, Žiū 
rėdamas į negalinčius suartėti kūnus, dėl perskirtos Vokietijos ir da 
riau tai, ko niekada nedarydavau: Joriko kostiumu apsitaisęs Oskara 
ieškojo gyvenimo prasmės. 

Kai mano damų vaizduotė išsikvėpė, jos ėmė raudoti, ir tai buvi 
ne į naudą dažytiems kiniškicms veidams, aš pakilau, visas pūstas 
plevėsuojantis, Žvangantis skambučiais, du trečdaliai manęs norėjo na 
mo, vienas trečdalis dar troško nedidelio karnavalinio nuotykio, ir pa 
mačiau — ne, jis mane užkalbino — vyresnįjį grandinį Lankesą. 

Ar pamenait? Mes buvom jį sutikę prie Atlanto pylimo keturiasde 
šimt ketvirtųjų vasarą. Jis tenai saugojo betoną ir rūkė mano mokytoj 
Bebros cigaretes. 

Norėjau lipti laiptais, apsėstais besigniaužančių karnavalo dalyvių 
daviau pats sau ugnies, tada kažkas man paplojo per petį ir paskuti 
nio pasaulinio karo grandinis pasakė: 

— Ei, bičiuli, ar nerastum cigaretės ir man? 

Nenuostabu, kad aš iš tų žodžių ir iš pilko slepiamos spalvos kos 

tiumo tučtuojau jį pažinau. Bet niekada nebūčiau atnaujinęs tos pažin- 
ties, jei vyresnysis grandinis ir betono puošėjas nebūtų turėjęs ant sle- 
piamos spalvos kelio pačios mūzos. 

Leiskite man pirma pašnekėti su tapytoju ir tiktai po to aprašyti 
'mūzą. Aš ne tik daviau jam cigaretę, bet ir spragtelėjau savo Žiebtu- 
vėlį, o užsirūkius pasakiau: 

— Ar prisimenate, vyresnysis grandini (Lankesai? Bebros Čenis te- 
atras? Mistiška, barbariška, nyku? 

Man jį taip užkalbinus, tapytojas išsigando ir numetė, tiesa, ne ci- 
garetę, o sėdėjusią ant kelių mūzą. Aš sugriebiau tą girtutėlį, ilgakojį 
vaiką ir grąžinau jam. Kolei mudu, Lankesas ir Oskaras, keitėmės pri- 
siminimais, plūdome vyresnįjį leitenantą Hercogą, kurį Lankesas va- 
dino paistaliumi, minėjome mano mokytoją Bebrą ir vienuoles, tada 
tarp Romelio šparagų ieškojusias krabų, aš stebėjausi mūzos išvaizda. 
Ji buvo atėjusi į karnavalą kaip angelas, ant galvos turėjo skrybėlę iš 
gofruoto kartono, koksai naudojamas eksportinių kiaušinių įpakavimui 
ir, kad ir smarkiai girta, kad ir liūdnai nukarusiais sparnais, dar tebc- 
spinduliavo truputį taikomuoju dangaus gyventojos žavesiu. 

— Čia Ula, — apšvietė mane tapytojas Lankesas. — Ji mokėsi siū- 
ti, bet dabar nori užsiimti menu. Man tai visai nepatinka, nes už siu- 
vimą Šį tą gauni, o už meną nieko. 

Tada Oskaras, visai neblogai pelnęsis iš meno, pasisiūlė siuvėją Ulą 
padaryti Meno akademijos studentų pozuotoja ir mūza. Lankėsą ma- 
no pasiūlymas taip sužavėjo, kad jis iš mano pakelio iškart ištraukė 
tris cigaretes, užtat pakvietė į savo studiją, tuojau dar iškėlęs sąlygą, 
kad sumokėčiau iki jos už taksi. 

Mes tučtuojau išvažiavome, palikę karnavalą, aš sumokėjau už tak- 
si, ir Lankesas, turėjęs studiją Sitardo gatvėje, išvirė mums ant spiri- 
tinės viryklės kavos, kuri atgaivino mūzą. Išsivėmusi, padedama ma- 
no dešiniojo smiliaus, ji atrodė beveik blaivi. 

Tiktai dabar aš pamačiau, kad jos šviesiai mėlynos akys nuolatos 
nustebusios, išgirdau ir jos balsą, truputį piepsintį, plonoką, bet gana 
mielą. Kai tapytojas Lankesas išdėstė jai mano pasiūlymą, greičiau pa- 
liepė negu pasiūlė pozuoti Meno akademijoje, ji iš pradžių atsisakė, 
nepanoro tapti nei studentų mūza, nei pozuotoja, jai rūpėjo priklausyti 
vienam Lankėsui. Tačiau šis be žodžių, kaip gabūs tapytojai mėgsta, 
atsivėdėjęs trenkė jai kelis antausius, paklausė darsyk ir patenkintas, 
vėl geraširdiškai nusijuokė, kai ji kūkčiodama, išties angeliškai verk- 
dama pareiškė sutinkanti tapti brangiai apmokama Meno akademijos 
tapytojų pozuotoja ir galbūt mūza. 

Čia reikia pasakyti, kad Ula yra maždaug metro septyniasdešim' 
aštuonių centimetrų ūgio, plona kaip vytelė, miela ir trapi ir vienu mė- 
tu primena Botičelį ir Kranachą. Mes pozavome dvigubą aktą. Jos 1l- 
gas ir lygus kūnas maždaug langusto spalvos ir apaugęs vaikiškais pū- 
keliais. Galvos plaukai retoki, bet ilgi ir šviesūs kaip šiaudai. Gakt: 
ruda ir garbiniuota, nedidelio trikampio formos. Pažastis Ula kas sa. 
vaitę skutasi. 

Kaip ir reikėjo tikėtis, daugumai meno mokinių mes nelabai tiko. 
me, ji išeidavo jiems per ilgomis kojomis, aš — per didele galva, žo. 
džiu, jie darė visų praeEdžnE jų klaidas: negalėjo mudviejų sutalpint 
į formatą. 

Tiktai kai mus atrado Cygė ir Raskolnikovas, buvo sukurti paveiks. 
lai, atitinkantys mūzos ir Oskaro išvaizdą. 

Ji mieganti, aš ją gąsdinantis: Faunas ir nimta. 

Aš tupintis, ji mažomis, visuomet truputį pašiurpusiomis krūtimi: 
palinkusi virš manęs, glostanti mano plaukus: Gražuolė ir pabaisa. 

Ji gulinti, aš tarp jos ilgų kojų žaidžiantis su raguoto arklio kau 
ke: Dama ir vienaragis. į 

Viskas Cygės arba Raskolnikovo maniera, kartais spalvota, paskui 
žiūrėk, vėl pakiliai pilka, kartais detalizuota mažučiu teptuku, pasku 
vėl cygiškai nukrėsta genialia mente, kartais apie Ulą ir Oskarą gau 
biančią paslaptį tiktai užsiminta, paskui Raskolnikovas mūsų talkina 
mas nukrypo į siurrealizmą: Oskaro veidas virto medaus spalvos ci 
ferblatu, kaip kadaise mūsų stovimo laikrodžio, ant mano kupros iš 
dygo savaime besivejančios rožės, o Ula jas skynė, kitąsyk aš sėdė 
jau šypsodamasis ilgakojės Ulos prapjautame pilve ir, įsitaisęs tarp jo: 
blužnies ir kepenų, varčiau iliustruotą knygą. Mus taip pat mėgo reng 
ti įvairiais kostiumais, darydavo Ul4 Kolombina, mane — baltai įšsi 
dažiusiu liūdnu mimu. Pagaliau Raskolnikovui buvo pasiūlyta — į 
taip vadino todėl, kad jis visąlaik kalbėjo apie kaltę ir atgailą, — nu 
tapyti didelį paveikslą: aš sėdžiu ant Ulos lengvu pūkeliu apžėlusio 
kairės šlaunies — nuogas, išsigimęs vaikelis, ji — madona; Oskara 
save tyliai laikė Jėzum. 

Tas paveikslas vėliau apkeliavo daugelį parodų, vadinosi tenai: Ma 
dona 49, bet buvo spausdinamas ir kaip plakatas, tuo būdu pakliuvi 
į akis mano miesčioniškai, ribotai Marijai, sukėlė skandalą namuos: 
ir vis dėlto buvo nupirktas už apvalią sumą vieno Reino pramoninin 
ko — kabo dabar, matyt, kokio nors dangoraižio posėdžių salėje i 
veikia tarybos narius. 

Man patiko tie talentingi išdykiojimai, daromi su mano kupra i 

mano proporcijomis. Be to, Ulai ir man, taip visų graibstomiems, už 
dvigubo akto valandą ėmė mokėti po dvi markes ir penkiasdešimt pfv- 
nigų. Ulai irgi patiko pozuoti. Tapytojas Lankesas, turintis didelę sma- 
gią ranką, nuo to laiko, kai ėmė pastoviai nešti į namus pinigus, el- 
gėsi su ja geriau ir mušdavo tiktai tada, kai jo genialioms abstrakci- 
joms prisireikdavo piktos rankos. Tad ji ir šiam tapytojui, niekada nę- 
sinaudojančiam ja grynai optiškai kaip pozuotoja, tam tikra prasme 
buvo mūza; kadangi tiktai skelti jai antausiai suteikdavo jo tapytojiš- 
kai rankai tikro įkvėpimo. 

Savo verksmingu trapumu, iš tikrųjų prilygstančiu angelo tvirtybei, 
Ula ir mane provokavo brutaliems protrūkiams, tačiau aš visada susi- 
valdydavau ir kviesdavau ją, kai užeidavo noras išperti, į cukrainę, 
vesdavausi nuo bendravimo su menininkais truputį užsikrėtęs snobiš- 
kumu kaip kokį retą aukštą augalą greta savo proporcijų pasivaikščioti 
į gyvą, Žioplių pilną Karališkąją alėją, pirkdavau jai violetines kojines 
ir rožinės pirštines. | 

Kas kita tapytojas Raskolnikovas, kuris iš tolo išdarinėjo su Ula in- 
tymiausius dalykus. Pavyzdžiui, pasodindavo ją ant skritulio išskėsto- 
mis kojomis, bet ne tapydavo, o įsitaisydavo per kelis Žingsnius ant 
taburetės priešais josios gėdą ir spoksodavo įtaigiai šnabždėdamas apie 
kaltę ir atgailą, kol mūzos gėda sudrėkdavo, atsiverdavo ir pats Ras- 
kolnikovas vien nuo kalbų ir Žiūrėjimo atsipalaiduodavo, pašokdavo 
nuo taburetės ir grandioziniais teptuko mostais duodavo garo ant mol- 
berto gulinčiai Madonai 49. 

Raskolnikovas kartais spoksodavo ir į mane, nors ir dėl kitų pric- 
žasčių. Jis įsivaizduodavo, kad man kažko trūksta. Kalbėdavo apic va- 
kuumą tarp mano rankų ir bruko į jas įvairiausius daiktus, siūlomus 
jo siurrealistinės vaizduotės. Jis apginkluodavo Oskarą pistolėtu ir 
liepdavo kaip Jėzui taikytis į madoną. Aš turėdavau duoti jai smėlio 
laikrodį, veidrodį, kuris siaubingai iškreipdavo jos veido bruožus, nes 
buvo išgaubtas. Žirklės, žuvų grobus, telefono ragelius, kaukoles, lėk- 
tuvėlius, šarvuotus automobilius, vandenyno garlaivius laikiau aš ran- 
kose ir vis tiek — Raskolnikovas taip tuojau pastebėdavo — neužpi!- 
dydavau jais vakuumo. 

Oskaras bijojo tos dienos, kai dailininkas atneš tą daiktą, kurį man 
buvo lemta laikyti. Ir kai jis pagaliau atėjo su būgnu, aš surikau: 

— Ne! 

Raskolnikovas: 

— Imk būgną, Oskarai, aš tave pažinau! 

Aš, drebėdamas: - 

— Niekados! Tai praeitis! 

Jis, niūriai: 

— Niekas nepraeina, viskas kartojasi, kaltė, atgaila, vėl kaltė! 

Aš, iš paskutinių jėgų: 

— Oskaras atkentėjo, apsaugokit jį nuo būgno, aš bet ką laikysiu, 
tik ne jį! 

Kai mūza Ula pasilenkė prie manęs, aš verkiau ir negalėjau, apa- 
kintas ašarų, išvengti jos bučinio, leidau, kad mūza mane siaubingai 
pabučiuotų — visi jūs, kada nors pabučiuoti mūzos, aišku, suprasite, 
jog Oskaras po to antspaudą uždėjusio bučinio tučtuojau paėmė, pa- 
sidėjo ant kelių instrumentą, prieš kelis metus išmėstą ir palaidotą 
Zaspės kapinių smėlyje. 

Bet aš nebūgnijau. Aš tiktai pozavau ir buvau gana prastai — kaip 
būgnijantis Jėzus — nutapytas ant kairės nuogos Madonos 49 šlaunies. 

Tokį mane pamatė Marija plakate, skelbiančiamė dailės parodą. Ji 
nuėjo į ją bė mano Žinios ir, matyt, ilgai kaupdama pyktį stovėjo prie- 
šais paveikslą; kadangi kai paprašė manęs pasiaiškinti, tai neapsiken- 
tusi aptalžė mane sūnaus Kurto mokykline liniuote. Jinai, jau keli mė- 
nesiai turėjusi gerai apmokamą darbą didelėje delikatėsų parduotuvė- 
je, iš pradžių pardavėja, o netrukus, išryškėjus gabumams, atsisėdusi 
prie kasos, elgėsi su manim kaip Vakaruose jau įleidęs šaknis asmuo. 
Marija jau nebuvo nelegalia prekyba besiverčianti pabėgėlė iš Rytų ir 
todėl galėjo gan ryžtingai apšaukti manė paršu, pasileidėliu, dėgėnė- 
ratu, išrėkė, kad nenorinti daugiau matyti tų bjaurių pinigų, kuriuos aš 
gaunu už nešvankybes, nenorinti daugiau matyti ir manęs. | 

Nors Marija netrukus atsiėmė paskutinį sakinį ir po dviejų savai- 
čių vėl panaudojo nemažą dalį mano už pozavimą gautų pinigų namų 
ūkio išlaidoms, nusprendžiau daugiau nebėgyventi po vienu stogu su 
ja, jos seseria Guste ir mano sūnumi Kurtu, norėjau išvažiuoti toli, į 
Hamburgą, jeigu pavyks, vėl įsikurti prie jūros, bet Marija, gangreti 
susitaikiusi su mano planuojamu išsikėlimu, savo sesers Gustės remia- 
ma perkalbėjo mane pasiieškoti kambario netoli jos ir Kurtuko, vis 
dėlto likti Diuseldorfe. 


EŽYS 


Priglaustas, atstumtas, nepripažintas, išsivežtas, išvarytas, atsiprašy- 
tas Oskaras tiktai ėmęs nuomoti kambarį sugebėjo grįžti prie būgno. 

Man padėjo kambarys, ežys, karstų parduotuvė kieme ir ponas Miun- 
ceris, o stimuliavo seselė Dorotėja. 

Ar esate girdėję apie Parcifalį? Aš nesu pernelyg didelis jo žino- 
vas. Prisimenu tiktai tą epizodą su trimis kraujo lašais sniege. Jis tei- 
singas, nes tinka man. Galimas daiktas, jog tinka kiekvienam, kuris tu- 
ri idėją. Bet Oskaras rašo apie save, todėl jis tiesiog įtartinai limpa 
prie manęs. | 

Aš vis dar tarnavau menui, leidausi tapomas mėlynai, žaliai, gel- 
tonai ir Žemės spalva, leidausi juodinamas ir statomas prieš įvairius 
fonus, sykiu su mūza Ula įkvėpiau visą Meno-akademijos žiemos se- 
mestrą — mudu davėm mūzišką palaiminimą ir kitam, vasaros, se- 
mestrui, bet jau buvo iškritęs sniegas, kuris sugėrė tuos tris kraujo la- 
šus, prikausčiusius mano žvilgsnį kaip to kvailio Parcifalio, apie kurį 
kvailys Oskaras žino tiek mažai, kad lengvai gali su juo lygintis. 

Šis nevykęs mano nupieštas vaizdas tuojau jums pasidarys aiškes- 
nis: sniegas — tai gailestingosios seselės apranga; Raudonasis Kry- 
žius, kurį dauguma seselių, taigi ir seselė Dorotėja, nešioja vidur apy- 
kaklę prilaikančios sagės, švietė man vietoj trijų kraujo lašų. Aš tūno- 
jau priešais ir negalėjau atitraukti žvilgsnio. 

Bet pirma, prieš atsiduriant buvusiame Ceidlerio buto vonios kam- 
baryje, tą kambarį dar reikėjo susirasti. Žiemos semestras kaip tik ėjo 
į pabaigą, dalis studentų paliko savo kambarius, išvažiavo Velykoms 
namo ir paskui sugrįžo atgal arba nesugrįžo. Mano kolegė, mūza Ula, 
padėjo man ieškoti kambario, nuėjo su manim į studentų atstovybę. 
Tenai aš gavau keletą adresų ir Meno akademijos rekomendaciją. 

Prieš leisdamasis per butus, po ilgo laiko vėl aplankiau paminkla- 
darį Kornefą. Pas jį mane atvedė prisirišimas, be to, per atostogas tarp 
semestrų man reikėjo darbo; mat už tas kelias valandas, kai turėjau 
privačiai pozuoti vienam kitam profesoriui su Ula arba bc jos, per vė- 
lesnes savaites galėjau tik vargiai prasimanyti — o juk dar reikėjo su- 
daryti pinigų nuomai. | 

Kornefą radau nepasikeitusį su dviem beveik užgijusiomis ir vie- 
na dar neprisirpusia votimi ant sprando. Palinkęs prie nutašytos bei- 
giško granito plokštės jis dabar dorojo ją kaltu. Mes truputį pakalbė- 
jom, ir aš reikšmingai pakilnojau šrifto kaltus, pasižiūrėjau ir į plokš- 
tes, kurios, nušlifuotos ir nupoliruotos, laukė įrašų. Du metriniai ak- 
menys, kriauklainis ir Silezijos marmuro plokštė dviviečiam kapui, at- 
rodė taip, tarsi Kornefas jau būtų juos pardavęs, tarsi jiems tiktai rei- 
kėtų įgudusio šrifto meistro. Aš pasidžiaugiau akmenskaldžio sėkme, 
nės po pinigų reformos jam buvo gan striuka. Tačiau jau tada mudu 

guodėmės tokia mintim: net ir labiausiai gyvenimą teigianti pinigų 
reforma negali sulaikyti žmonių nuo mirties ir priversti atsisakyti pa. 
minklų. 

Ir tai pasitvirtino. Žmonės mirė ir vėl pirko paminklus. Be to, bu. 
vo prieš pinigų reformą išvis nepasitaikydavusių užsakymų: mėsinė: 
ėmė puošti savo fasadus ir vidų margu Lano marmuru; bankų ir uni. 
versalinių parduotuvių pažeistose smiltainio ir tufo plokštėse reikėjc 
iškalti ketvirtainius, kad bankai ir universalinės parduotuvės vėl soli. 
džiai atrodytų. 

Aš pagyriau Kornefą už stropumą, paklausiau, ar susitvarko su vi. 
sais darbais. Iš pradžių jis bandė išsisukinėti, bet paskui prisipažino 
kad kartais norėtų turėti keturias rankas, galop pasiūlė man pusę die 
nos kalti pas jį užrašus, už kyliaraščio raidę kalkakmenyje jis moką: 
keturiasdešimt penkis pfenigus, už tą patį granitė ir diabazė — pen 
kiasdešimi penkis plenigus; iškilios raidės kainuojančios šešiasdešim 
ir septyniasdešimt penkis pfenigus. 

Aš tuojau ėmiausi kriauklainio, greitai vėl perpratau darbą ir rai 
dės, iškaliau kyliaraščiu: Aloyzas Kiuleris — gim. 1887 09 03 — mir 
1946 06 10 — su trisdešimčia raidžių ir skaičių susidorojau per ne 
pilnas keturias valandas ir, iščidamas namo, pagal tarifą gavau tryli 
ka markių ir penkiasdešimt pfenigų. 

Tai buvo trečdalis, kick buvau numatęs mokėti nuomos. Daugiai 
kaip keturiasdešimt markių negalėjau ir nenorėjau sau leisti, nes Os 
karas norėjo ir toliau kukliai, b<t pastoviai remti Bilke gyvenančiu 
Mariją, berniuką tir Gustę Kester. 

Iš keturių adresų, nurodytų malonių Žmonelių akademijos studėn 
tų atstovybėje, suteikiau pirmenybę adresui: Ceidleris, Julicho gatv 
Nr. 7, nes iš tenai buvo netoli iki Meno akademijos. 

Gegužės pradžioje buvo karšta, tvanku ir reiniška, apsirūpinęs pa 
kankama suma grynų, leidausi žygin. Marija buvo sutvarkiusi mai 
kostiumą, tad atrodžiau padoriai. Apsilaupiusiu tinku namas, kurio kėl 
virtaine aukšte Ceidleris turėjo trijų kambarių butą, siovėjo. už dulkėt 
kaštono. Kadangi gerą Julicho gatvės pusę sudarė griuvėsiai, tai sun 
kų buvo ką nors pasakyti apie priešais ir greta esančius namus. Kai 
rėje T raidės formos atramomis pasišiaušęs, žalumą ir.pienės daiginan 
tis kalnas davė suprasti, jog čia anksčiau būta penkiaaukščio, glaudu 
sio šoną prie Ceidlerio namo. Dešinėje stovėjusį pastatą buvo pavyk 
suremontuoti iki trečio aukšto. Dar reikėjo sutvarkyti ištrupėjusį, dau 
gelyje vietų suskeldėjusį juodo švediško granito fasadą. Užrašui “Šo 
nemano laidojimo įstaiga“ trūko daugelio, dabar jau nežinau kokių 

raidžių. Laimė, abi kyliu susieinančios, vis dar lygų kaip veidrodis 
granitą puošiančios palmių šakos buvo likusios sveikos ir teikė nunio- 
kotai įstaigai daugmaž pakenčiamą vaizdą. 

Šios jau septyniasdešimt penkeri metai egzistuojančios įstaigos 
karstų sandėlis buvo kieme, ir aš jį turėjau dažnai matyti iš savo kam- 
bario, kurio langai išėjo į kiemą. Aš matydavau pro juos darbininkus, 
kurie geru oru išridendavo iš pašiūrės kelis karstus, pastatydavo ant 
medinių trinkų ir visomis turimomis priemonėmis stengdavosi atnau- 
jinti tų man žinomu būdu į galą siaurėjančių būstų politūrą. 

Kai paskambinau, duris atidarė pats Ceidleris. Mažas, kresnas, du- 
sulingas, pasišiaušęs kaip ežys stovėjo jis tarpdury su storais akiniais, 
apatinę veido pusę pridengęs putliu putų sluoksniu, pridėjęs dešine 
ranka prie skruosto teptuką, atrodė esąs alkoholikas, o iš. kalbos vest- 
falietis. 

— Jeigu kambarys jums nepatinka, tai pasakykite iškart. Aš dabar 
skutuosi ir dar turiu nusiplauti kojas. | 

Ceidleris nemėgo ceremonijų. Aš apžiūrėjau kambarį. Jis negalėjo 
man patikti, nes tai buvo nenaudojama, maždaug iki pusės turkio spal- 
vos plytelėmis, aukščiau neramia ranka tapetais išklijuota vonia. Bet 
aš nepasakiau, kad kambarys man nepatinka. Nekreipdamas dėmesių 
į džiūstančias putas, į jo neplautas kojas, pastuksenau vonią, pasitči- 
ravau, ar negalima apsieiti be jos; juk jinai vis tiek be nutekamojo 
vamzdžio. | 

Ceidleris šypsodamasis papurtė savo žilą ežišką galvą, bergždžiai 
pabandė suplakti teptuku muilo putą. Toks buvo jo atsakymas, ir aš 
pareiškiau sutinkąs nuomoti kambarį su vonia už keturiasdešimt mar- 
kių per mėnesį. 

Kai vėl išėjom į blausiai apšviestą, Žarnos pavidalo koridorių, į ku- 
rį vedė kelių patalpų įvairiai dažytos, iš dalies įstiklintos durys, aš pa- 
klausiau, kas dar gyvena Ceitdlerio bute. 

— Mano žmona ir nuomininkai. 

Bakstelėjau pirštu į matinio stiklo duris koridoriaus viduryje, iki 
kurių nuo buto durų buvo tik vienas Žingsnis. 

— Tenai gyvena medicinos sesuo. Tačiau tai ne jūsų reikalas. Jūs 
vis tiek jos nematysite. Ji čia tiktai miega, bet ir tai ne visada. 

Nepasakysiu, kad Oskaras krūptelėjo, išgirdęs žodelius “medicinos 
sesuo". Jis linktelėjo galva, nedrįso daugiau domėtis kitais kambariais, 
"jam užteko to, ką sužinojo apie savo kambarį su vonia; įėjus jis bu- 
vo koridoriaus gale po dešinei ir durimis užėmė visą jo plotį. 

Ceidleris palietė pirštu mano švarko atlapą: 

— Virti galite pas save, jeigu turite spiritinę viryklę. Dėl manęs. 
kartais ir virtuvėje, jeigu pasieksite. 

Tai buvo pirma jo pastaba apie Oskaro ūgį. Meno akademijos re- 
komendacija, kurią jis greitai permetė akimis, padarė savo, nes ji buvo 
pasirašyta dircktoriaus, profesoriaus Roizerio. Su visais jo perspėjimais 
neprieštaraudamas sutikau, įsiminiau, kad virtuvė greta mano kamba- 
rio po kairei, pasižadėjau, kad namie neskalbsiu, mat jis bijojo, kad 
garai nepakenktų vonios kambario tapetams; tai galėjau gan tvirtai pa- 
žadėti, nes Marija pareiškė sutinkanti skalbti mano žlugtą. 

Dabar jau galėjau eiti, atsinešti savo daiktus, užpildyti persikėlimo 
blankus. Tačiau Oskaras to nepadarė. Jis negalėjo skirtis su butu. Be 
jokio reikalo jis paprašė savo būsimo šeimininko, kad parodytų jam 
tualetą. Tas parodė nykščiu karo ir pokario metus primenančias fane- 
rines duris. Kai Oskaras panoro pasinaudoti tualetu, Ceidleris, kuriam 
muilas jau byrėjo nuo veido ir erzino odą, įjungė šviesą toje intymioje 
vietelėje. 

Viduje aš susinervinau, nes Oskaras visai nenorėjo šlapintis. Bet vis 
tiek atkakliai palaukiau, kol pavyko išspausti kelis lašus, o kad pūs- 
lėje labai trūko šlapime ir kad buvau per arti medinio dangčio, — tai 
turėjau labai saugotis, kad neaptaškyčiau tos ankštos būdelės grindų ir 
dangčio. Nosinc paskui pašalinau savo veiklos pėdsakus nuo dangčio, 
o Oskaro batų padai turėjo nutrinti kelis nelaimingus lašus nuo grindų. 

Nors veidą ir graužė sukietėjęs muilas, Ceidlėris, man pasislėpus 
būdelėje, nenuėjo ieškoti veidrodžio ir šilto vandens. Jis laukė korido- 
riuje, matyt, jau buvo manc pamilęs. 

— Mat koks jūs diegas. Dar nepasirašėte nuomos sutartics, o jau 
braunatės į tualetą! 

Jis priėjo prie manęs su šaltu, apdžiūvusiu teptuku, aiškiai suma- 
nęs kvailai papokštauti, bet paskui, nieko man nepadaręs, atidarė bu- 
to duris. Kai Oskaras atbulom, pro ežį, skersakiuodamas į jį, išslinko 
į koridorių, pastebėjau, kad tualeto durys yra tarp virtuvės ir tų ma- 
tinio stiklo durų, už kurių kartais, taigi nereguliariai, nakvodavo me- 
dicinos seselė. 

Kai Oskaras vėlyvą popietę su savo lagaminu, prie kurio tabalavo 
madonos tapytojo Raskolnikovo dovana, naujas skardinis būgnas, vėl 
paskambino prie Ceidlerio durų ir parodė užpildytus persikėlimo blan- 
kus, nusiskutęs ežys, į tą laiką, matyt, spėjęs ir kojas nusiplauti, uŽ- 
sivedė mane į savo svetainę. 

Tenai atsidavė šaltais cigarų dūmais. Atsidavė gesinamais ir vėl už- 
degamais cigarais. Ir daugeliu susuktų, kambario kampuose laikomų, 

galimas daiktas, brangių, kilimų... Taip pat senais kalendoriais. Bet aš 
niekur nemačiau kalendorių; tai kilimai taip kvepėjo. Keista, bet pa- 
togūs, oda aptraukti sėdimi baldai neturėjo jokio kvapo. Tatai mane 
nuvylė, nes Oskaras, dar niekada nesėdėjęs odiniame krėsle, taip gy- 
vai įsivaizdavo jo kvapą, kad jam net kilo įtarimas, jog Ceidlerio krės- 
lai ir kėdės gali būt aptraukti dirbtine oda. 

Viename tokiame lygiame, bekvapiame ir, kaip vėliau paaiškėjo, 
tikros odos krėsle sėdėjo ponia Ceidler. Ji buvo apsirengusi sportinio 
kirpimo gan pakenčiamai gulinčiu pilku kostiumu. Sijonas atsismaukęs 
virš kelių ir iš po jo maždaug per tris pirštus kyšojo apatinuko kraš- 
aa io : a 3 S Ai 
vo apsiverkusi, tai aš neišdrįsau pradėti prisistatomojo-sveikinamojo 
pokalbio. Nebyliai nusilenkiau ir paskutinėje šio veiksmo stadijoje jau 
vėl buvau atsigręžęs į Ceidlerį, kuris pristatė man savo žmoną nykš- 
čiu ir trumpu krenkštelėjimu. 

Kambarys atrodė didelis ir kvadratiškas. Priešais namą augantis 
kaštonas jį tamsino, didino ir mažino. Lagaminą ir būgną aš palikau 
netoli durų, prisiartinau su registracijos blankais prie Ceidlerio, kuris 
stovėjo šalia lango. Oskaras negirdėjo savo Žingsnių, nes žengė — 
kaip paskui suskaičiavau — keturiais kilimais, kurie mažėjančiu for- 
matu slėpė viens kitą ir savo nevienodos spalvos kutuotais ar lygiais 
kraštais sudarė margus laiptus, kurių apatinė rausvai ruda pakopa pra- 
sidėjo netoli sienų, kita, maždaug žalią spalvą atitinkanti pakopa dau- 
giausia slėpėsi po baldais, sunkiu bufetu, su pilna tuzinais išrikiuotų 
likerio taurelių vitrina ir plačia dvigule lova. Trečio kilimo kraštai, jie 
buvo mėlyni, jau buvo ištisai matomi nuo kampo iki kampo. Ketvir- 
tasis, raudono vyno spalvos veliūro kilimas turėjo užduotį laikyti ant 
savo kupros apskritą, viršų saugančia klijuote apdengtą ištraukiamą 
stalą ir keturias oda apmuštas, vienodais tarpais metalinėmis kniedė- 
mis apkaltas kėdes. 

Kadangi ir daugiau kilimų, kurie buvo visai ne sieniniai, kabojo ant 
sienų, taip pat susukti riogsojo kampuose, tai Oskaras pagalvojo, kad 
ežys prieš pinigų reformą, matyt, prekiavo kilimais ir negalėjo po jos 
niekam jų iškišti. 

Ant langų dalinamos sienos kabojo vienintelis įstiklintas paveiks- 
las, vaizduojantis kunigaikštį Bismarką tarp rytietiško stiliaus tiltų. 
Ežys, išsipleikęs odiniame krėsle, sėdėjo po kancleriu ir turėjo į jį tam 
tikro giminiško panašumo. Kai jis paėmė man iš rankos persikėlimo 
blankus ir kritiškai ir sykiu nekantriai ėmė skaityti abu anketos lapus, 
tylomis ištartas žmonos klausimas, ar kas nors negerai, sukėlė baisų 

pykčio protrūkį, vis arčiau ir arčiau ginusį jį prie geležinio kanclerio 
Krėslas jį išspjovė. Jis atsistojo ant keturių kilimų, atkišo šonan lapus 
užpildė krūtinę ir liemenę oru, paskui vienu šuoliu atsidūrė ant pirmi 
ir antro kilimo, išvertė ant savo į tą laiką prie siuvinio palinkusio: 
žmonos tokį žodžių srautą: 

— Kasčiakalbakainiekasneklausiairneturikopasakyti! Nėžodžiodau 
giau! 

O kad ponia Ceidler nieko blogo nedarė, netarė nė žodžio ir tik. 
tai badė siuvinį, tai bejėgiškai kilimą trypiančiam ežiui reikėjo kaip 
nors įtikimai nuslopinti, išlieti savo pykų. Vienu žingsniu jis atsidūrė 
priešais vitriną, atlapojo ją, kad visa nėt sužvangėjo, atsargiai nutvė. 
rė išskėstais pirštais aštuonias likerines taureles, ištraukė pailgėjusias 
letenas niekam nepadarydamas žalos iš vitrinos, nuskuodė smu|. 
kiai mindamas — šeimininkas, rodantis miklumą svečiams ir sau pa- 
čiam, — žalių koklių krosnies link ir šveitė, užmiršęs bet kokį atsar- 
gumą, savo trapią naštą į šaltas ketines krosnies duris. 

Stebėtina, kad per visą šią sceną, reikalavusią tam tikro susikaupi- 
mo, jis neišleido iš akių žmonos, kuri jau buvo pakilusi ir prie deši- 
nio lango bandė verti į adatą siūlą. Praėjus akimirkai po to, kai jis pa- 
vertė šukėmis taurės, jai pavyko baigti tą sunkią, ramios rankos pra- 
šančią procedūrą. Ponia Ceidleėr grįžo į savo dar šiltą krėslą, atsisėda 
taip, kad sijonas vėl atsismauktų ir per tris pirštus išlįstų rožinis apa- 
tinis. Ežys stebėjo Žmonos žygį prie lango, siūlo vėrimą ir grįžimą at- 
gal palinkęs į priekį, lekuodamas, bct nuolankiai. Vos tiktai jai atsi- 
sėdus, jis užkišo ranką už krosnies, susirado tenai sėmtuvą ir šluotą, 
sušlavė šukes krūvon, išbėrė jas ant laikraščio, pusė kurio jau buvo 
padengta likerio taurių šukėmis, tad trečio pykčio protrūkio šukės ant 
jo jau nebūtų tilpusios. 

Jeigu skaitytojas dabar mano, kad Oskaras stiklus daužančiame 
ežyjė atpažino save, daug metų gurinusį stiklus Oskarą, tai skaityto- 
jas nėra taip labai neteisus; ir aš kadaise mėgau paversti savo pyktį 
šukėmis — tačiau niekas manęs nematė su šluota ir semtuvėliu 
rankoje! 

Pašalinęs savo pykčio pėdsakus, Ceidleris vėl atsisėdo į krėslą. Os- 
karas vėl padavė jam prisiregistravimo lapus, kuriuos ežys buvo nu- 
metęs, kai įkišo rankas į vitriną. 

Ceidleris juos pasirašė ir davė man suprasti, kad jo bute visuomet 
turi būti tvarka, ne kitaip, juk pagaliau jis jau penkiolika metų atsto- 
vas, plaukų kirpimo mašinėlių firmos atstovas, ar aš žinąs, kas yra 
plaukų kirpimo mašinėlė? 

Oskaras žinojo, kas yra plaukų kirpimo mašinėlė ir keliais judesiais 
tai parodė, kad Ceidleris įsitikintų, jog aš kaip reikiant pasikaustęs kir- 
pimo mašinėlių klausimu. Jo tvarkingas ežys leido manyti, kad jis ne- 
blogas atstovas. Paaiškinęs man savo darbo sistemą — jis išvažiuojąs 
savaitei, paskui dvi dienas būnąs namie, — jis prarado bet kokį susi- 
domėjimą Oskaru, dabar tiktai ežiškai suposi šviesiai rudame, girgž- 
dančiame krėsle, žybsėjo akinių stiklais, su ar be reikalo kartojo: taip- 
taiptaiptaiptaiptaip — aš turėjau eiti. 

Oskaras pirmiausia atsisveikino su ponia Ceidler. Ponios ranka bu- 
vo šalta, be kaulų, bet sausa. Ežys pamojo iš krėslo, pamojo, kad ei- 
čiau prie durų, kur Oskaras buvo pasidėjęs mantą. Aš jau pačmiau ją 
į rankas, kai mane pasiekė jo balsas: 

— Kas gi tenai prikabinta prie lagamino? 

— Mano skardinis būgnas. 

— Tai jūs ketinate čia būgnyti? 

— Nebūtinai. Bet anksčiau dažnai būgnydavau. 

— Dėl manęs, prašom. Aš retai būnu namie. 

— Aš vargu ar kada nors vėl užsiimsiu būgnu. 

— O kodėl jūs likote toks mažas? 

— Nustojau augti po vieno nelaimingo griuvimo. 

— Kad mes čia neturėtume bėdos su visokiais priepuoliais ir pa- 
našiai. | | 

— Paskutiniais metais mano sveikata labai pasitaisė. Pasižiūrėkite, 
koks aš judrus. 

Tada Oskaras parodė ponui ir poniai Ceidleriams kėlis šuolius ir 
beveik akrobatinius pratimus, išmoktus fronto teatro laikais, pavertė ją 
kikcnančia ponia Ceidler, jį tebeplojančiu sau per šlaunis ežiu net ta- 
da, kai aš jau buvau koridoriuje ir pro matinės medicinos sesers, tu- 
aleto ir virtuvės duris nešiausi mantą ir būgną į savo kambarį. 

Tai buvo gegužės pradžioje. Nuo tos dienos mane gundė, graužė, 
nedavė ramybės mintis apie medicinos seselę: slaugės darė mane li- 
goniu, galimas daiktas, nepagydomu, nes net ir šiandien, kai viskas jau 
praeity, aš prieštarauju savo sanitarui Brunui, kai jis tiesiai sako: “Tik- 
tai vyrai gali gerai slaugyti, pacientų noras būti slaugomiems moterų 
yra dar vienas ligos simptomas; sanitaras vargsta slaugydamas ligonį 
ir kartais jį pagydo; tuo tarpu medicinos sesuo eina moterišku keliu: 
Ji gundo pacientą pasveikti arba mirti, padarydama mirtį šiek tiek ero- 
tišką ir malonią“. 

Taip sako mano sanitaras Brunas, su kuriuo aš nelabai noriu sutikti. 
Ką kaip mane kas keleri metai medicinos seserys grąžindavo gyve- 

niman, tas lieka joms dėkingas ir taip greit nesileidžia niūraus, bet 
simpatiško, profesinio pavydo apimto sanitaro įkalbamas nuo jų nu- 
sigręžti. | | 

Viskas prasidėjo kritimu nuo rūsio laiptų mano trečiojo gimtadie- 
nio proga. Man atrodo, kad ją vadino sesele Lota ir kad ji buvo iš 
Prausto. Daktaro Holaco seselę Ingą turėjau daugelį metų. Po Lenkų 
pašto gynimo įsimylėjau kelias seseles iškart. Tik vienos vardas liko 
atminty: ją vadino sesele Erni ar Berni. Bevardės Liuneburgo, Hano- 
verio universiteto seserys. Paskui Diuseldorfo miesto ligoninės sese- 
rys, pirmiausia seselė Gertrūda. Paskui atėjo jos eilė, nors aš visai ne- 
gulėjau ligoninėje. Būdamas kuo geriausios sveikatos Oskaras įsimy- 
lėjo seselę, kaip ir jis nuomojančią kambarį Ceidlerio bute. Nuo tos 
«dienos pasaulyje man egzistavo tiktai medicinos seselės. Jei eidavau 
anksti rytą į darbą kalti pas Kornefą raidžių, tai mano stotelė būda- 
vo Marijos ligoninė. Tenai priešais raudonų plytų portalą ir gėlėmis 
perkrautoje ligoninės aikštėje visuomet pamatydavau išeinančių arba 
ateinančių seselių. Taigi jos būdavo arba po sunkaus budėjimo, arba 
dar prieš jį. Paskui atbildėdavo tramvajus. Dažnai pasitaikydavo, kad 
aš atsidurdavau vicnamė vagone, tame pačiame pcronc su keliomis pa- 
vargusiomis ar bent jau atsipalaidavusiomis slaugėmis. Iš pradžių man 
jų kvapas atrodydavo atstumiantis, paskui imdavo traukti, ir aš atsisto- 
davau greta arba tarp jų. | 

Paskui aš dirbdavau pas Kornefą. Geru oru kaldavau užrašus lau- 
ke, tarp parodai išstatytų akmenų, ir matydavau, kaip jos ateidavo, po 
dvi, po keturias, susikibusios už parankių, vaikštinėdavo laisvomis va- 
landomis, plepėdavo ir versdavo Oskarą pakelti akis nuo savo diaba- 
zo, atsitraukti nuo darbo, kiekvienas toks apsižvalgymas man kainuo- 
davo dvidešimt pienigų. 

Kino plakatai: Vokietijoje niekuomet netrūko filmų apie gailestin- 
gąsias seseles. Marija Šel viliojo mane į kinus. Ji vaikščiojo su sese- 
lės drabužiais, juokėsi, verkė, pasiaukojamai slaugė, šypsodamasi ir 
vis dar su seselės kyku grojo rimtą muziką, paskui kankinosi apimta 
nevilties, vos nesusiplėšė naktinių marškinių, pabandžiusi nusižudyti, 
atsisakė savo meilės — Borše vaidino gydytoją, — liko ištikima pro- 
tesijai, taigi išsaugojo kyką ir Raudonojo Kryžiaus sagę. Oskaro ma- 
žosios ir didžiosios smegenys juokėsi ir terpė besisukant juostai į fil- 
mą visokias nešvankybes, tuo tarpu Oskaro akys ašarojo, aš pusaklis 
klaidžiojau baitai apsirengusių bevardžių samariečių dykumoje, ieško- 
jau seselės Dorotėjos, apie kurią žinojau tik tiek, kad ji nuomojasi pas | 
Ceidlerį kamaraitę su matinio stiklo durimis. 

Kartais aš girdėdavau jos žingsnius, kai ji pareidavo iš naktinės 
pamainos. Girdėdavau ir kaip grįždavo į savo kamaraitę devintą va- 
landą vakaro, baigusi dienos darbą. Išgirdęs seselę koridoriuje, Oska- 
ras ne visuomet likdavo sėdėti. Jis dažnai suimdavo durų rankeną. Juk 
kas gi iškęs? Kas nepasižiūrės, jei kas nors eina pro šalį, galbūt spe- 
cialiai dėl jo? Kas nusėdės ant kėdės, jei kiekvienas garsas kaimynys- 
tėje, rodos, skirtas tik tam, kad pakeltų nuo kėdės ramiai sėdintį 
žmogų? 

Dar blogiau tyla. Mes patyrėme tai su laivo pirmgalio figūra, kuri 
buvo medinė, bežadė ir pasyvi. Ir vienas muziejaus prižiūrėtojas bu- 
vo rastas kruvinas ant grindų. Visi sakė: Niobė jį nužudė. Tada direk- 
torius pasamdė naują prižiūrėtoją, nes muziejus turėjo dirbti. Kai ant- 
rasis prižiūrėtojas buvo rastas negyvas, visi ėmė šaukti: Niobė jį nu- 
žudė. Paskui muziejaus direktoriui buvo sunku rasti trečią žmogų —- 
o gal vienuoliktą?.. Nesvarbu kurį! Vieną dieną ir tas sunkiai rastas. 
žmogus buvo negyvas. Visi šaukė: Niobė, žalia, gintarinėmis akimis 
Niobė. Medinė, nuoga Niobė, ji nedreba, nešąla, neprakaituoja, nekvė- 
puoja, net neturi kirvarpų, nes buvo nuo jų išdezinfekuota, kaip 
vertinga ir istoriška. Dėl jos ant laužo buvo sudeginta ragana, jos 
skulptorius neteko savo gabios rankos, skendo laivai, o ji pati išsigel- 
bėdavo plaukdama. Niobė buvo medinė ir nedegė ugnyje, ji žudė kitus 
ir liko vertinga. Ji nutildė savo tyla gimnazistus, studentus, sėną 
dvasininką ir visą muziejaus prižiūrėtojų chorą. Mano draugas Herber- 
tas Tručinskis apšoko ją ir ištekėjo; o Niobė liko sausa ir dar labiau 
pritilo. | 

Kai medicinos seselė labai anksti rytą, maždaug prieš šešias, palik- 
davo savo kamaraitę, koridorių ir ežio butą, pasidarydavo labai tylu, 
nors būdama namie ji visai nekeldavo triukšmo. Oskaras neapsikęsda- 
mas tarpais girgždino lovą, stumdė kėdę arba rideno link vonios obuo- 
l;. Apie aštuonias pasigirsdavo šlumštelėjimas. Tai laiškanešys įmes- 
davo per pašto plyšį laiškus ir atvirukus, ir tie nukrisdavo ant grindų. 
Bc Oskaro, to šlumštelėjimo dar laukdavo ponia Ceidler. Ji dirbo pas 
Manesmaną sekretore ir turėdavo tenai būti tiktai devintą, tad duodavo 
pirmenybę man, ir Oskaras pirmas išgirsdavo šlumštelėjimą. Aš išei- 
davau tyliai, nors žinodavau, kad ji mane girdi, palikdavau savo kam- 
bario duris praviras, kad nereikėtų jungti koridoriuje šviesos, pastver- 
davau visą paštą, įsikišdavau pižamos kišenėn, tarkim, tą laišką, kurį 
man kas savaitė atsiųsdavo Marija; tvarkingai viską surašydama apie 
save, vaiką ir seserį Gustę, ir greitai peržiūrėdavau likusias siuntas. 
Visa, kas ateidavo Ceidleriams ir tokiam ponui Miunceriui, kuris gy- 

veno kitame koridoriaus gale, tupėdamas vėl numesdavau ant grindų, 
o medicinos seselės paštą Oskaras apžiūrėdavo, apuostydavo, apčiupi- 
nėdavo ir, svarbiausia, išsiaiškindavo siuntėją. 

Seselė Dorotėja laiškų gaudavo retai, bet vis dėlto dažniau už ma- 
ne. Ji buvo Dorotėja Kengeter, bet vadinosi tik sesele Dorotėja, vis 
pamiršdavo savo pavardę, kuri medicinos sesėlei iš esmės ir nereika- 
linga. Laiškų gaudavo iš Hildesheime gyvenančios motinos. Paštas taip 
pat ateidavo iš įvairių Vakarų Vokietijos ligoninių. Jai rašė slaugės, su 
kuriomis buvo sykiu mokiusis medicinos seserų mokykloje. Dabar ji 
nereguliariai ir be entuziazmo palaikė ryšį su kolegėmis atvirukais, 
gaudama į juos, kaip Oskaras greitomis nustatė, banalius ir nieko ne- 
sakančius atsakymus. 

Vis dėlto iš tų atvirukų daugiausia su kokios nors ligoninės vijok- 
liais apraizgytu fasadu jis šį tą sužinojo apie ankstesnį seselės Do- 
rotėjos gyvenimą: jinai, seselė, kurį laiką dirbo Vincento. ligoninėje 
Kelne, privačioje Acheno klinikoje ir Hildesheime. Iš tenai rašė ir jos 
motina. Taigi buvo gimusi arba Žemutinėje Saksonijoje, arba kaip 
Oskaras pabėgusi iš Rytų. Ir radusi Žemutinėje Saksonijoje prieglobstį 
tuoj po karo. Dar sužinojau, kad seselė Dorotėja dirbo visai Čia pat, 
Marijos ligoninėje, ir, matyt, artimai draugavo su sesele Beata, nes 
daugelyje atvirukų būdavo užuominų apie tą ErauBysię ir linkėjimų 
Beatai. 

Jinai, toji draugė, mane suneramino. Gakaiks spekuliavo jos buvi- 
mu. Aš kūriau Beatai laiškus, viename laiškė prašiau mane užtarti, ki- 
tame išvis neminėjau Dorotėjos, pirma norėjau prisigrėtinti price Be- 
atos, 0 jau paskui persimesti prie draugės. Penkis ar šešis laiškus bu- 
vau parašęs, kelis jau užklijavęs, nešęs išmesti, bet taip nė vieno ir 


neišsiuntęs. 
Gal kada nors vis dėlto būčiau išsiuntęs, juk pasiutimo man netrū- 
ko, jei vieną pirmadienį — Marija tada susidėjo su savo darbdaviu 


Štenceliu, tai manęs nežinia kodėl visai nėsujaudino, — nebūčiau ra- 
dęs koridoriuje to laiško, kuris mano aistrą, nudažytą meilės spalvo- 
mis, pavertė pavydu. 

Spausdintas siuntėjo adresas atskleidė man, kad seselei Dorotėjai 
parašė dr. Erichas Verneris iš Marijos ligoninės. Antradienį atėjo ki- 
tas laiškas. Trečią laišką atnešė ketvirtadienis. Kas buvo tą ketvirta- 
dienį? Oskaras grįžo į savo kambarį, krito ant virtuvinės kėdės, pri- 
klausančios prie kambario baldų, išsitraukė iš pižamos kišėnės savai- 
tinį Marijos laišką — kad ir turėdama naują gerbėją, Marija ir toliau 
rašė reguliariai, švariai ir nieko nepraleisdama, — netgi atplėšė voką, 

ėmė skaityti ir vis dėlto neskaitė, išgirdo, kaip į koridorių išėjo ponia 
Ceidler, o netrukus ir jos balsą; ji šaukė poną Miuncerį, tačiau tas ne- 
atsakė, nors turėjo būti namie, mat Ceidlerienė atidarė jo kambario du- 
ris, padavė jam paštą ir vis kažką jam kalbėjo. 

Ponios Ceidler balsą aš nustojau girdėti jai dar tebekalbant. Aš at- 
sidaviau tapetų beprotybei, jų vertikaliai, horizontaliai, įstrižai besirai- 
tančiai, daugybę sykių besikartojančiai beprotybei, jaučiausi esąs Ma- 
ceratas, valgiau sykiu Su juo įtartinai gardžią visų apgautųjų duoną, 
fantazavau, manąjį Janą Bronskį versdamas banaliu, šėtoniškai išsida- 
žiusiu suvedžiotoju, kuris tai vilkėjo paltu su aksomine apykakle, tai 
dr. Holaco chalatu, tai rodėsi kaip chirurgas dr. Verneris, pasiryžęs su- 
vedžioti, pražudyti, užtraukti gėdą, įžeisti, mušti, kankinti, — daryti 
visa tai, kas privalu suvedžiotojui, kad pateisintų savo esmę. 

Šiandien aš šypsausi, prisiminęs, kas Oskarui tada šovė į galvą ta- 
mc geltoname tapetų košmare: aš norėjau studijuoti mediciną, ir kuo 
greičiau. Norėjau tapti gydytoju, ir ne bet kur, o Marijos ligoninėje. 
Dr. Vernerį aš norėjau išstumti, demaskuoti ir netgi apkaltinti netyči- 
niu nužudymu per gerklės operaciją. Būčiau iškėlęs aikštėn, kad tas 
ponas Verneris niekada ir nestudijavo medicinos. Per karą jis dirbo 
lauko ligoninėje ir tenai prisigraibė chirurgijos Žinių: šalin apgaviką! 
Ir Oskaras tampa vyriausiuoju gydytoju, toks jaunas, o jau atsakinga- 
me poste. Naujas knislys dabar ėjo tenai, lydimas seselės Dorotėjos 
kaip operacinės sesers, apsuptas baltai apsirengusios palydos, per ai- 
dinčius koridorius, vizitavo, paskutinę akimirką ryžosi operuoti. — 
Kaip gerai, kad tas filmas niekada nebuvo sukurtas! 


DRABUŽIŲ SPINTOJE 


Tiktai dabar tegul niekas nemano, kad aš, be medicinos seselių, 
daugiau nieko nemačiau. Aš juk pagaliau dirbau! Meno akademijoje 
prasidėjo vasaros semestras, ir pripuolamo mojavimo kūju pas Komefą 
turėjau atsisakyti. Oskaras dabar turėjo ramiai stovėti, už tai gaudamas 
gerus pinigus; manimi ir mūza Ula buvo tikrinami seni stiliai ir ban- 
domi nauji; mūsų daiktiškumo buvo atsisakoma, mus ignoravo, neigė, 
drobėse ir piešimo bloknotuose braižė linijas, keturkampius, spirales, 
vien tiktai atmintinai žinomus dalykus, kurie, beje, pasiteisino tapetuo- 
se; kasdieniniams raštams, kuriems kaip tik trūko Oskaro ir Ulos, taigi 

paslaptingos įtampos, davė skambius pavadinimus: Aukštyn kylanti py- 
nė. Laiko daina. Raudona naujose erdvėse. 

Tatai darė daugiausia jaunesnių kursų studentai, dar gerai nemokan- 
tys piešti. Mano senieji draugai, susibūrę apie profesorių Kucheną ir 
Marūną, pavyzdiniai mokiniai Cygė ir Raskolnikovas per daug gerai 
valdė anglį ir spalvą, kad vien tiktai riestainiais ir anemiškomis lini- 
jomis giedotų giriamąją giesmę skurdui. 

Tuo tarpu mūza Ula, kuri, tapusi Žemiška, demonstruodavo labai 
praktišką skonį, taip žavėjosi naujaisiais tapetais, kad greitai pamiršo 
ją palikusį tapytoją Lankeėsą ir gražiomis, linksmomis, nuotaikingomis, 
fantastiškomis, nuostabiomis ir netgi elegantiškomis ėmė vadinti vie- 
no jau įmetėjusio dailininko, pavardė Meitelis, įvairaus dydžio deko- 
racijas. Tas faktas, kad jinai netrukus susižadėjo su tuo dailininku, mė- 
gusiu perdėm saldžias, velykinių kiaušinių tipo formas, beveik nicko 
nesako; vėliau ji dažnai rasdavo progų susižieduoti ir šiuo metu — ji 
tai prisipažino užvakar, atėjusi manęs aplankyti ir atnešusi man ir Bru- 
nui saldainių, — pasak jos, buvo prieš rimtą ryšį. 

Semestro pradžioje Ula norėjo būti tik naujos ir, to ji visai nema- 
tė, visiškai aklos krypties mūza. Jos velykinių kiaušinių mėgėjas, Mei- 
telis, buvo jai susukęs galvą ir, vietoj sužadėtuvių dovanos, išmokęs 
naujos leksikos, kurią ji bandė, kalbėdama meno temomis, su manim. 
Ji minėjo pasikartojimus, konsteliacijas, perspektyvas, tekamas struk- 
tūras, lydymosi procesus, erozijos fenomenus. Ula, per dienas valgiusi 
tiktai bananus ir gėrusi pomidorų sultis, kalbėjo apie pirmykštės ląs- 
telcs, spalvų atomus, kurie didžiuliu greičiu lėkdami savo jėgų laukuo- 
se ne tik išlaiko natūralų būvį, bet ir... Maždaug taip man dėstydavo 
Ula per pozavimo pertraukas arba kai mes kartais nueidavom Ratin- 
go gatvėn atsigerti kavos. Netgi nutrūkus ryšiui su dinamiškuoju ve- 
lykinių kiaušinių tapytoju, kai jinai po trumpo epizodo su viena les- 
biete prasidėjo su Kucheno mokiniu, taigi grįžo daiktų pasaulin, ta 
leksika išliko ir taip įtempdavo jos mažą liesą veidą, kad apie mūziš- 
kas lūpas susimesdavo dvi griežtos, truputį fanatiškos raukšlės. 

"Čia turiu prisipažinti, kad ne vien Raskolnikovo idėja buvo pavaiz- 
duoti mūzą Ulą greta Oskaro kaip medicinos seselę. Po “Madonos 49“ 
jis mus nutapė “Europos pagrobime“, kur aš buvau jautis. O tuoj po 
to truputį ginčytino pagrobimo buvo sukurtas paveikslas “Juokdarys 
gydo medicinos seselę“. 

Vienas mano žodelis, ir Raskolnikovo vaizduotė užsiliepsnojo. Niū- 
rus, rudaplaukis, slapus, jis plovė savo teptukus, įdėmiai stebėdamas 
Ulą kalbėjo apie kaltę ir atgailą, ir tada aš patariau laikyti mane kal- 


394 


te, o Ulą atgaila; mano kaltė esanti akivaizdi, o atgailą būtų galima 
aprengti medicinos seselės drabužiais. 

Kad tas puikus paveikslas vėliau vadinosi kitaip, visai ne taip, kaip 
reikėjo, kaltas Raskolnikovas. Tą paveikslą aš būčiau pavadinęs “Gun- 
dymu“, nes mano dešinė ranka paveiksle suėmusi rankeną, nuspaudusi 
ją ir atidariusi duris į kambarį, kuriame stovi medicinos seselė. Ras- 
kolnikovo paveikslas galėjo tiesiog vadintis “Rankena"; mat jeigu man 
būtų buvę leista duoti pagundai naują pavadinimą, tai aš būčiau pasiū- 
Ięs žodį “rankena", tas parankus atsikišimas išties gundo, nes aš, kai 
ežys Ceidleris būdavo išvykęs, medicinos seselė ligoninėje, o ponia 
Ceidler Manesmano kontoroje, kasdien neatsispirdavau pagundai pa- 
spausti matinių seselės Dorotėjos durų rankeną. 

Oskaras tada išslinkdavo iš savo kambario su nutekamojo vamzdžio 
neturinčia vonia, išeidavo į Ceidlerio buto koridorių, sustodavo prie 
medicinos seselės durų ir suimdavo: jų rankeną. 

Durys nenorėjo pasiduoti iki pat birželio vidurio, o aš jas bandžiau 
beveik kiekvieną dieną. Aš jau buvau bepradedąs manyti, kad medi- 
cinos seselė atsakingo darbo taip išmokyta tvarkos, kad nėra ko nė ti- 
kėtis, jog kada nors paliktų duris nerakintas. Todėl taip kvailai, me- 
chaniškai sureagavau, tučtuojau vėl jas uždariau, kai vieną dieną ra- 
dau nerakintas. 

Oskaras, aišku, valandėlę nustėręs stovėjo koridoriuje, leisdamas 
galvoje suktis tokiai daugybei įvairiausių minčių, kad jo širdžiai bu- 
vo sunku sumesti ką nors panašaus į planą. 

Tiktai kai man pavyko save ir savo mąstymą nukreipti kitaip: Ma- 
rija ir jos gerbėjas, galvojau aš, Marija turi gerbėją, gerbėjas A 
nojo Marijai kavinuką, gerbėjas ir Marija šeštadieniais vaikšto į “Apo- 
loną", Marija sako savo gerbėjui “tu" tiktai po darbo, darbe Marija sa- 
ko savo gerbėjui “jūs", nes jis yra jos darbdavys, — tiktai kai vicnaip 
ir kitaip apgalvojau Marijos ir jos gerbėjo santykius, man pavyko savo 
vargšėje galvoje įvesti šiokią tokią tvarką, ir aš atidariau matinio stiklo 
duris. * 

Aš iš anksto įsivaizdavau seselės Dorotėjos kambarį be langų, nes 
ant viršutinės blausiai prasišviečiančios durų dalies niekada nekrito 
dienos šviesa. Pagraibęs kaip savo kambaryje dešine ranka, radau jun- 
giklį. Tokiai ankštai, kambariu vadinamai kamaraitei visiškai užteko 
keturiasdešimties vatų lemputės. Man buvo nemalonu su savo puse 
porcijos iškart atsidurti priešais veidrodį. Tačiau Oskaras nenusigręžė 
nuo to vaizdo; mat mane patraukė, Oskarą privertė pasistiebti per visą 
veidrodžio plotį ant tualetinio staliuko išdėstyti daiktai. 

Balta praustuvo emalė buvo su tamsiai mėlynomis dėmėmis. Mar. 
murinė tualetinio staliuko plokštė, į kurią dubuo buvo įleistas iki at 
sikišusio krašto, taip pat buvo nenauja. Kairysis nuskilęs marmurinės 
plokštės kampas buvo atsuktas į veidrodį ir rodė jam savo gyslas. Be- 
silaupančių klijų pėdsakai lūžio vietoje rodė nepasisekusį bandymą pri- 
gydyti. Man, kaip specialistui, panižo rankos. Aš prisiminiau Korne- 
fo gamybos marmuro kitą, kuriuo jis taip suklijuodavo perdėm suski- 
linėjusias Lano marmuro plokštės, kad jomis vėl buvo galima drąsiai 
puošti didžiųjų mėsinių fasadus. 

Paskui, kai susidūręs su įprastu kalkakmeniu pamiršau blogo veid- 
rodžio smarkiai subjaurotą savo atvaizdą, man pavyko įvardinti ir tą 
kvapą, kuris, Oskarui įžengus vidun, pasirodė ypatingas. 

Atsidavė actu. Vėliau, vos prieš kelias savaites, aš taip jį pateisi- 
nau: medicinos seselė iš vakaro buvo išsiplovusi galvą; skalaudama 
plaukus įmaišė į vandenį acto. Ant tualetinio stalelio, tiesa, nebuvo bu- 
telio su actu. Ir kitose etiketėmis pažymėtose talpose neįžvelgiau, kur 
galėtų būti acto, todėl vis kartodavau sau: seselė Dorotėja nepasiši!- 
dė pasiprašiusi Ceidlerio leidimo virtuvėje vandens ir nevargo paskui 
savo kamaraitėje su plaukais, nes Marijos ligoninėje buvo puikiausių 
vonių ir dušų. Nebent vyriausioji seselė ar ligoninės intendantūra bū- 
tų uždraudusi slaugėms naudotis tam tikra sanitarine įranga ir sesėlė 
Dorotėja būtų buvusi priversta tame emaliuotame dubenyje priešais 
kreivą veidrodį plautis plaukus. Ant tualetinio stalelio nebuvo butelio 
su actu, tačiau ant jo šalto marmuro netrūko kitų buteliukų ir dėžučių. 
Vatos pakelis ir pustuštis moteriškų higieninių tvarsčių paketas tada 
sutrikdė Oskarą ir nedavė jam ištyrinėti dėžučių turinio. Tačiau aš ir 
šiandien tikras, kad jose buvo tiktai kosmetinės priemonės, kad dėžu- 
tėse buvo vien nekalti gydomieji tepaliukai. 

Šukas seselė įsmeigusi į plaukų šepetį. Aš turėjau prisiversti, kad 
jį ištraukčiau ir pakelčiau prie akių. Kaip gerai, kad aš pergalėjau sa- 
ve, nes netrukus Oskaras padarė savo svarbiausią atradimą: išsiaiški- 
no, kad-medicinos seselė buvo šviesi, galimas daiktas, pelenų spalvos 
plaukaiš; tačiau negyvus, iššukuotus plaukus reikia vertinti atsargiai, 
todėl išvada tiktai tokia: seselės Dorotėjos plaukai buvo šviesūs. 

O įtartina plaukų gausa šukose sakė dar štai ką: medicinos seselei 
slinko plaukai. Dėl tos nemalonios, moteriai tikrai skaudžios ligos aš 
tučtuojau apkaltinau seselės kyką, tačiau nepasmerkiau jo; nes be kyko 
padorioje ligoninėje neapsieisi. 

Kad ir koks nemalonus man buvo acto kvapas, tas faktas, jog se- 
selei Dorotėjai slinko plaukai, sukėlė man vien užuojatą ir rūpesčiu at- 

mieštą meilę. Man ir mano būklei būdinga tai, kad aš tučtuojau pri- 
siminiau daugelį, pasak reklamos, gerai užsirekomėndavusių plaukų 
vaistų, kuriuos ketinau nutaikęs progą pasiūlyti seselei. Mintyse jau 
įsivaizduodamas tą susitikimą — Oskarui atrodė, kad mes susitiksim 
po šiltu, bevėju vasaros dangumi tarp vilnijančių javų laukų, — aš nu- 
braukiau laisva ranka nuo šukų plaukus, susukau, surišau, nupūčiau 
nuo jų dulkes ir pleiskanas ir atsargiai įkišau į skubiai pirma tamtyč 
ištuštintą piniginės skyrių. 

Šukas, kurias, kad būtų patogiau tvarkytis, buvau padėjęs ant mar- 
murinės plokštės, įsikišęs piniginę ir grobį švarko kišenėn, vėl paė- 
miau į rankas. Aš pakėliau jas prie plikos lemputės, padariau perma- 
tomas, peržvelgiau abi skirtingo storio dantų puses, nustačiau, kad plo- 
nesniųjų pusėje trūksta dviejų dantų, neiškentęs perbraukiau kairiojo 
smiliaus nagu per stambesniųjų dantų viršų ir nudžiuginau Oskarą per 
tą pauzę keliais plaukais, kuriuos buvau tyčia palikęs, jog nesukelčiau 
įtarimo. 

Tada šukos pagaliau vėl įsmigo į šepetį. Aš atsitraukiau nuo tuale- 
tinio staliuko, orientavusio mane pernelyg vienpusiškai. Eidamas prie 
seselės lovos atsitrėnkiau į kėdę, ant kurios kabojo liemenukas. 

Oskaras neturėjo daugiau kuo užpildyti tų dviejų tuščių kraštuose 
užskalbto ir netekusio spalvos laikiklio formų kaip tiktai savo kumš- 
čiais, bet jie neužpildė jų ir svetimi, nelaimingi, per kieti, pernelyg 
nervingi tabalavo dubenyse, kuriuos būtų mielai kasdien iškabinęs, 
nors nežinojo, ką juose rastų; jis netgi numatė, kad kartais vemtų, nes 
kiekviena košė nusibosta, bet paskui ji vėl būtų saldi, per saldi ar to- 
kia saldi, kad verstų vemu ir trukdytų tikrai meilei. 

Aš prisiminiau dr. Vernerį ir ištraukiau kumščius iš liemenuko dė- 
čių. Bet paskui dr. Verneris man tuojau vėl išgaravo iš galvos, ir aš 
galėjau atsistoti prie seselės Dorotėjos lovos. Ak, ta jos lova! Kaip 
dažnai Oskaras ją įsivaizdavo ir dabar išvydo tą patį bjaurų griozdą, 
kuris rudais rėmais gaubė ir mano poilsį bei kai kurias bemieges nak- 
tis. Aš ją būčiau guldęs į baltai lakuotą metalinę lovą su žalvariniais 
bumbulais, su lengvutėmis grotelėmis, o ne į šitą nemielą ragožių. Ne- 
judėdamas, sunkia galva, nejausdamas jokios aistros, netgi pavydo, aš 
stovėjau priešais miego altorių, kurio spyruoklės, rodės, padarytos iš 
granito, paskui nusigręžiau, atsikračiau to slogaus vaizdo. Oskaras nie- 
kada neįsivaizdavo, kad Dorotėja galėtų miegoti tokiame bjauriame 
lauže. 

Kai vėl ėjau prie tualetinio staliuko, kur, galimas daiktas, pagaliau 
būčiau pasižiūrėjęs, kas gi yra tose dėžutėse su įsivaizduojamais tepa- 

lais, kelią man pastojo spinta ir įsakė atkreipti dėmesį į jos išmatavi- 
mus, suvokti, jog ji tamsiai ruda, įvertinti jos lystelių profilį ir paga- 
liau atidaryti, nes kiekviena spinta nori būti atidaryta. ' 

Vinį, kuris atstojo spyną, aš atlenkiau į viršų: ir tučtuojau, be jo- 
kios mano pagalbos, durys dūsaudamos atsivėrė ir parodė tiek, kad aš 
turėjau atsitraukti kelis žingsnius ir sukryžiavęs ant krūtinės rankas 
šaltai viską apžvelgti. Oskaras nenorėjo kaip prie tualetinio staliuko 
pasiklysti tarp smulkmenų, nenorėjo, kaip priešais lovą smerkti veikia- 
mas prietarų; šviežias it pirmą gyvenimo dieną jis norėjo pasimatyti 
su spinta, nes ir ji pasitiko jį išskėstomis rankomis. 

Vis dėlto Oskaras, tas nepataisomas estetas, negalėjo visiškai susi- 
laikyti nuo kritikos: kažkoks barbaras buvo skubiai ir nelygiai nudžy- 
rinęs spintai kojas ir paskui pastatęs ją pažemėjusią ant grindų. 

Tvarka jos viduje buvo be priekaištų. Dešinėje trijuose giliuose 
skyriuose buvo sukrauti apatiniai drabužiai ir palaidinukės. Balta ir ro- 
žinė spalva kaitaliojosi su šviesia, bet nenublukusia mėlyna. Du vie- 
nas su kitu sujungti, gumuoti raudonais ir žaliais langeliais krėpšiai 
prie baltinių skyrių kabojo ant dešinės vidinės durų pusės, viršutinia- 
me buvo sudėtos suadytos, o apatiniame išbėgusiomis akimis moteriš- 
kos kojinės. Palyginti su tomis kojinėmis, kurias Marija gaudavo do- 
vanų iš savo viršininko ir gerbėjo, gumuotuose krepšiuose laikomų ko- 
jinių audinys man atrodė gal kick šiurkštesnis, užtat tankesnis ir stip- 
resnis. Plačiame kairiajame skyriuje ant pakabų karojo blausiai bliz- 
gantys, krakmolyti medicinos sesers drabužiai. Skrybėlių skyriuje virš 
jų rikiavosi jautrūs, neišmanių rankų nepakenčiantys, savo paprastumu 
gražūs seselės kykai. Tiktai vieną trumpą žvilgsnį mečiau į kairėje 
baltinių skyriuje laikomus civilinius drabužius. Jų neįmantrus ir pigus 
asortimentas patvirtino mano tykią viltį: sesuo Dorotėja mažai domė- 
Josi šia savo garderobo dalimi. Tad trys ar keturi į puodus panašūs 
galvos apdangalai, nerūpestingai spausdami viens kito gėlių imitacijas 
ir sukabinti skrybėlių skyriuje šalia kykų, atrodė kaip nenusisekęs 
pyragas. Skrybėlių skyriuje prie batų dėžės su vilnos likučiais taip pat 
glaudėsi koks tuzinas margomis nugarėlėmis knygų. 

Oskaras pakreipė galvą ir turėjo arčiau prieiti, kad perskaitytų jų 
pavadinimus. Atlaidžiai šypsodamasis vėl grąžino galvą vertikalion pa- 
dėtin: geroji seselė Dorotėja skaitė kriminalinius romanus. Tačiau už- 
teks apie civilinę drabužių spintos dąlį. Priviliotas prie spintos knygų, 
aš likau toje patogioje vietoje, pasilenkęs netgi įkišau galvą į vidų, 
neatsispyriau vis stiprėjančiai pagundai pabūti spintos turiniu, nes se- 
selė Dorotėja buvo patikėjusi jai nemažą dalį savo išvaizdos. 

Praktiškų žemakulnių sportiškų batų, kurie apačioje stovėjo ant len- 
tų ir kruopščiai nuvalyti laukė pasivaikščiojimo, man net nereikėjo pa- 
stumti į šalį. Spintoje viskas lyg tyčiom buvo sutvarkyta taip, kad Os- 
karas į ją įliptų ir atsitūptų pritraukęs prie smakro kelius, neprisilies- 
damas nė prie vieno drabužio. Tad aš įlipau vidun iš to daug tikėda- 
masis. 

Tačiau man neiškart pavyko susikaupti. Oskaras jautėsi stebimas 
kamaraitės inventoriaus ir lemputės. Kad mano buvimas spintoje bū- 
tų intymesnis, pabandžiau užsidaryti. Tai buvo nelengva, nes durų vy- 
riai buvo išklibę ir dėl to viršuje liko plyšys, pro kurį vidun krito šiek 
tiek šviesos, bet ne tiek, kad mane blaškytų. Užtat suintensyvėjo kva- 
pas. Atsidavė senove, švara ir jau nebe actu, o kandis .naikinančiais 
vaistais: kvapas buvo geras. 

Ką Oskaras darė sėdėdamas spintoje? Jis prisiglaudė kakta prie pir- 
mo seselės Dorotėjos tarnybinio drabužio, kaklą apgaubiančios prijuos- 
tės, ir visų ligoninės paslapčių durys man tučtuojau atsivėrė — tada 
mano dešinė ranka, galbūt ieškodama atramos, pro civilinius drabužius 
siekė už nugaros, pasiklydo, pajutusi tuštumą griebė, nutvėrė kažko- 
kį lygų lankstų daiktą, pagaliau atsirėmė — nepaleisdama to lygaus 
daikto — į spintos galinę sieną ir nuslydo lenta, kuri, horizontaliai pri- 
kalta, laikė mane ir galinę spintos sieną; Oskaro ranka jau vėl buvo 
dešinėje, ir jis džiaugėsi galėdamas man parodyti, ką buvo nutvėręs 
man už nugaros. 

Aš išvydau juodą lakuotą diržą, bet tai buvo daugiau negu diržas, 
nes spintoje jis atrodė toks pilkas, kad galėjo būti ne vien lakuotas dir- 
žas. Jis galėjo būti ir kai kas kita, toks pat slidus, ilgas, trejų metų 
būgnininko matytas ant Noifarvaserio uosto molo: ten buvo mano 
vargšė mama su mėlynu pavasariniu paltu avietiniais atvartais, Mace: 
ratas su paltu, Janas Bronskis su aksomine apykakle, Oskaro jūreiviš- 
kos kepurės kaspinas su auksiniu užrašu “Zeidlicas", paltas ir aksomi- 
nė apykaklė nušokavo, palikę mane ir mamą, kuri būdama su aukštais 
kulniukais negalėjo šokuoti per akmenis prie jūrų ženklo, po kuriuo su 
skalbinių virve ir bulviniu maišu, pilnu judančių gyvių ir druskos sė- 
dėjo meškeriotojas. Mums, mačiusiems maišą ir virvę, rūpėjo, kodėl 
tas Žmogus po jūrų ženklu meškerioja skalbinių virve, tačiau jis, at- 
ėjęs iš Noifarvaserio ar Brezeno, tiktai nusijuokė ir spjovė rudą gumu- 
lą į vandenį, jo seilės paskui dar ilgai supos šalia molo ir nejudėjo to- 
lyn, kol pagaliau jas nutvėrė žuvėdra; mat žuvėdra niekuo nesibjauri, 
tai tau ne jautrus balandis, juo labiau ne medicinos seselė — būtų la- 
bai jau paprasta, visa, kas balta, sumesti vienon krūvon, sukišti vie- 

non spinton, tą patį galima pasakyti ir apie juoda, nes tada aš dar nė- 
bijojau juodo baubo, sėdėdavau be baimės spintoje ir nė spintoje, pa- 
našiai kaip be baimės stovėjau štilio metu ant Noifarvaserio uosto mo- 
lo, laikiau dabar čia lakuotą diržą, tenai kažką kitą, taip pat juodą, sli- 
dų, bet ne diržą, ieškojau, nes buvau spintoje, palyginimo, nes spin- 
tos verčia ieškoti, minėjau juodąjį baubą, tačiau tada jo taip nebijojau, 
nenusimaniau taip apie baltumą, beveik neskyriau žuvėdros nuo sese- 
lės Dorotėjos, variau šalin balandžius ir kitokias nesąmones, juolab 
kad buvo ne Užgavėnės, o Didysis penktadienis, kai mes nuvažiavom 
į Brezeną ir paskui nuėjom prie molo — be to, virš jūrų Ženklo ne- 
buvo balandžių, po juo sėdėjo vyras iš Noifarvaserio su skalbinių vir- 
ve rankoje, sėdėjo ir spjaudė į vandenį. Paskui tas vyras iš Brezeno 
ėmė traukti skalbinių virvę, traukė tol, kol ji baigėsi ir pasirodė, ko- 
dėl taip sunku buvo ją traukti iš sūraus Motlau vandens, ir mano varg- 
šė mama tada padėjo ponui Bronskiui ranką ant peties ar aksominės 
apykaklės, nės jos veidas išbalo kaip sūris, nes ji norėjo eiti šalin, bet 
vis tiek paskui matė, kaip tas vyras numetė arklio galvą ant akmenų, 
kaip iš jos pasipylė maži žali it jūra unguriai, o didesnius, tamsesnius 
jis ėmė traukti rankomis lyg kokias vinis, ir kažkas perplėšė patalus, 
tai yra atlėkė Žuvėdros, jos puolė prie ungurių, nės Žuvėdros, trise ar 
daugiau, be vargo pakelia nedidelį ungurį, o stambesnio nesudoroja. 
Paskui jis pražiodė kuiną, įkišo jam tarp dantų pagalį, privertė kuiną 
išsiviepti ir įkišo vidun savo plaukuotą ranką, nutvėrė, suėmė, kaip aš 
suėmiau spintoj, suspaudė ir ištraukė, kaip aš lakuotą diržą, tik jis du 
iškart, pakratė ore ir tol trankė į akmenis, kol mano vargšė mama iš- 
spjovė pusryčius, kavą su pienu, kiaušinio trynį ir baltymą, marmeladą 
1 baltos duonos trupinius, visko tiek daug, kad Žuvėdros tuojau per- 
sigrupavo ore, nusileido aukštu Žemyn ir puolė išskėtusios sparnus, 
apie riksmą net nekalbu: kad žuvėdrų piktos akys, visi irgi Žino, ir ne- 
sileido nuvaromoas, į Janą Bronskį išvis nekreipė dėmesio, nes jis bi- 
jojo žuvėdrų ir danestėsi rankomis savo mėlynas išverstas akis, joms 
irgi buvo nė motais, kad aš įtūžęs ir patenkintas, jog išgaunu naujų rit- 
mų, daužau būgną, o mano vargšei mamai viskas buvo vis tiek, ji bu- 
vo užsiėmusi vien savim ir žiaukčiojo, žiaukčiojo, bet daugiau nieko 
negalėjo išvemti, nes buvo mažai valgiusi, nes norėjo būti plona, to- 
dė] dusyk per savaitę mankštinosi su moterimis, nors tai beveik nie- 
ko negelbėjo, nes ji slapta valgydavo ir visada mokėdavo rasti išeitį, 
kaip ir tas bernas iš Noifarvaserio, priešingai bet kokiai teorijai, ga- 
lų gale, kai visi manė, kad jau nieko nebus, ištraukė kuinui iš ausies 
ungurį. Jis visas buvo aplipęs baltom kruopom, nes buvo malęsis po 

kuino smegenis. Ir buvo tol purtomas, kol kruopos nukrito, kol ungu- 
rys parodė savo laką ir sublizgo kaip lakuotas diržas, nes aš noriu tuo 
pasakyti, jog seselė Dorotėja užsijuosdavo lakuotą diržą, kai išeidavo 
į miestą privačiai, be Raudonojo Kryžiaus sagės. 

O mes nuėjom namo, nors Maceratas norėjo dar pabūti, nes uos- 
tan keldamas bangas plaukė maždaug tūkstančio aštuonių šimtų tonų 
talpos suomių laivas. Arklio galvą tas tipas paliko ant molo. Netrukus 
juodis pabalo ir sužvingo. Bet ne kaip arklys, o kaip debesis, baltas 
debesis, godžiai apgulęs arklio galvą. Apskritai tai buvo gerai, nes 
arklys išnyko, nors ir galėjai numanyti, kas slepiasi po visa ta velnia- 
va. Mūsų dėmesį taip pat nukreipė suomių laivas, vežęs mėdieną ir 
buvęs surūdijęs kaip Zaspės kapinių vartai. Tačiau mano vargšė ma- 
ma nežiūrėjo nei į laivą, nei į Žuvėdras. Jai buvo gana. Anksčiau ji ne 
tik skambindavo mūsų pianinu “Žuvėdra, skrisk į Helgolandą", bet ir 
dainuodavo, o paskui jau niekad nedainavo tos dainos, išvis nebedai- 
nuodavo, iš pradžių ir žuvų daugiau neimdavo burnon, bet paskui vie- 
ną gražią dieną vėl pradėjo, ėmė tick daug ir taip realiai sprogti Žu- 
vis, kad paskui jau nebegalėjo, ne, nebenorėjo, atsikando ne tik ungu- 
rių, bet ir gyvenimo, ypač vyrų, galbūt net ir Oskaro, šiaip ar taip, ji- 
nai, anksčiau negalėjusi nieko atsisakyti, staiga pasidarė nereikli, kukli 
ir leidosi palaidojama Brentau. Aš, matyt, iš jos paveldėjau, kad vie- 
na vertus, nieko nenoriu atsisakyti, o kita vertus, galiu be visko ap- 
sieiti; tik be rūkytų ungurių negaliu gyventi, kad ir kiek jie kainuotų. 
Tatai tinka ir seselei Dorotėjai, kurios niekada nebuvau matęs, kurios 
lakuotas diržas man buvo šiaip sau — bet aš vis tiek negalėjau jo pa- 
leisti, jis pailgėjo, net pasidaugino, nes laisva ranka aš atsisegiau kel- 
nių sagas tam, kad vėl įsivaizduočiau medicinos seselę, kurios vaiz- 
dą buvo užtrynę lakuoti unguriai ir uostan atplaukęs suomių laivas. 

Oskarui pamažu pavyko, vis nuklystant atgal ant uosto molo, pa- 
dedamam žuvėdrų, grįžti į seselės Dorotėjos pasaulį, bent jau į tą dra- 
bužių spintos pusę, kur kabojo jos tušti, bet jaudinantys darbo drabu- 
žiai. Kai aš galų gale aiškiai išvydau ir tariausi matąs kiekvieną jos 
veido bruožą, išklibusios sklendės staiga išslydo iš vietų; spintos -du- 
rys bjauriai girgždėdamos nelaiku atsilapojo, mane užklupo netikėta 
šviesa, ir Oskarui reikėjo susikaupti, kad neišterliotų šalia kabojusios 
seselės Dorotėjos prijuostės. 

Tik šiaip sau ir kad žaismingai baigčiau netikėtai mane nuvarginusį 
buvimą spintoje, pabarbenau — po tiek metų — kelis padrikus dau- 
giau ar mažiau vykusius taktus į sausą galinę spintos sieną, tada iš- 
lindau laukan, darsyk patikrinau spintos švarą — aš tikrai neradau sau 

ko prikišti — net lakuotas diržas tebeblizgėjo, keliose vietose jį, tie- 
sa, reikėjo patrinti, papūsti, kol vėl tapo panašus į ungurius, mano 
ankstyvoje jaunystėje gaudytus nuo Noifarvaserio molo. 

Aš, Oskaras, palikau seselės Dorotėjos būstą, atėmęs srovę ketu- 
riasdešimties vatų lemputei, visą laiką mane įdėmiai stebėjusiai. 


KLEPAS 


Aš stovėjau koridoriuje su pluošteliu blyškiai šviesių plaukų pini- 
ginėje, akimirką bandžiau per odą, švarko pamušalą, liemenę, viršu- 
tinius ir apatinius marškinius juos pajusti, bet buvau pernelyg sugle- 
bęs ir keistu -niūriu būdu patenkintas, kad iš seselės Dorotėjos būsto 
išsineštas grobis man reikštų daugiau, negu nuo šukų surinktas šiukš- 
les. 

Oskaras tiktai dabar sau prisipažino, kad ieškojo visai kitų turtų. 
Juk aš, būdamas pas seselę Dorotėją, norėjau sau įrodyti, kad tasai dr. 
Verneris kažkur tenai yra ir jį galįma būtų pamatyti, aptikus bent vie- 
ną Man žinomų vokų. Bet aš nieko neradau. Nei voko, nei juo labiau 
prirašyto lapo. Oskaras prisipažįsta, kad jis po vieną ištraukė iš seselės 
Dorotėjos skrybėlių skyriaus kriminalinius romanus, atvertė, icškoda- 
mas dedikacijų ir juostelių skaitomai vietai pažymėti, paieškojo ir nuo- 
traukos, nes Oskaras bent jau iš matymo pažinojo daugumą Marijos li- 
goninės gydytojų — bet jokio dr. Vernerio nuotraukos nerado. 

Jis, atrodo, nebuvo matęs seselės Dorotėjos kambario, o jei kada ir 
lankėsi, tai nesugebėjo palikti jame nė vieno savo buvimo ženklo. Tai- 
gi Oskaras būtų galėjęs tiktai džiaugtis. Argi aš nebuvau už jį daug 
kuo pranašesnis? Argi gydytojo pėdsakų nebuvimas neliudijo, jog gy- 
dytojo ir seselės santykiai apsiribojo ligoninė, taigi buvo tarnybiniai, 
o jei netarnybiniai, tai paremti tik vienos pusės simpatijomis? 

Tačiau Oskaro pavydui reikėjo motyvo. Kad ir koks skaudus man 
būtų buvęs menkiausias dr. Vernerio pėdsakas, jis man būtų suteikęs 
ir didžiulį pasitenkinimą, nė iš tolo nepalyginamą su trumpalaikiu 
spintos malonumu. 

Aš jau nebežinau, kaip atsidūriau savo kambaryje, tačiau prisime- 
riu, kad kitame koridoriaus gale už durų, kur gyveno kažkoks ponas 
Miunceris, išgirdau dirbtinį, dėmesio besiprašantį kosulį. Kas man dar- 
bo tas ponas Miunceris? Argi man neužteko ežio nuomininkės? Kam 

man užsikrauti dar vieną naštą — juolab kad visai nežinau, kas už tos 
pavardės slypi? Tad Oskaras praleido pro ausis provokuojantį kosulį, 
tiksliau: aš nesupratau, ko iš manęs buvo norima, ir tiktai savo. kam- 
baryje priėjau prie išvados, kad tas nepažįstamas ir man visai nėrūpin- 
tis ponas Miunceris kosėjo tam, kad įsiviliotų mane, Oskarą, į savo 
kambarį. 

Prisipažįstu: aš ilgokai gailėjausi, kad nereagavau į tą kosulį, nes 
mano kambarys man atrodė toks baisingai ankštas ir erdvus, kad ir 
kuo nereikalingiausias, įkyriausias pokalbis man būtų suteikęs didžiulį 
malonumą. Bet neišdrįsau pavėluotai, galimas daiktas, taip pat pako- 
sėjus koridoriuje, užmegzti pažintį su ponu, gyvenančiu kitame kori- 
doriaus gale.. Tad šleptelėjau savo kambaryje ant keturkampės taburc- 
tės, ir sunerimau, kaip visada, atsitūpęs ant kėdės, pagriebiau nuo l0- 
vos medicininį žinyną, trenkiau tą brangų skaitalą, nusipirktą už sun- 
kiu triūsu pozuojant pelnytus pinigus, kad net visas susisuko, pasisic- 
kiau nuo stalo Raskolnikovo dovaną, skardinį būgną, pasidėjau ant ke- 
lių, bet nepaliečiau jo nei lazdelėmis, nei kuo kitu, net ašara nenurie- 
dėjo Oskarui per skruostą, nepaptelėjo ant balto instrumento lako ir 
nesuteikė man neritmiško palengvėjimo. 

Dabar būtų galima pradėti traktatą apie prarastą nekaltybę, būtų ga- 
lima būgnijantį, nuolatos trejų metų Oskarą pastatyti šalia kuproto, 
bebalsio, nemuzikuojančio ir neašarojančio. Oskaro. Tačiau tatai neati- 
tiktų tiesos: Oskaras būgnydamas nesyk buvo praradęs nekaltybę, bet 
vėl ją atgaudavo ar vėl užsiaugindavo; mat nekaltybę galima prilyginti 
uoliai kerojančioms piktžolėms — tik prisiminkite visas tas nekaltas 
močiutes, kurios pačios kitados buvo siaubingi, pikti kūdikiai — ne, 
ne kaliumo — nekaltumo žaidimėlis pakėlė Oskarą nuo taburetės, o 
meilė seselei Dorotėjai įsakė man padėti taip ir nepaliestą būgną at- 
gal ant stalo, palikti kambarį, koridorių, Ceidlerio butą ir išeiti į Meno 
akademiją, nors profesorius Kuchenas buvo sakęs pasirodyti tiktai po 
pietų. 

Oskarui nervingu žingsniu išėjus iš savo kambario į koridorių, ty-- 
čia ilgai rakinus ir pagaliau garsiai atidarius buto duris, aš valandėlę 
pasiklausiau, atsukęs ausį pono Miuncerio durų pusėn. Jis nekostelė- 
jo, ir aš sugėdintas, pasipiktinęs, patenkintas ir alkanas, kupinas pasi- 
bodėjimo ir gyvenimo geismo, tarpais juokdamasis, tarpais vos neaša- 
rodamas išėjau iš Ceidlerio buto ir paskui iš namo Julicho gatvėje. 

Po kelių dienų įvykdžiau ilgai kurtą planą, kurio atidėliojimas pa- 
dėjo man jį apgalvoti iki smulkmenų. Tą dieną aš visą popietę buvau 
laisvas. Oskaras ir Ula tiktai trečią valandą popiet turėjo pozuoti iš- 

radingajam dailininkui Raskolnikovui, aš — vaizduoti Odisėją, kuris 
grįžęs namo parneša savo Penelopei kuprą. Aš veltui stengiausi atkal- 
bėti jį nuo tos minties. Bet jis tuo metu su pasisekimu stekeno grai- 
kų dievus ir pusdievius. Ula mitologijoje jautėsi puikiai, ir aš pagaliau 
nusilcidau, vaizdavau Vulkaną, Plutoną su Prosperina, pagaliau tą po- 
pietę — kuprotą Odisėją. Tačiau man labiau rūpi, kas buvo tą dieną 
priešpiet. Taigi Oskaras nutyli, kaip atrodė mūza Ula, vaizduodama 
Penelopę, ir sako: Ceidlerio bute viešpatavo tyla. Ežys su savo kirpi- 
mo mašinėlėmis buvo išvykęs, seselė Dorotėja dieną budėjo, taigi jau 
šeštą valandą buvo išėjusi iš namų, ponia Ceidler dar tebegulėjo 10- 
voje, kai tuoj po aštuonių laiškanešys atnešė paštą. 

Aš tučtuojau jį peržiūrėjau ir nieko sau neradau — Marijos laiškas 
buvo atėjęs tik prieš dvi dienas, — bet iškart pastebėjau mieste įmestą 
laišką su nėsupainiojamu dr. Vernerio braižu. 

Kol kas aš jį padėjau prie kitų ponui Miunceriui ir Ceidleriams 
skirtų siuntų, grįžau į savo kambarį ir palaukiau, kol į koridorių išlįs 
Ceidlerienė, nuneš laišką nuomininkui Miunccriui, paskui nušlėpsės 
virtuvėn, į savo miegamąjį ir pagaliau po dešimties minučių išeis iš 
buto, namo, nes devintą valandą Manesmano kontoroje prasidėjo dar- 
bas. | 

Oskaras dėl visa ko palaukė, pabrėžtinai lėtai įsilindo į savo dra- 
panas, išsivalė, iš pažiūros ramus, nagus ir tiktai tada ryžosi veikti. Aš 
nuėjau į virtuvę, uždėjau ant didžiojo trijų vietų dujinės viryklės dc- 
giklio aliumininį puodą, pusiau pripiltą vandens, iš pradžių smarkiai 
atsukau liepsną, paskui, vandeniui ėmus garuoti, sumažinau iki įma- 
nomo, tada sutelkęs mintis vien į savo veiksmus ir neduodamas joms 
išsisklaidyti, dviem žingsniais atsidūriau prie seselės Dorotėjos kama- 
raitės, pačiupau laišką, Ceidlerienės iki pusės pakištą po matinio stiklo 
durimis, vėl įsmukau virtuvėn ir tol atsargiai laikiau voką virš vandens 
garų, kol galėjau nė trupučio neįplėšdamas atlupti. Laikydamas dr. 
Vernerio laišką virš puodo, dujas Oskaras, aišku, išjungė. 

Gydytojo atsiųstą laišką aš perskaičiau ne virtuvėje, o gulėdamas 
lovoje. Iš pradžių buvau benusiviliąs, nes nei kreipinys, nei baigiamoji 
laiško frazė nieko nesakė apie gydytojo ir medicinos seselės santykius. 


“Miela panele Dorotėja! — rašė jis ir: — Jums atsidavęs Erichas 
Verneris“. 


Ir skaitydamas patį laišką neradau nė vieno pabrėžtinai švelnaus 
žodžio. Verneris gailėjosi nepasikalbėjęs išvakarėse su sesele Dorotė- 

ja, nors buvo matęs ją prie privataus vyrų fligelio durų. Bet dėl dr. 
Verneriui nesuprantamų priežasčių seselė Dorotėja apsigręžusi ir nu- 
ėjusi, kai pamačiusi gydytoją kalbantis su sesele Beata, taigi Dorotė- 
jos drauge. Dr. Verneris dabar tik klausė, kodėl ji taip padariusi, nes 
jo pokalbis su sesele Beata buvęs grynai tarnybinis. Juk jinai, seselė 
Dorotėja, gerai žinanti, kad jis visada stengęsis ir stengiasi išlaikyti 
nuotolį tarp savęs ir truputį nesivaldančios Beatos. Jinai, Dorotėja, pui- 
kiai pažįstanti Beatą, turinti suprasti, jog tai nesą lengva, nes seselė 
Beata dažnai nevaržanti savo jausmų, į kuriuos jis, dr. Verneris, aiš- 
ku, niekad neatsakąs. Paskutinis laiško sakinys buvo toks: “Prašau pa- 
tikėti, kad Jūs galite su manim pasikalbėti bet kuriuo metu". Nors tos 
eilutės buvo oficialios, šaltos ir net arogantiškos, man galų gale ne- 
sunkiai pavyko perprasti dr. Vernerio laiško stilių, žiūrėti į laišką taip, 
kaip iš tiesų reikėjo, taigi kaip į karštą meilės laišką. 

Aš mechaniškai įkišau laišką atgal į voką, pamiršęs bet kokį atsar- 
gumą lyžtelėjau klijus, kuriuos Verneris, galimas daiktas, buvo sudrė- 
kinęs savo liežuviu, paskui ėmiau juoktis, tada, vis dar tebesijuokda- 
mas, ėmiau plekšnoti sau delnu per kaktą ir pakaušį, kol pavyko de- 
šinę ranką nuo Oskaro kaktos uždėti ant mano kambario durų ranke- 
nos, atidaryti duris, išsmukti į koridorių ir pusiau pakišti dr. Vernerio 
laišką po durimis, kurių pilkai dažytas medis ir matinis stiklas saugojo 
įėjimą į man puikiai pažįstamą seselės Dorotėjos būstą. 

Aš dar tupėjau ant kulnų, galimas daiktas, dar laikiau dviem pirš- 
tais laišką, kai iš kambario kitame koridoriaus gale atsklido pono 
Miuncerio balsas. Aš supratau kiekvieną jo lėtai tariamą, tarsi diktuo- 
jamą žodį: “Ak mielas pone, gal atneštumėte man truputį vandens?“ 

Aš atsistojau, pamaniau, kad Žmogus, matyt, serga, bet tučtuojau 
supratau, jog Žmogus už tų durų neserga, jog Oskaras tik įsikalba jo 
ligą, kad turėtų progą atnešti vandens, nes paprastas, niekuo neparem- 
tas šūksnis manęs niekada nebūtų įviliojęs į visiškai nepažįstamo žmo- 
gaus būstą. 

Iš pradžių norėjau jam nunešti tą dar drungną vandenį, padėjusį 
man atplėšti gydytojo laišką. Tačiau paskui išpyliau panaudotą vandenį 
į kriauklę, prileidau į aliumininį puodą šviežio vandens ir nunešiau 
puodą ir vandenį prie durų, už kurių turėjo gyventi manęs ir vandens, 
galbūt vien tiktai vandens, geidžiantis pono Miuncerio balsas. 

Oskaras pasibeldė, įėjo ir tuojau pajuto Klepui būdingą kvapą. Va- 
dindamas tą kvapą rūgščiu, aš nutyliu jo smarkiai salsvą atspalvį. Kle- 
pą supantis oras, pavyzdžiui, neturėjo nieko bendra su acto kvapu me- 
dicinos seselės kamaraitėje. Pavadinti jį saldžiarūgščiu būtų buvę ne- 

teisinga. Tasai ponas Miunceris, arba Klepas, kaip aš jį dabar vadinu, 
apkūnus ir tingus, nepaisant to, gan judrus, nuolatos truputį prakaituo- 
jantis, prietaringas, nevalyvas, tačiau ne apsileidęs, niekaip negalintis 
numirti fleitistas ir džiazo klarnetistas atsidavė ir atsidūuoda lavonu, ku- 
ris nesiliauja rūkęs, čiulpęs mėtinius saldainius ir dvokęs česnaku. 
Taip jis atsidavė tada, taip atsiduoda, dvėsuoja ir šiandien, kai su gy- 
venimo džiaugsmo ir laikinumo kvapu lankymo dienomis užgriūna 
mane ir priverčia Bruną tuojau po jo cerėmoningo, sugrįžimą Žžadan- 
čio išėjimo atlapoti langus ir duris ir sukelti skersvėjį. 

Šiandien Oskaras guli lovoje. Tada, Ceidlerio bute, aš radau lovos 
liekanose Klepą. Jis puvo būdamas kuo geriausios nuotaikos, gulėda- 
mas greta sėnamadiškos, karališkai atrodančios spiritinės viryklės, gero 
tuzino spagečių pakelių, dėžučių su alyvų alicjum, pomidorų pastos tū- 
belių, drėgnos sulipusios druskos ant laikraščio ir dėžės su alum, ku- 
ris, kaip vėliau paaiškėjo, buvo drungnas. Mat jis gulėdamas šlapinosi 
į tuščius alaus butelius, uždarydavo juos, kaip po valandėlės atvirai 
pasipasakojo, paprastai pilnus, savo talpa 'kaip tik atitinkančius jo po- 
reikius, pastatydavo šone ir griežtai atribodavo nuo tikrąja to Žodžio 
prasme alaus taros, kad lovos gyventojui užsinorėjus atsigerti alaus ne- 
būtų pavojaus sumaišyti. Nors jis turėjo kambaryje čiaupą ir pasitel- 
kęs kick vaizduotės būtų galėjęs šlapintis į kriauklę, buvo per didelis 
tinginys ir, tikriau pasakius, pats sau neleido atsikelti iš su tokiu vargu 
įsigulėto patalo ir įleisti į spagečių puodą šviežio vandens. 

Kadangi Klepas ar ponas Miunceris apdairiai virė savo miltų pro- 
duktus tame pačiame vandenyje ir jau daugsyk nupiltą, vis tirštėjan- 
čią putrą saugojo kaip aktės vyzdį, tai naudojant tuščius alaus butelius 
jam dažnai pavykdavo horizontalioje, prie lovos pritaikytoje pozoje iš- 
būti daugiau kaip keturias dienas. Kritiška padėtis susidarydavo tada, 
kai spagečių tyrė virsdavo sūria, lipnia koše. Klepas, tiesa, būtų ga-' 
lėjęs badauti, tačiau tam tada jam trūko ideologinio pagrindo, o jo as- 
kezė, atrodo, sąmoningai būdavo ribojama keturių, penkių dienų pe- 
riodu, kitaip ponia Ceidler, atnešdavusi jam paštą, didesnis spagečių 
puodas ir miltų produktų atsargą atitinkantis vandens rezervuaras bū- 
tų galėję jį padaryti dar labiau nepriklausomą nuo aplinkos. 2 

Kai Oskaras pažeidė pašto paslaptį, Klzpas jau penkios dienos ne- 
priklausomas gulėjo lovoje: su likusiu nuo spagečių vandeniu jis bū- 
tų galėjęs klijuoti ant skelbimų stulpų plakatus. Ir tada koridoriuje iš- 
girdo neryžtingus, seselei Dorotėjai ir jos paštui skirtus žingsnius. Įsi- 
tikinęs, kad Oskaras nereaguoja į dirbtinį, dėmesio reikalaujantį kosulį, 
tą dieną, kai aš skaičiau šaltai aistringą dr. Vernerio meilės laišką, jis 

pabandė prisišaukti mane balsu, “Ak mielas pone, gal atneštumėte 
man truputį vandens?“ 

Aš paėmiau puodą, išpyliau drungną vandenį, atsukau vandens 
čiaupą, daviau jam pašniokšti, kol puodeliukas prisipildė iki pusės, dar 
truputį paleidau, dar šlakelį šliūkštelėjau ir nunešiau jam šviežio van- 
dens, pabuvau tas mielas ponas, kaip jis tikėjosi, prisistačiau, pasiva- 
dinau Maceratu, akmentašiu ir užrašų kalėju. 

Jis taip pat mandagiai keliais laipsniais kilstelėjo liemenį, prisistatė: 
Egonas Miunceris, džiazo muzikantas, bet paprašė, kad vadinčiau jį 
Klepu, nes jo tėvas jau Miunceris. Aš puikiai supratau jo norą, juk ir 
pats daugiausia prisistatydavau kaip Koljaičekas arba vien tiktai Os- 
karas, Macerato pavardę nešiojau tik iš nuolankumo ir retai ryždavausi 
pasivadinti Oskaru Bronskiu. Taigi man buvo nesunku tą gulintį sto- 
rą jauną Žmogų — mano nuomone, trisdešimtmetį, bet jis buvo jau- 
nesnis, — vadinti tiesiog Klepu. Jis vadino mane Oskaru, nes ištarti 
žodį “Koljaičekas" jam buvo per sunku. 

Mes įsitraukėm į pokalbį, tačiau iš pradžių jis mezgėsi gan sunkiai. 
Plepėdami stengėmės liesti lengviausias temas: man rūpėjo Žinoti, ar 
jis laiko mūsų.likimą nepakeičiamu. Jis laikė jį nepakcičiamu. Ar jis 
manąs, kad visi Žmonės turį mirti, dar pasidomėjo Oskaras. Ir kad visi 
žmonės galų gale miršta, jis neabejojo, bet nebuvo tikras, kad visi 
žmonės turi gimti, save laikė gimusiu per apsirikimą, ir Oskaras vėl 
pajuto jam dvasinį artumą. Mes abu taip pat tikėjom dangum — ta- 
čiau jis, tardamas žodį “dangus", nešvankiai nusijuokė ir pasikasė po 
antklodė: iš to galima daryti išvadą, kad ponas Klepas dar gyvas pla- 
navo, kokias kiaulystes išdarinės danguje. Kai sušnėkom apie politi- 
ką, jis beveik ėmė karščiuotis, išvardino man apie tris šimtus vokie- 
čių kunigaikščių giminių, kurioms jis tuojau pat atiduotų titulą, karū- 
ną ir valdžią; Hanoverio apylinkes jis priskyrė britų ampyrui. Kai aš 
paklausiau jį apie anksčiau laisvo miesto Dancigo likimą, jis, dėja, ne- 
žinojo, kur toks yra, bet ilgai negalvojęs pasiūlė vieną Bergo grafą, 
pasak jo, tiesioginį Jano Vilemo palikuonį, jis, girdi, galėtų būti to 
jam, dėja, nežinomo miestelio kunigaikštis. Pagaliau — kai mes gan 
sėkmingai bandėme aiškintis tiesos sąvoką — aš keliais netiesioginiais 
klausimais patyriau, kad ponas Klepas jau treji mėtai moka nuomą 
Ceidleriui. Mes pasigailėjome, kad anksčiau nesusipažinome. Aš dėl to 
kaltinau ežį, kuris man buvo pėr mažai pasakęs apie lovos mėgėją, ir 
pastarajam neatėjo į galvą man šiek tiek daugiau papasakoti apie me- 
dicinos seselę, bet jis pasitenkino trumpa nuoroda: čia, už matinių du- 
rų, dar gyvena medicinos seselė. 

Oskaras nenorėjo iškart apsunkinti savo rūpesčiais poną Miunce 
arba Klepą. Taigi aš nepaprašiau informacijos apie medicinos seschkę 
kol kas pasidomėjau jo reikalais: 

— Apropos, sveikata, — įterpiau aš, — kaip jūs jaučiatės? 

Klepas vėl keliais laipsniais kilstelėjo liemenį, supratęs, kad nep: 
vyks padaryti stataus kampo, krito atgal ir paaiškino man, kad lovc 
je gulįs kaip tik tam, kad išsiaiškintų, kaip jaučiąsis — gerai, vidut 
niškai ar blogai. Manąs, kad per kelias savaites suvokęs, jog jauči: 
sis vidutiniškai. 

Paskui įvyko tai, ko aš bijojau tr tikėjausi išvengti ilgu, komplikuc 
tu pokalbiu. “Ak mielas pone, suvalgykite su manim porciją spage 
čių“. Tad mes paragavom mano atneštame šviežiame vandenyje išvirt 
spagečių. Aš nedrįsau paprašyti, kad jis man leistų gerai iššveisti lipn 
puodą kriauklėje. Pasisukęs ant šono, Klepas ėmė be žodžių, užtikrir 
tais lunatiko judesiais virti. Vandenį jis atsargiai nupylė į didelę kor 
servų dėžę, paskui, per daug nekeisdamas kūno padėties, pakišo rar 
ką po lova, ištraukė alyvuotą, sudžiūvusios pomidorų pastos likučiai 
aplipusią lėkštę, akimirką, rodės, dvejojo, vėl pagraibė po lova, ištrau 
kė dienos šviėson suglamžytą laikraštį, išvalė juo lėkštę, paskui vi 
pakišo laikraštį po lova, papūtė į išgleizotą lėkštę, tarsi norėdamas nu 
pūsti paskutinę dulkelę, galima sakyti, iškilmingų judesiu įteikė ma 
bjauriausią iš lėkščių ir paprašė Oskarą nesivaržyti. 

Aš sakiau, kad dėsiuosi tik po jo, raginau jį valgyti. Įteikęs ma 
prastus, prie rankų limpančius įrankius, šaukštu ir šakutė jis įvert 
man į lėkštę geroką dalį spagečių, elegantiškai piešdamas ornamentu 
išspaudė ant jų gyvatyno ilgą pomidorų pastos kirminą, šliūkštelėjo i 
skardinės gerokai alyvos, tą patį pasidarė sau puode, užbėrė ant abieji 
porcijų. pipirų, susimaišė savo dalį ir žvilgsniu paragino manc pana 
šiai pasielgti su savo valgiu. "Ak mielas pone, atlciskitc, kad aš ne 
turiu. tarkuoto parmezano, bet vis tiek linkiu jums gero, PAB 
apetito“ ž 

Oskaras po šiai dienai negali suprasti, kad jis tada ryžosi pasinau 
doti šaukštu ir šakute. Keista, bet valgis man patiko. Klepo spagečia 
man net virto kulinariniu atskaitos tašku, pagal kurį aš nuo tos dieno: 
vertinu kiekvieną man siūlomą valgį. 

"Valgydamas aš turėjau kada nuodugniai, bet nepastebimai apžiūrėt 
lovos mėgėjo kambarį. Jo atrakcija buvo atvira, apskrita, juodai kvė: 
puojanti kamino skylė palubėje. Lauke anapus durų pūtė vėjas. Ben 
jau taip atrodė, nes vėjo šuorai tarpais vis įvarydavo pro kamino skylę 
į Klepo kambarį suodžių debesį. Tie tolygiai ir iškilmingai lyg per lai 

dotuves gulė ant inventoriaus. Kadangi visą inventorių sudarė tiktai vi- 
dury kambario stovinti lova ir keli vyniojamu popieriumi uždengti, su- 
sukti kilimai iš Ceidlerio atsargų, tai buvo galima neabejoti: tame 
kambaryje nebuvo nieko juodesnio už kitados baltą paklodę, pagalvę 
po Klepo pakaušiu ir rankšluostį, kuriuo gulintysis vis užsidengdavo 
veidą, kai vėjo šuoras įprašydavo kambarin suodžių debesį. 

Abu kambario langai, kaip ir Ceidlerio svetainė bei miegamasis, iš- 
ėjo į Julicho gatvę, tiksliau, žvelgė į pilkai žalią lapų skraistę to kaš- 
tono, kuris augo priešais namo fasadą. Vienintelė puošmėna tarp lan- 
gų buvo smeigtukais prie sienos prisegtas spalvotas, matyt, iš iliust- 
ruoto žurnalo išplėštas, Anglijos karalienės Elžbietos portretas. Po juo 
kabojo dūdmaišis, kurio škotiškos medžiagos raštą dar buvo galima 
įžvelgti pro nusėdusius suodžius. 

Ko! aš apžiūrinėjau spalvotą nuotrauką, daugiau galvodamas apie 
seselę Dorotėją, stovinčią tarp Oskaro ir dr. Vernerio ir, galimas daik- 
tas, kenčiančią, negu apie Elžbietą ir jos Filipą, Klepas man aiškino 
esąs ištikimas ir atsidavęs Anglijos karalių šeimos šalininkas, todėl pas 
britų okupacinės armijos vieno škotų pulko muzikantus mokęsis gro- 
ti dūdmaišiu, juolab kad tam pulkui komanduojanti pati Elžbieta; jis, 
Klepas, matęs ją kronikoje inspektuojančią tą pulką su škotišku, pecr- 
dėm languotu sijonėliu. 

Keista, bet manyje pabudo katalikas. Aš suabejojau, ar Elžbieta ką 
nors nutuokia apie dūdmaišių muziką, taip pat padariau kelias trum- 
pas pastabas apie gėdingą katalikės Marijos Stiuart galą, Oskaras da- 
vė Klepui suprasti, jog laiko Elžbietą nemuzikalia. 

Atvirai kalbant, aš maniau, kad rojalistas pasipiktins. Tačiau jis tik 
atlaidžiai šyptelėjo ir paprašė argumentų, kurie jam įrodytų, jog aš, 
mažas Žmogus — Ip mane tas storulis vadino, — nusituokiu apic 
muziką. 

Oskaras ilgai žiūrėjo į Klepą. Jis netyčia palietė labai jautrią ma- 
no stygą. Kraujas man šovė iš galvos į kuprą. Tai buvo tarsi visų ma- 
no senų, sudaužytų, sumaitotų būgnų prisikėlimo diena. Tūkstančiai 
būgnų, kuriuos aš buvau išmetęs į laužą, ir tas vienas, kurį palaido- 
jau Zaspės kapinėse, prisikėlė, atgijo, sutratėjo sveiki ir nauji, sugau- 
dė, užpildė savo garsu mane, privertė pašokti nuo lovos krašto, išgi- 
nė, man akimirką atsiprašius Klepo, iš kambario, nutempė pro šsese- 
lės Dorotėjos matines duris ir kamaraitę — pusė laiško keturkampio 
dar tebekyšojo iš po durų, — plakdami botagais nuvarė į mano kam- 
barį, metė man į glėbį būgną, kurį buvau gavęs dovanų iš dailininko 
Raskolnikovo, kai tapė “Madoną 49“; ir aš pastvėriau būgną, pasiė- 

miau lazdeles, apsigręžiau ar buvau apgręžtas, palikau kambarį, pra 
lėkiau pro prakeiktąją kamaraitę, įžengiau kaip po ilgų klajonių gyva 
likęs žmogus į Klepo spagečių virtuvę, be ceremonijų atsisėdau ant lo 
vos krašto, patogiai pasidėjau ant kelių baltai ir raudonai lakuot 
instrumentą, pirma pamosavau lazdelėmis ore, truputį sutrikęs ir ne 
žiūrėdamas į apstulbusį Klėpą, paskui, lyg atsitiktinai nuleidau vien 
lazdelę ant būgno skardos, ak, ir būgnas atsakė Oskarui, kuris tuoja 
nuleido antrą lazdelę; ir aš ėmiau būgnyti, iš eilės, nuo pat pradžių 
kaip peteliškė, plakdamasi tarp lempučių, paskelbė mano gimimą; pa 
vaizdavau devyniolikos pakopų laiptus ir savo griuvimą nuo jų, ka 
buvo švenčiamas mano lėgendinis trečias gimtadienis; nuo pradžų ik 
galo supažindinau su Pestalocio mokyklos pamokų tvarkaraščiu, užko 
piau su būgnu į Tamsųjį bokštą, patupėjau su juo po politinėmis tri 
būnomis, pavaizdavau Didžiojo penktadienio ungurius, žuvėdras ir ki 
limų dulkinimą, pasėdėjau būgnydamas ant siaurėjančio mano vargšė 
mamos karsto kojūgalio, paskui pagrojau iš Ilcrberto Tručinskio ran 
duotos nugaros natų ir, mušdamas instrumentą Lenkų pašto Hevelijau 
aikštėje gynimo ritmais, lovos, ant kurios sėdėjau, galvūgalyje, pro pu 
siau pramerktas blakstienas pamačiau atsisėdusį Klepą, kuris išsitrauki 
iš po pagalvės juokingą medinę fleitą, prisidėjo prie lūpų ir išgavo i: 
jos tokių saldžių, tokių nenatūralių, taip priė mano būgnijimo deran 
čių garsų, kad aš galėjau jį nuvesti į Zaspės kapines pas Šugerį Leo 
kad, Šugeriui Leo išplasnojus, prieš jį, jam ir sykiu su juo galėjau pa 
kelti mano pirmos meilės limonado miltelių burbulus; nuvedžiau jį ne 
į ponios Linos Gref džiungles, daviau išsidundėti ir didelei, septynias 
dešimt penkis kilogramus pasveriančiai daržovių pirklio Grefo būgni. 
jimo mašinai, pasikviečiau Klepą į Bebros fronto teatrą, daviau Jėzu 
pasinaudoti mano instrumentu, leidau Štertebekeriui ir visiems keden- 
tojams nušokti nuo tramplino lentos — apačioje sėdint Liuci, — da- 
viau savo būgną okupuoti skruzdėms ir rusams, bet nenuvedžiau je 
darsyk į Zaspės kapines, kur įmečiau būgną į duobę paskui Maceratą 
ir pradėjau savo didžiąją, niekada nesibaigiančią temą: kašubų bulvių 
laukai, spalio lietus virš jų, mano močiutė, sėdinti su keturiais savo Si- 
jonais; Oskaro širdis, rodės, suakmenės, kai išgirdau, kaip iš Klepo 
fleitos pasipylė spalio lietus, kai Klepo fleita lyjant po keturiais sijo- 
nais aptiko mano senelį, padegėją Jozefą Koljaičeką, ir kaip ta pati 
fleita atšventė ir patvirtino mano vargšės mamos pradėjimą. 

Mudu grojom kelias valandas. Kai pakankamai prisivarijavom ma- 
no senelio bėgimo sieliais tema, truputį pavargę, bet laimingi, baigėm 
koncertą himniška užuomina, jog dingęs padegėjas, galimas daiktas, 

per stebūklą liko gyvas. 

Dar iki galo neišgavęs iš fleitos paskutinio garso, Klepas iššoko iš 
savo sugulėtos lovos. Lavono kvapai išsekė paskui jį. O jis atlapojo 
langus, užkišo laikraščiu skylę kamine, suplėšė spalvotą Anglijos ka- 
ralienės Elžbietos nuotrauką, paskelbė rojalistinio periodo pabaigą, pa- 
leido iš čiaupo į kriauklę vandenį, ėmė praustis, jis ėmė praustis, Kle- 
pas ėmė praustis, jis viską nusiprausė, tai buvo jau nebe prausimasis, 
o skalbimas; ir kai nusiprausėlis atsitraukė nuo vandens ir storas, var- 
vantis, nuogas, vos ne sprogstantis, su šlykščiu, kreivai karančiu lyties 
padargu atsistojo priešais, pakėlė mane, pakėlė ištiestomis rankomis — 
nes Oskaras buvo ir liko lengvas, ir kai paskui nusikvatojo, 0 jo juo- 
kas, ištrūkęs iš krūtinės, atsimušė į kambario lubas, aš supratau, kad 
prisikėlė ne vien Oskaro būgnas, bet ir Klepas, tada ir mes pasveiki- 
nom viens kitą ir pasibučiavom į skruostus. 

Dar tą pačią dieną — pavakare mes išėjom į miestą, išgėrėm alaus, 
pavalgėm kraujinės dešros su svogūnais — Klėpas man pasiūlė sykiu 
su juo įkurti džiazo kapelą. Aš, tiesa, paprašiau laiko pagalvoti, bet 
Oskaras jau buvo apsisprendęs ne tik atsisakyti darbo pas akmentašį 
Kornefą, bet ir pozavimo su mūza Ula ir tapti džiazo būgnininku. 


ANT KOKOSINIO KILIMO 


Taip Oskaras tada davė dingstį savo draugo Klcpo prisikėlimui. 
Nors jis su džiaugsmu iššoko iš savo pradvisusio patalo, net prisilei- 
do prie savęs vandenį ir virto žmogum, sakančiu “oplia" ir “tai visai 
nesunku“, šiandien, kai iš lovos nelipa Oskaras, pareiškiu: Klepas nori 
man atsikeršyti, nori man padaryti nemielą grotuotą gydymo ir prie- 
žiūros įstaigos lovą, nes aš jį prikėliau iš jo spagečių virtuvės lovos. 

Kartą per savaitę aš turiu pakęsti jo vizitus, išklausyti jo optimis- 
tines džiazo tiradas, jo muzikinius komunistinius manifestus, nės jis, 
lovos periodu buvęs ištikimas rojalistas ir Anglijos karalių rūmų šali- 
ninkas, vos tiktai man atėmus iš jo lovą ir dūdmaišinę Elžbietą, tapo 
mokančių nario mokestį Vokietijos komunistų partjos nariu, jis ir po 
šiai dienai tuo užsiima kaip nelegaliu hobiu, gerdamas alų, rydamas 
kraujinę dešrą ir vardindamas romiems, prie baro stovintiems ir bute- 
lių užrašus studijuojantiems žmoneliams palaimingus pilno džiazo or- 
kestro ir tarybinio kolūkio pranašumus. 

Pažadinto svajotojo galimybės dabar gan ribotos. Netekęs išgulėtos 
lovos, Klepas tapo komunistu — netgi nelegaliu, tačiau tai tiktai įdo- 
miau. Jam buvo pasiūlyta ir kita, džiazo fanatiko, konfesija. Be to, jis, 
protestantas, gali tapti kataliku. 

Tačiau vieno dalyko nenuginčysi: Klepas atviras bet kokiam tikė- 
jimui. Atsargumas, sunkus riebalais blizgantis kūnas ir humoras, gy- 
vas plojimais, pasiūlė jam receptą, kaip pagal jo valstietiškai gudrias 
taisykles paruošti Markso mokslo ir džiazo mito kokteilį. Jei vieną 
dieną sutiktų truputį kairuoliškos orientacijos, darbininkiško tipo ku- 
nigą, kuris dar rinktų plokštelės su diksilendo muzika, tai džiazą at- 
rajojantis marksistas nuo tos dienos imtų sekmadieniais priiminėti sak- 
ramentus ir savo anksčiau minėtą kvapą maišyti su naujosios gotikos 
stiliaus katedros kvapais. 

Man tai daryti trukdo lova, iš kurios jis nori mane išvilioti gyve- 
nimą garbinančiais pažadais. Jis siunčia teismui ieškinį po ieškinio, 
bendradarbiauja su mano advokatu, reikalauja proceso atnaujinimo: 
Klepas nori Oskaro išteisinimo, Oskaro laisvės — paleiskite iš ligo- 
ninės mūsų Oskarą, -- ir viską daro tik todėl, kad pavydi man lovos! 

Vis dėlto aš nesigailiu, kad gyvendamas pas Ceidlerį gulintį drau- 
gą padariau stovinčiu, trypiančiu, kartais net bėgiojančiu draugu. Bc 
tų sunkių valandų, kai kankindavausi galvodamas apie seselę Dorotėją, 
nuo to laiko gyvenau niekuo nesirūpindamas. “Ei, Klepai, — plojau aš 
jam per petį, — kuriam džiazą!“ Ir jis paplekšnojo man per kuprą, ku- 
rią mylėjo beveik taip pat kaip savo pilvą. “Mums tiktai trūksta gero 
gitaristo, kuris dar mokėtų groti ir bandžo“. 

Prie būgno ir fleitos iš tikrųjų reikia dar vieno melodinio instru- 
mento. Grynai optiškai neblogai būtų buvę turėti pirštais kalbinamą 
bosą, bet bosistą jau tada buvo sunku gauti, tad mes uoliai ieškojom 
gitaristo. Vaikščiojom į kiną, kaip pradžioje jau pasakojau, dusyk f0- 
tografavomės, prie alaus, kraujinės dešros ir svogūnų išdarinėjom su 
pasinėm nuotraukčlėm visokias nesąmones. Klėpas tada susipažino su 
rudaplauke Ilze, per lzngvabūdiškumą padovanojo jai vieną savo nuo- 
traukėlę ir vien dėl to paskui turėjo ją vesti — bet gitaristo niekaip 
neradom. 

Nors pozuodamas Meno akademijoje šiek tiek spėjau pažinti Diu- 
seldorfo senamiestį su jo storo stiklo langais, garstyčiomis, sūriu, alaus 
kvapais ir Žemutinio Reino pasisiūbavimais, kaip reikia pažinau tik- 
tai Klepo padedamas. Mes ieškojom gitaristo apie Lamberto bažnyčią, 
visose smuklėse ir ypač Ratingo gatvėje, “Vienaragyje", nes tenai š0- 
Kiams grojo Bobis, kartais leisdavęs mums pritarti fleita ir skardiniu 

būgnu, plojęs mano būgnui, nors pats Bobis buvo puikus būgnininkas, 
tik jam, dėja, trūko vieno dešinės rankos piršto. 

Mes neradome “Vienaragyje" gitaristo, tačiau aš tenai apsitryniau, 
susigrąžinau fronto teatre įgytus įgūdžius ir netrukus jau būčiau gan 
neblogai būgnijęs, jeigu ne seselė Dorotėja, tarpais vis pakišdavusi 
man koją. 

Pusė mano minčių visuomet sukosi apie ją. Tatai dar būtų buvę ga- 
lima pakęsti, jeigu kita pusė minčių visiškai, nuo A iki Z, būtų sukusis 
apie būgną. Tačiau būdavo taip, kad mintis prasidėdavo būgnu ir baig- 
davosi seselės Dorotėjos Raudonojo Kryžiaus sage. Klėpas, gebėjęs 
meistriškai užtušuoti mano paklydimus savo fleita, kiekvienusyk susi- 
rūpindavo, pamatęs taip perpus mintyse pasinėrusį Oskarą. 

— Gal tu alkanas, gal man užsakyti kraujinės dešros? 

Klepui bet kokia šio pasaulio gėla atrodė susijusi su vilkišku alkiu. 
Jis įsivaizdavo, kad bet kokį skausmą galima numaldyti porcija krau- 
jinės dešros. Oskaras tada valgė labai daug kraujinės dešros su svo- 
gūnų skridiniais užgerdamas ją alum, jog draugas Klepas manytų, kad 
jo skausmo vardas alkis, o ne seselė Dorotėja. 

Mes paprastai labai anksti išeidavom iš Ceidlerio buto Julicho gat- 
vėje ir pusryčiaudavom senamiestyje. Į Akadėmiją dabar aš cidavau 
tiktai tada, kai reikėdavo pinigų kinui. Mūza Ula į tą laiką buvo tre- 
čiu ar ketvirtusyk susižadėjusi su dailininku Lankesu, taigi daugiau ne- 
bepozuodavo, nes Lankesas buvo gavęs pirmų didelių pramoninių už- 
sakymų. O pozuoti be mūzos Oskaras nejautė jokio noro — studen- 
tai vėl iškraipydavo jo išvaizdą, baisingai nujuodindami eskizus, — 
tad aš visiškai atsidaviau savo draugui Klepui; mat nėrasdavau nusi- 
raminimo ir pas Mariją su Kurtuku. Tenai kasdien vakarodavo jos šč- 
fas ir vedęs gerbėjas Štencelis. 

Kai Klepas ir aš vieną keturiasdešimt devintųjų metų ankstyvo ru- 
dens dieną išėjom iš savo kambarių, susitikom koridoriujė maždaug 
priešais matines duris, norėdami su instrumentais eiti į miestą, mus 
pašaukė Ceidleris, pravėręs savo svetainės ir miegamojo duris. 

Jis išstūmė priešais save ir atrideno prie mūsų į siaurą, bet storą ri- 
tinį susuktą kilimą ir pareikalavo, kad padėtume jį pakloti ir pritvir- 
tinti. Tai buvo kokoso plaušų takas. Aštuonių metrų ir dvidešimtičs 
centimetrų ilgio. Bet Ceidlerio buto koridorius buvo tiktai septynių 
metrų ir keturiasdešimt penkių centimetrų ilgio, tad mudu su Klepu tu- 
rėjom nurėžti septyniasdešimt penkis centimetrus kokosinio tako. Mes 
darėme tai sėdomis, nes kokoso plaušų kirpimas, pasirodo, gan sun- 
kus darbas. Ir padarėm taką dviem centimetrais per trumpą. Kadangi 

takas buvo tokio pločio kaip koridorius, tai Ceidleris, pats atseit ne- 
galįs pasilenkti, paprašė, kad mes bendromis jėgomis prikaltume taką 
prič grindų. Oskarui kalant atėjo į galvą mintis ištempti taką. Taip 
mums pavyko be menko trupučio išspausti tuos du trūkstamus centi- 
metrus. Mes kalėme plokščiagalvėmis vinimis, nes siauragalvės vinys 
būtų nelaikiusios nestandžiai supinto kokoso plaušų tako. Nei Oskaras, 
nei Klepas nenusidaužė nykščių. Tiesa, kelios vinys kalant užlinko. 
Tačiau dėl to buvo kalta vinių kokybė, mat Ceidleris mus aprūpino vi- 
nimis iš prieškarinių atsargų. Kai kokosinis takas iki pusės buvo pri- 
kaltas prie grindų, mudu sukryžiavom plaktukus ant grindų ir pakėlėm 
akis į ežį, neįkyriai, tačiau viltingai stebėjusį mūsų darbą. Ir jis smuko 
į savo svetainę ir miegamąjį, grįžo su trimis likeriniais stikliukais iš 
savo likerinių stikliukų atsargos ir buteliu degtinės. Mes išgėrėm už 
ai, kad kokosinis takas gerai laikytų, paskui neįkyriai, bet su viltimi 
pasakėm, kad kokoso plaušai troškina. Likeriniai stikliukai, matyt, ap- 
sidžiaugė, kad į juos kelissyk iš eilės buvo įpilta degtinės, kol įdūkęs 
ežys, trenkęs į krosnį, juos pavers šukėmis. Kai Klepas netyčia par- 
vertė tuščią likėrinį stikliuką ant kokosinio tako, tai stikliukas nesutrū- 
ko ir net.neskimbtelėjo. Ir mes visi pagyrėm taką. Kai ponia Ceidler, 
pro svetainės ir micgamojo duris stebėjusi mūsų darbą, taip pat gyrė 
taką, nes ant jo nukritę stikliukai nesudūžta, ežys tuojau įsiuto. Jis pa- 
trypė ant dar neprikaltos tako dalies, nutvėrė tris tuščius likerinius 
stikliukus, nėrė su jais į Ceidlerių svetainę ir miegamąjį, mes išgir- 


dom, kaip sužvangėjo vitrina — jis dar ėmė stikliukų, nės trijų jam 
neužteko, — ir netrukus Oskaras išgirdo puikiai pažįstamą muziką; 


prieš. jo akis iškilo Ceidlerių krosnis, aštuonių likerinių stikliukų šu- 
kės gulėjo priešais ją, o Ceidleris lenkėsi semtuvo ir šluotos ir sušla- 
vė šukes, kurias buvo sudaužęs kaip ežys. O ponia Ceidler liko tarp- 
duryje, kai uŽ jos nugaros pasigirdo Žvangėsys ir dzingsėjimas. Ji la- 
bai domėjosi mūsų darbu, juolab kad mes, ežiui įdūkus, vėl ėmėmės 
plaktukų. Jis nebegrįžo atgal, nors ir buvo mums palikęs degtinės bu- 
telį. Mes iš pradžių varžėmės ponios Ceidler, iš eilės keldami prie lū- 
pų butelį. Ji mums maloniai linksėjo, tačiau mes vis tiek neišdrįsome 
pasiūlyti gurkšnio ir jai. Vis dėlto uoliai varėme vinį po vinies į ko- 
kosinį taką. Kai Oskaras kalė taką prię medicinos seselės kamaraitės 
durų, matiniai jų stiklai Žvangėjo sulig kiekvienu plaktuko smūgiu. Ta- 
tai jį skaudžiai veikė, ir jis turėjo akimirką nuleisti plaktuką, kad per- 
galėtų skausmą. Tačiau kai praėjo pro seselės Dorotėjos kamaraitės 
matinio stiklo duris, jam ir jo plaktukui vėl pasidarė geriau. Kaip vis- 
kam vienąsyk ateina galas, taip baigėsi ir kokosinio tako kalimas. Vi- 

nys plačiomis galvomis ėjo nuo kampo iki kampo, stovėjo ligi kaklo 
koridoriaus grindyse ir laikė galvas virš tekančių, nerimstančių, sūku- 
riuojančių kokoso plaušų. Mes patenkinti vaikščiojom po koridorių, 
mėgavomės per visą jo ilgį ištemptu kilimu, gyrėme savo darbą, aiš- 
kinome, kad ne taip paprasta nevalgius, tuščiu skrandžiu ištiesti ir pri- 
kalti kokosinį taką, ir pagaliau tuo pasiekėm, kad ponia Ceidler išdrįs- 
tų pastatyti koją ant naujo, pasakyčiau, nekalto kokosinio tako, nuei- 
tų juo į virtuvę, užpiltų kavos ir paleistų į keptuvę kiaušinių. Mes val- 
gėme mano kambaryje, Ceidlerienė išrūko iš namų, nes jai reikėjo būti 
Manesmano kontoroje, palikę praviras duris, kramtydami, truputį nu- 
siplūkę stebėjome „savo darbą — link mūsų tekantį kokosinį taką. 

Kam tiek daug kalbų apie pigų kilimą, prieš pinigų reformą gal ir 
turėjusį šiokią tokią keičiamąją vertę? Oskaras girdi šį suprantamą 
klausim4 ir atsako į jį iš anksto: ant to kokosinio tako kitą naktį aš 
pirmąsyk sutikau seselę Dorotėją. 

Vėlai, apie vidurnaktį, pilnas alaus ir kraujinės dešros aš parėjau 
namo. Klepą buvau palikęs senamiestyje. Aš radau Ceidlerio buto durų 
skylę, radau kokosinį taką koridoriuje, praėjęs tamsoje pro matinio 
stiklo duris radau savo kambarį, lovą, bet nusimetęs drabužius ncra- 
dau pižamos — ji buvo atiduota skalbti Marijai, — užtat radau tą sep- 
tyniasdešimt penkių centimetrų ilgio kokosinio tako atraižą, kurią mes 
buvom nudžyrinę nuo per ilgo tako, pasidėjau ją prieš lovą, griuvau 
ant jos, bet negalėjau užmigti. 

Nėra reikalo jums pasakoti, ką Oskaras galvojo arba kas savaime 
sukosi jo galvoje, jam negalint užmigti. Šiandien man atrodo, jog Ži- 
nau andainykštės savo nemigos priežastį. Prieš lipdamas lovon aš pli- 
komis kojomis pastovėjau ant savo naujojo kilimėlio, kokosinio tako 
atraižos. Kokoso plaušai veikė mano plikus padus, skverbėsi per krau- 
ją į odą: net jau seniai gulėdamas aš tebestovėjau ant kokoso plaušų 
ir todėl negalėjau užmigti; mat niekas labiau nejaudina, neblaško mie- 
gų ir ncžadina minčių kaip stovėjimas ant kokoso plaušų kilimo. 

Buvo gerokai po pusiaunakčio, apie trečią valandą ryto, o Oskaras 
vis dar stovėjo neužmigdamas ant kilimo ir tuo pat metu gulėjo lovo- 
Je, kai koridoriuje trinktelėjo vienerios durys ir paskui kitos. Tai Kle- 
pas, parėjęs namo be gitaristo, bet pilnas kraujinės dešros, pagalvojau 
aš, bet supratau, kad ne Klepas pirma atidarė vienerias, paskui kitas 
duris. Dar aš galvojau, kad jeigu tu jau veltui vartaisi lovoje ir vis tiek 
jauti padais kokoso plaušus, tai išlipk iš tos lovos ir iš tikrųjų, ne vien 
įsivaizduodamas, atsistok ant kilimėlio priešais lovą. Oskaras taip ir 
padarė. Ir tuojau pajuto pasekmes. Vos tiktai aš atsistojau ant kilimė- 

lio, ta septyniasdešimt penkių centimetrų ilgio atraiža per padus man 
tučtuojau priminė savo kilmę, septynių metrų ir keturiasdešimt! trijų 
centimetrų ilgio taką koridoriuje. Gal todėl, kad man pagailo tos at- 
raižos ar gal kad išgirdau koridoriuje trinktelint duris, maniau grįžus 
Klepą, bet netikėjau tuo, šiaip ar taip, Oskaras pasilenkė, suėmė, nes 
atsiguldamas nerado pižamos, du kokosinio kilimėlio kampus, išskė- 
tė kojas taip, kad stovėtų jau nebe ant kilimėlio, o ant grindų, ištraukė 
kilimėlį iš tarpkojo ir pakėlė į viršų, prisidengė jo septyniasdešimt 
penkiais centimetrais savo metro dvidešimt vieno centimetro kūną. 
Taigi prideramai paslėpė nuogybę, bėt nuo raktikaulių iki kelių buvo 
veikiamas kokoso plaušų. Jų poveikis dar labiau sustiprėjo, kai Oska- 
ras su savo plaušiniu -apdaru iš tamsaus kambario išėjo į tamsų kori- 
dorių ir šitaip atsidūrė ant kokosinio tako. 

Argi keista, kad aš šitaip veikiamas tako žengiau kelis skubius 
žingsnelius, bėgdamas nuo jo įtakos, gelbėdamasis nuo jos, ir sprukau 
tenai, kur ant grindų nebuvo kokoso plaušų —- į tualetą. 

"Jis kaip ir koridorius bei Oskaro kambarys buvo tamsus, tačiau už- 
imtas. Man tai pasakė negarsus moteriškas šūksnis. Mano kokoso 
plaušų kailis, be to, atsimušė į sėdinčio Žmogaus kelius. O kad aš ne- 
bandžiau išeiti iš tualeto, nes bijojau kokosinio tako poveikio, tai prie- 
šais mane sėdinti persona bandė varyti: 

— Kas jūs toks, ko jums reikia, eikite iš čia! — kalbėjo prieš ma- 
ne balsas, jokiu būdu nepriklausęs poniai Ceidler. Ir kiek graudokai 
pakartojo: — Kas jūs toks? 

—- Nagi atspėkite, seselė Dorotėja, — išdrįsau aš pajuokauti, no- 
rėdamas sušvelninti truputį nemalonų mūsų susitikimo įspūdį. Bet ji 
nenorėjo spėti, atsistojo, paieškojo tamsoje manęs, pabandė išstumti 
mane iš tualeto ant koridoriaus tako, bet per aukštai siekė, man virš 
galvos užgricbė tik tuštumą, paskui paieškojo Žemiau, tačiau užčiuo- 
pė ne mane, o mano plaušinę prijuostę, mano kokoso plaušų kailį, vėl 
šūktelėjo — ir ko tos moterys iškart šaukia, — sumaišė mane su kaž- 
kuo, nes seselė -Dorotėja ėmė tirtėti ir sušnabždėjo: “O Dieve, vel- 
nias!“, po šios frazės aš nepiktai sukikenau. Tačiau ji priėmė tai kaip 
velnio kikenimą, bet man nepatiko žodelis “velnias", ir kai jinai vė- 
liau išties baugščiai paklausė: “Kas jūs!“, Oskaras atsakė: “Šėtonas, 
atėjęs į svečius pas seselę Dorotėją!“, ji į tai: “O Dieve, bet kodėl?“ 

Aš, pamažu įsijausdamas į vaidmenį, kartodamas manyje lindinčio 
šėtono sufleruojamus žodžius: “Todėl, kad šėtonas myli seselę Doro- 
tėją". — “Bet aš nenoriu, ne, ne, ne!“ — dar spėjo iškošti jinai, bandė 
pasprukti iš tualeto, bet vėl užčiuopė šėtoniškus mano kokosinio dra- 


416 


bužio plaušus — jos naktiniai marškinėliai, matyt, buvo ploni, — vi- 
si dešimt jos pirščiukų pakliuvo į gundančias džiungles, ir jai pasidarė 
silpna. Menkas silpnumo priepuolis privertė seselę Dorotėją kniubti į 
priekį. Aš sugavau ją su savo kailiu, kurį laikiau priešais, sugebėjau 
išlaikyti tiek, kad priimčiau šėtono vaidmeniui tinkantį sprendimą, lei- 
dau jai, truputį pritūpęs, atsiklaupti ant kelių, tačiau pasistengiau, kad 
jos keliai paliestų ne šaltas tualeto grindis, o kokosinį koridoriaus ta- 
ką, paskui paguldžiau ją visu ilgiu ant nugaros galva į vakarus, taigi 
Klepo kambario pusėn, uždengiau, nes gulėdama aukštielninka lietė 
bent jau metrą šešiasdešimt centimetrų kokosinio tako, iš viršaus to- 
kia pat plaušine materija, kas be ko, turėjau tiktai septyniasdešimt 
penkis jos centimetrus, pridėjau ją prie pat jos smakro, tačiau tada ki- 
tas kraštas kiek per daug užėjo ant šlaunų, taigi turėjau pastūmėti ki- 
limėlį maždaug dešimt centimetrų į viršų, uždengiau juo burną, tačiau 
palikau neuždengtą nosį, kad ji galėtų laisvai kvėpuoti; ir ji šnopavo 
kaip reikalas, kai Oskaras paskui pats ją užgulė, atsigulė ant savo bu- 
vusio kilimėlio, ėmė jį siūbuoti, kol kas, beje, neieškodamas tiesiogi- 
nio kontakto su sesele Dorotėja, duodamas pirma tai padaryti savo ko- 
koso plaušams, bc to, vėl pradėjo pokalbį su sesele -Dorotėja, kuri vis 
dar buvo apsilpusi ir kartodama “o Dieve, o Dieve“, vis klausė Oskaro 
vardo ir kilmės, šiurpo gulėdama tarp kokosinio tako ir kokosinio ki- 
limėlio, kai aš vadinau save šėtonu, tardamas tą žodį šėtoniškai šnypš- 
čiau, trumpai aiškinau, jog gyvenu pragare, tuo pat metu uoliai gim- 
nastikavau ant kilimėlio, nuolat jį judinau, nes kokoso plaušai aiškiai 
kėlė seselei Dorotėjai panašius jausmus kaip pricš daugelį metų limo- 
nado milteliai mano mylimai Marijai, tiktai limonado milteliai visada 
kaip reikiant įkaitindavo ir mane, tuo tarpu ant kokosinio tako paty- 
riau gėdingą fiasko. Man nepavyko nuleisti inkaro. Tas daiktas, kuris 
limonado miltelių laikais būdavo kietas ir energingas, kokoso plaušų 
ženkle galvą laikė nuleidęs, buvo be nuotaikos, susitraukęs, nematė 
prieš akis tikslo, neklausė jokių raginimų, nei mano intelektualių įkal- 
binėjimų, nei seselės Dorotėjos dūsavimų, o ta šnabždėjo, aikčiojo, 
inkštė: “Eikš, šėtone, eikš!“" ir aš turėjau ją raminti, guosti: “Šėtonas 
tuojau ateis, šėtonas tuojau bus pasiruošęs", murmėjau aš perdėtai šė- 
toniškai ir tuo pat metu diskutavau su šėtonu, nuo pat krikštynų gy- 
venusiu manyje — ir dabar tebėgyvenančiu, — bariau jį: “Negadink 
reikalo, šėtone!“ Maldavau: “Būk geras, neleisk man apsijuokti!" Pa- 
taikavau jam: “Juk tu visai ne toks, prisimink, kas buvo anksčiau, pri- 
simink Mariją, arba, geriau, našlę Gref ir tuos pokštus, kuriuos mu- 
du krėsdavome su mažyle Rozvita linksmajame Paryžiuje?“ O jis man 

niūriai ir vengdamas pasikartojimų atsakinėjo: “Nenoriu, Oskarai. K 
šėtonas nenori, nugali dora. Pagaliau ir šėtonas gali kada nors n 
norėti". 

Taigi jis nesutiko man padėti, atsakinėjo šiokiais ir tokiais kalė 
doriniais posakiais, o aš pamažu silpdamas vis judinau kokosinį ki. 
mėlį, brūžavau ir tryniau vargšės seselės odą ir pagaliau ryžausi p 
tenkinti jos godų maldavimą: “Ateik, šėtone, ateik gi!“, beviltišku 
beprasmišku Žžygiu atsakyti į jos šėlsmą po kilimėliu: pabandži: 
pykštelėti į taikinį neužtaisytu pistoletu. Ji, matyt, norėjo padėti sav 
šėtonui, ištraukė iš po kokosinio kilimėlio abi rankas, norėdama m: 
ne apkabinti, ir apkabino, užčiuopė mano kuprą, mano Žmogišką, ši 
tą, visai ne kokoso plaušų odą, pasigedo šėtono, kurio jai taip reik 
jo, liovėsi inkštusi: “Ateik, šėtone, atcik!“, atsikrenkštė ir jau visai k 
tokiu balsu davė pirmykštį klausimą: “Dėl Dievo meilės, kas jūs ir k 
jums reikia?" Ir aš turėjau pasiduoti, prisipažinti, kad pagal dokume: 
tus esu Oskaras Maceratas, kad esu jos kaimynas, karštai ir nuošii 
džiai mylįs ją, seselę Dorotėją. | 

Jei dabar koks nors piktdžiuga mano, kad seselė Dorotėja keikda 
masi ir mojuodama kumščiais nutrenkė į šalį kokosinį kilimėlį, tai Os 
karas gali tam truputį gailėdamasis, tačiau su tyliu pasitenkinimu ai 
sakyti, kad seselė Dorotėja savo rankas nuo mano kupros nuėmė lė 
tai ir neryžtingai, ir tai buvo daugiau panašu į be galo liūdną paglos 
tymą. Mano ausis taip pat pasiekė jos tyli rauda ir kūkčiojimas. A. 
beveik nejutau, kaip ji išlindo iš po manęs ir kokosinio kilimėlio, iš 
slydo iš mano glėbio, palikdama mane ant grindų, ir jos Žingsnius su 
gėrė koridoriaus takas. Išgirdau, kaip atsidarė durys, brakštelėjo rak. 
tas, ir: tuojau iš vidaus nušvito, pasidarė realūs šeši matinio stiklo 
kvadratai, saugantys sesclės Dorotėjos kamaraitę nuo pašalinės akies, 

Oskaras gulėjo ant grindų užsidengęs kilimėlių, dar nepraradusiu 
šėtoniško Žaidimo šilumos. Mano akys nesitraukė nuo nušvitusių ke- 
turkampių, tarpais matiniu stiklu nuslysdavo šešėlis. “Dabar ji eina 
prie drabužių spintos, — galvojau aš, — dabar prie komodos". Oska- 
ras ryžosi šuniškam bandymui. Aš prišliaužiau su savo kilimėliu prie 
durų, ėmiau krapštyti jų apačią, truputį pasikėlęs vedžioti ieškančią, 
prašančią ranką apatiniais stiklais; tačiau sesėlė Dorotėja neatidarė, vis 
atkakliai siuvo tarp spintos ir komodos su veidrodžiu. Aš supratau, kas 
čia dedasi, ir prisipažinau sau: seselė Dorotėja kraunasi daiktus, bė- 
ga, bėga nuo manęs. Turėjau palaidoti net menką viltį, kad ji palik- 
dama kamaraitę parodys savo veidą elektros šviesoje. Pirma už mati- 
nio stiklo sutemo, paskui brakštelėjo raktas, atsidarė durys, batai uŽ- 

lipo ant kokosinio tako — aš siekiau jos, užčiuopiau lagaminą, jos ko- 
jine apmautą koją; ir ji spyrė man savo sunkiu žygio batu, matytu jos 
drabužių spintoje, į krūtinę, parbloškė mane ant tako, ir kai Oskaras 
vėlei pakilęs suvebleno “sesele Dorotėja", buto durys jau buvo užsi- 
trenkusios: mane paliko moteris. 

Jūs ir visi suprantantys mano gėlą dabar sakysit: “Eik gulti, Os- 
karai. Ko tau dar reikia koridoriuje po tokio gėdingo nuotykio. Jau 
ketvirta ryto. Tu guli ant kokosinio tako nuogas, varganai prisidengęs 
plaušų kilimėliu. Rankų ir kelių oda nutrinta. Širdis apsipylusi 
kraujais, lyties padargą skauda, tau baisiausiai gėda. Tu prikėlei poną 
Ceidlerį. Tas prikėlė savo žmoną. Jie ateis, atidarys savo svetainės ir 
miegamojo duris ir pamatys tave. Eik gulti, Oskarai, tuoj muš 
penkias!“ 

Lygai tą patį aš ir pats sau tada patarinėjau, gulėdamas ant tako. 
Man buvo šalta, bet aš nesikėliau. Aš bandžiau prisišaukti seselės Do- 
rotėjos kūną. Bet jaučiau tiktai kokoso plaušus, kelias jų sruogas net, 
dantimis. Paskui ant Oskaro užkrito šviesos ruožas: Ceidlerių svetai- 
nės ir miegamojo durys prasivėrė, Ceidlerio ežiška galva, virš jos pil- 
na metalinių suktukų makaulė — Ceidlerienė. Jie spoksojo į mane, ji- 
sai kosčiojo, jinai kikeno, jis šaukė mane, aš tylėjau, ji vis kikeno, jis 
liepė nusiraminti, ji klausė, kas man yra, jis sakė, taip negalima, ji va- 
dino savo namus padoriais, jis grasino išvaryti, o aš tylėjau, ncs man 
dar buvo negana. Tada Ceidleriai atsidarė duris ir įjungė koridoriuje 
šviesą. Jie priėjo pri manęs, nutaisė piktas piktas, mažas piktas akis, 
ir jis ketino šįkart išlieti pyktį jau ne ant likerinių stikliukų, atsistojo 
prie manęs, ir Oskaras pasiruošė iškęsti ežio pyktį — bet Ceidleris ne- 
galėjo išlieti pykčio, nes laiptinėje pasigirdo triukšmas, nės netvirta 
ranka ėmė ieškoti rakto skylės ir pagaliau rado, nes įėjo Klepas ir par- 
sivedė dar vieną, tokį pat girtą kaip jis pats: Šolę, pagaliau surastą gi- 
taristą. 

Juodu nuramino Ceidlerį ir jo pačią, pasilenkė price Oskaro, nieko 
nepaklausė, paėmė, nunešė mane ir šėtoniškąją kokoso plaušų atraižą 
į mano kambarį. 

Klepas mane atitrynė. Gitaristas padavė drabužius. Abu aprengė 
mane ir nušluostė ašaras. Kūkčiojimas. Už lango reiškėsi rytas. 
Žvirbliai. Klepas užkabino man būgną ir parodė savo mažą medinę 
fleitą. Kūkčiojimas. Gitaristas užsikabino gitarą. Žvirbliai. Draugai at- 
sistojo man iš šalių, priėmė į vidurį, išsivedė kūkčiojantį Oskarą, ku- 
ris ėjo kaip avinas, iš buto, iš namo į Julicho gatvę pas žvirblius, ati- 
traukė jį nuo kokoso plaušų, nulydėjo mane per rytmečio gatves sker- 

sai rūmų sodą prie planetariumo, iki pat Reino, kuris pilkas keliavo 
Olandiją ir nešė laivus, su plevėsuojančiais skalbiniais. 

Nuo šešių iki devynių tos ūkanotos rugsėjo dienos ryto fleitist: 
Klepas, gitaristas Šolė ir būgnininkas Oskaras sėdėjo ant dešinioj 
Reino upės kranto, muzikavo, derino instrumentus, gėrė iš vieno bi 
telio, prisimerkę dirsčiojo į kito kranto tuopas, vaišino anglimi pakrai 
tus laivus greita linksma, lėta liūdna Misisipės muzika ir ieškojo vard 
ką tik įkurtai džiazo grupei. 

Kai saulė truputį nuspalvino ryto miglą ir muzika atskleidė nor 
gerai papusryčiauti, Oskaras, tarp savęs ir praeitos nakties įspraudę 
būgną, atsistojo, išsitraukė iš švarko kišenės pinigų, tai reiškė pusry 
čius, ir paskelbė draugams naujosios grupės vardą: “The Rhine Rive 
Three“ pasivadinom mes ir nuėjom valgyti. 


SVOGUNINĖJE 


Kaip mės mėgom Reino pievas, taip smuklininkas Ferdinandas Šmi 
mėgo dešinįjį Reino krantą tarp Diuseldorfo ir Kaizersverto. Savo mu. 
Zikinius numerius mes paprastai repetuodavomec aukščiau Štokumo. O 
Šmū su savo mažo kalibro šautuvu kranto gyvatvorėse ir krūmuose 
ieškojo žvirblių. Toks buvo jo hobis, taip jis ilsėjosi. Kai Šmū nesi- 
sekdavo darbe, jis liepdavo žmonai sėsti priė mersedeso vairo, jie pa- 
važiuodavo upės krantu, pastatydavo automobilį aukščiau Štokumo, ir 
jis pėsčias, truputį pilnapadis, su nuleistu Žemyn vamzdžiu, leisdavo- 
si per pievas, tempdamasis paskui save žmoną, kuri mieliau būtų 
likusi automobilyje, palikdavo ją ant patogaus kranto akmens ir ding- 
davo tarp gyvatvorių. Mes grodavom savo regtaimus, jis pyškindavo 
krūmuose. Kai mes užsiiminėdavome muzika, Šmū šaudydavo 
žvirblius. 

Šolė, kaip ir Klepas pažinojęs visus senamiesčio smuklininkus, iš- 
girdęs krūmuose šūvius, sakydavo: 

— Šmū šaudo žvirblius. | 

Kadangi Šmū nebėra gyvo, aš iškart galiu čia patalpinti savo epi- 
tafiją: Šmū buvo geras šaulys, galimas daiktas, ir gėras Žmogus; mat 
šaudydamas žvirblius Šmū kairiojoje savo švarko kišenėje laikydavo 
mažo kalibro šovinius, tačiau dešinioji jo švarko kišenė visuomet bū- 
davo pilna trupinių, kuriuos ne prieš šaudymą, o po šaudymo — Šmū 

niekada nenušaudavo daugiau kaip dvylika žvirblių per vieną popietę 
— dosniais mostais išdalindavo žvirbliams. 

Kai dar buvo gyvas, Šmū vieną vėsų keturiasdešimt devintųjų metų 
lapkričio rytą — mes jau kelios savaitės repetavome ant Reino kran- 
to — ne tyliai, o pabrėžtinai pareiškė: 

— Kaip aš galiu čia šaudyti, jeigu jūs grojate ir vaikote paukščiu- 
kus! 

— O, — atsiprašė Klepas ir prisidėjo prie peties fleitą lyg gerbda- 
mas šautuvu, — tai jūs tas ponas, kuris perdėm muzikaliai ir puikiai 
prisiderindamas prie mūsų melodijų ritmo pyškina krūmuose, mano 
pagarba ponui Šmū! 

Šmū apsidžiaugė, kad Klepas žino jo pavardę, bet vis tiek paklau- 
sė, iš kur Klepas ją žino. Klepas apsimetė pasipiktinęs: antai eina 
Šmū, antai ateina Šmū, ar matėt, ką tik praėjo Šmū, kur šiandien 
Šmū, Šmū šaudo žvirblius. 

Klėpo padarytas pasauliniu Šmū, Šmū apdalino mus cigaretėmis, 
pasiklausė mūsų vardų, paprašė ką nors pagroti iš mūsų repertuaro, 
gavo išgirsti tigro ragą, tada pasimojo savo žmoną, kuri su kailiniais 
sėdėjo ant akmens ir susimąsčiusi žvelgė į Reino upės bangas. Ji at- 
ėjo kailiniuota, ir mes vėl turėjom groti, palinksminom High Societv, 
ir ji, kailiniuota, pasakė, kai mes baigėm: “Va, Ferdi, juk tu kaip tik 
to ieškai rūsiui!“ Jis, rodės, irgi buvo tos pačios nuomonės, taip pat 
manė ieškojęs ir radęs mus, bet pirma susimąstęs, galimas daiktas, 
mintyse skaičiuodamas gan mikliai paleido kelis plokščius akmenukus 
Reino upės vandens paviršium ir tada pasiūlė: grojate “Svogūninėje" 
nuo devynių vakaro iki dviejų ryto, dešimt markių Žmogui už vaka- 
rą, na, tarkim, dvylika, — Klepas pasakė septyniolika, kad Šmū ga- 
lėtų pasakyti penkiolika, — tačiau Šmū pasakė keturiolika su puse, ir 
mes sumušėm rankomis. 

Iš gatvės “Svogūninė" atrodė kaip ir daugelis naujųjų užeigėlių, ku- 
rios nuo senesniųjų skyrėsi tuo, kad buvo brangesnės. Aukštesnes kai- 
nas galima buvo teisinti ekstravagantiška užeigų vidaus įranga, jos pa- 
prastai buvo vadinamos menininkų užeigomis, taip pat pavadinimais, 
— jos kukliai vadinosi “Raviolių trobelė“ arba paslaptingai egzisten- 
cialistiškai “ Tabu", aštriai, liepsningai “Paprika' — arba “Svogūninė". 

Emaliuotoje iškaboje buvo tyčia negrabiai parašytas Žodis “Svogū- 
ninė“ ir nupieštas naiviai įtaigus svogūno portretas, o pati iškaba se- 
na vokiška maniera kabojo priešais fasadą įmantriose ketinėse kartu- 
vėse. Vienintelis langas buvo įstiklintas butelio spalvos storu stiklu. 
Priė raudonai nudažytų geležinių durų, kurios blogaisiais metais, ma- 

tyt, vedė į priešlėktuvinę slėptuvę, stovėjo portjė su įspūdingais avi 
kailių kailiniais. Ne kiekvienam buvo valia užeiti į “Svogūninę". Ypa. 
penktadieniais, kada savaitės alga buvo verčiama alum, reikėjo kratyti 
senamiesčio gėrėjų, kuriems “Svogūninėje", beje, būtų buvę ir pe 
brangu. O kam būdavo valia įeiti, tas už raudonųjų durų rasdavo pen 
kis betoninius laiptelius, nusileisdavo jais, atsidurdavo maždaug kvad 
ratinio metro aikštelėje — Pikaso parodos plakatas tą aikštelę dar 
įdomią ir originalią — vėl palypėdavo žemyn, šįsyk keturis laiptus, i. 
atsidurdavo palei drabužinę. “Prašome mokėti išeinant!" — skelbė kar 
toninė lentelė, ir jaunas vyriškis už barjero — paprastai barzdotas Me. 
no akademijos studentas -— niekada neimdavo pinigų iš anksto, nė: 
“Svogūninė" buvo brangi, tačiau solidi įstaiga. 

Šeimininkas kickvieną svečią pasitikdavo pats ypač išraiškingai kil- 
nodamas antakius ir rankas, tarsi su kiekviėnu nauju svečiu atlikdamas 
atidarymo ceremoniją. Kaip jau Žinom, šeimininkas buvo Ferdinandas 
Šmū, jis kartais šaudė žvirblius ir suprato publiką, kuri po pinigų re- 
formos Diuseldorfe turtėjo gan greitai, kitur lėčiau, bet vis tiek turtėjo. 

Pati “Svogūninė" -— ir tai tik pabrėžia populiarios naktinės užėi- 
gos solidumą -— buvo tikras, netgi truputį drėgnas rūsys. Palyginkime 
jį su ilga šaliomis grindimis žarna maždaug keturių metrų pločio ir aš- 
tuoniolikos ilgio, kurioje Žioravo dvi originalios geležinės krosnys. Rū- 
sio lubų nebuvo, ir šitaip jis jungėsi su pirmo aukšto butu. Tad vič- 
nintelis “Svogūninės" langas buvo ne paties rūsio, o buvusio pirmo 
aukšto buto, tai truputį menkino populiarią naktinę užeigą. Pro tą lan- 
84 būtų buvę galima pasižvalgyu, jeigu ne stori žali stiklai; šitaip į 
viršų išplėstame rūsyje buvo įrengta galerija, kur užkopdavai labai ori- 
ginaliomis vištų kopėčiomis, tad “Svogūninę" galbūt vis dėlto galima 
vadinti solidžia naktine užeiga, nors rūsys ir nebuvo visai rūsys — bet 
argi tai būtina? ) 

Oskaras užmiršo pasakyti, kad ir vištų kopėčios į galeriją buvo ne 
tikros vištų kopėčios, o savotiškas trapas, mat pavojingai stačių kopė- 
čių kairėje ir dešinėje buvo ištemptos dvi ypač originalios skalbinių 
virvės; kopėčios truputį siūbavo, priminė kelionę laivu. ir brangino 
“Svogūninę". | 

Kalnakasių palydovės karbidinės lempos apšvietė “Svogūninę", 
skleidė karbido kvapą — vėlei proga pakelti kainoms — ir gramzdi- 
no pinigingą “Svogūninės" svečią į, tarkim, kalio kasyklos štolnę dė- 
vyni šimtai penkiasdešimt metrų po žeme; iki pusės nuogi vyrai ker- 
ta uolą, vingiuoja gysla, transportėris veža druską, kaukia keltuvai, to- 
li, ten, kur štolnė šakojasi, pereidama į Frydrichhalę du, pasirodo siū- 

buojanti šviesa, tai oberšteigeris, jis pasirodo, pasako “Įaimingai" ir 
pamojuoja karbidine lempa, kuri atrodo lygiai kaip karbidinės lempos, 
kurios kabojo ant netinkuotų, greitomis nubaltintų “*Svogūninės" sie- 
nų, švietė, skleidė kvapus, kėlė kainas ir darė užeigą originalią. 

Nepatogios kėdės, paprasčiausios dėžės, buvo aptrauktos svogūnų 
maišais, tuo tarpu mediniai stalai blizgėjo švariai nušveisti, viliojo svė- 
čią iš kasyklos į jaukią valstietišką trobą, kokios kartais rodomos fil- 
muose. 

Ir tai viskas! O baras? Jokio baro! Kelneri, prašom valgiaraštį! Nei 
valgiaraščio, nei kelnerio. Dar galima paminėti tik mus, “The Rhine 
River Three". Klepas, Šolė ir Oskaras sėdėdavo po vištų kopėčiomis, 
kurios iš tikrųjų buvo trapas, ateidavo devintą, išsiimdavo instrumen- 
tus ir maždaug dešimtą imdavo groti. Kadangi dabar tik dešimt minu- 
čių po devynių, tai apie mus bus galima pakalbėti vėliau. Kol kas rėi- 
kia pasižiūrėti į Šmū rankas, kuriomis Šmū kartais laikydavo mažojo 
kalibro šautuvą. 


Kai tiktai “Svogūninė" prisipildydavo svečių — jei jie užimdavo 
pusę vietų, užeiga būdavo laikoma pilna, — Šmū, šeimininkas, užsi- 


mesdavo ant kaklo šaliką. Šalikas, iš kobalto spalvos šilko, buvo raš- 
tuotas, su ypatingu raštu, ir minimas todėl, kad jo užsidėjimas turėjo 
prasmę. Raštuotas jis buvo auksaspalviais svogūnais. Tiktai Šmū už- 
simetus tą šaliką būdavo galima sakyti, kad “Svogūninė" atidaryta. 
Svečiai: verslininkai, gydytojai, advokatai, menininkai, taip pat sce- 
nos meistrai, Žurnalistai, kino Žmonės, Žinomi sportininkai, aukšti 
krašto vyriausybės ir miesto valdininkai, trumpai tariant, visi, kuric 
dabar vadinami intelektualais, su žmonomis, draugėmis, sekretorėmis, 
meno darbininkėmis, taip pat su vyriškos lyties draugėmis sėdėdavo 
ant maišine medžiaga aptrauktų dėžių ir šnekėdavosi, kol Šmū dar bū- 
davo be šaliko su aukso spalvos svogūnais, tyliai, vangiai, bc polėkio. 
Būdavo bandoma išsikalbėti, bet iš to nieko neišeidavo, kad ir labai 
norėdavo, problemos būdavo apeinamos, žmonės būtų mičlai atsivėrę, 
norėję pagaliau pasakyti, kas juos slegia, išlieję širdį, atvirai, nesi- 
slapstydami pasakę gryniausią tiesą, atsistoję prieš kitus kaip nuogi — 
bet negalėjo. Tai čia, tai ten šmėkštelėdavo sužlugusios karjeros, iširu- 
sios šeimos apybraižos. Ana tas ponas su protinga stambia galva ir 
minkštomis, galima sakyti, smulkiomis rankomis, matyt, turi proble- 
mų su sūnum, kuriam nepatinka tėvo praeitis. Tuodvi karbido šviesoje 
vis dar puikiai atrodančios damos su sabalų kailiais įsivaizduoja pra- 
radusios tikėjimą; neaišku tik: tikėjimą kuo. Mes dar nieko nežinom 
apie to pono su stambia galva praeitį, kokių problemų dėl jos sudaro 

sūnus tėvui, apie tai nėra kalbos; būklė — prašom atleisti Oskarui už 
palyginimą — kaip prieš kiaušinio dėjimą: spaudžiama, spaudžiama... 

“Svogūninėje" buvo spaudžiama tol, kol šeimininkas Šmū pasiro- 
dydavo su savo ypatinguoju šaliku, padėkodavo už bendrą džiaugsmin- 
gą “a!", paskui keliom minutėm dingdavo už užuolaidos tame “Svo- 
gūninės“ gale, kur buvo tualctai ir sandėlis, ir paskui vėl grįždavo. 

Bet kodėl svečiai pasitinka vėl pasirodžiusį šeimininką dar džiaugs- 
mingesniu, beveik palaimingu “a!“? Populiarios naktinės užeigos šei- 
mininkas dingsta už uždangos, kažką pasiima iš sandėlio, truputį pus- 
balsiu pasibara su tualeto tarnautoja, kuri tenai sėdi ir skaito iliustruotą 
žurnalą, vėl pasirodo priešais uždangą ir sutinkamas kaip Išganytojas, 
kaip didis stebukladarys. 

Šmū pasirodo savo svečiams su pintinaite ant rankos. Tą pintinai- 
tę dengia skepeta mėlynais ir geltonais langeliais. Ant skėpetos guli 
medinės lentelės su kiaulių ir žuvų proliliais. Tas švarias lentelės šėi- 
mininkas Šmū dalina savo svečiams. Dalina lankstydamasis, meilikau- 
damas, tai išduoda, jog jaunystę jis praleidęs Budapešte ir Vienoje; 
Šmiū šypsena panaši į kopiją tos šypsenos, kuri nutapyta žiūrint į ta- 
riaimai tikros Monos Lizos kopiją. | 

Svečiai ima lentelės rimtais veidais. Kai kuric keičiasi jomis. Vie- 
nam patinka kiaulės profilis, kitam arba — jeigu tai dama — kitai už 
paprastų naminę kiaulę labiau patinka paslaptingesnė žuvis. Jic uosto 
lentelės, stumdo jas, o šeimininkas Šmū, apdalinęs ir galerijos svečius, 
palaukia, kol visos lentelės nusiramins. 

Jaskui — ir visų širdys to laukia — paskui jis panašiai kaip bur- 
tininkas nutraukia skepetą: pintinėn įtiesta dar viena. O ant jos guli iš 
pirmo žvilgsnio nepastebimi virtuviniai peiliai. 

Kaip pirma su lentelėmis, Šmū dabar visus apeina su peiliais. Ta- 
čiau šįsyk jis sukasi greičiau, kelia įtampą, kuri jam leidžia didinti 
kainą, nebesako komplimentų, nelaukia, kol svečiai apsikeis peiliais, 
jo judesiams dabar būdinga tam tikra, apskaičiuota skuba, “Viskas, dė- 
mesio, jau!“ — sušunka jis, ištraukia iš pintinės antrą skepetą, įkiša 
ranką, ima dalinti, dalina, mėto žmonėms, vaidina geradarį, aprūpina 
savo svečius, duoda jiems svogūnų, svogūnų, kurie geltoni kaip auk- 
sas ir truputį stilizuoti šviečia ant jo šaliko, paprastų svogūnų, ropi- 
nių, ne tulpių svogūnėlių, svogūnų, kokius perka namų šeimininkė, 
svogūnų, kokius parduoda daržininkė, svogūnų, kokius valstietis, vals- 
tietė ar samdinė merga pavasarį sodina, o rudenį rauna iš Žemės, svo- 
gūnų, kokie daugmaž tikroviškai nutapyti matomi olandų mažųjų 
meistrų natiurmortuose, tokius ir panašius svogūnus dalina Šmū savo 

svečiams, kol apdalina visus, ko! visi nutyla ir būna girdėti, kaip ūžia 
geležinės krosnys ir gieda karbidinės lempos. Taip tylu pasidaro po di- 
džiojo apdalinimo svogūnais — Ferdinandas Šmū surinka: “Prašom, 
ponios ir ponai!“, užsimeta vieną savo šaliko galą ant kairiojo peties, 
kaip tai daro slidininkai prieš nusileidimą, ir šitaip duoda signalą. 
Svečiai lupa svogūnus. Sako, kad svogūnas turi septynis lukštus. 
Damos ir ponai lupa svogūnus virtuviniais peiliais. Jie ima svogūnams 
pirmą, antrą, trečią, šviesų, aukso rūdžių spalvos, tikriau: svogūnų 
spalvos lukštą, lupa, kol svogūnai pasidaro panašūs į stiklą, šalti, 
balkšvi, drėgni, lipnūs ir ima atsiduoti. Atsiduoti svogūnais, tada pra- 
deda juos pjaustyti, kaip pjaustomi svogūnai, vikriai ar nevikriai pjaus- 
to ant lentelių su kiaulių arba žuvų profiliais, pjausto vienon ar kiton 
pusėn, kad sultys tyška arba pasakoja orui apic svogūnus -—- vyresnio 
amžiaus ponai, nemokantys naudotis virtuviniais peiliais, turi saugo- 
tis, kad neįsipjautų pirštų; kiti įsipjauna, tačiau to nepastcbi — užtat 
kaip vikriai pjausto damos, ne visos, tos, kurios namuosė šeimininkau- 
ja, kurios žino, kaip pjaustomi svogūnai, tarkim, keptoms bulvėms ar- 
ba kepenims su obuoliais ir svogūnų griežiniais; tačiau Šmū “Svogū- 
ninėje“ nei to, nei ano nebuvo, čia nieko nebuvo valgyti, jeigu kas 
nors norėjo valgyti, tai turėjo eiti kur kitur, į “Žuvelę", bet ne į “Svo- 
gūninę“, nes čia tebuvo pjaustomi svogūnai. O kodėl? Todėl, kad rū- 
sys taip vadinosi ir buvo ypatingas, kad svogūnai, supjaustyti svogū- 
nai, geriau pasižiūrėjus... ne, Šmū svečiai nieko nebematė arba kai ku- 
rie nicko nebematė, nes jiems ašarojo akys, ne kad širdys buvo tokios 
kupinos, mat esant kupinai širdžiai akys nebūtinai ima ašaroti, kai kas 
išvis neišlieja ašaros, ypač paskutiniais ankstesniais dešimtmečiais ne- 
išliejo, todėl mūsų amžius vėliau kada nors bus pavadintas amžiumi 
bc ašarų, nors jame būta tiek kančių — ir kaip tik dėl tos priežasties 
žmonės, galėję sau tai leisti, ėjo į Šmū rūsį, ėmė iš šeimininko Ien- 
telę — su kiaulės ar žuvies profiliu, — virtuvinį peilį už aštuoniasdc- 
šimt pfenigų ir paprastą lauko—daržo—virtuvės svogūną, mokėjo už 
Jį dvylika markių, pjaustė jį ir smulkino tol, kol. sultys, ką darė sul- 
tys? Jos darė tai, ko neįstengė padaryti šis pasaulis ir šio pasaulio sicl- 
vartas: išspausdavo apvalainą žmogišką ašarą. Čia buvo verkiama. Pa- 
galiau vėl-verkiama. Verkiama kaip reikia, nieko nepaisant, laisvai. 
Čia ašaros tekėjo ir nešė viską šalin. Čia lijo. Čia krito rasa. Oskarui 
tai panašu į atidaromus šliuzus. Sizginio potvynio verčiamas dambas. 
Kas tai per upė, kuri kasmet išeina iš krantų, o vyriausybė nieko ne- 
daro? O po gamtos reiškinio už dvylika markių išsiverkęs Žmogus pra- 
byla. Ant nepatogių, maišine medžiaga aptrauktų dėžių sėdintys “Svo- 

gūninės" svečiai po svogūnų iš pradžių nedrąsiai, patys stebėdamiesi 
savo tiesumu, atsiverdavo kaimynams, leisdavosi jų išklausinėjami, iš- 
verčiami, kaip išverčiami paltai. Tačiau Oskaras su Klepu ir Šolė sau- 
somis akimis sėdėjęs po beveik vištų kopėčiomis bus diskretiškas, iš 
visų girdėtų atsivėrimų, savęs kaltinimų, išpažinčių, demaskavimų, pri- 
sipažinimų jis papasakos tiktai panelės Pioch istoriją. Ji vis prarasdavo 
savo poną Folmerį, todėl jos širdis akmenėdavo, o akys džiūdavo, ir 
ji būdavo priversta nuolatos lankytis brangioje Šmū “Svogūninėje". | 

— Mes susitikome, — sakydavo panelė Pioch išsiverkusi, — tram- 
vajuje. Aš grįžau iš darbo, — ji turi puikų knygyną ir vadovauja jam, 
— vagonas buvo pilnas ir Vilis, — tai ponas Folmeris, — smarkiai 
užmynė man dešinę koją. Tada aš nebegalėjau stovėti ir mes pamilom 
viens kitą iš pirmo žvilgsnio. Kadangi aš nebegalėjau paeiti, jis pasiūlė 
man savo ranką, palydėjo ar, tiksliau, parnešė mane namo ir nuo tos 
dienos ėmė su atsidavimu. slaugyti tą pirštą, kurį buvo mėlynai numy- 
nęs. Ir šiaip man netrūko jo meilės, iki dešiniojo didžiojo piršto na- 
gas nukrito ir jau niekas nebetrukdė augti naujam. Nuo tos dienos, kai 
negyvasis nagas nukrito, jo meilė ėmė vėsti. Mes abu dėl to labai ken- 
tėjomė. Tada Vilis, vis dar labai prie manęs prisirišęs, davė man tą 
kraupų pasiūlymą: “Leisk man numinti tau kairįjį didįjį pirštą, kad jo 
nagas pasidarytų raudonai mėlynas, o paskui mėlynai juodas“. Aš su- 
tikau, ir jis tai padarė. Po to jo meilė vėl karštai suliepsnojo, ir aš šil- 
džiausi jos spinduliuosę, kol ir kairiojo nykščio nagas nukrito kaip nu- 
vytęs lapas; ir mūsų meilė vėlei patyrė rudenį. Tada Vilis užsinorėjo 
numinti mano dešinįjį nykštį, kurio nagas jau buvo ataugųęs, kad ga- 
lėtų man vėl atsidavęs tarnauti. Bet aš nelecidau. Pasakiau, jeigu tavo 
meilė iš tiesų tokia karšta ir tikra, tai ji apsieis be mano nago. Jis to 
nesuprato ir paliko manc. Po kelių mėnesių mes susitikome koncerte. 
Po pertraukos jis nesiklausęs atsisėdo pric manęs, nės greta buvo tuš- 
čia vieta. Kai choras po devintosios simfonijos pakilo dainuoti, aš at- 
kišau jam savo dešinę koją, pirma nusimovusi batą. Jis užmynė ant 
Jos, bet aš susivaldžiau ir nesutrukdžiau koncerto. Po septynių savai- 
čių Vilis mane vėl paliko. Dar dusyk mes gyvenom kartu kelias savai- 
tes, nes aš dusyk daviau numinti nykštį, sykį kairįjį, sykį dešinįjį. Da- 
bar abu jie suluošinti. Ant jų nebeauga nagai. Vilis kartais ateina pas 
mane, atsisėda priešais ant kilimo, pasibaisėjęs, kupinas gailesčio man 
ir sau pačiam, tačiau be meilės ir ašarų žiūri į abi benages mūsų mei- 
lės aukas. Kartais aš jam sakau: “Klausyk, Vili, einam į Šmū “Svo- 
gūninę“ ir gerai išsiverkiam". Bet jis iki šiol nesutinka. Taigi vargšas 
nieko neišmano apie didžiąją guodėją ašarą. 

Vėliau — Oskaras tai išduoda tiktai norėdamas patenkinti smalsuo- 
lius — į mūsų rūsį atėjo ir ponas Folmeris, beje, radijo imtuvų 
pirklys. Jie abu išsiverkė ir, kaip Kleėpas man vakar sakė per lanky- 
mo valandą, neseniai susituokė. 

Nors visas žmogiškosios būties tragiškumas spėdavo atsiskleisti nuo 
antradienio iki šeštadienio — sekmadieniais “Svogūninė" būdavo už- 
daryta, — mes priimdavom svečius ir pirmadieniais, tai būdavo patys 
didžiausi ašarotojai, nors jų ašaros ir nebūdavo karčiausios. Pirmadic- 
niais būdavo pigiau. Pirmadieniais Šmū už pusę kainos duodavo išsi- 
verkti jaunimui. Paprastai pas mus ateidavo medicinos studentai ir stu- 
dentės. Bet būdavo ir Meno akademijos studentų, daugiausia tie, ku- 
rie norėjo tapti piešimo mokytojais, dalį savo stipėndijų atiduodavo už 
svogūnus. Bet iš kur, man ir šiandien įdomu, pinigų svogūnams im- 
davo abiturientai ir abiturientės? 

Jaunimas verkia kitaip negu senimas. Jaunimo ir problėmos visai 
kitokios. Jos nebūtinai susijusios su egzaminais ir abitūra. “Svogūni- 
nėje“, aišku, iškildavo aikštėn ir tėvo-sūnaus, motinos-dukters tragc- 
dijų. Nors jaunimas ir jausdavosi nesuprastas, jis beveik neašarodavo. 
Oskaras džiaugėsi, kad jaunuomenė kaip ir anksčiau ašaroja dėl mei- 
lės, bet ne vien dėl kūniškos. Gerhardas ir Gudrūna: iš pradžių jie sė- 
dėdavo apačioje ir tiktai vėliau kartu verkdavo galerijoje. 

Ji, didelė, tvirta, rankininkė, studijavusi chemiją. Su vešliu kuodu 
ant pakaušio. Pilkomis ir vis dėlto motiniškomis, kaip prieš karo pa- 
baigą būdavo mėgstama vaizduoti Moterų draugijos plakatuose, akimis 
paprastai kiaurai žvelgdavo priešais save, nieko nematydama. Nors iš- 
kilios kaktos oda buvo matinė, lygi ir sveika, veidą vis dėlto aiškiai 
žymėjo neganda. Nuo Adomo obuolio apvalainas tvirtas smakras ir 
abu skruostai buvo apžėlę vyriška barzda, kurią nėlaimingoji stengė- 
si paslėpti skusdama. Tačiau švelniai odai, matyt, netiko skustuvo aš- 
menys. Gudrūna apverkinėjo paraudusią, suskeldėjusią, spuoguotą ne- 
laimę su vis ataugančia barzda. Gerhardas į “Svogūninę" atėjo vėliau. 
Juodu susipažino nc tramvajuje kaip panelė Pioch ir ponas Folmeris, 
o traukinyje. Jis sėdėjo priešais ją, abu grįžo po semestro atostogų. Jis 
pamilo ją tučtuojau, kad ir su barzda. Ji nedrįso jo pamilti dėl savo 
barzdos, tačiau susižavėjo jo lygia kaip vaiko užpakaliukas smakro 
oda, dėl kurios jis kentėjo; jaunuoliui neaugo barzda, ir dėl to jis ne- 
drįso artintis prie merginų. Vis dėlto Gerhardas užkalbino Gudrūną, ir 
kai jie išlipo centrinėje Diuseldorfo geležinkelio stotyje, tai buvo bent 
jau susidraugavę. Nuo to laiko susitikinėjo kasdien. Kalbėjo apie šį bei 
tą, keisdavosi tam tikromis mintimis, tiktai niekada neužsimindavo 

apie neaugančią ir nuolatos atželiančią barzdą. Gerhardas gailėje 
Gudrūnos ir niekada jos nebučiuodavo dėl nukamuotos odos. Tad 
meilė buvo nekalta, nors abu ne per daug vertino nekaltybę, juk ji p 
galiau studijavo chemiją, o jis netgi norėjo tapti gydytoju. Kai vien 
bendras draugas patarė nueiti į “Svogūninę", abu iš pradžių tiktai p 
niekinamai nusišypsojo, nės, kaip medikas ir chemikė, buvo skeptik: 
Bet pagaliau nuėjo, viens kitą tikindami, jog tiktai studijų tikslais. O 
karas retai buvo matęs taip verkiančius jaunuolius. Jie ėmė nuolat 
lankytis, atitraukdami nuo burnos sutaupydavo šešias markes keturia 
dešimt pfenigų ir verkdavo dėl neaugančios ir švelnius mergiški 
skruostus bjaurojančios barzdos. Kartais jie bandydavo neiti į “Svogi 
ninę“, vieną pirmadienį nesirodydavo, bet kitą būtinai vėl būdavo. 
verkdami, trindami pirštais susmulkintus svogūnus prisipažindavo, jo 
bandė sutaupyti šešias markes keturiasdešimt pfenigų; savo studenti! 
kame kambaryje mėginę smulkinti svogūną, tačiau efektas buvęs n 
tas kaip “Svogūninėje". Reikėjo klausovų. Kompanijoje ašaros liejo: 
greičiau. Apimdavo tikras bendrumo jausmas, kai kairėje, dešinėje | 
viršuje galerijoje matydavo ašarojančius to ir kito. fakulteto kolegas 
taip pat Meno akademijos studentus ir gimnazistus. 

Ir Gerhardas su Gudrūna ne tik ašarojo, bet ir lėtai pasveiko. Ma 
tyt, ašarų rasa nuplovė jų nedrąsą. Jiedu, kaip sakoma, suartėjo. Ji 
ėmė bučiuoti jos nuniokotą 6dą, jinai mėgautis jo lygia oda, ir vien; 
dieną jie nebeatėjo į “Svogūninę", nes jau nebereikėjo. Oskaras juo: 
sutiko po kelių mėnesių Karališkojoje alėjoje ir iš pradžių nepažino 
jis, plikasmakris Gerhardas, buvo su vešlia kaip džiunglės, šviesiai ru. 
da barzda, jos, rauplėtosios Gudrūnos, tiktai viršutinė lūpa buvo pa- 
dengta tamsiu pūkeliu, kuris jai puikiai tiko prie veido. O jos skruostai 
ir smakras švytėjo be jokios vegetacijos. Abu atrodė kaip susituokę 
studentai — Oskaras girdi, kaip jie po penkiasdešimt metų pasakoja 
savo anūkams, jinai, Gudrūna: “Tai buvo tada, kai jūsų senelis dar bu- 
vo be barzdos“. Jisai, Gerhardas: “Tai buvo tada, kai jūsų močiutei 
dar žėlė bazda ir mudu abu kiekvieną pirmadienį vaikščiojom į “Svo- 
gūninę". 

Bet kodėl, paklausite jūs, tie trys muzikantai tebesėdi po laivo tra- 
pu arba vištų kopėčiom? Ar “Svogūninei" prie viso to verksmo, rau- 
dojimo ir dantų griežimo dar reikėjo tikrų nuolatinių muzikantų? 

Instrumentų mes griebdavomės tada, kai svečiai išsiverkdavo, išsi- 
liedavo, savo muzika mes padėdavom pereiti prie kasdieninių pokal- 
bių, išeiti iš “Svogūninės", kad jų vietą galėtų užimti nauji svečiai. 
Klepas, Šolė ir Oskaras buvo prieš svogūnus. Mūsų sutartyje su Šmū 

taip pat buvo punktas, draudžiantis mums kaip svečiams naudotis svo- 
gūnais. Mums jų nercikėjo. Šolė, gitaristas, neturėjo kuo skystis, jis 
visuomet atrodė linksmas ir patenkintas, netgi jeigu vidury regtaimo 
nutrūkdavo iškart dvi bandžo stygos. Mano draugui Klepui sąvokos 
“verksmas" ir “juokas" ir po šiai dienai absoliučiai nesuprantamos. 
Verksmas jį linksmina; aš dar niekad nemačiau Klepo taip juokiantis, 
kaip per jo tetos laidotuves, tos pačios, kuri prieš vestuvės jam buvo 
išskalbusi marškinius ir kojines. O Oskaras? Oskaras turėjo dėl ko 
verkti. Argi nereikėjo nuplauti ašaromis seselės Dorotėjos, ilgos, ne- 
vaisingos nakties ant dar ilgesnio kokosinio tako? O mano Marija, argi 
ji nedavė man dingsties sielvartui? Argi jos šefas, Štencelis, nėsilan- 
kė Bilke? Ar Kurtukas, mano sūnus, nesakė delikatesų pirkliui ir kar- 
navalo mėgėjui iš pradžių “dėde Štenceli“, o paskui “tėte Štenceli"'? 
O be Marijos, argi jie negulėjo po tolimu puriu Zaspės kapinių smė- 
liu, po Brentau kapinių moliu: mano vargšė mama, kvaišas Janas 
Bronskis, virėjas Maceratas, jausmus mokėjęs reikšti tik sriubomis? — 
Visus juos reikėjo apverkti. Tačiau Oskaras buvo iš tų nedaugelio lai- 
mingųjų, kurie galėjo verkti ir be svogūnų. Man padėdavo būgnas. 
Reikėjo tiktai kelių tam tikrų taktų, ir Oskarui ištrykšdavo ašaros, ne 
geresnės ir ne blogesnės už brangias “Svogūninės" ašaras. 

Ir šeimininkui Šmū niekada nereikėjo svogūnų. Juos jam visiškai 
pakeisdavo žvirbliai, kuriuos laisvalaikiu šaudydavo tarp gyvatvorių ir 
krūmų. Dažnai po šaudymo Šmū išrikiuodavo ant laikraščio dvylika 
negyvų Žvirblių, apsiašarodavo, žiūrėdamas į tuos kartais dar šiltus 
plunksnų kamuolėlius, ir vis tebeverkdamas imdavo barstyti trupinius 
ant Reino lankų ir žvyrakmenių. “Svogūninėje" jis turėjo dar vieną 
galimybę išlieti skausmą. Jis įjunko kartą per savaitę šiurkščiai išplūsti 
tualeto tarnautoją, išvadinti tokiais senamadiškais žodžiais kaip: kek- 
šė, mergšė, boba, nelemtoji, neraliuotoji! “Lauk, — girdėdavai šau- 
kiant Šmū, — iš mano akių, pabaisa!" Jis vietoje atleidinėjo tualeto 
tarnautojas, priiminėjo naujas, tačiau netrukus priėjo liepto galą, nes 
nerado. joms pamainos, todėl turėjo vėl priimti tas, kurias jau buvo sy- 
kį ar nesyk išvaręs. Moterys mielai vėl grįždavo į “Svogūninę", juo- 
lab kad nesuprato dalies Šmū keiksmų ir gerai uždirbo. Verksmas la- 
biau negu kitose užeigose varė svečius į gerą vietą; be to, verkiantis 
žmogus dosnesnis už žmogų sausomis akimis. Ypač ponai, kurie išrau- 
dę, išpurtę ir užputę smukdavo už uždangos, mielai traukdavo pinigi- 
nę. Be to, tualeto budėtojos pardavinėjo garsiąsias nosines su svogū- 
nų raštu ir skersai einančiu užrašu “Svogūninė". Jos dailiai atrodė, jo- 
mis galėjai ne vien ašaras šluostytis, bet ir apsirišti galvą. “Svogūni- 

nės“ svečiai vyrai iš perpus sulenktų nosinių siūdinosi trikampius vin 
pelus, kabino juos ant galinių automobilių langų ir atostogų mėnesia 
gabeno Šmū “Svogūninę" į Paryžių, Cėte d'Azur, Romą, Raveną, R 
minį ir net į tolimąją Ispaniją. 

Mes, muzikantai, ir mūsų muzika turėjom dar vieną užduotį: ka 
tais, ypač kai kuriems svečiams supjausčius iš eilės du svogūnu 
“Svogūninėje" pasitaikydavo protrūkių, kurie lengvai galėjo virsti o 
gijomis. Viena vertus, Šmū nemėgo tokio visiško atsipalaidavimo 
įsakydavo mums groti, muzika užkirsti kelią begėdystei, kai kuriem 
ponams atsileidus kaklaraiščius ir kai kurioms damoms ėmus pešiot; 
palaidinukės; kita vertus, pats Šmū iki tam tikro laipsnio akindavo oi 
gijas, ypač impulsyviems svečiams po pirmo svogūno tuoj pakišdama 
antrą. 

Mano žiniomis, pats didžiausias protrūkis, kurį matė “Svogūninė" 
ir Oskaro likimui turėjo, tegu ir ne lemiamos, tačiau didelės reikšmės 
Šmū žmona, linksmoji Bili, nedažnai rodydavosi rūsyje, o jei pasiro 
dydavo, tai su draugais, kurių Šmū nemėgo. Ir šit vieną vakarą ji at 
ėjo su muzikos kritiku Vode ir pypkę rūkančiu architektu Vakcrle. Abi 
ponai buvo nuolatiniai “Svogūninės" svečiai, tačiau sielvartavo dėl gai 
banalių priežasčių: Vodė raudodavo dėl religijos — jis norėdavo kėist 
tikėjimą, būdavo jau pakeitęs ar vėl keisdavo, — pypkės rūkytojas Va 
kerlė verkdavo dėl profesūros, kurios trečiajame dešimtmetyje buvi 
atsisakęs dėl vienos ekstravagantiškos danės, tačiau danė pasirinko ki. 
tą, Pietų Amerikos žemyno gyventoją, sugyveno su juo šešis vaikus 
ir tai Žeidė Vakerlę, dėl to jam vis gesdavo pypkė. Tai piktokas Vo. 
dė įkalbėjo Šmū pačią supjaustyti svogūną. Ji supjaustė, apsiašarojo ii 
atsivėrė, išdėjo Šmū, “Svogūninės" šeimininką, į šuns dienas, papasa- 
kojo tokių dalykų, kuriuos Oskaras takto sumetimais nutyli, ir reikė- 
jo tvirtų vyrų, kad išlaikytų Šmū, norėjusį pulti žmoną; juk pagaliau 
prieš visus ant stalų gulėjo virtuviniai peiliai. Įtūžėlį laikė tol, kol 
lengvabūdė Bili pasišalino su savo draugais Vode ir Vakerle. 

Šmū buvo susijaudinęs ir sutrikęs. Tai rodė jo nerimstančios ran- 
kos, vis tvarkančios svogūnais raštuotą šaliką. Jis kelissyk užlėkė už 
uždangos, išplūdo tenai tualetininkę, pagaliau grįžo susinervinęs ir su 
pilna pintine, perdėtai linksmai paskelbė svečiams, kad jis, Šmū, esąs 
puikios nuotaikos, todėl dabar kiekvienam duosiąs po svogūną dykai, 
ir tuojau visus apdalino. 

Tada ir pats Klepas, kuriam kiekviena, net pati kebliausia žmogiška 
situacija atrodė kaip puikus pokštas, tegu ir ne susimąstė, vis dėlto su- 
sidomėjęs pakėlė antakius ir pasidėjo arčiau fleitą. Mes juk Žinojom, 

kaip pavojinga tokiai jautriai ir subtiliai draugijai dusyk iš eilės suteik- 
ti galimybę išsiverkti. 

Šmū, pamatęs, kad mes laikom paruoštus instrumentus, uždraudė 

mums groti. Ant stalų peiliai pradėjo savo smulkinamąją veiklą. Pir- 
mieji, tokie gražūs, rožinio medžio spalvos lukštai buvo bę ceremonijų 
pašalinti. Keista, bet verkti pradėjo ne damos, o vyrai pačiame žydė- 
jime. Didelio malūno savininkas, viešbučio savininkas su savo trupu- 
tį pasidažiusiu draugu, visas stalas vyrų, viršutinių drabužių fabrikantų, 
atkakusių į tarybos suvažiavimą, ir tasai plikas aktorius, kurį mes va- 
dinom Griežiku, nes jis verkdamas grieždavo dantimis, visi jie ėmė 
ašaroti pirma. Tačiau damas ir juos suėmė ne tas atpalaiduojantis 
verksmas, kurį buvo sukėlęs pirmasis svogūnas, o ištiko verksmo kon- 
vulsijos, baisingai griežė dantimis Griežikas, jis buvo lyg tas aktorius, 
galėjęs priversti teatro publiką taip pat griežti, didžiojo malūno savi- 
ninkas savo išpuoselėtą Žilą galvą daužė į stalą, viešbutininkas kaita- 
liojo savo verksmo konvulsijas su savo gracingojo draugo konvulsijo- 
mis, Šmū, stovėjęs greta ant laiptų, davė šalikui ramybę ir prisimer- 
kęs, aiškiai mėgaudamasis stebėjo ganėtinai atsipalaidavusią publiką. 
Ir tada pagyvenusi dama savo žento akyse persiplėšė palaidinukę. 
Viešbutininko draugas, kurio egzotiškumą jau anksčiau visi buvo pa- 
stebėję, iki pusės nuogas, natūraliai rudas staiga užsilipo ant vieno sta- 
lo, paskui ant kito, ėmė šokti, kaip, matyt, šokama Rytuose, ir davė 
pradžią orgijai, kurios pradžia buvo gan smarki, tačiau apie ją nėverta 
smulkiai pasakoti, nes jai trūko išmonės arba kad ta išmonė buvo per- 
dėm prasta. 
“ Nusivylė ne tik Šmū, ir Oskaras pasibodėjęs iškėlė antakius. Kelios 
kuklios nusirengimo scenos, ponai apsirengė damų apatiniais drabu- 
žiais, amazonės pasičiupo kaklaraiščius ir petnešas, tai čia, tai ten po- 
relės dingdavo po stalu, tiesa, galima paminėti Griežiką, kuris danti- 
mis suplėšė, sukramtė ir beveik prarijo vieną liemenuką. 

Galimas daiktas, jog baisus triukšmas, visi tie “ū-ū!" ir “a!"", už ku- 
rių, galima sakyti, nieko neslypėjo, privertė šeimininką Šmū, nusivy- 
lusį, galimas daiktas, pabūgusį policijos įsikišimo, palikti savo vietą 
šalia laiptų. Jis pasilenkė prie mūsų, sėdėjusių po vištų kopėčiomis, 
kumštelėjo pirma Klepą, paskui mane, sušnypštė: 

— Muziką! Grokit, sakau aš jums! Muziką, padarykit tai velniavai 
galą! 

Tačiau paaiškėjo, kad neišrankiam Klepui orgija paliko įspūdį. Ir jis 
negalėjo groti, nes kretėjo iš juoko. Šolė, laikęs Klepą savo mokyto- 
ju, visiškai jį mėgdžiojo, tad irgi kretėjo iš juoko. Liko tik Oskaras, 

— ir aš neapvyliau Šmū. Aš išsitraukiau iš po suolo savo skar 
būgną, nerūpestingai užsidegiau cigaretę ir pradėjau būgnyti. 

"Be jokio plano ėmiau pasakoti lazdelėmis. Pamiršęs bet kokią 
eigų muzikos rutiną. Oskaras net nedžiazavo. Aš ir nenorėjau, | 
žmonės mane laikytų pašėlusiu būgnininku. Nors ir vaizdavau pri: 
kusį dramerį, grynakraujis džiazistas nebuvau. Aš mėgstu džiazo r 
ziką, kaip mėgstu Vienos valsus. Aš galėjau groti ir tą, ir aną, bet 
grojau. Kai Šmū paprašė duoti įžangą būgnu, aš grojau ne tai, ką r 
kėjau, o ką liepė širdis. Oskarui pavyko įspraust į rankas lazdeles 
tados trimečiui Oskarui. Aš leidausi senais keliais, ėmiau rodyti pas. 
lį trėjų metų vaiko akimis, pirmiausia paėmiau nėgalinčią sukelti 
gijos pokario draugiją už virvutės, tai yra nuvedžiau ją Posadovs! 
kelian, į tetos Kauers vaikų darželį, pasiekiau, kad jie nukartų ap: 
nius žandikaulius, susiimtų už rankų, kreiptų kojas į vidų, lauktų n 
nęs, savo vedlio. Ir aš pakilau iš po laiptų, atsistojau priekyje, p 
miausia išmokiau juos, damas ir ponus, pabandymui “Kepu, kepu į 
ragus“, paskui, visur pastebėjęs prasiveržusį vaikišką linksmumą, tu 
jau baisiausiai išgąsdinau, pabūgnijęs: “Ateina baubas“. Daviau ja 
anksčiau mane kartais, o dabar vis labiau ir labiau gąsdinančiam, ju 
dam kaip anglis ir visų matomam, baubui, išsidūkti “Svogūninėje" 
pasiekiau to, ko Šmū pasiekdavo tik su svogūnais: damoms ir ponar 
per skruostus ėmė riedėti didžiulės kaip pupos ašaros, visi drebėjo 
baimės, prašė manęs pasigailėti, tada aš, norėdamas juos nuraminti 
vėl padėti apsirengti apatinius ir viršutinius drabužius, aksomus ir ši 
kus, pabūgnijau: “Žali, žali mano drabužėliai“, paskui “Raudoni, ra: 
doni mano drabužėliai“, taip pat “Mėlyni, mėlyni...“ ir “Geltoni, ge 
toni...“, perėjau visas spalvas ir tarpinius atspalvius, kolėi priešais m: 
ne vėl stovėjo tvarkingai apsirengusi draugija, surikiavau vaikų daržė 
žygiui, nuvedžiau per “Svogūninę" lyg Ješkentalio kėliu, lyg būtum 
lipę į Erbsbergo kalną, ėję aplink šiurpųjį Gutenbergo paminklą, ly 
Johano dirvoj būtų žydėjusios saulutės, kurias jie, damos ir ponai, va: 
kiškai džiūgaudami būtų galėję skinti. Ir tada leidau, kad visi esanty: 
tarp jų ir Šmū, atsimintų vaikų darželyje praleistą popietę, atlikti ma 
žąjį reikaliuką, pasakiau savo būgnu — mes kaip tik artinomės pri 
tamsaus Velnio tarpeklio, rinkom bukų riešutus, — dabar jau galil 
vaikučiai: ir jie patenkino savo vaikišką poreikį, prišlapino visi, damo 
ir ponai, šeimininkas Šmū, mano draugai Klepas ir Šolė, netgi kažku 
už užuolaidos pasislėpusi tualetininkė apsišlapino, padarė sisi, visi pri 
šlapino kelnaites, atsitūpę ir klausydamiesi savo čiurlenimo. Tiktai ka 
ta muzika nutilo — Oskaras pritarė vaikų orkestrui tyliu barbenimu 

— smarkiu, staigiu smūgiu sukėliau nevaržomos linksmybės audrą. Su 
nerūpestinga dainele: 


Stikle, stikle, stikleli, 
Taurės be dugnų, 

Ponia Holė atsidaro langą 
Ir skambina pianinu, 


nuvedžiau džiūgaujančią, kikenančią, kvailai vaikiškai sapaliojančią 
: draugiją pirma į drabužinę, kur sutrikęs barzdotas studentas aprengė 
suvaikėjusius Šmū svečius, paskum, būgnydamas mėgstamą dainelę 
“Kur tos darbščios skalbėjėlės?", užvedžiau damas ir ponus betoniniais 
laptais į viršų, pro avikailiais apsitaisiusį portjė išlydėjau į lauką. Po 
kaip pagal užsakymą pasakiškai žvaigždėtu, dosniu penkiasdešimtųjų 
metų pavasario nakties dangum paleidau damas ir ponus, kurie dar il- 
gai senamiestyje krėtė vaikiškas eibes, nėjo namo, kol! policininkai 
jiems padėjo prisiminti amžių, padėtį ir savo telefono numerius. 

O aš, kikėnantis, savo būgną glostantis Oskaras, grįžau į “Svogū- 
ninę“, kur Šmū vis dar plojo delnais, šlapiomis kelnėmis išsiskėtęs 
stovėjo prie vištų kopėčių ir, atrodo, tetos Kauers vaikų darželyje 
jautėsi panašiai kaip Reino lankose, kur suaugęs Šmū šaudydavo 
žvirblius. 


PRIE ATLANTO PYLIMO, ARBA BUNKERIAI 
NEGALI ATSIKRATYTI BETONO 


Aš tiktai norėjau padėti Šmū, “Svogūninės" šeimininkui. O jis ne- 
galėjo man atleisti už tą solo numerį skardiniu būgnu, kuris jo bran- 
giai mokančius svečius pavertė į kelnės besišlapinančiais ir dėl to ver- 
kiančiais... be svogūnų verkiančiais vaikais. 

Oskaras bando jį suprasti. Ar jis tik neišsigando mano konkurenci- 
jos, nes svečiai vis dažniau nustumdavo į šalį po senovei paduotus, 
ašaras varančius svogūnus, prašydavo Oskaro, jo būgno, manęs, kur- 
sai savo būgnu galėjau prišaukti kiekvieno, kad ir patics seniausio sve- 
čio vaikystę? 

Iki tol tenkinęsis tualeto tarnautojų atleidinėjimais Šmū atleido 
mus, savo muzikantus, ir pasisamdė stačiomis griežiantį smuikininką, 
kurį labai panorėjęs galėjai laikyti čigonu. 

Bet po mūsų išvarymo daug geriausių “Svogūninės" svečių pagra 
sino daugiau nebesilankysią, tad Šmū po kelių savaičių turėjo ryžt 
kompromisui: trissyk per savaitę griežė smuikininkas. Trissyk pėr sa 
vaitę griežėm mes, pareikalavę ir gavę didesnį užmokestį: dvidešim 
markių už vakarą, be to, ėmėm gauti daugiau arbatpinigių — Oska 
ras įsigijo taupomąją knygelę ir ėmė džiaugtis procentais. 

Ta taupomoji knygelė netrukus man padėjo bėdoje, nes atėjo mir. 
tis, pasiėmė mūsų šeimininką Ferdinandą Šmū, atėmė iš mūsų darb; 
ir algą. 

Anksčiau aš jau sakiau: Šmū šaudė žvirblius. Kartais jis pasiimda- 
vo mus, pasisodindavo į savo mersedesą ir liepdavo Žiūrėti, kaip jis 
šaudo žvirblius. Kad ir kartais pasitaikydavo nesutarimų dėl mano 
būgno, nuo kurių kentėjo ir Klepas su Šole, palaikę manė, Šmū ir jo 
orkestro santykiai liko draugiški, iki, kaip sakiau, atėjo mirtis. 

Mes įlipom į automobilį. Šmū pati, kaip visada, sėdėjo prie vairo. 
Šmū — tarp Oskaro ir Šolės. Mažo kalibro šautuvą jis laikė ant ke- 
lių ir tarpais jį glostė. Mes nuvažiavom beveik iki Kaizersverto. Mu- 
džių kulisai abipus Reino upės. Šmū pati liko automobilyje skaityti 
laikraščio. Klepas buvo nusipirkęs razinų tr gan reguliariai dėjosi jas 
į burną. Šolė, kažką studijavęs, kol tapo gitaristu, ėmė atmintinai sa- 
kyti eilėraščius apie upę Reiną. O tas rodėsi ir iš poetiškos pusės, ne- 
paisant vasaros meto, bė įprastų tempiamų baržų, Dutsburgan nešė 
bangų sūpuojamus rudens lapus; ir jeigu ne Šmū mažo kalibro šautuvo 
tarpais tariamas žodelis, tai popietę priešais Kaizersvertą būtų buvę 
galima pavadinti taikia. 

Kai Klepas baigė razinas ir nusivalė pirštus į žolę, savo darbą bai- 
gė ir Šmū. Prie vienuolikos šaltų plunksnų kamuolėlių jis pridėjo 
dvyliktą, kaip sakė, dar krutantį žvirblį. Šaulys jau pakavo savo lai- 
mikį — mat Šmū jį kiekvienusyk kažkodėl veždavosi namo, — kai vi- 
sai greta ant vandens atneštų šaknų nutūpė žvirblis, nutūpė taip aki- 
vaizdžiai, buvo toks pilkas, toks pavyzdinis žvirblis, kad Šmū neįsten- 
gė atsispirti pagundai; jis, niekada pėr vieną popietę nenušovęs dau- 
giau kaip dvylika žvirblių, nušovė tryliktą — to Šmū nereikėjo daryti. 

Kai jis padėjo tą tryliktą šalia kitų dvylikos, mes nuėjom prie juodo 
mersedeso ir radom jame Šmū žmoną miegančią. Pirmas priekin at- 
sisėdo Šmū. Paskui gale įsitaisė Šolė ir Klepas. Man irgi reikėjo sėsti, 
bet aš nesėdau, pasakiau, kad noriu dar truputį pasivaikščioti, girdi, 
parvažiuosiu tramvajum, į mane nereikia kreipti dėmesio, ir jie be Os- 
karo, apdairiai nesėdusio automobilin, nuvažiavo Diuseldorfo pusėn. 

Aš lėtai nusekiau iš paskos. Ir man nereikėjo toli eiti. Tenai dė! ke- 

lio remonto buvo apvažiavimas. Jis vedė per Žvyryną. Ir tame Žvyry- 
ne, maždaug septyni metrai Žemiau kelio lygio, ratais aukštyn gulėjo 
juodas mersedesas. 

Žvyryno darbininkai buvo ištraukę iš automobilio tris sužeistuosius 
ir Šmū lavoną. Greitoji pagalba jau buvo iškviesta. Aš nusileidau į 
žvyrduobę, tuojau prisisemdamas pilnus batus Žvyro, truputį pasidomė- 
jau sužeistaisiais, bet nepasakiau jiems, klausinėjantiems, kad ir kaip 
skaudėjo, kad Šmū negyvas. Sustingusiomis ir nustebusiomis akimis 
žiūrėjo jis į trim ketvirčiais debesimis aptrauktą dangų. Laikraštis su 
jo popietės laimikiu buvo išsviestas iš automobilio. Dvylika Žvirblių 
suskaičiavau aš ir niekur neradau trylikto, vis tebeieškojau, kai grei- 
tosios pagalbos automobilis jau suko į žvyrduobę. 

Šmū pati, Klepas ir Šolė buvo lengvai sužeisti: sumušimai, keli 1ū- 
žę šonkauliai. Kai vėliau aplankiau Klėpą ligoninėje ir paklausiau, dėl 
ko atsitiko nelaimė, jis papasakojo stulbinančią istoriją: kai jie lėtai, 
dėl duobėto apvažiavimo suko aplink žvyrduobę, staiga pasirodė šim- 
tas, jeigu ne šimtai žvirblių, kurie pakilo nuo gyvatvorių, kreivų vais- 
medžių, apsupo mersedėsą, ėmė belsti į priekinį stiklą, išgąsdino Šmū 
pačią ir vien savo žvirbliška jėga sukėlė: nelaimę ir pražudė Šmū. 

Į Klepo pasakojimą galima žiūrėti kaip nori; Oskaras žiūri į jį 
skeptiškai, juolab kad jis, laidojant Šmū Pietinėse kapinėse nepamatė 
daugiau žvirblių, kaip prieš kelerius metus, kai dar buvo paminklų dir- 
bėjas ir šriftininkas. Užtat su skolintu cilindru tarp kitų laidotuvinin- 
kų eidamas paskui karstą devintame lauke pamačiau akmentašį Kor- 
nefą, kuris tenai su man nepažįstamu pagalbininku statė diabazo 
plokštę dviviečiam kapui. Kai karstas su smuklininku Šmū buvo ne- 
šamas pro šalį į naują dešimtą lauką, jis pagal kapinių instrukciją nu- 
sitraukė nuo galvos kepurę, bet nėpažino manęs, galimas daiktas, dėl 
cilindro, ir pasitrynė sprandą, tai rodė, jog ant jo esama sirpstančių ar 
jau persirpusių šunvočių. 

Laidotuvės! Aš jau buvau jus nuvedęs į daugelį kapinių ir kažkur 
jau sakiau: laidotuvės visuomet primena kitas laidotuves — todėl nc- 
pasakosiu apie Šmū laidotuves ir Oskaro į praeitį nukreiptas mintis per 
jas — Šmū buvo palaidotas tvarkingai, be jokių ekscesų, — bet aš nc- 
nuslėpsiu nuo jūsų, kad po laidotuvių — per jas jokios įtampos nebu- 
vo, nes našlė gulėjo ligoninėje, — mane užkalbino vienas ponas, pa- 
sivadinęs dr. Dešu. 

Dr. Dešas vadovavo koncertinei agentūrai. Tačiau agentūra jam ne- 
priklausė. Be to, dr. Dešas prisistatė kaip buvęs “Svogūninės" svečias. 
Man jis niekada nebuvo kritęs į akis. Bet jis sakėsi buvęs tada, kai aš 

paverčiau Šmū svečius veblenančiais, laimingais darželinukais. Taip, 
Dešas pats, kaip jis man vienam prisipažino, per mano būgną grįžo į 
laimingą vaikystę ir dabar norėjo mane ir mano — kaip jis pavadino 
— “pašėlišką triuką“ iškelti į prideramas aukštumas. Jis, girdi, turįs 
įgaliojimus pasiūlyti man sutartį, pasakišką sutartį; aš galėčiau ją iš- 
kart pasirašyti. Priešais krematoriumą, kur Šugeris Leo, Diuseldorfe 
vadinamas Zaberiu Vilėmu, su baltomis pirštinėmis laukė laidotuvinin- 
kų, jis išsitraukė popierių, kuriuo aš už didžiulę pinigų sumą buvau 
įpareigojamas kaip “Oskaras, būgnininkas“ koncertuoti vienas didelėse 
salėse, scenoje vienas užimti du, tris tūkstančius klausytojų. Dešas la- 
bai nusiminė, kai aš nesutikau čia pat vietoje pasirašyti. Aš pasiteisi- 
nau Šmū mirtimi, pasakiau, kad negaliu iškart, nės buvau labai prisi- 
rišęs prie gyvo Šmū, dar neišėjęs iš kapnių jau dairytis naujo duon- 
davio, bet sakiau, kad pagalvosiu, galbūt leisiuosi nedidelėn kelionėn, 
o paskui aplankysiu jį, poną dr. Dešą, ir, tarkim, pasirašysiu tai, Ką jis 
vadina darbo sutartim. 

Nors aš ir nepasirašiau kapinėse jokios sutarties, dėl savo nėtvir- 
tos finansinės padėties Oskaras buvo priverstas priimti ir įsidėti kišė- 
nėn avansą, kurį tasai dr. Dešas man pasiūlė jau ne kapinėse, 0 prie- 
šais jas aikštėje, Kur buvo pasistatęs automobilį, ir diskretiškai įteikė 
voke sykiu su vizitine kortele. 

Ir aš leidausi kelionėn, netgi ne vienas, o su bendrakeleiviu. Ap- 
skritai būčiau mieliau keliavęs su Klepu. Bet Klepas gulėjo ligoninė- 
je ir negalėjo juoktis, nes buvo susilaužęs keturis šonkaulius. Aš taip 
pat mielai būčiau pasikvietęs kelionėn Mariją. Vasaros atostogos dar 
nebuvo pasibaigusios, tad būtume galėję pasiimti Kurtuką. Bet ji vis 
dar flirtavo su savo šefu, Štenceliu, kuris liepė Kurtukui vadinti jį “tė- 
te Štenceliu". 

Tad iškeliavau su dailininku Lankesu. Jūs žinote Lankesą kaip vy- 
resnįjį grandinį Lankesą, taip pat kaip laikiną mūzos Ulos sužadėtinį. 
Kai. aš su avansu ir taupomgąja knygele kišenėje aplankiau dailininką 
Lankesą Sitardo gatvėje, kur jis turėjo ateljė, tai tikėjausi, kad pas jį 
rasiu savo buvusią kolegę Ulą; mat keliauti norėjau su mūza. 

Aš radau Ulą pas dailininką. Mes, pasisakė ji man tarpduryje, jau 
dvi savaitės susižiedavę. Su Hansiuku Kragesu nieko neišėję, reikėję 
nutraukti sužadėtuves; ar aš pažįstąs Hansiuką Kragėesą? 

Oskaras nepažinojo paskutinio Ulos sužadėtinio ir labai tai apgai- 
lėjo, paskui išdėstė savo kilniadvasišką pasiūlymą, bet priėjęs dailinin- 
kas Lankesas Ulai dar nesutikus, pats pasisiūlė Oskarui į bendrakelei- 
vius ir pavaišino mūzą, ilgakoję mūzą Ulą, antausiais, kad ji nenori 

likti namie ir dėl to ašaroja. 

Kodėl! Oskaras tylėjo? Kodėl jis, norėjęs keliauti su mūza, jos ne- 
užstojo? Kad ir kaip gražiai įsivaizdavau kelionę greta plonos lyg vy- 
telė, šviesiu pūkeliu apžėlusios Ulos, vis dėlto man buvo baugu per di- 
delio artumo su mūza. Nuo mūzų rekia laikytis atstu, sakiau aš sau, 
kitaip mūzos bučinys taps įpročiu. Geriau keliausiu su dailininku Lan- 
kesu, kuris muša mūzą, kai jinai nori jį pabučiuoti. 

Dėl mūsų kelionės tikslo ilgai nediskutavom. Mums rūpėjo tiktai 
Normandija. Mes norėjom aplankyti bunkerius tarp Kano ir Kaburo. 
Kadangi tenai per karą susipažinome. Tik sunku buvo gauti vizas. Ta- 
čiau apie tai Oskaras nieko nepasakos. 

Lankesas buvo šykštus Žmogus. Nors jis visai negaili pigių arba iš- 
kaulytų dažų ir be saiko krečia juos ant prastai gruntuotų drobių, su 
popieriniais pinigais ir monetomis elgiasi labai taupiai. Jis niekados 
neperka cigarečių, o rūko be perstogės. Kad atskleisčiau jo godulio 
sistemą, turiu štai ką papasakoti: kai tik gauna kieno nors cigarėtę, 1š- 
siima iš kairės savo kelnių kišenės dešimt pfenigų, trumpai palaiko 
juos ore, paskui įsikiša į dešinę kišenę, kur per dieną jų susikaupia ne- 
mažas kiekis. Jis uoliai rūko ir sykį, būdamas geros nuotaikos, man 
prisipažino: 

— Per dieną aš užsirūkau po dvi markes! 

Sklypą Vorstene, kurį maždaug prieš metus nusipirko, Lankesas įsi- 
gijo už visokių pažįstamų cigaretes, tikriau sakant, jį užsirūkė. 

Su tuo Lankesu Oskaras išvažiavo į Normandiją. Mes sėdome į 
greitąjį traukinį. Lankesas buvo. linkęs keliauti autostopu. Bet kadan- 
gi už abu mokėjau aš, tai jis galų gale sutiko. Nuo Kano iki Kaburo 
važiavom autobusu. Pro šalį lėkė tuopos, už kurių driekėsi pievos su 
gyvatvorėmis. Žalmargės karvės teikė kraštovaizdžiui pieniško šoko- 
lado reklamos vaizdą. Tiesa, pozityve būtų reikėję panaikinti vis dar 
matomas karo žymes, bjaurojančias kiekvieną kaimą, taip pat ir Ba- 
veno kaimelį, kuriame aš netekau savo Rozvitos. 

Nuo Kaburo mes krantu nuėjom iki Ornės žiočių. Nelijo. Už Le 
Homo Lankesas pasakė: 

— Mes namie, vyruti! Duok man cigaretę! 

Dar jam neperdėjus monetos iš vienos kišenės į kitą, jo visąlaik į 
priekį atkišta Vilkiška galva jau rodė į vieną iš daugelio sveikų bun- 
kerių kopose. Ilga kaire ranka jis nutvėrė savo kuprinę, lauko molbertą 
ir tuziną porėmių, dešine mane ir nutempė prie betono. Oskaro bagažą 
sudarė lagaminėlis ir būgnas. 

Trečią mūsų buvimo ant Atlanto kranto dieną — į tą laiką mes iš- 

kuopėm iš “Doros septyni“ vidaus pripustytą smėlį, panaikinom bjau 
rius įsimylėjėlių paliktus pėdsakus, pavertėm ją gyvenama patalpa, pa 
statę dėžę ir pasitiesę miegmaišius, — Lankesas atsinešė nuo krant 
gan didelę menkę. Ją buvo gavęs iš Žvejų. Jis nutapė jų valtį, 0 ji 
įkišo jam menkę. 

Kadangi mes vis tebevadinom bunkerį “Dora septyni“, tai nenuos 
tabu, jog Oskaras, darinėdamas žuvį, mintyse buvo su sesele Dorotė 
ja ir laikė rankose žuvies kepenis ir pienius. Aš nuskutau menkę prie 
saulę, o Lankesas ta proga greitomis nuliejo akvarelę. Mes sėdėjon 
pasislėpę nuo vėjo už bunkerio. Rugpjūčio saulė stovėjo ant galvo 
virš betoninio kupolo. Aš ėmiau smaigstyti į Žuvį česnako skiltelės 
Ten, kur pirma buvo pieniai, kepenys ir viduriai, aš prikimšau svogū 
nų, sūrio ir kmynų, tačiau pienių ir kepėnų neišmečiau, abu tuos dė 
likatesus sukišau į Žuvies nasrus, kuriuos užkimšau citrina. Lankesa 
šniukštinėjo aplinkui. Ieškodamas grobio landžiojo po “Doras keturi 
trys“ ir tolesnes. Apsikarstęs dėžėmis ir kartonais, kuriuos naudojo ta 
pybai, grįžo atgal ir pamaitino ugnelę malkomis. 

Mes visą dieną nesunkiai galėjom kūrenti laužą; mat smėlyje ka. 
du žingsniai kyšojo vandens atneštos, lengvos kaip plunksnos, išdžiū 
vusios šakos ir metė ant kranto besikaitaliojančius šešėlius. Ant į ti 
laiką susidariusių Žarijų aš uždėjau dalį geležinių balkono grotų, ku. 
rias Lankesas buvo išlupęs vienoje apleistoje pliažo viloje. Žuvį ištry. 
niau alyvų aliejum, paguldžiau ant karštų, taip pat alyva ištėptų gro. 
tų. Ant traškančios menkės išspaudžiau kelias citrinas ir daviau jai lė. 
tai — Žuvis nemėgsta skubos — prisirpti stalui. 

Stalą pasidarėm iš kelių tuščių kibirų ir ant jų užtiesto plataus, ke: 
liose vietose perlinkusio tolio lapo. Šakučių ir skardinių lėkštelių tu- 
rėjom atsivežę. Kad nukreipčiau Lankeso dėmesį —- alkanas kaip Žu- 
vėdra jis suko aplink ramiai kepančią žuvį, — aš atsinešiau iš bunkė- 
rio būgną. Padėjau jį ant smėlio ir ėmiau priešais vėją barbenti, nuo- 
latos keisdamas laždeles, skaidydamas mūšos ir prasidedančio potvy- 
nio garsus: Bebros fronto teatras lanko betoną. Kašubija ir Norman- 
dija. Feliksas ir Kiti, akrobatų pora, jie susimazgo, atsimazgo ant bun- 
kerio, sako prieš vėją — kaip kad Oskaras būgnija prieš vėją — ei- 
lėraštį, kurio refrenas vidury karo skelbė artėjantį nemalonų metą: 
“Kuriam penktadieniais — žuvis ir kiaušinienė — žodžiu, kasdieną 
bydermėjeris artėja“, deklamavo saksuojanti Kiti; o Bebra, mano iš- 
mintingasis Bebra, propagandos kuopos kapitonas, linkčiojo; o Rozvi- 
ta, mano Viduržemio jūros Raguna, pakėlė pikniko pintinę, padengė 
ant betono, ant “Doros septyni“, stalą; vyresnysis grandinis Lankesas 

irgi valgė baltą duoną, gėrė šokoladą, rūkė kapitono Bebros cigaretes... 

— Ak Oskarai! — šūktelėjo dailininkas Lankesas. — Aš norėčiau 
taip mokėti tapyti, kaip tu būgniji; duok man cigaretę! 

Tada aš lioviausi būgnijęs, aprūpinau savo palydovą rūkalu, patik- 
rinau Žuvį, ir man ji pasirodė graži: švelniomis, baltomis ir truputį iš- 
sprogusiomis akimis. Lėtai, nepraleisdamas nė vienos vietos aš išspau- 
džiau ant tarpais parudavusios, tarpais sutrūkinėjusios menkės odos 
paskutinę citriną. 

— Aš alkanas! — pareiškė Lankesas. Jis parodė savo ilgus, smai- 
lius geltonus dantis ir kaip beždžionė trenkė sau kumščiais į languo- 
tais marškiniais aptemptą krūtinę. 

— Galvą ar uodegą? — daviau aš pasirinkti ir uždėjau žuvį ant 
pergamentinio popieriaus, patiesto virš tolio vietoj staltiesės. 

— Ką tu man patarsi? — Lankėsas užgesino cigaretę ir įsidėjo ki- 
šenėn nuorūką. 

-- Kaip draugas, sakyčiau taip: “Imk uodegą“. Kaip virėjas, galiu 
siūlyti tiktai galvą. Tačiau mano mama, buvusi didelė Žuvų mėgėja, 
dabar pasakytų: “Pone Lankesai, imkite uodegą ir žinosit, ką turit“. 
Tuo tarpu mano tėvui gydytojas patardavo... 

— Su gydytojais aš nenoriu prasidėti, -— sumurmėjo Lankesas. 

— Gydytojas Holacas mano tėvui visuomet patardavo imti menkės 
arba, kaip pas mus sakydavo, doršo, galvą. 

— Tada imu uodegą. Tu nori mane apstumti, aš matau! -—— Lankc- 
sas vis dar nepasitikėjo manim. 

— Tuo geriau Oskarui. Aš supratau, kas yra galva. 

— Tada aš 1mu galvą, jeigu tu jos taip nori. 

— Sunku tau, Lankesai! — pasakiau aš, baigdamas diskusiją. —- 
Imk galvą, o man tegu bus uodega. 

— Na vyruk, aš apstūmiau tave, ar ne? 

Oskaras sutiko, kad buvo apstumtas. Aš Žijojau, kad jam tiktai ta- 
la bus skanu, kai kimšdamas žuvį žinos, kad yra manė apstūmęs. Aš 
pavadinau jį senu, padūkusiu sukčium, laimės vaiku, likimo lepūnu — 
ir mes puolėm prie žuvies. 

Jis paėmė priekinę dalį, aš išspaudžiau likusias citrinos sultis ant 
baltos, besiskiriančios uodegos mėsos, iš kurios lindo minkštos kaip 
sviestas česnakų skiltelės. : 

Lankesas čiulpė menkės kaulus, Žvairavo į mane ir į uodegą: 

— Duok man paragauti savo uodegos. 

Aš linktelėjau galva, jis paragavo, nežinojo, ką manyti, kol Oska- 
ras paragavo jo dalies ir vėl jį nuramino: jis gavęs geresnį gabalą. 

Valgydami žuvį mes gėrėm bordo. Aš apgailestaudamas pasakiau, 
kad geriau būtų, jog savo kavos puodeliuose turėtume baltojo vyno. 
Lankesas atmetė mano abejones, prisiminęs, kad būdamas vyresnysis 
grandinis “Doroje septyni" visada gėręs tiktai raudoną vyną, iki pra- 
sidėjo invazija: 

— Tai buvom prisilakę, kai prasidėjo. Kovalskis, Šerbachas ir ma- 
žylis Loifholdas, jie dabar guli už Kaburo tose pačiose kapinėse, nė 
nesuprato, kad prasidėjo. Toj pusėj, prie Aromanšo puolė anglai, o 
mūsų ruože daugybė kanadiečių. Vos tiktai užsitempėm ant pečių pet- 
nešas, jie jau ir čia, sako: “How are you?“ 

'askui smeigdamas šakute į orą ir spjaudydamas kaulus: 

-— Beje, šiandien Kaburė aš mačiau Hercogą, tą prictranką, kur an- 
dai čia buvo. Vyresnįjį leitenantą. 

Žinoma, Oskaras prisiminė vyresnįjį leitenantą Hercogą. Lankėsas 
rydainas žuvį man papasakojo, kad Hercogas kasmet vis važiuoja į 
Kaburą su žemėlapiais ir matavimo prietaisais, nes bunkeriai jam ne- 
duoda ramybės. Jis norįs užsiimti matavimais ir pas mus, “Doroj sep- 
tyni" 

Mums dar tebesėdint prie Žuvies — ji pamažu nuogino savo di- 
džiuosius grobus, — atėjo vyresnysis lčitenantas Ilereogas. Jis buvo su 
chaki spalvos kelnėmis iki kelių tr pro atvirus drobinius marškinius 
rodė Žilai rudus plaukus. Mes, aiškų, nepakilome. Lankcesas vadino 
mane savo draugu ir bičiuliu Oskaru, o Hercogą vyresniuoju atsargos 
leitenantu. | 

Atsargos lcitenantas tuojau ėmė nuodugniai tyrinėti “Dorą septyni“, 
iš pradžių apėjo betoną iš lauko pusės, ir Lankesas tai leido. Jis pil- 
dė lenteles, turėjo ir artilerijos žiūronus, kuriais nedavė ramybės ap- 
linkai ir artėjančiam potvyniui. “Doros šeši" šaudymo angas, esančias 
visai Čia pat, glostė taip švelniai, lyg norėdamas padaryti malonumą 
savo žmonai. Kai norėjo apžiūrėti “Dorą septyni", mūsų atostogų na- 
melį, iš vidaus, Lankesas tam pasipriešino: | 

— Klausykit, Hercogai, aš nesuprantu, ko jums reikia! Ko jūs vis 
sukate apie tą betoną. Juk viskam seniai passė, kas tada buvo taip 
svarbu. 

Passė — mėgstamas Lankeso žodis. Pasaulį jis skirsto į dabartinį 
tr passė. Bet atsargos vyresniajam leitenantui atrodė, kad nė passė, 
kad sąskaitos dar nesuvestos, kad prieš istoriją reikia jausti atsakomy- 
bę visada, ir sakė, jog dabar apžiūrėsiąs “Dorą septyni“ iš vidaus: 

— Jūs mane supratote, Lankesai! 

Hercogas jau metė šešėlį ant mūsų stalo ir žuvies. Jis norėjo pra- 
eiti pro mus ir įžengti į bunkerį, virš kurio durų betono ornamentai vis 
dar priminė menišką vyresniojo grandinio Lankeso ranką. 

Hercogas nepraėjo pro mūsų stalą. Lankesas, šakotasis grandinis, 
trenkė kumščiu iš apačios ir patiesė vyresnįjį atsargos leitenantą Hci- 
cogą ant kranto smėlio. Purtydamas galvą, gailėdamasis sutrukdyto žu- 
vies valgymo, Lankesas pakilo, suėmė. kaire ranka per krūtinę drobi- 
nius vyresniojo leitenanto marškinius, nutempė jį, paliekantį tolygią 
šliūžę, į šoną ir numetė nuo kopos taip toli, kad mes jo daugiau nė- 
matėm, tik girdėjom. Hercogas susirinko šavo matavimo instrumentus, 
kuriuos Iankesas jam buvo numetęs iš paskos, ir nuėjo keikdamasis, 
šaukdamasis visų istorinių dvasių, kurias Lankesas pirma buvo apibū- 
dinęs kaip passė. 

— Jis nebuvo visai neteisus, tas Hercogas. Nors ir yra trenktas. 
Jeigu mes čia nebūtume buvę tokie girti, tai ką gali žinot, kas būtų li- 
kę iš kanadiečių. 

Aš tegalėjau pritariamai linktelėti, nes išvakarėse per atoslūgį tarp 
kriauklių ir tuščių krabų kiautų buvau radęs iškalbingą kanadietiškos 
uniformos sagą. Oskaras įsidėjo tą sagą piniginėn ir taip ja džiaugė- 
si, lyg būtų radęs retą etruskų monetą. 

Vyresniojo leitėnanto Hercogo vizitas, kad ir labai trumpas, sukė- 
lė prisiminimų bangą: 

— Ar prišimeni, Lankesai, kaip mes su fronto teatro grupe apžiū- 
rinėjom jūsų betoną, tada irgi pūtė toksai pat vėjelis kaip šiandien; ir 
staiga iš kažkur atsirado šešios ar septynios vienuolės, ieškančios tarp 
Romelio šparagų krabų, ir tau, Lankesai, buvo įsakyta išvalyti kran- 
tą; tu padarei tai kulkosvaidžiu. 

Lankesas prisiminė, jis nučiulpė kaulus ir net pasakė vardus: seselė 
Scholastika, seselė Agneta, sakė jis ir smulkiai apibūdino rausvą nau- 
Jokės veidą su daug juodo aplink, nupiešė ją man taip aiškiai, kad 
nuolatos prieš akis stovintis mano pasaulietiškos medicinos seselės, se- 
selės Dorotėjos, paveikslas tegu ir ne išnyko, vis dėlto šiek tiek ap- 
siblausė; juo labiau jog po kėlių minučių — man tai jau nebeatrodė 
stebuklas — iš Kaburo pusės per kopas vėjas atnešė jauną vienuolę, 
rožinę ir su daug juodo aplink. 

Nuo saulės ji dangstėsi juodu lietsargiu, kokius paprastai mėgsta 
pagyvenę ponai. Ant kaktos turėjo ryškiai žalią celiuloidinį snapelį, 
panašų į Holivudo Žmonių akių saugą. Kopose ją kažkas šaukė. Ne- 
toliese, atrodo, buvo daugiau vienuolių. 

— Sesele Agneta! — šaukė jos. — Sesele Agneta, kurgi jūs? 

Ir seselė Agneta, jauna būtybė virš mūsų ir ryškėjančių menkės 
grobų, atsakė: 

— Čia, sesele Scholastika. Čia taip tyku! 

Lankesas išsišiepė ir patenkintas linktelėjo savo vilkiška galva, lyg 
būtų užsakęs šį katalikišką paradą, lyg niekas negalėtų jo nustebinti. 

Jaunoji vienuolė pamatė mus ir sustojo kairėje prie bunkerio. Jos 
rožinis veidas su dviem apskritom nosiaskylėm ir truputį atsikišusiais, 
bet šiaip be priekaištų, dantimis ištarė: 

—- O! | 

Lankesas pasuko sprandą ir kaklą nepajudindamas liemens: 

— Na, seselė, iškylaujam? 

Ir kaipmat susilaukė atsakymo: 

— Mes kasmet viengkart einam prie jūros. O aš matau jūrą pirmą- 
kart. Ji tokia didelė! 

Tam aš negalėjau paprieštarauti. Iki pat šios dienos manau, jog toks 
jūros apibūdinimas yra pats tiksliausias. 

Lankesas parodė svetingumą, badydamas šakute mano dalį Žuvies, 
pasiūlė: 

— Gal truputį Žuvies, sesele? Ji dar šilta. 

Jo nepriekaištinga prancūzų kalba manė nustebino, ir Oskaras taip 
pat išbandė savo svetimos kalbos Žinias: 

— Nesivaržykite, sesele. Šiandien juk penktadienis. 

Tačiau ir užuomina apie, be abejonės, griežtas jos ordino taisykles 
nepaveikė abito išradingai slepiamos merginos taip, kad ji sėstų prie 
mūsų stalo. 

— Jūs visada čia gyvenat? — paklausė ji smalsiai. 

Mūsų bunkeris jai atrodė gražus ir truputį juokingas. Tuo mėtu 
kadre virš kopų keterų pasirodė vyresnioji ir dar penkios vienuolės su 
juodais lietsargiais ir žaliais reporterių snapais. Agneta nurūko pas jas 
ir buvo, kick aš supratau rytų vėjo sukedėntą žodžių srautą, smarkiai 
išbarta, paskui priimta į vidurį. 

Lankesas svajojo. Jis laikė apverstą šakutę burnoje ir spoksojo | 
plevenančią grupę ant kopos. 

— Tai ne vienuolės, tai burlaiviai. 


— Burlaiviai balti, — papricštaravau aš. 
— Tai juodi burlaiviai. — Su Lankesu negalėjai diskutuoti. — Ta, 
kur kairėj, yra flagmanas. Agneta — greita korvetė. Palankus vėjas: 


kilio linija, nuo kliverio iki achterštevenio, ant kryžinio, didžiojo ir 
mažojo foko visos burės iškeltos, pirmyn link horizonto, į Angliją! Į5i- 
vaizduok: rytoj rytą tomiai pabunda, pasižiūri pro langą ir ką pama- 
to: penkiasdešimt tūkstančių vienuolių, apsikarsčiusių iki pat topų VČ- 

liavomis, jau sukasi šonu... 

— Naujas religimis karas! — padėjau aš jam. — Flagmanas turės 
vadintis “Marija Stiuart“ arba “De Valera“, arba, dar geriau, “Don Žu- 
anu". Nauja, judri armada keršija už Trafalgarą! “Mirtis visiems pu- 
"ritonams!" — aidi šūkis, ir anglai šįsyk neturi Nelsono. Invazija gali 
prasidėti: Angija nustoja būti sala! 

Lankesui ta mūsų šneka atrodė pernelyg politiška. 

— Jos neša skudurus, — pareiškė jis. 

— Plaukia sau. 

Taigi jos plaukė arba nešė skudurus Kaburo link, laikydamos liet- 
sargius tarp savęs ir saulės. Tiktai viena truputį atsiliko, linkčiojo ei- 
dama, kažką kilnojo ir mėtė. Likusi flotilės dalis — jei laikysimės tų 
pačių terminų — lėtai, kreisuodama priešais vėją taikė į sudėgusius 
buvusio pliažo viešbučio kulisus. 

— Ji neištraukia inkaro, arba jai sugedo vairas. — Lankesas ir 10- 
liau laikėsi jūrininkų kalbos. — Ar tik čia ne greitoji korvetė, nc Ag- 
neta? 

Korvetė ar fregata, šiaip ar taip, prie mūsų kilnodama ir mėtyda- 
ma kriaukles artinosi naujokė Agnceta. 

— Ką gi mes čia renkam, sesele? — paklausė Lankėsas, nors pats 
puikiai matė. 

— Kriauklės! — ji ištarė tą žodelį ypatingai skonėdamasi ir vėl pa- 
silenkė. 

— Argi tai leidžiama? Juk tai žemiškos gėrybės. 

Aš parėmiau naujokę Agnetą: 

— Klysti, Lankesai. Kriauklės „niekada nebuvo žemiškos gėrybės. 

— Tada tai kranto gėrybės, šiaip ar taip, gėrybės, o jų vienuolėms 
nevalia turėti. Joms reikia skursti, skursti ir darsyk skursti! Ar ne, se- 
sele! 

Seselė Agneta šyptelėjo atsikišusiais dantimis: 

— Aš jų nedaug paimsiu. Ir atiduosiu vaikų darželiui. Vaikai taip 
mėgsta su jomis Žaisti ir dar niekada nėra buvę prie jūros. 

Agneta stovėjo priešais bunkerio duris ir Žvilgčiojo į jo vidų. 

— Kaipgi jums patinka mūsų namelis? — gerinausi aš. O Lanke- 
sas tiesiai pasakė: — Aplankykite mūsų vilą. Tai nieko nekainuos, st- 
sele! 

Ji kasė smailais suvarstomais batais smėlį, kartais pakeldama, ta- 
da vėjas jį pagriebdavo ir berdavo mums ant žuvies. Truputį sutriku- 
si, dabar jau aiškiai šviesiai rudomis akimis ji tyrinėjo mus ir mūsų 
stalą. 

— Betgi man negalima, — pasakė, laukdama mūsų prieštaravimo. 

— Ką jūs, sesele! — nušlavė į šalį visas kliūtis dailininkas ir pa- 
kilo. — Iš tenai atsiveria puikus vaizdas. Per šaudymo angas matyti 
visas krantas. 

Ji vis dar svyravo ir buvo aiškiai prisisėmusi pilnus batus smėlio. 
Lankesas parodė ranka į bunkerio duris. Jo betoninės puošmėnos metė 
ryškų, ornamentinį šešėlį. 

— Viduje švaru! 

Kviečiantis dailininko mostas, atrodo, padėjo vienuolei apsispręsti. 

— Bet tiktai trumpam! — pasakė ji ir šmurkštelėjo pirma Lanke- 
so į bunkerį. 

Tas nusivalė į kelnes rankas — dailininkams būdingas judėsys — 
ir pagrasino prieš išnykdamas: 

— Žiūrėk, kad neliestm -=mano žuvies! 

Bet Oskaras jau buvo sotus. Aš atsitraukiau nuo stalo ir atsidaviau 
smėlį pustančio vėjo ir perdėtiems seno galiūno potvynio garsams. Ko- 
ja prisitraukiau būgną ir būgnydamas ėmiau ieškoti išeities iš šio bu- 
toninio kraštovaizdžio, iš bunkerių, šių daržovių, vadinamų Romelio 
šparagais, pasaulio. 

Pirmiausia ir nelabai sėkmingai bandžiau būgnyti apie meilę: kita- 
dos ir aš mylėjau seselę. Ne vienuolę, o medicinos. Ji gyveno Ceid- 
lerio bute už matinio stiklo durų. Ji buvo labai graži, bet aš jos ne- 
mačiau. Tenai buvo kokoso plaušų takas, kuris pakliuvo tarp mūsų. 
Ceidlerio koridoriuje buvo per tamsu. Tad aš kokoso plaušus pažinau 
labiau negu seselės Dorotėjos kūną. 

Kai kokosinio tako tema pernelyg greitai baigėsi, bandžiau ritmiš- 
kai išlieti savo ankstyvą meilę Marijai tr lyg tas greitai augančias vi- 
joklinės rožes pasodinti ją priešais bunkerį. Bet čia ir vėl tarp mūsų 
atsistojo seselė Dorotėja: nuo jūros padvelkė karboliu, apsirengusios 
medicinos seselių drabužiais mojo Žuvėdros, kaip Raudonojo Kryžiaus 
sagė švietė saulė. 

Ir Oskaras apsidžiaugė, kai jam buvo sutrukdyta. Grįžo vyresnio- 
ji, seselė Scholastika, su savo penkiom vienuolėm. Jos atrodė pavar- 
gusios ir kreivai, sielvartingai laikė skėčius: 

— Ar nematėt jaunos vienuolės, mūsų naujokės? Ji tokia jauna. Ir 
pirmąkart mato jūrą. Matyt, pasiklydo. Kurgi jūs, sesele Agneta? 

Man neliko nieko kita, kaip šįsyk į nugarą pučiamą pulką pasiųsti 
Ornės žiočių, Aromanso, Vinstono uosto link, kur anglai kadaise bu- 
vo primetę jūrai savo dirbtinį uostą. Jos visos vargu ar būtų tilpusios 
į mūsų bunkerį. Iš pradžių man, tiesa, magėjo pasiųsti tą draugiją pas 

dailininką Lankesą, bet paskui vienu metu užplūdęs draugiškumo, pa- 
sibodėjimo ir piktumo jausmas paliepė parodyti nykščiu į Ornės Žžio- 
tis. Vienuolės pakluso mano nykščiui, ant kopos keteros visos šešios 
virto mažėjančiomis, juodai plazdančiomis dėmėmis: ir jų sielvartin- 
gas “sesele Agneta, sesele Agneta!“ vis silpo nuo vėjo, kol pagaliau 
visas susigėrė į smėlį. 

Lankesas pirmas išėjo iš bunkerio. Dailininkui būdingas judesys: jis 
nusivalė į kelnes rankas, paspoksojo į saulę, pareikalavo iš manęs ci- 
garetės, įsikišo ją į marškinių kišenę ir puolė prie šaltos Žuvies. 


— Nuo to-išalksti, — pareiškė jis užuominom ir užgulė maniškę 
uodegos dalį. 
— Ji dabar, aišku, bus nelaiminga, — prikišau aš Lankesui, ska- 


naudamas žodelį “nelaiminga". 

— Ko gi? Jai nėra ko jaustis nelaimingai. 

Lankesas negalėjo įsivaizduoti, jog jo bendravimo būdas ką nors 
galėtų padaryti nelaimingą. 

— Ką ji dabar daro? — paklausiau aš, nors norėjau paklausti ko 
kito. 

— Siuva, — pademonstravo man Lankesas žuvies šakutė. — Jos 
abitas truputį plyšo, dabar ji užsiuva skylę. 

Siuvėja išėjo iš bunkerio. Ji tuojau vėl išskleidė skėtį, 6 ėmė nerū- 


kai išiarė: 

— Iš jūsų bunkerio tikrai atsiveria gražus vaizdas. Visas pliažas 
matyti ir jūra. 

Prie mūsų. žuvies griaučių ji sustojo. 

— Ar galiu paragauti? 

Mes drauge linktelėjom. 

— Jūros oras sukelia alkį, — padėjau aš, ir ji linktelėjo, paėmė pa- 
raudusiomis, suskirdusiomis, sunkų darbą liudijančiomis rankomis ga- 
baliuką mūsų žuvies ir ėmė rimtai, sunkiai ir susimąsčiusi kramtyti, 
lyg atrajodama tai, ką buvo suvalgiusi prieš žuvį. | 

Aš pasižiūrėjau po jos kyku. Žaliąjį reporterio snapą buvo pamir- 
šusi bunkeryje. Maži, vienodo dydžio prakaito lašai rikiavosi ant jos 
lygios, dėl balto standaus apvado madoniškai atrodančios kaktos. Lan- 
kesas vėl pareikalavo cigaretės, nors dar nebuvo surūkęs anos. Nume- 
čiau jam visą pakelį. Kol jis dėjosi marškinių kišenėn tris ir kišosi 
tarp lūpų ketvirtą, seselė Agneta nusigręžė, numetė šalin skėtį ir nu- 
bėgo — aš tik dabar pamačiau, kad ji basa, — kopos viršun ir dingo 
mūšos pusėj. 

— Tegu bėga, — orakulo balsu pasakė Lankesas. — Ji arba sugrįš 
čionai, arba nesugrįš. 

Aš nenustygau vietoje, negalėjau ramiai stebėti dailininko cigaretės. 
Užsilipau ant bunkcrio ir apžvelgiau potvynio arčiau prineštą pliažą. 

— Na? — pasidomėjo Lankesas. 

--— Rengiasi. — Daugiau informacijos jis iš manęs neišpešė. — 
Matyt, nori išsimaudyti, kad atvėstų. 

Aš laikiau, jog maudytis per potvynį ir tik pavalgius pavojinga. Ji 
jau buvo įsibridusi iki kelių, grimzdo vis gilyn ir rodė man apvalai- 
ną nugarą. Rugpjūčio pabaigos vėsokas vanduo jos, rodės, negąsdino: 
Ji ėmė plaukti, įgudusiais judesiais, demonstruodama įvairius stilius ir 
skrosdama bangas. 

— Tegu sau plaukia, lipk žemyn nuo bunkerio! 

Aš pasižiūrėjau atgal ir pamačiau, jog Lankesas išsitiesęs rūko. Pli- 
ki menkės grobai baltai šviesdami dominavo saulėje ant stalo. 

Kai nušokau nuo betono, Lankesas atvėrė savo dailininkiškas akis 
ir pasakė: 

— Puikus paveikslas: “Tvinstančios vienuolės“. Arba: “Vienuolės 
per potvynį". 

-— Pabaisa! -— surikau aš. —- O jeigu ji prigėrs? 

Lankėsas užmerkė akis: 

— Tada paveikslas vadinsis “Skęstančios vienuolės". 

— O jeigu sugrįš ir puls tau po kojų? 

Ir dailininkas nė nemirktelėjęs paskelbė nuosprendį: 

— Tada ji ir mano paveikslas bus “Puolusi vienuolė"! 

Jam egzistavo tik juoda ir balta, galva ir uodega, prigėrusi arba 
puolusi. Iš manęs jis ėmė cigaretes, vyresnįjį leitenantą numetė nuo 
kopos, valgė mano žuvį, vaikui, atiduotam tarnauti dangui, parodė mū- 
sų bunkerio vidų ir, jai tebeplaukiojant atviroje jūroje, grėmėzdiška, 
gumbuota koja jau piešė ore paveikslus, iškart numatydamas tormatus, 
duodamas jiems pavadinimus: “Tvinstančios vienuolės“. “Vienuolės 
per potvynį“. “Skęstančios vienuolės“. “Puolusios vienuolės“. “Dvide- 
šimt penki tūkstančiai vienvolių“. Pailgas formatas: “Vienuolės ant 
Trafalgaro kalvos“. Aukštas formatas: “Vienuolės nugali lordą Nelso- 
ną“. “Vienuolės prieš vėją“. “Vienuolės nešamos pavėjui“. “Vienuolės 
plaukiančios prieš vėją“. Juoda, daug juodos, negryna balta ir mėly- 
na ant ledo: “Invazija, arba Mistiška, barbariška, nyku“ — senas ka- 
ro laikų betono pavadinimas. Ir visus tuos paveikslus, pailgo ir aukš- 
to formato, dailininkas Lankesas nutapė, kai mes grįžom į Reino kraš- 
tą, paleido ištisas vienuolių serijas, rado meno pirklį, besidomintį vie- 

nuolių paveikslais, pateikė keturiasdešimt tris vienuolių paveikslus pa- 
rodai, pardavė septyniolika kolekcionieriams, pramonininkams, meno 
muziejams, taip pat vienam amerikiečiui, davė progą kritikams Jį, Lan- 
kesą, lyginti su Pikasu, ir savo pasisekimu įtikino mane, Oskarą, su- 
sirasti koncertų menedžerio dr. Dešo vizitinę kortelę, nes ne tik jo, bet 
ir mano menui reikėjo duonos: trimečio būgnininko Oskaro prieškario 
ir pokario metų įspūdžius reikėjo. paversti grynu, skambančiu pokario 
metų auksu. 


BEVARDIS PIRŠTAS 


— Na, — paklausė Ceidleris, — tai jūs gal jau išvis nedirbsit? 

Jį pykino, kad Klepas ir Oskaras tik sėdi Klepo arba Oskaro kam- 
baryje ir beveik nieko nedaro. Aš, tiesa, sumokėjau už paskutinius pi- 
nigus, kuriuos gavau kapinėse iš dr. Dešo avansą Šmū laidotuvių pro- 
ga, nuomą už spalio mėnesį, bet lapkritis žadėjo būti niūrus ir finan- 
sinė prasme. 

Tuo tarpu pasiūlymų mudviem netrūko. Tai vienoj, tai kitoj šokių 
salėj, taip pat naktinėse įstaigose būtume galėję groti džiazą. Tačiau 
Oskaras nebenorėjo groti džiazo. Mudu su Klepu kivirčijomės. Jis sa- 
kė, kad mano nauja maniera mušti būgną neturi nieko bendra su džia- 
zu. Aš jam neprieštaravau. Tada jis mane vadino džiazo idėjos išda- 
viku. 

Kai Klepas lapkričio pradžioje rado naują būgnininką Bobį iš “Vie- 
naragio“, taigi gerą pakaitalą man, o sykiu su būgnininku — ir dar- 
bo senamiestyje, mes vėl ėmėm kalbėtis kaip draugai, nors Klepas tuo 
metu jau pradėjo daugiau šnekėti, negu galvoti, Vokietijos komunisių 
partijos dvasia. 

Man dabar liko atviros vien tiktai dr. Dešo koncertų agentūros du- 
rys. Pas Mariją aš nei galėjau, nei norėjau grįžti, juolab kad jos ger- 
bėjas, Štencelis, ketina skirtis ir po skyrybų padaryti Mariją Marija 
Štencel. Kartais aš iškaldavau pas Kornefą kokį užrašą paminklui, nu- 
eidavau ir į Akademiją, duodavausi meno mokinių juodinamas arba 
abstrahuojamas, dažnai, tačiau be jokių kėslų lankiau mūzą Ulą, kuri 
tuoj po mūsų kelionės. prie Atlanto pylimo buvo priversta nutraukti su- 
žadėtuves su dailininku Lankesu, nes Lankesas dabar norėjo vien tapy- 
ti brangius vienuolių paveikslus, o mūzos Ulos nesiteikė net mušti. 

Dr. Dešo vizitinė kortelė tyliai ir įkyriai gulėjo ant mano stalo šalia 

vonios. Kai aš ją vieną dieną suplėšiau ir išmečiau, nes nėnorėjau tu- 
rėti su dr. Dešu nieko bendra, tai su siaubu pastebėjau, kad telefono 
numerį ir tikslų agentūros adresą galiu pasakyti atmintinai kaip eilė- 
raštį. Tai aš dariau tris dienas, negalėjau dėl to telefono numerio už- 
migti, todėl ketvirtą dieną susiradau telefono kabiną, surinkau nume- 
rį, sugavau prie aparato Dešą, kuris dėjosi kas valandą laukęs mano 
skambučio ir paprašė ateiti į agentūrą tos pačios dienos popietę, mat 
norėjo pristatyti mane savo šefui, šefas laukiąs pono Macerato. 

Koncertų agentūra “Vakarai " buvo devintame naujai pastatyto įstai- 
gų dangoraižio aukšte. Įžengdamas į liftą, aš pagalvojau, ar agentūra 
šiuo vardu nedangsto kokios nors man nepriimtinos politikos. Jėigu jau 
yra agentūra “Vakarai “, tai panašiame įstaigų dangoraižyje būtinai bus 
agentūra “Rytai". Pavadinimas buvo parinktas gan neblogai, nės aš 
tuojau suteikiau pirmenybę agentūrai “Vakarai" ir, išlipęs aštuntame 
aukšte 1š lifto, suvokiau pasirinkęs teisingai. Kilimais išklotos grindys, 
daug Žalvario, netiesioginis apšvietimas, visur garso izoliacija, prie 
kiekvienų durų santarvė, sekretorės, ilgakojės ir šlamančios, atsiduo- 
dančios savo viršininkų cigarečių dūmais; aš vos nepraėjau pro “ Va- 
karų“ agentūros patalpas. | 

Dr. Dėšas sutiko mane išskėstomis rankomis. Oskaras apsidžiaugė, 
kad jis jo neapkabino. Žaliu megztiniu apsitempusios merginos rašo- 
moji mašinėlė man įėjus nutilo, bet paskui atsigriebė už tai, ką buvo 
dčl manęs praradusi. Dešas paskambino šefui, kad aš atėjau. Oskaras 
atsisėdo ant angliškai raudono minkšto krėslo priekinio kairiojo šešta- 
dalio. Tada vienos šoninės durys atsidarė, rašomoji mašinėlė sulaikė 
kvapą, susidariusi trauka nukėlė mane nuo krėslo, durys man už nu- 
garos „užsidarė, kilimas nutekėjo per šviesią salę, nusinešė mane, kol 
plieninis baldas man pasakė: dabar Oskaras stovi priešais šefo rašo- 
mąjį stalą, kažin kick centnerių jis galėtų sverti? Aš pakėliau savo mė- 
lynas akis, paieškojau šefo kitapus be galo tuščios ąžuolinės plokštės 
ir radau, invalido vežimėlio krėsle, kurį lygiai kaip dantų gydytojo kė- 
dę galėjai pakelti ir pasukti į šoną, savo paralyžiuotą, tiktai akis ir 
pirštų galus dar pajudinantį draugą ir mokytoją Bebrą. 

Ak, dar ir balsą turėjo! Iš Bebros burnos mane pasiekė žodžiai: 

— Štai ir vėl susitikom, pone Maceratai. Argi aš jau prieš daug 
metų, kai jums dar patiko būti trejų metų vaiku, nesakiau: “Tokie 
žmonės kaip mes nepasimeta?!“ Tiktai, deja, turiu pastebėti, kad jūs 
smarkiai ir neėprotingai pakeitėte savo proporcijas. Argi jūs anksčiau 
nebuvote tik devyniasdešimt keturių centimetrų? 

Aš linktelėjau galva ir vos neapsiverkiau. Prie sienos, už tolygiai 

dūzgiančio, elektros motoro varomo mokytojo vežimėlio kaip vienin- 
telė sienos puošmena kabojo barokiškai įrėmintas natūralaus dydžio 
mano Rozvitos, didžiosios Ragunos, portretas. Nesekdamas mano 
žvilgsnio, tačiau žinodamas, į ką jis nukreiptas, Bebra beveik nejudin- 
damas burnos pasakė: 

— Ak taip, geroji Rozvita? Kažin, ar jai patiktų naujasis Oskaras? 
Vargu. Ji pažinojo kitokį Oskarą, trejų metų, pūstažandį ir vis dėlto 
puikų meilužį. Ji mylėjo jį labiau, negu kada nors man sakė ar prisi- 
pažino. O jis vieną dieną atsisakė jai atnešti kavos, tada ji nuėjo at- 
sinešti pati ir žuvo. Ta, kiek Žinau, buvo ne vienintelė pūstažandžio 
Oskaro žmogžudystė. Ar ne jis nuvarė į kapus savo vargšę mamą? 

Aš linktelėjau, ačiū Dievui, man jau tekėjo iš akių ašaros ir aš lai- 
kiau jas nukreipęs į Rozvitą. Tada Bebra smogė man antrą smūgį: 

— O kaip ten buvo su tuo pašto tarnautoju Janu Bronskiu, kurį tre- 
jų metų Oskaras mėgo vadinti savo galimu tėvu? Jis įdavė jį bude- 
liams. Ir jie peršovė jam krūtinę. Galbūt jūs, pone Oskarai Maceratai, 
drįstantis rodytis nauju pavidalu, pasakytumėte man, kas atsitiko ant- 
rajam galimam trejų metų būgnininko tėvui, bakalėjininkui Maceratui? 

Tada aš prisiėmiau ir tą mirtį, prisipažinau atsikratęs Macerato, pa- 
vaizdavau jo suorganizuotą uždusimą, nebesislėpdamas daugiau už ru- 
siško automato pasakiau: 

-— Aš tai padariau, mokytojau Bebra. Tai mano darbas, tai irgi ma- 
no darbas, aš jį nužudžiau, aš kaltas ir dėl tos mirties... Pasigailėkite! 

Bebra nusijuokė. Aš nežinau, kaip jis juokėsi. Jo vežimėlis ėmė tir- 
tėti. Vėjai sušiaušė jo baltus neūžaugos plaukus viršum šimto tūkstan- 
čių raukšlelių, sudarančių jo veidų. 

Aš darsyk primygtinai paprašiau pasigailėti, nutaisiau saldų balsą, 
žinodamas, kad jis veikia, užsidengiau akis rankomis, žinodamas, kad 
jos gražios ir taip pat veikia: 

— Pasigailėkite, mielas mokytojau Bebra! Pasigailėkite! 

Tada jis, ryžęsis būti mano teisėju ir puikiai atlikęs tų vaidmenį, 
paspaudė kažkokį mygtuką dramblio kaulo spalvos skydelyje, kurį tu- 
rėjo tarp kojų. 

Kilimas man už nugaros atnešė žaliu megztiniu apsitaisiusią mer- 
giną. Ji turėjo aplanką, išskleidė jį ant ąžuolinės plokštės, maždaug 
mano raktikaulio aukštyje gulinčios ant plieninių vamzdžių raizginio 
ir neduodančios man matyti megztiniuotos merginos atskleistų doku- 
mentų. Ji padavė man plunksnakotį: už Bebros pasigailėjimą reikėjo 
sumokėti parašu. 

Aš vis dėlto išdrįsau duoti invalido vėžimėlin nukreiptą klausimą. 

Aš negalėjau aklomis palikti savo signatūros toje vietoje, kurią rodė 
lakuotas nagas. 

— Tai darbo sutartis, — atsakė Bebra. — Pasirašykite vardu ir pa- 
varde. Parašykite “Oskaras Maceratas“, kad mes žinotume, su kuo tu- 
rime reikalą. 

Kai tik pasirašiau, elektros motoro dūzgimas sustiprėjo penkiagu- 
bai, aš atitraukiau akis nuo plunksnakočio ir dar spėjau pamatyti, kaip 
greitaeigis vežimėlis bevažiuodamas susitraukė ir įsmuko pro vienas 
šonines duris. 

Kai kas dabar gali pamanyti, jog ta dviejų egzempliorių sutartis, 
kurią aš dusyk pasirašiau, nupirko mane su visa siela ar vertė Oska- 
rą daryti baisius nusikaltimus. Nieko panašaus! Kai dr. Dešo padeda- 
mas paskui prieškambaryje ėmiau studijuoti sutartį, tai greit ir nesun- 
kiai supratau, kad Oskarui reikės vienam su savo skardiniu būgnu ro- 
dytis publikai, kad man reikės būgnyti taip, kaip būgnijau būdamas 
trejų metų ir vėliau Šmū “Svogūninėje". Koncertinė agentūra įsiparei- 
gojo paruošti mano turnė, pirma paleisti į darbą reklamos būgną, Os- 
karui būgnininkui pradedant mušti savo skardinį. 

Kolei vyko reklamos kampanija, aš gyvenau iš antro kilniadvasiš- 
ko koncertinės agentūros “Vakarai '" avanso. Kartais nueidavau į įstaigų 
dangoraižį, šnekteldavau su žurnalistais, leisdavausi jų fotografuoja- 
mas, kartą net pasiklydau toje dėžėje, kuri visur vienodai kvepėjo, at- 
sidavė ir čiuopėsi kaip kažkas perdėm nepadoru, aptraukta be galo tą- 
siu, visa izoliuojančiu prezervatyvu. Dr. Dešas ir megztiniuotoji mer- 
gina buvo man labai malonūs, tiktai mokytojo Bebros daugiau nieka- 
da nemačiau. 

Apskritai jau prieš pirmą turnė būčiau galėjęs išsinuomoti geresnį 
butą. Tačiau likau pas Ceidlerį dėl Klepo, bandžiau numaldyti drau- 
gą, pykstantį ant manęs, kad bendrauju su menedžeriais, bet nenusi- 
leidau jam ir daugiau niekada nėjau su juo į senamiestį, nebegėriau 
alaus, nevalgiau šviežios kraujinės dešros su svogūnais ir, norėdamas 
pasiruošti būsimoms kelionėms traukiniais, lankiau gerus geležinkelio 
restoranus. 

Oskaras čia neturi vietos ilgai ir plačiai aprašinėti savo pasiekimus. 
Likus savaitei iki turnė pradžios pasirodė pirmi, gėdingai įtaigūs pla- 
katai, paruošę man pasisekimą, pristatinėję mane kaip burtininką, ste- 
buklingą gydytoją ir mesiją. Pirmiausia apvažiavau Rūro srities mies- 
tus. Salės, kuriose koncertavau, talpino tūkstantį penkis šimtus — du 
tūkstančius Žmonių. Aš visiškai vienas tupėdavau scenoje priešais juo- 
dą aksominę sieną. Į mane šviesdavo prožektorius. Mane puošdavo 

smokingas. O mano būgnijimo klausėsi visai ne jauni džiazo fanai. 
Suaugę asmenys nuo penkiasdešimt penkerių ir vyresni klausėsi ma- 
nęs, Žavėjosi mano menu. Kad tiksliau apibūdinčiau jų amžių, turiu 
pasakyti, jog Žmonės nuo keturiasdešimt penkerių iki penkiasdešimt 
penkerių sudarė maždaug ketvirtį mano publikos. Tai buvo jaunesnieji 
mano gerbėjai. Kitą ketvirtį sudarė penkiasdešimt penkerių — šešias- 
dešimties metų Žmonės. Senės ir seniai buvo didžiausia ir dėkingiau- 
sia mano klausytojų dalis. Aš kreipdavausi į labai garbaus amžiaus 
žmones, ir jie man atsakydavo, nelikdavo nebylūs, kai duodavau žo- 
dį trejų metų: būgnininkui, džiaugdavosi, beje, ne senių kalba, o vai- 
kiškai, kaip trejų metų vaikai vapėdami ir veblendami, sykiu su ma- 
no būgnu sakydami “raspu, raspu, raspu“, kai Oskaras jiems ką nors 
pasakodavo apie nuostabų nuostabaus Rasputino gyvenimą. Tačiau 
daug didesnį pasisekimą negu Rasputinas, kuris daugeliui klausytojų 
jau buvo pernelyg sudėtingas, turėjo temos, kurių turinį sudarė ne ko- 
kie nors ypatingi įvykiai, o tik būsenos, kurias aš vadinau taip: “Pir- 
mieji dantys" — “Kokliušas" — “Ilgos vilnonės kojinės graužia“ — 
“Kas sapnuoja ugnį, tas prišlapina lovytę“. 

Seniems žmoneliams tai patiko. Čia tai jie įsijausdavo. Kamuoda- 
vosi, nes jiems kaldavosi pirmi dantys. Du tūkstančiai senolių kosė- 
davo kaip patrakę, nes aš užleisdavau ant jų kokliušą. O kaip jie ka- 
sydavosi, kai apmaudavau ilgomis vilnonėmis kojinėmis. Viena kita 
sena dama, vienas kitas senas ponas prišlapindavo apatinius ir sudrė- 
kindavo sėdynę, nes aš duodavau vaikučiams susapnūuoti gaisrą. Aš jau 
nebežinau, ar tai buvo Vupertalyje, ar Bochume, nė, meluoju, tai bu- 
vo Reklinghauzene: aš būgnijau seniems kalnakasiams, mano pasiro- 
dymą rėmė profsąjunga, ir aš pagalvojau, kad sėni šachtininkai, daug 
metų kasę juodą anglį, nelabai išsigąs juodo baubo. Tad Oskaras pa- 
būgnijo “Ateina baubas“ ir pamatė, kaip tūkstantis penki šimtai šach- 
tininkų, matę visokių orų, užtvindytų šachtų, streikavę 17 buvę be dar- 
bo, dėl juodo baubo pakėlė tokį triukšmą, kad — todėl aš ir miniu šį 
atsitikimą — už storų užuolaidų išmalė daugybę iškilmių salės langų. 
Štai kokiu aplinkiniu keliu aš atgavau savo stiklus gurinantį balsą, bet 
beveik nesinaudojau juo, nes nenorėjau susigadinti biznio. 

Mat mano kelionės buvo biznis. Kai grįždavau ir atsiskaitydavau su 
dr. Dešu, tai pasirodydavo, jog mano skardinis būgnas yra aukso ka- 
sykla. 

Man net nepasiteiravus apie mokytoją Bebrą — aš jau buvau ne- 
tekęs vilties jį pamatyti, — dr. Dešas pranešė, jog Bebra laukia 
manęs. 

Antrasis mano susitikimas su mokytoju buvo kiek kitoks negu pir- 
mas. Oskarui jau nebereikėjo stovėti priešais plieninį baldą, jis rado 
pagal jo proporcijas sukonstruotą, elektra varomą, valdomą vežimėlį, 
stovintį priešais mokytojo kėdę. Mes ilgai sėdėjom, tylėjom, klausė- 
mės spaudos pranešimų ir ataskaitų apie Oskaro būgnijimo meną, vi- 
sa tai dr. Dešas buvo užrašęs juoston ir dabar leido mums. Atrodė, jog 
Bebra patenkintas. Man tos laikraštininkų šnekos buvo truputį nema- 
lonios. Jie kūrė mano kultą, man ir mano būgnui teikė gydomųjų ga- 
lių. Aš, girdi, galįs atgaivinti atmintį, pirmąkart buvo ištartas Žodelis 
“oskarnizmas", kuris netrukus virto terminu. 

Paskui megztiniuotoji mergina atnešė man arbatos. Mokytojui ji už- 
dėjo ant liežuvio dvi piliules. Mes ėmėm plepėti. Jis daugiau nebekal- 
tino manęs. Viskas buvo kaip ir prieš daug metų, kai sėdėjom “Ketu- 
rių metų laikų“ kavinėje, tiktai trūko sinjoros, mūsų Rozvitos. Pastė- 
bėjęs, kad mokytojas užmigo nuo mano kiek per ilgų pasakojimų apie 
Oskaro praeitį, aš pirma dar gal penkiolika minučių pažaidžiau su sa- 
vo elektriniu vežimėliu, pabirbinau jį, pagainiojau parketu, pasukinė- 
jau kairėn ir dešinėn, priverčiau išaugti bei susitraukti ir sunkiai išsi- 
skyriau su tuo universaliu baldu, taip gundančiu savo begalinėmis ga- 
limybėmis. 

Antra mano turnė sutapo su Adventu. Aš paruošiau atitinkamą pro- 
gramą ir susilaukiau tiek katalikų, tick protestantų laikraščių giriamųjų 
himnų. Juk man pavykdavo senus, užkietėjusius nusidėjėlius paversti 
plonai ir jaudinamai Advento giesmės giedančiais vaikais. 

— Jėzau, aš myliu tave, aš mirštu dėl tavęs, — giedodavo du tūks- 
tančiai penki šimtai žmonių, apie kuriuos net sunku pamanyti, kad bū- 
dami tokio senyvo amžiaus galėtų taip vaikiškai karštai tikėti. 

Atitinkamai elgiausi ir per trečią turnė, sutapusią su karnavalų me- 
tu. Per jokį vadinamąjį vaikų karnavalą negalėjo būti linksmiau ir lais- 
viau kaip per mano koncertus, kur kiekviena tirtanti močiutė, kiekvie- 
nas suklypęs senelis virsdavo juokingai naivia plėšiko nuotaka, pykšt 
pykšt darančiu plėšikų vadu. | 

Po karnavalo pasirašiau sutartis su plokštelių firma. Įrašus dariau 
garso nepraleidžiančiose studijose, perdėm sterili jų atmosfera mane iš 
pradžių varžė, bet paskui liepiau pakabinti ant sienų milžiniškų senų 
žmonelių, sutinkamų prieglaudose ir ant parkų suolų, nuotraukų ir po 
to jau būgnijau beveik taip pat įtaigiai kaip ir nuo Žmonių įkaitusio- 
se iškilmių salėse. 

Plokšteles graibstė kaip šiltas bandeles: ir Oskaras praturtėjo. Ar aš 
tada atsisakiau savo vargano, buvusio vonios kambario Ceidlerio bu- 


452 


te? Dėl savo draugo Klepo, taip pat dėl tuščios kamaraitės už mati- 
nio stiklo durų, kur kadaise kvėpavo seselė Dorotėja, aš savo kamba- 
rio neatsisakiau. Ką Oskaras darė su tiek pinigų? Jis pasipiršo Mari- 
jai, savo Marijai. 

Aš pasakiau Marijai: jeigu tu liepsi nešdintis Štenceliui, ne tekėsi 
už jo, 0 paprasčiausiai išvarysi, tai aš nupirksiu tau moderniai įreng- 
tą delikatesų parduotuvę geriausiame kvartale, nes juk tu, Marija, esi 
gimusi bizniui, o ne kokiam nors priklydusiam ponui Štenceliui. 

Aš teisingai ją įvertinau. Ji paliko Štencelį, atidarė už mano lėšas 
Frydricho gatvėje pirmaklasę delikatesų parduotuvę, o prieš savaitę 
Oberkaselyje — Marija man tai džiaugsmingai ir su padėka pranešė 
vakar — galėjo atidaryti savo parduotuvės filialą. 

Iš kokios savo turnė aš tada grįžau, iš septintos ar iš aštuntos? Tai 
buvo karščiausią metų mėnesį, liepą. Centrinėje geležinkelio stotyje 
pasimojau taksi ir nuvažiavau tiesiai į įstaigų dangoraižį. Kaip ir ge- 
ležinkėlio stotyje, priešais dangoraižį laukė įkyrūs autografų medžio- 
tojai — pensininkai ir močiutės, kurios verčiau būtų ganiusios savo 
anūkus. Aš tuojau pasiprašiau priimamas šefo, radau atidarytas šoni- 
nes duris, kilimą vedantį link plieninio baldo; tačiau prie stalo sėdė- 
jo ne mokytojas, manęs laukė ne vežimėlis, o dr. Dcšo šypsena. 

Bebra buvo miręs. Mokytojo nebebuvo jau kelios savaitės. Bebros 
pageidavimu, aš nebuvau informuojamas apie jo blogą savijautą. Nie- 
kas, net jo mirtis neturėjo nutraukti mano turnė. Netrukus paskelbus 
testamentą paveldėjau apvalią sumą ir Rozvitos portretą, tačiau paty- 
riau rimtų finansinių nuostolių, nes per vėlai pranešiau, jog atsisakau 
dviejų sutartimi jau numatytų turnė į Pietų Vokietiją ir Šveicariją, ir 
buvau patrauktas atsakomybėn už sutarties laužymą. 

Nors ir gavau tuos kelis tūkstančius markių, Bebros mirtis mane 
sunkiai ir ilgam paveikė. Aš uždariau savo būgną ir beveik nekėliau 
kojos iš kambario. Be to, mano draugas Klepas tomis savaitėmis vč- 
dė, paėmė į Žmonas rudaplaukę pardavėją, nes sykį buvo padovano- 
Jęs jai savo nuotrauką. Prieš pat vestuves, į kurias aš nebuvau kvies- 
tas, jis atsisakė kambario, persikėlė į Stokholmą, ir Oskaras liko vie- 
nintelis Ceidlerio nuomininkas. 

Mano santykiai su ežiu truputį pasikeitė. Kai beveik kiekvienas 
laikraštis didelėmis raidėmis išspausdino mano pavardę, jis ėmė su 
manim elgtis pagarbiai ir už atitinkamą sumelę davė raktą nuo tuščio 
seselės Dorotėjos kambario; vėliau aš jį išsinuomojau, kad jis neišnuo- 
motų kam nors kitam. 

Taigi mano liūdesys turėjo maršrutą. Aš atidarydavau abiejų kam- 

barių duris ir nuo savo būsto vonios per koridoriaus kokosinį taką 
traukdavau į Dorotėjos kamaraitę, spoksodavau tenai į tuščią drabužių 
spintą, duodavausi išjuokiamas virš komodos kabančio veidrodžio, 
sielvartaudavau prie sunkios nepaklotos lovos, bėgdavau į koridorių, 
nuo kokosinio tako sprukdavau į savo kambarį, bet negalėdavau tverti 
ir tenai. 

Matyt, tikėdamasis, kad vienišiems žmonėms to reikės, vienas veik- 
lus buvęs Rytprūsių gyventojas, Mozūrijoje praradęs dvarą, netoli Ju- 
licho gatvės atidarė įstaigą, kuri paprastai ir raiškiai vadinosi “Šunų 
nuomos įstaiga“. 

Tenai aš nuomojau Liuksą, tvirtą, truputį per daug įsiganiusį, juo- 
dai blizgantį rotveilerį. Su juo eidavau pasivaikščioti, kad nereikėtų 
Ceidlerio bute Zuiti tarp mano vonios ir tuščios seselės Dorotėjos dra- 
bužių spintos. | 

Šuva Liuksas mane dažnai nuvesdavo prie Reino. Tenai jis lodavo 
ant laivų. Šuva Liuksas dažnai mane nuvesdavo į Ratą, į Greifenber- 
go mišką. Tenai jis lodavo ant įsimylėjėlių. Penkiasdešimt pirmųjų me- 
tų liepos pabaigoje šuva Liuksas mane nuvedė į Gerėsheimą, Diusel- 
dorfo priemiestį, vargiai dangstantį savo kaimišką kilmę keliomis ga- 
myklomis ir viena stiklo pūtykla. Tuoj už Geresheimo buvo miestie- 
čių sodai, o tarp, šalia ir už sodų ėjo ganyklų tvoros, siūravo javų lau- 
kai, manau, jog tai būta rugių. 

Ar jau sakiau, kad buvo karšta diena, kai šuva Liuksas mane nu- 
vedė į Geresheimą, o iš Geresheimo tarp javų laukų ir sodų? Kai tik- 
tai paskutiniai priemiesčio namai liko mums už nugarų, aš atrišau šuns 
pavadėlį! Bet jis liko prie mano kojos, buvo ištikimas šuo, ypač išti- 
kimas, nes kaip šunų nuomos įstaigos šuo privalėjo rodyti ištikimybę 
daugėliui ponų. 

Kitaip tariant, rotveileris Liuksas klausė manęs, elgėsi ne kaip koks 
nors taksas. Man toksai šuniškas klusnumas atrodė perdėtas, man būtų 
labiau patikę, jeigu jis būtų šokinėjęs, todėl spyriau jam, Kad imtų šo- 
kinėti, bet jis atsitraukė nuo manęs neramia sąžine, vis gręžė į mane 
savo juodą blizgantį kaklą ir kreipė tikrąja to Žodžio prasme šuniškai 
ištikimas akis. 

— Eik šalin, Liuksai! — raginau aš. — Eik šalin! 

Liuksas vis paklusdavo, bet tik trumpam, tad aš apsidžiaugiau, kai 
jis pasitraukė ilgesniam laikui, išnyko javuose, kurie čia rugių pavi- 
dalu vilnijo vėjyje, ką aš kalbu, “vilnijo vėjyje“ — buvo tyku lyg 
prieš audrą. 

+ Liuksas, matyt, nusivijo triušį, maniau aš. O galbūt jis irgi jaučia 
poreikį pabūti vienas, pabūti šunimi, kaip Oskaras be šuns norėjo pa- 

būti Žmogumi. 

Į aplinką aš visiškai nekreipiau dėmesio. Nei sodai, nei Gėreshei- 
mas, nei už jo migloje dunksantis miestas netraukė mano akies. Aš at- 
sisėdau ant tuščios, surūdijusios kabelio ritės, kurią dabar turiu vadinti 
kabelio būgnu, nes vos tiktai atsisėdęs ant ritės Oskaras tuojau ėmė 
krumpliais ją būgnyti. Buvo šilta. Mano kostiumas spaudė, nebuvo pa- 
kankamai vasariškas. Liuksas buvo nubėgęs, dingęs, Kabelio būgnas, 
žinoma, neatstojo skardinio būgno, bet vis dėlto: aš lėtai nuslydau nuo 
jo, pasistvėriau prieš akis nuolatos iškylant paskutiniems metams, pil- 
niems ligoninių aplinkos, dvi plonas lazdeles, tariau sau: “Palaukš, Os- 
karai. Pažiūrėkim, kas tu ir iš kur tu“. Ir jos jau sužibo, dvi šešias- 
dešimties vatų mano gimimo dienos lemputės. Tarp jų plakėsi nakti- 
nė peteliškė, toli sunkius baldus stumdė audra, girdėjau kalbant Ma- 
ceratą, paskui mamą. Jis skyrė man parduotuvę, mama žadėjo 'Žaislą, 
sulaukęs trejų metų turėjau gauti skardinį būgną, ir Oskaras darė vis- 
ką, kad tie treji meteliai prabėgtų kuo greičiau: aš valgiau, gėriau, da- 
riau į lovytę ir kelnaitės, augau, daviausi sveriamas, vystomas, mau- 
domas, šukuojamas, pudruojamas, skiepijamas, glamonėjamas, vadina- 
mas vardu, šypsojausi pagal užsakymą, krykščiau pagal pareikalavimą, 
užmigdavau, kai ateidavo laikas, laiku pabusdavu, miegodamas nutai- 
sydavau veidą, suaugusiųjų vadinamą angelo. Nesyk viduriavau, daž- 
nai slogavau, gavau kokliušą, kiek laiko jį turėjau ir išsiskyriau su juo 
tik tada, kai suvokiau jo sunkų ritmą, amžinai įsisavinau jį riešų; kaip 
žinoma, mano repertuare buvo “Kokliušo" numeris, ir kai Oskaras 
dviem tūkstančiams žmonių būgnydavo “Kokliušą", tai du tūkstančiai 
senolių plyšdavo nuo kosulio. 

Priešais mane inkštė, trynėsi į kelius Liuksas. Šuo iš šunų nuomo- 
jimo įstaigos, kurį išsinuomoti man buvo liepusi vienatvė! Jis stovė- 
jo ant keturių kojų, vizgino uodegą, buvo šuo, Žiūrėjo į mane šuniš- 
kai ir kažką laikė besiseilėjančiame snukyje: pagaliuką, akmenį ar dar 
kažką, kas šuniui atrodo vertinga. 

Nuo manęs pamažu atsitraukė perdėm svarbūs pirmieji metai. Sme- 
genų skausmas, žadėjęs pirmuosius dantis, atlėgo, aš pavargęs atsilo- 
šiau: suaugęs, rūpestingai, truputį per šiltai apsirengęs kuprius, su ran- 
kiniu laikrodžiu, asmens liudijimu, pluoštu banknotų piniginėje. Tarp 
mano lūpų jau buvo cigaretė, prieš ją degtukas, ir aš leidau tabakui 
panaikinti burnoje ryškų vaikystės skonį. 

O Liuksas? Liuksas trynėsi į mane. Aš stūmiau jį šalin, pūčiau į jį 
cigaretės dūmus. Jie nepatiko jam, bet jis vis tiek nesitraukė ir trynėsi 
į mane. Jo žvilgsnis laižė mane. Ant šalimais einančios telefono lini- 
jos vielų aš ieškojau kregždžių, norėjau jas panaudoti kaip priemonę 

nuo įkyrių šunų. Bet kregždžių nebuvo, ir Liuksas nesidavė nuvaro- 
mas. Jo snukis lindo tarp mano klešnių, baksnojo tą vietą taip atkak- 
liai, tarsi šunų nuomotojas iš Rytprūsių jį to būtų specialiai išmokęs. 

Ką gi jis laikė? Kas gi buvo taip svarbu, taip rodytina? 

Aš įkišau ranką į jo šiltus nasrus ir kaipmat turėjau delne, atpaži- 
nau, ką turiu, bet apsimečiau, kad ieškau žodžio, kuris apibūdintų ra- 
dinį, Liukso man atneštą iš rugių lauko. 

Yra tokių žmogaus kūno dalių, kurios atskirtos, atitrauktos nuo vi- 
sumos, duodasi lengviau ir geriau apžiūrimos. Tai buvo pirštas. Mo- 
teriškas pirštas. Bevardis pirštas. Moteriškas pirštas su skoningu Žiė- 
du. Jis buvo davęsis nukertamas tarp riešo kaulo ir pirmo narelio, 
maždaug dviem centimetrais žemiau žiedo. Švarus ir aiškiai matomas 
segmentas buvo išlaikęs pirštą ištiesiančią sausgyslę. 

Tai buvo gražus, judantis pirštas. Žiedo akmenį, laikomą šešių auk- 
sinių nagų, aš tučtuojau ir, kaip vėliau paaiškėjo, teisingai pavadinau 
akvamarinu. Pats Žiedas vienoje vietoje pasirodė esąs toks plonas, taip 
nuzulintas, kad aš jį įvertinau kaip paveldą. Nors po nagu ėjo purvo 
ar, tiksliau sakant, žemės ruožas, lyg pirštas būtų draskęs ar kasęs žė- 
mę, nago forma ir augimo vieta darė gerą įspūdį. Šiaip pirštas, man 
išėmus jį iš gyvo šilto šuns snukio, atrodė šaltas; šaltį pateisino ir jo 
gelsvas blyškumas. 

Oskaras jau keli mėnesiai švarko kišenėje nešiojo nešvarų viršų ro- 
dančią kavalierišką nosinę. Jis ištraukė tą Šilko skiautę, išskleidė ją, 
paguldė jon bevardį pirštą, įžvelgė, kad vidine piršto puse iki pat trė- 
čio narelio eina linijos, liudijančios stropumą, uolumą bei garbėtroš- 
kišką atkaklumą. 

Suvyniojęs pirštą skepetaitėn, aš nulipau nuo kabelio ritės, paplekš- 
nojau per kaklą šunį Liuksą, ketinau su sk<petaite ir pirštu skepetai- 
tėje dešinėje rankoje citi į Geresheimą, namo, ketindamas su savo ra- 
diniu daryti šį bei tą, priėjau prie netoliese buvusios sodelio tvoros, ir 
čia mane užšnekino Vitlaras, gulėjęs vienos obels tarpšakyje ir stebė- 
Jęs mane tr paslaugų šunį. 


PASKUTINIS TRAMVAJUS, ARBA 
STIKLAINIO GARBINIMAS 


Jau vien jo balsas: tas arogantiškas, nenatūralus sniaukrojimas. Jis 
gulėjo ant plačios obels šakos ir kalbėjo: 

— Jūs turite gerą šunį, pone! 

Aš į tai, truputį be ryšio: 

— Ką jūs ten veikiate obelyję? 

Jis pasimaivė ant šakos, pasiraivė savo ilgu liemeniu: 

— Čia tik prasti, rūgštiniai obuoliai, prašom nebijoti. 

Aš buvau priverstas jį sudrausti: 

— Kas man rūpi jūsų rūgštiniai obuoliai? Ko man bijoti? 

— Na, — kelissyk kyštelėjęs liežuvį užgiedojo jis, — jūs galite 
laikyti mane rojaus žalčiu, nes ir tada jau buvo rūgštinių obuolių. 

Aš piktai: 

— Alegoriniai tauškalai! 

Jis gudriai: 

— Galbūt jūs manote, jog tiktai stalo vaisiai verti nuodėmės? 

Aš jau buvau benueinąs. Niekas man tuo momentu negalėjo būti 
kvailiau kaip diskusija apie rojaus vaisių rūšis. Tada jis tiesiai paklau- 
sė, mikliai nušokęs nuo šakos, ilgas ir vėjo perpučiamas atsistojęs prič 
tvoros: 

— O ką ten jūsų šuo atnešė iš rugių? 

Kodėl aš atsakiau: 

— Jis atnešė akmenį. 

Mūsų pokalbis virto kvota: 

— Ir jūs įsidėjot tą akmenį kišenėn? 

—- Aš mėgstu nešiotis kišenėje akmenis. 

— Man pasirodė, kad šuns jums atneštas daiktas buvo labiau pa- 
našus į pagaliuką. 

— Aš laikausi savo, nors tai dešimtsyk būtų ar galėtų būti paga- 
liukas. 

— Tai vis dėlto pagaliukas? 

— Man vis tiek: pagaliukas ar akmuo, rūgštiniai obuoliai ar stalo 
vaisiai... 

— Lankstus pagaliukas? 

— Šuo nori namo, aš einu! 

— Kūno spalvos pagaliukas? 

— Geriau Žiūrėkit savo obuolių! Eime, Liuksai. 

— Kūno spalvos, lankstus ir žieduotas pagaliukas! 

— Ko jūs iš manęs norite? Aš vaikštinėju, išsinuomojęs šunį. 

— Matote, aš irgi norėčiau kai ką išsinuomoti. Ar neduotumėte už- 
simauti ant mažojo piršto to gražaus žiedo, blizgėjusio ant pagaliuko 
ir dariusio pagaliuką bevardžiu pirštu? Aš esu Vitlaras. Gotfrydas fon 
Vitlaras, paskutinis iš mūsų giminės. 

Taip aš susipažinau su Vitlaru, tą pačią dieną susidraugavau su juo, 
po šiai dienai tebevadinu jį savo draugu ir todėl prieš kelias dienas — 
lankymo valandą — pasakiau jam: 

— Džiaugiuosi, mielas Gotfrydai, kad tada mane įdavei policijai tu, 
mano draugas, o ne koks pirmas pasitaikęs priklydėlis. 

Jeigu yra angelų, tai jie atrodo kaip Vitlaras: ilgi, vėjo perpučiami, 
gyvi, lankstūs, greičiau apkabinsiantys nevaisingiausią gatvės lempą, 
negu minkštą, kibią merginą. 

Vitlaro iškart nepastebėsi. Pasisukęs tam tikru kampu, žiūrint, ko- 
kia aplinka, jis gali atrodyti kaip siūlas, paukščių baidyklė, drabužių 
kabykla, gulinti šaka. Todėl aš jo ir nepastebėjau, kai sėdėjau ant ka- 
belio būgno, o jis gulėjo obelyje. Net šuo nesulojo; mat šunys ange- 
lų nei užuodžia, nei mato, nėi gali aploti. 


— Būk toks malonus, mielas Gotfrydai, -— paprašiau aš jo užva- 
kar, — atsiųsk man nuorašą to skundo, kurį tu maždaug prieš dvejus 


metus įteikei teismui, tuo duodamas pradžią mano bylai. 

Aš čia turiu nuorašą, leidžiu dabar paskelbti jam, liudijusiam prieš 
mane teisme: 

Aš, Gotlrydas fon Vitlaras, tą dieną gulėjau obelyje, kuri auga ma- 
no motinos sodelyje ir kasmet veda tiek rūgštinių obuolių, kick iš jų 
padaryto muso telpa į mūsų septynis stiklainius. Aš gulėjau tarpuša- 
kyje, taigi ant šono, kairiąją dubens pusę įspraudęs giliausion, trupu- 
tį apsamanojusion išsišakojimo vieton. Mano kojos rodė į Gereshėimo 
stiklo pūtyklą. Aš Žiūrėjau — kur aš Žiūrėjau? — Žiūrėjau priešais sa- 
ve tr laukiau, kad mano akiratyje kas nors atsitiktų. 

Akiratyje pasirodė kaltinamasis, kuris šiandien yra mano draugas. 
Jį lydėjo šuo, jis sukosi apie jį, elgėsi taip, kaip elgiasi šuo, ir, kaip 
kaltinamasis man vėliau pasakė, buvo vardu Liuksas, rotveileris, išsi- 
nuomotas netoli Rochaus bažnyčios šunų nuomojimo įstaigoje. 

Kaltinamasis atsisėdo ant to tuščio kabelio būgno, kuris nuo karo 
pabaigos guli priešais mano motinos Alicijos fon Vitlar sodelį. Kaip 
aukštajam teismui jau Žinoma, kaltinamąjį galima apibūdinti kaip mažą 
kuprotą Žmogų. Tai krito man į akis. Dar keistesnis pasirodė to ma- 
žo, gerai apsitaisiusio Žmogaus elgesys. Dviem plonom šakelėm jis 
ėmė būgnyti į surūdijusį kabelio būgno viršų. Bet, turint galvoje, kad 
kaltinamasis yra būgnininkas ir, kaip pasirodė, kad ir kur būtų, nepa- 
miršta savo profesijos, ir kad kabelio būgnas — kuris ne veltui taip 
vadinamas — kiekvieną, net mėgėją, gali sugundyti pabūgnyti, tai rei- 
kia taip pasakyti: kaltinamasis Oskaras Maceratas vieną audrotą vasa- 
ros dieną atsisėdo ant kabelio būgno, gulėjusio priešais ponios Alici- 

jos fon Vitlar sodelį, ir dviem nevienodo ilgio plonom žilvičio šake- 
lėm ėmė skleisti ritmiškus garsus. 

Toliau aš liudiju, kad šuo Liuksas ilgam dingo subrendusių rugių 
lauke. Paklaustas, kiek jis tenai užtruko, negalėčiau atsakyti, nes kai 
tiktai atsigulu ant mūsų obels šakos, netenku bet kokios laiko nuovo- 
kos. Jei vis dėlto pasakysiu, kad šuo užtruko ilgokai, vadinasi, aš jo 
pasigedau, nes jis man patiko dėl savo juodo kailio ir nukarusių ausų. 

O kaltinamasis — manau galįs taip sakyti — šufhs nepasigedo. 

Grįžęs iš subrendusių rugių lauko, šuo Liuksas snukyje kažką at- 
sinešė. Nereikia manyti, kad aš pažinau, ką šuo laiko snukyje! Man 
rodės, jog tai lazdelė ar akmuo, bet ne skardinė ar skardinis šaukštas. 
Tiktai kai kaltinamasis ištraukė corpus delicti iš šuns nasrų, aš aiškiai 
pamačiau, kas tai per daiktas. Tačiau nuo tos akimirkos, kai šuo dar 
pilnu snukiu trynėsi — man atrodo — į kairę kaltinamojo klešnę — 
iki, deja, jau nebenustatomo momento, kai kaltinamasis ištraukęs iš 
nasrų pasisavino minėtą daiktą, atsargiai vertinant, praėjo ne viena 
minutė. 

Kad ir kaip šuo stengėsi atkreipti jį išsinuomojusio šeimininko dė- 
mesį, tas be perstogės būgnijo monotoniška, įsimintina, tačiau nesuvo- 
kiama maniera, kaip būgnija vaikai. Tiktai kai šuva ryžosi savotiškai 
nešvankybei, ėmė baksnoti drėgnu snukiu tarp kaltinamojo kojų, tasai 
nuleido žilvičio šakas ir — gerai prisimenu — spyrė šuniui dešine ko- 
ja. Tasai apsuko pusratį, šuniškai drebėdamas vėl prisiartino, atkišo sa- 
vo užimtą snukį. 

Nepakildamas, taigi sėdėdamas, kaltinamasis įkišo — šįsyk kairę 
ranką — Euniui į nasrus. Atsikratęs savo radinio, šuo Liuksas pasitrau- 
kė keliolika žingsnių atgal. O kaltinamasis liko sėdėti, laikė radinį ran- 
koje, sugniaužė delną, vėl atgniaužė, vėl sugniaužė, ir, kai vėl atgniau- 
žė, ant radinio kažkas blykstelėjo. Prisipratinęs prie radinio vaizdo, 
kaltinamasis, laikydamas nykščiu ir smiliumi statmenai, pakėlė jį maž- 
daug į akių aukštį. 

Tiktai dabar aš tariau sau, jog radinys yra pirštas, praplėčiau dėl 
blizgesio sąvoką ir tariau, jog tai bevardis pirštas ir šitaip, pats to ne- 
suvokdamas, pavadinau vieną iš įdomiausių pokario procesų: juk pa- 
galiau aš, Gotfrydas fon Vitlaras, laikomas svarbiausiu bevardžio pirš- 
to bylos liudytoju. 

Kadangi kaltinamasis nerodė jokių nerimo Žymių, aš irgi likau ra- 
mus. Taip, jo ramybė persidavė ir man. Ir kai kaltinamasis atsargiai, 
rūpestingai suvyniojo pirštą su žiedu ton skepetaitėn, kurią pirma ka- 
valieriškai puikuodamasis nešiojo kišenaitėje, aš pajutau tam Žmogui 

ant kabelio būgno simpatiją: tvarkingas ponas, pamaniau aš, tau rei- 
kėtų su juo susipažinti. 

Todėl aš pašaukiau jį, kai su išsinuomotu šuniu buvo benueinąs Ge- 
resheimo pusėn. Jis iš pradžių pyktelėjo ir elgėsi, galima sakyti, aro- 
gantiškai. Aš ir po šiai dienai nesuprantu, kodėl užkalbintasis vien to- 
dėl, kad aš gulėjau medyje, įžvelgė manyje žalčio simbolį. Jis taip pat 
įtarė mano motinos rūgštinius obuolius, sakė, jog jie dangiškos kilmės. 

Galimas daiktas, jog pikto vieta iš tiesų daugiausia medyje. Tačiau 
mane keliskart per savaitę lipti medin vertė vien tiktai dažnai užeinan- 
tis nuobodulys. Bet galbūt nuobodulys jau susijęs su piktu. O kas kal- 
tinamąjį išvarė už Diuseldorfo ribų? Jį, kaip vėliau man prisipažino, 
išvarė vienatvė. Bet ar vienatvė nėra nuobodulio vardas? Aš pateikiu 
šiuos samprotavimus, norėdamas paaiškinti kaltinamojo būseną, o ne 
Jį apkaltinti. Juk pati jo grojimo maniera, jo būgnijimas, ritmiškai 
blaškantis pikta, sukėlė mano simpatijas, todėl aš jį užkalbinau ir su- 
sidraugavau su juo. Ir šis kaltinimas, darantis mane liudytoju, o jį kal- 
tinamuoju, yra mudviejų sugalvotas žaidimas, vienas iš būdų išsklai- 
dyti ir palaikyti mūsų nuobodulį ir vienatvę. 

Man paprašius, kaltinamasis kiek padvejojęs numovė nuo bevardžio 
piršto žiedą, kuris nusitraukė nesunkiai, ir užmovė man ant mažojo 
piršto. Jis gerai man tiko, ir aš tuo apsidžiaugiau. Savaime supranta- 
ma, jog aš dar prieš žiedo matavimąsi palikau savo pamėgtą šaką. 
Stovėdami abipus tvoros mes susipažinom, truputį šnektelėjom, palies- 
dami kai kurias politinės temas, ir tada jis man padavė Žiedą. O pirštą 
pasiliko ir rūpestingai su juo elgėsi. Mes buvom vieningos nuomonės, 
jog tai esama moters piršto. Kol aš turėjau žiedą ir blizginau jį sau- 
lėje, kaltinamasis kaire ranka ėmė belsti į tvorą linksmą ir nerūpestin- 
gą šokio ritmą. Mano motinos sodelio medinė tvora yra tokia netvir- 
ta, kad tuojau atsiliepė į kaltinamojo būgnijimą medžio barškėjimu ir 
vibravimu. Aš nežinau, kiek laiko mės taip stovėjome kalbėdamiesi 
akimis, užsiėmę nekalčiausiu žaidimu, kai vidutiniame aukštyjė savo 
motorais tylą sudrumstė lėktuvas. Galimas daiktas, kad jo norėta leistis 
Lohauzene. Nors mums abiem rūpėjo, ar tas lėktuvas dvimotoris, ar 
keturmotoris, vis tiek neatitraukėm nuo viens kito akių, nenukreipėm 
jų į lėktuvą, o vėliau, kai kartais ištaikydavom progą vėl užsiimti tuo 
žaidimu, vadinom jį Šugerio Leo askeze; mat kaltinamasis sakosi prieš 
daugelį metų turėjęs tokia pavarde draugą, su kuriuo šį Žaidimėlį Žais- 
davęs daugiausia kapinėse. 

Kai lėktuvas pagaliau nusileido — tikrai negaliu pasakyti, ar jo bū- 
ta dvimotorio, ar keturmotorio, — aš grąžinau žiedą. Kaltinamasis jį 

užmovė ant bevardžio piršto, vėlei supakavo į nosinaitę ir paprašė ma- 
ne, kad palydėčiau. 

Tai buvo tūkstantis devyni šimtai penkiasdešimt pirmųjų metų lie- 
pos septintą dieną. Geresheimo galinėje tramvajų stotelėje mes sėdo- 
me ne į tramvajų, 0 į taksi. Kaltinamasis vėliau dar nesyk rodė man 
savo dosnumą. Mes nuvažiavom į miestą, liepėm taksi palaukti prie 
Rochaus bažnyčios priešais šunų nuomojimo įstaigą, atidavėm šunį 
Liuksą, vėl sėdom į taksi, kuris per visą miestą, Bilką 19 Oberbilką nu- 
vežė mus į Vesterno kapines, kur ponas Maceratas turėjo sumokėti 
taksistui dvylika markių; o jau tada aplankėm akmentašio Kornefo pa- 
minklų dirbtuvę. 

Tenai buvo itin nešvaru, ir aš labai džiaugiausi, kad akmentašys at- 
liko mano draugo užsakymą per valandą. Kolei draugas man smulkiai 
ir maloniai aiškino apie įrankių ir įvairių akmenų rūšių paskirtų, po- 
nas Kornefas, netaręs apie pirštą nė žodžio, darė jo gipsinę atlieją be 
žiedo. Aš tiktai puse akies sekiau jo darbą, o pirštą pirma reikėjo pa- 
ruošti, tai yra jį ištrynė riebalais, apdėjo per visą ilgį siūlu, tada už- 
krėtė gipso, perskyrė siūlo formą gipsui dar nesukietėjus. Man, kaip 
dekoratoriui, gipso formos darymas ne naujiena, tačiau pirštas, kai tik- 
tai akmentašys jį paėmė į rankas, tapo kažkoks neestetiškas, ir tą sa- 
vo neestetiškumą prarado tik tada, kai kaltinamasis, padarius atlieją, 
vėl atsiėmė pirštą, nuvalė nuo jo riebalus ir apvyniojo savo nosinai- 
te. Mano draugas sumokėjo akmentašiui. Iš pradžių jis nenorėjo nie- 
ko imti, hes laikė poną Maceratą savo kolega. Jis taip pat sakė, kad 
ponas Oskaras anksčiau jam išspausdavęs votis ir taip pat neimdavęs 
pinigų. Kai liejinys sustingo, akmentašys atskyrė formą, paskui įteikė 
kopiją, pažadėjo artimiausiomis dienomis padaryti daugiau, ir palydėjo 
mus pėr savo paminklų parodą iki Bitvėgo gatvės. 

Kitu žygiu taksi mus nugabeno į centrinę geležinkelio stotį. Tenai 
kaltinamasis mane pakvietė sočiai pavakarieniauti gerame gelcžinke- 
lio stoties rėsotrane. Su kelneriais jis kalbėjo kaip savas, iš to aš pa- 
dariau išvadą, jog ponas Maceratas, matyt, dažnai valgo geležinkelio 
stotyje. Mes užsisakėm jaučio krūtinės su šviežiais ridikais, taip pat 
Reino lašišos, paskui sūrio ir galų gale išgėrėm buteliuką šampano. 
Kai vėl sušnekom apie pirštą, aš patariau kaltinamajam laikyti pirštą 
svetima nuosavybe, atiduoti jį, juolab kad jis jau turįs gipso atlieją, į 
tai kaltinamasis tvirtai atsakė, jog jis laikąs save teisėtu piršto savinin- 
ku, nes jam jau gimimo proga, nors ir netiesiogiai žodeliu “būgno laz- 
delė“, buvo pažadėtas toksai pirštas; jis taip pat galįs paminėti Her- 
berto Tručinskio nugaros randus, kurie būdami piršto ilgumo pranaša- 

vo jam tą bevardį pirštą; bė to, dar buvusi šovinio tūtelė, rasta Zas- 
pės kapinėse, ir ji buvusi būsimo bevardžio piršto dydžio bei reišku- 
si jį. 

Iš pradžių aš nerimtai Žiūrėjau į savo draugo argumentus, tačiau tu- 
riu pripažinti, kad imlus žmogus nesunkiai suvoktų tokią seką: būgno 
lazdelė, randai, šovinio tūtelė, bevardis pirštas. 

Trečias taksi po vakarienės parvežė mane namo. Mes susitarėm su- 
sitikti, ir, kai aš po trijų dienų atėjau pas kaltinamąjį, jis buvo man 
paruošęs netikėtumą. 

Pirmiausia jis parodė savo butą, tai yra savo kambarį, kurį ponas 
Maceratas nuomojosi. Iš pradžių jis nuomojosi išties skurdų buvusį 
vonios kambarį, vėliau, kai būgnydamas išgarsėjo ir susikrovė tam tik- 
rą turtą, ėmė mokėti už belangę kamaraitę, kurią vadino seselės Do- 
rotėjos Kamaraite, mokėjo kompensaciją ir už trečią kambarį, kuriame 
anksčiau gyveno toksai ponas Miunceris, muzikantas ir kaltinamojo 
kolega, nors toksai ponas Ceidleris, buto nuomotojas, žinodamas po- 
no Macerato galimybės, ir begėdiškai pakėlė nuomos kainą. 

Vadinamojoje seselės Dorotėjos kamaraitėje kaltinamasis man bu- 
vo paruošęs siurprizą. Ant prausimosi komodos su veidrodžiu stovėjo 
tokio pat dydžio stiklainis, kokiuose mano motina Alicija fon Vitlar 
laiko obuolių musą. Tačiau tame stiklainyje spirite plaukiojo bevardis 
pirštas. Kaltinamasis man išdidžiai parodė kelias storas mokslo kny- 
gas, pagal kurias užkonscrvavo pirštą. Aš truputį pavarčiau tuos tomus, 
beveik nežiūrėdamas į iliustracijas, tačiau sutikau, jog kaltinamajam 
pasisekė išlaikyti piršto išvaizdą, stiklainis su savo turiniu taip pat tik- 
rai gražiai ir dekoratyviai atrodė, kaip dekoratorius, aš tai necabėjoda- 
mas patvirtinu. 

Pastebėjęs, Kad aš susidraugavau su stiklainiu, kaltinamasis man 
prisipažino, jog jis kartais meldžiasi tam stiklainiui. Būdamas smalsus 
ir įžūlokas, aš iškart paprašiau parodyti, kaip jis tai daro. Jis taip pat 
paprašė paslaugos, davė man popieriaus ir pieštuką, liepė užrašyti jo 
išpažintį, taip pat paklausinėti apie pirštą, jis melsdamasis atsakysiąs 
ką Žinąs. 

Čia aš kaip liudijimą pateikiu kaltinamojo žodžius, mano klausi- 
mus, jo atsakymus — malda stiklainiui: Aš meldžiuosi! Kas aš? Os- 
karas arba aš. Aš pamaldus, Oskaras išsiblaškęs. Visuomet atsidavęs, 
nebijąs pasikartojimų. Aš, įžvalgus, nes be atminties. Oskaras, įžval- 
gus, nes kupinas prisiminimų. Šaltas, karštas, šiltas, aš. Kaltas, kai rei- 
kia. Nekaltas, kai nereikia. Kaltas, nes nukritau, tapau kaltas vis dėl- 
to, nusimečiau kaltę, suverčiau ją, verkiau dėl, likęs be, koneveikiau 

kalbėdamas, tylėjau koneveikdamas, nekalbu, netyliu, meldžiuosi. Aš 
garbinu. Ką? Stiklainį. Kokį stiklainį? Vekavimo. Kas užvekuota stik- 
lainyje? Stiklainyje užvekuotas pirštas. Koks “pirštas? Bevardis. Kie- 
no pirštas? Šviesaus žmogaus. Kokio “šviesaus"? Vidutinio ūgio. Vi- 
dutinis ūgis — tai metras šešiasdešimt? Metras šešiasdešimt trys. Ypa- 
tingos žymės? Apgamas. Kur apgamas? Ant dilbio vidinės pusės. Kai- 
rėj dešinėj? Dešinėj. Bevardis pirštas koks? Kairys. Susižiedavusi? 
Taip, tačiau vieniša. Tikyba? Reformatų. Neliesta? Neliesta. Gimusi 
kada? Nežinau. Kada? Prie Hanoverio. Kada? Gruodį. Šaulys ar avi- 
nas? Šaulys. O charakteris? Baikšti. Geranoriška? Stropi, bet plepi. 
Apdairi? Taupi, blaivi, linksma. Nedrąsi? Smaližė, teisuolė ir šventei- 
va. Išblyškusi, daugiausia svajojanti, menstruoja nereguliariai, tingi, 
mielai kenčia ir apie tai kalba, pati be vaizduotės, pasyvi, kaip bus, 
taip bus, klausosi atidžiai, pritariamai linkčioja galva, mėgsta laikyti 
sukryžiuotas ant krūtinės rankas, kalbėdama nuleidžia akis, kai į ją 
kreipiamasi — išplečia, šviesiai pilkos akys palei lėliukę rudos, Žie- 
dą gavo dovanų iš viršininko, jis vedęs, iš pradžių nenorėjo imti, pa- 
ėmė, baisus nuotykis, plaušai, šėtonas, daug balto, išpažino, persikė- 
lė, bet grįžo, negalėjo liautis, pavyduliavo, bet be pagrindo, liga, bet 
ne pačios, mirtis, nesavaiminė, taip, ne, nenoriu, skynė rugiagėles, ta- 
da atėjo, ne, prieš tai atlydėjo, nebegaliu... Amen? Amen. 

Aš, Gotfrydas fon Vitlaras, tik todėl pridedu pric savo parodymų 
šią užrašytą maldą, kad ji, nors ir kokia atrodo suvelta, iš esmės su- 
tampa su teismo turimais duomenimis apie bevardžio piršto savinin- 
kę, nužudytąją medicinos seserį Dorotėją Kengeter. Ne mano reikalas 
abejoti kaltinamojo parodymais, kad jis nei nužudė medicinos seserį, 
nei kada nors ją matė. 

Įsidėmėtinas ir kaltinamojo naudai liudijąs šiandien man atrodo tas 
taktas, kad mano draugas su didžiausiu atsidavimu klūpojo priešais 
vekavimo stiklainį ir mušė savo skardinį būgną, laikydamas jį tarp 
kelių. 

Aš dar dažnai, ilgiau kaip metus, turėjau progų matyti, kaip kalti- 
namasis meldėsi ir būgnijo, nzs jis, mokėdamas didelę algą, vežiojo- 
si mane su savim, ėmėsi į turnė, kurias ilgam buvo nutraukęs, bet ra- 
dęs bevardį pirštą vėl pradėjo. Mes išvažinėjom visą Vakarų Vokieti- 
ją, turėjom pasiūlymų aplankyti Rytų zoną, net užsienį. Tačiau ponas 
Maceratas nenorėjo peržengti šalies sienų, jo paties žodžiais, nenorė- 
jo įsivelti koncertinių kelionių turgun. Jis niekada nesimeldė stiklainiui 
eidamas į sceną. Tiktai po koncerto ir sočios vakarienės mes grįžda- 
vom į jo kambarį viešbutyje, čia jis būgnydavo ir melsdavosi, aš klau- 

sinėdavau jį ir užrašinėdavau atsakymus, paskui mes lygindavom jo 
maldą su ankstesnių dienų ir savaičių maldomis. Jų yra visokių, ilgės- 
nių ir trumpesnių. Ir žodžiai kartais grūdasi, lipa viens ant kito, o kar- 
tais gražiai liejasi ir yra beveik matomi. Nepaisant to, visos mano su- 
rinktos maldos, kurias aš čia pėrduodu aukštajam teismui, nepasako 
daugiau nieko už tą pirmą, mano pridedamą prie parodymų. 

Tais kelionių metais aš prabėgomis, tarp turnė, susipažinau su kė- 
liais pono Macerato pažįstamais ir giminėmis. Jis pristatė man savo 
pamotę ponią Mariją Macerat, kurią kaltinamasis labai, bėt santūriai, 
garbina. Tą popietę mane pasveikino kaltinamojo pusbrolis, Kurtas 
Maceratas, vienuolikmetis gerai išauklėtas gimnazistas. Gerą įspūdį 
man taip pat padarė ponios Marijos Maccrat sesuo, ponia Augustė 
Kester. Kaip kaltinamasis man prisipažino, jo santykiai su šeima pir- 
maisiais pokario metais buvę daugiau negu įtempti. Tiktai kai ponas 
Maccratas įrengė savo pamotei didelę delikatesų parduotuvę, prekiau- 
jančių ir pietų vaisiais, kurią nuolat paremdavo savo lėšomis, kai iš- 
kildavo grėsmė, pamotės ir posūnio santykiai tapę draugiški. 

Ponas Maceratas mane taip pat supažindino su kėliais savo buvu- 
siais kolegomis, daugiausia džiazo muzikantais. Kad ir koks linksmas 
bei malonus man norėjo pasirodyti ponas Miunceris, kurį kaltinama- 
sis familiariai vadino Klepu, aš ir po šiai dienai nerandu nei drąsos, 
nei noro palaikyti su juo tolesnę pažintį. 

Nors man dėl kaltinamojo dosnumo ir nereikėjo toliau verstis de- 
koratoriaus amatu, vos tiktai mums parvažiavus namo, aš vis dėlto su 
džiaugsmu apsiimdavau išdekoruoti vieną kitą vitriną. Kaltinamasis 
maloniai domėjosi mano amatu, dažnai vėlyvą nakties valandą stovė- 
davo gatvėje ir ncpailsdamas stebėdavo mano kuklias pastangas. Kar- 
tais po atlikto darbo mes truputį pasivaikštinėdavom po naktinį Diusel- 
dorfą, bet vengdavom senamiesčio, nes kaltinamasis nebegalėjo Žiūrėti 
į storus smuklių stiklus ir senovines vokiškas iškabas. Taip sykį — aš 
dabar pereinu price paskutinės savo parodymų daliės —- po vidurnak- 
čio vaikštinėdami atklydom į Unterrato tramvajų depą. 

Mes ramiai stovėjom ir Žiūrėjom, kaip paskutiniai tramvajai pagal 
grafiką grįžta į depą. Gražus tai spektaklis. Aplinkui tamsus miestas. 
Kažkur toli rėkauja, nes penktadienis, įkaušęs statybų darbininkas. 
Šiaip tylu, nes paskutiniai grįžtantys tramvajai, nors jie ir skambina, 
šnekina posūkiuose bėgius, nekelia triukšmo. Dauguma iškart važiavo 
į depą. Keli stovėjo bet kur, tačiau šventiškai apšviesti ant bėgių. Kie- 
no tai buvo idėja? Tai buvo mūsų idėja, bet aš pasakiau: 

— Na, mielas drauge, kaip manai? 

Ponas Maceratas linktelėjo galva, mes neskubėdami įlipom, aš at- 
sistojau prie vairo, tučtuojau susivokiau, ką daryti, ir švelniai, greitai 
didindamas greitį nuvažiavau, pasirodžiau esąs geras tramvajaus vai- 
ruotojas, ir ponas Maceratas — depo švicsoms jau likus mums už nu- 
garų —— maloniai tai pripažino tokiu sakiniuku: 

— Tu tikrai katalikas, Gotfrydai, kitaip nemokčtum taip gerai va- 
žiuoti tramvajum. 

Tas atsitiktinis darbas man iš tiesų buvo malonus. Depe mūsų iš- 
važiavimo, matyt, niekas nepastebėjo; nes niekas mūsų nesivijo, mū- 
sų važiuoklę taip pat būtų buvę lengva sustabdyti išjungus srovę. Aš 
važiavau Flingerno pusėn, pervažiavau Flingerną, pagalvojau, ar nėrei- 
kėtų sukti kairėn, į Ratą, pakilti į Ratingeną, bet ponas Maccratas pa- 
prašė sukti Grafenburgo pusėn, važiuoti į Geresheimą. Nors ir bijojau, 
kad neužvažiuosiu į kalną už Levenburgo šokių salės, įvykdžiau kal- 
tinamojo norą, užvažiavau ant kalno, pravažiavau šokių salę tr tada tu- 
rėjau sustabdyti tramvajų, nes ant bėgių stovėjo trys vyrai tr greičiau 
privertė, nėgu įprašė sustoti. 

Ponas Maceratas tuoj už Hanielio buvo nuėjęs vagono gilumon pa- 
rūkyti. Tad aš buvau priverstas lyg koks tramvajaus konduktorius su- 
šukti: “Prašom lipti!“ Man taip pat krito į akis, kad trečiasis vyras, be 
skrybėlės, kurį kiti du su žaliom juodais kaspinais skrybėlėm, laikė už 
parankių, lipdamas per nevikrumą ar žlibumą nepataikė ant laiptelio. 
Jo palydovai ar sargybiniai šiurkščiai įgrūdo jį pas mane, o paskui nu- 
varė gilyn į vagoną. 

Jau vėl važiuodamas už nugaros, vagone išgirdau iš pradžių gailias 
dejones, paskui garsą, lyg kas būtų skaldęs antausius, bet nusiraminau 
išgirdęs tvirtą pono Macerato balsą, sudraudusį ką tik įlipusius ir už- 
draudusį jiems mušti sužeistą pusaklį žmogų, kenčiantį dėl to, kad ne- 
teko akinių. 

— Prašom nesikišti! — išgirdau bliaunant vieną žaliaskriblį. —- Jis 
šiandien pamatys, ko nematęs. Ir taip jau ilgai vaikėmės. 

Mano draugas, ponas Maceratas, man lėtai važiuojant į Gereshei- 
mą, pasidomėjo, ką gi tas vargšas pusaklis Žmogus iškrėtė. Pokalbis 
tučtuojau pakrypo keista linkme: po kelių sakinių atsidurta karo vidu- 
ryje, tiksliau, jisai ėmė suktis apie trisdešimt devintųjų mėtų rugsėjo 
pirmąją, karo pradžią, pusaklis žmogus buvo vadinamas banditu, ne- 
teisėtai gynusiu vieną lenkų paštą. Keista, bet ir ponas Maceratas, ku- 
riam tuo metu, beje, buvo penkiolika, žinojo situaciją, netgi atpažino 
pusaklį, vadino jį Viktoru Vėlūnu, vargšu, trumparegiu laiškanešiu, per 
gynimą pametusiu akinius, bejėgiu be akinių, pasprukusiu nuo bude- 


30.—2142 465 


lių, tačiau tie neatstojo nuo jo, persekiojo iki pat karo pabaigos, net- 
gi pokario metais, parodė dokumentą, rašytą trisdešimt devintaisiais 
metais, įsakymą sušaudyti. Pagaliau jie tūrį jį, šaukė vienas Žžaliask- 
riblis, o kitas tvirtino džiaugiąsis, kad ta istorija pagaliau baigsis. Visą 
savo laisvalaikį, net atostogas, aukojęs, kad trisdešimt devintųjų me- 
tų įsakymas pagaliau būtų įvykdytas, o juk jis turįs darbą, esąs pre- 
kybos atstovas, ir jo draugas, kaip Rytų pabėgėlis, turįs problemų, jis 
privaląs viską pradėti iš pradžių, Rytuose netekęs klestinčios siuvyk- 
los, bet dabar viskas; šiąnakt įsakymas bus įvykdytas, o tada jau amen 
praeičiai kaip gerai, kad mes dar spėjom nutverti tramvajų. 

Taip aš nenorom tapau tramvajaus vairuotoju, vežančiu į Gereshei- 
mą pasmerktąjį myriop ir du jo budelius, turinčius įsakymą sušaudy- 
ti. Tuščioje, truputį kampuotoje priemiesčio turgaus aikštėje aš pasu- 
kau į dešinę, norėjau nuvažiuoti iki galinės stotelės netoli stiklo pū- 
tyklos, tenai išleisti žaliaskriblius ir pusaklį Viktorą ir tada važiuoti su 
savo draugu namo. Bet likus trim stotelėms iki maršruto galo ponas 
Maceratas atėjo iš vagono, pastatė savo portfelį, kuriame, kaip žino- 
jau, buvo stiklainis su pirštu, ten, kur tikrieji tramvajų konduktoriai 
laiko savo dėžutės su sumuštiniais. 

— Mes turime jį išgelbėti. Tai Viktoras, vargšas Viktoras! — Po- 
nas Maceratas buvo aiškiai susijaudinęs. — Jis vis dar nerado tinka- 
mų akinių. Jis didelis trumparegis, jie šaudys jį, o jis Žiūrės visai ki- 
tur. 

Aš maniau, jog budeliai beginkliai. Tačiau ponui Maceratui buvo 
kritę į akį smarkiai išsipūtę Žaliaskriblių paltai. 

— Jis buvo Dancigo Lenkų pašto laiškanešys. Dabar eina tas pa- 
čias pareigas Vokietijos pašte. Tačiau po darbo jie persekioja jį, nes 
tebeturi įsakymą sušaudyti. 

Nors aš ir nė visai supratau poną Maceratą, vis tick pažadėjau, kad 
per egzekuciją remsiu jį ir, jei bus galima, neleisiu jos įvykdyti. 


Už stiklo pūtyklos, prieš pat pirmuosius sodus — mėnesienoje aš 
jau mačiau savo motinos sodą su obelim — aš sustabdžiau tramvajų 


ir šūktelėjau vidun: 

— Prašom išlipti, galinė stotis! 

Jie tučtuojau išėjo su savo žaliom skrybėlėm ir juodais kaspinais. 
Pusaklis vėl nepataikė ant laiptelio. Paskui išlipo ponas Maceratas, 
pirma išsitraukęs iš po švarko savo būgną ir paprašęs mane paimti jo 
portfelį su stiklainiu. 

Mes palikom dar ilgai už nugarų švietusį tramvajų ir nusekėm bu- 
delių bei jų aukos pėdomis. 

Ėjom palei sodų tvoras. Tatai mane vargino. Kai tie trys sustojo, 
pastebėjau, jog sušaudymui pasirinktas mano motinos sodelis. Ne tiktai 
ponas Maceratas, bet ir aš ėmėm protestuoti. Jie nekreipė į tai dėme- 
sio, paguldė ant šono jau ir taip sutrešusią lentų tvorą, pririšo pusak- 
lį, kurį ponas Maceratas vadino vargšu Viktoru, prie obels žemiau ma- 
no pamėgtos šakos ir kišeninių Žžibintuvėlių šviesoje, nes mes toliau 
protestavome, vėl parodė suglamžytą įsakymą sušaudyti, pasirašytą ka- 
ro lauko teismo inspektoriaus, pavarde Zalevskis. Datuotą, man rodos, 
trisdešimt devintųjų spalio penkta diena, Sopotas, su antspaudais, tad 
beveik nebuvo kas daryti; bet mes vis tiek kalbėjom apie Suvienytas 
Nacijas, demokratiją, kolektyvinę kaltę, Adenauerį ir taip toliau; bet 
vienas žaliaskriblis nutraukė mūsų išvedžojimus, pasakęs, jog mes nc- 
sikištume, girdi, dar nėra taikos sutarties, jis, kaip ir mes, pagaliau at- 
lieką tiktai prakeiktą pareigą, tad būtų geriausia, jei mes eitume sau. 

Bet mes nėjom. Ponas Maceratas, žaliaskribliams atsisegus paltus 
iš išsitraukus automatus, pasitaisė ant pilvo būgną — tuo momentu pro 
debesis prasimušė beveik pilnas, tik truputį įlenktas mėnulis, privertė 
debesų kraštus sublyksėti metalu, lyg kokius konservų dėžučių kraš- 
tus — ir ponas Maceratas ėmė lazdelėmis mušti, aistringai tvatinti pa- 
našią, tačiau sveiką skardą. Jos skleidžiami garsai buvo svetimi ir vis 
dėlto atrodė man pažįstami. Juose nuolatos girdėjau besikartojantį ref- 
reną: “Pražuvo, dar nepražuvo, dar nepražuvus, Lenkija dar nepražu- 
vus!“ O vargšas Viktoras, žinojęs pono Macerato tekstą, traukė: “Dar 
Lenkija nepražuvo, kolei mes gyvenam!" Ir žaliaskribliams tas ritmas, 
atrodo, buvo pažįstamas, nes jie sustingo kitapus savo mėnesienos kar 
tojamo metalo, o tas maršas, kurį ponas Maceratas ir vargšas Vikto- 
ras atliko mano motinos sodelyje, iškvietė į kadrą lenkų kavaleriją. 
Galimas daiktas, kad mėnulis, jog būgnas, mėnulis ir netvirtas trum- 
paregio Viktoro balsas iškėlė iš po žemių tiek daug Žirgų su raiteliais: 
dundėjo kanopos, šnarpštė šnervės, žvangėjo pentinai, žvengė eržilai, 
pirmyn ir valio... nieko tokio nebuvo, niekas nedundėjo, nešnarpštė, 
nežvangėjo, nežvengė, niekas nešaukė “pirmyn" ir “valio", tiktai be 
garso plaukė nupjautais Geresheimo laukais lenkų ulonų eskadronas, 
nes buvo baltas ir raudonas kaip lakuotas pono Macerato būgnas, plaz- 
dėjo iečių vimpelai, ne, neplazdėjo, plaukė, kaip ir visas eskadronas 
po mėnuliu, galbūt atėjęs iš mėnulio, sukdamas kairėn plaukė link mū- 
sų sodelio, atrodė bekūnis bekraujis, bet plaukė, kaip žaislinis, artėjo 
lyg šmėkla, galimas daiktas, lygintinas su tais mazginiais, kuriuos po- 
no Macerato sanitaras daro iš virvelių, lenkų kavalerija sumazgyta, be 
garso, bet dundėdama, bekūnė, bekraujė ir vis dėlto lenkų, taip pašė- 

liškai lėkė į mus, kad mes parkritom ant žemės, perkentėm mėnulį ir 
lenkų eskadroną, perlėkusį per mano motinos sodą, per visus kitus, 
ulonai įlėkė į sodelį, tačiau nieko nenusiaubė, pasiėmė tiktai vargšą 
Viktorą ir abu budelius, paskui išnyko atviram lauke po mėnuliu — 
„ptažuvus, dar nepražuvus, nujojo rytų pusėn, į Lenkiją, po mėnuliu. 
.> Mes sunkiai pūtuodami palaukėm, kol naktis vėl liko be išmislo, 
kol dangus vėl užsivėrė ir pasiėmė tą šviesą, kuri buvo įkalbėjusi pulti 
paskutinėn atakon seniai supuvusių raitelių kariuomenę. Aš pirmas pa- 
kilau ir pasveikinau, be abejo, suvokdamas ir mėnulio įtaką, poną Ma- 
ceratą su pergale, bet jis tik pavargęs mostelėjo ranka ir labai liūdnai 
pasakė: 

+ — Tai pergalė, mielas Gotfrydai? Gyenime man pernelyg sekėsi. 
Vienąsyk aš norėčiau neturėti pasisekimo. Tačiau tai labai sunku ir rei- 
kalauja daug pastangų. 

Man jo kalba nepatiko, nes esu stropus Žmogus, o pasisekimo ne- 
turiu. Ponas Maceratas man pasirodė nedėkingas, ir aš subariau jį: 

— Tu pasipūtęs, Oskarai! — išdrįsau pasakyti, mat tada mes jau 
sakėm viens kitam “tu". — Visi laikraščiai byloja apie tave. Tu gar- 
sus. Aš jau nekalbu apie pinigus. Bet negi manai, kad man, apic ku- 
rį ncrašo joks laikraštis, lengva būti greta tavęs, visų šlovinamo? Kaip 
aš norėčiau bentsyk įvykdyti žygį, nepakartojamą žygį, tokį kaip tas, 
kurį tu ką tik įvykdei, pats vienas įvykdyti ir pakliūti už tai į laikraš- 
čius, kad spausdintomis raidėmis būtų parašyta: “Tai padarė Gotfrydas 
fon Vitlaras!“ 
+: Mane užgavo pono Maccrato juokas. Jis gulėjo ant nugaros, kasė- 
si kupra purion žemėn, rovė abiem rankom žolę, mėtė į viršų jos 
kuokštus ir juokėsi ne kaip Žmogus, o visagalis Dievas: 

— Bičiuli, nieko nėra lengviau! Še, imk portfelį! Per stebuklą jis 

nepakliuvo po lenkų kavalerijos kanopomis. Aš dovanoju jį tau, juk ja- 
me stiklainis su bevardžiu pirštu. Paimk stiklainį, nueik į Geresheimą, 
tenai tebestovi šviesomis plieskiantis tramvajus, įlipk į jį ir važiuok su 
mano dovana Firstenvalio pusėn, nueik į policiją, paduok skundą ir jau 
rytoj tavo pavardę linksniuos visi laikraščiai! 
-:Iš pradžių aš kračiausi jo pasiūlymo, sakiau, kad jis negalės be to 
užvekuoto piršto gyventi. Bet jis nuramino mane, pasakė, jog iš esmės 
tas pirštas jau iki kaklo įgriso, be to, turįs daug jo gipsinių atliejų, taip 
pat užsakęs vieną atlieją iš gryno aukso, aš turįs pagaliau paimti port- 
telį, grįžti prie tramvajaus, nuvažiuoti į policiją ir paduoti skundą. 

Tad aš nuėjau ir dar ilgai girdėjau juokiantis poną Maceratą. Mat 
jis liko gulėti, norėjo, kol aš tilindžiuosiu į miestą, mėgautis naktimi, 

rauti žolę ir juoktis. Pareiškimą aš įteikiau tiktai kitą rytą ir per po- 
no Macerato gerumą ne kartą buvau linksniuojamas laikraščių pusla- 
piuose. 

O aš, Oskaras, gerasis ponas Maceratas, juokdamasis gulėjau juo- 
doje nuo nakties žolėje už Geresheimo, varčiausi juokdamasis po ke- 
liomis spingsinčiomis, perdėm rimtomis žvaigždėmis, knisausi kupra 
į šiltą Žemės karaliją, galvojau: “Miegok, Oskarai, pamiegok dar va- 
landžiukę, kol pabus policija. Taip laisvai tu jau niekada nebegulėsi 
mėnesienoje". 

Pabudęs pastebėjau, kai galėjau pastebėti, kad jau išaušus diena, 
jog kažkas laižo mano veidą, šiltai, šiurkščiai, tolygiai, drėgnai laižo. 

Negi policija, Vitlaro pažadinta, jau būtų atsiradusi čia ir tave keltų 
laižydama? Bet aš neatmerkiau iškart akių, leidausi dar truputį šiltai, 
šiurkščiai, tolygiai, drėgnai laižomas, mėgavausi tuo, man buvo vis 
tiek, kas mane laižo: arba policija, spėjo Oskaras, arba karvė. Tiktai 
tada atmerkiau savo mėlynas akis. 

Ji buvo juodmargė, gulėjo šalia manęs, pūtavo ir laižė mane, kol 
aš atmerkiau akis. Buvo jau diena, debesuota į giedrą, ir aš tariau sau: 
Oskarai, negaišk prie tos karvės, nors ir kaip dangiškai ji į tave Žiū- 
rėtų, kad ir kaip uoliai savo šiurkščiu liežuviu raminitų ir ribotų atmin- 
tų. Aplink šviesu, Zzyzia musės, tau reikia bėgti. Vitlaras dabar tave 
įduos, tad tu turi bėgti. Rimtai įduotam žmogui reikia rimtai bėgti. Te- 
gu ta karvė sau mykia, o tu bėk. Jie tave kur nors pagaus, tačiau tau 
tai vis tiek. 

Taip aš karvės nulaižytas, nupraustas ir sušukuotas leidausi bėgti, 
jau po pirmų žingsnių pratrūkau skardžiu rytmečio juoku, palikau savo 
būgną prie karvės, kuri gulėjo ir mykė, o aš bėgau ir juokiausi. 


TRISDEŠIMT 


Ak taip, bėgimas! Štai ką dar turiu aprašyti. Aš bėgau, kad padi- 
dinčiau Vitlaro skundo vertę. Bėgu be tikslo, galvojau aš. Kurgi tu bė- 
gi, Oskarai? — klausiau aš save. Politinė padėtis, vadinamoji Geležinė 
uždanga, draudė man bėgti rytų pusėn. Tad aš turėjau išbraukti kaip 
tikslą keturis savo močiutės Anos Koljaiček sijonus, po šiai dienai iš- 
skleistus virš kašubų bulvių laukų ir siūlančius prieglobstį, nors man 
atrodė — bėgti apskritai verta tiktai močiutės sijonų pusėn. 


469 


Beje: šiandien man sueina trisdešimt. Būdamas trisdešimties, bėgi- 
mo tema privalai kalbėti kaip vyras, o ne kaip vaikėzas. Marija, at- 
nešusi man tortą su trisdešimčia žvakių, pasakė: 

— Dabar tau trisdešimt, Oskarai. Dabar jau laikas pamažu ateiti į 
protą! | 

„Klepas, mano draugas Klepas, kaip visuomet, padovanojo man 
džiazo plokštelių ir degdamas į mano gimimo tortą susmeigtas trisde- 
šimt žvakučių sugadino penkis degtukus. 

— Sulaukus trisdešimt, prasideda gyvenimas! — pasakė Klepas, 
jam dvidešimt devyneri. 

O Vitlaras, mano draugas Gotfrydas, kuris man labiausiai prie šir- 
dies, atnešė saldumynų, persilenkė pcr lovos grotas ir sušnabždėjo: 

— Kai Jėzui suėjo trisdešimt, jis ėmė keliauti ir burti apie save 
mokinius. 

Vitlarui visuomet patiko mane trikdyti. Aš turįs lipti iš lovos, burti 
mokinius vien todėl, kad man trisdešimt. Paskui dar atėjo mano advo- 
katas, pamosavo kažkokiu popierium, griausmingai susakė linkėjimus, 
užvožė mano lovai savo nailoninę skrybėlę ir paskelbė man ir mano 
gimtadienio svečiams: 

— Čia tai tikrai, pasakyčiau, laimingas sutapimas. Mano klientas 
Švenčia savo trisdešimtąjį gimtadienį; ir kaip tik per jo trisdešimtąjį 
gimtadienį ateina Žinia, kad bevardžio piršto byla vėl atnaujinama, ras- 
tas naujas pėdsakas, toji seselė Beata, jūs juk Žinote... 

Ko aš jau keleri metai bijojau, bijojau nuo savo bėgimo dienos, at- 
sitinka šiandien, per mano trisdešimtąjį gimtadienį: surandamas tikrasis 
kaltininkas, byla vėl pradedama; mane išteisina, paleidžia iš gydymo 
ir priežiūros įstaigos, atima mielą lovą, išvaro į šaltą visokių vėjų 
varstomą gatvę ir priverčia trisdešimtmetį Oskarą apie save ir savo 
būgną burti mokinius. 

„Ak, tai ji, seselė Beata, nužudė mano seselę Dorotėją iš juodo pa- 
vydo. 

Galbūt dar prisimenate? Buvo toksai daktaras Verneris, kaip fil- 
muose ir gyvenime dažnai pasitaiko, stovėjęs tarp abiejų sėsėrų. Įpras- 
ta istorija: Beata mylėjo Vernerį. Tačiau Verneris mylėjo Dorotėją. Tuo 
tarpu Dorotėja nieko nemylėjo, nebent slapta mažąjį Oskarą. Paskui 
Verneris susirgo. Dorotėja slaugė jį, nes jis gulėjo jos skyriuje. To Be- 
ata negalėjo nei matyti, nei pakęsti. Todėl ji įkalbėjo Dorotėją pasi- 
vaikščioti, nueiti į rugių lauką ir nužudė ją netoli Geresheimo arba, 
geriau sakant, pašalino. Tada Beata galėjo netrukdoma slaugyti Verne- 
rį. Bet ji slaugė jį taip, kad jis ne pasveiktų, o atvirkščiai. Galimas 

daiktas, aistringai mylinčioji sau taip kalbėjo: “Kol serga, jis mano". 
Ar jinai davė jam per daug vaistų? O gal ne tų? Šiaip ar taip, dakta- 
ras Verneris mirė nuo per daug ar ne nuo tų vaistų, o Beata neprisi- 
pažino teismui nei dėl ne tų ir per daug, nei dėl ėjimo į rugių lauką, 
kuris tapo paskutiniu seselės Dorotėjos pasivaikščiojimu. O Oskarą irgi 
nieko neprisipažinusį, bet turėjusį tą kompromituojantį pirštą stiklai- 
nyje, nuteisė už rugių lauką, bet palaikė, kad jam ne visi namie, ir įki- 
šo mane į priežiūros ir gydymo įstaigą stebėjimams. Beje, prieš nu- 
teisiamas ir įkišamas Oskaras bėgo, nes aš tuo bėgimu norėjau patvir- 
tinti skundą, įteiktą policijai mano draugo Gotfrydo. 

Bėgdamas aš buvau dvidešimt aštuonerių metų. Tik prieš kelias va- 
landas aplinkui mano gimtadienio tortą degė trisdešimt nerūpestingai 
varvančių žvakučių. Ir tada, kai bėgau, buvo rugsėjis. Aš gimęs mer- 
gelės ženkle. Bet ne apie savo gimimą po lemputėmis dabar kalbėsiu, 
o apie bėgimą. 

Kadangi, kaip sakyta, bėgti rytų, močiutės, pusėn buvo negalima, 
tai buvau priverstas, kaip šiandien visi daro, bėgti į Vakarus. Jeigu tik 
dėl didžiosios politikos negali bėgt pas savo močiutę, Oskarai, tai bėk 
pas savo senelį, kuris gyvena Bafale, Jungtinėse Valstijose. Bėk Ame- 
rikos pusėn; pažiūrėsim, kiek tu nubėgsi! 

Kad reikia bėgti pas senelį Koljaičeką į Ameriką, man dingtelėjo 
dar tada, kai mane už Geresheimo laižė karvė ir aš dar nebuvau at- 
merkęs akių. Buvo apie septynias, kai tariau sau: “ Aštuntą atsidaro vi- 
sos įstaigos“. Aš juokdamasis bėgau, palikęs būgną ir karvę, ir kalbė- 
jau sau: “Gotfrydas buvo pavargęs, jis, galimas daiktas, tiktai aštun- 
tą ar pusę devynių nueis į policiją, pasinaudok tuo nedideliu foru“. 
Dešimt minučių truko, kol miegūstame Geresheimo priemiestyje telė- 
fonu prisišaukiau taksi. Jis nuvežė mane į Centrinę geležinkelio sto- 
ų. Važiuodamas aš skaičiavau turimus pinigus, bet niekaip negalėjau 
suskaičiuoti, nes be perstogės pratrūkdavau gaiviu rytmečio juoku. 
Paskui perverčiau savo kelionių pasą, radau tenai “Vakarų" koncertų 
agentūros rūpesčiu galiojančią Prancūzijos vizą, galiojančią Jungtinių 
Valstijų vizą; dr. Dešas visuomet svajojo parodyti toms šalims būgni- 
jantį Oskarą. 

“Voila, — tariau aš sau, — bėgam į Paryžių. Tai malonu, gražiai 
skamba, galėtų pasitaikyti filme su Gabenu, kuris persekiotų gerašir- 
diškai, rūkydamas pypkę. Bet kas vaidintų mane? Čaplinas? Pikasas?“ 
— Juokdamasis ir kaitinamas tokių minčių aš vis plojau sau per tru- 
putį suglamžytas kelnes, kai taksistas pareikalavo iš manęs septynių 
markių. Aš sumokėjau ir nuėjau pusryčiauti geležinkelio stotin. Šalia 

minkštai virto kiaušinio turėjau Bundestago traukinių tvarkaraštį, su- 
siradau jame tinkamą traukinį, po pusryčių dar turėjau laiko apsirūpin- 
ti valiuta, nusipirkau plonos odos lagaminėlį, pridėjau jį, nės nėnorė- 
jau rodytis Julicho gatvėje, brangių, bet prastai gulinčių marškinių, įki- 
šau žalsvą pižamą, dantų šepetuką, dantų pastos tūbelę ir taip toliau, 
nusipirkau, nes man nereikėjo taupyti, pirmos klasės bilietą ir netru- 
kus jau smagus sėdėjau ant minkšto krėslo prie lango; aš bėgau, bet 
man nereikėjo miklinti kojų. Minkštas krėslas taip pat padėjo mąsty- 
ti: vos tiktai traukiniui pajudėjus ir prasidėjus bėgimui, Oskaras įsigal- 
vojo apie baisingus dalykus; juk be reikalo aš sau sakiau: koks bėgi- 
mas, bė baimės? Bet ko tu, Oskarai, bijai, ir nuo ko bėgtum, jeigu po- 
licija tau kelia tiktai skambų rytmečio juoką? 

Šiandien man trisdešimt metų, bėgimas ir byla jau liko praeity, ta- 
čiau baimė, įsikalbėta bėgant, liko. 

Gal ją sukėlė bėgių dunksėjimas, gal geležinkelio dainelė? Mono- 
toniškas buvo jos tekstas, jis ėmė suktis galvoje prieš pat Acheng, įsi- 
ėdė man, nugrimzdamas pirmos klasės minkštasuolin, į smegenis, Li- 
ko ir už Acheno — mes pervažiavom sieną maždaug pusę vienuolik- 
tos — darėsi vis aiškesnis ir baisesnis, tad aš tik apsidžiaugiau, kai 
muitininkai mane nuo jo atitraukė, jie labiau domėjosi mano kupra ne- 
gu mano pavardė, pasu —- ir aš tariau sau: ak tas Vitlaras, tas mic- 
galis! Jau tuoj pusė vienuolikos, o jis vis dar nenuėjo į policiją su 
stiklainiu po pažasčia, tuo tarpu aš dėl jo nuo pat anksčiausio ryto bė- 
gu, gąsdinu save, kad bėgimas turėtų motorą: ak, kaip aš bijojau Bel- 
gijoje, kai geležinkelis dainavo: “Atcina baubas“. Ateina baubas lia- 
lialia... 

Šiandien man trisdešimt, dabar, atnaujinus bylą, belaukiant išteisi- 
nimo, traukiniuose, tramvajuose mane vėl persekios tas tekstas: “At- 
gina baubas. Lialialia“. 

Ir vis dėlto, nors važiuodamas bijojau baubo, kurio baisaus pasiro- 
dymo laukiau kiekvienoje stotyje, kelionė buvo puiki. Aš savo kupė 
visąlaik buvau vienas — galbūt jis sėdėjo gretimoje, — susipažinau su 
belgų, paskui su prancūzų muitininkais, tarpais penkias minutės nu- 
snūsdavau, pakirsdavau tyliai šaukdamas ir vartydavau, kad nebūčiau 
visai bejėgis prieš baubą, savaitinį “Špygelio" žurnalą, kurį buvau nu- 
sipirkęs Diuseldorfe, be pėrstogės stebėjausi visapusišku žurnalistų Ži- 
aojimu, netgi radau žinutę apie savo menedžerį, dr. Dešą iš “Vakarų" 
koncertinės agentūros, radau tenai patvirtinta tai, ką pats žinojau: Dešo 
agentūra turėjo tiktai vieną ramstį — Oskarą, būgnininką, — išties gc- 
ra mano fotografija. Ir ramstis Oskaras beveik iki pat Paryžiaus įsi- 

vaizdavo “Vakarų" koncertų agentūros žlugimą, kurį turėjo sukelti ma- 
no suėmimas ir baisus baubo pasirodymas. 

Aš visą savo gyvenimą niekada nebijojau baubo. Tiktai bėgant, nes 
norėjau bijoti, jis įsiropštė į mano užantį ir tūno ten, paprastai mię- 
godamas, po šiai dienai, iki pat trisdešimto mano gimtadienio, ir ro- 
dosi man įvairiais pavidalais: pavyzdžiui, žodelis “Gėtė" gali priversti 
mane suklykti ir baimingai palįsti po antklode. Kad ir kaip atsidėjęs 
jaunystėje studijavau poetų karalių, jo olimpinė ramybė man visuomet 
buvo šiurpi. Ir .kai jis dabar persirengęs, juodas kaip baubas, nebe 
šviesus ir klasikinis, o net tamsesnis už Rasputiną stovi prie mano lo- 
vos su grotomis ir trisdešimtojo gimtadienio proga klausia: “Kur bau- 
bas?“, tai aš labai bijau. 

*Čia-čia-a!"" — sakė geležinkelis, nešantis bėgantį Oskarą į Pary- 
žių. Aš maniau, kad tarptautinės policijos tarnautojai mane pasitiks jau 
Šiaurinėje Paryžiaus geležinkelio stotyje — Gare du Nord, kaip sako 
prancūzai. Tačiau mane užkalbino tiktai nešikas, taip nedviprasmiškai 
kvepėjęs raudonuoju vynu, kad aš ir labai norėdamas negalėjau palai- 
kyti jo baubu ir patikliai įteikiau jam savo lagaminėlį, daviau jį nu- 
nešti iki perono įėjimo. Mat aš maniau, kad tarnautojai ir baubas bus 
pašykštėję pinigų bilietui, tad lauks priešais įėjimą ir tenai suims. Tad 
bus geriausia, jei atsiimsiu lagaminuką išeidamas iš perono. Todėl tu- 
rėjau jį pats tempti iki metro, nės manęs nelaukė net policija ir nepa- 
ėmė bagažo. 

Aš čia nepasakosiu apie visam pasauliui žinomą metro kvapą. Šių 
kvepalų, kaip neseniai skaičiau, galima nusipirkti ir jais pasipurkšti. 
Pirma man krito į akis tai, kad metro, kaip ir geležinkelis, klausė apic 
baubą, nors, tiesa, ir kitu ritmu, o antra, kad visi keleiviai kaip ir aš 
pažinojo baubą ir bijojo jo, nes visi aplinkui dvelkė baime ir siaubu. 
Aš norėjau nuvažiuoti metro iki Porte d'Italia, o iš ten važiuoti į Orli 
aerouostą taksi, suėmimą jei ne Šiaurinėje geležinkelio stotyje, tai gar- 
siajame Orli aerouoste įsivaizdavau ypač pikantišką ir originalų — 
baubas bus stiuardesė. Kartą man reikėjo persėsti, džiaugdamasis, kad 
mano lagaminėlis lengvas, toliau važiavau metro pietų pusėn ir galvo- 
jau: “Kur tu išlipsi, Oskarai, Dieve, kiek įvykių per vieną dieną: šį- 
ryt priešais Geresheimą tave dar laižė karvė, tu buvai drąsus ir links- 
mas, o dabar esi Paryžiuje — kur tu išlipsi, kur tave pasitiks baubas, 
juodas ir baisus? Place d'Italia ar tiktai Porte? 

Aš išlipau stotelėje prieš Portą, Maison Blanche, nes taip maniau: 
“Jie, aišku, mano, kad aš manau, jog jie manęs laukia Porte. O jis Ži- 
no, ką manau aš ir ką mano jie“. Be to, man jau buvo viskas įgrisę. 

Bėgimas ir nuolatinis baimės palaikymas buvo mane nuvarginę. Oska- 
ras jau nebenorėjo važiuoti į aerouostą, jam atrodė, jog Maison Blan- 
che daug originalesnė už Orli aerouostą, ir jis buvo teisus; mat toje 
metro stotyje yra mechaninis eskalatorius, galėjęs vėl mane įkvėpti ir 
pastuksėti: “Ateina baubas. Lialialia“. 

Oskaras truputį sutrikęs. Jo bėgimas baigiasi, o sykiu su bėgimu 
baigiasi ir pasakojimas: ar Maison Blanche metro stoties eskalatorius 
bus pakankamai aukštas, status ir simboliškas, kad tiktų paskutiniam 
jo užrašų akordui? 

Ir čia aš prisimenu savo trisdešimtąjį gimtadienį. Visiems tiems, 
kuriems eskalatorius atrodo per daug triukšmingas, kurie nebijo bau- 
bo, pabaigai pateikiu savo trisdešimto gimtadienio aprašymą. Juk tris- 
dešimtas gimtadienis, ko gero, aiškesnis už visus kitus gimtadienius. 
Jame yra trejetas, jis turi mintyje skaičių šešiasdešimt ir daro jį nerei- 
kalingą. Kai šįryt pamačiau degant ant mano gimtadienio torto trisde- 
šimt Žvakių, iš džiaugsmo ir jausmų pertekliaus buvau beapsipiląs aša- 
rom, bet pasigėdinau Marijos: kai tau trisdešimt, jau nereikia verkti. 

Kai mane pasiėmė pirmas eskalatoriaus laiptas — jeigu išvis ga- 
lima kalbėti apie pirmą eskalatoriaus laiptą, — aš ėmiau juoktis. Aš 
juokiausi, nepaisydamas arba iš baimės. Eskalatorius stačiai ir lėtai 
kilo į viršų — 0 viršuje stovėjo jie. Laiko dar buvo likę pusei ciga- 
retės. Dviem laiptais aukščiau manęs kvailiojo nesivaržanti įsimylėjė- 
lių pora. Laiptu žemiau kilo senyva moteris, kurią iš pradžių visai be 
reikalo palaikiau baubu. Ji buvo su skrybėlė, papuošta vaisiais. Kolei 
rūkiau, pastebėjau, stengiausi įsivaizduoti visa, kas galėtų būti susiję 
su eskalatoriumi: iš pradžių Oskaras dėjosi esąs Dantė, kuris grįžta iš 
pragaro, o viršuje, kur baigiasi eskalatorius, jo laukia guvūs “Špy- 
gelio" reporteriai, kurie klausia: “Na, Dante, kaipgi ten buvo po 
žeme?“ — Tą patį įsivaizdavau kaip poetų karalius Gėtė, daviausi 
“Špygelio" žmonių paklausiamas, kaip ten buvo po žemė, pas mamas. 
Paskui aš pavargau nuo poetų, tariau sau, jog viršuje nestovi nei “Špy- 
gelio" Žmonės, nei ponai su metaliniais ženklais paltų kišenėse, o jisai, 
baubas, ir eskalatorius dunda: “Ateina baubas!“, o Oskaras dainuoja: 
“Lialialia!" 

Šalia eskalatoriaus buvo dar vieni normalūs laiptai. Jie vedė žmo- 
nes iš gatvės žemyn į metro stotį. Lauke, matyt, lijo. Žmonės atrodė 
šlapi. Aš dėl to sunerimau, nes Diuseldorfe nebuvau spėjęs nusipirkti 
lietpalčio. Bet vos žvilgtelėjau į viršų, ir Oskaras pamatė, kad ponai 
pastebimai nekrintančiais į akį veidais turi civilinius lietsargius — ta- 
čiau tai neprivertė suabejoti baubo buvimu. 

“Kaip man kreiptis į juos?" — susirūpinau mėgaudamasis lėtu rū- 
kymu ant lėtai pakilius jausmus žadinančio, pažinimą  turtinančio es- 
kalatoriaus: ant eskalatoriaus jaunėji, ant eskalatoriaus sensti. — Man 
liko pasirinkti, koks turiu palikti eskalatorių, trejų metų vaikas ar šė- 
šiasdešimtmetis, prisistatyti tarptautinei policijai kaip mažas vaikas ar 
kaip senis, tokio ar tokio amžiaus bijoti baubo. 

Aišku, jau vėlu. Mano metalinė lova atrodo tokia pavargusi. Ir ma- 
no sanitaras Brunas jau dusyk parodė per akutę savo susirtūipinusią ru- 
dą akį. Tenai, po akvarele su plukėmis, stovi prapjautas tortas su tris- 
dešimčia žvakučių. Galimas daiktas, jog Marija jau miega. Kažkas, at- 
rodo, Marijos sesuo Gustė, palinkėjo man laimės dar vienam trisdė- 
šimtmečiui. Marija pavydėtinai kietai miega. O ko man palinkėjo gim- 
tadienio proga sūnus Kurtas, gimnazistas, pavyzdingas, geriausias kla- 
sės mokinys? Kai Marija miega, miega ir aplink ją stovintys baldai. 
Dabar prisiminiau: Kurtukas trisdešimtmečio proga man palinkėjo 
greitai pasveikti! O aš palinkėčiau sau riekės Marijos miego, nes esu 
pavargęs ir vos besugraibau žodžius. Jauna Klepo Žmona gimimo die- 
nai sukūrė banalų, bet geranorišką eilėraštuką apic mano kuprą. Prin- 
cas Eugenijus irgi buvo kuprotas, bet vis tiek užėmė Belgrado tvirto- 
vę ir miestą. Marija pagaliau turėtų suprasti, kad kupra neša laimę. 
Princas Eugenijus irgi turėjo du tėvus. Dabar man trisdešimt, bet mano 
kupra jaunesnė. Liudvikas Keturioliktasis buvo galimas princo Euge- 
nijaus tėvas. Anksčiau gražios moterys dažnai liesdavo mano kuprą 
gatvėje, kad būtų laimingos. Princas Eugenijus buvo kuprotas, todėl 
mirė natūralia mirtimi. Jeigu Jėzus būtų buvęs kuprotas, tai jį sunku 
būtų buvę prikalti prie kryžiaus. Ar man dabar iš tiesų tik todėl, kad 
esu trisdešimties metų, eiti pėr pasaulį ir burti apie save mokinius? 

Tai buvo tik ant eskalatoriaus kilusi mintis! Jis nešė mane vis aukš- 
čiau ir aukščiau. Priešais ir virš manęs nesivaržanti įsimylėjėlių pora. 
Už ir žemiau manęs pagyvenusi moteris su skrybėle. Lauke lijo, o vir- 
šuje, pačiam viršuje, stovėjo ponai iš tarptautinės policijos. Eskalato- 
riaus laiptus dengė geležinės grotos. Stovėdamas ant eskalatoriaus dar- 
syk viską apgalvoji: iš kur tu ateini? Kur eini? Kas tu esi? Kuo. tu 
vardu? Ko tu nori? Į mane skriejo kvapai: jaunos Marijos vanilė. Sar- 
dinių alyva, kurią mano vargšė mama šildė, gėrė karštą, kol pati at- 
šalo ir atsidūrė po žeme. Janas Bronskis, visuomet gausiai šlakstęsis 
odekolonu, ir vis tiek pro visas sagaskyles nuo jo dvelkė ankstyva 
mirtim. Daržovių pirklio Grefo rūsyje atsiduodavo žieminėm bulvėm. 
Šiferinių lentelių kempinių kvapai pirmokų kuprinėse. Ir mano Roz- 
vitos cinamono ir muskato kvapas. Aš plaukiau karbolio debesyje, kai 

ponas Faingoldas barstė mano karštį savo dezinfekcijos priemonėmis. 
Ak, ir dar Jėzaus Širdies bažnyčios katalikybė, nevėdinti drabužiai, 
šaltos dulkės, ir aš prie kairiojo šoninio altoriaus skolinu būgną, kam? 

Ir vis dėlto tai buvo tiktai ant eskalatoriaus kilusi mintis. Šiandien 
mane nori prikalti, sako: “Tau trisdešimt. Vadinasi, tu turi rinkti mo- 
kinius. Prisimink, ką tu pasakei, kai tave suėmė. Suskaičiuok žvaku- 
tes ant savo gimtadienio torto, lipk iš lovos ir burk mokinius. Juk tris- 
dešimtmečiui atsiveria tiek galimybių“. Aš, pavyzdžiui, jeigu mane tik- 
rai išvarytų iš šitų namų, galėčiau darsyk pasipiršti Marijai. Šiandien 
mano šansai būtų kur kas didesni. Oskaras jai įtaisė parduotuvę, yra 
žinomas, gauna daug pinigų už plokšteles, dabar jau subrendo, suau- 
go. Trisdešimties metų reikėtų vesti! Arba liksiu nevedęs, užsiimsiu 
vicna savo profesijų, nusipirksiu gerą kriauklainio skaldyklą, pasisam- 
dysiu Žmonių, tiesiai iš skaldyklos tieksiu akmenis statyboms. Sulau- 
kus trisdešimties, reikia turėti iš ko pelnytis duoną! Arba — jeigu man 
nusibostų ruošti fasadams plokštes — susirasčiau mūzą Ulą ir sykiu su 
ja, greta jos poZuočiau dailiesiems menams. Galbūt vėliau vieną die- 
ną vesčiau tą taip dažnai ir taip trumpam susižadančią mūzą. Sulau- 
kus trisdešimties, reikėtų vesti! Arba, jeigu man įgristų Europoje, iš- 
važiuočiau Amerikon, Balalan, kur seniai noriu: susirasčiau tėnai sa- 
vo senelį, milijonierių 1r buvusį padegėją Džo Kolčiką, anksčiau Jo- 
zefą Koljaičėką. Sulaukus trisdešimties, reikėtų prisėsti uodegą! Arba 
aš pasiduosiu, leisiuosi prikalamas, išeisiu, vien todėl, kad man tris- 
dešimt, ir vaizduosiu prieš visus mesiją, koks aš jiems atrodau, pada- 
rysiu, iš pasipūtimo, savo būgną svarbesnį, negu jis iš tikrųjų yra, pa- 
versiu jį simboliu, įkursiu sektą, partiją arba tiktai ložę. 

Nors virš manęs stovi įsimylėjėliai, o Žemiau — moteris su skry- 
bėle,.važiuojant eskalatoriumi man kyla tokia idėja. Ar jau sakiau, kad 
įsimylėjėlių pora stovėjo dviem laipteliais aukščiau manęs, kad tarp 
savęs ir įsimylėjėlių buvau pasistatęs lagaminą? Prancūzijos jaunuome- 
nė išties keista. Ji, pavyzdžiui, eskalatoriui mus visus nešant į viršų, 
atsagstė jam odinę striukę, paskui marškinius ir ėmė glamžyti pliką aš- 
tuoniolikmečio odą. Ji darė tai taip dalykiškai, tokiais dalykiškais, vi- 
siškai neerotiškais judesiais, kad aš pamaniau: šie jauni Žmonės ima 
iš valdžios pinigus, demonstruoja vidury gatvės aistrą tam, kad Pran- 
cūzijos metropolija neprarastų vardo. Bet kai abu ėmė bučiuotis, aš 
užmiršau savo įtarimą! Jis vos neužduso nuo jos liežuvio, tebekosėjo, 
kai aš jau užgesinau cigaretę, norėdamas prisistatyti kriminalistams 
kaip nerūkantis. Pagyvenusi moteris žemiau manęs — tai yra jos skry- 
bėlė buvo mano galvos aukštyje, nes mano ūgis išlygino aukščių skir- 

tumą tarp dviejų eskalatoriaus laiptų — elgėsi taip, kad niekuo nekrito 
į akis, nors ir trupučiuką kažką murmėjo, kažko plūdosi sau panosė- 
je; tačiau taip pagaliau elgiasi daugelis senų paryžiečių. Guminis ęs- 
kalatoriaus turėklas vačiavo į viršų sykiu su mumis. Galėjai uždėti ant 
jo ranką, kad ji irgi važiuotų. Aš būčiau taip ir padaręs, jeigu būčiau 
pasiėmęs kelionėn pirštines. Visi laiptinės kokliai atspindėjo po truputį 
elektros šviesos. Mūsų važiuoklę lydėjo vamzdžiai ir storpilviai kabe- 
lių ryšuliai. Nepasakysi, kad eskalatorius būtų kėlęs pragarišką triukš- 
mą. Jis greičiau jaukiai dūzgė, kad ir būdamas mechaninės prigimties. 
Nors ir beldė ritmą apie baubą, Maison Blanche metro stotis man at- 
rodė jauki, beveik gyvenama. Aš būčiau jautęsis ant eskalatoriaus laip- 
tų kaip namie, beveik laimingas, nepaisant baimės ir vaikų baubo, jei- 
gu jis sykiu su manim būtų kėlęs į viršų ne visiškai svetimus Žmones, 
0 mano gyvus ir negyvus draugus ir gimines: mano vargšę mamą tarp 
Macerato ir Jano Bronskio, žilaplaukę pelę motušę Tručinski su savo 
vaikais Herbertu, Guste, Fricu, Marija, taip pat daržovių pirklį Grefą 
ir jo apsileidėlę Liną, aišku, meistrą Bebrą ir gracingąją Rozvitą — 
visus tuos, kurie supo mano abejotiną egzistenciją, kurie nukentėjo 
nuo mano egzistencijos — o viršuje, kur eskalatorius nebeturėjo dau- 
giau kvapo, aš norėjau, kad, vietoj kriminalistų, manęs. lauktų baisio- 
jo baubo priešingybė: mano močiutė Ana Koljaiček turėjo tenai kūp- 
soti kaip kalnas ir priimti mane ir mano palydą, visiems laimingai pa- 
kilus, po savo sijonais, kalno vidun. 

Bet tenai stovėjo du ponai, apsirengę ne plačiais sijonais, 0 ame- 
rikietiško kirpimo lietpalčiais. Eskalatoriui baigiant kilti į viršų šypso- 
damasis visais dešimčia pirštų batuose turėjau pripažinti, kad nesivar- 
Žantieji įsimylėjėliai virš manęs ir sena murmanti moteris Žemiau ma- 
nęs buvo paprasčiausi policijos agentai. 

Ką dar turiu pasakyti: gimęs po elektros lemputėmis, trėjų metų ty- 
čia nustojęs augti, gavęs būgną, gurinęs balsu stiklą, uostęs vanilę, ko- 
sėjęs bažnyčiose, maitinęs Liuci, stebėjęs skruzdėles, pasiryžęs augti, 
palaidojęs būgną, išvažiavęs į Vakarus, praradęs Rytus, mokęsis ak- 
menskaldystės ir pozavęs, grįžęs prie būgno ir apžiūrėjęs betoną, pel- 
nęsis ir saugojęs pirštą, padovanojęs pirštą ir juokdamasis pabėgęs, pa- 
kilęs į viršų eskalatoriumi, suimtas, nuteistas, izoliuotas, paskui ištei- 
sintas, šiandien aš švenčiu savo trisdešimtąjį gimtadienį ir vis tebebi- 
jau baubo — amen. 

Užgesintą cigaretę aš numečiau. Ji susirado vietą tarp -eskalatoriauš 
laiptų grotų. Oskaras, ilgą laiką kilęs keturiasdešimt penkių laipsnių 
kampu, dar kelis žingsnelius pavažiavo horizontaliai, po nesivaržančių 

įsimylėjėlių policininkų ir prieš močiutę policininkę nuo judančio es- 
kalatoriaus nulipęs ant nejudančios plokštės, kriminalistams prisista- 
čius, jį pavadinus Maceratu, tebesilaikydamas ant eskalatoriaus kilu- 
sios minties pirmiausia vokiškai pasakė: “Aš esu Jėzus!“, tą patį pa- 
kartojo, nes prieš jį buvo tarptautinė policija, prancūziškai ir pagaliau 
angliškai: “I am Jesus“. 

Tačiau buvau suimtas kaip Oskaras Maceratas. Aš nesipriešindamas 
atsidaviau kriminalistų globai, o kadangi lauke, Avenue d'Italie, lijo, 
lietsargiams, bet nė kiek nenusiraminęs, baimingai ieškodamas vis dai- 
riausi — iš jo visko gali tikėtis — aveniu Žmonių minioje, grūstyje 
prie policijos automobilio baisingai ramus juodojo baubo veido. 

Daugiau neturiu ko pasakyti, bet turiu pagalvoti, ką Oskaras mano 
daryti po neišvengiamo paleidimo iš gydymo ir priežiūros įstaigos? 
Vesti? Likti vienišas, emigruoti? Pozuoti? Nusipirkti akmenų skaldyk- 
15? Burti mokinius? Įkurti sektą? 

Reikia patikrinti visas galimybes, šiandien atsveriančias trisdešimt- 
mečiui žmogui, o kuo jas patikrinti, jėigu ne savo būgnu? Tad patikė- 
siu būgnui tą dainelę, kuri vis gyviau ir baugiau skamba ausyse, kvie- 
siu baubą, klausinėsiu baubą, kad rytoj anksti rytą galėčiau paskelbti 
savo sanitarui Brunui, kokią būtį Oskaras nuo šiol numato sau vis la- 
biau juodėjančio vaikų baubo šešėlyje; nes kas mane anksčiau g4sdi- 
no ant laiptų, kas rūsyjė, imant anglis būbavo, kad aš plyšau juokais, 
ir kas vis dėlto ten buvo, rodė pirštais, kosėjo per rakto skylutę, dū- 
savo krosnyje, klykė sykiu su durimis, rūko iš kaminų, kai laivai mig- 
loje pūtė sirenas ar kai tarp dvigubų langų valandų valandas merdėjo 
musė, ir kai unguriai norėjo mano varęšės mamos, 0 Mano vargšė ma- 
ma ungurių, kai saulė pasislėpdavo už bokšto kalvos ir gyveno sau, 
gintaras! Ką turėjo galvoje Ilerbertas, šokdamas ant medžio strampo? 
Ir už altoriaus -— kas būtų katalikybė be baubo, nujuodinančio visas 
kasyklas? Jis metė šešėlį, kai Zigismundo Markaus žaislas sulūždavo, 
o mūsų kiemo vaikiščiai, Akselis Miškė ir Nuchis Eikė, Suzi Katėr ir 
Hansiukas Kolinas, kalbėjo, dainavo, virdami plytmilčių sriubą: “At- 
sina baubas! Čiačiaa! Tu kaltas ir tu kaltas, o tu labiausiai. Ateina 
baubas: Čiačia-a..." Jis visuomet buvo greta, net krunių limonado mil- 
teliuose, kad ir kaip nekaltai žaliai jie putojo; visose drabužių spinto- 
se, kur aš kada nors tūnodavau, visuomet būdavo ir jis, o vėliau pa- 
siskolino trikampį lapišką Liuci Renvand veidą, rijo sumuštinius su 
dešrų odelėm ir vertė šokti nuo bokšto kedentojus — tiktai Oskaras 
nešoko, stebėjo skruzdėles ir žinojo: tai jo šešėlis, pasidauginęs ir ei- 
nantis cukraus, ir visi Žodžiai: palaimintoji, sopulingoji, pašlovintoji, 

mergelių mergelė... ir visi akmenys: bazaltas, tufas, diabazas, kriauk- 
lainio tuštumos, alebastro minkštumas... ir visas sugurintas stiklas, per- 
matomas stiklas, plonytis stiklas... ir bakalėjos prekės: miltai ir cuk- 
rus mėlynuose svaro ir pusės svaro pakeliuose. Vėliau keturi katinai, 
vienas kurių vardu Bismarkas, tvora, kurią reikėjo nubaltinti, mirti pa- 
sišovusi Lenkija, ekstra pranešimai, kas ką nuskandino, bulvės, besi- 
ritančios nuo svarstyklių, kas siaurėja kojūgalyje, kapinės, kuriose aš 
stovėjau, grindys, ant kurių klūpojau, kokoso plaušai, ant kurių gulė- 
jau... viskas, kas įmaišyta į betoną, svogūnų sultys, spaudžiančios aša- 
ras, žiedas ant piršto, ir mane laižiusi karvė... Oskaras neklausia, kas 
ji! Jis nebeturi daugiau žodžių. Kadangi, kas anksčiau tūnojo mano 
nugaroje, paskui bučiavo man kuprą, dabar man visąlaik prieš akis: 


Juodasis baubas visada sekiojo man 
Iš paskos. O dabar ateis jau pasitikt. 
Viską, Žodį, paltą, išvers jis juodai. 
Ir vaikai dainuodami nedainuos — 


Ateina baubas! Čiačia-a. 


